# verses

text:
Nje-ke uRharibhona ongomunye wabaphakulwa bekosi wathi: “Qala kosi, endlini kaHamani kujame isigodo esimamitha amatjhumi amabili nantathu ukuphakama. Isigodweso uHamani gade asilungiselele uMoridekayi umuntu owakhuluma ikosi kuhle.”<br/>Ikosi yathi: “Mphanyekeni kiso!”


text:
Mhlokho ikosi u-Arhatjhiverotjhi yanikela indlovukazi u-Esta ilifa lendlu kaHamani isitha samaJuda. UMoridekayi weza phambi kwekosi ngombana u-Esta gade ayitjelile bona uhlobana njani naye.


text:
Ikosi yakhupha idzilamnwanayo yesigibo egade iyithethe kuHamani, yayinikela uMoridekayi. Nje-ke u-Esta wajamisa uMoridekayi bona alawule ilifa lendlu kaHamani.


text:
U-Esta wabuye wakhuluma nekosi ngokuziphosela eenyaweni zayo, waciphiza ezimathosi wayincenga bonyana iphambukise iqhinga elimbi uHamani umAgagi agade alihlose ngamaJuda.


text:
wathi: “Nangabe kuthokozisa ikosi nokobana ngifumene umusa emehlwenayo begodu lokho kulungile phambi kwekosi, khisibe nami ngiyathandeka emehlwenayo; akutlolwe umyalo osula iincwadi ebezihlelwe nguHamani umsa kaHamedata umAgagi egade azitlolele ukuphelisa amaJuda aseemfundeni zoke zekosi.


text:
Iye, ngingabekezela njani ngibona isizi elizokwehlela isizwe sekhethu na? Namkha nginganyamezela njani ngibona ukupheliswa kwabantu bekhethu?”


text:
Nje-ke ikosi u-Arhatjhiverotjhi yathi endlovukazini u-Esta nakuMoridekayi umJuda: “Yelelani, nginikele u-Esta ilifa lendlu kaHamani begodu yena bamphanyeka esigodweni ngombana gade afuna ukubulala amaJuda.


text:
Ngalokho ngini eningatlola omunye umyalo eniwuthandako ngamaJuda ebizweni lekosi bese nigiba umyalo lowo ngedzilamnwana yekosi. Iye, isimemezelo esitlolwe ebizweni lekosi besagitjwa ngedzilamnwanayo angeze sasulwa mumuntu.”


text:
Khonokho, mhlana inyanga kaSivana, okuyinyanga yesithathu, inamalanga amatjhumi amabili nantathu, kwabizwa abososiba bekosi. Nje-ke kwatlolwa isimemezelo ukuya ngakho koke uMoridekayi ayala ngakho. Kwatlolelwa amaJuda, ababusi abakhulu bekosi, abomengameli nabarholi beemfunda zoke ezilikhulu namatjhumi amabili nalikhomba, ukusuka e-Indiya bekube seKutjhe. Isifunda esinye nesinye satlolelwa umtlolwaso ngokwamalimi wabantu baso. AmaJuda nawo atlolelwa wawo umtlolo ngelimi lawo.


text:
UMoridekayi watlola isimemezelweso ebizweni lekosi u-Arhatjhiverotjhi bewasigiba ngedzilamnwanayo. Nje-ke wathumela iincwadi ngeengijimi ezikhwele iinjomani ezinebelo ezikhuliselwe emhlanjini webukhosini.


text:
Eencwadinezo ikosi beyivumela amaJuda kiwo woke amadorobho bona ahlangane avikele ipilwawo, abhubhise, abulale, aphelise abe aphange ipahla yananyana ngiliphi ibutho labantu namkha lesifunda elingahle lisahlele wona, abantwabawo nabafazi bawo.


text:
Lokho kwenziwe ngelanga elilodwa, mhlana zilitjhumi nantathu enyangeni yetjhumi nambili okuyinyanga ka-Adari, eemfundeni zoke zekosi u-Arhatjhiverotjhi.


text:
Umkhuphelo womtlolo bekufuze ukhutjhwe njengomthetho uye kizo zoke iimfunda, kumenyezelwe ebantwini boke ukuze mhlokho amaJuda kube ngazilungiseleleko ukuzibuyiselela ezitheni zawo.


text:
Nje-ke iingijimi zakhwela iinjomani ezinebelo ezithethwe emhlanjini webukhosini, zaphuma ngebelo elikhulu ngokuhlohlozelwa myalo wekosi. Umthetho lowo godu bewukhutjhelwe nebuphephelweni beTjhutjhani.


text:
UMoridekayi waphuma asuka phambi kwekosi embethe zobukhosi zelineni ehlaza kwesibhakabhaka nemhlophe; athwele isihlohlo esikhulu segolide embethe nenaka lelineni ecolekileko nebubende. Idorobho leTjhutjhani lahlokoma ngokujabula.


text:
Eemfundeni zoke nemadorobheni woke lapha umthetho wekosi bewufike khona, bekukhona ukujabula nokuthaba emaJudeni, kulilanga lokugidinga nokuphumula kiwo. Yeke abantu abanengi ezizweni baphendukela ebuJudeni ngombana baba nokwesaba amaJuda.


text:
Ilanga letjhumi nantathu lenyanga yetjhumi nambili, okuyinyanga ka-Adari, lafika. Lelo-ke bekulilanga lapha umthetho nomyalo wekosi bewufanele wenziwe ngalo, okutjho mhlana izitha zamaJuda bezithemba bonyana zizowabhudungela. Kodwana ilangelo laphendulelwa: AmaJuda kwaba ngiwo abhudungela labo egade bawazondile.


text:
Ahlangana emadorobhenawo eemfundeni zoke zekosi u-Arhatjhiverotjhi kobana azokubulala labo ebebafuna ukuwarhayila. Bekungekho obekangajama phambi kwawo ngombana boke abantu baba nokwesaba amaJuda.


text:
Boke ababusi beemfunda, ababusi abakhulu bekosi, abomengameli beemfunda neenkhulu zesigodlo zasiza amaJuda ngombana zaba nokwesaba uMoridekayi.


text:
Iye, uMoridekayi loyo besele kumumuntu omkhulu esigodlweni nedumo lakhe lasabalala neemfunda zoke. Wadlondlobala wakhula emandleni.


text:
Nje-ke amaJuda asahlela zoke izitha zawo ngesabula, azibulala aziqeda, azenzela umathanda kilabo ebebawazondile.


text:
Ikosi yathi ku-Esta indlovukazi: “Ebuphephelweni beTjhutjhani amaJuda abulele amadoda amakhulu amahlanu abe abhubhisa amadodana alitjhumi kaHamani. Kazi kungangani-ke ukubulala okwenziwe kezinye iimfunda zebukhosini! Kosikazi, nawunesililo, uzakwenzelwa sona. Yitjho isibawo sakho! Uzakuphiwa sona!”


text:
Nje-ke u-Esta wathi: “Nangabe kuhle ekosini, akuthi kusasa amaJuda aseTjhutjhani avunyelwe bonyana enze njengombana kusitjho umthetho wanamhlanjesi lo. Iindumbu zamadodana alitjhumi kaHamani aziphanyekwe eengodweni.”


text:
Nje-ke ikosi yayala bonyana kwenziwe lokho. Kwakhutjhwa isimemezelo eTjhutjhani, yeke iindumbu zamadodana alitjhumi kaHamani zaphanyekwe.


text:
AmaJuda agade aseTjhutjhani ahlangana godu ngelanga letjhumi nane lenyanga ka-Adari, abulala eTjhutjhanapho amadoda amakhulu amathathu. Kodwana akhange ayithinte ipango.


text:
Nje-ke namaJuda amanye agade aseemfundeni zekosi abuthana bonyana avikele ipilwawo nokobana akhe aphumule ezitheni zawo. Abulala iinkulungwana ezimatjhumi alikhomba nahlanu zalabo ebebawazondile. Kodwana akhange ayithinte ipango.


text:
Lokho kwenzeka elangeni letjhumi nantathu lenyanga ka-Adari. Kwathi ngelanga letjhumi nane aphumula enza ilangelo laba ngelomgidi wokwenama.


text:
AmaJuda agade aseTjhutjhani begodu ahlangene ngelanga letjhumi nantathu neletjhumi nane, aphumula ngelanga letjhumi nahlanu okulilanga alenza umgidi wokwenama.


text:
Ngalokho amaJuda wezabelo zoke agade ahlala emizaneni enganamithangala, athatha ilanga letjhumi nane lenyanga ka-Adari njengelokwenama, lomgidi nelokuphumula. Godu kwaba lilanga lokuritjhana.


text:
UMoridekayi wazitlola izintwezo, wathumela iincwadi kumaJuda woke ebegade angeemfundeni zoke zekosi u-Arhatjhiverotjhi, kude neduze.


text:
kube malanga amaJuda afunyene ngawo ukuphumula ezitheni zawo nenyanga ephendulele isizi lawo ekwenameni nokulila kwawo ekugidingeni. Enza amalanga lawo aba ngewokugidinga nokwenama, iye, namalanga wokuritjhana nokupha abadududu izipho.


text:
Lokho wakwenza ngombana isitha samaJuda uHamani umsa kaHamedata umAgagi, gade enze ilisu elimbi ngamaJuda kobana awaqede. Begodu gade enze bona kuphoswe ipuri (lokhu kutjho ifumbe) ngawo ukuze awararanise abe awaqede nya.


text:
Kodwana emva kobana u-Esta eze phambi kwekosi, ikosi yakhupha umyalo ngokutlola kobana ilisu lobukhohlakali uHamani agade alilukile ngamaJuda, kufuze libuyele ehlokwenakhe. Yena namadodanakhe baphanyekwa eengodweni.


text:
Ngalokho babiza amalanga lawo bona yiPurimu ngokususela ebizweni elithi ipuri. Nje-ke ngebanga lakho koke ebekutlolwe encwadini eyatlolwa nguMoridekayi, nalokho amaJuda aqalana nakho endabeni le kanye nalokho okwawehlelako,


text:
akwamukela njengomkhuba wawo noweenzukulwana zawo kanye nabo boke azihlanganisa nawo bonyana azakulonda amalanga amabili lawo ngaphandle kokuhluleka. Kuzakuba njengombana kutloliwe begodu kuzakwenziwa ngesikhathi esibekiweko, qobe mnyaka.


text:
Amalanga lawo azakukhunjulwa begodu azakulondwa iinzukulwana ngeenzukulwana, imindeni ngemindeni, iimfunda ngeemfunda nemizi ngemizi. Iye, amalanga wePurimu akukameli eqiselwe amehlo emaJudeni namkha aliswe ukugidingwa eenzukulwaneni zawo.


text:
Nje-ke indlovukazi u-Esta oyindodakazi ka-Abirhayeli, banoMoridekayi umJuda, bakhupha umtlolo wesibili ogunyaza ngokugcweleko incwadi yokuthoma mayelana nePurimu.


text:
Kwathunyelwa iincwadi ezineenlokotho ezihle nezikhuthazako kiwo woke amaJuda eemfundeni ezilikhulu namatjhumi amabili nalikhomba zombuso ka-Arhatjhiverotjhi.


text:
Eencwadinezo bekuqiniswa bonyana kugidingwe amalanga wePurimu ngeenkhathi zawo ezijanyisiweko. Lokho bekufanele kube njengesimiso esabekwa nguMoridekayi umJuda emaJudeni besaqiniswa ngu-Esta indlovukazi. Begodu kube ngendlela wona agade azimisele ngayo kanye neenzukulwana zawo ngendaba yokuzila nokulila kwawo.


text:
Umyalo wendlovukazi u-Esta waqinisa isimiso sokugidinga iPurimu, nje-ke lokho kwatlolwa phasi encwadini yemilando.


text:
Ikosi u-Arhatjhiverotjhi yabeka bona kube nomthelo embuswenayo, okutjho enarhakazini kanye neenhlengeleni.


text:
Angithi zoke izenzo zakhe zegunya namandla, nayo yoke indaba yobukhulu uMoridekayi ahlonitjhwa ngabo lokha ikosi nayimphakamisako, kutloliwe encwadini yeendaba zemihla ngemihla yamakhosi weMediya newePheresiya.


text:
Iye, uMoridekayi umJuda gade asisandla sekosi u-Arhatjhiverotjhi, amkhulu phakathi kwamaJuda. Abafowabo abanengi bamthathela phezulu ngombana gade asebenzela abantu kuhle begodu ancengela boke abantu bekhabo kobana baphatheke kuhle.


text:
Kwakukhona indoda enarheni ye-Utsi ebekuthiwa nguJobho. Indoda leyo gade imsulwa begodu iqotho. Ngokwesaba uZimu, beyibalekela ubumbi.


text:
Beyinezimvu neembuzi eziziinkulungwana ezilikhomba, amakamela aziinkulungwana ezintathu, ikulungwana yeenkomo ezibotjhelwako, amakhulu amahlanu wabodumbana abasikazi kanye neensebenzi ezinengi kwamambala. Gade ayindoda enjinge ukudlula woke umuntu enarheni engepumalanga.


text:
Amadodanakhe gade avame ukugega ngokweenkumba zawo enze imigidi, ameme nabodadwawo abathathu kobana bazogoma bebasele ndawonye.


text:
Bekuthi kungaphela umzombe wemigidi leyo, uJobho abize abantwabakhe abahlambulule. Gade avuka ekuseni bese abenzele imihlabelo yokutjhiswa ukuya ngokwesibalo sabo boke ngombana uJobho gade adlumbana asithi: “Kungenzeka abantwabami bone ngokuthuka uZimu eenhliziyweni zabo.” UJobho gade enza lokho ngeenkhathi zoke.


text:
Kwaba nelanga mhlana amadodana kaZimu aziveza khona phambi kwakaSomnini nomphikisi weza wazifaka hlangana nawo.


text:
USomnini wabuza umphikisi wathi: “Uvelaphi-ke wena?”<br/>Umphikisi wathi: “Gade ngizulazula ephasini, ngehla ngenyuka.”


text:
USomnini wathi kuye: “Uthi khewatjheja nje ngencekwami uJobho? Akunamuntu ofana naye ephasini, uyindoda emsulwa neqotho. Ngokwesaba uZimu ubalekela ubumbi.”


text:
Angithi umbiyele ngomthangala kanye nomzakhe nakho koke anakho. Ubusise umsebenzi wezandla zakhe, ngalokho imihlambakhe yandile enarheni.


text:
Kodwana nawelula isandla sakho uthinte koke anakho gadesi, ngiyakutjela ngithi uzakuthuka emtarini.”


text:
USomnini wathi kumphikisi: “Qala, koke anakho ngikunikela esandleni sakho, kodwana yena ngenyama ungamthinti.” Yeke umphikisi wasuka phambi kwakaSomnini.


text:
Khonapho kweza isigijimi kuJobho sathi: “Iinkomo gade zilima, abodumbana bakarula utjani hlanu kwazo,


text:
kwavela amaTjheba asahlela iinceku zakho ngesabula, athatha zoke iinkomo nabodumbana. Ungibona nginje sengimi ngedwa ophunyurhileko, nje-ke ngithe angizokubikela.”


text:
Kwathi sisakhuluma njalo kwafika esinye sathi: “Kwehle umbani esibhakabhakeni warhadla izimvu neembuzi kanye neenceku zakho. Sekwaba ngimi ophunyurhileko ngathi angizokubikela.”


text:
Kwathi naso sisakhuluma njalo kwafika esinye isigijimi sathi: “AmaKasidi eze ngeenqhema ezintathu afese asahlela iinceku azibulala ngesabula abe athumba amakamela. Ungibona nginje, sengimi ophunyurhileko ngathi angizokubikela.”


text:
Naso kuthe sisakhuluma njalo kwafika esinye sathi: “Amadodanakho namadodakazakho gade agoma, asela iwayini ngekumbeni yezibulo,


text:
qala, sekwavela isiwuruwuru erhalawumbeni samadlha phasi amaswazi womane wekumba, yawela phezu kwabantwabakho. Bahlongakele boke, sekwaba ngimi ophunyurhileko ngathi angizokubikela.”


text:
wathi:<br/>“Ngavela ngibulanzi esibelethweni sakamma,<br/>ngizakubuyela ehlabathini nginjalo.<br/>USomnini bekangiphile,<br/>uSomnini uthethe;<br/>alithokozwe ibizo lakaSomnini!”


text:
Godu kwaba nelanga lapha amadodana kaZimu aziveza khona phambi kwakaSomnini, nomphikisi wazifaka hlangana nawo naye waziveza phambi kwakaSomnini.


text:
USomnini wathi kumphikisi: “Uvelaphi-ke wena?”<br/>Umphikisi wathi: “Gade ngizulazula ephasini, ngehla ngenyuka.”


text:
USomnini godu wathi kuye: “Uthi khewatjheja nje ngencekwami uJobho? Akunamuntu ofana naye ephasini, uyindoda eqotho nethembekileko. Ngokwesaba uZimu ubalekela ubumbi. Usadzimelele ekubeni qotho nanyana ungitjitjizele bona ngijamelane naye, ngamlobisa ngaphandle kwesizathu.”


text:
Umphikisi waphendula wathi: “Ubuhlungu busesikhunjeni! Umuntu uzakunikela koke anakho ikani azakusindisa ipilwakhe.


text:
Yeke nange ungelula isandla sakho umthinte enyameni nemathanjenakhe, ngiyakutjela ngithi uzokuthuka emtarini.”


text:
Yeke umphikisi wasuka phambi kwakaSomnini wayokuhlunguphaza uJobho ngamathumba ukusukela ngaphasi kweenyawo bekube sefokothweni.


text:
Kodwana yena wathi kuye: “Ukhuluma njengesidlhadlha somfazi. Kanti sizakwamukela okuhle kwaphela kuZimu singasamukela nokumbi na?”<br/>Kikho koke lokho uJobho azange one begodu azange akhulume litho elimbi.


text:
Kuthe bona abangani abathathu bakaJobho bezwe ngakho koke okumbi okumehleleko, beza omunye nomunye abuya lapha ahlala khona. Bahlangana kobana baye kuJobho bayomtjhiriya. Bona bekungu-Elifasi umTemani, uBhilidadi umTjhurhi noTsofara umNama.


text:
Kwathi lokha nabambona basesebuqamamana, kwaba bukhuni ukumfanisa. Bathoma ukurhahlawula, badabula iimphuraphura zabo, bazirhatjha ngethuli eenhloko.


text:
Bahlala equlwanini noJobho loyo amalanga alikhomba nobusuku bakhona. Akakho owaba nelitho alitjhoko kuJobho ngombana bebabona bonyana udosa emhlweni kangangani.


text:
Alembathwe bumnyama,<br/>iye, ubumnyama obunzima tshu;<br/>amafu aligubuzese,<br/>lisatjiswe lithunzi elinzima lesiwuruwuru.


text:
Kwanga ubumnyama bungasula ubusukobo;<br/>bungabalwa namanye amalanga womnyaka,<br/>bungabi nendawo emalangeni weenyanga.


text:
Abanikelela amalanga abahlolozele ubusukobo,<br/>iye, abanekghono lokutlhorholoja unomrhaso welwandle.


text:
Iinkwekwezi zobusukobo azibe mnyama,<br/>buhlulukele umkhanyo, kodwana ungabikhona,<br/>bungaboni nokudabuka kokusa,


text:
Kubayini ngingazange ngifihlwe equlwanini<br/>njengombungu orhulukileko,<br/>iye, njengesana elingazange libone ilanga?


text:
Akhese ucabangisise kuhle:<br/>Wakhe wabonaphi omsulwa atjhabalaliswa na?<br/>Kukuphi lapha olungileko akhe abhujiswa khona?


text:
Isithunzeso sajama rwe,<br/>azange ngazi bona yintobani.<br/>Kwathi isigeso sisajame phambi kwami njalo,<br/>ngezwa ilizwi elihlebezako lithi,


text:
Qala, uZimu akanikeli iindalwa zezulu ukuzilawula<br/>begodu neengilozi zakhe uyazisola nazenza iimphoso.


text:
Alo, bebayini-ke abahlala eenkumbeni zamasoyi,<br/>ezidzimelele esisekelweni sethuli,<br/>abapitlizeka lula njengomuhlwa na?


text:
Isivuno saso sigonywa bomalambana,<br/>basithuthela hlangana nameva;<br/>imigulukudu leyo irharhela ilifa laso.


text:
Iye, ubanga ubuhlungu,<br/>kodwana uyapholisa,<br/>godu amadlhe,<br/>kodwana isandla sakhe sibuye selaphe.


text:
Godu uzakwazi<br/>bona iinzukulwana zakho zizakwanda,<br/>nabantwabakho bahlume njengotjani ehlabathini.


text:
Ithuna lakho lizakwamukela sele ukhulile,<br/>kube njengesithala sekoroyi<br/>nasiwela eselelweni ngesikhathi sakhona.


text:
Kokubili bekuzakuba budisi kunetjhwabatjhwaba yelwandle!<br/>Kungebangelo ngikhuluma ngehliziyo ebuhlungu:


text:
Ngambala imisubela kaZimu oSabekako ingihlabile,<br/>ummoyami urhamula isihlungu sayo,<br/>ukwesabeka kwakaZimu kuyangiqoba.


text:
Lokho-ke kuzangiduduza godu;<br/>ngithabe nanyana ngisebuhlungwini.<br/>Akazukungibabalela<br/>ngombana azange ngigodle amezwi woCwengileko.


text:
“Nikhe nangizwa ngitjho okulandelako na?<br/>‘Yeningiphe okuthileko!<br/>Ngisikelani emnonwenenu ukuze ngifumbathise!


text:
Nidlumbana bona ningakhalima ngamezwi<br/>lokha nanithatha amezwi womuntu odangeleko<br/>njengommoya na?


text:
Ngaleyondlela, nami ngabelwe iinyanga ezinganamvuzo,<br/>ngalinganiselwa amatshwenyeko ubusuku nobusuku.


text:
Nangilalako ngithi,<br/>‘Kazi ngiyokuvuka nini?’<br/>Ubusuku bungilethele ukuwurubajeka<br/>ngihlubayele bekube ngamarimarima.


text:
“Ngalokho angeze ngavala umlomami;<br/>ngifuna ukukhuluma esizini lomphefumulwami,<br/>nginghonghoyile ebumunywini behliziywami.


text:
Kwanje sengiphosele itewu,<br/>angeze ngisaphila ukuyaphi.<br/>Akhe ungisuduke ngombana amalanga ayile.


text:
Ngikone ngani na?<br/>Ngikwenzeni wena hloli yabantu?<br/>Kubayini unemba mina?<br/>Ngimthwalo kuwe na?


text:
Alo, kubayini ungacoleli isiphambeko sami,<br/>ususe isono sami na?<br/>Qala, sele ngizaziyela kwamhlaba,<br/>uzangifuna kodwana ngizabe ngingasekho.”


text:
nakube umsulwa begodu ulungile,<br/>ngambala yena uzakuphakamela kuwe,<br/>abuyisele umuzi wakho esigeni.


text:
Kuzakuthi kungakaphalazi<br/>begodu kungakasikwa nokusikwa,<br/>kutjhwabe msinyana kunabo boke utjani.


text:
Nakube umuntu ufuna ukujamelana noZimu ebandla,<br/>akunambuzo namunye angawuphendula phakathi kweyikulungwana.


text:
Nakube kuyindaba yamandla,<br/>nguye odlondlobeleko!<br/>Nakuyindaba yomthetho,<br/>ngubani obezambizela ebandla?


text:
Nanyana ngimsulwa nje,<br/>ngakhuluma ngimlandu;<br/>noma nginganamlandu nje,<br/>umlomami ungibeka icala.


text:
Nakuliphasi, uZimu ulinikele ezandleni zabakhohlakeleko;<br/>usitha ubuso babagwebi balo.<br/>Nakube akusuye, alo, kungaba ngubani?


text:
bengizokuba nevalo lakho koke ukuhlupheka kwami,<br/>ngombana ngiyazi<br/>bonyana angeze wahlala ungangibeki icala.


text:
UZimu akasimumuntu njengami<br/>kobana ngingabangisana naye,<br/>nokobana ngingajamelana naye ebandla.


text:
“Ngiyayinyenya ipilwami;<br/>ngifuna ukuzwakalisa isililo sami ngitjhaphulukile,<br/>ngikhulume ebumunywini bomphefumulwami.


text:
Kghani uyakareka nawumgandeleli,<br/>ulahle umsebenzi wezandla zakho na?<br/>Ingabe uthanda amaqhinga weenkhohlakali?


text:
Izinto engihlupheka ngazo wazifihla ehliziywenakho;<br/>kodwana manje ngiyazi bonyana lokhu kuyihloswakho ngami:


text:
Nakube benginomlandu, maye mina!<br/>Nabe gade ngilungile, bengingeze ngavusa ihloko<br/>ngombana ngizele ihlazo ngobuhlungu engibuzwako.


text:
Nakube bengingaphakamisa ihlokwami,<br/>bewuzangizuma njengebhubezi,<br/>godu ungigandelele ngamandlakho amakhulu!


text:
Uvusa abofakazi abatjha abajamelene nami,<br/>wandisa itukuthelwakho kimi,<br/>ukuhlupheka kwami kuza ngokudlhegana.


text:
Amalanga wokuphila kwami ambalwa.<br/>Yeke akhese ungigadunge!<br/>Lisa ukunginaka<br/>ukuze ngithabe kwesikhatjhana;


text:
Ikulumakho engazisiko leyo izakuthulisa abantu na?<br/>Ukuhlahlatha kwakhokho akuzukukuveza emtarini na?


text:
Inga angakwembulela iimfihlakalo zokuhlakanipha!<br/>Ukuhlakanipha kwakhe kunepumelelo epheleleko.<br/>Nje-ke, uzakwazi bona isibetho sakaZimu kuwe<br/>sincani kunomlandwakho.


text:
Iphakeme ngaphezu kwamazulu!<br/>Yini nje into ongayenza wena ngalokho?<br/>Itjhinge khulu kunendawo yabafileko!<br/>Lilwazana bani ongaba nalo wena?


text:
UZimu nadlulako, ufaka umuntu ekufeni,<br/>bese kuthi omunye amgcine aphilile.<br/>Akakho ongamkhandela kilokho.


text:
Nguye owazi abaphehli benturhu,<br/>ubona ubukhohlakali akude.<br/>Akadingi ukutjhidela eduze azokuphenya!


text:
Njengomjeka ofakwa emlilweni uphekwe unganalitho,<br/>injalo nehloko yomuntu.<br/>Iye, ubelethwa anjengodumbana wommango.


text:
kodwana amehlo wabakhohlakeleko azokufifiyela.<br/>Bangabi nendawo yokuphephela,<br/>ithemba labo lizakuba kuphelelwa mamandla.”


text:
Ngiyihlekisa emnganinami,<br/>uthi, ‘Qala, ubiza uZimu, akamphendule-ke.’<br/>Kunjalo-ke ukunyefula konganamlandu nomsulwa!


text:
Umbono wozigedlileko lo uthi,<br/>‘Ungatshwenyeki ngehlekelele!<br/>Ilungiselelwe abangakhambi kuhle.’


text:
Kodwana ngithi,<br/>‘Abarhayilako baphila ngokuthula,<br/>nabatlhorholoja uZimu bavikelekile,<br/>ngitjho labo uZimu abanikele amandla ezandleni zabo!’


text:
Ubophelela iinyawo zami ngesimbi esigodweni,<br/>uqalisise zoke iindlela zami,<br/>ubeke amatshwayo wasafuthi etendeni yeenyawo zami.


text:
Njengombana amalangakhe abaliwe,<br/>nesibalo seenyanga zakhe sikuwe,<br/>wambekela umkhawulo angeze aweqa,


text:
ngokunjalo nomuntu uyalala, angasavuka:<br/>Kuzakudlula isibhakabhaka alele njalo,<br/>angavuswa ebuthongweni bakhe.


text:
“Inga ungangifihla endaweni yabafileko,<br/>ungithukuse bekudlule itukuthelwakho,<br/>ungibekele isikhathi esibekiweko, ungikhumbule!


text:
Nakube umuntu nafako ubengabuye aphile,<br/>bengizakulinda soke isikhathi engibekelwe sona,<br/>bekufike idlhego lokuphunyuzwa kwami.


text:
iye, njengamanzi narhubha amatje,<br/>iinkhukhula zikhukhule itjhwabatjhwaba,<br/>ngokunjalo ubhubhisa ithemba lomuntu.


text:
Amadodanakhe ayaphakanyiswa, nokho yena angazi litho,<br/>namkha ehliselwe phasi, yena angayeleli litho.


text:
Uyazi bonyana uzakuzulazula afunane nesikwa athi, ‘Sikuphi?’<br/>Uyazi kobana ilanga lobumnyama limlindele.


text:
godu nokobana gade aqinise ihloko wamdumela,<br/>athembe bona isihlangu sakhe siqinile<br/>begodu simabhombo,


text:
Umuntu loyo uzakuhlala emadorobheni amarubhi,<br/>ngeenkumbeni ezingakameli ukuhlalwa mumuntu,<br/>ebezimele zibe liqubi leququ.


text:
Yena uzakuloba ipahlakhe<br/>nomnonwakhe awuzukubambelela;<br/>ilifa lakhe angeze lamlandela ethuneni.


text:
Akazukuphunyurha ebumnyameni,<br/>umlilo uzotjhwabisa amahlumelakhe,<br/>atjhiswe kuphefumula kwakaZimu.


text:
Iye, njengesidiribe esithintithwe iinthelo zingakavuthwa,<br/>nomuthi we-oliva orhulula amathuthumbo.


text:
Nami bengingakhuluma njengani nje,<br/>nabegade kungini lapha ngikhonapha;<br/>bengingabumba amezwi ngiphikisane nani,<br/>nami ngithintithe ihloko nanginiqalako.


text:
Madoda, ukukhuluma ngobuhlungu bami, akubenzi budambe,<br/>begodu nangithulako nakhona abusuki kimi.


text:
Ungenze ngaba sibonelo sehlekelele,<br/>ukonda kwami kujamelene nami,<br/>kufakazela amanga wabantu ngami.


text:
Itukuthelo kaZimu ingirathule,<br/>ngombana ungibambele ivunda;<br/>wangisinela amazinywakhe,<br/>umjamelanami wangiqala ngamehlo abukhali.


text:
Abantu bangikhamisela imilomo,<br/>bangiphoqa ngokungiwakala emhlathini,<br/>bangihlalela isicathana.


text:
Bengizihlalele, wangiqovaqova,<br/>wangithi bhi ngentanyana wangidabudabula.<br/>Wangijamisa ngaba sinenjwa,


text:
imisubelakhe yawela ngapha nangapha kwami,<br/>yangihlaba iziso.<br/>Ngaphandle kwesirhawu<br/>yachithela inyongwami equlwanini.


text:
Nanyana ngingaba njengombana nginje,<br/>kwanga ngingaba nofakazi phakathi kweendalwa zezulu,<br/>ozokukhuluma indabami keliphezulu,


text:
Mbala usithe imikhumbulo yabangani bami ekuzwisiseni,<br/>ngalokho angeze ubavumele ebandleni lezulwini.<br/>“Isaga sithi,


text:
Abazenza qotho bayarareka ngalokhu,<br/>nokuthiwa bamsulwa badanile ngonganaZimu!<br/>“Godu isaga sithi,


text:
Wena ozirathula ngetukuthelwakho.<br/>Utjho bona inarha ingalahlwa ngebanga lakho,<br/>namkha kususwe idwala linye endawenalo na?


text:
Akanabantwana namkha isizukulwana ebantwini bakwabo,<br/>sekutlhogeka ngitjho noseleko lapha gade ahlala khona.


text:
Nanyana ngirhuwelela ngithi, ‘Ngoniwe!’<br/>akakho ophendulako.<br/>Nangimemeza ngifuna isizo,<br/>nalapho akukho ukulunga.


text:
Amabuthwakhe ahlangana ndawonye,<br/>ahloma amatendawo angizombeleza,<br/>angivimbezela njengedorobho.


text:
naziimvakatjhi ekumbenami.<br/>Iincekukazi zami zingithatha njengomyeni,<br/>sese nginjengephandle emehlwenazo.


text:
Akhese ningirhawukele hle!<br/>Ngirhawukelani bangani bami,<br/>ngombana ngigandelelwe sisandla sakaZimu.


text:
Atlolwe ngesimbi elitjeni,<br/>kuzaliswe imisele yakhona ngomthofi,<br/>ngaleyondlela agobhodlhwe unomphela!


text:
nasele asikimile, babone amabono.<br/>Nje-ke, ngizambona ongiphathele iindaba ezihle,<br/>iye, osidalwa sezulu.


text:
Kwanga mina ngingambona ngamehlwami la,<br/>iye, abonwe ngimi ngenyama.<br/>Umphefumulwami ukomele lokho!


text:
yelelani isabula<br/>ngombana lezo zizono ezifanela ukufa!<br/>Nje-ke, nizakwazi bonyana kunesigwebo.”


text:
“Mbala, imikhumbulo engikhathazako ingenza bona ngiphendule,<br/>ngebanga lokungabi nokuhlaliseka ngaphakathi kwami.


text:
Abantwabakhe bazakubuyisela umnothwakhe kabadududu,<br/>iye, kube sisandla sakhe esibuyisela akuthethe kibo.


text:
Uzakuzalisa isisu sakhe ngesizi!<br/>Iye, uZimu amvuthele ngetukuthelwakhe,<br/>imnethe njengezulu eliwulukela phezu kwakhe.


text:
Kuzakuthi nawutsomulako<br/>kobana uphume emhlanakhe,<br/>itlobo leyo imanyazele inyongo.<br/>Uzakwehlelwa livalo lokufa!


text:
Bumnyama bodwa obubekelwe amagugwakhe,<br/>umlilo ongakabaswa mumuntu uzamtjhwamadela,<br/>uqothule nokuseleko emzinakhe.


text:
kukangaki isibani sazo sicinywa na?<br/>Kukangaki zehlelwa yihlekelele ezifaneleko?<br/>Ingabe uZimu uyazabela ukubhujiswa etukuthelwenakhe na?


text:
Namkha uZimu wehlisela isibetho sesikhohlakali emadodanenaso?<br/>Awa, uZimu akabethe isikhohlakaleso ukuze sazi nakusasa!


text:
okutjho ngomhla wehlekelele iinkhohlakali ziyasinda,<br/>ngelanga letukuthelo ziphunyurha zingakalimali.


text:
Iye, amagade emlonyeni werholo asisithe kuhle;<br/>boke abantu bekhabo bazasilandela,<br/>begodu sizakuba kanye nabanengi abakhamba phambi kwaso.


text:
Alo-ke nakunjalo, ningangiduduza njani ngenyakanyakenu leyo?<br/>Aninazo iimpendulo ngaphandle kwekohliso kwaphela.”


text:
ngombana ufune isibambiso kubafowenu,<br/>ngokuncani abakubamba khona.<br/>Bewubahlubulisa izambatho.


text:
“UZimu akahlali ekuphakameni kwezulu na?<br/>Qala iinkwekwezi ezisekabeni yomkayi:<br/>Maye, ziphakeme kangangani!


text:
Khisibe nguye oSabekako ozalise iinkumba zabo ngokuhle.<br/>Kodwana amaqhinga weenkhohlakali akude noZimu!


text:
“Ilanga loke isinghonghoyilo sami simunyu,<br/>nanyana ngibubula, isandla sakaZimu sinzima phezu kwami.


text:
Ebandlapho olungileko ubezakubeka indabakhe phambi kwakhe,<br/>iye, ngirarulule indabami isiphelani.


text:
Kubayini oSabekako angabeki iinkhathi zokugweba?<br/>Kubayini labo abamaziko bafune amalanga anjalo bangawafumani?


text:
Abachakileko banjengabodumbana,<br/>iye, abodumbana bommango erhalawumbeni:<br/>Baphuma baye emsebenzini wemihla,<br/>bazumane neenquqwana zokudla ebhudwini,<br/>kobana kube kukudla kwabantwababo.


text:
Ngedorobheni kuquma abahlongakalako,<br/>imiphefumulo esebuhlungwini bamanceba ifuna isizo,<br/>kodwana uZimu akasoli namunye ngobumbi.


text:
“Kunalabo abahlubuka ukukhanya,<br/>abangazi iindlela zakhona,<br/>begodu abahlali emizileni yakhona.


text:
Lokha nakuhlwako umbulali uyavuka,<br/>abulale ochakileko noswelako,<br/>iye, ebusuku unanaba njengesela.


text:
Ilihlo lesihlobongi ligada ukuhlwa,<br/>sizitjele sithi, ‘Angingabonwa’,<br/>nje-ke, sifihla ubuso baso.


text:
“Nina nithi, ‘Abantwabo bakhukhulwa mamanzi,<br/>isabelo sabo senarha sizakuba sisethuko,<br/>akunamuntu ozakunaka iindiribe zabo.


text:
Umbelethakhe uzamkhohlwa,<br/>iimpethu zimudle,<br/>angeze asakhunjulwa nakanye,<br/>iye, ubumbi bephulwa njengeenkuni.


text:
Iinrhonga ziphakanyiswa kwesikhatjhana<br/>kodwana zibuye zinyamalale;<br/>zibuna njengotjani bezibuthelelwe ndawonye;<br/>mbala, zigwetjwa njengeenqwambe zekoroyi.’


text:
Wendlala isibhakabhaka esingetlhagwini<br/>njengetende elinganansika,<br/>alembelelise umhlaba phezu kwelize.


text:
Uthala isiyingi somkayi ebusweni bamanzi,<br/>sibe mkhawulo okude wepelamehlo<br/>phakathi kobumnyama nokukhanya.


text:
Lokhu seziinquqwana zomsebenzakhe;<br/>amahlebezi ngaye siwazwela kude.<br/>Ngubani ongazwisisa umdumo wamandlakhe?”


text:
ngiyafunga ngithi, qobana ummoyami usahlangene nenyama,<br/>iye, nomphefumulo engiwuphiwe nguZimu useempumulweni zami,


text:
Ngizakukakarela ekulungeni kwami,<br/>ngingavumi bona kungiphunyurhe.<br/>Imihla yoke yokuphila kwami,<br/>akukho lapha ihliziywami ingisola khona.


text:
Liyini ithemba lomzenzisi,<br/>lokha uZimu naqunta ipilwakhe<br/>iye, nasele athatha umphefumulwakhe na?


text:
“Awa, nasi isiphetho uSomnini asibekele isikhohlakali,<br/>nelifa elifunyanwa migulukudu koSabekako:


text:
Nanyana abantwabaso bangaba banengi,<br/>bazakuphelela esabuleni,<br/>iinzukulwana zaso ziswele ukudla.


text:
Ikumba esiyakhako ifana nendlelwana yomvunya,<br/>injengomthunzi wamatjhwaba owakhiwe mlindi esivandeni.


text:
Umuntu uyabuphelisa ubumnyama,<br/>abhenyegule abe ayokufika emaphethelweni,<br/>afunisise elitjeni lapha kufifiyela khona,<br/>ngitjho nalapha kunzima tshu.


text:
Ulembeleliselwa ngemgodini ngomutja,<br/>aqeqebule umkghotha edwaleni,<br/>iinyawo zisemmoyeni;<br/>ulengela emgodini, kude nabantu.


text:
Ungalingi ukukhokhele ngekorali nekhristali,<br/>ngombana inani lokuhlakanipha lingaphezu kwamaparele.


text:
ngombana bengenyela okhwahlileko<br/>nonganayise, onganabani ongamsiza<br/>ezandleni zeenjinga ezimarhamaru.


text:
“Ngadlumbana ngathi, ‘Ngizakufela hlangana namadzinyanami,<br/>amalangami azakuba manengi,<br/>abe njengetjhwabatjhwaba yelwandle.


text:
Bengibakhethela indlela,<br/>ngibe ngusihlalo ebandla<br/>ngihlale inga ngiyikosi hlangana namabuthwayo,<br/>nginjengomduduzi wabalilako kibo.


text:
Kodwana gadesi bahlekisa ngami,<br/>ngitjho nabantu abancani kimi ngeminyaka!<br/>Iye, abantwana balabo egade ngingabatjheji<br/>kobana ngingabahlalisa nezinja zomhlambami.


text:
ngebanga lokuswela nangendlala ebhokileko!<br/>Ebusuku bakhuma ihlabathi eyomileko:<br/>Ebhudwini nendaweni emumango


text:
bakha imirorho emunyu emahlatjhaneni,<br/>banqothula nemirabhu yemithi yomthanyelo ukuze baziphilise.


text:
Njengombana uZimu angitjhiye ngingakavikeleki<br/>bewangithobisa,<br/>bona-ke sese bazenzela phezu kwami.


text:
Ngesigomeni sami ngivukelwa yicubevange,<br/>bangenza bona ngibaleke,<br/>bangisahlela kobana bangibhubhise.


text:
Ngehlelwa kukwesabeka,<br/>isithunzi sami siyaphephuka inga mumoya,<br/>njengelifu ukwaziwa kwami kuyatjhabalala.


text:
Ngiyafunga bona<br/>amagadangwami akhange aphambuke endleleni,<br/>ihliziywami akhange ilandele amehlwami<br/>nezandla zami akhange zichaphazelwe yisila.


text:
Ngiyafunga bona<br/>akhange ngilahle indaba yekhoboka<br/>neyekhobokakazi lami,<br/>lokha nanghonghoyila kimi.


text:
Bengizokwenza njani<br/>lokha uZimu nasikima ngokujamelana nami na?<br/>Bengizokuphendula ngithini nagade angiphenya?


text:
Ngiyafunga bona<br/>azange ngigodle iinrhuluphelo zabadududu,<br/>namkha ngifiphaze amehlo womhlolokazi.


text:
ngombana ukusukela ebutjheni bami<br/>uZimu wangiphatha njengobaba,<br/>iye, wangihlahla ukusukela esibelethweni sakamma.


text:
Ngiyafunga bona<br/>akhange ngithi nangibona uzulani aswela izambatho<br/>namkha otlhagileko akhamba hlubule, ngimlise.


text:
Ngiyafunga bona<br/>akhange ngikhombe omsulwa ngeguduva,<br/>lokha nangizibona nginabasekeli ebandla.


text:
Ngambala, benginevalo ngehlekelele evela kuZimu;<br/>bengingeze ngakwazi ukujamelana nephazimulwakhe!


text:
Ngiyafunga bona<br/>akhange ngibeke ithemba lami egolideni,<br/>namkha ngathi egolidenimbala,<br/>‘Wena usibambelelo sami’.


text:
Ngiyafunga bona<br/>akhange ngiqale ilanga ekukhanyeni kwalo,<br/>namkha inyezi nayikhamba ekuphazimuleni kwayo.


text:
Ngambala lokho bekuzakuba sisono ekumele sahlulelwe,<br/>bengizabe ngingakathembeki kuZimu ophezulu.


text:
Ngiyafunga bona<br/>akhange ngithabele ihlekelele eyehlela ongizondako,<br/>namkha ngibukise ngobumbi obumehleleko.


text:
Ngiyaqinisa bona<br/>amalunga womzami gade ahlala asithi,<br/>‘Ngubani ongazange azisuthise etafuleni lakaJobho na?’


text:
Ngiyafunga bona,<br/>nanyana ngimumuntu wenyama,<br/>akhange ngisibekele isono sami.<br/>Azange ngifihle umlandwami esifubeni,


text:
ngebanga lokwesaba isiqubuthu.<br/>Akhange ngesabe kobana imindeni izangirhubutjha<br/>bese ngathula, ngangaphumela tjhatjhalazi.


text:
“Ngiphetha ikulumami ngokutlikitla!<br/>Inga uZimu angangizwa,<br/>oSabekako angiphendule!<br/>Kwanga ongimangalelako angatlola phasi indabakhe!


text:
Ngizamnikela imininingwana yelinye nelinye igadango lami,<br/>njengalokha bengizakunikela umgwebi<br/>ngokunjalo ngizamnikela yona.


text:
Ngiyafunga bona<br/>amasimami azange akhe angimangalele,<br/>imisedlanayo akhange ilile phambi kwakaZimu.


text:
Iye, akhange ngigome iinthelo zawo simahla,<br/>azange ngibangele<br/>bona iinsebenzi zawo zidose nzima.


text:
Nakungasinjalo,<br/>akumile ameva esikhundleni sekoroyi,<br/>kumile ikhula esikhundleni sebhali.”<br/>Aphelela lapha-ke amezwi kaJobho.


text:
Kodwana u-Elihu umsa kaBharakeli, umBhuzi womndeni kaRama, wathukuthelela uJobho khulu. Wamthukuthelela ngebanga lokuzithethelela kwakhe phambi koZimu.


text:
Godu wathukuthelela abangani abathathu ngombana bahlulwa kufumana ipendulo kuJobho kodwana khonapho baragela phambili nokumsola ngobukhohlakali.


text:
Nje-ke, kuthe lokha nabona bonyana amadoda amathathu lawo akasenapendulo, kwathi akafe ngetukuthelo.


text:
Yeke u-Elihu umsa kaBharakeli umBhuzi wathi:<br/>“Mina ngisese mutjha ngeminyaka,<br/>nina sele nibadala.<br/>Kungalokho ngibe nevalo, ngesaba<br/>ukunitjela engikwaziko.


text:
bengiseze nginilalele kuhle.<br/>Kodwana akakho okghone uJobho,<br/>iye, phakathi kwenu akakho okghone<br/>ukuphendula amezwakhe.


text:
Ningeze nathi, ‘Sifumene ukuhlakanipha kwamambala,<br/>nje-ke akube nguZimu oqalana noJobho,<br/>kungabi mumuntu.’


text:
Ngambala, ngaphakathi kwamapha<br/>kunjengewayini elivalwe lisabila,<br/>iye, njengeenkhumba ezidatjulwa liwayini elitjha.


text:
Kodwana ngokutjho njalo kwakho, uphambukile.<br/>Ipendulwami kilokho ithi,<br/>‘UZimu mkhulu kunobhubhako.’


text:
Kungaba ngebhudango, umbono webusuku:<br/>Lokha abantu nababanjwe buthongo,<br/>barhona emikghadinabo,


text:
Umzimbakhe uyawohloka angasaqaleka,<br/>namathambakhe ebegade angabonakali,<br/>abonakale avele ngaphandle.


text:
“Nakunengilozi yinye phakathi kwekulungwana<br/>ebeyingamsekela, imkhulumele,<br/>imemezele ukulunga ngaye,


text:
umzimbakhe uzakwenziwa butjha<br/>ube ngaphezu kwebutjheni bakhe<br/>iye, uzakuphuluka ube namandla wobutjha.


text:
Uzakuthandaza kuZimu, uZimu amamukele,<br/>uzazizwela ubukhona bakaZimu ngokuhlokoma,<br/>uZimu abuyisele obhubhako esimeni sokulunga.


text:
Umuntu loyo uzakusuka<br/>aye ebantwini athi,<br/>‘Ngonile, ngahlanakezela okulungileko,<br/>azange ngifumane okungifaneleko.


text:
Nakube kunento ofuna ukuyitjho, ngiphendula,<br/>khuluma ndoda,<br/>ngombana ngifuna ukuvumelana nawe.


text:
Kodwana nakube akunalitho,<br/>khona-ke yewungilalele,<br/>thula uthi du, ngikufundise ukuhlakanipha.”


text:
Nanyana ngineqiniso nje,<br/>ngibonwa njengomleyimala;<br/>nanyana nginganamlandu,<br/>umsubela okimi<br/>ungibangele isilonda esingapholiko.’


text:
Yeke yeningilalele nina madoda anokwazi:<br/>Kukude noZimu ukwenza okumbi,<br/>kukude noSabekako ukwenza okuphambeneko.


text:
ongakhethi ubuso beenkhulu,<br/>ongabeki abanothileko phambi kwabadududu<br/>ngombana boke bamsebenzi wezandla zakhe.


text:
Msinyana bayabhubha,<br/>ngokurhabileko abanjingileko bayadlula banyamalale,<br/>abanamandla bayasuswa kungengasandla somuntu.


text:
Lokha uZimu nathulileko,<br/>ngubani ongamsola ngokungalungi?<br/>Nange afihla ubuso bakhe,<br/>ngubani ongamkhalimela?<br/>Yena ulawula izizwe nomuntu ngamunye


text:
Alo, utjho bona uZimu ahlunguphaze onjalo<br/>ngebanga lokobana wena umlahlile na?<br/>Nguwe owenze isiqunto elinjalo, ingasi mina!<br/>Nje-ke, veza umbonwakho ndoda!


text:
“Madoda! Kwangathi uJobho lo angahlala ahlolisiswa,<br/>ngombana iimpendulo zakhe ngezabantu abakhohlakeleko.


text:
Uthi anezono angezelele ngokuba lihlubuka,<br/>uthintitha izandla ngokunyefula phakathi kwethwapha,<br/>abe namagama amdlulako kuZimu.”


text:
“Wena Jobho,<br/>udlumbana bona lokhu kulungile<br/>lokha nawuzitjela uthi,<br/>‘Anginamlandu ngehlangothini lakaZimu’,


text:
Nawonako, lokho kumthinta ngani uZimu?<br/>Nakube iimphambeko zakho ziba zinengi,<br/>kumgugunaphi yena?


text:
Ubukhohlakali bakho buthinta kwaphela umuntu onjengawe,<br/>nokulunga kwakho kuthinta kwaphela indoda efana nawe.


text:
Nanyana ungamboni asenza ilitho,<br/>yazi bonyana indabakho iphambi kwakhe.<br/>Wena mlindele nje kwaphela.


text:
Akawasusi amehlwakhe kabalungileko,<br/>ubahlalisa namakhosi esihlalweni sawo;<br/>bagcinekile begodu bayaphakanyiswa.


text:
Nakube bayamlalela bebamlotjhe,<br/>bazakuhlala emnonweni imihlabo yoke,<br/>bakhombe ngophakathi iminyakabo yoke.


text:
“UZimu bekangakuphunyurhisa<br/>hlangana nemihlathi yesizi,<br/>akuse endaweni ebanzi.<br/>Bekangagcwalisa isithebe sakho<br/>ngeenkhanakhana zokudla godu.


text:
ngemva kwalapho kurarambe umdumo,<br/>iye, adume ngelizwi lobukhosi bakhe.<br/>Akagodli ukunyazima kwakhe<br/>ukuze azwakalise ilizwi lakhe.


text:
Iphimbo lakaZimu lithuthumba ngeendlela ezibabazekako,<br/>wenza izinto ezikulu ngaphezu kokwazi kwethu:


text:
Uyala iliqhwa athi, ‘Yehlela ephasini!’,<br/>umwuluko wezulu,<br/>iye, umwuluko ukhombisa amandlakhe.


text:
Umbani ugijima mazombe,<br/>ngokuhlahlwa nguZimu,<br/>kobana wenze koke ayala ngakho,<br/>wehlele phasi ehlabathini yoke indawo.


text:
lokha izambatho zakho nazifuthumalako,<br/>iphasi nalithulileko kunganamsikinyeko<br/>ngebanga lomtjhiso otjhwabisako.


text:
Sitjela-ke bonyana sithini kuZimu.<br/>Ngebanga lokobana sisebumnyameni,<br/>angeze sakghona ukwendlala indabethu.


text:
“Ehlobo umbani awusabonwa<br/>uphazima emafini,<br/>ngombana ummoya sewudlulile<br/>wembula isibhakabhaka,


text:
nje-ke asikwazi ukufikelela koSabekako.<br/>Omkhulu ngamandla nangokulunga<br/>akadingi ukuphendula.


text:
Ngubani owahlosa ubukhulu bakhona?<br/>Ngiyethemba bonyana uyazi!<br/>Ngubani owelula intambo yokulinganisa<br/>lapha kufuze usekeleke khona?


text:
Ngathi kilo, ‘Nakhu lapha uzakuphelela khona, ungayi phambili.<br/>Lapha ngibeka umkhawulo wamadlambakho azigqajako.’


text:
Umhlaba utjhugululwa ube njengomdaka nawugitjiweko,<br/>uba nemibala njengesambatho nasitjhugululwe umbala.


text:
Ngiyiphi indlela eya endaweni<br/>lapha umkhanyo uhlakazwa khona<br/>kube mibani,<br/>nalapha ummoya wepumalanga<br/>uhlakazeka khona ephasini na?


text:
Ngubani obeke ukuhlakanipha emafini amhlophe,<br/>wawanikela ilwazi kobana athaye njengeenthayamanzi na?


text:
lokha nabadalala endawenawo,<br/>azilungiselela ukubhudungela<br/>asemthunzini kobana akhukhuthele na?


text:
Ngubani onikela igubulu ukudla<br/>nalizulazula liswele okugonywako<br/>namadzinyanalo atsiyozela uZimu na?


text:
Ungayibophela bona ilime,<br/>uyibambe emseleni ngentambo na?<br/>Ingavuma ukulalisa amasoyi<br/>emva kwakho?


text:
“Amaphiko wenciliba abhakuza ngethabo,<br/>kodwana amaphikwayo afana newakadoyi<br/>namkha wakapekwa na?


text:
Iphatha amadzinyanayo makghwakghwa,<br/>kwanga akusiwo wayo;<br/>ayikhathali bonyana isebenzela ilize.


text:
Nakulila ipalapala, iyathimula ithi, ‘Nakho-ke!’<br/>Ithi isese khatjhana izwelele ipi<br/>nokurhuwelela kweenduna<br/>kanye nomkhosi wepi.


text:
Ngibe nomlomo omude,<br/>angisazokulinga ukuphendula;<br/>ngikhulume okungidlulako,<br/>angeze bengisathoma.”


text:
Ufuna ukuphazamisana nelungelo lami na?<br/>Ufuna ukungenza inga ngisikhohlakali<br/>ukuze wena ube msulwa na?


text:
Nje-ke thuthumba ngobukhali bakho<br/>phezu kwesinye nesinye isikhohlakali.<br/>Hlolisisa boke abaziphakamisako bese uyabehlisa.


text:
Iye, hlolisisa boke abaziphakamisako bese uyabathobisa,<br/>uphihlize boke abakhohlakeleko lapha bakhona.


text:
Lokha umlambo nawuthwala iingodo,<br/>yona ayiphazami,<br/>iyazigedla lokha iJordana nayigobhoza<br/>phezu kwayo.


text:
Ungakhupha ingwenya ngemanzini ngesikghopholahlambi,<br/>uvalele ilimu layo<br/>ngokubopha umlomayo ngentambo na?


text:
Ungayenza ifuyosithandwa njengenyoni<br/>ebotjhwa ngomtiya enyaweni,<br/>ukuze umntazanakho adlale ngayo na?


text:
Ngubani ongayisahlela ahlale angalimali na?<br/>Ngaphasi komthunzi welanga,<br/>ngimi ngedwa oyilawulako.


text:
Lokha nayiphuma ngemanzini,<br/>abanamandla bayathuthumela,<br/>nayiphundluka esizibeni,<br/>bayahlehla.


text:
Ilingaphasi layo lifana neenkghedlhu zembiza,<br/>liveza umtlhala edakeni<br/>inga lidosa isileyi sokubhula.


text:
Ubuze wathi,<br/>‘Ungubani yena lo,<br/>ofiphaza ihlelo ngamezwi<br/>abe anganalwazi na?’<br/>Ngambala, ngikhulume ngezinto engingazaziko,<br/>izinto ezimangazako enginganalwazi lazo.


text:
Ngemva kobana uSomnini akhulume koke lokhu kuJobho, wathi ku-Elifasi umTemani: “Ngikuthukuthelele wena nabangani bakho ababili ngombana azange nikhulume kuhle ngami njengombana uJobho incekwami enzile.


text:
Yeke ngalokho thatha iinkunzi ezilikhomba namaqama alikhomba uye encekwinami uJobho bese nizenzela umhlabelo wokutjhiswa. Incekwami uJobho izanithandazela, yeke ngizakwamukela umthandazwakhe ukuze ngingazikhohlwa ngani. Azange nikhulume okulungileko ngami njengombana kwenze incekwami uJobho.”


text:
Yeke u-Elifasi umTemani, uBhilidadi umTjhurhi noTsofara umNama benza njengombana uSomnini abatjelile. USomnini wamukela umthandazo kaJobho.


text:
Ngemva kobana uJobho athandazele abangani bakhe, uSomnini waphendulela ubujamo bakhe: Wamupha lokho agade anakho ngokubuyelelwe kabili.


text:
Boke abafowabo nabodadwabo kanye nabo boke ebebamazi ngaphambilini, beza emzinakhe bazogoma naye. Bamduduza bebamqinisa kiwo woke amatshwenyeko ebegade awehliselwe nguSomnini. Omunye nomunye wabo wamupha isipaparu sesiliva nesongo legolide.


text:
USomnini wabusisa ingcenye yokugcina yepilo kaJobho ukudlula yekuthomeni. Gade aneenkulungwana ezilitjhumi nane zezimvu neembuzi, iinkulungwana ezisithandathu zamakamela, iinkulungwana ezimbili zeenkomo ezibotjhelwako kanye nekulungwana yabodumbana abasikazi.


text:
Indodakazi yokuthoma gade ayithiye bona nguJemima, yesibili kunguKhetsiya bese yesithathu kunguKhereni-Hapuku.


text:
Alikho nalinye ilizwe elakhe lafunyanwa linamadodakazi amahle njengewakaJobho. Uyise wawabela ilifa kanye nabafowawo.


text:
Ngemva kwalokhu, uJobho waphila iminyaka elikhulu namatjhumi amane. Wabona abantwabakhe kanye nesizukulwana sabo.


text:
Ubusisiwe loyo<br/>ongangeni esiqhemeni seenkhohlakali,<br/>ongajami endleleni yezoni<br/>namkha ongahlali esicathaneni sabanyefulako.


text:
Unjengomuthi otjalwe emiseleni:<br/>Uthela ngesikhathi esifaneleko<br/>namakarawo akatjhwabi.<br/>Umuntu onjalo uyaphumelela<br/>kikho koke akwenzako.


text:
Amakhosi wephasi ayazihlela,<br/>nababusi baluka amaqhinga<br/>ngoSomnini nangozesiweko wakhe ngokuthi:


text:
Umzeswa kaSomnini umemezela isimiso sakhe:<br/>“USomnini wathi kimi,<br/>‘Uyindodanami wena;<br/>namhlanje ngiyakuvuselela.


text:
Ncwangani iinyawo zendodanayo,<br/>nakungasinjalo uZimu uzakuthukuthela<br/>bese niyabhubha endleleni.<br/>Mbala, ilaka lakhe livutha masinyana.<br/>Babusisiwe boke abaphephela kuye.


text:
Sikima Somnini,<br/>ungisindise, Zimami!<br/>Wawahla zoke izitha zami emhlathini,<br/>wephula namazinyo wabakhohlakeleko.


text:
Lokha nangikubizako ngiphendule,<br/>wena Zimu welungelo lami.<br/>Wangipha isibanga ekubandezelekeni.<br/>Yeke yiba nesirhawu kimi,<br/>uzwe umthandazwami.


text:
Nina bantu,<br/>kuzabe kube nini ukuhlonitjhwa kwami kudelelwa na?<br/>Kuzabe kube nini nithanda ikohliso<br/>begodu nilandelelana namanga na?


text:
Yazini bonyana uSomnini,<br/>uphatha othembekileko kuhle;<br/>uSomnini uyangizwa lokha nangilila kuye.


text:
Kodwana kimi mina Somnini,<br/>uzalise ihliziywami ngokwenama<br/>ukudlula ukwenama kwabo<br/>lokha nabavuna iinthoro<br/>nalokha iwayini labo livamile.


text:
Ngokuthula ngizakulala ngizunywe buthongo<br/>ngombana nguwe wedwa Somnini<br/>ongenza ngihlale ngiphephile.


text:
Kosami, ulalela ilizwi lami ekuseni;<br/>kuthi ngamasa ngendlale isibawo sami phambi kwakho<br/>ngiyalindele.


text:
Kodwana mina,<br/>ngomusakho omkhulu ngingangena endlinakho,<br/>ngokukuhlonipha ngizakukhothama<br/>ngethempelini lakho elicwengileko.


text:
Somnini, ngebanga lezitha zami,<br/>ngirhole ngokulunga kwakho,<br/>yenza indlelakho ihlelembe phambi kwami.


text:
Ngambala akunaqiniso emlonyenazo,<br/>imizindlwazo igcwele ukubhubhisa,<br/>umphimbazo ulithuna elivulekileko,<br/>ilimu lazo likabili.


text:
Zimu, zenze zithwale icala lazo,<br/>amaqhingazo abe kukuwa kwazo.<br/>Ziqotjhe ngebanga leemphambeko zazo ezinengi<br/>ngombana zikuhlubukile.


text:
Yenza boke abaphephela kuwe bathabe,<br/>benze bahlale bavuma iingoma ngokwenama.<br/>Yembesa isivikelo sakho phezu kwabo,<br/>abakhathalela ibizo lakho basase kuwe.


text:
Yiba nomusa kimi, Somnini<br/>ngombana ngibuthakathaka.<br/>Yewungipholise Somnini<br/>ngombana ngisebuhlungwini,


text:
Sengidiniwe ngesibibithwana sami:<br/>Ubusuku boke ngithambisa umsamelwami;<br/>iye, ngimanzisa umsemami ngeenyembezi.


text:
Nakunjalo, vumela isitha sami<br/>sizumane nami besingifumane,<br/>sigandelele ipilwami phasi,<br/>iye, sigadangele isithunzi sami ethulini.


text:
Sikima ngelaka lakho Somnini!<br/>Phakama ujamelane nokuvutha kwabajamelani bami!<br/>Yeqa Zimu ungenyele!<br/>Uyale bona kube nesigwebo,


text:
Iye, uSomnini nguye ogweba abantu.<br/>Nje-ke Somnini, yewungigwebe ngokulunga kwami<br/>nangokuya ngobuqotho obukimi.


text:
Inga kungapheliswa ubumbi beenkhohlakali!<br/>Somnini, inga ungaqinisa abalungileko!<br/>Mbala, ohlola iinhliziyo neziso<br/>nguZimu olungileko.


text:
Iye, owemba umgodi wesifu,<br/>akhuphe ihlabathawo,<br/>uzakuwela ngaphakathi komlindi awenzileko lowo.


text:
Kosethu, Somandla,<br/>maye likhulu kangangani idumo lakho<br/>ephasini loke!<br/>Ubukhosi bakho bubatjazwa ukufikela emazulwini!


text:
Ngemilomo yabantwana namasana<br/>wendlale iinsekelo zesivikelo<br/>ngokujamelana namanabakho;<br/>iye, ngokususa izitha nabazibuyiselelako.


text:
Nangiqala isibhakabhaka sakho<br/>okumsebenzi weminwakho<br/>inyezi neenkwekwezi,<br/>ozinameke eendaweni zazo,


text:
ngithi uyini-ke obhubhako<br/>bona ungabe umtjheje,<br/>ubayini umuntu wephasinapha<br/>bona ungambeka abe mphathi na?


text:
Izitha uzitjhabalalisile,<br/>wasiphula amadorobhazo,<br/>sele ayiququ isiphelani;<br/>iye, ukukhunjulwa kwazo kuphelile.<br/>Zipheliswe njalo-ke zona


text:
Abalaziko ibizo lakho<br/>babeka ithemba labo kuwe<br/>ngombana abakufunako<br/>azange ubafulathele, Somnini.


text:
Yiba nomusa kimi, Somnini!<br/>Yelela isizi lami engilibangelwe ngabangizondako!<br/>Nguwe ongihlenga emasangweni wokufa,


text:
USomnini uzazisile, bewabeka isigwebo;<br/>iinkhohlakali zicutjhwe emsebenzini wezandla zazo.<br/>Higayoni


text:
Iindlela zaso ziyabambelela ngesikhathi soke,<br/>siqoqomele, iingwebo zakho zikude naso,<br/>sitsakela boke abajamelani baso amathe.


text:
Umlomaso ugcwele ukuthukana, ikohliso nenturhu;<br/>ngaphasi kwelimu laso kukhona ukonakala nekohlakalo.


text:
Sizifihla emizaneni ukuze sikhukhuthele,<br/>sibulale onganacala eendaweni ezisithekileko.<br/>Amehlwaso ahlala aqaphele ungazimbi;


text:
sibadalala njengebhubezi nalithiyelela emphandwinalo,<br/>sibadalala bona sibambe ohluphekileko.<br/>Iye, sibamba ohluphekileko<br/>ngokumyengela ngenedenaso.


text:
nanyana kunjalo sithi ehliziywenaso:<br/>“UZimu ukhohliwe,<br/>ubuso bakhe ubusithezile,<br/>yeke akasoze akubone lokhu.”


text:
Kodwana wena Somnini, uyabona!<br/>Wena ngokwakho uyelela umonakalo nesizi<br/>ukuze lokho kube sesandleni sakho.<br/>Yeke ungazimbi uzinikela kuwe,<br/>iye, wena umsizi wentandani.


text:
Wena Somnini, ulalela ukulangazela kwabathobileko,<br/>iye, ihliziywabo uyayikhuthaza<br/>nendlebakho uyibeke kibo,


text:
kobana wenze ukulunga entandaneni nakogandelelweko.<br/>Isikhohlakali asingahlali sihlukumeza onganabani<br/>ngokumqotjha enarheni.


text:
Kumkhaleli; irhubo lakaDavida.<br/>Ngiphephela kuSomnini.<br/>Alo, ningatjho njani kimi nithi,<br/>“Balekela eentabeni njengenyoni,” na?


text:
Mbala iinkhohlakali ziqupha umsebe,<br/>zithiya umsubela emsebeni<br/>ukuze ebumnyameni zidumuze abaqotho ngehliziyo!


text:
USomnini usethempelini lakhe elicwengileko,<br/>USomnini usezulwini esihlalweni sakhe sobukhosi;<br/>amehlwakhe ayaphenyisisa,<br/>ukuqala kwakhe kuqaphela abantu.


text:
Phezu kwabakhohlakeleko unisa<br/>amalahle avuthako,<br/>umlilo nesibabuli,<br/>iye, isivunguvungu sizakuba sisabelo sabo.


text:
walabo abathi: “Ngelimu lethu sinamandla,<br/>thina sinomlomo wokuzikhulumela,<br/>ngubani osiphetheko na?”


text:
USomnini uthi:<br/>“Ngebanga lokobana abadududu bayadlelezelwa,<br/>abachakileko bayabubula,<br/>mina ngizakusikima kwanjesi,<br/>ngizabanikela isindiso abayifisako.”


text:
Amezwi kaSomnini atsengileko,<br/>anjengesiliva elicoliswe<br/>emgodini wekehla yomlilo,<br/>iye, elihlanjululwe kalikhomba.


text:
Kuze kube nini ngiwurubajekile,<br/>nginesizi ehliziywenami ilanga loke na?<br/>Kuzabe kube nini<br/>isitha sami singidlondlhomalela na?


text:
Somnini Zimami, akhese uyelele, ungiphendule!<br/>Khanyisa amehlwami<br/>ukuze ngingalali ubuthongo bokufa,


text:
Kodwana mina ngibambelele ekwethembekeni kwakho,<br/>ihliziywami iyathaba ngesindiswakho.<br/>USomnini ngizamrhubela<br/>ngombana ungenzele okuhle.


text:
Kumkhaleli; irhubo lakaDavida.<br/>Iindlhayela zizitjela zithi:<br/>“UZimu akakho.”<br/>Zikhohlakele, zenza izinto ezinyenyisako;<br/>akakho noyedwa owenza okulungileko.


text:
USomnini usezulwini<br/>uyabaqala abantu bephasini<br/>ukubona bonyana kukhona ohlakaniphileko,<br/>orhuluphela uZimu na.


text:
Kodwana boke baphambukile,<br/>boke bonakele ngokufanako;<br/>akakho noyedwa owenza okulungileko,<br/>akakho ngitjho namunye.


text:
Kanti boke abenzi bobumbi abalemuki na?<br/>Labo abatla abantu bami<br/>inga badla isikwa,<br/>abambizi uSomnini.


text:
Nina nkhohlakali,<br/>isiqhema sabadududu ningasihlazisa,<br/>kodwana uSomnini usiphephelo songanalitho.


text:
Kwanga isindiso ka-Israyeli ingavela eZiyoni!<br/>Lokha uSomnini natjhugulula ubujamo babantu bakhe,<br/>uJakopo uzakurhuwelela ngethabo,<br/>iye, u-Israyeli uzakujabula.


text:
Irhubo lakaDavida.<br/>Somnini, ngubani ongakhosela ngetendeni lakho?<br/>Ngubani ongaqupha entabenakho ecwengileko na?


text:
Ngiloyo onyaza abaninwa nguZimu,<br/>kodwana ahloniphe abesaba uSomnini;<br/>ongephuli isifungo nanyana sibuhlungu,


text:
ongabolekisi imalakhe ngenzalo<br/>nongafunjathiswa bona alahle onganamlandu.<br/>Owenza izintwezi, angeze anyakaziswa.


text:
Abazikhethela abosingazimu bazandisela isizi;<br/>angeze nganikela kibo iminikelo yeengazi,<br/>namkha ngiphathe amabizwabo ngeembhena zami.


text:
Ngesikhathi soke ngibeka uSomnini phambi kwami<br/>njengombana angesidleni sami<br/>angeze nganyakaziswa.


text:
Esikhundleni sokobana ungilahlele endaweni yabafileko,<br/>namkha uvumele othembekileko wakho abone ithuna,


text:
wena ungikhombisa indlela yokuphila.<br/>Ukujabula okwanelisako kuphambi kwakho<br/>nokwenama kungesidleni sakho isiphelani.


text:
Umthandazo kaDavida.<br/>Akhese ulalele, wena Somnini ogcina ukulunga!<br/>Beka indlebakho esililweni sami,<br/>uzwe umthandazwami,<br/>ovela eembheneni ezinganakohliso.


text:
Lokha nawuzizinya ihliziywami<br/>nalokha nawungihlolisisako ebusuku,<br/>iye, nawungihlahlubako<br/>angeze ufunyane ihlazo kimi:<br/>Umlomami awuphambuki.


text:
Tjengisa ukukhathalela kwakho okumangalisako.<br/>Wena usindisa ngesandla sakho sokudla<br/>labo abafuna isiphephelo ebajamelanini babo.


text:
iye, Somnini, ngesandla sakho ebantwinabo.<br/>Ababulalako abanapilwede,<br/>lokho kusisabelo sabo epilweni<br/>ngombana uzalisa izisu zabo<br/>ngesibetho obabekele sona.<br/>Abantwababo bazakusutha ngaso<br/>bebanikele iinzukulwana zabo iinsalela.


text:
Kodwana mina ngizazizwela ubukhona bakho<br/>ngisendawenakho yokulunga.<br/>Lokha nangivukako<br/>ngizakwaneliswa kuzibonakalisa kwakho.


text:
Kumkhaleli; irhubo lakaDavida, inceku kaSomnini. UDavida wakhuluma amezwi wengoma le lokha uSomnini namsindisa esandleni sazo zoke izitha zakhe ngitjho nakuSawula.


text:
USomnini ulidwala lami, isiphephelo nomsindisami.<br/>UZimami ulirholo lami engiphephela kilo;<br/>usihlangu sami namandla wesindiswami.<br/>Usiqongolo sami


text:
Ematlhuwenami ngalilela uSomnini,<br/>ngarhuwelela uZimami.<br/>Wezwa ilizwi lami asesigodlweni sakhe,<br/>ukulila kwami kuye kwafika eendlebeni zakhe.


text:
Iphasi ladedemela begodu lahlengezela,<br/>iinsekelo zeentaba zasikinyeka,<br/>zathuthumela ngombana gade asilingekile.


text:
Somnini, lokha nawuvuthela ummoya ngeempumulo,<br/>ukuzika kwelwandle kwambuleka;<br/>iinsekelo zephasi zanekeka ebaleni<br/>ngebanga lokukhalima kwakho.


text:
UZimu lo, ngoneendlela ezipheleleko,<br/>ilizwi lakaSomnini alisoleki.<br/>USomnini usihlangu sabo boke abaphephela kuye.


text:
Ukungisekela kwakho kube sihlangu kimi,<br/>isandla sakho sokudla singilondile<br/>nawuphendula imithandazwami ngiqina idolo.


text:
Barhuwelela bafuna isizo,<br/>kodwana bangaba nomsizi.<br/>Balilela uSomnini,<br/>kodwana azange abaphendule.


text:
Somnini, ungisindisile nangisahlelwa babantu,<br/>wangenza ngaba yihloko yezizwe ezitjhili.<br/>Abantu bakosobantu bayangikhothamela,


text:
ongithukulula ezitheni zami.<br/>Mbala, ungiphakamisa ngaphezu kwabajamelani bami,<br/>angihluthule ebantwini benturhu.


text:
UZimu unikela ikosi ayibekileko ukuhlula okukhulu;<br/>akhombise ukwethembeka kozesiweko wakhe,<br/>iye, kuDavida neenzukulwana zakhe isiphelani.


text:
umlayezwazo urhatjheka iphasi loke<br/>nombikwazo emaphelelweni womhlaba,<br/>ukuya phezulu etendeni lelanga.


text:
Liphuma ngakelinye ihlangothi lesibhakabhaka,<br/>libuyele emuva ngakelinye.<br/>Akukho okungafihleka ekutjhiseni kwalo.


text:
Umthetho kaSomnini uphelele,<br/>uvuselela ipilo.<br/>Ubufakazi bakaSomnini buthembekile,<br/>bunikela ubuhlakani kabanganalwazi.


text:
Ifundiso kaSomnini ilungile,<br/>yenamisa ihliziyo.<br/>Imiyalo kaSomnini imsulwa,<br/>ikhanyisa amehlo.


text:
Ukuzithoba kuSomnini kuhlambulukile<br/>kunzinzile ngeenkhathi zoke.<br/>Iingwebo zakaSomnini ziliqiniso,<br/>zifanelekile.


text:
Koke lokho kuthandeka ukudlula igolide,<br/>iye, ukudlula igolidembala elinengi.<br/>Kunandipha ukudlula iinyosi,<br/>iye, ukudlula iliju lesihlaka.


text:
Akakho noyedwa owazi imitjhapho efihlakeleko;<br/>nje-ke, Somnini, ungangibethi<br/>ngebanga lemitjhapho leyo!


text:
Khandela incekwakho<br/>ingenzi izono ngabomu.<br/>Ungazivumeli zingibuse.<br/>Khona ngizahlala ngimsulwa<br/>begodu nginganacala lesiphambeko esikhulu.


text:
Sengathi amezwi womlomami<br/>nemikhumbulo yehliziywami<br/>ingamukeleka kuwe Somnini,<br/>Dwala lami nomHlengami.


text:
Kwanga uSomnini angakuphendula<br/>ngesikhathi sokubandezelwa,<br/>ibizo lakaZimu wakaJakopo likuvikele.


text:
Kwanga singahlokoma ngokuhlula kwakho,<br/>siphakamise itshwayo ebizweni lakaZimu;<br/>iye, inga uSomnini angaphumelelisa zoke iimbawo zakho.


text:
Nje-ke mina ngiyazi<br/>bona uSomnini usiza ozesiweko wakhe,<br/>amuphe ipendulo asezulwini lakhe elicwengileko,<br/>ngesindiso enamandla<br/>evela ngesandleni sakhe sokudla.


text:
Abanye baqina ngeenkarana zepi,<br/>abanye ngeenjomani,<br/>kodwana thina siqina ngebizo lakaSomnini uZimethu.


text:
Ngebangelo ikosi yethemba uZimu,<br/>nje-ke, ngokwethembeka kwakaZimu ongoPhezulu,<br/>angeze yazanyazanyiswa.


text:
Ngwenyama, isandla sakho sizozifunyana zoke izitha zakho;<br/>sokudla sakho sizabafunyana abakuzondako.


text:
Lokha nawubonakalako,<br/>uzazenza zibe njengekehla yomlilo.<br/>UZimu uzaziginya ngelaka lakhe,<br/>ziqothulwe mlilo.


text:
Zimami, Zimami, ungitjhiyeleni na?<br/>Kubayini ukude ungangisizi,<br/>iye, ukude namezwi wesililo sami na?


text:
Ngithululiwe njengamanzi,<br/>woke amalungami akhwamukile;<br/>ihliziywami injengamanyephe,<br/>iyancithika ngaphakathi kwami.


text:
Amandlami omile njengedengela,<br/>ilimu lami linamathela eensinini zami.<br/>Ungilalisa ethulini lokufa.


text:
Izinja zingizombelezile,<br/>ijima labenzi bobumbi lingibungelele;<br/>izandla neenyawo zami zilinyaziwe,


text:
Nina enesaba uSomnini, mdumiseni,<br/>noke nina nzukulwana zakaJakopo, mkhakhaziseni;<br/>iye, noke nina nzukulwana zaka-Israyeli,<br/>msikimeleni ngokumhlonipha.


text:
Mbala uSomnini azange akhe anyaze,<br/>namkha adelele ukuhlupheka kodududu;<br/>akhange afihle ubuso bakhe kuye,<br/>kodwana umzwile lokha nalila kuye.


text:
Somnini, kuwe kuvela ukudumisa kwami<br/>ebandleni elikhulu!<br/>Ngizaziphumelelisa iinthembiso zami<br/>phambi kwabayesabako.


text:
Abathobekileko bazakudla basuthe.<br/>Abafuna uSomnini bazamdumisa bathi: “Uyaphila!”<br/>Iinhliziyo zenu ngesikhathi soke


text:
zizakukhumbula.<br/>Boke abasemaphethelweni wephasi<br/>bazakuphendukela kuSomnini.<br/>Iye, zoke iinkoro zezizwe<br/>zizakhothama phambi kwakhe


text:
iye, yena yedwa.<br/>Boke abamajadu bazamkhothamela;<br/>phambi kwakhe boke abafako bazakuguqa.<br/>Onganapilo uzakuvuseleleka!


text:
Iinzukulwana zizakulotjha uSomnini,<br/>imindeni ezako ibikelwe ngoSomandla;<br/>ukuhlula kwakhe kuzakutjelwa abangakabelethwa,<br/>kuthiwe: “Lokhu kwenziwa nguSomnini!”


text:
Nanyana ngikhamba ngerharheni<br/>lethunzi elesabekako,<br/>angizukwesaba okumbi<br/>ngombana wena ukimi;<br/>intonga nedondolo lakho kuyangiduduza.


text:
Uqhisa isithebe phambi kwami,<br/>amanabami angiqalile.<br/>Uzesa ihlokwami ngamafutha we-oliva<br/>ikaphami iyaphuphuma.


text:
Ngambala okuhle nokwethembeka<br/>kuyangilandela imihla yoke yokuphila kwami.<br/>Ngizakubuyela ngekumbeni kaSomnini<br/>qobana ngisaphila.


text:
Ngiloyo onezandla ezinganacala,<br/>nehliziyo ehlanzekileko,<br/>ongakhulumeli butjhilweni ngoSomnini<br/>nongafungi ngekohliso.


text:
Phakamisani iinhloko zenu, nina masango!<br/>Iye, ziphakamiseni nina minyango yekadeni<br/>kobana umBusi ohloniphekileko angene!


text:
Ungubani umBusi ohloniphekileko loyo na?<br/>UnguSomnini onamandla noyingorho,<br/>iye, nguSomnini oyingorho yepi!


text:
Phakamisani iinhloko zenu, nina masango!<br/>Iye, ziphakamiseni nina minyango yekadeni,<br/>kobana umBusi ohloniphekileko angene!


text:
Ungubani umBusi ohloniphekileko loyo na?<br/>UnguSomnini uMninimandlawoke;<br/>nguye emBusi ohloniphekileko.


text:
Zimami, ngithembele kuwe,<br/>ungavumeli bona ngingene ehlazweni;<br/>ungavumeli izitha zami ziqhanase ngami.


text:
Ngambala boke abaqalelele kuwe<br/>angeze badaniswa.<br/>Labo abakuhlubukako ngelize bazakuhlaziswa.


text:
Ngikhambisa eqinisweni lakho, ungifundise<br/>ngombana wena unguZimu wesindiswami,<br/>ngithembele kuwe ngesikhathi soke.


text:
Ungakhumbuli izono zobutjha bami<br/>namkha iimphambeko zami;<br/>ngikhumbule ngokwethembeka kwakho<br/>ngebanga lezenzo zakho ezihle.


text:
Zoke iindlela zakaSomnini zikukwethembeka,<br/>ziliqiniso kilabo abalonda isivumelwano nobufakazi bakhe.


text:
Londoloza ipilwami, ungenyule;<br/>ungavumeli bona ngingene ehlazweni<br/>ngombana ngiphephela kuwe.


text:
Irhubo lakaDavida.<br/>Ngihlambulula Somnini<br/>ngombana ngikhambe ngobuqotho,<br/>ngathemba uSomnini ngokungazazi.


text:
Irhubo lakaDavida.<br/>USomnini ukukhanya nesindiswami,<br/>ngizakwesaba bani na?<br/>USomnini ubuphephelo bokuphila kwami;<br/>alo, ngizakuba nevalo ngobani na?


text:
Lokha abenzi bobumbi nabatjhidela kimi<br/>kobana bangidle ngiphila,<br/>iye, izitha nabajamelani bami,<br/>ngibo abakhutjhwa bebawe.


text:
Nanyana ibutho lingivimbezela,<br/>ihliziywami ayinavalo;<br/>nalokha ngivukelwa yipi,<br/>nalapho nginethemba.


text:
Kunye engikubawa kuSomnini<br/>begodu ngizakulandelela lokho:<br/>Kukobana ngihlale ngekumbeni kaSomnini,<br/>amalanga woke wokuphila kwami,<br/>nje-ke ngizazizwela umusa kaSomnini<br/>nokuhlahlwa ethempelini lakhe.


text:
Yena uzongibhacisa emtlhatlhanenakhe<br/>ngelanga elimbi,<br/>angifihle ekusithekeni kwetende lakhe,<br/>iye, uzongibeka ekuphakameni phezu kwedwala.


text:
Yeke ihlokwami iphakamile<br/>ngehla kwezitha zami ezingizombelezileko;<br/>ngizakunikela iminikelo yokuhlokoma etendeni lakhe,<br/>ngizakuvuma, ngidumise uSomnini.


text:
Ihliziywami ikhumbula bona uthe:<br/>“Funani ubuso bami!”<br/>Nje-ke, ubuso bakho Somnini, ngizabufuna,


text:
ngalokho ungabufihli kimi.<br/>Ungayiqotjhi incekwakho ngetukuthelo;<br/>wena ube lisizo lami, ungangilahli;<br/>ungangitjhiyi, wena Zimu wesindiswami.


text:
Unganginikeleli entandweni yamanabami<br/>ngombana abofakazi bamanga bangivukele,<br/>iye, bafuthekile ngenturhu.


text:
Irhubo lakaDavida.<br/>Ngilila kuwe Somnini, Dwala lami,<br/>ungabi njengesithulu kimi<br/>ngombana nawuthulileko kimi,<br/>ngizakufana nabehlela endaweni yabafileko.


text:
Yizwa ilizwi lesibawo sami,<br/>lokha nangilila kuwe Somnini;<br/>iye, lokha nangiphakamisela izandla,<br/>endawenakho ecwenge khulu.


text:
Ungangirhurhuli nabakhohlakeleko,<br/>nabababenzi bobumbi,<br/>labo abakhuluma kuhle nabanye abantu,<br/>khisibe babakhohlisi eenhliziyweni.


text:
Bavuze njengokwemisebenzabo,<br/>iye, njengobumbi bezenzo zabo;<br/>bakhokhele njengokomphumela wezandla zabo,<br/>ubabuyisele umvuzwabo, obafaneleko.


text:
Njengombana banganaki okwenziwa nguSomnini,<br/>namkha umsebenzi wezandla zakhe,<br/>uSomnini uzabadiliza, angasabavusi.


text:
USomnini umamandlami nesihlangu sami,<br/>ihliziywami ithembela kuye;<br/>ngalokho ngisizakele nehliziywami isasile;<br/>nje-ke, ngengomami ngizamdumisa.


text:
Irhubo lakaDavida.<br/>Nina madodana kaZimu,<br/>nikelani uSomnini,<br/>iye, mnikeleni iphazimulo namandla!


text:
Ilizwi lakaSomnini lingaphezu kwamanzi,<br/>uZimu wephazimulo uyararambisa;<br/>iye, uSomnini ungaphezu kwamanzi amanengi.


text:
USomnini wenza iintaba zitjekule njengekonyana,<br/>iye, iLibhanoni neSiriyoni njengekunzana yekukhama.


text:
Ilizwi lakaSomnini lithintitha imithi ye-owuku<br/>lenza amahlathi asale awohlokile.<br/>Ngesigodlweni sakhe boke bathi: “Iphazimulo!”


text:
ngombana itukuthelo kaSomnini ingeyesikhatjhana,<br/>kodwana umusayo ungowepilo yoke.<br/>Nanyana kungaba nesililo ebusuku,<br/>nokho amasa eza nesihleko.


text:
Somnini bekungomusakho<br/>kobana ungenze nganzinza njengentaba eqinileko;<br/>kodwana lokha nawufihla ubuso bakho,<br/>ngathoma ukukakamala.


text:
“Ingabe kukhona okuzuzako ngokufa kwami,<br/>lokha nangehlela emgodini na?<br/>Ithuli lona lizakudumisa,<br/>lidembe ngokwethembeka kwakho na?


text:
Uphendule isililo sami saba ligido,<br/>wangihlubulisa izambatho zami zesililo,<br/>wangembathisa ukujabula,


text:
Kuwe Somnini, ngiyaphephela,<br/>nini nanini ungavumi ngingene ehlazweni<br/>ngisindise ngokulunga kwakho.


text:
Beka kimi indlebakho,<br/>ungenyule masinyana.<br/>Yiba lidwala lobuphephelo kimi,<br/>ube yindawo yokukhosela<br/>kobana ngilondeke.


text:
Ekuthembekeni kwakho ngizakuthaba, ngijabule<br/>ngombana ukuhlupheka kwami ukubonile,<br/>wanaka iinhlupheko zomphefumulwami.


text:
Somnini, yiba nomusa kimi<br/>ngombana ngibandezelekile.<br/>Amehlwami avuvukile ngebanga lesizi,<br/>umphefumulwami nomzimbami uyanyefa.


text:
Mbala, ipilwami ihlala iseenhlungwini<br/>neminyakami inesibibithwana,<br/>amandlami adambile ngebanga lesono sami,<br/>iye, nginyefe ummongo.


text:
Ngibe siphoqo sawo woke amanabami,<br/>kibomakhelwana bami khona angisakhulumi,<br/>iye, sese ngisisethuso eenhlobeni zami,<br/>abangibona ngaphandle bayangibaleka.


text:
Ngizwile abanengi bangihleba,<br/>ukwesaba kungizomba mahlangothi woke,<br/>lokha nabahlala isicathana ngami.<br/>Bahlosa ukungibulala


text:
Esandleni sakho kuneenkhathi zami;<br/>ngitjhaphulule esandleni sezitha zami<br/>nakilabo abangizumako.


text:
Somnini, ungavumi ngingene ehlazweni<br/>ngombana ngibiza wena.<br/>Yenza iinkhohlakali ziphoqeke,<br/>ziye endaweni yabafileko zithulile.


text:
Ayithuliswe imilomo ekhuluma amanga,<br/>iye, ekhuluma ngokuzazi ngabalungileko<br/>nangokuzigqaja nokunyaza.


text:
Maye, kuvamile okuhle okwenzako,<br/>okulondele labo abakwesabako,<br/>okulungisile phambi kwabantu<br/>kilabo abaphephela kuwe.


text:
Ubafihla ekusithekeni kobukhona bakho,<br/>ekuhlebeni kwabantu.<br/>Ubasitha emtlhatlhanenakho<br/>ekuphikisweni kweenkulumo.


text:
USomnini akadunyiswe<br/>ngombana ungibonisile ukukhathalela kwakhe okumangalisako,<br/>lokha nangivinjezelwe njengedorobho.


text:
Mina-ke ngaba namawala ngokuthi:<br/>“Ngiqotjhiwe ebusweni bakho, Somnini.”<br/>Kodwana wezwa isibawo sokuncenga kwami,<br/>lokha nangilila kuwe.


text:
Thandani uSomnini<br/>noke nina bathembekileko bayo!<br/>USomnini uyabalondoloza abaqotho,<br/>kodwana ozigqajako umbuyiselela kanzima.


text:
Irhubo lakaDavida; iMaskili.<br/>Ubusisiwe othethelelwe isiphambeko,<br/>iye, osono sakhe sisibekelweko.


text:
ngombana ubusuku nemini<br/>isandla sakho besinzima phezu kwami,<br/>amandlami adamba<br/>njengalokha kunomtjhisokazi ehlobo.


text:
Ngasivuma isono sami kuwe<br/>necala lami akhange ngilifihle.<br/>Ngathi: “Ngizazivuma iimphambeko zami kuSomnini.”<br/>Wena wathethelela icala lesono sami.


text:
Ngebangelo woke othembekileko uthandaza kuwe.<br/>Ngesikhathi sokugcwala komlambo,<br/>iye, lokha nahlangana nesikhukhula,<br/>amanzi angeze amfikelela.


text:
Wena uyindawo yokubhaca kimi,<br/>uyangilondoloza eengozini;<br/>ungizombeleza ngokuhlokoma kwetjhaphuluko.


text:
USomnini wathi:<br/>“Ngizakufundisa,<br/>ngikubonise indlela ozakukhamba ngayo;<br/>ngikweluleke, ngikuphose ilihlo.


text:
Ungabi njengenjomani<br/>namkha imeyila enganangqondo,<br/>ekufuze ilawulwe ngetomu,<br/>ingafuni ukusondela kuwe.”


text:
Isikhohlakali sineenhlupheko ezinengi,<br/>kodwana othemba uSomnini<br/>uzakuzombelezwa kukwethembeka.


text:
Kwamambala, ilihlo lakaSomnini liphezu kwabamesabako,<br/>iye, phezu kwabaqalelele ukwethembeka kwakhe,


text:
Irhubo lakaDavida; ngemva kokusuka kwakhe esigodlweni saka-Abimeleki ngombana azenze ihlanya, nje-ke waqotjhwa.


text:
Bangembele umgodi ngaphandle kwesizathu,<br/>bawufihla ngokuwembesa ngenedabo;<br/>iye, bangembele wona kunganabanga.


text:
Ukubhujiswa akubehlele bangakanaki,<br/>kuthi isifu abasithiyileko sibambe bona;<br/>bawele ngemgodinapho babhubhe.


text:
Ngamandlami woke ngizakuthi:<br/>“Somnini, ngubani onjengawe?<br/>Wena osindisa ohluphekileko<br/>kilabo abanamandla kunaye,<br/>iye, ohluphekileko nodududu<br/>kilabo abamdlelezelako.”


text:
Kodwana nakugula bona,<br/>mina ngembatha izambatho zokuzila,<br/>ngazikhandla ngokuzila ukudla;<br/>ngaqinisela ekubathandazeleni.


text:
Kwaba sengathi ngililela<br/>umngani namkha umfowethu.<br/>Ngembatha iinzilo, ihlokwami ikhotheme,<br/>ngakhamba njengotlhuwileko ngonina.


text:
Kodwana ekukhutjhweni kwami<br/>bona bajabula babuthana ndawonye.<br/>Babuthana kobana bangibethe ngingakatjheji,<br/>bangidabula bangasakhawula.


text:
Somnini, lokho uzakubukela bekube nini na?<br/>Ngisindise elunyeni labo,<br/>iye, ipilwami eligugu emabhubezini.


text:
Ungavumeli izitha zami,<br/>iye, abakhohlisi bajabule ngami<br/>nabangizonda kunganasizathu<br/>bona bangikhwinyisele.


text:
Ngambala abakhulumi ukuthula<br/>begodu kilabo abahlezi ngokuthula enarheni<br/>basopha izinto eziyikohliso.


text:
Ungabavumeli bathi eenhliziyweni zabo:<br/>“Arha, nakho-ke ebesikufisa!”<br/>Ungabavumeli bathi: “Simginyile.”


text:
Akuthi boke abathakasa ngesizi lami<br/>badaniswe bebakhene;<br/>labo abazikhukhumeza ngami,<br/>bembathiswe ihlazo neenhloni.


text:
Kuthi abathokoza ngobumsulwa bami,<br/>bahlokome, bajabule.<br/>Njalonjalo bathi:<br/>“Mkhulu uSomnini othatjiswa kuthula kwencekwakhe.”


text:
Phakathi kwehliziyo yesikhohlakali,<br/>kubusa isiphambeko.<br/>Ngokubona kwaso akunasidingo sokwesaba uZimu.


text:
Ukulunga kwakho kunjengeentaba ezikulu,<br/>ubulungiswa bakho bunjengamalwandle azikileko.<br/>Wena Somnini, usindisa abantu neenlwana.


text:
Maye, kuligugu elingangani ukwethembeka kwakho Zimu!<br/>Boke abantu bakhosela emthunzini wamaphikwakho.


text:
Nawethemba uSomnini,<br/>wenze okulungileko,<br/>khona-ke uzakuhlala enarheni,<br/>wename unzinzile.


text:
Thula phambi kwakaSomnini, uqalelele kuye;<br/>ungathakasi ngophumelelako endlelenakhe,<br/>iye, ngomuntu owenza okuphambeneko.


text:
Lisa ukuhluthuleka, utjhide elakeni,<br/>ungathakasi ngabenzi bobumbi!<br/>Lokho sekubanga ukona kwaphela.


text:
Kuzakuba muzuzwana<br/>isikhohlakali singasabi khona<br/>nalokha uhlola indawaso,<br/>awusoze usasifunyana.


text:
Iinkhohlakali zirhwatjha isabula,<br/>zigobe imisubazo,<br/>kobana ziwise abachakileko nabadududu<br/>bezirhayile abaneendlela eziqotho.


text:
kodwana iinkhohlakali zizakubhubha;<br/>izitha zakaSomnini zizakunyamalala njengobuhle bamadlelo<br/>anyamalala entuthwini.


text:
Gade ngimutjha, manje sengimdala,<br/>nokho angizange ngibone olungileko atjhiyiwe<br/>nesapho lakhe ligogela ukudla.


text:
Ngambala uSomnini uthanda ukulunga,<br/>akabatjhiyi abathembekileko bakhe.<br/>Iye, abalungileko bazakulondolozwa isiphelani,<br/>kodwana isapho leenkhohlakali lizakujutjwa.


text:
USomnini akasoze aliselela olungileko<br/>esandleni sesikhohlakali:<br/>Angeze avume alahlwe<br/>lokha nadoselwa ebandla.


text:
Rhuluphela uSomnini, ukhambe endlelenakhe,<br/>yena uzakuphakamisa, uzuze inarha;<br/>ubone ukususwa kweenkhohlakali.


text:
kodwana nawudlulako godu,<br/>qala, umuthi lowo awusekho;<br/>nasifuna isikhohlakaleso,<br/>akhange sisatholakala.


text:
USomnini uyabasiza abe abaphephise;<br/>iye, ubaphephisa eenkhohlakalini;<br/>ubasindisa ngombana baphephela kuye.


text:
Akusenapilo emzimbenami<br/>ngebanga lelaka lakho;<br/>akukho ukuthula emathanjenami<br/>ngenca yesono sami.


text:
Abangani nabakhozi bami<br/>bajamela kude neenhlungu zami;<br/>ngitjho neenhlobo zami zijamele kude nami.


text:
Abantu abafuna ipilwami bangibekela isifu,<br/>kuthi abasophe ukungilimaza,<br/>bakhulume ngokungisongela,<br/>bahumuze ikohliso ilanga loke.


text:
Ngikubawe ngathi:<br/>“Labo abazikhukhumeza ngami,<br/>ungabavumeli bajabule<br/>lokha inyawo lami nalitjhelelako.”


text:
Mina ngathi: “Iindlela zami ngizaziqaphela<br/>ukuze ngingoni ngelimu lami,<br/>mlunga okhohlakeleko asesephambi kwami,<br/>ngizakulonda umlomami ngesifonyo.”


text:
Bengisimumu, ngizithulele,<br/>kodwana ukuthula kwami<br/>akhange kusize litho;<br/>ubuhlungu bami bakhambelela,


text:
ihliziywami yavutha ngaphakathi kwami,<br/>kuthe ngisabubula, ngezwa kutjhisa,<br/>nje-ke ngatjhaphulula umlomami ngathi:


text:
“Somnini ngazise ukuphela kwami,<br/>nokobana siyini isilinganiso samalangami;<br/>ngazise bona ngingodlulako.


text:
Qala, wenze amalangami<br/>aba yikereketjhana,<br/>ukuphila kwami kulilize phambi kwakho;<br/>mbala, woke umuntu umuphefumulo nje.


text:
“Kwamambala, umuntu ukhamba njengethunzi;<br/>iye mbala, uzikhathaza ngelize;<br/>uyabuthelela, kodwana akamazi ozokuhlomula.


text:
Ufundisa umuntu ngokumkhalimela ngecala;<br/>njengomvunya ovithizako,<br/>wena uqeda okuligugu kuye:<br/>Mbala, woke umuntu umuphefumulo nje.


text:
“Yizwa umthandazwami Somnini,<br/>ubeke indlebe esililweni sami,<br/>ungathuli ngeenyembezi zami<br/>ngombana kuwe ngisikhonzi,<br/>ngisithekeli njengabo boke abokhokho.


text:
Susa amehlwakho kimi,<br/>ukuze ngikwazi ukumomotheka<br/>ngaphambi kobana ngigoduke,<br/>ngingasabakhona.”


text:
Wangikhupha ngemgodini wokufa,<br/>iye, edakeni elimodzako;<br/>wajamisa iinyawo zami edwaleni,<br/>wangikhambisa endaweni eqinileko.


text:
Wabeka ingoma etja emlonyenami,<br/>indumiso yokubabaza uZimu.<br/>Abanengi bazakubona lokho besabe,<br/>bathembele kuSomnini.


text:
Ubusisiwe othembela kuSomnini,<br/>ongaphendukeli ezitheni<br/>nakwabadlhemadlhema ngemva kwabosingazimu.


text:
Wena Somnini Zimami,<br/>akakho ongafaniswa nawe:<br/>Uzandisile iimangaliso nemizindlwakho ngathi.<br/>Nangifuna ukuyitjho engikhuluma ngayo,<br/>iba minengi khulu kobana ingabalwa.


text:
Imihlabelo neminikelo yeenthoro awuyithokozeli;<br/>iye, imihlabelo yokutjhiswa neyehlambululo awuyibizi.<br/>Ukotakote iindlebe zami,


text:
Ngimemezele ebandleni elikhulu<br/>iindaba ezihle zokulunga.<br/>Mbala, akhange ngivale umlomami<br/>njengombana wazi wena, Somnini.


text:
Akhange ngigodle ubulungiswa bakho ehliziywenami,<br/>ngikhulume ngobuqotho nangesindiswakho;<br/>ukwethembeka neqiniso lakho<br/>akhange ngikufihle ebandleni elikhulu.


text:
Yeke Somnini, ungagodli umusakho kimi;<br/>kwanga ukwethembeka neqiniso lakho<br/>kungangilonda isiphelani.


text:
Ngiphahlwe zizinto ezimbi ezingabalekiko,<br/>iye, amacalami angitholile,<br/>manengi kuneenhluthu zehlokwami;<br/>ngitjho nokubona angisaboni,<br/>sengiphelelwe mamandla.


text:
Boke labo abafuna ukuhlwitha ipilwami,<br/>kwanga bangadaniswa bebakhene,<br/>kuthi labo abangifisela okumbi,<br/>bakhahlamezelwe emuva bebaphoqeke.


text:
Kodwana boke abakufunako<br/>abajabule bename ngawe;<br/>kwanga abathabela isindiswakho,<br/>bangatjho njalonjalo bathi:<br/>“USomnini uyababazeka!”


text:
Nakungimi yena, ngichakile ngiyaswela,<br/>nokho uSomandla uyangikhumbula.<br/>Wena ungumsizami nomsindisami,<br/>yeke, ungariyadi wena, Zimami.


text:
USomnini uzamvikela abe amlonde,<br/>enarheni uzakubizwa bona ngothakasileko;<br/>angeze amnikele entandweni yezitha zakhe.


text:
USomnini uzamsekela ekuguleni alele.<br/>Wena, Somnini uzakuguqula umkghadakhe,<br/>aphile ngokupheleleko.


text:
Izitha zami zikhuluma okumbi ngami, zithi:<br/>“Njekhona uzakufa nini<br/>ukuze ibizo lakhe liphele na?”


text:
Lokha naziza kimi,<br/>zikhuluma ilize;<br/>ihliziywazo igaya iimbozi.<br/>Nazisuka lapho,<br/>zikhambe zicacatha ngazo.


text:
Akadunyiswe uSomnini uZimu ka-Israyeli,<br/>kusukela nini nanini bekube siphelani.<br/>Amen, iye, Amen.


text:
Njengehlangumataka ilangazelela amanzi wemilanjana,<br/>ngokunjalo umphefumulwami ulangazelele wena, Zimu.


text:
Umphefumulwami womele uZimu,<br/>iye, uZimu ophilako.<br/>Ngizakuya nini ngethempelini<br/>ngiyozizwela ubukhona bakaZimu na?


text:
Ubusuku nemini,<br/>iinyembezi zami zikukudla kwami<br/>ngombana soke isikhathi abantu bathi kimi:<br/>“Njekhona uphi uZimakho?”


text:
Lezi zizinto engizikhumbulako<br/>lokha nangithulula umphefumulwami:<br/>Ngakhamba newoma, ngaya endlini kaZimu<br/>ngokuhlokoma nokudumisa,<br/>isiqubuthu sagidinga umnyanya.


text:
Umphefumulwami udaneleni,<br/>uyaluzelani ngaphakathi kwami na?<br/>Angiqalelele kuZimu<br/>ngombana ngizamdumisa godu,<br/>yena omsindisami


text:
noZimami.<br/>Umphefumulwami udanile!<br/>Ngalokho ngiyakukhumbula<br/>ngisemisukeni yeJordani,<br/>eentabeni zeRherimoni,<br/>esiqongolweni seMitsari.


text:
Ukuzika kumemeza ukuzika<br/>lapha kuhlokoma khona iimphoroma zakho!<br/>Woke amagagasi namagwimbakho<br/>eqe ngaphezu kwami!


text:
Emini uSomnini uyaleza ukwethembeka kwakhe,<br/>kuthi ebusuku ingomakhe ibe kimi,<br/>iye, umthandazo kuZimu wepilwami.


text:
Ngithi kuZimu olidwala lami:<br/>“Ungikhohlweleni na?<br/>Kubayini kufuze ngikhambe ngeenzilo,<br/>ngebanga lokugandelelwa zizitha na?”


text:
Ukungikhola kwezitha zami<br/>kungihlaba ehliziyweni,<br/>nazisoloko zithi kimi:<br/>“Njekhona uphi uZimakho?”


text:
Umphefumulwami udaneleni,<br/>uyaluzelani ngaphakathi kwami na?<br/>Angiqalelele kuZimu<br/>ngombana ngizamdumisa godu,<br/>yena omsindisami noZimami.


text:
Ngihlambulule Zimu,<br/>ujamele indabami ebantwini abangakholwako;<br/>ungisindise kabakhohlisako nabangakalungi


text:
ngombana wena unguZimu engiphephela kuye.<br/>Alo, ungilahleleni na?<br/>Kubayini kufuze ngikhambe ngeenzilo,<br/>ngebanga lokugandelelwa zizitha na?


text:
Thuma ukukhanya neqiniso lakho,<br/>ukwenze kungirhole.<br/>Kungirholele entabenakho ecwengileko,<br/>okuyindawakho yokuhlala


text:
ukuze ngiye e-aldarini lakaZimu,<br/>iye, kuZimu wokuhlokoma kwami.<br/>Nje-ke ngizakudumisa ngeharibha,<br/>wena Zimu onguZimami.


text:
Zimu, sizwile ngeendlebe zethu,<br/>abokhokho bethu basitjelile,<br/>ngemisebenzi oyenzileko emihleni yabo,<br/>iye, emihleni yakade.


text:
Nguwe owaqotjha bezizwe ngesandla sakho,<br/>kodwana abokhokho wabatjala.<br/>Nguwe owahlunguphaza izizwe,<br/>kodwana abokhokho wabatjhaphulula.


text:
Ngambala ngeenhlabano zabo,<br/>azange bathumbe inarha,<br/>namkha bahlule ngeenkhwepha zabo.<br/>Kwaba ngesidla sakho nangengalwakho<br/>nokukhanya kobukhona bakho<br/>ngombana bewubathanda.


text:
ngebanga lamezwi wabangiphoqako nabangithukako,<br/>iye, nokobana ngiphambi kwesitha nakumbuyiseleli.


text:
Koke lokho kusehlele;<br/>nokho asikakukhohlwa wena,<br/>namkha sibe bakhohlisi esivumelwaneni sakho.


text:
Ihliziywami iyaphuphuma ngamezwi amahle;<br/>ngizakwethula amezwi wekondlwami engwenyameni,<br/>ilimu lami lifana nesiba lakasosiba onobukghoni.


text:
Uyaqaleka wena kunabantu boke;<br/>isisa sithululelwe eembheneni zakho<br/>ngombana uZimu ukubusise isiphelani.


text:
iye, ubukhosi bakho.<br/>Yiba nepumelelo nawuphumako<br/>ngenca yeqiniso nokujamela ukulunga!<br/>Isandla sakho sokudla asikwenzise<br/>imisebenzi eyesabekako.


text:
Ngwenyama, imisubela yakho ibukhali,<br/>ihlaba ehliziyweni yezitha zakho,<br/>ziwe ngaphasi kwakho.


text:
uthanda ukulunga, uzonda okumbi.<br/>Ngalokho Ngwenyama, uZimakho ukuzese<br/>ngamafutha wokwenama ngaphezu kwabangani bakho.


text:
Zoke izambatho zakho zifufuzelwe,<br/>ngemire, iqolo lesikghopha namakhwa wesinamoni.<br/>Eengodlweni ezikghatjiswe ngamazinyo wendlovu<br/>kubethwa imitjingo eyenza wename.


text:
Amakhosazana azihlobise<br/>ngobuphaziphazi bakho,<br/>ngesidleni sakho kujame indlovukazi,<br/>ihlobe ngegolide le-Ofiri.


text:
Ilethwa ekosini<br/>yembethe imibalabala,<br/>ilandelwa matlawana, iimpelesi zayo.<br/>Iye, balethwa kuwe, Ngwenyama.


text:
Amadodanakho Ngwenyama,<br/>azakuhlala esikhundleni saboyihlo.<br/>Uzawenza abe makhosana enarheni yoke.


text:
Ngizakwenza ibizo lakho<br/>lidunyiswe eenzukulwaneni zoke,<br/>ngalokho abantu bazakudumisa ngokungapheliko.


text:
Yeke angekhe sesaba,<br/>ngitjho nanyana iphasi lizamazama,<br/>iintaba zisikinyeka ekuzikeni kwamanzi;


text:
namtjhana amanzi welwandle<br/>arhuba, abhubhudlha amagwebu<br/>neentaba zidengezeliswa kubhodla kwalo.


text:
Kukhona umlambo<br/>onemisele ethabisa umuzi kaZimu,<br/>indawo ecwengileko,<br/>lapha kuhlala khona ongoPhezulu.


text:
Izizwe ziyavungama,<br/>imibuso iyazamazama;<br/>uZimu nazwakalisa ilizwi lakhe,<br/>iphasi liyancibilika.


text:
Uthulisa izipi ephasini loke,<br/>aphokghoze imisebe,<br/>aphohloze imikhonto,<br/>aphosele iinhlangu ngemlilweni.


text:
Uthi: “Thulani!<br/>Yazini bona nginguZimu,<br/>ngimkhulu phezu kwezizwe,<br/>ngimkhulu phezu kwephasi.”


text:
Amakhosana wezizwe ayabuthana,<br/>abe nesizwe sakaZimu ka-Abrahamu<br/>ngombana kuZimu aziinhlangu zephasi;<br/>ngalokho uphakanyiswa khulu.


text:
yihle ngejamo layo,<br/>ikujabula kwenarha yoke.<br/>Le yintaba yeZiyoni<br/>engetlhagwini yomuzi kaSomnini omkhulu.


text:
Njengombana sizwile, ngokunjalo sibonile<br/>emzini kaSomnini uMninimandlawoke,<br/>ekumumuzi kaZimethu:<br/>UZimu uwunzinzisa isiphelani.


text:
Njengebizo lakho Zimu,<br/>kunjalo ukudunyiswa kwakho:<br/>Kufikelela emikhawulweni yephasi.<br/>Isandla sakho sokudla sigcwele ukulunga!


text:
Qalisisani kuhle imibundu yomthangalayo,<br/>nitlaye emibhotjhongwenayo,<br/>ukuze nibikele iinzukulwana ezizako,


text:
Alo, kubayini kufuze ngesabe ngesikhathi esimbi,<br/>lokha ubukhohlakali babakhohlisi nabungizombileko,


text:
Mbala, umnotho lowo<br/>angeze wahlenga umuntu.<br/>Umuntu angeze awunikela uZimu<br/>kobana ube sihlengo sakhe.


text:
Ngambala kuyakhanya:<br/>Abahlakaniphileko bafa ngokufanako<br/>neendlhadlha neeyila.<br/>Bayabhubha, umnothwabo usalele abanye.


text:
Amathuna alikhaya labo nini nanini,<br/>iye, bazakuhlala kiwo iinzukulwana ngeenzukulwana,<br/>nanyana banamasimu abizwa ngamabizwabo.


text:
Njengezimvu babuthelelwe endaweni yabafileko<br/>ukufa kuyabelusa.<br/>Ekuseni abaqotho bagadanga phezu kwabo,<br/>isibumbeko sabo sitjhabalaliswa yipethu,<br/>indawo yabafileko izakuba likhaya labo.


text:
Irhubo laka-Asafa.<br/>UZimu ongaphezu kwabosingazimu<br/>okutjho uSomnini, uyakhuluma;<br/>ubiza iphasi kusukela epumalanga<br/>bekube setjingalanga.


text:
UZimethu uyeza begodu angeze athula,<br/>phambi kwakhe kunomlilo oqothulako,<br/>uphahlwe siwuruwuru esesabekako.


text:
UZimu uthi:<br/>“Yizwani nina bantu bami, ngizakukhuluma,<br/>wena Israyeli, ngizakufakaza ngokujamelana nawe.<br/>NginguZimu, uZimakho.


text:
Angikukhalimi ngebanga lemihlabelwakho, Israyeli.<br/>Imihlabelwakho yokutjhiswa ihlala iphambi kwami njalo.


text:
Kodwana kokhohlakeleko uZimu uthi:<br/>“Unelungelo liphi lokumemezela iimiso zami<br/>bewukhulume ngesivumelwano sami na?


text:
Nawenza lokhu, kufuze ngithule na?<br/>Udlumbana bona nami ngifana nawe?<br/>Awa, ngiyakukhalima,<br/>ngibeke iimphambeko zakho phambi kwakho.


text:
“Yelelani indaba le,<br/>nina enikhohlwa uZimu,<br/>nakungasinjalo ngizanidabula,<br/>kutlhogeke nomenyeli.


text:
Loyo oletha ukuthokoza njengomnikelwakhe,<br/>uyangihlonipha;<br/>owenza ngendlela leyo,<br/>ngizomambulela isindiso kaZimu.”


text:
Ngonile kuwe, iye, kuwe wedwa;<br/>ngenze ameswe phambi kwakho.<br/>Wena ulungile nawuthwesa umlandu,<br/>awusoleki nawukhupha isigwebo sakho.


text:
Zimu, ngephule ecaleni leengazi,<br/>iye, wena Zimu wesindiswami,<br/>khona ilimu lami lizakukhalela ngokulunga kwakho.


text:
Mbala awuthandi umhlabelo.<br/>Nanyana benginganikela ngomhlabelo wokutjhiswa<br/>bewungeze wawukarekela.


text:
Umnikelo owamukelekako kuZimu<br/>umumoya ophukileko.<br/>Iye Zimu, ihliziyo ephukileko nedabukileko,<br/>angekhe wayiqalela phasi.


text:
Ngalokho uzakujabulela imihlabelo efaneleko,<br/>iye, imihlabelo yokutjhiswa njengeminikelo etjhiswa yoke;<br/>nje-ke, e-aldarini lakho kuzakunikelwa ngeenkunzi.


text:
Kodwana uZimu ngokwakhe uzakuphohloza mlibe.<br/>Uzakususa akuse kude,<br/>akudzwebule etendeni lakho,<br/>akusiphule enarheni yabaphilako.


text:
“Qala, ingorho engazange yenze uZimu<br/>bona abe siphephelo sayo!<br/>Yathemba ubunjingakazi bayo,<br/>yaqinelela ekubhujisweni kwayo!”


text:
Kodwana mina endlini kaZimu,<br/>nginjengomuthi ohlaza we-oliva;<br/>ngethemba ukwethembeka kwakaZimu nini nanini.


text:
Zimu, ngizakuthokoza isiphelani,<br/>ngenca yezinto ozenzileko.<br/>Ngibeka ithemba lami ebizweni lakho<br/>phambi kwabathembekileko<br/>ngombana lona lihle.


text:
Iindlhayela zizitjela zithi:<br/>“UZimu akakho.”<br/>Zikhohlakele, zenza izinto ezinyenyisako;<br/>akakho noyedwa owenza okulungileko.


text:
UZimu usezulwini,<br/>uqala abantu ephasini<br/>ukubona bonyana kukhona ohlakaniphileko,<br/>orhuluphela uZimu na.


text:
Kanti abenzi bobumbi abalemuki na?<br/>Labo abatla abantu bami<br/>inga badla isikwa,<br/>abambizi uZimu.


text:
Nje-ke bazakuba nevalo khulu,<br/>babe nevalo ebangazange khebabenalo<br/>ngombana uZimu uzokusabalalisa amathambo<br/>walabo abakuvimbezelako.<br/>Uzabarhubutjha ngombana uZimu ubalahlile.


text:
Kwanga isindiso ka-Israyeli ingavela eZiyoni!<br/>Lokha uZimu natjhugulula ubujamo babantu bakhe,<br/>uJakopo uzakurhuwelela ngethabo,<br/>iye, u-Israyeli uzakuthaba.


text:
ngombana imiqhamuka ingivukele,<br/>iindlova zizumana nomphefumulwami,<br/>zona azimbeki phambili uZimu.


text:
Ngizakunikela kuwe ngomhlabelo wesihle,<br/>ngidumise ibizo lakho, Somnini,<br/>ngombana lona lihle.


text:
Mbala, uSomnini ungisindise<br/>kiwo woke amatshwenyeko;<br/>ilihlo lami liqalela izitha zami phasi.


text:
ngebanga letjhada lezitha,<br/>nokutlewula kweenkhohlakali:<br/>Zingethusela ngobumbi,<br/>ngelaka zingibambela ivunda.


text:
Somandla, bararanise,<br/>uhlangahlanganise ikulumabo<br/>ngombana ngiyibonile inturhu<br/>nombango edorobheni;


text:
ubusuku nemini ulizombelezile,<br/>ngitjho naphezu kwemithangalalo.<br/>Ubukhohlakali nomonakalo kungaphakathi kwalo;


text:
Nangabe bekusisitha esinginyefulako<br/>bengizokuthwala lokho;<br/>nangabe bekungongizondako,<br/>oziphakamisa phezu kwami<br/>bengizombhacela.


text:
Kwanga ukufa kungazehlela izitha zami,<br/>zehlele endaweni yabafileko zisezwa<br/>ngombana ubumbi buseenhliziyweni zazo,<br/>iye, ngaphakathi kwazo.


text:
UZimu obusa nini nanini,<br/>uzakwizwa, athobise izitha.<br/>Yena akaphenduki,<br/>khonapho azimesabi.


text:
Ilimu lakhe libutjhelelezi kunamafutha wepehlo,<br/>kodwana ihliziywakhe inelunya;<br/>amezwakhe athambile kunamafutha,<br/>kodwana ayisabula erhwatjhiweko.


text:
Kodwana nakuzizitha zona,<br/>wena ngokwakho Zimu<br/>uzaziphosela emgodini wethuna.<br/>Abomele iingazi nabakhokhobeli<br/>angeze baphile ngitjho ingcenye yemihla yabo.<br/>Nakungimi, ngethemba wena Somnini.


text:
Kumkhaleli; livunywa ngeenodo zeZuba lama-Owuku asemaJukujukwini; lakaDavida; iMikitamu, lokha nabhudungelwe maFilista eGathi.


text:
Iye, ilanga loke izitha zami ziyangibhozomela!<br/>Ngambala banengi abalwa nami.<br/>Wena ongoPhezulu,


text:
UZimu engidumisa ilizwi lakhe,<br/>nguZimu engimethembako.<br/>Nje-ke angeze ngibe nevalo.<br/>Alo, umuntu nje angangenzani na?


text:
Wena ngokwakho ukutlolile ukuzulazula kwami.<br/>Faka iinyembezi zami ngekwanenakho yesikhumba,<br/>kufuze zitlolwe encwadinakho.


text:
ngombana ungisindise ekufeni<br/>neenyawo zami kobana ngingakhutjwa<br/>ukuze ngikhambe phambi kwakaZimu<br/>ekukhanyeni kokuphila.


text:
Ngirhawukele Zimu, ngirhawukele<br/>ngombana kuwe umphefumulwami uyaphephela;<br/>ngikhosela emthunzini wamaphikwakho,<br/>kufikela lapha kudlula khona ubhubhani.


text:
Uzakuthumela isizo lisuka ezulwini, angisindise.<br/>Uzakuraranisa labo abangiwalazelako.<br/>UZimu uzakuthumela ukwethembeka neqiniso lakhe.


text:
Ipilwami iphakathi kwamabhubezi,<br/>kufuze ngilale neendlamuntu.<br/>Amazinywazo amikhonto nemisubela,<br/>amalimu wazo ayisabula ebukhali.


text:
Abantu babekele amagadangwami isifu;<br/>ummoyami wephukile.<br/>Bangembele umgodi emzilenami,<br/>kodwana kukhalakathele bona.


text:
Ababe njengomhlobo wesibungu oncithika uphele,<br/>babe njengombungu orhulukileko<br/>ongazange ubone ilanga.


text:
Abalungileko bazakuthaba nababona ukubuyiselela,<br/>bahlanze iinyawo zabo eengazini zeenkhohlakali.


text:
Abantu bazakuthi:<br/>“Ngambala kukhona umvuzo wabalungileko,<br/>iye, ukhona uZimu ogwebako ephasini.”


text:
Kumkhaleli; “Ungatjhabalalisi”; lakaDavida; iMikitamu; lokha uSawula nathumela amadoda kobana agade indlu kaDavida ukuze ambulale.


text:
Qala, bakhukhuthela ipilwami!<br/>Iingorho ziyangitlhorholoja<br/>kungekho isiphambeko Somnini,<br/>iye, kungekho sono kimi.


text:
Nanyana nginganacala<br/>zehla zenyuka kobana zizilungiselele.<br/>Sikima Somnini,<br/>uzizele ngokwakho uzokubona!


text:
Wena unguSomnini, uZimu uMninimandlawoke,<br/>iye, unguZimu wakwa-Israyeli.<br/>Vuka, uhlole zoke izizwe,<br/>ungarhawukeli namunye wabakhohlisi.


text:
Somandla, sihlangu sethu,<br/>ungazibulali izithezo,<br/>ukuze abantu bekhethu bangakukhohlwa.<br/>Zisikinye ngamandlakho,<br/>uzimadlhe phasi!


text:
Nazivula imilomo, ziyona ngamezwazo.<br/>Nje-ke zenze zibanjwe ekuzikhukhumezeni kwazo,<br/>nangebanga lokuthukana namangazo eziwakhulumako.


text:
Ziqede ngobukhali bakho!<br/>Ziqede ukuze zingasabakhona!<br/>Khona-ke kuzakwazeka emajukujukwini wephasi<br/>kobana uZimu ubusa kwaJakopo.


text:
Kodwana mina ngizakuvumela phezulu ngamandlakho<br/>nakusako ngihlokome ngokwethembeka kwakho<br/>ngombana wena ube siphephelo sami<br/>nesiviko ngesikhathi sokubandezeleka.


text:
Wena kuqina kwami,<br/>ngizakukhalelela ingoma<br/>ngombana wena Zimu, usiphephelo sami,<br/>iye, uZimu wokwethembela kwami.


text:
lokha nalwa nama-Aramu weMesopotamiya nama-Aramu weTsoba nalokha uJowabi nabuya ekubhubhiseni iinkulungwana ezilitjhumi nambili zama-Edomu ngemrhobeni weTswayi.


text:
UZimu uthembisile endawenakhe ecwengileko wathi:<br/>“Ngokuthakasa ngizohlukanisa iTjhekemu,<br/>ngilinganise umrhoba weSukothi.


text:
IMowabi isisitja sami sokuhlambela;<br/>phezu kwe-Edomu ngiphosa ipatlagwana lami;<br/>ngikuhlokomela ngokwenama wena Filistiya!”


text:
Ngilila kuwe ngisepelazwe,<br/>lokha ummoyami nawuphasi.<br/>Ngirholele edwaleni eliphakemeko kunami


text:
Kwanga ingahlala esihlalweni sobukhosi<br/>phambi kwakaZimu nini nanini.<br/>Thumela ukwethembeka neqiniso,<br/>kobana kuyilonde.


text:
Ngalokho ngizakudumisa ibizo lakho<br/>ngesikhathi soke,<br/>lokha nangizalisa iimfungo zami imihla ngemihla.


text:
Kuzabe kube nini nidumela umuntu<br/>kobana nimhlanganyele nimbulale,<br/>khisibe unjengeboda eliwako<br/>nomthangala obhurukako?


text:
Baneqhinga lokumketula<br/>esihlalweni sakhe esiphakemeko<br/>benamela ikohliso:<br/>ngemilomabo bayabusisa,<br/>kodwana ngeenhliziyo bayathuwelelisa.


text:
Thembelani kuye ngeenkhathi zoke nina bantu,<br/>thululani iinhliziyo zenu phambi kwakhe;<br/>uZimu usiphephelo sethu.


text:
Abantukazana bamumoya nje,<br/>abantu abaziinkhulu bayikohliso;<br/>esilinganisweni bayakhuphuka,<br/>boke balula kunommoya.


text:
Ningabeki ithemba ekudlelezeleni,<br/>ningabi nethemba elililize lobugebengu.<br/>Nanyana umnotho wanda,<br/>ningabeki ihliziywenu kiwo.


text:
Zimu, wena unguZimami!<br/>Ngikufuna khulu:<br/>Ihliziywami ikomele,<br/>umzimbami uyakululukela,<br/>ngisenarheni eyomileko nelibhudu,<br/>lapho amanzi angekho khona.


text:
Kwamambala ngizakudumisa qobe ngisaphila,<br/>ngizakuphakamisa izandla zami,<br/>ngithandaze ebizweni lakho.


text:
Umphefumulwami uyaneliswa,<br/>kubengathi ngidle amanoni nommongo;<br/>ngikudumisa ngomlomami ngithabile,


text:
Kodwana ikosethu izakuthaba ngoZimu<br/>boke abafunga ngebizo lakaZimu bazazikhakhazisa<br/>ngombana imilomo enamanga izakuvalwa.


text:
Izenzo ezimbi azibonakali,<br/>thina simsulwa, isitjhatjhaniso siphethekile!”<br/>Omunye nomunye wabo utjhidela ngesibindi.


text:
iye, boke bazakubethwa livalo.<br/>Bazakukhuluma lokho uZimu akwenzileko,<br/>balemuke izenzo zakhe.


text:
Olungileko uzakuthaba kuSomnini<br/>begodu aphephele kuye.<br/>Boke abaqotho ngehliziyo bazamdumisa.


text:
Ubusisiwe omenyulako wena,<br/>omtjhideza kobana ahlale eenrhodlweni zakho.<br/>Sanelisekile ngobuhle bendlwakho,<br/>iye, ngokucwengeka kwethempeli lakho.


text:
Usiphendule ngokulunga nangezinto ezethusako,<br/>wena Zimu wesindiswethu!<br/>Ulithemba lemikhawulo yoke yephasi<br/>nelamajukujuku welwandle.


text:
Labo abahlala epelazwe<br/>bayathuthumela ngeembonakaliso zakho;<br/>wena ubangela ukumangala,<br/>ukusuka epumalanga ukuya etjingalanga.


text:
Uthekela iphasi bewulithelelele,<br/>ulivundisa khulu;<br/>mbala, isiziba sakaZimu sizele amanzi,<br/>abantu ubabonelela ngamabele,<br/>iye, ngendlela leyo uyababonelela:


text:
Uzalisa imisele yamasimu ngamanzi,<br/>ulalisa amasoyawo;<br/>uyithambisa ngomvimbi,<br/>ubusise iintjalo zakhona.


text:
Imirhula izembathise imihlambi;<br/>imirhoba izisibekele ngamabele,<br/>iyavuma, ihlabe umkhosi wokwesasa.


text:
Yenithi kuZimu:<br/>“Imisebenzakho iyesabeka<br/>ngebanga lamandlakho amakhulu,<br/>izitha zakho zizakutjhotjhobana phambi kwakho.


text:
Uphendule ilwandle walenza ihlabathi eyomileko,<br/>abantu beyama umlambo ngeenyawo.<br/>Nje-ke asithakaseni kuye,


text:
kuye obusa ngeenkhwepha isiphelani,<br/>onamehlo ahlala eluse izizwe.<br/>Ngalokho abakhunyaleleko abangaziphakamisi.


text:
Wavumela abantu bakhwela<br/>phezu kweenhloko zethu;<br/>sakhamba emlilweni nemanzini,<br/>kodwana wena wasikhuphela ebukhosini.


text:
“Ngizakunikela kuwe imihlabelo yokutjhiswa<br/>yezimvu ezinonisiweko<br/>kanye nomnuko wemihlabelo yamaqama;<br/>godu ngizakunikela ngeenkunzi nangeempongo.”


text:
UZimu akadunyiswe<br/>ngombana akhange awale umthandazwami,<br/>namkha asuse ukwethembeka kwakhe kimi.


text:
Izizwe azithakase, zihlokome<br/>ngombana awukhethi ubuso ekugwebeni<br/>nezizwe uyazihlahla ephasini.


text:
Zimu, baqotjhe njengentuthu nayiphephethwako.<br/>Mbala, njengokuncithika kwamanyephe ahlanu komlilo,<br/>ngokunjalo iinkhohlakali zizakubhubha phambi kwakaZimu.


text:
Rhubelani uZimu, nidumise ibizo lakhe,<br/>hlokomani kiloyo okhwele amafu;<br/>ibizo lakhe nguSomnini, nililizele phambi kwakhe.


text:
UZimu upha abadududu ikhaya,<br/>arholele iimbotjhwa ekuthakaseni,<br/>kodwana abahlubukileko bahlala ebhudwini.


text:
iphasi lahlengezela.<br/>Amazulu anisa izulu<br/>phambi kwakaZimu, onguZimu weSinayi,<br/>iye, phambi kwakaZimu, uZimu wakwa-Israyeli.


text:
Ngitjho nani eniseembayeni<br/>nifumana amaphiko wezuba atshidzwe ngesiliva,<br/>iye, iinsiba zakhona zinegolide elidarhileko!”


text:
ngitjho nina ntaba ezineenqongo ezinengi,<br/>kubayini ninomona naniqala<br/>intaba uZimu ayikhethe<br/>kobana ahlale kiyo na?<br/>USomnini uzakuhlala lapho isiphelani!


text:
Ngeenkarana ezinamandla,<br/>eziziinkulungwana ngeenkulungwana,<br/>iye, iinkulungwana ebuphaziphazini,<br/>uSomandla uvele eSinayi ngokucwenga.


text:
Ngemva kobana uthumbe abathunjwa,<br/>wathatha izipho ebantwini,<br/>ngitjho nakilabo abahlubukileko,<br/>wakhuphukela ekuphakameni,<br/>kobana uhlale lapho, wena Somnini, Zimu.


text:
UZimu uzakuphahlaza iinhloko zezitha zakhe,<br/>iye, ifokotho eneenhluthu<br/>yalabo abaphikelela ekoneni.


text:
Zimu, iinqhema zakho ziyabonakala,<br/>nazingena endaweni ecwengileko,<br/>iye, iinqhema zakho Zimami, Kosami.


text:
Ngaphambili kukhamba abavumi,<br/>phakathi kube matlawu aphethe abosotjherere,<br/>ngemva kube ngababetha iinara,


text:
bavuma bathi:<br/>“Dumisani uZimu emihlanganweni emikhulu;<br/>nidumise uSomnini emthonjeni ka-Israyeli.”


text:
Ngemva kwabo uBhenjamini ongomncani,<br/>urhola phambili;<br/>ulandelwa liviyo leenkhulu zakwaJuda<br/>neenkhulu zakwaZebuloni kanye nezakwaNafitali.


text:
Khalimela isibandana emhlangeni,<br/>okuziinkunzikazi ezibhodlela abantu,<br/>inga bamathole.<br/>Gadangela labo abathanda isiliva;<br/>uhlakaze abantu abakarekela ipi.


text:
iye, yena okhwele amafu<br/>emkayini wakade.<br/>Qalani, uzwakalisa ilizwi lakhe,<br/>iye, ilizwi elinamandla.


text:
Yamukelani amandla kaZimu,<br/>yena obukhosi bakhe buphezu kwaka-Israyeli<br/>namandlakhe asemafini.


text:
UZimu uyesabeka endawenakhe ecwengileko,<br/>unguZimu wakwa-Israyeli;<br/>upha abantu bakhe amandla nesibindi.<br/>Akadunyiswe uZimu!


text:
Ngidiniwe ngokulila kwami,<br/>umphimbami uyarhoroza,<br/>amehlwami selafiphele ngokuqalelela uZimami.


text:
Abangizonda ngelize banengi<br/>ukudlula iinhluthu ehlokwenami.<br/>Abangiqedako banamandla,<br/>iye, labo abajamelana nami ngamanga.<br/>Ngikatelelwa ukubuyisela engingakakudlelezeli.


text:
Somnini, Somandla, Mninimandlawoke,<br/>abaqalelela kuwe, abangadaniswa ngenca yami.<br/>Zimu ka-Israyeli,<br/>abakufunako abangarhubutjhwa ngebanga lami.


text:
Kodwana mina, ngithandaza kuwe, Somnini,<br/>akube sikhathi sokwamukeleka kuwe, Zimu:<br/>Ngiphendule ngokwethembeka kwakho okukhulu!<br/>Ngeqiniso lesindiswakho


text:
ngikhuphe edakeni!<br/>Angifuni ukutjhinga phasi;<br/>ngifisa ukwenyulwa kabangizondako,<br/>ngitjho nekuzikeni kwamanzi.


text:
Ungavumeli isikhukhula singigubuzese,<br/>ungavumeli ukuzika kungiginye<br/>namkha umgodi wethuna ungibhibhe.


text:
Ngiphendule Somnini<br/>ngombana ukwethembeka kwakho kukhulu;<br/>phendukela kimi ngesirhawu sakho esikhulu,


text:
Wena uyayazi ihlamba engethukwa ngayo,<br/>ihlazo nokurhubutjhwa kwami;<br/>zoke izitha zami ziyazeka kuwe.


text:
Iinhlamba ziyephulile ihliziywami, ayiselapheki.<br/>Ngalindela ukutlhuwelwa, kodwana do<br/>nokurhawukelwa, kodwana akhange ngikufunyane.


text:
Lokhu kuzamthabisa uSomnini<br/>ukudlula umhlabelo wekomo,<br/>iye, ikunzi eneempondo<br/>neenqatha ezihlukene kabili.


text:
Ngambala uZimu uzakusindisa iZiyoni,<br/>avuselele amadorobho wakwaJuda.<br/>Abangabakhe bazakuhlala lapho bawathumbe;


text:
Kuthi abakufunako bathabe bebathakase;<br/>abathanda isindiswakho ngesikhathi soke bathi:<br/>“Mkhulu uZimu.”


text:
Mina ngichakile begodu ngidududu,<br/>yeke, rhaba uze kimi, Zimu.<br/>Wena ulisizo nomhlengami,<br/>nje-ke Somnini, ungariyadi!


text:
Yiba lidwala kimi,<br/>irharha lokuphephela ngesikhathi soke.<br/>Uyaleze bonyana ngisinde!<br/>Mbala, ulidwala nerholo lami!


text:
ngizesame kuwe kwekubelethweni kwami.<br/>Nguwe owaqunta inongo nangibelethwako.<br/>Ukudumisa kwami kukuwe soke isikhathi.


text:
Umlomami uzakukhuluma ngokulunga kwakho<br/>nesindiswakho ilanga loke<br/>ngombana angibazi ubukghwari bokutlola.


text:
Ngize kobana ngikhulume godu<br/>ngezenzo zakho ezikulu, Somnini, Somandla,<br/>iye, isindiso eyenziwe nguwe wedwa.


text:
Njengombana sengimdala ngithukghele,<br/>ungangitjhiyi Zimu<br/>bengikhulume ngamandlakho eenzukulwaneni,<br/>okutjho ubungorho bakho kibo boke abazakubelethwa.


text:
Mbala, ukulunga kwakho Zimu,<br/>kufika emazulwini aphakamileko.<br/>Kukhulu okwenzileko Zimu!<br/>Ngubani onjengawe na?


text:
Wena ungibonise iinsizi ezinengi kanye neenhlekelele.<br/>Yeke vuselela ipilwami godu,<br/>ubuye ungenyule ekuzikeni kwethuna.


text:
Mina-ke ngizakudumisa ngeharibha;<br/>iye, ngidumise iqiniso lakho, Zimami,<br/>ngikukhalelele ngeharibhana,<br/>wena ongocwengileko wakwa-Israyeli.


text:
Lokha nangikhalela iindumiso kuwe,<br/>iimbhena zami zizakuhlokoma,<br/>ngokunjalo nomphefumulwami owuhlengileko.


text:
Iye, nelimu lami lizakuhumuza<br/>ngokulunga kwakho imini yoke<br/>ngombana labo abangisongeleko<br/>babekwe ekukheneni nehlazweni.


text:
Kwanga angajamela indaba yabazeyame ngawe;<br/>iye, asindise abachakileko;<br/>kodwana aphohloze ogandelelako.


text:
Inga kungathi kusakhanya nenyanga isadarhile,<br/>abantu bakho bakwesabe,<br/>iye, iinzukulwana ngeenzukulwana.


text:
Inga umbusi angafana nezulu<br/>eliwulukela etjanini obusikiweko<br/>nanjengomfefezwana othambisa iphasi.


text:
Kwanga amakhosi weTharatjhitjhi<br/>neweligwini angaletha kuye umthelo;<br/>amakhosi weTjheba neSeba amlethele izipho;


text:
Kwanga angasiphilela!<br/>Inga angaphiwa igolide leTjheba,<br/>athandazelwe njalonjalo,<br/>ahlale abusisekile ilanga loke.


text:
Inga kungabakhona inala enarheni,<br/>ngitjho neenqongweni zeentaba,<br/>iinthelo zakhona ziyathazele njengemithi yeLibhanoni,<br/>abantu emadorobheni baphalaze<br/>njengotjani emmangweni.


text:
Kwanga ibizo lakhe lingahlala mlibe,<br/>idumo lakhe lijame ije kusakhanya;<br/>kwanga zoke izizwe<br/>zingakhanukela ukubusiswa njengaye,<br/>zimbize bonyana ungobusisekileko.


text:
Alidunyiswe isiphelani ibizo lakhe eliphazimulako;<br/>kwanga iphazimulwakhe ingazala iphasi loke.<br/>Amen, iye, Amen.


text:
Irhubo laka-Asafa.<br/>Ngambala uZimu umlungele u-Israyeli,<br/>iye, labo abanehliziyo ehlanzekileko.


text:
Nakube bengithe, “Ngizakuhlala ngikhuluma njalo”,<br/>bengizokuba mkhohlisi esigungwini sabantwabakho.


text:
Zinjengebhudango elimbi<br/>ekuphaphameni komuntu:<br/>Somandla, lokha nawuvukako<br/>uzithalalisa njengombono webhudangwelo.


text:
Ngubani enginaye ezulwini ngaphandle kwakho na?<br/>Ngaphandle kwakho ephasini akunanto engiyikhanukelako.


text:
Umzimbami nehliziywami zingaphelelwa,<br/>kodwana uZimu ulidwala lehliziywami<br/>nesabelo sami ngokungapheliko.


text:
Kodwana nakungimi,<br/>kuhle ukuba seduze noZimu;<br/>ngenze uSomnini uSomandla isiphephelo sami<br/>ukuze ngikhulume ngakho koke akwenzileko.


text:
IMaskili laka-Asafa.<br/>Awu Zimu, usilahleleni isiphelani na?<br/>Kubayini ilaka lakho livuthe<br/>phezu komhlambakho?


text:
Khumbula ibandla lakho owalizuza ekadeni,<br/>ikoro yelifa lakho owayihlengako<br/>nentaba yeZiyoni ohlala kiyo.


text:
Okhele indawakho ecwengileko ngomlilo,<br/>ayitjhisa ngokuyidula phasi;<br/>asilaphaza indawo lapha kuhlala ibizo lakho.


text:
Amatshwaywethu asiwaboni;<br/>njengombana kungekho umphorofidi<br/>akakho kithi owaziko bona kuzabe kube nini kunjalo.


text:
Iye, nguwe owaphihliza iinhloko zakanomrhaso welwandle,<br/>wamenza bona abe kukudla kweendalwa zerhalawumba.


text:
Siyakudumisa Zimu, siyakudumisa!<br/>Ibizo lakho liseduze nathi;<br/>iimangaliso zakho kufuze kukhulunywe ngazo.


text:
Ngambala esandleni sakaSomnini kukhona ikapho,<br/>iye, ikapho enewayini elibilako<br/>nelengezwe ngeembiliso.<br/>Uqathekela boke abakhohlakeleko bephasi,<br/>basele bebarhuqe<br/>ngitjho nesiminya sehlama yakhona.


text:
ngombana wathi:<br/>“Ngizokususa woke amalunda weenkhohlakali,<br/>kodwana wolungileko azakuphakanyiswa.”


text:
Somnini, mbala wena uyesabeka!<br/>Ngubani ongajama phambi kwakho<br/>lokha nasele ubhoke ngelaka lakho na?


text:
Yenzani iinthembiso kuSomnini uZimenu<br/>begodu niziphethe.<br/>Akuthi zoke izizwe zombelele,<br/>zilethe iimbiko koSabekako;


text:
Elangeni lesizi lami ngifuna uSomnini,<br/>ebusuku izandla zami zeluliwe, azidinwa;<br/>umphefumulwami wala ukududuzwa.


text:
Ebusuku ngikhumbula iinodo zami;<br/>ngibubule ngehliziywami bengiwurubajeke,<br/>ummoyami uguduze, ngizibuze:


text:
Yeke ngafika esiphethweni sokuthi:<br/>Imbangela yenceba lami<br/>kukobana isidla songoPhezulu siphendukile!


text:
Kodwana ngizahlala ngikhumbula izenzo zakaSomnini.<br/>Mbala ngikhumbule iimangaliso zakho zekadeni,


text:
Lokha amanzi abona wena Zimu,<br/>iye, lokha nakubonako, ayayaluka;<br/>ngitjho namanzi amanengi ayanyakaza.


text:
Ukuthuthumba kwakho<br/>kwaba njengetjhada levili lekarana;<br/>imibanakho yaphazima enarheni yoke,<br/>iphasi lanyakaza belazamazama.


text:
Indlelakho beyidabula elwandle,<br/>iye, imizilakho isemanzini anamandla,<br/>nokho amagadangwakho bekangabonakali.


text:
IMaskili laka-Asafa.<br/>Bantu bekhethu, lalelani ukufundisa kwami,<br/>nibeke iindlebe zenu emezwini womlomami.


text:
angeze sazifihla eenzukulwaneni zabo;<br/>sizokutjela nesizukulwana esizako<br/>ngemikarisomraro kaSomnini namandlakhe,<br/>kanye neemangaliso azenzileko.


text:
Wajamisa ubufakazi kwaJakopo,<br/>wabeka umthetho kwa-Israyeli<br/>ayala ngawo abobamkhulu<br/>kobana bawufundise abantwababo,


text:
ukuze isizukulwana esilandelako siwazi,<br/>iye, abantwana abasazakubelethwa.<br/>Nabo basikime, batjele abantwababo


text:
kobana babeke ithemba labo kuZimu.<br/>Kumele bangakhohlwa imisebenzi kaZimu,<br/>kodwana balonde imiyalwakhe.


text:
Bangabi njengaboyisemkhulu<br/>ebekusizukulwana esikhunyaleleko nesihlubukako;<br/>iye, isizukulwana ebesinehliziyo enganaqiniso<br/>nebesinommoya ongakathembeki kuZimu.


text:
Wabetha idwala, kwaphuma amanzi<br/>nemilanjana yagobhoza.<br/>Kghani, angapha abantu bakhe ukudla,<br/>abalungisele inyama na?”


text:
Lokha uSomnini nezwa lokho,<br/>wabila khulu, waphuphuma,<br/>wavutha umlilo ngoJakopo,<br/>ilaka lakhe larubha ngo-Israyeli


text:
ubukhali bakaZimu babavukela.<br/>Wabulala abazimukileko phakathi kwabo,<br/>wadula phasi amasokana wakwa-Israyeli.


text:
Phezu kwalokho yena waba nomusa,<br/>wacolela ubumenemene babo;<br/>iye, akhange ababhubhise,<br/>wazibamba kanengi elakeni lakhe,<br/>azange aveze boke ubukhali bakhe.


text:
Wehlisela phakathi kwabo ilaka lakhe elivuthako:<br/>ubukhali, itukuthelo namatshwenyeko;<br/>iye, iwoma leenthunywa ezibhubhisako.


text:
Wavula indlela yelaka lakhe,<br/>akhange abababalele bona bangafi,<br/>kodwana wanikelela ipilwabo ngezifo.


text:
Waqotjha izizwe phambi kwabo;<br/>wabahlukanisela inarhazo njengelifa labo,<br/>wanzinzisa iinkoro zakwa-Israyeli eendaweni zazo.


text:
Baba nokungathembeki,<br/>bahlehla sinyava njengaboyisemkhulu.<br/>Bahluleka njengomsebe ongazisiko.


text:
Ekweluseni izimvukazi ezimunyisako,<br/>wamthatha bona eluse abantu bakhe uJakopo<br/>nelifa lakhe u-Israyeli.


text:
Irhubo laka-Asafa.<br/>Awu Zimu, izizwe ziza elifeni lakho,<br/>zisilaphaze ithempeli lakho elicwengileko,<br/>zenze iJerusalema yaba marubhi.


text:
Zanikela iindumbu zeenceku zakho<br/>kobana zibe kukudla kweenyoni zomkayi,<br/>iye, inyama yabathembekileko bakho<br/>eembandaneni zommango.


text:
Somnini, kuzabe kube nini?<br/>Uzakuthukuthela isiphelani na?<br/>Isikhwele sakho sizakuvutha njengomlilo na?


text:
Sisize, wena Zimu wesindiswethu,<br/>ngebanga ledumo lebizo lakho;<br/>sisindise, bewusithethelele izono zethu,<br/>ngenca yebizo lakho.


text:
Kubayini bezizwe kufuze bathi:<br/>“Uphi uZimabo loyo na?”<br/>Yenza bona izizwe zazi ukubuyiselelwa<br/>kweengazi zeenceku zakho ezathululwako<br/>begodu nathi usibonise lokho.


text:
Ukububula kweembotjhwa<br/>akufike phambi kwakho;<br/>ngamandla wengalwakho,<br/>tjhaphulula labo esele benganyelwe kukufa.


text:
Somandla,<br/>buyiselela esifubeni sabomakhelwana bethu<br/>isiphoqo abakuphoqe ngaso,<br/>iye, sibuyelelwe kalikhomba!


text:
Thina sibabantu bakho,<br/>iye, umhlambi wedlelo lakho.<br/>Nje-ke, sizakuthokoza isiphelani,<br/>sikhulume ngedumo lakho<br/>iinzukulwana ngeenzukulwana.


text:
Yewusizwe melusi ka-Israyeli,<br/>wena orhola uJosefa njengomhlambi!<br/>Wena ohlala phezu kwamakerubhi,<br/>ziveze ngephazimulo


text:
Awu, wena Zimu ongoPhezulu,<br/>yewubuyele kithi godu;<br/>usezulwini qala phasi ubone,<br/>unake isidiribesi,


text:
Basitjhise ngomlilo isidiribeso,<br/>basiquntile basiwisela phasi.<br/>Kwanga bangabhubha ngokukhalima kobukhona bakho.


text:
Kodwana isandla sakho Somnini,<br/>asibe phezu kwaloyo ongesidleni sakho,<br/>iye, phezu kwaloyo ozikhulisele yena.


text:
Vuthelani ipalapala ekuthwaseni kwenyanga,<br/>iye, nalokha inyanga ihlangene<br/>ngelanga lomnyanyethu.


text:
UZimu wenza isimemezelo kuJosefa<br/>lokha narhwanta ngokujamelana neGibhide.<br/>Ngezwa ilimi ebengingalazi lithi:


text:
USomnini wathi:<br/>“Israyeli, lokha nawusesizini,<br/>wangibiza ngakuhlenga.<br/>Ngakuphendula ngisebumnyameni besiwuruwuru.<br/>ngakuzizinya emanzini weMeriba.


text:
Mina Somnini nginguZimakho<br/>owakwenyula enarheni yeGibhide.<br/>Khamisa umlomakho, ngizawuzalisa.”


text:
Nje-ke uSomnini wathi:<br/>“Abantu bami akhange balalele ilizwi lami,<br/>u-Israyeli azange anginake.


text:
Mina Somnini ngathi kibozinyana,<br/>“Kuzabe kube nini nigweba ngokungakalungi,<br/>nikhetha ubuso beenkhohlakali na?


text:
“Kodwana abozinyana abanalwazi nokuzwisisa;<br/>bakhamba ebumnyameni;<br/>yeke zoke iinsekelo zephasi ziyasikinywa.


text:
Yenza eenkhulwini zabo<br/>njengaku-Orebi noZebi,<br/>wenze emakhosanenabo<br/>njengakuZebarhi noTsalimuna,


text:
Benze balemuke bona wena,<br/>nguwe wedwa obizwa bona unguSomnini,<br/>iye, wena ungoPhezulu ephasini loke.


text:
Umphefumulwami uyalangazelela,<br/>iye, ufisa ukuba sesirhodlweni sakaSomnini;<br/>ihliziywami nomzimbami ululukela uZimu ophilako.


text:
Zimami, Somnini,<br/>ngitjho nemirwibili ifunyene ikhaya ema-aldarinakho.<br/>Kosami, Mninimandlawoke,<br/>nekonjani ifunyene indlwanayo<br/>lapha ibeka khona amadzinyanayo.


text:
Lokha nabadabula umrhoba wemithi yebhalisamu,<br/>bawenza waba siyalu<br/>nezulu lokuthoma lawusibekela ngitjho nangamachibi.


text:
Kwamambala, ilanga ngesirhodlweni sakho<br/>lihle kunamalanga ayikulungwana kenye indawo.<br/>Kungcono ngibe sembunjwaneni wendlu kaZimami,<br/>kunokuhlala ematendeni weenkhohlakali


text:
ngombana uSomnini uZimu ulilanga nesihlangu;<br/>iye, upha umusa nokuhlonipheka.<br/>Ayikho into ehle ayigodlako<br/>kilabo abakhamba ngobuqotho.


text:
Ngifuna ukuzwa lokho uZimu uSomnini azakutjho<br/>ngombana uzakukhuluma ukuthula ebantwini,<br/>iye, kwabathembekileko bakhe.<br/>Bangabuyeli ebudlhayeleni!


text:
Umthandazo kaDavida.<br/>Beka indlebakho Somnini, ungiphendule<br/>ngombana ngisichaka begodu ngiswele.


text:
Londa ipilwami<br/>ngombana ngingothembekileko.<br/>Wena unguZimami,<br/>sindisa incekwakho ekwethembako.


text:
Mbala, wena Somandla<br/>ulungile begodu uyacolela,<br/>ukwethembeka kwakho kukhulu<br/>kibo boke abalila kuwe.


text:
Ngifundise indlelakho Somnini,<br/>ukuze ngikhambe eqinisweni lakho;<br/>ngiphe ihliziyo epheleleko<br/>ukuze ngesabe ibizo lakho.


text:
Zimu, iindeleli zingivukele,<br/>ijima leendlova lizumana nepilwami<br/>begodu wena azikubeki ndawo.


text:
Kodwana wena Somandla,<br/>unguZimu onomusa nesirhawu,<br/>ubuthaka ekusilingekeni,<br/>uzele ukwethembeka neqiniso.


text:
Phendukela kimi ungirhawukele!<br/>Qinisa incekwakho ngamandlakho,<br/>usindise indodana yencekukazakho.


text:
Ngibonise iphawu lesisa sakho<br/>ukuze abangizondako badane<br/>nababona wena Somnini ungisiza, ungiduduza.


text:
“Hlangana nabangaziko mina Jerusalema,<br/>ngibala isihlola iGibhide neBhabheli,<br/>iye, iFilistiya, iTirosi kanye neKutjhe.”<br/>Nanyana abantu babelethelwa lapho,


text:
kodwana ngeZiyoni kuzakuthiwa:<br/>“Omunye nomunye umntwanayo<br/>begodu ongoPhezulu ngokwakhe<br/>uzayenza inzinze.”


text:
Ingoma; irhubo lamaKhorarhi; kumkhaleli; ngeMarhalathi; ngokudlhegana; iMaskili; lakaHemani umEzrarhi.


text:
otjhiyiweko hlangana nabafileko<br/>nanjengabamadlhwe bebalala ethuneni<br/>ongasabakhumbuliko;<br/>iye, njengabasusiweko esandleni sakho.


text:
Wenze iinhlobo zami zangitjhiya,<br/>wangenza ngaba sinyenyiso kizo;<br/>ngivalelekile, angikwazi ukuphuma.


text:
Ilihlo lami liyafiphala ngesizi.<br/>Imihla yoke ngilila kuwe Somnini,<br/>ngikhongozela kuwe izandla zami.


text:
Kusukela ebutjheni bami ngingochakileko,<br/>ngisengozini yokufa;<br/>ngiphelile ngokwethuswa nguwe.


text:
Ngizakuvuma ngezenzo zokwethembeka kwakaSomnini<br/>nini nanini.<br/>Somnini, ngomlomami ngizakumemezela ubuqotho bakho<br/>iinzukulwana ngeenzukulwana.


text:
Ngambala, ngizakumemezela ngithi:<br/>Ukwethembeka kwakho kunzinze isiphelani,<br/>uqinise ubuqotho bakho emazulwini.


text:
‘Isizukulwana sakho ngizasiqinisa isiphelani,<br/>nginzinzise isihlalo sakho sobukhosi<br/>iinzukulwana ngeenzukulwana.’ ”


text:
Iindalwa zezulu azidumise iimangaliso zakho, Somnini;<br/>iye, ubuqotho bakho ehlanganweni yabacwengileko


text:
ngombana hlangana nabaphezulu<br/>ngubani ongalinganiswa noSomnini?<br/>Iye, ngubani ongafaniswa noSomnini<br/>phakathi kwabozinyana?


text:
USomnini unguZimu osabekako ebandla labacwengileko;<br/>mkhulu uyababazeka kibo boke abamzombelezileko.


text:
Somnini, Zimu Mninimandlawoke,<br/>ngubani onamandla njengawe?<br/>Somnini, ubuqotho bakho bukuzombelezile.


text:
Ukulunga nobulungiswa<br/>kusisekelo sesihlalo sakho sobukhosi;<br/>ukwethembeka neqiniso kukhamba phambi kwakho.


text:
Kothembekileko wakho<br/>wakhe wakhuluma ngombono wathi:<br/>“Ngibeke isihlohlo phezu kwengorho,<br/>ngaphakamisa loyo okhethwe ebantwini.


text:
Somandla, khumbula isiphoqo seenceku zakho<br/>engisethwele ngaphakathi kwami;<br/>khumbula zoke izizwekazi


text:
Umthandazo kaMosi, umuntu kaZimu.<br/>Somandla, wena ube siphephelo sethu<br/>iinzukulwana ngeenzukulwana!


text:
Ngambala, emehlwenakho iminyaka eyikulungwana<br/>injengelanga linye,<br/>iye, ilanga layizolo elidlulileko;<br/>ifana nesikhathi sinye somlindo wobusuku.


text:
Iminyaka yokuphila kwethu imatjhumi alikhomba,<br/>nasiqinileko ibe matjhumi abunane;<br/>kodwana ubuhle bayo bunobudisi nesizi.<br/>Mbala iminyakethu idlula masinyana<br/>bese thina siyaphapha semuke.


text:
Ngubani owazi amandla wetukuthelwakho,<br/>njengombana ilaka lakho lilikhulu,<br/>lifana nokwesabeka kwakho na?


text:
Siphe amalanga wokujabula,<br/>abe ngangalawo owasibetha ngawo;<br/>iye, njengeminyakeni esabona ngayo okumbi.


text:
Somandla, Zimethu,<br/>kwanga isisa sakho singaba phezu kwethu!<br/>Nzinzisa umsebenzi wezandla zethu,<br/>iye, uqinise umsebenzi wezandla zethu.


text:
Ukufihla ngeensiba zakhe,<br/>ngaphasi kwamaphikwakhe ufunyana ubuphephelo,<br/>ubuqotho bakhe busihlangu nomthangala.


text:
Ikulungwana ingawa eqadi kwakho,<br/>ngitjho netjhumi leenkulungwana ngesidleni sakho,<br/>kodwana ubhubhani angeze ehlela kuwe.


text:
kodwana izitha zakho, Somnini,<br/>iye, izitha zakho, qala ziyabhubha;<br/>mbala, iingilamkhuba ziyahlakazwa.


text:
ukuze batjengise bona uSomnini wethembekile.<br/>Yena ulidwala lami<br/>begodu akunabukhohlakali kuye.


text:
USomnini uyabusa, wembethe iphazimulo;<br/>uvunule bewazithekeleza amandla!<br/>Ngalokho wanzinzisa iphasi,<br/>nje-ke angeze lanyakaziswa.


text:
Amanzi amanengi aphakamile, Somnini,<br/>iye, iinkhukhula ziphakamise iphimbo lazo;<br/>mbala, amalwandle aphakamise ukubhodla kwawo.


text:
Kodwana ngaphezu kwetjhada lamanzi amanengi,<br/>iye, itjhada lamadlambi welwandle anamandla,<br/>kunoSomnini phezulu onamandla.


text:
Ubufakazi besivumelwano sakho bethembakele khulu,<br/>ukucwengeka kuyifanele indlwakho Somnini,<br/>bekube nini nanini.


text:
Somnini, kuzabe kube nini<br/>iinkhohlakali ziziphakamisa,<br/>iye, kuzabe kube nini zidlondlobala na?


text:
ukuze umnikele ukuphumula emalangeni amambi,<br/>ukufikela lapha isikhohlakali senjelwa khona umgodi.


text:
Wena angeze waba nehlanganyelo<br/>nabagwebi abakhohlakeleko,<br/>labo ababumba okumbi ngokujamelana nomthetho.


text:
USomnini uzababuyiselela ngesono sabo,<br/>abathanyele ngobukhohlakali babo;<br/>iye, uSomnini uZimethu uzabathanyela.


text:
Mbala, yena unguZimethu,<br/>thina sibabantu bedlelo lakhe<br/>nomhlambi wesandla sakhe.<br/>Namhlanje kwanga ningalalela iphimbo lakhe<br/>ngombana wathi:


text:
Iminyaka ematjhumi amane<br/>isizukulwaneso sangikghabhudlha.<br/>Nje-ke ngathi,<br/>‘Sibabantu abaphambene ngehliziyo,<br/>neendlela zami asiziyeleli.’


text:
Vumelani uSomnini, nidumise ibizo lakhe,<br/>nilethe iindaba ezimnandi zesindiswakhe<br/>imihla ngemihla.


text:
Mbala mkhulu uSomnini<br/>begodu kumele adunyiswe ngamandla.<br/>Yena wesatjwa ngaphezu kwabozinyana boke


text:
Lethani kuSomnini idumo elifanele ibizo lakhe;<br/>lethani iminikelo,<br/>ningene esirhodlweni sethempeli lakhe.


text:
Memezelani ezizweni nithi:<br/>“USomnini uyabusa!<br/>Ilizwe lihlezi lanzinza,<br/>angeze lanyakaziswa.<br/>Uzakugweba izizwe ngokufaneleko.”


text:
phambi kwakaSomnini<br/>ngombana uyeza,<br/>iye, uyeza bona azokugweba iphasi.<br/>Uzakugweba ilizwe ngokulunga<br/>nezizwe ngeqiniso lakhe.


text:
Iintaba zincithika njengamanyephe<br/>phambi kwakaSomnini,<br/>iye, ngebanga lobukhona bomnikazi<br/>wephasi loke.


text:
Boke abalotjhi bemifanekiso bakhenile,<br/>iye, labo abazigqaja ngeenthombe zabo.<br/>Boke abosingazimu bayaguqa phambi kwakhe.


text:
IZiyoni nalizwa lokho liyajabula<br/>nemizi yakwaJuda iyathaba,<br/>iye, ngebanga leengwebo zakho, Zimu.


text:
USomnini uthanda abazonde ubumbi,<br/>welusa amaphilo wabathembekileko bakhe,<br/>abahlenge esandleni seenkhohlakali.


text:
Irhubo.<br/>Vumani ingoma etja kuSomnini<br/>ngombana wenze iimangaliso.<br/>Isidla sakhe nengalwakhe ecwengileko<br/>kumlethele ukuhlula.


text:
Wakhumbula ukwethembeka nobuqotho bakhe<br/>endlini ka-Israyeli.<br/>Imikhawulo yoke yephasi<br/>yabona ukuhlula kwakaSomnini.


text:
phambi kwakaSomnini<br/>ngombana uyeza uzokugweba iphasi;<br/>iye, agwebe ilizwe ngokulunga<br/>nezizwe ngokufaneleko.


text:
Somnini onamandla, mthandi wobulungiswa,<br/>wena wabeka ukuhleleka,<br/>wenza ubulungiswa nokulunga kwaJakopo.


text:
Phakamisani uSomnini uZimethu;<br/>mlotjheni ebunabelweni beenyawo zakhe.<br/>Mbala, yena ucwengile!


text:
UMosi no-Aroni bebaphakathi kwabaphristi bakhe<br/>noSamyela kilabo ababiza ibizo lakhe.<br/>Nabalilela uSomnini wabezwa;


text:
Somnini, Zimethu, wabaphendula;<br/>waba nguZimu ocolelako kibo,<br/>nanyana wababetha ngezono zabo.


text:
Phakamisani uSomnini uZimethu;<br/>mlotjheni entabenakhe ecwengileko.<br/>Mbala, uSomnini uZimethu ucwengile!


text:
Yazini bona uSomnini unguZimu.<br/>Nguye owasidalako, singebakhe;<br/>thina sibabantu bakhe<br/>nefuyo yedlelo lakhe.


text:
Ngenani emasangwenakhe ngokuthokoza<br/>nesirhodlweni sakhe ngokudumisa;<br/>mthokozeni, nibabaze ibizo lakhe!


text:
Mbala, uSomnini ulungile,<br/>ukwethembeka kwakhe kujame isiphelani<br/>nobuqotho bakhe iinzukulwana ngeenzukulwana.


text:
Iye, ngizakuyelela indlela epheleleko.<br/>Uzakuza nini kimi na?<br/>Ngizakukhambakhamba ngesigodlweni sami<br/>ngehliziyo eqotho.


text:
Angekhe ngabekezelela ubukhohlakali<br/>phambi kwami.<br/>Ngiyayizonda indlela yeemphambeko;<br/>angeze ngathatheka ngayo.


text:
Loyo ohleba umuntu, ngizamthulisa.<br/>Amehlo azitjhayako nehliziyo ezikhukhumezako<br/>angeze ngayamukela.


text:
Ngikhetha abaqotho enarheni<br/>ukuze bakwazi ukuphila nami;<br/>okhamba endleleni epheleleko<br/>nguye ongangisebenzela;


text:
owenza ikohlakalo<br/>angekhe ahlala esigodlweni sami;<br/>okhuluma amanga<br/>angeze ajama phambi kwami.


text:
Imihla ngemihla ekuseni<br/>ngizakuthulisa iinkhohlakali enarheni,<br/>ngisuse zoke iingilamkhuba emzini kaSomnini.


text:
Ungafihli ubuso bakho kimi<br/>elangeni lesizi lami;<br/>beka indlebakho kimi<br/>mhlana ngikubizako;<br/>ungiphendule masinyana!


text:
Kodwana wena Somnini,<br/>unobukhosi banini nanini,<br/>isinanazelo sakho ngeseenzukulwana ngeenzukulwana.


text:
Yewusikime ngokwakho urhawukele iZiyoni!<br/>Kusikhathi somusa ngalo,<br/>iye, isikhathi esibekiweko sifikile


text:
Mbala, lokhu kuzakutlolwa phasi<br/>kube ngokwesizukulwana esizako<br/>nesizwe esizakudaleka sizakudumisa uSomnini


text:
Ngebangelo ngiyancenga ngithi:<br/>“Zimami, ungangisusi<br/>ngisesephakathi kwamalangami.”<br/>Iminyakakho iseenzukulwaneni ngeenzukulwana.


text:
Zona izintwezo zizakubhubha,<br/>kodwana wena ujamile.<br/>Iye, koke lokho kuzakuphela njengengubo;<br/>mbala, njengesambatho uzakukuphendulela,<br/>ngalokho kuzakuphela.


text:
Abantwana beenceku zakho,<br/>bazakuhlala baphephile.<br/>Iinzukulwana zabo zizakunzinza phambi kwakho.


text:
Irhubo lakaDavida.<br/>Dumisa uSomnini mphefumulwami!<br/>Iye, koke okuphakathi kwami<br/>akudumise ibizo lakhe elicwengileko.


text:
okuzalisa ngokuhle,<br/>kufikela lapha waneliseka khona;<br/>ubutjha bakho buvuseleleke njengekhozi.


text:
Nokho ukwethembeka kwakaSomnini<br/>kungokwanini nanini kwabamesabako<br/>nokulunga kwakhe kungokweenzukulwana


text:
Dumisani uSomnini<br/>nina ngilozi zakhe,<br/>iye, nina ngorho ezinamandla<br/>eziphelelisa imilaywakhe<br/>ngokulalela amezwi wephimbo lakhe!


text:
Dumisani uSomnini<br/>nina noke mbunjwa zakhe<br/>eendaweni zoke azibusako.<br/>Dumisa uSomnini mphefumulwami!


text:
Dumisa uSomnini mphefumulwami!<br/>Somnini, Zimami, umkhulu khulu wena,<br/>wembethe ukuhlonitjhwa nobukhosi!


text:
owakha amalawakhe angehla emanzini,<br/>amafu awenze ikaranakhe,<br/>akhambe phezu kwamaphiko wommoya.


text:
Wena Somnini, wagubuzesa iphasi<br/>ngamanzi amanengi njengengubo,<br/>njengombana amanzi ajama ngehla kweentaba.


text:
Uthelelela iintaba ngamanzi asemalawinakhe angehla,<br/>iphasi lanelisiwe ngeenthelo zemisebenzakhe.


text:
Yena omilisela ifuyo utjani<br/>neentjalo kobana abantu bazilime<br/>ukuze bavune ukudla ehlabathini:


text:
Iwayini elithokozisa ihliziyo yomuntu,<br/>amafutha we-oliva aphazimulisa ubuso<br/>nesikwa esiqinisa ihliziyo yobhubhako.


text:
Maye, minengi kangangani imisebenzakho Somnini!<br/>Yoke uyenze ngokuhlakanipha;<br/>iphasi ligcwele umnothwakho.


text:
Le, kunelwandle elikhulu<br/>begodu libanzi lendlalekile;<br/>ligcwele iwoma leemphili ezikhakhabako,<br/>iye, iindalwa ezinganakubalwa ezikulu nezincani.


text:
Lokha nawusitheza ubuso, kuyakakamala;<br/>nawususa ummoya wakho lokho, kuyafa,<br/>kubuyele ethulini lapha kubuya khona.


text:
Kwanga iphazimulo yakaSomnini<br/>ingajama isiphelani!<br/>Kwanga uSomnini angathaba emsebenzinakhe;


text:
Kwanga izoni zingapheliswa ephasini<br/>neenkhohlakali zingasabakhona.<br/>Dumisa uSomnini mphefumulwami!<br/>Haleluya!


text:
iye, nina nzukulwana zaka-Abrahamu inceku yakaSomnini,<br/>nina bantwana bakaJakopo okhethiweko wakhe.


text:
uZimu akhange avumele noyedwa,<br/>bonyana awagandelele.<br/>Wabe wakhalima namakhosi ngebanga lawo,


text:
kobana ngelizwi nangokuthanda kwakhe<br/>abophe iinkhulu zakaFaro,<br/>abe afundise nabaphathi ukuhlakanipha.


text:
UMosi no-Aroni azange batjhugulule amezwakhe:<br/>Lokha uSomnini nathumela ubumnyama,<br/>mbala kwaba nzima tshu.


text:
Wakhupha ama-Israyeli aphethe isiliva negolide,<br/>akakho noyedwa phakathi kweenkoro zakhe<br/>owararejekako.


text:
ukuze ngibone okuhle kwabakhethiweko bakho,<br/>ngijabule ekwenameni kwesizwe sakho,<br/>ngizikhakhazise nabalilifa lakho.


text:
Lokha abobamkhulu nabaseseGibhide,<br/>akhange banake iimangaliso zakho;<br/>azange bakhumbule ukwethembeka kwakho okukhulu.<br/>Bahlubuka nabaselwandle,<br/>iye, elwandle lomGaba.


text:
Yeke wathi gade azobabhubhisa,<br/>kodwana ngetjhudu uMosi, okhethiweko wakhe,<br/>wajama esikhaleni phambi kwakhe<br/>kobana adambise ilaka lakhe ekubhubhiseni.


text:
Bathulula iingazi ezinganamlandu,<br/>iye, iingazi zamadodana namadodakazabo.<br/>Benzela ngawo abosingazimu beKanana imihlabelo;<br/>ngalokho inarha yasilaphazwa ziingazi ezinengi.


text:
Wabasindisa kanengi uSomnini,<br/>kodwana bona baba namasu wokuhlubuka;<br/>ngalokho bacwila ngecala labo.


text:
Somnini, Zimethu, sisindise!<br/>Yewusibuthe hlangana nezizwe<br/>ukuze sazise ibizo lakho elicwengileko,<br/>sibabaze iphazimulwakho.


text:
Akudunyiswe uSomnini uZimu ka-Israyeli<br/>kusukela nini nanini bekube siphelani!<br/>Abantu abatjho bathi: “Amen!”<br/>Haleluya!


text:
Abanye bazula erhalawumbeni,<br/>ebhudwini bangafunyana indlela eya emzini,<br/>iye, indawo yokuhlala;


text:
Abanye bahlala ebumnyameni,<br/>iye, ethunzini elesabekako;<br/>baziimbotjhwa ezisesizini, emakhamandeleni


text:
Abanye baphila ngobudlhayela<br/>ngebanga lendlela yeemphambeko zabo,<br/>bahlupheka ngenca yamacalabo.


text:
Abanye behlela elwandle ngeenthayamanzi<br/>kobana benze umsebenzi wangemihla<br/>emanzini amanengi.


text:
Kodwana nabangabusisiko bancipha ngesibalo,<br/>babhesa ngebanga lokugandelelwa,<br/>iinkinga nesizi.


text:
IMowabi isisitja sami sokuhlambela;<br/>phezu kwe-Edomu ngiphosa ipatlagwana lami;<br/>Ngikuhlokomela ngokwenama wena Filistiya!”


text:
Bathi: “Bekani isikhohlakali sifakaze<br/>ngokujamelana naye,<br/>iye, ummangaleli ajame ngesidleni sakhe.


text:
Icala laboyise beenzukulwanezo<br/>alikhumbuleke phambi kwakaSomnini<br/>nesono sabonina singasuleki.


text:
ngombana umuntu loyo<br/>akhange akhumbule ukubonisa isisa,<br/>kodwana walandelela iinchaka nabadududu<br/>kanye nabanehliziyo eyaphukileko<br/>bekwaba sekufeni.


text:
Wathanda ukuthuwelelisa ngamanikelela,<br/>yeke amanikelela akawele kuye;<br/>Akhange athande ukubusisa,<br/>nje-ke akube kude naye!


text:
Iye, amanikelela akamembathe njengengubakhe,<br/>angene ngaphakathi kwakhe njengamanzi<br/>nanjengamafutha azeswe emzimbenakhe!


text:
Kodwana kwanga lokhu kungaba sibetho<br/>esivela kuSomnini, salabo abangisolako;<br/>iye, salabo abakhuluma okumbi ngepilwami!


text:
Wena Somnini, Somandla,<br/>ngenzela lokho ngebanga lebizo lakho;<br/>iye, ungihlenge ngebanga lokwethembeka kwakho!


text:
Bona banganikelela, wena uzakubusisa!<br/>Nabaphoqakalako ngemva kobana bangivukele,<br/>incekwakho izakuthaba.


text:
Irhubo lakaDavida.<br/>Naku umlayezo kaSomnini oya ekosinami:<br/>“Hlala ngesidleni sami<br/>bekube kulokha nangenza izitha zakho<br/>zibe sinabelo seenyawo zakho.”


text:
EZiyoni uSomnini uzakwelula intonga<br/>ekunikela amandla,<br/>ngokuthi: “Busa phakathi kwezitha zakho!”


text:
Abantu bakho bazimisele ukulandela<br/>mhlana amandlakho abonakaliswa<br/>ekucwengeni kwephazimulo.<br/>Amasokanakho afana nombethe<br/>wokudabuka kokusa.


text:
USomnini ufungile<br/>begodu angeze azisole,<br/>uthi: “Wena umphristi nini nanini,<br/>ngokwendlela kaMalkitsedekhi.”


text:
Izakugweba hlangana nezizwe,<br/>ezizaliswe ngeendumbu;<br/>iye, imadlhe ababusi enarheni ngokunabileko.


text:
Wathumela abantu bakhe isihlengo;<br/>wayala isivumelwano sakhe isiphelani.<br/>Ibizo lakhe licwengile beliyesabeka!


text:
Ukwesaba uSomnini kukuthoma kokuhlakanipha;<br/>kunikela ukuzwisisa okuhle<br/>kibo boke abahlonipha isivumelwaneso.<br/>Idumo lakhe lijame isiphelani!


text:
Wabela ngesihle, aphe abachakileko;<br/>ukulunga kwakhe kujame isiphelani;<br/>idumo lakhe liphakanyiswa ngehlonipho.


text:
Isikhohlakali sibona lokho, sitjhibe,<br/>sigugude amazinyo,<br/>siphele amandla;<br/>isifiso seenkhohlakali siyanyelela.


text:
Kusukela ekuphumeni kwelanga<br/>bekube sekutjhingeni kwalo<br/>ibizo lakaSomnini kufuze lidunyiswe!


text:
Lokha u-Israyeli naphuma eGibhide,<br/>iye, indlu kaJakopo nayiphuma<br/>ebantwini belimi elitjhili,


text:
Akungabi kithi Somnini,<br/>iye, akungabi kithi ukuhlonitjhwa;<br/>kodwana akube sebizweni lakho<br/>ngebanga lokwethembeka nobuqotho bakho.


text:
Banezandla kodwana azinamizwa;<br/>baneenyawo kodwana azikhambi;<br/>imiphimbabo ayikwazi ukuhomuza.


text:
Ngenganyelwa misinga yokufa,<br/>ivalo lendawo yabafileko langifikela;<br/>ngehlelwa yimbandezelo nesizi.


text:
Mbala wena Somnini,<br/>uhlenge ipilwami ekufeni,<br/>amehlwami eenyembezini<br/>neenyawo zami ekukhutjweni.


text:
Awu, Somnini, ngiyincekwakho!<br/>Njengombana ngiyincekwakho,<br/>indodana yencekukazakho,<br/>ungitjhaphululile emakhamandeleni.


text:
Zingizombelezile njengeenyosi,<br/>zapheliswa njengomlilo wameva!<br/>Ebizweni lakaSomnini ngiziphayile!


text:
Ematendeni wabalungileko<br/>kukhona ukuhlokoma kokuhlula ngokuthi:<br/>“Sokudla sakaSomnini<br/>senze izenzo ezinamandla!


text:
USomnini unguZimu,<br/>usiphe ukukhanya.<br/>Thomani umgidi,<br/>niphethe amatjhwaba ngezandla;<br/>niye eempondweni ze-aldari.


text:
Izandla zakho zangenza<br/>begodu zangijamisa,<br/>nje-ke ngiphe ukuzwisisa<br/>ukuze ngifunde imiyalwakho.


text:
Kwanga iindeleli zingaphoqeka<br/>ngombana zingidlelezela ngamala,<br/>kodwana nakungimi yena,<br/>ngizakuzindla ngeemfundiso zakho.


text:
Amehlwami sele afiphele<br/>ngokurhuluphela isithembiso sakho,<br/>ngizibuza ngithi: “Uzongiduduza nini?”


text:
Nzinzisa amagadangwami<br/>njengokwesithembiso sakho;<br/>ungavumi bona ngibuswe<br/>nanyana ngibuphi ubumbi.


text:
Ingoma yekhambo lokuya ethempelini.<br/>Esizini lami ngiyalila kuSomnini<br/>kobana ungiphendule, ngithi:


text:
Ingoma yekhambo lokuya ethempelini; irhubo lakaDavida.<br/>Ngajabula lokha nabathi kimi:<br/>“Asiyeni endlini kaSomnini.”


text:
lapha iinkoro zikhuphukela khona,<br/>iye, iinkoro zakaSomnini.<br/>Ukuthokoza ibizo lakaSomnini<br/>kubufakazi ku-Israyeli.


text:
Ingoma yekhambo lokuya ethempelini.<br/>Ngiphakamisela amehlwami kuwe,<br/>wena onesihlalo sobukhosi ezulwini.


text:
Iye, njengamehlo weenceku<br/>aqalelele esandleni sekosazo<br/>nanjengamehlo wencekukazi<br/>aqalelele esandleni sekosikazi,<br/>ngokunjalo amehlwethu<br/>aqalelele uSomnini uZimethu,<br/>kufikela lapha asirhawukela khona.


text:
Ingoma yekhambo lokuya ethempelini; irhubo lakaDavida.<br/>Nangabe uSomnini bekangekho ngakithi<br/>-- u-Israyeli akatjho lokhu --


text:
Ingoma yekhambo lokuya ethempelini.<br/>Abethemba uSomnini<br/>bafana nentaba yeZiyoni<br/>engeze yanyakaziswa,<br/>kodwana ijame isiphelani.


text:
Njengeentaba zizombeleze iJerusalema,<br/>ngokunjalo uSomnini uzombeleze abantu bakhe,<br/>kusukela nje bekube nini nanini.


text:
Intonga yobukhohlakali<br/>angeze yahlala phezu kwelifa<br/>elabelwe abalungileko<br/>ukuze abalungileko bangabeki<br/>isandla sabo ebumbini.


text:
Kodwana labo abaphendukela<br/>eendleleni zamabatha,<br/>uSomnini akabaqotjhe neengilamkhuba.<br/>Ukuthula akube phezu kwaka-Israyeli.


text:
Ingoma yekhambo lokuya ethempelini.<br/>Lokha uSomnini natjhugulula ubujamo beZiyoni<br/>saba njengababhudangako.


text:
Samomotheka isikhathi soke,<br/>ilimu lethu belizele ukuhlokoma.<br/>Ezizweni kwathiwa:<br/>“USomnini ubenzele izinto ezikulu.”


text:
Kwamambala loyo okhamba alila,<br/>aphethe umgodla wembewu,<br/>uzakubuya ngokuhlokoma,<br/>aphethe iintjherefu zakhe zesivuno.


text:
Ingoma yekhambo lokuya ethempelini; irhubo lakaSolomoni.<br/>Lokha uSomnini nakangakhi indlu,<br/>iinthukuthuku zabakhi zililize.<br/>Lokha uSomnini nangalindi idorobho,<br/>abalindi bagada ilize.


text:
Kulilize bona nivuka ekuseni,<br/>niphumule ebusuku ngemva kwesikhathi,<br/>nidle ukudla enikujulukeleko.<br/>USomnini upha ngokwaneleko<br/>amthandako asalele.


text:
Ibusisiwe indoda<br/>ezalise incilayo ngemisubela leyo.<br/>Angeze yaba neenhloni<br/>lokha nayimangalela amanabayo ebandla.


text:
Umkakho uzakuba njengesidiribe esithelako ngendlinakho.<br/>Abantwana bakho<br/>bazakuba njengamahlumela wemithi ye-oliva<br/>esithebeni sakho sokudlela.


text:
Kwanga uSomnini angakubusisa aseZiyoni.<br/>Kwanga ungabona ubuhle beJerusalema<br/>imihla yoke yokuphila kwakho.


text:
Ingoma yekhambo lokuya ethempelini.<br/>U-Israyeli akatjho lokhu:<br/>Bangisahlela kanengi kwasebutjheni bami


text:
Abadlulako angeze bathi,<br/>“Isibusiso sakaSomnini asibe phezu kwenu”,<br/>namkha, “Sinibusisa ebizweni lakaSomnini.”


text:
Umphefumulwami ulindela uSomandla<br/>ukudlula ukulinda kwabalinde ukusa,<br/>iye, ukulinda kwabalinde ukusa.


text:
Ingoma yekhambo lokuya ethempelini; irhubo lakaDavida.<br/>Somnini, ihliziywami ayizikhukhumezi,<br/>amehlwami akaziphakamisi;<br/>izinto ezikulu nezimangalisako kimi,<br/>angizikhathazi ngazo.


text:
Kunalokho ngizehlisile,<br/>ngathulisa umphefumulwami.<br/>Njengomntwana okhunyulweko<br/>lokha nanonina,<br/>unjalo umphefumulwami ngaphakathi kwami.


text:
Ingoma yekhambo lokuya ethempelini.<br/>Somnini, cabangela uDavida,<br/>ngazo zoke iinhlupheko abekezele kizo,


text:
Ngeqiniso uSomnini wafunga kuDavida<br/>isifungo angeze asiphendukela.<br/>Wathi: “Omunye wamadodana wedini lakho,<br/>ngizambeka esihlalweni sakho sobukhosi.


text:
Nangabe amadodanakho<br/>agcina isivumelwano sami<br/>neemfundiso engizawafundisa zona,<br/>khona-ke, amadodanawo,<br/>azakuhlala esihlalweni sakho sobukhosi mlibe.”


text:
wathi: “Le yindawami yokuphumula isiphelani;<br/>lapha, ngizakuhlala khona,<br/>ngombana ngikuthandile.


text:
Ingoma yekhambo lokuya ethempelini; irhubo lakaDavida.<br/>Maye kuhle, kumnandi kangangani<br/>ukuhlalisana kwabafo ndawonye!


text:
Kufana nokuzeswa ehloko<br/>ngamafutha we-oliva aligugu,<br/>ancithikela eendevini,<br/>iye, eendevini zaka-Aroni.<br/>Ehlela ngitjho nentanyeni yesambatho sakhe.


text:
Kufana nehlobo lombethe weRherimoni<br/>okhithikela phezu kweentaba zeZiyoni.<br/>Mbala, lapha abafo bahlalisana khona,<br/>uSomnini ulayeza isibusiso;<br/>okutjho ipilo engapheliko.


text:
Ingoma yekhambo lokuya ethempelini.<br/>Dumisani uSomnini,<br/>noke nina nceku zakhe;<br/>iye, nina enilotjha ubusuku boke,<br/>ngendlini kaSomnini!


text:
Nguye okhuphula amafu amhlophe<br/>emikhawulweni yephasi;<br/>wenzela izulu imibani;<br/>nguye ovuthela ummoya eenlulwini zakhe.


text:
Wathumela iimbonakaliso nemikarisomraro<br/>phakathi kwakho, wena Gibhide,<br/>ngokujamelana noFaro neenceku zakhe zoke.


text:
Nguye owamadlha amaGibhide<br/>ngokubulala amazibulwawo<br/>-- ukwethembeka kwakhe kujame isiphelani --


text:
wadlhunya uFaro nebutho lakhe<br/>ngaphakathi kwelwandle lomGaba<br/>-- ukwethembeka kwakhe kujame isiphelani --


text:
ngombana abasithumbileko<br/>bathi sibavumele ingoma;<br/>iye abaphangi bethu<br/>bafuna ingoma yethabo, bathi:<br/>“Sivumelani yinye yeengoma zeZiyoni.”


text:
Ilimu lami alinamathele kurhwalabhami,<br/>nangabe angikukhumbuli,<br/>iye, nakube angilibeki iJerusalema<br/>ngaphezu kwesitlhori sokujabula kwami.


text:
Somnini, khumbula okwenziwe ma-Edomu<br/>mhlana kuhlakazwa iJerusalema.<br/>Athi: “Bhuruzani! Bhuruzani<br/>bekube sesisekelweni salo!”


text:
Wena Bhabheli, ndodakazi ezakubhujiswa,<br/>ubusisiwe ozakubuyisela kuwe,<br/>lokho owakwenza kithi!


text:
Ngiguqa nca ngethempelini lakho elicwengileko;<br/>ngithokoze ibizo lakho<br/>ngebanga lokwethembeka neqiniso lakho.<br/>Mbala, uphakamise ibizo lakho<br/>ngaphezu kwakho koke.<br/>Mayelana nesithembiso sakho:


text:
Nanyana ngikhamba phakathi kwamanaba,<br/>wena ulonda ipilwami etukuthelweni<br/>yezitha zami.<br/>Welula isandla sakho,<br/>iye, isidla sakho singisindise.


text:
Somnini uyangenyela.<br/>Ukwethembeka kwakho, Somnini,<br/>kujame isiphelani.<br/>Yeke ungalahli umsebenzi wezandla zakho.


text:
Lokha nangikhuphukela emazulwini,<br/>wena ulapho!<br/>Lokha nangendlala umkghadami<br/>endaweni yabafileko,<br/>wena ukhona!


text:
nobumnyama abuzukuba mnyama kuwe;<br/>ubusuku buzakukhanya njengemini,<br/>iye, ubumnyama bufane nokukhanya.


text:
Ngiyakudumisa ngesimangaliso esesabekako<br/>sokuba khona kwami!<br/>Iye, imisebenzakho iyamangalisa;<br/>lokho ngikwazi kuhle khulu!


text:
Amathambami bekangakafihleki kuwe<br/>lokha nangibunjwa ekusithekeni.<br/>Lokha ngelukwa ekuzikeni kwesibeletho,


text:
amehlwakho angibona ngisese lihlwili.<br/>Koke ukubunjwa kwami kwatlolwa encwadinakho,<br/>iye, azange kwatjhiywa nalinye ilanga lakhona.


text:
Lokha nangilinga ukuwabala<br/>adlula ubunengi betjhwabatjhwaba.<br/>Ngitjho nalokha nangivukako,<br/>nalapho ngisese nawe ngemizindlo.


text:
Ngilonde, Somnini, ezandleni zeenkhohlakali;<br/>ngivikele ebantwini benturhu,<br/>iye, labo abasophe ukungirareja.


text:
Abazigqajako bangifihlele isifu,<br/>bangibekela iinrhobelo zeentambo;<br/>iye, endleleni yoke bangibekela iinthiyo.


text:
Nje-ke Somnini,<br/>ungaphumelelisi iimfiso zeenkhohlakali,<br/>ungavumeli zifikelele ihlelo lazo elimbi.<br/>Baphakamisa


text:
Kwanga amalahle avuthako<br/>angawela phezu kwabo,<br/>baphoselwe emlilweni,<br/>iye, ngemgodini bangasaphuma!


text:
Mbala, abalungileko<br/>bazakuthokoza ibizo lakho, Somnini<br/>nabaqotho bazakuphila ebukhoneni bakho.


text:
Irhubo lakaDavida.<br/>Somnini, ngilila kuwe, yewungitjheje;<br/>beka indlebe elizwini lami<br/>nangilila kuwe.


text:
Umthandazwami awube njengetjhwalo kuwe;<br/>izandla engiziphakamisileko<br/>zibe njengomnikelo wakusihlwa.


text:
Ungavumeli ihliziywami iphendukele ebumbini<br/>kobana ngizibandakanye ezenzweni zobukhohlakali<br/>ngokuhlanganyela nabantu abenza ubumbi.<br/>Ungavumi ngidle iinkhanakhana zabo.


text:
Nange ngiwakalwa nguwe wena olungileko<br/>bekungaba yinto ehle;<br/>nakube ngikhalinywa nguwe<br/>bekuzakuba njengokuzeswa ngamafutha.<br/>Ungavumi ihlokwami ikwale lokho,<br/>kodwana umthandazwami awuhlale<br/>ujamelene nobumbi beenkhohlakali.


text:
Nanyana abarholi bazo bebangasunduzelwa ngerharheni,<br/>bebazakuzwa kobana amezwi womthandazwami mahle.


text:
amehlwami ahlala akuwe<br/>Somnini, Somandla;<br/>iye, kuwe ngiyaphephela,<br/>ungangingeniseleli ngengozi.


text:
ngithi: “Wena wazi indlelami<br/>lokha ummoyami nawudambileko.<br/>Endleleni lapha ngikhamba khona,<br/>abantu bangifihlele isifu.


text:
Akhusuthi uqala ngesidleni sami,<br/>akakho noyedwa ongiyelelako;<br/>abukho ubuphephelo kimi,<br/>akakho umuntu ongitjhejako.


text:
“Ngirhuwelela kuwe Somnini ngithi,<br/>‘Wena usiphephelo sami;<br/>ungikho koke enginakho enarheni yabaphilako.


text:
Tjheja isililo sami,<br/>ngombana ngithotjiswe khulu.<br/>Ngephule kwabazumana nami,<br/>ngombana banamandla khulu kunami.


text:
Ngikhuphe ngesikhungweni<br/>ukuze ngidumise ibizo lakho.<br/>Abalungileko bazangizombeleza,<br/>ngombana wena ungiphethe kuhle.’ ”


text:
Irhubo lakaDavida.<br/>Somnini, yizwa umthandazwami<br/>ngobuqotho bakho;<br/>beka indlebe esibaweni sami,<br/>ungiphendule ngokulunga kwakho.


text:
Mbala, isitha sizumene nami,<br/>sagandelela phasi ipilwami,<br/>sangihlalisa ebumnyameni<br/>njengalabo esele bahlongakala kade.


text:
Ngakhumbula imihla yekadeni,<br/>ngazindla ngemisebenzakho yoke,<br/>ngayelela okwenziwe zizandla zakho.


text:
Somnini, ngiphendule masinyana;<br/>ummoyami ulangazelela wena.<br/>Ungabufihli ubuso bakho kimi<br/>ukuze ngingafani nabawela ngemgodini.


text:
Ngizwise ukwethembeka kwakho ekuseni,<br/>ngombana kuwe ngibeka ithemba lami.<br/>Ngikhombise indlela ekufuze ngikhambe ngayo,<br/>ngombana umphefumulwami uyakulangazelela.


text:
Ngifundise ukwenza intandwakho,<br/>ngombana wena unguZimami.<br/>UMoyakho olungileko akangirhole,<br/>angikhambise ehlabathini elelezekileko.


text:
Ngebanga lebizo lakho, Somnini,<br/>londa ipilwami.<br/>Iye, ngokulunga kwakho<br/>ngikhuphe ematshwenyekweni.


text:
Ngokuthembeka kwakho phelisa izitha zami,<br/>bewubhubhise boke abajamelani bami,<br/>ngombana ngiyincekwakho.


text:
Irhubo lakaDavida.<br/>Akadunyiswe uSomnini olidwala lami,<br/>yena obandulela izandla zami ipi<br/>neminwami ukulwa.


text:
USomnini ulidwala nobuphephelo bami,<br/>irharha nomsindisami;<br/>usihlangu sami engiphepha ngaso,<br/>uthobisa abantu bami ngaphasi kwami.


text:
Yelula isandla sakho uphezulu;<br/>ngisindise bewungenyule emanzini amanengi,<br/>iye, ezandleni zabatjhili,


text:
Iye, ngisindise bewungenyule<br/>ezandleni zabatjhili<br/>abanemilomo ekhuluma amala<br/>nabanesidla sekohliso!


text:
Kwanga amadodanethu ebutjheni bawo<br/>angafana nesimila esikhula kuhle;<br/>amadodakazethu afane neensika zesikghudlhu<br/>ezibazwe njengezesigodlweni.


text:
Kwanga iinlulu zethu zingaphuphuma<br/>ngemihlobohlobo yemikhiqizo;<br/>izimvu neembuzi zethu zande ngeenkulungwana,<br/>iye, ngeenkulungwana ezilitjhumi<br/>emirhuleni yamadlelwethu;


text:
kwanga neenkomo zethu zingamitha.<br/>Kungabi nomphundlukelo emithangalenethu,<br/>kungabi nesililo sesizi eendledlaneni zethu.


text:
Indumiso kaDavida.<br/>Ngiyakuphakamisa Zimami, wena Somnini,<br/>ngidumisa ibizo lakho nini nanini.


text:
Umbuswakho, umbuso wesiphelani<br/>nokubusa kwakho kuhlezi iinzukulwana zoke.<br/>USomnini uthembekile emezwinakhe woke<br/>nezenzweni zakhe zoke unesisa.


text:
Umlomami uzakukhuluma idumo lakaSomnini<br/>nenyama yoke izakudumisa ibizo lakhe elicwengileko<br/>nini nanini.


text:
Lokha umphefumulwakhe nawuphumako,<br/>yena ubuyela ehlabathini;<br/>khona mhlokho aphele amaqhingakhe.


text:
owenzela abagandelelweko ubulungiswa<br/>nopha abalambileko ukudla.<br/>USomnini utjhaphulula iimbotjhwa;


text:
USomnini ulonda iinkhonzi,<br/>asekele iintandani nabahlolokazi;<br/>kodwana indlela yeenkhohlakali uyayiphambanisa.


text:
USomnini uzakubusa isiphelani,<br/>iye, uZimakho, wena Ziyoni,<br/>iinzukulwana ngeenzukulwana.<br/>Haleluya!


text:
Yena osibekela umkayi ngamafu,<br/>alungiselele izulu kobana line ephasini,<br/>ahlumise utjani eentatjaneni.


text:
Dumisani uSomnini nina enisephasini,<br/>nina mbandana ezikulu zemanzini,<br/>nani kuzika kwamalwandle,


text:
Koke lokho akudumise ibizo lakaSomnini,<br/>ngombana libizo lakhe lodwa eliphakamileko;<br/>iphazimulwakhe ingehla kwephasi nezulu.


text:
Uvusele abantu bakhe isithunzi,<br/>idumo kwabathembekileko bakhe boke,<br/>iye, kuma-Israyeli, okubabantu abasehliziywenakhe.<br/>Haleluya!


text:
Ukuphakamisa uZimu akube semaphinjenabo<br/>nesabula ebukhali mahlangothi woke<br/>ayibe sesandleni sabo


text:
baphethe isigwebo kibo sokutloliweko.<br/>Lokhu kulidumo kwabathembekileko bakhe boke.<br/>Haleluya!


text:
Nakube zithi, “Namba nathi,<br/>sikhukhuthele iingazi zothileko,<br/>sinanabele umphefumulo omsulwa,


text:
Zinjalo iindlela zabo boke<br/>abazifunela inzuzo ngokurhabileko:<br/>Kuthatha ipilo yabanikazi benzuzo leyo!


text:
Umemeza ekabeni yeendledlana eziyaluzelako,<br/>akhulume amezwi wokuhlakanipha<br/>ebungenweni bamasango wedorobho athi:


text:
“Kuzabe kube nini<br/>nina eninganalwazi nithanda ukungabi nelwazi na?<br/>Kuzabe kube nini<br/>iinyefuli zijajuliswa kukokomeja<br/>neendlhadlha zizonda ilwazi na?


text:
Nangathana khenalalela ukukhalima kwami,<br/>bengizokuthululela ummoya wokuhlakanipha kini,<br/>nginazise amezwami.


text:
iye, ukwesaba nakunehlela njengesiwuruwuru,<br/>ihlekelelenu nayivuthela njengesivunguvungu,<br/>nalokha nanembathwa lisizi neenkathazo.


text:
Nawungatjhiyi ukwethembeka neqiniso,<br/>okutjho ukukubophelela entanyenakho,<br/>ukutlole emiqebethwini yehliziywakho,


text:
yena uzakuzalisa iinlulu zakho ngokwaneleko<br/>neembekelelo zakho ziphuphume ngesitjhidela sewayini.


text:
Umumuthi wokuphila kilabo abamamukelako,<br/>abanamathela kuye<br/>bazakubizwa bona ngabathakasileko.


text:
Ungathi komunye umuntu:<br/>“Khamba, ubuye kusasa, ngizakupha”,<br/>khisibe unakho lokho akukhombelako.


text:
Isithuweleliso sakaSomnini<br/>siphezu kwekumba yokhohlakeleko,<br/>kodwana ubusisa ihlalo yabalungileko.


text:
ubaba wangifundisa wathi kimi:<br/>“Ihliziywakho ayibambisise amezwami.<br/>Nawulonda imiyalwami, uzakuphila.


text:
Nawuzuza ubuhlakani, uzakufumana ilwazi.<br/>Ungakhohlwa begodu ungaphambuki<br/>emezwini womlomami.


text:
Umzila wabalungileko<br/>ufana nomkhanyo welanga:<br/>Ukusukela ekuphumeni kwalo,<br/>umkhanyo lo ukhanya<br/>ukuya ngokuya bekube semini.


text:
Kodwana ekugcineni unondindwa loyo<br/>ubaba njengomrhalagani,<br/>ubukhali ukudlula isabula ebukhali<br/>mahlangothi woke.


text:
iye, nemiqhamuka ingazisuthisi ngelifa lakho,<br/>bese imijulukwakho iphelele ekumbeni yomfazi otjhili.


text:
ihlangukazimataka ethandekako,<br/>iye, imbuzikazi yeentaba!<br/>Inga amabelakhe angakwanelisa soke isikhathi,<br/>uhlanyiswe lithando lakhe njalo.


text:
Ndodanami, nawenze isibambiso kumakhelwanakho,<br/>wambamba isandla,<br/>wazibophelela esikhundleni somqhamuka,


text:
yeke yenza lokhu ndodanami:<br/>Zitjhaphulule ngombana uwele ezandleni zakamakhelwanakho.<br/>Rhaba, ulandelele umakhelwanakho loyo, umkhole.


text:
Ngalokho uzakwehlelwa yihlekelele msinyana,<br/>ubhujiswe ngokuphazima kwelihlo,<br/>kungabi nantatha.


text:
ngombana ikokhelo yengwadla sisikwa esindulungu,<br/>kodwana umfazi wenye indoda<br/>uyingozi epilwenakho eligugu.


text:
Unjalo-ke umuntu olalana nomfazi wenye indoda,<br/>akunamuntu ongathinta umfazi loyo angahlunguphazwa.


text:
Nakube liyabanjwa lizakukhokha<br/>ngokubuyelelwe kalikhomba<br/>belinikele ngayo yoke ipahla yekumbalo.


text:
Angeze yamukela ihlawulo,<br/>angeze yavuma ukufunjathiswa,<br/>ngitjho nanyana kungaba ngokungangani.


text:
Khonapho isidlhadlhakazeso sasuka samlandela,<br/>njengekomo isiya ebuhlabelweni<br/>nehlokwayo irhobelwe ngomutja,


text:
kufikela lapha umkhonto uhlaba khona isibindi sayo.<br/>Sinjengenyoni irhabela esifini<br/>ingalemuki bonyana izakulahlekelwa yipilo.


text:
Ukwesaba uSomnini kukuzonda ubumbi,<br/>Ngizonda ukuzitjhaya nokuziphakamisa<br/>kanye nekulumo ephambeneko.


text:
Isithelo sami singcono kunegolide,<br/>ngitjho negolidembala<br/>nomkhiqizwami ungcono kunesiliva ekhethekileko.


text:
nanikela amalwandle amaphethelwawo<br/>ukuze amanzi angeqi umyalwakhe.<br/>Lokha nathala iinsekelo zephasi


text:
bengiseqadi kwakhe ngingusosino,<br/>ngimthabela imihla ngemihla,<br/>ngihlala ngijabulile phambi kwakhe,


text:
Ubusisiwe umuntu ongilalelako,<br/>oqapha eminyangwenami imihla ngemihla<br/>alinde emathurini wamasangwami.


text:
Loyo osola isinyefuli,<br/>uzibizela ihlamba.<br/>Naloyo okhalimela isikhohlakali<br/>ufumana ukurhubutjhwa.


text:
Nawunikela ilwazi kohlakaniphileko,<br/>uzakwanda ngobuhlakani;<br/>nawufundisa olungileko,<br/>uzazengezela ingqondo.


text:
Nakube uhlakaniphile,<br/>ukuhlakanipha kwakho kuzakuhlomulisa,<br/>nakube usinyefuli,<br/>uzazithwalela umthwalo wedwa.”


text:
Kodwana abalemuki bonyana abafileko balapho<br/>neenthekeli zobudlhayela obusamfazi<br/>zisekuzikeni kweliba.


text:
Izaga zakaSolomoni<br/>Umntwana ohlakaniphileko ujabulisa uyise,<br/>kodwana osidlhadlha ulisizi kunina.


text:
Ukuhlakanipha kufunyanwa eembheneni zohlolisisako,<br/>kodwana iswazi libekelwe umhlana wonganangqondo.


text:
Umnono wabanjingileko<br/>ulidorobho labo elinemithangala,<br/>kodwana abachakileko baqedwa buchaka babo.


text:
Nasele isivunguvungu sidlulile<br/>okhohlakeleko uyatjhabalala,<br/>kodwana olungileko uyanzinziswa nini nanini.


text:
Ukwesaba uSomnini kungezelela<br/>amalanga wokuphila,<br/>kodwana iminyaka yeenkhohlakali iyaphungulwa.


text:
Ukulunga kwabamsulwa kubenzela indlela enqophileko,<br/>kodwana okhohlakeleko uwiswa bukhohlakali bakhe.


text:
Lokha okhohlakeleko nafako,<br/>ithemba lakhe liyatjhabalala;<br/>akulindele emnothwenakhe kuyanyelela.


text:
Lokha olungileko naphumelelako, idorobho liyajekezela,<br/>kuthi okhohlakeleko nabhubhako, kube nehlokomo.


text:
Owenzela omunye isibambiso, uba neenhlupheko ezinengi,<br/>kodwana ozonda ukufaka isandla esibambisweni uphephile.


text:
Abaneenhliziyo ezonakeleko basinyenyiso kuSomnini,<br/>kodwana uthokoziswa ngabaneendlela ezimsulwa.


text:
Omunye unikela ngokutjhaphuluka,<br/>nokho azuze khulu,<br/>omunye ugodla ngokungakafaneli,<br/>kodwana agcine achakile.


text:
Okhohlakeleko uyakhanuka,<br/>iingilamkhuba ziyarhiribidela,<br/>kodwana ipande yabalungileko iyathela.


text:
Esithelweni somlomakhe umuntu utlonyeliswa okuhle,<br/>njengombana imisebenzi yezandla zakhe imvuza.


text:
Umntwana ohlakaniphileko<br/>uyamukela uyise namsolako,<br/>kodwana isideleli asilaleli nasikhalinywako.


text:
Ngokuzikhukhumeza, onganahloko ubanga ukucabana;<br/>kodwana ukuhlakanipha kuhlala nabamukela izeluleko.


text:
Isifiso esiphumelelisiweko simnandi emphefumulweni,<br/>kodwana ukudeda kokumbi<br/>kusikghabhudlho kwabaziindlhadlha.


text:
Okhambisana nabahlakaniphileko naye uyahlakanipha,<br/>kodwana odlhemadlhema neendlhadlha uyahlupheka.


text:
Isimu etlayiweko yeenhloko zemindeni<br/>ingakhiqiza ukugoma okunengi,<br/>kodwana ukudlokho kungathathwa ngokungakafaneli.


text:
Umlomo wesidlhadlha usibangela iswazi emhlana,<br/>kodwana iimbhena zabahlakaniphileko ziyabavikela.


text:
Lapha kunganankomo khona,<br/>kunekerebhe yamabele kwaphela;<br/>kodwana ngamandla weenkomo,<br/>kuba nesivuno esinengi.


text:
Ukuhlonipha uSomnini<br/>kunikela umuntu isiqiniseko samambala;<br/>lokho kubuphephelo ebantwaneni bakhe.


text:
Ilimu labahlakaniphileko liphakamisa ilwazi,<br/>kodwana umlomo weendlhadlha<br/>uphuphuma ubudlhadlha.


text:
Indawo yabafileko nendawo yokubhujiswa<br/>zisemtarini phambi kwakaSomnini;<br/>kangangani-ke imizindlo yomuntu!


text:
Kungcono ukuba nokuncani,<br/>khibe nokho wesaba uSomnini,<br/>kunokobana ube nomnono omnengi,<br/>kodwana uneenkathazo.


text:
Singcono isabelo semirorho<br/>lapha kunethando khona,<br/>kunesekunzana enonisiweko,<br/>khibe kunezondo.


text:
Lapha kunganakubonisana khona,<br/>amaqhinga ayatjhabalala;<br/>kodwana ngabeluleki abanengi ayaphumelela.


text:
Umuntu ufumana itokozo lokha naphendule kuhle.<br/>Maye lihle kangangani ilizwi elifike ngesikhathi!


text:
Ihliziyo yolungileko ihlolisisa iimpendulo zayo,<br/>kodwana umlomo wabakhohlakeleko uphafuza ubumbi.


text:
Kungcono ukuba nokuncani,<br/>khibe nokho kunokulunga,<br/>kunokobana ube nesivuno esinengi,<br/>kodwana kungekho ukulunga.


text:
Isilinganiso namatje wokulinganisa afaneleko<br/>abuya kuSomnini;<br/>iye, woke amatje wokulinganisa angemgodleni ngewakhe.


text:
Kungcono khulu ukufumana ukuhlakanipha kunegolide<br/>nokufumana ukuzwisisa kungcono kunokukhetha isiliva.


text:
Kungcono ukudobhelela iintshutshuru,<br/>ube nokuthula,<br/>kunekumba ezele idili,<br/>kodwana khibe kunenturhu.


text:
Inceku ehlakaniphileko izakubusa<br/>phezu kwendodana enganasimilo,<br/>ihlanganyele ilifa njengomunye wabafo.


text:
Isincibilikiseli senzelwa isiliva<br/>nekehla yomlilo ingeyegolide;<br/>umhloli weenhliziyo nguSomnini.


text:
Isifumbathiso sifana nelitje lomlingo<br/>emehlweni wosiphetheko,<br/>ucabanga bona uyaphumelela<br/>kikho koke akwenzako.


text:
Kungcono ukuqalana nonomrhaso othathelwe abantwana,<br/>kunokuqalana nesidlhadlha esiduda ebudlhayeleni baso.


text:
Omela isikhohlakali bona simsulwa<br/>nolahla olungileko bona usikhohlakali,<br/>bobabili njalo basinyenyiso kuSomnini.


text:
Buyini ububhadekelo bemali nayisesandleni sesidlhadlha na?<br/>Ingaba kuthenga ukuhlakanipha khibe asinangqondo?


text:
Ngitjho nesidlhadlha<br/>sithathwa inga sihlakaniphile nasizithuleleko,<br/>kuthiwe sinengqondo nasivale umlomo.


text:
Umnono wonjingileko ulidorobho lobuphephelo kuye,<br/>ngokubona kwakhe uwuthatha inga mthangala ophakemeko.


text:
Ngaphambi kobana kwehle ihlekelele<br/>ihliziyo yomuntu inamagugwana,<br/>kodwana ukuzithoba kulandelwa lidumo.


text:
Umfo okhubekileko ulikhuni kunedorobho elinemithangala,<br/>iye, ukucabana kufana nesiqabo sombhotjhongo.


text:
Boke abafo besichaka bayasigega,<br/>nakubangani baso babakude khulu naso.<br/>Nanyana sesilandelela umbiko,<br/>asifunyani litho!


text:
Manya isinyefuli,<br/>ukuze onganalwazi abe ngovuthiweko;<br/>sola umuntu onengqondo, uzakuzuza ukuzwisisa.


text:
Ungathandi ubuthongo, nakungasi njalo uzakuchaka;<br/>nawuvula amehlwakho uzakuba nokugoma okwaneleko.


text:
Umthengi uthi, “Into le yimbi, iye yimbi!”,<br/>kuthi nakhambako azibethe isifuba ngakuthengilekokho.


text:
Kusisifu emuntwini ukurhaba ukuthi,<br/>“Lokhu ngikwahlukanisela uZimu!”<br/>bese ngemva kokwenza isithembisweso azisole.


text:
Ukwethembeka neqiniso kugcina ikosi ibulungekile,<br/>iye, isihlalo sayo sobukhosi sinzinze phezu kokwethembeka.


text:
Ihliziyo yekosi isesandleni sakaSomnini,<br/>uyinqophisa njengomsele wamanzi,<br/>ayise nanyana kukuphi lapha athanda khona.


text:
Lokha isinyefuli nasihlawuliswako<br/>onganalwazi uzuza ukuhlakanipha;<br/>lokha umuntu ohlakaniphileko nayalwako<br/>uzuza ilwazi.


text:
Isipho sangemsitheleni sidambisa itukuthelo,<br/>nokufunjathiswa okufihlwe ngesambatho<br/>kwehlisa ngitjho nelaka elikhulu.


text:
Ukwenziwa kobulungiswa<br/>kulethela olungileko itokozo;<br/>kodwana kabaziingilamkhuba kuletha ukubhujiswa.


text:
Emzini wohlakaniphileko kunamagugu akhethekileko namafutha,<br/>kodwana isidlhadlha sona sirhiribidela koke lokho.


text:
Ubudlhadlha bubotjhelelwe ehliziyweni yomntwana,<br/>kodwana iswazi lokuyala libutjhidisela kude naye.


text:
Ogandelela ochakileko ngehloso<br/>yokwandisa umnonwakhe,<br/>nopha abanjingileko izipho,<br/>bobabili njalo bagcina bachakile.


text:
bonyana zikufundise iqiniso namezwi wokwethembeka<br/>ukuze ube nependulo enqophileko kabakuthumileko.


text:
Ungabi hlangana nabenze isibopho<br/>ngesiga sokuqhawulana,<br/>iye, labo abenza isithembiso malungana neenkolodo.


text:
Uyambona umuntu onekghono emsebenzinakhe na?<br/>Nguye-ke ozakusebenza phambi kwamakhosi,<br/>akazukusebenza phambi kwabantukazana.


text:
Nawususa amehlwakho kibo,<br/>abuzukunyamalala na?<br/>Ngambala buzazenzela iimpiko ezinjengezedlanga,<br/>buphaphele esibhakabhakeni.


text:
ngombana uhlala acabanga ngeendleko.<br/>Unje-ke yena, uthi kuwe, “Goma usele!”<br/>kodwana khibe uyakutshima.


text:
Ngubani othi, “Maye!” nothi, “Wo!”?<br/>Ngubani onepikiswano?<br/>Ngubani oneenghonghoyilo?<br/>Ngubani obengakafanelwa maduma?<br/>Ngubani onamehlo abomvu?


text:
Ungarhuduleli amehlo iwayini nalibomvu,<br/>lokha nalicwazimula ngesiqokweni,<br/>lehle butjhelelezi emphinjeni!


text:
Bese uthi: “Ngiduliwe, nokho akhange ngizwe!<br/>Ngibethiwe, kodwana angazi bona kwenzeke nini!<br/>Kanti ngizakuqaquluka nini na?<br/>Ngifuna ukuyoqabula godu!”


text:
ngombana nawuthi,<br/>“Qala akhange sazi litho ngalokhu”,<br/>nje-ke ohlola iinhliziyo, nguye ozakwazi iqiniso;<br/>iye, owelusa ipilwakho, nguye olaziko,<br/>uzakubuyiselela umuntu ngalokho akwenzileko.


text:
Yazi-ke bona nokuhlakanipha<br/>kunjalo emphefumulwenakho,<br/>nawukufumanako, uzakuba nengomuso,<br/>nethemba lakho angeze lafeleliswa.


text:
Wena sikhohlakali ndina,<br/>ungalindeli ukudla idlelo lolungileko,<br/>ungasusi isikhundla sakhe sokuhlala


text:
ngombana nanyana olungileko angawa kalikhomba,<br/>uyavuka azithathe,<br/>kodwana iinkhohlakali zona zizakuguqiswa yihlekelele.


text:
Nakungasinjalo, uSomnini uzakubona lokho<br/>kube kumbi emehlwenakhe,<br/>asuse itukuthelwakhe phezu kwaso.


text:
kodwana kilabo abakhalima onomlandu,<br/>kuzakuba kuhle kibo<br/>nesibusiso esinothileko sizakwehlela phezu kwabo.


text:
Ncama ngomsebenzakho wangaphandle,<br/>unake umsebenzi wamasimakho;<br/>ngemva kwalokho, wakhe ikumbakho.


text:
qala-ke, yoke indawo imile ikhula,<br/>iqulwani ivalwe mitjhatjhana<br/>nesibiyelo samatje sibhurukile.


text:
kungcono kube yikosi ethi kuwe: “Yewenyukele lapha”,<br/>kunokobana wehliswe phambi kwesikhulu.<br/>Okubone ngamehlwakho,


text:
Ilizwi elikhulunywe ngesikhathi esifaneleko<br/>lifana namahabhula wegolide akghabise esitjeni sesiliva.


text:
Njengesali legolide namkha umkghabiso wegolidembala,<br/>kunjalo nokusola kohlakaniphileko endlebeni ezwako.


text:
Njengokuqanda kweliqhwa ngesikhathi sokuvuna,<br/>sinjalo-ke nesithunywa esethembekileko kiloyo osithumileko;<br/>siqabula umphefumulo womniniso.


text:
Njengesibhuku, isabula namkha umsubela obukhali,<br/>unjalo nomuntu ofakaza amanga ngomuntu wekhabo.


text:
Njengezinyo elibuhlungu namkha inyawo elenyeleko,<br/>kunjalo nokwethembela kongakathembeki ngeenkhathi zobudisi.


text:
Njengomuntu ohlubula ingubo mhlana kumakhaza<br/>nanjengesibharha esithelwa esilondeni,<br/>unjalo nobhina iingoma ngomuntu osesizini.


text:
Njengesiyalu esinedaka namkha umthombo ongcolisiweko,<br/>unjalo olungileko ohlehlela emuva phambi kweenkhohlakali.


text:
Njengomrwibili nawuphaphako namkha ikonjani ezulazulako,<br/>sinjalo nesithuweleliso esinganasizathu, asenzeki.


text:
Njengomdumuzi womsebe olimaza angakhethi,<br/>unjalo nomuntu oqatjha isidlhadlha namkha abadlulingendlela.


text:
Njengeensahlela ezivuthisa amalahle,<br/>nanjengeenkuni emlilweni;<br/>unjalo nomuntu othanda ukucabana,<br/>uphemba ipikiswano.


text:
Ilitje libudisi netjhwabatjhwaba imuthwalo,<br/>kodwana ukukholwa sidlhadlha<br/>kubudisi ukudlula kokubili.


text:
Amakha netjhwalo kuletha ithabo ehliziyweni,<br/>kunjalo nokuthandeka komngani;<br/>kungokwezeluleko zehliziyo.


text:
Ungamlahli umnganakho nomngani kayihlo,<br/>ungabalekeli kwamfowenu nawehlelwa yihlekelele,<br/>kungcono umakhelwana oseduze kunomfo okhatjhana.


text:
Hlakanipha mntwanami, ulethele ihliziywami ukwenama;<br/>ngizakwazi ukuphendula woke umuntu onginyazako.


text:
Isincibilikiseli senzelwa isiliva,<br/>ikehla yomlilo ingeyegolide<br/>nomuntu uhlolwa ngedumo elimfaneleko.


text:
Nanyana isidlhadlha ungasigiga ngesigigweni,<br/>iye, ngesigigo hlangana namakariya,<br/>angeze wabususa ubudlhadlha baso kiso.


text:
Okhohlakeleko ubaleka nanyana kungekho omgijimisako,<br/>kodwana abalungileko banesibindi njengebhubezi.


text:
Ilizwe nalinokuvukelana, vane linababusi abanengi,<br/>kodwana onengqondo nelwazi wenza kube nokuthula.


text:
Orholela abaqotho eendleleni zobukhohlakali,<br/>uzakurhohlomela ngemgodini azenzele wona,<br/>kodwana abamsulwa bazakufumana ilifa elihle.


text:
Abalungileko lokha nabajekezelako,<br/>kuba nedumo elikhulu,<br/>kodwana abakhohlakeleko nababa barholi,<br/>abantu bayabhaca.


text:
Njengebhubezi elibhodlako namkha ibhere elibhozomelako,<br/>unjalo nokhohlakeleko nabusa phezu kwabadududu.


text:
Umbusi onganangqondo<br/>udlondlobala ngokususa abantu elifeni labo,<br/>kodwana ozonda inzuzo engakalungi<br/>uzakwandisa amalangakhe.


text:
Umuntu owurubajwa sisazela sokubulala,<br/>uzakuhlala abalekela ethuneni;<br/>akungabi nomuntu omvimbako.


text:
Othembakeleko uzakuba neembusiso ezinengi,<br/>kodwana opharhazela kobana anjinge,<br/>uzakuhlunguphazwa.


text:
Akusikuhle ukukhetha ubuso ekugwebeni,<br/>kodwana umuntu uyaphambuka<br/>ukuze afumane igedzwana lesikwa.


text:
Odlelezela uyise nanyana unina<br/>bese athi, “Akusiso isiphambeko lokho”,<br/>umukhozi waloyo obhubhisako.


text:
Opha abachakileko, angeze aswela litho,<br/>kodwana obadima amehlo<br/>ufumana amanikelela amanengi.


text:
Olungileko ukhambisana nokuphathwa kuhle<br/>kwabachakileko,<br/>kodwana okhohlakeleko akanakho ukuyelela okunjalo.


text:
Ohlanganyela nesela uzonda ipilwakhe:<br/>Uzwa abaphathi bakhuluma amanikelela,<br/>kodwana akanikeli ngelwazi.


text:
Amezwi ka-Aguri, umsa kaJakhe<br/>Umlayezwakhe<br/>Isitjho sendoda le sithi:<br/>“Ngiphele amandla, Zimu!<br/>Iye, ngiphele amandla!<br/>Ngiphelelwe!


text:
Ngubani owakhe wenyukela ezulwini godu wabuya?<br/>Ngubani owabuthelela ummoya etendeni yezandla zakhe?<br/>Ngubani ogubuzese amanzi ngengubakhe?<br/>Ngubani odzimelelise amagumbi wephasi?<br/>Ngubani ibizo lakhe nebizo lendodanakhe?<br/>Yewungitjele nakube uyazi!”


text:
Dedisa ikohliso namanga kimi;<br/>ungangiphi ubuchaka namkha ubunjinga,<br/>kodwana ngipha kwaphela okwaneleko.


text:
Nangingasutha khulu ngizakukhohlwa<br/>ngithi: “Konje phana ngubani uSomnini loyo?”<br/>Nangingaswela ngizakweba,<br/>ngokwenza njalo, ngihlambalaze ibizo lakaZimami.


text:
Kunalabo abanamazinyo aziinsabula<br/>nemihlathabo imimikhwa,<br/>kobana barhiribidele abachakileko ephasini<br/>nabadududu hlangana nabantu.


text:
Ikhalani linamadodakazi amabili,<br/>alila athi: “Sipha! Sipha!”<br/>Kunezinto ezintathu ezinganelisekiko,<br/>iye, ezine ezingakghoni ukuthi: “Sesanele!”


text:
Zona ngilezi:<br/>indawo yabafileko,<br/>isibeletho esiyinyumba,<br/>inarha enganelisekiko ngamanzi<br/>nomlilo ongatjhoko uthi: “Nganele!”


text:
Amehlo anyefula uyise,<br/>adelela ukulalela unina,<br/>azakugobolwa magubulu emmangweni,<br/>adliwe madlanga.


text:
indlela yedlanga esibhakabhakeni,<br/>indlela yenyoka emadwaleni,<br/>indlela yomkhumbi phakathi kwelwandle<br/>nendlela yesokana entombini.


text:
Nasi indlela yesihlobongi:<br/>Siyagoma bese sizisula umlomo,<br/>sithi: “Akunanto embi engiyenzileko.”


text:
Nakube wenze ubudlhadlha, waziphakamisa,<br/>namkha nawutlame ubumbi,<br/>beka isandla emlonyenakho!


text:
Njengombana ukuphehla amakghamatha kuveza umlaza<br/>nokutlhorholoja ipumulo kuveza iingazi,<br/>kunjalo nokutlhorholoja ilaka kuveza ukucabana.


text:
“Akusikho kwamakhosi, Lemuweli;<br/>akusikho kwamakhosi ukurhuqa iwayini,<br/>akusikho kwamakhosana ukomela utjwala.


text:
Uvuka ngesamarimarima,<br/>alungisele umndenakhe ukugoma,<br/>abele neencekukazi zakhe imisebenzazo.


text:
Ummoya uphembethela ngesewula,<br/>ubuye ujikele ngetlhagwini;<br/>ujikeleze njalo njalo,<br/>godu ubuyele emzombenawo.


text:
Yoke imilambo igelezela ngelwandle,<br/>nanyana kunjalo alizali.<br/>Lapho imilambo igelezela khona<br/>ibuya igelezele lapho.


text:
Zoke izinto ziyakhathaza,<br/>azihlathululeki emuntwini.<br/>Amehlo akadeli ukubona<br/>neendlebe azidinwa kulalela.


text:
Okwakhe kwaba khona, kusazakuba khona godu;<br/>nokwakhe kwenziwa kusazakwenziwa godu,<br/>akunalitho elitjha ngaphasi komthunzi welanga.


text:
Ingabe ikhona into ekungathiwa ngayo,<br/>“Qalani lapha, lokhu kutjha!”<br/>Kwabe kukhona kwekadeni,<br/>iye, ekadeni ngaphambi kwethu.


text:
ngazinikela ekurhubhululeni nekuhlolisiseni ngokuhlakanipha koke okwenziwa ngaphasi komthunzi welanga. Maye, ubudisi kangangani umthwalo uZimu awethwese abantu kobana abatshwenye ngawo!


text:
Ngadlumbana ngathi, “Qala, mina ngikhule benganda nokuhlakanipha ngaphezu kwabo boke abakhe babusa eJerusalema ngaphambi kwami. Nginelemuko elinengi ngokuhlakanipha nangelwazi.”


text:
Nje-ke ngazinikela kobana ngazi ukuhlakanipha nokwazi kanye nokutlhoga ingqondo nobudlhadlha. Ngalemuka bonyana nakho lokho kukugijimisa ummoya:


text:
Ngazimisela ngehliziyo ukunikela umzimbami ewayinini, khibe umkhumbulwami ungihlahla ngokuhlakanipha. Ngaleyondlela ngathanda ukungena ebudlhayeleni ukuze ngifunyane bonyana yini okuhle abantu abakwenza ngaphasi komthunzi welanga emalangeni ambalwa wokuphila kwabo.


text:
Ngathenga amakhoboka namakhobokakazi begodu benginalawo abelethelwe kwami. Godu gade nginemihlambi eminengi yeenkomo, yeembuzi neyezimvu ukudlula boke abangandulela eJerusalema.


text:
Ngazibuthelelela isiliva negolide kanye nepahla evela emakhosini neemfundeni. Ngazifumanela amadoda nabafazi ababhinako kanye nalokho okuthokozisa indoda, okutjho idwendwe leentombi!


text:
Ngadlondlobala ukudlula boke abangandulela eJerusalema. Kikho koke lokhu ukuhlakanipha kwami kwahlala kukimi.


text:
Azange ngizidime litho elikhanukwa mamehlwami;<br/>ihliziywami azange ngiyigodlele ukuzithabisa<br/>ngombana yathokozela koke ukutjhabatjheka kwami.<br/>Lokhu kwaba yikokhelwami ngawo woke umjulukwami.


text:
Nje-ke ngaqalisisa woke umsebenzi wezandla zami<br/>nokutjhabatjheka koke engikujulukeleko.<br/>Qala, koke kulilize! Kukugijimisa ummoya!<br/>Akukho okungazuzwa ngaphasi komthunzi welanga.


text:
Ngatjhugulula umkhumbulwami<br/>kobana ngitjheje ukuhlakanipha,<br/>ukutlhoga ingqondo nobudlhadlha:<br/>Kuzakuthiwani ngomuntu owandulela ikosi na?<br/>Kwaphela, lokho esele kwenziwe!


text:
Ngalemuka bonyana ukuhlakanipha<br/>kunenzuzo kunobudlhadlha,<br/>njengombana nomkhanyo unenzuzo kunobumnyama:


text:
Ohlakaniphileko ukhupha amehlo enyameni,<br/>khibe isidlhadlha sona sikhamba ebumnyameni.<br/>Godu ngilemukile bonyana bobabili njalo<br/>behlelwa sisehlo esifanako.


text:
Ngadlumbana ngathi:<br/>“Okwehlele isidlhadlha nami kuzangehlela.<br/>Alo, ngizuzani-ke ngokuba nokuhlakanipha okukhulu na?”<br/>Godu ngadlumbana ngathi:<br/>“Nakho lokhu kulilize!”


text:
Ngambala ekugcineni<br/>akukho ukukhunjulwa kohlakaniphileko<br/>kanye nosidlhadlha.<br/>Emalangeni ezako<br/>bobabili njalo bazabe sele balitjalwa.<br/>Maye ohlakaniphileko ufa njengesidlhadlha!


text:
Nje-ke nganyenya ipilo<br/>ngombana kimi gade umumbi umsebenzi<br/>owenziwa ngaphasi komthunzi welanga.<br/>Mbala, yoke into ililize!<br/>Ikugijimisa ummoya!


text:
Nganyenya koke ukutjhabatjheka kwami<br/>engakujulukela ngaphasi komthunzi welanga<br/>ekumele ngikutjhiyele engimandulelako.


text:
Ngubani owaziko<br/>bonyana uzakuba ngohlakaniphileko<br/>nanyana ngosidlhadlha na?<br/>Khonapho uzakuba namandla<br/>phezu kwakho koke ukutjhabatjheka kwami<br/>engikujulukele ngokuhlakanipha kwami<br/>ngaphasi komthunzi welanga.<br/>Nalokho kulilize!


text:
Yeke ihliziywami yathoma ukulahla ithemba<br/>ngakho koke ukutjhabatjheka kwami<br/>engikujulukele ngaphasi komthunzi welanga.


text:
Kunomuntu otjhabatjheka ngokuhlakanipha,<br/>ngelwazi nangekghono,<br/>kodwana ekugcineni anikele koke lokho<br/>njengelifa emuntwini ongazange alijulukele.<br/>Nalokho kulilize nelitjhwa elikhulu!


text:
Uzuzani umuntu ngakho koke ukutjhabatjheka<br/>nangokuzikhandla akujulukela ngaphasi komthunzi welanga na?


text:
Yoke imihla yakhe inobuhlungu<br/>nomsebenzakhe unesizi,<br/>ngitjho nebusuku uyahlubayela.<br/>Nalokhu kulilize!


text:
Ayikho into umuntu angayenza ngcono,<br/>ngaphandle kokugoma nokusela,<br/>azithabise ngokutjhabatjheka kwakhe.<br/>Nakho lokho ngalemuka bonyana kusesandleni sakaZimu


text:
Umuntu othokozisa uZimu,<br/>uZimu umupha ukuhlakanipha, ilwazi nethabo;<br/>kodwana nakusisoni sona<br/>usinikela umsebenzi wokubuthelela<br/>nokwenza isithala somnono,<br/>kobana awudlulisele kothabisa uZimu.<br/>Nalokho kulilize!<br/>Kukugijimisa ummoya!


text:
Yoke into inesikhathi ebekelwe sona,<br/>iye, kunesikhathi sayo yoke into<br/>ngaphasi komthunzi welanga:


text:
Kunesikhathi sokubeletha nesikhathi sokufa,<br/>isikhathi sokutjala nesikhathi sokusiphula okutjaliweko;


text:
isikhathi sokulahla amatje<br/>nesikhathi sokuwabuthelela,<br/>isikhathi sokugona nesikhathi sokufulathela;


text:
Wenze yoke into yafaneleka ngesikhathi sayo.<br/>Godu wanikela abantu ilwazi<br/>lokulemuka iinkhathi,<br/>kodwana abatlhadlhuleki<br/>ngomsebenzi uZimu awenza ekuthomeni<br/>bekube sekupheleni.


text:
Ngilemukile bonyana<br/>ayikho into ethokozisa umuntu<br/>ngaphandle kokuzijabulisa<br/>nokuzenzela okuhle nasaphilako,


text:
okutjho bona woke umuntu kufanele agome,<br/>asele abe azikholise kikho koke ukutjhabatjheka kwakhe.<br/>Lokho kusisipho esibuya kuZimu.


text:
Ngilemukile bonyana koke uZimu akwenzako<br/>kuzakuhlala isiphelani,<br/>akunanto engangezelelwa nanyana iphungulwe kilokho.<br/>UZimu wenza lokho ukuze umuntu amesabe.


text:
Godu kukhona engakubona ngaphasi komthunzi welanga:<br/>Esikhundleni sokugweba ngeqiniso,<br/>kuhlezi ubukhohlakali<br/>nesikhundleni sokulunga,<br/>kuhlezi ubukhohlakali.


text:
Ngadlumbana ngathi:<br/>“UZimu uzakugweba<br/>olungileko nokhohlakeleko<br/>ngombana kunesikhathi sayo yoke into<br/>nesawo woke umsebenzi.”


text:
Godu ngadlumbana ngathi:<br/>“Kungebanga labantu kobana uZimu abazizinye<br/>ukuze babone bonyana sebayafana neenlwana.”


text:
Okwehlela iinlwana kwehlela nabantu.<br/>Iye, behlelwa sisehlo esifanako:<br/>Njengombana iinlwana zifa<br/>nabantu bayafa.<br/>Koke kunomphefumulo ofanako;<br/>umuntu akasingcono kunesilwana<br/>ngombana koke kulilize.


text:
Yeke ngabona<br/>bonyana akunanto engcono emuntwini<br/>kunobanyana azikholise ngomsebenzakhe<br/>ngombana lokho kusisabelo sakhe.<br/>Ngubani ongambonisa<br/>kobana kwenzakalani ngemva kokufa kwakhe na?


text:
Godu ngaqala ngabona<br/>loke igandelelo ebegade lenzeka<br/>ngaphasi komthunzi welanga:<br/>Qala bekuneenyembezi zabagandelelweko,<br/>gade banganamduduzi;<br/>amandla alele kubagandeleli,<br/>ngalokho abagandelelweko batlhoga umduduzi.


text:
Ngadlumbana bona abahlongakala kade,<br/>banetjhudu ukudlula abaphilako,<br/>iye, ukudlula abasaphilako.


text:
Begodu ongcono kunabo bobabili<br/>ngiloyo ongakabi ukuba khona;<br/>iye, ongazange akhe abone ubumbi,<br/>obenziwa ngaphasi komthunzi welanga.


text:
Godu ngabona<br/>bonyana koke ukutjhabatjheka nekghono lomsebenzi:<br/>Lokho sesikhwele somunye komunye<br/>Nalokho kulilize!<br/>Kukugijimisa ummoya!


text:
Singcono isandla sinye esizele ukuzotha,<br/>kunezimbili ezizele ukutjhabatjheka<br/>kanye nokugijimisa ummoya.


text:
Kwakunendoda enguyedwana,<br/>gade inganamnakwabo nanyana indodana.<br/>nokho ukutjhabatjheka kwayo gade kunganasiphetho,<br/>beyinehliziyo ede inganeliswa mnonwayo.<br/>Yabuza yathi: “Ngizakuthi ngijulukela bani<br/>bengizidime ubumnandi na?”<br/>Nalokho kulilize nomthwalo obudisi!


text:
Omunye nawako,<br/>umnganakhe uyamvusa.<br/>Kodwana maye emuntwini othi nawileko,<br/>aswele umuntu ongamvusa!


text:
Umuntu nakayedwa angahlulwa,<br/>kodwana nabababili bayazivikela.<br/>Intambo enemitiya emithathu ayiqhusuki lula.


text:
Ungcono umuntu omutjha ochakileko<br/>khisibe uhlakaniphile,<br/>kunesidlhadlha sekosi elupheleko engasakwazi<br/>nokwamukela isiyeleliso.


text:
Omutjha loyo waphuma esikhungweni<br/>waba mbusi,<br/>ngitjho nanyana abelethwe asichaka<br/>embusweni wekosi leyo.


text:
Ngabona bonyana boke abaphila<br/>ngaphasi komthunzi welanga<br/>bebangehlangothini lomutjha owathatha isikhundla sekosi<br/>agade angaphasi kwayo.


text:
Bekunganasiphelo esiqubuthwini sabantu<br/>ebegade asirhola;<br/>kodwana labo abeze muva azange bamdumise.<br/>Nalokho kulilize!<br/>Kukugijimisa ummoya!


text:
Tjheja amagadangwakho nawuya ekumbeni kaZimu.<br/>Ukuya kiyo kobana uyokulalela<br/>kungcono kunokunikela umhlabelo weendlhadlha<br/>ngombana azilemuki bonyana ziyona.


text:
Ungabi namawala ngomlomakho,<br/>ungarhabi ehliziywenakho<br/>ukukhupha ilizwi phambi kwakaZimu.<br/>UZimu usezulwini, wena usephasini,<br/>yeke, bala amezwakho.


text:
Nawenza isithembiso phambi kwakaZimu,<br/>ungariyadi ukusifeza.<br/>UZimu akathatjiswa ziindlhadlha,<br/>ngalokho zalisa isithembiso sakho.


text:
Ungavumeli umlomakho ukudosele ekoneni;<br/>ungathi kumphristi kaZimu “Sekwaba yipazamo”<br/>UZimu uzakuthukuthela ngalokho okutjhoko,<br/>atjhabalalise umsebenzi wezandla zakho.


text:
Emabhudangweni amanengi kunemicabango,<br/>ngokunjalo amezwi amanengi abanga umonakalo.<br/>Ngalokho yesaba uZimu.


text:
Ungarareki lokha nawubona<br/>ukugandelelwa kochakileko<br/>nokwephulwa kokulunga<br/>nepatho efaneleko embusweni:<br/>Isikhulu esiphezulu sivikelwe ngesingaphezu kwaso<br/>godu kunezinye ngaphezu kwazo.


text:
Nakwanda umnono<br/>nabawudlako bayanda.<br/>Kumbhadekela ngani umniniwo<br/>ngaphandle kokuwuqala nje?


text:
Ubuthongo besisebenzi bumnandi,<br/>nanyana sigoma kancani nanyana khulu,<br/>kodwana ukusutha kwenjinga<br/>kuyenza ingabi nobuthongo.


text:
Kunobumbi obuzwisa ubuhlungu<br/>engakhe ngabubona ngaphasi komthunzi welanga:<br/>Umnono obulungiweko, oliliva kumniniwo.


text:
Umnono lowo ulahleka ngemisebenzi emimbi,<br/>kuthi lokha nabeletha indodana<br/>angabi nalitho alitjhiyela yona.


text:
Njengombana umuntu abuya esibelethweni abulanzi,<br/>ngendlela enjalo uzakukhamba njengokuza kwakhe.<br/>Iye, akunalitho alibutheleleko ngokutjhabatjheka kwakhe<br/>azakukhamba nalo.


text:
Mbala lokho bubumbi obuzwisa ubuhlungu!<br/>Njengombana ezile uzakukhamba anjalo!<br/>Alo, kumsizani umuntu ukujulukela ummoya nje?


text:
Qala, okuhle engakubonako ngilokhu:<br/>Kuhle ukugoma, ukusela nokuzithabisa ngezinto ezihle<br/>phakathi kokutjhabatjheka kwalokho umuntu akujulukeleko<br/>ngaphasi komthunzi welanga,<br/>emalangeni ambalwa wokuphila kwakhe<br/>awaphiwe nguZimu<br/>ngombana lokho kusisabelo sakhe.


text:
Iye, kusisipho esivela kuZimu<br/>lokha napha umuntu umnono nelifa,<br/>amvumele kobana azanelise ngakho,<br/>umuntu loyo akwamukele lokho<br/>kube sisabelo sakhe,<br/>azithokozise ngokutjhabatjheka kwakhe.


text:
Angeze acabanga khulu ngamalangakhe wokuphila<br/>ngombana uZimu uhlala amthabisa<br/>ngokwenama kwehliziywakhe.


text:
UZimu unikela umuntu umnono,<br/>ilifa nedumo<br/>ukuze angasweli litho alifisako.<br/>Kodwana uZimu akamvumeli<br/>bonyana azanelise ngalokho<br/>ngombana kurhiribidelwa ngotjhili.<br/>Lokhu kulilize, yihlupheko enesizi.


text:
Lokha umuntu nanabantwana abalikhulu<br/>aphile iminyaka eminengi,<br/>iye, aphile isikhathi eside,<br/>kodwana angazanelisi ngokuhle<br/>begodu angabulungwa ngesizotha,<br/>ngithi umntwana obelethwe ahlongakele<br/>ungcono khulu kunaye.


text:
Nanyana angazange abone ilanga<br/>nanyana azi okuthileko,<br/>nokho unokuthula okwedlula umuntu loyo.


text:
Kuzamsiza ngani umuntu<br/>ukuphila iminyaka eyikulungwana<br/>ephindwe kabili,<br/>kodwana angakghoni ukuzanelisa ngokuhle na?<br/>Angitjho boke njalo baya endaweni yinye?


text:
Ungcono ngani ohlakaniphileko kunesidlhadlha na?<br/>Kusisizani isichaka ukuziphatha kuhle<br/>phambi kwabantu na?


text:
Kungcono okubonwa mamehlo<br/>kunalokho okukhanukelwa ngugilo.<br/>Nalokho kulilize!<br/>Kukugijimisa ummoya!


text:
Koke okukhona kwathiywa ibizo<br/>nalokho umuntu angikho kuyaziwa:<br/>Akakwazi ukujamelana noSomandla.


text:
Ngubani owazi okulungele umuntu epilweni,<br/>nakube emalangeni ambalwa nangatjho litho<br/>udlula njengesithunzi na?<br/>Ngubani ongamtjela bonyana kuzokwenzakalani<br/>ngaphasi komthunzi welanga<br/>ngemva kokukhamba kwakhe na?


text:
Kungcono ukuya ekumbeni yesililo<br/>kunokuya ekumbeni yokugidinga<br/>ngombana ikumba yesililo isiphetho sabo boke abantu.<br/>Abasaphilako kumele bakucabangisise lokhu.


text:
Njengokuhlihlitha kwameva ngaphasi kwembiza<br/>sinjalo nesihleko sesidlhadlha.<br/>Nalokhu kulilize:


text:
Ungabuzi uthi,<br/>“Kubayini amalanga waphambilini<br/>angcono kunawanjesi?”<br/>ngombana akusikho ukuhlakanipha ukubuza lokho.


text:
ngombana ukuhlakanipha kusiphephelo.<br/>Imali nayo isiphephelo,<br/>kodwana ubuhle belwazi ngilokhu:<br/>Ukuhlakanipha kunikela ipilo kilabo abanakho.


text:
Ngesikhathi esihle, jabula,<br/>kodwana ngesikhathi esimbi, yelela<br/>ngombana uZimu ukwenze kokubili<br/>ukuze umuntu angazi litho<br/>ngelingomuso lakhe.


text:
Epilwenami engatjho litho le,<br/>ngibone koke lokhu:<br/>Kukhona olungileko obhubha<br/>ngokulunga kwakhe<br/>nokhohlakeleko ophila isikhathi eside<br/>ngobukhohlakali bakhe.


text:
Kuhle ukukakarela isiyeleliswesi,<br/>godu ungalisi lesiya.<br/>Owesaba uZimu uzazigega zombili iingozi zakhona.


text:
Koke lokhu ngikuzizinye ngokuhlakanipha bengathi,<br/>“Ngizimisele ukuhlakanipha”,<br/>kodwana lokhu kube ngaphezu kwami.


text:
Godu ngabuya ngacabangisisa ekwazini<br/>kobana ngihlolisise bengirhubhulule ubuhlakani<br/>ngifunyane isiphetho;<br/>iye, nokwazi ubukhohlakali bobudlhadlha<br/>kanye nobudlhadlha bokutlhoga ingqondo.


text:
Ngafumana okumunyu khulu kunokufa:<br/>umfazi osithiyo,<br/>ohliziywakhe isirhurhulanede<br/>nezandla zakhe ziziinkhungo.<br/>Umuntu okara uZimu uyaphunyurha kuye,<br/>kodwana isoni sona sizakubambeka kuye.


text:
Mina Mtjhumayeli ngithi:<br/>Qala, ngilokho engikufumeneko<br/>lokha nangibeka koke ngenaneko,<br/>kobana ngifunyane isiphetho.


text:
Lokho ingqondwami ebeyihlala ikufuna<br/>ngesikhathi soke,<br/>kodwana ingahlathi iqiniso lakhona, ngilokhu:<br/>Ngafunyana yinye indoda eqotho<br/>hlangana nekulungwana,<br/>kodwana azange ngifunyane namunye umfazi onjalo<br/>phakathi kwabo boke.


text:
Qala, ngafunyana lokhu kwaphela:<br/>UZimu wenze abantu baba qotho,<br/>kodwana bona bazifunela amaqhinga amanengi.


text:
Ngubani onjengohlakaniphileko na?<br/>Ngubani owazi ihlathululo yezinto?<br/>Ukuhlakanipha komuntu kukhanyisa ubuso,<br/>kubuguqule ekubeni likhuni.


text:
Ungarhabi ukuphendula umbusi.<br/>Tjhida phambi kwakhe<br/>ngombana angenza nanyana yini ayithandako.


text:
Abahlakaniphileko bathi,<br/>“Obulunga umyalo akazukwehlelwa ngokumbi<br/>nengqondo yohlakaniphileko iyasazi isikhathi nesiqunto.


text:
Akunamuntu onamandla wokukhandela ummoya<br/>begodu akakho onamandla phezu kwelanga lokufa.<br/>Akunakutjhaphululwa ngesikhathi sepi<br/>nomnono awubahlengi abaniniwo.


text:
Koke lokhu ngakubona<br/>lokha nangizinikela kikho koke okwenziwa<br/>ngaphasi komthunzi welanga.<br/>Kunesikhathi lapha umuntu aba negunya khona<br/>phezu komunye umuntu ngokwenza okumbi.


text:
Ngokunjalo ngabona abakhohlakeleko<br/>batjhidela ethempelini, bangena,<br/>kwathi labo abenze kuhle<br/>kwafanela bona baphume endaweni ecwengileko<br/>balitjalwe edorobheni.<br/>Nalokho kulilize.


text:
ngombana isikhohlakali singenza<br/>ubelelesi kanenginengi,<br/>khonapho siphile isikhathi eside.<br/>Nami ngiyazi bona kuthiwa<br/>kuzabakhambela kuhle abantu abesaba uZimu,<br/>ngombana bayamhlonipha,


text:
nokobana isikhohlakali angeze kwasikhambela kuhle<br/>namalangaso angeze elulwa njengesithunzi<br/>ngombana asihloniphi uZimu.


text:
Kodwana ephasini kwenzeka nanti ilize:<br/>Kunabantu abalungileko abehlelwa ngokufanele iinkhohlakali<br/>neenkhohlakali ezehlelwa ngokufanele abalungileko.<br/>Ngithi nalokho kulilize.


text:
Nje-ke ngababaza ithabo<br/>ngombana ayikho into engcono emuntwini<br/>ngaphasi komthunzi welanga<br/>ngaphandle kokugoma nokusela, ename.<br/>Lokho kufanele kukhambisane naye<br/>emtjhikatjhikenakhe emihleni yokuphila,<br/>uZimu amuphe yona<br/>ngaphasi komthunzi welanga.


text:
Lokha nangizinikela kobana ngazi ukuhlakanipha<br/>nokuyelela umsebenzi owenziwa ephasini,<br/>okutjho bona amehlo womuntu<br/>akabuboni ubuthongo ebusuku nemini,


text:
nje-ke ngabona woke umsebenzi kaZimu:<br/>Umuntu angeze azwisisa okwenziwa<br/>ngaphasi komthunzi welanga.<br/>Nanyana angajuluka kobana akufunyane<br/>angeze azwisisa.<br/>Ngitjho nanyana ohlakaniphileko asithi yena uyazi,<br/>angeze akghona ukuzwisisa.


text:
Mbala, ngakucabangisisa lokho,<br/>kobana ngihlunge yoke indaba le<br/>yokuthi abalungileko nabahlakaniphileko<br/>kanye nemisebenzabo, ngitjho nethando nezondo<br/>kusezandleni zakaZimu.<br/>Koke okusezako, umuntu akakwazi.


text:
Koke kuyafana kibo boke;<br/>kunesehlo sinye kolungileko nokhohlakeleko,<br/>koqotho, kohlambulukileko nongakahlambuluki,<br/>kowenza umhlabelo nongawenziko.<br/>Njengombana kunjalo kosisoni,<br/>kunjalo nakolungileko;<br/>njengombana kunjalo kofungako,<br/>kunjalo nakowesaba ukufunga.


text:
Lokhu bubumbi kikho koke okwenzeka<br/>ngaphasi komthunzi welanga,<br/>kobana boke behlelwa yinto efanako.<br/>Godu kububumbi<br/>kobana iinhliziyo zabantu zizale ngobumbi<br/>nokobana epilwenabo batlhoge ingqondo,<br/>ngemva kwalapho bahlongakale.


text:
Nanyana ngubani ophakathi kwabaphilako unethemba,<br/>ngitjho nenja ephilako ingcono kunebhubezi elifileko!


text:
Abaphilako bayazi bonyana bazokuhlongakala,<br/>kodwana abahlongakeleko abazi litho;<br/>abasenamvuzo ngombana ukukhunjulwa kwabo akusekho.


text:
Ngitjho nethando labo,<br/>ukuzonda kwabo nesikhwele sabo,<br/>koke sekwanyamalala;<br/>angeze bebasaba nesabelo<br/>kinanyana yini eyenzeka<br/>ngaphasi komthunzi welanga.


text:
Khamba ufese ugome ukudla kwakho ngethabo,<br/>bewusele newayini lakho<br/>ngokwenama kwehliziywakho<br/>ngombana uZimu uyakuvuma lokho okwenzako.


text:
Zithokozise ngepilo nomkakho omthandako<br/>kiwo woke amalanga wepilo engatjho litho le,<br/>uZimu akuphe yona<br/>ngaphasi komthunzi welanga;<br/>iye, ngitjho yoke imihla yakho engatjho litho.<br/>Lokho kusisabelo sakho epilweni<br/>kanye nekutjhabatjhekeni kwakho<br/>ngaphasi komthunzi welanga.


text:
Nanyana yini ofuna ukuyenza ngesandla sakho,<br/>yenze ngamandlakho woke<br/>ngombana endaweni yabafileko lapha uya khona,<br/>akusasetjenzwa, akuhlelwa,<br/>akunalwazi namkha ukuhlakanipha.


text:
Godu ngabuye ngabona<br/>bonyana ngaphasi komthunzi welanga<br/>umgijimo awuyi ngabanebelo,<br/>ipi ayiyi ngokweengorho<br/>isikwa asisi ngesabahlakaniphileko,<br/>umnono awusi ngewabongqondongqondo<br/>nomusa awusi ngewabanelwazi<br/>ngombana isikhathi nethuba kubehlela boke.


text:
Akunamuntu owaziko<br/>bona isikhathi sakhe sizokufika nini:<br/>Njengehlambi nayibanjwa ngenede enesihluku<br/>namkha iinyoni ezibanjwa ngesithiyo,<br/>ngokunjalo abantu babambeka esithiyweni<br/>ngesikhathi sehlekelele,<br/>lokha nayibehlela msinyana.


text:
Gade kunedorojana elinabahlali abalidlanzana.<br/>Kweza ikosi enamandla kilo,<br/>yalizombeleza beyakha iinqabo ezikulu<br/>ngokujamelana nalo.


text:
Ngedorojanenapho gade kunendoda esichaka<br/>begodu ihlakaniphile.<br/>Beyingalisindisa idorojanelo ngokuhlakanipha kwayo,<br/>kodwana abantu azange basikhumbula isichakeso.


text:
Ngakhe ngatjho bona ukuhlakanipha<br/>kungcono kunamandla,<br/>kodwana ukuhlakanipha kwesichaka<br/>kuthathelwa phasi namezwaso akayelelwa.


text:
Kungcono ukulalela ngesizotha<br/>amezwi wabahlakaniphileko,<br/>kunokurhuwelela kwenduna phakathi kweendlhadlha.


text:
Njengombana iimpukani ezifileko<br/>zonakalisa isizeso somdidiyeli<br/>kobana sinuke besibe nesivunda,<br/>ngokunjalo nobudlhadlha obuncani<br/>bubhedlha ukuhlakanipha nedumo.


text:
Nanyana isidlhadlha sikhamba endleleni,<br/>asinambono;<br/>sikhamba sikhombisa woke umuntu<br/>kobana sidlhayele.


text:
Lokha umbusi nakubhokela ngobukhali,<br/>ungasuki endawenakho<br/>ngombana ukuzotha kugegeda iimphoso ezinengi.


text:
Nakube izembe libuthuntu, alisalolwa,<br/>kudingeka amandla amanengi,<br/>kodwana ikghono liletha ipumelelo.


text:
begodu sikhuluma khulu.<br/>Akunamuntu owaziko okuzokwenzeka.<br/>Ngubani ongamtjela bona kuzokwenzakalani<br/>ngemva kwakhe na?


text:
Ubusisiwe wena narha<br/>nakube ikosakho ingusaziwako<br/>nalokha amakhosakho agidinga ngesikhathi esifaneleko,<br/>kobana abe namandla ingasi ubudakwa.


text:
Ungathuki ikosi ngitjho nemkhumbulwenakho,<br/>nanyana uthuwelelise injinga nawungelawini lakho<br/>ngombana inyoni yomkayi ingathatha amezwakho,<br/>iye, isiphaphi singabika okutjhwileko.


text:
Nawuthumela inzuzwakho phezu kwamanzi,<br/>kungenzeka uyifumane godu<br/>ngemva kwamalanga amanengi.


text:
Ipahlakho ungayaba kalikhomba nanyana kabunane,<br/>kodwana awuyazi ihlekelele engahle yehlele inarha.


text:
Amafu nazele amanzi,<br/>athululela izulu ephasini.<br/>Nakube umuthi uzokuwela<br/>ngesewula nanyana ngetlhagwini,<br/>lapha uzokuwela ngakhona,<br/>uzokulalela ngapho.


text:
Njengombana ungazi ukungena komphefumulo<br/>ehlwilini lesibeletho somfazi ozithweleko,<br/>ngokunjalo angeze wawuzwisisa umsebenzi kaZimu,<br/>owenza izinto zoke.


text:
Tjala imbewakho ekuseni,<br/>entambama izandla zakho zingaphumuli<br/>ngombana awazi bona ngiyiphi ezakuphumulela,<br/>kungaba ngile nanyana kube ngileya,<br/>nanyana ziphumelele zombili.


text:
Nakube umuntu angaphila iminyaka eminengi,<br/>akazithokozise ngayo yoke,<br/>nokho akakhumbule imihla yobumnyama<br/>kobana izakuba minengi.<br/>Koke okusezako kulilize.


text:
Jabula muntu omutjha ebutjheni bakho,<br/>ihliziywakho ikuphe ukwenama<br/>emalangeni wobutjha bakho.<br/>Landela iimfiso zehliziywakho,<br/>nalokho okubonwa mamehlwakho,<br/>kodwana yazi bona kikho koke lokho<br/>uZimu uzakugweba.


text:
Yeke, tjhidisa isizi ehliziywenakho,<br/>udlulise woke amahlungu emzimbenakho,<br/>kodwana yazi bona ubutjha,<br/>iye, ngitjho nobutjha ebuncanini bulilize.


text:
Khumbula umdali wakho<br/>emalangeni wobutjha bakho,<br/>kungakafiki imihla emimbi<br/>nokutjhidela kweminyaka ozakutjho ngayo uthi,<br/>“Anginakwenama ngayo.”


text:
Iye, ngaphambi kobana ilanga nomkhanyo,<br/>inyezi neenkwekwezi kube mnyama,<br/>namafu asabuthile ngemva kwezulu,


text:
mhla abaqaphi bekumba bathuthumelako,<br/>neendlakela zithoma ukukhokhoba,<br/>nabagayikazi bangasagayi ngebanga lokuba mbalwa,<br/>nabahlola ngamafesidere sele bafiphele.


text:
Iye, mhlana iminyango ngaphandle ivaliwe,<br/>kunciphe netjhada lokugaya,<br/>lokha iphimbo seliphakama njengelenyoni,<br/>kodwana ukuzwakala kwalo sekuphasi;


text:
lokha umuntu angakesabi iindawo eziphakamileko<br/>nalokha kunezinto ezethusako endleleni;<br/>iye, lokha nakuthuthumba umuthi we-alimondi<br/>nentethe sele irhurhuba<br/>nomvusakunzi ungasasebenzi.<br/>Ngambala, umuntu uya endawenakhe yanini nanini<br/>nabalilako behla benyuka endleleni.


text:
Iye, mkhumbule umdali wakho<br/>kungakaqhusuki intambo yesiliva,<br/>ithunga legolide lingakaphahlaki,<br/>umjeka ungakaphadlheki emthonjeni<br/>nevili lingakaphukeli ngepetsini,


text:
ithuli lingakabuyeli equlwanini<br/>njengombana lalinjalo<br/>nomphefumulo wokuphila ungakabuyeli kuZimu<br/>owawunikelako.


text:
Isengezo:<br/>UMtjhumayeli gade angakahlakaniphi kwaphela,<br/>kodwana gade afundisa nabantu ilwazi.<br/>Walinganisa izinto wahlolisisa<br/>bewahlela kuhle izaga ezinengi.


text:
UMtjhumayeli wafunisisa<br/>kobana afumane amezwi afaneleko<br/>nokutlola amezwi weqiniso ngobuqotho.


text:
Amezwi wohlakaniphileko anjengesitlhorholojakomo<br/>nezinto eziqakathekileko,<br/>zinjengeenkhonkhwani ezimanyene nesitlhorholojakomo.<br/>Lokho kuvela kumelusi munye.


text:
Isengezo esinye:<br/>Ndodanami, yewuyelele!<br/>Ukwenza iincwadi ezinengi akunasiphetho<br/>begodu ukufunda khulu kukhathaza umzimba.


text:
Ekugcineni, koke okuzwakeleko kufanele kunakekelwe:<br/>Yesaba uZimu ulonde imiyalwakhe;<br/>lokho kungokomuntu woke


text:
ngombana uZimu uzokugweba yoke imisebenzi,<br/>ngitjho nakho koke okufihlakeleko,<br/>nanyana kukuhle, nanyana kukumbi.


text:
Akangimange!<br/>Iye, akangimange ngomlomakhe!<br/>Sithandwa sami, ithando lakho<br/>lidlula iwayini.


text:
Iinthako zamakha wakho zinuka kamnandi;<br/>ibizo lakho linjengamakha atsengiweko;<br/>akubabali iintombi zikuthanda kangaka!


text:
Yewungithathe, sigijime!<br/>Ikosi ingahle ingingenise ngemalawinayo!<br/>Sizokwakwazela, sithabe ngawe, sokana!<br/>sizodumisa ithando lakho ukudlula iwayini.<br/>Kufanele bona iintombi zikuthande!


text:
Ntombi zeJerusalema, yeningilalele!<br/>Nginzima begodu ngimuhle,<br/>nginzima njengamatende weKedari,<br/>ngimuhle njengamatjhila esigodlweni sakaSolomoni.


text:
Ningaqali ubunzima bami,<br/>nginjenjenje, ngifiphazwe lilanga.<br/>Abafowethu bangithukuthelele,<br/>bangenza bona ngeluse iindiribe;<br/>ngalokho ngaliselela isidiribe okungesami.


text:
Akhese ungitjele, wena othandwa mphefumulwami:<br/>Weluselaphi umhlambakho,<br/>uziphumuzelaphi izimvu zakho emini ekulu na?<br/>Kubayini ngifane nomfazi wesiyaya<br/>eqadi kwemihlambi yabangani bakho na?


text:
Nakube awazi, wena siphalaphala sakwabo,<br/>landela umtlhala wezimvu,<br/>udlise iimbuzana zakho<br/>eduze namatende wabelusi.


text:
Njengomuthi wamahabhula hlangana nehlathi,<br/>sinjalo-ke isithandwa sami hlangana namasokana.<br/>Maye ngikhanuka kangangani ukuhlala emthunzinaso<br/>nesithelo saso sizakuba bulende kurhwalabhami.


text:
Ntombi zeJerusalema, ngithembisani<br/>ngeentsephekazi nangeenhlangukazimataka zommango<br/>bona angeze nazamazisa namkha nivuse ithando<br/>lingakakhanuki ukuvuka.


text:
Lalela! Naso isithandwa sami!<br/>Qala! Nasi siza nganeno,<br/>siza sijekezela eentabeni,<br/>seqayeqa emibundwini.


text:
Isithandwa sami sifana netsephe<br/>namkha ihlangumatakana<br/>Qala! Nasiya sijame ngemva komthangala wekhethu,<br/>sihlola eentunjeni,<br/>sitjhaluze emlukweni wamafesidere.


text:
Isithandwa sami sathoma sathi kimi,<br/>“Sikima sinini sami,<br/>simomothwana sami, yewize sikhambe!


text:
Amakhwa emmangweni ayabonakala,<br/>isikhathi sokubhina sifikile,<br/>ukukukuruza kwamazuba<br/>sele kuzwakala enarheni yekhethu.


text:
Amakhiwani athela aboporwana bawo,<br/>iindiribe ezithuthumbako zisabalalisa iphunga lazo.<br/>Sikima sinini sami,<br/>simomothwana sami, yewize sikhambe!


text:
Zuba lami elisemipharwini yedwala,<br/>endaweni esithekileko yeliwa<br/>akhese ungitjengise ubuso bakho,<br/>ngizwise iphimbo lakho!<br/>Kazi iphimbo lakho libutjhelelezi<br/>nobuswana bakho buyakarisa.


text:
Sibambelani iimpungutjha,<br/>iye, iimpungutjhana ezonakalisa iindiribe zethu,<br/>iindiribe zethu ezithuthumbileko.”


text:
Sithandwa sami, jika,<br/>ube yitsephe namkha ihlangumatakana<br/>emibundwini ehlukeneko<br/>kufikela lapha kubetha khona ummoya wekuseni<br/>bekunyamalale imithunzi yobusuku.


text:
Ebhudangweni ngavuka ngazulazula ngedorobheni,<br/>ngehla ngenyuka eendledlaneni nematatawini.<br/>Ngathi ngizakufunana othandwa mphefumulwami.<br/>Yeke ngamfuna, kodwana azange ngimfumane.


text:
Abaqaphi bangifumana<br/>nabalokhu bakhambakhamba ngedorobheni.<br/>“Akhange nibone othandwa mphefumulwami na?”


text:
Bengiqeda nje ukudlula abaqaphi,<br/>lokha nangifumana othandwa mphefumulwami.<br/>Ngamtjhuba, azange ngisamlisa,<br/>besayokufika ekumbeni kamma,<br/>iye, ngelawini lowangibelethako.


text:
Ngubani lo owenyuka avela erhalawumbeni,<br/>njengesikhatha sentuthu<br/>elifini lemire neletjhwalo,<br/>okukhethwe kizo zoke iimputjhana zabathengisi na?


text:
Qala! Naso isihlalogugwa sakaSolomoni,<br/>siphekelelwa ziingorho ezimatjhumi asithandathu,<br/>iye, ziphuma eengorhweni zakwa-Israyeli.


text:
Zoke ziphethe iinsabula,<br/>zoke zibandulelwe ipi,<br/>enye nenye inesabula edinini,<br/>ilungele iingozi zobusuku.


text:
Yenze iinsika zaso ngesiliva,<br/>ingaphezulu laso ngegolide;<br/>ubuhlalo baso buthungwe ngokububende,<br/>sikghatjiswe ziintombi zeJerusalema<br/>ngeempawu zethando.


text:
Phumani nina ntombi zeZiyoni,<br/>nibone ikosi uSolomoni ithwele isihlohlo,<br/>iye, isihlohlo eyasethweswa ngunina,<br/>mhlana ithathako,<br/>iye, mhlana ihliziywayo yeneme.


text:
Maye, umuhle kangangani sinini sami!<br/>Maye, umuhle kangangani!<br/>Amandiyakho ngemva kwesiyaya amazuba.<br/>Iinhluthu zakho ungathi mihlambi yeembuzi<br/>ezehla entabeni yakwaGiliyadi.


text:
Amazinywakho anjengomhlambi wezimvu ezisandukurhunwa,<br/>ezikhuphuka zibuya emanzini.<br/>Enye nenye inephahla layo,<br/>kungekho nayinye ekhamba yodwa.


text:
Iimbhena zakho zinjengomtletle otlerebede,<br/>umlomakho uyakarisa.<br/>Iinhlafunyo zakho zinjengeengcenye zamarharinada<br/>ngemva kwesiyaya sakho.


text:
Intamakho ifana nombhotjhongo kaDavida<br/>owakhiwe walala kuhle;<br/>kiwo kulembelele iinhlangu eziyikulungwana,<br/>zoke kuziinhlangu zeengorho.


text:
Amabelakho anjengeentsephana ezimbili,<br/>iye, anjengamaphahla wetsephe<br/>akarula hlangana namakhwa.


text:
Ngizakuya entabeni yemire<br/>nembundwini wetjhwalo,<br/>kufikela lapha kubetha ummoya wekuseni<br/>bekunyamalale imithunzi yobusuku.


text:
Yewize sikhambe makoti,<br/>iye, yewize semuke eLibhanoni.<br/>Yehla esiqongolweni se-Amana,<br/>iye, esiqongolweni seSeniri neseRherimoni,<br/>edzabeni lamabhubezi<br/>neentabeni zezingwe.


text:
Uthumbe ihliziywami dadwabo, wena makoti,<br/>iye, uyithumbile ihliziywami,<br/>ngokungithi nje rhedlu ngamehlwakho,<br/>ngomucu munye womncamo entanyenakho.


text:
Maye, limnandi kangangani ithando lakho,<br/>wena dadwabo, wena makoti!<br/>Ithando lakho lingcono khulu kunewayini;<br/>nomnuko wamakha wakho adlula zoke iinthako.


text:
Iimbhena zakho zithonta iliju, makoti,<br/>ibisi neliju kungaphasi kwelimu lakho.<br/>Umnuko wengubakho ufana neweLibhanoni.


text:
Wena umthombo wemithi yamarharinada<br/>endaweni yokuphumula<br/>kanye neenthelo ezimnandi,<br/>ihena nenaridi,


text:
iye, inaridi nesafarani,<br/>umgaba onuka kamnandi nesinamoni<br/>nayo yoke imihlobo yemithi yetjhwalo,<br/>imire nesikghopha<br/>nazo zoke iinungo eziphambili.


text:
Vuka, mmoya wetlhagwini,<br/>yewize, nawe mmoya wesewula!<br/>Phembetha phezu kwesivande sami,<br/>amakha waso asabalale.<br/>Isithandwa sami asize esivandeni saso,<br/>sinandiphe iinthelo zaso ezimnandi.


text:
Ngizakufika esivandeni sami, dadwabo, makoti;<br/>ngikhe imire yami namakha wami;<br/>ngigome isihlaka sami kanye neliju;<br/>ngisele iwayini lami nebisi.<br/>Gomani bangani,<br/>selani, nidakwe lithando.


text:
Bengilele, kodwana ihliziywami beyihlubayela.<br/>Lalela! Isithandwa sami siyakokoda:<br/>“Yewungivulele dadwabo, sinini sami,<br/>zuba lami, wena opheleleko wami<br/>ngombana ihlokwami yembeswe mbethe<br/>iye, umyeko weenhluthu unamathosi webusuku.”


text:
Sengiyihlubulile ingubami.<br/>Ngingayembatha njani godu na?<br/>Sengiqophe iinyawo zami.<br/>Ngingabuya ngizingcolise njani na?


text:
Ngavuka kobana ngivulele isithandwa sami,<br/>izandla zami zancinca imire,<br/>iminwami yanephuka imire<br/>esibambweni somnyango.


text:
Ngavulela isithandwa sami,<br/>kodwana besele sikhambile, sinyamalele.<br/>Umphefumulwami bewukhanukela ukukhuluma kwaso.<br/>Ngasifuna, kodwana azange ngisifumane;<br/>ngasibiza, kodwana azange sisabele.


text:
Abaqaphi bangifumana<br/>nabalokhu bakhambakhamba ngedorobheni.<br/>Bangidula, bangikghubula,<br/>bangemuka ingubami,<br/>iye, abaqaphi abasemthangaleni.


text:
Ntombi zeJerusalema, ngithembisani<br/>bonyana nange ningafunyana isithandwa sami,<br/>ngibawa nisitjele bona ngiyagula ngethando.


text:
Wena siphalaphala sakwabo,<br/>isithandwa sakhweso sidlula bani na?<br/>Singcono ngani kunabanye<br/>kobana ungabe uthi sikuthembise na?


text:
Amehlwaso anjengamazuba<br/>emilanjaneni egelezako,<br/>ahlanzwe ebisini,<br/>anamekwe njengobuphaziphazi egolideni.


text:
Imihlathaso injengesitjalelo seenungo<br/>esikhiqiza amakha.<br/>Iimbhena zaso zimamakhwa,<br/>anephuka imire.


text:
Imikhonwaso isitina segolide,<br/>efakwe amatje alibherili,<br/>Iphango laso liyiphanela yezinyo lendlovu,<br/>elikghatjiswe ngamatje wesafaya.


text:
Imilenzaso ziinsika zemabula<br/>enzinziswe esinzinzisweni segolidembala.<br/>Isibumbeko saso sifana neLibhanoni,<br/>sikarisa njengemisedarayo.


text:
Umlomaso ubumnandi ngokwawo;<br/>sihle koke.<br/>Sinjalo-ke isithandwa sami, unjalo umnganami,<br/>nina ntombi zeJerusalema.


text:
Siyephi isithandwa sakho,<br/>wena siphalaphala sakwabo?<br/>Sitjhingephi isithandwa sakho na?<br/>Sizakukhamba nawe sikufunise sona.


text:
Isithandwa sami sehlele esivandeni saso,<br/>siye eentjalelweni zeenungo<br/>kobana siyokwelusa eemvandeni,<br/>sikhe amakhwa.


text:
Umuhle sinini sami, unjengeTiritsa,<br/>ukhanga njengeJerusalema,<br/>umanyazela njengamabutho aphethe iimpawu.


text:
Susa amehlwakho kimapha<br/>ngombana ayangihlangahlanganisa.<br/>Iinhluthu zakho kwangathi mihlambi yeembuzi,<br/>ezehla entabeni yakwaGiliyadi.


text:
Amazinywakho anjengomhlambi wezimvukazi,<br/>ezikhuphuka zibuya emanzini.<br/>Enye nenye inephahla layo,<br/>kungekho nayinye ekhamba yodwa.


text:
Kuneendlovukazi ezimatjhumi asithandathu,<br/>amakhohlo amatjhumi abunane<br/>namatlawu amanenginengi,


text:
kodwana izuba lami, opheleleko wami wehlukile,<br/>uyindodakazi eyodwa kunina,<br/>uyintandokazi yowambelethako.<br/>Iintombi nazimbonako zithi ngobusisiweko,<br/>iindlovukazi namakhohlo ziyambuka.


text:
Ngubani lo olunguza entunjeni<br/>omuhle inga yinyezi,<br/>okhanya njengelanga<br/>nomanyazela njengamabutho aphethe iimpawu na?


text:
Ngehlele hlangana nemithi yama-alimoni<br/>kobana ngibone imitjhana emrhobeni<br/>nokobana iindiribe ziyahloma<br/>namarharinada ayathuthumba na.


text:
Buya, yewubuye wena mfazi weTjhunemi;<br/>buya, yewubuye ukuze sikubukele!<br/>Maye, abafazi bathanda ukubukela umfazi weTjhunemi<br/>njengegido leMarhanayimu!


text:
Maye, zihle kangangani iinyawo zakho,<br/>ngaphakathi kwamapatlagwanakho,<br/>wena ndodakazi yekosana!<br/>Amathangakho andulungu njengomjeka,<br/>afana nomsebenzi wezandla zakasosino.


text:
Ikabakho isikurwana esiyindulungu,<br/>esihlala sinewayini elineenungo.<br/>Isisu sakho silitjathwana lekoroyi<br/>elizombelezwe mamakhwa.


text:
Intamakho injengombhotjhongo wamazinyo wendlovu.<br/>Amehlwakho asiziba seRhetjhibhoni,<br/>esisesangweni leBhathi-Rabhimu.<br/>Ipumulwakho injengombhotjhongo weLibhanoni,<br/>oqalene neDamaseku.


text:
Ihlokwakho ikufaneza njengentaba yeKarameli.<br/>Umyekwakho unzima begodu uyaphazima<br/>nekosi iyakhungatheka ngawo.


text:
Ngathi, “Ngizakhwela umuthi wesundu;<br/>ngikhe amathuthumbalo.”<br/>Amabelakho akabe njengamahlukuzo wediribe<br/>nephunga lokuphefumula kwakho libe njengelamahabhula,


text:
umlomakho ube njengewayini eliphambili.<br/>Esithandweni sami iwayini lehla butjhelelezi;<br/>iye, litlelezela eembheneni ezitlerebede.


text:
Asivukele ekuseni eemvandeni zesidiribe,<br/>siyokubona bonyana iindiribe ziyahluma,<br/>amaqumbazo ayahloma<br/>nokobana amarharinada ayathuthumba na.<br/>Lapho-ke, ngizakunikela ithando lami.


text:
Ikofe iphafuza iphunga layo,<br/>emasangwenethu kuneenthelo ezimnandi zodwa,<br/>kukhona ezitja nezidala<br/>engikubekele zona sithandwa sami.


text:
Ngathana batjho bewunjengomfowethu kimi<br/>omunye ebeleni lakamma!<br/>Yeke, bekuzakuthi nangihlangana nawe ngaphandle,<br/>ngikutjhube bengikuncwange,<br/>kungabikhona ongithathela phasi.


text:
Bengizakurhola ngikhambe nawe,<br/>ngikuse ekumbeni kamma,<br/>ngikukhelele iwayini elineenungo<br/>kanye nomhluzi wamarharinada<br/>njengombana umma wangifundisa.


text:
Ntombi zeJerusalema, ngithembisani<br/>bona angeze nazamazisa namkha nivuse ithando<br/>lingakakhanuki ukuvuka.


text:
Ngubani lo owenyuka avela erhalawumbeni,<br/>oziyame ngesithandwa sakhe na?<br/>Ngakuvusa ngaphasi komuthi wamahabhula;<br/>lapho unyoko akubambela khona,<br/>iye, lapho akubambela khona<br/>nalapho akubelethela khona.


text:
Yewungibeke njengesigibo phezu kwehliziywakho,<br/>iye, nanjengesigibo emkhonwenakho.<br/>Ngambala, ithando linamandla njengokufa,<br/>isikhwele sigwame njengendawo yabafileko.<br/>Amalangabi wakhona amlilo orubhako,<br/>iye, amlilo kaSomnini.


text:
Amanzi amanengi akakghoni ukucima ithando<br/>nemilambo ayikghoni ukulirhurhula.<br/>Nanyana umuntu bekanganikela<br/>woke umnono wekumbakhe ukwenana ithando<br/>nalokho bewuzakuba kunyefulwa kwaphela.


text:
Udadwethu usesemncani,<br/>amabelakhe asaphuhla.<br/>Sizamenzelani nje udadwethu lo,<br/>mhlana azokucelwa na?


text:
Nakube useseliboda elibutjhelelezi,<br/>sizamakhelela amarhayisi wesiliva.<br/>Nakube umnyango,<br/>sizamkghabisa ngeengodo zomsedari.


text:
Mina bengiliboda elibutjhelelezi,<br/>kodwana kwanjesi amabelami anjengemibhotjhongo.<br/>Nje-ke emehlweni wesithandwa sami,<br/>ngizuze umusa.


text:
USolomoni gade anesidiribe eBhali-Hamona,<br/>wasibeka ngaphasi kwabaqaphi.<br/>Umuntu bekangakhokha ikulungwana yeempaparwana zesiliva<br/>ngeenthelo zaso.


text:
Isidiribe sami, okungesami, ngesami!<br/>Iimpaparwana eziyikulungwana zingezakho Solomoni<br/>neempaparwana ezimatjhumi amabili<br/>zingaya kubaqaphi besithelo.


text:
Lo, mbono owabonwa ngu-Isaya umsa ka-Amotsi ngoJuda neJerusalema, ngeenkhathi zokubusa kwaka-Uziya, uJotamu, u-Arhazi noHezekhiya amakhosi wakwaJuda.


text:
Lalelani nina mazulu!<br/>Ubeke indlebe nawe phasi<br/>ngombana uSomnini ukhulumile wathi:<br/>“Ngikhulise abantwana ngabondla,<br/>kodwana bangihlubukile.


text:
Ikomo iyamazi umniniyo,<br/>nodumbana igebhezi lomnikazalo,<br/>kodwana u-Israyeli akazi ilitho,<br/>abantu bami abazwisisi.


text:
Sizazizwa isizwe esonako,<br/>abantu abadisibezwa licala,<br/>inzalo yeenkhohlakali,<br/>abantwana bokonakala!<br/>Bamtjhiyile uSomnini;<br/>badelele oCwengileko ka-Israyeli, bamfulathela.


text:
Khona nisazakubethwa kuphi nje?<br/>Nisaragela phambili ngokuhlubuka,<br/>khisibe yoke ihloko ilimele<br/>ihliziywenu idanile.


text:
Kusukela efokothweni ukuya ezwanini akasenabubono,<br/>kunalokho maduma, manceba nemivuvu kwaphela<br/>ekungazange kukghanywe,<br/>kubotjhwe bekuthanjiswe ngamafutha.


text:
Inarhenu idududu,<br/>amadorobhenu aqothuliwe,<br/>amasimenu adliwa miqhamuka niqalile;<br/>iye, inarhenu ayisenalitho<br/>ibhujiswe miqhamuka.


text:
Indodakazi yeZiyoni seyisele njengomtlhatlhana esidiribeni,<br/>njengehlahla lomtlhatlhana esimini yamakomukomu<br/>nanjengedorobho elivinjezelweko.


text:
Ukube uSomnini uMninimandlawoke<br/>akhange asitjhiyele abambalwa abaphunyurhileko<br/>besizokuba njengeSodoma, sifane neGomora.


text:
Yizwani amezwi kaSomnini, nina babusi beSodoma;<br/>nilalele ifundiso kaZimenu, nina bantu beGomora!”


text:
USomnini uthi:<br/>“Ubunengi bemihlabelwenu buyini kimi na?<br/>Ngidinekile ngemihlabelo yokutjhiswa<br/>yamaqama namafutha weembandana!<br/>Angithokozi ngeengazi zeenkunzi,<br/>zeemvana nezeempongo!


text:
Lokha naningena ebukhoneni bami<br/>iinlwana zenu zigidizela ngesirhodlweni sami.<br/>Ngubani obawe lokho ezandleni zenu?


text:
Ningasayilethi iminikelo engazisiko!<br/>Ukutjhiswa kwetjhwalo kusinyenyiso kimi!<br/>Angeze ngisamukela imikhosenu nakube kunokonakala,<br/>iye, ukwethwasa kwenyanga,<br/>amaSabatha kanye nemihlanganwenu.


text:
Ngiyayizonda imigidenu yokuthwasa kwenyanga<br/>neminyanyenu yeenkhathi enizijamisileko.<br/>Kumthwalo phezu kwami<br/>begodu sengidiniwe kuyithwala.


text:
Lokha nanelula izandla zenu nithandaza,<br/>Ngizokuvala amehlwami kini<br/>nanyana ningenza imithandazo eminengi kangangani<br/>angekhe ngiyilalele.<br/>Izandla zenu zizele iingazi.


text:
Nifunde ukwenza okulungileko;<br/>funani ukulunga,<br/>nikhuthaze abagandelelweko,<br/>jamelani indaba yeentandani,<br/>nivikele abahlolokazi.


text:
“Seningeza-ke, sikhulumisane”, kutjho uSomnini,<br/>“Nanyana izono zenu zitlerebede,<br/>zizaba mhlophe njengesithwathwa,<br/>nanyana zibomvu be,<br/>zizakuba mhlophe twa.


text:
kodwana naninghanghabalako nihlubuka,<br/>nizakudliwa yisabula.”<br/>Iye, umlomo kaSomnini ukhulumile.


text:
Maye, idorobho ebelithembekile<br/>selibe yingwadla!<br/>Beligcwele ubulungiswa<br/>nokulunga bekungaphakathi kwalo,<br/>kodwana kwanjesi, ligcwele ababulali!


text:
Ababusi bakho bamahlubuka<br/>begodu babangani bamasela.<br/>Omunye nomunye uthanda ukufunjathiswa,<br/>ugijima ngemva kwezipho.<br/>Abasajameli iintandani<br/>nendaba yabahlolokazi ayisafiki kibo.


text:
Yeke, isigwebo sakaSomnini uMninimandlawoke,<br/>ongonamandla ka-Israyeli ngilesi:<br/>“Maye kibo!<br/>Ngizozanelisa ngezitha zami;<br/>ngizibuyiselele emanabenami.


text:
Ngizokuphendulela isandla sami kuwe, Jerusalema;<br/>ngicwengise amanyelakho kube njengesoda<br/>bengisuse loke ibibi lakho.


text:
Ngizakubuyisela abagwebi bakho<br/>kube njengemihleni yaphambilini,<br/>abeluleki bakho njengekuthomeni.<br/>Emva kwalokho uzakubizwa<br/>bona ulidorobho lokulunga,<br/>iye, idorobho elithembekileko.


text:
kodwana abahlubukako nezoni<br/>bazakwephulwa bokanyana njalo<br/>nalabo abafulathela uSomnini bazakubhubha.


text:
Bazakuba neenhloni<br/>ngebanga lemithi yama-owuku<br/>egade senizithabise ngayo.<br/>Nizakudana ngebanga leemvande enizikhethileko.


text:
Onamandla uzakuba njengamaqobetjhwana<br/>nomsebenzakhe ube ngowehlasi;<br/>iye, uzakutjha ndawonye nomsebenzakhe<br/>kungabi nomcimi.”


text:
Kuzakuthi emihleni yokuphela<br/>intaba yethempeli lakaSomnini inzinziswe<br/>esiqongolweni seentaba.<br/>Izakuphakanyiswa ngaphezu kwemibundu<br/>nezizwe zoke ziwulukele kiyo.


text:
Nabantu abanengi bazakuza bathi:<br/>“Nambani sikhuphukeleni entabeni kaSomnini,<br/>ethempelini lakaZimu kaJakopo<br/>ukuze asifundise iindlela zakhe<br/>kobana sikhambe ngemizilakhe.”<br/>Mbala, umthetho uzakuvela eZiyoni<br/>nelizwi lakaSomnini eJerusalema.


text:
USomnini uzakugweba hlangana nezizwe<br/>abe enze kube nokulunga ebantwini abanengi.<br/>Bona bazakwenza iinsabula zabo amalembe wokulima<br/>nemikhontwabo imikhwa yokuqopha isidiribe.<br/>Isizwe angekhe sisaphakamisela esinye iinkhali,<br/>iye, ngitjho nokuzibandulela ipi.


text:
Maye, Somnini!<br/>Ulahle abantu bakho,<br/>indlu kaJakopo:<br/>Bagcwele ukuhlohlozelwa kwepumalanga<br/>nokuphengula njengamaFilista<br/>ngebanga lokuhlanganisa izandla nabatjhili.


text:
Inarhabo igcwele isiliva negolide;<br/>amagugwabo akapheli.<br/>Godu igcwele iinjomani;<br/>iinkarana zabo zepi azipheli.


text:
Inarhabo igcwele abosingazimu;<br/>bakhothamela umsebenzi wezandla zabo,<br/>lokho okwenziwe miminwabo.


text:
Ngaleyondlela abantu bayathotjiswa;<br/>iye, omunye nomunye wabo arhubutjhwe.<br/>Yeke ungabathetheleli Somnini!


text:
Ngenani emipharwini,<br/>nizifihle ehlabathini,<br/>nibalekele ubukhali bakaSomnini<br/>nephazimulo yobukhosi bakhe!


text:
Inyazo lomuntu ozikhakhazisako lizakuthotjiswa,<br/>ukuziphakamisa kwabantu kuguqiswe,<br/>nguSomnini kwaphela ozakuphakanyiswa mhlokho.


text:
USomnini uMninimandlawoke unelanga<br/>alijamisele boke abaziphakamisako nabakhukhumeleko,<br/>iye, ukuze athobise boke abazitjhayako:


text:
Inyazo lomuntu ozikhakhazisako lizakuguqiswa,<br/>nokuziphakamisa kwabantu kuthotjiswe;<br/>nguSomnini kwaphela ozakuphakanyiswa mhlokho.


text:
Abantu bazakugijimela emipharwini<br/>nemigodini yehlabathi,<br/>babalekele ubukhali bakaSomnini<br/>nephazimulo yobukhosi bakhe,<br/>lokha nasikimela ukwethusa iphasi.


text:
Mhlokho abantu bazakulahlela abosingazimu<br/>emakhondlweni nakibonomaphelaphelana;<br/>iye, abosingazimu babo besiliva negolide<br/>ababenze bona babakhothamele.


text:
Bazakwenza lokho<br/>lokha nabangena emaweni<br/>nemipharwini yamadwala,<br/>babalekele ubukhali bakaSomnini<br/>nephazimulo yobukhosi bakhe,<br/>lokha nasikimela ukwethusa iphasi.


text:
Qalani, uSomandla onguSomnini uMninimandlawoke<br/>sewuzokususa eJerusalema nakwaJuda<br/>okwabiwako nokudzinyelelwe kikho;<br/>iye, koke okwabiwako kokudla<br/>nakho koke kwamanzi:


text:
induna yamatjhumi amahlanu kanye nesikhulu,<br/>umeluleki nosoziga ongumakadebona<br/>kanye nosomlingo onobuhlakani.


text:
USomnini uthi:<br/>“Ngizakwenza abesana babe makhosanabo<br/>neenhlanganahloko zizakubusa phezu kwabo.


text:
Abantu bazakugandelelana:<br/>umuntu ajamelane nomuntu,<br/>iye, umuntu ajamelane nomnganakhe.<br/>Ilutjha lizakuvukela abadala,<br/>abangazisiko bavukele abahlonitjhwa.


text:
Umuntu uzakugugudlhela umfowabo<br/>endlini kayise athi,<br/>‘Wena unephuraphura, yiba mbusethu,<br/>lawula nanti iqubi lamawiliwili!’


text:
Kodwana mhlokho yena uzakurhuwelela athi,<br/>‘Anginapengu!<br/>Ngiswele ngitjho ukudla nezambatho endlinami;<br/>yeke, musani ukungenza umbusi wabantu.’


text:
“Mbala, iJerusalema ikhutjiwe,<br/>uJuda uwile.<br/>Ngamezwi nangezenzo bahlanuke uSomnini,<br/>badelela nobukhona bephazimulwakhe.


text:
Ukukhetha kwabo ubuso ebandla<br/>kufakaza ngabo;<br/>njengeSodoma banegugu ngesono sabo<br/>abe abafihli.<br/>Bazazizwa ngombana bazehlisele ihlekelele!


text:
“Babusisiwe abalungileko<br/>ngombana kuzabakhambela kuhle.<br/>Mbala, bazakudla iinthelo zezenzo zabo.


text:
Bazazizwa abakhohlakeleko<br/>ngombana kuzabakhambela kumbi.<br/>Mbala, bazakubethwa ngeentonga zabo!


text:
Abantu bami bagandelelwa bahlanguli<br/>abomatjhonisa babusa phezu kwabo.<br/>Bantu bami, abarholi benu babadukisi:<br/>Baphambanisa imizilenu.”


text:
USomnini ugweba abaphathi<br/>nabarholi babantu bakhe,<br/>uthi: “Ngini enidle isidiribe sami;<br/>okwetjiwe kwabachakileko kuseendlini zenu.


text:
Nenzelelani bona nitshidlhe abantu bami<br/>nokobana nifihlize ubuso babachakileko na?”<br/>Watjho njalo uSomandla onguSomnini uMninimandlawoke.


text:
USomnini uthi:<br/>“Ngebanga lokuzitjhaya kwamadodakazi weZiyoni<br/>akhamba elule iintamezi,<br/>aphayiza amehlo,<br/>akhambela phezulu,<br/>kuzwakala nobutjharhatjharha eenyaweni,


text:
uSomandla uzokuhluthula iiyaya eenhloko zawo;<br/>iye, uSomnini uzokwenza iimpandla zawo<br/>zibe semtarini.


text:
Esikhundleni seenthako kuzakuba nesivunda;<br/>esikhundleni sekhiba kube mtletlana;<br/>esikhundleni somphotho kube liphandla;<br/>esikhundleni seengungu zethabo kube ziinzilo<br/>nesikhundleni sobuhle kube litshwayo lobukhoboka.


text:
Mhlokho abafazi abalikhomba<br/>bazakunamathela endodeni yinye,<br/>bathi kiyo:<br/>“Thina sizozondla ngokudla kwethu besizembathise;<br/>into nje, sibawa bona sibizwe ngesibongo sakho,<br/>ususe ukurhubutjhwa kwethu.”


text:
Mhlokho ihlumela lakaSomnini lizakuba lihle liphazime neenthelo zenarha zibe ligugu nedumo labasindileko kwa-Israyeli.


text:
Labo abatjhiywe eZiyoni, abaseleko eJerusalema, bazakubizwa bona ngabacwengileko, iye, omunye nomunye eJerusalema obekatlolwe kobana aphile.


text:
Lokha uSomandla nasele ahlangule amanyala wamadodakazi weZiyoni, wahlanza amabala weengazi zeJerusalema ngaphakathi kwalo ngommoya wokugweba nokuqothula,


text:
uzakudala ilifu emini nesikhatha esinelangabi elibomvu ebusuku phezu kwayo yoke indawo yentaba yeZiyoni, lapha abantu bahlanganyela khona. Iphazimulwakhe izakuba sithala phezu kwakho koke,


text:
kube njengesidalasi esenza umthunzi ekutjhiseni kwemini nobuphephelo bokubalekela isiwuruwuru nezulu.


text:
Angivume ingoma esikhundleni somnganami,<br/>iye, ingoma yomnganami ngesidiribe sakhe.<br/>Umnganami gade anesidiribe<br/>embundwini onothileko.


text:
Wawemba, wasusa woke amatje kiwo,<br/>wawutjala isidiribe esikhethekileko.<br/>Wakha isithala somlindi phakathi kwawo<br/>bewagobhodlha ubutlhodlhelo edwaleni.<br/>Walindela bona sihlome amadiribe<br/>kodwana sahloma amunyu wommango.


text:
Nje-ke uSomnini uthi:<br/>“Nina zakhamuzi zeJerusalema<br/>nani bantu bakwaJuda,<br/>gwebani hlangana nami nesidiribe sami.


text:
Yini-ke, okhunye ebengingakwenza<br/>ngesidiribe sami<br/>ukudlula lokho esele ngikwenzileko na?<br/>Kubayini ngithi<br/>lokha nangilindele bona sihlome amadiribe,<br/>sona sihlome amunyu na?


text:
Nje-ke, ngizonitjela<br/>bona ngizokwenzani ngesidiribe samesi:<br/>Ngizokususa isibiyelo saso bona sidliwe;<br/>ngigirize nomthangalaso bona sirathwe.


text:
Ngizosenza bona sibe libhudu,<br/>singasahlungwa namkha sihlawulelwe,<br/>kukhule iminga nameva;<br/>ngizokuyala namafu<br/>bona angasanisi izulu phezu kwaso.”


text:
Isidiribe sakaSomnini uMninimandlawoke<br/>siyindlu ka-Israyeli,<br/>nabantu bakwaJuda basitjalo sakhe esikhethekileko.<br/>Walindela ubulungiswa,<br/>kodwana qala, kwaba kukwephulwa komthetho<br/>walindela ukulunga,<br/>kodwana qala, kwaba sililo sesizi.


text:
Nizazizwa nina enithumba izindlu ngezindlu,<br/>niphange isimu phezu kwamasimu<br/>bekungasabi nendawo eseleko,<br/>kusale nina nodwa phakathi nenarha.


text:
Ngimzwile uSomnini uMninimandlawoke afunga athi:<br/>“Ngiqinisile izindlu ezinengi zizokuphenduka amarubhi,<br/>kuthi ezikulu nezihle zisale zinganabantu.


text:
Mbala, emasimini alitjhumi wesidiribe<br/>kuzakuphuma imigqomu emibili yewayini kwaphela<br/>nembewini engangentundu eyodwa kadumbana<br/>kuphume upumpana wamabele kwaphela.”


text:
Bazazizwa labo abavuka ngamasa,<br/>bagelagele ngemva kotjwala;<br/>bahlale bekube sebusuku,<br/>bafuthunyezwe liwayini.


text:
Eminyanyenabo kukhona imihlobohlobo yamaharibha,<br/>abosotjherere, iinghwani kanye newayini;<br/>kodwana izenzo zakaSomnini abaziyeleli<br/>nemisebenzi yezandla zakhe abayitjheji.


text:
Ngalokho abantu bami bazakuthunjwa<br/>ngebanga lokutlhoga ilwazi lakaSomnini.<br/>Abahloniphekako babo bazokufa yindlala<br/>neenqubuthu zabo zizakuphaphatheka kukoma.


text:
Iye, indawo yabafileko<br/>seyikhamise umlomayo<br/>beyawukhebelelisa ngokunganeliko.<br/>Abahloniphekako neenqubuthu zeJerusalema,<br/>labo abenza itjhada lokuzikhakhazisa,<br/>bazakwehlela kiyo.


text:
Ngaleyondlela abantu bazakuthotjiswa,<br/>omunye nomunye wabo arhubutjhwe,<br/>iye, amehlo wabazikhakhazisako athotjiswe.


text:
Kodwana uSomnini uMninimandlawoke<br/>uzakuphakanyiswa ngomthethwakhe,<br/>uZimu ocwengileko azibonakalise<br/>ngokulunga kwakhe.


text:
Iimvana zizakudla emadlelwenazo,<br/>izimvu ezinonisiweko zizidlele umathanda<br/>hlangana namarubhi.


text:
Bazazizwa labo abazidosela isibetho<br/>ngemitja yekohliso<br/>nesono njengomuntu odosa ikoloyana ngentambo;


text:
iye, labo abathi: “UZimu akarhabe,<br/>enze umsebenzakhe masinyana<br/>bona siwubone;<br/>ilisu loCwengileko wakwa-Israyeli alivele,<br/>ukuze nathi silazi.”


text:
Bazazizwa labo abathi ukonakala kulunga,<br/>ukulunga kukonakala,<br/>abenza ukukhanya inga bumnyama,<br/>ubumnyama inga kukhanya,<br/>ukubaba inga bumnandi,<br/>ubumnandi inga kubaba.


text:
Ngebangelo-ke,<br/>njengamalangabi womlilo naqothula amawunguwungu<br/>nanjengotjani obomileko nabubabulwa malangabi,<br/>ngokunjalo imirabhabo izakukhuna<br/>namakhwa wabo aphephuke njengethuli;<br/>ngombana badele umthetho kaSomnini uMinimandlawoke<br/>banyaza amezwi woCwengileko wakwa-Israyeli.


text:
Nje-ke, ubukhali bakaSomnini buyavutha<br/>ebantwini bakhe;<br/>uzakuphakamisa isandla sakhe abarhadle phasi,<br/>bekuhlengezele iintaba.<br/>Iindumbu zabo zizakufana neenzibi eendledlaneni.<br/>Nangaphezu kwakho koke lokhu<br/>ubukhali bakhe abuzukusuka,<br/>isandla sakhe sizakuhlala siphakamile:


text:
Uzakuphakamisela izizwe ezikude iphawu,<br/>abethe ipembe, abize isizwe esisepelazwe,<br/>size masinyana nangokurhaba.


text:
Akakho namunye kiso<br/>odinwako namkha okhutjwako,<br/>akakho oyendako namkha alale;<br/>akunabhande elitjhaphulukako edinini<br/>nepatlagwana elinomtjana odabukako.


text:
Imisubela yaso ibukhali nemisebaso yoke iqutjhiwe,<br/>iinqatha zeenjomani zaso zikghwara njengelitje lomlilo,<br/>amavili weenkaranyana zaso afana nesivunguvungu.


text:
Umdumaso unjengokubhodla kwebhubezi,<br/>sirora njengamabhubezana,<br/>sirhonga bese sibamba inyamazana,<br/>siyithwale kusweleke nomenyeli.


text:
Mhlokho sizakurora ngaphezu kwayo<br/>njengokubhodla kwelwandle.<br/>Lokha umuntu naqala enarheni<br/>abone ubumnyama namatlhuwo;<br/>ukukhanya kuzakuphiphazwa mamafu.


text:
Ngomnyaka okwahlongakala ngawo ikosi u-Uziya, ngabona uSomandla ahlezi esihlalweni sobukhosi esiphezulu nesiphakamileko; nomphetho wephuraphurakhe ugcwele ithempeli.


text:
Amaserafu bekaphephezela ngehla kwakhe, kungilelo nalelo lineempiko ezintandathu: Ngeempiko ezimbili gade azivale ubuso, ngezimbili iinyawo, ngezimbili aphapha.


text:
Gade arhuwelelana wodwa, elinye nelinye lithi: “Ucwengile! Ucwengile! Ucwengile uSomnini uMninimandlawoke! Iphasi loke ligcwele iphazimulwakhe!”


text:
Ngalila ngathi: “Maye mina, ngiphelile! Ngimumuntu weembhena ezisilapheleko begodu ngihlala phakathi kwabantu abanemilomo esilapheleko. Nanyana kunjalo amehlwami ayibonile iKosi, uSomnini uMninimandlawoke!”


text:
Yeke elinye lamaserafu laphaphela kimi liphethe ilahle elivuthako ebelilithethe ngedlawu e-alidarini.


text:
Lafese lathinta umlomami ngelahlelo lathi: “Qala, njengombana lokhu sekuthinte iimbhena zakho, umlandwakho sewususiwe nezono zakho sezithethelelwe.”


text:
Ngabese ngizwa ilizwi lakaSomandla lisithi: “Ngizakuthuma bani? Ozasiyela ngubani?” Ngaphendula ngathi: “Mina ngikhona, thuma mina!”


text:
Wathi:<br/>“Khamba ufese uthi ebantwinaba,<br/>‘Lalelani njalo abaphorofidi bamanga<br/>kodwana anizukuzwisisa!<br/>Yelelani njalo imibonwabo<br/>kodwana anizukulemuka!’


text:
Yenza ihliziyo yabantwaba iyathe<br/>neendlebe zabo zibe buthuntu<br/>uphophaze namehlwabo<br/>ukuze bangaboni ngawo,<br/>bezwe ngeendlebe zabo,<br/>balemuke ngeenhliziyo zabo<br/>bebaphenduke bese bayaphiliswa.”


text:
Yeke ngabuza ngathi: “Bekube nini, Somandla na?” Yena wathi:<br/>“Bekube kulapha amadorobho aba marubhi khona,<br/>kungasahlali muntu,<br/>izindlu zisale zinganabantu<br/>nenarha ibe mrhula.


text:
Ngitjho nanyana enarheni kusele itjhumi ekhulwini,<br/>nalo lizakuqothulwa godu.<br/>Kodwana njengomuthi we-owuku<br/>namkha omunye nomunye omkhulu<br/>otjhiya isiphunzi nawugawuliweko,<br/>ngokunjalo kuzakusala isiphunzi<br/>okutjho isizukulwana esicwengileko.”


text:
Ngesikhathi saka-Arhazi, umsa kaJotamu omsa ka-Uziya ikosi yakwaJuda, uRetsini ikosi ye-Aramu noPhekharhi umsa kaRemaliya, ikosi yakwa-Israyeli, bajokola bakhuphuka bona balwe neJerusalema, kodwana akhange bakghone ukuyisahlela.


text:
Lokha indlu kaDavida nayitjelwako, kwathiwa, “i-Aramu iqheme no-Efrayimu”, u-Arhazi nabantu bakhe bahlengezela ngevalo kwanga mimithi yehlathi lokha nakunommoya.


text:
Nje-ke, uSomnini wathi ku-Isaya: “Phuma wena nendodanakho uTjheyari-Yatjhubi nihlangabeze u-Arhazi ngemaphelelweni womsele ovela esizibeni esingehla, endleleni eya endaweni lapha kuhlanzwa khona iimpahla.


text:
Ufese uthi kuye, ‘Yelela, wehlise ummoya, ungesabi begodu ungadani ngenca yemitshwinya emibili yeenkuni nangebanga lobukhali obuvuthako bakaRetsini we-Aramu nomsakaRemaliya.


text:
Asikhuphukeleni kwaJuda, asethuse iJerusalema, sizihlulele yona besenze nomsa kaThabiyali abe yikosi khonapho.


text:
ngombana ihloko ye-Aramu seyiDamaseku nehloko yeDamaseku seyiRetsini kwaphela. (Ngeminyaka ematjhumi asithandathu nahlanu, u-Efrayimu uzabe asele asabalele khulu kobana angaba sisizwe.)


text:
Ihloko ye-Efrayimu seyiSamariya nehloko yeSamariya seyindodana kaRemaliya kwaphela. Nawungajami uqine ekukholweni kwakho, vele awusoze wajama.’ ”


text:
Yeke u-Isaya wathi: “Lalela la wena ndlu kaDavida! Akukaneli kanti ukukhola umuntu kobana ningabeze nikhole uZimami godu na?


text:
Ngalokho-ke, uSomandla ngokwakhe uzonenzela isibonakaliso: Qala, iqhakazana lisidisi, lizakubeletha indodana, liyithiye ibizo bona ngu-Imanuweli.


text:
Kodwana ngaphambi kokobana indodana yazi ukwahlukanisa okuhle nokumbi, inarha yamakhosi amabili owesabako lawo izabe sele itjhiyiwe.


text:
USomnini uzakuletha phezu kwakho, Arhazi, naphezu kwabantu bakho nendlini kayihlo, isikhathi esingazange khe sibe khona kusukela lapha u-Efrayimu ahlukana khona noJuda, okutjho ikosi ye-Asiriya!”


text:
Mhlokho uSomnini uzakubetha ipembe abize iimpukani emaphethelweni wemilanjana yeGibhide neenyosi ezisenarheni ye-Asiriya.


text:
Zizakubuya zoke zibuthane emirhobeni yamawa nemipharwini yamadwala, phezu kweminga yoke nemithonjeni yoke yamanzi.


text:
Mhlokho uSomandla uzakusebenzisa utjhefana oqatjhwe ngaphetjheya kweYufrathe, okutjho ikosi ye-Asiriya, agude ngaye imizimba yenu yoke. Iye, utjhefana loyo uzakususa neendevu zenu.


text:
Ngebanga lobunengi bebisi uzakudla amakghamatha. Iye, boke abasele enarheni bazakudla amakghamatha namanembe.


text:
Mhlokho, kiyo yoke indawo lapha bekuneenkulungwana zamadiribe abiza iinkulungwana zeempaparwana zesiliva, kuzakuba khona iminga nameva.


text:
Emibundwini yoke eyakhe yahlawulwa ngelembe, akusazokuyiwa kiyo ngokwesaba iminga nameva. Izakuba yindawo yokukghaphela iinkomo, lapha izimvu zizazikhambela khona umathanda.


text:
USomnini wathi kimi: “Thatha isithetjhelele esikhulu utlole kiso ngokunghwara okujayelekileko bunje: Hlangula masinyana, uphange ngokurhaba.


text:
Yeke ngangena umphorofidikazi, wazithwala wabeletha umsana. USomnini wathi kimi: “Mthiye ibizo bona nguMhlangulimsinyana-Mphangingokurhaba.


text:
Phambi kobana umsanyana akwazi ukuthi ‘Babami’ namkha ‘Mmami’, umnotho weDamaseku nepango yeSamariya kuzakusiwa ekosini ye-Asiriya.”


text:
“Abantwaba bale amanzi weTjhilowarhi ageleza kabuthaka ngombana baphela amandla ngebanga lakaRetsini nomsa kaRemaliya,


text:
ngalokho-ke uSomandla sele azobehlisela iinkhukhula ezinamandla zeYufrathe, okutjho ikosi ye-Asiriya nabahloniphekileko bayo boke. Izakuphakama ngaphezu kwawo woke amasebayo, iphuphume ngehla kwawo woke amadongayo.


text:
Izakukhiphizela iphalalele kwaJuda, irhurhule ukufikela entanyeni. Ngambala, amaphethelo wamanzi azakunaba agcwale ububanzi benarhakho, wena Imanuweli!”


text:
Abantu bathi:<br/>“Lokha nanirhahlawulako nina zizwe, nizokukhena!<br/>Lalelani nina bantu abasemaphethelweni wenarha:<br/>Nanizilungiselela ipi, nizokukhena!<br/>Iye, nanizilungiselela ipi,<br/>nizokukhena ngiyanitjela!


text:
Ningalumbisana amano,<br/>kodwana azakufeleliswa!<br/>Nanyana ningathiyisana amaqhinga,<br/>anizukuphumelela<br/>ngombana uZimu unathi.”


text:
Kodwana nakhu okwatjhiwo nguSomnini kimi lokha isandla sakhe esinamandla nasingivimba kobana ngingalandeli imikghwa yabantwaba:


text:
“Ningase senivume isivumelwano njalo nje lokha abantwaba nabathi, ‘Asenzeni isivumelwano!’ Abakwesabako ningakwesabi, ningabi nevalo ngakho.


text:
USomnini uMninimandlawoke, akabe nguye yedwa ocwengileko kini. Yena akabe kukwesaba kwenu nevalo lenu.


text:
Iye, uSomnini uzakuba yindawo ecwengileko yokuphephela, kodwana kizo zombili izindlu zakwa-Israyeli uzakuba lilitje elikhubako nedwala elibawisako. Ebantwini beJerusalema uzakuba sisifu nesithiyo.


text:
Qala, ngilapha mina nabantwana uSomnini angiphe bona kobana babe matshwayo neembonakaliso kwa-Israyeli. Koke lokhu kubuya kuSomnini uMninimandlawoke ohlala entabeni iZiyoni


text:
ngombana abantu bazakuthi kini: “Phengulani ezangomeni nakilabo abanemimoya abahlebahlebako nabamumuruzako. Angithi abantu kufuze babuze ebezimini babo; iye, babuze isifundo nesiqiniseko kabafileko malungana nabaphilako.”<br/>Nakube abantu abakhulumi okukhambisana nesiphorofidwesi esingeze saqedwa amandla ngomlingo


text:
bazakuzulazula ngedorobheni badanile begodu balambile. Lokha nasele banephango, bazakubhoka ngobukhali bathuke ikosabo nabezimu babo. Bazakuthalaza phezulu


text:
bafunafune phasi, kodwana kuzakuba kukhungatheka nobumnyama bodwa phezu kwabo. Bazakuqotjhwa basakhungathekile begodu basemnyameni, ngaphandle komkhanyo.


text:
Akuzokuba nokuphunyurha kilabo ababambeke ebumnyameni ngesikhatheso. Eenkathini ezadlulako wathobisa inarha yakwaZebuloni neyakwaNafthali, kodwana esikhathini esizako uzakuhlonipha iGalile labezizwe endleleni eya elwandle ngaphetjheya kweJordani.


text:
Abantu abakhamba ebumnyameni<br/>babone ukukhanya okukhulu,<br/>kilabo abahlala enarheni yethunzi elesabekako<br/>ukukhanya kwakhanya phezu kwabo.


text:
Sewusikhulisile isizwe, wandisa nokuthaba kwaso,<br/>sijabulile phambi kwakho njengokujabulela isivuno,<br/>iye, nanjengabantu abajabulako nababelana ipango.


text:
Mbala, njengamhlana kuhlulwa iMidiyani,<br/>uliphohlozile ijogi elidisibeza isizwe,<br/>okulibhoko elivundle emahlombaso,<br/>iye, intonga yabatjhotjhozeli baso.


text:
Elinye nelinye inyathelo lejoni<br/>elibhaduza ngetjhada<br/>nenaka lalo elichaphazelwe ziingazi<br/>lizakutjhiswa lidliwe mlilo.


text:
Mbala, sibelethelwe umntwana,<br/>siphiwe indodana.<br/>Umbuso uzakuba semahlombayo,<br/>izakubizwa bona nguMlulekimmangalisi,<br/>uZimumandla, uBabasiphelani noKosikuthula,


text:
ukuze umbuso wenabe<br/>nokuthula kungapheli<br/>esihlalweni sakaDavida nembuswenakhe.<br/>Izawunzinzisa ngokuwusekela ngobulungiswa nokulunga<br/>ukusukela ngesikhathesi bekube nini nanini.<br/>Itjisakalo kaSomnini uMninimandlawoke<br/>izakuphelelisa koke lokhu.


text:
Soke isizwe,<br/>okutjho u-Efrayimu nabahlali beSamariya,<br/>bazizwela wona,<br/>kodwana ngokuziphakamisa nokuzikhakhazisa<br/>kwehliziyo bathi:


text:
“Iintina ziwele phasi,<br/>kodwana sizakwakha ngamatje abaziweko;<br/>imithi yamakhiwani igawuliwe,<br/>kodwana sizayijamiselela ngemithi yemisedari.”


text:
Nje-ke uSomnini wandise izitha zakaRetsini<br/>bona zijamelane nama-Israyeli,<br/>watlhorholoja namanaba wawo,


text:
okutjho ama-Aramu ngepumalanga<br/>namaFilista ngetjingalanga.<br/>Wona agomojela u-Israyeli!<br/>Kikho koke lokho<br/>ubukhali bakaSomnini akhange busuke<br/>nesandla sakhe sahlala siphakamile.


text:
Ngebangelo uSomandla akhange athabe ngamasokanabo,<br/>begodu azange arhawukele ntandani namhlolokazi.<br/>Mbala, soke isizwe besinganaZimu, siziingilamkhuba<br/>nemilomo yoke ikhuluma ubudlhayela.<br/>Kikho koke lokho<br/>ubukhali bakaSomnini akhange busuke<br/>nesandla sakhe sahlala siphakamile.


text:
Ubukhohlakali buvutha njengomlilo,<br/>buqothula iminga nameva,<br/>butjhisa isithurha<br/>kube sikhatha sentuthu ekhuphukako.


text:
Ngobukhali bakaSomnini uMninimandlawoke<br/>inarha izakuba libhudu<br/>nabantu bafane neensahlela zomlilo.<br/>Akuzukuba namuntu obabalela wakwabo.


text:
Barhiribidela ngesidleni, kodwana baba nephango,<br/>badla ngesinceleni, kodwana banganeliseka.<br/>Iye, omunye nomunye wadla umfowabo:


text:
UManase wadla u-Efrayimu<br/>no-Efrayimu wadla uManase,<br/>bobabili njalo bebajamelene noJuda.<br/>Kikho koke lokho,<br/>ubukhali bakaSomnini akhange busuke<br/>nesandla sakhe sahlala siphakamile.


text:
ukuze baphambanise amalungelo wabachakileko,<br/>bagalaja iimfanelo zabadududu ebantwini bami<br/>kobana abahlolokazi babe yipangwabo<br/>neentandani zibe bongazimbi babo.


text:
Nizokwenzani ngelanga lokuhlunguphazwa,<br/>lokha kuza isiwuruwuru sivela kude na?<br/>Uzokubalekela kubani mayelana nokusizeka,<br/>umnothwenu nizowutjhiya nobani?


text:
Awa, abantwabo bazakhukhutha<br/>hlangana nabathunjwa,<br/>bawele hlangana nababuleweko.<br/>Kikho koke lokho<br/>ubukhali bakaSomnini akhange busuke<br/>nesandla sakhe sahlala siphakamile.”


text:
Godu uZimu wathi:<br/>“Azazizwa ama-Asiriya, okuyintonga yobukhali bami,<br/>esandleni sawo kunomtjhiza welaka lami.


text:
Ngiwathumela esizweni esinganaZimu,<br/>ngiwayalele ebantwini abangisilingako<br/>ukuze athathe ipango, ahluthule ipahla;<br/>abe abagadange njengedaka eendledlaneni.


text:
Kodwana wona bekangakanqophi ukwenza lokho;<br/>lokhu bekungekho emkhumbulwenawo!<br/>Kunalokho, eenhliziyweni zawo bekunokubhubhisa,<br/>iye, ukurhayila izizwe ezinengi.


text:
Ngezandla zethu<br/>sathumba imibuso enabosingazimu neenthombe<br/>ezidlula zeJerusalema neSamariya.


text:
Lokha uSomandla sele alungise indabakhe<br/>nentabeni yeZiyoni neJerusalema,<br/>uzakuthi:<br/>“Ngizokuhlunguphaza ikosi ye-Asiriya<br/>ngebanga lemisebenzi yokuzikhukhumeza kwehliziywayo<br/>nokuzikhakhazisa kwamehlwayo aziphakamisako


text:
nangebanga lokobana ithe,<br/>‘Ngamandla wesandla sami ngenze lokhu<br/>iye, ngokuhlakanipha kwami:<br/>Ngisuse imikhawulo yezizwe<br/>ngaphanga namagugwazo<br/>bengaguqisa abanamandla khulu<br/>bezakhamuzi zakhona.


text:
Njengomuntu ofunyana isihlakana senyoni,<br/>kunjalo-ke isandla sami sifikelela umnotho wezizwe.<br/>Nanjengomuntu obuthelela amaqanda aseleko,<br/>nami-ke ngibuthelele iphasi loke.<br/>Akhange kube khona ophakuza iphiko<br/>namkha ovula umlomo ngokusabisa.’ ”


text:
Izembe vane khelizikhukhumeze<br/>phezu kogawula ngalo na?<br/>Isarha yona iyazikhakhazisa<br/>phezu kosarha ngayo na?<br/>Umtjhiza wona uyamjuguja owuphakamisako<br/>namkha intonga iphakamise ongasiso isigodo na?


text:
Yeke, uSomandla, uSomnini uMninimandlawoke<br/>uzokukhehlisa iimbitjhimbitjhi zekosi ye-Asiriya;<br/>iye, uzokuthumela umgomani ovutha njengomlilo<br/>hlangana nabahloniphekako bayo.


text:
Umkhanyo ka-Israyeli uzakuba mlilo,<br/>iye, oCwengileko wakhe abe malangabi;<br/>ngelanga linye nje umlilo lo uzakutjhisa<br/>bewuqothule ameva neminga ye-Asiriya.


text:
Uzakubhubhisa ubuhle behlathi<br/>nemitjhana yakhona,<br/>iye, amatjhwaba nesiqu.<br/>I-Asiriya izakuba njengokuqobeka kowako.


text:
Mhlokho imisalela yakwa-Israyeli,<br/>okutjho abasindileko bendlu kaJakopo<br/>bazazeyama ngeqiniso kuSomnini,<br/>ongoCwengileko wakwa-Israyeli.<br/>Angekhe basazeyama ngaloyo owabamukulako.


text:
Wena Israyeli, nanyana abantu bakho<br/>bangangetjhwabatjhwaba yelwandle,<br/>kuzakubuya imisalela kwaphela.<br/>Ukubhujiswa kwakho sekumenyezelwe,<br/>kuzakupheleliswa ngokulunga.


text:
Ngalokho-ke, nakhu okutjhiwo nguSomandla, uSomnini uMninimandlawoke:<br/>“Nina bantu bami enihlala eZiyoni,<br/>ningesabi i-Asiriya nayinibetha ngentonga<br/>iphakamisela umtjhiza ngakini<br/>njengokwenza kweGibhide.


text:
Masinyana ukusilingeka kwami kini kuzakuphela<br/>nobukhali bami buzakunqotjhiswa<br/>ekubhujisweni kwe-Asiriya.”


text:
USomnini uMninimandlawoke uzakujuguja isibebhu<br/>ngehla kwama-Asiriya<br/>kube njengalokha amadlha amaMidiyani<br/>edwaleni le-Orebi.<br/>Intongakhe izakuba ngehla kwelwandle<br/>uzayiphakamisa njengombana ayiphakamisa eGibhide.


text:
Mhlokho, umthwalo wekosi ye-Asiriya<br/>uzakususwa emahlombenenu<br/>nejogi layo entanyenenu lizakwephulwa.<br/>Yenyukela phambi kwepango enomnotho,


text:
Nje-ke ibutho layo lavundla umrhoba<br/>laqupha ubusuku eGeba.<br/>IRama iyathuthumela,<br/>iGibeya yakwaSawula iyabaleka.


text:
Namhlanjesi ikosi leyo<br/>izabe ijame eNobi<br/>ikhombe ngesandla sayo<br/>entabeni yethempeli leZiyoni,<br/>embundwini weJerusalema.


text:
Madekhethu!<br/>USomandla, uSomnini uMninimandlawoke<br/>uzokukghedlha iingala ngamandla amakhulu.<br/>Imithi ephakamileko izakugawulwa,<br/>iye, emide iwele phasi.


text:
UMoya kaSomnini uzakuba phezu kwalo,<br/>uMoya wokuhlakanipha nokuzwisisa,<br/>uMoya wokweluleka namandla,<br/>uMoya wokwazi nowokwesaba uSomnini.


text:
Indlela elithatha ngayo izinto<br/>izakunzinza ekwesabeni uSomnini.<br/>Alizukugweba ngokubona kwalo<br/>namkha liqunte ngezwabethi.


text:
Iye, lizakugweba abadududu ngokulunga,<br/>kwabasweleko bephasi liqinte ngokulinganako.<br/>Lizakurhadla iphasi ngentonga yeembhena zalo;<br/>ngomphefumulo womlomalo libhubhise iinkhohlakali.


text:
Ipisi izakuphila nemvana,<br/>ingwe ilale ndawonye nembuzi;<br/>ikonyana, ibhubezana<br/>nesilwana esinonisiweko kuzakuba ndawonye<br/>kweluswe msanyana.


text:
Ithole lizakudla mrhula munye nebhere,<br/>amakonyana wakhona alale ndawonye,<br/>ibhubezi lidle utjani njengekomo.


text:
Isana lizakuthakasa hlanu komgodi webululu<br/>nomntwana omncani afake isandla sakhe<br/>ngemgodini wembedla.


text:
Akakho ozakuba nokulimaza<br/>namkha abange umonakalo<br/>entabenami ecwengileko<br/>ngombana iphasi lizakuzala ilwazi lakaSomnini<br/>njengamanzi asibekele ilwandle.


text:
Mhlokho umrabhu kaJese uzakujama njengephawu ebantwini;<br/>izizwe ziwuhlulukele nekhaya lawo libe lidumo.


text:
Mhlokho uSomandla uzakwelula isandla sakhe kwesibili<br/>ukuhlenga imisalela yabantu bakhe abaseleko,<br/>abasuse e-Asiriya, eGibhide, ePatrosi, eKutjhe,<br/>e-Elamu, eTjhinari, eRhamathi neenhlengeleni zelwandle.


text:
Uzakuphakamisela izizwe iphawu,<br/>abuthelele abahlakazekileko bakwa-Israyeli;<br/>abuthe abaphadlhaleleko bakwaJuda<br/>kusukela emagumbini womane wephasi.


text:
Umona ka-Efrayimu uzakunyelela<br/>nezitha zakaJuda zipheliswe.<br/>Iye, u-Efrayimu angekhe asaba nomona ngoJuda<br/>noJuda angasabi sisitha saka-Efrayimu.


text:
Boke njalo bazakudoyela<br/>emehlelweni wemibundu yamaFilista ngetjingalanga,<br/>bazakuphanga ipahla yabantu bepumalanga.<br/>Bazakulawula i-Edomu neMowabi, ama-Amoni abakhonze.


text:
USomnini uzakubhubhisa ilwandlana leGibhide;<br/>akhombe iYufrathe ngesandla sakhe,<br/>ngommoya onamandla ayirhadle,<br/>ibe milanjana elikhomba<br/>ukuze umuntu akwazi ukweyama khona ngamapatlagwana.


text:
Kuzabakhona indlela evulekileko<br/>yemisalela yabantu bakhe.<br/>Kilabo abasele e-Asiriya,<br/>kuzakuba njengamhlana ama-Israyeli<br/>aphuma enarheni yeGibhide.


text:
Mhlokho wena Israyeli uzakuthi:<br/>“Somnini, ngizakukudumisa.<br/>Nanyana bewungisilingakalele,<br/>ilaka lakho lisukile wabuye wangiduduza.


text:
Ngambala uZimu uyisindiswami,<br/>ngizamethemba ngingesabi.<br/>USomnini, iye uSomnini umamandla<br/>neenkhwepha zami<br/>begodu uyisindiswami.”


text:
Mhlokho nizakuthi:<br/>“Bongani uSomnini, nibize ibizo lakhe;<br/>nazise izenzo zakhe phakathi kwezizwe;<br/>nimemezele bona ibizo lakhe liphakamile.


text:
Hlokomani, nililizele nina zakhamuzi zeZiyoni,<br/>ngombana mkhulu hlangana nani<br/>oCwengileko wakwa-Israyeli.”


text:
Phakamiselani iphawu phezu<br/>kwentatjana esipuna,<br/>nibarhuwelele ngelizwi elikhulu,<br/>nibakhwebe bona bangene<br/>emasangweni weenkhulu.


text:
Mina ngokwami ngiyale ibutho lami elicwengileko,<br/>ngabiza iingorho zami<br/>kobana zifeze ilaka lami,<br/>iye, lezo ezijabula ngobukhosi bami.


text:
Kunetjhada eentabeni,<br/>kwanga ngelesiqubuthu sabantu!<br/>Imibuso yephasi ihlokoma ngomkhosi,<br/>iye, izizwe zibuthene ndawonye!<br/>USomnini uSomandla uhlele ibutho<br/>kobana lilwe!


text:
Livela enarheni ekude,<br/>emaphethelweni wesibhakabhaka.<br/>USomnini uza neenkhali zetukuthelwakhe,<br/>kobana abhubhise ilizwe loke.


text:
Abantu bazakukhungatheka,<br/>bembathwe ziinhlungu neenhlabi<br/>njengomfazi onemirhelo;<br/>baqalane ngokukakamala,<br/>ubuso babo buphaphatheke.


text:
Qalani, ilanga lakaSomnini litjhidele ngelunya,<br/>ngobukhali nangelaka elivuthako<br/>kobana lenze inarha ibe ligagadu;<br/>iye, libhubhise izoni zayo kiyo.


text:
Iinkwekwezi zesibhakabhaka,<br/>ngitjho nezesiRuthwana nemithala yazo<br/>azizukukhupha umkhanywazo;<br/>ilanga lizakufiphala lisaphuma<br/>nenyezi ingavezi umkhanywayo.


text:
Ngizakuhlunguphaza iphasi ngobumbi balo<br/>nabakhohlakeleko ngamacalabo.<br/>Ngizakuphelisa ukuzitjhaya kweendeleli,<br/>ngithobise ukuzigqaja kweenrhonga.


text:
Ngizakusikinya amazulu<br/>ukuze iphasi lihlengezele<br/>litjhide ebunzinzweni balo.<br/>Lokhu kuzakwenzeka<br/>ngetukuthelo kaSomnini uMninimandlawoke<br/>elangeni lelaka lakhe elivuthako.


text:
Njengetsephe ethusiweko<br/>nanjengezimvu ezinganambuthi,<br/>ngiloyo naloyo uzakuphendukela ebantwini bekhabo,<br/>omunye nomunye abalekele enarheni yekhabo.


text:
Amasana wabo azakuphihlizelwa ehlabathini<br/>phambi kwamehlwabo baqalile;<br/>iinkumba zabo ziphangwe,<br/>abafazi babo bagagadlhelwe.


text:
Imisebawo izokubulala amasokana,<br/>akazukuba nezwelo phezu kwesithelo sesibeletho;<br/>amehlwawo akazukurhawukela abantwana.


text:
NakuyiBhabheli, igugu lemibuso,<br/>ubuphaziphazi bedumo lamaKasidi,<br/>izakuba njengamadorobho weSodoma neGomora<br/>ngelanga uZimu awaketula ngalo.


text:
Ayisoze beyisaba nezakhamuzi,<br/>iye, ingasahlalwa, iinzukulwana ngeenzukulwana.<br/>Ama-Arabhu asoze ahloma amatendawo<br/>nabelusi angeze balalisa imihlambabo lapho.


text:
Abothurhu berhalawumba bazakulala lapho<br/>neenkumba zayo zizale iindalwa ezitlewulako;<br/>lapho, kuzakuhlala iinciliba,<br/>kweqayeqe iimbandana ezisambuzi.


text:
Iimpisi zizakubetha umule<br/>emibhotjhongweni yeBhabheli<br/>nabophagana eengodlweni zemikhuba.<br/>Isikhathi seBhabheli sitjhidele,<br/>amalangayo angekhe elulwe.


text:
Ngaleyondlela uSomnini uzakurhawukela uJuda<br/>abuye akhethe u-Israyeli,<br/>ababuyisele enarhenabo.<br/>Abatjhili bazazifaka hlangana nabo<br/>bazinamatheze ekumbeni kaJakopo.


text:
Izizwe zizabathatha zibalethe endawenabo.<br/>Ikumba ka-Israyeli izazithumba<br/>njengamakhoboka namakhobokakazi enarheni kaSomnini.<br/>Bazakuthumba labo ebegade babathumbile,<br/>babuse phezu kwalabo ebegade babagandelele.


text:
Wena Israyeli, mhlana uSomnini akunikela ukuphumula eenhlungwini nekuwurubajekeni kwakho kanye nemsebenzini onzima ebewusetjenziswa wona,


text:
uzakutjho nasi isiga ngekosi yeBhabheli uthi:<br/>“Akhese nithi niyaqala ukuphelelwa komgandeleli!<br/>Ubunzima sebuphelile!


text:
Elakeni labo, baphobola abantu<br/>amaduma anganamkhawulo.<br/>Ebukhalini babo, babusa izizwe<br/>ngelandelela enganasirhawu.


text:
Ngitjho nemisayipurusi ithabile ngekosi leyo,<br/>imisedari yeLibhanoni ithi,<br/>‘Soloko walaliswa phasi,<br/>abagawuli abasenyukeli kithi.’


text:
“Indawo yabafileko ngaphasi iyasikinywa,<br/>kobana ikuhlangabeze nawufikako:<br/>ngebanga lakho ivusa iinthunzi;<br/>iye, boke ebegade babarholi bephasi.<br/>Iphaphamise eenhlalweni zobukhosi<br/>boke ebegade bamakhosi wezizwe.


text:
Idumo lobukhosi bakho lehliselwe<br/>endaweni yabafileko<br/>kanye netjhada lamaharibhakho.<br/>Iimpethu zimuseme ngaphasi kwakho<br/>neembungu zimukghadi ngehla kwakho.


text:
“Maye, ukuwa kwakho ezulwini wena Khwezi,<br/>iye, wena ndodana yamarimarima!<br/>Wehliselwe equlwanini,<br/>wena owise izizwe!


text:
Nguwe owathi ehliziywenakho,<br/>‘Ngizakwenyukela ezulwini,<br/>ngivuse isihlalo sami sobukhosi<br/>ngaphezu kweenkwekwezi zakaZimu;<br/>ngizakuhlala entabeni yehlangano yeendalwa zezulu,<br/>emajukujukwini wentaba yabozinyana.


text:
Abakubonako bazakugolozela,<br/>bakuqalisise kuhle, bathi,<br/>‘Umrhali lo, akusuye loya owanyakazisa iphasi,<br/>wasikinya nemibuso na?


text:
Nguye owenza ilizwe laba njengerhalawumba,<br/>wagiriza amadorobhalo,<br/>wangavuma bona abathunjwa bakhe<br/>babuyele ekhaya.’


text:
kodwana wena ulahlelwe kude nezindla lakho,<br/>njengombungu ongabulungwa emathuneni.<br/>Wena wembethwe ngabafileko,<br/>abahlatjwe ngesabula,<br/>abatjhinga phasi emgodini,<br/>badibizeswe ngamatje.<br/>Njengesidumbu esigadangwako


text:
angeze wangcwatjwa njengamakhosi amanye<br/>ngombana urhayile inarhakho,<br/>wabulala abantu bekhenu.<br/>Inga iinzukulwana zabenza okumbi<br/>angeze kusakhulunywa ngazo nini nanini.


text:
Lungisani indawo yokubulalela amadodanakhe,<br/>ngebanga lezono zaboyise.<br/>“Akangasavuki kobana azuze iphasi<br/>namkha agcwalise ubuso belizwe ngamadorobho,


text:
ngombana ngizakujamelana nawo.”<br/>Watjho njalo uSomnini uMninimandlawoke.<br/>“Ngizakuqunta eBhabheli ibizo nemisalela,<br/>abantwana neenzukulwana.”<br/>Watjho njalo uSomnini uMninimandlawoke.


text:
“Ngizayenza ibe sitete<br/>nendawo yokuhlala abogubudu.<br/>Ngizayithanyela ngomthanyelo orhayilako.”<br/>Watjho njalo uSomnini uMninimandlawoke.


text:
USomnini uMninimandlawoke ufunge wathi:<br/>“Njengombana ngicabangile, kuzakuba njalo<br/>nanjengombana ngitlamile, kuzakwenzeka.


text:
Ngizakwephula ama-Asiriya enarhenami,<br/>ngiwatshidlhe ngeenyawo eentabeni zami.<br/>Ijogi lawo lizakususwa ebantwini bami<br/>nomthwalwawo emahlombabo.


text:
Leli liqhinga elihloselwe iphasi loke;<br/>iye, sisandla sami esilulekele<br/>ngaphezu kwazo zoke izizwe.”


text:
Ngambala uSomnini uMninimandlawoke<br/>ukuhlosile lokho,<br/>nje-ke ngubani ongakutshwilisa na?<br/>Isandla sakhe selulekile,<br/>ngubani ongasirhunyeza na?


text:
Noke nina eFilistiya ningajekezeli<br/>ngokuphuka kwentonga enimadlhako<br/>ngombana emsileni wenyoka<br/>kuzakuphuma imbedla<br/>nesithelo sayo kuzakuba yinyoka emhlwazi,<br/>emsinyana inga iyaphapha.


text:
Abachake khulu kwa-Israyeli<br/>bazakufumana amadlelo<br/>nabadududu balale baphephile.<br/>Kodwana ngizakubulalisa umrabhakho ngendlala,<br/>iye, indlala ibulale imisalelakho.


text:
Lila wena sango;<br/>rhahlawula nawe dorobho,<br/>phelani amandla noke nina eFilistiya<br/>ngombana kuvela intuthu ngetlhagwini<br/>begodu akakho otjhiyiweko ekampeni yebutho.


text:
Izakuthini ipendulo eenthunyweni zamaFilista na?<br/>Izakuthi: USomnini usekele iZiyoni<br/>nabadududu ebantwini bakhe<br/>bazakufumana ubuphephelo kiyo.


text:
Isimemezelo sakaZimu ngeMowabi:<br/>Ngambala ngobusuku bokurhayilwa<br/>i-Ari-Mowabi beyibhujisiwe!<br/>Ngambala ngobusuku bokurhayilwa<br/>neKhiri-Mowabi beyibhujisiwe!


text:
Ngalokho iDibhoni ikhuphukele ethempelini,<br/>iye, eendundumeni yayokurhahlawula;<br/>uMowabi ulilela iNebo neMedeba.<br/>Zoke iinhloko zigudiwe,<br/>kwasuswa zoke iindevu.


text:
Eendledlaneni abantu bembatha iinzilo;<br/>bakhuphukela emaphahleni weenkumba nematatawini,<br/>godu woke umuntu wehla alila.


text:
IRhetjhibhoni ne-Eliyale ziyarhuwelela,<br/>amezwazo azwakala ukufikela eJahatsi.<br/>Ngalokho amadoda ahlomileko wakwaMowabi<br/>ahlaba umkhosi imiphimbawo beyarhotjhoza.


text:
Ihliziywami irhuwelela ngoMowabi,<br/>abaphalali bakhe babalekela eTsowari<br/>ne-Egilathi-Tjhelitjhiya.<br/>Mbala, emkhuphukeni weLurhithi<br/>benyuka barhahlawula;<br/>iye, nendleleni eya eRhoronayimu,<br/>bazwakalisa isililo sokurhayilwa


text:
ngombana amanzi weNimrimu omile,<br/>utjani butjhwabile, ihlaza liyatjhabalala,<br/>iye, akusenalitho elihlaza elisaseleko.


text:
Ngalokho umnono abawuzuzileko,<br/>nalokho abakubutheleleko,<br/>bakuthethe bakhamba nakho<br/>ngaphetjheya komlanjana wemidubi.


text:
Mbala, kuhlatjwe umkhosi<br/>enarheni yakwaMowabi;<br/>ukurhahlawulokho kufikelele e-Egilayimu<br/>bekwafikelela neBheri-Elimu.


text:
UZimu wathi:<br/>“Nanyana amanzi weDibhoni azele ngeengazi nje,<br/>ngiyatjho ngizakwehlisela phezu kweDibhoni ngokudluleleko:<br/>amabhubezi kilabo abaphunyurhileko beMowabi,<br/>iye, kilabo abamisalela yenarha.”


text:
Thumelani amaqamana njengesibiko<br/>kumbusi wenarha yakwaJuda<br/>ukusukela eSela ukuqamula erhalawumbeni,<br/>ukuya entabeni yeZiyoni nomlayezo othi:


text:
“Njengeenyoni ezizulazulako,<br/>lokha naziqotjhwe eenhlakaneni zazo,<br/>anjalo namadodakazi wakwaMowabi,<br/>emazibukweni we-Arinoni.


text:
Nje-ke, yiza neqhinga, wenze isiqunto;<br/>sigubuzesa ngomthunzakho njengobusuku<br/>lokha ilanga nalisefokothweni;<br/>ufihle abahlakazekileko,<br/>ungembuli abaphalali.


text:
Vumela abahlakazekileko bethu<br/>bakhosele kuwe,<br/>ube siphephelo sakaMowabi<br/>kiloyo ofuna ukubarhayila.<br/>Ngambala, isifuthefuthe lesi sizakuphela,<br/>ukurhayila kukhawuke<br/>nabagandeleli banyamalale enarheni.


text:
Angithi isihlalo sakho sobukhosi<br/>sinzinze ekwethembekeni<br/>begodu phezu kwaso kuhlezi othembekako!<br/>Iye, ngetendeni lakaDavida kunombusi<br/>othanda ubulungiswa<br/>notjhisakalela okulungileko.”


text:
Sizwile ngokuziphakamisa kwakaMowabi.<br/>Uzikhukhumeza khulu!<br/>Ukuzigqaja, ukuziphakamisa, ukuzitjhaya<br/>nekulumakhe emumoya<br/>kulilize lakolize.


text:
Kodwana nje uMowabi sewuyazilila.<br/>Boke abantu bakhona bayalila<br/>ngebanga lamakwapa wamadiribe weKhiri-Rharesethi.<br/>Iye, niyahumuza ngombana nibhujiswe nya.


text:
Ngambala amasimu weRhetjhibhoni atjhwabile,<br/>iye, neendiribe zeSibhima.<br/>Amakhosi wezizwe arhadla amadiribayo akhethekileko<br/>ebekafikelela ngitjho neJazeri,<br/>anabele erhalawumbeni;<br/>amahlumelawo gade asabalala<br/>ayamele ngaphetjheya kwelwandle.


text:
Ngalokho ngirhahlawula isililo seJazeri<br/>ngebanga leendiribe zeSibhima,<br/>ngikuthambisa ngeenyembezi,<br/>wena Rhetjhibhoni nawe Eliyale<br/>ngombana umkhosi wepi uwele esivunweni<br/>seenthelo zakho nesamabelakho.


text:
Itokozo nethabo kususiwe esivandeni seenthelo;<br/>eendiribeni akusabhinwa iingoma, akusahlokonywa<br/>nomtlhodlhi wewayini akasekho ebutlhodlhelweni.<br/>USomnini wathi: “Ngikuthulisile ukuhlokoma!”


text:
Ngalokho ihliziywami ilila njengeharibha ngoMowabi,<br/>nomphefumulwami utlhuwela iKhiri-Rheresethi.


text:
Godu uSomnini wathi:<br/>“Nanyana uMowabi angazibonakalisa<br/>namkha azikhathaze endawenakhe ecwengekileko,<br/>aye endundumeni kobana ayokuthandaza,<br/>akazukuphumelela.”


text:
Gadesi uSomnini uthi: “Eminyakeni emithathu, njengeminyaka yesisebenzi esiqatjhiweko, idumo lakaMowabi lizakuthathelwa phasi phezu kobana anesiqubuthu sabantu. Imisalela izakuba libinzana, ingabi nedumo namandla.”


text:
Isimemezelo sakaZimu ngeDamaseku:<br/>“Qala, iDamaseku ayisazokuba yidorobho,<br/>izokuba liqubi leququ.


text:
Amadorobho wakwa-Efrayimu anemithangala akasekho<br/>nobukhosi beDamaseku bunyelele.<br/>Okuseleko kwe-Aramu kuzakunyamalala<br/>njengedumo lama-Israyeli.”<br/>Watjho njalo uSomnini uMninimandlawoke.


text:
Kuzakuba njengesikhathi sokuvuna<br/>lokha nakugwetjwa ikoroyi,<br/>ingalo yomgwebi nayikghedla iinqwambi zekoroyi;<br/>iye, kube njengoburuja iinqwambi<br/>emrhobeni wamaRafa.


text:
Imisalela enarheni izakuba siburujo<br/>kube njengalokha nakutlhutlhurwa umuthi we-oliva:<br/>Kusale mabili mathathu ama-oliva<br/>avuthiweko esitlhorini<br/>abe mane mahlanu emagatjeni womuthi lowo.”<br/>Watjho njalo uSomnini uZimu wakwa-Israyeli.


text:
Abazukurhuluphela ama-aldari<br/>okumsebenzi wezandla zabo<br/>begodu abazukuqala okwenziwe miminwabo,<br/>okutjho imifanekiso yabo-Atjhera<br/>nama-aldari wetjhwalo.


text:
Mhlokho amadorobhabo azombelezwe mthangala,<br/>azakutjhiywa njengeendawo ezisantaba namahlathi,<br/>ezatjhiywa babantu lokha ama-Israyeli nafikako.<br/>Inarha leyo izakuba dududu


text:
ngombana nina bafazi nikhohlwe<br/>uZimu wesindiswenu,<br/>azange nikhumbule idwala lobuphephelo benu.<br/>Ngalokho-ke nanyana nitjala iintjalo ezikhethekileko<br/>nihlomelele uzinyana wezizwe ezitjhili iingojwana,


text:
ngitjho namhlana nizikhulisa ngelanga enazitjala ngalo,<br/>nenza bonyana zithuthumbe ngokusa enazihlomela ngakho;<br/>isivuno sizakunyelela,<br/>ngomhla wesizi nobuhlungu obungalaphekiko.


text:
Maye! Kuzwakala umrhubo wabantu abanengi,<br/>barhuba njengomrhubo welwandle!<br/>Kunokuhlokoma kwezizwe,<br/>zihlokoma njengokuhlokoma kwamanzi anamandla!


text:
Iye, izizwe zihlokoma njengokuhlokoma<br/>kwamanzi amanengi,<br/>kodwana uZimu uzazikhalima<br/>zibaleke ziye kude,<br/>zibe njengomungu ophetjhulwa mumoya eentabeni<br/>nekhula elomileko eligedwa siwuruwuru.


text:
Qala, ngokuhlwa zehlelwa kukwesaba!<br/>Ngaphambi kokusa ziyatjhabalala!<br/>Sinjalo-ke isiphetho sabasiphangako,<br/>nesabelo sabasidlelezelako.


text:
ithumele abazenda ngeNayili<br/>ngeenthayamanzi zephaphirasi emanzini!<br/>Khambani nina nthunywa ezinebelo,<br/>niye esizweni eside nesibutjhelelezi,<br/>ebantwini abesatjwa eduze nakude,<br/>isizwe esinamandla nesitshidlhako,<br/>esinenarha esezelwa milambo.


text:
Noke nina zakhamuzi zelizwe,<br/>nina enihlala ephasini,<br/>yeniqale lokha nakuphakanyiswa iphawu eentabeni!<br/>Lalelani lokha nakuvuthelwa ipalapala!


text:
Nakhu okwatjhiwo nguSomnini:<br/>“Ngizakuqala phasi ngisendawenami,<br/>ngizithulele njengesimuku emini<br/>nanjengelifu lehlobo nakutjhisako.


text:
Ngaphambi kwesivuno samadiribe,<br/>isikhathi sokuphalaza sele sidlulile<br/>sekulotjha iinthelo ezihlaza,<br/>amagatja angakahlomi azakuhlungwa ngemikhwa<br/>namahlumela womrabhu aruthulwe, alahlwe.


text:
Ngokunjalo abantwabo bazakulahlwa boke<br/>emadlangeni weentaba neembandaneni zommango.<br/>Amadlanga azazitika ngabo ihlobo loke,<br/>ngokunjalo neembandana zommango ebusika.


text:
“Ngesikhatheso kuzakulethwa iimbiko<br/>kuSomnini uMninimandlawoke,<br/>zivela esizweni eside nesibutjhelelezi<br/>ebantwini abesatjwa eduze nakude,<br/>isizwe esinamandla nesitshidlhako,<br/>esinenarha esezelwa milambo.<br/>Zizakulethwa entabeni iZiyoni,<br/>lapha kuhlala khona ibizo lakaSomnini uMninimandlawoke.”


text:
Isimemezelo sakaZimu ngeGibhide:<br/>Qala, uSomnini ukhwele ilifu eligijimako,<br/>wehlela eGibhide.<br/>Abosingazimu beGibhide<br/>bazakuthuthumela phambi kwakhe,<br/>abantu beGibhide baphele amandla.


text:
“Ngizakuvusa umGibhide ajamelane nomGibhide,<br/>umuntu alwe nomfowabo<br/>umngani alwe nomnganakhe,<br/>idorobho lilwe nedorobho,<br/>isifunda silwe nesifunda.


text:
Ummoya wamaGibhide uzakutjharagana<br/>ngombana ngizakuphambanisa amaqhingawo.<br/>Azakuphengula kibozinyana nebezimini,<br/>ezangomeni nakilabo abanemimoya.


text:
Ngizakunikela amaGibhide<br/>esandleni somphathi onesihluku,<br/>azakubuswa yikosi enelunya.”<br/>Watjho njalo uSomandla onguSomnini uMninimandlawoke.


text:
imilanjanawo izakuba nesivunda,<br/>imisele yeGibhide inciphe beyome,<br/>yoke imihlobohlobo yemigaba ayizukubuna.


text:
Isiminyaminya somhlanga magegana neNayili<br/>nebungenweni bayo elwandle sizakoma;<br/>iye, zoke iimila hlanu kweNayili zizakutjhwaba,<br/>ziphephuke, zingasaba khona.


text:
Ababambi beenhlambi bazakulila;<br/>boke abaphosa iinkghopholahlambi ngeNayili<br/>bazakuthwala imikhono ehloko<br/>nalabo abaphosela amanedabo ngemanzini bakhene.


text:
Mbala, iinkhulu zeTsowani ziindlhadlha,<br/>abeluleki abahlakaniphileko bakaFaro<br/>banikela izeluleko zobudlhadlha.<br/>Ningatjho njani kuFaro nithi,<br/>“Sisizukulwana sabahlakaniphileko,<br/>iye, samakhosi wekadeni” na?


text:
Gibhide, ziphi-ke iinhlakaniphi zakho?<br/>Azikutjele bezikwazise,<br/>lokho uSomnini uMninimandlawoke akuhlele ngawe.


text:
Iinkhulu zeTsowani ziphenduke iinrithirithi,<br/>nezeMemfisi zithembela elizeni;<br/>labo abasisekelo seenkoro<br/>baphambukise amaGibhide.


text:
USomnini udidiyele phakathi kwabo<br/>ummoya wokuhlangahlangana;<br/>baphambukisa amaGibhide<br/>kikho koke akwenzako<br/>ukuze atherezele njengesidakwa<br/>esibhadazela emahlanzwenaso.


text:
Mhlokho amaGibhide azakufana nabafazi: Azakuthuthumeliswa kukwesaba isandla sakaSomnini uMninimandlawoke lokha nasiphakamako kobana sijamelane nawo.


text:
Inarha yakwaJuda izakuba sisiga esesabekako kumaGibhide. Woke umuntu ozwa ngayo uzakwesaba ngebanga lalokho uSomnini uMninimandlawoke akuhlele ngokujamelana nabo.


text:
Mhlokho kuzakuba namadorobho amahlanu enarheni yeGibhide akhuluma isiKanana abe azimanyanise noSomnini uMninimandlawoke. Elinye lamadorobho lawo lizakubizwa bonyana liDorobho leLanga.


text:
Ngelangelo kuzakuba ne-aldari lakaSomnini ekabeni yenarha yeGibhide nelitje lakhe lesikhumbuzo emikhawulwenayo.


text:
Lokho kuzakuba njengetshwayo nobufakazi kuSomnini uMninimandlawoke enarheni yeGibhide. Lokha nabalila kiyo ngebanga lomgandeleli, uzabathumelela umsindisi abenyele abe abatjhaphulule.


text:
USomnini uzazazisa kumaGibhide, namaGibhide azakwazi uSomnini mhlokho. Azamlotjha ngemihlabelo nangeminikelo, enze iimfungo kuye.


text:
USomnini uzakumadlha amaGibhide, kodwana ngokuwamadlha abe awapholise azakuphendukela kuye. Yena uzakulalela ukuncenga kwawo bese awapholise.


text:
Mhlokho kuzakuba nendlela ekulu evela eGibhide iya e-Asiriya, lapha kuzakhamba khona ama-Asiriya naya eGibhide namaGibhide naya e-Asiriya. AmaGibhide azakulotjha uSomnini ahlangene nama-Asiriya.


text:
Mhlokho, ama-Israyeli azakuba ngewesithathu ekuzimanyaniseni namaGibhide nama-Asiriya, babe sibusiso ekabeni yephasi


text:
ngombana uSomnini uMninimandlawoke uzababusisa athi:<br/>“Akabusiswe amaGibhide abantu bami,<br/>ama-Asiriya amsebenzi wezandla zami<br/>nama-Israyeli alilifa lami.”


text:
Lokho kwenzeka ngomnyaka lokha uSarigoni ikosi ye-Asiriya nayithuma indunayo yebutho e-Atjhidodi. Induna leyo yalwa ne-Atjhidodi beyayithumba.


text:
Ngesikhatheso uSomnini wakhuluma ngo-Isaya umsa ka-Amotsi wathi: “Thukulula isambatho sokuzila edinini lakho bese uhlubula amapatlagwanakho.” Yeke wenza njalo, wakhamba hlubule neenyaweni angakafaki litho.


text:
Nje-ke uSomnini wathi: “Incekwami u-Isaya ikhambe hlubule begodu ibhadule iminyaka emithathu njengetshwayo nesibonakaliso sokujamelana neGibhide neKutjhe.


text:
Ngokunjalo-ke amaGibhide namaKutjhe, abadala nabancani, bazakurholwa yikosi ye-Asiriya njengeembotjhwa nanjengabathunjwa babulanzi, babhadule neenkhondo zabo zingakembeswa; kube lihlazo leGibhide.


text:
Abahlali benarha eseligwini bazakukhena babe neenhloni ngebanga leKutjhe ithemba labo neGibhide igugu labo.


text:
Iye, mhlokho bazakuthi, ‘Qalani bonyana kwenzekeni kilabo ebesithembele kibo nefese sabalekela kibo kobana basisize, basisindise ekosini ye-Asiriya! Maye thina! Alo sizophunyurha njani nakunje?’ ”


text:
Isimemezelo sakaZimu ngebhudu elihlanu komlambo.<br/>Njengeemvunguvungu zangesewula eziza ngokudlhegana,<br/>ngokunjalo izitha zizakuza zivela erhalawumbeni,<br/>iye, zivela enarheni eyesabekako.


text:
Ngambulelwa amezwi anzima:<br/>“Umkhapheli uyakhaphela<br/>nomrhayili uyarhayila.<br/>Khuphukani ma-Elamu!<br/>Vimbezelani maMediya!<br/>Koke ukububula okubangwe yiBhabheli<br/>ngizakuphelisa.”


text:
Ngalokho idini lami liyagedla<br/>ngisahlelwe ziinhlungu<br/>njengomfazi obelethako;<br/>ngiyabinyabinyeka ngebanga lalokho engikuzwako,<br/>ngikakamale ngalokho engikubonako.


text:
Ihliziywami iyathukuza<br/>ngethuswa lithunzi elesabekako;<br/>ukuhlwa engikuthandako<br/>kuphenduke ukuthuthumela kimi.


text:
Balungisa isithebe,<br/>bendlala iincabhana,<br/>bayagoma, bayasela.<br/>Sikimani nina nduna,<br/>nilungise iinhlangu


text:
ngombana nakhu okutjhiwo nguSomandla kimi:<br/>“Khamba, ufese ubeke umlindi,<br/>amemezele lokho akubonako;


text:
emini aqaphe iinjomani ezibotjhelwe<br/>eenkaraneni zepi<br/>namajoni akhwele abodumbana namakamela,<br/>ebusuku alalelisise kuhle.”


text:
Yeke umlindi warhuwelela wathi:<br/>“Somandla, ngijame esithaleni sokulinda<br/>imini yoke,<br/>ngibekwe endawenami yokulinda<br/>ubusuku obunye nobunye.


text:
Qala, nanguya umuntu asiza,<br/>ukhwele ikarana yeenjomani!<br/>Wabika wathi,<br/>‘Iwile, ngithi iwile iBhabheli!<br/>Zoke iinthombembazwa,<br/>zabosingazimu bayo<br/>ziphahlazeke phasi!’ ”


text:
Bantu bami abagadangiweko,<br/>iye, nina enibhuliweko,<br/>engikuzwe kuSomnini uMninimandlawoke,<br/>uZimu wakwa-Israyeli,<br/>ngikumemezela kini.


text:
Isimemezelo sakaZimu ngeDuma:<br/>Kunomuntu ongibiza aseSeyiri,<br/>uthi: “Mlindi-ke, ubusuku sele bukhambe kangangani?<br/>Mlindi-ke, ubusuku sele bukhambe kangangani?”


text:
Umlindi wathi:<br/>“Ukusa kuyeza bese kuyahlwa godu.<br/>Nanisafuna ukubuza, ningabuza;<br/>kodwana nibuye lokha godu.”


text:
Isimemezelo sakaZimu mayelana nerhalawumba:<br/>Nina milandelande yamaDedani<br/>nina enihlala eenthukghwini zerhalawumba ebusuku


text:
ngombana babalekele iinsabula,<br/>iye, iinsabula ezirhwatjhiweko<br/>nemisebe equtjhiweko,<br/>iye, babalekele ukuwurubajwa yipi.


text:
Ngambala nakhu okutjhiwo nguSomandla kimi: “Eminyakeni, njengeminyaka yesisebenzi esiqatjhiweko, loke idumo lakaKedari lizakunyelela


text:
nemisebe eseleko yeengorho zamaKedari izakuba libinzana ngombana uSomnini uZimu wakwa-Israyeli ukhulumile.”


text:
Isimemezelo sakaZimu ngomrhoba wombono.<br/>Ungenwe yini, wena Jerusalema<br/>kobana noke nikhuphukele ephahleni?


text:
Usiphithiphithi sedorobho esizele itjhada<br/>iye, wena umumuzi osiyaluyalu.<br/>Kodwana abarhayiliweko bakho<br/>abakarhayilwa ngesabula<br/>begodu abakabulawelwa epini.


text:
Ababusi bakho babalekele ndawonye,<br/>bathunjwa ngaphandle komsebe.<br/>Boke bakho abasalako<br/>bathunjwa ndawonye<br/>nanyana bebabalekele kude.


text:
Ngalokho-ke ngithi:<br/>“Ningazikhathazi ngami<br/>lokha nangilila ngibibitheka.<br/>Ningalingi ningiduduze<br/>ngokurhayilwa kwebekhethu.”


text:
Mbala, liyeza ilanga levalo,<br/>ukugadangana nokuhlangahlangana;<br/>kulilanga lakaSomandla onguSomnini uMninimandlawoke.<br/>Emrhobeni wombono<br/>kuzakuba nokurhahlawula nokulilela isizo<br/>entabeni yeZiyoni.


text:
I-Elamu sele ihlome ngesilanda<br/>namajoni akhwele iinkarana zepi ezibotjhelweko;<br/>iKhiri yembule iinhlangu.


text:
Wena Jerusalema,<br/>imirhobakho yekhethelo sele izele iinkarana zepi<br/>iye, iinkarana zepi ezibotjhelweko<br/>sezijanyiswe emasangweni.


text:
Nizakwenzela amanzi womthombo wakade umphathamanzi hlangana namaboda amabili. Kodwana azange nifune owenza umthombo lowo namkha nikhathazeke ngowawudala kade.


text:
Mhlokho, uSomnini uSomandla onguMninimandlawoke<br/>wamemezela bona kulilwe bekuzilwe.<br/>Bekumele nigude iinhloko<br/>benembathe neenzilo,


text:
kodwana esikhundleni salokho,<br/>kwaba nethabo netokozo.<br/>Nahlaba iinkomo, izimvu neembuzi<br/>nagoma inyama, nasela newayini,<br/>nathi: “Asigomeni, sisele<br/>ngombana ngomuso sizokufa.”


text:
USomnini uMninimandlawoke ukhulume eendlebeni zami:<br/>“Ngambala angeze nathethelelwa amacala la<br/>kufikela beniyokufa.”<br/>Watjho njalo uSomandla onguSomnini uMninimandlawoke.


text:
Nakhu okutjhiwo nguSomnini uSomandla, onguMninimandlawoke: “Khamba uye enduneni uTjhebhina, omphathi wesigodlo bese uthi kuye,


text:
“ ‘Ufunani lapha?<br/>Unesihlobo lapha<br/>bonyana ungabe uzicozele ithuna na?<br/>(Nguye owazicozela ithuna endaweni ephakamileko, wazenzela indawakhe yokugcina edwaleni.)


text:
“ ‘Sekusele kancani bona mina Somnini ngikufuthele ngaphandle wena ozigqajako! Ngambala ngizakutantela;


text:
iye, ubuthane njengendulungu yoboya ngikujikijele emajukujukwini. Uzakufela lapho neenkarana zakho zedumo nazo zizakusala khonapho, wena olihlazo ekumbeni yomphathakho!


text:
ngiyembathise ingubakho, ngiyibophelele edinini ngomkhungo wakho. Ngizakubeka igunya lakho esandleni sayo, ibe nguyise wezakhamuzi zeJerusalema nowekumba yakwaJuda.


text:
Emahlombayo ngizakubeka isilodlhelo sekumba kaDavida. Izakuvula kungabi nomuntu ovalako; ivale kungabi novulako.


text:
Ngizayibethela njengesikhonkhwani endaweni efaneleko, ibe sihlalo esihlonitjhwako emndenini wakwabo, iye eenzukulwaneni zoke. Kodwana woke umthwalo womndeni wakwabo uzakuphanyekwa esikhonkhwanenapho, ngitjho nazo zoke izitja zomkhaya, ukusukela kezincani ukuya kezikulu.


text:
“ ‘Mhlokho,’ kutjho uSomnini uMninimandlawoke, ‘isikhonkhwani esasibethelwe endaweni efaneleko sizakugobana, sephuke, siwe bese koke ebegade kukiso kutjhabalale.’ ”<br/>Mbala, uSomnini uMninimandlawoke ukhulumile.


text:
Isimemezelo sakaZimu ngeTirosi:<br/>Rhahlawulani nina mikhumbi yokurhweba;<br/>aninakhaya ngombana iTirosi irhayiliwe!<br/>Kwabonakala lokho<br/>nayifika ivela enarheni yamaKithi.


text:
Thulani, nina bahlali beligwini,<br/>nani barhwebi besifunda seTsidoni<br/>eneyama ilwandle.<br/>Abazenda benu


text:
behla basemanzini amanengi.<br/>Iinthoro zeTjhirhori, iye isivuno seNayili<br/>bekuyinzuzo yeTirosi<br/>okuyindawo yerhwebo yezizwe.


text:
Yiba neenhloni, wena Tsidoni<br/>ngombana ilwandle likhulumile,<br/>iye, isiphephelo salo sathi:<br/>“Angisenamirhele, angibelethi,<br/>angikakhulisi amasokana,<br/>namkha ngondle amatlawu.”


text:
Ngikho lokho okuseleko<br/>kwedorobho lenu elisiyaluyalu na?<br/>Umsuka walo ngewekadeni,<br/>abantu balo bakhamba ngerhwebo,<br/>bayokhonza emazweni akude.


text:
Ngubani ohlele lokhu<br/>ngokujamelana neTirosi na?<br/>Idorobheli belimthwesi weenhlohlo,<br/>abarhwebi balo bekumakhosana<br/>nabathengisi balo bebabahlonitjhwa ephasini.


text:
USomnini uMninimandlawoke ukuhlelile lokhu,<br/>kobana konakaliswe ukuziphakamisa<br/>kwabo boke abaziinkhulu,<br/>iye, ukuhlazisa boke abahlonitjhwako bephaseli.


text:
Bantu beTaratjhitjhi, limani inarhenu<br/>njengombana basenza magegana neNayili<br/>ngombana abasenzi imikhumbi eTirosi.


text:
USomnini welulele isandla sakhe ngehla kwelwandle,<br/>wasikinya imibuso,<br/>wakhupha umyalo mayelana neKanana,<br/>kobana kutjhabalaliswe iimphephelo zakhona.


text:
USomnini wathi:<br/>“Angeze bewusayaluzela wena Tirosi,<br/>ndodakazi yeTsidoni, tlawu eligagadlhelweko!<br/>Ngitjho nanyana ungasikima<br/>uyamele kumaKithi<br/>nalapho awuzukuphumula.”


text:
(Qala inarha yamaKasidi yenze lokhu! Isizwe esingasekhweso, okutjho ama-Asiriya, ngiso esinikelela iTirosi ngabothurhu berhalawumba. Senza iinthala zokuvimbezela, sagiriza iingodlo zayo, sayitjhiya ilirubhi.)


text:
Ngesikhatheso iTirosi lizokulitjalwa iminyaka ematjhumi alikhomba, okusikhathi sokuphila kwekosi. Ekupheleni kweminyaka ematjhumi alikhomba, kuzakwenzeka phezu kweTirosi njengengoma evunywa ngengwadla:


text:
Thatha iharibha,<br/>uzombeleze idorobho,<br/>wena ngwadla elitjelweko!<br/>Yenza umkenenezo omnandi,<br/>vuma iingoma ezinengi,<br/>ukuze ukhunjulwe.


text:
Ekupheleni kweminyaka ematjhumi alikhomba, uSomnini uzakukhambela iTirosi. Nje-ke ingwadla leyo izakuzuza godu, irhwebe ngokunyariya nayo yoke imibuso yephasi, iye, nayo yoke imibuso ebusweni bephasi.


text:
Kodwana inzuzwayo kanye nomrholwayo kuzakuhlukaniselwa uSomnini. Lokho angeze kwabekwa namkha kugcinwe, kodwana kuzakuba ngokwabaphila ebukhoneni bakaSomnini. Kuzabondla ngokwaneleko kubahlinzeke nangezambatho zakanokutjho.


text:
USomnini sele azakugiriza iphasi,<br/>alenze libe lirubhi,<br/>asonge ilingaphezulu lalo,<br/>ahlakaze nabahlali balo.


text:
Kuzose kufane:<br/>Okwenzeka ebantwini, kuzakwenzeka nebaphristini<br/>okwenzeka kumakhoboka, kwenzeke nakubanini bawo;<br/>okwenzeka encekukazini, kwenzeke nakumphathikazayo;<br/>okwenzeka kumthengi, kwenzeke nakumthengisi;<br/>okwenzeka kumbolekisi, kwenzeke nakumboleki;<br/>okwenzeka kumatjhonisa, kwenzeke nakobolekako.


text:
Inarha iyoma beyisasambe,<br/>iphasi liyabundana belisasambe,<br/>isibhakabhaka sibundana<br/>ndawonye nephasi.


text:
Iphasi lisilaphazwe bahlali balo<br/>ngombana beqe imithetho,<br/>bangalalela iimiso,<br/>bephula isivumelwano sanini nanini.


text:
Ngalokho amanikelela aginya iphasi,<br/>abahlali balo bahlunguphazeka ngomlandwabo,<br/>yeke abahlali bephasi bayaphunguka ngesibalo<br/>sekusele ibinzana lababhubhako.


text:
Ukuthakasa kwabosotjherere kuthulisiwe,<br/>ukuhlokoma kwabayaluzelako kuphelile,<br/>ukuthakasa kweharibhana kuthulisiwe.


text:
Kodwana ekabeni yephasi,<br/>iye, ngaphakathi kwezizwe kuzakuba nje:<br/>Njengalokha nakutlhutlhurwa umuthi we-oliva<br/>nanjengalokha nakuburujwa<br/>ekupheleni kwesivuno samadiribe,


text:
abantwaba bazakuphakamisa amezwi,<br/>bahlokome ngobukhosi bakaSomnini.<br/>Bazakwakwazela ukusuka elwandle bathi:


text:
“Yeke, nikelani uSomnini idumo ngepumalanga,<br/>dumisani ibizo lakaSomnini uZimu wakwa-Israyeli,<br/>nina eningeligwini lelwandle.


text:
Emkhawulweni wenarha sizwa iingoma ezithi,<br/>‘Idumo koLungileko!’ ”<br/>Kodwana ngithi:<br/>“Ngiphela amandla!<br/>Ngiphela amandla! Maye mina!<br/>Abanobukhwebetjhana benza ubukhwebetjhana,<br/>iye, abanobukhwebetjhana benza ubukhwebetjhana!


text:
Nanyana ngubani obalekela<br/>itjhada elesabekako,<br/>uzakuwela ngemgodini<br/>nophuma ngemgodinapho,<br/>uzakubanjwa sisifu!<br/>Mbala iintunja zezulu zivuliwe<br/>neensekelo zephasi ziyadengezela.


text:
Iphasi liyaphadlheka nokuphadlheka,<br/>iphasi lisikinyeka kokusikinyeka,<br/>iphasi lizanyazanyiswa kokuzanyazanyiswa.


text:
Iphasi litherezela njengesidakwa,<br/>liyethezela njengehlahla lomtlhatlhana<br/>iimphambeko zalo ziyalidisibeza,<br/>bese liyawa lingasavuki.


text:
Azakuhlanganiswa ndawonye<br/>njengeembotjhwa emgodini,<br/>avalelwe ngesikhungweni;<br/>ngemva kwamalanga amanengi ahlunguphazwe.


text:
Inyezi egcweleko izakudana,<br/>ilanga libe neenhloni<br/>ngombana uSomnini uMninimandlawoke uzakubusa,<br/>entabeni yeZiyoni neJerusalema,<br/>aveze iphazimulwakhe ebaphathini babantu bakhe.”


text:
Somnini, wena unguZimami,<br/>ngizakuphakamisa, ngidumise ibizo lakho<br/>ngombana wenze imikarisomraro,<br/>waphumelelisa amahlelo atlanywa ekadeni<br/>ngokwethembeka nangeqiniso:


text:
Wenze idorobho laba liqubi leququ,<br/>idorobho elinemithangala laba marubhi,<br/>iye, isiphephelo sabatjhili asisese lidorobho<br/>begodu asisoze savuselelwa.


text:
Mbala, ube buphephelo babachakileko<br/>iye, ubuphephelo babadududu esizini labo,<br/>usiphephelo esiwuruwurwini<br/>nomthunzi emtjhisweni.<br/>Lokha ukubhavumula kwabanelunya<br/>nabekufana nesiwuruwu esitjhayisana neboda


text:
nalokha umrhubo wabatjhili<br/>nabewufana nomtjhiso wendawo eyomileko,<br/>wena wehlisa umtjhiso loyo ngomthunzi welifu<br/>ukuze ukubhina kwabanelunya kuthuliswe.


text:
Entabeni le, uSomnini uMninimandlawoke<br/>uzokulungiselela boke abantu<br/>umnyanya weenkhanakhana<br/>newewayini eliyihleza;<br/>iye, iinkhanakhana ezinomhlosi<br/>newayini eliyihleza elitsengiweko.


text:
Entabeni leyo uzakuqeda isigubuzeso,<br/>iye, isigubuzeso esisebusweni babantu boke<br/>ekuyingubo embese zoke izizwe.


text:
Uzakuqeda ukufa unomphela.<br/>USomandla onguSomnini uzokusula zoke iinyembezi<br/>kibo boke ubuso;<br/>asuse ihlazo ebantwini bakhe,<br/>kilo loke iphasi.<br/>Mbala, uSomnini ukhulumile.


text:
Mhlokho abantu bazakuthi:<br/>“Ngambala, uZimethu ula;<br/>samqalelela bona asisindise.<br/>Iye, nguye-ke uSomnini lo esathembela kuye;<br/>yeke asithabeni, sithokoze esindiswenakhe.”


text:
Isandla sakaSomnini sizakunzinza entabeni le,<br/>kodwana uMowabi uzakugadangelwa phasi<br/>njengotjani bugadangelwa emgodini womsuqwa.


text:
UMowabi uzakwelula izandla zakhe ngemgodinapho,<br/>njengomdudi nakelula izandla bonyana athaye.<br/>USomnini uzakuthobisa ukuziphakamisa kwakhe,<br/>phezu kobana anezandla ezinekghono.


text:
Imithangalakhe yokuzivikela ephakamileko,<br/>uSomnini uzoyibhuruza ayiwise,<br/>iye, ayigirize ilale ehlabathini, ibe lithuli.


text:
Mhlokho, enarheni yakwaJuda kuzakubhinwa ingoma le:<br/>“Sinedorobho eliqinileko;<br/>UZimu ujamisa isindiso,<br/>ibe mithangala neendunduma zakhona.


text:
Thembela kuSomnini ngeenkhathi zoke<br/>ngombana uSomnini,<br/>iye, uSomnini ulidwala lanini nanini.


text:
Mbala, umadlha phasi abahlala ekuphakameni,<br/>ugiriza idorobho elingangenekiko,<br/>iye, aliwisele ehlabathini,<br/>aligirizele ethulini.


text:
Ngitjho nekugwebeni kwakho, Somnini,<br/>sisaqalelela kuwe;<br/>ukululukela komphefumulwethu,<br/>kukuzwa ibizo lakho nokulongwa kwakho.


text:
Ebusuku umphefumulwami uyakulangazelela,<br/>ngitjho nommoyami ngaphakathi uyakufunisisa.<br/>Lokha iingwebo zakho nazisephasini,<br/>abahlali belizwe bafunda okulungileko;


text:
kodwana iinkhohlakali naziphiwa umusa<br/>azifundi nakancani okulungileko.<br/>Nanyana zisenarheni yobuqotho,<br/>ziragela phambili ngobukhohlakali;<br/>azinandaba nobukhosi bakaSomnini.


text:
Somnini, isandla sakho siphakanyisiwe<br/>nanyana kunjalo zona azisiboni.<br/>Kodwana zizakubona itjisakalwakho ngabantu bakho,<br/>bese ziba neenhloni,<br/>iye, umlilo obekelwe izitha zakho uzaziqothula.


text:
Somnini, Zimethu,<br/>sakhe sabuswa ngamanye amakhosi ngaphandle kwakho,<br/>kodwana libizo lakho kwaphela esilidumisako.


text:
Sele afile kwanjesi akasoze asaphila,<br/>imimoyawo angeze yabuya iphile godu.<br/>Mbala, uwahlunguphazile, wawatjhabalalisa;<br/>wenza bona angasakhunjulwa.


text:
Wena Somnini wandise isizwe sakho,<br/>iye, wandise abantu bakho.<br/>Uzizuzele idumo,<br/>wanabisa yoke imikhawulo yenarha.


text:
Somnini, eensizini zabo bafune ubuso bakho,<br/>bazethula kuwe ngemithandazwabo,<br/>lokha ubukhali bakho nabuphezu kwabo.


text:
Njengomfazi osidisi osele azokubeletha<br/>azibinyabinya, aliliswa ziinhlabi<br/>besinjalo-ke nathi ngenca yakho, Somnini.


text:
Besisidisi, sizibinyabinya<br/>kodwana sibelethe ummoya.<br/>Sibhalelwe kuletha isindiso enarheni,<br/>abahlali belizwe basithelekela.


text:
Abafileko bakho bazakuphila,<br/>iye, abafileko bekhethu bazakuvuka.<br/>Phaphamani nihlokome nina enihlala ethulini!<br/>Mbala, umbethe wakho ungowezulwini;<br/>Zimu, uzakubhubhisa indawo yabafileko.


text:
Yenize bantu bami, ningene ngemalawinenu,<br/>nivale iminyango nasele ningenile,<br/>zifihleni kwesikhatjhana,<br/>bekudlule ilaka lakaZimu.


text:
Qalani, uSomnini sele azokuphuma endawenakhe,<br/>kobana ahlunguphaze abahlali bephasi<br/>ngebanga lezono zabo.<br/>Iphasi lizakwembula iingazi ezithululwe kilo,<br/>angeze lisabafihla ababuleweko balo.


text:
USomnini unesabula esabekako, ekulu nenamandla. Mhlokho, ngesabulakhe uzohlunguphaza unomrhaso okuyinyoka emsinyana nonomlambo okuyinyoka emasonge. Uzokubulala nenyoka yamanzi.


text:
Mina Somnini ngiyasitjheja,<br/>ngisisezela njalonjalo.<br/>Ngiselusa ubusuku nemini<br/>ukuze kungabikhona osilimazako.


text:
Angikathukutheli,<br/>kodwana loyo ongibangela iminga nameva,<br/>ngizamthelekela ngepi,<br/>ngimtjhise nakho koke lokho;


text:
Siyeza isikhathi lapha uJakopo azakumila khona,<br/>u-Israyeli ahlume abe athuthumbe,<br/>azalise ubuso bephasi ngeenthelo.


text:
USomnini akakamadlhi uJakopo<br/>ngendlela amadlhe ngayo abamumadlhileko.<br/>Azange abulale u-Israyeli<br/>ngendlela abulele ngayo abambuleleko.


text:
Wena Zimu, walungisa icala nabo<br/>ngokudunga idorobho nangokubaqotjhela kude;<br/>iye, ngelanga lesiwuruwuru sepumalanga<br/>uSomnini wabaphephetha ngommoyakhe onamandla.


text:
Mbala, uzakuhlawula icala lakaJakopo.<br/>Ngaleyondlela uzakususa umphumela wesono sakhe:<br/>Wenza woke amatje wama-aldari<br/>aba njengamatje wepembe aphuphurekako.<br/>Imifanekiso yabo-Atjhera nama-aldari wetjhwalo<br/>azange atjhiywe asajamile.


text:
Ngambala, idorobho elalinemithangala alisenabantu,<br/>libuhlalo obutjhiyiweko, lilahlwe njengerhalawumba.<br/>Lapho kukarula amakonyana,<br/>ayalala aphumule khona,<br/>aqede amatjhwaba wakhona.


text:
Nasele iingala zakhona zomile, ziyephuka;<br/>abafazi bazitheze bayokubasa umlilo ngazo.<br/>Izakhamuzi zedorobheli azinangqondo,<br/>yeke owazidalako angeze azirhawukela,<br/>owazibumbako angeze aba nomusa kizo.


text:
Mhlokho uSomnini uzakubhula iinqwambi zekoroyi ukusukela eYufrathe ukuya emlanjaneni weGibhide. Nje-ke nina ma-Israyeli nizakubuthwa ngamunye ngamunye.


text:
Mhlokho, godu kuzakuvuthelwa ipalapala ekulu, kuthi labo ebegade balahlekile enarheni ye-Asiriya nalabo abaqotjhelwa enarheni yeGibhide beze baguqe phambi kwakaSomnini entabeni ecwengileko eJerusalema.


text:
Maye ngesihlohlo sokuziphakamisa<br/>kweendakwa zakwa-Efrayimu!<br/>Umkghabiso wedumo laka-Efrayimu lowo<br/>osesiqongweni sombundu womrhoba onothileko,<br/>ufana nethuthumbo elibunako<br/>eliseenhloko zababhedlhwa liwayini!


text:
Qalani, uSomandla unaloyo onamandla noqinileko.<br/>Loyo-ke ufana nokuwuluka kwelifu elinesinanja,<br/>ihlekelele yesiwuruwuru.<br/>Iye, unjengokuwuluka kwelifu lamanzi<br/>akhukhula koke,<br/>ulalisa koke phasi.


text:
Umkghabiso wedumo laka-Efrayimu,<br/>osesiqongolweni sombundu womrhoba onothileko,<br/>ofana nethuthumbo elibunako,<br/>uzakuba njengekhiwani lokuthoma elivuthwe ihlobo lingakangeni,<br/>nanyana ngubani olibonako,<br/>uyalikha alidlele khonapho.


text:
Mhlokho uSomnini uMninimandlawoke<br/>uzakuba sihlohlo sedumo,<br/>umbhode wokuhloba kumisalela yabantu bakhe


text:
Laba nabo bayerayeriswa liwayini,<br/>batherezeliswa marhugu,<br/>iye, umphristi nomphorofidi bayerayeriswa marhugu<br/>ngebanga lewayini bayahlangahlangana,<br/>ngebanga lamarhugu bayatherezela;<br/>nabayerayera njalo baba nemibono,<br/>bayathazele nabakhupha iingwebo.


text:
Bathi:<br/>“Ulinga ukufundisa ubani ilwazi,<br/>njekhona uhlathululela ubani umlayezo?<br/>Kghani labo abalunyulwe ekumunyeni,<br/>abakhunyulwe ebeleni na?


text:
Ngombana umrhali lo uthi,<br/>‘Tsavu latsavu, tsavu latsavu,<br/>khavu lakhavu, khavu lakhavu!<br/>Libinzana lapha nebinzana laphaya!’ ”


text:
yena owathi kibo:<br/>“Lokhu kuphumula.<br/>Phumuzani abadiniweko<br/>ngombana lobu buledlhelo.”<br/>Kodwana bala ukulalela!


text:
Ngalokho ilizwi lakaSomnini kibo lizakuba ngilokhu:<br/>“Tsavu latsavu, tsavu latsavu,<br/>khavu lakhavu, khavu lakhavu!<br/>Libinzana lapha nebinzana laphaya!”<br/>Umphumela walokho kuzakuba<br/>kukobana bakhambe, badede sinyava, bephuke;<br/>iye, ngokubambeka esifwini bazakutjhotjholozwa.


text:
Ngambala nithe:<br/>“Senze isivumelwano nokufa,<br/>iye, isibopho nendawo yabafileko:<br/>Lokha isiwuruwuru esinamandla nasidlulako<br/>asizukuza kithi,<br/>ngombana senze amanga ubuphephelo bethu,<br/>sabhaca ngekohliso.”


text:
Ngalokho nakhu okutjhiwo nguSomnini uSomandla:<br/>“Qala, nginguloyo obeke ilitje lesisekelo eZiyoni,<br/>iye, ilitje elizizinyiweko,<br/>ilitje eliqakathekileko lejika elinzinzileko.<br/>Onethemba akasoze atatazela.”


text:
Ngizakwenza ubulungiswa bube silinganiso,<br/>nokulunga kube sinqophisamakho.<br/>Isinanja sizakumadlha isiphephelo samala<br/>namanzi awulukele phezu kobusithelo.


text:
Yeke isivumelwano sakho nokufa zakupheliswa,<br/>isibopho sakho nendawo yabafileko asizukujama;<br/>lokha isiwuruwuru esinamandla nasidlulako,<br/>nizakuba yinto yaso yokugadangwa.


text:
Njalo ekuseni nasidlulako, sizaniphephula,<br/>sizakuvunguza ubusuku nemini ngamalanga.<br/>Kwesabeka khulu nakuzwakala umlayezo othi:


text:
Umbhede mfitjhani khulu,<br/>kobana ningathabalala kiwo,<br/>nengubo yincani khulu,<br/>kobana ningazembesa ngayo.


text:
USomnini uzakuvela njengentabeni yePeratsimu,<br/>avuthe ngetukuthelo njengemrhobeni weGibeyoni,<br/>kobana enze izenzo zakhe.<br/>Kodwana izenzo zakhe zizakumangalisa!<br/>Iye, uzakuvela kobana enze umsebenzakhe,<br/>kodwana umsebenzakhe awukajayeleki!


text:
Yeke, masani ukunyefula;<br/>nakungasinjalo amakhamandelenu azakuqiniswa.<br/>Mbala, ngizwe umyalo<br/>ovela kuSomandla onguSomnini uMninimandlawoke<br/>begodu unzinzile:<br/>Inarha izakubhujiswa ngokupheleleko!


text:
Ingabe umlimi uhlala alimela ukutjala na?<br/>Ingabe uhlala abhedula<br/>abe aphadlhe amagade wesimakhe na?


text:
Lokha nasele aleleze isimu,<br/>urhatjha imihlobohlobo yekumini<br/>atjale ikoroyi, inyaluthi nebhali endaweni efaneleko<br/>kanye nomunye umhlobo wamabele ngemaqadi.


text:
Ikumini ayibhulwa ngesileyi sokubhula<br/>nanyana kugedwe ikarana yamavili phezu kwayo.<br/>Awa, imihlobohlobo yekumini<br/>ibhulwa ngesibhulo namkha ngesigodo.


text:
Iinthoro zokwenza isikwa ziyasilwa,<br/>kodwana akahlali azibhula.<br/>Ukhambisa iinjomani nekarana phezu kwazo<br/>kodwana azisilisiswa.


text:
Lokhu nakho kuvela kuSomnini uMninimandlawoke,<br/>unezeluleko ezimangalisako<br/>begodu unikela ipumelelo ekulu.


text:
Uzazizwa wena Ariyeli, kehla yomlilo;<br/>iye, wena Ariyeli,<br/>dorobho elivinjezelwe nguDavida!<br/>Ragelani phambili umnyaka nomnyaka,<br/>nenze iminyanya ngesikhathi sayo,


text:
kodwana ngizakuhlunguphaza i-Ariyeli,<br/>kube nokulila nokuzila;<br/>iye, idorobheli kimi lizakuba yikehla yomlilo.


text:
Ngizakuvimbezela mahlangothi woke,<br/>ngikuragelele mazombe ngeenthala,<br/>ngenze imiqaqado magegana nawe.


text:
Uzakuguqiswa, utjhebe phasi ngomlomo,<br/>ukhume ihlabathi,<br/>uzakuginya amagama nawukhulumako,<br/>ungundaze inga uyathethelela,<br/>iye, ilizwi lakho lihlebe ethulini.


text:
Nokho, ngomzuzwana nje,<br/>iwoma lezitha zakho<br/>lizakuba njengethudlana,<br/>nesiqubuthu sabanelunya<br/>sibe njengomungu ophetjhulwa mumoya.


text:
Uzakukhanjelwa nguSomnini uMninimandlawoke ngomdumo,<br/>ukusikinyeka kanye netjhada elikhulu;<br/>ngesivunguvungu nangesiwuruwuru<br/>kanye namalangabi womlilo oqothulako.


text:
Isiqubuthu sazo zoke izizwe ezisahlela i-Ariyeli,<br/>boke abalwa nayo kanye nesiphephelo sayo<br/>nalabo abayibandezelako,<br/>bazakufana nebhudango,<br/>iye, umbono webusuku.


text:
Njengomuntu olambileko nabhudanga agoma,<br/>aphaphame asaphethwe yindlala,<br/>nanyana owomileko nabhudanga asela,<br/>aphaphame abogaboga aphethwe mrhawu,<br/>sizakuba njalo nesiqubuthu sezizwe zoke,<br/>esilwa nentaba yeZiyoni.


text:
Zimangazeni, nimangale,<br/>niziphophaze niphophale!<br/>Abaphorofidi bayadakwa,<br/>kodwana ingasi ngewayini<br/>nabaphristi bayatherezela,<br/>kodwana ingasi ngamarhugu!


text:
Mbala, uSomnini urhutjhulele phezu kwenu<br/>ummoya wobuthongo,<br/>uvale amehlwenu, okutjho abaphorofidi,<br/>wembese iinhloko zenu, okutjho ababoni.


text:
Isambulo sakho koke lokhu kini sifana namezwi womtlolo osongiweko. Nawunikelwa abakwazi ukufunda, bayalwe kuthiwe, “Fundani lokhu!”, bathi, “Asikwazi ngombana usongiwe.”


text:
Godu nawunikelwa abangakwazi ukufunda kuthiwe, “Siyanikhombela, akhese nifunde lapha!”, bathi, “Thina asikwazi ukufunda!”.


text:
USomandla uthe:<br/>“Ngebanga lokobana abantwaba,<br/>batjhidela kimi ngemilomabo,<br/>bangidumisa ngeembhena zabo,<br/>khisibe iinhliziyo zabo zikude nami,<br/>nokungilotjha kwabo<br/>kungokweemfundiso zabantu,


text:
ngalokho ngizakubuyelela godu,<br/>ngenze okumangazako ngabantwaba,<br/>iye, okurarako nokungakaqheleki:<br/>Ukuhlakanipha kweenhlakaniphi zabo kuzakuphupha<br/>nengqondo yobuhlakani babo izakunyelela.”


text:
Maye kini<br/>nina enifihlela uSomnini amano ngokuzikileko,<br/>nina eninezenzo zobumnyama,<br/>nenithi: “Ngubani osibonako?<br/>Ngubani osaziko?”


text:
Ukonakala okungaka!<br/>Umbumbi angathathwa bona mdaka na?<br/>Okudaliweko kungathi kumdali okudalileko,<br/>“Akakangidali kuhle!”,<br/>namkha okubunjiweko kuthi kokubumbileko,<br/>“Umbumbami lo akanangqondo!” na?


text:
Ngokukopheza kwelihlo<br/>iLibhanoni izakuba yisimu enothileko,<br/>iye, isimu enothileko ibonakale seyinjengehlathi.


text:
Mhlokho iinthulu zizakuzwa amezwi womsongo;<br/>kuthi iimphofu zivuleke amehlo<br/>ekufifiyeleni nebumnyameni bazo.


text:
Abazithobileko bazakubuye bathabe kuSomnini<br/>nabadududu khulu bahlokome koCwengileko wakwa-Israyeli.


text:
Onelunya akasazukuba khona,<br/>nomnyefuli uzakuphelelwa,<br/>boke labo abaquphe ukwenza ubumbi bazakujutjwa,


text:
iye, labo abadurhisa abantu ngamezwi,<br/>babekele umlamuli isifu ebandla,<br/>baphayele olungileko ngeqadi ngelize.


text:
Ngalokho nakhu okutjhiwo nguSomnini owahlenga u-Abrahamu,<br/>malungana nekumba kaJakopo:<br/>“UJakopo akasazukuba neenhloni,<br/>nobuso bakhe abusazukuphaphatheka


text:
ngombana lokha abantwabakhe nababona<br/>umsebenzi wezandla zami phakathi kwabo,<br/>bazakudumisa ibizo lami,<br/>badumise oCwengileko kaJakopo,<br/>besabe uZimu ka-Israyeli.


text:
USomnini wathi:<br/>“Bazazizwa abantwana abanekani,<br/>abenza amano kodwana kungasiwo wami,<br/>benze isivumelwano ngaphandle kwentandwami,<br/>bangezelele isono phezu kwesono.


text:
Ngaphandle kokukhombela indlela kimi<br/>bayaphuma, behlele eGibhide,<br/>kobana bayokukhosela ebuphephelweni bakaFaro,<br/>baphephele emthunzini weGibhide.


text:
Ngalokho ukukhosela ebuphephelweni bakaFaro<br/>kuzakuba lihlazo kini<br/>nokuphephela emthunzini weGibhide<br/>kube kurhubutjhwa kwenu.


text:
omunye nomunye wabo uzakuba sehlazweni,<br/>ngebanga lesizwe esingeze sababhadekela,<br/>iye, isizwe esinganasizo nanzuzo,<br/>kwaphela ihlazo nokurhubutjhwa.


text:
Umthwalo obotjhelwe eenlwaneni sewungesewula,<br/>iye, enarheni yamahlungu nesizi,<br/>lapha kunamabhubezi asikazi<br/>naduna abhodlako,<br/>iye, inarha yeenqandani<br/>neenyoka ezimsinya inga ziyaphapha.<br/>Bathwele umnothwabo emhlana wabodumbana<br/>namagugwabo emalundeni wamakamela,<br/>baya esizweni esinganabubhadekelo.


text:
Mbala, iGibhide imumoya kwaphela,<br/>angeze yaba nobubhadekelo!<br/>Ngalokho ngithi ngayo,<br/>‘Ingunomrhaso ongasikinyekiko’.


text:
Khamba khona nje,<br/>ufese ukutlole lokho phambi kwabo emqebethwini,<br/>ukutlole ngokugobhodlha<br/>ukuze kube ngokwesikhathi esizako,<br/>iye, kube bufakazi banini nanini.”


text:
Ngambala lesi sisizwe esihlubukako!<br/>Babantwana abakhohlisako,<br/>abangalaleli iimfundiso zakaSomnini


text:
ngombana bathi kubaboni: “Ningaboni!”<br/>Kubaphorofidi bathi: “Ningaphorofidi okuliqiniso kithi,<br/>kodwana sitjelani okusikarako kwaphela.<br/>Phorofidani isilahlekiso!


text:
Ngalokho nakhu okwatjhiwo ngoCwengileko wakwa-Israyeli:<br/>“Ngebanga lokobana nilahle ilizwi leli,<br/>nabeka ithemba lenu ekugandeleleni nekohlakalweni,<br/>nabambelela kikho,


text:
nje-ke, icala lelo kini lizakuba<br/>njengelifa emthangaleni ophakamileko,<br/>osele utjhigamele ukubhusuka phasi<br/>nokuwa kwawo kwenzeka msinyana.”


text:
USomnini uzalisasambisa ngokungalitlhuweli.<br/>Njengokwephuka kwembiza yombumbi lizakuphahlaka<br/>kungabi neqetjhana hlangana neenquqwana<br/>lokokha amalahle eziko<br/>namkha lokukha amanzi esizibeni.


text:
Nakhu okwatjhiwo nguSomnini uSomandla<br/>ongoCwengileko wakwa-Israyeli:<br/>“Nanibuyela kimi nibekezele, nizakusinda,<br/>amandlenu azakuba sekuzithobeni nethembeni.”<br/>Kodwana nalile,


text:
nathi:<br/>“Awa thina! Sizakubaleka ngeenjomani.”<br/>Ngalokho-ke nizakubaleka kwamambala!<br/>Godu nathi: “Sizakukhwela iinjomani ezinebelo khulu.”<br/>Ngalokho-ke abanigijimisako bazakuba nebelo khulukhulu!


text:
Ikulungwana izakubaleka ngokwethuselwa ngoyedwa,<br/>iye, nibaleke noke ngokwethuselwa ngabahlanu,<br/>kufikela benisukelwe ninodwa tere<br/>njengesika phezu kwesiqongolo sentaba,<br/>iye, njengephawu phezu kombundu.


text:
Nokho uSomnini ulindele ukuba nomusa kini,<br/>yeke, uzakuphakama ube nesisa kini,<br/>ngombana uSomnini unguZimu wokulunga.<br/>Babusisiwe boke abaqalelela kuye.


text:
Ngambala, nina bantu beZiyoni, bahlali beJerusalema, anisazukulila. USomnini uzakuba nomusa kini ekuzwakaleni kwesililo senu. Iye, nakasizwako uzasiphendula.


text:
Nanyana uSomandla aninikela isikwa sesizi namanzi wamatshwenyeko, yena ongumfundisenu angeze asazifihla godu namehlwenu azambona.


text:
Nanijikela ngesidleni namkha ngesinceleni, iindlebe zenu zizakuzwa ilizwi ngemva kwenu lisithi: “Nasi indlela: Khambani kiyo.”


text:
Yeke nizakusilaphaza abosingazimu ababazwe ngesiliva neenthombe zenu ezinamekwe ngegolide. Nizabalahla njengomtjhubelo. Nizakuthi kibosingazimabo: “Sukelani le!”


text:
UZimu uzakunisa izulu phezu kwembewu oyitjalileko esimini, akunikela ikoroyi okumkhiqizo wequlwani. Umkhiqizo lowo uzakuhloma bewunone. Mhlokho ifuywakho izakukarula emadlelweni abanzi;


text:
iinkomo nabodumbana abalima amasimu bazakudla ifuru ethanjisiweko eyaphuma nakweliwa ikoroyi ngetjhefula neforogo.


text:
Kenye nenye intaba ephakemeko nombundu omude kuzakuba nemilanjana egeleza amanzi ngelanga lokurhayilwa okukhulu lokha nakugirika imibhotjhongo.


text:
Ukukhanya kwenyezi kuzakufana nokwelanga. Ukukhanya kwelanga kubuyelelwe kalikhomba njengokukhanya kwamalanga alikhomba, mhlana uSomnini abopha amanceba wabantu bakhe, alaphe amaduma avezwe kubetha kwakhe.


text:
Qala, ibizo lakaSomnini livela kude,<br/>ilaka lakhe liyavutha<br/>lenza isimukuthu esimabhombo.<br/>Iimbhena zakhe zizele itukuthelo,<br/>nelimu lakhe lifana nomlilo oqothulako.


text:
Ukuphefumula kwakhe kufana nomlambo<br/>ophuphuma ukufikelela entanyeni.<br/>USomnini uyeza kobana ahlunge izizwe,<br/>ngesihlungo sokurhayila;<br/>iye, nokufaka emihlathini yabantu<br/>amatomu abadurhisako.


text:
Nizakubhina iingoma<br/>njengalokha nanizihlambulula<br/>ebusuku ngaphambi komnyanya.<br/>Kuzakuba nethabo ehliziyweni<br/>njengalokha nakubethwa inghwani lekhambo<br/>lokukhuphukela entabeni kaSomnini<br/>olidwala laka-Israyeli.


text:
USomnini uzakuzwakalisa ilizwi lakhe elindondako;<br/>etukuthelweni evuthako<br/>uzakubonisa ukubetha kwengalwakhe<br/>ngelangabi lomlilo oqothulako,<br/>ngetjhada lezulu, ngesiwuruwuru nangesinanja.


text:
I-Asiriya izakubethwa ngevalo<br/>lokha nayizwa ilizwi lakaSomnini<br/>nalokha arhidla ngeswazi lakhe.


text:
Okhunye nokhunye ukurithwa ngeswazi lokuhlunguphaza<br/>uSomnini azakulidosa phezu kwe-Asiriya,<br/>kuzakuphekelelwa litjhada labosotjherere namaharibhana<br/>negido lokuzahlukanisela.<br/>Uzakulwa nama-Asiriya


text:
ngombana iziko lalungiselelwa kade;<br/>iye, lahlelelwa ikosawo.<br/>USomnini wenza umgodi weziko<br/>watjhinga begodu waba banzi.<br/>Kunamalahle avuthako neenkuni ezinengi,<br/>nje-ke ukuphefumula kwakaSomnini<br/>sele kuvuthela njengomlandelande wesibabuli.


text:
Bazazizwa abehlela eGibhide<br/>kobana bayokufuna isizo.<br/>Bathembele eenjomanini,<br/>iye, bathembela eenkaraneni zepi<br/>nebakhwelini bazo ngombana zizinengi khulu,<br/>kodwana bangaqaleleli koCwengileko ka-Israyeli,<br/>namkha bafune uSomnini!


text:
Kodwana ungohlakaniphileko yena<br/>begodu unekghono lokwehlisa ihlekelele.<br/>Yena akatjhuguluki emezwinakhe<br/>kodwana uzakujamelana nesigungu seenkhohlakali,<br/>nabasizi beengilamkhuba.


text:
AmaGibhide ababantu, akasinguZimu,<br/>iinjomani zawo ziyinyama, azisimumoya.<br/>Lokha uSomnini nelula isandla sakhe,<br/>umsizi oliGibhide uzakukhutjwa, nosizwako uzakuwa,<br/>boke bazakubhubha ndawonye.


text:
Nakhu okwatjhiwo nguSomnini kimi:<br/>“Njengebhubezi namkha ibhubezana<br/>elirorako nalibambe inyamazanalo,<br/>nanyana iwoma labelusi lijamelana nalo,<br/>alesatjiswa kurhuwelela kwabo,<br/>namkha lihlehle etjhadeni labo;<br/>ngokunjalo uSomnini uMninimandlawoke uzokwehla,<br/>kobana avikele intaba yeZiyoni,<br/>nemibundu yalo.


text:
Njengokuphapha kweenyoni ngehla,<br/>ngokunjalo uSomnini uMninimandlawoke uzakuvikela iJerusalema;<br/>iye, uzayivikela bekayitjhaphulule,<br/>ayibabalele bekayisindise.”


text:
Mbala, mhlokho noke nizakudela<br/>abosingazimu benu besiliva nebegolide<br/>enibenzelwe zizandla zenu ngokona.


text:
“Ama-Asiriya azakubulawa ngesabula,<br/>kodwana kungabi ngesandla somuntu;<br/>iye, azakurhiribidelwa yisabula,<br/>kodwana ekungasiyo yobhubhako.<br/>Ibutho le-Asiriya lizakubalekela isabula leyo<br/>bese amasokana wakhona akatelelwe ngomsebenzi.


text:
Idwala layo lizakunyamalala ngebanga levalo<br/>neenkhulu zayo zitjhiye iphawu ngokwesaba.”<br/>Watjho njalo uSomnini uMninimandlawoke.<br/>Umlilwakhe useZiyoni<br/>nekehlakhe iseJerusalema.


text:
Omunye nomunye wabo<br/>uzakuba njengobuphephelo emmoyeni<br/>nesiviko esiwuruwurwini;<br/>iye, njengomlambo endaweni eyomileko<br/>nomthunzi wedwala elikhulu<br/>enarheni edambileko.


text:
Imikhumbulo yabanganangqondo<br/>izakuba nokugweba okulungileko<br/>namalimu wabangunguzako<br/>azakukhuluma butjhelelezi.


text:
Isidlhadlha angeze sabizwa ngokuthi sihloniphekile,<br/>nomgulukudu angeze wathathwa njengonesithunzi


text:
ngombana isidlhadlha sikhuluma ubudlhadlha<br/>nomkhumbulwaso usopha okumbi:<br/>Sizijayeze ukungasabi uZimu,<br/>sikhuluma ngokuhlambalaza uSomnini,<br/>sidime olambileko ukudla,<br/>sibulalise owomileko ngomrhawu.


text:
Indlela yomgulukudu ikukhohlakala:<br/>Uhlela amaqhinga wokonakala<br/>ukuze ubhubhise abachakileko ngamanga<br/>ngitjho nanyana isibawo sodududu sifanelekile.


text:
Nina bafazi abazigedlileko,<br/>sikimani nilalele ilizwi lami;<br/>madodakazi azethembako,<br/>lalelani ikulumami!


text:
Ngaphezudlwana komnyaka,<br/>nina enizethembako nizakuthuthumela<br/>ngombana isivuno samadiribe sizakutshwila,<br/>isivuno seenthelo asizukuba khona.


text:
Hlengezelani nina bafazi abazigedlileko,<br/>yesabani nina enizethembako;<br/>hlubulani izambatho zangaphandle<br/>nembathe iinzilo emadininenu!


text:
iye, ngebanga lamasimu wabantu bami,<br/>embeswe mameva nomonyani,<br/>nangazo zoke iinkumba zokujabula<br/>ngedorobheni eliphithizelako.


text:
Isigodlo sizakulahlwa,<br/>idorobho eliyaluzelako litjhiywe,<br/>i-Ofeli nesithala sabalindi,<br/>zizakuba mrhula kuya kuyile,<br/>ithabo labodumbana bommango<br/>namadlelo wemihlambi.


text:
Kuzakuba njalo<br/>kufikela lapha ummoya ovela phezulu<br/>uthelwa khona kithi<br/>bese ibhudu liba yisimu enothileko,<br/>iye, isimu yeenthelo ibonakale seyinjengehlathi.


text:
Iinthelo zokulunga zizakuletha ukuthula,<br/>iye, umphumela wokulunga<br/>ube kuzotha nokuvikeleka nini nanini.


text:
Abantu bami bazakuhlala endaweni ethulileko,<br/>ngeenkumbeni ezivikelekileko<br/>neendaweni zokuphumula ezizothileko.


text:
Nibusisiwe nina enitjale<br/>magegana nayo yoke imilanjana,<br/>iye, nina enitjhaphulula ikomo nodumbana.


text:
Uzazizwa wena mrhayili!<br/>Uzazizwa wena mkhohlisi!<br/>Azange khewurhayilwe,<br/>azange khewukhohliswe,<br/>kodwana nasele uqedile ukurhayila,<br/>nawe uzakurhayilwa,<br/>nasele ulisile ukukhohlisa,<br/>nawe uzakukhohliswa.


text:
Maye Somnini!<br/>Yiba nomusa kithi,<br/>siqalelele kuwe nasinje.<br/>Yiba mamandlethu njalo ekuseni<br/>nesindiswethu eenkhathini zesizi.


text:
Izizwe zizakubaleka<br/>lokha nakuzwakala umdumo wakho<br/>nabantu bahlakazeke phambi kobukhosi bakho.


text:
Okuhlangulweko kuzakubuthelelwa<br/>njengokuqothula kwesikhonyani;<br/>njengokubhibha kwewoma lentethe<br/>abantu bawalazele ipango.


text:
Kuzakuba nokunzinza ngeenkhathi zenu,<br/>bantu beJerusalema:<br/>Ukuhlakanipha nelwazi kuzakuba yisika yesizo;<br/>ukwesaba uSomnini kuligugu leZiyoni.


text:
Iindlela zitjhiyiwe,<br/>abakhambi abasekho kizo.<br/>Umkhohlisi wephule isivumelwano,<br/>wanyaza abofakazi besivumelwano<br/>azange abe nendaba nobhubhako.


text:
Inarha iyalila begodu iyabundana;<br/>iLibhanoni iphela amandla begodu iyabuna,<br/>iTjharoni sese ifana nerhalawumba,<br/>iBhatjhani neKarameli ziwohloka amakari.


text:
Nina barhayili nimitha utjani obomileko,<br/>nizakubeletha amawunguwungu;<br/>umphefumulwenu umlilo ozoniqothula.


text:
Izoni eziseZiyoni ziphila ngevalo<br/>ukuthuthumela kwembethe abanganaZimu<br/>bathi, ‘Ngubani phakathi kwethu<br/>ongaphila ngomlilo oqothulako?<br/>Ngubani phakathi kwethu,<br/>ongaphila ngamalangabu weziko lanini nanini?’ ”


text:
Loyo okhamba ngokulunga,<br/>akhulume okunetlha,<br/>oqalela phasi inzuzo yezenzo zokugandelela,<br/>othintitha izandla zakhe<br/>angamukeli ukufunjathiswa,<br/>ovala iindlebe zakhe<br/>kobana angezwa ngokuthuluka kweengazi,<br/>namehlwakhe kobana angaboni ubumbi,


text:
yena uzakuhlala ekuphakameni,<br/>ubuphephelo bakhe buzakuba lidwala elingafikelelekiko,<br/>ukugoma kwakhe kuhlala kukhona<br/>namanzakhe aqinisekisiwe.


text:
Umkhumbulwakho uzakudlumbana ngezehlo ezethusako:<br/>isikhulu esigcina imininingwana yomthelo,<br/>umuntu olinganise isibiko<br/>nobala iinthala esidiribeni.


text:
Angeze usababona abantu abanelunya,<br/>abantu abanekulumo etjharageneko ongeze wayizwa,<br/>bakwitiza ngelimi elingazwakaliko.


text:
Qala iZiyoni, idorobho leminyanyethu!<br/>Amehlwakho akaqale iJerusalema,<br/>indawo ethulileko!<br/>Iye, itende elinzinzileko,<br/>elineenkhonkhwani ezingasoze zatsonyulwa<br/>nelineentambo ezingasoze zadatjulwa.


text:
Ngambala, lapho uSomnini uzakuba ngakithi<br/>ngobukhosi bakhe.<br/>Kuzakuba yindawo enemilambo,<br/>lapha imilanjana inabela khona<br/>ngemahlangothini woke.<br/>Lapho akuzukuthaya iinthayamanzi zamaphini<br/>begodu akuzokudlula imikhumbi enobukhosi.


text:
Mbala, Somnini umugwebethu;<br/>uSomnini umubusethu;<br/>uSomnini uyikosethu;<br/>yena uzasisindisa.


text:
Iintambo zakho zinyefile<br/>wena mkhumbi wezitha,<br/>azikghoni ukuqinisa isika<br/>namkha zithabulule iseyila.<br/>Nje-ke ipango enengi izakwahlukaniswa,<br/>ngitjho nabahluzako bazakuphanga iinhlangulo.


text:
Akunamhlali weJerusalema ozakuthi:<br/>“Ngiyagula.”<br/>Abantu abahlala lapho,<br/>bazakuthethelelwa icala labo.


text:
Tjhidelani nina zizwe, nizwe,<br/>lalelani nina bantu!<br/>Iphasi loke alizwe, nakho koke okukilo,<br/>inarha, nakho koke okumila kiyo.


text:
USomnini uthukuthelele izizwe zoke,<br/>ufuthekele loke ibutho lazo<br/>uzithuwelelisile, wazinikela ekuhlatjweni.


text:
Ababuleweko bazo bazakulahlwa,<br/>nesivunda seendumbu zabo sizakusabalala,<br/>iintaba zithonte iingazi zabo.


text:
Woke umkhambathi womkayi uzakuncithika<br/>nesibhakabhaka sisongwe njengomsongo.<br/>Iye, woke umkhambathi wakhona uzakukokorana,<br/>njengekari elitjhwaba esidiribeni,<br/>namkha isithelo esikhuna emkhiwaneni.


text:
USomnini wathi:<br/>“Isabulami nayibonakala esibhakabhakeni,<br/>qala, izakwehlela phezu kwaka-Edomu,<br/>iye, phezu kwabantu<br/>engibabekele isigwebo sokubhujiswa.”


text:
USomnini unesabula ekghamathele umhlwehlwe;<br/>iye, iphopha iingazi zeemvana,<br/>zeembuzi nezamaqama<br/>ngombana uSomnini wenze umhlabelo eBotsira,<br/>kwaba kuhlaba okukhulu enarheni yakwa-Edomu.


text:
Iinyathi zizakuwa nazo<br/>neenkunzi zizakuwa kanye nezinamandla.<br/>Inarha yama-Edomu izakugeleza iingazi<br/>nequlwanayo ivundiswe ngomhlwehlwe.


text:
Imilanjana yakwa-Edomu izakuba sikontiri,<br/>iqulwani yakhona ibe sibabuli;<br/>iye, nenarha ibe sikontiri esivuthako.


text:
Asizukucima ubusuku nemini,<br/>intuthwaso izakhuphuka mndundu.<br/>Iinzukulwana ngeenzukulwana<br/>inarha leyo izakuba libhudu;<br/>akunamuntu ozakudabula kiyo nini nanini.


text:
Izakuba lilifa lemihlobohlobo yeenrhulurhulu<br/>namagubulu ahlale kiyo.<br/>USomnini uzakwelula phezu kwe-Edomu,<br/>intambo yesilinganiso sehlangahlangano,<br/>namatje wesibekiso sokubhujiswa.


text:
Nakubabusi be-Edomu,<br/>akunalitho labo elizakusala lapho<br/>abangalibiza bona mbuso;<br/>iinkhulu zakhona zizakupheliswa.


text:
Ameva azakumila eensikeni zayo,<br/>ikhula nemitjhatjhana kuzakumumela iimphephelo.<br/>Izakuba lidzaba labophagana<br/>nobudlelo beenciliba.


text:
Iimpaka zizakuhlangana neempisi<br/>neembandana ezisambuzi zizakubetha umkhulungwana.<br/>Imimoya emimbi yobusuku izigedle lapho,<br/>ifunyane indawo yokuzipholela.


text:
Lapho umhlobo wenyoka<br/>uzakuba nesikhundla, uzalele;<br/>amadzinyanawo aqoqosele emthunzinawo.<br/>Ngambala lapho kuzakubuthana abokholo,<br/>kube ngiloyo naloyo anomnganyanakhe.


text:
(Funani benifunde encwadini kaSomnini: Iimbandanezo zitlolwe lapho begodu zikhamba ngambili. Mbala, kwayala umlomo kaSomnini nommoyakhe wazihlanganisa.


text:
USomnini nguye oziphosele ifumbe,<br/>isandla sakhe sazabela ngentambo yesilinganiso,<br/>nje-ke zizakuhlala ziyizuzile nini nanini,<br/>iinzukulwana ngeenzukulwana zizakuhlala kiyo.)


text:
Irhalawumba nenarha eyomileko kuzakuthaba,<br/>ibhudu lihlokome, liqhakaze.<br/>Njengamakhwa weTjharoni


text:
lizakuthuthumba khulu,<br/>lihlokome ngethabo nangokuvuma.<br/>Lizakunikelwa idumo leLibhanoni,<br/>ubukhosi beKarameli neTjharoni.<br/>Abathunjwa bazakubona idumo lakaSomnini<br/>nobukhosi bakaZimethu.


text:
Yithini kabaneenhliziyo ezizazako:<br/>“Qinani, ningesabi!<br/>Nangu uZimenu;<br/>uzakuza ngokubuyiselela,<br/>iye, ngomvuzo waloyo osabekako.<br/>Yena uzakuza anisindise.”


text:
abarholopheleko bazatjakadula njengehlangumataka<br/>nelimu leemumu lililizele.<br/>Mbala, amanzi azakuthumbuka erhalawumbeni<br/>nemilanjana ebhudwini.


text:
Iqulwani etjhisako izakuba sitete<br/>negagadu libe ziiyalo.<br/>Edzabeni labophagana<br/>okuyindawabo yokuphumula,<br/>utjani buzakuba mgaba nekhakha.


text:
Kuzakuba nendlela evulekileko,<br/>izakubizwa bona yindlela ecwengileko,<br/>abasilapheleko angeze bakhambe lapho,<br/>kodwana izakuba ngeyabantu bakaZimu,<br/>isikhambi angeze sadurha kiyo,<br/>ngitjho nabanganalemuko.


text:
Akunabhubezi elizaba khona lapho<br/>namkha kuvele kiyo isibandana esidabulako,<br/>angeze zafunyaneka lapho,<br/>kodwana abahlengiweko bazakhamba lapho.


text:
Iye, abahlengiweko bakaSomnini bazakubuya,<br/>beze eZiyoni ngokujekezela,<br/>ithabo elingapheliko lizakuba sihlohlo sabo;<br/>bazakuzuza ithabo nokwenama,<br/>isizi nokububula kubaleke.


text:
Ngomnyaka wetjhumi nane wokubusa kwekosi uHezekhiya, uSanirheribu ikosi ye-Asiriya wasahlela woke amadorobho wakwaJuda anemithangala bewawathumba.


text:
Kwathi ikosi ye-Asiriya iseLakitjhi yathumela umkhulumelayo nebutho elikhulu ekosini uHezekhiya eJerusalema. Wajama emseleni ovela esizibeni esingehla, endleleni eya endaweni lapha kuhlanzwa khona iimpahla.


text:
U-Eliyakhimu umsa kaRhilikhiya, umphathi wesigodlo noTjhebina ongumabhalana kanye noJowarhi ongusosiba baphuma bawahlangabeza.


text:
Umkhulumeli wekosi ye-Asiriya wabatjela bona batjele uHezekhiya bathi: “Nakhu ekutjhoko ikosi ekulu, ingwenyama ye-Asiriya ithi, ‘Ulibeke kuphi ithemba lakho lelo?


text:
Kuyabonakala bonyana uthembe iGibhide, efana nomhlanga ophukileko ohlaba uthumbuse isandla somuntu odzimelela kiwo! Kuba njalo-ke nakiloyo oziseka ngoFaro, ikosi yeGibhide.


text:
Nanyana ufuna ukungitjela bona uthembele kuSomnini uZimenu? Kanti akusuye uzinyana loyo uHezekhiya abhuruze iindunduma nama-aldarakhe lokha natjela abantu bakwaJuda nebeJerusalema bonyana balotjhe e-aldareli kwaphela?


text:
“ ‘Ngikubhejela ngekosami ye-Asiriya: Nanyana ngingakunikela iinkulungwana ezimbili zeenjomani, ungeze bewube nabantu abangazikhwela.


text:
Alo-ke, ungamsunduza njani ngitjho namunye wabaphathi abancani beensebenzi zekosami nakusahlelako na? Nanyana uthembe iGibhide bona izakulethela iinkarana nabakhweli bazo na?


text:
“ ‘Umkhulumeli wamtshima godu wathi: “Ngaphezu kwalokho, ucabanga bona ikosami ize lapha ukuzokubhubhisa inarha le ngaphandle kwelizwi lakaSomnini uZimenu na? NguZimenu loyo oyithumele lapha bona ibhubhise inarha le.” ’ ”


text:
Nje-ke u-Eliyakhimu, uTjhebina noJowarhi bathi kumkhulumeli: “Sibawa bona ukhulume neenceku zakho ngesi-Aramu ngombana sona siyasizwa. Sibawa ungakhulumi nathi ngesiJuda phambi kwabantu abaphezu komthangala wedorobho.”


text:
Kodwana umkhulumeli waphendula wathi: “Kanti nidlumbana bona ngithunywe bonyana ngikhulume iintwezi ekosinenu nakini kwaphela, kungabi nebantwini laba abahlezi phezu komthangala na? Nabo njengani kuzakufanela bona badle uthuvi babo bebasele nomhlambulukwabo!”


text:
Yeke umkhulumeli wasikima warhuwelela ngesiJuda wathi: “Lalelani ilizwi lekosi ekulu, ingwenyama ye-Asiriya!


text:
Ningamvumeli bona aniyenge nithembele kuSomnini ngokuthi athi kini:<br/>“ ‘USomnini uzasisindisa<br/>nedorobheli angekhe lanikelwa<br/>esandleni sekosi ye-Asiriya.’


text:
“Ningamlaleli uHezekhiya ngombana nakhu ekutjhoko ikosi ye-Asiriya ithi, ‘Zinikeleni! Niphume edorobheni nize kimi! Omunye nomunye kini uzazidlela esidiribeni sakhe nemakhiwanenakhe bese uziselela amanzi womgodi azenzele wona.


text:
Nje-ke ningenza lokho bengifike nginithathe nginise enarheni efanele nina, okuyinarha yekoroyi neyewayini elitjha, inarha yamabele nesidiribe.


text:
Ningakhohliswa nguHezekhiya lo ngokuthi batjho uSomnini uzanisindisa. Kukhona uzinyana wananyana ngisiphi isizwe owakhe wasindisa inarhakhe esandleni sekosi ye-Asiriya na?


text:
Baphi abozinyana beRhamathi ne-Ariphadi? Baphi abozinyana beSefarivayimu? Bayisindisa iSamariya esandleni sami na?


text:
Ngimuphi kibo boke abozinyana bamazwe la owakghona ukusindisa inarhakhe esandleni sami? Alo, uZimenu loyo yena angayisindisa njani iJerusalema esandleni sami?’ ”


text:
Kwathi bona ikosi uHezekhiya izwe ngalokho, yadabula izambatho zayo, yembatha iinzilo, yanqomba ethempelini lakaSomnini.


text:
Yathumela u-Eliyakhimu umphathi wesigodlo noTjhebina umabhalana kanye nabaphathi babaphristi ku-Isaya umphorofidi, omsa ka-Amotsi. Boke bebambethe iinzilo.


text:
Bafese bathi kuye: “Nakhu okutjhiwo nguHezekhiya uthi, ‘Ilanga lanamhlanje ngelamatlhuwo nelokuhlunguphazwa kanye nokurhubutjhwa. Linjengalokha nakufanele kubelethwe abantwana bese kutlhogeka amandla wokubabeletha.


text:
Mhlamunye uSomnini uZimakho uwezwile woke amezwi akhulunywe mkhulumeli, ogade athunywe mphathakhe ikosi ye-Asiriya bonyana azokuphoqa uZimu ophilako. Kungenzeka bona uSomnini uZimakho azibuyiselele ngamezwi awezwileko lawo. Yeke wena thandazela abantu abaseleko.’ ”


text:
u-Isaya wathi kizo: “Tjelani umphathenu bona nakhu okutjhiwo nguSomnini, ‘Ungethukwa ngalokho okuzwileko, okumamezwi iinkhulu zekosi ye-Asiriya ezingithuke ngawo.


text:
Qala-ke! Ngizokudlharumisa ikosi ye-Asiriya, izwe amahlebezi bese ibuyela enarhenayo, ibulawe ngesabula khonapho.’ ”


text:
Umkhulumeli wezwa bona ikosi ye-Asiriya isukile eLakitjhi, nje-ke wabuyela emuva wayifunyana ilwa neLebhina.


text:
USanirheribu wafumana umbiko bonyana uTirihakha ikosi yeKutjhe uyeza ukuzomsahlela. Lokha nezwa lokho, wathumela godu iinthunywa kuHezekhiya nelizwi elithi:


text:
Nginesiqiniseko sokobana uzizwele ngokwakho ukuthi amakhosi we-Asiriya enzeni kizo zoke iinarha, azibhubhisileko. Alo, wena uzakusinda na?


text:
Abozinyana bezizwe ezabhujiswa bobamkhulu bakhe bazisindisa na? Ngitjho izizwe zeGozani, zeRharani, zeRetsefu nabantu be-Edeni ebegade baseTelasari?


text:
UHezekhiya wamukela incwadi eenthunyweni wayifunda. Yeke wakhuphukela ethempelini lakaSomnini wafese wayindlala phambi kwakaSomnini.


text:
“Awu, Somnini Mninimandlawoke, wena Zimu wakwa-Israyeli ohlala phezu kwamakerubhi, nguwe wedwa uZimu ngaphezu kwemibuso yoke yephasi. Udale izulu nephasi.


text:
Awu, Somnini, akhese ubeke indlebe ulalele, uvule namehlwakho Somnini bese uyabona. Akhese uthi uyalalela woke amezwi uSanirheribu awathumele bona aphoqe uZimu ophilako.


text:
Aphosela abozinyana bazo emlilweni, ababhubhisa ngombana bebanganabujamo bakaZimu kodwana bebaziingodo namatje, izinto ezibunjwe ngezandla.


text:
Nje-ke Somnini, Zimethu, yewusisindise esandleni sekosi ye-Asiriya ukuze yoke imibuso yephasi yazi bonyana nguwe wedwa uSomnini.”


text:
Nje-ke u-Isaya umsa ka-Amotsi wathumela umlayezo kuHezekhiya wathi: “Nakhu okutjhiwo nguSomnini uZimu wakwa-Israyeli, ‘Ngebanga lokobana uthandaze kimi malungana noSanirheribu ikosi ye-Asiriya,


text:
nanti-ke ilizwi uSomnini alikhulume ngaye:<br/>“ ‘Itlawu eliyiZiyoni,<br/>liyakunyaza beliyakukhwinyisela.<br/>Indodakazi ekuyiJerusalema<br/>ikuthintithela ihloko nawufulatheleko.


text:
Ngubani omphoqileko bewamethuka na?<br/>Bewurhuwelela bani bewumphakamisele iinhlonze na?<br/>Wenze lokho koCwengileko ka-Israyeli!


text:
Ngeenceku zakho uphoqe uSomandla!<br/>Uzitjele wathi,<br/>“Ngeenkarana zami ezinengi,<br/>sengiphakamele eenqongweni zeentaba,<br/>ngitjho nemajukujukwini weLibhanoni.<br/>Ngigawule imisedari emide<br/>nemithi ekhethekileko yomsayipurusi.<br/>Ngangena emaweni wayo<br/>nesiminyaminyeni samahlathayo.


text:
Ngembe imithombo eenarheni ezitjhili,<br/>ngasela amanzi lapho.<br/>Ngebhadulo lami<br/>ngomise yoke imilanjana yeGibhide.”


text:
“ ‘Awukezwa na?<br/>Ngakuhlela kade lokho.<br/>Ngakujamisa emihleni yekadeni,<br/>nje-ke ngikuphumelelisile,<br/>kobana amadorobho anemithangala,<br/>uwenze aba liqubi lewiliwili,<br/>iye, iinqorho zenyakanyaka.


text:
Abantu bakhona baphelelwa mamandla,<br/>bakhena bebarhubutjhwa.<br/>Bafana neemila zommango,<br/>nanjengamahlumela asathambileko.<br/>Baba njengotjani etatawini<br/>obubuniswa lilanga busahluma.


text:
“ ‘Ngazi ukulala nokuvuka kwakho,<br/>ukuphuma nokungena kwakho,<br/>ngitjho nendlela ongibhavumulela ngayo.


text:
Njengombana ungibhavumulela nje<br/>nokuzikhakhazisa kwakho ngikulemukile,<br/>ngizokufaka isikghopholo sami epumulwenakho<br/>netomu lami ngemlonyenakho.<br/>Ngizokwenza ubuyele emuva ngendlela oze ngayo.


text:
“ ‘Lokhu-ke kuzakuba litshwayo kuwe Hezekhiya:<br/>“ ‘Nonyaka uzakugoma amakhakhazela,<br/>emnyakeni wesibili ugome okuzimilelako.<br/>Kodwana emnyakeni wesithathu uzakutjala bewuvune,<br/>uzakuhloma iindiribe bewugome iinthelo zazo.


text:
Godu abasindileko bendlu kaJuda,<br/>bazokuba nemirabhu ngaphasi<br/>bese bahloma iinthelo ngaphezulu


text:
ngombana abaseleko eJerusalema bazakusabalala<br/>nabasinde entabeni yeZiyoni banabe.<br/>Ukutjhisakalela kwakaSomnini uMninimandlawoke,<br/>kuzakuphelelisa lokhu.


text:
“ ‘Yeke nakhu okutjhiwo nguSomnini mayelana nekosi ye-Asiriya:<br/>“ ‘Angekhe yangena edorobheneli,<br/>namkha idumuze umsubela la.<br/>Asoze yalisahlela ngokuzivikela ngesihlangu<br/>namkha ilakhele isiqabo magegana nomthangala.


text:
Izakubuyela emuva ngendlela eze ngayo,<br/>asoze yangena kilelidorobho.’ ”<br/>Watjho njalo uSomnini.


text:
Ingilozi kaSomnini yaphuma yasahlela ekampeni yama-Asiriya abantu abaziinkulungwana ezilikhulu namatjhumi abunane nahlanu. Kwathi abantu nabavukako ekuseni ngakusasa, iindumbu bezilele ubujadajada!


text:
Kwathi ngelinye ilanga asalotjha ethempelini lakazinyanakhe uNisiroki, abesabakhe u-Adrameleki noSaretseri bamhlahlela ngesabula bebabalekela enarheni ye-Ararathi. U-Esarirhadoni umsakhe waba yikosi esikhundleni sakhe.


text:
Emihleni leyo uHezekhiya wagula wabangwa neenzibi. Umphorofidi u-Isaya umsa ka-Amotsi waya kuye wafese wathi: “Nakhu okutjhiwo nguSomnini, ‘Lungisa iindaba zomzakho ngombana uzokufa, awukazukuphola.’ ”


text:
wathi: “Awu Somnini, akhese ukhumbule bona ngakhamba phambi kwakho ngokuthembeka nangehliziyo epheleleko, ngenza okulungileko ebusweni bakho.” UHezekhiya walila kabuhlungu!


text:
“Khamba ufese utjele uHezekhiya bona uSomnini uZimu kayihlo uDavida uthi, ‘Ngiwuzwile umthandazwakho, ngabona neenyembezi zakho. Nje-ke ngizakwengeza ipilwakho ngeminyaka elitjhumi nahlanu.


text:
Qala, ngizakwenza bonyana umthunzi welanga ubuyele emuva ngamagadango alitjhumi ukuya phasi emqaqadweni ka-Arhazi.’ ” Nje-ke umthunzi welanga wabuyela emuva amagadango alitjhumi ebesele uwehlile.


text:
Mina ngadlumbana ngathi:<br/>“Phakathi kwamalangami wokuphila<br/>bekumele ngikhambe,<br/>iye, ngibizelwe ukuba semasangweni wendawo yabafileko<br/>iminyakami yoke.”


text:
Ngathi: “Angeze bengisabona uSomnini,<br/>iye, uSomnini enarheni yabaphilako;<br/>angeze bengisaqala umuntu wenyama,<br/>lokha nangiselizweni labangasekho.”


text:
Njengetende lomelusi,<br/>iinkhonkhwani zekhaya lami zitsonyuliwe,<br/>iye, itende lepilwami lilungele ukususwa kimi.<br/>Kumele ngisonge ipilwami<br/>njengomluki nakasonga umseme<br/>ngombana uSomnini bekangisusa ebulukelweni.<br/>Ubusuku nemini wena Somnini bewungiqedelela.


text:
Kwathi ngisalele lapho bekwasa,<br/>waphohloza woke amathambami njengebhubezi;<br/>iye, ubusuku nemini bewungiqedelela.


text:
Ngalila njengekonjani,<br/>ngabubula njengezuba.<br/>Ngafiphaza amehlwami ngiqale emazulwini.<br/>Ngisesizini Somandla, yewungenyele!


text:
Ngingathini nje?<br/>USomnini ukhulume nami<br/>begodu nguye owenze akuthembisileko.<br/>Ngingaphila ipilwami yoke,<br/>ngikhohlwe ubumunyu bomphefumulwami.


text:
Somandla, abantu baphila<br/>ngeenthembiso zakho.<br/>Nami ngizakuphila iminyakami yoke<br/>ngombana wena ungipholisile, wangiphilisa.


text:
Ngambala, kube nembuyiselo<br/>ukobana ngizwe ubuhlungu obungakaya.<br/>Ungigcine ethandweni lakho,<br/>wangiphephisa emgodini wokubola<br/>lokha nawufulathela zoke izono zami.


text:
Indawo yabafileko angeze yakuthokoza,<br/>ukufa angeze kwakudumisa.<br/>Labo abehlela emgodini,<br/>angeze basathembela ekwethembekeni kwakho.


text:
Ophilako, iye, ophilako nguye okudumisako<br/>njengombana ngenza namhlanjesi.<br/>Ubaba wazisa abantwabakhe<br/>ngokwethembeka kwakho:


text:
“USomnini ube lisizo lami,<br/>nje-ke asivumeni ngeenliliso zami zeenara<br/>yoke imihla yokuphila kwethu,<br/>ethempelini lakaSomnini.”


text:
Godu uHezekhiya wabuza wathi: “Sizakubayini isibonakaliso kobana ngizakukhuphukela ethempelini lakaSomnini na?”


text:
Ngesikhatheso uMerodaki-Bhaladani umsa kaBhaladani ikosi yeBhabheli wathumela incwadi nesipho kuHezekhiya ngombana gade ezwile ngokugula nangokuphola kwakhe.


text:
UHezekhiya wamukela iinthekeli ngetokozo bewazitjengisa koke okugade kungendlinakhe yamagugu: isiliva, igolide, iinungo namafutha we-oliva atsengiweko. Wazitjengisa nalokho ekugade kungendlini yeenkhali nakho koke okwafunyanwa ngeendlini zakhe zokubeka. Akunalitho ngesigodlweni sakhe namkha ebukhosini bakhe uHezekhiya angazange alikhombise iinthekelezo.


text:
Nje-ke umphorofidi u-Isaya waya ekosini uHezekhiya wabuza wathi: “Bathini abantwaba, khisibe babuyaphi khona?”<br/>UHezekhiya waphendula wathi: “Bavela khatjhana, eBhabheli.”


text:
Umphorofidi wabuza wathi: “Baboneni ngesigodlweni sakho na?”<br/>UHezekhiya wathi: “Babone koke okungesigodlweni sami. Godu akunalitho ngeendlini zami zokubeka engingazange ngibakhombise lona.”


text:
“Khulumani kuhle neJerusalema,<br/>nimemezele kilo<br/>bona lifezile umsebenzalo okatelelako<br/>necala lalo selihlawuliwe.<br/>Mbala, lamukele esandleni sakaSomnini<br/>isibetho esibuyelelweko<br/>ngebanga lazo zoke izono zalo.”


text:
Ilizwi larhuwelela lathi:<br/>“Lungiselelani uSomnini indlela erhalawumbeni;<br/>nivule indlela enqophileko yakaZimethu ebhudwini.


text:
Yoke imirhoba kumele ihlelenjwe,<br/>zoke iintaba nemibundu zibe libhabhadu;<br/>iindawo ezimigodigodi zenziwe itatawu<br/>nezizindunduma zilelezwe.


text:
Iphazimulo kaSomnini izakwembulwa;<br/>boke abantu bazayibona<br/>ngombana umlomo kaSomnini ukhulumile.”


text:
Ilizwi lathi: “Rhuwelela!”<br/>Ngabuza ngathi: “Ngirhuwelele ngithini?<br/>Mbala, boke abantu bafana notjani<br/>nedumo labo loke lifana nelikhwa lommango:


text:
Utjani buyatjhwaba nelikhwa libune<br/>lokha ummoya kaSomnini<br/>uphembetha phezu kwalo.”<br/>Ilizwi lathi: “Iye, abantu babutjani:


text:
Yenyukela phezulu entabeni ephakamileko<br/>wena Ziyoni, sithunywa seendaba ezihle!<br/>Phakamisa ilizwi lakho ngamandla<br/>wena Jerusalema, sithunywa seendaba ezihle!<br/>Rhuwelela, ungesabi!<br/>Yithi emadorobheni wakwaJuda:<br/>“Qalani, nango uZimenu!


text:
Mbala, nguSomnini uSomandla oza ngamandla<br/>begodu nengalwakhe iyabusa.<br/>Qalani, uphethe umvuzwakhe,<br/>ipangwakhe iphambi kwakhe.


text:
Welusa umhlambakhe njengomelusi:<br/>Ubuthelela iimvanana ngemikhonwakhe,<br/>azisingathe esifubeni sakhe;<br/>kuthi izimvu ezimunyisako azirage ngokuyelela.”


text:
Ngubani owalinganisa woke amanzi<br/>ngekongozelo yesandla sakhe,<br/>watlama isibhakabhaka<br/>hlangana kotsetserwana nothubha na?<br/>Ngubani owenza ithuli lehlabathi<br/>ngesithathu seentlabagelo<br/>walinganisa iintaba ngesilinganiso<br/>nemibundu ngesilinganiswana na?


text:
Wabonisana nobani loyo ukuze amtlhadlhule<br/>bekamfundise indlela yokwenza okufaneleko na?<br/>Ngubani owamfundisa ukuhlakanipha<br/>wamkhombisa indlela yelemuko na?


text:
Ngambala izizwe zifana nethosi ngemgqonyini;<br/>zifaniswa nethudlana phezu kwesilinganiso.<br/>USomnini ulinganisa iinhlengele<br/>njengeentshutshurwana zetjhwabatjhwaba.


text:
ILibhanoni angeze yaba neenkuni ezaneleko<br/>neenyamazana zakhona angeze zanela<br/>umhlabelo wokutjhiswa.


text:
Kungaba sithombesibazwa na?<br/>Lokha usosino nasele ancibilikise igolide,<br/>umkhandigolide uyalikghadlha<br/>khibe kuncibilikiswa iinkghedlhwana zesiliva.


text:
Umphathi ukhetha isigodo esingadliwa yipehli<br/>kobana sibe sikhondo;<br/>uzifunela usosino onobuhlakani<br/>kobana anzinzise isithombesibazwa<br/>ukuze singaketuki!


text:
USomnini nguye ohlala ngehla kwendulunga yephasi<br/>ukuze abone abahlali balo bafana neentethe.<br/>Nguye othabulula isibhakabhaka njengetjhila<br/>asendlale njengetende lokuhlala;


text:
Kuthi bangakatjalwa, bangakarhatjhwa,<br/>imirabhu ingakadzimeleli ehlabathini,<br/>abavuthele bese bayatjhwaba,<br/>isivunguvungu sibaphephule njengamawunguwungu.


text:
Qalani phezulu niyelele:<br/>Ngubani odale koke lokhu?<br/>Ngiloyo okhupha ibutho lesibhakabhaka ngesibalo;<br/>ubiza enye nenye ikwekwezi ngebizo layo.<br/>Ngebanga lamandlakhe amakhulu<br/>nokuqina kweenkhwepha zakhe,<br/>akulahleki ngitjho neyodwa.


text:
Wena Jakopo, iye, wena Israyeli,<br/>kubayini uzwakale usithi:<br/>“Ubujamo bami busithekile kuSomnini<br/>nelungelo lami uZimami akalitjheji.”


text:
Anazi na? Kghani anikezwa<br/>bonyana uSomnini unguZimu isiphelani,<br/>umdali wepelazwe na?<br/>Angeze adinwa nanyana aphele amandla<br/>begodu nomkhumbulwakhe awuphenyeki.


text:
kodwana labo abaqalelela kuSomnini<br/>bazakufumana amandla amatjha.<br/>Bazakukhuphuka ngamaphiko njengamakhozi;<br/>bagijime bangapheli amandla,<br/>bakhambe bangadinwa.


text:
UZimu uthi:<br/>“Lalelani buthula,<br/>nina nhlengele nezizwe!<br/>Abosingazimu abavuselele amandlabo!<br/>Abavele etjhatjhalazini bakhulume.<br/>Asihlanganeni ekugwebeni:


text:
Ngubani ovuse omunye epumalanga<br/>ukuze aphumelele<br/>noma kuphi lapha ayakhona na?<br/>Ngubani owethula izizwe kuye<br/>avume bona athobise amakhosi na?<br/>Isabulakhe izibhuquze zibe lithuli<br/>umsebakhe uzihlakaze njengamawunguwungu.


text:
Ngubani owenze nobangele lokhu<br/>nolawule iinzukulwana kusuka ekuthomeni na?<br/>Ngimi, mina Somnini osithomo<br/>nekupheleni ngikhona.


text:
Iinhlengele zikubonile lokho zesaba<br/>nepelazwe yathuthumela.<br/>Zaphumela etjhatjhalazini, zahlangana;


text:
Usosino ugqugquzela umkhandigolide,<br/>loyo oliqandula ngenondo<br/>ugqugquzela osebenza ngenonjwana athi,<br/>‘Maye, sihle isipaparu segolide osihlanganisako!’<br/>Nje-ke, bakokodele ngeenkhonkhwani isithombesibazwa<br/>ukuze singaketuki!


text:
“Kodwana wena Israyeli, ncekwami,<br/>wena Jakopo, engikukhethileko,<br/>sizukulwana somnganami u-Abrahamu,


text:
ngakugugudlhela usemikhawulweni yephasi,<br/>ngakubiza usemajukujukwini.<br/>Ngathi kuwe, ‘Uyincekwami,<br/>ngikukhethile, akhange ngikulahle.’


text:
Nje-ke ungesabi ngombana nginawe,<br/>ungethuki ngombana nginguZimakho.<br/>Ngiyakuqinisa bengiyakusiza,<br/>ngikugugudlhele ngesidla sami sokuphumelela.


text:
Qala-ke, boke abakubhavumulelako<br/>bazakudana bebarhubutjheke;<br/>labo abakusozisako<br/>bazakuba lilize, babhubhe.


text:
Uzakufunana nabajamelani bakho,<br/>kodwana angeze ubafumane;<br/>iye, labo abalwisana nawe<br/>bazakuba lilize lakolize


text:
ngombana nginguSomnini, uZimakho,<br/>oqinisa isandla sakho sokudla,<br/>othi kuwe, ‘Ungesabi,<br/>mina ngokwami ngiyakusiza.’


text:
Ungesabi, wena pethu, Jakopo,<br/>wena Israyeli olidlanzana,<br/>ngimi ngokwami okusizako.<br/>Utjho njalo uSomnini, umhlengakho<br/>ongoCwengileko wakwa-Israyeli.


text:
Qala, ngizakwenza ube sileyi sokubhula esibukhali,<br/>esitjha nesinamazinyo amanengi.<br/>Uzakubhula iintaba, uzitshidlhe,<br/>wenze imibundu ibe ngathi mawunguwungu.


text:
Uzakwela izitha, ummoya uziphephethe,<br/>isiwuruwuru sizihlakaze.<br/>Kodwana wena uzakuhlokoma kuSomnini<br/>bewuzikhakhazise ngoCwengileko wakwa-Israyeli.


text:
“Abachakileko nabadududu bazumana namanzi,<br/>kodwana kudududu;<br/>amalimabo athe kere ngokoma.<br/>Mina Somnini ngizabaphendula,<br/>iye, uZimu wakwa-Israyeli angeze abalahla.


text:
Ngizakwenza imilambo igeleze<br/>emibunjwaneni enganalitho<br/>neeyalu emirhuleni.<br/>Ngizakuguqula irhalawumba libe sitete<br/>negagadu lehlabathi libe mithombo.


text:
Ngizakumilisa erhalawumbeni imisedari,<br/>imithi yomunga, yemiritlili neye-oliva;<br/>ngimilise ebhudwini imithi ye-elimu<br/>nemihlobohlobo yemisayipurusi ndawonye


text:
ukuze abantu boke babone, bazi<br/>bebacabangisise begodu balemuke<br/>bona sisandla sakaSomnini esenze lokhu;<br/>iye, oCwengileko ka-Israyeli ukudalile lokho.”


text:
Abosingazimu benu abalethwe etjhatjhalazini<br/>khebazosibikela bona kuzokwenzakalani.<br/>Nina bosingazimu, izinto zekadeni beziyini?<br/>Zibikeni ukuze zicatjangisiswe,<br/>kwaziwe umphumela wazo.<br/>Namkha akhe sizwe ngezinto ezizako!


text:
Yenisibikele bonyana ikusasa linjani<br/>ukuze sikghone ukutjho bona mbala nibozimu.<br/>Akube nesiga enisenzako<br/>ukuze sethuke, sesabe soke.


text:
Ngambala, anisililitho kokuba lilitho<br/>begodu nemisebenzenu ililize lakolize!<br/>Umuntu onikhethako usikghabhudlho!


text:
“Ngivuse omunye ngetlhagwini,<br/>nje-ke uyeza<br/>ngepumalanga ubizwa ngebizo lakhe<br/>nje-ke usendleleni.<br/>Uzakugadanga phezu kweenkhulu inga zilidaka<br/>iye, njengombumbi nabhica umdaka.


text:
Nina bosingazimu,<br/>ngubani wenu owabika ngalokho ekuthomeni<br/>ukuze sazi;<br/>iye, kusukela phambilini bona singathi,<br/>‘Ngambala, uqinisile’ na?<br/>Awa, akunanoyedwa wenu owabikako,<br/>azange kubekhona nonomkhosi ngalokho,<br/>azange bekube nomuntu ozwa amezwenu.


text:
Ngubani owaba ngewokuthoma ukubikela iZiyoni<br/>wathi, ‘Qalani, napaya bayeza’ na?<br/>Ngubani owabikela iJerusalema<br/>wathi, ‘Ngikwenza isithunywa seendaba ezihle’ na?


text:
Ngaqala ngapha nangapha<br/>kodwana azange kube noyedwa ophendulako!<br/>Phakathi kwabosingazimu khona-ke?<br/>Awa, azange babe ngitjho nomeluleki<br/>ebe ngingambuza<br/>kobana ngaye ngifunyane igama kibo.


text:
USomnini wathi:<br/>“Nasi incekwami engisekelako,<br/>okhethiweko wami engithokozako ngaye,<br/>ngibeke uMoyami phezu kwakhe<br/>nje-ke uzakuletha ukunzinza ezizweni.


text:
Umhlanga otshinyekileko akazukuwukhambiselela<br/>nesibani esififiyelako akazukusicima.<br/>Uzakuletha ukunzinza ngokweqiniso;


text:
akazukuqobeka nanyana ephuke ummoya<br/>bekube nokunzinza ephasini.<br/>Iinhlengele ziqalelele ifundiswakhe.”


text:
Nakhu okutjhiwo nguZimu uSomnini<br/>owadala amazulu bewawaqhisa,<br/>wendlala iphasi nakho koke okumila kilo,<br/>wanikela abantu umphefumulo<br/>nommoya wokuphila kilabo<br/>abakhamba ephasinapha,


text:
uthi:<br/>“Mina Somnini, ngikubize ngokwethembeka kwami,<br/>nje-ke ngiqinisa isandla sakho bengikuvikele.<br/>Ngikubeka njengesivumelwano sami<br/>ebantwini bami,<br/>kobana ube mkhanyo ezizweni,


text:
uvule amehlo aphopheleko,<br/>ukuthukulula ababotjhwe ngesikhungweni,<br/>iye, labo abasemakhamandeleni ebumnyameni.


text:
NginguSomnini, libizo lami-ke lelo!<br/>Angeze nginikele<br/>noma ngubani idumo lami<br/>nanyana iinthombembazwa ukuhlonitjhwa kwami.


text:
Uyabona, izinto zaphambilini sezenzekile,<br/>nje-ke ngimemezela izinto ezitja;<br/>nginazisa zona ngaphambi kobana zivumbuke.”


text:
Vumani ingoma etja kuSomnini<br/>neembongo zakhe kusuka epelazwe,<br/>nina enithaya elwandle nakwezalo,<br/>nina nhlengele nani enihlala lapho.


text:
Irhalawumba nemizalo aliphakamise amezwalo,<br/>izabelo lapha kuhlala khona amaKhedari zithokoze;<br/>abahlali beSela abahlokome,<br/>barhuwelele eenqongolweni zeentaba.


text:
USomnini uzakutjhagala njengengorho,<br/>avuselele itjisakalo njengebutho;<br/>uzakurhuwelela, ahlabe umkhosi wepi;<br/>azibonakalise amuhluli wezitha zakhe.


text:
USomnini uthi:<br/>“Sekusikhathi eside ngilokhu ngithulile,<br/>iye, bengizithulele ngizibambile;<br/>kodwana gadesi ngirhuwelela njengomfazi obelethako,<br/>ngiyakhefuzela, ngidosa ummoya.


text:
Ngizakugiriza iintaba nemibundu<br/>ngitjhwabise zoke iimila zakhona,<br/>ngenze imilambo ibe ziinhlengele,<br/>ngomise iindawo eziziintete.


text:
Iimphofu ngizazirhola ngendlela ezingayaziko,<br/>ngizihlahle ngomzila ongakajayeleki;<br/>ngizakwenza ubumnyama<br/>bube kukhanya phambi kwazo;<br/>ngenze neendawo ezimaguzuguzu zibe butjhelelezi.<br/>Kwamambala ngizazenza izintwezo<br/>angeze ngaziliselela iimphofezo.


text:
Bazakukhahlamezelwa emuva<br/>bebadaniswe khulu<br/>labo abathembela eenthombenimbazwa,<br/>iye, labo abathi kibosingazimu,<br/>‘Nina nibozimu bethu’.”


text:
USomnini uthi:<br/>“Ngubani osiphofu nakungasuwe<br/>wena ncekwami, Israyeli<br/>nosithulu nakungasuwe<br/>sithunywa sami engisithumileko na?<br/>Ngubani osiphofu nakungasuwe<br/>ohlawulelwe izono na?<br/>Iye, ngubani osiphofu<br/>nakungasi yinceku kaSomnini na?


text:
Wena ubone izinto ezinengi,<br/>kodwana awuyeleli;<br/>iindlebe zakho zivulekile,<br/>kodwana awuzwa.”


text:
USomnini wathanda bona kube njalo<br/>ngebanga lokuthembeka kwakhe.<br/>Ngokunjalo wabonisa bona ifundiswakhe<br/>yikulu begodu inephazimulo.


text:
Kodwana wena uthi:<br/>“Lesi sisizwe esiphangiweko nesihlanguliweko,<br/>boke babambeke emigodini<br/>nanyana bafihlwe eenkhungweni.<br/>Sebaphenduke ipango,<br/>batlhoga nomuntu ongabenyula;<br/>benziwe ihlangulo,<br/>batlhoga nomuntu ongathi,<br/>‘Babuyiseleni emuva’.”


text:
Ngubani phakathi kwenu<br/>ozakulalela isiphorofidweso<br/>begodu asitjheje<br/>ukuze nizwe esikhathini esizako na?


text:
Ngubani owanikela ngoJakopo<br/>kobana abe yihlangulo,<br/>wanikela ngo-Israyeli kubaphangi na?<br/>AkusinguSomnini esimoneleko na?<br/>Iye, ama-Israyeli alandula ukulandela iindlela zakhe,<br/>akhange athambele ifundiswakhe.


text:
Nje-ke wathululela itukuthelwakhe evuthako<br/>phezu kwawo<br/>okuyipi esabekako.<br/>Amalangabi wepi awaqothula mahlangothi woke,<br/>khonapho akhange alemuke;<br/>iye, awababula,<br/>nalapho azange acabangisise.


text:
Nje-ke nakhu okutjhiwo nguSomnini<br/>owakudalako, wena Jakopo,<br/>owakubumbako, wena Israyeli, uthi:<br/>“Ungesabi ngombana ngizakuhlenga.<br/>Ngakubiza ngebizo; wena ungowami.


text:
Lokha naweyama emanzini<br/>ngizakuba nawe,<br/>lokha naweyama imilambo,<br/>ayizukwemuka nawe.<br/>Nawukhamba hlangana nomlilo,<br/>awukazokurhabula;<br/>amalangabu angeze akutjhisa


text:
ngombana nginguSomnini uZimakho,<br/>oCwengileko ka-Israyeli, umsindisakho.<br/>Ngakuhlawulela ngeGibhide,<br/>ngakwenana ngeKutjhe neSeba.


text:
Njengombana usese ligugu kimi<br/>begodu uhloniphekile emehlwenami,<br/>iye, njengombana mina ngikuthanda,<br/>ngizakwenana ngabantu<br/>godu nginikele ngezizwe<br/>esikhundleni sepilwakho.


text:
Ungesabi ngombana nginawe,<br/>ngiletha abantwabakho abangepumalanga,<br/>ngikubutha ngetjingalanga.


text:
Ngithi etlhagwini, ‘Batjhaphulule!’<br/>ngithi esewula, ‘Ungabagugudlheli!<br/>Lethani amadodanami asemajukujukwini<br/>namadodakazami asepelazwe,


text:
USomnini uthi:<br/>“Letha njengofakazi isizwe esiphopheleko<br/>ije sinamehlo,<br/>iye, iinthulu ije zineendlebe.


text:
Zoke izizwe zibuthene ndawonye<br/>nabantu bahlangene.<br/>Ngubani hlangana nabosingazimu bazo<br/>okhe wabika ngalokhu,<br/>wamemezela kithi ngokwaphambilini na?<br/>Abosingazimabo abaveze abofakazi babo<br/>ukuqinisekisa indababo<br/>ukuze abalaleleko bathi, ‘Iye, awa kuliqiniso’.”


text:
USomnini uthi:<br/>“Nina ma-Israyeli, nibofakazi bami.<br/>Iye, wena Israyeli uyincekwami engiyikhethileko<br/>ukuze wazi bewukholwe kimi<br/>begodu ulemuke bonyana nginguye onguye.<br/>Azange khekube noZimu omunye ngaphambi kwami<br/>begodu angeze kwaba khona omunye.


text:
Ngimi owabika, wasindisa bewamemezela.<br/>Angisuye otjhili phakathi kwenu<br/>begodu nina nibofakazi bami<br/>bonyana nginguZimu.”<br/>Watjho njalo uSomnini.


text:
“Mbala nangokuzako ngisazakuba njalo.<br/>Akunamuntu onganenyela esandleni sami.<br/>Nangigadangileko ngigadangile!”


text:
Nakhu okutjhiwo nguSomnini umsindisenu,<br/>oCwengileko ka-Israyeli:<br/>“Kungebanga lenu ngithumele umhluli eBhabheli,<br/>ngenza bonyana labo ebebabaleka<br/>behlele phasi, iye boke;<br/>ngitjho namaKasidi ajakada ngemikhumbawo.


text:
owabangela iinjomani neenkarana zepi,<br/>okutjho ibutho neengorho ndawonye<br/>kobana zilandele u-Israyeli;<br/>iye, lezo esele zirabhalele lapho unomphela,<br/>zicinyiwe, zavuthelwa njengesibani<br/>wakhuluma amezwi la:


text:
Qalani, sele ngizokwenza into etja!<br/>Nakhu sele ivumbuka.<br/>Kghani aniyiboni na?<br/>Mbala, ngivula indlela erhalawumbeni<br/>nemilambo egagadwini.


text:
Iimbandana zommango ziyangihlonipha,<br/>iimpungutjha neenciliba<br/>ngombana ngiletha amanzi erhalawumbeni<br/>nemilambo egagadwini,<br/>ukuze abantu bami basele, labo abakhethiweko,


text:
“Bekungasimi obewuseze umlotjha, wena Jakopo,<br/>mbala, ukutjhabatjheka kwakho<br/>bekungasi ngenca yami, wena Israyeli.


text:
Kwakhona beningaletheli mina<br/>izimvu zemihlabelo yokutjhiswa<br/>begodu beningahloniphi ngemihlabelo yetjhebiswano.<br/>Azange nginidisibeze ngeminikelo yeenthoro<br/>nanyana nginikhathaze ngokutjhiswa kwelebhona.


text:
Azange ningithengele ibhule<br/>nanyana ningitende ngamafutha wemihlabelwenu.<br/>Kwaphela ningidisibeze ngezonokazi zenu<br/>benangikhathaza nangemilandwenu.


text:
Ngimi, iye ngimi osula iimphambeko zenu.<br/>Kungebanga lebizo lami<br/>ukobana ngingasakhumbuli izono zenu.


text:
Wena Israyeli,<br/>ngimangalela-ke ngokudlulileko,<br/>asigwebe indaba ndawonye,<br/>veza ubumsulwa bakho.


text:
Nje-ke ngarhubutjha iinkhulu zethempeli,<br/>nganikela uJakopo ekubhujisweni<br/>iye, u-Israyeli ekunyazekeni.”


text:
Nakhu engikutjhoko mina Somnini owakudalako,<br/>wakubumba ngaphakathi kwesibeletho<br/>begodu nokusizako:<br/>Ungesabi Jakopo, ncekwami,<br/>Jetjhuruni engimkhethileko.


text:
Ngizakuthululela amanzi<br/>phezu kwenarha eyomileko,<br/>ngenze imisele ehlabathini eyomileko;<br/>ngizakuthululela uMoyami phezu kwabantwabakho<br/>neembusiso zami phezu kweenzukulwani zakho.


text:
Omunye uzakuthi, ‘Mina ngingowakaSomnini’;<br/>omunye azibize ngebizo lakaJakopo;<br/>kanti omunye uzazitlola esandleni athi,<br/>‘NgingowakaSomnini’,<br/>uthathe isinanazelo saka-Israyeli.”


text:
Nakhu okutjhiwo nguSomnini<br/>iKosi nomhlengi wakwa-Israyeli,<br/>iye, uSomnini uMninimandlawoke uthi:<br/>“Ngingowokuthoma newokugcina,<br/>ngaphandle kwami akunaZimu omunye.


text:
Nakube kukhona onjengami<br/>hlangana nabosingazimu, akazitjho!<br/>Akakubike lokho, angihlathululele kuhle,<br/>kusukela ekwenzeni kwami abantu bokuthoma<br/>nokobanyana kwenzekani emva kwalokho<br/>nokuthi yini ezokwenzeka ngomuso.<br/>Iye, nabakhona, abazitjho sizwe!


text:
“Nina ma-Israyeli, ningathuthumeli, ningesabi.<br/>Azange ngikumemezele lokho phambilini<br/>bengakubika na?<br/>Nina nibofakazi bami.<br/>Yitjhoni bona kghani ukhona omunye uZimu<br/>ngaphandle kwami na?<br/>Alikho elinye idwala;<br/>ngambala alikho elinye engilaziko.”


text:
Boke abenza iinthombembazwa, abasibantu<br/>begodu nezinto abakakarela kizwezo, azazisi.<br/>Nabofakazi bazo babazi bazo,<br/>kodwana abakuboni lokho begodu abakuyeleli;<br/>nje-ke bazakuhlaziswa.


text:
Qalani-ke, boke abalandeli baso bazakuhlaziswa,<br/>ngitjho nabososino abababantu nje.<br/>Lokha nababuthana ndawonye; bavele ebandla,<br/>bazaba nokwesaba bebahlaziswe.


text:
Umkhandisimbi usebenza ngesitlabagelo<br/>emalahleni avuthako;<br/>ubumba isiga ngeenondo,<br/>asiqoqode ngeemphanga zakhe.<br/>Naye uyalamba, aphelelwe mamandla;<br/>nangaseli amanzi uyatsirimezeka.


text:
Umbazi ulinganisa isigodo ngentambo,<br/>athale isimo sakazinyana ngomukhwa,<br/>asigobhodlhe ngeentjhizela,<br/>atshwaye ngesilinganisi.<br/>Ubumba kube mfanekiso womuntu,<br/>iye, kube mumuntu azihlalele<br/>kobana ayokutshimalalisa<br/>ngendlini yabosingazimu.


text:
Ubegade agawula emisedarini,<br/>nakungasinjalo athathe umsayipurusi<br/>nanyana i-owuku.<br/>laphokhunye bekazikhulisela ipayini ayitjalileko<br/>hlangana nemithi yehlathi,<br/>ikhuliswe lizulu.


text:
Kanengi bekuba ziinkuni zokubasa,<br/>yeke bekathatha ingcenye yazo<br/>azifuthumeze ngazo.<br/>Godu bekabasa umlilo apheke isikwa.<br/>Kodwana khonapho bekajika abaze usingazimu<br/>ukuze amguqele!<br/>Iye, bekenza isithombesibazwa<br/>bese uyasikhothamela.


text:
Ingcenye yeenkunezo wabasa ngazo umlilo;<br/>iye, ngengcenye leyo wadla inyama:<br/>Wabasa ngayo inyama yokubaswa,<br/>wadla wasutha nti.<br/>Godu wazifuthumeza bewathi:<br/>“Hayi, ngifuthumele,<br/>ngizizwela ukuvutha kamnandi komlilo!”


text:
Ngeengodo eziseleko, wenze uzinyana,<br/>okusithombesibazwa sakhe!<br/>Wasikhothamela, wahloma ihloko phasi<br/>phambi kwaso,<br/>wasithandaza wathi:<br/>“Akhese ungisindise<br/>ngombana wena unguzimami.”


text:
Abantwaba abazi litho, abalemuki litho.<br/>Mbala, amehlwabo avalwe abe atshidzwa,<br/>yeke ababoni begodu neengqondo zabo zivalekile,<br/>iye, abatlhadlhuleki.


text:
Akakho namunye ocabangisisako,<br/>akakho olemukako nonomkhumbulo wokuthi:<br/>“Tjhephana ingcenye yazo<br/>ngabasa ngayo umlilo,<br/>godu bengapheka isikwa ngamalahle wakhona,<br/>ngabasa nenyama ngadla.<br/>Alo-ke ngingenza njani isinyenyiso ngokuseleko,<br/>ngikhothamele isigodo sakogodo na?”


text:
Umuntu loyo semlunga athandaza nomlotha!<br/>Udurhiswa yihliziyo ekhohlisiweko!<br/>Isigodweso asikwazi ukusindisa ipilwakhe!<br/>Abe akazibuzi athi:<br/>“Into engesidleni sami le,<br/>ayisimamala na?”


text:
USomnini uthi:<br/>“Khumbula izintwezi wena Jakopo<br/>ngombana uyincekwami.<br/>Ngakubumba kobana ube yincekwami,<br/>nje-ke angeze ngakukhohlwa,<br/>wena Israyeli.


text:
Iimphambeko zakho ngizithanyele njengelifu<br/>nezono zakho njengekungu.<br/>Buyela kimi ngombana ngikuhlengile.”


text:
Hlokomani, nina mazulu<br/>ngombana lokho kwenziwe nguSomnini;<br/>rhuwelelani nani nsika zephasi.<br/>Thakasani ngengoma nina ntaba,<br/>nani mahlathi nayo yoke imithenu<br/>ngombana uSomnini umhlengile uJakopo,<br/>ngalokho waziphazimulisa kwa-Israyeli.


text:
Nakhu okutjhiwo nguSomnini umhlengakho,<br/>owakubumba ngaphakathi kwesibeletho, uthi:<br/>“NginguSomnini owenza zoke izinto,<br/>ngimi ngedwa owathabulula amazulu,<br/>ngaqhisa iphasi.”


text:
Iye, uSomnini utjharaganisa iimbonakaliso<br/>zabaphorofidi bamala,<br/>wenza izangoma isiphoqo,<br/>izazi zifulathele<br/>ngombana ilwazi lazo lisihlekiso.


text:
Uzalisa ilizwi lencekwakhe<br/>aphumelelise ihlelo elamenyezelwa ziinthunywa zakhe,<br/>uthi ngeJerusalema, “Izakuhlalwa babantu”;<br/>athi ngamadorobho wakwaJuda, “Azakuvuselelwa;<br/>iye, ngizakwakha butjha ebekubhuruziwe.”


text:
USomnini nguye owakhuluma nokuzika wathi: “Yoma kere!”<br/>Godu wathi: “Imilambakho wena Bhabheli, ngizoyomisa!”


text:
Nguye owathi kuKoretjhi:<br/>“Ungumelusami, uzakuphumelelisa koke engikuthandako.”<br/>Wathi ngeJerusalema:<br/>“Izakwakhiwa butjha.”<br/>Godu wathi ethempelini:<br/>“Iinsekelo zakho ziyakujanyiswa.”


text:
Nakhu okutjhiwo nguSomnini<br/>kozesiweko wakhe onguKoretjhi,<br/>obambe isidla sakhe<br/>ukuze aguqise izizwe phambi kwakhe,<br/>ahlangule amakhosi iinhlabano zawo,<br/>avule iminyango phambi kwakhe,<br/>iye, amasango angeze ahlala avaliwe,


text:
uthi: “Ngizakukhamba phambi kwakho,<br/>ngenze iintaba zibe libhabhadu;<br/>ngephule iminyango yekoporo<br/>bengiquntule iinqabo zesimbi.


text:
Ngizakunikela umnono othukuswe ebumnyameni,<br/>iye, ubunjinga obuseendaweni ezifihlakeleko,<br/>ukuze wazi bonyana nginguSomnini,<br/>uZimu wakwa-Israyeli<br/>okubiza ngebizo lakho.


text:
Ngenza lokho ngebanga lakaJakopo incekwami,<br/>iye, ngebanga laka-Israyeli okhethiweko wami.<br/>Ngikubiza ngebizo lakho<br/>bengikunikele nebizo ledumo,<br/>nanyana ungangazi nje.


text:
Ngimi ngedwa uSomnini<br/>begodu akakho omunye.<br/>Ngaphandle kwami akunaZimu.<br/>Ngizakuhlomisa nanyana ungangazi nje


text:
ukuze kuthi kusukela ekuphumeni kwelanga<br/>bekube sekutjhingeni kwalo<br/>abantu bazi bonyana akakho omunye<br/>ngaphandle kwami.<br/>NginguSomnini begodu akakho omunye.


text:
Ngimi owenza umkhanyo,<br/>ngibuye ngidale ubumnyama.<br/>Ngiletha ukuzotha<br/>ngibuye ngidale ihlekelele.<br/>NginguSomnini owenza koke lokho.


text:
Nina mazulu, nisani ukulunga okuphezulu;<br/>iye, nikuwulule nina mafu.<br/>Iphasi alikhamise,<br/>lona nomkayi kuveze isindiso.<br/>Kanyekanye akube nehlalohle.<br/>NginguSomnini okudalileko lokho.”


text:
Uzazizwa loyo omangalela umbumbi wakhe!<br/>Uyimbiza yomdaka nje hlangana nezinye!<br/>Umdaka ukhe uthi kumbumbi wawo:<br/>“Yintobani oyenzako le?<br/>Umsebenzakho awazisi!”


text:
Nakhu okutjhiwo nguSomnini,<br/>ongoCwengileko noMbumbi ka-Israyeli:<br/>“Ningibuza ngabantwabami<br/>beningitjele ngomsebenzi wezandla zami na?


text:
Ngimi lo owenze iphasi<br/>begodu ngimi owadala nabantu abakilo.<br/>Zizandla zamezi ezaqhisa isibhakabhaka,<br/>ngalawula namabutho waso weenkwekwezi.


text:
Ngimi owavusa uKoretjhi<br/>kobana alungise.<br/>Zoke iindlela zakhe ngizazinqophisa.<br/>Nguye ozakuvuselela idorobho lami,<br/>atjhaphulule nabathunjwa bami.<br/>Lokho uzakwenza ngesihle.”<br/>Kutjho uSomnini uMninimandlawoke.


text:
Nakhu okutjhiwo nguSomnini:<br/>“Imikhiqizo yeGibhide nokurhwebiweko kweKutjhe<br/>nokwamaSeba amidlhomudlhomu<br/>kuzakuza kuwe kube ngekwakho, Israyeli.<br/>Izizwezi nazo zizakuba ngezakho:<br/>Zizakulandela zibotjhwe ngeenketani.<br/>Iye, zizakuza zikhothame phambi kwakho<br/>bezikuncenge zithi:<br/>‘Ma-Israyeli, ngini nodwa eninoZimu,<br/>akakho omunye.’ ”


text:
Izizwezi zineenhloni,<br/>zoke zihlaziswe ndawonye;<br/>iye, abenzi babozinyanaba<br/>bangene ekurhubutjhweni!


text:
Kodwana u-Israyeli usindiswa nguSomnini<br/>ngesindiso yesiphelani.<br/>Iye, nina ma-Israyeli<br/>angeze naba neenhloni<br/>benihlaziswe nini nanini.


text:
Mbala, owadala isibhakabhaka,<br/>unguZimu yena!<br/>Owabumba iphasi bewalenza<br/>nguye owalinzizisako!<br/>Azange alidalele ihlangahlangano,<br/>kodwana walibumba bonyana kuhlalwe kilo.<br/>Yena wathi:<br/>“NginguSomnini, akakho omunye.


text:
Angikakhulumeli ngemsitheleni,<br/>ebumnyameni ngaphasi kwephasi.<br/>Azange khengithi eenzukulwaneni zakaJakopo,<br/>‘Nizangifumana lapha kuhlangahlangene khona’.<br/>Mina Somnini ngikhuluma iqiniso,<br/>ngimemezela okulungileko.


text:
Buthanani ndawonye nize,<br/>khulumisanani nina bantu bezizwe ezisindileko!<br/>Labo abathwala iinthombembazwa zabo zeengodo<br/>abanangqondo;<br/>iye, labo abathandaza abosingazimu abangasindisiko.


text:
Yenisibikele, nibeke iinqiniseko;<br/>iye, hlanganisani iinhloko nithathe isiqunto:<br/>Ngubani kanti owabika lokho phambilini?<br/>Ngubani owakumemezela kade na?<br/>Akusimi lo, mina Somnini na?<br/>Kambe akakho omunye uZimu<br/>ngaphandle kwami;<br/>iye, uZimu olungileko nosindisako.<br/>Mbala, akakho omunye ngaphandle kwami.


text:
Yizani kimi nisindiswe<br/>noke nina mikhawulo yephasi<br/>ngombana nginguZimu<br/>begodu akakho omunye.


text:
Ngizifunga ngokwami,<br/>iye, emlonyenami kunesithembiso sesindiso<br/>begodu sizakuphetheka, okutjho bona<br/>woke amadolo azakuguqa phambi kwami<br/>namalimu woke avume athi,


text:
‘Izenzo zesindiso zikuSomnini kwaphela!’<br/>Iye, ngilokho azokutjho ngami.”<br/>Mbala, izizwe zizakuza kuSomnini,<br/>kodwana boke abasambhavumulelako<br/>bazakudana.


text:
UBhele ukhothamile,<br/>uNebo utjekamile.<br/>Imifanekiso yabo, nina maBhabheli<br/>ebegade ninande niyithwala,<br/>kwanjesi sekuyipahla ethwelwe ziinkomo,<br/>iye, sebamuthwalo wefuyo ediniweko.


text:
Batjekamile bebakhothamile bobabili,<br/>abakwazi nokusindisa ipahla abanayo,<br/>ngitjho nabo ngokwabo baya ekuthunjweni.


text:
USomnini uthi:<br/>“Yewungilalele, wena ndlu kaJakopo,<br/>iye, noke nina eniseleko endlini ka-Israyeli:<br/>Nanithwelwe kusukela esibelethweni,<br/>nimumethwe kusukela esiswini


text:
begodu bekube sekuluphaleni nginguye owenza lokho<br/>iye, benithukghele ngizakunisekela.<br/>Lokho mina engikubumbileko, ngiyakuthwala,<br/>iye, ngimi onisekelako nonisindisako!


text:
Nizangifanisa nobani<br/>nanyana ningilinganise nobani?<br/>Ngubani eningangimadanisa naye<br/>kobana silingane?


text:
Labo abathulula igolide emigodlenabo,<br/>balinganisa isiliva esilinganisweni,<br/>baqatjha umkhandigolide<br/>kobana abumbe usingazimu,<br/>bamkhothamele, bamlotjhe.


text:
Bayamguga, bamthwale emahlombe;<br/>bamnzinzise endawenakhe bese uyajama-ke.<br/>Uzalokho atshimalele<br/>lapha bambeke khona.<br/>Nanyana kunomuntu omlilelako, akaphenduli,<br/>akasindisi umuntu loyo esizini lakhe.


text:
Iye, khumbulani izinto zaphambilini,<br/>zekadeni:<br/>NginguZimu begodu akakho omunye.<br/>NginguZimu begodu akakho ofana nami


text:
omemezela isiphetho ekuthomeni,<br/>iye, ekadeni lokho okungakenzeki.<br/>Ngithi, ‘Ihloswami izakujama<br/>begodu ngizakwenza koke engikufunako.’


text:
Ngibiza idlanga ngepumalanga,<br/>iye, umuntu enarheni ekude<br/>ozakufeza ihloswami.<br/>Mbala, engikukhulumileko ngizakufeza;<br/>iye, engikutlamileko ngizakwenza.


text:
Ngitjhideza ihlalohle yami eduze, ayisikude<br/>begodu isindiswami ayizukuriyada.<br/>Ngizakunikela iZiyoni isindiso,<br/>iphazimulwami izakwambulwa ku-Israyeli.”


text:
“Yehla, ufese uhlale ethulini,<br/>wena tlawu eliyindodakazi iBhabheli.<br/>Hlala phasi ehlabathini<br/>enganasihlalo sobukhosi,<br/>wena ndodakazi yamaKasidi.<br/>Awusenakubizwa bonyana ungothambileko nodedesako.


text:
Thatha imbokotho ugaye iflowuru!<br/>Yembula isiyaya sakho,<br/>ukhuphe iinkozo zakho,<br/>ubhince, weyame imilambo!


text:
Ububhunubhunu bakho buzakuba semtarini,<br/>kwembuleke ihlazo lakho.<br/>Ngizazibuyiselela, kungabikhona ongivimbako.”


text:
“Hlala uthi du, ungene ebumnyameni<br/>ntombi yamaKasidi, kuphelile ukubizwa<br/>bonyana uyindlovukazi yemibuso.


text:
Begade ngibathukuthelele abantu bami,<br/>ngasilaphaza ilifa lami,<br/>ngabanikela esandleni sakho,<br/>kodwana azange ube nesisa kibo.<br/>Ngitjho nemuntwini omdala<br/>wenze ijogi lakho laba budisi.


text:
Wathi: ‘Ngizakuhlabela phambili nini nanini,<br/>ngibe yindlovukazi isiphelani.’<br/>Kodwana azange ucabangisise ngezintwezi,<br/>utjheje umphumela wazo.


text:
Nje-ke, lalela-ke wena nyariya ndina<br/>ebherelele endawenayo evikelekileko;<br/>iye, wena ozitjela uthi, ‘Ngimingimi,<br/>akakho omunye ngaphandle kwami.<br/>Angeze ngaba mhlolokazi<br/>namkha ngizwe ubuhlungu bokuloba abantwana.’


text:
Kodwana izintwezi zizokwehlela zombili<br/>ngesikhatjhana, ngalanga linye.<br/>Iye, ukuloba abantwana nokuba mhlolokazi<br/>kuzakwehlela phezu kwakho ngamandla,<br/>phezu kobana unobuloyikazi obunengi<br/>namalumbo anamandla.


text:
Uthembele ebukhohlakalini bakho<br/>bewuzitjela uthi, ‘Angibonwa mumuntu.’<br/>Ukuhlakanipha nokwazi kwakho kukudurhisile,<br/>nje-ke uzitjele uthi, ‘Ngimingimi,<br/>akakho omunye ngaphandle kwami.’


text:
Uzakwehlelwa yihlekelele<br/>bewubhalelwe kuyiphepha ngomlingo.<br/>Amatlhuwiso azakufikela<br/>bewuhluleke kuwavika ngehlawulo;<br/>Iye, ngesikhatjhana uzakwehlelwa kubhujiswa<br/>obe ungakakulindeli.


text:
Thuwelela ngamalumbo wakho lawo<br/>nangobuloyikazi bakho obunengi lobo,<br/>osoloko waphikelela ngabo<br/>kusukela ebutjheni bakho.<br/>Mhlamunye uzakuphumelela, asazi,<br/>mhlamunye uzayethusa ihlekelele leyo!


text:
Uziqede amandla namaqhingakho amanengi!<br/>Labo abahlela iinkwekwezi ngeenqhema,<br/>bazihlole inyanga nenyanga<br/>kobana bakwazise ngalokho okuzokwehlela,<br/>abavele-ke bakusindise.


text:
Qala-ke, njengamawunguwungu<br/>umlilo uyabaqothula.<br/>Abakghoni ukuzisindisa emandleni welangabi.<br/>La akusiwo amalahle wokufuthumeza umuntu;<br/>iye, akusiwo umlilo wokothiwa!


text:
Mbala, banjengamawunguwungu kuwe<br/>abosomlingo bakho ebewusoloko ubaphikelele<br/>kusukela ebutjheni bakho.<br/>Omunye nomunye wabo uyona kakwenzako;<br/>akakho namunye ongakusindisa.”


text:
Indlu kaJakopo ayilalele lokhu,<br/>iye, labo ababizwa ngebizo laka-Israyeli,<br/>labo abadabuka emthonjeni kaJuda,<br/>abafunga ngebizo lakaSomnini,<br/>abazikhakhazisa ngoZimu ka-Israyeli,<br/>kodwana ingasi ngeqiniso nangokulunga;


text:
iye, labo abazibiza ngedorobho elicwengileko<br/>abazesame kuZimu ka-Israyeli,<br/>ibizo lakhe elinguSomnini uMninimandlawoke.


text:
USomnini wathi:<br/>“Ngamemezela ekadeni izinto zaphambilini,<br/>zaphuma emlonyenami, ngazenza zaziwa.<br/>Msinyana ngazenza, zenzeka


text:
ngombana bengazi bonyana ukhunyalele khulu,<br/>wena Jakopo;<br/>imisipha yentamakho iyisimbi<br/>nepandlakho iyikoporo.


text:
Nje-ke izintwezi ngazimemezela ekadeni,<br/>ngazenza zaziwa kuwe zingakaveli<br/>ukuze ungeze wathi,<br/>‘Awa, izintwezi zenziwe bosingazimu bami,<br/>iye, zenzeke ngomyalo wesithombesibazwa sami.’


text:
Wezwa ngazo,<br/>nje-ke qala, zoke nanzi!<br/>Alo, awuzimemezeli na?”<br/>“Kusukela gadesi, ngizakwazisa izinto ezitja,<br/>ezifihlakeleko nongazaziko.


text:
Zizinto ezidalwe gadesi,<br/>ingasi phambilini.<br/>Ngaphambi kwanamhlanje<br/>azange uzwe ngazo<br/>ukuze ungeze watjho uthi,<br/>‘Emanyeni, ngizazi kwakade.’


text:
Azange bewuzwe nanyana wazi;<br/>iye, kwekadeni iindlebe zakho bezivaliwe<br/>ngombana bengazi<br/>bona awethembeki nakancani<br/>begodu bewubizwa bona umumoni<br/>kusukela ekubelethweni kwakho.


text:
Ngebanga lebizo lami<br/>ngiriyadisa ilaka lami;<br/>ngebanga ledumo lami<br/>ngiyazibamba ngenca yakho<br/>ukuze ngingakutjhabalalisi.


text:
Ngebanga lami,<br/>iye, ngebanga lami ngiyakwenza lokhu<br/>ngombana ibizo lami lisilaphaziwe.<br/>Angizukunikela nanyana ngubani idumo lami.”


text:
“Ngilalela wena Jakopo,<br/>wena Israyeli engakubizako:<br/>Nginguye enginguye;<br/>ngingowokuthoma newokugcina.


text:
Sisandla samesi esabeka iinsekelo zephasi,<br/>isidla sami saqhisa amazulu;<br/>nje-ke lokha nangibizako,<br/>koke kuyarurhuluka.


text:
Nina ma-Israyeli,<br/>buthanani ndawonye noke, nilalele:<br/>Ngongumuphi phakathi kwabosingazimu<br/>owamemezela amezwi alandelako na?<br/>‘USomnini ukhethe umuntu lo<br/>bona azokwenza okufunwa nguZimu<br/>phezu kweBhabheli<br/>nengalwakhe izakujamelana namaKasidi.’


text:
Tjhidelani kimi, nilalele lokhu:<br/>Kusukela ekuthomeni<br/>azange ngikhulumele ngemsitheleni;<br/>kikho koke okwenzekako bengikhona.”<br/>Nje-ke, uSomnini onguSomandla ungithumile<br/>kanye noMoyakhe.


text:
Nakhu okutjhiwo nguSomnini,<br/>umhlengi, oCwengileko ka-Israyeli uthi:<br/>“Mina Somnini nginguZimakho okufundisako<br/>ukuze kukukhambele kuhle<br/>lokha nangikuhlahlako endleleni<br/>ekufanele uyikhambe.


text:
Maye! Nabe ungayelela imiyalwami,<br/>ukuphumelela kwakho bekuzakuba njengomlambo<br/>nokulunga kwakho njengamagagasi welwandle.


text:
Iinzukulwana zakho bezizakuba njengetjhwabatjhwaba,<br/>iye, imbewu yedini lakho ibe njengeenthoro zamabele.<br/>Amabizwazo angesulwa<br/>begodu angatjhabalaliswa phambi kwami.


text:
Phumani eBhabheli,<br/>nibaleke amaKasidi!<br/>Memezelani indaba nasi ngethabo, niyizwakalise,<br/>iye, ayisabalale nepelazwe nithi,<br/>‘USomnini uhlenge incekwakhe uJakopo.


text:
Azange bome eendaweni ezomileko<br/>lapha uSomnini abahlahla khona;<br/>wabapha amanzi agelezako avela edwaleni;<br/>iye, waphadlhula idwala amanzi agobhoza.’ ”


text:
Ngilalelani nina nhlengele;<br/>yelelani lokhu, nina zizwe ezikude:<br/>USomnini wangibiza<br/>ngaphambi kobana ngibelethwe;<br/>wangithiya ibizo ngisesemanzini.


text:
Wenza umlomami waba njengesabula ebukhali,<br/>wangifihla emthunzini wesandla sakhe;<br/>wangenza ngaba msubela ophazimako<br/>wangithukusa ngesilandeni sakhe.


text:
Mina ngadlumbana ngathi:<br/>“Ngisebenzele ilize,<br/>nokukhandleka kwami kwaphelela emmoyeni.<br/>Nokho ilungelo lami likuSomnini<br/>nomvuzwami ukuZimami.”


text:
Kodwana gadesi uSomnini ukhulumile,<br/>yena owangibumba esibelethweni njengencekwakhe<br/>ukuze ngibuyisele uJakopo kuye<br/>no-Israyeli abuthelelwe kuye.<br/>Iye, uSomnini engihloniphekileko emehlwenakhe,<br/>uZimami obe mamandlami


text:
uthe: “Ingcenye elula khulu kuwe<br/>ekubeni yincekwami kuvusa iinkoro zakaJakopo<br/>nokubuyisa abasindileko bakwa-Israyeli.<br/>Godu ngikubeka bona ube mkhanyo ezizweni<br/>ukuze isindiswami ifikelele emikhawulweni yephasi.”


text:
Nakhu okutjhiwo nguSomnini,<br/>umHlengi noCwengileko ka-Israyeli<br/>kiloyo owanyazwa bewanyenywa sisizwe,<br/>iye, encekwini yababusi uthi:<br/>“Amakhosi namakhosana azakubona,<br/>aphakame.<br/>Azakuhloma iinhloko phasi<br/>ngebanga lakaSomnini othembekileko,<br/>iye, ngebanga loCwengileko ka-Israyeli okukhethileko.”


text:
Nakhu okutjhiwo nguSomnini:<br/>“Ngesikhathi esifaneleko ngizakuphendula;<br/>ngelanga lesindiso ngizakusiza, ngikuvikele.<br/>Ngikubeka njengesivumelwano sami<br/>ebantwini bami<br/>kobana uvuselele inarha<br/>bewubuyise ilifa ebesele loniwe,


text:
ngokuthi kubathunjwa, ‘Phumani’,<br/>bese kilabo abasebumnyameni<br/>uthi, ‘Velani!’<br/>“Bazakukarula magegana neendlela<br/>nakizo zoke iindunduma eziligagadu<br/>babe namadlelo.


text:
Angeze basalamba, angeze basoma,<br/>ummoya werhalawumba nelanga<br/>angeze usabatjhisa.<br/>Mbala, onesirhawu nabo uzabahlahla<br/>abe abarholele emithonjeni yamanzi.


text:
Napaya, bavela kude;<br/>iye, bathumbuka ngetlhagwini,<br/>bathumbuke nangetjingalanga,<br/>nalabo abavela eSinimi.


text:
Hlokomani nina mazulu,<br/>jekezela wena phasi,<br/>thakasani nina ntaba!<br/>USomnini ududuza abantu bakhe<br/>begodu uzakuba nesirhawu<br/>kilabo abahlunguphaziweko bakhe.


text:
USomnini uphendula uthi:<br/>“Umma angakhohlwa isana lakhe elisebeleni na?<br/>Atlhoge isirhawu emntwaneni ambelethileko?<br/>Nanyana angakhohlwa umma loyo,<br/>kodwana mina angeze ngakukhohlwa<br/>wena Ziyoni!


text:
Abantabakho bayarhabela ukubuyela kuwe<br/>nalabo abakwenze amarubhi<br/>bebakuhlakaza, bayakubaleka.


text:
Phakamisa amehlwakho uthalaze,<br/>boke abantabakho bayabuthana,<br/>babuyela kuwe.”<br/>USomnini uthi: “Ngifunga ngokuphila kwami,<br/>uzabembatha boke njengesikghabiso;<br/>iye, njengomlobokazi, uzabarikelela.


text:
Mbala, iindawo ezimarubhi nezoniweko,<br/>iye, inarha ehlakaziweko izakuminyana ngokuhlalwa,<br/>khisibe labo abakuginyileko bakude.


text:
Nangaphezu kwalokho,<br/>abantabakho ebebathethwe kuwe<br/>bazakukhuluma phambi kwakho bathi:<br/>‘Indawo le yincani khulu,<br/>akhese usivulele indawo<br/>esingahlala kiyo.’


text:
Yeke uzazibuza uthi,<br/>‘Ngubani nje owangibelethela laba?<br/>Benginganabantwana, ngiyinyumba;<br/>bengithunjiwe, ngilahliwe.<br/>Bakhuliswe ngubani-ke laba?<br/>Qala, ngasala ngingedwa;<br/>alo, babuyaphi-ke laba?’ ”


text:
Nakhu okutjhiwo nguSomnini uSomandla:<br/>“Qala, ngizakwelulela isandla sami ezizweni<br/>ngiphakamisele iphawu lami ebantwini;<br/>nje-ke bazakuletha amadodanakho<br/>bawasingathe esifubeni,<br/>batwale amadodakazakho emahlombe.


text:
Amakhosi azakuba belusi babantwabakho,<br/>amakhosikazawo abe ziimbelesi zabo.<br/>Bazakukhothama phambi kwakho bawe ngobuso,<br/>bakhothe ithuli leenyawo zakho.<br/>Yeke, uzakwazi bonyana nginguSomnini,<br/>labo abaqalelela kimi angeze badaniswa.”


text:
IZiyoni ibuza ithi:<br/>“Ipango ingathathwa konamandla na?<br/>Abathunjwa bangahlwithwa konegunya na?”


text:
Kodwana nakhu okutjhiwo nguSomnini:<br/>“Iye, ngitjho nabathunjwa<br/>abazakuthathwa konamandla<br/>nepango ihlwithwe konelunya,<br/>ngombana mina ngizakuphikisana<br/>nabaphikisana nawe,<br/>ngimi ozakusindisa abantwabakho.


text:
Abakugandelelako ngizabenza<br/>bona bazidle ngamazinyo,<br/>badakwe ziingazi zabo<br/>inga badakwe yihleza yewayini.<br/>Yeke woke umuntu uzakwazi<br/>bonyana mina Somnini ngimsindisakho,<br/>umhlengakho, ongonamandla kaJakopo.”


text:
Nakhu okutjhiwo nguSomnini:<br/>“Iphi incwadi kanyoko yesahlukaniso<br/>engamthokoza ngayo na?<br/>Kunomuntu engimkolodako<br/>engikuthengise kuye na?<br/>Awa, qalani, nathengiswa ngebanga lamacalenu<br/>begodu nonyoko waqotjhwa<br/>ngebanga leemphambeko zenu.


text:
Kubayini ngingafumani umuntu nangibuyako?<br/>Kubayini kungekho ophendulako nangibizako?<br/>Kghani umkhonwami mfitjhani khulu<br/>bona ungahlenga na?<br/>Kghani anginamandla wokusindisa na?<br/>Qalani, ngokukhalima kwami ngomisa ilwandle,<br/>ngenza imilambo ibe libhudu.<br/>Iinhlambi zakhona zibola ngokutlhoga amanzi,<br/>zife ngokoma.


text:
USomnini uSomandla unginikele ilimu labafundi<br/>kobana ngikghone ukukhuluma kuhle nodiniweko.<br/>Usungula amezwi wesiphorofido;<br/>imihla ngemihla ekuseni uvula indlebami<br/>kobana ngilalele njengabafundi.


text:
Ngibhesela labo abangidulako,<br/>ngibanikela umhlathi abancuthula itjebami,<br/>angisithezi ubuso nabangithuka bebangikhafulele.


text:
Kwamambala, uSomnini uSomandla uyangisiza,<br/>ngalokho angihlaziseki.<br/>Nje-ke ngiqinise ubuso bami njengomankwana.<br/>Ngiyazi bonyana angeze ngadaniswa


text:
ngombana ongihlambululako useduze.<br/>Alo-ke, ngubani ongangimangalela na?<br/>Asivele sobabili ebandla!<br/>Ngubani ophikisana nami na?<br/>Akavele etjhatjhalazini!


text:
Qalani, uSomnini uSomandla uyangisiza.<br/>Ngubani ongangilahla ngomlandu na?<br/>Mbala, boke bazakubhabhuka njengesambatho<br/>umvunya ubathuthudlhe.


text:
Ngubani phakathi kwenu owesaba uSomnini<br/>alalele ilizwi lencekwakhe,<br/>ozilungiselele ukukhamba ebumnyameni,<br/>kunganamkhanyo;<br/>nokho athembele ebizweni lakaSomnini<br/>abe adzimelele kuZimakhe na?


text:
Qalani, nina noke eniphemba imililo,<br/>nizihlomise ngemisubela evuthako,<br/>uSomnini uthi:<br/>“Khambani emkhanyweni womlilwenu,<br/>phakathi kwemisubela eniyilumathisileko.<br/>Nakhu enizakufumana esandleni sami:<br/>Nizakurabhalala phasi nisebuhlungwini.”


text:
Ngilalelani nina enilandela ukulunga,<br/>iye, nina enifuna uSomnini:<br/>Rhuluphelani idwala enakghephulwa kilo<br/>nekwari enakhutjhwa kilo;


text:
iye, rhuluphelani uyihlo u-Abrahama,<br/>nonyoko uSara owanibelethako:<br/>Bekamunye lokha nangimbizako<br/>kobana ngimbusise bengimandise.


text:
Ngambala, uSomnini uzakuba nesirhawu ngeZiyoni<br/>nangawo woke amarubhayo:<br/>Uzakwenza amarhalawumbayo afane ne-Edeni,<br/>amabhudwayo abe njengesivande sakaSomnini.<br/>Ithabo nenjabulo kuzakubuzwa kiyo,<br/>kube nokuthokoza nokubhina.


text:
USomnini uthi:<br/>“Ngilalelani bantu bami,<br/>yeningizwe nina sizwe sami:<br/>Kimi kuzokuphuma ifundiso<br/>ngibeke isigwebo sami<br/>sibe mkhanyo ezizweni.


text:
Kuseduze ukufika kwehlalohle yami,<br/>isindiswami isendleleni<br/>nengalwami izakugweba izizwe.<br/>Iinhlengele ziqalelela kimi,<br/>zilindele ingalwami ngethemba.


text:
Phakamiselani amehlwenu emazulwini,<br/>nirhuluphele iphasi phasi:<br/>Amazulu anganyelela njengentuthu,<br/>iphasi libhabhuke njengesambatho<br/>ngokufanako nabahlali balo bangafa,<br/>kodwana isindiswami izakujama isiphelani,<br/>ihlalohle yami angeze yabhujiswa.


text:
“Ngilalelani nina enaziko<br/>bonyana yini okulungileko,<br/>nina bantu eninefundiswami<br/>eenhliziyweni zenu:<br/>Ningesabi isithuko sababhubhako<br/>ningapheli amandla ngokuninyaza kwabo,


text:
ngombana umvunya uzobathuthudlha njengesambatho,<br/>itshwele ibaqothule njengoboya.<br/>Kodwana ihlalohle yami izakujama isiphelani<br/>nesindiswami ibe khona<br/>iinzukulwana ngeenzukulwana.”


text:
Vuka, vuka!<br/>Zembathise amandla, wena ngalo kaSomnini!<br/>Vuka njengemalangeni wakade,<br/>iye, njengeenzukulwaneni zekadeni.<br/>Kanti akusuwe wena ngalo kaSomnini<br/>owarhabelela uRahabu,<br/>wahlaba unomrhasokazi loyo na?


text:
Kwakungasuwe owomisa ilwandle,<br/>iye, amanzi amanengi azikileko,<br/>owenza indlela ekuzikeni kwelwandle<br/>kobana abahlawulelweko bakwazi ukweyama na?


text:
Kwanga abahlengiweko bakaSomnini bangabuya<br/>bafike eZiyoni ngokuhlokoma,<br/>bathwele ithabo elingapheliko:<br/>Bazuze ithabo nenjabulo,<br/>isizi nokububula kubaleke.


text:
USomnini uphendula uthi:<br/>“Mina lo, ngimi oniduduzako.<br/>Alo, wena Ziyoni<br/>umesabani umuntu obhubhako,<br/>iye, umuntu nje ophela njengotjani na?


text:
Sewukhohlwe uSomnini owakubumbako,<br/>owaqhisa amazulu wabeka neensekelo zephasi na?<br/>Kubayini uhlala wesaba imihla ngemihla<br/>ngebanga lobukhali bomgandeleli<br/>lokha nanqopha ukurhayila na?<br/>Buphi ubukhali bomgandeleli na?


text:
Mina Somnini nginguZimakho<br/>ophehla ilwandle<br/>kobana amagagasalo abhodle,<br/>obizwa ngoSomnini uMninimandlawoke.


text:
Ngikufunza amezwami<br/>ngikugubuzese ngesithunzi sesandla sami,<br/>iye, mina owanzinzisa amazulu,<br/>ngabeka neensekelo zephasi<br/>begodu nothi eZiyoni, ‘Nibabantu bami.’ ”


text:
Phaphama, phaphama, wena Jerusalema!<br/>Sikima, wena osele ikapho yobukhali bakaSomnini<br/>esandleni sakhe,<br/>wena ominyelela nehlama yesiqoko<br/>esitherezelisa abantu.


text:
Akakho noyedwa orhola iJerusalema<br/>phakathi kwabo boke abantwana ebabelethileko.<br/>Akakho noyedwa oyidosa ngesandla<br/>phakathi kwabo boke abantwana ebakhulisileko.


text:
Wehlelwa matlhuwo abuyelelweko.<br/>Ngubani ozakuzwela ubuhlungu na?<br/>Wabhujiswa, wagirizwa,<br/>abahlali bakho babulawa yindlala,<br/>barhayilwa yisabula.<br/>Ngubani ozakududuza na?


text:
Abantabakho batsirimezeka,<br/>barabhalala emajikeni wazo zoke iindledlana,<br/>kwanga yinyamazana ebanjwe enedeni,<br/>bagubuzeswa bukhali bakaSomnini<br/>nokukhalima kwakaZimakho.


text:
Nakhu okutjhiwo nguSomnini<br/>uSomandla onguZimakho<br/>olwela abantu bakhe, uthi:<br/>“Qala, ngithethe ikapho enitherezelisako<br/>esandleni sakho, Jerusalema.<br/>Angeze bewusasela isiqoko sobukhali bami.


text:
Nje-ke ngibeke esandleni sabakuhlunguphazako<br/>abathi kuwe, ‘Bhambalala<br/>ukuze siqaqade phezu kwakho.’<br/>Wenza umhlanakho inga yihlabathi,<br/>iye, waba yindledlana yabadlulako.”


text:
Vuka, vuka wena Ziyoni,<br/>zembathise amandla.<br/>Yembatha izambatho zakho zakanokutjho,<br/>wena Jerusalema, dorobho elicwengileko<br/>ngombana abatjhili nabangahlambulukiko<br/>angeze basangena kuwe godu.


text:
Zithintithe ithuli,<br/>sikima wena sibotjhwa, Jerusalema.<br/>Zithukulule iinketani entanyenakho,<br/>wena sibotjhwa, ndodakazi yeZiyoni.


text:
Mbala, nakhu okutjhiwo nguSomnini uSomandla:<br/>“Ekuthomeni abantu bami<br/>behlela eGibhide bayokhonza khona;<br/>i-Asiriya ibagandelele ngaphandle kwesizathu.


text:
Manje-ke kubayini kumele ngivumele lokhu na?<br/>Abantu bami ngambala bathathwa<br/>basiwa ekuthunjweni ngaphandle kwesizathu<br/>nabarholi beBhabheli bazikhukhumeza.”<br/>Watjho njalo-ke uSomnini.<br/>“Ibizo lami lahlala linyazwa<br/>imihla ngemihla.


text:
Kodwana abantu bami<br/>bazakwazi amandla webizo lami;<br/>iye, mhlokho bazakulemuka<br/>bonyana ngimi okhulumako,<br/>ngithi sengikhona!”


text:
Maye zithandeka kangangani eentabeni<br/>iinyawo zaloyo oletha iindaba ezimnandi;<br/>omemezela ukuthula,<br/>iye, oletha iindaba ezimnandi,<br/>ngokumemezela isindiso,<br/>athi eZiyoni: “UZimakho uyabusa!”


text:
Lalela wena Jerusalema!<br/>Abalindi bakho bayarhuwelela,<br/>iye, bahlokoma bathi:<br/>“Ngamehlwabo abantu bazakubona<br/>ukubuya kwakaSomnini eZiyoni!”


text:
Zwakalani, iye, hlokomani<br/>nina marubhi weJerusalema<br/>ngombana uSomnini ududuze abantu bakhe,<br/>wahlenga iJerusalema.


text:
USomnini wembule ingalwakhe ecwengileko<br/>emehlweni wezizwe zoke;<br/>imikhawulo yoke yephasi<br/>ibona isindiso kaZimethu.


text:
Fulathelani, fulathelani, phumani lapho!<br/>Ningathinti okungakahlambuluki!<br/>Phumani phakathi kwalo!<br/>Nizihlambulule nina<br/>eniphethe izitja zakaSomnini.


text:
Nokho anizukuphuma nirhabile<br/>nanyana nibe njengababalekako<br/>ngombana okhamba phambi kwenu<br/>nguSomnini<br/>begodu nonelusileko ngemva kwenu<br/>nguZimu ka-Israyeli.


text:
USomnini uthi:<br/>“Qalani, incekwami izakuphumelela ngokuhlakanipha,<br/>izakuphakama, ikhutjhulwe,<br/>ibe phezulu khulu.


text:
Njengombana abantu abanengi<br/>gade bakhuza ngayo,<br/>-- iye, beyinganabubono, ingafaniseki,<br/>inganajamo lomuntu --


text:
ngokunjalo izakurara izizwe ezinengi<br/>begodu amakhosi akakamale ngayo.<br/>Mbala, abangazange batjelwe, bayabona<br/>nabangazange bezwe, bayalemuka.”


text:
Ama-Israyeli athi:<br/>“Ngubani owakholwa ngesikuzwileko na?<br/>Ingalo kaSomnini yembulelwe bani na?


text:
Inceku yazikhulela ngokuhluma,<br/>iye, njengehlumela emrajini<br/>equlwanini eyomileko.<br/>Gade inganasibumbeko begodu ingakhangi<br/>kobana singabeze siyinake;<br/>beyinganabuhle obungasenza siyithande.


text:
Yanyazeka beyalahlwa babantu,<br/>yaba mumuntu weensizi, yazi ukugula,<br/>njengomuntu osithezelwa ubuso.<br/>Iye, yanyazeka begodu azange siyihloniphe,


text:
khonapho yathwala ukugula kwethu,<br/>yatjatha iinsizi zethu.<br/>Thina sathatha bona ihlunguphaziwe,<br/>yabethwa nguZimu beyathotjiswa,


text:
kodwana yalinyazwa ngebanga leemphambeko zethu,<br/>yaphihlizwa ngenca yamacalethu.<br/>Isibetho esasilethela ukuthula saba phezu kwayo<br/>nangamancebayo saphiliswa.


text:
Thina soke sidurhe njengezimvu,<br/>ngiloyo naloyo uphendukele eendleleni zakhe,<br/>kodwana uSomnini wehlisela icala lethu<br/>phezu kwayo.


text:
“Yagandelelwa, kodwana yona yathoba.<br/>Azange ivule umlomayo<br/>njengemvana esiwa ekuhlatjweni<br/>nanjengemvukazi ethulileko phambi komrhunayo;<br/>iye, azange ivule umlomayo.


text:
Emva kokugandelelwa ngomlandu, yasuswa;<br/>akakho noyedwa owanghonghoyila ngokwayehlelako.<br/>Mbala, yajutjwa enarheni yabaphilako;<br/>yalinyazwa ngenca yesiphambeko sabantu bayo.


text:
Yanikelwa ithuna hlangana neenkhohlakali,<br/>yaba neenjinga ekufeni kwayo,<br/>nanyana ingazange ibange inturhu,<br/>namkha ibe nekohliso emlonyenayo.


text:
“Bekuyintando kaSomnini kobana iqhobozwe:<br/>Wayibangela ukugula;<br/>mbala, wenza ipilwayo umhlabelo wehlawulo.<br/>Izakubona umphumela wembewu;<br/>izakuphila isikhathi eside<br/>nentando kaSomnini izakuphumelela<br/>ngesandla sayo.”


text:
USomnini uthi:<br/>“Iye, ngemva kokuhlupheka kwepilwayo<br/>incekwami izakubona,<br/>izanelise ngelwazi layo.<br/>Izazibonakalisa ingelungileko kabanengi,<br/>yona izakuthwala iimphambeko zabo.


text:
Ngalokho ngizayinikela isabelo hlangana nabanengi,<br/>izakwabelana ipango nabanamandla,<br/>ngokunikela kwayo ipilo ekufeni<br/>nangokubalelwa nabaphambekako.<br/>Yona yathwala izono zabanengi,<br/>yazikhuba ngebanga labaneemphambeko.”


text:
“Hlokoma wena mfazi oyinyumba,<br/>wena ongazange ubelethe umntwana!<br/>Zwakalisa ukuhlokoma, iye, kwakwazela<br/>wena ongazange ube nemirhelo,<br/>ngombana banengi abantwana botjhiyiweko<br/>kunebaloyo onendoda.”<br/>Watjho njalo uSomnini.


text:
“Yengeza indawo yetende lakho,<br/>wendlale amatjhila wekhaya lakho!<br/>Ungazibambi!<br/>Yelula iintambo zetende lakho,<br/>uqinise iinkhonkhwani zalo!


text:
Uzakwenabela ngesewula nangetlhagwini:<br/>Iinzukulwana zakho zizakuqotjha bezizwe,<br/>zinzinze emizini eyatjhiywako.


text:
“Ungesabi ngombana angeze warhubutjhwa.<br/>Ungapheli amandla ngombana angeze wahlaziseka.<br/>Uzakukhohlwa ukurhubutjhwa kobutjha bakho,<br/>ungasakhumbuli godu ihlazo lobuhlolokazi bakho.


text:
Mbala, okuthetheko ungumbumbi wakho,<br/>ibizo lakhe nguSomnini uMninimandlawoke;<br/>umhlengakho ungoCwengileko ka-Israyeli,<br/>ubizwa bona nguZimu wephasi loke.


text:
Ngambala, uSomnini wakubuyisa<br/>lokha unjengomfazi otjhiyiweko<br/>nodabukileko emoyeni.<br/>Umfazi owenda asesemutjha<br/>angeze alahlwa.”<br/>Watjho njalo uZimu.


text:
Ngokusilingeka okukhukhulako<br/>ngifulatheze ubuso bami kuwe kwesikhatjhana,<br/>kodwana ngomusa ongapheliko,<br/>nginesirhawu kuwe.”<br/>Watjho njalo uSomnini umhlengakho.


text:
“Kimi lokhu kufana nemihleni kaNowa:<br/>Njengombana ngafunga<br/>bona amanzi kaNowa<br/>akasazugubuzesa iphasi godu,<br/>ngokunjalo ngiyafunga<br/>bona angeze ngakusilingekekela<br/>namkha ngikuthintithe.


text:
Nanyana iintaba zinganyamalala<br/>nemibundu isikinyeke,<br/>nokho ukwethembeka kwami<br/>akusoze kwanyamalala kuwe<br/>nesivumelwano sami sokuthula<br/>angeze sasikinywa.”<br/>Watjho njalo uSomnini onesirhawu kuwe.


text:
“Wena othotjisiweko,<br/>owakhukhulwa ziinrhurhula, wangaduduzwa,<br/>qala, sele ngizokubeka amatjakho<br/>phezu kwedaka eliphazimako,<br/>ngenze iinsekelo zakho ngamatje wesafaya


text:
iinhlangu ezisemibhotjhongwenakho ngamarubi,<br/>amasangwakho ngamatje webherili<br/>nomthangalakho woke ngamatje aligugu.”


text:
Uzakunzinziswa ngokulunga:<br/>Uzakuba kude negandelelo,<br/>iye, awuzukwesaba<br/>begodu uzakuba kude nokwethusako,<br/>iye, angeze kwakutjhidela.


text:
Nakube mbala uyasahlelwa,<br/>kuzabe kungasikho ukwenza kwami.<br/>Nanyana ngubani okusahlelako,<br/>uzakuwa ngebanga lakho.


text:
“Qala, ngimi owadala umkhandisimbi,<br/>yena ovuthela amalahle bona abhebhedlhe,<br/>akhande isikhali kobana senze umsebenzakhe.<br/>Godu ngimi odale umrhayili<br/>kobana abhubhise.


text:
Nje-ke akunasikhali esibekelwe wena esizakuphumelela<br/>begodu uzakubonisa loke ilimu elikumangalelako<br/>bona alinaqiniso.<br/>Lokhu kulilifa leenceku zakaSomnini,<br/>nokuhlanjululwa kwazo okuvela kimi.”<br/>Watjho njalo uSomnini.


text:
USomnini uthi:<br/>“Nina noke enomileko,<br/>yenize emanzini!<br/>Nani eninganasiliva<br/>yizani nithenge, nigome!<br/>Yenize nithenge iwayini nebisi,<br/>ngaphandle kwesiliva nezinye iindleko.


text:
Nilinganiselani isiliva<br/>ngalokho okungasi sisikwa<br/>nomjulukwenu kokunganelisiko na?<br/>Naningilalelisisako nizakubetha esimonyongwana,<br/>umphimbenu uzakwenama ngamanoni.


text:
Bekani indlebe, nize kimi,<br/>nanilalelako nizakuphila.<br/>Ngenza nani isivumelwano sanini nanini,<br/>izenzo zomusa okwakungezikaDavida:


text:
Nje-ke wena Israyeli,<br/>uzakubiza abantu abangakwaziko<br/>nabantu abangakwaziko bazakutheleka kuwe<br/>ngebanga lakaSomnini uZimakho<br/>ongoCwengileko ka-Israyeli,<br/>ngombana ukwembathise idumo.”


text:
Isikhohlakali asilahle indlelaso embi<br/>nowenza okumbi alahle amaqhingakhe.<br/>Akaphendukele kuSomnini, uzakuba nomusa kuye,<br/>iye, kuZimethu<br/>ngombana yena uyathethelela nokuthethelela.


text:
“Ngambala imicabangwami<br/>ayifani namaqhingenu,<br/>neendlela zenu akusizo zami.”<br/>Watjho njalo uSomnini.


text:
“Njengombana amazulu aphakamile kunephasi,<br/>zinjalo neendlela zami kunezenu<br/>nemicabangwami iphakamile kuneyenu.


text:
Njengezulu neliqhwa kwehla kuvela phezulu,<br/>akubuyeli emuva kungakasezeli iphasi,<br/>kulenze lihlume belithele<br/>kobana linikele umtjali imbewu<br/>nogomako isikwa,


text:
linjalo nelizwi lami eliphuma emlonyenami:<br/>Angeze labuyela kimi lidududu,<br/>lingakafezi intando yami<br/>beliphumelelise lokho engilithume khona.


text:
“Ngambala nizakuphuma ngethabo,<br/>nihlahlwe ngokuthula.<br/>Iintaba nemibundu<br/>kuzakuzwakalisa ukuhlokoma phambi kwenu,<br/>iye, yoke imithi yommango<br/>iwahle izandla zayo.


text:
Esikhundleni somunga kuzakumila umsayipurusi;<br/>esikhundleni sameva kumile imiritlili.<br/>Lokhu kuzakuba sikhumbuzo kuSomnini,<br/>kube sibonakaliso sanini nanini,<br/>nesingeze satjhabalaliswa.”


text:
Nakhu okutjhiwo nguSomnini:<br/>“Gcinani ukulunga nenze okufaneleko<br/>ngombana isindiswami seyitjhidele<br/>nehlalohle yami sele izokwembulwa.


text:
Ubusisiwe obhubhako owenza lokho,<br/>iye, umuntu obambelela kikho,<br/>okutjho ukugcina iSabatha, angalisilaphazi,<br/>alonde isandla sakhe singenzi okumbi.”


text:
Umqhamuka ozibandakanya noSomnini<br/>awukameli uthi:<br/>“Ngambala uSomnini uzangihlukanisa nabantu bakhe.”<br/>Umphakulwa akakameli athi:<br/>“Awa, mina sengisigodo esomileko.”


text:
Mbala, nakhu okutjhiwo nguSomnini:<br/>“Abaphakulwa abagcina amaSabatha wami<br/>nabakhetha ukwenza intandwami,<br/>babambelele esivumelwaneni sami,


text:
ngizabanikela okungcono<br/>kunamadodana namadodakazi<br/>okutjho isikhumbuzo nebizo ngethempelini lami<br/>nangaphakathi kwemithangala yedorobho lami.<br/>Iye, ngizabanikela ibizo lanini nanini<br/>elingeze lasulwa.


text:
Imiqhamuka ezibandakanya noSomnini,<br/>kobana imlotjhe, beyithande ibizo lakhe<br/>kobana ibe ziinceku;<br/>iye, yoke egcina iSabatha, ingalisilaphazi,<br/>ibambelele esivumelwaneni sami,


text:
ngizayiletha entabenami ecwengileko,<br/>ngiyinikele itokozo ngekumbenami yokuthandaza.<br/>Imihlabelwayo yokutjhiswa neyetjhebiswano<br/>izakwamukelwa e-aldarini lami<br/>ngombana ikumbami izakuthiwa<br/>‘Yikumba yokuthandaza yezizwe zoke.’ ”


text:
Nakhu okutjhiwo nguSomnini uSomandla<br/>obuthelela abahlakazekileko bakwa-Israyeli uthi:<br/>“Ngizakubuthelela abanye godu,<br/>ngaphandle kwalabo esele babuthelelwe.”


text:
Abelusi babantu bami baphophele,<br/>boke abanalwazi,<br/>boke bazizinja eziziingolwana,<br/>iye, ezibhalelwa kukhonkotha,<br/>ziyarutharutha khisibe zilele,<br/>iye, zithanda ukuyenda.


text:
Bazizinja ezinephango,<br/>abaneliswa lilitho.<br/>Kazi babelusi nabanjalo!<br/>Boke njalo abanangqondo,<br/>omunye nomunye uphendukela eendleleni zakhe<br/>iye, sebayafana barhubhela kesabo.


text:
Omunye nomunye uthi:<br/>‘Yizani, ngisesenewayini!<br/>Ngithi asibutupeni utjwalobu!<br/>Nakusasa kube ngiswesi,<br/>kube ngaphezu kwalokhu.’ ”


text:
Abalungileko bayabhubha,<br/>akakho ocabangako ngalokho;<br/>abantu abathembekileko kuZimu bayahlongakala<br/>kungabikhona ozwisisako:<br/>Ngebanga lobumbi abalungileko bayahlongakala.


text:
Ngubani enimenza ihlaya lo?<br/>Ngubani enimkhamisela imilomo,<br/>nimkokomeje na?<br/>Anisibantwana bokonakala,<br/>nenzalo yekohliso na?


text:
Ngitjho nina enitjhiswa yikanuko<br/>hlangana nemithi ye-owuku,<br/>ngaphasi kwayo yoke imithi esitjhutha,<br/>nibulala abantwana emirhobeni<br/>ngemipharwini yamadwala.


text:
Isiphetho sakho dorobho,<br/>sisematjeni abutjhelelezi emrhobeni,<br/>iye, wona ngiwo asisabelo sakho<br/>ngombana bewuyawaphahlela,<br/>uwanikela neminikelo yeenthoro.<br/>Alo, nithi angihlekele koke lokho na?


text:
Ngemva komnyango negoseni,<br/>ubeke itshwayo lakho labosingazimu bembeleko.<br/>Lokha nawugade ukude nami,<br/>wembule umkghadakho owukhulisileko,<br/>wangena kiwo.<br/>Uvumelene namadodakho ngekokhelo;<br/>wathanda ukuwembulela amabhayi<br/>waqalana nobubhunubhunu bawo.


text:
Watjhemelelela uMoleki<br/>uphethe amafutha we-oliva,<br/>wandisa amakha wakho.<br/>Wathumela abazenda bakho kude,<br/>ngitjho nendaweni yabafileko.


text:
Bewudiniwe ngebanga leendlela zakho,<br/>kodwana azange uthi: “Akusizi ngalitho.”<br/>Ufumene ukuvuseleleka kwamandlakho,<br/>ngalokho azange unyefe.


text:
Ngubani onevalo nowesabako ngaye<br/>kobana ungabeze ukhulume amanga,<br/>bewungasangikhumbula,<br/>namkha ucabange ngalokho na?<br/>Awusangesabi ngombana ngithule<br/>isikhathi eside na?


text:
Mina ngizakudalula imisebenzakho<br/>nalokho okuthiwa kulunga kwakho!<br/>Abosingazimu bakho angeze bakubhadekela.


text:
Isiqhenyana sabosingazimu bakho<br/>asikusize nawulila ufuna isizo!<br/>Ummoya uzabadudula boke njalo,<br/>baphetjhulwe mphefumulo nje kwaphela.<br/>Kodwana umuntu ongenza isiphephelo sakhe,<br/>uzakuzuza inarha,<br/>athumbe intabami ecwengileko njengelifa lakhe.


text:
USomnini wathi:<br/>“Lelezani, lelezani, nilungise indlela!<br/>Susani iinliyo endleleni yabantu bami.”


text:
Kodwana kwanje,<br/>nakhu okutjhiwo nguZimu ophakemeko nophezulu,<br/>ophila nini nanini, obizo lakhe licwengile, uthi:<br/>“Ngihlala endaweni ephakemeko necwengileko,<br/>godu ngihlala naloyo<br/>onommoya owephukileko nothobekileko.<br/>Ngivuselela ummoya waloyo odanileko,<br/>nehliziyo yowurubajekileko.


text:
Yeke angeze ngalwa mndundu,<br/>namkha ngihlale ngitjhuqile,<br/>ngombana ummoya womuntu uvela kimi,<br/>uzakunyefa,<br/>khisibe ngimi owanikela ipilo emuntwini.


text:
Bengithukuthele ngebanga lecala<br/>labantu bami abarhubhela kesabo.<br/>Ngabadula bengafihla ubuso bami ngokuthukuthela,<br/>kodwana baragela phambili ngokuhlubuka,<br/>balandela iinkanuko zehliziywabo.


text:
Ngizibonile iindlela zabo,<br/>nokho ngizabelapha, ngibahlahle,<br/>ngibavuze ngenduduzo.<br/>Kilabo abalilako


text:
ngizakukhuluma amezwi wenduduzo<br/>ngithi, ‘Ukuthula, iye, ukuthula<br/>kilabo abakude nabaseduze.’<br/>Mbala ngizabelapha.”<br/>Watjho njalo uSomnini.


text:
Iinkhohlakali zinjengelwandle eliyalukako:<br/>Alikghoni ukuphumula,<br/>amanzalo ayaluka amabibi nedaka.


text:
USomnini uthi:<br/>“Rhuwelela, ungazibambi!<br/>Phakamisa ilizwi lakho njengepalapala.<br/>Memezela ebantwini bami iimphambeko zabo<br/>nekumbeni kaJakopo izono zayo.


text:
Imihla ngemihla bafunana nami,<br/>bazimisele ukwazi iindlela zami,<br/>kwanga basisizwe esenza okufaneleko,<br/>nesingakalahli imiyalo kaZimaso.<br/>Babuza kimi imithetho efaneleko,<br/>bazimisele bona uZimu atjhidele kibo.


text:
Bathi, ‘Sizakuthi sizileleni ukudla nawungayeleliko nje?<br/>Sithe siyazithoba, nalapho azange bewusinake.’<br/>“Bantu bami, qalani la,<br/>ngelanga lokuzila kwenu ukudla<br/>nizenzela umathanda,<br/>nigandelela zoke iinsebenzi zenu.


text:
Qalani, nizilela ukuphikisana nokulwa kwaphela,<br/>iye, ukumadlhana ngamaguduva wobukhohlakali.<br/>Ukuzila okufana nokwenu namhlanjesi,<br/>angeze kwenza bona isililo senu<br/>sizwakale ezulwini.


text:
Ingabe kuzila engikukhethileko lokho,<br/>kube lilanga lokuzithoba na?<br/>Kulilanga lokuhloma ihloko phasi njengomgaba<br/>nelokulala phezu kweenzilo nomlotha na?<br/>Nikubiza bona kuzila lokho<br/>nelanga elamukelekako kuSomnini na?


text:
Nakhu ukuzila ukudla engikukhethileko:<br/>Kunyefisa amakhamandela wobukhohlakali,<br/>ukuqhusula imitja yejogi,<br/>ukutjhaphulula abagandelelweko<br/>nokuqoba woke amajogi.


text:
Kukwabela abalambileko isikwa sakho,<br/>ukunikela abanganamakhaya iphahla,<br/>ukwembathisa ombona ahlubule<br/>nokungafihli ubuso koziingazi zakho.


text:
Nje-ke, ukukhanya kwakho kuzakudarha njengokusa,<br/>nokuphola kwakho kubonakale masinyana;<br/>ukulunga kwakho kukhambe phambi kwakho<br/>nephazimulo kaSomnini izakuba ngekwelusileko<br/>ngemva kwakho.


text:
Nje-ke, uzakubiza uSomnini akuphendule,<br/>ulilele isizo, athi kuwe, ‘Ngilapha.’<br/>“Nawususa ijogi phakathi kwenu<br/>umuno okhombakhombako<br/>nekulumo ekhohlakeleko;


text:
iye, nawunakekela abalambileko<br/>ngeemfiso zakho,<br/>okutjho ukwanelisa iimfiso zabagandelelweko,<br/>khona-ke isibani sakho sizakukhanya ebumnyameni<br/>nobusuku bakho bufane nemini ekulu.


text:
USomnini uzakuhlahla njalonjalo,<br/>asuse umrhawu wakho enarheni enesomiso,<br/>akuphe ummongo emathanjenakho.<br/>Uzakufana nesivande esisezelwako<br/>nanjengomthombo onamanzi angatjhiko.


text:
Abanye benu bazakuvuselela amarubhi wakade,<br/>wena Israyeli uzakwakha kabutjha iinsekelo zakade,<br/>ubizwe ngokuthi, ‘Umvali wesikhala somthangala’<br/>nangokuthi, ‘Umvuli weendledlana ukuze abantu bahlale’.


text:
“Nawulonda iinyawo zakho ekuratheni iSabatha,<br/>ngokungazenzeli umathanda ngelanga lami elicwengileko,<br/>kodwana ngokubiza iSabatha bona lilanga lokwenama<br/>nelanga elicwengileko lakaSomnini kobana lihloniphekile;<br/>iye, nawulihloniphako ngokungenzi kwangemihla,<br/>nangokungenzi irhwebo,<br/>namkha ukukhuluma ngalo,


text:
khona-ke uzakufumana ithabo kuSomnini.<br/>Ngizakwenza bona ulawule inarha<br/>bewuzitike ngelifa lakayihlo uJakopo.”<br/>Mbala, watjho njalo-ke uSomnini ngomlomakhe!


text:
Qalani, ingalo kaSomnini ayisiyifitjhani<br/>kobana ingahlala ingasindisi<br/>nendlebakhe ayikathundubali,<br/>kobana ingahlala ingezwa.


text:
Kodwana amacalenu anihlukanise noZimenu<br/>nezono zenu zisithe ubuso bakhe kini,<br/>kobana angezwa.


text:
Mbala, izandla zenu zisilaphele ngeengazi,<br/>nemino yenu ngecala.<br/>Iimbhena zenu zikhuluma amala<br/>nelimu lenu lihumuza okukhohlakeleko.


text:
Akakho omangalela ngokulunga,<br/>akakho ozivikela ebandla ngobuqotho.<br/>Bathembela elizeni,<br/>bakhulume amanga;<br/>bakhulelwe ngobukhohlakali,<br/>bazala ihlekelele.


text:
Baqoqosela amaqanda werabi,<br/>baluke ubulembu besiswebu.<br/>Ogoma amaqanda wakhona uyafa,<br/>elinye lawo naliphadlhekako,<br/>kuvumbuka isiqandani!


text:
Ubulembu babo angeze baba ziingubo,<br/>angeze bazembathisa ngabakwenzileko.<br/>Izenzo zabo ngezehlekelele<br/>nemisebenzi yenturhu isezandleni zabo.


text:
Iinyawo zabo zigijimela ekoneni,<br/>bamsinyana ekuphalazeni iingazi ezinganamlandu.<br/>Imizindlo yabo iveza ihlekelele,<br/>ukonakala nokubhubhisa kuseendleleni zabo.


text:
Indlela yokuthula abayazi,<br/>ukulunga akukho emizilenabo.<br/>Iindlela zabo zimasongesonge,<br/>okhamba kizo akasoze aba nokuthula.


text:
Ngaleyondlela ubulungiswa bukude nathi<br/>nokulunga akusifikeleli.<br/>Siqalelele umkhanyo kodwana kumnyama,<br/>iye, ukudarha, kodwana sikhamba ebumnyameni.


text:
Siphumbutha ebodeni njengesiphofu,<br/>iye, siphumbutha njengomuntu onganamehlo;<br/>sikhutjwa emini ekulu inga kusebusuku.<br/>Ije sinethezeka sifana nabafileko.


text:
Soke sibhavumula njengamabhubezi<br/>sihumuza ngokuhumuza njengeengwayi.<br/>Siqalelela ukulunga kodwana akukho,<br/>iye, ukusindiswa, kodwana kukude nathi.


text:
Mbala, iimphambeko zethu zinengi<br/>ebusweni bakho,<br/>nezono zethu zifakaza ngokujamelana nathi.<br/>Ngambala sibhodwe ziimphambeko,<br/>iye, namacalethu siyawazi,


text:
okutjho ukuphambuka nokudela uSomnini,<br/>ukufulathela uZimethu,<br/>ukukhuluma igandelelo nokuhlubuka,<br/>ukumitha amala esiwahumuza ngeenhliziyo.


text:
Nje-ke, ubulungiswa bubuyiselwa emuva<br/>nokulunga kudedile kithi<br/>ngombana iqiniso liyalahlwa ebandla<br/>nobumsulwa abungeni lapho.


text:
Iqiniso alisafunyanwa ndawo,<br/>nobalekela ubumbi uyaphangwa.<br/>USomnini wakuqala lokho,<br/>kwaba kumbi kuye<br/>ukubona bonyana akunabulungiswa.


text:
Kwamdanisa ukubona bonyana akunamuntu<br/>ojama esikhundleni sakhe;<br/>ngalokho ingalwakhe yaba yisindiswakhe<br/>nokulunga kwakhe kwamhlohlozela<br/>kobana asikime.


text:
Wembatha ukulunga njengesambatho sepi<br/>nesikupuru sesindiso ehlokwakhe;<br/>wembatha izambatho zokuzibuyiselela,<br/>waziphuthela ngetjisakalo inga linaka.


text:
Uzakuzibuyiselela ukuya ngabakwenzileko,<br/>kube yitukuthelo ezitheni zakhe,<br/>ukuzibuyiselela emanabenakhe,<br/>abuyisele iinhlengele ngokufanelekileko.


text:
Ukusuka etjingalanga,<br/>abantu bazakwesaba ibizo lakaSomnini,<br/>ukusuka epumalanga<br/>besabe iphazimulwakhe<br/>ngombana uzakuvela njengomlambo otshopako,<br/>osunduzwa mumoya kaSomnini.


text:
“Njengomhlengi uzakuza eZiyoni,<br/>kilabo bakaJakopo abaphenduke<br/>esiphambekweni sabo.”<br/>Watjho njalo-ke uSomnini.


text:
USomnini uthi:<br/>“Ngokuya ngami,<br/>lesi sivumelwano nesizwe sami:<br/>UMoyami ophezu kwakho<br/>namezwami engiwabeke emlonyenakho<br/>akazukusuka eembheneni zakho,<br/>namkha emilonyeni yabantwabakho,<br/>nanyana emilonyeni yeenzukulwana zabo<br/>ukusuka gadesi kuya kuyile.”<br/>Iye, watjho njalo uSomnini.


text:
“Vuka ukhanye wena Jerusalema<br/>ngombana ukukhanya kwakho kuyeza;<br/>iphazimulo kaSomnini idarhile phezu kwakho.


text:
Qala, ubumnyama busibekela iphasi<br/>nobumnyama obumabhombo buphezu kwabantu;<br/>kodwana uSomnini wenyukela phezu kwakho<br/>nephazimulwakhe ibonakala phezu kwakho.


text:
“Phakamisa amehlwakho uqale mazombe:<br/>Boke bayabuthana, beze kuwe;<br/>amadodanakho avela khatjhana<br/>namadodakazakho agonwe ngemikhono.


text:
Nje-ke uzakuqala, uphazimule;<br/>ihliziywakho izakweqayeqa, iphuphume ngethabo<br/>ngombana ukuphuphuma kwelwandle kuzakulethwa kuwe,<br/>iye, umnono wezizwe uze kuwe.


text:
Umhlambi wamakamela uzakumumela,<br/>amakamedlana weMidiyani ne-Efa.<br/>Boke abantu beTjheba bazakuza,<br/>bathwele igolide netjhwalo,<br/>bamemezele iindumiso zakaSomnini.


text:
Yoke imihlambi kaKedari izakubuthelwa kuwe,<br/>amaqama weNebayothi azakuba sesandleni sakho,<br/>amukeleke njengomhlabelo e-aldarini lami,<br/>yeke ngizakuhlobisa ithempeli lami elibabazekako.


text:
Ngambala, iinhlengele ziqalelele kimi.<br/>Imikhumbi yokurhweba ingeyokuthoma<br/>ukuletha amadodanakho avela khatjhana,<br/>aphethe isiliva negolide lawo,<br/>ukuhlonipha ibizo lakaSomnini uZimakho<br/>ongoCwengileko ka-Israyeli<br/>ngombana ukudumisile.


text:
“Imiqhamuka izakuvuselela imithangalakho,<br/>amakhosayo akusebenzele.<br/>Ngikumadlhe ngetukuthelo,<br/>kodwana ngomusa ngizakukhombisa izwelo.


text:
Amasangwakho azakuhlala avulekile,<br/>angeze avalwa imini nobusuku<br/>ukuze izizwe zikulethele umnonwazo,<br/>amakhosazo aragwe ngomlandelande wokuhlulwa.


text:
Mbala, isizwe namkha umbuso<br/>ongeze wakulotjha, uzakubhubha;<br/>iye, izizwezi zizakupheliswa nya.


text:
“Iphazimulo yeLibhanoni izakuza kuwe,<br/>imithi ye-elimu nemihlobohlobo yemisayipurusi ndawonye,<br/>kobana ngihlobise indawo yekumbami ecwengileko,<br/>ngibabaze indawo yeenyawo zami.


text:
Isizukulwana sabakugandelelako<br/>sizakuza kuwe sikhokhoba,<br/>boke abakunyazako bazaguqa eenyaweni zakho,<br/>bakubize bona uyiZiyoni idorobho lakaSomnini,<br/>ongoCwengileko ka-Israyeli.


text:
“Nanyana bewutjhiyiwe begodu uzondiwe,<br/>kungekho okhambela ngakuwe,<br/>ngizakwenza igugu lesiphelani,<br/>iye, itokozo iinzukulwana ngeenzukulwana.


text:
Uzakumunya ibisi lezizwe,<br/>iye, ebeleni lobukhosi.<br/>Yeke uzakwazi bonyana mina,<br/>nginguSomnini, ngiMsindisakho,<br/>noMhlengakho ongonamandla kaJakopo.


text:
Esikhundleni sekoporo ngizakulethela igolide,<br/>esikhundleni sesimbi isiliva.<br/>Esikhundleni sesigodo ngizakulethela ikoporo,<br/>esikhundleni samatje isimbi.<br/>Ngizakwenza ukuthula kube mlindakho<br/>nokulunga kube baphathi bakho.


text:
Godu akusazukuzwakala inturhu enarhenakho,<br/>iye, ukonakala nokubhubhisa<br/>ngaphakathi kwemikhawulwakho.<br/>Uzakubiza imithangalakho ngokuthi yisindiso,<br/>namasangwakho ngokuthi yindumiso.


text:
Godu ilanga alisazukuba mkhanywakho emini<br/>nokudarha kwenyezi akusazukukhanya kuwe.<br/>USomnini uzakuba mkhanyo wesiphelani kuwe,<br/>iye, uZimakho uzakuba yiphazimulwakho.


text:
Godu ilanga lakho alisazukutjhinga<br/>nenyezakho ayisazukuncipha.<br/>USomnini uzakuba mkhanyo wesiphelani kuwe<br/>namalangakho wesililo azakuphela.


text:
Boke abantu bakho bazakuba ngabalungileko,<br/>bazakuzuza inarha isiphelani.<br/>Bona baligatja engilitjalileko,<br/>umsebenzi wezandla zami<br/>ukubonakalisa idumo lami.


text:
Ophasi ngesibalo uzakuba yikoro<br/>nomncani abe sisizwe esinamandla.<br/>NginguSomnini.<br/>Nje-ke, ngesikhathi esifaneleko<br/>ngizakwenza msinyana lokhu.”


text:
UMoya kaSomnini uSomandla uphezu kwami,<br/>ngombana ungizesile<br/>ukuze ngitjhumayele iindaba ezihle kabadududu.<br/>Ungithume kobana ngibophe abaneenhliziyo ezaphukileko,<br/>ukumemezela ikululeko kabathunjiweko<br/>nokukhupha iimbotjhwa,


text:
ngimemezele umnyaka womusa kaSomnini<br/>nelanga lokuzibuyiselela kwakaZimethu,<br/>ngiduduze boke abalilako,


text:
iye, ngibonelele abalilako eZiyoni<br/>ngokubapha isihlohlo esikhundleni somlotha,<br/>amafutha wokujabula esikhundleni sokulila<br/>nengubo yokudumisa<br/>esikhundleni sommoya odanileko.<br/>Bazakubizwa bona bama-owuku wokulunga<br/>nesitjalo sakaSomnini<br/>ukuze babonakalise idumo lakhe.


text:
Bazakuvuselela amarubhi wakade,<br/>bakhe kabutjha iindawo ezabhuruka ngaphambilini;<br/>balungise amadorobho agirizwako,<br/>iye, iindawo ezabhuruka<br/>eenzukulwaneni ngeenzukulwana.


text:
Amaphandle azakuba ziinsebenzi zenu,<br/>eluse imihlambenu;<br/>imiqhamuka izakuba ziinsebenzi<br/>emasimini neendiribeni zenu.


text:
Nina-ke nizakubizwa bona nibaphristi bakaSomnini,<br/>nibizwe bona niziinceku zakaZimethu.<br/>Nizazikholisa ngomnotho wezizwe,<br/>nizikhakhazise ngomnonwazo.


text:
UZimu uthi:<br/>“Esikhundleni sehlazo<br/>abantu bami bazakufumana isabelo esibuyelelweko,<br/>esikhundleni sokurhubutjhwa<br/>bazakujekezela elifeni labo.<br/>Mbala, bazakuzuza isabelo<br/>esibuyelelweko enarhenabo,<br/>babe netokozo engapheliko.


text:
Njengombana mina Somnini ngithanda ukulunga,<br/>ngizonda ukudlelezela ngobukhohlakali;<br/>ekwethembekeni kwami ngizabanikela okungokwabo.<br/>Ngizakwenza nabo isivumelwano sanini nanini:


text:
Iinzukulwana zabo zizakwaziwa phakathi kwezizwe<br/>nabantwababo phakathi kwabantu.<br/>Boke abababonako bazakuvuma<br/>bonyana basizukulwana esibusiswe nguSomnini.”


text:
Ngithokoza khulu kwamambala ngoSomnini,<br/>umphefumulwami ujekezela kuZimami<br/>ngombana ungembathise iingubo zesindiso,<br/>wangigubuzesa ngesambatho sokulunga,<br/>njengomyeni lokha nathwala ingwani ehloko<br/>nanjengomlobokazi nazihlobise<br/>ngobuphaziphazi bakhe.


text:
Njengombana iqulwani iveza amahlumela<br/>nesivande senza bona imbewu imile,<br/>ngokunjalo uSomnini uSomandla uzakwenza bona<br/>ukulunga nedumo kuqhakaze phambi kwezizwe zoke.


text:
Ngebanga leZiyoni angeze ngathula,<br/>ngebanga leJerusalema<br/>angeze ngavala phetjheya,<br/>kufikela lapha ukulunga kwayo<br/>kukhanya khona njengokusa<br/>nesindiswayo ibe njengesihlothi esivuthako.


text:
Jerusalema, izizwe zizakubona ukulunga kwakho<br/>nawo woke amakhosi azakubona idumo lakho,<br/>uzakubizwa ngebizo elitjha,<br/>ozalithiywa nguSomnini ngokwakhe.


text:
Uzakuba sihlohlo sephazimulo esandleni sakaSomnini,<br/>iye, umtjhotjho wobukhosi esandleni sakaZimakho.


text:
Angeze bewusabizwa “ngolahliwe”<br/>namkha inarhakho ithiwe “ingudududu”.<br/>Kodwana sele uzakubizwa “othandiweko wami”,<br/>inarhakho ithiwe “ngeyendileko”<br/>ngombana uSomnini uzakukareka ngawe<br/>nenarhakho izakuba nomphathi.


text:
Njengesokana nalithatha intombi,<br/>ngokunjalo amadodanakho azakuba baphathi bakho,<br/>njengomyeni nathabele umlobokazakhe,<br/>ngokunjalo uZimakho uzakuthaba ngawe.


text:
Ngibeke abalindi emithangalenakho Jerusalema,<br/>angeze bathula ubusuku namkha emini.<br/>Nina enibiza uSomnini,<br/>ningazinikeli ukuphumula,


text:
naye ningamnikeli ukuphumula,<br/>kufikela lapha ajamisa khona iJerusalema,<br/>ayenze ibe lidumo lephasi.


text:
USomnini ufunge ngesokudla sakhe<br/>nangengalo yakhe enamandla wathi:<br/>“Godu angeze bengisanikela izitha zakho<br/>ikoroyi njengokugonywako,<br/>amaphandle angeze asasela iwayini elitjha<br/>enilisebenzele nzima;


text:
kodwana labo abavunileko bazagoma ikoroyi,<br/>badumise uSomnini<br/>nalabo ababuthelele amadiribe, bazakusela iwayini,<br/>esirhodlweni sendawami ecwengileko.”


text:
Yeniphume, phumani emasangweni!<br/>Lungiselelani abantu indlela!<br/>Lelezani, lelezani indlela evulekileko!<br/>Susani amatje.<br/>Phakamisani iphawu ezizweni!


text:
Qala wena Jerusalema,<br/>uSomnini wenze isimemezelo epelazwe<br/>uthi: “Yithini endodakazini yeZiyoni,<br/>‘Qala, nangu umSindisakho asiza!<br/>Qala, uphethe umvuzwakhe,<br/>ipangwakhe iphambi kwakhe.’ ”


text:
Bazakubizwa bona “bababantu abacwengileko”<br/>begodu “abahlengiweko bakaSomnini”.<br/>Wena Jerusalema uzakubizwa<br/>bona “ungufunwako”,<br/>begodu “ulidorobho elingasatjhiywako”.


text:
Ngubani lo ovela e-Edomu,<br/>iye, eBhotsira onezambatho ezitlerebede na?<br/>Ngubani lo ohlobe ngeziphazimako,<br/>ohlabela phambili ngamandla amakhulu na?<br/>“Ngimi engikhuluma ngokulunga,<br/>nenginamandla wokusindisa.”


text:
“Ngigadange ngebutlhodlhelweni ngingedwa,<br/>phakathi kwezizwe akakho noyedwa ogade anami.<br/>Ngazigadanga ngetukuthelwami,<br/>ngazitshidlha ngokufutheka kwami,<br/>umhluzi wazo wachaphazela izambatho zami,<br/>yeke zoke izambatho zami zinindekile.


text:
Ngaqala, kodwana bekungekho umenyeli,<br/>ngamangala, kodwana akakho owangisekelako.<br/>Yeke ingalwami yaba yisindiswami<br/>netukuthelwami yangisekela.


text:
Ngapitliza abantu ngetukuthelwami,<br/>ngokufutheka kwami ngabaqoba,<br/>ngathululela iingazi zabo phasi.”


text:
Ngizakwazisa izenzo zokwethembeka kwakaSomnini,<br/>iye, izenzo adunyiswa ngazo,<br/>ukuya ngakho koke uSomnini asenzele khona.<br/>Kwamambala wenze izinto ezinengi ezihle ekumbeni ka-Israyeli,<br/>ukuya ngokuvama kokwethembeka kwakhe.


text:
Wathi: “Ngambala bababantu bami,<br/>babantwana abangeze baba mahlongandlebe.”<br/>Ngalokho waba msindisabo.


text:
Kiwo woke amatshwenyekwabo naye watshwenyeka,<br/>ngalokho, ingilozi yobukhona bakhe yabasindisa.<br/>Yena ngokwakhe wabahlenga ngethando nangezwelo,<br/>wabenyula bewabathwala yoke imihla yaphambilini.


text:
Kodwana bona bahlubuka<br/>bebakhubekisa uMoyakhe oCwengileko.<br/>Yena-ke waphenduka isitha sabo,<br/>yena ngokwakhe walwa nabo.


text:
Nje-ke, abantu bakhe bakhumbula<br/>imihla yaphambilini, imihla kaMosi, bathi:<br/>“Uphi yena owabahlenga elwandle<br/>kanye nabelusi bomhlambakhe na?<br/>Uphi yena owabeka uMoyakhe oCwengileko<br/>phakathi kwabo,


text:
wathumela ingalwakhe edumileko<br/>kobana ibe ngesigomeni sakaMosi,<br/>owahlukanisa amanzi phambi kwabo<br/>kobana azenzele ibizo lanini nanini


text:
nanjengesilwana esehlela emrhobeni,<br/>lapha uMoya kaSomnini usiphumuza khona,<br/>ngokunjalo warhola abantu bakho Somnini,<br/>kobana uzenzele ibizo elidumileko.


text:
Yehlisa amehlwakho usezulwini,<br/>ubone usendawenakho ecwengileko nenedumo.<br/>Iphi itjisakalwakho namandlakho na?<br/>Isirhawu sakho nomusakho kugodliwe kithi.


text:
Ngambala ungubabethu!<br/>U-Abrahama akasazi,<br/>no-Israyeli bekangeze asilemuke,<br/>Somnini, wena ungubabethu;<br/>kwakade ibizo lakho unguMhlengethu.


text:
Somnini, usidurhiselani eendleleni zakho,<br/>uqinise iinhliziyo zethu kobana zingakwesabi na?<br/>Buya ngenca yeenceku zakho,<br/>iinkoro zelifa lakho.


text:
Abantu bakho abakhethekileko<br/>bazuze ilifa lakho kwesikhatjhana,<br/>kodwana izitha zethu<br/>zigadangele phasi indawakho ecwengileko.


text:
kube njengokuthungelwa kwamaqwabatjhi<br/>enze bonyana amanzi abile.<br/>Yewehle ukuze wenze ibizo lakho<br/>laziwe zizitha zakho<br/>nezizwe zithuthumele phambi kwakho!


text:
Ukusukela ekadeni, akakho owezwako,<br/>iye, akunandlebe eyalalela<br/>namkha ilihlo elabona uZimu onjengawe<br/>osiza labo abamqalelelako.


text:
Uhlangabeza labo<br/>abathokozela ukwenza okulungileko,<br/>labo abakukhumbulako<br/>balandele iindlela zakho.<br/>Qala, wena uthukuthela ngombana sonile.<br/>Nangathana besisese seendleleni zakho<br/>besizakufumana isizo,


text:
kodwana soke sesifana nosilapheleko;<br/>zoke izenzo zethu zokulunga<br/>sezifana nomtjhubelo.<br/>Soke sese sitjhwabe njengekari,<br/>siphetjhulwa licala lethu njengommoya.


text:
Akakho obiza ibizo lakho<br/>namkha olubalubela ukukakarela kuwe.<br/>Ngambala usifihlele ubuso bakho,<br/>wasinikelela emandleni wecala lethu.


text:
Nokho Somnini, ungubabethu.<br/>Thina simdaka, wena umbumbi wethu<br/>simsebenzi wezandla zakho soke nje.


text:
Ungathukutheli ngokweqileko Somnini,<br/>ungakhumbuli icala lethu mlibe.<br/>Yewusitjheje, siyakuncenga!<br/>Kazi sibabantu bakho soke nje.


text:
Imizakho ecwengileko<br/>sele iphenduke irhalawumba,<br/>ngitjho neZiyoni sese ilirhalawumba,<br/>iJerusalema ilirubhi.


text:
Ithempeli lethu elicwengileko nelidumileko,<br/>lapha abobaba bebakudumisa khona,<br/>litjhiswe thokgho ngomlilo,<br/>koke ebesinegugu ngakho sekonakele.


text:
Ngemva kwakho koke lokhu Somnini,<br/>uzase uhlale uzibuthelele na?<br/>Uzakuthula usithobise ngokudluleleko na?


text:
UZimu uthi:<br/>“Bengitholakala kilabo<br/>abangazange bazikhathaze ngami,<br/>bengifunyanwa ngabangazange bangifune.<br/>Esizweni esingazange sibize ibizo lami,<br/>ngathi, ‘Ngilapha, ngilapha.’


text:
Imini yoke ngelulele izandla zami<br/>ebantwini abanekani,<br/>abakhamba eendleleni ezingakalungi,<br/>balandela imicabangwabo,


text:
iye, abantu abahlalele ukungitlhorholoja emtarini:<br/>Benza imihlabelo eemvandeni zabosingazimu,<br/>batjhise netjhwalo e-aldarini leentina.


text:
Bahlala ngemathuneni<br/>ebusuku baditjha eendaweni ezisithekileko.<br/>Bagoma inyama yewotji<br/>neembiza zabo zinomhluzi wenyama esinyenyiso,


text:
Ngibo abathi, ‘Sukela le, ungatjhideli kimapha<br/>ngombana ngicwenge khulu kunawe!’<br/>Eempumulweni zami abanjalo bayintuthu<br/>evela emlilweni ovutha imini yoke.


text:
Qala, phambi kwami kutlolwe kwathiwa,<br/>‘Angizukuthula kodwana ngizazibuyisela ngokuzeleko.’<br/>Iye, ngizanibuyisela ngokuzeleko


text:
izono zenu nezaboyihlo ndawonye.”<br/>Watjho njalo-ke uSomnini.<br/>“Godu aboyihlo batjhisa imihlabelo eentabeni,<br/>bangiphoqa emibundwini.<br/>Ngalokho ngalinganisa ikokhelo ezeleko<br/>yezenzo zabo ezandleni zabo.”


text:
Nakhu okutjhiwo nguSomnini:<br/>“Njengombana umhluzi usafunyaneka<br/>ehlukuzweni lamadiribe<br/>bese abantu bathi, ‘Ungawalahli<br/>ngombana anobuhle’,<br/>nami-ke ngizakwenza njalo<br/>ngenca yeenceku zami:<br/>Angeze ngazilahla zoke.


text:
Ngizakuveza iinzukulwana kuJakopo nakuJuda,<br/>ezizokuzuza iintaba zami;<br/>iye, abantu bami abakhethiweko bazakuthumba inarha,<br/>iinceku zami zihlale lapho.


text:
ITjharoni izakuba mrhula weembuzi nezimvu,<br/>umrhoba we-Akori ube yindawo yokuphumula kweenkomo;<br/>iye, kube lilifa labantu bami abangifunako.


text:
“Kodwana nina enifulathela uSomnini<br/>nikhohlwe intabami ecwengileko,<br/>ngokwendlalela uzinyana uGadi itafula,<br/>nizalisela uzinyana uMeni<br/>imijeka yewayini elivangiweko,


text:
ngizanibekela isabula<br/>kobana ibe likusasa lenu.<br/>Noke nizakugoba kobana nihlatjwe<br/>ngombana ngibizile kodwana nangasabeli,<br/>ngakhuluma kodwana nangalaleli.<br/>Nenze ubumbi emehlwenami,<br/>nakhetha engingakuthandiko.”


text:
Nje-ke nakhu okutjhiwo nguSomnini uSomandla:<br/>“Qalani, iinceku zami zizakugoma,<br/>kodwana nina nizakulamba.<br/>Qalani, iinceku zami zizakusela,<br/>kodwana nina nizakoma,<br/>Qalani, iinceku zami zizakujekezela,<br/>kodwana nina nizakurhubutjhwa.


text:
Qalani, iinceku zami zizakuhlokoma<br/>ngethabo leenhliziyo zazo,<br/>kodwana nina nizakurhahlawula<br/>ngeenhliziyo ezibuhlungu,<br/>nilile ngebanga lokwephuka ummoya.


text:
Nizakutjhiyela abalungileko bami amabizwenu,<br/>bawasebenzise njengesithuko ebantwini, bathi,<br/>‘Ngokunjalo uSomnini uSomandla uzanibulala’.<br/>Kodwana eencekwini zami ngizakubeka elinye ibizo


text:
okuzakuthi nanyana ngubani obusisako enarheni<br/>abusise ngalo ngokuthi,<br/>‘NgoZimu othembekileko’.<br/>Godu owenza isifungo enarheni<br/>afunge athi,<br/>‘NgoZimu othembekileko’.<br/>Mbala, imiraro yaphambilini izakulitjalwa<br/>begodu ifihlakale ebusweni bami.


text:
Qalani, sele ngizokudala izulu elitjha<br/>nephasi elitjha:<br/>Izinto zaphambilini azisazokukhunjulwa,<br/>namkha ziyelelwe emkhumbulweni.


text:
Ngambala, thokozani nithabe nini nanini<br/>kilokho engikudalako:<br/>Qalani, sele ngizokudala iJerusalema<br/>ibe lithabo<br/>nabantu bayo babe yitokozo.


text:
Ngizakwethaba ngeJerusalema,<br/>ngithokoze ngabantu bami;<br/>Godu akusazukuzwakala kiyo amatjhada wesililo<br/>nokurhuwelela ngokufuna isizo.


text:
Godu akusazukuba khona kiyo<br/>isana eliphila amalangana kwaphela,<br/>namkha iqhegu eliluphala belithukghele.<br/>Mbala, isana lizakuhlongakala<br/>sele lineminyaka elikhulu,<br/>umuntu ongafikeleli ekhulwini leminyaka<br/>uzakuthathwa njengothuwelelisiweko.


text:
Abantu beJerusalema<br/>bazakwakha iinkumba bebahlale kizo,<br/>batjale iindiribe, bagome isithelo sakhona.


text:
Angeze bakha bese kuhlala omunye,<br/>batjale bese kugoma omunye<br/>ngombana njengamalanga womuthi<br/>azakuba njalo-ke namalanga wabantu bami<br/>begodu abakhethiweko bami<br/>bazazikholisa mndundu ngomsebenzi wezandla zabo.


text:
Abazukujulukela ilize<br/>namkha babelethele abantwana ihlekelele,<br/>ngombana bazakuba ziinzukulwana<br/>zababusisiweko bakaSomnini<br/>iye, bona nabantwana babo.


text:
Ipisi nemvu zizakudla ndawonye,<br/>ibhubezi lidle utjani njengekomo,<br/>ithuli libe kukudla kwenyoka.<br/>Angeze zalimaza namkha zitjhabalalise<br/>kiyo yoke intabami ecwengileko.”<br/>Watjho njalo-ke uSomnini.


text:
Nakhu okutjhiwo nguSomnini:<br/>“Izulu sihlalo sami sobukhosi,<br/>iphasi lisinabelo seenyawo zami.<br/>Alo, yikumba bani-ke enizangakhela yona,<br/>indawami yokuphumula ibe yini?


text:
Koke lokhu kwenziwe sisandla sami,<br/>nje-ke zoke izintwezi zenzeka.”<br/>Watjho njalo-ke uSomnini.<br/>“Nokho ngiyelela onje:<br/>umuntu ogandelelweko,<br/>onommoya ozothileko<br/>nowesaba ilizwi lami.


text:
Kodwana ongihlabela ikomo<br/>ubulala nomuntu,<br/>owenza umhlabelo ngemvana<br/>wephula nenja intamo,<br/>oletha umnikelo weenthoro<br/>unikela ngeengazi zewotji,<br/>otjhisa isabelo sesikhumbuzo setjhwalo<br/>udumisa nosingazimu!<br/>Kunjalo-nje bazikhethele iindlela zabo<br/>nomphefumulwabo uthokozela iinyenyiso;


text:
ngokunjalo nami ngizakukhetha<br/>ukubaphatha kumbi,<br/>ngehlisele ihlekelele phezu kwabo,<br/>ngebanga lokobana nangibizako,<br/>azange kube nophendulako,<br/>nangikhulumako, azange balalele,<br/>kodwana benza ubumbi emehlwenami,<br/>bakhetha lokho engingathokoziko ngakho.”


text:
Nina enesaba ilizwi lakaSomnini,<br/>lalelani ilizwi lakhe elithi:<br/>“Abafowenu abanizondako,<br/>baninine ngebanga lebizo lami,<br/>banitshima bathi,<br/>‘USomnini akavele ngephazimulwakhe<br/>ukuze sibone ithabo lenu’,<br/>kodwana ngibo abazakurhubutjhwa.”


text:
Yizwani umkhosi wokuhlokoma<br/>ovela ngedorobheni!<br/>Ilizwi elivela ethempelini!<br/>Ilizwi lakaSomnini,<br/>libuyiselela izitha zakhe!


text:
“Ngaphambi kobana ibe nemirhele,<br/>iZiyoni yabeletha,<br/>ngaphambi kobana yehlelwe ziinhlungu,<br/>yazala indodana.


text:
Ngubani owakhe wezwa into enjalo?<br/>Ngubani owakhe wabona into enjalo?<br/>Inarha ingazalwa ngalanga linye na?<br/>Isizwe singabelethwa ngasikhathi sinye na?<br/>Kuthe bona iZiyoni ibe nemirhele,<br/>yazala amadodanayo.


text:
Ngizakutjhideza bonyana kuzalwe,<br/>kodwana ngingakuzalisi na?”<br/>Watjho njalo uSomnini.<br/>“Mina engenza bonyana kuzale,<br/>ngingavala isibeletho na?”<br/>Watjho njalo uZimakho, Ziyoni.


text:
Jekezelani neJerusalema, nilithabele<br/>noke nina enilithandako,<br/>lithokoziseni khulu<br/>noke nina enilila nalo,


text:
kobana nimunye nizikholise<br/>emabelenalo adunduzelako,<br/>nokobana nincance nizanelise<br/>emabelenalo agcweleko.


text:
Ngambala, nakhu okutjhiwo nguSomnini:<br/>“Qalani, sele ngizokuvula ukuthula<br/>kugelezele eJerusalema njengomlambo<br/>nomnono wezizwe njengomlanjana ophuphumako,<br/>nimunye benisingathwe edinini lalo,<br/>nidunduzelwe emathangenalo.


text:
Njengomntwana odunduzelwa ngunina,<br/>ngokunjalo ngizanidunduzela,<br/>nizakudunduzelwa eJerusalema.


text:
Nizakubona nehliziywenu ithokoze<br/>amathambenu ahlume njengotjani.”<br/>Kuzakwaziwa bonyana isandla sakaSomnini<br/>sineenceku zakhe<br/>nokobana itukuthelwakhe ijamelene nezitha zakhe.


text:
Qalani, uSomnini uzakuza ngomlilo<br/>neenkarana zakhe zepi njengesiwuruwuru,<br/>ukuze abuyise itukuthelwakhe ngokuvutha<br/>nokukhalima kwakhe ngamalangabi womlilo.


text:
Ngambala, uSomnini uzokukhupha isigwebo ngomlilo<br/>nangesabulakhe phezu kwayo yoke inyama;<br/>labo ababulewe nguSomnini bazakuba banengi.


text:
USomnini uthi:<br/>“Labo abazicwengisa bebazihlambulule<br/>kobana baye eemvandeni,<br/>balandelana nophakathi kwabo,<br/>bagome inyama yewotji,<br/>iinyenyiso kanye nabongozo,<br/>bazakubhubha ndawonye


text:
ngombana mina ngiyayazi<br/>imisebenzabo nemizindlwabo.”<br/>“Isikhathi sesifikile sokubuthelela zoke izizwe ngokwamalimi wazo kobana zize, zibone iphazimulwami:


text:
Ngizakuthoma ngokubeka iphawu phakathi kwazo. Phakathi kwazo ngizakuthumela abasindileko baye ezizweni, okutjho eTharatjhitjhi, ePhuli neLudi, abantu abarhwatjhe imisubela, baye neTubhali kanye neJavana ukufikela eligwini emaphethelweni lapha bangakezwa khona idumo lami begodu bangakaboni iphazimulwami. Abasindilekwabo bazakumemezela iphazimulwami hlangana nezizwe.


text:
Kizo zoke izizwe bazakuletha boke abafowenu entabenami ecwengileko eJerusalema njengomnikelo kuSomnini ngeenjomani, iinkarana zepi neenhlalogugwa, iimeyila namakamela. Iye, bazabaletha njengama-Israyeli naletha iminikelo yeenthoro ethempelini lakaSomnini ngezitja ezihlambulukileko.” Watjho njalo-ke uSomnini.


text:
“Godu ngizakukhetha abanye babafowenu kobana babe baphristi namkha amaLevi.” Watjho njalo-ke uSomnini.


text:
“Njengezulu elitjha nephasi elitjha engizolidala lizakunzinza phambi kwami, ngokunjalo iinzukulwana zenu nebizo lenu lizakunzinza.” Watjho njalo-ke uSomnini.


text:
“Ngemva kwalapho, ukusuka emnyanyeni wenyanga etja ukuya kolandelako nokusuka eSabatheni ukuya kelinye, boke abantu bazakuza baguqe phambi kwami.” Watjho njalo-ke uSomnini.


text:
“Bazakuphuma, baqale iindumbu zabangihlubukileko: Iimpethu zabo azizukufa nomlilwabo asoze wacima. Bazakuba sinyenyiso kibo boke abantu.”


text:
Ilizwi lakaSomnini lafika kuJoromiya emnyakeni wetjhumi nantathu wokubusa kwakaJosiya umsa ka-Amoni ikosi yakwaJuda


text:
nangesikhathi sokubusa kwakaJehoyakhimu umsa kaJosiya ikosi yakwaJuda, bekube sekupheleni komnyaka wetjhumi nanye wokubusa kwakaTsedekhiya umsa kaJosiya ikosi yakwaJuda, lokha abantu beJerusalema nabaya ekuthunjweni ngenyanga yesihlanu.


text:
“Ngaphambi kobana ngikubumbe ngesibelethweni,<br/>besele ngikukhethile,<br/>iye, ngaphambi kobana ubelethwe, ngakuhlukanisela,<br/>ngakubeka bona ube mphorofidi ezizweni.”


text:
Mina ngathi: “Maye mina! Somnini Somandla, qala, angikabi ukwazi ukukhuluma tjhatjhalazi. Ngisesemsana.”


text:
Kodwana uSomnini wathi kimi:<br/>“Ungeze wathi, ‘Ngisesemsana’,<br/>ngombana komunye nomunye engikuthuma kuye,<br/>kufanele uye<br/>begodu nanyana yini engikuyala ngayo,<br/>kufuze uyitjho.


text:
Khonapho uSomnini welula isandla sakhe, bona sikghwathe umlomami bewathi kimi:<br/>“Yizwa, ngibeke amezwami emlonyenakho.


text:
Yelela, namhlanjesi ngikubeka phezu kwezizwe nemibuso<br/>kobana usiphule bewubhuruze,<br/>utjhabalalise bewugirize,<br/>wakhe bewutjale.”


text:
Ilizwi lakaSomnini lafika kimi lathi: “Joromiya, ubonani na?”<br/>Mina ngathi: “Ngibona igatja lomuthi we-alimondi.”


text:
Ilizwi lakaSomnini leza kimi kwesibili lathi: “Ubonani-ke kwanjesi?”<br/>Ngathi: “Ngibona imbiza ekghaphakako, itjhigeme yafulathela itlhagu.”


text:
USomnini wathi kimi: “Ihlekelele izakukghaphaka isuka ngetlhagwini ithulukele phezu kwabo boke abahlali benarha.


text:
Mbala, sele ngizokubiza woke amakhosi wangetlhagwini ngokuhlukana kwawo.” Iye, watjho njalo uSomnini.<br/>“Azakuza bese abeka iinhlalo zawo zobukhosi<br/>ebungenweni bamasango weJerusalema,<br/>azakujamelana nayo yoke imithangalayo ezombelezileko<br/>kanye nayo yoke imizana yakwaJuda.


text:
Ngizakukhupha isigwebo sami<br/>phezu kwabantu beJerusalema nebakwaJuda<br/>ngenca yokukhohlakala abakwenzileko ngokungilahla kwabo,<br/>batjhisela abosingazimu itjhwalo,<br/>bakhothamela okwenziwe zizandla zabo.


text:
“Thekeleza! Sikima, ubatjele koke engikuyala ngakho. Ungabesabi, nakungasinjalo ngizakwenza ubesabe.


text:
Namhlanjesi ngikwenze waba lidorobho elinemithangala, isika yesimbi kanye nemithangala yekoporo kobana ujamelane nenarha yoke. Iye, ujamelane namakhosi wakwaJuda, iinkhulu zakhona, abaphristi bakhona kanye nabantu benarha leyo.


text:
“Khamba ufese umemezele kilo iJerusalema uthi, nakhu okutjhiwo nguSomnini,<br/>“ ‘Ngikhumbula ukwethembeka kwakho usesemutjha,<br/>ithando lakho usesemlobokazi,<br/>ungilandela erhalawumbeni,<br/>enarheni engatjalwa litho.


text:
U-Israyeli gade acwengile kuSomnini,<br/>asilumo sakhe seenthelo zesivuno.<br/>Boke abahlephula kiso baba nomlandu,<br/>behlelwa yihlekelele.’ ”<br/>Kutjho uSomnini.


text:
Nakhu okutjhiwo nguSomnini:<br/>“Aboyihlo bangisoleni<br/>kobana bangabeze badede kimi na?<br/>Badlhemadlhema ngemva kwezinto ezililize<br/>nabo bagcina sele balilize.


text:
Azange bebabuze bathi,<br/>‘Uphi uSomnini owasikhupha eGibhide<br/>wasirhola erhalawumbeni,<br/>enarheni yebhudu namadonga<br/>okuyinarha yesomiso neyethunzi elesabekako<br/>nengahlalwa muntu na?’


text:
Ngimi enganiletha enarheni evundileko,<br/>kobana nizikholise ngeenthelo namanandi wakhona.<br/>Kodwana nathi naningenako nasilaphaza inarhami,<br/>nenza ilifa lami laba sinyenyiso.


text:
Abaphristi azange bebabuze bathi,<br/>‘Uphi uSomnini!’<br/>Labo abafundisako azange bangazi,<br/>abelusi bangihlubuka.<br/>Abaphorofidi baphorofida ngoBhali,<br/>badlhemadlhema ngemva kwezinto ezinganabubhadekelo.”


text:
Yamelani eligwini leKitimi, niqale,<br/>thumelani eKhedari, niyelele kuhle:<br/>Into enjengale yakhe yenzeka na?


text:
Isizwe siyenana ngabozinyana baso,<br/>ngitjho nanyana bangasi nguZimu wamambala na?<br/>Kodwana abantu bami bona napa,<br/>benana uZimu oyiphazimulwabo<br/>ngezinto ezinganabubhadekelo!


text:
“Mbala abantu bami benze<br/>izinto ezimbi ezimbili:<br/>Bangihlubukile mina,<br/>iye, mina mthombo wokuphila,<br/>bazembela imiphathamanzi,<br/>imiphathamanzi esasambileko<br/>engeze yamumatha amanzi!


text:
“U-Israyeli lo ulikhoboka,<br/>iye, likhoboka lokubelethwa na?<br/>Alo, kubayini-ke selaphenduke ipango?


text:
Amabhubezi abhodle phezu kwakhe,<br/>iye, abhodle ngelizwi elikhulu.<br/>Enze inarhakhe yaba libhudu,<br/>imizakhe irhayiliwe, ayinabahlali.


text:
Alo, uzakuzuzani endleleni eya eGibhide,<br/>kobana uyokusela amanzi weTjhirhori na?<br/>Uzakuzuzani endleleni eya e-Asiriya<br/>kobana uyokusela amanzi eYufrathe na?


text:
Ubukhohlakali bakho buzakuhlunguphaza,<br/>ukuhlubuka kwakho kukukhalime.<br/>Yelela-ke ulemuke<br/>kobana kumbi begodu kumunyu<br/>nawuhlubuka uSomnini uZimakho,<br/>iye, nangingasakwenzi kobana ungesabe.”<br/>Kutjho uSomnini uSomandla onguMninimandlawoke.


text:
“Wephula ijogi lakho kade,<br/>wadabula nemitja yakho,<br/>wathi, ‘Angizukulotjha!’<br/>Ngambala komunye nomunye umbundu ophakamileko<br/>nangaphasi komunye nomunye umuthi ohlaza,<br/>walala lapho njengengwadla.


text:
Mina ngakutjala usidiribe sekhethelo,<br/>uphelele usitjalo esithembekako.<br/>Alo, uphenduke njani-ke phambi kwami<br/>waba sidiribe sommango esinesivunda na?


text:
Nanyana ungahlamba ngesoda,<br/>usebenzise isibha esinengi,<br/>ibala lecala lakho lihlala liphambi kwami.”<br/>Kutjho uSomnini uSomandla.


text:
“Ungatjho njani uthi,<br/>‘Awa, mina angikasilaphali!<br/>Akhange ngidlhemadlheme ngemva kwaboBhali’?<br/>Qala bona bewuziphethe njani emrhobeni,<br/>cabangisisa ngokwenzileko.<br/>Ufana nekamela esikazi eyehla yenyuka;


text:
iphundlukela erhalawumbeni<br/>ifamula iimpumulo inukelele ummoya.<br/>Ngubani ongayivimba nasele ibilelwa ziingazi na?<br/>Zoke eziduna eziyifunako azidingi ukuzikhathaza:<br/>Ngesikhathi sayo sokuzekwa<br/>ziyifunyana ngobuduze.


text:
Mina ngathi,<br/>‘Ungagijimi bewudatjukelwe manyathelo,<br/>nomphimbakho bewome.’<br/>Kodwana wena wathi, ‘Akusizi ngalitho!<br/>Awa, mina ngizithandela abatjhili<br/>nje-ke kumele sengidlhemadlheme ngemva kwabo.’


text:
“Njengesela elineenhloni nalibanjiweko,<br/>injalo nekumba ka-Israyeli yaba neenhloni,<br/>yona, amakhosayo neenkhulu zayo,<br/>abaphristi kanye nabaphorofidi bayo.


text:
Bathi esigodweni, ‘Wena ungubabami’,<br/>elitjeni bathi, ‘Wena wangibeletha’.<br/>Bangifulathele, bangifihlela ubuso babo.<br/>Kodwana ngesikhathi sesizi labo<br/>bathi, ‘Yewize usisindise!’


text:
Baphi-ke abozinyana owazenzela bona<br/>wena Juda?<br/>Abeze phela nakube bangakusindisa<br/>ngesikhathi sesizi lakho!<br/>Angithi wena unabozinyana abanengi<br/>njengamadorobhakho, Juda.


text:
“Ngimadlhe phasi abantwabenu ngelize,<br/>azange bamukele ukusolwa.<br/>Isabulenu irhiribidele abaphorofidi benu<br/>njengebhubezi elidabudabulako.”


text:
Isizukulwaneso ngini!<br/>Nje-ke, yelelani ilizwi lakaSomnini nalithi:<br/>“Ngibe lirhalawumba ku-Israyeli,<br/>namkha inarha enobumnyama obukhulu na?<br/>Ngitjho ngombana abantu bami bathi,<br/>‘Awa, kwanjesi sesifikile<br/>asizukubuyela kuwe erhalawumbeni.’


text:
Intombi vane kheyikhohlwe ubuphaziphazi bayo<br/>nomlobokazi ivunulwakhe yomtjhado na?<br/>Kodwana napa abantu bami bangikhohliwe,<br/>bekwaba malanga angabalekiko.


text:
Ezambathweni zakho<br/>kufunyanwa iingazi zabamsulwa, abadududu.<br/>Azange ubabambe bagqekeza,<br/>kodwana phezu kwakho koke lokhu<br/>ube nesandla.


text:
Nokho uthi, ‘Awa, mina anginamlandu,<br/>itukuthelo kaZimu ikude nami.’<br/>Qala-ke, ngizakugweba<br/>ngombana uthi, ‘Mina anginasono.’ ”


text:
Godu ukusuka lapho<br/>uzakuphuma uthwele imikhono ehloko<br/>ngombana uSomnini ubalahlile labo othembele kibo;<br/>angeze waphumelela.


text:
“Joromiya kufuze uthi kibo,<br/>‘Lokha indoda nayitlhala umkayo,<br/>bese uyayitjhiya, ende kenye indoda,<br/>kumele indoda leya ibuyele kuye godu na?<br/>Inarha ayizukusilaphala khulu ngalokho na?<br/>Wena ungwadle neenthandwa ezinengi.<br/>Alo, ufuna ukubuyela kimi ije unjalo na?’ ”<br/>Kutjho uSomnini.


text:
“Akhe uqale emidzwilini yemilandelande:<br/>Kunendawo lapha ungazange uqatjhazwe khona na?<br/>Wahlala eqadi kwendlela ulindele iinthandwa zakho,<br/>iye, wahlala njengomArabhu erhalawumbeni.<br/>Usilaphaze inarha ngobungwadla<br/>nangobukhohlakali bakho.


text:
Ngalokho-ke izulu elikhukhulako lagodlwa<br/>nezulu langaphambi kwesivuno alikani.<br/>Khonapho usese netshwayo lengwadla,<br/>awufuni ukuba neenhloni.


text:
Bewathi, ‘UZimu uzakuhlala athukuthele na?<br/>Ilaka lakhe lizakuba ngelesiphelani na?’<br/>Ukhuluma ngaleyondlela,<br/>khibe wenza woke amanyala owakghonako.”


text:
Ngesikhathi sokubusa kwekosi uJosiya, uSomnini wathi kimi: “Ubonile lokho u-Israyeli oqoqomako akwenzileko na? Ukhuphukele komunye nomunye umbundu nangaphasi komunye nomunye umuthi ohlaza wayokungwadlela lapho.


text:
Ngadlumbana ngathi, ‘Uzakuthi angaqeda ukwenza koke lokho, abuyele kimi.’ Kodwana azange enze njalo nodadwabo, uJuda ongathembekiko, ukubonile lokho.


text:
Yeke u-Israyeli oqoqomako lo ngiyomthokoza kwabo, ngimhlome ngencwadi yokumtlhala ngebanga lokuhlobonga kwakhe. Kodwana ngabona bonyana udadwabo, uJuda ongathembekiko lo akanavalo, naye ngokwakhe ukhambile wayokungwadla.


text:
Ngebanga lendaba yokungwadla kwaka-Israyeli, inarha yasilaphala, nje-ke abantu bahlobonga nelitje kanye nesigodo.


text:
Phezu kwakho koke lokhu, udadwabo uJuda ongathembekiko lo, azange aphendukele kimi ngehliziywakhe yoke, kodwana ngekohliso.” Kutjho uSomnini.


text:
Nje-ke, khamba ufese umemezele umlayezo lo ngehlangothini langetlhagwini ngokuthi,<br/>“ ‘USomnini uthi:<br/>Yewubuye wena Israyeli oqoqomako!<br/>Iye, uSomnini uthi:<br/>Angeze bengisakubuthela iinhlonze<br/>ngombana ngithembekile.<br/>Mbala, uSomnini uthi:<br/>Angeze ngathukuthela mlibe.


text:
Kwaphela vuma icala lakho<br/>bonyana uhlubuke uSomnini uZimakho,<br/>ukhambe wehla wenyuka nabatjhili<br/>ngaphasi kwayo yoke imithi ehlaza,<br/>azange ulalele ilizwi lami.


text:
Nina ma-Israyeli, uSomnini uthi:<br/>Yenibuye nina bantwana abaqoqomako<br/>ngombana mina ngimphathenu.<br/>Ngizanithatha kube ngoyedwa edorobheni<br/>nababili ekorweni<br/>nginise eZiyoni.


text:
Emihleni leyo lokha nasele isibalo senu senyukile enarheni, abantu angeze basathi: Umfaji wesivumelwano sakaSomnini!<br/>“ ‘Angeze bekusaba semikhumbulwenabo, iye, angeze bacabanga ngawo. Angeze bawuhlulukela begodu angeze benza omunye, kutjho uSomnini.


text:
Ngesikhatheso abantu bakaSomnini bazakubiza iJerusalema bona isihlalo sakhe. Bazakusuka kizo zoke izizwe babuthanele kilo, iye eJerusalema ngebanga lebizo lakaSomnini. Angeze basalandela ubulikhuni beenhliziyo zabo ezikhohlakeleko.


text:
Emihleni leyo ikumba kaJuda izakuya ekumbeni ka-Israyeli, zizakuvela ndawonye ngenarheni yangetlhagwini zingene enarheni engayabela aboyihlo.’ ”


text:
“Mina ngokwami ngadlumbana ngathi,<br/>“ ‘Ngingenza njani bonyana ngikuthathe wena Israyeli<br/>ube mntwanami<br/>ngikuphe inarha ethandekako,<br/>iye, ilifa elihle neledlula lazo zoke izizwe na?’<br/>Godu ngadlumbana bonyana uzangibiza uthi, ‘Baba’,<br/>ungahlubuki ekungilandeleni.


text:
Kodwana njengomfazi ongathembekiko endodenakhe,<br/>ngokunjalo nawe azange uthembeke kimi,<br/>wena kumba ka-Israyeli.”<br/>Kutjho uSomnini.


text:
“Kuzwakele ukurhuwelela emizileni yemilandelande,<br/>ukulila nokuncenga kwabantu bakwa-Israyeli<br/>ngombana balahle iindlela zabo,<br/>bakhohlwa uSomnini uZimabo.


text:
Buyani, nina bantwana abaqoqomako,<br/>ngizanelapha ekuqoqomeni kwenu.”<br/>Ama-Israyeli athi:<br/>“Iye, sizakubuyela kuwe<br/>ngombana unguSomnini uZimethu.


text:
Ngambala, ukulotjha eendundumeni<br/>netjhada eentabeni kuyikohliso.<br/>Mbala, uSomnini uZimethu<br/>uyisindiso ka-Israyeli.


text:
Kusukela ebutjheni bethu,<br/>uzinyana osinyenyiso,<br/>urhiribidele isithukuthuku sabobaba,<br/>iye, izimvu, iimbuzi neenkomo zabo,<br/>ngitjho namadodana namadodakazabo.


text:
Asilaleni ekunyenyiseni kwethu,<br/>ihlazo lethu lisembese.<br/>Sonile kuSomnini uZimethu,<br/>iye, thina nabobaba,<br/>kusukela ebutjheni bethu bekube namhlanjesi<br/>azange silalele ilizwi lakaSomnini uZimethu.”


text:
USomnini waphendula wathi:<br/>“Nange kunendlela oyithathako,<br/>wena Israyeli,<br/>akube ngebuyela kimi.<br/>Nanisusa iinyenyiso zenu emehlwenami,<br/>ningabe nisehla nenyuka,


text:
khona-ke nizakufunga ngeqiniso,<br/>ngobuqotho nangokulunga nanithi,<br/>‘Sifunga uSomnini ophilako.’<br/>Nje-ke iinkoro zakwa-Israyeli<br/>zizakufuna iimbusiso nedumo lazo<br/>kimi mina Somnini.


text:
“Mbala, nakhu okutjhiwo nguSomnini kibo boke abantu bakwaJuda nebeJerusalema:<br/>“Zikghemeleni ihlabathi engakalinywa,<br/>ningatjali hlangana nameva.


text:
Zisokeni kube kuSomnini,<br/>nisuse amajwabu weenhliziyo zenu<br/>nina bantu bakwaJuda nebeJerusalema!<br/>Nakungasinjalo itukuthelwami izakuqubuka<br/>ngebanga lobumbi enibenzileko<br/>bese itjhise njengomlilo<br/>kungabi nomcimi.”


text:
Bikani kwaJuda, nimemezele eJerusalema nithi:<br/>“Vuthelani ipalapala enarheni!<br/>Rhuwelelani nithi,<br/>‘Yenibuthane ndawonye!<br/>Asibalekeleni emadorobheni anemithangala!’


text:
Phakamiselani iphawu eZiyoni!<br/>Phephiselani ipahlenu eJerusalema, ningariyadi!<br/>Qalani, uSomnini sele azokuletha<br/>ihlekelele evela ngetlhagwini,<br/>ngitjho nokurhayilwa okukhulu.”


text:
Ibhubezi liphumile ngedzabeni lalo,<br/>umbhubhisi wezizwe ufudukile.<br/>Utjhiye indawakhe<br/>kobana enze inarhakho ibe libhudu,<br/>wena Juda.<br/>Amadorobhakho azakuba marubhi<br/>atlhoge abahlali.


text:
Yeke, yembathani iinzilo,<br/>nilile nirhahlawule nithi:<br/>Maye, ilaka elivuthako lakaSomnini<br/>alikasuki phezu kwethu.


text:
USomnini uZimu wathi:<br/>“Mhlokho, ikosi kanye neenkhulu<br/>izakuphela amandla,<br/>abaphristi bakhene,<br/>abaphorofidi bakakamale.”


text:
Yeke mina ngathi: “Maye Somnini Somandla, ukhohlise kokukhohlisa isizwesi kanye neJerusalema ngokuthi bazakuba nokuthula khisibe isabula isihlezi emphinjeni.”


