# verses

text:
Nangabe umuntu uneminyaka ematjhumi asithandathu ukudlula, inani lizakuba magremu alikhulu namatjhumi alikhomba wesiliva nakuliqhegu, esilukazini kube magremu alikhulu netjhumi nahlanu.


text:
Nangabe owenza isifungo uchake kangangobana uhluleka ukuhlenga umuntu ofungelweko ngokwenani elibekiweko, khona-ke akamlethe phambi komphristi bona kube mphristi ohlosa inani. Umphristi uzakuhlosa inani elingakghonwa ngowenze isifungo.


text:
“Nangabe umuntu uthembisa ifuyo kuSomnini ekungaba ngeyomhlabelo, ingekaSomnini. Ifuyo leyo icwengile


text:
nomuntu oyinikelako akakavunyelwa ukuyijamiselela. Angayenani ngehle namkha ngembi. Nangabe mbala ujamiselela ifuyo ngenye ifuyo, zombili njalo zingezicwengileko, ngezakaSomnini.


text:
“Nangabe umuntu uthembisa uSomnini ifuyo esilapheleko nekungakghonakali bona kwenziwe umhlabelo ngayo, ifuyo leyo ayilethwe phambi komphristi.


text:
Umphristi uzabese uhlosa ubungako bayo ngokuqala bona yihle namkha yimbi na. Okuquntwe mphristi ngayo kujamile.


text:
“Lokha umuntu ahlukanisela indlwakhe uSomnini, icwengile kuSomnini. Umphristi kufuze ahlose ubungako benani layo ngokuqala bona yihle namkha yimbi na. Okuquntwe mphristi ngayo kujamile.


text:
Nangabe umniniyo uthanda ukuyihlenga, uzakungezelela ngokwesihlanu sobungako benani lendlu leyo. Nje-ke izakuba ngeyakhe godu.


text:
“Nangabe umuntu wahlukanisela uSomnini ingcenye yesimu elilifa lakhe, ubungako benani lesimu leyo kufuze buhloswe ngokulinganiswa kwembewu etjalwa kiyo: Intundu eyodwa kadumbana yebhali ibiza amagremu amakhulu amahlanu namatjhumi alikhomba wesiliva.


text:
Kodwana nakube uhlukanisela isimakhe emva komnyaka wokubuyisela, umphristi kufuze abale iminyaka eseleko bese wehlisa inani.


text:
Nangabe ohlukanisela ngesimakhe usafuna ukuyihlenga, uzakungezelela ngokwesihlanu sobungako benani lesimu leyo. Nje-ke izakuba ngeyakhe godu.


text:
Kodwana nangayihlengiko bese uthengisela omunye umuntu ilungelo lokuyisebenzisa, angekhe asayihlenga godu.


text:
Kuzakuthi lokha nayitjhatjhululwako ngomnyaka wokubuyisela, ibe ngecwengileko kuSomnini. Njengesimu ezilwako iba ngeyabaphristi, kube lilifa labo.


text:
Nangabe umuntu uhlukanisela uSomnini isimu anelungelo lokuyisebenzisa nekungasiyo ingcenye yelifa lakhe,


text:
umphristi kufuze abale inani lokuhlengwa kwayo bekube mnyaka wokubuyisela. Umuntu loyo uzakukhokha khona mhlokho inani lokuhlengwa njengesipho esikhethekileko kuSomnini.


text:
“Khumbulani bona amazibulo wefuyo angawakaSomnini, nje-ke akungabi khona owahlukanisela uSomnini. Kungaba ngelekomo namkha lemvu lingelikaSomnini.


text:
Kodwana nangabe ngelefuyo esilapheleko, umninilo kufuze alihlenge ngenani elibekwe phezu kwalo bese angezelele ngokwesihlanu. Nakube alikahlengwa lizakuthengiswa ngenani lalo esele libekiwe.


text:
“Khumbulani bona nanyana yini umuntu azilela ngayo uSomnini epahlenakhe angeze yathengiswa namkha ihlengwe, kungaba mumuntu, isilwana namkha ingcenye yesimu yelifa lakhe. Koke okuzilelwa ngakho uSomnini kucwenge khulu kuSomnini.


text:
“Koke kwetjhumi kwenarha, kungaba ngokweenthoro namkha kweenthelo, kungokwakaSomnini. Yeke kucwengile kuSomnini.


text:
Nangabe umuntu ufuna ukuhlenga nanyana yini yokwetjhumi kwakhe, kufuze angezelele ngokwesihlanu enanini lentweleyo.


text:
Koke kwetjhumi kwemihlambi yeenkomo namkha kwezimvu neembuzi, okutjho lokho okudlula ngaphasi kwentonga yomelusi, kucwengile kuSomnini.


text:
Umuntu akukafuzi aqale bona kuhle namkha kumbi nanyana akwenane ngokhunye. Nangabe mbala ujamiselela ifuyo ngenye ifuyo, zombili njalo zingezicwengileko, ngezikaSomnini. Akukafaneli bona zihlengwe.”


text:
USomnini wakhuluma noMosi asetendeni lokuhlanganela erhalawumbeni leSinayi ngelanga lokuthoma enyangeni yesibili ngomnyaka wesibili, emva kokuphuma kwama-Israyeli enarheni yeGibhide wathi:


text:
“Balani umkhambathi woke wama-Israyeli ngokweenkoro, ngemindeni yaboyise, ngezindlu zabo, iye, boke abaduna, umuntu nomuntu


text:
ukusukela kwabaneminyaka ematjhumi amabili ukuya phezulu. Boke kwa-Israyeli abasele balungele ukuya epini, batloliseni wena no-Aroni ngokwamabuthwabo.


text:
emadodaneni kaJosefa:<br/>ku-Efrayimu ngu-Elitjhama umsa ka-Amihudi,<br/>kuManase kube nguGamaliyeli umsa kaPedatsuri,


text:
Labo-ke ngibo abakhethwa emkhambathini bona babe barholi beenkoro zaboyise, babekwa baba ziinhloko zamabutho wakwa-Israyeli.


text:
kwabizwa nomkhambathi woke ngelanga lokuthoma lenyanga yesibili. Boke abaduna, umuntu nomuntu, ukusukela kwabaneminyaka ematjhumi amabili ukuya phezulu batloliswa ngokweenkoro, ngemindeni yaboyise nangokwezindlu zabo.


text:
iinzukulwana zakwaRubeni olizibulo laka-Israyeli beziziinkulungwana ezimatjhumi amane nesithandathu namakhulu amahlanu. Kwabalwa umuntu nomuntu ngokweenkoro, ngemindeni yaboyise nangokwezindlu zabo, boke abaduna abasele balungele ukuya epini, okutjho abaneminyaka ematjhumi amabili ukuya phezulu.


text:
Iinzukulwana zakwaSimiyoni beziziinkulungwana ezimatjhumi amahlanu nethoba namakhulu amathathu. Kwabalwa umuntu nomuntu ngokweenkoro, ngemindeni yaboyise nangokwezindlu zabo, boke abaduna abasele balungele ukuya epini, okutjho abaneminyaka ematjhumi amabili ukuya phezulu.


text:
Iinzukulwana zakwaGadi beziziinkulungwana ezimatjhumi amane nahlanu namakhulu asithandathu namatjhumi amahlanu. Kwabalwa ngokweenkoro, ngemindeni yaboyise nangokwezindlu zabo, boke abaduna abasele balungele ukuya epini, okutjho abaneminyaka ematjhumi amabili ukuya phezulu.


text:
Iinzukulwana zakwaJuda beziziinkulungwana ezimatjhumi alikhomba nane namakhulu asithandathu. Kwabalwa ngokweenkoro, ngemindeni yaboyise nangokwezindlu zabo, boke abaduna abasele balungele ukuya epini, okutjho abaneminyaka ematjhumi amabili ukuya phezulu.


text:
Iinzukulwana zakwa-Isakari beziziinkulungwana ezimatjhumi amahlanu nane namakhulu amane. Kwabalwa ngokweenkoro, ngemindeni yaboyise nangokwezindlu zabo, boke abaduna abasele balungele ukuya epini, okutjho abaneminyaka ematjhumi amabili ukuya phezulu.


text:
Iinzukulwana zakwaZebuloni beziziinkulungwana ezimatjhumi amahlanu nalikhomba namakhulu amane. Kwabalwa ngokweenkoro, ngemindeni yaboyise nangokwezindlu zabo, boke abaduna abasele balungele ukuya epini, okutjho abaneminyaka ematjhumi amabili ukuya phezulu.


text:
Iinzukulwana zakwaJosefa beziziinkoro ezimbili, okutjho u-Efrayimu noManase: Iinzukulwana zakwa-Efrayimu beziziinkulungwana ezimatjhumi amane namakhulu amahlanu. Kwabalwa ngokweenkoro, ngemindeni yaboyise nangokwezindlu zabo, boke abaduna abasele balungele ukuya epini, okutjho abaneminyaka ematjhumi amabili ukuya phezulu.


text:
Neenzukulwana zakwaManase beziziinkulungwana ezimatjhumi amathathu nambili namakhulu amabili. Kwabalwa ngokweenkoro, ngemindeni yaboyise nangokwezindlu zabo, boke abaduna abasele balungele ukuya epini, okutjho abaneminyaka ematjhumi amabili ukuya phezulu.


text:
Iinzukulwana zakwaBhenjamini beziziinkulungwana ezimatjhumi amathathu nahlanu namakhulu amane. Kwabalwa ngokweenkoro, ngemindeni yaboyise nangokwezindlu zabo, boke abaduna abasele balungele ukuya epini, okutjho abaneminyaka ematjhumi amabili ukuya phezulu.


text:
Iinzukulwana zakwaDani beziziinkulungwana ezimatjhumi asithandathu nambili namakhulu alikhomba. Kwabalwa ngokweenkoro, ngemindeni yaboyise nangokwezindlu zabo, boke abaduna abasele balungele ukuya epini, okutjho abaneminyaka ematjhumi amabili ukuya phezulu.


text:
Iinzukulwana zakwa-Atjheri beziziinkulungwana ezimatjhumi amane nanye namakhulu amahlanu. Kwabalwa ngokweenkoro, ngemindeni yaboyise nangokwezindlu zabo, boke abaduna abasele balungele ukuya epini, okutjho abaneminyaka ematjhumi amabili ukuya phezulu.


text:
Iinzukulwana zakwaNafitali beziziinkulungwana ezimatjhumi amahlanu nantathu namakhulu amane. Kwabalwa ngokweenkoro, ngemindeni yaboyise nangokwezindlu zabo, boke abaduna abasele balungele ukuya epini, okutjho abaneminyaka ematjhumi amabili ukuya phezulu.


text:
Ngilawo-ke amadoda uMosi no-Aroni abawatlolisa ngokusizwa ziinhloko zemindeni ezilitjhumi nambili ezazijamele ikoro nekoro kwa-Israyeli.


text:
Nje-ke boke abatloliswako kwa-Israyeli ngemindeni yaboyise, okutjho abaneminyaka ematjhumi amabili ukuya phezulu abasele balungele ukuya epini,


text:
Kodwana beka amaLevi bona aphathe ithaberinakeli lobufakazi, ipahlalo kanye nakho koke kwalo. Wona kufuze athwale ithaberinakeli nepahlalo yoke begodu aleluse. Akakhe amatendawo magegana nalo.


text:
Lokha ithaberinakeli nalithuthwako, lizakuwiswa maLevi. Godu nalihlonywako, maLevi azalijamisa. Nanyana ngubani omunye ozakutjhidela kilo akabulawe.


text:
Ngesikhathi ama-Israyeli ahlome amatendawo ekampeni ebaleni lawo ngokwamabuthwawo, enye nenye ikoro ngaphasi kwesibekiso sayo,


text:
amaLevi wona akahlome amatendawo magegana nethaberinakeli lobufakazi ukuze ilaka lami lingavutheli emkhambathini wama-Israyeli. MaLevi azakulawula ethaberinakelini lobufakazi.”


text:
“Lokha ama-Israyeli nakahloma amatendawo kufuze ahlome magegana netende lokuhlanganela kudanyana nalo. Omunye nomunye ahlome itende lakhe esibekisweni sekoro yekhabo ngokwetshwayo lomndeni waboyise.


text:
“BakwaJuda kufuze bahlome amatendabo esibekisweni sabo ukuyela ngepumalanga. Umrholi wekoro yakwaJuda kube nguNarhitjhoni umsa ka-Aminadaba.


text:
Abatlolisweko bebutho lakhe bazakuba ziinkulungwana ezimatjhumi alikhomba nane namakhulu asithandathu.


text:
Bakwa-Isakari kufuze bahlome amatendabo ngehlangothini lakwaJuda. Umrholi wekoro leyo kube nguNataneli umsa kaTsuwari.


text:
Abatlolisweko bebutho lakhe bazakuba ziinkulungwana ezimatjhumi amahlanu nalikhomba namakhulu amane.


text:
Isibalo soke samabutho ahlome noJuda sizakuba ziinkulungwana ezilikhulu namatjhumi abunane nasithandathu namakhulu amane wabatlolisweko. Ngibo abazakuphuma qangi.


text:
“Isibekiso sakwaRubeni sizakuba ngesewula lapha bazakuhloma khona amatendabo. Umrholi wekoro leyo kube ngu-Elitsuri umsa kaTjhedewuri.


text:
Abatlolisweko bebutho lakhe bazakuba ziinkulungwana ezimatjhumi amane nasithandathu namakhulu amahlanu.


text:
BakwaSimiyoni kufuze bahlome amatendabo ngehlangothini lakwaRubeni. Umrholi wekoro leyo kube nguTjhelumiyeli umsa kaTsuritjhadayi.


text:
Abatlolisweko bebutho lakhe bazakuba ziinkulungwana ezimatjhumi amahlanu nalithoba namakhulu amathathu.


text:
Abatlolisweko bebutho lakhe bazakuba ziinkulungwana ezimatjhumi amane nahlanu namakhulu asithandathu namatjhumi amahlanu.


text:
Isibalo soke samabutho ahlome noRubeni sizakuba ziinkulungwana ezilikhulu namatjhumi amahlanu nanye namakhulu amane namatjhumi amahlanu. Ngibo abazakuphuma kwesibili.


text:
“Ngemva kwalokho itende lokuhlanganela lizakuwiswa kanye nekampa yamaLevi ephakathi kweenkampa ezinye. Ama-Israyeli azakuwisa amatendawo ngendlela awahlome ngayo, ikoro ngekoro endawenayo njengokwesibekiso.


text:
“Isibekiso sakwa-Efrayimu sizakuba ngetjingalanga lapha bazakuhloma khona amatendabo. Umrholi wekoro leyo kube ngu-Elitjhama umsa ka-Amihudi.


text:
BakwaManase kufuze bahlome amatendabo ngehlangothini lakwa-Efrayimu. Umrholi wekoro leyo kube nguGamaliyeli umsa kaPedatsuri.


text:
Abatlolisweko bebutho lakhe bazakuba ziinkulungwana ezimatjhumi amathathu nambili namakhulu amabili.


text:
Isibalo soke samabutho ahlome no-Efrayimu sizakuba ziinkulungwana ezilikhulu nabunane nekhulu. Ngibo abazakuphuma kwesithathu.


text:
“Isibekiso sakwaDani sizakuba ngetlhagwini lapha bazakuhloma khona amatendabo. Umrholi wekoro leyo kube ngu-Arhiyezeri umsa ka-Amitjhadayi.


text:
Abatlolisweko bebutho lakhe bazakuba ziinkulungwana ezimatjhumi asithandathu nambili namakhulu alikhomba.


text:
Bakwa-Atjheri kufuze bahlome amatendabo ngehlangothini lakwaDani. Umrholi wekoro leyo kube nguPagiyiyeli umsa ka-Okirani.


text:
Isibalo soke samabutho ahlome noDani sizakuba ziinkulungwana ezilikhulu namatjhumi amahlanu nalikhomba namakhulu asithandathu. Ngibo abazakuphuma kokugcina ngaphasi kwesibekiso sabo.”


text:
Lawo-ke ma-Israyeli atloliswa ngokuya ngokwezindlu zaboyise. Isibalo sawo woke atloliswako ngokwamabuthwawo saba ziinkulungwana ezimakhulu asithandathu nantathu namakhulu amahlanu namatjhumi amahlanu.


text:
Ama-Israyeli enza koke uSomnini ebe ayale uMosi ngakho. Nje-ke ahloma amatendawo ngokweembekiso zawo begodu aphuma ngokwemindeni yaboyise nangokwezindlu zawo.


text:
Naku-ke umlando weenzukulwana zaka-Aroni noMosi ngesikhathi uSomnini akhuluma noMosi entabeni yeSinayi:


text:
Kodwana uNadaba no-Abihu bafela phambi kwakaSomnini erhalawumbeni leSinayi lokha nabatjhidela e-aldarini namalahle atjhili. Bebanganabantwana. Ngu-Elazara no-Itamara kwaphela abasala bona balotjhe njengabaphristi ngesikhathi saka-Aroni uyise.


text:
ngokwenza imisebenzakhe phambi kwetende lokuhlanganela kanye neyomkhambathi woke, okutjho imisebenzi okufanele iyenze ethaberinakelini.


text:
AmaLevi kufuze atjheje yoke ipahla yetende lokuhlanganela begodu enze imisebenzi yethaberinakeli esikhundleni sama-Israyeli.


text:
Beka amaLevi aphelele emsebenzini ka-Aroni namadodanakhe. Kufuze abasize ngehlangothini lama-Israyeli.


text:
Kodwana u-Aroni namadodanakhe ababekwe bona benze umsebenzi wobuphristi. Nange kungaba khona omunye othatha umsebenzabo, akabulawe.”


text:
“Qala, ngimi okhethe amaLevi hlangana nama-Israyeli kobana ajamele woke amazibulo, okutjho koke okuphume qangi esibelethweni. Iye, amaLevi azakuba ngewami


text:
ngombana woke amazibulo ngewami. Kwathi lokha nangimadlha phasi woke amazibulo wenarheni yeGibhide, ngazihlukanisela woke amazibulo aduna, wabantu neweenlwana kwa-Israyeli; nje-ke angewami. NginguSomnini.”


text:
“Tlolisa amaLevi ngokwezindlu zaboyise nangemindenawo. Boke abaduna ukusukela esaneni lenyanga ukuya phezulu kufuze batloliswe.”


text:
WakaMerari ngokwemindenawo, kunguMarhili noMutjhi. Leyo-ke bekumindeni yamaLevi ngokwezindlu zaboyise.


text:
Isibalo sabo boke abaduna abatlolisweko bemindeni le, ukusukela esaneni lenyanga ukuya phezulu, besiziinkulungwana ezilikhomba namakhulu amahlanu.


text:
AmaGeritjhoni bekufuze atjheje itende lokuhlanganela: ithaberinakeli netende, okutjho isigubuzeso sethaberinakeli, itjhila lomnyango wetende lokuhlanganela,


text:
imilembelembe yesirhodlo, isivalo sesango lesirhodlo esizombeleze ithaberinakeli ne-aldari kanye neentambo zakhona. Koke okuphathelene nalokho bekumsebenzawo.


text:
KuKhehathi kudabuka imindeni yama-Amramu, yamaYitsihari, yamaRhebroni neyama-Uziyeli. Leyo-ke bekumindeni kaKhehathi.


text:
Isibalo sabo boke abaduna abatlolisweko bemindeni le, ukusukela esaneni lenyanga ukuya phezulu, besiziinkulungwana ezibunane namakhulu asithandathu. Umndeni lo bekufuze utjheje ipahla yendawo ecwengileko.


text:
Imisebenzi yamaKhehathi beyiphathelene nokutjheja umfaji wesivumelwano, itafula, ilithi leembani, ama-aldari, izitja zendawo ecwengileko ezisetjenziswa baphristi kanye nesiyaya sendawo ecwenge khulu. Koke okuphathelene nalokho bekumsebenzawo.


text:
U-Elazara umsa ka-Aroni umphristi, bekayinduna ekulu yamaLevi begodu bekufuze abe nelihlo phezu kwabatjheji bendawo ecwengileko.


text:
Isibalo sabo boke abaduna abatlolisweko bemindeni le, ukusukela esaneni lenyanga ukuya phezulu, besiziinkulungwana ezisithandathu namakhulu amabili.


text:
Umrholi womndeni kaMerari bekunguTsuriyeli umsa ka-Abirhayili. AmaMerari bekufuze ahlome amatendawo ngehlangothini langetlhagwini yethaberinakeli.


text:
Imisebenzi yamaMerari beyiphathelene nokutjheja amahlaka wethaberinakeli, iinqabo, iinsika namanzinziswalo kanye nazo zoke iinsetjenziswa zakhona. Koke okuphathelene nalokho bekumsebenzawo.


text:
Godu bekufuze atjheje iinsika ezizombeleze isirhodlo namanzinziswazo, iinkhonkhwani kanye neentambo zakhona.


text:
Labo ebekufuze bahlome amatendabo ngaphambi kwethaberinakeli, ngehlangothini langepumalanga yetende lokuhlanganela, nguMosi no-Aroni kanye namadodanakhe. Ngibo ebe baqalene nokulotjha endaweni ecwengileko esikhundleni sama-Israyeli. Nanyana ngubani omunye ozakutjhidela eendaweni ezikhethiselako, akabulawe.


text:
Isibalo samaLevi esatloliswa nguMosi no-Aroni ngokomyalo kaSomnini, besiziinkulungwana ezimatjhumi amabili nambili. Bekutloliswe boke abaduna ngokwemindeni ukusukela esaneni lenyanga ukuya phezulu.


text:
Godu uSomnini wakhuluma noMosi wathi: “Yewutlolise woke amazibulo aduna kwa-Israyeli ukusukela esaneni lenyanga ukuya phezulu, uwabale ngokwamabizwawo.


text:
Esikhundleni samazibulo woke aduna wama-Israyeli, ngihlukanisela amaLevi, nesikhundleni samazibulo wefuyo yama-Israyeli ungihlukanisele amazibulo wefuyo yamaLevi. NginguSomnini.”


text:
Isibalo sabatlolisweko, okutjho boke abaduna abamazibulo ukusukela esaneni lenyanga ukuya phezulu, besiziinkulungwana ezimatjhumi amabili nambili namakhulu amabili namatjhumi alikhomba nantathu.


text:
“Ngihlukanisela amaLevi esikhundleni samazibulo woke wama-Israyeli nefuyo yamaLevi esikhundleni sefuyo yama-Israyeli. Iye, amaLevi ngewami. NginguSomnini.


text:
Amazibulo amakhulu amabili namatjhumi alikhomba nantathu wama-Israyeli angaphezulu kwesibalo samaLevi kufuze ahlengwe.


text:
Umuntu ngamunye akahlengwe ngeempaparwana ezihlanu zesiliva okumagremu amatjhumi amahlanu nahlanu ngokwesilinganiso sendawo ecwengileko.


text:
Thatha koke lokho ukunikele u-Aroni namadodanakhe kube sihlengo samazibulo wama-Israyeli angaphezulu kwesibalo samaLevi.”


text:
Isiliva ayibuthelele emazibulweni wama-Israyeli leyo, yaba makhilogremu alitjhumi nahlanu nesiquntu ngokwesilinganiso sendawo ecwengileko.


text:
Ngokunjalo-ke uMosi wanikela u-Aroni namadodanakhe isiliva yesihlengo ngokuya ngelizwi lakaSomnini. Kwaba njengombana uSomnini bekamyalile.


text:
Utlolise ukusukela kwabaneminyaka ematjhumi amathathu ukuya ematjhumini amahlanu, okutjho boke ekufuze balotjhe bebasebenze etendeni lokuhlanganela.”


text:
Lokha ikampa yama-Israyeli nayifuduswako, u-Aroni namadodanakhe kufuze bangene ngetendeni behlise isiyaya sendawo ecwenge khulu bese bembesa umfaji wobufakazi ngaso.


text:
Bazagubuzesa umfaji lowo ngesikhumba esitjhukiweko, godu baleke nangetjhila elihlaza komkayi koke bese bahlomela iingodo zakhona.


text:
“Endaweni ecwengileko, phezu kwetafula elinezikwa ezibekwa phambi kwakaZimu, abaleke itjhila elihlaza komkayi. Izikwa azihlale zisetafulenapho ngeenkhathi zoke. Ababeke phezu kwetjhilelo izitja ezihlukahlukeneko kanye neenkapho nemijeka yokuvubela umnikelo wewayini.


text:
Abagubuzese koke lokho ngetjhila elitlerebede bese baleka ngesikhumba esitjhukiweko ngaphezulu, bahlomele neengodo zakhona.


text:
Bazakuthatha itjhila elihlaza komkayi bembese ngalo ilithi leembani lokukhanyisa neembani zakhona, iincimasibani nezitjana zalo kanye nezitja zamafutha weembani abazisebenzisa kilo.


text:
Nje-ke ababeke ilithi leembanelo nazo zoke izitja zalo phezu kwesikhumba esitjhukiweko. Koke lokho kukhwezwe phezu kwehlaka.


text:
Godu bazakwendlala itjhila elihlaza komkayi phezu kwe-aldari legolide, baleke itjhilelo ngesikhumba esitjhukiweko bese balihlomela iingodo zalo.


text:
Abathathe zoke izitja ezisetjenziswa endaweni ecwengileko bazibeke etjhileni elihlaza komkayi, baleke ngesikhumba esitjhukiweko ngaphezulu bese bazikhweza ehlakeni.


text:
Babeke phezu kwe-aldarelo zoke iinsetjenziswa zalo okulotjhwa ngazo kilo. Lokhu kufaka hlangana izitja zokutjhisela itjhwalo, iimforogo, iintjhefula, izitja zokunyenyeza, iye, zoke izitja ze-aldari. Abalileke ngesikhumba esitjhukiweko bese balihlomela iingodo zalo.


text:
U-Aroni namadodanakhe nasele baqedile ukwembesa ipahla yendawo ecwengileko nazo zoke iinsetjenziswa zayo, nakufuzwa ikampa, amadodana kaKhehathi kufuze eze athwale ipahla. Kodwana angathinti izinto ezicwengileko zingakembeswa ukuze angafi. Lezo-ke bekuzizinto zetende lokuhlanganela amadodana kaKhehathi ebekufuze azithwale.


text:
“U-Elazara umsa ka-Aroni umphristi, nguye ekufuze aqaphele amafutha weembani, amakha wetjhwalo, umnikelo weenthoro wemihla ngemihla kanye namafutha wokuzesa. Godu kufuze abe nelihlo phezu kwethaberinakeli nezintweni zoke ezingaphakathi kwalo, ngitjho nakiyo yoke indawo ecwengileko kanye nezitja zayo.”


text:
AmaKhehathi gade angakafuzi ukungena ngendaweni ecwengileko bona alunguze izinto ezicwengileko ngitjho nanyana beyingakafuzwa ngombana bekazakufa. Ukuze ahlale agcinekile nakhu okuzakwenziwa: U-Aroni namadodanakhe abawathathe bawatjengise omunye nomunye umsebenzakhe wokuthwala izintwezo ngombana azakuhlongakala lokha natjhidela ezintweni ezicwenge khulu.”


text:
Utlolise ukusukela kwabaneminyaka ematjhumi amathathu ukuya ematjhumini amahlanu, okutjho boke ekufuze balotjhe bebasebenze etendeni lokuhlanganela.


text:
Kuzakufanela bona ithwale amatjhila wethaberinakeli, itende lokulembesa, iinkhumba ezitjhukiweko ezelekwa phezu kwetendelo, itjhila lomnyango wetende lokuhlanganela,


text:
imilembelembe yesirhodlo, itjhila lokuvala isango lesirhodlo esizombeleze ithaberinakeli ne-aldari, iintambo zesirhodlo kanye nazo zoke iinsetjenziswa zakhona. Koke okuphathelene nokutjhwiweko kumsebenzi yemindeni yamaGeritjhoni.


text:
Woke umsebenzi wokuthwala uzakwenziwa maGeritjhoni ngomyalo ka-Aroni namadodanakhe. Wena-ke Mosi no-Aroni kufuze nibatjengise koke okumele bakuthwale.


text:
Lowo-ke kuzakuba msebenzi wemindeni yamaGeritjhoni etendeni lokuhlanganela. Imisebenzayo izakuba ngaphasi kwesandla saka-Itamara, umsa ka-Aroni umphristi.”


text:
Naku umsebenzi wamaMerari wokuthwala etendeni lokuhlanganela: Akathwale amahlaka wethaberinakeli neenqabo zawo, iinsika, amanzinziso,


text:
iinsika magegana nesirhodlo namanzinziso wazo, iinkhonkhwani ezibamba isirhodlo, iintambo kanye nazo zoke iinsetjenziswa zakhona. Wena Mosi no-Aroni niyitjho ngamabizo ipahla ekufuze ithwalwe madoda lawo.


text:
Lowo-ke kuzakuba msebenzi wemindeni yamaMerari etendeni lokuhlanganela. Imisebenzayo izakuba ngaphasi kwesandla saka-Itamara, umsa ka-Aroni umphristi.”


text:
Batlolisa ukusukela kwabaneminyaka ematjhumi amathathu ukuya ematjhumini amahlanu, okutjho boke ekufuze balotjhe bebasebenze etendeni lokuhlanganela.


text:
Leso-ke bekusibalo semindeni yamaKhehathi agade asebenza etendeni lokuhlanganela nagade atloliswe nguMosi no-Aroni. Kwaba njengombana uSomnini bekayale uMosi.


text:
ukusukela kwabaneminyaka ematjhumi amathathu ukuya ematjhumini amahlanu, okutjho boke ekufuze balotjhe bebasebenze etendeni lokuhlanganela,


text:
Leso-ke bekusibalo semindeni yamaGeritjhoni agade asebenza etendeni lokuhlanganela nagade atloliswe nguMosi no-Aroni. Kwaba njengombana uSomnini bekayalile.


text:
Leso-ke bekusibalo semindeni yamaMerari agade asebenza etendeni lokuhlanganela nagade atloliswe nguMosi no-Aroni. Kwaba njengombana uSomnini bekayale uMosi.


text:
Boke ababalwako bamaLevi abatloliswa nguMosi, u-Aroni nabarholi bama-Israyeli ngokwemindeni nangezindlu zaboyise,


text:
ukusukela kwabaneminyaka ematjhumi amathathu ukuya ematjhumini amahlanu, okutjho boke ekufuze benze umsebenzi wokuthwala etendeni lokuhlanganela,


text:
Ngokuya ngomyalo kaSomnini kuMosi, ngiloyo naloyo wanikelwa umsebenzi nalokho ekumele akuthwale etendeni lokuhlanganela njengokutloliswa kwabo. Kwaba njengombana uSomnini ayale uMosi.


text:
“Yala ama-Israyeli bona akhuphele ngaphandle kwekampa boke abanekhwekhwe, woke onokuvuza namkha loyo osilaphele ngokuthintana nesidumbu.


text:
Nikhuphe omduna nomsikazi ngokufanako. Bakhupheleni ngaphandle kwekampa ukuze bangasilaphazi ikampabo ngombana ngihlala phakathi kwabo.”


text:
Ngambala ama-Israyeli enza njalo, abakhuphela ngaphandle kwekampa. Iye, enza njengombana uSomnini bekayale uMosi.


text:
akakhulume nama-Israyeli athi: “Nangabe indoda namkha umfazi wenza nanyana ngisiphi isono kowekhabo ngendlela leyo one kuSomnini, uzakuba nomlandu.


text:
Kufuze avume isono asenzilekweso, ahlawule nokona kwakhe ngokupheleleko begodu angezelele kwesihlanu ehlawulwenakhe. Uzakunikela lokho kiloyo amonileko.


text:
Nangabe umoniwa akasekho begodu akanamjameli ongamukela ihlawulo yomoni, khona ihlawulo yomlandu leyo ayisiwe kuSomnini kobana ibe ngeyomphristi. Ihlawulo leyo ayinikelwe neqama lokuthethelela ukuze umphristi enzele umoni itethelelo kuSomnini.


text:
Godu eemphiweni ezikhethekileko ama-Israyeli aziletha kumphristi, umnikelo osibiko kuSomnini uzakuba ngowomphristi.


text:
Umuntu angahlosa bona ufuna ukwenzani ngezipho zakhe ezikhethekileko, kodwana nangabe sele anikele isipho kumphristi angeze asasibuyisela kuye godu.”


text:
azebe nenye indoda, kodwana kufihlakale endodenakhe begodu kungeze kwazeka bonyana uzisilaphazile ngombana angakhange abanjwe nobufakazi bungekho,


text:
kwenzeke indodakhe ingenwe mumoya wesikhwele imsolele bona usilaphele, indoda leyo kuzakufanela ilethe umkayo loyo kumphristi. Lokhu kufuze kwenziwe nalokha iba nesikhwele nokumsolela, khibe akakazisilaphazi. Ayilethe nomnikelo ofunekako ngomfazi loyo okutjho ithungana leflowuru yebhali. Ingatheli amafutha we-oliva phezu kwayo begodu ingafaki amakha kiyo ngombana imunikelo weenthoro ngebanga lesikhwele, umnikelo weenthoro wokuveza bona umfazi unomlandu namkha akanamlandu.


text:
Uzakukha amanzi acwengileko ngesitjeni somdaka bese ukha ihlabathi phasi ngethaberinakelini ayithele ngemanzinapho.


text:
Ngemva kobana umphristi ajamise umfazi loyo phambi kwakaSomnini, uzamtlharulula iinhluthu ehloko bese ubeka ezandleni zakhe umnikelo weenthoro osikhumbuzo, okumnikelo wesikhwele. Esandleni somphristi kuzabe kunamanzi amunyu, okumamanzi aletha amanikelela.


text:
Nje-ke umphristi uzakumemezela amanikelela emfazini loyo athi, ‘Nangabe akhange kube nenye indoda elala nawe, wangazisilaphaza ngokuhlobonga ngesikhathi usesandleni somyenakho, khona-ke yiba ngotjhaphulukileko emanikeleleni wamanzi amunyu la.


text:
Kodwana nangabe khewazisilaphaza, wahlobonga ngokulala nenye indoda ngaphandle komyenakho, lokha usese sesandleni sakhe,


text:
kwanga uSomnini angakwenza isithuko nesiga phakathi kwabantu bekhenu. USomnini akutjhwabanise igwayana lakho bese avuvukise isibeletho sakho.’ Leyo kuyindlela umphristi ekufuze amemezele ngayo amanikelela emfazini loyo begodu athi,


text:
‘Kwanga amanzi aletha amanikelela la, angangena esiswini sakho avuvukise isibeletho begodu atjhwabanise negwayana lakhwelo.’ Yeke umfazi uzakuthi, ‘Amen, Amen.’


text:
Uzakuseza umfazi loyo amanzi amunyu nabanga amanikelela ukuze angene emzimbenakhe athome ukumbangela ikathazo.


text:
Umphristi uzakwenza lokho ngemva kobana athethe umnikelo weenthoro ongowesikhwele ezandleni zomfazi, awuphakamise njengomnikelo osibiko kuSomnini bese awulethe e-aldarini.


text:
Uzakunghwatha isandla esigcweleko somnikelo weenthoro kube sisabelo sesikhumbuzo, awutjhise phezu kwe-aldari. Emva kwalokho aseze umfazi loyo amanzi wakhona.


text:
Nangabe mbala umfazi loyo uzisilaphaze ngokungathembeki endodenakhe, khona kuzakuthi bona umphristi amseze amanzi amunyu wokubanga amanikelela, amanzi lawo azamngena, isibeletho sakhe sivuvuke bese igwayana lakhe litjhwabane. Umfazi loyo uzakuba sithuko hlangana nabantu bekhabo.


text:
Kodwana nangabe umfazi loyo azange azisilaphaze begodu umsulwa, khona-ke uzakuba ngotjhaphulukileko emanikeleleni nabantwana uzababeletha.


text:
“Lowo-ke kumthetho mayelana nesikhwele. Usebenza nangabe umfazi uzisilaphaza ngokuhlobonga asese sesandleni sendodakhe,


text:
nalokha indoda engenwa mumoya wesikhwele bese isolela umfazayo. Kufuze kulethwe umfazi phambi kwakaSomnini bese umphristi usebenzisa woke umthetho lo emfazini loyo.


text:
Indoda leyo izakuhlambuluka esonweni sokusolela kodwana umfazi yena uzakuthwala umlandu nakube wonile.”


text:
akakhulume nama-Israyeli athi: “Lokha omduna namkha omsikazi nakenza isifungo esikhethekileko sokuzahlukanisela bona abe mnaziri kuSomnini,


text:
kufuze azahlukanise newayini namkha utjwala. Akukameli asele okumunyu okuvela ewayinini namkha etjwaleni begodu akukameli asele nanyana ngimuphi umhluzi wamadiribe namkha adle amadiribe, kungaba ngamatjha namkha omisiweko.


text:
Ngesikhathi soke sokuzahlukanisela kwakhe bona abe mnaziri, angadli okuphuma esidiribeni ngitjho nanyana yintanga namkha ikhasi lediribe.


text:
“Yoke imihla yokuzahlukanisela kwakhe akungathinti utjhefana ehlokwakhe. Akabe ngocwengileko kuSomnini soke isikhathi sokuzahlukanisela kwakhe, aliselele iinhluthu zakhe zibe zide.


text:
Ngitjho nanyana kungahlongakala uyise, unina, umfowabo namkha udadwabo, angazisilaphazi ngeendumbu zabo ngombana itshwayo lokuzahlukanisela kwakhe uZimu liphezu kwehlokwakhe.


text:
“Nakwenzeka kube khona umuntu ohlongakala masinyana hlanu kwakhe, ngalokho asilaphazwe itshwayo lokuzahlukanisela kwakhe ehloko, akazihlambulule elangeni lekhomba ngokuziguda ihloko.


text:
Kuzakuthi ngelanga lobunane alethe kumphristi phambi komnyango wetende lokuhlanganela amazuba amabili wommango namkha amazutjana amabili wekhaya.


text:
Nje-ke umphristi uzakunikela linye lawo bona libe ngelomhlabelo wehlambululo, elinye libe ngelomhlabelo wokutjhiswa, enzele umuntu loyo itethelelo ngombana wone ngokuba seduze kwesidumbu. Kuzakuthi khona mhlokho ahlukanisele ihlokwakhe


text:
bese azahlukanisele uSomnini, godu isikhathi soke azifungele ngaso bona abe mnaziri. Akalethe iqamanyana elinomnyaka libe ngelomhlabelo wehlawulo. Ngebanga lokusilaphazeka kobunaziri bakhe, isikhathi athome ngaso asisayelwa.


text:
“Lokha isikhathi sobunaziri nasiphelako, nakhu okufanele kwenzeke: Umnaziri kufuze alethwe phambi komnyango wetende lokuhlanganela.


text:
Kufuze alethe umhlabelwakhe kuSomnini: iqamanyana linye elimsulwa elinomnyaka munye libe ngelomhlabelo wokutjhiswa, imvana yinye emsulwa esikazi enomnyaka munye ibe ngeyomhlabelo wehlambululo neqama linye elimsulwa libe ngelomhlabelo wetjhebiswano.


text:
Godu akalethe nesiqwebu esinezikwa ezinganangumelo: izikwa ezimasongo zeflowuru esefiweko ezidutjwe ngamafutha we-oliva nezikwa ezisipara ezitjhatjhwe ngamafutha we-oliva. Zilethwe kanye neminikelo yakhona yeenthoro neyokuselwako.


text:
“Yeke umphristi uzakutjhideza iminikelo leyo e-aldarini, enzele umnaziri umhlabelo wehlambululo newokutjhiswa.


text:
Iqama alinikele njengomhlabelo wetjhebiswano kuSomnini kanye nesiqwebu esinezikwa ezinganangumelo. Godu umphristi uzakunikela iminikelo yakhona yeenthoro neyokuselwako.


text:
“Emva kwalokho umnaziri uzakuguda iinhluthu zakhe ezilitshwayo lokuzahlukanisela. Azigudele emnyango wetende lokuhlanganela bese uziphosela emlilweni lapha kuphekwe khona umhlabelo wetjhebiswano.


text:
“Kuzakuthi umnaziri nasele aqede ukuguda iinhluthu zakhe zokuzahlukanisela, umphristi athathe umkhono weqama ophekiweko, isikwa sinye esimasongo esinganangumelo nasinye esisipara esinganangumelo ngesiqwebini. Koke lokho akubeke ezandleni zomnaziri,


text:
godu akuthathe ukuze akuphakamise njengomnikelo osibiko kuSomnini. Isibikweso sikhethekile, kusisabelo somphristi kanye nesifuba nomlenze weqama okuphakanyiswe njengomnikelo osibiko kuSomnini. Emva kwalokho umnaziri loyo angasela iwayini.


text:
“Lowo-ke mthetho womnaziri. Lokha umuntu nakafunga bona abe mnaziri, kufuze alethe iminikelo leyo kuSomnini. Godu kufuze alethe iminikelo athembise ukuyinikela lokha nakazahlukaniselako ukuba mnaziri. Kufuze anikele lokho kanye neminikelo ehlathululwa mthetho wobunaziri.”


text:
Kwathi mhlana uMosi aqeda ukujamisa ithaberinakeli walahlukanisela kanye nepahlalo yoke ngokulizesa. Godu wahlukanisela i-aldari neensetjenziswa zakhona zoke ngokulizesa.


text:
Emva kwalokho abarholi bakwa-Israyeli abaziinhloko zemindeni yaboyise, okutjho iinduna zeenkoro ebegade ziqale abatlolisweko,


text:
baletha iminikelwabo phambi kwakaSomnini: iinkoloyana ezivalekileko ezisithandathu neenkomo ezilitjhumi nambili. Abarholi ababili baletha ikoloyana yinye, umrholi ngamunye waletha ikomo. Kwathi bona balethe koke lokho phambi kwethaberinakeli,


text:
“Kwamukele lokho kibo ukuze kusetjenziselwe imisebenzi yetende lokuhlanganela. Kunikele amaLevi mayelana nomsebenzi ekufuze wenziwe mumuntu ngamunye.”


text:
kwathi iinkoloyana ezine neenkomo ezibunane wazinikela amaMerari ngokomsebenzawo. Boke bebangaphasi kwesandla saka-Itamara umsa ka-Aroni umphristi.


text:
Kodwana amaKhehathi akhange awanikele ilitho ngombana wona gade anomsebenzi wepahla yendawo ecwengileko ebe kufuze ayithwale ngamahlombe.


text:
Ngelanga i-aldari elahlukaniselwa ngalo, abarholi baletha iminikelwabo yokuhloma umnyanya walo. Kwathi lokha nabaletha iminikelwabo phambi kwe-aldari,


text:
uSomnini wakhuluma noMosi wathi: “Abalethe iminikelwabo yokuhloma umnyanya we-aldari kube mrholi munye ilanga nelanga.”


text:
Umrholi owaletha umnikelwakhe ngelanga lokuthoma kwaba nguNarhitjhoni umsa ka-Aminadaba wekoro yakwaJuda.


text:
Umnikelwakhe kwaba sisitja esikhulu sesiliva, sinobudisi obulikhilogremu elilodwa nesiquntu. Waletha nesitja sokunyenyeza sinobudisi obumagremu amakhulu abunane ukuya ngesilinganiso sendawo ecwengileko. Zombili izitjezo bezinomhlumba weflowuru esefiweko edutjwe ngamafutha we-oliva bona kube mnikelo weenthoro.


text:
iinkomo ezimbili, amaqama amahlanu, iimpongo ezihlanu kanye namaqamanyana amahlanu anomnyaka munye bona kube ngokomhlabelo wetjhebiswano. Ngilowo-ke umnikelo kaNarhitjhoni umsa ka-Aminadaba.


text:
iinkomo ezimbili, amaqama amahlanu, iimpongo ezihlanu kanye namaqamanyana amahlanu anomnyaka munye bona kube ngokomhlabelo wetjhebiswano. Ngilowo-ke umnikelo kaNataneli umsa kaTsuwari.


text:
iinkomo ezimbili, amaqama amahlanu, iimpongo ezihlanu kanye namaqamanyana amahlanu anomnyaka munye bona kube ngokomhlabelo wetjhebiswano. Ngilowo-ke umnikelo ka-Eliyabu umsa kaRheloni.


text:
iinkomo ezimbili, amaqama amahlanu, iimpongo ezihlanu kanye namaqamanyana amahlanu anomnyaka munye bona kube ngokomhlabelo wetjhebiswano. Ngilowo-ke umnikelo ka-Elitsuri umsa kaTjhedewuri.


text:
iinkomo ezimbili, amaqama amahlanu, iimpongo ezihlanu kanye namaqamanyana amahlanu anomnyaka munye bona kube ngokomhlabelo wetjhebiswano. Ngilowo-ke umnikelo kaTjhelumiyeli umsa kaTsuritjhadayi.


text:
iinkomo ezimbili, amaqama amahlanu, iimpongo ezihlanu kanye namaqamanyana amahlanu anomnyaka munye bona kube ngokomhlabelo wetjhebiswano. Ngilowo-ke umnikelo ka-Eliyasafa umsa kaDewuyeli.


text:
iinkomo ezimbili, amaqama amahlanu, iimpongo ezihlanu kanye namaqamanyana amahlanu anomnyaka munye bona kube ngokomhlabelo wetjhebiswano. Ngilowo-ke umnikelo ka-Elitjhama umsa ka-Amihudi.


text:
iinkomo ezimbili, amaqama amahlanu, iimpongo ezihlanu kanye namaqamanyana amahlanu anomnyaka munye bona kube ngokomhlabelo wetjhebiswano. Ngilowo-ke umnikelo kaGamaliyeli umsa kaPedatsuri.


text:
iinkomo ezimbili, amaqama amahlanu, iimpongo ezihlanu kanye namaqamanyana amahlanu anomnyaka munye bona kube ngokomhlabelo wetjhebiswano. Ngilowo-ke umnikelo ka-Abidani umsa kaGidiyoni.


text:
iinkomo ezimbili, amaqama amahlanu, iimpongo ezihlanu kanye namaqamanyana amahlanu anomnyaka munye bona kube ngokomhlabelo wetjhebiswano. Ngilowo-ke umnikelo ka-Arhiyezeri umsa ka-Amitjhadayi.


text:
iinkomo ezimbili, amaqama amahlanu, iimpongo ezihlanu kanye namaqamanyana amahlanu anomnyaka munye bona kube ngokomhlabelo wetjhebiswano. Ngilowo-ke umnikelo kaPagiyiyeli umsa ka-Okirani.


text:
iinkomo ezimbili, amaqama amahlanu, iimpongo ezihlanu kanye namaqamanyana amahlanu anomnyaka munye bona kube ngokomhlabelo wetjhebiswano. Ngilowo-ke umnikelo ka-Arhira umsa ka-Enani.


text:
Leyo gade kuminikelo yokuhloma umnyanya we-aldari eyalethwa barholi bakwa-Israyeli ngesikhathi elahlukaniselwa ngalo. Bekuzizitja ezikulu zesiliva ezilitjhumi nambili, izitja zokunyenyeza zesiliva ezilitjhumi nambili kanye nezinye izitjana zegolide ezilitjhumi nambili.


text:
Esinye nesinye isitja esikhulu sesiliva besinobudisi obulikhilogremu elilodwa nesiquntu bese kuthi isitja sokunyenyeza sibe nobudisi obumagremu amakhulu abunane. Ubudisi bezitja zesiliva sezizoke ukuya ngesilinganiso sendawo ecwengileko bebumakhilogremu amatjhumi amabili nabunane.


text:
Izitja zegolide ezilitjhumi nambili ezigcwele amakha bezinobudisi obumagremu alikhulu netjhumi ngokuya ngesilinganiso sendawo ecwengileko. Ubudisi begolide lezitjezo zoke bebungaba likhilogremu nesiquntu.


text:
Zoke iinkomo zomhlabelo wokutjhiswa bewuziinkunzi ezilitjhumi nambili, amaqama alitjhumi nambili, amaqamanyana anomnyaka munye alitjhumi nambili kanye nomnikelo wakhona weenthoro. Godu bekuneempongo ezilitjhumi nambili zomhlabelo wehlambululo.


text:
Kuthi zoke iinkomo zomhlabelo wetjhebiswano kube ziinkunzi ezimatjhumi amabili nane, amaqama amatjhumi asithandathu, iimpongo ezimatjhumi asithandathu kanye namaqamanyana anomnyaka munye amatjhumi asithandathu. Lokho bekuminikelo yokuhloma umnyanya we-aldari emva kokobana selihlukaniselwe.


text:
Kwathi lokha uMosi nakangena ngetendeni lokuhlanganela bona ayokukhuluma noSomnini, wezwa ilizwi likhuluma naye livela esisibekelweni somfaji wobufakazi hlangana namakerubhi amabili. Ngendlela leyo uSomnini bekakhuluma naye.


text:
akakhulume no-Aroni athi: “Lokha nawukhanyisa iimbani ezilikhomba kufuze zikhanyise indawo ephambi kwelithi lazo.”


text:
Nje-ke u-Aroni wenza njalo. Wajamisa iimbani bona zikhanyise endaweni ephambi kwelithi lazo njengombana uSomnini ayale uMosi.


text:
Ilithi leembani, ukusukela esikhondweni bekube semathuthumbenalo, belikhandwe ngegolide. Bekumsebenzi okhandwe ukuya ngomfanekiso uSomnini awukhombisa uMosi.


text:
Nasi indlela ozawahlambulula ngayo: Afafaze ngamanzi wehlambululo, uwenze bona asuse boke uboya emzimbenawo bese ahlanze nezambatho zawo nawo ahlambe.


text:
Nje-ke akathathe ikunzana nomnikelo wakhona weenthoro ongoweflowuru esefiweko edutjwe ngamafutha we-oliva bese wena uthatha enye ikunzana kube ngeyomhlabelo wehlambululo.


text:
Tjhideza amaLevi ngaphambi kwetende lokuhlanganela bese uhlanganisa umkhambathi wakwa-Israyeli woke.


text:
U-Aroni yena kufuze anikele amaLevi lawo phambi kwakaSomnini njengomnikelo wesibiko ophuma kuma-Israyeli ukuze akwazi ukusebenzela uSomnini.


text:
Ngalokho amaLevi azakubeka izandla zawo phezu kweenhloko zeenkunzanezo. Wena-ke unikele enye yazo ibe ngeyomhlabelo wehlambululo kuthi enye ibe ngeyomhlabelo wokutjhiswa kuSomnini, ukwenzela amaLevi itethelelo kuSomnini.


text:
Nje-ke jamisa amaLevi phambi kwaka-Aroni namadodanakhe bese wena uwanikela abe njengomnikelo osibiko kuSomnini.


text:
“Emva kobana uhlambulule bewanikela amaLevi njengomnikelo osibiko, azakungena ngetendeni lokuhlanganela bona alotjhe.


text:
Iye, amaLevi anikelwe mina ngokupheleleko hlangana nama-Israyeli. Ngizithathele wona bona abe ngewami esikhundleni sawo woke amazibulo wama-Israyeli, koke okuvele qangi esibelethweni.


text:
Mbala, woke amazibulo wama-Israyeli, kungaba ngewabantu namkha wefuyo, angewami. Kwathi mhlana ngimadlha woke amazibulo enarheni yeGibhide, ngazahlukanisela wona kwa-Israyeli bona abe ngewami.


text:
Nginikele amaLevi ngokupheleleko ku-Aroni namadodanakhe bona enze umsebenzi wama-Israyeli ngetendeni lokuhlanganela. Azakwenzela ama-Israyeli itethelelo kuSomnini, ngaleyondlela avikele amatshwenyeko nakwenzeka bona ama-Israyeli atjhidele khulu endaweni ecwengileko.”


text:
UMosi no-Aroni kanye nomkhambathi woke wama-Israyeli benza kumaLevi koke uSomnini agade ayale uMosi ngakho.


text:
AmaLevi ahlanza izambatho zawo bese u-Aroni wawanikela njengomnikelo osibiko kuSomnini, wawenzela netethelelo kobana awahlambulule. Ngaleyondlela amaLevi ahlanjululwa ezonweni zawo.


text:
Emva kwalokho amaLevi eza bona athome umsebenzawo etendeni lokuhlanganela ngaphasi kwelihlo laka-Aroni namadodanakhe. Lokho uSomnini agade ayale uMosi bona kwenziwe kumaLevi, bakwenza kiwo.


text:
“Nakhu okumayelana nabaduna bamaLevi: Ukusukela kwabaneminyaka ematjhumi amabili nahlanu ukuya phezulu, bazakungena bona benze umsebenzi wetende lokuhlanganela,


text:
Nokho bangasiza ngokuba lilihlo labafowabo etendeni lokuhlanganela, kodwana bangasebenzi. Ngilokho ozakwenza ngamaLevi lokha nawuwahlelela umsebenzi.”


text:
USomnini wakhuluma noMosi erhalawumbeni leSinayi ngenyanga yokuthoma yomnyaka wesibili emva kokuphuma kwama-Israyeli enarheni yeGibhide wathi:


text:
Kufuze libe ngelanga letjhumi nane enyangeni le, kube ngamarhwaqela ngesikhathi esibekiweko. Ligidingeni ngokuya ngazo zoke iimiso zalo nemithethwalo yoke.”


text:
Mbala kwathi ngenyanga yokuthoma mhlana zilitjhumi nane, ama-Israyeli agidinga iPhasika ngamarhwaqela erhalawumbeni leSinayi. Ama-Israyeli enza koke kwaba njengendlela uSomnini ayala ngayo uMosi.


text:
Kodwana bekukhona amadoda asilapheleko ngebanga lokobana gade athinte isidumbu somuntu. Ngalokho wona akhange aphumelele ukugidinga iPhasika, yeke mhlokho aziveza phambi kwakaMosi no-Aroni,


text:
athi kibo: “Nasinje, sibe ngabasilapheleko ngebanga lokuthinta isidumbu somuntu. Alo, singakhandelwa yini bona sinikele umnikelo kaSomnini ngesikhathi sawo esijanyisiweko phakathi kwama-Israyeli na?”


text:
akakhulume nama-Israyeli athi: “Nangabe omunye wenu namkha weenzukulwana zenu usekhambeni kude namkha usilaphele ngebanga lokuthinta isidumbu, kodwana ufuna ukugidinga iPhasika lakaSomnini,


text:
kufuze aligidinge ngamarhwaqela mhlana inyanga yesibili inamalanga alitjhumi nane. Alidle ngesikwa esinganangumelo neenrhabelo ezibabako.


text:
Angatjhiyi litho lalo begodu angephuli ithambo lakhona. Agidinge iPhasika kulandelwe zoke iimiso zalo.


text:
Kodwana nangabe umuntu ohlambulukileko begodu ongekho ekhambeni wala ukugidinga iPhasika, uzakujutjwa ebantwini bekhabo ngombana akakanikeli umnikelwakhe ngesikhathi sawo kuSomnini. Kwamambala umuntu loyo uzazizwa ngesono sakheso.


text:
“Nangabe kunesikhonzi phakathi kwenu esithanda ukugidinga iPhasika, asiligidinge ngokweemiso nemithethwalo. Nibe nesimiso sinye esikhonzini namkha emuntwini wendabuko kwa-Israyeli.”


text:
Kwathi mhlana kujanyiswa ithaberinakeli, ilifu lembesa ithaberinakelelo, okulitende lobufakazi. Nakuhlwako bekuyokusa ilifelo belibonakala linjengekehla yomlilo ngehla kwethaberinakeli.


text:
Bekunjalo-ke ngaso soke isikhathi: Emini belembeswa lilifu, kuthi ebusuku ilifelo libonakale linjengekehla yomlilo.


text:
Bekuthi lokha ilifu naliphakamako, ama-Israyeli afuduke, kuthi lokha ilifu nalijamako, ama-Israyeli ahlome amatendawo lapho.


text:
Ama-Israyeli bekafuduka ngomyalo kaSomnini begodu ahlome amatendawo ngomyalwakhe. Ngesikhathi soke ilifu nalisajame ngehla kwetende, ama-Israyeli gade angasuki.


text:
Ngitjho nanyana ilifu belingajama amalanga amanengi ngehla kwethaberinakeli, ama-Israyeli gade agcina umyalo kaSomnini, angasuki.


text:
Kwesinye isikhathi ilifu belijama amalangana ngehla kwethaberinakeli, nanyana kunjalo ama-Israyeli bekahlala ekampeni. Bekakhamba kwaphela ngomyalo kaSomnini.


text:
Kwesinye isikhathi ilifu belijama ukusuka ntambama bekube sekuseni. Bese kuthi lokha ilifu nalikhuphukako ekuseni, nawo afuduke. Ngitjho nanyana ilifelo belingahlala ubusuku nemini, naliphakamako nawo bekakhamba.


text:
Nangabe malanga amabili, inyanga namkha isikhathi eside ilifu lijamile, ama-Israyeli nawo gade angasuki ekampenapho. Kodwana bekasuka kwaphela ilifu naliphakamako.


text:
Bekahloma amatendawo namkha asuke kwaphela ngomyalo kaSomnini. Alalela iimiso zakaSomnini ayala uMosi ngazo.


text:
“Yenza iimporompita ezimbili ezikhandwe ngesiliva. Zona zizakuba libika lokubiza umkhambathi nokufudusa ikampa.


text:
Kuzakuthi lokha nazililiswa zombili, umkhambathi woke ubuthane phambi kwakho emnyango wetende lokuhlanganela.


text:
Kodwana lokha nakuliliswa yinye, kuzakubuthana phambi kwakho abarholi abaziinhloko zeenkoro zakwa-Israyeli kwaphela.


text:
Kuthi lokha nayipopoza ihlandla lesibili, kufuduswe iinkampa ezingesewula. Ukupopoza kuzakuba liphawu lokufuduka.


text:
“Ekufuze bavuthele iimporompita baphristi okumadodana ka-Aroni. Lowo kuzakuba myalo wanini nanini kini ngitjho neenzukulwaneni zenu.


text:
Lokha naniphuma ipi bona nilwe nabajamelani benu enarhenenu, popozisani iimporompita. Nanenza njalo nizakukhumbuleka phambi kwakaSomnini uZimenu, nje-ke nizakusindiswa ezitheni zenu.


text:
Kanti-ke godu ngeenkhathi zokujabula kwenu, iminyanyenu ejanyisiweko nekuthwaseni kwenyanga, vuthelani iimporompita lokha naninikela imihlabelwenu yokutjhiswa neyetjhebiswano. Lokho kuzanenza nikhumbuleke phambi kwakaZimenu. NginguSomnini uZimenu.”


text:
Ngomnyaka wesibili, lokha inyanga yesibili nayinamalanga amatjhumi amabili, ilifu lakhutjhulwa ethaberinakelini lobufakazi.


text:
Ama-Israyeli afuduka erhalawumbeni leSinayi ngeengaba zawo. Ilifu lakhamba belayokujama erhalawumbeni leParana.


text:
Isibekiso seenkampa zabakwaJuda saba ngesokuthoma ukufuduka ngokwamabuthwaso. Induna yebutho lakwaJuda bekunguNarhitjhoni umsa ka-Aminadaba,


text:
Isibekiso seenkampa zabakwaRubeni saba ngesesibili ukufuduka ngokwamabuthwaso. Induna yebutho lakwaRubeni bekungu-Elitsuri umsa kaTjhedewuri,


text:
Emva kwalokho kwalandela amaKhehathi athwele ipahla ecwengileko yethaberinakeli. Itende lokuhlanganela lalifanele lijanyiswe endaweni lapha kwakuzokuhlonywa khona amatende ngaphambi kokobana amaKhehathi afike nepahla leyo.


text:
Nje-ke isibekiso seenkampa zabakwa-Efrayimu safuduka ngokwamabuthwaso. Induna yebutho lakwa-Efrayimu bekungu-Elitjhama umsa ka-Amihudi,


text:
Isibekiso seenkampa zabakwaDani saba ngesokugcina ukufuduka ngokwamabuthwaso. Induna yebutho lakwaDani bekungu-Arhiyezeri umsa ka-Amitjhadayi,


text:
Nje-ke uMosi wakhuluma noRhobabi umsa kaRewuyeli umkhwe wakhe, omuMidiyani, wathi: “Sifudukela endaweni uSomnini athi uzasinikela yona. Yeke, namba nathi, sizokunanageja ngombana uSomnini ukhulume kuhle ngo-Israyeli.”


text:
Kodwana uRhobabi wathi: “Awa, angizukukhamba, sekunalokho ngizokubuyela enarheni yekhethu nebantwini bekhethu.”


text:
Godu uMosi wathi: “Ungasitjhiyi Rhobabi, ngiyakuncenga. Angitjho nguwe owaziko bona kufuze sihlome njani amatendethu erhalawumbeni. Wena-ke uzokuba lilihlo lethu.


text:
Nje-ke ama-Israyeli asuka entabeni kaSomnini, akhamba amalanga amathathu. Umfaji wesivumelwano sakaSomnini bewuphambi kwawo ekhambenelo; lapha bewujama khona, nama-Israyeli bekaphumula lapho.


text:
Lokha umfaji nawufudukako, uMosi gade aphele athi:<br/>“Sikima Somnini ukuze izitha zakho zihlakazeke<br/>nabakuzondako babaleke phambi kwakho!”


text:
Kuthi lokha nawubekwa phasi athi:<br/>“Somnini, buyela ku-Israyeli,<br/>iye, kumatjhumitjhumi weenkulungwana!”


text:
Abantu bakwa-Israyeli bakhola uSomnini ngokumbalabalela ngobudisi abanabo. Kwathi lokha uSomnini nabezwako wavutha khulu ngelaka lakhe. Nje-ke kwaqubuka umlilo kaSomnini hlangana nabantwabo watjhisa amahlangothi wekampa.


text:
Phakathi kwama-Israyeli bekunecubevange yabantu egade imarhamaru ifuna ukutla. Kanti-ke nama-Israyeli athoma abubula godu athi: “Uyazi bona sikhanuka inyama kangangani!


text:
Sese sikhumbula neenhlambi ebegade sizidlela zona eGibhide singazithengi, iinkomukomu, amakhabe, imihlobohlobo yama-eyi namakonofula.


text:
Abantu bebakhambakhamba bayibuthe bese bayayisila ngelitje lokugaya namkha ngesigigo. Gade bayipheka ngembiza namkha bayenze iimphaphatha. Yona beyizwakala inga litjhatjhatjha elenziwe ngamafutha we-oliva.


text:
UMosi wezwa ukulila kwabantu kiyo yoke imindenabo kungiloyo naloyo ngaphambi komnyango wetende lakhe. USomnini naye wabhoka khulu ngelaka lakhe. Lokho kwamkhathaza khulu uMosi.


text:
Nje-ke wabuza uSomnini wathi: “Kubayini uSomnini aphathe incekwakhe ngesihluku esingaka? Somnini awusangithandi na, kobana ungabeze uthwese umthwalo wabantwaba phezu kwami?


text:
Akhange ngizithwale ngabantwaba begodu ababelethwa ngimi. USomnini utjho njani nakathi ngigone boke abantwaba esifubeni sami njengomdlezana omunyisa umntwana? Alo, kufuze ngibabhebhule ngibase enarheni uSomnini ayithembisa aboyise na?


text:
Nakube mbala Somnini uzongiphatha bunje, dumbana ungibulale nya. Nangabe uSomnini uyangithanda, akenze ngingasabona amatlhuwami la.”


text:
Nje-ke uSomnini wakhuluma noMosi wathi: “Yewungihlanganisele amadoda amatjhumi alikhomba ebaphathini bakwa-Israyeli owaziko bona babaphathi abakwazi ukwengamela abantu. Atjhideze etendeni lokuhlanganela bese ajame nawe lapho.


text:
Mina-ke ngizakwehla ngikhulume nawe lapho. Begodu ngizakuthatha ingcenye yommoya ophezu kwakho ngiyithele kiwo. Wona-ke, azakuthwalisa umthwalo wabantwaba ukuze ungasawuthwali uwedwa.


text:
Bese utjela abantu uthi, ‘Zihlambululeni ngombana kusasa nizokudla inyama. Angithi nililile nakhola uSomnini ngokuthi ngubani ozanipha inyama, godu nathi eGibhide bekungcono, angitjho? Nje-ke uSomnini uzonipha inyamenu leyo bona nidle.


text:
kodwana inyanga yoke, ize ininukele beyinigonyulukise ngombana nidele uSomnini ophakathi kwenu ngokubuza bona kubayini naphuma enarheni yeGibhide.’ ”


text:
UMosi waphendula uSomnini wathi: “Qala, abantu engikhamba phakathi kwabo baziinkulungwana ezimakhulu asithandathu, kodwana khonapho uSomnini uthi uzabapha inyama abazayidla inyanga yoke!


text:
Imihlambi yezimvu neembuzi kanye neenkomo ezizakuhlatjwa zingabanela na? Namkha kuzakubuthelelwa zoke iinhlambi zelwandle bona zibanele?”


text:
USomnini wathi kuMosi: “Kanti uSomnini unesandla esifitjhani na? Manje uzokubona-ke bona ilizwi lami liyafezeka namkha awa.”


text:
Ngalokho uMosi waphuma wafese watjela abantu amezwi kaSomnini. Begodu wahlanganisa amadoda amatjhumi alikhomba ekubaphathi babantu wawajamisa etendeni mazombe.


text:
Nje-ke uSomnini wehla ngelifu wakhuluma naye, wathatha nengcenye yommoyakhe wawuthela ebaphathini abamatjhumi alikhomba. Kuthe lokha ummoya wehlela phezu kwabo baphorofida. Ngemva kwalokho akhange asaphorofida.


text:
Ngekampeni bekusele amanye amadoda amabili u-Elidada noMedada egade asesibalweni sabamatjhumi alikhomba. Wona akhange aphumelele ukuya etendeni. Amadoda lawo ehlelwa mumoya, nawo abe aphorofida khona ngekampenapho.


text:
Isokana elithileko lagijima lafese labikela uMosi lathi: “Kazi ngekampenaphaya, u-Elidada noMedada bayaphorofida!”


text:
UJotjhuwa umsa kaNuni noyinceku kaMosi ukusukela ebutjheni bakhe, gade angomunye wamadoda akhethiweko, wathi kuMosi: “Kosami, Mosi, bathulise!”


text:
Kodwana uMosi wathi kuye: “Kanti awufuni ngami na? Mina bengingafisa ngathana boke abantu bakaSomnini bekungaba baphorofidi, nokobana sengasuthi uSomnini bakangathela ummoya ovela kuye phezu kwabo.”


text:
USomnini wavusa ummoya ovela elwandle waphaphisela iinkwali ekampeni, zaphuphuruza pheze ngemitha ukuphakama. Zazigcwele ikampa yoke begodu kulikhambo lelanga mahlangothi woke ukuzibamba.


text:
Mhlokho abantu baphuma imini yoke nobusuku bakhona kanye nelanga elilandelako bona bayokubutha iinkwalezo. Owabutha kancani ngogade abuthe amaqubi alitjhumi. Nje-ke baneka iinkwalezo magegana nekampa.


text:
Kuthe inyama yeenkwalezo isese semazinyweni, ingakahlafunywa, ubukhali bakaSomnini bavutha phezu kwabantu. Khonapho uSomnini wamadlha abantu ngehlupheko ekulu.


text:
Ngebangelo indawo leyo yathiywa bona yiKhibrothi-Hatava, ngombana lapho kwangcwatjwa abantu ebe bamarhamaru.


text:
UMiriyamu no-Aroni bahleba uMosi ngebanga lokuthatha kwakhe umfazi omuKutjhe, bathi: “Kazi uthethe umKutjhe!”


text:
Godu bathi: “Ingabe mbala uSomnini ukhulume kwaphela ngoMosi? Kanti akakakhulumi nangathi godu na?” USomnini wakwizwa lokho.


text:
Khonapho uSomnini wakhuluma noMosi no-Aroni kanye noMiriyamu wathi: “Yeyi nina, ngobuthathu benu njalo, yizani etendeni lokuhlanganela!”<br/>Mbala baphuma beza bobathathu.


text:
Nje-ke uSomnini wehla ngesika yelifu wajama emnyango wetende lokuhlanganela, wafese wabiza u-Aroni noMiriyamu. Batjhidela-ke bobabili.


text:
USomnini wathi kibo: “Akhese nilalele la: Nakube kukhona umphorofidi hlangana nani, mina-ke Somnini ngizazazisa kuye ngombono, ngikhulume naye ngebhudango.


text:
Yena ngikhuluma naye bunqopha, ubuso nobuso ingasi ngekulumo yokugwagwanisa. Iye, yena uyakwazi ukuzibonakalisa kwami. Kubayini-ke nina ningakhange nesabe ukuhleba incekwami uMosi na?”


text:
Lithe lisuka nje ilifu phezu kwetende, qala, uMiriyamu gade sele akghamathele ikhwekhwe amhlophe njengesithwathwa. Uthe u-Aroni nakathi uphendukela kuye, madekhethu unekhwekhwe!


text:
Nje-ke wabikela uMosi wathi: “Maye, babethu! Bengithi akhe ngikhulume. Ngiyakubawa hle, ungasihlunguphazi ngobudlhayela esone ngabo.


text:
USomnini waphendula uMosi wathi: “Nangabe gade akhafulelwe nguyise ebusweni, bekangazukuhlala amalanga alikhomba arhubutjhekile na? Yeke akavalelwe amalanga alikhomba ngaphandle kwekampa, kuthi emva kwalokho abuyiswe.”


text:
Nje-ke uMiriyamu wavalelwa ngaphandle kwekampa amalanga alikhomba. Ngesikhatheso abantu akhange bathathe ikhambo, bekwabuyiswa uMiriyamu.


text:
“Thumela amadoda bona ayokuhlola inarha yeKanana engiyinikele ama-Israyeli. Ekorweni ngayinye yaboyise nithumele umrholi oyedwa.”


text:
Nje-ke uMosi wathuma amadoda lawo asuka erhalawumbeni leParana njengokomyalo kaSomnini. Boke bekumadoda aziinhloko zeenkoro zakwa-Israyeli.


text:
Lawo-ke bekumabizo wamadoda uMosi awathuma bona ayokuhlola inarha. UMosi wathiya uHosiya umsa kaNuni bona nguJotjhuwa.


text:
Lokha uMosi nakawathumako bona ayokuhlola inarha yeKanana, wathi kiwo: “Nqombani ngesewula yenarha, nenyukele entatjaneni yakhona,


text:
niqale bona inarha injani, abantu abakhe kiyo baqinile namkha mitheretherana, banengi namkha lidlanzana,


text:
nokobana inarha leyo yihle namkha yimbi, iindawo abahlala kizo zikhamukhamu namkha zimadorobho abiyelwe ngomthangala na.


text:
Niqale bona ihlabathi ivundile namkha ilibhudu nokobana inemithi namkha awa na. Qinani isibindi nibuye neenthelo zayo.” (Ngesikhatheso bekusikhathi sokuvuthwa kwamadiribe wokuthoma.)


text:
Akhamba-ke ayokuhlola inarha leyo ukusukela erhalawumbeni leTsini ukufikela eRerhobho eduze neLebo-Rhamathi.


text:
Akhuphukela ngesewula yenarha, afika eRhebroni lapha bekuneenzukulwana zaka-Anakhi, okungu-Arhimani, uTjhetjhayi noTalimayi. (IRhebroni beyakhiwe iminyaka elikhomba ngaphambi kokwakhiwa kweTsowani eGibhide.)


text:
Afika emrhobeni we-Etjhikolo afese aquntula lapho ipande enesitjhutha samadiribe. Amadoda amabili atjatha isitjhutheso ngesigodo saba phakathi kwawo. Godu bekathwele amarharinada namakhiwani.


text:
Indawo leyo yabizwa bona mrhoba we-Etjhikolo ngebanga lesitjhutha samadiribe esakhiwa madoda wama-Israyeli lapho.


text:
Afika kuMosi no-Aroni kanye nemkhambathini woke wama-Israyeli eKhadetjhi eserhalawumbeni leParana. Abikela aboMosi nomkhambathi woke umbiko abuye nawo, abe abakhombisa neenthelo zenarha leyo.


text:
Atjela uMosi athi: “Kazi besafika-ke enarheni owasithuma kiyo. Kuyinarha egeleza ibisi neliju, neenthelo zakhona nanzi.


text:
Nokho abantu bakhona ziinkakaramba namadorobho wakhona anemithangala begodu aziinthabathaba. Phezu kwalokho sabona neenzukulwana zaka-Anakhi lapho.


text:
Ama-Amalekhi ahlale ngesewula yenarha. AmaRhithi, amaJebusi nama-Amori wona ahlala ngeentatjaneni zenarha leyo. Kuthi amaKanana ahlale eduze nelwandle namagegana neJordani.”


text:
UKalebi wathulisa amadoda lawo phambi kwakaMosi wathi: “Asikhuphukeni khona nje sithumbeni inarha ngombana vele singaphumelela ukukwenza lokho.”


text:
Kodwana amadoda agade akhambe naye athi: “Awa, akukghonakali bona singajamelana nabantu labaya ngombana baziinkakaramba kunathi.”


text:
Nje-ke aletha kuma-Israyeli umbiko omumbi ngenarha akhamba bona ayoyihlola athi: “Thina inarha esaya kiyo bona siyoyihlola, kuyinarha eginya abantu abahlala kiyo. Begodu boke abantu esibabone khona, kubabantu abaziinkakaramba.


text:
Godu sabona lapho neentsitsirimba, okutjho ama-Anakhi iinzukulwana zeentsitsirimba. Thina-ke sazibona sifana neentethe kizo; khisibe nazo vele zasibona sinjalo.”


text:
Woke ama-Israyeli anghonghoyila kuMosi no-Aroni. Umkhambathi woke wathi kibo: “Ibe thana sase safela enarheni yeGibhide leya namkha ngathana sesafela erhalawumbenapha.


text:
Kubayini uSomnini asilethe enarheni le bona sibulawe ngesabula na? Abomkethu nabantwabethu bazakuba yipango. Akusingcono sizibuyelele eGibhide na?”


text:
UJotjhuwa umsa kaNuni noKalebi umsa kaJefune, ebegade kungabanye ebe baphakathi kweenhloli zenarha, badabula izambatho zabo,


text:
bakhuluma nomkhambathi woke wama-Israyeli bathi: “Niyazi, inarha esakhamba sayoyihlola, kuyinarha ehle kwamambala.


text:
Nakukuhle emehlweni kaSomnini ngathi, uzosifikisa enarheni leyo abe asiphe yona. Iye, kuyinarha egeleza ibisi neliju.


text:
Into nje masani ukuhlubuka uSomnini begodu ningabesabi abantu benarha leyo ngombana bakukudla kwethu. Ukuvikeleka kwabo kususiwe kibo begodu uSomnini ujame nathi; nje-ke ningabesabi.”


text:
Kodwana umkhambathi wakhulumisana bona ubakhande ngamatje.<br/>Nje-ke iphazimulo kaSomnini yabonakala etendeni lokuhlanganela kiwo woke ama-Israyeli.


text:
USomnini wakhuluma noMosi wathi: “Kuzabe kube nini abantwaba bangidelela na? Begodu kuzabe kube nini bangakholwa kimi ngaphezu kwazo zoke iimbonakaliso engiziveze phakathi kwabo na?


text:
Ngiyakutjela yi, ngizobamadlha ngamahlungu bengibamuke ilifa labo. Kodwana nakunguwe ngizokwenza ube sisizwe esikhulu nesinamandla, undlondlobale kunabo.”


text:
bese atjela abantu benarha le iindabezo. Bona sebezwile bonyana wena Somnini uphakathi kwabantu bakho, nokobana ubonakele kibo ubuso nobuso, nelifu lakho lihlala lijame ngehla kwabo begodu ukhamba phambi kwabo ngesika yelifelo emini kuthi ebusuku ube yisika yomlilo.


text:
‘Ngebanga lokobana uSomnini uhlulekile ukufikisa abantwaba enarheni abafungela yona, yeke ubabulalele erhalawumbeni.’


text:
‘USomnini ubuthaka ekusilingekeni, uzele ukwethembeka, ulibalela imilandu nemitjhapho, kodwana akazumlisa onomlandu. Wehlisela isibetho sezono zaboyise phezu kwabantwababo besizukulwana sesithathu nesesine.’


text:
Ngiyabawa Somnini, ngebanga lokwethembeka kwakho okukhulu, colela ubukhohlakali babantwaba, kube njengombana wabacolela kusukela eGibhide bekube lapha.”


text:
Woke amadoda abone iphazimulwami neembonakaliso zami engazenza eGibhide nerhalawumbeni, kwathi kunjalo angilinga kalitjhumi ngokungalaleli ilizwi lami,


text:
angekhe ayibona inarha engayifungela aboyise. Iye, akakho namunye wabangidelelako ozayibona inarha leyo.


text:
Kodwana ngebanga lokobana incekwami uKalebi inommoya owehlukileko nokobana ingilandele ngokupheleleko, ngizayingenisa enarheni eye kiyo yayoyihlola begodu izakuba lilifa leenzukulwana zayo.


text:
Nje-ke, njengombana ama-Amalekhi namaKanana ahlala ngemirhobeni yeentaba, jikani kusasa nitjhinge nca ngerhalawumbeni ngendlela elunge elwandle lomGaba.”


text:
“Kuzabe kube nini umkhambathi okhohlakeleko lo usoloko unginghonghoyilela? Yazini bona ngikuzwile ukungibalabalela kwama-Israyeli anghonghoyilako lawo.


text:
Iindumbu zenu zizokurabhalaliswa erhalawumbenapha. Noke enitlolisweko ukusukela kwabaneminyaka ematjhumi amabili ukuya phezulu eninghonghoyile ngami,


text:
angeze nangena enarheni engafunga bona nizakuhlala kiyo, ngaphandle kwakaKalebi umsa kaJefune noJotjhuwa umsa kaNuni.


text:
Kodwana iinzukulwana zenu enikhulume ngazo nathi zizokuba yipango, ngizozingenisa begodu zizayifunda inarha enayinyefulako nina.


text:
Abantwabenu bazakuba belusi erhalawumbeni iminyaka ematjhumi amane, bahlupheke ngebanga lokungathembeki kwenu bekube kulapha iindumbu zenu zibolela khona erhalawumbeni.


text:
Isibalo samalanga amatjhumi amane enahlola ngawo inarha, sizakuba minyaka ematjhumi amane nisoloko nihlunguphazelwa izono zenu. Ilanga linye libe mnyaka. Nje-ke nizakwazi bona kunjani nanginifulathelako.


text:
Ngikhulumile mina Somnini, ngiyafunga ngithi kwamambala ngizokwenza koke lokho emkhambathini okhohlakeleko nobuthene bona ujamelane nami lo. Kilo lona leli irhalawumba, kulapha uzakuphelela khona, iye, uzokufa nya.’ ”


text:
(Amadoda agade athunywe nguMosi bona ayokuhlola inarha, abuya enza bona woke umkhambathi unghonghoyile ngokujamelana naye ngokuletha umbiko omumbi ngenarha.


text:
Ngemva kwesikhathi amadoda lawo abhubha phambi kwakaSomnini ngesifo. Lokho kwenzeka njalo ngombana aletha umbiko omumbi ngenarha.


text:
Kodwana uJotjhuwa umsa kaNuni noKalebi umsa kaJefune baba ngabasindileko kilabo abayokuhlola inarha.)


text:
Bavuka ekuseni kobana banyukele esiqongolweni seentaba bathi: “Sonile, kodwana qalani sesilungele ukuya enarheni uSomnini akhuluma ngayo.”


text:
ngombana nako ama-Amalekhi namaKanana phambi kwenu. Nizokubulawa yisabula ngokufulathela kwenu uSomnini. USomnini angeze abe ajame nani.”


text:
Kodwana banghakalala bakhuphukela esiqongolweni seentaba nanyana umfaji wesivumelwano sakaSomnini noMosi bebasese ngekampeni.


text:
Nje-ke ama-Amalekhi namaKanana ahlala ngeentabeni zenarha leyo ehla abamadlha abe abagijimisa bekwaba seRhorema.


text:
akakhulume nama-Israyeli athi kiwo: “Lokha naningena enarheni enizokuhlala kiyo, ekuyinarha enginipha yona,


text:
begodu naninikela umhlabelo wokutjhiswa namkha umhlabelo wetjhebiswano njengomnikelo okhethekileko kuSomnini emhlambini weenkomo, wezimvu noweembuzi kobana nizalise isifungo namkha ukunikelela isihle nanyana lokha nanineminyanya, kufuze niwulethe bonyana ube ngowamukelekako kuSomnini.


text:
Umuntu oletha umnikelwakhe kuSomnini kufuze angezelele ngomnikelo weenthoro ekulithungana leflowuru esefiweko, edutjwe ngelitha nesiquntu samafutha we-oliva


text:
kanye nelitha nesiquntu sewayini njengomnikelo wokuselwako. Lokho akunikelako akukhambisane nenye nenye imvana ehlatjwa njengomhlabelo wokutjhiswa namkha wetjhebiswano.


text:
Lokha nawunikela iqama ungezelele ngomnikelo weenthoro, ekumathungana amabili weflowuru esefiweko edutjwe namalitha amabili wamafutha we-oliva


text:
Lokha nawunikela ikunzana njengomhlabelo wokutjhiswa namkha wetjhebiswano kobana uzalise isifungo kuSomnini


text:
kufuze ungezelele emhlabelweni lowo ngomnikelo weenthoro ekumathungana amane weflowuru esefiweko, edutjwe ngamalitha amane wamafutha we-oliva


text:
kanye namalitha amane wewayini njengomnikelo wokuselwako kube mnikelo okhethekileko, owamukelekako kuSomnini.


text:
“Boke abantu bendabuko bazakwenza lokho ngendlela leyo lokha nabanikela umnikelo okhethekileko, owamukelekako kuSomnini.


text:
Isikhonzi esikhonze phakathi kwenu namkha esihlala nani kufuze naso sinikele njengani lokha nasifuna ukunikela umnikelwaso okhethekileko, owamukelekako kuSomnini.


text:
Lokha nanihlanganako phambi kwakaSomnini, kuzakuba nesimiso sinye ekungesenu nesesikhonzi esiphakathi kwenu. Lokho kufuze kube simiso sanini nanini eenzukulwaneni zenu: Njengombana kunjalo kini, kuzakuba njalo nesikhonzini.


text:
Ehlamenenu yokuthoma nikelani isikwa esimasongo, kube sibiko kuSomnini njengombana ninikela isibiko esiphuma eselelweni.


text:
Iye, iinzukulwana ngeenzukulwana nizakunikela umnikelo onjalo kuSomnini, uphume ehlamenenu yokuthoma.”


text:
Godu uSomnini wathi: “Kungenzeka bonyana none ngokungakahlosi ngokungenzi nanyana ngimiphi yemiyalo mina Somnini engiyikhulume ngawe wena Mosi,


text:
okutjho koke engayala ngakho kusukela mhlana nginikela imiyalo eenzukulwaneni ngeenzukulwana ukuya phambili.


text:
Nakube kwenzeke ngokungakahloswa nomkhambathi ungazi, nje-ke woke umkhambathi lowo uzakunikela ngekunzana yinye ibe mhlabelo wokutjhiswa kube mnikelo okhethekileko, owamukelekako kuSomnini, okhambisana nomnikelo weenthoro zawo newokuselwako ukuya ngomyalo. Godu kunikelwe nepongo yinye ibe ngeyomhlabelo wehlambululo.


text:
Nje-ke umphristi uzakwenzela umkhambathi woke wama-Israyeli itethelelo. Ngalokho-ke umkhambathi uzakuhlambuluka esonweni sawo ngombana wone ngokungakahlosi nokobana ulethe nomnikelo okhethekileko kuSomnini kanye nomhlabelo wehlambululo ngokona kwawo ungakahlosi.


text:
Woke umkhambathi wama-Israyeli uzakuhlambuluka kanye nesikhonzi esiphakathi kwawo ngombana woke umuntu gade athinteke ngokona angakahlosi.


text:
“Nangabe kona umuntu munye ngokungakahlosi, uzakunikela imbuzi esikazi enomnyaka munye kube mhlabelo wehlambululo.


text:
Umphristi uzakwenzela umuntu loyo itethelelo phambi kwakaSomnini mayelana nesono asenze angakahlosi. Iye, ngokumenzela itethelelo, uzakucolelwa.


text:
Kuzakuba nomthetho munye kiloyo owona angakahlosi, kungaba mumuntu wendabuko kwa-Israyeli namkha osikhonzi.


text:
Kodwana umuntu owona ngamabomu, kungaba ngowendabuko namkha osikhonzi, udelela uSomnini. Umuntu onjalo akajutjwe ebantwini bekhabo


text:
ngombana anyaze ilizwi lakaSomnini begodu wephula nomyalwakhe. Iye, umuntu loyo uzakujutjwa nya ebantwini bekhabo, athwale isono sakhe.”


text:
USomnini wathi kuMosi: “Indoda leyo ayibulawe nokubulawa. Umkhambathi woke uyikhande ngamatje ngaphandle kwekampa.”


text:
Mbala umkhambathi woke wathatha indoda leyo wayikhuphela ngaphandle kwekampa, wafese wayikhanda ngamatje bonyana ifele lapho. Kwaba njengombana uSomnini ayala uMosi.


text:
“Tjela ama-Israyeli bona wona neenzukulwana zawo azenzele amatjharhatjharha emiphethweni yezambatho zawo lapha kuzakuthungelelwa khona imicwana elihlaza komkayi.


text:
Kuzakuthi nanibona amatjharhatjharha lawo, nikhumbule ukwenza imiyalo kaSomnini ukuze ningabi ngabangakathembeki ngokulandela iinkanuko zeenhliziyo zenu nezamehlwenu.


text:
NginguSomnini uZimenu owanenyula enarheni yeGibhide bona ngibe nguZimu kini. NginguSomnini uZimenu.”


text:
UKhorarhi umsa kaJitsihari omsa kaKhehathi umsa kaLevi kanye namaRubeni okunguDatani no-Abiramu amadodana ka-Eliyabu no-Oni umsa kaPelethi


text:
bavukela uMosi. Basekelwa madoda amakhulu amabili namatjhumi amahlanu wakwa-Israyeli. Lawo-ke bekubarholi bomkhambathi, abakhethwa ehlanganweni ekubabantu abanedumo.


text:
Babuthana ndawonye bajamelana noMosi no-Aroni bathi kibo: “Kwanje khona, sekwanele! Boke abantu bomkhambathi, omunye nomunye wabo ungocwengileko begodu noZimu uphakathi kwabo. Alo, nina kubayini niziphakamisa ngaphezu kwehlangano kaSomnini na?”


text:
wakhuluma noKhorarhi nejima lakhe wathi: “Kusasa ekuseni uSomnini uzozitjengisa bona ngubani ongowakhe nokobana ngubani ongocwengileko begodu uSomnini uzakwenza onjalo atjhidele kuye. Iye, loyo azamkhetha uzamenza atjhidele kuye.


text:
bese kuthi kusasa nokhele amalahle nithele itjhwalo phezu kwawo phambi kwakaSomnini. Nje-ke loyo uSomnini amkhethileko kuzakuba nguye ongocwengileko. Kwanje khona, nami senganele ngani madodana kaLevi!”


text:
Kuyinto encani kini kobana uZimu wakwa-Israyeli anihlukanisele emkhambathini wakwa-Israyeli ukuze anitjhideze kuye bonyana nilotjhe ethaberinakelini lakaSomnini nokobana nijame esikhundleni somkhambathi beniwulotjhe na?


text:
Njengombana anitjhideze hlanu kwakhe nje, nina nabafowenu boke bamaLevi, alo, nisafunana nobuphristi godu?


text:
Aninghonghoyili ku-Aroni! Eqinisweni wena nalo loke ijinyana lakhwelo niphambene noSomnini ngokukghuthana kwenu lapha!”


text:
Nje-ke uMosi wathumela bona kubizwe uDatani no-Abiramu amadodana ka-Eliyabu. Bona bathi: “Thina asizi lapho!


text:
Akukaneli kuwe bona usenyule enarheni egeleza ibisi neliju bonyana uzosibulalela erhalawumbenapha, ubuye uzenze ikosana ngaphezu kwethu?


text:
Ngaphezu kwalokho, akhange usilethe enarheni egeleza ibisi neliju begodu akhange bewusiphe ngitjho kungaba masimu namkha isidiribe bona kube lilifa lethu. Abantu abanjengathi nje ungababeka isandla ebusweni na? Thina asizi lapho!”


text:
UMosi gade anyenye khulu; nje-ke wathi kuSomnini: “Somnini, ungawunaki umnikelwabo! Angikathathi ngitjho nodumbana kibo begodu akhange khe ngikhube noyedwa wabo.”


text:
Waphendukela kuKhorarhi wathi: “Kusasa, ubekhona wena nejima lakhwelo loke phambi kwakaSomnini; iye, wena nalo kanye no-Aroni.


text:
Omunye nomunye wenu akeze nesitja sakhe sokutjhisela itjhwalo, athele itjhwalo phezu kwaso asilethe phambi kwakaSomnini, okutjho izitja ezimakhulu amabili namatjhumi amahlanu. Nawe wena Khorarhi no-Aroni niphathe zenu izitja.”


text:
Nje-ke omunye nomunye wazithathela isitja sakhe, wokhela amalahle wathela netjhwalo phezu kwawo, bajama emnyango wetende lokuhlanganela banoMosi no-Aroni.


text:
Kuthe bona uKhorarhi abuthelele loke ijima lakhe elijamelene noMosi phambi komnyango wetende lokuhlanganela, kwabonakala iphazimulo kaSomnini emkhambathini woke.


text:
Bona bahloma iinhloko phasi, bathi: “Maye Zimu! Wena Zimu wemiphefumulo yenyama yoke, kanti kuzakona umuntu munye bese ukhaliphela umkhambathi woke na?”


text:
Wakhuluma nomkhambathi wathi: “Ngiyanibawa, sukani ematendeni wamadoda akhohlakeleko lawo, ningathinti litho lawo ukuze ningathanyelwa ngebanga lazo zoke izono zawo.”


text:
Mbala umkhambathi wasuka magegana nalapha bekuhlala khona uKhorarhi, uDatani no-Abiramu. UDatani no-Abiramu baphuma bajama eminyangweni yamatendabo nabafazi babo, abantwana kanye namasanabo.


text:
UMosi wathi: “Ngalokhu nizakwazi bona uSomnini ungithumile bona ngenze woke umsebenzi lo, nokobana akuveli kimi.


text:
Nangabe abarhalaba bafa ukufa kwabantu boke, behlelwe ngokwehlela abantu boke, khona-ke uSomnini uzabe angakangithumi.


text:
Kodwana nangabe uSomnini wenza isiga esitjha, ihlabathi ivule umlomayo ibaginye kanye nakho koke okungekwabo, baye endaweni yabafileko basezwa. Nje-ke nizakwazi bona abarhalaba badelele uSomnini!”


text:
Kuthe angakaginyi namezwi agade awakhuluma, ihlabathi abarhalabo ebegade bajame kiyo yahlukana phakathi,


text:
Ngendlela leyo behlela endaweni yabafileko nakho koke kwabo basezwa. Ihlabathi yabadibizesa, babhubha baphela ehlanganweni.


text:
Ama-Israyeli woke agade amagegana nabo abaleka nakezwa barhuwelela, adlumbana athi: “Baba-ke! Nathi iphaseli lizosiginya!”


text:
Kwehla umlilo uvela kuSomnini, waqothula amakhulu amabili namatjhumi amahlanu wabantu abagade banikela itjhwalo.


text:
“Tjela u-Elazara umsa ka-Aroni umphristi bona asuse izitja zokutjhisela itjhwalo emthuthwini bese ukghuthulela amalahle wakhona kude le ngombana amalahle lawo acwengile.


text:
Izoni lezo zife ngebanga lokobana bezinikela itjhwalo ngezitjezo. Nje-ke izitjezo zibe ngezicwengileko ngokulethwa kwazo phambi kwakaSomnini. Yeke zikhandeni zibe sipara nizinamathisele e-aldarini. Ngendlela leyo zizakuba siyeleliso kuma-Israyeli.”


text:
Nje-ke u-Elazara umphristi wathatha izitja zokutjhisela itjhwalo zekoporo egade zisetjenziswa ngabatjhisiweko, zakhandwa zaba sipara bona zinamathiselwe e-aldarini.


text:
Zaba siyeleliso kuma-Israyeli bonyana kungabi khona noyedwa ongasuye umphristi nongasiso isizukulwana saka-Aroni ozakutjhidela phambi kwakaSomnini batjho utjhisa itjhwalo. Nakungasinjalo uzakufana noKhorarhi nejima lakhe. Kwaba njengombana uSomnini ayala u-Elazara ngoMosi.


text:
Ngakusasa kwamhlokho umkhambathi woke wama-Israyeli wanghonghoyila ngoMosi no-Aroni wathi kibo: “Nina, nibulele abantu bakaSomnini!”


text:
Kwathi lokha umkhambathi lowo nawukghuthanako bona ujamelane noMosi no-Aroni, wajika etendeni lokuhlanganela; qala nanto ilifu lembatha itende, kwabonakala iphazimulo kaSomnini.


text:
UMosi wathi ku-Aroni: “Thatha isitja sakho sokutjhisela itjhwalo bese wokhela amalahle e-aldarini ngakiso, uthele itjhwalo phezu kwawo, usithathe masinyana uye naso emkhambathini uwenzele itethelelo ngombana ilaka lakaSomnini liyavutha begodu sekusunguleke nesifo.”


text:
Nje-ke u-Aroni wathatha isitja sakhe njengombana uMosi atjhwile, wagijimela phakathi kwehlangano lapha isifo besele sisunguleke khona. Wathela itjhwalo phezu kwamalahle bona enzele abantu itethelelo.


text:
Labo ebe basele babulewe sisifo bebaziinkulungwana ezilitjhumi nane namakhulu alikhomba, ngaphandle kwalabo abafa ngesigemegeme sakaKhorarhi.


text:
“Khuluma nama-Israyeli akunikele iintonga ezilitjhumi nambili, kube yintonga yinye ephuma kumrholi wekoro enye nenye. Utlole ibizo lomrholi phezu kwentongakhe.


text:
Beka iintongezo ngetendeni lokuhlanganela phambi komfaji wobufakazi, lapha vane ngihlangane nawe khona.


text:
Intonga yomuntu engizakumkhetha izakuhluma. Ngalokho ngizakuqeda ukubelesela kokunghonghoyila kwama-Israyeli kini.”


text:
UMosi wakhuluma nama-Israyeli, nje-ke omunye nomunye umrholi wamnikela intonga, zaba litjhumi nambili. Kwaba mrholi nomrholi intonga ngokuya ngokweenkoro zawo. Intonga ka-Aroni beyihlangana nazo.


text:
Kwathi ngakusasa uMosi nakaya ngetendeni elinobufakazi, qala, intonga ka-Aroni ongowendlu kaLevi beyihlumile! Beyinamaqumbe, amakhwa nama-alimodi avuthiweko!


text:
Nje-ke uMosi wakhupha zoke iintonga phambi kwakaSomnini waziletha kuma-Israyeli woke. Emva kokobana sele azibonile iintongezo, umrholi omunye nomunye wathatha yakhe.


text:
Godu uSomnini wathi kuMosi: “Buyisela intonga ka-Aroni phambi komfaji wobufakazi bona ibe siyeleliso samahlubuka. Akuphele ukunghonghoyila kwabo kimi, nakungasinjalo bazakufa bokanyana nje.”


text:
Ngambala, omunye nomunye otjhidela ethaberinakelini lakaSomnini uzokufa! Alo, sifanele sife sokanyana nje?”


text:
USomnini wakhuluma no-Aroni wathi: “Wena namadodanakho kanye nekoro yekhenu enawe nizakuthwala isiphambeko esenziwe endaweni ecwengileko. Kodwana wena namadodanakho kwaphela nizakuthwala isiphambeko sobuphristi.


text:
Utjhideze abafowenu okutjho ikoro yamaLevi okuyindlu kayihlo ukuze bahlanganyele nawe, bakusize lokha wena namadodanakho nanilotjha phambi kwetende elinobufakazi.


text:
Bazakwenza imisebenzi obanikela yona etendeni loke, kodwana bangatjhideli ezitjeni ezicwengileko namkha e-aldarini. Nange bangatjhidela bazakufa bese nani niyafa.


text:
Bazakuhlanganyela nawe, baqale itende lokuhlanganela bebenze yoke imisebenzalo kodwana ongasi mphristi angatjhideli kini


text:
lokha nanisebenza ngezitja ezicwengileko namkha e-aldarini. Ngendlela leyo nizabe nikhandela ilaka lakaSomnini bona lingehleli phezu kwama-Israyeli godu.


text:
Yelela-ke, mina Somnini ngikhethe abafowenu amaLevi phakathi kwama-Israyeli njengesipho senu. Bona bahlukaniselwe uSomnini bonyana benze umsebenzi wetende lokuhlanganela.


text:
Kodwana wena namadodanakho akanye nawe nizakwenza umsebenzenu wobuphristi omayelana nakho koke okuphathelene ne-aldari nendawo engemuva kwesiyaya setjhila. Lokho kumsebenzenu. Ubuphristi ngibunikele nina njengesipho, nje-ke nanyana ngubani otjhidela eduze angasi mphristi, uzakubulawa.”


text:
Godu uSomnini wathi ku-Aroni: “Mina Somnini, ngimi engikunikele umsebenzi ophathelene neminikelo esibiko, okutjho izipho ezikhethekileko zama-Israyeli. Ngikunikele zona bona kube sisabelo sakho namadodanakho nini nanini.


text:
Eminikelweni yoke ecwenge khulu uzakufunyana okungakatjhiswa e-aldarini. Iye, yoke iminikelo ecwenge khulu ephuma eminikelweni yeenthoro, emihlabelweni yehlambululo neyehlawulo ingeyakho namadodanakho.


text:
Nizayidla njengomnikelo ocwenge khulu. Boke abaduna phakathi kwabaphristi banelungelo lokuwudla. Kumnikelo ocwengileko kini.


text:
Nakhu okhunye godu okungokwakho: Isabelo esibekiweko eminikelweni yoke esibiko ama-Israyeli ayiletha kuSomnini, ngesakho. Ngisinikele wena namadodanakho kanye namadodakazakho njengesabelo senu nini nanini. Woke ohlambulukileko endlinakho angadla kiso.


text:
Koke okuhle kwesivuno sokuthoma samafutha we-oliva, kwewayini nokweenthoro okulethwa ma-Israyeli kuSomnini, ngikunikela wena.


text:
Isilumo sakho koke okusemasiminabo asiletha kuSomnini, sizakuba ngesakho. Woke ohlambulukileko endlinakho angadla kiso.


text:
Koke okuduna okuphume qangi esibelethweni, kwabantu nekweenlwana okulethwe kuSomnini, kuzakuba ngokwakho. Nokho-ke amazibulo wabantu neweenlwana ezingakahlambuluki, niwahlenge.


text:
Lokha izibulo nalinenyanga yinye kumele ubeke inani lokuhlengwa elimagremu amatjhumi amahlanu nalikhomba wesiliva ukuya ngesilinganiso sendawo ecwengileko.


text:
Kodwana amazibulo weenkomo, izimvu neembuzi angahlengwa ngombana acwengile. Fafaza iingazi zawo phezu kwe-aldari, utjhise imihlwehlwe yawo kube mnikelo okhethekileko, owamukeleka kuSomnini.


text:
Yoke iminikelo esibiko elethwa ma-Israyeli kuSomnini, ngiyinikela wena, amadodanakho namadodakazakho kube sisabelo sakho nini nanini. Lokho kusivumelwano esijanyiswe ngetswayi ngehlangothini lakaSomnini mayelana nawe neenzukulwana zakho.”


text:
Godu uSomnini wathi ku-Aroni: “Angeze waba nelifa hlangana nama-Israyeli begodu nesabelo sesimu angeze ube naso phakathi kwawo. Mina Somnini ngisisabelo sakho nelifa lakho phakathi kwama-Israyeli.


text:
“Koke kwetjhumi kwa-Israyeli, ngikunikele amaLevi bona kube lilifa lawo lokuwavuza emsebenzinawo wokulotjha etendeni lokuhlanganela.


text:
Kusukela nje, ama-Israyeli akukafaneli atjhidele etendeni lokuhlanganela ngombana nakenza njalo azakuthwala isono bese ayafa.


text:
Kodwana maLevi azakwenza umsebenzi wetende lokuhlanganela begodu azakuthwala isiphambeko esenziwa kilo. Lokhu kuzakuba simiso sanini nanini eenzukulwaneni zawo. AmaLevi angeze aba nelifa hlangana nama-Israyeli


text:
ngombana ngiwanikele kwetjhumi okulethwa ma-Israyeli kuSomnini bona kube lilifa lawo. Kungalokho ngithe kiwo angeze aba nelifa hlangana nama-Israyeli.”


text:
akakhulume namaLevi athi kiwo: “Lokha nanamukela kwetjhumi kuma-Israyeli engininikele khona bona kube ngokwenu, khuphani kwetjhumi emnikelweni lowo kube ngokwakaSomnini. Lokho kuzakuba ngokwetjhumi kokwetjhumi.


text:
Umnikelwenu wokwetjhumi lowo uzakubalwa ngasuthi mnikelo weenthoro ophuma eselelweni senu newayini kanye namafutha we-oliva aphuma ebutlhodlhelweni benu.


text:
Ngendlela leyo nani nizakhupha kuSomnini umnikelo wokwetjhumi kwakho koke kwenu enikwamukela kuma-Israyeli. Nje-ke nizakuthatha umnikelo kaSomnini lowo niwunikele u-Aroni umphristi.


text:
Eminikelweni yoke eninikelwa yona, nikelani uSomnini umnikelo ongowakhe. Lokho kuzakuba mnikelo ocwengileko kuSomnini kikho koke okuhle kweminikelo.”


text:
Godu uSomnini wakhuluma noMosi wathi akakhulume namaLevi athi: “Lokha nina maLevi naninikela okukhethekileko kweminikelo leyo bese ithathwa ingasuthi sivuno esivela eselelweni nebutlhodlhelweni,


text:
okuseleko ningakudlela nanyana kukuphi, nina nezindlu zenu. Lokho kumvuzo wenu mayelana nomsebenzi wokulotjha etendeni lokuhlanganela.


text:
Angeze naba nomlandu ngawo naniwudlako ikani nje nanithome ngokunikela okukhethekileko kwawo kuSomnini. Ngalokho ningasilaphazi izipho ezikhethekileko zama-Israyeli ukuze ningafi.”


text:
“Nasi isimiso somthetho uSomnini ayale ngaso: Tjelani ama-Israyeli bona anilethele ithokazi elibovu libe msulwa, lingabi nomphambo begodu libe ngelingazange khe libotjhelwe.


text:
Alinikele u-Elazara umphristi bese likhutjhelwa ngaphandle kwekampa lihlatjelwe lapho phambi kwakhe.


text:
Nje-ke u-Elazara umphristi uzakuthatha ezinye zeengazi zalo ngomuno, afafaze kalikhomba aqalise ngaphambi kwetende lokuhlanganela.


text:
Ithokazelo lizakutjhiswa umphristi aliqalile. Kutjhiswe isikhumba, inyama, iingazi kanye nomswanalo.


text:
Godu umphristi uzakuthatha isigojwana somsedari, ihlukuzo lehisophi nomtiya otlerebede, akuphosele emlilweni lapha kutjhiswa khona ithokazelo.


text:
Umphristi loyo uzakuhlanza izambatho zakhe, adude nomzimba, emva kwalokho angabuyela ngekampeni, kodwana uzakuba ngosilapheleko bekuhlwe.


text:
Naloyo otjhise ithokazi kufuze ahlanze izambatho zakhe adude nomzimba, naye uzakuba ngosilapheleko bekuhlwe.


text:
Indoda ehlambulukileko izakuwola umlotha wethokazi bese iwubeka ngaphandle kwekampa endaweni ekhethekileko. Uzakulondwa lapho bona usetjenziswe emanzini wehlambululo yomkhambathi wama-Israyeli ukuze uhlanjululwe ezonweni.


text:
Naloyo owola umlotha wethokazi kufuze ahlanze izambatho zakhe, abe ngosilapheleko bekuhlwe. Lokhu kuzakuba simiso sanini nanini kuma-Israyeli nesikhonzini esiphakathi kwawo.


text:
“Nanyana ngubani othinta isidumbu somunye nomunye umuntu, uzakuba ngosilapheleko amalanga alikhomba.


text:
Kufuze azihlambulule ngamanzi wehlambululo elangeni lesithathu nelekhomba, nje-ke uzakuba ngohlambulukileko. Kodwana nangabe akazihlambululi ngelanga lesithathu nelekhomba, angeze aba ngohlambulukileko.


text:
Nanyana ngubani othinta isidumbu somuntu ohlongakeleko bese angazihlambululi, usilaphaza ithaberinakeli lakaSomnini. Onjalo akajutjwe ebantwini bakwa-Israyeli ngombana akakafafazwa ngamanzi wehlambululo. Yeke uzakuhlala angosilapheleko. Iye, usananyathelwe kusilaphala.


text:
“Naku umthetho lokha umuntu nakahlongakalela ngetendeni lokuhlala: Woke umuntu ongena ngetendenelo namkha ongaphakathi kwalo uzakuba ngosilapheleko amalanga alikhomba.


text:
“Nanyana ngubani osemmangweni othinta obulewe ngesabula, isidumbu somuntu ohlongakele ngemvelo, ithambo lomuntu namkha ithuna, uzakuba ngosilapheleko amalanga alikhomba.


text:
“Mayelana nomuntu osilapheleko, kufuze kuthathwe emlotheni wethokazi egade litjhiselwe ihlambululo, uthelwe ngesitjeni esinamanzi agelezako.


text:
Kuthi umuntu ohlambulukileko athathe ihlukuzo lehisophi alenye ngemanzinapho bese afafaze itendelo, ipahla yoke yetende nomuntu woke ogade alapho. Godu afafaze nomuntu okhe wathinta ithambo, isidumbu sobulewe ngesabula, isidumbu sozihlongakaleleko namkha ithuna.


text:
Umuntu ohlambulukileko loyo uzakufafaza godu phezu kokusilapheleko elangeni lesithathu nelekhomba. Ngendlela leyo uzakuhlambulula umuntu loyo ngelanga lekhomba. Ohlanjululweko uzakuhlanza izambatho zakhe, adude nomzimba, kuthi nakuhlwako abe ngohlambulukileko.


text:
“Kodwana nangabe osilapheleko akazihlambululi, uzakujutjwa ehlanganweni ngombana usilaphaze indawo ecwengileko kaSomnini. Ngebanga lokobana akakafafazwa ngamanzi wehlambululo, ungosilapheleko.


text:
Lokho kuzakuba simiso sanini nanini kuma-Israyeli. Umuntu ofafaza amanzi wokuhlambulula uzakuhlanza izambatho zakhe bese kuthi othinta amanzi wokuhlambulula abe ngosilapheleko bekuhlwe.


text:
Nanyana yini ethintwa mumuntu ongakahlambuluki izakuba ngesilapheleko. Nothinta okusilapheleko uzakuba ngosilapheleko bekuhlwe.”


text:
Kwathi ngenyanga yokuthoma woke umkhambathi wama-Israyeli wafika erhalawumbeni leTsini wahlala eKhadetjhi. UMiriyamu wahlongakalela lapho bewabekwa.


text:
Nje-ke lapho umkhambathi bewunganamanzi wokusela. Abantu bakghuthana ndawonye bajamelana noMosi no-Aroni.


text:
Niyiletheleni ihlangano kaSomnini erhalawumbenapha? Benenzelela bonyana sizokufela lapha, thina nefuywethu, yi!


text:
Njekhona nisenyuleleni enarheni yeGibhide bona nisilethe endaweni embikazi le? Indawo enganamabele, imithi yamakhiwani, isidiribe nemithi yamarharinada; namanzi tle wokusela, awekho!”


text:
Nje-ke uMosi no-Aroni basuka ehlanganweni banqomba emnyango wetende lokuhlanganela, bafese bahloma iinhloko phasi. Khonapho kwabonakala kibo iphazimulo kaSomnini.


text:
“Thatha idondolo lakho bese wena no-Aroni umfowenu nihlanganise umkhambathi. Khulumani edwaleni phambi kwawo bona likhuphe amanzi akilo. Ngendlela leyo nizawuvezela amanzi edwaleni ukuze usele wona nefuywawo.”


text:
Mbala uMosi no-Aroni babuthelela ihlangano ndawonye phambi kwedwala, wathi kiyo: “Nje-ke lalelani nina mahlubuka ndina! Siniphundlusele amanzi edwaleneli na?”


text:
Yeke uMosi waphakamisa isandla sakhe wabetha idwala ngedondolo kabili; kwagobhoza amanzi amanengi kwasela umkhambathi kanye nefuywawo.


text:
Kodwana uSomnini wathi kuMosi no-Aroni: “Njengombana ningakhange ningethembe, nikhombise ukungihlonipha emehlweni wama-Israyeli, angeze nayingenisa ihlangano leyo enarheni engiyinikela yona.”


text:
Lawo bekumamanzi weMeriba lapha abantu bakwa-Israyeli basola khona uSomnini; nalapha uSomnini waziveza khona kibo ngobumsulwa bakhe.


text:
UMosi wathuma iinthunywa zisuka eKhadetjhi, zaya ekosini yakwa-Edomu zafese zathi: “Nakhu okutjhiwo ngumfowenu u-Israyeli, ‘Wena uyabazi boke ubunzima obasehlelako.


text:
Abobamkhulu behlela eGibhide, sahlala khona isikhathi eside. AmaGibhide asiphatha kumbi njengombana aphatha abobamkhulu.


text:
Kwathi lokha nasilila kuSomnini, uSomnini wasizwa bewathumela ingilozi bonyana isenyule eGibhide. Kwanjesi, singapha ngeKhadetjhi ekumumuzi ongemkhawulwenakho.


text:
Yeke sibawa usivumele bonyana sidlule enarhenakho. Angeze satlaya emasimini namkha esidiribeni begodu asizukusela amanzi wemithombakho. Sizokukhamba endleleni ekhanjwa makhosi, singaphambukeli ngesidleni namkha ngesinceleni size sidlule emkhawulwenakho.’ ”


text:
Kodwana u-Edomu waphendula wathi: “Awa, ningadluli lapha, nakungasinjalo, ngizanihlangabeza ngesabula.”


text:
Nje-ke ama-Israyeli amphendula athi: “Awa hle, sizokukhamba kwaphela endleleni ekulu. Nakungenzeka bona thina namkha ifuywethu isele amanzakho, sizakukukhokhela. Esikubawako sekudlula ngeenyawo kwaphela, akukho okhunye.”


text:
Godu waphendula wathi: “Ngithi, ningakhe ningadlula lapha!”<br/>Nje-ke u-Edomu waphuma wawakhandela ngamadoda amanengi ekulibutho elinamandla.


text:
Ngendlela leyo u-Edomu walela u-Israyeli bona adlule emkhawulwenakhe. Nje-ke u-Israyeli wajika, wamgadunga.


text:
“Nakungu-Aroni uzakulandela aboyisemkhulu. Angeze angena enarheni engiyinikela ama-Israyeli ngombana nafulathela umyalwami emanzini weMeriba.


text:
uhlubulise u-Aroni izambatho zakhe zobuphristi bese uzembesa indodanakhe u-Elazara. U-Aroni uzakuhlongakalela lapho, abekwe.”


text:
Mbala uMosi wahlubulisa u-Aroni izambatho zobuphristi wazembesa indodanakhe u-Elazara. U-Aroni wahlongakalela lapho esiqongolweni sentaba. Nje-ke uMosi no-Elazara bewuka intaba.


text:
Kuthe lokha umkhambathi woke nawubona bonyana u-Aroni uhlongakele, indlu yoke yakwa-Israyeli yamlilela amalanga amatjhumi amathathu.


text:
Ikosi ye-Aradi egade imKanana ihlala ngesewula yenarha, yezwa bona u-Israyeli uza ngendlela yange-Atarimu. Yasahlela ama-Israyeli beyathumba amanye wawo.


text:
Ama-Israyeli enza isifungo kuSomnini athi: “Nange mbala uSomnini anganikela abantwaba esandleni sethu, amadorobhabo sizowabhubhisa nya.”


text:
USomnini wezwa isibawo sama-Israyeli, wanikela amaKanana esandleni sawo. Ama-Israyeli abhubhisa amaKanana lawo nya kanye namadorobhawo. Nje-ke ibizo lendawo leyo labizwa bona yiRhorima.


text:
Ama-Israyeli asuka entabeni yeHori alunga ngendlela eya elwandle lomGaba ukuze abhode inarha yakwa-Edomu. Khonapho endleleni banyefa ummongo.


text:
Abantu banyefula uZimu noMosi bathi: “Nisikhupheleni eGibhide bona sizokufela erhalawumbenapha? Akunakudla! Namanzi awekho lapha! Begodu sese sidinwe nakukudlanyana okungazisikokhu!”


text:
Abantu beza kuMosi bafese bathi: “Sonile ngombana sinyefule uSomnini kanye nawe. Yeke sithandazela kuSomnini bona asuse iinyokezi kithapha.”<br/>Nje-ke uMosi wabathandazela-ke.


text:
USomnini wathi kuMosi: “Yenza umfanekiso wenyoka enesihlungu uyiphakamise ibe liphawu okuzakuthi omunye nomunye olunyiweko nakayiqalako, aphiliswe.”


text:
UMosi wenza inyoka yekoporo, wayiphakamisa kobana ibe liphawu. Bekuthi nanyana ngubani olunywa yinyoka nakaqala inyoka yekoporo, aphile.


text:
Ukusuka lapho afuduka godu ayokuhloma ngale kwe-Arinoni, ngerhalawumbeni elinabela ngemkhawulweni wama-Amori. Kwakhona i-Arinoni le, isemkhawulweni hlangana neMowabi nendawo yama-Amori.


text:
Kungalokho encwadini yezipi zakaSomnini kuthiwa:<br/>“ ... eWahebe eseSufa<br/>emilanjaneni ye-Arinoni


text:
Ukusuka lapho ama-Israyeli aragela phambili aya eBheri, ekumthombo lapha uSomnini akhuluma khona noMosi wathi: “Buthelela abantu ndawonye ukuze ngibaphe amanzi.”


text:
ngomthombo<br/>owenjiwe barholi,<br/>warhujwa ngitjho nangani makhosi wabantu<br/>ngentonga yombusi nangamadondolwawo.”<br/>Asuka erhalawumbenapho aya eMatana,


text:
Ukusuka eBhamothi kwayiwa emrhobeni ongesifundeni sakwaMowabi lapha esiqongweni sePisiga umuntu angabona khona iJetjhimoni.


text:
“Sivumela bonyana sidlule enarhenakho. Angeze satlaya emasimini namkha esidiribeni begodu asizukusela amanzi wemithombakho. Sizokukhamba endleleni ekhanjwa makhosi, size sidlule emkhawulwenakho.”


text:
Kodwana uSirhoni akhange avumele u-Israyeli bona adlule emkhawulwenakhe. Wahlanganisa loke ibutho lakhe waphuma bonyana asahlele u-Israyeli erhalawumbeni. Wafika eJahatsi walwa no-Israyeli.


text:
Ama-Israyeli alwa naye ngesabula amhlula abe athumba inarhakhe ukusukela emlanjeni i-Arinoni bekwaba semlanjeni iJabokhi. IJabokhi bekumkhawulo oqinisiweko wama-Amoni.


text:
Ama-Israyeli athatha woke amadorobho wakhona, ahlala ngemadorobheni wama-Amori, ngeRhetjhibhoni nemizanayo yoke.


text:
IRhetjhibhoni bekulidorobho lakaSirhoni ikosi yama-Amori. USirhoni lo, gade alwe nekosi yaphambilini yakwaMowabi bewayemuka inarhayo yoke bekube semlanjeni i-Arinoni.


text:
Ngikho nje iimbongi zithi:<br/>“Yizani eRhetjhibhoni ukuze lakhiwe,<br/>idorobho lakaSirhoni aliqiniswe.


text:
Phambilini kwaphuma umlilo eRhetjhibhoni,<br/>iye, amalangabi edorobheni lakaSirhoni.<br/>Aginya i-Ari kwaMowabi,<br/>nabanini beendunduma hlangana ne-Arinoni.


text:
Maye kuwe Mowabi!<br/>Niphelile nina balotjhi bakaKemotjhi!<br/>Wenze amadodanakhe aba bakhoseli,<br/>namadokazakhe aba bathunjwa<br/>bekosi yama-Amori, uSirhoni.


text:
Amasimabo atjhabalele<br/>ukusukela eRhetjhibhoni ukuya eDibhoni,<br/>begodu ukusukela eNatjhimu ukuya eNofarhi.”<br/>(INofarhi le iseduze neMedeba.)


text:
UMosi wathumela bona kuyokuhlolwa iJazeri. Ama-Israyeli athumba imizanayo, aqotjha nama-Amori agade alapho.


text:
Nje-ke ama-Israyeli ajika akhuphuka ngendlela eya eBhatjhani. U-Ogi ikosi yakhona yaphuma nebutho layo loke bonyana ibasahlele ngepi e-Edreyi.


text:
Kodwana uSomnini uZimu wathi kuMosi: “Ungamesabi ngombana ngimnikele esandleni sakho, iye, yena nebutho lakhe kanye nenarhakhe. Uzakwenza kuye njengombana wenze kuSirhoni ikosi yama-Amori ebe yakhe eRhetjhibhoni.”


text:
Mbala ama-Israyeli abulala u-Ogi namadodanakhe kanye nabantu bakhe boke, kwangabi khona noyedwa wakhe osindako. Ngendlela leyo athumba inarhakhe.


text:
UMowabi wakhuluma nabaphathi bamaMidiyani wathi: “Nje-ke isiqubuthwesi sizokutjhwamadela koke okusizombileko njengekomo nayitjhwamadela utjani emrhuleni.”<br/>UBhalakhi umsa kaTsipori, ogade ayikosi yakwaMowabi ngesikhatheso,


text:
wathumela iinthunywa kuBhiliyamu umsa kaBhewori ngePetora emagegana nomlambo iYufrathe enarheni lapha adabuka khona, bona ziyombiza zithi kuye: “Yelela, kunabantu abaphuma eGibhide, abasibekele ubuso bephasi begodu bakhe eduze kwami.


text:
Nje-ke yewize, uzonginikelelela abantwaba ngamanikelela ngombana banamandla khulu kunami. Mhlamunye kungahle kwenzeke bona ngibahlule bengibaqotjhe enarheni. Iye, ngiyazi bona obusiswa nguwe, ubusisiwe nonikelelwa nguwe unikelelwe.”


text:
Nje-ke abaphathi bakwaMowabi nebakwaMidiyani basuka baphethe isiliva yokuthukula ezandleni zabo. Bafika kuBhiliyamu, bambikela umlayezo kaBhalakhi.


text:
Yena wathi kibo: “Lalani lapha namhlanje, kuzakuthi kusasa nginibuyele nelizwi engilifumene kuSomnini.”<br/>Mbala iinkhulu zakwaMowabezo zalala kwaBhiliyamu.


text:
UBhiliyamu waphendula uZimu wathi: “UBhalakhi ikosi yakwaMowabi omsa kaTsipori ungithumelele umbiko ngawo wathi,


text:
‘Yelela, kunabantu abaphuma eGibhide, abasibekele ubuso bephasi begodu bakhe eduze kwami. Nje-ke yewize, uzongithiyela abantwaba ngemilingo. Mhlamunye kungahle kwenzeke bona ngibahlule bengibaqotjhe.’ ”


text:
UZimu wathi kuBhiliyamu: “Ungakhambi nawo. Begodu unganikeleli abantwabo ngombana bangababusisiweko.”


text:
UBhiliyamu wavuka ekuseni wathi eenkhulwini zakaBhalakhi: “Buyelani enarheni yekhenu ngombana uSomnini walile bona ngikhambe nani.”


text:
Nje-ke iinkhulu zakwaMowabi zasuka zabuyela kuBhalakhi zafese zathi: “UBhiliyamu walile ukuza nathi.”


text:
Zeza kuBhiliyamu zafese zathi kuye: “Nakhu okutjhiwo nguBhalakhi umsa kaTsipori uthi, ‘Hle, akungabi khona into ekuthiyako ukuza kimi


text:
ngombana ngizakupha umvuzo omkhulu. Nanyana yini oyitjhoko kimi ngizayenza. Yewize wena, uzongithiyela abantwaba ngemilingo.’ ”


text:
Kodwana uBhiliyamu waphendula iinceku zakaBhalakhi wathi: “Ngitjho nanyana uBhalakhi gade angangipha isigodlo sakhe sigcwele isiliva negolide bengingeze ngeqa umyalo kaSomnini uZimami ngenze nanyana yini.


text:
UZimu wabonakala kuBhiliyamu ngobusukobo wathi kuye: “Nangabe amadoda lawo eze bona azokubiza, zilungiselele ukhambe nawo. Kodwana uzakwenza kwaphela lokho mina engikutjela khona.”


text:
Kodwana gade asese sendleleni, akhwele udumbanakhe akhamba neenceku zakhe ezimbili, lokha ilaka lakaZimu nalithoma ukuvutha ngokukhamba kwakhe neenkhulwezo. Nje-ke ingilozi kaSomnini yajama endleleni phambi kwakhe kobana imkhandele.


text:
Udumbana wabona ingilozi kaSomnini ijame endleleni irhwatjhe isabulayo. Nje-ke udumbana waphuma endleleni wavundla ummango. UBhiliyamu wadula udumbana loyo bona abuyele endleleni.


text:
Kuthe lokha udumbana nakabona ingilozi kaSomnini, waziyama ngomthangala, warhuhlisa inyawo lakaBhiliyamu ngomthangala lowo. Nje-ke uBhiliyamu wamdula godu.


text:
Ingilozi kaSomnini yaragela phambili yafese yajama emkghothaneni womthangala lapha kunganandawo yokujikela ngesidleni namkha ngesinceleni.


text:
Kwathi lokha udumbana nakabona ingilozi kaSomnini walala phasi uBhiliyamu asakhwele njalo. UBhiliyamu wabila khulu, watutlula udumbana loyo ngomtjhizakhe.


text:
Nje-ke uSomnini wavula umlomo kadumbana, wakhuluma noBhiliyamu wathi: “Ngikwenzeni mntabantu njengombana sekulihlandla lesithathu usoloko ungidula nje?”


text:
UBhiliyamu waphendula udumbana wathi: “Kungebanga lokobana ungitshime isidlhayela. Sengathi ngathana bengiphethe isabula esandleni samapha; bengizokubulala nya wena, khona nje!”


text:
Udumbana wathi kuBhiliyamu: “Kanti angisuye udumbanakho omkhwelileko esikhathini eside esidlulileko bekube namhlanje na? Bengiphele ngenze lokhu kuwe na?”<br/>UBhiliyamu wathi: “Awa.”


text:
Nje-ke uSomnini wavula amehlo kaBhiliyamu, wabona ingilozi kaSomnini ijame endleleni irhwatjhe isabulayo. Khonapho waguqa wahloma ihloko phasi.


text:
Ingilozi kaSomnini yathi kuye: “Kubayini ututlule udumbanakho bekube kathathu na? Yelela-ke, mina ngize bona ngizokukhandela ngombana indlela leyo inameva ngokubona kwami.


text:
Udumbana ungibonile bewaphambuka kathathu phambi kwami. Nangathana udumbana akhange aphambuke phambi kwami, ngiqinisile yi, wena ngasele ngikubulele nya, yena ngamlisa waphila.”


text:
Nje-ke uBhiliyamu wathi engilozini kaSomnini: “Ngonile ngombana akhange ngazi bona ujame endleleni kobana ungihlangabeze. Yeke nangabe akuthandeki emehlweni wekosami, ngizokubuyela emuva.”


text:
Ingilozi kaSomnini yathi kuBhiliyamu: “Khamba namadoda lawo, kodwana ukhulume kwaphela amezwi engizakutjela wona.”<br/>Nje-ke uBhiliyamu wakhamba neenkhulu zakaBhalakhi lezo.


text:
Kwathi lokha uBhalakhi nakezwa bona uBhiliyamu usendleleni, waphuma wayomhlangabeza edorobheni lakwaMowabi elisemlanjeni i-Arinoni, ngemaphelelweni womkhawulo.


text:
UBhalakhi wathi kuBhiliyamu: “Akhange ngithumele bona ubizwe na? Alo, kubayini ungakhange uze kimi ngesikhatheso? Kghani ngiyahluleka ukukuvuza na?”


text:
UBhiliyamu waphendula uBhalakhi wathi: “Lalela-ke, kwanje sengifikile kuwe. Kodwana ungacabangi bonyana ngizakukhuluma ilizwi uSomnini angakalitjho kimi. Kwaphela lokho uSomnini athe ngikutjho.”


text:
UBhalakhi wenza umhlabelo weenkomo nezimvu wabese uthumela isabelo kuBhiliyamu neenkhulu egade zinaye.


text:
Kwathi ngakusasa kwakhona uBhalakhi wathatha uBhiliyamu wenyukela naye eBhamothi-Bhali. Lapho uBhiliyamu wabona ingcenye yabantu bakwa-Israyeli.


text:
UBhiliyamu wathi kuBhalakhi: “Ngakhelani ama-aldari alikhomba bese ningilethela iinkunzi ezilikhomba namaqama alikhomba.”


text:
UBhalakhi wenza njengombana uBhiliyamu atjhwile. Nje-ke uBhalakhi noBhiliyamu banikela ngekunzi neqama phezu kwelinye nelinye i-aldari.


text:
UBhiliyamu wathi kuBhalakhi: “Jama hlanu kwemihlabelwakho yokutjhiswa le, mina ngisathi ukubethwa mumoya; mhlamunye uSomnini uzazibonakalisa kimi. Nje-ke nanyana yini azakwambula kimi, ngizakutjela khona.”<br/>Mbala wakhamba waya embunjwaneni onganalitho.


text:
UZimu wazibonakalisa kuBhiliyamu. UBhiliyamu wathi kuye: “Ngilungise ama-aldari alikhomba, kwathi phezu kwelinye nelinye nganikela ikunzi neqama.”


text:
USomnini wafaka uBhiliyamu ilizwi ngemlonyeni. Begodu wathi: “Buyela kuBhalakhi ufese umtjele engikutjele khona.”


text:
Nje-ke wabuyela kuBhalakhi, qala, yena neenkhulu zoke zakwaMowabi bebajame hlanu kwemihlabelwakhe yokutjhiswa.


text:
UBhiliyamu waphimisa umlayezwakhe wathi:<br/>“UBhalakhi wangilanda ukusukela e-Aramu,<br/>iye, ikosi yakwaMowabi yangisusa ngeentabeni zepumalanga ngokuthi,<br/>‘Yewize uzonginikelelela uJakopo ngamanikelela;<br/>yewize uzokuthuwelelisa u-Israyeli!’


text:
Ngingamnikelela njani ongakanikelelwa nguZimu?<br/>Ngimthuwelelise njani ongakathuweleliswa nguSomnini na?


text:
Iye, ukusukela phezu kwamadwala ngiyababona,<br/>naphezu kwemibundu basavelile:<br/>Qala, kubabantu abahlala bodwa,<br/>begodu abazibali nezinye izizwe!


text:
Ngubani ongabala uJakopo onjengethuli,<br/>u-Israyeli onjengesibalo sethuli lesivunguvungu?<br/>Angife ukufa kolungileko,<br/>nokuphela kwami kube njengokwakhe!”


text:
UBhalakhi wathi kuBhiliyamu: “Kanti ndoda ungisebenze njani? Angitjho ngikuthethe bona uzongithiyela izitha zami ngemilingo! Qala, sewazibusisa kwaphela!”


text:
UBhalakhi wathi kuye: “Akhese unambe nami siye kenye indawo lapha uzababona khona abantwabo. Lapho-ke uzakubona ingcenye yabo ingasi boke. Nje-ke ungithiyele bona ngemilingo usendaweni leyo.”


text:
Mbala uBhalakhi wamthatha wakhamba emmangweni weTsofimu esiqongweni sePisiga, wafese wakha ama-aldari alikhomba lapho bewanikela ngekunzi nangeqama phezu kwelinye nelinye lawo.


text:
UBhiliyamu wathi kuBhalakhi: “Akhusuje ujame hlanu kwemihlabelo yokutjhiswa, mina ngisafuna ukuzihlanganisa noSomnini ngaphetjheyaphaya.”


text:
USomnini wahlangana noBhiliyamu wafese wafaka ilizwi ngemlonyenakhe. Begodu wathi: “Buyela kuBhalakhi ufese umtjele engikutjele khona.”


text:
Mbala uBhiliyamu wabuyela kuye wamfunyana ajame hlanu kwemihlabelwakhe yokutjhiswa neenkhulu zakwaMowabi ezikanye naye. UBhalakhi wambuza wathi: “Alo, uSomnini utheni?”


text:
UBhiliyamu waphimisa umlayezo okuye wathi:<br/>“Sikima wena Bhalakhi, ulalele,<br/>iye, lalela kuhle wena msa kaTsipori:


text:
UZimu akasuye umuntu bona angabeze aleye amala,<br/>namkha indodana yomuntu bona angabeze aphenduke.<br/>Uyakhuluma yena angenzi na?<br/>Uyathembisa angaphethi na?


text:
Yelela-ke mina ngamukele umyalo wokubusisa,<br/>yena ubusisile, yeke mina angeze ngakuphendula lokho.


text:
KwaJakopo akufunyanwa iinthuweleliso,<br/>akubonwa umonakalo kwa-Israyeli.<br/>USomnini uZimabo unabo,<br/>ukusasela kwabo uSomnini kuphakathi kwabo.


text:
Kwamambala awukho umlingo ongaphumelela kuJakopo,<br/>akukho ukufunisela okungajamelana no-Israyeli.<br/>UZimu ukhuluma ngoJakopo ngesikhathi esifaneleko,<br/>iye, uZimu ngokwakhe uhlosa okuzokwenzeka ngo-Israyeli.


text:
Isizwesi sifana nengwenyamakazi esikimako,<br/>iye, sifana nengwenyama ezisikimisako;<br/>ayilali phasi ingakadli inyamazana,<br/>ikhothe iingazi zesibandana esidabulileko.”


text:
Kodwana uBhiliyamu waphendula uBhalakhi wathi: “Angitjho ngikutjelile bona kufuze ngenze kwaphela lokho uSomnini akutjhwileko.”


text:
UBhalakhi wathi kuBhiliyamu: “Namba khengikuthathe ngikuse kenye indawo. Mhlambe nawulapho kungahle kuthokozise uZimu bona ungithiyele abantwaba ngemilingo.”


text:
Nje-ke uBhalakhi wathatha uBhiliyamu wamusa esiqongweni sePewori lapha umuntu angabona khona iJetjhimoni.


text:
UBhiliyamu wathi kuBhalakhi: “Yewungakhele ama-aldari alikhomba bese ungilethela iinkunzi ezilikhomba namaqama alikhomba.”


text:
Mbala uBhalakhi wenza njengombana uBhiliyamu atjhwile bewanikela ngekunzi nangeqama e-aldarini elinye nelinye.


text:
Kwathi lokha uBhiliyamu nakabona bona okuhle kuSomnini kukobana abusise ama-Israyeli, azange aphendukele emilingweni njengesiqhelo, kodwana waqala erhalawumbeni.


text:
Kwathi lokha nakaphakamisa amehlwakhe, wabona u-Israyeli ahlome amatendakhe ikoro ngekoro. UMoya kaZimu wehlela phezu kwakhe,


text:
waphimisa umlayezwakhe wathi:<br/>“Isitjho sakaBhiliyamu umsa kaBhewori,<br/>isitjho somuntu onelihlo elibukhali,


text:
isitjho somuntu olalela amezwi kaZimu,<br/>nobona isambulo soSabekako,<br/>obona kuhle nakasemmoyeni:


text:
Anjengemithi emide yamasundu,<br/>nanjengeemvande ezimagegana nomlambo,<br/>nanjengesilele esitjalwa nguSomnini,<br/>nanjengemithi yomsedari emile hlanu kwamanzi.


text:
Amanzi azakukhelelwa ngeenkhwama zabo zesikhumba,<br/>nembewabo izakuba namanzi aneleko.<br/>Ikosabo izakuphakamela ngehla kwaka-Agagi,<br/>nombuswayo uzakuphakanyiswa.


text:
UZimu wabakhupha eGibhide,<br/>kibo unjengeempondo zekukhama.<br/>Bazakuginya izizwe ezizizitha zabo<br/>bephule amathambazo abe ziinquqwana,<br/>baphihlize ababagandelelako.


text:
Bayakhothama bazigedagede phasi<br/>njengebhubezi nanjengebhubezikazi;<br/>akakho ongalinga ukubavusa!<br/>Abanibusisako bazakubusiswa,<br/>nabaninikelelako bazakunikelelwa.”


text:
Ilaka lakaBhalakhi lavutha kuBhiliyamu, wathintitha izandla wathi: “Ngikubizele bona uzongithiyela izitha zami ngemilingo! Qala-ke wena uzibusise bekwaba kathathu!


text:
Yeke goduka khona nje, utjhinge ekhenu. Bengithi ngizokuvuza kuhle, kodwana uSomnini ukwenze bona ungavuzeki.”


text:
‘Nanyana uBhalakhi gade angangipha isigodlo sakhe sigcwele isiliva negolide bengingeze ngeqa umyalo kaSomnini ngenze okuhle namkha okumbi. Kwaphela lokho uSomnini athi ngikutjho.’


text:
Iye, ngiyagoduka-ke nje, ngiya ekhethu. Yizapha ngikulemukise bona abantwaba bazokwenzani ebantwini bakho ngomuso.”


text:
Nje-ke godu uBhiliyamu waphimisa umlayezwakhe wathi:<br/>“Isitjho sakaBhiliyamu umsa kaBhewori,<br/>isitjho somuntu onelihlo elibukhali,


text:
isitjho somuntu olalela amezwi kaZimu,<br/>owazi ilwazi lakaZimu ongoPhezulu,<br/>obona isambulo soSabekako<br/>nobona kuhle nakasemmoyeni:


text:
Ngiyambona yena kodwana ingasi manjesi,<br/>ngiyambona kodwana ingasi eduze.<br/>Iye, ikwekwezi izakuvumbuka kuJakopo,<br/>intonga yobukhosi izakuvela ku-Israyeli;<br/>izakuphihliza iindlani zombili zakwaMowabi,<br/>neenhloko zamaTjhethi woke.


text:
U-Edomu uzakuba sisabelo sayo,<br/>iye, uSeyiri, isitha sayo, uzakuba sisabelo.<br/>Iye, u-Israyeli uzakubonisa amandlakhe


text:
Nje-ke uBhiliyamu waqala ngaku-Amalekhi waphimisa umlayezwakhe wathi:<br/>“U-Amalekhi uyindlondlo hlangana nezizwe<br/>kodwana ekugcineni uzakuwa ngephondo.”


text:
UBhiliyamu waqala amaKheni waphimisa umlayezwakhe wathi:<br/>“Indawakho yokuhlala ingeyasafuthi,<br/>isihlakana sakho sakhiwe edwaleni.


text:
Iye, kuzakuvela iinthayamanzi endaweni yamaKithi,<br/>zihlunguphaze u-Asiriya no-Ebhere;<br/>kanti-ke no-Asiriya uzakuhloma ngephondo phasi.”


text:
Amadodakazi lawo awamema emihlatjelweni yabozinyana bawo. Amadoda lawo adla abe alotjha abozinyana bamadodakazi lawo.


text:
Ngalokho ama-Israyeli azibophelela kuBhali wePewori.<br/>Nje-ke ilaka lakaSomnini lavutha ngama-Israyeli


text:
bewathi kuMosi: “Thatha boke abarholi babantwaba bese ubaphanyeka babe selangeni phambi kwakaSomnini ukuze ilaka lakaSomnini lizokwazi ukusuka kuma-Israyeli.”


text:
Yeke uMosi wathi ebagwebini bakwa-Israyeli: “Omunye nomunye wenu akabulale abantu abengameleko abazibophelele kuBhali wePewori.”


text:
Khonapho, nango omunye wama-Israyeli aletha umfazi wakwaMidiyani emndeninakhe, uMosi nomkhambathi woke wakwa-Israyeli baqalile. Ngesikhatheso bebasalila phambi kwetende lokuhlanganela.


text:
Kwathi lokha uFiniyasi umsa ka-Elazara omsa ka-Aroni umphristi nakabona lokho, wasikima watjhiya umkhambathi, wathatha umkhontwakhe,


text:
walandela umuntu wakwa-Israyeli loyo ngencabafazi ngetendeni. Kwathi basalele wabahlaba bobabili, indoda nomfazi loyo, umkhonto waphundlukela esiswini somfazi. Emva kwalokho isifo sasuka kuma-Israyeli.


text:
“UFiniyasi umsa ka-Elazara omsa ka-Aroni umphristi, urhobhise ilaka lami kuma-Israyeli ngombana yena ube netjisakalo ngami. Ngalokho akhange ngiwabhubhise ama-Israyeli ngesikhwele enginaso.


text:
Yena neenzukulwana zakhe bazakwamukeliswa isivumelwano sobuphristi nini nanini ngombana ube nesikhwele ngoZimakhe, wabuye wenzela ama-Israyeli itethelelo.”


text:
Ibizo lendoda yakwa-Israyeli eyabulawa nomfazi wakwaMidiyani bekunguZimri umsa kaSalu oyihloko yomndeni wakwaSimiyoni.


text:
Ibizo lomfazi wakwaMidiyani owabulawako bekunguKozibi indodakazi kaTsuri oyihloko yemindeni yekoro yakwaMidiyani.


text:
ngombana nawo aniphatha njengezitha ngobuqili bawo lokha nakaniyenga ngendaba yePewori. Kwaba njalo nangendaba kadadwawo uKozibi indodakazi yomrholi wakwaMidiyani, owabulawa ngelanga lesifo esabangwa yiPewori.”


text:
“Balani woke umkhambathi wama-Israyeli ngemindeni yaboyise, okutjho boke abaduna abasele balungele ukuya epini ukusukela kwabaneminyaka ematjhumi amabili ukuya phezulu.”


text:
Nje-ke uMosi no-Elazara umphristi bakhuluma nama-Israyeli kwaMowabi ngemrhobeni weJordani malungana neJerikho bonyana


text:
kutloliswe abaduna ukusukela kwabaneminyaka ematjhumi amabili ukuya phezulu. Kwaba njengombana uSomnini ayale uMosi.<br/>Ama-Israyeli aphuma enarheni yeGibhide nakabalwa nguMosi bekungilawa:


text:
Lezi bekuziinzukulwana zakaRubeni izibulo laka-Israyeli:<br/>uRhanoko owabeletha umndeni wamaRhanoko,<br/>uPalu owabeletha umndeni wamaPalu,


text:
Leyo-ke bekumindeni yakaRubeni. Labo abatlolisweko bebaziinkulungwana ezimatjhumi amane nantathu namakhulu alikhomba namatjhumi amathathu.


text:
Amadodana ka-Eliyabu kunguNemuweli, uDatani no-Abiramu.<br/>(Laba bekunguDatani no-Abiramu abakhethwa emkhambathini. Ngibo abaphikisana noMosi no-Aroni ejimeni lakaKhorarhi. Ngalokho bebaphikisana noSomnini.


text:
Iphasi lavula umlomalo labaginya kanye noKhorarhi. Ijima lamadoda amakhulu amabili namatjhumi amahlanu lafa ngokuqothulwa mlilo. Ngendlela leyo abantwaba baba sitjengiso sesiyeleliso.


text:
Lezi bekuziinzukulwana zakaSimiyoni ngokwemindenazo:<br/>uNemuweli owabeletha umndeni wamaNemuweli,<br/>uJamini owabeletha umndeni wamaJamini,<br/>uJakini owabeletha umndeni wamaJakini,


text:
Leyo-ke bekumindeni yakaSimiyoni. Labo abatlolisweko bebaziinkulungwana ezimatjhumi amabili nambili namakhulu amabili.


text:
Lezi bekuziinzukulwana zakaGadi ngokwemindenazo:<br/>uTsefoni owabeletha umndeni wamaTsefoni,<br/>uRhagi owabeletha umndeni wamaRhagi,<br/>uTjhuni owabeletha umndeni wamaTjhuni,


text:
Leyo-ke bekumindeni yakaGadi. Labo abatlolisweko bebaziinkulungwana ezimatjhumi amane namakhulu amahlanu.


text:
Lezi bekuziinzukulwana zakaJuda ngokwemindenazo:<br/>uTjhela owabeletha umndeni wamaTjhela,<br/>uPeretsi owabeletha umndeni wamaPeretsi,<br/>uZerarhi owabeletha umndeni wamaZerarhi.


text:
Amadodana kaPeretsi bekunguRhetsironi owabeletha umndeni wamaRhetsironi<br/>noRhamulu owabeletha umndeni wamaRhamulu.


text:
Leyo-ke bekumindeni yakaJuda. Labo abatlolisweko bebaziinkulungwana ezimatjhumi alikhomba nathandathu namakhulu amahlanu.


text:
Lezi bekuziinzukulwana zaka-Isakari ngokwemindenazo:<br/>uTola owabeletha umndeni wamaTola,<br/>uPuva owabeletha umndeni wamaPuni,


text:
Leyo-ke bekumindeni yaka-Isakari. Labo abatlolisweko bebaziinkulungwana ezimatjhumi asithandathu nane namakhulu amathathu.


text:
Lezi bekuziinzukulwana zakaZebuloni ngokwemindenazo:<br/>uSeredi owabeletha umndeni wamaSeredi,<br/>u-Eloni owabeletha umndeni wama-Eloni,<br/>uJarhiliyeli owabeletha umndeni wamaJarhiliyeli.


text:
Leyo-ke bekumindeni yakaZebuloni. Labo abatlolisweko bebaziinkulungwana ezimatjhumi asithandathu namakhulu amahlanu.


text:
Lezi bekuziinzukulwana zakaManase ngokwemindenazo:<br/>uMakiri owabeletha umndeni wamaMakiri,<br/>uGiliyadi umsa kaMakiri owabeletha umndeni wamaGiliyadi.


text:
Nanzi-ke iinzukulwana zakaGiliyadi:<br/>u-Iyezeri owabeletha umndeni wama-Iyezeri,<br/>uRhelekhi owabeletha umndeni wamaRhelekhi,


text:
(UTselofirhadi umsa kaRheferi gade anganawo amadodana kodwana amadodakazi kwaphela, amabizwawo bekunguMarhila, uNoya, uRhogila, uMilika noTiritsa.)


text:
Leyo-ke bekumindeni kaManase. Labo abatlolisweko bebaziinkulungwana ezimatjhumi amahlanu nambili namakhulu alikhomba.


text:
Nanzi-ke iinzukulwana zaka-Efrayimu ngokwemindenazo:<br/>uTjhutelarhi owabeletha umndeni wamaTjhutelarhi,<br/>uBhekeri owabeletha umndeni wamaBhekeri,<br/>uTarhani owabeletha umndeni wamaTarhani.


text:
Leyo-ke bekumindeni yaka-Efrayimu. Labo abatlolisweko bebaziinkuluwana ezimatjhumi amathathu nambili namakhulu amahlanu.<br/>Zoke lezo bekuziinzukulwana zakaJosefa ngokwemindenazo.


text:
Lezi bekuziinzukulwana zakaBhenjamini ngokwemindenazo:<br/>uBhela owabeletha umndeni wamaBhela,<br/>u-Atjhibhela owabeletha umndeni wama-Atjhibhela,<br/>u-Arhiramu owabeletha umndeni wama-Arhiramu,


text:
Amadodana kaBhela bekungu-Aridi noNamani;<br/>u-Aridi wabeletha umndeni wama-Aridi,<br/>uNamani wabeletha umndeni wamaNamani.


text:
Lezo-ke bekuziinzukulwana zakaBhenjamini ngokwemindenazo. Labo abatlolisweko bebaziinkulungwana ezimatjhumi amane nahlanu namakhulu asithandathu.


text:
Nanzi iinzukulwana zakaDani ngokwemindenazo:<br/>uTjhurhamu owabeletha umndeni wamaTjhurhamu.<br/>Lezo-ke bekuziinzukulwana zakaDani.


text:
Woke umndeni wakaTjhurhamu owatloliswako bewuziinkulungwana ezimatjhumi asithandathu nane namakhulu amane.


text:
Lezi bekuziinzukulwana zaka-Atjheri ngokwemindenazo:<br/>uJimna owabeletha umndeni wamaJimna,<br/>uJitjhivi owabeletha umndeni wamaJitjhivi,<br/>uBheriya owabeletha umndeni wamaBheriya.


text:
Amadodana kaBheriya bekunguRhebhere owabeletha umndeni wamaRhebhere<br/>uMalikiyeli owabeletha umndeni wamaMalikiyeli.


text:
Leyo-ke bekumindeni yaka-Atjheri. Labo abatlolisweko bebaziinkulungwana ezimatjhumi amahlanu nantathu namakhulu amane.


text:
Lezi bekuziinzukulwana zakaNafitali ngokwemindenazo:<br/>uJarhitsiyeli owabeletha umndeni wamaJarhitsiyeli,<br/>uGuni owabeletha umndeni wamaGuni,


text:
Leyo-ke bekumindeni yakaNafitali. Labo abatlolisweko bebaziinkulungwana ezimatjhumi amane nahlanu namakhulu amane.


text:
Boke abatlolisweko bama-Israyeli bebaziinkulungwana ezimakhulu asithandathu nanye namakhulu alikhomba namatjhumi amathathu.


text:
Ikoro enesibalo esikhulu izakwabelwa inarha ekulu, kuthi enesibalo esincani yabelwe inarha encani. Ikoro nekoro izakwabelwa ilifa layo ngokuya ngesibalo sabatlolisweko bayo.


text:
Napa-ke abatlolisweko bamaLevi ngokwemindenabo:<br/>uGeritjhoni owabeletha umndeni wamaGeritjhoni,<br/>uKhehathi owabeletha umndeni wamaKhehathi,<br/>uMerari owabeletha umndeni wamaMerari.


text:
Godu eminye imindeni yamaLevi bekunginasi:<br/>umndeni wamaLibini,<br/>umndeni wamaRhebroni,<br/>umndeni wamaMarhili,<br/>umndeni wamaMutjhi,<br/>umndeni wamaKhorarhi.<br/>(UKhehathi wabeletha u-Amramu.


text:
Ibizo lomka-Amramu bekunguJokobedi indodakazi kaLevi eyabelethelwa eGibhide. Yena wabeletha u-Aroni, uMosi nodadwabo uMiriyamu.


text:
Kodwana uNadaba no-Abihu bahlongakala lokha nabathi banikela ngamalahle atjhili phambi kwakaSomnini.)


text:
Boke abaduna abatlolisweko bamaLevi ukusukela esaneni lenyanga ukuya phezulu bebaziinkulungwana ezimatjhumi amabili nantathu. Bona azange batloliswe kanye nama-Israyeli ngombana akhange bamukele ilifa lenarha hlangana nama-Israyeli.


text:
Labo-ke babantu abatloliswa nguMosi no-Elazara umphristi lokha nabatlolisa ama-Israyeli kwaMowabi ngemrhobeni weJordani malungana neJerikho.


text:
Isibalo sabantu abatloliswekwaba, asifaki noyedwa walabo abatloliswa nguMosi no-Aroni umphristi erhalawumbeni leSinayi,


text:
ngombana uSomnini bekathe ngabo: “Ngambala bazakufela erhalawumbeni.” Yeke akhange kusale namunye wabo ngaphandle kwakaKalebi umsa kaJefune noJotjhuwa umsa kaNuni.


text:
UTselofirhadi gade alilunga lekoro kaManase. Gade ayindodana kaRheferi umsa kaGiliyadi omsa kaMakiri umsa kaManase omsa kaJosefa. Amabizo wamadodakazakhe bekunguMarhila, uNoya, uRhogila, uMilika noTiritsa. Amadodakazi lawo atjhidela


text:
afese ajama phambi kwakaMosi, u-Elazara umphristi, abaphathi kanye nomkhambathi woke emnyango wetende lokuhlanganela athi:


text:
“Ubaba wahlongakalela erhalawumbeni. Nokho-ke yena gade angekho hlangana nejima lakaKhorarhi elajamelana noSomnini. Wase wazihlongakalela ngesono sakhe, anganandodana.


text:
Alo, ukungabi kwakhe namadodana ngilo ibanga elenza bona ibizo lakhe lingasabalwa emndeninakhe na? Nje-ke siphani isabelo senarha hlangana nabafowabo kababa.”


text:
“Amadodakazi kaTselofirhadi akhuluma iqiniso. Kufuze uwanikele isabelo selifa hlangana nabafowabo kayisawo bese wenza bona ilifa lakayisawo lidlulele kiwo.


text:
Begodu khuluma nama-Israyeli uthi, ‘Lokha indoda nayihlongakala inganandodana, nizakudlulisela ilifa layo endodakazinayo.


text:
Nangabe ayinabo abafowaboyise, nikelani ilifelo kosihlobo sayo seengazi esitjhidelene khulu nayo kube sisabelo sakhe. Lokho kuzakuba simiso somthetho kuma-Israyeli njengombana uSomnini ayale uMosi.’ ”


text:
USomnini wakhuluma noMosi wathi: “Khuphuka intaba ye-Abhiramu le bese ubona inarha engiyinikele ama-Israyeli.


text:
Lokhu kungenca yokobana nafulathela umyalwami erhalawumbeni leTsini ngesikhathi umkhambathi ungisola begodu akhange nikhombise ukungihlonipha emehlweni wama-Israyeli.”<br/>(Lokho kwenzeka emanzini weMeriba yeKhadetjhi ngerhalawumbeni leTsini.)


text:
kube mumuntu ozawurhola epini, akhambe phambi kwawo njengomelusi ukuze umkhambathi kaSomnini ungabi njengezimvu ezingenamelusi.”


text:
bese umtjhideza phambi kwaka-Elazara umphristi naphambi komkhambathi woke, umgunyaze phambi kwabo boke.


text:
Yena uzakujama e-aldarini phambi kwaka-Elazara umphristi ozakumbuzela isiphetho se-urimi kuSomnini. Isiphethweso ngiso esizakuqunta bona baphume ipi namkha bangaphumi. Iye, isiphethweso simayelana noJotjhuwa nama-Israyeli woke anaye, okutjho umkhambathi woke.”


text:
Mbala uMosi wenza njengombana uSomnini amyalile: Wathatha uJotjhuwa wamjamisa phambi kwaka-Elazara umphristi nomkhambathi woke,


text:
“Yala ama-Israyeli uthi kiwo, ‘Yelelani bona kulethwa kimi ngesikhathi esifaneleko iminikelwami okutjho ukudla okumnikelo okhethekileko, owamukelekako kimi.’


text:
“Godu yithi kiwo, ‘Naku umnikelo okhethekileko enizawunikela kuSomnini: Amaqamanyana amabili anomnyaka munye abe msulwa, kube mhlabelo wokutjhiswa onikelwa imihla ngemihla.


text:
Umhlabelo lowo awukhambisane nokwetjhumi kwakapumpana womnikelo weenthoro okuyiflowuru esefiweko edutjwe ngelitha nesiquntu samafutha we-oliva.


text:
Lowo kumhlabelo wokutjhiswa wesikhathi soke owasungulwa entabeni yeSinayi bona ube mnikelo okhethekileko, owamukelekako kuSomnini.


text:
Iqamanyana linye alikhambisane nelitha nesiquntu somnikelo wokuselwako. Umnikelo wokuselwako obutjwala lowo awuthululelwe endaweni ecwengileko phambi kwakaSomnini.


text:
Iqamanyana elinye olinikela ngamarhwaqela, linikele nomnikelo weenthoro newokuselwako kube njenganyana wenze kelekuseni. Linikele libe njengomnikelo okhethekileko owamukelekako kuSomnini.’ ”


text:
“ ‘Ngelanga leSabatha umhlabelo akube maqamanyana amabili anomnyaka munye abe msulwa, namathungana amathathu weflowuru esefiweko edutjwe ngamafutha we-oliva kube mnikelo weenthoro kanye nomnikelo wakhona wokuselwako.


text:
Lokho kuzakuba mhlabelo wokutjhiswa wangamaSabatha, ngaphandle komhlabelo wokutjhiswa wangemihla nomnikelo wakhona wokuselwako.’ ”


text:
“Ekuthomeni kwenyanga enye nenye, nikelani umhlabelo wokutjhiswa kuSomnini: iinkunzana ezimbili, iqama linye namaqamanyana alikhomba anomnyaka munye abe msulwa.


text:
Ikunzana enye nenye niyinikele kanye namathungana amathathu weflowuru esefiweko edutjwe ngamafutha we-oliva kube mnikelo weenthoro. Iqamelo alikhambisane namathungana amabili weflowuru esefiweko edutjwe ngamafutha we-oliva kube mnikelo weenthoro.


text:
Iqamanyana ngalinye alikhambisane nethungana leflowuru esefiweko edutjwe ngamafutha we-oliva kube mnikelo weenthoro. Linikele libe mhlabelo wokutjhiswa, njengomnikelo okhethekileko owamukelekako kuSomnini.


text:
Umnikelo wokuselwako okhambisana nekunzana enye nenye uzakuba malitha amane wewayini. Umnikelo wokuselwako okhambisana neqama uzakuba malitha amabili nesiquntu bese okhambisana neqamanyana kube lilitha nesiquntu. Lokho kuzakuba mhlabelo wokutjhiswa waqobe yinyanga umnyaka woke.


text:
Ninikele nepongo yinye kube mhlabelo wehlambululo kuSomnini, ngaphandle komhlabelo wokutjhiswa ojayelekileko nomnikelo wakhona wokuselwako.”


text:
Ngelanga letjhumi nahlanu lenyanga leyo kufuze kube nomnyanya, kudliwe isikwa esinganangumelo amalanga alikhomba.


text:
Elangeni lokuthoma lomnyanya nizakuba nomhlangano okhethekileko, nje-ke mhlokho ningawuthinti umsebenzi.


text:
Nikelani umhlabelo wokutjhiswa okumnikelo okhethekileko kuSomnini: iinkunzana ezimbili, iqama elilodwa namaqamanyana alikhomba anomnyaka munye. Qinisekisani bona zoke iinlwanezo zimsulwa.


text:
Kufuze ninikele imihlabelo leyo neminikelo yeenthoro yeflowuru esefiweko edutjwe ngamafutha we-oliva. Ikunzana enye nenye ikhambisane namathungana amathathu weflowuru bese iqama nalo likhambisane namathungana amabili weflowuru leyo.


text:
Ngendlela efanako imihla ngemihla nizakunikela ukudla okumnikelo okhethekileko owamukelekako kuSomnini nomnikelo wakhona wokuselwako. Iminikelo leyo izakunikelwa amalanga alikhomba ngaphandle kwemihlabelo yokutjhiswa ejayelekileko.


text:
Elangeni lekhomba lomnyanya nizakuba nomhlangano okhethekileko, nje-ke mhlokho ningawuthinti umsebenzi.”


text:
“Ngelanga eniletha ngalo umnikelo weenthoro ezitja wesilumo kuSomnini, okutjho emnyanyeni weemVeke, yibani nomhlangano okhethekileko, nje-ke mhlokho ningawuthinti umsebenzi.


text:
Nikelani umhlabelo wokutjhiswa owamukelekako kuSomnini: iinkunzana ezimbili, iqama elilodwa namaqamanyana alikhomba anomnyaka munye.


text:
Nizakunikela ngalokho kanye neminikelo yakhona yokuselwako, ngaphandle komnikelo wokutjhiswa ojayelekileko nomnikelo wakhona weenthoro. Qinisekisani bona zoke iinlwanezo zimsulwa.”


text:
“ ‘Ngelanga lokuthoma enyangeni yekhomba nizakuba nehlangano ekhethekileko, nje-ke mhlokho ningawuthinti umsebenzi. Lelo kulilanga lokuvuthela iimporompita.


text:
Nikelani umhlabelo wokutjhiswa owamukelekako kuSomnini: ikunzana eyodwa, iqama elilodwa namaqamanyana alikhomba anomnyaka munye. Qinisekisani bona zoke iinlwanezo zimsulwa.


text:
Kufuze ninikele imihlabelo leyo neminikelo yeenthoro yeflowuru esefiweko edutjwe ngamafutha we-oliva. Ikunzana ikhambisane namathungana amathathu weflowuru bese iqama nalo likhambisane namathungana amabili weflowuru leyo.


text:
Nizakunikela ngalokho kube mnikelo okhethekileko, owamukelekako kuSomnini ngaphandle kwemihlabelo yokutjhiswa yokuthwasa kwenyanga neminikelo yakhona yeenthoro. Godu ngaphandle kwemihlabelo yokutjhiswa ejayelekileko neminikelo yakhona yeenthoro kanye neminikelo yakhona yokuselwako. Lokho kube ngokwemikhuba yakhona.’ ”


text:
“ ‘Ngenyanga yekhomba lokha nayinamalanga alitjhumi nizakuba nomhlangano okhethekileko nizile ukudla. Nje-ke mhlokho ningawuthinti umsebenzi.


text:
Nikelani umhlabelo wokutjhiswa owamukelekako kuSomnini: ikunzana eyodwa, iqama elilodwa namaqamanyana alikhomba anomnyaka munye, koke kube msulwa.


text:
Godu kube nepongo yomhlabelo wehlambululo, ngaphandle komhlabelo wehlambululo okwenziwa ngawo itethelelo nangaphandle komhlabelo wokutjhiswa ojayelekileko nomnikelo wakhona weenthoro kanye nomnikelo wakhona wokuselwako.’ ”


text:
“ ‘Ngelanga letjhumi nahlanu enyangeni yekhomba nizakuba nomhlangano okhethekileko. Mhlokho ningawuthinti umsebenzi, kodwana nigidinge umnyanya kaSomnini amalanga alikhomba.


text:
Ninikele umhlabelo wokutjhiswa okumnikelo okhethekileko, owamukelekako kuSomnini: iinkunzana ezilitjhumi nanthathu, amaqama amabili namaqamanyana alitjhumi nane anomnyaka munye; koke kube msulwa.


text:
Kufuze ninikele imihlabelo leyo neminikelo yeenthoro yeflowuru esefiweko edutjwe ngamafutha we-oliva. Enye nenye yeenkunzana ezilitjhumi nanthathu kumele ikhambisane namathungana amathathu weflowuru bese elinye nelinye iqama nalo likhambisane namathungana amabili weflowuru leyo.


text:
Godu kube nepongo yomhlabelo wehlambululo, ngaphandle komhlabelo wokutjhiswa ojayelekileko nomnikelo wakhona weenthoro kanye nomnikelo wakhona wokuselwako.


text:
“ ‘Ngelanga lesibili nikelani iinkunzana ezilitjhumi nambili, amaqama amabili namaqamanyana alitjhumi nane anomnyaka munye, koke kube msulwa.


text:
Kesinye nesinye isibalo seenkunzana, amaqama namaqamanyana lawo, kunikelwe iminikelo yeenthoro kanye neyokuselwako njengokwesimiso sakhona.


text:
“ ‘Ngelanga lesithathu ninikele ngeenkunzana ezilitjhumi nanye, amaqama amabili namaqamanyana alitjhumi nane anomnyaka munye, koke kube msulwa.


text:
“ ‘Ngelanga lesine ninikele ngeenkunzana ezilitjhumi, amaqama amabili namaqamanyana alitjhumi nane anomnyaka munye, koke kube msulwa.


text:
“ ‘Ngelanga lesihlanu ninikele ngeenkunzana ezilithoba, amaqama amabili namaqamanyana alitjhumi nane anomnyaka munye, koke kube msulwa.


text:
“ ‘Ngelanga lesithandathu ninikele ngeenkunzana ezibunane, amaqama amabili namaqamanyana alitjhumi nane anomnyaka munye, koke kube msulwa.


text:
“ ‘Ngelanga lekhomba ninikele ngeenkunzana ezilikhomba, amaqama amabili namaqamanyana alitjhumi nane anomnyaka munye, koke kube msulwa.


text:
Ninikele umhlabelo wokutjhiswa okumnikelo okhethekileko, owamukelekako kuSomnini: ikunzana eyodwa, iqama elilodwa namaqamanyana alikhomba anomnyaka munye, koke kube msulwa.


text:
“ ‘Nikelani koke lokho kuSomnini ngesikhathi sakhona seminyanyenu, kube singezelelo eminikelwenenu yesithembiso, yesihle, yeenthoro, yokuselwako neyetjhebiswano kanye nemihlabelwenenu yokutjhiswa.’ ”


text:
Lokha indoda yenza isithembiso kuSomnini namkha yenza isifungo sokuzibophelela ngepilwayo, kufuze ingawephuli amezwayo. Ayenze koke ekukhulumileko.


text:
Lokha wesifazana enza isithembiso kuSomnini namkha azibophe ngesibopho ebutjheni bakhe khisibe usese ngakwabo,


text:
noyise ezwe isithembiso namkha isibopho azibophe ngaso kodwana angatjho litho kuye, khona-ke zoke iinthembiso zakhe zizakujama begodu esinye nesinye isibopho azibophe ngaso naso sizakuba ngesijamileko.


text:
Kodwana nangabe uyise uthi ngokuzwa ngaso bese umsola khona mhlokho, khona-ke akunasithembiso namkha isibopho umntazana azibophe ngaso esizakujama. USomnini uzamcolela ngombana uyise umsolile.


text:
“Nangabe wende endodeni asese sesithembisweni sakhe namkha ekulumeni engayi ndawo ayikhulumileko wazibopha ngayo,


text:
bese umyenakhe ezwe ngalokho, angatjho litho nokho ngelanga ezwa ngalo; khona-ke iinthembiso zakhe neembopho azibophe ngazo zizakujama.


text:
Kodwana nangabe kuthi ngelanga indodakhe ezwa ngalo bese imsole, izakwenza bona isithembiso nekulumo engayi ndawo ayikhulumileko wazibopha ngayo, ibe lilize. USomnini uzamcolela.


text:
indodakhe izwe ngalokho, nokho ingatjho litho kuye begodu ingamsoli, khona-ke esinye nesinye isithembiso sakhe nesibopho esinye nesinye azibophe ngaso sizakujama.


text:
Kodwana nangabe indodakhe yenza izintwezo ilize mhlana izwa ngazo, nje-ke koke okuphume emlonyenakhe mayelana neenthembiso namkha iimbopho zakhe angeze kwajama. Indodakhe izabe yenze koke lokho ilize, yeke uSomnini uzamcolela.


text:
Esinye nesinye isithembiso nanyana isifungo sokuzibopha ngokuzila, indodakhe ingenza bona sijame namkha isenze ilize.


text:
Kodwana nangabe woke amalanga indodakhe ithe du ngendaba leyo, khona-ke yenza zoke iinthembiso neembopho zomfazi loyo zijame. Iye, izenze zajama ngombana akhange itjho litho kuye mhlana izwa ngazo.


text:
Nangabe indodakhe izenza ilize ngemva kwesikhathi esithileko sele izwile ngazo yeke ngiyo ezakuthwala isiphambeko somfazi.”


text:
Lezo-ke ziimiso uSomnini ayala ngazo uMosi mayelana nendoda nomkayo, uyise nendodakazi ebutjheni bayo nayisese sendlini kayise.


text:
“Buyiselela ukubuyiselela kwama-Israyeli kumaMidiyani. Ngemva kwalokho nawe uzakulandela aboyihlomkhulu.”


text:
Nje-ke uMosi wathi ebantwini: “Hlomisani amadoda aphakathi kwenu bona ayokulwa namaMidiyani, abuyiselele ukubuyiselela kwakaSomnini kumaMidiyani.


text:
Mbala ikoro nekoro yakwa-Israyeli yakhupha ikulungwana yamadoda, kwaba libutho lepi eliziinkulungwana ezilitjhumi nambili.


text:
UMosi wathumela ibuthwelo epini, kwaba yikulungwana ekorweni ngayinye. Gade likhamba noFiniyasi umsa ka-Elazara umphristi aphethe izitja ezicwengileko neemporompita.


text:
Ibuthwelo lalwa namaMidiyani njengombana uSomnini bekayale uMosi, labulala omunye nomunye omduna epini.


text:
Labulala namakhosi amahlanu wakwaMidiyani okungu-Evi, uRekhemu, uTsuri, uRhuri noReba. Godu abulala noBhiliyamu umsa kaBhewori ngesabula.


text:
Ama-Israyeli azithumbela abafazi bamaMidiyani kanye nabantwana. Abuya athatha zoke iinkomo kanye nefuyo enye yamaMidiyani; iye, ipahlawo yoke yaba yipango.


text:
ayiletha kuMosi, ku-Elazara umphristi kanye nemkhambathini wama-Israyeli. Iye, abathunjiweko nepango balethwa ekampeni ngemrhobeni weJordani kwaMowabi malungana neJerikho.


text:
UMosi, u-Elazara umphristi kanye nabarholi bomkhambathi baphuma bahlangabeza ibutho ngaphandle kwekampa.


text:
Yelelani la, laba ngibo abahlohlozelwa nguBhiliyamu bona babe sisifu kuma-Israyeli ukuze one ngokungathembeki kuSomnini endabeni yePewori. Ngalokho isifo sehlela emkhambathini kaSomnini.


text:
Yeke phakathi kwabancanaba, bulalani omunye nomunye omduna bese nibulala omunye nomunye wesifazana okhe wangenwa yindoda,


text:
Boke benu abakhe babulala umuntu namkha bathinta obuleweko, hlalani ngaphandle kwekampa amalanga alikhomba, nizihlambulule kanye nabathunjwa benu elangeni lesithathu nelekhomba.


text:
Hlambululani esinye nesinye isambatho, yoke into eyenziwe ngesikhumba, koke okwenziwe ngoboya bembuzi nento yoke ebazwe ngesigodo.”


text:
U-Elazara umphristi wakhuluma namadoda agade aye epini wathi: “Nasi isimiso somthetho uSomnini ayale ngaso uMosi:


text:
nakho koke okungatjhiko, kudluliseni emlilweni, nje-ke kuzakuhlambuluka. Nanyana kunjalo kufuze kuhlanjululwe ngamanzi wehlambululo godu. Lokho okungakghoni ukujamelana nomlilo kudluliseni ngemanzini wehlambululo.


text:
“Wena no-Elazara umphristi kanye neenhloko zemindeni yomkhambathi, balani okuthunjwe epini okubabantu nefuyo.


text:
Epangweni yamadoda agade aye epini lawo khuphani umthelo kaSomnini: Emakhulwini amahlanu nilethe kunye kwepango yabantu, yeenkomo, yabodumbana, yezimvu neembuzi.


text:
Lokho kuthatheni esiquntwini sesabelo samadoda lawo ninikele u-Elazara umphristi kube njengomnikelo kaSomnini.


text:
Esiquntwini sepango yama-Israyeli thathani kunye ngefumbe ematjhumini amahlanu kwepango yabantu, yeenkomo, yabodumbana, yezimvu neembuzi, okutjho eenlwaneni zoke nikunikele amaLevi abatjheji bepahla yethaberinakeli lakaSomnini.”


text:
Ipango eyathunjwa madoda wepi egade imele yabiwe ngile:<br/>bekuzizimvu neembuzi eziziinkulungwana ezimakhulu asithandathu namatjhumi alikhomba nahlanu,


text:
abantu, okutjho iintombi eziziinkulungwana ezimatjhumi amathathu nambili ezingazange khe zingenwe madoda.


text:
Isiquntu sesabelo salabo abagade baye epini bekuzizimvu neembuzi eziziinkulungwana ezimakhulu amathathu namatjhumi amathathu nalikhomba namakhulu amahlanu.


text:
Iinkomo beziziinkulungwana ezimatjhumi amathathu nantandathu. Umthelo kaSomnini kizo waba matjhumi alikhomba nambili.


text:
Abodumbana bebaziinkulungwana ezimatjhumi amathathu namakhulu amahlanu. Umthelo kaSomnini kibo waba matjhumi asithandathu nanye.


text:
Abantu baba ziinkulungwana ezilitjhumi nantandathu. Umthelo kaSomnini ngabo waba matjhumi amathathu nambili.


text:
UMosi wanikela umthelo weminikelo kaSomnini ku-Elazara umphristi. Kwaba njengombana uSomnini bekayale uMosi.


text:
Isabelo sama-Israyeli, okusiquntu sepango eyalethwa madoda agade aye epini, ebe sabiwe nguMosi, besingalendlela:


text:
Umkhambathi wafunyana okulandelako:<br/>izimvu neembuzi eziziinkulungwana ezimakhulu amathathu namatjhumi amathathu nalikhomba namakhulu amahlanu,


text:
Esiquntwini sepango yama-Israyeli uMosi wathatha ngefumbe munye ebantwini abamatjhumi amahlanu nefuyo yinye kematjhumi amahlanu, wanikela amaLevi abatjheji bepahla yethaberinakeli lakaSomnini. Kwaba njengombana uSomnini bekayale uMosi.


text:
Iinkhulu egade zengamele ibutho leenkulungwana neenduna zeenkulungwana nezamakhulu zatjhidela kuMosi,


text:
zafese zathi kuye: “Iinceku zakho seziwabalile amadoda wepi angaphasi kwelawulo lazo, nje-ke akukho neyodwa indoda elahlekileko.


text:
Begodu silethe nomnikelo kaSomnini, okungilokho omunye nomunye wethu akufunyeneko kwezinto zegolide: imihlobohlobo yeenkhono, iindzilamnwana, amancina nabonongoro kobana sizozenzela itethelelo kuSomnini.”


text:
Loke igolide ebegade liphuma eenduneni zeenkulungwana neenduneni zamakhulu, uMosi no-Elazara abanikela ngalo kuSomnini, belingaba makhilogremu alikhulu namatjhumi alithoba.


text:
UMosi no-Elazara umphristi bamukela igolide eenduneni zeenkulungwana nezamakhulu baliletha etendeni lokuhlanganela bona libe sikhumbuzo sama-Israyeli phambi kwakaSomnini.


text:
AmaRubeni namaGadi gade anemihlambi emikhulu yefuyo. Wona-ke abona indawo kaJazeri neyakaGiliyadi kungeyamadlelo.


text:
uSomnini ayirhayila phambi komkhambathi wama-Israyeli, yona kuyinarha yokufuya. Iinceku zenu zinefuyo,


text:
yeke nange sifunyene umusa emehlwenenu sibawa bona iinceku zenu ziphiwe yona inarha leyo ibe lilifa lazo. Nje-ke ningasiyamisi iJordani.”


text:
Kodwana uMosi wakhuluma namaGadi namaRubeni wathi: “Abafowenu bazakuya epini khisibe nina nizihlalele lapha na?


text:
Kubayini nidanisa ihliziyo yama-Israyeli kobana angayameli ngaphetjheya enarheni uSomnini awaphe yona?


text:
Lokhu ngekwenziwa boyihlo lokha nangibathuma basuka eKhadetjhi-Bharineya bonyana bayokuhlola inarha.


text:
Bathi bonyana bafike emrhobeni we-Etjhikolo babone inarha, bakhuluma okudanisa ihliziyo yama-Israyeli mayelana nokuya enarheni uSomnini agade abaphe yona.


text:
‘Ngiqinisile yi, akunamuntu owaphuma eGibhide kilabo abaneminyaka ukusukela ematjhumini amabili ukuya phezulu ozakubona inarha engayifungela u-Abrahamu, u-Isaka noJakopo ngombana akhange bangilandele ngokupheleleko,


text:
ngaphandle kwakaKalebi umsa kaJefune umKhenizi noJotjhuwa umsa kaNuni. Bona balandela uSomnini ngokupheleleko.’


text:
Nje-ke ubukhali bakaSomnini bavutha ngama-Israyeli, yawenza azulazula erhalawumbeni iminyaka ematjhumi amane bekwaphela soke isizukulwaneso esenza okumbi phambi kwakaSomnini.


text:
Qalani lapha-ke nina nzalo yezoni ndina, nivukile najama esikhundleni saboyihlo, yeke nibange bona uSomnini abhokele u-Israyeli ngelaka!


text:
Nakubanyana nani niyahlubuka ukumlandela, naso isizukulwanesi uzositjhiya erhalawumbenapha. Ngini enizobe nibhubhise boke abantwaba.”


text:
Nje-ke amaRubeni namaGadi atjhidela kuye afese athi: “Yeke sizozakhela iimbaya zezimvu khonapha zibe ngezomhlambethu, sakhele abafazi nabantwabethu amadorobho.


text:
Abantwabethu bazokuhlala emadorobheni anemithangala ukuze baphephe ebantwini abakhe enarheni le. Thina-ke sizokuhloma bese sikhamba ngaphambi kwama-Israyeli besiyowafikisa endawenawo.


text:
Thina angeze sahlala nabo elifeni lenarha elingaphetjheya kweJordani ngombana lethu ilifa lisitjharhathelele ngepumalanga enganeno kweJordani le.”


text:
omunye nomunye wenu ohlomileko ayame iJordani phambi kwakaSomnini bekube sikhathi lapha uSomnini aqotjha izitha zakhe phambi kwakhe,


text:
ukuze inarha ibe seenyaweni zakaSomnini. Nje-ke emva kwalokho seningabuyela emuva bese niba ngabatjhaphulukileko esibopheni senu kuSomnini nakuma-Israyeli. Ngalokho inarha le izakuba lilifa lenu phambi kwakaSomnini.


text:
Kodwana nangabe angeze nenza njalo, nizabe nonile phambi kwakaSomnini. Nje-ke yazini bonyana isono senu sizanibamba.


text:
Abantwabethu, abafazi bethu nemihlambethu, iye yoke ifuywethu, kuzakusala khona emadorobheni wakwaGiliyadi la.


text:
Kodwana iinceku zakho zona zizakuyama, indoda enye nenye ihlomele ipi phambi kwakaSomnini; kube njengombana ubabethu asiyala.”


text:
Nje-ke uMosi wanikela imiyalo ngawo ku-Elazara umphristi, kuJotjhuwa umsa kaNuni kanye neenhlokweni zemindeni yeenkoro zakwa-Israyeli


text:
wathi: “Nangabe amaGadi namaRubeni aniyamisa umlambo iJordani, indoda enye nenye ihlomele ipi phambi kwakaSomnini bese inarha iba sezandleni zenu, khona-ke anikeleni inarha yakwaGiliyadi ibe lilifa lawo.


text:
Kodwana nangabe angeze aniyamise ahlomile, khona-ke nabo ilifa labo lizakuba senarheni yeKanana kanye nani.”


text:
AmaGadi namaRubeni avuma athi: “Njengombana uSomnini uZimu akhulume eencekwini zenu, sizokwenza njalo.


text:
Thina sizokuyama sihlomile phambi kwakaSomnini singene enarheni yeKanana, kodwana ilifa lethu esele silithumbile lizakuba nganeno kweJordani le.”


text:
UMosi wanikela amaGadi namaRubeni kanye nesiquntu sekoro yakwaManase umsa kaJosefa umbuso kaSirhoni ikosi yama-Amori nombuso ka-Ogi ikosi yeBhatjhani, okumadorobho wenarha namadlelwawo magegana nawo.


text:
iNebo, iBhali-Mewoni (okumabizo ebe kufuze atjhugululwe) kanye neSibima. Bathiya namanye amadorobho abawavuselelako amabizo.


text:
Iinzukulwana zakaMakiri umsa kaManase, zaya eGiliyadi zalithumba, kwathi ama-Amori alapho zawaqotjha.


text:
Iinzukulwana zakaJayire umsa kaManase zaya zathumba imizi yamatende yama-Amori bezayithiya bona yiRhavothi-Jayire.


text:
Nanzi-ke iindawo lapha ama-Israyeli agade akhamba ahlala kizo ekuphumeni kwawo enarheni yeGibhide ngaphasi koburholi bakaMosi no-Aroni.


text:
Ngomyalo kaSomnini uMosi watlola iindawo asungula kizo nalapha ahloma khona amatendawo. Lezi-ke kuziindawo lapha akhamba ahloma khona amatendawo:


text:
Afuduka eRamesese mhlana inyanga yokuthoma inamalanga alitjhumi nahlanu, ngakusasa emva kwePhasika. Aphuma afuduka ngokutjakadula amaGibhide woke aqalile.


text:
(Ngesikhatheso amaGibhide gade asangcwabana nabantwabawo abamazibulo ebegade uSomnini abamadlhe phakathi kwawo. Begodu uSomnini gade alethe isigwebo phezu kwabosingazinyana bawo.)


text:
Afuduka e-Etamu abuyela emuva ePhi-Harhirothi engepumalanga yeBhali-Tsefoni ayokuhloma hlanu kweMigidoli.


text:
Afuduka ePhi-Harhirothi adabula phakathi kwelwandle atjhinga erhalawumbeni. Emva kwekhambo lamalanga amathathu erhalawumbeni le-Etamu afese ahloma amatendawo eMara.


text:
Afuduka eMara afika ahloma amatendawo e-Elimu lapha bekunemithombo yamanzi elitjhumi nambili nemithi yamasundu ematjhumi alikhomba.


text:
(Ngomyalo kaSomnini uZimu, u-Aroni umphristi wakhuphuka intaba iHori, wafese wahlongakalela lapho ngelanga lokuthoma enyangeni yesihlanu, ngemva kweminyaka ematjhumi amane ama-Israyeli aphume enarheni yeGibhide.


text:
Ngesikhatheso ikosi ye-Aradi emKanana egade ihlala ngesewula yeKanana besele izwile bona ama-Israyeli ayeza.)


text:
Ahloma kwaMowabi ngemrhobeni weJordanapho ukusukela eBhethe-Hajetjhimothi ukululekela e-Abela-Hatjhithimu.


text:
qotjhani boke abahlali benarha leyo phambi kwenu. Phahlazani yoke imifanekiso yamatje abaziweko nephule zoke iinthombembazwa zabosingazimu begodu nibhuruze zoke iindunduma zabo.


text:
Nizayaba ngefumbe ngokuya ngemindenenu. Umndeni omkhulu niwabele ilifa elikhulu kuthi omncani niwabele elincani. Omunye nomunye uzakuzuza ilifa ngokuya ngendlela ifumbe emwele ngayo. Ngendlela leyo nizakwabelana inarha ngokweenkoro zaboyihlo.


text:
Kodwana nangabe nizakuhluleka ukuqotjha abahlali benarha leyo, labo enibavumele bona bahlale nani, bazokuba liliva enyamenenu banikhole njengentuthu emehlweni. Bazokuba lihlupho kini enarheni enizobe nihlezi kiyo leyo.


text:
akayale ama-Israyeli athi: “Lokha naningena enarheni yeKanana, ekuyinarha enizakwabelwa yona bona ibe lilifa lenu, imikhawulo yayo izakuba bunje:


text:
Isewula yenu izakuba serhalawumbeni leTsini magegana nenarha yakwa-Edomu. Umkhawulo wakhona usuke ngesewula-pumalanga yelwandle leTswayi


text:
uyokujika ngesewula yomkghotha we-Akhirabhimu udabule irhalawumba leTsini ukuyokutjhayisa ngesewula yeKhadetjhi-Bharineya, ululekele eRhatsari-Adari bese utjhayise i-Atsimona.


text:
“Umkhawulo wangetjingalanga uzakuba lilwandle elikhulu neligu lakhona. Lowo kuzakuba mkhawulwenu ngetjingalanga.


text:
“Naku-ke umkhawulwenu wangetlhagwini: Ukusuka elwandle elikhulu bekisani umuda bekube sentabeni yeHori.


text:
Ukusukela eTjhefamu uzakwehlela enzasi, tjhuba langeRibla ngepumalanga ye-Ayini. Uzakudosa bewuyokufika enzasi magegana nehlangothi lentaba ngepumalanga yelwandle iKinerethi.


text:
Godu uzakunabela enzasi ngeJordani bese uphelela elwandle leTswayi.<br/>“Leyo kuzakuba yinarhenu nemikhawulwenu yoke mazombe.”


text:
UMosi wayala ama-Israyeli wathi: “Le yinarha ezakuba lilifa lenu ngefumbe. USomnini uyale bona inikelwe iinkoro ezilithoba nesiquntu sazo,


text:
ngombana ikoro yakwaRubeni ngokwemindeni yaboyise neyakwaGadi ngokwemindeni yaboyise kanye nesiquntu sekoro yakwaManase sele zamukele ilifa lazo.


text:
Iinkoro ezimbilezi nesiquntu zamukela ilifa lazo nganeno kweJordani ukuyela ngepumalanga yeJerikho.”


text:
“Naka amabizo wamadoda azakwaba inarha yelifa lenu: Ngu-Elazara umphristi kanye noJotjhuwa umsa kaNuni.


text:
“Yala ama-Israyeli bona epahleni ekulilifa lawo, anikele amaLevi amadorobho azakwakha kiwo neendawo zamadlelo magegana namadorobho lawo.


text:
Amadorobho lawo azakuba ngewawo bona ahlale kiwo bese amadlelo wakhona kube ziindawo zemihlambi, okutjho yoke ifuywawo.


text:
Ububanzi beendawo zamadlelo enizazinikela amaLevi magegana namadorobho kufuze okungasenani zibe mamitha amakhulu amane namatjhumi amahlanu ukusuka emthangaleni wedorobho.


text:
Ngaphandle kwedorobho nizakulinganisa amamitha angaba makhulu alithoba ngehlangothini langepumalanga, amamitha angaba makhulu alithoba ngehlangothini langesewula, amamitha angaba makhulu alithoba ngehlangothini langetjingalanga namamitha angaba makhulu alithoba ngehlangothini langetlhagwini, khisibe idorobho liphakathi. Leyo kuzakuba yindawawo yamadlelo emadorobhenawo.


text:
Amadorobho eniwanikela amaLevi kuzakuba madorobho asithandathu wobuphephelo, lapha nizakuvumela umbulali abalekele khona. Ngaphezu kwalokho nizawanikela amanye amadorobho amatjhumi amane namabili.


text:
Sele awoke amadorobho enizawanikela amaLevi azakuba matjhumi amane nabunane kanye neendawo zawo zamadlelo.


text:
Mayelana namadorobho eniwathethe esabelweni sama-Israyeli ekufuze niwanikele amaLevi: Enye nenye ikoro kumele inikele ngokuya ngelifa elizuzileko. Eenkorweni ezikulu nithathe amadorobho amanengi bese kuthi kezincani nithathe ambalwa.”


text:
khethani amadorobho bona abe ngewobuphephelo kini, lapha kuzakuthi lokha umuntu nakabulele omunye ngephoso, abalekele khona.


text:
Amadorobho lawo azakuba buphephelo kini lokha nanibalekela umbuyiseleli ukuze obuleleko angafi angakajami ebandla bona agwetjwe.


text:
Amathathu wawo akabe nganeno kweJordani kuthi amanye amathathu abe ngenarheni yeKanana, kube ngawobuphephelo.


text:
Amadorobho asithandathu lawo, azakuba ziindawo zobuphephelo kuma-Israyeli, isikhonzi nomphalali ophakathi kwawo ukuze kuthi nanyana ngubani obulala umuntu ngokungakahlosi abalekele khona.


text:
“Kodwana nangabe kunomuntu obetha omunye ngesimbi ambulale, loyo umbulali. Nje-ke umbulali kufuze abulawe.


text:
Nangabe umuntu uphethe ilitje esandleni sakhe elingabulala bese umadlha omunye ngalo ambulale, naye umbulali. Nje-ke umbulali akabulawe.


text:
Nangabe umuntu uphethe umphini osibulawo bese uphobola omunye ngawo ambulale, umbulali naye. Nje-ke umbulali kufuze abulawe.


text:
Umbuyiseleli weengazi kufuze kube nguye obulala umbulali loyo lokha nakahlangana naye. Iye, ambulale nya.


text:
Nangabe umuntu uthi ngokuzonda omunye bese umsunduzela endaweni eyingozi ambulale, namkha amphose ngento ngehloso yokumlimaza ambulale,


text:
namkha ngenca yevunda amdule phasi ngeguduva ambulale, umbethi loyo kufuze abulawe ngombana umbulali. Umbuyiseleli weengazi kufuze ambulale lokha nakahlangana naye.


text:
“Kodwana nangabe umuntu uqhula omunye ngephoso kunganavunda namkha aphose ngananyana yini angakahlosi ukulimaza umuntu,


text:
namkha aliselele ilitje elingabulala umuntu bese likhande omunye khisibe gade angamboni, umuntu loyo ahlongakale; nanyana gade bangasi zizitha begodu angakahlosi ukulimaza,


text:
Ibandla kufuze livikele umuntu obuleleko ezandleni zombuyiseleli weengazi, limbuyisele edorobheni lobuphephelo lapha gade abalekele khona. Uzakuhlala lapho bekuhlongakale umphristi omkhulu nogade azeswe ngamafutha acwengileko.


text:
bese umbuyiseleli weengazi amfunyane ngaphandle kwemikhawulo yedorobho lobuphephelo ambulale, angeze abekwa umlandu weengazi.


text:
Lokho kungebanga lokobana obuleleko bekufuze ahlale ngedorobheni lobuphephelo bekube kulapha kuhlongakala khona umphristi omkhulu. Kodwana ngemuva kokuhlongakala komphristi omkhulu, obuleleko angabuyela enarheni yelifa lakhe.


text:
Lokho kuzakuba ziimiso nemithetho yenu kanye neenzukulwana ngeenzukulwana zenu lapha nizakuhlala khona.”


text:
“Umuntu obulala omunye naye uzakubulawa ngesiqiniseko sabofakazi. Kodwana umuntu angakhe angabulawa ngobufakazi bomuntu oyedwa.


text:
Ningayamukeli ihlawulo yokuhlenga ipilo yombulali onomlandu wokubulala. Onjalo, akabulawe nokubulawa.


text:
Godu ningayamukeli ihlawulo yokuhlenga umuntu obalekele edorobheni lobuphephelo kobana abuyele enarheni yekhabo kungakahlongakali umphristi omkhulu.


text:
Ningasilaphazi inarha eniphila kiyo ngombana iingazi ziyayisilaphaza inarha. Akunatethelelo engenzelwa inarha ethulukelwe ziingazi ngaphandle kokuthululwa kweengazi zaloyo ozithululileko.


text:
Ningayirhubutjhi inarha eniphila kiyo ngombana mina Somnini ngihlala kiyo. Iye, ngihlala phakathi kwabantu bakwa-Israyeli.”


text:
Iinhloko zemindeni kaGiliyadi umsa kaMakiri omsa kaManase okuziinzukulwana zekoro kaJosefa, zeza zakhuluma phambi kwakaMosi nabarholi okuziinhloko zemindeni yama-Israyeli,


text:
zafese zathi: “Ngesikhathi uSomnini uZimu ayala ikosethu bona inarha le yabelwe ama-Israyeli ngefumbe, ikosethu yayalwa nguSomnini uZimu bonyana ilifa lomfowethu uTselofirhadi linikelwe amadodakazakhe.


text:
Kodwana nangabe ende kenye yamadodana weenkoro zama-Israyeli, khona ilifa lawo lizakuthathwa esabelweni sabobaba lingezelelwe ekorweni ebendele kiyo. Nje-ke ingcenye yelifa lethu esabelwe lona ngefumbe izokuthathwa kithi.


text:
Lokha umnyaka wokubuyisela nawufikako kuma-Israyeli, ilifa lawo lizokungezelelwa elifeni lekoro endele kiyo. Ngalokho ilifa labo lizokuhletjhulwa elifeni lekoro yabobaba.”


text:
Ngokomyalo kaSomnini uMosi wayala ama-Israyeli wathi: “Ikoro yesizukulwana sakaJosefa ikhuluma iqiniso.


text:
Nje-ke nakhu uSomnini ayale ngakho mayelana namadodakazi kaTselofirhadi uthi, ‘Wona angathathwa nanyana ngubani abona awalungele, ikani kumumuntu womndeni wekoro kayisawo.


text:
Ilifa lama-Israyeli akukafaneli lidluliselwe ekorweni ngekoro ngombana omunye nomunye wama-Israyeli kufuze anamathele elifeni lekoro yaboyise.


text:
Nje-ke nanyana ngimuphi umntazana weenkoro zama-Israyeli onelifa, kufuze ende komunye womndeni wekoro kayise ukuze omunye nomunye wama-Israyeli abe nelifa lendlu yaboyise.


text:
Ngalokho akunalifa elizakudluliselwa ekorweni ukuya kwenye ngombana enye nenye ikoro izakunamathela elifeni layo.’ ”


text:
Iye, bebathethwe ngemndenini wakaManase umsa kaJosefa. Ngalokho ilifa labo lahlala lisekorweni yomndeni kayise wamadodakazi lawo.


text:
Leyo-ke mithetho nemiyalo uSomnini ayala ngayo ama-Israyeli ngoMosi kwaMowabi ngemrhobeni weJordani malungana neJerikho.


text:
Le, yikulumo kaMosi ayethula kuma-Israyeli woke ngepumalanga yeJordani erhalawumbeni, okutjho umrhoba we-Araba emalungana neSufi hlangana neParana ngehlangothini elinye neTofeli, iLabana, iRhatserothi kanye neDizahaba ngakelinye.


text:
Bekuthatha amalanga alitjhumi nanye kwaphela ukusuka eRhorebe ukuya eKhadetjhi-Bharineya ngendlela yentabeni iSeyiri,


text:
kodwana uMosi wethula ikulumo le kuma-Israyeli ngemva kweminyaka ematjhumi amane. Gade kulilanga lokuthoma lenyanga yetjhumi nanye lokha uMosi nakhuluma nama-Israyeli ikulumo uSomnini amyale bona ayitjho kiwo.


text:
Lokho kwaba ngemva kobana ahlule uSirhoni ikosi yama-Amori egade ihlala eRhetjhibhoni; godu wahlula no-Ogi etatawini lokulwa e-Edreyi. U-Ogi lo, bekayikosi yeBhatjhani egade ihlala e-Atjhitarothi.


text:
Kwathi nabangepumalanga yeJordani, ngenarheni yakwaMowabi, uMosi wakubeka emahlombakhe bonyana aveze umthetho lo emtarini, wathi:


text:
USomnini uZimethu wathi kithi nasiseRhorebe: “Sele nihlezi isikhathi eside ngokwaneleko entabenapha.


text:
Nje-ke jikani nifudukele eentabeni zama-Amori nakibo boke abomakhelwana bawo, okutjho umrhoba we-Araba, iintaba nemibundu yeTjhefela, isewula yenarha yamaKanana, isifunda seligu neLibhanoni bekuyokufika emlanjeni omkhulu iYufrathe.


text:
Qalani, ngibeke inarha phambi kwenu. Ngenani nithumbe inarha mina Somnini engafunga kiboyihlomkhulu u-Abrahamu, u-Isaka noJakopo kobana ngizayinikela bona neenzukulwana zabo ngemva kwabo.”


text:
Qala bona uSomnini uZimu unandise kangangani: Namhlanje sese nifana neenkwekwezi zomkayi ngobunengi.


text:
Bengifisa inga uSomnini uZimu waboyihlomkhulu bekanganandisa kayikulungwana ngobunengi abe anibusise njengombana anithembisile,


text:
Khethani amadoda ahlakaniphileko, anombono nelemuko ukuya ngokweenkoro zenu ukuze ngiwabeke bona abe ziinhloko zenu.”


text:
Yeke ngathatha iinhloko zeenkoro zenu, okumadoda ahlakaniphileko nanelemuko ngawabeka bonyana abe ziinhloko phezu kwenu, abe ziinduna zeenkulungwana, zamakhulu, zamatjhumi amahlanu, zamatjhumi okutjho bona abe ziinkhulu kizo zoke iinkoro zenu.


text:
Ngesikhatheso ngathi kubagwebi benu: “Lalelani imilandu ngokufanako hlangana komuntu nomuntu; nigwebe ngokulunga phakathi komuntu nomfowabo namkha isikhonzi esihlala naye.


text:
Ningakhethi ubuso nanigwebako; nilalele obuthakathaka nonamandla ngokufanako. Ningethuswa bubuso bomuntu ngombana ukugweba ngekwakaZimu. Umlandu obudisi kini uletheni kimi, mina ngizawulalela.”


text:
Nje-ke safuduka eRhorebe sadabula erhalawumbeni elikhulu nelesabekako enalibonako endleleni eya eentabeni zama-Amori njengombana sayalwa nguSomnini uZimethu besafika eKhadetjhi-Bharineya.


text:
Godu ngathi kini: “Angithi niyabona bonyana sele nifike eentabeni zama-Amori esizinikelwe nguSomnini uZimethu?


text:
Arha-ke, uSomnini uZimenu ubeke inarha phambi kwenu; khuphukani niyithumbe njengombana uSomnini uZimu waboyihlomkhulu anitjelile. Ningesabi namkha niphele amandla.”


text:
Noke natjhidela hlanu kwami nathi: “Asithumele amadoda phambi kwethu kobana ayosiqalela inarha bese asilethele ilizwi lokobana sithathe yiphi indlela yamadorobho esizakudlula kiwo.”


text:
Kwabonakala kukuhle kimi lokho, nje-ke ngathatha amadoda alitjhumi nambili phakathi kwenu kwaba yindoda yinye ikoro nekoro.


text:
Athi nabuyako eza asiphathele ezinye zeenthelo zenarha leyo abe asipha nombiko othi: “Yinarha ehle esiyiphiwe nguSomnini uZimethu.”


text:
naba neensolo ngematendenenu nathi: “Kungebanga lokobana uSomnini asizondile bona asikhuphe enarheni yeGibhide ukuze asinikelele ngama-Amori kobana asirhayile.


text:
Alo, sizakuyaphi nje? Nabafowethu napa nabo basethusile bathi abantwaba banengi begodu bandlondlobele kunathi. Amadorobho wakhona makhulu begodu anemithangala etjhayisa emkayini. Phezu kwalokho sibone neenzukulwana zaka-Anakhi lapho.”


text:
NguSomnini uZimenu okhamba ngaphambi kwenu, yena uzanilwela. Uzanilwela njengombana enza eGibhide niqalile,


text:
nanjengombana enza erhalawumbeni lapha nabona khona bonyana uSomnini uZimenu wanithwala njengobaba nathwala umntwanakhe. Wanithwala endlelenenu yoke benafika endaweni le.”


text:
owakhamba phambi kwenu ekhambeni lenu ngomlilo ebusuku nangelifu emini kobana anifunele iindawo zokuhloma amatendenu nokunibonisa indlela okufanele nikhambe ngayo.


text:
“Akunamuntu namunye wesizukulwana esikhohlakelekwesi ozakubona inarha ehle engafunga bonyana ngizayinikela aboyihlomkhulu,


text:
ngaphandle kwakaKalebi umsa kaJefune. Yena uzayibona begodu ngizamnikela inarha agadanga kiyo, yena neenzukulwana zakhe ngombana ulandele uSomnini ngokupheleleko.”


text:
USomnini nami wangithukuthelela ngebanga lenu bewathi kimi: “Nawe abe awuzukungena enarheni leyo, ngiyakutjela!


text:
UJotjhuwa umsa kaNuni omsizakho, nguye ozakungena. Yena-ke mkhuthaze ngombana nguye ozokuthumbisa ama-Israyeli inarha leyo.


text:
Ababuthakathaka benu egade nibathukwele bonyana bazakuba yipango okutjho abantwabenu abangakwazi ukuhlukanisa phakathi kokuhle nokumbi, ngibo abazakungena. Ngizabanikela yona begodu ngibo abazayithumba.


text:
Nje-ke nangiphendula nathi: “Maye thina, sonile phambi kwakaSomnini! Sizakukhuphuka ngokwethu silwe njengombana uSomnini uZimethu asiyalile.” Nabhinca, enye nenye indoda phakathi kwenu yahloma ngeenhlabano zayo zepi ngombana kwabonakala kulula kini ukukhuphukela eentatjaneni.


text:
USomnini wathi nginitjele bonyana ningakhuphuki namkha nilwe ngombana akakho phakathi kwenu. Nakungasinjalo nizokuhlulwa zizitha zenu.


text:
Yeke ngakhuluma nani kodwana azange beningilalele. Esikhundleni salokho nalwa nomyalo kaSomnini, nanghanghabala nakhuphukela eentatjaneni.


text:
Kwasuka ama-Amori ahlala eentabenezo anikhandela anikhweza ummango njengeenyosi nazithutha abesana abe anidulela ngeSeyiri ukuyokufika eRhorema.


text:
Nabuya lapho nalila phambi kwakaSomnini. USomnini azange abe anilalele ekububuleni kwenu begodu azange anitjheje.


text:
safuduka saya erhalawumbeni ngendlela yelwandle lomGaba njengombana uSomnini gade angitjelile. Sathatha isikhathi eside silokhu sibhoduluka intaba iSeyiri.


text:
Utjele abantu bonyana sele nizokudlula emkhawulweni wenarha yabafowenu okuziinzukulwana zaka-Esewu ezihlala eSeyiri. Zizonesaba, nje-ke yelelani kuhle:


text:
Ningalwi nazo ngombana angeze nganinikela ngitjho nesiqetjhana senarhazo. Intaba iSeyiri ngayinikela u-Esewu kobana kube lilifa lakhe.


text:
Nizakuthenga kibo ukugoma ngesiliva kobana nigome. Nithenge namanzi kibo ngesiliva kobana nisuse umrhawu.


text:
USomnini uZimenu unibusisile kiyo yoke imisebenzi yezandla zenu. Uyakwazi ukukhamba kwenu phakathi kwerhalawumbakazeli. USomnini uZimu ube nani eminyakeni ematjhumi amane le, akhange niswele litho.”


text:
Njalo-ke saragela phambili sagegeda inarha yabafowethu okuziinzukulwana zaka-Esewu ezihlala eSeyiri, kude nendlela ye-Elathi ne-Etsiyoni-Gebhere phakathi komrhoba we-Araba. Sajika sakhamba ngendlela yerhalawumbeni lakwaMowabi.


text:
Ngesikhatheso uSomnini wathi kimi: “Ningethuseli amaMowabi namkha nilwe nawo ngepi ngombana angizuninikela inarhawo bona ibe lilifa lenu ngebanga lokobana nginikele iinzukulwana zakaLothi i-Ari bonyana ibe lilifa lazo.


text:
Nje-ke zilungiseleleni nikhuphukele emrhobeni iZeredi.”<br/>(Ngaphambilini ama-Emi gade ahlala kwaMowabi. Wona bekasisizwe esikhulu nesinengi kanti godu mindondotjhiya yabantu abeluleke inga ma-Anakhi. Njengama-Anakhi, ama-Emi nawo bekathathwa bonyana maRafa, kodwana amaMowabi awabiza bona ma-Emi. Ekuthomeni amaRhori nawo gade ahlala eSeyiri kodwana amadodana ka-Esewu awaqotjha, awabhubhisa abe azithathela indawawo njengombana no-Israyeli enza ngenarha yelifa lawo ayiphiwa nguSomnini.)<br/>Sayama-ke umrhoba iZeredi.


text:
Isikhathi esasithatha ukuthoma mhla sisuka eKhadetjhi-Bharineya ukufikela lapha sayama khona umrhoba iZeredi sasiminyaka ematjhumi amathathu nabunane, bekwabhubha soke isizukulwana esasimadoda wepi ekampeni njengombana uSomnini bekafungile kiso.


text:
Ngambala isandla sakaSomnini gade sijamelene naso kobana siphume hlangana nabantu ekampeni kufikela lapha siphela khona nya.


text:
Lokha nanifika emikhawulweni yama-Amoni, ningawethuseli namkha nilwe nawo ngepi. Angeze nganinikela inarhawo kobana ibe lilifa lenu ngombana sele ngiyinikele iinzukulwana zakaLothi kobana ibe lilifa lazo.”


text:
(Inarha leyo godu beyithathwa bonyana yinarha yamaRafa. AmaRafa ngiwo agade ahlala lapho ekuthomeni, kodwana ama-Amoni gade awabiza bona maZamzumi.


text:
Gade kubabantu abakhulu begodu babanengi. Bekumindondotjhiya kwanga ma-Anakhi. Kodwana uSomnini wabarhayila nya phambi kwama-Amoni. Ama-Amoni awaqotjha amaZamzumi lawo abe ahlala enarhenawo.


text:
USomnini wazenzela njalo neenzukulwana zaka-Esewu ezihlala eSeyiri lokha narhayila amaRhori phambi kwazo. Zawaqotjha zabe zathumba indawawo bekube kunamhlanje.


text:
Nakuma-Avi agade ahlala emizaneni yeGaza, arhayilwa maKafitori avela ngeKafitori abe ahlala eendaweni zawo.)


text:
USomnini wathi: “Fudukani niyame umrhoba we-Arinoni. Qala, nginikele uSirhoni umAmori ikosi yeRhetjhibhoni ezandleni zenu kanye nenarhakhe. Thomani-ke nithumbe ilifa bese nilwa naye ngepi.


text:
Namhlanje ngizokuthoma ukufaka ivalo ebantwini abangaphasi kwawo woke umthunzi welanga kobana banesabe. Lokha nabezwa ngeendaba zakho bazakuthuthumela bavevezele phambi kwakho.”


text:
Nje-ke ngathumela iinthunywa zasuka erhalawumbeni leKhedemothi zaya kuSirhoni ikosi yeRhetjhibhoni ziphethe amazwi wokuthula athi:


text:
“Ngivumela ngidlule enarhenakho, ngizakhamba ngendlela kwaphela, angeze ngaphambukela ngesigomeni namkha ngesinceleni.


text:
Uzangithengisela ukugoma ngesiliva kobana ngigome, namanzi kobana ngisele. Ngivumela kwaphela bonyana ngidlule ngeenyawo,


text:
njengombana neenzukulwana zaka-Esewu ezihlala eSeyiri namaMowabi ahlala e-Ari enza kimi. Ngipha indlela bengeyame iJordani ngiye enarheni uSomnini uZimethu asinikela yona.”


text:
Kodwana uSirhoni ikosi yeRhetjhibhoni azange asivumele bonyana sidlule ngakuye ngombana uSomnini uZimenu waqinisa ummoyakhe, wakhunyalalisa nehliziywakhe kobana amnikele esandleni senu njengombana kwenzekile namhlanje.


text:
USomnini wathi kimi: “Qala sele ngithome ukunikela uSirhoni nenarhakhe kuwe. Thoma-ke uzihlele kobana uthumbe inarhakhe.”


text:
Sathumba woke amadorobhakhe ngesikhatheso, sawarhayila nya. Kelinye nelinye idorobho sarhayila amadoda, abafazi nababuthakathaka. Azange sitjhiye namunye aphila,


text:
Ukusuka emlanjaneni we-Arinoni okutjho idorobho le-Aroweri elingemrhobeni ukuyela ngeGiliyadi, azange kube nedorobho eliphakeme khulu kithi. USomnini uZimethu wawanikela woke njalo ezandleni zethu.


text:
Kusenarheni yama-Amoni kwaphela lapha ungazange utjhidele khona, okutjho kiyo yoke indawo eseempambosini zomlanjana iJabokhi kanye namadorobho weentatjaneni nakho koke lapha uSomnini uZimethu wasalela khona bona singene.


text:
Sajika-ke sakhuphuka ngendlela yeBhatjhani. U-Ogi ikosi yakhona yaphuma nebutho layo loke bonyana isisahlele ngepi e-Edreyi.


text:
Kodwana uSomnini wathi kimi: “Ungamesabi ngombana ngimnikele esandleni sakho, yena nabo boke abantu bakhe kanye nenarhakhe. Umenze isenzo owasenza uSirhoni ikosi yama-Amori ogade ahlala eRhetjhibhoni.”


text:
Yeke uSomnini uZimethu wanikela u-Ogi ikosi yeBhatjhani esandleni sethu kanye nabo boke abantu bakhe. Samumadlha bekwatlhoga namunye wabantu bakhe ophunyurhako.


text:
Sathatha woke amadorobhakhe ngesikhatheso. Akunadorojana esingazange simemuke lona. Kwakumadorobho amatjhumi asithandathu, sahlanganisa soke isifunda i-Arigobho, okumbuso ka-Ogi eBhatjhani.


text:
Woke lawo bekumadorobho aqiniswe ngemithangala ephakamileko, amasango neenqabo. Sathatha godu nemizi eminengi enganamithangala.


text:
Sawarhayila nya njengombana senza kuSirhoni ikosi yeRhetjhibhoni nasirhayila elinye nelinye idorobho, okutjho amadoda, abafazi nababuthakathaka.


text:
Nje-ke ngesikhatheso samuka amakhosi amabili wama-Amori ebegade angepumalanga yeJordani inarha, ukusuka emrhobeni we-Arinoni ukuya entabeni iRherimoni.


text:
Iye, sathatha woke amadorobho wenarha yemibundu eligagadu, okutjho iGiliyadi yoke neBhatjhani yoke ukuyokufika eSaleka ne-Edreyi okumadorobho wombuso ka-Ogi weBhatjhani.


text:
(Ngu-Ogi yedwa ikosi yeBhatjhani owasalako kumisalela yamaRafa. Qala, umbhedakhe gade wenziwe ngesimbi, useRabha okuyihlokodorobho yama-Amoni. Gade umamitha amane ubude, ulimitha nesiquntu nesiqunjwana ububanzi ngesilinganiso esijayelekileko.)


text:
Lokha nasithumba inarha le ngesikhatheso, nganikela amaRubeni namaGadi isifunda ukusuka e-Aroweri okulidorobho elingemrhobeni we-Arinoni ukuyela ngetlhagwini kanye nesiquntu senarha yemibundu yakwaGiliyadi namadorobho wakhona.


text:
Inarha eseleko yakwaGiliyadi nayo yoke iBhatjhani, okumbuso waka-Ogi, ngakunikela isiquntu sekoro kaManase.<br/>(Soke isifunda se-Arigobho, okutjho yoke iBhatjhani, godu sibizwa bonyana yinarha yeRafa.


text:
UJayire osizukulwana sakaManase wathatha soke isifunda se-Arigobho okutjho iBhatjhani, ukuyokufika emkhawulweni wamaGetjhuri newamaMakathi. Wathiyelela isifundeso ngebizo lakhe wathi yiRhavothi-Jayire njengombana saziwa njalo nanamhlanje.)


text:
bese amaRubeni namaGadi ngawanikela isifunda esingesewula yeGiliyadi ukuyokufika emrhobeni we-Arinoni. Imikhawulo yawo bekumlanjana we-Arinoni ngesewula, umlanjana weJabokhi ngetlhagwini, isifunda sama-Amoni ngetlhagwini-pumalanga,


text:
umrhoba i-Araba ngetjingalanga (okutjho umlambo iJordani ukusuka eKinerethi ukuyokufika elwandle le-Araba, okulilwandle leTswayi). Umkhawulo ngesewula-pumalanga bekumathomo wentaba iPisiga.


text:
Nganiyala ngesikhatheso ngathi: “USomnini uZimenu uninikele inarha le bona ibe lilifa lenu. Woke amadoda anesibindi azakuyama ahlomile ngaphambi kwabafowenu ama-Israyeli.


text:
Kodwana abafazi benu, ababuthakathaka benu kanye nefuywenu njengombana ninefuyo enengi nje, bazakusala ngemadorobheni engininikele wona;


text:
bekube kulapha uSomnini anikela khona abafowenu ukuphumula njengombana wenza kini, nabo bathumba inarha ebayiphiwa nguSomnini uZimenu ngaphetjheya kweJordani. Ngemva kwalapho-ke nizakubuyela omunye nomunye endawenakhe enganinikela yona.”


text:
Ngesikhatheso ngayala uJotjhuwa ngathi: “Amehlwakho abone koke uSomnini uZimenu akwenze emakhosini amabili la. USomnini uzakwenza soneso nemibusweni enizokudabula kiyo.


text:
“Awu, Somnini Somandla, sewuthome ukutjengisa incekwakho ubukhulu bakho nesandla sakho esinamandla. Ngimuphi uzinyana emkayini namkha ephasini ongenza imisebenzi engaka kanye nezenzo ezikulu ezinjengezakho na?


text:
Bengithi uSomnini akangivumele ngiyame, ngiyokubona inarha ehle ngaphetjheya kweJordani, inarha ehle yeentatjana kanye neLibhanoni.”


text:
Kodwana uSomnini wangithukuthelela ngebanga lenu, azange angilalele, wathi kimi: “Sekwanele, ungabe usakhuluma litho kimi ngendaba le.


text:
Yenyukela esiqongolweni sePisiga, uphakamisele amehlwakho ngetjingalanga, ngetlhagwini, ngesewula nangepumalanga, uzibonele wena ngokwakho ngombana awuzokuyama iJordani le.


text:
Kodwana yala uJotjhuwa, umkhuthaze bewumqinise ngombana nguye ozakuyama nabantwaba. Yena uzabathumbisa inarha ozayibona.”


text:
Nje-ke nina ma-Israyeli, yelelani iimiso nemithetho enginifundisa yona, niyiphethe kobana niphile nikwazi ukungena nithumbe inarha uSomnini uZimu waboyihlomkhulu aninikele yona.


text:
Ningangezeleli begodu ningaphunguli elizwini enginiyala ngalo, kodwana phethani imithetho enginiyala ngayo kaSomnini uZimenu.


text:
Amehlwenu akubonile okwenziwa nguSomnini kuBhali-Pewori. USomnini uZimenu warhayila phakathi kwenu woke amadoda agade alandela uBhali wePewori,


text:
Qala, nginifundise iimiso nemithetho njengombana ngayalwa nguSomnini uZimami ukuze niphile ngayo naningena enarheni enizoyithumba.


text:
Ibulungeni beniyiphethe ngombana lokho kuzakuba kuhlakanipha nelwazi lenu emehlweni wabantu abazakuthi nabezwa zoke iimiswezi bathi: “Ngambala isizwe esikhulwesi sibabantu abahlakaniphileko nabanelihlo.”


text:
Alo, ngisiphi isizwe esikhulu esinozinyana ohlala hlangana naso njengombana kwenza uSomnini uZimethu kithi kikho koke esimbizela khona?


text:
Godu ngisiphi isizwe esikhulu esineemiso nemithetho elunge njengawo woke umyalo engininikela wona namhlanje lo?


text:
Yelelani, nizitjheje ngesikhathi soke bonyana ningakhohlwa izinto enizibone ngamehlwenu. Azihlale zisemikhumbulwenenu ipilwenu yoke, nizifundise abantwabenu neenzukulwana zenu


text:
bona kwenzakalani mhlana nijame phambi kwakaSomnini uZimenu eRhorebe lokha uSomnini nakazakuthi kimi: “Ngibuthelelela abantu kobana ngibazwise amezwami ukuze bafunde ukungesaba imihla yoke yokuphila kwabo lapha bahlala khona nokobana bafundise nabantwababo ukuwagcina.”


text:
Natjhidela najama ekuthomeni kwentaba, intaba yavutha umlilo ukufikela emkayini elifini elimabhombo nelimnyama.


text:
Yeke uSomnini wakhuluma nani aphakathi komlilo, nezwa umdumo wamezwi kodwana nangabona isimo, kwezwakala ilizwi kwaphela.


text:
Wamemezela kini isivumelwano sakhe aniyala bonyana nisenze, okutjho imiyalo elitjhumi, ayitlola phezu kwemiqebethu emibili.


text:
USomnini wangiyala ngesikhatheso bonyana nginifundise iimiso nemithetho kobana niyenze enarheni eniya kiyo nenizoyithumba.


text:
Ngalokho zitjhejeni khulu. Njengombana ningazange nibone nanyana ngisiphi isimo mhlana uSomnini akhuluma nani eRhorebe aphakathi komlilo,


text:
zitjhejeni ningenzi ukurhubutjheka ngokuzibumbela iinthombembazwa nganamkha ngisiphi isimo, kungaba ngesomduna namkha somsikazi,


text:
iye, isimo sanamkha ngisiphi isilwana ephasini, isimo sanamkha ngiyiphi inyoni enamaphiko ephapha emkayini,


text:
isimo sanamkha yini erharhaba equlwanini, isimo sanamkha ngiyiphi ihlambi engemanzini ngaphasi kwephasi.


text:
Godu nitjheje ningathi naniphakamisela amehlwenu emkayini, nanibona umkhambathi womkayi, okutjho ilanga, inyanga neenkwekwezi bese niyadurha nithome nizikhothamele nizilotjhe. Izintwezi uSomnini uZimenu uzabele boke abantu ngaphasi komthunzi welanga,


text:
kodwana nina uSomnini unithethe wanikhupha ekehleni yomlilo wesimbi eGibhide bonyana nibe lilifa lakhe njengombana kunjalo nanamhlanje.


text:
USomnini wangithukuthelela ngebanga lenu bewafunga bona ngingayami iJordani nokobana ngingalibhadi enarheni ehle uSomnini uZimenu aninikela yona bona ibe lilifa lenu.


text:
Nje-ke ngizakufela enarheni le, angizukuyamela ngaphetjheya kweJordani, kodwana nina nizakuyama nithumbe inarha ehle leyo ibe lilifa lenu.


text:
Zitjhejeni ningakhohlwa isivumelwano sakaSomnini uZimenu asenza nani bese niyadurha nenze iinthombembazwa zomfanekiso wanamkha yini uSomnini uZimenu analela ngayo.


text:
Nanibeletha abantwana kanye neenzukulwana, sele nihlezi ninethezekile enarheni bese niyazirhubutjha ngokwenza iinthombembazwa zomfanekiso wanamkha yini, nithukuthelise uSomnini uZimenu ngokwenza okumbi lokho,


text:
yazini bona ngenza izulu nephasi kobana zibe bofakazi bami namhlanje ngokujamelana nani: Ngambala nizakubhubha masinyana enarheni eniya kiyo bona ibe lilifa lenu naniyama iJordani. Angeze naphila ukuyaphi nanifika khona, kodwana nizakurhayilwa nya.


text:
Lapho nizakulotjha abosingazimu besigodo nebelitje okumisebenzi yezandla zabantu, izinto ezingaboniko, ezingezwako, ezingagomiko nezinganukeleliko.


text:
Kodwana ukusuka lapho nizakufuna uSomnini uZimenu begodu nizamfumana nakube nimfuna ngeenhliziyo zenu ezipheleleko nangemiphefumulwenu yoke.


text:
Lokha nanisematshwenyekweni bese zoke izintwezi zehlela phezu kwenu emalangeni wokugcina, nizakubuyela kuSomnini uZimenu nilalele ilizwi lakhe,


text:
ngombana uSomnini uZimenu unguZimu onomusa. Angeze anitjhiya namkha anirhayile namkha akhohlwe isivumelwano saboyihlomkhulu asifunga kibo.


text:
Nje-ke buzani ngesikhathi esibe ngaphambi kwenu soloko kwamhla uZimu adala umuntu ephasinapha, nibuze emagumbini womane kobana kunento ekulu efana nale eyakhe yenzeka namkha kwezwakala ngayo na?


text:
Kunabantu abakhe bezwa ilizwi lakazinyana likhuluma phakathi komlilo njengombana nina nizwe ilizwi lakaZimu khonapho khibe nisaphila na?


text:
Kwakhe kwaba nozinyana owalinga ukukhamba ayozenyulela isizwe hlangana nezinye ngokuzibonakalisa ngamatshwenyeko, iimbonakaliso, imikarisomraro nezipi, ngamandla amakhulu nangesiphanga sakhe nangokwesabeka okukhulu njengombana kwenza uSomnini uZimenu eGibhide niqalile na?


text:
Wanizwisa ilizwi lakhe asezulwini kobana anikhalime, ephasini wanibonisa umlilwakhe omkhulu, nezwa amezwakhe aphakathi komlilo.


text:
Ngebanga lokobana wathanda aboyihlomkhulu, wakhetha iinzukulwana zabo ngemva kwabo, wanikhupha eGibhide ngokwakhe nangamandlakhe amakhulu,


text:
waqotjha phambi kwenu izizwe ezikulu nezinamandla kunani kobana aningenise, aniphe inarha yezizwezo ibe lilifa lenu njengombana kunjalo nanamhlanje.


text:
Yazini-ke namhlanje, nikufake eenhliziyweni zenu kobana uSomnini unguZimu ezulwini phezulu nephasini phasi, akakho omunye!


text:
Ngalokho gcinani iimiso nemiyalwakhe enginiyala ngayo namhlanje ukuze izinto zinikhambele kuhle kanye neenzukulwana zenu ezilandelako nokobana amalangenu wokuphila ande endaweni enihlala kiyo, okuyindawo uSomnini uZimenu anipha yona isiphelani.


text:
kobana nakukhona obuleleko abalekele kiwo. Obulala omunye umuntu angakahlosi nongazange akhe amzonde phambilini nabalekela emadorobheni lawa uzakuphephisa ipilwakhe:


text:
IBhetseri eserhalawumbeni elisenarheni yemibundu eligagadu izakuba ngeyakwaRubeni, iRamothi ibe ngeyamaGadi bese iGolani eseBhatjhani ibe ngeyakwaManase.)


text:
ngepumalanga yeJordani emrhobeni ngaphetjheya kweBhethe-Pewori. Bekusenarheni kaSirhoni ikosi yama-Amori ogade ahlala eRhetjhibhoni owahlulwa nguMosi nama-Israyeli sele baphumile eGibhide.


text:
Bathumba inarhakhe kanye neyaka-Ogi ikosi yeBhatjhani okumakhosi amabili wama-Amori agade ahlala ngepumalanga ngaphetjheya kweJordani.


text:
Godu bathumba nenarha ukusuka e-Aroweri emagegana nomlanjana i-Arinoni ukuyela entabeni iSiwoni okutjho iRherimoni


text:
kanye nomrhoba woke ongepumalanga yeJordani ukusukela ngetlhagwini ukuyela ngelwandle elisemrhobeni weJordani emathomeni wentaba iPisiga.


text:
UMosi wabiza woke ama-Israyeli wabeka kiwo ikulumo le:<br/>Yizwani nina ma-Israyeli, iimiso nemithetho engiyikhulume kini namhlanje ukuze niyifunde beniyelele ukuyenza.


text:
USomnini azange enze isivumelwanesi nabobaba kodwana usenze nathi soke esilapha esisaphilako namhlanje.


text:
mina ngangijame hlangana noSomnini nani ngesikhatheso kobana ngimemezele kini ilizwi lakaSomnini ngombana gade nesaba ngebanga lomlilo; ngalokho azange nenyukele entabeni.<br/>USomnini wathi:


text:
Ungazenzeli isithombesibazwa, namkha umfanekiso wananyana yini esezulwini phezulu namkha ephasini phasi nanyana ngemanzini ngaphasi kwephasi.


text:
kodwana ilanga lekhomba liliSabatha, lahlukaniselwe uSomnini uZimakho. Mhlokho ungasebenzi ngitjho nakancani, wena, indodanakho nendodakazakho, ikhoboka nekhobokakazi lakho, ikomakho nodumbanakho, okutjho yoke ifuywakho namkha isikhonzi esihlala nawe; ukuze ikhoboka nekhobokakazi lakho liphumule njengawe.


text:
Ukhumbule bonyana gade ulikhoboka enarheni yeGibhide, uSomnini uZimakho wakukhupha lapho ngesandla esinamandla nangesiphanga sakhe. Ngalokho uZimakho wakuyala bonyana ugidinge ilanga leSabatha.


text:
Yazisa uyihlo nonyoko njengombana uyalwe nguSomnini uZimakho ukuze kwande amalangakho wokuphila nokobana izinto zikukhambele kuhle endaweni oyiphiwa nguSomnini uZimakho.


text:
Ungakhanukeli umfazi womunye umuntu, ungafisi ikumbakhe, isimakhe, ikhoboka namkha ikhobokakazi lakhe, ikomakhe, udumbanakhe nanyana yini engeyomunye umuntu.”


text:
Amezwi lawo akhulunywa nguSomnini kiwo woke umkhambathi wenu entabeni aphakathi komlilo, elifini elimabhombo nelimnyama ngelizwi elikhulu begodu azange angezelele. Wawatlola emiqebethwini emibili wanginikela wona.


text:
Kwathi lokha nanizwa ilizwi phakathi kobumnyama, lokha intaba nayitjhako, natjhidela eduze kwami nazo zoke iinhloko zeenkoro zenu kanye nabaphathi benu


text:
nathi: “Qala uSomnini uZimethu usikhombise iphazimulo nobukhulu bakhe, nje-ke silizwile ilizwi lakhe lihlangana nomlilo, namhlanje sibone uZimu akhuluma nomuntu kodwana umuntu usaphila.


text:
Alo, thina sizakufelani? Umlilo omkhulu lo uzosiqothula; nange singabuya godu sizwe ilizwi lakaSomnini uZimethu, ngiqinisile ngithi sizokufa.


text:
Ngubani phakathi kwayo yoke inyama owakhe wezwa ilizwi lakaZimu ophilako likhuluma phakathi komlilo njengombana kwenzeka kithi, kodwana waphila?


text:
Tjhidela wena uzwe koke uSomnini uZimethu azokutjho, usitjele koke uSomnini uZimethu azokukhuluma nawe, thina-ke sizakulalela besenze.”


text:
Ngambala uSomnini wawezwa amezwi wenu lokha nanikhuluma nami, wathi kimi: “Ngiwezwile amezwi abantwaba abawakhulume kuwe; koke abakutjhwileko kuwe kulungile.


text:
Inga bangahlala banomkhumbulo onjalo wokobana bangesabe bebagcine yoke imiyalwami ngeenkhathi zoke ukuze izinto zibakhambele kuhle nabantwababo isiphelani!


text:
Kodwana wena jama eduze namapha, ngizakutjela yoke imiyalo, iimiso nemithetho ozabafundisa yona kobana bayenze enarheni engibanikela yona njengelifa labo.”


text:
Ngalokho yelelani nenze koke uSomnini uZimenu aniyale ngakho; ningaphambukeli ngesigomeni namkha ngesinceleni.


text:
Nikhambe endleleni yoke uSomnini uZimenu aniyale ngayo ukuze niphile nokobana koke kunikhambele kuhle, niphile isikhathi eside enarheni enizayithumba.


text:
Le-ke miyalo, okutjho iimiso nemithetho uSomnini uZimenu angiyale bonyana nginifundise ukuze niyenze enarheni enizokungena kiyo niyithumbe.


text:
Umnqopho womyalo lo kukobana nesabe uSomnini uZimenu ngokulonda iimiso nemithethwakhe enginiyala ngayo. Yenzeni nina, abantwabenu neenzukulwana zenu imihla yoke yokuphila kwenu ukuze niphile isikhathi eside.


text:
Yelelani nina ma-Israyeli niphethe imiyalo ngokupheleleko ukuze koke kunikhambele kuhle enarheni egeleza ibisi neliju, nokobana nande khulu njengombana uSomnini uZimu waboyihlomkhulu anithembisile.


text:
Ngalokho uzakukhathalela uSomnini uZimakho ngayo yoke ihliziywakho, nangomphefumulwakho woke nangawo woke amandlakho.


text:
Uwabuyekeze njalo ebantwaneni bakho ngokuzimisela, ukhulume ngawo nawuhlezi emzinakho, nalokha nawukhamba endleleni, nawulalako nalokha nawuvukako.


text:
USomnini uZimenu uzaningenisa enarheni ayifungela kiboyihlomkhulu, ku-Abrahama, u-Isaka noJakopo. Lokha nayininikela amadorobho amakhulu namahle eningazange niwakhe,


text:
neenkumba ezizele ipahla ehle eningazange niyisebenzele, imiphathamanzi eningazange niyembe, iindiribe nemithi ye-oliva eningazange niyitjale, nalokha nigoma, nisutha,


text:
ngombana uSomnini ophakathi kwenu unguZimu onesikhwele; ubukhali bakhe buzakuvutha phezu kwenu, anirhayile ebusweni bephasi.


text:
Nenze okulungileko nokuhle phambi kwakaSomnini ukuze izinto zinikhambele kuhle, nokobana nikwazi ukungena nithumbe inarha ehle uSomnini ayifungela kiboyihlomkhulu


text:
Amadodanenu azanibuza ngamunye esikhathini esizako athi: “Butjho ukuthini ubufakazi, iimiso nemithetho uSomnini uZimethu aniyale ngakho?”


text:
Yeke nizawaphendula nithi: “Sasimakhoboka kaFaro eGibhide, kodwana uSomnini wasikhupha lapho ngesandla esinamandla;


text:
wasikhombisa iimbonakaliso nemikarisomraro emikhulu nesabekako ngokujamelana noFaro kanye naso soke isigodlo sakhe, siqalile.


text:
Nje-ke uSomnini usiyale bonyana senze yoke imithetho le, ukwesaba uSomnini uZimethu kobana izinto zisikhambele kuhle isikhathi soke, asigcine siphilile njengombana kunjalo namhlanje.


text:
Lokho kuzakuba buqotho kithi nakube siyelela bonyana senze yoke imiyalo le phambi kwakaSomnini uZimethu njengombana asiyalile.”


text:
Lokha uSomnini uZimenu aniletha enarheni eningena kiyo bona niyithumbe bese aqotjhe izizwe ezinengi phambi kwenu, okumaRhithi, amaGirigatjhi, ama-Amori, amaKanana, amaPerizi, amaRhivi namaJebusi, izizwe ezilikhomba ezikulu nezinamandla kunani,


text:
nalokha uSomnini uZimenu anikela izizwezo kini bese nizihlule; nizakufanela bonyana nizirhayile nya. Ningenzi isivumelwano nazo begodu ningabi nomusa phezu kwazo.


text:
Ningakhi isikhozi nazo ngokwendisela amadodakazenu emadodanenazo namkha nithathele amadodanenu amadodakazazo.


text:
Nakungasinjalo, zizakudurhisa amadodanenu angasalandeli uSomnini bese alotjha abosingazimu. Itukuthelo kaSomnini izakuvutha phezu kwenu, anirhayile masinyana.


text:
Kodwana nakhu enizakwenza kizo: Bhuruzani ama-aldarazo, niphahlaze amatje akhethekileko, nigawule nemifanekiso yabo-Atjhera bese nitjhisa iinthombembazwa zazo.


text:
Nina nibabantu abacwengileko kuSomnini uZimenu. USomnini uZimenu unikhethe kobana nibe sisizwe esingesakhe hlangana nabo boke abantu abasephasinapha.


text:
USomnini akakabeki ihliziywakhe kini bewanikhetha ngebanga lokobana nibanengi ngesibalo kunabanye (emanyeni benilidlanzana khulu kibo boke abantu),


text:
kodwana kungebanga lokobana uSomnini uyanithanda nokobana ufeza isithembiso asifunga kiboyihlomkhulu. Ngebangelo uSomnini unikhuphe ngesandla esinamandla, wanihlenga ekumbeni yobukhoboka, esandleni sakaFaro ikosi yeGibhide.


text:
Ngalokho yazini-ke bonyana uZimenu nguye yedwa uZimu, uZimu othembekileko ngokugcina isivumelwano. Uthembekile kilabo abamkhathalelako balonde imiyalwakhe, eenkulungwaneni zeenzukulwana,


text:
kodwana uhlunguphaza labo abangakathembeki kuye, abarhayile. Akazokuhlehlisa isibetho songakathembeki kuye kodwana uzomhlunguphaza.


text:
Ngebanga lokobana nilalele imithetho leyo, nayilonda benayenza, uSomnini uZimenu uzakulonda isivumelwano nokwethembeka akufungela kiboyihlomkhulu bona uzakwenza.


text:
USomnini uzanithanda, anibusise abe anandise enarheni ayifunga kiboyihlomkhulu bona uzaninikela yona. Uzakubusisa imbelekwenu, inzalo yeenkomo nezimvu zenu, neentjalo zenu okutjho ikoroyi, iwayini namafuthenu we-oliva.


text:
Nizakubusiseka ngaphezu kwezizwe zoke: Akuzukuba nenyumba phakathi kwenu, komduna namkha komsikazi. Ngitjho nefuywenu ayikho ezakuhlala ingazali.


text:
USomnini uzakususa zoke izifo phezu kwenu. Angeze anehlisela amagulo amambi weGibhide enakhe nawabona, kodwana uzawehlisela phezu kwabo boke abanizondako.


text:
Nizakuqeda boke abantu uSomnini uZimenu azabanikela ezandleni zenu, amehlwenu angabarhawukeli. Ningalotjhi abosingazimu babo ngombana lokho kuzakuba sisifu kini.


text:
USomnini uZimenu wanenyula eGibhide ngamatshwenyeko amakhulu niqalile, iimbonakaliso nemikarisomraro, ngesandla esinamandla nangesiphanga sakhe. Ngaleyondlela uSomnini uZimenu uzakwenza soneso kibo boke abantu enibesabakwaba.


text:
Ngaphezu kwalokho uSomnini uZimenu uzabathumelela abonondovu kufikela lapha labo abaseleko nabazifihlele nina barhayilwa khona.


text:
USomnini uZimenu uzakutjhabalalisa izizwezi phambi kwenu kancani kancani, anizoziqeda zoke kanye kanye. Nakungasinjalo kuzakwanda iimbandana zommango ezingaba yingozi kini.


text:
Kodwana uSomnini uZimenu uzakunikela izizwezi ezandleni zenu bese uzihlanganisa iinhloko kufikela lapha zirhayileka khona.


text:
USomnini uzakunikela amakhosi wazo ezandleni zenu, nitjhabalalise amabizwawo ngaphasi komthunzi welanga. Akunamuntu ozakghona ukujamelana nani kufikela lapha nibarhayila khona.


text:
Nitjhise iinthombembazwa zabosingazimu bazo, ningarhaleli namkha nizithathele isiliva namkha igolide elikibosingazimu labo ngombana lizanibamba njengesifu. Izintwezo zisinyenyiso kuSomnini uZimenu.


text:
Ngalokho ningalethi izinto ezinyenyisakwezo ngeenkumbeni zenu bese niba ngabathuwelelisiweko njengazo. Ninyenye benigonyuluke ngalokho ngombana kuzizinto ezithuwelelisiweko.


text:
Nitjheje ukwenza yoke imiyalo enginiyala ngayo namhlanje ukuze niphile, nande, beningene nithumbe inarha uSomnini afunga bonyana uzayinikela aboyihlomkhulu.


text:
Nikhumbule yoke indlela uSomnini uZimenu anirhole ngayo eminyakeni ematjhumi amane erhalawumbeni. Wanithoba lokha nakanihlolako bonyana azi okuseenhliziywenu zenu nokobana nizakulalela imiyalwakhe namkha njani.


text:
Ngambala wanithoba ngokunibulalisa ngendlala. Wanondla ngemana ebeningayazi, ngitjho naboyihlomkhulu bebangayazi ukuze anifundise bonyana umuntu akaphili ngesikwa kwaphela kodwana uphila nangelinye nelinye ilizwi eliphuma emlonyeni kaSomnini.


text:
Yazini-ke eenhliziyweni zenu bonyana njengobaba nakhalima umntwanakhe, ngokunjalo noZimu uyanikhalima.


text:
USomnini uZimenu uniletha enarheni ehle, inarha enemilanjana neeyalu, okutjho amanzi avinyilika emirhobeni neentabeni,


text:
inarha lapha nizagoma khona isikwa singapheli, lapha ningekhe naswela khona, inarha lapha amatje wakhona kungewesimbi, lapha ningemba khona ikoporo emibundwini yakhona.


text:
Yelelani bona ningakhohlwa uSomnini uZimenu ngokungalaleli imiyalwakhe, imithethwakhe kanye neemiso zakhe enginiyala ngazo namhlanje.


text:
nalokha iinkomo, izimvu neembuzi zenu nasele zandile, isiliva negolide lenu nalo landile nakho koke eninakho sele kwandile,


text:
Iye, uSomnini owanirhola erhalawumbeni elikhulu nelesabekako elineenyoka ezinesihlungu nabofezela kanye nequlwani eyomileko lapha bekunganamanzi khona, wanipha amanzi ngitjho edwaleni.


text:
Wanondla niserhalawumbeni ngemana naboyihlomkhulu abangayaziko ukuze anithobe abe anizizinye, kuthi ekugcineni nizuze.


text:
Kodwana khumbulani uSomnini uZimenu ngombana nguye onipha amandla wokufumana umnono ukuze aqinisekise isivumelwano sakhe asifunga kiboyihlomkhulu njengombana kunjalo namhlanje.


text:
Yazini bonyana nange ningakhohlwa uSomnini uZimenu, nidlhemadlheme ngemva kwabosingazimu, nibalotjhe benibakhothamele, ngiyafunga namhlanje bona nizakubhubha nya.


text:
Iye, nizakubhubha njengezizwe uSomnini azibhubhise phambi kwenu ngombana anilaleli ilizwi lakaSomnini uZimenu.


text:
Lalelani nina ma-Israyeli! Nizakuyama iJordani namhlanje ningene bese nithumba izizwe ezikulu nezinamandla kunani, amadorobho amakhulu anemithangala etjhayisa emkayini,


text:
okubabantu abanengi nabandlondlobeleko kunathi, iinzukulwana zaka-Anakhi enimaziko benezwa ngaye nakuthiwa: “Akunamuntu ongajama phambi kweenzukulwana zaka-Anakhi!”


text:
Yazini-ke namhlanje bonyana loyo okhamba phambi kwenu anjengomlilo oqothulako, nguSomnini uZimenu. Uzaziqeda izizwezo ngokuziguqisa phambi kwenu, nina-ke niziqotjhe benizibhubhise msinyana njengombana uSomnini anithembisile.


text:
Ningathi ngemva kobana uSomnini uZimenu sele aqotjhe izizwezo phambi kwenu bese nidlumbana nithi: “Kungebanga lokulunga kwethu okwenze uSomnini bonyana asiphe inarha le.” Awa, kungebanga lobukhohlakali bezizwezi okwenze bonyana uSomnini aziqotjhe phambi kwenu.


text:
Anizokuthumba inarha yezizwezo ngebanga lokulunga kwenu namkha ubumsulwa beenhliziyo zenu, kodwana kungebanga lobukhohlakali bazo kobana uSomnini uZimenu aziqotjhe phambi kwenu nokobana aqinisekise ilizwi alifungela kiboyihlomkhulu u-Abrahamu, u-Isaka noJakopo.


text:
Yazini-ke bonyana uSomnini uZimenu akakaninikeli inarha ehle le kobana niyithumbe ngebanga lokulunga kwenu. Kuhlekuhle nina nibabantu abaneentanyana!


text:
Khumbulani begodu ningakhohlwa bona nimthukuthelise njani uSomnini uZimenu naniserhalawumbeni ukusuka mhlana niphuma enarheni yeGibhide bekube kumhlana nifika endaweni le, nilokhu nilwa noSomnini.


text:
Khulukhulu eRhorebe kulapha nathukuthelisa khona uSomnini. USomnini wasilingeka kangangobana kwakuthi akanirhayile.


text:
Lokha nangikhuphukela entabeni ukuyokwamukela imiqebethu yesivumelwano uSomnini asenza nani, ngahlala lapho amalanga amatjhumi amane nobusuku bakhona. Azange ngigome isikwa namkha ngisele amanzi.


text:
USomnini wanginikela imiqebethu emibili etlolwe ngomuno kaZimu. Emiqebethwinapho gade kutlolwe woke amezwi uSomnini awakhuluma nani aphakathi komlilo entabeni ngelanga lomhlangano.


text:
Kwathi ekupheleni kwamalanga amatjhumi amane nobusuku bakhona uSomnini wanginikela imiqebethu emibili, okungeyesivumelwano,


text:
wathi kimi: “Sikima, wehle msinyana ngombana abantu bakho owabakhupha eGibhide barhubutjhe isivumelwano, baphambuka msinyana endleleni engabayala ngayo, bazenzela isithombesibunjwa.”


text:
Yewungilise ngibarhayile, ngisule amabizwabo ngaphasi komthunzi welanga, wena ngikwenze isizwe esinamandla nesikhulu kunabo.”


text:
Nje-ke ngafulathela ngehla entabeni, intaba gade ivutha umlilo; imiqebethu emibili yesivumelwano beyisezandleni zami.


text:
Ngaqala ngabona bonyana nonile phambi kwakaSomnini uZimenu; nizenzele ikunzana ebunjiweko. Nirhabile ukuphambuka endleleni uSomnini aniyala ngayo.


text:
Ngawa ngobuso phambi kwakaSomnini. Njengaphambilini kwaba malanga amatjhumi amane nobusuku bakhona ngingagomi isikwa namkha ngirhamule amanzi ngebanga lesonokazi enisenzileko ngokwenza ubumbi phambi kwakaSomnini namthukuthelisa.


text:
Gade nginesabela itukuthelo nobukhali bakaSomnini phezu kwenu ngombana bekanidinekele kangangobana besele alungele ukunirhayila. Kodwana nangesikhatheso uSomnini wangilalela.


text:
USomnini godu wathukuthelela u-Aroni kangangobana besele alungele ukumrhayila, khonapho naye ngamthandazela.


text:
Nje-ke ngathatha isinyenyiso senweso, okuyikunzana eniyenzileko, ngasitjhisa ngasiqova iinquqwana, ngasitshidlha saba njengethuli ngarhatjha ithulelo ngemlanjaneni ovela entabeni.


text:
Kwathi lokha uSomnini nanisusa eKhadetjhi-Bharineya wathi nikhuphuke nithumbe inarha aniphe yona, nalwa nomyalo kaSomnini uZimenu. Azange nimkholwe namkha nilalele ilizwi lakhe.


text:
Yeke ngawa ngobuso phambi kwakaSomnini amalanga amatjhumi amane nobusuku bakhona ngombana uSomnini bekathe uzonirhayila.


text:
Ngathandaza kuSomnini ngathi: “Maye Somnini Somandla! Ungarhayili abantu bakho abalilifa lakho, owabahlenga ngobukhulu bakho, wabakhupha eGibhide ngesandla esinamandla.


text:
Khumbula incekwakho u-Abrahamu, u-Isaka noJakopo, ungayeleli ukunghanghabala kwabantwaba, namkha ubukhohlakali babo nanyana isono sabo,


text:
ngombana inarha owasikhupha kiyo izakuthi, ‘USomnini uhlulekile ukubafikisa enarheni abathembise yona, nokubazonda bekabazonda, ubakhuphele zonezi enarheni kobana abarhayilele erhalawumbeni.’


text:
Ngesikhatheso uSomnini wathi kimi: “Baza imiqebethu emibili ifane neyokuthoma ukhuphukele kimi entabeni bese wenze umfaji weengodo.


text:
Yeke ngenza umfaji ngeengodo zomtholo, ngabaza imiqebethu emibili njengeyokuthoma, ngakhuphukela entabeni ngiphethe imiqebethu emibili leyo.


text:
USomnini watlola emiqebethwinapho njengekuthomeni: imithetho elitjhumi akhuluma ngayo kini entabeni aphakathi komlilo ngelanga lomhlangano, wanginikela yona.


text:
Ngasuka entabeni ngehlela phasi, ngabeka imiqebethu ngemfajini engangiwenzile, naso-ke imiqebethu leyo njengombana uSomnini angiyala.


text:
(Ama-Israyeli gade afuduke emithonjeni yeBheni-Jakhani aya eMosera. U-Aroni wahlongakala bewabulungelwa lapho. Indodanakhe u-Elazara yalotjha njengomphristi esikhundleni sakhe.


text:
Ekufudukeni kwama-Israyeli lapho, anqomba eGudigoda, asuka eGudigoda aya eJothibata inarha enemilanjana.


text:
Ngesikhatheso uSomnini wahlukanisela ikoro yakwaLevi kobana ithwale umfaji wesivumelwano sakhe nokobana ibe ziinceku zakhe ukuze ilotjhe uSomnini beyibusise ebizweni lakhe njengombana kunjalo nanamhlanje.


text:
Ngalokho amaLevi akanasabelo namkha ilifa kubafowawo, ilifa lawo nguSomnini njengombana uSomnini atjho njalo kiwo.)


text:
Ngahlala entabeni njengekuthomeni, kwaba malanga amatjhumi amane nobusuku bakhona. Nalapha uSomnini wangilalela, wangathanda ukunirhayila.


text:
Nje-ke uSomnini wathi kimi: “Sikima uthathe ikhambo lakho urhole abantu ukuze bangene bathumbe inarha engayifungela kiboyihlomkhulu kobana ngizabanikela yona.”


text:
Alo-ke wena Israyeli, yini efunwa nguSomnini uZimakho ngaphandle kobana wesabe uSomnini uZimakho, ukhambe eendleleni zakhe zoke, uthembeke kuye, umlotjhe ngehliziywakho yoke nangomphefumulwakho woke,


text:
khonapho uSomnini bekasoloko abeke ihliziywakhe kiboyihlomkhulu bewakhetha iinzukulwana zabo, okutjho nina, phakathi kwezizwe zoke njengombana kunjalo namhlanje.


text:
USomnini uZimenu unguZimu ongaphezu kwabozinyana, yiKosi yamakhosi, uZimu omkhulu, onamandla nosabekako, ongenzi izinto ngokukhetha ibala nongafunjathiswako.


text:
Aboyihlomkhulu behlela eGibhide bamatjhumi alikhomba wabantu. Nje-ke gadesi uSomnini uZimenu unenze naba banengi njengeenkwekwezi zomkayi.


text:
Ngalokho khathalelani uSomnini uZimenu, nigcine iimfanelo zakhe, okutjho iimiso zakhe, imithethwakhe, kanye nemiyalwakhe ngaso soke isikhathi.


text:
Yazini-ke namhlanje bona abantwabenu abazi begodu azange babone ukukhalima kwakaSomnini uZimenu, kodwana nina niyabazi ubukhulu bakhe, isandla sakhe esinamandla kanye nesiphanga sakhe.


text:
Iye, niyawazi amatshwayo kanye nezenzo zakhe azenza ekabeni yeGibhide kuFaro ikosi yakhona nenarhenakhe yoke;


text:
nalokho akwenza ebuthweni leGibhide, eenjomaneni neenkaraneni zalo lokha nagubuzesa ibuthwelo ngamanzi welwandle lomGaba nalinigijimisako nangendlela uSomnini alibhubhisa nya ngayo njengombana nazi namhlanje.


text:
nokobana yenzani kuDatani no-Abiramu amadodana ka-Eliyabu umsa kaRubeni lokha iphasi livula umlomalo bonyana libaginye nemindenabo, amatendabo nakho koke okuphilako okwabalandelako, phakathi kwawo woke ama-Israyeli.


text:
gcinani yoke imiyalo enginiyala ngayo namhlanje. Qinani idolo, ningene nithumbe inarha eniyamela kiyo ukuyithatha bona ibe ngeyenu


text:
ukuze niphile isikhathi eside endaweni uSomnini ayifungela kiboyihlomkhulu bona uzabanikela yona kanye neenzukulwana zabo. Leyo-ke yinarha egeleza ibisi neliju.


text:
Ngambala, inarha eningena kiyo kobana niyithumbe ayifani neGibhide eniphuma kiyo, lapha benitjala khona imbewenu kwanga sivande semirorho, niyisezela ngokumodza edakeni;


text:
Kuyinarha etjhejwa nguSomnini uZimenu, amehlwakhe ahlala akiyo ukusuka ekuthomeni komnyaka bekube sekupheleni kwawo.


text:
Nakube ngambala nizakulalela imiyalo kaSomnini enginiyala ngayo namhlanje, ukobana nikhathalele uSomnini uZimenu, nimlotjhe ngeenhliziyo zenu zoke nangemiphefumulwenu yoke,


text:
yena wathembisa bonyana uzakunisa izulu enarhenenu ngesikhathi esifaneleko: izulu lokuthoma nelamuva. Nizakubulunga ikoroyi, iwayini namafuthenu we-oliva;


text:
ngombana itukuthelo kaSomnini izakuvutha phezu kwenu, ivale amazulu ukuze izulu lingasana, inarha ingasakhiqiza ukudla bese nibhubha masinyana enarheni ehle uSomnini aninikele yona.


text:
Ngalokho bekani amezwami la eenhliziyweni zenu nemiphefumulwenenu; niwabophelele abe njengenyongo ezandleni zenu nanjengomkhala eenhloko zenu abe sikhumbuzo.


text:
Niwafundise abantwabenu, nikhulume ngawo naniditjhileko emizinenu, nanikhambako endleleni, nanilalako nalokha nanivukako.


text:
ukuze amalangenu newabantwabenu ande endaweni uSomnini ayifungela kiboyihlomkhulu ukubanikela yona ikani kusaphilwa.


text:
Naniwulonda ngokupheleleko woke umyalo enginiyala bona niwenze, nikhathalele uSomnini uZimenu, nikhambe eendleleni zakhe zoke benikakarele kuye,


text:
khona-ke uSomnini uzokuqotjha zoke izizwezi phambi kwenu, nina niphange izizwe ezikulwezo nezinamandla kunani.


text:
Yoke indawo lapha inyawo lenu ligadanga khona izakuba ngeyenu; umkhawulwenu uzakuthoma erhalawumbeni ngesewula uphelele eLibhanoni ngetlhagwini begodu usuke emlanjeni iYufrathe ngepumalanga ukuya elwandle elingetjingalanga.


text:
Akunamuntu ozakghona ukujamelana nani; uSomnini uZimenu uzakubeka ukwesabeka nevalo lenu phezu kwayo yoke inarha enibeka kiyo inyawo lenu njengombana anithembisa.


text:
amanikelela, naningalaleli imiyalo kaSomnini uZimenu, niphambuke endleleni enginiyale ngayo namhlanje, kobana nidlhemadlheme ngemva kwabosingazimu beendawezi.


text:
Lokha uSomnini uZimenu aniletha enarheni eningena kiyo kobana niyithumbe, nizakubeka isibusiso entabeni iGerizimu nibeke amanikelela entabeni i-Ebali.


text:
(Iintabezi zingaphetjheya kweJordani ngetjingalanga, zifulathele indlela eya ngetjingalanga, enarheni yamaKanana ahlala emrhobeni weJordani. Iintabezi zingaphetjheya kweGiligali eduze nemithi emikhulu yeMore.)


text:
Lokha naniyama iJordani kobana ningene nithumbe inarha uSomnini uZimenu aninikela yona nalokha naniyithathako benihlale kiyo,


text:
Nanzi iimiso nemithetho enizayenza ngokutjheja enarheni uSomnini uZimu waboyihlomkhulu aninikele yona kobana niyithumbe, imihla yoke yokuphila kwenu endaweni leyo.


text:
Nitjhabalalise ngokupheleleko zoke iindawo lapha izizwe enizoziqotjha zilotjhela khona abosingazimu bazo eentabeni eziphakemeko, phezu kwemibundu nangaphasi komunye nomunye umuthi ohlaza.


text:
Nizakubhuruza ama-aldarazo, niphadlhe namatjazo akhethekileko. Godu tjhisani imifanekiswazo yabo-Atjhera, nikghunule iinthombembazwa zabosingazimu bazo. Iye, nitjhabalalise ibizo labosingazimabo endaweni leyo.


text:
kodwana akube sendaweni ezakukhethwa nguSomnini uZimenu hlangana kwazo zoke iinkoro zenu, kobana ijamise ibizo layo lapho belidunyiswe khonapho. Lapho kulapha nizakuza khona bona nibuze intando kaZimu,


text:
nilethe lapho imihlabelwenu yokutjhiswa neyetjhebiswano, kwetjhumi neminikelwenu ekhethekileko, iminikelwenu yeenthembiso neyesihle, namazibulo weenkomo, wezimvu neweembuzi zenu.


text:
Nigome khonapho phambi kwakaSomnini uZimenu, nijekezele, nina nemindenenu, ngayo yoke imisebenzi yezandla zenu uSomnini uZimenu anibusisa ngayo.


text:
Kodwana lokha naniyama iJordani, nihlale enarheni uSomnini uZimenu aninikela yona bona niyithumbe, nalokha aninikela ukuphumula ezitheni zenu zoke zombelele ukuze nihlale niphephile,


text:
nasele nazi indawo uSomnini uZimenu ayikhethileko kobana ibizo lakhe lijanyiswe lapho, khona-ke nizakuletha koke enginiyale ngakho: imihlabelwenu yokutjhiswa neyetjhebiswano, kwetjhumi kwenu neminikelo ekhethekileko, nayo yoke imihlabelo yeenthembiso enayithembisa kuSomnini.


text:
Nijekezele phambi kwakaSomnini uZimenu, nina, amadodana namadodakazenu, iinceku neencekukazi zenu kanye namaLevi asemadorobhenenu ngombana wona akanasabelo namkha ilifa phakathi kwenu.


text:
kodwana akube sendaweni ekhethwe nguSomnini kenye yeenkoro zenu kwaphela. Lapho-ke nizanikela khona imihlabelwenu yokutjhiswa benenze khonapho koke enginiyala ngakho.


text:
Nokho ningahlaba benigome inyama kinamkha ngiyiphi yamadorobhenu, kube ngendlela enithanda ngayo, kuye ngeembusiso eniziphiwe nguSomnini uZimenu, ongakahlambuluki nohlambulukileko angagoma inyama leyo njengombana benizakwenza nakugonywa itsephe nehlangumataka.


text:
Ningalingi nigomele ngemadorobhenenu kwetjhumi kwesivuno senu sekoroyi, sewayini kanye nesamafutha we-oliva, namkha amazibulo weenkomo zenu namkha wezimvu neembuzi namkha omunye nomunye umnikelo wenu weenthembiso enawuthembisako namkha iminikelo yesihle namkha iminikelo ekhethekileko.


text:
Gomelani koke lokho phambi kwakaSomnini uZimenu endaweni ezakukhethwa nguSomnini uZimenu, nina namadodana namadodakazenu, iinceku neencekukazi zenu kanye namaLevi ahlala emadorobhenenu. Nijekezele phambi kwakaSomnini uZimenu ngayo yoke imisebenzi yezandla zenu.


text:
Lokha uSomnini uZimenu andisa imikhawulwenu njengombana anithembisile, indawo ayikhethileko kobana ajamise ibizo lakhe lapho, ingahle ibe kude nani. Nakube kunjalo bese nikhanukela inyama khulu, khona-ke ningayigoma ngesikhathi soke eniyikhanuka ngaso. Ningahlaba nanyana ngiyiphi yeenkomo, yezimvu namkha yeembuzi zenu eniziphiwe nguSomnini. Nigomele inyama leyo ngemadorobhenenu njengombana nginiyalile kube ngendlela nifuna ngayo.


text:
Ningayigoma njengombana kugonywa itsephe nehlangumataka. Woke umuntu, ohlambulukileko nongakahlambuluki angagoma.


text:
Naningagomi iingazi nenza kuhle phambi kwakaSomnini, yeke koke kuzanikhambela kuhle nina neenzukulwana zenu.


text:
Kodwana iminikelo ekhethekileko eninayo, neminikelwenu yesithembiso nizayithatha niye nayo endaweni ekhethwe nguSomnini.


text:
Nikelani inyama neengazi zemihlabelwenu yokutjhiswa e-aldarini lakaSomnini uZimenu. Iingazi zeminikelwenu yetjhebiswano nizithululele e-aldarini lakaSomnini, kodwana inyama yona ningayigoma.


text:
Tjhejani ukwenza woke amezwi enginiyala ngawo ukuze koke kunikhambele kuhle, nina neenzukulwana zenu nini nanini ngombana nizabe nenza okuhle nokulungileko phambi kwakaSomnini uZimenu.


text:
Lokha uSomnini uZimenu nakabhubhisa izizwe eziphambi kwenu eniyokungena nithumbe inarhazo benihlale kiyo,


text:
tjhejani kobana ningathi ngemva kobana sezibhujisiwe, nilandele imikhubazo. Nizakubambeka esifwini lokha nanikhamba nibuza ngabosingazimu bazo nithi: “Izizwezi bezilotjha njani abosingazimu bazo? Nathi sifuna ukwenza njengazo nasilotjha uSomnini.”


text:
Ningenzi njalo kuSomnini uZimenu ngombana izizwezo zenze kibosingazimu bazo isinyenyiso uSomnini asizondako! Zathuwelela kangangobana zabe zatjhisa amadodana namadodakazazo ngomlilo njengomnikelo kibosingazimu bazo.


text:
Kungenzeka bonyana kuvuke umphorofidi phakathi kwenu, namkha umbhudangi wamabhudango anibonise itshwayo namkha isimangaliso


text:
bese itshwayelo namkha isimangalisweso siyenzeka begodu ngemva kwalokho athi: “Asilandeleni abozinyana sibalotjhe.”<br/>Nakube labo bozinyana, akusinguZimu enimaziko,


text:
ningalaleli amezwi womphorofidi namkha wombhudangi loyo ngombana uSomnini uZimenu uyanizizinya ukubona bonyana nimkhathalela ngeenhliziyo zenu zoke nangomphefumulwenu woke na.


text:
Nizakulandela uSomnini uZimenu kwaphela benimesabe, nilonde imiyalwakhe, nilalele ilizwi lakhe, nimlotjhe benikakarele kuye kwaphela.


text:
Kodwana umphorofidi namkha umbhudangi wamabhudango loyo akabulawe ngombana unihlohlozele bona nihlubuke uSomnini uZimenu owanikhupha enarheni yeGibhide wanihlenga ekumbeni yobukhoboka. Uniyenge bona nisuke endleleni uSomnini uZimenu aniyala bona nikhambe ngayo. Ngalokho thanyelani ubumbi phakathi kwenu.


text:
Nakube umfowenu, indodana kanyoko namkha indodanakho nanyana indodakazakho namkha umfazakho oyintandokazi namkha umnganakho enimamathe nelimu, ukuyenga ngasese athi: “Namba siyokulotjha abozinyana.”<br/>Nakube labo bozinyana, akusinguZimu omaziko wena ngitjho naboyihlomkhulu


text:
kodwana khibe ngomunye wabosingazimu babantu abanibhodileko nanyana bangaba seduze namkha kude nani, ukusuka egumbini lomhlaba ukuya kelinye,


text:
Mkhandeni ngamatje abe afe ngombana ufune ukukuyenga kobana usuke kuSomnini uZimakho owakukhupha enarheni yeGibhide, ekumbeni yobukhoboka.


text:
kunabaphehli benturhu abaphuma bayokuyenga abahlali bedorobhabo bathi: “Nambani siyokulotjha abozinyana.”<br/>Nakube labo bozinyana, akusinguZimu enimaziko


text:
khona-ke nizakubuzisisa bese niyafunisisa nikhambe nibuza ngokuzimisela. Nakube ngambala nifunyana bona isinyenyisweso senzekile phakathi kwenu,


text:
bulalani nya abahlali bedorobhelo ngesabula, nirhayile ngokupheleleko loke idorobhelo nakho koke okukilo, ngitjho nefuyo yakhona yoke, niyibhubhise ngesabula.


text:
Buthelelani ipango yakhona niyibeke ekabeni yetatawu ledorobho, nitjhise idorobho nayo yoke ipangwalo njengomnikelo otjhiswa woke kuSomnini uZimenu. Idorobhelo lihlale liliqubi njalo lingabe lisakhiwa godu.


text:
Ningababaleli izinto ekufanele zirhayilwe ukuze uSomnini atjhuguluke ekuthukutheleni kwakhe. Uzakuba nomusa kini, anandise njengombana afunga kiboyihlomkhulu


text:
nakube nilalela ilizwi lakaSomnini uZimenu, nigcine yoke imiyalwakhe enginiyale ngayo namhlanje, nenze okuhle phambi kwakhe.


text:
Nina nibantwana bakaSomnini uZimenu, ngalokho ningazirhayi namkha nizigude ehloko ngebanga labahlongakeleko.


text:
Nina nisisizwe esicwengileko kuSomnini uZimenu begodu uSomnini unikhethe phakathi kwabo boke abantu abasebusweni bephasi kobana nibe ngebakhe.


text:
Kodwana ezihlukanisa iinqatha kabili kwaphela namkha ezetjisa kwaphela ningazigomi. Ikamela, umqasa nembila ziyetjisa kodwana azihlukanisi iinqatha kabili, ngalokho zisilaphele kini.


text:
Iwotji nayo ningayigomi ngombana ihlukanisa iinqatha kabili kodwana ayetjisi; isilaphele kini. Ningasithinti isidumbu sayo.


text:
imihlobo yabokholo, yoke imihlobo yamagubulu, iinciliba, yoke imihlobo yeenrhulurhulu, yoke imihlobo yamakhozi, abotlhame, amalanda, abonogolantethe, imihlobo yabodoyi, amagqovu nabonomaphelaphelana.


text:
Ningagomi ingcuba; inikeleni abatjhili abasemadorobhenenu kobana bazigomele yona. Nakungasinjalo niyithengisele imiqhamuka. Khumbulani bona nina nisisizwe esicwengileko kuSomnini uZimenu.<br/>Ningapheki imbuzana ngebisi lakanina.


text:
Thathani kwetjhumi kwenu kwekoroyi, iwayini namafutha we-oliva kanye namazibulo weenkomo, wezimvu neweembuzi zenu nikugomele phambi kwakaSomnini uZimenu endaweni azayikhetha kobana ajamise ibizo lakhe lapho. Ngaleyondlela nizakufunda ukwesaba uSomnini uZimenu soke isikhathi.


text:
Nakube ibanga lide khulu kini kobana ningafika endaweni uSomnini uZimenu ayikhethileko bona ajamise ibizo lakhe lapho bese nibhalelwa kuletha kwetjhumi lokha uSomnini uZimenu nanibusisako,


text:
khona nizayenana ngesiliva. Niyitjhubelele, nikhuphukele endaweni uSomnini uZimenu ayikhethileko leyo,


text:
bese niyigomele lapho ngokuthenga namkha yini eniyithandako, iinkomo, izimvu, iwayini namkha utjwala, nanyana yini eniyikhanukelako. Nibethe esimonyongwana lapho phambi kwakaSomnini uZimenu, nijekezele nina nemindenenu.


text:
Njalo ekupheleni kweminyaka emithathu nilethe koke kwetjhumi kwemikhiqizo yenu ngawo lowo mnyaka, nikukghubelele emadorobhenenu.


text:
AmaLevi anganasabelo nelifa phakathi kwenu, iinkhonzi kanye neentandani nabahlolokazi abasemadorobhenenu beze bazogoma babethe esimonyongwana. Ngaleyondlela uSomnini uZimenu uzanibusisa kiwo woke umsebenzi wezandla zenu eniwenzako.


text:
Nasi indlela enizakusula ngayo iinkolodo: Omunye nomunye okolodwako uzakusula lokho akukolodwa ngomunye umuntu. Angalandeleli umuntu loyo namkha umfowabo kobana amkhokhele ngombana ukusulwa kweenkolodo sele kumenyezelwe ebizweni lakaSomnini.


text:
Umqhamuka wona kumele ukukhokhele, kodwana usule nanyana ngisiphi isikolodo umfowenu akukoloda sona.


text:
Nanyana kunjalo akuzukuba nesichaka phakathi kwenu ngombana uSomnini uzonibusisa enarheni aniphe yona kobana ibe lilifa lenu,


text:
kwaphela nakube nilalela ilizwi lakaSomnini uZimenu, niyelele ukwenza yoke imiyalo enginiyala ngayo namhlanje.


text:
Ngambala uSomnini uZimenu uzanibusisa njengombana anithembisa. Izizwe ezinengi zizokugogela kini kodwana nina ningagogeli litho kizo, nilawule izizwe ezinengi kodwana zona zinganilawuli.


text:
Nakube kunesichaka phakathi kwenu, esingomunye wabafowenu, kinamkha ngiliphi lamadorobhenu enarhenenu eniyiphiwe nguSomnini uZimenu, ningaqinisi iinhliziyo zenu nirhunyeze izandla zenu kumfowenu ochakileko,


text:
Yelelani kungabi nobumenemene eenhliziywenu zenu bese nithi: “Afe-ke, umnyaka wekhomba wokusulwa kweenkolodo sele useduze!” Bese ninyokoloza umfowenu ochakileko ngelihlo elimbi, ningamnikeli litho. Uzakulila ngani kuSomnini, lokho kube sisono kini.


text:
Mupheni nitjhaphulukile, ningamnikeli ngeenhliziyo ezigugunekako ngombana uSomnini uZimenu uzanibusisa kiwo woke umsebenzenu nakikho koke enitlama ukukwenza.


text:
Abadududu angeze baphela enarheni, ngalokho ngiyaniyala bona nivule izandla zenu ngokupheleleko namukele umfowenu, okutjho otlhagako kanye nodududu enarheni.


text:
Nakube umfowenu, okuyindoda namkha umfazi omHebheru, azithengisa kuwe bona akukhonze, uzakusebenzela iminyaka esithandathu bese kuthi emnyakeni wekhomba umtjhaphulule kuwe.


text:
kodwana mtshayele ngokutjhaphulukileko ezimvini neembuzini, umabele eselelweni nebutlhodlhelweni bakho ukuya ngendlela uSomnini uZimenu akubusise ngayo.


text:
Khumbula bonyana benimakhoboka enarheni yeGibhide, nje-ke uSomnini uZimenu wanihlenga, ngalokho ngiyakuyala-ke ngamezwi la namhlanje.


text:
Kodwana nakube umuntu loyo athi akazukusuka kuwe ngombana akuthanda wena nomndenakho begodu ahlezi kamnandi nawe,


text:
yeke uzakuthatha isungulo umthumbuselele indlebe ngalo emnyango bese uba sisebenzi sakho sanini nanini. Nesisebenzini esimfazi uzakwenza soneso.


text:
Kungabi nzima kuwe ukumtjhaphulula simahla bonyana akhambe ngombana ukusebenzele iminyaka esithandathu ngesiquntu senani lokuqatjhwa kwesisebenzi. Ngalokho uSomnini uZimakho uzakubusisa kikho koke okwenzako.


text:
Hlukaniselani uSomnini uZimenu woke amazibulo aduna weenkomo, izimvu neembuzi zenu. Kungabi nomsebenzi eniwenza ngamazibulo aziinkunzana namkha nirhune amazibulo wezimvu neembuzi zenu.


text:
Kodwana nakube amazibulo lawo anomphambo, kungaba kuhluza namkha ukuphophala namkha kungaba sizila sananyana yini, ningawanikeli kuSomnini uZimenu.


text:
Agomeleni ngemadorobhenenu; abahlambulukileko nabangakahlambuluki ngokufanako abagome njengombana kwenziwa nakuyitsephe namkha ihlangumataka.


text:
Gcinani inyanga ka-Abibi, nenzele uSomnini uZimenu iPhasika ngombana ngenyanga ka-Abibi uSomnini uZimenu wanikhupha eGibhide ebusuku.


text:
Nizakuhlabela uSomnini uZimenu iPhasika eenkomeni, ezimvini neembuzini zenu endaweni ezakukhethwa nguSomnini kobana ajamise ibizo lakhe lapho.


text:
Ningaligomi ngesikwa esinengumelo. Ligomeni amalanga alikhomba ngesikwa esinganangumelo, isikwa esinikhumbuza igandelelo ukuze kiwo woke amalanga wokuphila kwenu nikhumbule ilanga enaphuma ngalo eGibhide nirhabile.


text:
Kungabi nehlama enengumelo phakathi kwenu kiyo yoke imikhawulwenu amalanga alikhomba. Inyama eniyihlabe ntambama elangeni lokuthoma, ingahlali bekuse.


text:
ngaphandle kwendawo ezakukhethwa nguSomnini uZimenu, bona ajamise ibizo lakhe lapho. Nizakuhlaba iPhasika lapho ntambama nakutjhinga ilanga ngesikhathi enaphuma ngaso eGibhide.


text:
Nipheke inyama yakhona niyigomele endaweni ezakukhethwa nguSomnini uZimenu bese ekuseni nibuyele lapha nihlala khona.


text:
Nizakugoma isikwa esinganangumelo amalanga alikhomba bese elangeni lekhomba nenzele uSomnini uZimenu umgidi omkhulu. Nje-ke mhlokho ningawuthinti umsebenzi.


text:
Nigidinge umnyanya weemVeke kuSomnini uZimenu ngokunikela ngomnikelo wesihle ukuya ngendlela uSomnini uZimenu anibusise ngayo.


text:
Nijekezele phambi kwakaSomnini uZimenu, nina namadodana namadodakazenu, amakhoboka namakhobokakazenu, amaLevi asemadorobhenenu, iinkhonzi, iintandani kanye nabahlolokazi abaphakathi kwenu, endaweni ezakukhethwa nguSomnini uZimenu bona ajamise ibizo lakhe lapho.


text:
Gidingani umnyanya wemiTlhatlhana amalanga alikhomba lokha nanibutha eselelweni nebutlhodlhelweni benu.


text:
Yenamani ngomnyanyenu lowo, nina namadodana namadodakazenu, amakhoboka namakhobokakazenu, amaLevi, iinkhonzi, iintandani nabahlolokazi abaphakathi kwamadorobhenu.


text:
Gidingani umnyanya kaSomnini uZimenu amalanga alikhomba endaweni ezakukhethwa nguSomnini ngombana uzanibusisa kiyo yoke imikhiqizwenu nakiyo yoke imisebenzi yezandla zenu ukuze nename noke.


text:
Kuzakuthi kathathu ngomnyaka boke abaduna benu bavele phambi kwakaSomnini uZimenu endaweni azayikhetha: ngomnyanya wesiKwa esinganaNgumelo, emnyanyeni weemVeke nemnyanyeni wemiTlhatlhana. Ningaveli phambi kwakaSomnini nimkhonoze,


text:
kodwana woke umuntu akanikele ngendlela akghona ngayo ukuya ngesibusiso sakaSomnini uZimenu ambusise ngaso.


text:
Khethani abagwebi neenkhulu kiwo woke amadorobhenu uSomnini uZimenu anipha wona ukuya ngeenkoro zenu bese bagweba abantu ngeengwebo ezinokulunga.


text:
Ningahlanakeli ubulungiswa, ningakhethi ubuso, ningamukeli ukufunjathiswa ngombana ukufunjathiswa kuphophaza amehlo wohlakaniphileko bese kwenza abaneqiniso babe bakhohlisi.


text:
Ningahlabeli uSomnini uZimenu ikomo, imvu nembuzi enomphambo, nanyana kungaba sisici bani ngombana lokho kusinyenyiso kuSomnini uZimenu.


text:
Nakube phakathi kwenu, emadorobhenenu eniwaphiwe nguSomnini uZimenu, kufunyaneka indoda namkha umfazi owenza ubumbi phambi kwakaSomnini uZimenu ngokwephula isivumelwano sayo,


text:
abe adlhemadlheme ngemva kwabosingazimu abalotjhe namkha akhothamele ilanga namkha inyanga nanyana ngiyiphi yeenkwekwezi emkayini, engayala bona ningakwenzi,


text:
bese niyabikelwa namkha niyezwa ngalokho, khona-ke nizakubuzisisa kuhle. Nakube kuliqiniso bona mbala isinyenyisweso senzakele kwa-Israyeli,


text:
Uzakubulawa ngesiqiniseko sabofakazi ababili namkha abathathu. Umuntu angeze abulawa nakube kunofakazi oyedwa.


text:
Nabambulalako isandla sabofakazi sizakuba ngesokuthoma bese ngemva kwalapho kulandele isandla sabo boke abantu. Ngalokho nizabe nithanyela ubumbi phakathi kwenu.


text:
Nakube kuvela umlandu okumele uwugwebe omalungana nokubulalana, wamalungelo womthetho, newokulimazana, okutjho nanyana kungaba mlandu onjani emadorobhenenu, ufumane bonyana ubudisi kuwe, kuzakufanela bona wenyuke uye endaweni ezakukhethwa nguSomnini uZimakho,


text:
uye kubaphristi bamaLevi nakumgwebi osesikhundleni emihleni leyo. Uzakubonisana nabo, bazakuhlahla ekwenzeni isiqunto.


text:
Wenze njengokweseluleko sabo endaweni leyo ezakukhethwa nguSomnini. Yelela ukwenza koke abakuyale ngakho.


text:
Iye, uhlale emyalweni abakululeke ngawo nequntweni abakunikele lona. Ungaphambukeli ngesigomeni namkha ngesinceleni emezwini wesigwebo sabo abakunikela sona.


text:
Umuntu ozitjhayako angalaleli umphristi olotjha phambi kwakaSomnini uZimakho endaweni leyo, namkha ongalaleli umgwebi, akabulawe. Ngalokho uzabe uthanyela ubumbi kwa-Israyeli.


text:
Lokha nanifika enarheni eniyinikelwa nguSomnini uZimenu bese niyayithumba benihlale kiyo, nje-ke nizakuthi: “Kwanjesi khona asizikhetheleni ikosi ezakubusa phezu kwethu njengezizwe zoke ezisibhodileko.”


text:
Nakunjalo kufanele niqiniseke bonyana ikosi enizayibeka leyo iba ngekhethwe nguSomnini uZimenu. Akube ngomunye hlangana nabafowenu. Anikavunyelwa ukubeka iphandle phezu kwenu nokwenza elingasimfowenu.


text:
Kwaphela yena-ke akukameli azandisele iinjomani namkha abangele bona ibutho lakhe libuyele eGibhide kobana kwandiswe iinjomani njengombana uSomnini bekathe kini: “Ningasalibeka eGibhide.”


text:
Angabi nabafazi abanengi ngombana ihliziywakhe izakuhlubuka begodu angazandiseli isiliva negolide elinengi.


text:
Nasele ahlezi esihlalweni sakhe sobukhosi, uzazitlolela isithunzi somthetho lo encwadini, athathele kileyo ekubaphristi bamaLevi,


text:
ayiphathe kuye, ayifunde imihla yoke yokuphila kwakhe ukuze afunde ukwesaba uSomnini uZimakhe ngokugcina woke amezwi womthetho lo begodu enze neemiswezi.


text:
Nakube wenza njalo angeze aziphakamisa kubafowabo begodu angeze aphambukele ngesigomeni namkha ngesinceleni emiyalweni. Uzakuphatha isikhathi eside embuswenakhe, yena nabantwabakhe kwa-Israyeli.


text:
Abaphristi bamaLevi, okutjho yoke ikoro yamaLevi, ayizukuba nesabelo namkha ilifa kwa-Israyeli. Ilifa labo liminikelo ekhethekileko kuSomnini, ngilokho abamele bakugome.


text:
Iminikelo ekhethekileko izakuba lilungelo labaphristi elibuya ebantwini abaletha imihlabelo, okungaba ziinkomo, izimvu namkha iimbuzi. Umphristi osebenza e-aldarini uzakunikelwa umkhono, imihlathi emibili nomrhoru.


text:
Iinthelo zokuthoma zekoroyi yenu, zewayini lenu nezamafuthenu we-oliva kanye noboya bokuthoma bezimvu zenu nikunikele umphristi.


text:
USomnini uZimakho ukhethe uLevi hlangana neenkoro zenu kobana abe yincekwakhe elotjha ebizweni lakhe, yena namadodanakhe nini nanini.


text:
UmLevi obuya lapha aqube khona kinamkha ngiliphi lamadorobhenu kilo loke lakwa-Israyeli, angeza endaweni ekhethwe nguSomnini nanyana kunini nafunako.


text:
Lapho-ke angalotjha ebizweni lakaSomnini uZimakhe njengawo woke amaLevi wekhabo alotjha phambi kwakaSomnini.


text:
Uzakufumana isabelo sokugoma esilingana nesabafowabo, ngaphandle kwaleso asifumene ekuthengiseni kwakhe ipahlakhe.


text:
Lokha nanifika enarheni eniyiphiwa ngusomnini uZimenu, ningafundi ukwenza imikhuba enyenyisako yezizwezo.


text:
Phakathi kwenu kungafunyanwa umuntu otjhisa indodanakhe namkha indodakazakhe emlilweni njengomnikelo namkha umuntu osisangoma, osisanusi, omloyi, oyinyanga,


text:
Nanyana ngubani owenza lokhu, usinyenyiso kuSomnini begodu ngebanga lemikhuba enyenyisako leyo uSomnini uZimenu uqotjha izizwezo phambi kwenu.


text:
Izizwe enizoziphangezi, zilalela izanusi nezangoma, kodwana nina uSomnini uZimenu azange anivumele kobana nenze njalo.


text:
USomnini uZimenu uzanivusela umphorofidi onjengami phakathi kwenu, kubafowenu. Nguye okufanele nimlalele.


text:
Kuzakuba njengombana nanifuna uSomnini uZimenu eRhorebe ngelanga lomhlangano lokha nanithi: “Asisakwazi ukulalela umdumo welizwi lakaSomnini uZimethu nokubona umlilokazi lo ngombana sizokufa!”


text:
Ngizabavusela umphorofidi onjengawe phakathi kwabafowabo, ngibeke amezwami emlonyenakhe, abatjele koke engimyale ngakho.


text:
Nanyana ngubani ongeze alalela amezwami umphorofidi azabe awakhuluma ebizweni lami, mina ngokwami ngizakubona ukuqeda ngaye.


text:
Kodwana umphorofidi okhuluma ebizweni lami ngokuzitjhaya khibe angikamthumi, namkha okhuluma ebizweni labozinyana, akabulawe.”


text:
Ipendulo kukobana nakube umphorofidi ukhuluma ebizweni lakaSomnini bese lokho akutjhoko akwenzeki namkha akubi liqiniso, kuzabe kungasilo ilizwi elikhulunywe nguSomnini. Umphorofidi loyo uzabe akhuluma ngokuzitjhaya, yeke ningamesabi onjalo.


text:
Lokha uSomnini uZimakho narhayila izizwe aninikele inarhazo, niziqotjhe bese nihlala emadorobhenazo neenkumbeni zazo,


text:
Nizakulinganisa iindlela bese nihlukanisa kathathu umkhawulo wenarha uSomnini uZimenu aninikela yona bona ibe lilifa lenu ukuze nanyana ngubani obulala angakahlosi abalekele lapho.


text:
Umbulali angabalekela emadorobheni lawo asindise ipilwakhe kwaphela nakube ubulele omunye umuntu ngaphandle kwehloso begodu angakhange amzonde ngaphambilini.


text:
Isibonelo salokho kukulokha mhlambe umuntu naya ngehlathini nomunye umuntu ukuyokutheza iinkuni bese athi nagawula isigodo, ihloko yezembe itsomuke emphinini imadlhe umuntu loyo abe ahlongakale. Nakunjalo, obuleleko loyo angabalekela emadorobheni lawo kobana asindise ipilwakhe.


text:
Nakube idorobho lobuphephelo likude umbuyiseleli weengazi othukutheleko, lokha nagijimisa umbulali, uzambamba bese uyambulala, khibe akanamlandu wokubulawa ngombana umbulali bekangakamzondi ambuleleko loyo ngaphambilini.


text:
Yengezani amadorobho amathathu lawo ngamanye amathathu lokha uSomnini uZimenu nakhulisa umkhawulwenu njengombana afunga kiboyihlomkhulu. Iye, uzaninikela inarha yoke ayithembisa ukuyinikela aboyihlomkhulu, kwaphela nakube niyatjheja ukugcina yoke imiyalo enginiyala ngayo le namhlanje, kobana nikhathalele uSomnini uZimenu nokobana nikhambe eendleleni zakhe.


text:
Ngaleyondlela iingazi ezinganamlandu angeze zathululwa enarheni uSomnini uZimenu aninikela yona kobana ibe lilifa lenu. Nakungasinjalo umlandu wokuthuluka kweengazi uzakuba phezu kwenu.


text:
Nakube kunomuntu ozonda omunye, amlalele endleleni bese uyameqela, amumadlhe phasi abe ahlongakale, nje-ke umbulali loyo abalekele kelinye lamadorobho lawo,


text:
abaphathi bedorobho lapho abuya khona bazakuthumela bona azokuthathwa asiwe esandleni sombuyiseleli weengazi, abulawe.


text:
Ningamtlhuweli kodwana phelisani umlandu wokuthululwa kweengazi ezimsulwa kwa-Israyeli ukuze izinto zinikhambele kuhle.


text:
Ningatjhidisi isikhonkhwani sakamakhelwana esabekwa ngabadala elifeni eliyinarha enayabelwa nguSomnini uZimenu kobana ibe ngeyenu.


text:
Ningathathi ubufakazi bomuntu oyedwa emlandwini wokusolwa komuntu owenze ubulelesi namkha owone nganamkha ngimuphi umlandu. Akube nabofakazi ababili namkha abathathu ngaphambi kobana ningalalela umlandu lowo.


text:
bobabili njalo bazakuvela phambi kwakaSomnini, phambi kwabaphristi naphambi kwabagwebi abasesikhundleni ngesikhatheso.


text:
yenzani kuye lokho ebegade akuhlose ngomfowabo. Ngaleyondlela nizabe nithanyela ubumbi phakathi kwenu.


text:
Ilihlo lenu lingatlhuweli, akube yipilo ngepilo, ilihlo ngelihlo, izinyo ngezinyo, isandla ngesandla, inyawo ngenyawo.


text:
Lokha naniya epini niyokulwa nezitha zenu bese nibona iinjomani neenkarana nebutho elikhulu kunelenu, ningesabi ngombana uSomnini uZimenu owanikhupha enarheni yeGibhide unani.


text:
athi kilo: “Lalela Israyeli, namhlanje uze epini ukuzokulwa nezitha zakho. Ihliziywakho ayingadani, ungesabi ubaleke ngebanga levalo ngazo


text:
Iinkhulu zizakukhuluma nebutho zithi: “Nakube omunye wenu wakhe ikumba etja kodwana wangayivula, akabuyele ekumbenakhe. Nakungasinjalo uzakufela epini bese ivulwa ngomunye umuntu.


text:
Nakube omunye wenu utjele isidiribe kodwana wangagoma iinthelo zakhona, akabuyele ekhaya. Nakungasinjalo uzakufela epini bese omunye umuntu ugoma iinthelo zakhona.


text:
Nakube omunye wenu sele aveze indaba kodwana wangasathatha intombakhe leyo, akabuyele ekhaya. Nakungasinjalo uzakufela epini bese enye indoda izithathela intombakhe leyo.”


text:
Iinkhulu zizakuragela phambili nokukhuluma nebutho zithi: “Nakube omunye wenu unevalo entanyeni njengesirhwarhwa akabuyele ekhaya. Nakungasinjalo iinhliziyo zabafowabo zizakuphelelwa mamandla njengeyakhe.”


text:
Nakube ipendulwalo ingeyokuthula bese linivulela amasango, boke abangaphakathi kwalo bazanenzela umsebenzi okatelelako bese bayanisebenzela.


text:
Nizithathele abafazi nabantwana, ifuyo nakho koke okunye okungedorobheni, okutjho yoke ipango yalo. Nizibusise ngepango yezitha zenu leyo eniyiphiwe nguSomnini uZimenu.


text:
Kodwana emadorobheni wabantu uSomnini aninikela wona njengelifa lenu, ningatjhiyi litho eliphefumulako.


text:
Bhubhisani nya izizwe zamaRhithi nama-Amori, amaKanana namaPerizi, amaRhivi namaJebusi njengombana uSomnini uZimenu ayalile


text:
ukuze zinganifundisi imikhuba yazo enyenyisako eziyenza nazilotjha abosingazimu bazo bese niyona phambi kwakaSomnini uZimenu.


text:
Nanivimbezela idorobho isikhathi eside benilwe nalo ukuze nilithumbe, ningarhayili imithi yalo ngokuyikghedlha ngezembe, kodwana gomani iinthelo zayo, yeke ningayigawuli. Kanti imithi le sese ifana nabantu bonyana ningabeze niyivimbezele nayo na?


text:
Mimithi enaziko bona akusi ngegonywako kwaphela ekumele niyirhayile beniyigawule ukuze nivimbezele ngayo idorobho elilwa nani kufikela beliwe.


text:
Nakube enarheni eniyiphiwa nguSomnini uZimenu kobana ibe lilifa lenu, kufunyanwa umuntu abulewe, adindilize emmangweni, kungaziwa bonyana ubulewe ngubani,


text:
abaphathi benu nabagwebi benu bazakuza bafese balinganise ibanga eliphakathi komuntu obuleweko namadorobho aseduze.


text:
Abaphathi bedorobho eliseduze khulu nomuntu obuleweko bazakuthatha ithokazi elingazange khelibotjhelwe.


text:
Abaphathi bedorobho bazakwehlela nethokazelo emlanjaneni lapha kungalimeki namkha kutjaleke khona. Bazafese balephule intamo emlanjanenapho.


text:
Abaphristi abamadodana kaLevi bazakuza ngombana uSomnini uZimenu ubakhethile bona bamlotjhe bebabusise ebizweni lakhe. Ngibo ekumele babenelizwi lokha nakunokurarana namkha inturhu.


text:
Boke abaphathi bedorobho eliseduze khulu nomuntu obuleweko bazakuhlambela izandla ngehla kwethokazi elephulwe intamo emrhobeni,


text:
bafakaze bathi: “Izandla zethu azange zithulule iingazezi, ngitjho namehlwethu azange abone ukuthuluka kweengazokho.


text:
USomnini akathethelele abantu bakhe u-Israyeli, abahlengako; angabeki umlandu weengazi ezimsulwa phakathi kwabantu bakhe u-Israyeli.”<br/>Nje-ke bazakuthethelelwa emlandwini weengazi lowo.


text:
Ngalokho nizakutjhaphuluka emlandwini weengazi ezimsulwa. Ngaleyondlela nizakwenza okulungileko phambi kwakaSomnini.


text:
Lokha u-Israyeli naya epini ayokulwa nezitha zakhe, uSomnini uZimakhe azinikele ezandleni zakhe, azithumbe


text:
bese kuthi phakathi kwabathunjwa ubone isimomondiya somfazi osithandako nofuna ukusithatha bona sibe mkakho,


text:
ahlubule izambatho zakhe zobukhoboka, ahlale endlinakho alilele uyise nonina inyanga yoke. Ngemva kwalokho ungamngena-ke, ube yindodakhe, yena abe mkakho.


text:
Nakube ngemva kwesikhathi awusathokozi ngomfazi loyo, mtjhaphulule azikhambele aye lapha athanda ukuya khona. Awukavunyelwa ukumthengisa namkha wenane ngaye ngombana umrhubutjhile.


text:
Nakube indoda inabafazi ababili, omunye ayintandokazi omunye asisaliwakazi bese bobabili bambelethele abantwana, izibulo libe ngelesaliwakazi,


text:
mhlana yabela amadodanayo ilifa ingathathi indodana yentandokazi iyenze izibulo phezu kwendodana elizibulo yesaliwakazi.


text:
Ayamukele izibulo eliyindodana yesaliwakazi ngokuyinikela isabelo esibuyelelwe kabili kesomunye kwakho koke enakho ngombana imamandlayo wokuthoma. Ilungelo lobuzibulo ngelayo.


text:
Nakube indoda inendodana enekani netjhingako engalaleli ilizwi lakayise namkha lakanina, kuthi nanyana bayikhalima ingabalaleli,


text:
khona-ke uyise nonina bazayibamba bayilethe kubaphathi bedorobho lekhabo abasesangweni lendawo leyo.


text:
Bazakuthi kubaphathi: “Indodanethu le kazi inekani begodu iyatjhinga, ayilaleli ilizwi lethu. Isirhiribideli nesidakwa.”


text:
Nje-ke woke amadoda wedorobho azayikhanda ngamatje ibe ife. Ngalokho nizakuthanyela ubumbi phakathi kwenu. Woke u-Israyeli uzakuzwa bese uyesaba.


text:
isidumbu sakhe singahlali ubusuku boke sisesigodwenapho. Kodwana mbulungeni khona mhlokho ngombana umuntu ohlonywe esigodweni uthuweleliswe nguZimu. Ningasilaphazi inarhenu eniyiphiwa nguSomnini uZimenu kobana ibe lilifa lenu.


text:
Nakube akasiseduze nawe, namkha nakube awumazi, iragele kwakho, ihlale kwakho kufikela lapha umfowenu afuna ukutholatholiswa yona bese uyamtholatholisa-ke.


text:
Wenze soneso nangodumbanakhe, ngesambatho ngitjho nangananyana yini yomfowenu emlahlekeleko nawuyitholileko, ungagodli isizo lakho kuye.


text:
Ungathi nawubona udumbana namkha ikomo kamfowenu iphareme endleleni uyilise. Msize kobana niyivuse ijame godu.


text:
Umfazi angavunuli litho eliphathelene namadoda, nendoda ingembathi iimvunulo zabafazi ngombana nanyana ngubani owenza njalo usinyenyiso kuSomnini uZimenu.


text:
Nakwenzeka uzithele phezu kwesihlakana senyoni, kinamkha ngimuphi umuthi namkha equlwanini, sinamadzinyani namkha sinamaqanda khibe unina wakhona uhlezi phezu kwawo, ungathatha amaqanda namkha amadzinyani kodwana ulise unina.


text:
Tjhaphulula unina akhambe, kodwana abantwana ungazithathela bona ukuze kukukhambele kuhle nokobana uphile isikhathi eside.


text:
Nawakha ikumba etja, yakha nesirhodlwana seengodo phezu kwephahla layo ukuze ungaziletheli umlandu weengazi nakwenzeka bona kube nomuntu othi asephahlenapho amadlheke phasi.


text:
Ungatjali umhlobo omunye wembewu esidiribeni sakho. Nakungasinjalo zoke iinthelo zakhona zizakuba ngezendawo ecwengileko: isivuno ositjalileko kanye neenthelo zesidiribe.


text:
amsolele ngamanga, amlethele ibizo elimbi ngokuthi: “Ngithethe umfazi lo, ngathi nangimtjhidelako, ngafunyana bonyana akasese litlawu.”


text:
Nakwenzeka njalo yeke usomntazana nonomntazana bazakuthatha ubufakazi bobutlawu bakhe babuse kubaphathi bedorobho esangweni.


text:
Usomntazana uzafese athi kubaphathi: “Nginikele umrhali lo indodakazami bona ibe mkayo, nje-ke nangu akasathokozi ngayo.


text:
Usolele indodakazami ngamanga batjho uyifumene ingasese litlawu. Kodwana nginobufakazi napu obukhomba ubutlawu bendodakazami.”<br/>Bazakwendlala ingubo leyo phambi kwabaphathi bedorobho.


text:
bese bayihlawulise isiliva elikhilogremu nesiqunjwana bayinikele usomntazana ngombana ilethe ibizo elimbi phezu kwetlawu lakwa-Israyeli. Umntazana loyo uzakuba mkayo begodu angeze isabe isamtlhala ipilwayo yoke.


text:
khona-ke bazakuletha umntazana loyo esangweni lomuzi kayise bese amadoda wedorobho amkhande ngamatje abe afe ngombana wenze ubuhlola kwa-Israyeli ngokufeba emzini kayise. Ngalokho nizakuthanyela ubumbi phakathi kwenu.


text:
Nakube indoda ibanjwa ilele nomfazi wenye indoda, ababulawe bobabili njalo. Ngalokho nizakuthanyela ubumbi phakathi kwenu.


text:
baletheni bobabili njalo esangweni ledorobho, nibakhande ngamatje bebafe ngombana itlawelo azange lirhuwelele libawe isizo phezu kobana belingedorobheni. Indoda leyo yona irhubutjhe umfazi womunye umuntu. Ngalokho nizakuthanyela ubumbi phakathi kwenu.


text:
Kodwana nakube kusemmangweni, indoda ihlangane nomntazana oboniweko bese iyamgagadlhela, yindoda leyo kwaphela ezakubulawa.


text:
Nakulitlawelo lona ningalenzi litho. Itlawu alinamlandu wesibetho sokufa. Umlandu onje ufana nowalokha umuntu nasahlele bewabulala omunye umuntu


text:
ngombana uliragelele emmangweni; nanyana itlawu eliboniwekwelo lirhuwelele libawa isizo azange kube nomuntu olisizako.


text:
indoda leyo izakunikela usomntazana loyo isiliva engaphezu kwesiquntu sekhilogremu bese umntazana loyo uba mkayo ngombana imrhubutjhile. Ingabe isamtlhala epilwenayo yoke.


text:
Umntwana wephandle akazukungena ehlanganweni kaSomnini, ngitjho nesizukulwaneni sakhe setjhumi akakho ozakungena ehlanganweni kaSomnini.


text:
Akunamu-Amoni namkha umuMowabi ozakungena ehlanganweni kaSomnini, ngitjho nesizukulwaneni setjhumi. Iye, akunamuntu womndenabo ozakungena ehlanganweni kaSomnini nini nanini,


text:
ngombana azange banihlangabeze ngesikwa namanzi nanisendleleni lokha nanibuya eGibhide. Godu baqatjha uBhiliyamu umsa kaBhewori ngePetora eMesopotamiya kobana anithuke.


text:
USomnini uZimenu azange alalele uBhiliyamu, kodwana waphendula isithukweso saba sibusiso kini ngombana uSomnini uZimenu uyanithanda.


text:
Ninganyenyi umEdomu ngombana ngumfowenu, ninganyenyi umGibhide ngombana nakhe naba ziinkhonzi enarheni yekhabo.


text:
Nakube kunomuntu phakathi kwenu ongakahlambuluki ngebanga lokuzitsanyazela ebusuku, akaphumele ngaphandle kwekampa, angatjhideli eduze kwayo.


text:
Niphathe ingembo eenkhalini zenu enizakwemba ngayo umgodi nanizithumako bese naniqedako nidibizese uthuvi benu lobo,


text:
ngombana uSomnini uZimenu ukhamba phakathi kwenu ekampeni kobana anisindise abe anikele izitha zenu phambi kwenu. Ngalokho ikampenu kumele ihlanzeke ukuze uSomnini angakhambi abona ameswe wenu bese uyanifulathela.


text:
alihlale nani, libe phakathi kwenu, endaweni elizayikhetha hlangana namadorobhenu, lapha lithanda khona, ningaligandeleli.


text:
Ningalethi ikokhelo yengwadla namkha umrholo wenja ngekumbeni kaSomnini uZimenu kobana kukhokhelwe nanyana ngisiphi isifungo ngombana kokubili lokho kusinyenyiso kuSomnini uZimenu.


text:
Nakumqhamuka wona ungawubiza inzalo nawuwubolekako, kodwana umfowenu ungambizi inzalo nawumbolekako ukuze uSomnini uZimakho akubusise kikho koke okwenzako enarheni eningena kiyo bona niyithumbe.


text:
Lokha nawenza isithembiso kuSomnini uZimakho, ungadosi iinyawo nakumele usiphethe ngombana ngambala uSomnini uZimakho uzasifuna kuwe begodu kuzakuba sisono nawungasiphethiko.


text:
Okuthembise ngomlomakho, kulonde bewukwenze ngombana isithembisweso usenze kuSomnini uZimakho ngokuthanda kwakho.


text:
Lokha nawuya esidiribeni somunye umuntu, ungagoma usuthe amadiribe, kube ngendlela ofuna ngayo, kodwana ungaphathi umphako.


text:
Lokha nawungena esimini yekoroyi yomunye umuntu, ungakha iinqwambi ngesandla, kodwana ungayigwebi ngesegere.


text:
Nakube indoda ithatha umfazi ibe myenakhe, kuthi ngemva kwesikhathi izifumane ingasenakareko ngaye ngebanga lokobana ibone ubutjhophori kuye, kumele itlole incwadi yesahlukaniso imnikele yona esandleni, imkhuphe emzinayo.


text:
nayo izizwe inesicasucasu ngaye itlole incwadi yesahlukaniso imnikele yona esandleni beyimkhuphe emzinayo, namkha nakube iyahlongakala,


text:
indodakhe yokuthoma eyamtlhalako ayisenalungelo lokumthatha godu njengomkayo ngemva kobana arhubutjhiwe. Lokho kusinyenyiso phambi kwakaSomnini. Ningalethi umlandu enarheni uSomnini uZimenu aninikela yona bona ibe lilifa lenu.


text:
Nakube indoda iqeda ukuthatha, ingaphumi nepi namkha inikelwe nanyana ngimuphi umsebenzi okatelelako. Kumele itjhaphuluke ibe sekhaya umnyaka munye kobana ithokozise umkayo emthetheko.


text:
Kungabi nomuntu othatha ilitje lokugayela njengesibambiso ngitjho nanyana kungaba yimbokotho ngombana uzabe abambisa ngepilo.


text:
Nakube indoda ifunyanwa yeba omunye wabafowabo, okumumuntu wakwa-Israyeli bese yenane ngaye njengekhoboka namkha imthengise, yeke alibulawe iselelo. Ngalokho nizakuthanyela ubumbi phakathi kwenu.


text:
Yelelani bona nanisahlelwe likhwekhwe, nitjheje ukwenza ukuya ngakho koke abaphristi bamaLevi abanifundise ngakho. Tjhejani ukwenza ngendlela engayala ngayo abaphristabo.


text:
Nakutjhinga ilanga, uzambuyisela isibambiso sakhe ukuze akghone ukulala ngengubakhe leyo akuthokoze. Lokho kuzakuba kulunga kuwe phambi kwakaSomnini uZimakho.


text:
Ungagandeleli isisebenzi esiqatjhiweko esidobha phasi nesiswelako, nanyana kungaba ngomunye wabafowenu nanyana osikhonzi esisenarhenenu ngemadorobhenenu.


text:
Sikhokhele umrholwaso ilanga elinye nelinye ngaphambi kokutjhinga kwelanga ngombana sidududu, sithembele emrholweni lowo. Nakungasinjalo sizakulila ngawe phambi kwakaSomnini bese kuba sisono kuwe.


text:
Aboyise bangabulawa ngebanga labantwana, nabantwana abangabulawa ngebanga laboyise. Omunye nomunye uzakufela isono sakhe.


text:
Ningahlanakezeli ilungelo lesikhonzi namkha intandani. Godu ningathathi ingubo yomhlolokazi njengesibambiso.


text:
Khumbulani kobana benimakhoboka eGibhide, uSomnini uZimenu wanihlenga. Ngalokho ngiyaniyala bona nikwenze lokho.


text:
Nanivuna isivuno senu emasiminenu bese nikhohlwa isitjherefu emasiminapho, ningabuyeli niyosithatha; sizakuba ngesesikhonzi, intandani nomhlolokazi ukuze uSomnini uZimenu anibusise kiyo yoke imisebenzi yezandla zenu.


text:
Lokha nanitlhwara imithenu ye-oliva ningayitlhwarisisi; okusele lapho kuzakuba ngokwesikhonzi, intandani nomhlolokazi.


text:
Lokha nanivuna amadiribe wesidiribe senu, ningawaburuji ngemva kwalokho; azakuba ngewesikhonzi, intandani nomhlolokazi.


text:
Nakube amadoda ayararana bese aya ebandla, umgwebi abange umlandwawo, akhuphe omsulwa, asole onomlandu


text:
bese indoda enomlandu leyo kumele irithwe, umgwebi uzayibhambalalisa phasi irithwe phambi kwakhe kube mivuvu ekhambisana nomlandwayo.


text:
Ingarithwa imivuvu ematjhumi amane, kodwana kungadluli lapho. Namritha ukudlula lapho umfowenu lo, uzakuhlaziseka emehlwenenu.


text:
Nakube abafo bahlala ndawonye bese omunye wabo uhlongakala anganandodana, umfazi wohlongakeleko angaphakeli umuntu ongasingowomndeni, okutjho iphandle. Kumele aphakele umfowabo lendodakhe, amthathe abe mkakhe, agcine isiko kuye njengomrharibakhe.


text:
Indodana elizibulo ezakubelethwa, izakuba ngeyomfowabo ohlongakeleko ukuze ibizo lakhe lingasuswa kwa-Israyeli.


text:
Nakube indoda leyo ayithandi ukungena umkamfowabo, umkamfowabo uzakukhuphukela kubaphathi esangweni afike athi: “Umrharibami kazi uyala ukuvusa ibizo lomfowabo kwa-Israyeli. Akafuni ukugcina isiko kimapha.”


text:
Khona-ke umkamfowabo loyo uzakuya kuye phambi kwabaphathi afese amhlubulise ipatlagwana, amkhafulele ebusweni athi kuye: “Kuzakuba njalo endodeni engafuni ukuvusa umuzi womfowabo.”


text:
Nakube amadoda ayalwa bese umfazi wendodenye atjhidele bona alamulele indodakwakhe ebhudungelweko, atjhubelele indoda leyo ngepahlayo yangaphasi,


text:
Yibani nesilinganiso sinye seqiniso, okulilitje nethungana ukuze amalangenu ande enarheni uSomnini uZimenu aninikela yona.


text:
Kwathi lokha nanidiniweko begodu niphelelwe mamandla wanisahlela endleleni. Warhayila boke ebebasemuva, wangesaba uZimu.


text:
Ngalokho emva kobana uSomnini uZimenu aninikele ukuphumula ezitheni zenu zoke, enarheni uSomnini uZimenu aninikela yona bona ibe lilifa lenu, susani zoke iinkhumbuzo zaka-Amalekhi ngaphasi komthunzi welanga. Ningakhohlwa.


text:
Nawufika enarheni uSomnini uZimakho akunikela yona kobana ibe lilifa lakho bese uyayithumba, uhlale kiyo,


text:
uzakuthatha ezinye zazo zoke iinthelo zokuthoma zequlwanakho, ozivuna enarhenakho oyiphiwe nguSomnini uZimakho, uzifake ngesiqwebini, uye endaweni ezakukhethwa nguSomnini uZimakho kobana ajamise ibizo lakhe lapho.


text:
Uye kumphristi osesikhundleni ngesikhatheso, uthi kuye: “Ngimemezela ilangeli kuSomnini uZimakho kobana ngifikile enarheni uSomnini ayifungela kibobamkhulu kobana uzanginikela yona.”


text:
Uzakuvuma phambi kwakaSomnini uZimakho uthi: “Ubaba gade amAramiya onguzulani, wehlela eGibhide waba sikhonzi lapho, umndenakhe ulidlanzana. Lapho wanda waba sisizwe esikhulu, okutjho esinamandla nesinengi ngesibalo.


text:
Salila kuSomnini uZimu wabobamkhulu. USomnini wasizwa isililo sethu, wabona isizi lethu, ubudisi nokuhlunguphazwa kwethu.


text:
Wasikhupha eGibhide ngesandla esinamandla nangesiphanga sakhe, ngokwesabeka okukhulu, ngeembonakaliso nemikarisomraro.


text:
Qala-ke, gadesi ngiletha iinthelo zokuthoma zequlwani uSomnini anginikele yona.”<br/>Uzakubeka isiqwebu phambi kwakaSomnini uZimakho, ukhothame phambi kwakhe.


text:
Uzakujekezela kibo boke ubuhle obenzelwe nguSomnini uZimakho wena nomndenakho, umLevi kanye nesikhonzi esikhonze phakathi kwenu.


text:
Nasele uqede ukukhokha koke kwetjhumi kwesivuno sakho emnyakeni wesithathu, okumnyaka wokwetjhumi ukunikele umLevi, isikhonzi, intandani nomhlolokazi ukuze bagome basuthe edorobheni lakho.


text:
Nje-ke uzakuthi phambi kwakaSomnini uZimakho: “Ngisisusile isipho esikhethekileko endlinami, khulukhulu ngisinikele umLevi, isikhonzi, intandani kanye nomhlolokazi ukuya ngayo yoke imiyalo uSomnini angiyale ngayo, azange ngeqe namunye godu azange ngiyikhohlwe.


text:
“Azange ngigome kokwetjhumi nangizilileko;<br/>azange ngisuse ingcenye yakhona nangisasilapheleko;<br/>azange ngiphahle ngengcenye yakhona kwabafileko.<br/>“Ngilalele ilizwi lakaSomnini uZimami. Ngenze koke engikuyalwe nguSomnini.


text:
USomnini akaqale asendawenakhe ecwengileko, ezulwini bese abusise abantu bakhe u-Israyeli kanye nequlwani uSomnini asinikele yona njengombana uSomnini afunga kibobamkhulu, inarha egeleza ibisi neliju.”


text:
Namhlanje uSomnini uZimenu uyaniyala kobana nenze iimiso nemithetho le. Ngalokho tjhejani niyenze ngeenhliziyo zenu nangemiphefumulwenu epheleleko.


text:
Nivumile namhlanje kobana uSomnini unguZimenu, nathi nizokukhamba eendleleni zakhe, nilonde iimiso zakhe nemiyalwakhe kanye nemithethwakhe, nilalele ilizwi lakhe.


text:
USomnini naye umemezele namhlanje bona nisisizwe esingesakhe njengombana anithembisile. Ngalokho londani yoke imiyalwakhe.


text:
USomnini uzaniphakamisa ngaphezu kwazo zoke izizwe azidalileko, ngokudunyiswa, ngokwaziwa nangokuhlonitjhwa. Nizakuba babantu abacwengileko kuSomnini uZimenu njengombana akhulumile.


text:
UMosi ngokusekelwa baphathi bakwa-Israyeli wayala abantu ngamezwi alandelako:<br/>Gcinani yoke imiyalo enginiyala ngayo namhlanje.


text:
Mhlana niyama iJordani niya enarheni uSomnini uZimenu aninikela yona, zilungiseleleni ukubeka amatje amakhulu nokuwatjhatjha ngepembe,


text:
ukuze nitlole phezu kwawo woke amezwi womthetho lo. Lokho nikwenze naniyamako kobana ningene enarheni uSomnini uZimenu aninikela yona, inarha egeleza ibisi neliju, njengombana uSomnini uZimu waboyihlomkhulu anithembisa.


text:
Nasele niyame iJordani, nizakubeka amatje enginiyale ngawo namhlanje la, entabeni i-Ebali, niwatjhatjhe ngepembe.


text:
Nizakwakhela uSomnini uZimenu i-aldari lamatje angakabazwa, nenzele uSomnini uZimenu iminikelo yokutjhiswa kilo.


text:
Yenzelani lapho iminikelo yetjhebiswano, nigomele khonapho benijekezele phambi kwakaSomnini uZimenu.


text:
UMosi ngokusekelwa baphristi bamaLevi wathi kiwo woke ama-Israyeli ngamezwi alandelako: Thulani nithi du, nilalele nina ma-Israyeli: Namhlanje sele nibabantu bakaSomnini uZimenu.


text:
Nasele niyame iJordani, iinkoro ezilandelako zizakujama e-aldarini ngehlangothini lentaba iGerizimu lokha nakumenyezelwa iimbusiso: bakwaSimiyoni, bakwaLevi, bakwaJuda, bakwa-Isakari, bakwaJosefa nebakwaBhenjamini.


text:
Iinkoro ezilandelako zizakujama e-aldarini ngehlangothini lentaba i-Ebali lokha nakumenyezelwa amanikelela: bakwaRubeni, bakwaGadi, bakwa-Atjhere, bakwaZebuloni, bakwaDani nebakwaNafitali.


text:
“Akanikelelwe umuntu obaza namkha obumba isithombe bese asijamise ngemsitheleni, okuyinto eyenziwe ngezandla zakasosino. Lokho kusinyenyiso kuSomnini.”<br/>Boke abantu bazakuphendula bathi: “Amen!”


text:
“Akanikelelwe umuntu ohlanakezela ilungelo lesikhonzi, lentandani nelomhlolokazi.”<br/>Boke abantu bazakuthi: “Amen!”


text:
“Akanikelelwe umuntu olalana nomkayise ngombana wembule ubuze bomkayise.”<br/>Boke abantu bazakuthi: “Amen!”


text:
“Akanikelelwe umuntu olalana nodadwabo, kungaba yindodakazi kayise namkha indodakazi kanina.”<br/>Boke abantu bazakuthi: “Amen!”


text:
“Akanikelelwe umuntu owamukela ukufunjathiswa kobana abulale umuntu, ngokwenza njalo athulule iingazi ezimsulwa.”<br/>Boke abantu bazakuthi: “Amen!”


text:
Nanilalela ilizwi lakaSomnini uZimenu, niyelela ukwenza yoke imiyalwakhe enginiyala ngayo namhlanje, uSomnini uZimenu uzoniphakamisa ngaphezu kwazo zoke izizwe zephasi.


text:
Kuzakubusiswa iimbeletho zenu, iinthelo zequlwanenu, inzalo yeenlwana zenu: Iinkomo, izimvu neembuzi zenu zizakwanda.


text:
USomnini uzakwenza bonyana izitha zenu ezinivukelako zihlulwe phambi kwenu, zizanisahlela ngandlelanye, zibaleke phambi kwenu ngeendlela ezilikhomba.


text:
USomnini uzakuvulela iimbusiso phezu kweenlulu zenu nakikho koke enikwenzako. Iye, uzanibusisa enarheni aninikela yona.


text:
USomnini uzanijamisa njengesizwe esicwengileko kuye njengombana afunga kini, iye, nanigcina imiyalo kaSomnini uZimenu benikhambe eendleleni zakhe.


text:
USomnini uzanandisela ipumelelo: Nizakuba nabantwana abanengi, ifuyo enengi neenthelo ezinengi zequlwani enarheni ayifungele ukuyinikela aboyihlomkhulu.


text:
USomnini uzanivulela umnonwakhe omuhle, okumazulu, kobana aniphe izulu enarhenenu ngesikhathi sakhona abe abusise woke umsebenzi wezandla zenu. Nizakuboleka izizwe ezinengi kodwana nina ningaboleki litho kizo.


text:
USomnini uzanenza ihloko, ningabi msila. Nizakukhuphuka njalo ningehli. Lokho kuzakwenzeka kwaphela nanilalela imiyalo kaSomnini uZimenu enginiyala ngayo namhlanje kobana niyilonde beniyenze,


text:
nalokha naningaphambukiko emazwini enginiyala ngawo namhlanje ngokudlhemadlhema ngemva kwabosingazimu nibalotjhe.


text:
Naningalaleli ilizwi lakaSomnini uZimenu namkha ningatjheji ukwenza yoke imiyalwakhe neemiso zakhe enginiyale ngazo namhlanje, yeke woke amanikelela la azakwehlela phezu kwenu anembathe.


text:
USomnini uzanithumelela iinthuweleliso, ihlangahlangano nokungezwani kikho koke enikwenzako kufikela lapha nirhayileka khona. Nizakuphela msinyana ngebanga lezenzo zenu ezimbi nanimhlubukako.


text:
USomnini uzakubangela bonyana amatshwenyeko aninamathele abe aniqotjhe enarheni eningena kiyo bonyana niyithumbe:


text:
Izanibetha ngesifo esiqeda amandla nangomgomani, nokutjhisa komzimba nokuhlangahlangana kwengqondo; inibethe ngesomiso, ububori nokukghora. Koke lokhu kuzaninamathela bekunibhubhise nya.


text:
USomnini uzakwenza izulu enarhenenu libe lithuli neputjhana, uzakwehlela phezu kwenu avela emkayini abe anirhayile nya.


text:
USomnini uzanenza nihlulwe zizitha zenu, nizisahlele ngandlelanye kodwana nizakubaleka phambi kwazo ngeendlela ezilikhomba. Nizakuba sibonelo esesabekako emibusweni yoke yephasi:


text:
Iindumbu zenu zizakuba kugoma kwazo zoke iinyoni zomkayi neembandana zephasi. Kuzakutlhogeka umuntu wokuzethusa.


text:
USomnini uzanibetha ngamathumba weGibhide, iinlonda, ukubhibhidlha nangobuzikazikani besikhumba okungapholiko.


text:
nizakuphumbutha emini ka bha inga kusemnyameni njengesiphofu.<br/>Anizukuphumelela eendleleni zenu, nizakuhlala nigandelelwe benidlelezelwe njalo, nizakutlhoga umuntu ozanisiza.


text:
Omunye wenu nabona intombi, omunye umuntu uzayigagadlhela. Nizakwakha iinkumba kodwana ningazihlali, nitjale isidiribe kodwana ninganandiphi neenthelo zakhona.


text:
Kuzakuhlatjwa iinkomo zenu niqalile, ningagomi neqatjhana lakhona. Kuthathwe abodumbana benu ngekani niqalile, bangasabuyiselwa kini. Izimvu zenu zizakunikelwa izitha zenu, kungabi nomuntu onisizako.


text:
Amadodana namadodakazenu azakunikelwa abanye abantu ningabi namandla wokukukhandela lokho. Kwenu kuzakuba kuhlala nigolozele ukubuya kwawo.


text:
Isizwe eningasaziko sizakurhiribidela iinthelo zequlwanenu nomsebenzi woke wezandla zenu. Nizakuhlala nigandelelwe njalo beniphathwe kumbi


text:
USomnini uzonibetha ngamathumba amambi nangalaphekiko emadolweni neenyonga, ehlele eenyaweni abe akhuphukele neenhloko.


text:
USomnini uZimu uzanithatha nekosi enizibekele yona inise esizweni eningasaziko nina naboyihlomkhulu. Lapho-ke nizakulotjha abosingazimu besigodo nebelitje.


text:
Nizakutjala imbewu enengi emasimini, kodwana nivune idlanzana ngombana isivuno senu sizakurhiribidelwa yintethe.


text:
Nizakutjala isidiribe benisihlunge, kodwana anizukusela iwayini lakhona namkha nikhe amadiribe wakhona ngombana azakudliwa ziimbungu zobubori.


text:
Nizakuba nemithi ye-oliva esifundeni senu soke, kodwana anizozizesa ngamafutha wakhona ngombana ama-olivenu azakuthintitheka.


text:
Isikhonzi esiphakathi kwenu sizakuphumelela sindlondlobale sibe ngehla kwenu, nina nichake nehlele phasi phasi.


text:
Woke amanikelela la azanehlela, anilale nje, abe anembathe kufikela lapha nirhayileka khona nya ngombana azange nilalele ilizwi lakaSomnini uZimenu, ukulonda imiyalwakhe nemithethwakhe aniyale ngayo.


text:
Ngombana nakhu anizange nilotjhe uSomnini uZimenu ngethabo nangokuthokoza kwehliziyo ngebanga lokobana benisutha,


text:
ngalokho nizakusebenzela izitha zenu uSomnini azazithumela bona zijamelane nani. Zizanibulalisa ngendlala, zinibangele umrhawu, zinihlubulise nibe bhunubhunu niswele koke. USomnini uzakubeka ijogi lesimbi eentanyeni zenu abe anibhubhise nya.


text:
USomnini uzakuletha isizwe esizakujamelana nani esivela kude epelazwe, esizakufika inga likhozi, isizwe eningazi ilimi laso,


text:
Sizakufika siqothule inzalo yefuywenu neenthelo zequlwanenu kufikela lapha nirhayileka khona: Angeze sanitjhiyela ikoroyi, iwayini namkha amafutha we-oliva. Singanitjhiyeli inzalo yeenkomo, yezimvu neembuzi zenu kufikela lapha sinibhubhisa khona.


text:
Sizanivimbezela kiwo woke amadorobhenu enarhenenu yoke, kufikela lapha kugirika khona imithangalenu ephakamileko neqinileko enithembele kiyo. Iye, sizanivimbezela kiwo woke amadorobhenu enarhenenu yoke eniyinikelwe nguSomnini uZimenu


text:
benitle abantwabenu, inyama yamadodanenu namadodakazenu eniwaphiwe nguSomnini uZimenu. Lokho kuzakwenzeka esizini nebudisini enizakuhlunguphazwa ngabo zizitha zenu.


text:
Ngitjho nendoda ephakathi kwenu ethambileko ngombana ikhuliswe ngokutotoswa khulu, mhlokho ayizukutlhuwela umfowayo, umkayo emthanda khulu kanye nomntwanayo esele kusele yena yedwa zwi.


text:
Ayizukupha namunye wabo inyama yabantwabayo eyigomako ngombana kuzabe kungasenalitho layo eliseleko. Lokho kuzakwenzeka esizini nebudisini enizakuhlunguphazwa ngabo zizitha zenu kiwo woke amadorobhenu.


text:
Ngitjho nomfazi ophakathi kwenu othambileko nodedesa khulu, ongekhe agadanga ubunyonyo ngendlela adedesa ngayo, mhlokho angeze atlhuwela indodakhe ayithanda khulu, indodanakhe nendodakazakhe.


text:
Akazukubapha ingubo yomntwana ephuma hlangana nemilenzakhe nenyama yomtwanakhe ambelethako. Koke lokho uzakutlela ngemsitheleni ngebanga lokuswela kwakhe. Lokho kuzakwenzeka esizini nebudisini enizakuhlunguphazwa ngabo zizitha zenu emadorobhenenu.


text:
Naningaqapheli ukwenza woke amezwi womthetho lo atlolwe encwadinapha ukuze nesabe ibizo elidumileko nelesabekako lakaSomnini uZimenu,


text:
khona-ke uSomnini uzanehlisela nina neenzukulwana zenu amatshwenyeko eningazange kheniwabone, amatshwenyeko amakhulu nangapheliko kanye namagulo amambi angalaphekiko.


text:
Godu uzanehlisela woke amagulo namatshwenyeko angakatlolwa ngencwadini yomthetho le benirhayileke nya.


text:
Nizakusala niyikereketjhana phezu kobana beniliwoma njengeenkwekwezi zomkayi ngombana azange nilalele ilizwi lakaSomnini uZimenu.


text:
Njengombana uSomnini athabela ukunenzela okuhle abe anandise, ngokunjalo uzakuthabela ukuniqeda abe anirhayile. Nizakuqotjhwa enarheni eningena kiyo bona niyithumbe.


text:
USomnini uzanihlakaza hlangana nabantu boke, ukusuka egumbini elinye lephasi ukuya kelinye. Lapho nizakulotjha abosingazimu besigodo nebelitje eningabaziko nina ngitjho naboyihlomkhulu.


text:
Anizukufumana ukuthula hlangana nezizwezi; iye, iinyawo zenu angeze zaphumula. USomnini uzokwenza iinhliziyo zenu zithuthumele, amehlwenu afifiyele nemiphefumulwenu iphelelwe mamandla;


text:
ipilwenu izakulengela erharheni. Ubusuku nemini nizakuphila ngevalo ningabi nesiqiniseko ngepilwenu.


text:
Ngebanga lokugcwala kwevalo eenhliziyweni zenu nalokhu okuzakubonwa mamehlwenu, nizakuthi ekuseni, “Hayi, thana sele kusebusuku!” bese kuthi entambama nithi, “Hayi, thana sekusile!”


text:
USomnini uzanibuyisela eGibhide ngemikhumbi, ikhambo enganithembisa bona angeze nisalibona. Lapho nizazinikela ezitheni zenu njengamakhoboka namakhobokakazi, kodwana akunamuntu ozanithenga.


text:
Naka amezwi wesivumelwano uSomnini ayala ngawo uMosi bona asenze nama-Israyeli enarheni yakwaMowabi, ngaphandle kwaleso asenza nawo eHorebe.


text:
UMosi wabiza woke ama-Israyeli wathi kiwo: “Nikubonile koke uSomnini akwenze phambi kwenu enarheni yeGibhide kuFaro neencekwini zakhe zoke kanye nenarhenakhe yoke.


text:
Kodwana kunamhlanje kwaphela lapha uSomnini aniphe umkhumbulo wokuzwisisa, amehlo wokubona neendlebe zokuzwa.


text:
Nginirhole iminyaka ematjhumi amane erhalawumbeni, izambatho zenu azange zirhalukele emizimbenenu, namapatlagwanenu azange adabuke eenyaweni zenu.


text:
“Bona nifike endaweni le, uSirhoni ikosi yeRhetjhibhoni no-Ogi ikosi yeBhatjhani bajamelana nathi epini kodwana sabahlula.


text:
Sathatha inarhabo sayinikela bakwaRubeni, bakwaGadi kanye nesiquntu sekoro yakwaManase njengelifa labo.


text:
“Noke nijame namhlanje phambi kwakaSomnini uZimenu, iinhloko zeenkoro zenu, abaphathi benu kanye neenkhulu zenu, woke amadoda wakwa-Israyeli,


text:
abantwabenu, abafazi benu, neenkhonzi ezisekampenenu, ngitjho nabanithezela iinkuni nabanikhela amanzi


text:
ukuze ningene esivumelwaneni sakaSomnini uZimenu asenza nani namhlanje kanye nokuzithathela amanikelela akhambisana naso.


text:
Ngaleyondlela uSomnini unenze abantu bakhe namhlanje, naye uzakuba nguZimenu njengombana anithembisile nanjengombana afunga kiboyihlomkhulu u-Abrahamu, u-Isaka noJakopo.


text:
ngisenza nanamkha ngubani ojame nathi phambi kwakaSomnini uZimethu namhlanje kanye nalabo abangekho lapha.


text:
“Niyazi bonyana besihlala njani enarheni yeGibhide, nokobana saphuma njani hlangana nezizwe esadlula kizo.


text:
Godu nibonile iinyenyiso zazo, okutjho abozinyana beengodo nebamatje, besiliva nebegolide ezibalotjhako.


text:
Mhlamunye kungaba khona phakathi kwenu indoda, umfazi, umndeni namkha ikoro enehliziyo esele ihlanuke uSomnini uZimethu bona idlhemadlheme ngemva kwabosingazimu bezizwezo. Nakube kunjalo kuzakumila umrabhu onobuthi neenthelo ezimunyu:


text:
Umuntu onjalo uzakuthi nezwa amezwi wamanikelela akhambisana nesivumelwano lawo azibusise ehliziywenakhe athi, ‘Nokho ngizakubulungeka, ije ngikhamba ngikhunyalele kangaka ehliziywenami ngombana uSomnini akazukuvuthisa isikhuni esomileko hlangana nezimanzi.’


text:
USomnini angeze amcolela kodwana itukuthelo kaSomnini nesikhwele sakhe kuzakuvutha phezu komuntu loyo, namanikelela atlolwe encwadinapha azakwehlela phezu kwakhe bese uSomnini usula ibizo lakhe ngaphasi komthunzi welanga.


text:
USomnini uzamkhupha hlangana nazo zoke iinkoro zakwa-Israyeli ehlelwe yihlekelele ukuya ngawo woke amanikelela akhambisana nesivumelwano atlolwe ngencwadini yomthetho le.


text:
Isizukulwana esizako, okutjho abantwabenu abazakuvela ngemva kwenu, nomqhamuka ovela ezizweni uzakubona woke amahlungu wenarha nezifo uSomnini aziphose phezu kwayo.


text:
Inarha yoke izakwembathwa litswayi nesibabula ibe mlotha lapha kungeze kwatjalwa bekwamila litho khona. Ngitjho neemila angeze zamila lapho. Kuzakuba njengeSodoma neGomora, i-Adima neTseboyimu uSomnini aziketula ngetukuthelo evuthako.


text:
Zoke izizwe zizakubuza zithi, ‘Kubayini uSomnini enze into enje enarheni le? Kutheni ngetukuthelo evutha kangaka?’


text:
“Kuzaphendulwa kuthiwe, ‘Kungombana bahlanuke isivumelwano sakaSomnini uZimu waboyisemkhulu, asenza nabo nabakhupha enarheni yeGibhide.


text:
Badlhemadlhema bayokulotjha abosingazimu bebabakhothamela. Abosingazimu abangabaziko begodu uSomnini angazange abanikele kibo.


text:
Ngalokho-ke itukuthelo kaSomnini yavutha phezu kwenarha le, wayehlisela woke amanikelela atlolwe encwadinapha.


text:
USomnini wabaruthula enarhenabo ngetukuthelo, ngobukhali nangelaka elikhulu, wabalahlela enarheni enye njengombana kunjalo namhlanje.’


text:
“Izinto ezifihlakeleko ngezikaSomnini uZimethu, kodwana lokho okwambuliweko kungekwethu nabantwabethu isiphelani ukuze senze woke amezwi womthetho lo.”


text:
“Nasele koke lokho kunehlele, okutjho iimbusiso namanikelela engiwabeke phambi kwenu, khibe niphakathi kwezizwe zoke uSomnini uZimenu anihlakazele kizo bese nikufaka ehloko,


text:
nibuyele kuSomnini uZimenu, nina nabantwabenu, nilalele ilizwi lakhe ngeenhliziyo zenu nangemiphefumulwenu yoke, kikho koke enginiyala ngakho namhlanje,


text:
khona-ke uSomnini uZimenu uzakutjhugulula ubujamo benu, abe nezwelo phezu kwenu. Uzabuye anibuthelele hlangana nabo boke abantu lapha bekanihlakazele khona.


text:
anise enarheni yaboyihlomkhulu kobana ibe ngeyenu. Uzaniphumelelisa khulu anandise ukudlula aboyihlomkhulu.


text:
USomnini uZimenu uzakusoka iinhliziyo zenu nezeenzukulwana zenu ukuze nimthande ngeenhliziyo zenu ezipheleleko nangemiphefumulwenu yoke. Nanenza njalo nizakuphila.


text:
USomnini uZimenu uzakubeka woke amanikelela la phezu kwezitha zenu naphezu kwabanizondako banigijimise.


text:
USomnini uZimenu uzanenza niphumelele khulu kiyo yoke imisebenzi yezandla zenu, ngabantwabenu, ngenzalo yefuywenu nangeenthelo zequlwanenu ngombana uSomnini uzakubuye athabele ukuniphumelelisa njengombana kwabanjalo ngaboyihlomkhulu.


text:
Lokho kuzakwenzeka nanilalela ilizwi lakaSomnini uZimenu, nigcine imiyalwakhe neemiso zakhe ezitlolwe encwadini yomthetho le, niphendukele kuSomnini uZimenu ngeenhliziyo nangemiphefumulwenu ngokupheleleko.


text:
Awusisezulwini bonyana ningathi, ‘Sizakufikelwa ngubani ezulwini ayosithathela wona ukuze siwuzwe besiwenze?’


text:
Godu awusingaphetjheya kwelwandle bonyana ningathi, ‘Sizakufikelwa ngubani ngaphetjheya kwelwandle kobana asilethele wona ukuze siwuzwe besiwenze?’


text:
Nanilalela imiyalo kaSomnini uZimenu enginiyala ngayo namhlanje ngokukhathalela uSomnini uZimenu, nikhambe eendleleni zakhe, nigcine imiyalo, iimiso kanye nemithethwakhe, nizakuphila benande. USomnini uZimenu uzanibusisa enarheni eningena kiyo bona niyithumbe.


text:
Kodwana nakube iinhliziyo zenu ziyahlanuka, ningasalalela bese nidlhemadlhema niyokulotjha abosingazimu nibakhothamele,


text:
ngiyanitjela namhlanje ngithi nizakubhubha nya, ipilwenu izakuba yifitjhani enarheni eniyama iJordani kobana niyithumbe.


text:
Ngenza izulu nephasi kobana zibe bofakazi bami namhlanje ngokujamelana nani: Ngibeka phambi kwenu ipilo nokufa, iimbusiso namanikelela. Ngalokho khethani ukuphila ukuze niphile nina neenzukulwana zenu,


text:
nikhathalele uSomnini uZimenu, nilalele ilizwi lakhe, nikakarele kuye ngombana lokho kukuphila kini nokwanda kwamalanga ukuze nihlale enarheni uSomnini ayifungela kiboyihlomkhulu u-Abrahamu, u-Isaka noJakopo kobana uzabanikela yona.”


text:
wathi kiwo: “Namhlanje sele ngineminyaka elikhulu namatjhumi amabili; angisakghoni ukunirhola epini begodu uSomnini uthe kimi angeze ngayama iJordani.


text:
USomnini uZimenu ngokwakhe uzakukhamba phambi kwenu, nguye ozakurhayila izizwezi phambi kwenu ukuze nizithumbe. UJotjhuwa uzanirhola ekuyameni iJordani njengombana uSomnini akhulumile.


text:
USomnini uzakwenza izizwezo lokho akwenza kuSirhoni no-Ogi, amakhosi wama-Amori nenarhenawo lokha nabarhayilako.


text:
Qinani nibe nesibindi, ningesabi nibe nevalo ngazo ngombana nguSomnini uZimenu okhamba nani, angeze anitjhiya namkha anilahle.”


text:
UMosi wabiza uJotjhuwa wakhuluma naye phambi kwama-Israyeli woke wathi: “Qina, ube nesibindi ngombana nguwe ozakukhamba nabantwaba enarheni uSomnini ayifungela kiboyisemkhulu bona uzoyinikela bona. Nguwe-ke ozakwenza bonyana bathumbe inarha leyo.


text:
NguSomnini okhamba phambi kwakho, nguye ozakuba nawe, angeze akutjhiya namkha akulahle. Ungesabi bewuphele amandla.”


text:
UMosi watlola umthetho lo, wawunikela abaphristi abamadodana kaLevi ebegade bathwala umfaji wesivumelwano sakaSomnini kanye nabo boke abaphathi bakwa-Israyeli.


text:
UMosi wabayala wathi: “Njalo ekupheleni kweminyaka elikhomba, ngesikhathi esibekiweko somnyaka wokusulwa kweenkolodo, ngomnyanya wemiTlhatlhana,


text:
lokha woke ama-Israyeli nazokuvela phambi kwakaSomnini uZimenu endaweni azayikhetha, nizakufunda umthetho lo phambi kwawo ukuze azizwele wona.


text:
Nizakubuthelela abantu okutjho amadoda, abafazi, ababuthakathaka kanye neenkhonzi emadorobhenenu ukuze bezwe bebafunde ukwesaba uSomnini uZimenu begodu batjheje ukwenza woke amezwi womthetho lo.


text:
Nabantwababo abangakabi ukuwazi umthetho lo, kumele bawizwe bebafunde ukwesaba uSomnini uZimenu, qobe nisahlala enarheni eniyoyithumba naniyama iJordani.”


text:
USomnini wathi kuMosi: “Qala, amalanga wokuhlongakala kwakho sele afikile. Biza uJotjhuwa nize nijame ngetendeni lokuhlanganela ukuze ngimthume.”<br/>UMosi noJotjhuwa bakhamba-ke bajama ngetendeni lokuhlanganela.


text:
USomnini wathi kuMosi: “Qala, sele uzokuhlongakala. Abantwaba bazakusuka badlhemadlheme ngemva kwabosingazimu benarha abayokuhlala kiyo, bazangitjhiya bebephule isivumelwano sami engasenza nabo.


text:
Yeke itukuthelwami izakuvutha phezu kwabo mhlokho, ngifihle ubuso bami kibo. Bazakuba yinyamana kakatsu, behlelwe bubumbi obunengi namatshwenyeko. Mhlokho bazakuthi, ‘Uthi akusingebanga lokobana uZimethu angasinathi ukuze sehlelwe bubumbobu na?’


text:
Kodwana mina ngiqinisile ngithi mhlokho ngizakufihla ubuso bami ngebanga labo boke ubumbi ababenzileko ngokuphendukela kibosingazimu.


text:
Yeke tlola ingoma nasi bese uyifundisa ama-Israyeli, uyihlohle ngemilonyenawo ukuze ibe bufakazi bami ngokujamelana nawo.


text:
Nasele ngiwalethe enarheni egeleza ibisi neliju, engayifungela ukuyinikela aboyisemkhulu, sele agomile asuthi aziimputjuputjwana, azakuphendukela kibosingazimu abalotjhe, mina angeqise amehlo, ephule isivumelwano sami.


text:
Nasele ehlelwe bubumbi obunengi namatshwenyeko, ingoma le izawakhumbuza ibe bufakazi obujamelene nawo ngombana izakuhlala isemilonyeni yeenzukulwana zawo zingasayikhohlwa. Koke esele asophe ukukwenza, ngikwazile ngaphambi kobana ngiwalethe enarheni engafunga bona ngizawanikela yona.”


text:
USomnini wayala uJotjhuwa umsa kaNuni wathi: “Qina, ube nesibindi ngombana uzakungenisa ama-Israyeli enarheni engafunga bona ngizawanikela yona. Mina ngizakuba nawe.”


text:
“Thathani incwadi yomthetho le, niyibeke ngeqadi komfaji wesivumelwano sakaSomnini uZimenu ukuze ibe bufakazi ngokujamelana nani.


text:
Ngiyanazi bona nimahlubuka angangani nokobana iintamo zenu ziqinile. Nanihlubuka uSomnini ngisaphila nginani nje, alo, kuzokuba kangangani-ke nasele ngihlongakele!


text:
Bizelani ndawonye kimapha boke abaphathi beenkoro zenu, neenkhulu zenu ukuze ngikhulume amezwi la eendlebeni zabo ngibize izulu nephasi kobana zibe bofakazi abajamelene nabo.


text:
Iye, ngiyazi bonyana ngemva kokuhlongakala kwami, ngiqinisile ngithi nizokwenza amanyala, niphambuke endleleni enganiyala ngayo. Emalangeni ezako nizokwehlelwa bubumbi ngombana nizokwenza ubukhohlakali phambi kwakaSomnini, nimthukuthelise ngemisebenzi yezandla zenu.”


text:
Ifundiswami ayehle njengezulu,<br/>ikulumami iwe njengombethe,<br/>iwuluke njengemvula phezu kwehlungu<br/>nanjengomfefezwana phezu kweemila.


text:
Ulidwala, umsebenzakhe uphelele,<br/>iye, zoke iindlela zakhe zilungile.<br/>UnguZimu wokwethembeka,<br/>uZimu onganasiphambeko,<br/>umsulwa begodu uneqiniso.


text:
Kodwana abantwabakhe baziphethe ngameswe,<br/>kusukela kwakade basizukulwana<br/>esiphambeneko nesikhohlakeleko.


text:
Leyo yindlela enithokoza ngayo uSomnini na?<br/>Nibabantu abaziindlhadlha nabanganangqondo!<br/>USomnini akasiyihlo owanidalako na?<br/>Iye, nguye owanenza bewaninzinzisa!


text:
Khumbulani isikhathi esadlulako,<br/>niyelele okwenzeka ngesizukulwana ngesizukulwana;<br/>nibuze aboyihlo banikhombise,<br/>abaphathi benu, banidembele.


text:
Lokha uZimu ongoPhezulu anikela izizwe ilifa lazo,<br/>nalokha nahlukanisa amadodana wabantu,<br/>wajamisa imikhawulo yabantu<br/>ukuya ngesibalo samadodana kaZimu.


text:
Wamfumana enarheni elirhalawumba,<br/>endaweni engahlalwa muntu,<br/>emajukujukwini anabaphaphi;<br/>wamgona, wamtjheja,<br/>wambabalela njengehlavu yelihlo lakhe.


text:
Njengekhozi elikhanukeza idzinyani lalo ukuphapha,<br/>liphuphuruze ngehla kwalo,<br/>livule amaphikwalo, lilibambe,<br/>lilithwale ngawo,


text:
Wamkhweza eendaweni eziphakemeko zenarha,<br/>wagoma iinthelo zommango;<br/>wamenza wazitika ngeliju edwaleni<br/>namafutha we-oliva elitjeni legwari.


text:
Wazitika ngamakghamatha weenkomo<br/>nebisi leembuzi<br/>kanye namafutha weemvana;<br/>wazitika ngamaqama weBhatjhani neembuzi<br/>kanye namafutha wehliziyo yekoroyi;<br/>wazitika ngomhluzi wamadiribe,<br/>iye, wasela iwayini elisabilako.


text:
Kodwana uJetjhuruni wanona bewatjakadula,<br/>iye, wanona, waba sibhumbudu bewaragalala.<br/>Watjhiya uZimu owamdalako,<br/>wanyefula iDwala lesindiswakhe.


text:
Abantu bakaZimu bamvusela isikhwele<br/>ngabosingazimu abatjhili,<br/>bamthukuthelisa ngemifanekiso enyenyisako.


text:
Bahlabela imimoya emimbi,<br/>izinto ezibosingazimu,<br/>okubozinyana abangazange babazi,<br/>izinto ezifike izolo,<br/>naboyihlo abangazange bazazi.


text:
Lokha uSomnini nabona lokho,<br/>wathukuthela khulu<br/>ngebanga lokudabukiswa madodana namadodakazakhe


text:
bewathi: “Ngizokufihla ubuso bami kiwo,<br/>khengibone bonyana azokuphelelaphi<br/>ngombana asizukulwana esikhohlakeleko,<br/>abantwana abangathembekiko:


text:
Bangivusela isikhwele ngento engasinguzimu,<br/>bangithukuthelisa ngezinto ezingatjho litho.<br/>Nje-ke, mina ngizabavusela isikhwele ngesingasizwe,<br/>ngibathukuthelise ngeendlhayela zabantu.


text:
Lokha itukuthelwami nayivutha umlilo<br/>ubabule bekube sekuzikeni kwendawo yabafileko;<br/>uzakuqothula iphasi nesivuno salo,<br/>ukhothe isisekelo seentaba.


text:
Indlala izabaqoba,<br/>badliwe matshwenyeko nobhubhani wesifo.<br/>Ngizabanikelela ngamazinyo weembandana<br/>nangesihlungu seenrhurhubi.


text:
Endleleni isabula izabathathela abantwana,<br/>emizinabo kubuse ukwesaba.<br/>Kuzakubhubha amasokana kanye namatlawu,<br/>amasana kanye nabathukgheleko.


text:
kodwana azange ngifune ukuzwa isiphoqo sesitha sabo:<br/>Abajamelani babo bebazazitjhaya ngamanga,<br/>bathi, ‘Izandla zethu ngizo ezihlulileko;<br/>akusinguSomnini owenze koke lokhu.’ ”


text:
Nangathana bebahlakaniphile,<br/>bebazakghona ukuzwisisa lokhu,<br/>bahlole bona siyini isiphetho sabo.


text:
Umuntu munye angeze agijimisa abaziinkulungwana<br/>nababili angeze balwise itjhumi leenkulungwana,<br/>ngaphandle kwanange iDwala labo libathengisile;<br/>iye, iKosabo ibalahlile!


text:
Godu uSomnini wathi:<br/>“Amadiribabo abuya eSodoma<br/>esidiribeni seGomora.<br/>Amadiribabo anesihlungu<br/>nesitjhutha sakhona simunyu.


text:
Ukubuyiselela nokuhlomulisa kungokwami,<br/>ngesikhathi sakhona iinyawo zabo zizakutjhelela.<br/>Ngambala ilanga labo lehlekelele selitjhidele,<br/>iye, ilangelo libarhabile.”


text:
Iye, uSomnini uzokumela abantu bakhe<br/>abe nesirhawu eencekwini zakhe.<br/>Lokha nabona bonyana amandlazo aphelile<br/>sekusele bona zinyamalale zoke,


text:
abozinyana abagoma amafutha wemihlabelwabo<br/>basele iwayini lomphahlwabo na?<br/>Abavele phela banisize!<br/>Baninikele umthunzi!


text:
Qalani-ke gadesi, mina ngingimi kwaphela;<br/>akunaZimu ngaphandle kwami!<br/>Mina ngiyabulala, ngibuye ngiphilise,<br/>nangilimazileko, ngibuye ngipholise;<br/>akakho ongasindisa esandleni sami.


text:
Ngambala ngiphakamisela isandla sami ezulwini<br/>ngifunge ngithi, ‘Ngokuphila kwami kwanini nanini:


text:
Nangilola isabulami emanyazelako,<br/>isandla sami siyibambe bona ngigwebe,<br/>ngizazibuyiselela ezitheni zami,<br/>ngibuyiselele kilabo abangizondako.


text:
Ngizakucwilisa imisubelami eengazini<br/>zababuleweko nabathunjiweko;<br/>khibe isabulami irhiribidela inyama<br/>yabosaziwako bezitha.’ ”


text:
Nina zizwe, thokozisani abantu bakaSomnini<br/>ngombana uzokubuyiselela iingazi zeenceku zakhe.<br/>Lokha nazibuyiselela ezitheni zakhe<br/>uzabe enzela abantu bakhe nenarhakhe itethelelo.


text:
wathi: “Yelelani woke amezwi womthetho engiwamemezele njengobufakazi kini namhlanje ukuze niyale abantwabenu kobana bawalalele ngokutjheja.


text:
Akusimamezwi nje angatjho litho kini, kodwana abuphilo benu. Ngawo nizakuphila isikhathi eside enarheni eniyama iJordani kobana niyoyithumba.”


text:
“Khuphukela entabeni i-Abarimu kwaMowabi, okuyintaba iNebo ngepumalanga yeJerikho bese ubukela iKanana, inarha engizoyinikela ama-Israyeli njengelifa lawo.


text:
Uzakuhlongakalela entabeni oya kiyo leyo, ulandele bekhenu njengombana no-Aroni umfowenu wahlongakala entabeni iRhori walandela bekhabo.


text:
Lokhu kungebanga lokobana nobabili nalahlekelwa kungethemba phambi kwama-Israyeli emanzini weMeriba eKhadetjhi naniserhalawumbeni leTsini. Lapho azange nikhombise ukungihlonipha emehlweni wama-Israyeli.


text:
Yeke uzakubona inarha leyo buqamama kwaphela, kodwana awuzungena enarheni engiyinikela ama-Israyeli.”


text:
Wathi:<br/>“USomnini wavela eSinayi,<br/>wakhanyisela abantu bakhe eSeyiri,<br/>waphazimula eentabeni zeParana;<br/>wavela neenkulungwana ezilitjhumi zabacwengileko<br/>ngesidleni sakhe bekunomkhambathi wezulwini.


text:
Iye, Somnini, wena othanda izizwe,<br/>boke abacwengileko basesandleni sakho;<br/>bazithoba eenyaweni zakho,<br/>benza imiyalwakho.


text:
UZimu waba yikosi kaJetjhuruni,<br/>lokha iinhloko nazibutheneko,<br/>iye, nakuhlangene iinkoro zakwa-Israyeli.


text:
“NgoJuda uMosi wathi:<br/>“Somnini, yewulalele ilizwi lakaJuda,<br/>umlethe ebantwini bekhabo.<br/>Yiba zizandla zakhe ezimlwelako,<br/>isizo ezitheni zakhe.


text:
“NgoLevi wathi:<br/>“Ithumimi ne-urimakho Somnini,<br/>ngezabathembekileko kuwe;<br/>labo owabazizinya eMasa,<br/>wabasola emanzini weMeriba.


text:
Abantwabo bathi kiboyise nabonina:<br/>Siyabahlubuka!<br/>Baphika abafowabo,<br/>babeba abantwababo;<br/>Kodwana bayelela ilizwi lakho, Somnini,<br/>balonda isivumelwano sakho.


text:
Bafundisa uJakopo imiyalwakho,<br/>u-Israyeli umthethwakho;<br/>batjhisa itjhwalo phambi kwakho<br/>nomhlabelo otjhiswa woke e-aldarini lakho.


text:
Somnini, busisa amandla wamaLevi,<br/>wamukele nemisebenzi yezandla zawo;<br/>uphorhoze amadini wezitha zawo,<br/>lezo eziwazondako,<br/>ukuze zingasavuki.


text:
“NgoBhenjamini wathi:<br/>“Othandiweko kaSomnini,<br/>uzakuhlala aphephile kuye;<br/>amsibekele ngesikhathi soke,<br/>uzakuhlala hlangana neentaba zakaSomnini.”


text:
“NgoJosefa wathi:<br/>“Inarhakhe ibusiswe nguSomnini,<br/>ngombethe, isipho somkayi,<br/>ngamanzi wangaphasi,


text:
ngezipho ezikhethekileko iphasi elingaba nazo.<br/>Umusa waloyo ohlala esithukghwaneni<br/>inga ungaba phezu kwehloko kaJosefa,<br/>iye, phezu kwepandla yekosana yabafowabo.


text:
Unedumo njengekunzi elizibulo,<br/>iimpondo zakhe ngezekukhama;<br/>usunduza ngazo izizwe,<br/>bekube semikhawulweni yephasi;<br/>abanjalo ziinkulungwana ezilitjhumi zaka-Efrayimu,<br/>abanjalo ziinkulungwana zakaManase.


text:
“NgoZebuloni wathi:<br/>“Jabula wena Zebuloni ekuphumeni kwakho ipi,<br/>nawe Isakari ngematendenakho.


text:
Babizela izizwe entabeni,<br/>bahlabele khona imihlabelo yokulunga<br/>ngombana bamunya umnono welwandle<br/>namagugu afihlakeleko wetjhwabatjhwaba.


text:
“NgoGadi wathi:<br/>“Akabusiswe onabisa uGadi!<br/>UGadi uphila njengebhubezi,<br/>udabula umkhono nepandla.


text:
Uzikhethela indawo ekhethekileko<br/>ebegade ingakhethwa mrholi.<br/>Lokha iinhloko zeenkoro zihlangana lapho,<br/>yena ufeza okulungileko kwakaSomnini<br/>nemithethwakhe ku-Israyeli.


text:
“NgoNafitali wathi:<br/>“UNafitali waneliswe mumusa,<br/>uzele iimbusiso zakaSomnini,<br/>inga angathumba itjingalanga nesewula.


text:
“Ngo-Atjheri wathi:<br/>“U-Atjheri akabusiswe ngaphezu kwamadodana,<br/>akathandwe bafowabo,<br/>acwilise inyawo lakhe emafutheni.


text:
“Akakho onjengoZimu kaJetjhuruni,<br/>oza ngephazimulwakhe,<br/>adabule umkayi namafu bona azokusiza.


text:
UZimu wanini nanini usiphephelo,<br/>imikhonwakhe ikuthwala isiphelani.<br/>Uqotjha izitha zakho<br/>lokha nathi, ‘Bhubhisa!’


text:
U-Israyeli uhlezi ngokuphepha,<br/>uJakopo unzinzile<br/>enarheni yekoroyi newayini,<br/>iye, umkayi wakhona wehlisa umbethe.


text:
Ubusisekile wena Israyeli!<br/>Ngubani nje ofana nawe,<br/>isizwe esisindiswa nguSomnini!<br/>Nguye osihlangu esikuvikelako<br/>nesabula yokuhlula kwakho!<br/>Izitha zakho zizakuza zikhasa kuwe,<br/>wena ubeke iinyawo zakho emahlombazo.”


text:
UMosi wakhuphukela emrhobeni weJordani kwaMowabi entabeni iNebo, esiqongolweni sePisiga, emalungana neJerikho. USomnini wamkhombisa yoke inarha: ukusuka eGiliyadi ukuyokufika kwaDani,


text:
yoke iNafitali, inarha yakwa-Efrayimu neyakwaManase, yoke inarha yakwaJuda ukuyokufika elwandle elingetjingalanga,


text:
isewula yenarha nomrhoba weJordani, okutjho umrhula weJerikho idorobho lamasundu, ukuyokufika eTsowari.


text:
USomnini wathi kuye: “Nasi inarha engayifungela ku-Abrahamu, u-Isaka noJakopo ngathi ngizayinikela iinzukulwana zabo. Ngikuvumele bonyana uyibone ngamehlwakho, kodwana awuzukungena kiyo.”


text:
USomnini wambulungela ngakeminye yemirhoba enarheni yakwaMowabi malungana neBhethe-Pewori. Akunamuntu owazi ithuna lakhe bekube namhlanje.


text:
UMosi gade aneminyaka elikhulu namatjhumi amabili lokha nahlongakalako. Amehlwakhe gade asabona kuhle begodu asese namandla emzimbeni.


text:
Ama-Israyeli alilela uMosi kwaMowabi ngemrhobeni weJordani amalanga amatjhumi amathathu. Ngemva kwalapho amalanga wokulila nokuzila aphela.


text:
UJotjhuwa umsa kaNuni wayezele ngommoya wokuhlakanipha ngombana uMosi wayembeke izandla. Yeke ama-Israyeli amlalela, enza njengombana uSomnini ayale uMosi.


text:
Nje-ke solo kwalokho azange bekusaba nomphorofidi onjengoMosi kwa-Israyeli uSomnini atjhidelene khulu naye.


text:
Azange kube nonjengaye uSomnini amnikela zoke iimbonakaliso nemikarisomraro kobana azenze enarheni yeGibhide kuFaro nakizo zoke iinceku zakhe nenarhenakhe yoke.


text:
Ngemva kokuhlongakala kwakaMosi inceku kaSomnini, uSomnini wathi kuJotjhuwa umsa kaNuni omsizi kaMosi:


text:
“UMosi incekwami uhlongakele. Yeke zilungiselele ukuyama iJordani le, wena nabo boke abantwaba, niye enarheni engiyipha ama-Israyeli.


text:
Ukusuka erhalawumbeneli ukuya eLibhanoni begodu nokusuka emlanjeni omkhulu iYufrathe ukuyokufika elwandle elikhulu ngetjingalanga, okutjho yoke inarha yamaRhithi, kuzakuba yinarhenu.


text:
Imihla yoke yokuphila kwakho akunamuntu ozakujama phambi kwakho. Ngizakuba nawe njengombana nganginoMosi. Angeze ngakulahla namkha ngikutjhiye.


text:
Qina ube nesibindi ngombana nguwe ozokwenza bonyana abantwaba bazuze inarha engayifungela kiboyisemkhulu bona ngizabanikela yona.


text:
Kwaphela nje wena, qina amandla ube nesibindi khulu, uyelele ukwenza ukuya ngawo woke umthetho incekwami uMosi eyakuyala ngawo. Ungaphambukeli ngesigomeni namkha ngesinceleni ukuze ube nepumelelo koke lapha ukhamba khona.


text:
Incwadi yomthetho le ingasuki emlonyenakho, kodwana zindla ububule ngayo ubusuku nemini ukuze uyelele ukwenza ukuya ngakho koke okutlolwe kiyo. Ngalokho uzakwenza iindlela zakho zibe mhlophe bese uba nepumelelo.


text:
Angithi ngikuyalile: Qina-ke ube nesibindi. Ungabi nevalo namkha uphele amandla ngombana uSomnini uZimakho unawe koke lapha ukhamba khona.”


text:
zikhambe ziye ebantwini ngekampeni zifese zithi: “Lungisani imiphako ngombana emalangeni amathathu nizokuyama iJordani niyokuthumba inarha uSomnini uZimenu aninikele yona bona ibe lilifa lenu.”


text:
“Khumbulani igama inceku kaSomnini uMosi eyaniyala ngalo nayithi, ‘USomnini uZimenu unibonelele ngendawo yokuphumula lokha nakanipha inarha le.’


text:
Abafazi nababuthakathaka benu bazakusala kanye neenkomo zenu enarheni uMosi aninikele yona nganeno kweJordani. Kodwana zoke iingorho phakathi kwenu zizakuyama zihlomile ngaphambi kwabafowenu kobana zibasize,


text:
kufikela lapha uSomnini anikela khona abafowenu ukuphumula njengani lokha nabo nabathumba inarha abayinikelwe nguSomnini uZimenu. Nje-ke ngemva kwalokho ningabuyela enarheni elilifa lenu, nihlale kiyo, okutjho inarha uMosi inceku kaSomnini aninikele yona ngepumalanga yeJordani.”


text:
Njengombana salalela uMosi kikho koke, nawe sizakulalela. Inga uSomnini uZimakho angaba nawe njengombana gade anoMosi!


text:
Nanyana ngubani ojamelana nemiyalwakho ngokungalaleli amezwakho kinamkha yini omyala ngayo, akabulawe. Wena qina ube nesibindi.”


text:
UJotjhuwa umsa kaNuni wathumela amadoda amabili ngasese aseTjhithimu kobana abe ziinhloli wathi: “Khambani niyokuhlola inarha, khulukhulu iJerikho.”<br/>Akhamba-ke, afika ekumbeni yengwadla ekuthiwa nguRarhabu kobana alale lapho.


text:
Ikosi yeJerikho yabikelwa kwathiwa: “Tjheja, kunamadoda athileko wakwa-Israyeli afike entambama nje kobana azokuhlola inarha.”


text:
Yeke ikosi yeJerikho yathumela iinthunywa kuRarhabu yathi: “Khupha amadoda eze kuwe nangene ekumbenakho lawo ngombana into ayizeleko kuzokuhlola inarha kwaphela.”


text:
Kodwana uRarhabu gade afihle amadoda amabili lawo, yeke wathi: “Iye, awa, khona kuliqiniso bona kufike amadoda amabili lapha. Kodwana angiwazi bona adabukaphi.


text:
Nje-ke kuthe lokha nakurhwalalako sele kuvalwa amasango, nawo aphuma. Ukuthi atjhingephi-ke, awa nami abe angazi. Nokho nange ningarhaba niwagijimise, ningawafumana.”


text:
URarhabu gade enyusele amadoda lawo ephahleni lekumba, wawafihla hlangana neenhlanga zeflaksi ebegade azineke ephahlenapho.


text:
Yeke iinthunywa zeJerikho zagijimisa amadoda lawo ngendlela yeJordani ukuyela emazibukweni. Kuthe bona iinthunywa ezigijimisa amadoda ziphume, kwavalwa isango ledorobho.


text:
wathi kiwo: “Ngiyazi bonyana uSomnini uninikele inarha, nokobana sehlelwe kukunesaba begodu boke abahlali benarha bayathuthumela phambi kwenu.


text:
Kambe sizwile bona uSomnini womisa amanzi welwandle lomGaba phambi kwenu naniphuma eGibhide, godu sezwa nalokho enakwenza emakhosini amabili wama-Amori ebegade angaphetjheya kweJordani, aboSirhoni no-Ogi enabarhayilako.


text:
Kuthe bona sizwe lokho, sangenwa mamanzi emadolweni, azange kube nomuntu oba nomdlandla ngebanga lenu ngombana uSomnini uZimenu unguZimu ezulwini phezulu nephasini phasi.


text:
Nje-ke ngibawa nifunge kimi ngoSomnini kobana njengombana ngibe nomusa kini, nani nizakuba nomusa ngomuzi kababa. Ninginikele itshwayo lesiqinisekiso


text:
kobana niphunyurhise ubaba nomma, abomnakwethu nabodadwethu nabo boke abanabo, iye, nisindise ipilwethu ekufeni.”


text:
Amadoda athi kuye: “Sifunga ngepilwethu! Nange ungavala phetjheya ngendabethu le, khona-ke sizakuba nomusa besithembeke kuwe lokha uSomnini nasinikela inarha le.”


text:
Ngebanga lokobana uRarhabu gade ahlala ekumbeni eyakhiwe phezu komthangala wedorobho, wawehlisa ngentambo ngefesidere,


text:
wathi kiwo: “Khambani niye eentatjaneni, nakungasinjalo abanigijimisako bazanifumana. Zifihleni lapho amalanga amathathu abanigijimisako bebabuye. Ngemva kwalokho-ke seningakhamba.”


text:
nakube kuzakuthi nasingena enarheni le, wena ubophelele intambo etlerebede le efesidereni osikhuphe ngalo. Ubizele ekumbenakho uyihlo nonyoko, abafowenu, iye, boke bakwenu.


text:
Nakube nanyana ngubani onawe ngekumbeni uyathintwa, iingazi zakhe zizakuba phezu kweenhloko zethu. Kodwana nange kungaba nomuntu ophumela ngaphandle kweminyango yekumbakho, iingazi zakhe zizakuba phezu kwehlokwakhe, thina-ke asizukuba nomlandu.


text:
Yena wathi: “Akube njengokwamezwenu.” Yeke wawalayelisa, akhamba. Ngambala wabophelela intambo etlerebede efesidereni.


text:
Amadoda lawo akhamba-ke anqomba eentatjaneni, ahlala lapho amalanga amathathu abantu abawagijimisako bebabuya ngombana babhenyegula yoke indlela kodwana bangawafumana.


text:
Amadoda amabili godu ehla abuya eentatjaneni ayama iJordani aya kuJotjhuwa umsa kaNuni, ambikela koke okuwehleleko.


text:
Godu athi kuJotjhuwa: “Ngambala uSomnini unikele yoke inarha ezandleni zethu, nabahlali bakhona basesabela ukufa.”


text:
UJotjhuwa wavuka ngamasa; yena nawo woke ama-Israyeli basuka eTjhithimu baya eJordani bafese bahlala lapho ngaphambi kobana bayame.


text:
zayala abantu zathi: “Lokha nanibona umfaji wesivumelwano sakaSomnini uZimenu uthwelwe baphristi bamaLevi, fudukani eendaweni zenu niwulandele,


text:
ukuze nazi indlela ekumele nikhambe ngayo ngombana azange khenikhambe ngendlela le ngaphambilini. Nokho kumele kube nesikhala phakathi kwenu nawo, kube sibanga esingaba mamitha amakhulu athobako. Ningatjhideli hlanu kwawo.”


text:
UJotjhuwa wathi ebantwini: “Zihlambululeni ngombana kusasa uSomnini uzokwenza iimangaliso phakathi kwenu.”


text:
Godu uJotjhuwa wathi kubaphristi: “Thwalani umfaji wesivumelwano, nikhambe phambi kwabantu niyame.” Yeke bawuqubula, bakhamba phambi kwabantu.


text:
USomnini wathi kuJotjhuwa: “Namhlanje ngizokuthoma ukukukhulisa emehlwenawo woke ama-Israyeli ukuze azi bonyana njengombana nganginoMosi, nawe ngizakuba nawe.


text:
Wena yala abaphristi abathwele umfaji wesivumelwano bona nabafika eligwini lomlambo iJordani, bajame.”


text:
Waraga wathi: “Ngalokhu nizakwazi bonyana uZimu ophilako uphakathi kwenu: Ngambala uzakuqotjha phambi kwenu amaKanana, amaRhithi, amaRhivi, amaPerizi, amaGirigatjhi, ama-Amori namaJebusi.


text:
Ngalokho-ke thathani amadoda alitjhumi nambili eenkorweni zakwa-Israyeli. Akube yindoda ngayinye ekorweni ngayinye.


text:
Kuzakuthi lokha iinyawo zabaphristi abathwele umfaji kaZimu onguSomnini wephasi loke nazikghwatha amanzi weJordani, amanzi avela ngehla azakujama angasadluli bese akghubelelane akhuphuke abe yintaba.”


text:
Yeke kwathi lokha abantu nabafudusa amatendabo bona bayokuyama iJordani, abaphristi abathwele umfaji wesivumelwano bakhamba phambi kwabo.


text:
Nanyana iJordani beyithwala iingodo ngeenkhathi zokuvuna, kwathi bona iinyawo zabaphristi abathwele umfaji zikghwathe amanzi wakhona,


text:
lawo avela ngehla ajama athoma ukukhuphuka aba yintaba. Lokhu kwenzeka kude e-Adamu okulidorobho elihlanu kweTsaretani ukuze amanzi ageleza ukuyela ngelwandle lomrhoba, okulilwandle leTswayi, aqunteke. Abantu bayama manqophana neJerikho.


text:
Lokha ama-Israyeli nasayama njalo akhamba ehlabathini eyomileko, abaphristi ebebathwele umfaji wesivumelwano sakaSomnini bajama ehlabathini eyomileko phakathi kweJordani soke isizwe besaqeda ukuyama.


text:
uwayale bona aye phakathi kweJordani afese athi lapha kunzinze khona iinyawo zabaphristi, athathe lapho amatje alitjhumi nambili, eze nawo akhambisane nani ukuyowabeka lapha nizakulala khona ebusuku banamhlanjesi.”


text:
Yeke uJotjhuwa wabiza amadoda alitjhumi nambili ebegade awakhethe ebantwini bakwa-Israyeli, kwaba yindoda ngayinye ekorweni ngayinye,


text:
wathi kiwo: “Buyelani lapha kunomfaji kaSomnini uZimenu phakathi kweJordani, omunye nomunye wenu athathe ilitje alithwale emahlombe ukuya ngesibalo seenkoro zakwa-Israyeli,


text:
ukuze abe litshwayo phakathi kwenu. Kuzakuthi lokha abantwabenu nabanibuzako esikhathini esizako bathi, ‘Atjho ukuthini kini amatje la?’


text:
Nizabatjela-ke bonyana amanzi weJordani ajama lokha umfaji kaSomnini nawuyama iJordani. Yeke amatje la azakuba sikhumbuzo sanini nanini ebantwini bakwa-Israyeli.”


text:
Ama-Israyeli enza njengombana uJotjhuwa awayalile: Amadoda alitjhumi nambili lawo athatha amatje alitjhumi nambili phakathi kweJordani ukuya ngesibalo seenkoro zakwa-Israyeli njengombana uSomnini atjela uJotjhuwa. Akhamba namatje lawo ayowabeka endaweni lapha afese alala khona.


text:
UJotjhuwa wajamisa amanye amatje alitjhumi nambili phakathi kweJordani lapha bekujame khona iinyawo zabaphristi ebegade bathwele umfaji. Asese lapho nanamhlanje.


text:
Abaphristi ebegade bathwele umfaji bajama phakathi kweJordani bekwaphela koke uSomnini ebegade ayale uJotjhuwa bona akutjele abantu, ukuya ngakho koke uMosi agade amyale ngakho.<br/>Abantu bayama barhabile,


text:
kwathi bona boke baqede ukuyama, abaphristi abathwele umfaji kaSomnini badlulela ngaphambi kwabantu.


text:
BakwaRubeni nebakwaGadi kanye nesiquntu sekoro kaManase badlula bahlomile phambi kwama-Israyeli njengombana uMosi bekabayalile.


text:
Bebangaba madoda aziinkulungwana ezimatjhumi amane ahlome aphelele alungele ipi akhamba nomfaji kaSomnini kobana ayokulwa emrhuleni weJerikho.


text:
Mhlokho uSomnini waphakamisa uJotjhuwa phambi kwama-Israyeli woke. Ama-Israyeli esaba uJotjhuwa imihla yoke yokuphila kwakhe njengombana bekesaba uMosi.


text:
Kuthe lokha abaphristi abathwele umfaji wobufakazi nabaphuma ngeJordani, bona iinyawo zabo zigadange ehlabathini eyomileko, amanzi weJordani abuyela endawenawo, umlambo wathwala iingodo njengaphambilini.


text:
Abantu baphuma ngeJordani ngelanga letjhumi lenyanga yokuthoma, bahloma amatendabo eGiligali emkhawulweni wangepumalanga yeJerikho.


text:
wathi kuma-Israyeli: “Lokha iinzukulwana zenu nazinibuzako nina boyise esikhathini esizako bona amatje la atjho ukuthini,


text:
USomnini uZimenu womisa amanzi weJordani bonyana nikwazi ukuyama njengombana enza elwandle lomGaba nakomisa amanzi kobana siyame.


text:
Lokhu kwenzeka ukuze boke abantu bephasi bazi bonyana isandla sakaSomnini sinamandla, nokobana nesabe uSomnini uZimenu nini nanini.”


text:
Kwathi lokha woke amakhosi wama-Amori ebegade angaphetjheya kweJordani ngetjingalanga, newamaKanana ebegade amagegana nelwandle bona ezwe ukuthi uSomnini womise amanzi weJordani phambi kwama-Israyeli kobana akghone ukuyama, angenwa mamanzi emadolweni, azange kube nomuntu oba nomdlandla ngebanga lama-Israyeli.


text:
Ngesikhatheso uSomnini wathi kuJotjhuwa: “Zenzele imikhwa yamatje, uvuselele umkhuba wokusoka ama-Israyeli godu.”


text:
UJotjhuwa wasoka ama-Israyeli ngebanga lokobana boke abaduna abaphuma eGibhide, okutjho boke ebebamadoda wepi, bahlongakalela endleleni erhalawumbeni ngemva kokuphuma kwabo.


text:
Iye, boke abaduna abaphuma eGibhide bebasokiwe, kodwana boke labo ababelethelwa endleleni erhalawumbeni ngemva kokuphuma kwabo, bebangakasokwa.


text:
Ama-Israyeli akhamba amatjhumi amane woke weminyaka erhalawumbeni kufikela lapha soke isizwe, okutjho amadoda wepi aphuma eGibhide, ahlongakala khona ngombana angazange alalele ilizwi lakaSomnini. USomnini wafunga kiwo bona akazowabonisa inarha ayifungela kiboyisemkhulu bona uzabanikela yona, inarha egeleza ibisi neliju.


text:
Nje-ke uJotjhuwa wasoka abantwana bamadoda lawo ngombana bebangakasokwa erhalawumbeni. USomnini wazivusela bona esikhundleni saboyise.


text:
USomnini wathi kuJotjhuwa: “Namhlanjesi ngisuse loke ihlazo leGibhide phezu kwenu.” Nje-ke indawo leyo kwathiwa yiGiligali bekube namhlanje.


text:
Kwathi ama-Israyeli asahlezi eGiligali, agidinga iPhasika entambama ngelanga letjhumi nane lenyanga emrhuleni weJerikho.


text:
Ngakusasa kwePhasika, ama-Israyeli agoma iinthelo zenarha mhlokho, okutjho izikwa ezinganangumelo kanye nesibere.


text:
Yeke imana yagcina mhlokho ukwehla, lokha nathoma ukugoma iinthelo zenarha. Iye, ukusukela mhlokho ngomnyaka lowo, ama-Israyeli azange asagoma imana, kodwana athoma ukugoma imikhiqizo yenarha yeKanana.


text:
UJotjhuwa waphakamisa amehlwakhe aseJerikho wabona umuntu ajame phambi kwakhe aphethe isabula erhwatjhiweko. UJotjhuwa wanqomba kuye wathi: “Ujame nathi namkha ujame nezitha zethu na?”


text:
Umuntu loyo wathi: “Awa, mina ngiyinduna yebutho lakaSomnini, kungalokho ngilapha.”<br/>UJotjhuwa waguqa, wahloma ihloko phasi wathi kuye: “Isikhulu sami sinomlayezo wencekwaso na?”


text:
Induna yebutho lakaSomnini yathi kuJotjhuwa: “Hlubula amapatlagwanakho ngombana lapha ujame khonapho kucwengile.” UJotjhuwa wenza njalo.


text:
USomnini wathi kuJotjhuwa: “Qala, nginikele esandleni sakho iJerikho, ikosi yakhona kanye neengorho zakhona.


text:
Abaphristi abalikhomba abaphethe iimpalapala zamaqama ezilikhomba bakhambe phambi komfaji. Ngelanga lekhomba nizombeleze idorobho kalikhomba bese abaphristi bavuthele iimpalapalezo.


text:
Bazakuvuthela iimpalapala ihlandla elide. Kuzakuthi nanizwa ukuvuthelokho bese abantu bahlaba umkhosi wepi. Umthangala wedorobho uzakubhusuka phasi bese abantu bazingenele, omunye nomunye lapha akhona.”


text:
Yeke uJotjhuwa umsa kaNuni wabiza abaphristi wathi kibo: “Thwalani umfaji wesivumelwano bese abaphristi abalikhomba baphathe iimpalapala zamaqama ezilikhomba bakhambe phambi komfaji kaSomnini.”


text:
Wathi ebantwini: “Ragelani phambili, abantu bazombeleze idorobho. Amadoda ahlomileko akhambe phambi komfaji kaSomnini.”


text:
Kwenzeka njengombana uJotjhuwa ayale abantu: Abaphristi abalikhomba abaphethe iimpalapala ezilikhomba phambi komfaji kaSomnini batjhinga phambili, bavuthela iimpalapalezo. Umfaji wesivumelwano sakaSomnini wabalandela


text:
khisibe amadoda ahlomileko akhamba phambi kwabaphristi ebebavuthela iimpalapala, abantu abangemuva balandela umfaji. Iimpalapala zaragela phambili nokuvuthelwa,


text:
kodwana uJotjhuwa gade ayale abantu wathi: “Ningahlabi umkhosi wepi namkha nibange itjhada, ningavuli ngitjho nemilomenu bekube kumhla nginiyala bonyana nirhuwelele. Nasele ngitjhwile, seningahlaba-ke umkhosi wepi.”


text:
Ngaleyondlela wazombisa umfaji kaSomnini edorobheni. Abantu balizombeleza kanye babuyela ngekampeni, balala ubusukobo lapho.


text:
Abaphristi abalikhomba abaphethe iimpalapala ezilikhomba bakhamba phambi komfaji, baragela phambili ngokuvuthela iimpalapala. Phambi kwabo kwakhamba amadoda ahlomileko kwathi ngemuva komfaji kwalandela abantu khibe iimpalapala zirhagele.


text:
Nelangeni lesibili bazombeleza idorobho kanye, babuyela ekampeni. Benza njalo amalanga asithandathu.


text:
Elangeni lekhomba bavuka ngesamarimarima, bazombeleza idorobho njengombana bebenza emihleni. Kodwana mhlokho kwaba kalikhomba.


text:
Kuthe nasele bazombeleza kwekhomba, bona abaphristi babethe iimpalapala, uJotjhuwa wathi ebantwini: “Rhuwelelani! USomnini uniphe idorobheli!


text:
Idorobho nakho koke okukilo kuzakunikelwa uSomnini kobana kubhujiswe. Kuzakusinda uRarhabu ingwadla nabo boke abanaye ngekumbenakhe ngombana wafihla iinthunywa esasizithumile.


text:
Zilondeni ezintweni ezikhethelwe ukubhujiswa ngombana nanizithathako nizakubangela bonyana ikampa yama-Israyeli ibhujiswe, ngalokho niyibangele ihlekelele.


text:
Kodwana loke isiliva negolide kanye nezitja zekoporo nezesimbi zikhethekile kuSomnini, zizakubulungelwa ikumba yamagugu kaSomnini.”


text:
Yeke abantu barhuwelela, kwavuthelwa neempalapala. Kuthe bona abantu bezwe ukulila kweempalapala, bahlaba umkhosi, umthangala weJerikho wabhusuka phasi. Abantu bazingenela, omunye nomunye lapha akhona. Bathumba idorobho,


text:
babhubhisa koke okukilo, amadoda nabafazi, abatjha nabadala, iinkomo, izimvu kanye nabodumbana ngesabula.


text:
UJotjhuwa wathi emadodeni amabili ebegade ayokuhlola inarha: “Khambani niye ekumbeni yengwadla niyoyithatha kanye nabo boke abanayo njengombana nafunga kiyo.”


text:
Yeke amadoda lawo akhamba ayokukhupha uRarhabu, uyise, unina, abafowabo kanye nabo boke abanaye. Iye, akhupha woke umndenakhe awuhlalisa ngaphandle kwekampa yama-Israyeli.


text:
Ama-Israyeli atjhisa idorobho nakho koke ebekukilo. Kwaba lisiliva negolide kanye nezitja zekoporo nezesimbi kwaphela abakubulungela ikumba yamagugu kaSomnini.


text:
UJotjhuwa azange abulale uRarhabu ingwadla, uyise kanye nabo boke ebebanaye. Umfazi loyo neenzukulwana zakhe zahlala kwa-Israyeli bekube namhlanje ngombana wafihla iinthunywa uJotjhuwa ayezithume bona zihlole iJerikho.


text:
UJotjhuwa wabafungisa ngesikhatheso wathi:<br/>“Akanikelelwe phambi kwakaSomnini umuntu<br/>ozakuncama avuselele idorobho leJerikhweli.<br/>Ngomphefumulo wendodanakhe elizibulo<br/>uzakuleya isisekelo sedorobho,<br/>ngomphefumulo wendodanakhe ebuphetjhani<br/>ajamise amasangwalo.”


text:
Ama-Israyeli eqa umthetho malungana nezinto ezikhethelwe ukubhujiswa ngombana u-Akani umsa kaKarimi omsa kaZabadi umsa kaZerarhi wekoro kaJuda wathatha ezinye zezinto ezibekelwe ukubhujiswa. Itukuthelo kaSomnini yavutha phezu kwama-Israyeli.


text:
UJotjhuwa wathumela amadoda ukusuka eJerikho aya e-Ayi ngepumalanga yeBhethe-Eli wathi kiwo: “Khuphukani niyokuhlola inarha.” Yeke amadoda lawo akhuphuka ayokuhlola i-Ayi.


text:
Abuyela kuJotjhuwa athi kuye: “Akungakhuphuki woke umuntu. Iinkulungwana ezimbili namkha ezintathu zamadoda zinganela ukubhudabhuda i-Ayi. Akunasidingo sokukhathaza abantu kobana baye boke ngombana akunalitho laphaya.”


text:
Yeke kwakhuphuka iinkulungwana ezintathu zamadoda, kodwana zabuya zingasaqali nemuva zigijinyiswa madoda we-Ayi.


text:
Amadoda we-Ayi lawo amadlha ama-Israyeli, awagijimisa ukusuka esangweni ledorobho ukuya eTjhebarimu. Abulala pheze amatjhumi amathathu nesithandathu emehlelweni. Abantu baphela amandla bangenwa mamanzi emadolweni.


text:
UJotjhuwa wadabula izambatho zakhe, wahloma ihloko phasi phambi komfaji kaSomnini bekwahlwa akanye nabaphathi bakwa-Israyeli. Bazithela iinhloko ngequlwani.


text:
UJotjhuwa wathi: “Maye, Somnini Somandla! Bewusasiyamiselani iJordani isizwesi? Kungabe bewusinikela ezandleni zama-Amori kobana asirhayile na? Bekungasi ngcono thana sase sazihlalela ngaphetjheya kweJordani!


text:
AmaKanana nabahlali benarha le bazokwizwa ngalokhu, basizombe basuse ibizo lethu ngaphasi komthunzi welanga. USomnini uzokuthini ngebizo lakhe elikhulu kangaka na?”


text:
Ama-Israyeli onile, eqe isivumelwano sami engiwayale ngaso. Athethe ezinye zezinto ekumele zibhujiswe. Ngalokho ebile, abe akhuluma amala, afihla ezinye zezintwezo epahlenawo.


text:
Yeke ama-Israyeli angeze akwazi ukujama phambi kwezitha zawo. Azakufulathela izitha zawo abaleke ngombana aphenduke isiga sokubhujiswa. Angeze ngisaba nani ngaphandle kwanange nirhayila izinto ekufanele zibhujiswe eziphakathi kwenu.


text:
Sikima uhlambulule abantu uthi, ‘Zihlambululeni nilungiselele ikusasa ngombana uSomnini uZimu wakwa-Israyeli uthi kunezinto ekumele zibhujiswe eziphakathi kwenu. Wena Israyeli angeze wakghona ukujama phambi kwezitha zakho kufikela lapha ususa khona izinto ekumele zibhujiswe phakathi kwakho.


text:
Kuzakuthi ekuseni-ke nitjhidezwe ngeenkoro zenu. Ikoro ezakukhonjwa yifumbe kaSomnini izakutjhidela ngemindenayo, umndeni ozakukhonjwa yifumbe kaSomnini utjhidele ngokweenkumba zawo, nekumbeni ezakukhonjwa yifumbe kaSomnini kutjhidele indoda nendoda.


text:
Loyo okhonjwe nezinto ezibhujiswako uzakutjhiswa, yena nakho koke anakho ngombana weqe isivumelwano sakaSomnini nokobana wenze ubudlhayela kwa-Israyeli.’ ”


text:
Watjhideza imindeni yakwaJuda, kwakhonjwa umndeni kaZerarhi. Watjhideza ihloko nehloko yomndeni kaZerarhi kwakhonjwa uZabadi.


text:
Watjhideza ihloko nehloko yemizi kaZabadi kwakhonjwa u-Akani umsa kaKarimi omsa kaZabadi umsa kaZerarhi wekoro yakwaJuda.


text:
UJotjhuwa wathi ku-Akani: “Ndodanami, nikela idumo kuSomnini uZimu wakwa-Israyeli, uvume kuSomnini, ungitjele koke okwenzileko ungangifihleli litho.”


text:
U-Akani waphendula uJotjhuwa wathi: “Eqinisweni ngimi owonileko kuSomnini uZimu wakwa-Israyeli, nakhu engikwenzileko:


text:
Ngithe nangiqala ipango ngabona inaka lakanokutjho leTjhinari, isiliva engaphezu kwamakhilogremu amabili nesitina segolide esinobudisi obungaba siquntu sekhilogremu. Yeke ngazirhalela izintwezi, ngazithatha. Ngizifihle ehlabathini ngetendeni lami, isiliva lingaphasi kwenaka.”


text:
UJotjhuwa wathumela iinthunywa, zagijimela ngetendeni laka-Akani. Ngambala zafumana koke lokho kufihlwe ngetendeni lakhe, isiliva lingaphasi kwenaka.


text:
Bazikhupha ngetendenapho baziletha phambi kwakaJotjhuwa nama-Israyeli woke. Bazendlala phambi kwakaSomnini.


text:
UJotjhuwa nawo woke ama-Israyeli bathatha u-Akani umsa kaZerarhi, isiliva nenaka lakanokutjho nesitina segolide, amadodanakhe namadodakazakhe, iinkomo nabodumbana bakhe, izimvu neembuzi zakhe, itende lakhe nakho koke anakho bakwenyusela emrhobeni we-Akori.


text:
UJotjhuwa wathi: “Kubayini ubange ihlekelele engaka phezu kwethu? Nawe-ke uSomnini ukwehlisela ihlekelele namhlanje.”<br/>Woke ama-Israyeli abakhanda ngamatje, abatjhisa yena nakho koke kwakhe, abavala ngamatje.


text:
Akghubelela phezu kwabo isiqorho samatje esisese khona nanamhlanje. USomnini waphenduka etukuthelwenakhe evuthako. Yeke bekube namhlanje indawo leyo kuthiwa mrhoba we-Akori.


text:
USomnini wathi kuJotjhuwa: “Ungesabi namkha uphelelwe mamandla. Thatha woke amadoda wepi uphanagele wenyukele e-Ayi. Qala, nginikele ikosi yakhona esandleni sakho, abantu bayo, idorobho layo kanye nenarhayo.


text:
Wenze nge-Ayi nekosayo owasenza ngeJerikho nekosi yakhona. Kwanjesi ningazithathela ipango nefuyo yakhona kube ngekwenu. Nanabelani idorobheli nilivelele ngemuva.”


text:
UJotjhuwa waphuma nawo woke amadoda wepi wenyukela e-Ayi. Wakhetha iinkulungwana ezimatjhumi amathathu zeengorho wazithumela ebusuku.


text:
Waziyala wathi: “Qalani la, nanabelani idorobheli nilivelele ngemuva. Ningayi kude khulu nalo kodwana hlalani nizilungiselele.


text:
Mina-ke nabo boke abantu abakhamba nami, sizalivelela ngaphambili. Kuzakuthi nabaphumako basihlangabeza, sibaleke njengombana senza phambilini.


text:
Bazasigijimisa kufikela lapha sibadosela khona kude nedorobho ngombana bazabe bazitjela bathi, ‘Qalani, babaleka njengaphambilini.’ Thina-ke nasibalekako,


text:
Nasele niragelele idorobho, nilithungelele ngomlilo njengombana uSomnini ayalile. Qinisekani bona nenza njengokuniyala kwami.”


text:
Yeke uJotjhuwa wathumela amadoda wepi, aya lapha gade azokulalela khona idorobho. Afike aqupha ngetjingalanga ye-Ayi, hlangana neBhethe-Eli ne-Ayi, kodwana uJotjhuwa wahlala ubusuku bamhlokho aphakathi kwabantu.


text:
UJotjhuwa wavuka ekuseni, wahlela amadoda, wakhuphuka nabaphathi bakwa-Israyeli bakhamba phambi kwabantu banqombe e-Ayi.


text:
Woke amadoda wepi ebegade anaye akhuphuka, abandamela edorobheni. Ahloma amatende ngetlhagwini ye-Ayi ahlukaniswe mrhoba phakathi kwawo ne-Ayi leyo.


text:
Godu wathatha amadoda angaba ziinkulungwana ezihlanu, wawabadalalisa phakathi kweBhethe-Eli ne-Ayi ngetjingalanga yedorobho.


text:
Ngendlela leyo bajamisa amabutho: Ibutho elikhamba phambili belingetlhagwini yedorobho kwathi elikhamba ngemuva laba ngetjingalanga.<br/>Ngobusukobo uJotjhuwa wangena ngemrhobeni nebutho.


text:
Kwathi lokha ikosi ye-Ayi nayibona lokhu, yona nabo boke abantu bayo, okumadoda wedorobho, barhaba baphuma ekuseni banqomba etatawini ukuyela emrhobeni weJordani kobana bahlangane no-Israyeli epini. Kodwana ikosi leyo azange ilemuke bonyana kunabantu abayilaleleko ngemva kwedorobho.


text:
Boke abantu ebebangedorobheni babizwa kwathiwa abagijimise ama-Israyeli. Nabalokhu bagijimisana noJotjhuwa njalo bagadunga idorobho.


text:
Azange kusale muntu e-Ayi namkha eBhethe-Eli ongazange agijimise ama-Israyeli. Batjhiya amasango wedorobho avuleke khamukhamu bagijimisana nama-Israyeli.


text:
USomnini wathi kuJotjhuwa: “Yelulela izenjana oliphethekwelo nca nge-Ayi ngombana ngizoyinikela esandleni sakho.” UJotjhuwa welulela izenjana ebegade aliphethe nca ngedorobheni.


text:
Ababalaleleko bavumbuka msinyana lapha bebabadalele khona, kuthe bona uJotjhuwa elule isandla sakhe, bangena ngedorobheni baliragelela bebalithungela ngomlilo khonokho.


text:
Kuthe lokha amadoda we-Ayi naqala emuva, madekhethu, intuthu evela ngedorobheni besele ithe kupe itjhinga emkayini. Akakamala ahluleka ukubalekela ngapha nangapha ngombana ibutho ebelibalekele ebhudwini lajikela abagijimisi balo.


text:
Iye, kwathi lokha uJotjhuwa nawo woke ama-Israyeli nababona bonyana labo ebebalalele idorobho sebalithumbile nokobana intuthu yedorobho besele isemkayini, bajika bona balwe namadoda we-Ayi lawo.


text:
Kanti-ke namanye ama-Israyeli avela ngedorobheni alwa namadoda lawo. Ngaleyondlela azifumana aphahlwe ma-Israyeli ngapha nangapha. Ama-Israyeli awamadlha kangangobana azange kube nophunyurhako namkha osindako,


text:
Kuthe bona ama-Israyeli aqede ukubulala boke abahlali be-Ayi emmangweni lapha gade agijinyiselwe khona, ngemva kobana boke bafe ngesabula kufikela kewokugcina, woke ama-Israyeli abuyela e-Ayi afese ayibhubhisa ngesabula.


text:
Boke abantu be-Ayi, okutjho boke abafa mhlokho okumadoda nabafazi, bebaziinkulungwana ezilitjhumi nambili,


text:
ngombana uJotjhuwa azange abuyisele isandla sakhe ebegade aphethe ngaso izenjana emuva kufikela lapha kubhujiswa khona boke abahlali be-Ayi.


text:
Ama-Israyeli azithathela ifuyo nepango kwaphela edorobheni, ukuya ngokwelizwi lakaSomnini ayala ngalo uJotjhuwa.


text:
Wahlomela ikosi ye-Ayi esigodweni bekwahlwa. Kwathi nakutjhinga ilanga uJotjhuwa wayala bona kuphanyulwe isidumbu sayo esigodwenapho siphoselwe ebungenweni besango ledorobho. Sadindelwa ngesiqorho samatje esisajame lapho nanamhlanje.


text:
njengombana uMosi inceku kaSomnini yayala ama-Israyeli encwadini yomthetho kaMosi. I-aldarelo belakhiwe ngamatje angakabazwa namkha angakabandulwa ngesisetjenziswa sesimbi. Batjhisela kilo imihlabelo yokutjhiswa kuSomnini, bahlabela nemihlabelo yetjhebiswano.


text:
Woke ama-Israyeli, abaphathi, iinkhulu nabagwebi bawo, okutjho boke bendabuko kanye neenkhonzi, bajama ngapha nangapha komfaji ngaphambi kwabaphristi bamaLevi abathwala umfaji wesivumelwano sakaSomnini. Ingcenye yabo yaba ngaphambi kwentaba yeGerizimu enye yaba ngaphambi kwentaba ye-Ebali kobana kube kubusiswa kwama-Israyeli njengombana uMosi inceku kaSomnini ayala phambilini.


text:
Ngemva kwalapho uJotjhuwa wafunda woke amezwi womthetho, iimbusiso namanikelela ukuya ngakho koke okutlolwe encwadini yomthetho.


text:
Wafunda woke amezwi phambi kwehlangano yama-Israyeli kanye nabafazi, abantwana neenkhonzi ebezihlala phakathi kwawo. Kiwo woke amezwi uMosi ayala ngawo, azange atjhiye nalinye.


text:
Woke amakhosi angaphetjheya kweJordani ezwa ngokwenzakeleko. Lawo bekumakhosi wamaRhiti, ama-Amori, amaKanana, amaPerizi, amaRhivi namaJebusi ahlala ngenarheni yeentaba nemibundu yeTjhefela, namagegana nelwandle eliKhulu ukuyela eLibhanoni.


text:
benza iqhinga lobuqili. Bakhamba baya kuJotjhuwa bazenza inga ziinthunywa. Bebathethe iinquthulo ezidala zemigodla bazikhweza phezu kwabodumbana, bathatha neenkhumba zewayini ezidala ezidabukileko nezineentjheza,


text:
bafaka amapatlagwana adabukileko nakhibelelweko, bembatha izambatho ezirhalukileko. Yoke imiphakwabo beyome kere begodu ikokorene.


text:
Banqomba kuJotjhuwa ekampeni eGiligali bathi kuye nama-Israyeli: “Sibuya kude kwamambala nasinje; yeke besithi yewenze isivumelwano nathi.”


text:
Kodwana ama-Israyeli athi kumaRhivi: “Afe-ke, singenza njani isivumelwano nani singanazi nokunazi? Mhlamunye nihlala khona hlanu kwethwapha nje!”


text:
Bona bathi kuJotjhuwa: “Siziinceku zakho.”<br/>UJotjhuwa wabuza wathi: “Nibobani-ke nina? Khonanje nibuya tjhuba liphi?”


text:
Bamphendula bathi: “Iinceku zakho zibuya kude tle, sithe asize kuwapha ngebanga lebizo lakaSomnini uZimakho. Sizwe umbiko ngoSomnini uZimakho ngalokho akwenze amaGibhide,


text:
namakhosi amabili wama-Amori ebegade angaphetjheya kweJordani, uSirhoni ikosi yeRhetjhibhoni no-Ogi ikosi yeBatjhana ehlala e-Atjhitarothi.


text:
Abaphathi nabo boke abahlali benarhekhethu bathe kithi, ‘Thathani umphako nikhambe niyokuhlanganisa amehlo nabo nifese nithi siziinceku zabo. Yeke sibawa benze isivumelwano nathi.’


text:
Nasi isikwana sethu ebesisiphethe njengomphako, nokho besisatjhisa sona nasisuka ekhaya. Gadesi sele somelele begodu sikokorene,


text:
iinkhumba zewayinezi nazo kokwakho bezizitja nasizivubelako. Gadesi sele zidabukile, nezambatho namapatlagwanethu sese kuphelile kuqedwe yindlelakazi ede le.”


text:
UJotjhuwa waba nokuthula nabo, wenza isivumelwano sokobana baphephile bese abarholi bomkhambathi bafunga kibo.


text:
Ekupheleni kwamalanga amathathu ngemva kobana benze isivumelwano nabo, bezwa bonyana babomakhelwana babo nokobana bahlala phakathi kwabo.


text:
Ama-Israyeli aphuma anqomba emadorobheni wabantwabo afika elangeni lesithathu. Amadorobhabo gade kuyiGibiyoni, iKefira, iBherothi neKhiriyathi-Jeyarimu.


text:
Kodwana azange abulale abantwabo ngombana abarholi bomkhambathi bafunga ebantwinabo ngoSomnini uZimu wakwa-Israyeli. Kwathi lokha umkhambathi woke nawunghonghoyila kubarholabo,


text:
boke abaphathi bathi kiwo woke umkhambathi: “Ngithi esifunge kibo ngoSomnini uZimu wakwa-Israyeli, nje-ke angeze sisababeka isandla.


text:
Nasi indlela esizabaphatha ngayo: Sizabalisa baphile ukuze ubukhali bakaSomnini bungabi phezu kwethu ngebanga lesifungo esisifunge kibo.”


text:
Abaphathi godu bathi: “Nje-ke nani baliseni baphile.” Ngalokho abaphathi baqunta bonyana abantwabo babe ziinsebenzi zawo woke umkhambathi, bawugawulele iinkuni bawukhelele namanzi.


text:
Yeke uJotjhuwa wabiza abantwabo wathi kibo: “Nisikhohliseleni ngokusitjela bonyana nivela kude khibe nihlala enyonga yesilukazapha?


text:
Ngalokho-ke ninikelelwe, nizakuhlala nimakhoboka, abathezi beenkuni nabakheleli bamanzi ekumbeni kaZimami.”


text:
Baphendula uJotjhuwa bathi: “Iinceku zakho zaqinisekiswa bonyana uSomnini uZimakho ayale incekwakhe uMosi bonyana aniphe yoke inarha le nokobana nina kumele nibhubhise nya phambi kwenu boke abahlali bakhona. Sesabela khulu amaphilwethu ngebanga lenu, kungalokho senze lokhu.


text:
Nje-ke nasi indlela uJotjhuwa enza ngayo kibo: Wabasindisa esandleni sama-Israyeli. Azange ababulale.


text:
Kodwana ukusuka mhlokho wabenza bona basebenzele umkhambathi ne-aldari lakaSomnini ngokutheza iinkuni nokukhelela amanzi. Lokho bakwenza bekwaba kunamhlanje endaweni eyakhethwa nguSomnini.


text:
U-Adonitsedekhi ikosi yeJerusalema wezwa bona uJotjhuwa uthumbe i-Ayi bewayibhubhisa nya. Wezwa godu bonyana i-Ayi nekosi yakhona uyenze njengalokho akwenza ngeJerikho nekosi yakhona, nokobana abahlali beGibiyoni babe nokuthula naye begodu sele bangaphasi kwama-Israyeli.


text:
Yena nabantu bakhe bahlalela evalweni ngalokho ngombana iGibiyoni gade kulidorobho elikhulu, elalifana nelinye lamadorobho webukhosini. IGibiyoni beyidlula i-Ayi begodu namadoda wakhona aziingorho.


text:
Yeke u-Adonitsedekhi ikosi yeJerusalema wathumela ilizwi kuHohami ikosi yeRhebroni, uPiramu ikosi yeJarimuthi, uJafiya ikosi yeLakitjhi nakuDebiri ikosi ye-Egiloni wathi:


text:
“Khuphukani nizapha nizongisiza sisahlele iGibiyoni ngombana yenze ukuthula noJotjhuwa nama-Israyeli.”


text:
Amakhosi amahlanu wama-Amori lawo, okuyikosi yeJerusalema, ikosi yeRhebroni, ikosi yeJarimuthi, ikosi yeLakitjhi nekosi ye-Egiloni, ahlanganisa woke amabuthwawo ndawonye, akhuphuka, avimbezela iGibiyoni bona alwe nayo.


text:
Amadoda weGibiyoni athumela ilizwi kuJotjhuwa ekampeni eGiligali athi: “Ungaliseleli iinceku zakho, yewukhuphuke msinya uzosisindisa ngokusisiza ngombana woke amakhosi wama-Amori ahlala ngeentabeni abuthene kobana ajamelane nathi.”


text:
USomnini wathi kuJotjhuwa: “Ungabesabi ngombana sele ngibanikele esandleni sakho. Akunandoda nayinye phakathi kwabo ezakujama phambi kwakho.”


text:
USomnini wenza amakhosi lawo nabantu bawo bona bahlangahlangane phambi kwama-Israyeli, abadulela eGibiyoni abagijimisa ngendlela eyehlelako yeBhethe-Rhoroni, abamadlha kufikela e-Azekha neMakheda.


text:
Nabalokhu babaleka phambi kwama-Israyeli, nabehlela emehlelweni weBethe-Rhoroni, uSomnini wawululela iingiditjha zesinanja phezu kwabo bekwaba se-Azekha, bafela khonapho. Abafa ngebanga leengiditjha zesinanja baba banengi ukudlula ababulawa ma-Israyeli ngesabula.


text:
UJotjhuwa wakhuluma noSomnini mhlana anikela ama-Amori kuma-Israyeli, wathi phambi kwawo:<br/>“Langa, jama tsi ngehla kweGibiyoni,<br/>nawe nyezi ngehla komrhoba we-Ayaloni.”


text:
Ngambala ilanga lajama<br/>nenyezi yangakhambi,<br/>kufikela lapha isizwe sizibuyiselela khona ezitheni zaso.<br/>Lokhu kwatlolwa encwadini kaJatjhari. Ilanga lajama phakathi kwesibhakabhaka, azange lirhabe ukutjhinga isikhathi esingaba lilanga.


text:
Azange kube nelanga elifana nalo ngaphambilini namkha ngemva kwalo, kobana uSomnini ulalele ilizwi lomuntu ngombana mhlokho walwela ama-Israyeli.


text:
kodwana ningahlali lapho nina ngokwenu. Gijimisani izitha zenu, nibe seenthendeni zazo, ningazivumeli zingene ngemadorobhenazo ngombana uSomnini uZimenu uzinikele esandleni senu.”


text:
Kwathi ngemva kobana uJotjhuwa nama-Israyeli bamadlhe khulu izithezo kufikela lapha ziphela khona nya, nalokha abasindileko sele bangene ngemadorobheni anemithangala,


text:
boke abantu babuyela baphephile kuJotjhuwa ekampeni yeMakheda. Akunamuntu owavula umlomakhe ngama-Israyeli.


text:
Yeke benza njalo, bakhupha amakhosi amahlanu lawo ngerholweni bawaletha kuye. Gade kuyikosi yeJerusalema, ikosi yeRhebroni, ikosi yeJarimuthi, ikosi yeLakitjhi nekosi ye-Egiloni.


text:
Lokha nabaletha amakhosi lawo kuJotjhuwa, uJotjhuwa wabiza woke amadoda wakwa-Israyeli wathi eenduneni zamadoda wepi ebegade zikhambe nawo: “Tjhidelani, nibeke iinyawo zenu phezu kweentamo zamakhosi la.” Yeke zatjhidela, zabeka iinyawo zazo eentanyeni zawo.


text:
UJotjhuwa wathi kizo: “Ningesabi namkha niphelelwe mamandla. Qinani nibe nesibindi ngombana ngilokho uSomnini azakwenza kizo zoke izitha zenu enilwa nazo.”


text:
Ngemva kwalokho uJotjhuwa wawamadlha, wawabulala bewawahlomela enye nenye esigodweni sayo. Alembelela eengodwenapho bekwahlwa.


text:
Kodwana kwathi nakutjhinga ilanga, uJotjhuwa wayala bonyana aphanyulwe eengodweni, wawaphosela ngerholweni lapha begade azifihle khona. Kwabekwa amatje amakhulu emlonyeni werholwelo, asese lapho nanamhlanje.


text:
UJotjhuwa wathatha iMakheda mhlokho wayimadlha kanye nekosi yakhona ngesabula. Wabhubhisa nya koke okuphilako okungedorobhenapho. Azange atjhiye nakunye kuphunyurhile. Ikosi yeMakheda wayenza asenze ikosi yeJerikho.


text:
USomnini wanikela iLibhina nekosi yakhona esandleni sama-Israyeli. UJotjhuwa wayimadlha ngesabula nakho koke okuphilako okukiyo. Azange atjhiye nakunye kuphunyurhile. Ikosi yakhona wayenza asenze ikosi yeJerikho.


text:
USomnini wanikela iLakitjhi esandleni sama-Israyeli. Ngelanga lesibili uJotjhuwa wayithumba, wayimadlha ngesabula nakho koke okuphilako okukiyo njengombana enza ngeLibhina.


text:
Kwathi lokha uHoramu ikosi yeGezeri nenyuka ukusiza iLakitjhi, uJotjhuwa wamumadlha kanye nabantu bakhe, wangatjhiya namunye wakhe ophunyurhako.


text:
bayithumba khona mhlokho, bayigongoda ngesabula. UJotjhuwa wabhubhisa nya koke okuphilako okukiyo njengombana enza ngeLakitjhi.


text:
bayithumba, bayigongoda ngesabula. UJotjhuwa wabhubhisa ikosi nemizana yakhona yoke, nakho koke okuphilako okukiyo. Azange atjhiye nakunye kuphunyurhile; kwaba njengombana enza nge-Egiloni. Iye, wayibhubhisa nya nakho koke okuphilako okukiyo.


text:
Bayithumba nekosi yakhona kanye nemizana yakhona yoke. Bayigongoda ngesabula, babhubhisa nya koke okuphilako okukiyo. UJotjhuwa azange atjhiye nakunye kuphunyurhile. Lokho akwenza ngeRhebroni neLibhina namakhosi wakhona, wakwenza ngeDebhiri nekosi yakhona.


text:
Ngaleyondlela uJotjhuwa wathumba soke isifunda sesewula: iintaba, isewula yenarha, iTjhefela kanye namathomo wakhona. Wabhubhisa woke amakhosi wesifundeso. Azange atjhiye nakunye kuphunyurhile, iye, wabhubhisa nya koke okuphilako njengombana uSomnini uZimu wakwa-Israyeli ayalile.


text:
UJotjhuwa wabamadlha boke ukusuka eKhadetjhi-Bharineya ukuya eGaza, nayo yoke inarha yeGotjheni ukuyokufika eGibiyoni.


text:
Wathumba woke amakhosi lawo nenarhawo ngasikhathi sinye ngombana uSomnini uZimu waka-Israyeli walwela u-Israyeli.


text:
Kwathi bona uJabhini ikosi yeRhatsori ezwe ngeendabezi, wathumela igama kuJobabi ikosi yeMadoni, ekosini yeTjhimroni nekosini ye-Akitjhafi.


text:
Igamelo lafika nemakhosini ebegade angeentabeni zangetlhagwini, angemrhobeni weJordani ngesewula yelwandle iKinerethi, nangenarheni ethulamelwe ziintaba neligwini leDori ngetjingalanga.


text:
Godu lafika kumaKanana ngepumalanga netjingalanga, ama-Amori, amaRhithi, amaPerizi namaJebusi ngeentabeni namaRhivi angaphasi kwakaRherimoni enarheni yeMitsipha.


text:
Amakhosi lawo aphuma nawo woke amabuthwawo, kwaba liwoma, kwanga yitjhwabatjhwaba yelwandle. Godu bekuneenjomani neenkarana zepi ezinengi khulu.


text:
USomnini wathi kuJotjhuwa: “Ungawesabi ngombana kusasa ngesikhathesi ngizowanikela woke esandleni sama-Israyeli afile. Wena uquntule imisipha yeenjomani zawo bese utjhise iinkarana zawo.”


text:
USomnini wanikela amakhosi lawo nabantu bawo esandleni sama-Israyeli, abamadlha, abagijimisa bekwaba seTsidoni eKulu neMisrefothi-Mayimu ukufikela ngemrhuleni weMitsiphe ngepumalanga. Ama-Israyeli abamadlha, angatjhiya namunye wabo owaphunyurhako.


text:
UJotjhuwa wenza kibo njengombana uSomnini amyalile, waqunta imisipha yeenjomani zabo bewatjhisa neenkarana zabo zepi.


text:
UJotjhuwa wabuyela emuva ngesikhatheso, wathumba iRhatsori ngombana phambilini gade iyihloko yayo yoke imibuso leyo, bewamadlha ikosi yakhona ngesabula.


text:
Yena nama-Israyeli bamadlha ngesabula koke okuphilako okukiyo. Babhubhisa koke nya kwangaba khona okusala kuphila. Godu batjhisa iRhatsori.


text:
Iye, uJotjhuwa bekenze njengombana uMosi inceku kaSomnini amyalile: Bekamadlhe ngesabula woke amakhosi lawo bewabhubhisa nabo boke abahlali bamadorobhawo.


text:
Nokho ama-Israyeli azange atjhise nalinye lamadorobho ngaphandle kweRhatsori eyatjhiswa nguJotjhuwa. Amadorobho lawo nanje asajame embundwini.


text:
Ama-Israyeli azithathela yoke ipango yamadorobho lawo kanye nefuyo; kwaba sisabelo sawo. Kodwana bekamadlhe boke abantu ngesabula kufikela lapha abaqeda khona nya; azange batjhiye namunye aphila.


text:
Njengombana uSomnini ayala incekwakhe uMosi, uMosi wayala uJotjhuwa, uJotjhuwa waphetha njengokomyalo lowo, azange atjhiye litho lingakenziwa kikho koke uSomnini akuyala uMosi.


text:
Ngaleyondlela uJotjhuwa wathatha yoke inarha, okutjho iintaba zakwaJuda, yoke inarha yangesewula neyeGotjheni, iTjhefela, umrhoba weJordani, iintaba zakwa-Israyeli neendawo ezithulamelwe ziintaba.


text:
Imikhawulo le ithoma entabeni iRhalakha enabele ngeSeyiri ukuyokufika eBhali-Gadi ngemrhobeni weLibhanoni ngenzasi kwentaba iRherimoni. Wabamba woke amakhosi wakhona, wawamadlha, wawabulala.


text:
Azange kube nedorobho elaba nokuthula nama-Israyeli ngaphandle kwamaRhivi, okubahlali beGibiyoni. Ama-Israyeli athumba koke ngepi.


text:
Kwaba sisenzo sakaSomnini sokuqinisa iinhliziyo zamakhosi lawo kobana ajamelane nama-Israyeli epini ukuze amakhosi lawo abhujiswe nya, nokobana angafumani umusa kodwana apheliswe njengombana uSomnini ayala uMosi.


text:
UJotjhuwa weza ngesikatheso, wathanyela ama-Anakhi eentabeni zakwa Juda nakizo zoke iintaba zakwa-Israyeli. Wawabhubhisa nya namadorobhawo iRhebroni, iDebhiri ne-Anaba.


text:
Azange kusale namunye wama-Anakhi enarheni yama-Israyeli. Kwaba seGaza, eGathi ne-Atjhidodi kwaphela lapha kwaba khona abasindako.


text:
UJotjhuwa wathatha yoke inarha ukuya ngendlela uSomnini akhuluma ngakho kuMosi. UJotjhuwa wayinikela bona ibe lilifa lama-Israyeli ukuya ngokwesabelo seenkoro zawo.<br/>Ngesikhatheso inarha yaphumula izipi.


text:
Lawa-ke makhosi weendawo ezahlulwa ma-Israyeli. Athumba iindawo zawezo ezingaphetjheya ngepumalanga yeJordani, ukusuka emlanjaneni i-Arinoni ukuya entabeni iRherimoni, ukufaka phakathi umrhoba woke ongepumalanga yeJordani:


text:
USirhoni ikosi yama-Amori ogade ahlala eRhetjhibhoni wabusa phezu kwesiquntu seGiliyadi. Umkhawulwakhe usuka edorobheni i-Aroweri eliseligwini lomlanjana i-Arinoni ngekabeni yomrhoba wakhona, ukuyokufika emlanjaneni iJabokhi okumkhawulo wama-Amoni,


text:
ukufaka phakathi ipumalanga yomrhoba weJordani ukuyela elwandle leKinerethi nokuyela elwandle le-Araba, okulilwandle leTswayi, nangetjhubeni langeBhethe-Hajetjhimothi. Ngesewula umkhawulwakhe unabela emathomeni wentaba iPisiga.


text:
Amathomo lawo bekumkhawulo.<br/>U-Ogi ikosi yeBhatjhani, ongomunye wemisalela yakwaRafa, gade ahlala e-Atjhitarothi ne-Edreyi.


text:
Wabusa entabeni yeRherimoni neSaleka nakiyo yoke inarha yeBhatjhani ukuya emkhawulweni wamaGetjhuri newamaMakathi nangaphezu kwesiquntu seGiliyadi ukuya emkhawulweni kaSirhoni ikosi yeRhetjhibhoni.


text:
UMosi inceku kaSomnini nama-Israyeli bawahlula. UMosi inceku kaSomnini wathatha iinarha zawo wazinikela bakwaRubeni nebakwaGathi nesiquntu sekoro yakwaManase.


text:
Lawa-ke makhosi weendawo uJotjhuwa nama-Israyeli abazihlula ngetjingalanga yeJordani ukusuka eBhali-Gadi emrhobeni weLibhanoni ukuya entabeni iRhalakha enabela ukuyela ngeSeyiri. (Iindawo zawo uJotjhuwa wazinikela ama-Israyeli ukuya ngokwesabelo seenkoro zawo kobana kube lilifa lazo.


text:
Iindawezo bekuziintaba, iTjhefela, umrhoba weJordani, iindawo ezithulamelwe ziintaba, irhalawumba nesewula yenarha, okutjho inarha yamaRhithi, ama-Amori, amaKanana, amaPerizi, amaRhivi namaJebusi.)<br/>UJotjhuwa wahlula enye nenye yamakhosi alandelako:


text:
UJotjhuwa bekasele aluphele namalanga ayile. USomnini wathi kuye: “Sele uluphele begodu namalanga sele ayile, kanti kusese nenarha ekulu ekusafanele ithunjwe.


text:
ukusuka emlanjaneni omkhawulo wangepumalanga yeGibhide ukuyokufika emkhawulweni we-Ekhironi ngetlhwagwini. (Iindawezo bezithathwa bona ngezamaKanana kodwana bezibuswa babusi abahlanu bamaFilista eemfundeni ezilandelako: iGaza, i-Atjhidodi, i-Atjhikeloni, iGathi, ne-Ekhironi. Ama-Awi nawo gade ahlala


text:
ngesewula yenarha.) Yoke inarha yamaKanana, okutjho ukusuka e-Ara yamaTsidoni ukuya e-Afekhi ukufika emkhawulweni wama-Amori.


text:
Godu nenarha yamaGibili neLibhanoni yoke ngepumalanga, ukusuka eBhali-Gadi ngenzasi kwentaba iRherimoni ukuya eLebo-Rhamathi.


text:
Lokhu kutjho boke abahlali bangeentabeni ukusuka eLibhanoni ukuya eMisirefothi-Mayimu ngitjho woke amaTsidoni. Ngizabaqotjha mina ngokwami phambi kwama-Israyeli, wena yabela nje kwaphela ama-Israyeli inarha leyo ibe lilifa lawo njengombana ngakuyala.


text:
UMosi inceku kaSomnini wabela isiquntu sekoro yakwaManase, ikoro yakwaRubeni neyakwaGadi isabelo sazo ngaphetjheya kweJordani ngepumalanga. Iinkorwezo zathatha ilifa lazwelo, kwaba njengombana zabelwa nguMosi.


text:
Imikhawulo yenarhazo beyisuka edorobheni i-Aroweri eliseligwini lomlanjana i-Arinoni ngekabeni yomrhoba wakhona ukuyokufika emkhawulweni wama-Amoni. Beyifaka phakathi inarha eyikangala ukusuka eMedeba ukuya eDibhoni kanye nawo woke amadorobho wakaSirhoni ikosi yama-Amori ogade abusa eRhetjhibhoni.


text:
Imikhawulo yenarhazo leyo godu beyinabela eGiliyadi, emkhawulweni wamaGetjhuri namaMakathi, kiyo yoke intaba iRherimoni neBhatjhani ukuya eSaleka,


text:
okutjho yoke imibuso ka-Ogi weBhatjhani obusa e-Atjhitarothi ne-Edreyi. (U-Ogi lo besele kunguye kwaphela oseleko hlangana nemisalela yamaRafa.) UMosi wahlula ama-Amori lawo bewawaqotjha,


text:
kodwana ama-Israyeli azange aqotjhe amaGetjhuri namkha amaMakathi; yeke izizwezo zazihlalela hlangana nama-Israyeli bekube kunamhlanje.


text:
Kwaba yikoro yamaLevi kwaphela uMosi angazange ayabele ilifa ngombana ilifa lawo bekuminikelo ekhethekileko kuSomnini uZimu wakwa-Israyeli njengombana atjho kuye.


text:
Imikhawulwayo beyisuka edorobheni i-Aroweri eliseligwini lomlanjana i-Arinoni ngekabeni yomrhoba wakhona ukufaka phakathi yoke ikangala ukuyokufika eMedeba


text:
neRhetjhibhoni kanye nemizanayo yoke esekangala. Imikhawulo yenarha leyo beyifaka phakathi iDibhoni, iBhamothi-Bhali, iBhethe-Bhali-Mewoni,


text:
Ngilawo-ke amadorobho wekangala okutjho yoke imibuso kaSirhoni ikosi yama-Amori owabusa eRhetjhibhoni. UMosi wabulala uSirhoni loyo kanye nabarholi beMidiyani, u-Evi, uRekhemu, uZuri, uRhuri noReba okumakhosana kaSirhoni agade ahlala enarhenapho.


text:
Umlambo iJordani gade umkhawulo wamaRubeni. Amadorobho lawo nemizanawo gade kulilifa lamaRubeni ukuya ngemindenawo.


text:
Imikhawulo yenarhayo kwakuyiJazeri nawo woke amadorobho weGiliyadi nesiquntu senarha yakwa-Amoni ukuya e-Aroweri engepumalanga yeRabha.


text:
Imikhawulo leyo beyithoma eRhetjhibhoni ukuya eRamathi-Mitsiphe neBhethonimu nokusuka eMarhanayimu ukuya emkhawulweni weLo-Debhara.


text:
Godu beyifaka phakathi amanye amadorobho angemrhobeni weJordani, okutjho iBhethe-Haramu, iBhethe-Nimra, iSukothi neTsafoni. Lokhu kutjho ubunengi bombuso kaSirhoni ikosi yeRhetjhibhoni ngepumalanga yomlambo iJordani. IJordani leyo kwaba mkhawulo wakhona ukuyela ngesewula yelwandle leKinerethi.


text:
Imikhawulo yaso isuka eMarhanayimu ifake phakathi iBhatjhani yoke, okutjho woke umbuso ka-Ogi ikosi yakhona nemizi yoke yeRhavothi-Jayire eseBhatjhani, ebeyingaba madorobho amatjhumi asithandathu.


text:
Imikhawulo leyo godu beyifaka phakathi isiquntu sakwaGiliyadi, i-Atjhitarothi ne-Edreyi, okumadorobho wobukhosi baka-Ogi eBhatjhani. Lezo bekuziindawo ezanikelwa isiquntu sekoro yakwaManase okuziinzukulwana zakaMakiri ngokwemindenazo.


text:
UMosi azange ayabele litho ikoro yamaLevi ngombana isabelo sayo nguSomnini uZimu njengombana kwatjhiwo njalo kiyo.


text:
La mamafa ama-Israyeli awafumana enarheni yeKanana abawabelwa ngu-Elazara umphristi, uJotjhuwa umsa kaNuni kanye neenhloko zemindeni yaboyise beenkoro zama-Israyeli.


text:
UMosi gade abele iinkoro ezimbili nesiquntu ilifa ngepumalanga yeJordani. AmaLevi azange awabele ilifa hlangana neenkorwezo.


text:
Abantu bakwaJosefa gade baziinkoro ezimbili, uManase no-Efrayimu. Iye, amaLevi azange awabele ilifa njengenarhawo; kwaphela amadorobho wokuhlala kanye namadlelo wakhona kobana ifuywawo idle.


text:
Abajameli babantu bakwaJuda beza kuJotjhuwa eGiligali. UKalebi umsa kaJefune umKhenizi wathi kuye: “Nguwe owaziko bona uSomnini wathini kuMosi inceku kaZimu eKhadetjhi-Bharineya mayelana nami nawe.


text:
Gade ngineminyaka ematjhumi amane lokha uMosi inceku kaSomnini nangithuma ngiseKhadetjhi-Bharineya kobana ngiyokuhlola inarha, ngambuyela nependulo njengombana kwakusehliziywenami.


text:
Abafowethu abenyuka nami bafakela abantu amanzi emadolweni, kodwana mina ngalandela uSomnini uZimami ngokupheleleko.


text:
UMosi wafunga mhlokho wathi, ‘Ngambala inarha obeke kiyo inyawo lakho izakuba lilifa lakho nabantwabakho isiphelani ngombana ulandele uSomnini uZimami ngokupheleleko’.


text:
Yeke, qala, uSomnini ungibulungile njengombana watjho eminyakeni ematjhumi amane namihlanu le, ukusuka ngesikhathi akhuluma amazwi lawa kuMosi lokha u-Israyeli nasakhamba erhalawumbeni. Nakhu namhlanje sengineminyaka ematjhumi abunane nahlanu,


text:
kodwana ngisesenamandla nanamhlanjesi njengombana nganginjalo mhlana uMosi nangithumako. Amandlami nagadesi asese njengaleso sikhathi, ngisengaphuma ipi, ngirhole nabantu.


text:
Yeke nginikela inarha yeentabezi uSomnini akhuluma ngayo mhlokho. Iye, mbala nawe wezwa mhlokho bona ama-Anakhi ahlala lapho anamadorobho amakhulu anemithangala. Nakube uSomnini uzakuba nami, ngiwaqotjhe lapho njengombana athembisa.”


text:
Ngaleyondlela iRhebroni yaba lilifa lakaKalebi umsa kaJefune umKhenizi bekube namhlanje ngombana walandela uSomnini uZimu wakwa-Israyeli ngokupheleleko.


text:
Ibizo leRhebroni ekuthomeni bekuyiKhiriyathi-Ariba. U-Ariba loyo gade ayitsitsirimbakazi hlangana nama-Anakhi.<br/>Ngesikhatheso inarha yaphumula izipi.


text:
Ifumbe yesabelo sekoro yakwaJuda ukuya ngokwemindenayo yafikelela ngesewula yomkhawulo wakwa-Edomu ukuyela erhalawumbeni leTsini ekugcineni kwamaphethelo wenarha ngesewula.


text:
Umkhawulwayo wangesewula wawuthoma ekugcineni kwelwandle leTswayi ukusuka eligwini eliqalene nesewula,


text:
urhubalale njalo uye ngesewula yomkghotha we-Akhirabhimu udlulele eTsini bese ukhuphukela ngesewula yeKhadetjhi-Bharineya, udlule eRhetsironi ukhuphukele e-Adari bese ujikela eKharakha,


text:
udlulele e-Atsimoni urhubalale ngomlanjana weGibhide bese ugcine elwandle. Lowo-ke mkhawulo wangesewula.


text:
Umkhawulo wangepumalanga lilwandle leTswayi ukuya ekugcineni kweJordani.<br/>Umkhawulo ongetlhagwini uthoma eligwini lelwandle, lapha iJordani igcina khona,


text:
ukhuphukele eBhethe-Rhogila, udlulele ngetlhagwini yeBhethe-Araba bese ukhuphukele elitjeni lakaBhohani. (UBhohani lo bekusizukulwana sakaRubeni.)


text:
Umkhawulo lowo wenyukela eDebhiri udabule emrhobeni we-Akori unqombe ngetjingalanga nca ngeGiligali emalungana nomkghotha we-Adumimi ongehlangothini langesewula yomlanjana. Ukusuka lapho udlulele emanzini womthombo iTjhemetjhi bese uyokutjhayisa emthonjeni iRogeli.


text:
Ukusuka lapho wenyuke ngomrhoba weBheni-Hinomu ugege nehlangothi langesewula yentaba yamaJebusi (okutjho iJerusalema), uye esiqongolweni sentaba elinganisene nomrhoba weHinomu ngetjingalanga okumaphethelo womrhoba weRafa,


text:
bese ujike ukusuka esiqongolweni sentaba leyo uye emthonjeni weNefitowarhi, ukusuka lapho unqombe emizaneni engentabeni i-Efroni, ujikele nca ngemzini weBhala (okutjho iKhiriyathi-Jeyarimu).


text:
Ukusuka lapho ujikela ngetjingalanga uye entabeni iSeyiri, unqombe ngehlangothini elingetlhagwini yentaba iJeyarimu (okutjho iKesaloni) bese wehlele eBhethe-Tjhemetjhi, udabule eTimna.


text:
Ukusuka lapho umkhawulo udlula ehlangothini elingetlhagwini yentaba i-Ekhironi, ujikele nca ngeTjhikeroni udlulele entabeni iBhala bese utjhinga nca ngeJabiniyeli ubhoduluke uzokuphelela ekupheleleni kwelwandle.


text:
Umkhawulo wangetjingalanga kwakulilwandle elikhulu kanye neligu lalo. Leyo-ke mikhawulo ebegade izombeleze abantu bakwaJuda ukuya ngokwemindenabo.


text:
Ukuya ngokomyalo kaSomnini kuJotjhuwa, uKalebi umsa kaJefune wanikelwa isabelo hlangana nabantu bakwaJuda. Isabelweso bekuyiKhiriyathi-Ariba, okutjho iRhebroni (u-Ariba gade kunguyise ka-Anakhi).


text:
Wasuka lapho wenyuka wayokusahlela abahlali beDebhiri. Ekuthomeni iDebhiri bekuthiwa yiKhiriyathi-Seferi.


text:
UKalebi wathi: “Nanyana ngubani omadlha iKhiriyathi-Seferi, ayithumbe, ngizamnikela u-Akisa indodakazami abe mkakhe.”


text:
U-Otiniyeli umsa kaKhenazi, ongumfowabo omncani kaKalebi, wayithumba. UKalebi wamnikela indodakazakhe u-Akisa bona abe mkakhe.


text:
Ekufikeni kwaka-Akisa ku-Otiniyeli gade amyenge bonyana akhombele uyise isimu. Kodwana kuthe nabafika kuyise, u-Akisa asehla kudumbanakhe, uKalebi wathi kuye: “Ufuna ngikwenzeleni?”


text:
Yena waphendula wathi: “Ngibawa isipho. Ubaba ungibeke ngesewula yenarha eyomileko, yeke akangiphe indawo enamanzi.” Nje-ke uKalebi wamnikela indawo enamanzi emibundwini nangemirhobeni.


text:
Amadorobho wabantu bakwaJuda ngemaphethelweni wangesewula ukuyela emkhawulweni waka-Edomu bekuyiKhabitsiyeli, i-Ederi, iJaguri,


text:
iLebawothi, iTjhilirhimu, i-Ayini neRimoni. Sele awoke kwaba madorobho amatjhumi amabili nethoba nemizanawo.


text:
Godu ukusuka e-Atjhidodi nemizayo kanye nemizanayo neGaza nemizayo kanye nemizanayo ukuya emlanjaneni weGibhide nelwandle eliKhulu kanye neligu lalo.


text:
Kodwana abantu bakwaJuda azange baphumelele ukuqotjha amaJebusi, okubahlali beJerusalema; yeke amaJebusi ahlala nabantu bakwaJudabo eJerusalema bekube kunamhlanje.


text:
Ifumbe yabeka umkhawulo weenzukulwana zakaJosefa ngesewula ngalendlela: Wathoma emlanjeni iJordani eJerikho; ukusuka lapho wadlula imithombo yeJerikho ngepumalanga, wadabula erhalawumbeni wenyukela eentabeni zeBhethe-Eli.


text:
bese wehlela ngetjingalanga emkhawulweni wamaJafilethi ukudlula eBhethe-Rhoroni esenzasi, wanqomba eGezeri ukuyokutjhayisa elwandle.


text:
imikhawulo yabakwa-Efrayimu ngokwemindenabo yayingalendlela: Umkhawulo welifa labo ngesewula usuka ngepumalanga ye-Atharothi-Adara uye eBhethe-Rhoroni engehla,


text:
uyokufika elwandle. Umkhawulo wangepumalanga uthoma eMikimetathi ngetlhagwini bese ujikela ngesewula-pumalanga ukuya eTanathi-Tjhilo, udabule kiyo ngepumalanga uye eJanowarhi.


text:
Umkhawulo wangetlhagwini usuka eTapuwarhi unqomba ngetjingalanga emlanjaneni iKhana bese uphelela elwandle.<br/>Lelo-ke bekulilifa lekoro yama-Efrayimu ngokwemindenayo.


text:
Kodwana azange baqotjhe amaKanana ebegade ahlala eGezeri. Yeke amaKanana lawo ahlala hlangana nama-Efrayimu bekube kunamhlanje nanyana gade enza umsebenzi okatelelako.


text:
Godu ifumbe yabeka umkhawulo wekoro yakwaManase.<br/>UManase gade alizibulo lakaJosefa, uMakiri alizibulo lakaManase nonguyise kaGiliyadi. Ngebanga lokobana uMakiri gade ayingorho bekabelwe iGiliyadi neBhatjhani.


text:
Inengi lekoro yakwaManase lafumana ilifa ngokwemindeni. Imindeni leyo bekungu-Abiyezeri neenzukulwana zakaRhelekhi, zaka-Asiriyeli, zakaTjhekemu, zakaRheferi nezakaTjhemida. Lezo-ke bekuziinzukulwana eziduna zakaManase umsa kaJosefa ngokwemindenazo.


text:
UTselofirhadi umsa kaRheferi omsa kaGiliyadi umsa kaMakiri omsa kaManase azange abe namadodana. Waba namadodakazi kwaphela, amabizwawo ngilawa: uMarhila, uNoya, uRhogila, uMilika noTiritsa.


text:
Wona eza phambi kwaka-Elazara umphristi noJotjhuwa umsa kaNuni nabarholi athi: “USomnini wayala uMosi kobana asiphe ilifa phakathi kwabafowethu.” Yeke ukuya ngokomyalo kaSomnini, wawanikela ilifa phakathi kwabafowabo.


text:
UManase wabelwa iingcenye ezilitjhumi ngaphandle kwenarha yeGiliyadi neBhatjhani engaphetjheya kweJordani,


text:
ngombana amadodakazi wekoro yakwaManase afumana ilifa hlangana namadodanakhe. Inarha yeGiliyadi gade yabelwe elinye inengi lekoro yakwaManase.


text:
Umkhawulo wakwaManase wawusuka e-Atjhera ufike eMikimetathi eseTjhekemu. Umkhawulo lowo bewukhamba ugegele ngesewula ukuyela eJatjhibi nomthombo weTapuwarhi.


text:
Inarha yeTapuwarhi bekungeyakaManase, kodwana idorobho leTapuwarhi emkhawulweni wakwaManase belingelama-Efrayimu.


text:
Umkhawulo bewehlela ngesewula yomlanjana iKhana. Amanye wamadorobho asenarheni yakwaManase ngetlhagwini yomlanjana lowo gade kungewaka-Efrayimu. Umkhawulo lowo bewuphelela elwandle.


text:
Nje-ke inarha engesewula yomlanjana bekungeyaka-Efrayimu bese engetlhagwini kungeyakaManase. Ilwandle belimkhawulo ngetjingalanga yenarha yakwaManase. Ngetlhagwini-tjingalanga beyifika kwa-Atjheri bese ngetlhagwini-pumalanga ifike kwa-Isakari.


text:
Enarheni yakwa-Isakari neyakwa-Atjheri uManase gade abelwe amadorobho alandelako nemizanawo: iBhethe-Tjhani, iJibiliyamu, iDoro nabahlali bakhona (lokhu kutjho iDoro eentatjaneni zeligu), i-Eni-Doro nabahlali bakhona, iTanaki nabahlali bakhona kanye neMegido nabahlali bakhona.


text:
Amadodana kaManase azange aphumelele ukuthumba amadorobho lawo, nje-ke amaKanana aragela phambili nokuzihlalela enarhenapho.


text:
Kodwana kuthe lokha ama-Israyeli naqina amandla, akatelela amaKanana lawo ngomsebenzi. Ngalokho azange awaqotjhe woke emadorobheni lawo.


text:
Isizukulwana sakaJosefa sakhuluma noJotjhuwa sathi: “Kubayini uthi usibona sibanengi kangaka ngesibalo, nokobana sibusiswe nguSomnini wena usiphosele ifumbe kanye kobana usabele isabelo sinye kwaphela na?”


text:
UJotjhuwa wathi kiso: “Nakube nibanengi kangako, kubayini ningakhuphukeli ehlathini bese nizirhulele lapho indawo enarheni yamaPerizi namaRafa nangabe mbala inarha yeentaba zakwa-Efrayimu yincani khulu kini?”


text:
Isizukulwana sakaJosefa sathi: “Inarha yeentaba nayo ayikasaneli, kanti namaKanana ahlala emirhuleni aneenkarana zepi zesimbi, okutjho lawo ahlala eBhethe-Tjhani nemizanayo nalawo asemrhobeni weJizriyela.”


text:
UJotjhuwa wathi ekumbeni kaJosefa, okungu-Efrayimu noManase: “Vele nibabantu abanengi begodu ninamandla amakhulu. Ngalokho anikafaneli ukuba nesabelo sinye kwaphela,


text:
iye, inarha yeentaba ingeyenu begodu nanyana imahlathi, nizayirhula ibe ngeyenu ukuyokufika emathomeni weentaba. Nizakuqotjha amaKanana nanyana anamandla begodu neenkarana zawo zepi zingezesimbi njalo.”


text:
Umkhambathi woke wama-Israyeli wahlangana eTjhilo wahloma itende lokuhlanganela lapho. Inarha leyo besele ihluliwe.


text:
UJotjhuwa wathi kuma-Israyeli: “Nizolokhu nitatazela kufika nini ningangeni nithathe inarha uSomnini uZimu waboyihlo aninikele yona le?


text:
Khuphani amadoda amathathu ekorweni ngayinye, mina ngizawathuma kobana aphume adabule inarha athale ubujamo bayo ukuze yabiwe njengelifa. Lokha nabuyela kimi


text:
izakuhlukaniswa iingcenye ezilikhomba. Ilifa lakwaJuda lizakuhlala linjalo ngesewula nelifa lekumba kaJosefa ngetlhagwini.


text:
Lokha nasele nithale inarha iingcenye ezilikhomba, lethani ihlathululo leyo kimi ukuze ngenze ifumbe yokwaba inarha khonapha phambi kwakaSomnini uZimethu.


text:
AmaLevi akanasabelo phakathi kwenu ngombana ubuphristi bakaSomnini bulilifa lawo. BakwaGadi, bakwaRubeni kanye nesiquntu sakwaManase sebafumene ilifa labo ngaphetjheya kweJordani ngepumalanga okuyinarha ebayabelwa nguMosi inceku kaSomnini.”


text:
Kuthe lokha amadoda ebekakhethelwe ukuyokuthala inarha nasele alungele ukuphuma uJotjhuwa wabuyelela umyalwakhe kiwo wathi: “Khambani nidabule inarha niyithale bese nibuyela kimi. Mina ngizanenzela ifumbe khona eTjhilwapha phambi kwakaSomnini.”


text:
Amadoda aphuma-ke adabula inarha, atlola emsongweni ihlathululwayo ngokwamadorobhayo iingcenye ezilikhomba. Abuyela kuJotjhuwa ekampeni eTjhilo.


text:
UJotjhuwa wawenzela ifumbe eTjhilo phambi kwakaSomnini, wahlukanisela ama-Israyeli inarha khonapho. Ikoro ngayinye yafumana isabelo sayo.


text:
Ifumbe yawela ekorweni yakwaBhenjamini ngokwemindenayo. Inarha eyabelwa yona yaba hlangana kwekoro yakwaJuda neyakwaJosefa.


text:
Umkhawulo ongetlhagwini wathoma eJordani, wakhuphukela ngehlangothini langetlhagwini yentaba yeJerikho, wakhuphuka njalo uqamula intaba waya ngetjingalanga, wayokubetha erhalawumbeni leBhethe-Aveni.


text:
Ukusuka lapho umkhawulo waqamula ngehlangothini langesewula yentatjana yeLuzi (okutjho iBhethe-Eli) ukuya enzasi e-Atharothi-Adari ukudabula phezu kwentaba engesewula yeBhethe-Rhoroni esenzasi.


text:
Khonapho wajika waba mkhawulo wangetjingalanga.<br/>Ukusuka entabeni engesewula hlanu kweBhethe-Rhoroni umkhawulo wanqomba ngesewula wayokutjhayisa eKhiriyathi-Bhali (okutjho iKhiriyathi-Jeyarimu), okulidorobho lekoro yakwaJuda. Lowo-ke bekumkhawulo wangetjingalanga.


text:
Umkhawulo wangesewula bewuthoma hlanu kweKhiriyathi-Jeyarimu; ukusuka ngetjingalanga uye emthonjeni weNefitowarhi,


text:
wehlele emathomeni wentaba ehlanu komrhoba weBheni-Hinomu nangetlhagwini yomrhoba weRafa, urhubalale njalo ukwehlela enzasi emrhobeni kaHinomu bese uqamule ihlangothi langesewula yentaba yamaJebusi, wehlele emthonjeni weRogeli.


text:
Ukusuka lapho ujikele ngetlhagwini-pumalanga uye emthonjeni weTjhemetjhi bese lapho-ke unqombe eGelilothi emalungana nomkghotha we-Adumimi, wehle njalo unqombe elitjeni lakaBhohani osizukulwana sakaRubeni.


text:
Umkhawulo lowo udlulele ngehlangothini langetlhagwini yentaba magegana neBhethe-Araba, wehlele emrhobeni weJordani.


text:
Godu udlulele ngehlangothini langetlhagwini yentaba yeBhethe-Rhogila bese uyokuphelela ngetlhagwini yeligu lelwandle leTswayi ekugcineni kweJordani. Lowo-ke bekumkhawulo wangesewula.


text:
IJordani beyimkhawulo wangepumalanga.<br/>Leyo-ke bekumikhawulo mazombe yelifa lekoro yakwaBhenjamini ukuya ngokwemindenayo.


text:
Amadorobho wekoro yakwaBhenjamini ukuya ngokwemindenayo gade kuyiJerikho, iBhethe-Rhogila, i-Emekhi-Ketsitsi,


text:
iTsela, i-Elefi, iJebusi (okutjho iJerusalema), iGibeya neKhiriyathi-Jeyarimu. Kwaba madorobho alitjhumi nane nemizanawo.<br/>Lelo-ke bekulilifa lekoro yakwaBhenjamini ukuya ngokwemindenayo.


text:
Ifumbe yesibili yawela ekorweni yakwaSimiyoni ukuya ngokwemindenayo. Ilifa layo laba hlangana nelifa lekoro yakwaJuda.


text:
iye, yoke imizana emagegana namadorobho lawo ukufaka phakathi iBhalathi-Bheri neRamathi-Negevu.<br/>Lelo bekulilifa lekoro yakwaSimiyoni ukuya ngokwemindenayo.


text:
Ilifa lekoro yakwaSimiyoni beliyingcenye yenarha yakwaJuda ngombana isabelo sekoro yakwaJuda besisikhulu khulu kiso. Ngalokho ikoro yakwaSimiyoni yafumana isabelo hlangana nelifa lekoro yakwaJuda.


text:
Ifumbe yesithathu yawela ekorweni yakwaZebuloni ukuya ngokwemindenayo. Imikhawulo yelifa layo beyithoma eSaridi.


text:
Umkhawulo omunye ukhuphukela nca ngelwandle neMarala, udlule eduze neDabetjhethi, uthinte umlanjana oseJokhineyamu.


text:
Omunye bewusuka eSaridi utjhinge tjhuba langepumalanga ukudabula inarha yeKisilothi-Tabori unqombe eDaberathi bese ukhuphukela eJafiya.


text:
Ukusuka lapho utjhinge tjhuba langepumalanga yeGathi-Rheferi ne-Eti-Khatsini, unqombe eRimoni bese ujikela ngeNeya.


text:
Ilifelo belifaka phakathi iKhathathi, iNahalali, iTjhimroni, iJidala neBhethe-Lehema. Kwaba madorobho alitjhumi nambili nemizanawo.


text:
Umkhawulo wesabelo sayo wathinta iTabori wadlulela eTjharhatsima neBhethe-Tjhemetjhi waphelela eJordani. Kwaba madorobho alitjhumi nesithandathu nemizanawo.


text:
i-Alameleki, i-Amadi neMitjhali. Umkhawulo wakhona bewudlula entabeni iKarameli bese urhubalale uye ngetjingalanga ukuyokufika ekugcineni komlanjana iLibinathi.


text:
Ukuyela ngepumalanga, umkhawulo bewujikela eBhethe-Dagoni, ugege namaphethelo weZebuloni ngetlhagwini yomrhoba iJifitharhi-Eli, unqombe eBhethe-Emekhi neNehiyeli bese uragele phambili utjhinge eKabhulu ngetlhagwini.


text:
Usuke lapho ujike uye eRama uyokutjhayisa eTirosi okulidorobho elinemithangala; godu ujike udlule iRhosa uphelele elwandle. Amanye amadorobho bekuyiMarhalebu, i-Akziba,


text:
Umkhawulwayo ngesewula bewuthoma eRhelefi, emthini omkhulu we-owuku eTsananimu, udabule e-Adami-Nekhebi neJabhiniyeli ukuyokufika eLakhumu bese uphelela eJordani.


text:
Ukusuka eRhelefi ujikele ngetjingalanga uye e-Azinothi-Tabori, urhubalale njalo uye eRhukhokhi ufese ugege emaphethelweni wakwaZebuloni ngesewula newakwa-Atjheri ngetjingalanga, wayokuphelela ngepumalanga eJehuda ngemlanjeni iJordani.


text:
iJironi, iMigidali-Eli, iRhoremu, iBhethe-Anathi neBhethe-Tjhemetjhi. Kwaba madorobho alitjhumi nethoba nemizanawo.


text:
Kodwana bakwaDani baloba umkhawulwabo. Nje-ke bakhuphuka bayokulwa neLetjhemu, bayisahlela, bayimadlha ngesabula, bayithumba bebahlala kiyo. Bayibiza bona yiDani, bayithiyelela ngoyisemkhulu uDani.


text:
Kuthe bona baqede ukwaba inarha njengelifa ngokwemikhawulwayo, ama-Israyeli anikela uJotjhuwa umsa kaNuni isabelo phakathi kwawo.


text:
Ngokomyalo kaSomnini ama-Israyeli amnikela idorobho alikhombelako, okuyiTimnathi-Serarhi ngeentatjaneni zakwa-Efrayimu. Wavuselela idorobhelo, wahlala kilo.


text:
Lawo-ke mamafa u-Elazara umphristi noJotjhuwa umsa kaNuni kanye neenhloko zemindeni yaboyise beenkoro zama-Israyeli abawaba ngefumbe eTjhilo phambi kwakaSomnini emnyango wetende lokuhlanganela. Baqeda njalo-ke ukwaba inarha.


text:
bonyana umuntu obulele omunye ngephoso angakahlosi, abalekele kiwo. Azakuba yindawo yokuphephela kini nanibalekela umuntu ofuna ukubuyiselela ngeengazi.


text:
Umuntu loyo uzakubalekela kelinye lamadorobho lawo afese ajame ebungenweni besango lakhona, ahlathululele abaphathi bedorobhelo indabakhe. Bona-ke bazamngenisa ngedorobheni, bamnikele indawo, ahlale nabo lapho.


text:
Nakube umbuyiseleli weengazi uyamlandelela, abaphathi abakameli ukunikela umbulali loyo ezandleni zombuyiseleli ngombana ubulele umuntu womphakathi ngaphandle kwehloso angazange amzonde phambilini.


text:
Uzakuhlala ngedorobhenelo bekufike isikhathi sokobana ayokuvela ngaphambi kwebandla. Nakube akakabonwa umlandu uzakuhlala ngedorobhenapho kufikela lapha kuhlongakala khona umphristi omkhulu wangaleso sikhathi. Ngemva kwalokho-ke umbulali loyo angabuyela edorobheni lekhabo aye emzinakhe, okulidorobho abaleka kilo.”


text:
Yeke ama-Israyeli ahlukanisela iKhedetjhi eGalile ngeentatjaneni zakwaNafitali, iTjhekemu ngeentatjaneni zakwa-Efrayimu neKhiriyathi-Ariba (okutjho iRhebroni) ngeentatjaneni zakwaJuda.


text:
Ngaphetjheya kweJordani ngepumalanga yeJerikho bahlukanisela iBhetseri eserhalawumbeni elisekangala ukusuka ekorweni yakwaRubeni, iRamothi eseGiliyadi ekorweni yakwaGadi neGolana eseBhatjhani ekorweni yakwaManase.


text:
Lawo bekumadorobho wobuphephelo abelwe woke ama-Israyeli neenkhonzi eziphakathi kwawo ukuze kuthi nanyana ngubani obulala umuntu ngaphandle kwehloso abalekele kiwo. Umbuyiseleli weengazi akukameli ambulale angakaveli phambi kwebandla.


text:
Iinhloko zemindeni yamaLevi zeza ku-Elazara umphristi nakuJotjhuwa umsa kaNuni neenhlokweni zemindeni yaboyise beenkoro zama-Israyeli


text:
baseTjhilo enarheni yeKanana zathi kibo: “USomnini wayala ngoMosi bonyana sinikelwe amadorobho wokuhlala kanye namadlelo wefuywethu.”


text:
Yeke ngomyalo kaSomnini ama-Israyeli athatha elifeni lawo amadorobho namadlelo wakhona awanikela amaLevi.


text:
Ifumbe yawela emindenini yamaKhehathi. Yeke hlangana namaLevi aziinzukulwana zaka-Aroni umphristi amanye amaKhehathi afumana amadorobho alitjhumi nantathu ngefumbe ekorweni yakwaJuda, yakwaSimiyoni neyakwaBhenjamini.


text:
Godu amanye amaKhehathi afumana amadorobho alitjhumi ngefumbe emindenini yekoro yakwa-Efrayimu, yakwaDani kanye nesiquntwini sakwaManase.


text:
AmaGeritjhoni afumana amadorobho alitjhumi nantathu ngefumbe emindenini yekoro yakwa-Isakari, yakwa-Atjheri, yakwaNafitali kanye nesiquntwini sakwaManase eBhatjhani.


text:
AmaMerari ngokwemindenawo afumana amadorobho alitjhumi nambili ekorweni yakwaRubeni, yakwaGadi kanye neyakwaZebuloni.


text:
Ngaleyondlela ama-Israyeli anikela amaLevi amadorobho lawo kanye namadlelo wakhona ngefumbe njengombana uSomnini ayala ngoMosi.


text:
Njengombana ifumbe nayiwako yathoma emindenini yamaKhehathi okuziinzukulwana zaka-Aroni ekorweni yamaLevi, amadorobho abalwe ngenzasi athathwa ekorweni yakwaJuda neyakwaSimiyoni anikelwa iinzukulwanezo.


text:
Amadorobho lawo bekuyiKhiriyathi-Ariba, okutjho iRhebroni, ngeentatjaneni zakwaJuda kanye namadlelwayo magegana nayo. (U-Ariba lo gade kunguyise ka-Anakhi.)


text:
Ngaphandle kweRhebroni, okulidorobho lobuphephelo, kanye namadlelwayo, iinzukulwana zaka-Aroni umphristi zanikelwa iLibhina namadlelwayo,


text:
i-Ayini namadlelwayo, iJutha namadlelwayo neBhethe-Tjhemetjhi namadlelwayo. Wolithoba amadorobho lawo aphuma eenkorweni ezimbili, okutjho yakwaJuda neyakwaSimiyoni.


text:
Amadorobho wabaphristi abaziinzukulwana zaka-Aroni, gade alitjhumi nantathu sele awoke kanye namadlelwawo.


text:
Anikelwa iTjhekemu, okulidorobho lobuphephelo namadlelwayo ngeentatjaneni zakwa-Efrayimu, iGezeri namadlelwayo,


text:
Esiquntwini sekoro yakwaManase kwathathwa iTanaki namadlelwayo neJibiliyamu namadlelwayo. Kwaba madorobho amabili.


text:
AmaGeritjhoni, okungeminye yemindeni yamaLevi, anikelwa amadorobho esiquntwini sekoro yakwaManase. Wona gade kuyiGolana eseBhatjhani namadlelwayo (okulidorobho lobuphephelo), iBhetjhitera namadlelwayo. Kwaba madorobho amabili.


text:
Ekorweni yakwaNafitali anikelwa iKhedetjhi eseGalile namadlelwayo (okulidorobho lobuphephelo), iRhamothi-Dori namadlelwayo neKharitani namadlelwayo. Kwaba madorobho amathathu.


text:
KumaLevi aseleko, imindeni yamaMerari yanikelwa amadorobho alandelako: Ekorweni yakwaZebuloni anikelwa iJokhineyamu namadlelwayo, iKharita namadlelwayo,


text:
Ekorweni yakwaGadi anikelwa iRamothi eseGiliyadi namadlelwayo (okulidorbho lobuphephelo), iMarhanayimu namadlelwayo,


text:
Woke amadorobho wamaLevi agade aphakathi kwama-Israyeli bekamatjhumi amane nobunane kanye namadlelwawo.


text:
Elinye nelinye lamadorobho lawo gade linamadlelo magegana nalo. Iye, bekunjalo-ke kiwo woke amadorobho lawo.


text:
Ngaleyondlela uSomnini wanikela ama-Israyeli inarha yoke afunga bona uzoyinikela aboyisemkhulu. Kwathi bona ayithumbe, ahlala kiyo.


text:
USomnini wanikela ama-Israyeli ukuphumula mahlangothi woke njengombana afunga kiboyisemkhulu. Akunasitha nasinye esajamelana nawo ngombana uSomnini wanikela zoke izitha ezandleni zawo.


text:
Akunasithembiso nasinye esihle uSomnini asenza ekumbeni yama-Israyeli esingazange siphumelele. Koke kwenzeka.


text:
wathi kibo: “Nigcine koke uMosi inceku kaSomnini eniyale ngakho, nalalela nelizwi lami kikho koke enginiyale ngakho.


text:
Emalangeni amanengi la, azange nilahle abafowenu bekube kunamhlanjesi. Niqaphelile ukwenza umyalo kaSomnini uZimenu.


text:
Nje-ke uSomnini uZimenu unikele abafowenu ukuphumula njengombana wabathembisa. Ngalokho buyelani emizini yenu enarheni lapha kunelifa lenu khona, endaweni enayabelwa nguMosi inceku kaSomnini ngaphetjheya kweJordani.


text:
Tjhejani bonyana nigcina kuhle umyalo nomthetho uMosi inceku kaSomnini aniyale ngawo kobana nikhathalele uSomnini uZimenu. Nikhambe kizo zoke iindlela zakhe nigcine imiyalwakhe bese nikakarela kuye nimlotjhe ngeenhliziyo ezipheleleko nangemiphefumulwenu yoke.”


text:
Yeke uJotjhuwa wababusisa, wathi kibo: “Buyelani emizinenu ninomnotho omnengi, nefuyo enengi, isiliva, igolide, ikoporo, isimbi kanye nezambatho ezinengi khulu. Hlukaniselanani nabafowenu ipango eniyifumene ezitheni zenu.” Nje-ke wabalayelisa, baya emizinabo.<br/>Isiquntu esinye sekoro yakwaManase sanikelwa nguMosi isabelo eBhatjhani, kodwana esinye sabelwa nguJotjhuwa hlangana nabafowabo enarheni engetjingalanga yeJordani.


text:
Ngalokho bakwaRubeni nebakwaGadi kanye nesiquntu sekoro yakwaManase babuyela ekhaya, basuka ebantwini bakwa-Israyeli eTjhilo esenarheni yeKanana kobana baye enarheni yakwaGiliyadi, okuyinarhabo abayithumbe ngokwabo ngokomyalo kaSomnini ngoMosi.


text:
Lokha nabafika esifundeni esinothileko ngemrhobeni weJordani enarheni yeKanana, bakha i-aldari elikhulu nelibabazekako eduze neJordani.


text:
Ama-Israyeli, okubafowabo, ezwa bona bakwaRubeni, bakwaGadi nesiquntu sekoro yakwaManase bakhe i-aldari emkhawulweni wenarha yamaKanana esifundeni esinothileko ngemrhobeni weJordani ehlangothini lakwa-Israyeli.


text:
Ama-Israyeli athumela uFiniyasi umsa ka-Elazara umphristi kebakwaRubeni, bakwaGadi nesiquntwini sekoro yakwaManase enarheni yeGiliyadi,


text:
akhambisana namakhosana alitjhumi. Enye nenye beyijamele ikoro ngayinye yakwa-Israyeli, omunye nomunye wabo njengehloko yomndeni eenkorweni zakwa-Israyeli.


text:
“Nakhu okutjhiwo ngiwo woke umkhambathi kaSomnini, ‘Kubayini nenze isiphambeko esingaka phambi kwakaZimu wakwa-Israyeli ngokulisa namhlanjesi ukulandela uSomnini bese nizakhela i-aldari nijamelane noSomnini na?


text:
Bekungakaneli ngesono sePewori na? Bekube namhlanje besingakazihlambululi kiso begodu kuvele kiso amatshwenyeko ehlela umkhambathi wakaSomnini.


text:
Nina-ke senifulathela uSomnini kwanjesi! Nanijamelana noSomnini namhlanje, uzokuthukuthelela woke umkhambathi wakwa-Israyeli kusasa.


text:
Yeke nakube inarhenu ayikahlambuluki, yizani enarheni kaSomnini lapha kunethaberinakeli lakaSomnini khona bese nihlukaniselane nathi inarha phakathi. Kwaphela ningajamelani noSomnini namkha nijamelane nathi ngokuzakhela kwenu i-aldari elinye ngaphandle kwelakaSomnini uZimethu.


text:
U-Akani umsa kaZerarhi wenze isiphambeko ezintweni ezikhethelwe ukubhujiswa, ngalokho umkhambathi wakwa-Israyeli wawelwa bukhali! Angithi azange abhubhe yedwa ngesono sakheso?’ ”


text:
BakwaRubeni, bakwaGadi nesiquntu sekoro yakwaManase baphendula amakhosana weenkoro zakwa-Israyeli bathi:


text:
“UZimu uSomnini oyiKosi yamakhosi, iye, uZimu uSomnini oyiKosi yamakhosi nguye owaziko; ngitjho no-Israyeli ngokwakhe kumele azi bonyana esikwenzileko akusikho ukujamelana namkha ukufulathela uSomnini. Khona-ke ningasibabaleli namhlanje


text:
nakube i-aldari silakhele ukufulathela uSomnini namkha ukunikela iminikelo yokutjhiswa namkha iminikelo yeenthoro neyetjhebiswano. USomnini ngokwakhe akasibone umlandu nakube kunjalo.


text:
Kodwana koke lokho sikwenze ngokwesaba ngombana esikhathini esizako abantwabenu bangahle babuze bathi, ‘Ninasabelo sini kuSomnini uZimu wakwa-Israyeli?


text:
USomnini wenze iJordani yaba mkhawulo phakathi kwethu nani.’ Yeke abantwabenu bangahle bangasavumi nakancani kobana bethu beze balotjhe uSomnini.


text:
Ngalokho sazitjela sathi, ‘Asizakheleni i-aldari.’ Kodwana azange silakhele imihlabelo yokutjhiswa namkha yetjhebiswano.


text:
Awa, sengelobufakazi kwaphela phakathi kwethu nani naphakathi kweenzukulwana ezizako ngemva kwethu bonyana nathi silotjhe phambi kwakaSomnini ngemihlabelwethu yokutjhiswa neyetjhebiswano kanye neminye ukuze abantwabenu bangathi kebethu esikhathini esizako, ‘Aninasabelo kuSomnini.’


text:
Yeke sacabanga bonyana nange lokho bekungatjhiwo kithi namkha eenzukulwaneni zethu ngesikhathi esizako, besizakuthi, ‘Qalani, umfuziselo we-aldari lakaSomnini elenziwa bobaba, akusilo lemihlabelo yokutjhiswa neyetjhebiswano, kodwana libufakazi phakathi kwethu nani.’


text:
Angeze sajamelana noSomnini simfulathele namhlanjesi ekumlandeleni ngokwakha i-aldari! Asizukuletha imihlabelo yokutjhiswa, iminikelo yeenthoro namkha imihlabelo yetjhebiswano ngaphandle kwe-aldarini lakaSomnini uZimethu eliphambi kwethaberinakeli!”


text:
Lokha uFiniyasi umphristi namakhosana womkhambathi, iinhloko zemindeni yakwa-Israyeli ebegade banaye nabezwa amezwi akhulunywe ngebakwaRubeni, bakwaGadi kanye nesiquntu sekoro yakwaManase, baneliseka.


text:
UFiniyasi umsa ka-Elazara umphristi wathi kebakwaRubeni, bakwaGadai nesiquntu sekoro yakwaManase: “Namhlanje siyazi bonyana uSomnini uphakathi kwethu ngombana anikenzi isiphambeko ngokujamelana naye. Ngalokho nisindise ama-Israyeli esandleni sakaSomnini.”


text:
UFiniyasi umsa ka-Elazara umphristi namakhosana basuka kebakwaRubeni nebakwaGadi enarheni yakwaGiliyadi baya enarheni yeKanana kuma-Israyeli, bawabikela ngekhambo labo.


text:
Umbiko lowo wanelisa ama-Israyeli, abe adumisa uZimu. Azange asakhuluma godu ngokulwa nangokurhayila inarha yebakwaRubeni nebakwaGadi.


text:
BakwaRubeni nebakwaGadi bathiya i-aldarelo bathi: “Bufakazi.” Benza lokho ngombana bathi: “Libufakazi phakathi kwethu kobana uSomnini unguZimu.”


text:
Kwathi ngemva kwesikhathi eside uSomnini aphumuze ama-Israyeli ezitheni zawo zoke eziwabhodileko, noJotjhuwa bekaluphele namalanga sele ayile,


text:
wabiza woke ama-Israyeli, abaphathi bakhona, iinhloko zemindeni, abagwebi kanye neenkhulu, wathi kibo: “Niyangibona bonyana sele ngiluphele namalanga ayile,


text:
begodu nibone koke uSomnini uZimenu akwenze kizo zoke izizwezi ngenca yenu ngombana nguye onilweleko.


text:
Qalani-ke, iinkoro zenu ngizabele ilifa ngefumbe, okuyinarha yezizwe ezisaseleko kanye nalezo engazirhayilako ukusuka eJordani ukuyokufika elwandle eliKhulu ngetjingalanga.


text:
USomnini uZimenu uzaziqotjha izizwezo phambi kwenu, zisuke endlelenenu, nizakuthumba inarhazo njengombana uSomnini uZimenu anithembisa.


text:
Ngalokho qinani khulu nigcine benenze koke okutlolwe ngencwadini yomthetho kaMosi, ningaphambukeli ngesigomeni namkha ngesinceleni,


text:
ukuze ningahlangahlangani nezizwezi eziseleko phakathi kwenu. Ningaphathi amabizo wabozinyana bazo emilonyenenu, ningafungi ngabo, ningabalotjhi namkha nibakhothamele,


text:
Iye, nguSomnini oqotjhe phambi kwenu izizwe ezikulu nezinamandla, nje-ke bekube kunamhlanje akunamuntu owakhe wajama phambi kwenu.


text:
Umuntu munye kini ukghona ukugijimisa amadoda ayikulungwana ngombana nguSomnini uZimenu nguye onilwelako njengombana anithembisa.


text:
ngombana nanifulathela uSomnini, nihlanganyele nemisalela yezizwe eziphakathi kwenwezi, nikhozisane nazo ngokuthatha abafazi kizo nazo zithathe abafazi kini,


text:
yazini kuhle bonyana uSomnini uZimenu akazukuragela phambili ngokuqotjha izizwezo phambi kwenu. Zizakuba sisifu nesithiyo kini, zibe sibebhu emihlanenu nameva emehlwenenu, kufikela benibhubhe enarheni ehle kangaka uSomnini uZimenu aniphe yona le.


text:
“Nje-ke mina sele ngizakuhlongakala. Kumele nazi ngeenhliziyo zenu zoke nangemiphefumulwenu yoke bonyana akunalitho elakhe langaba yipumelelo kikho koke okuhle uSomnini uZimenu anithembisa khona. Koke kwenzeka njengokwesithembiso, akunalitho elingazange libe yipumelelo.


text:
Kodwana njengombana koke okuhle uSomnini uZimenu anithembisa khona kwanehlela, ngokunjalo uSomnini uzanehlisela koke okumbi, kufikela lapha anithanyela khona endaweni ehle kangaka aniphe yona le.


text:
Iye, naniphambukako esivumelwaneni sakaSomnini uZimenu aniyala ngaso bese nidlhemadlhema ngemva kwabozinyana nibalotjhe benibakhothamele, itukuthelo yakaSomnini izakuvutha phezu kwenu, nibhubhe msinyana enarheni ehle kangaka uSomnini aniphe yona le.”


text:
UJotjhuwa wabuthelela zoke iinkoro zakwa-Israyeli eTjhekemu, wabiza abaphathi, iinhloko zemindeni, abagwebi kanye neenkhulu zakwa-Israyeli, baziveza phambi kwakaZimu.


text:
UJotjhuwa wathi kibo boke abantu: “Nakhu okutjhiwo nguSomnini uZimu wakwa-Israyeli, ‘Ekadeni aboyihlo bebahlala ngaphetjheya komlambo iYufrathe, uTerarhi uyise ka-Abrahamu noNarhori. Bona balotjha abozinyana khonapho.


text:
Yeke ngathatha uyihlomkhulu u-Abrahamu ngaphetjheya komlambo ngamdabulisa loke iKanana, ngamenza wanda ngeenzukulwana: Ngamupha u-Isaka,


text:
ku-Isaka ngamupha uJakopo no-Esewu. Ngapha u-Esewu inarha yangeentabeni zeSeyiri kobana kube lilifa lakhe, kodwana uJakopo nabantwabakhe behlela enzasi eGibhide.


text:
Ngathumela uMosi no-Aroni, ngehlisela iGibhide amatshwenyeko njengombana ngenza phakathi kwayo, ngemva kwalapho nganikhupha eGibhidapho.


text:
Iye, ngakhupha aboyihlomkhulu eGibhide. Kwathi nanifika elwandle, amaGibhide anihlala eenthendeni ngeenkarana zepi nangeenjomani ukuyokufika elwandle lomGaba.


text:
Kuthe lokha nanililela uSomnini, mina Somnini ngabeka ubumnyama phakathi kwenu namaGibhide, ngenza bona ilwandle liwabhibhe, nje-ke amehlwenu abona engakwenza ngeGibhide, nahlala erhalawumbeni isikhathi eside.


text:
Nganiletha enarheni yama-Amori ebegade ahlala ngaphetjheya kweJordani. Alwa nani kodwana ngawanikela ezandleni zenu, nathumba inarhawo nawarhayila phambi kwenu.


text:
Yeke uBhalaki umsa kaTsiphori ikosi yakwaMowabi wavuka walwa no-Israyeli. Wathumela ilizwi wamema uBhiliyamu umsa kaBhewori kobana aninikelele.


text:
Nayama iJordani nafika eJerikho. Amadoda weJerikho alwa nani, nama-Amori, amaPerizi, amaKanana, amaRhithi, amaGirigatjhi, amaRhivi namaJebusi. Boke njalo ngabanikela ezandleni zenu.


text:
Ngathumela abonondovu phambi kwenu, baqotjha amakhosi amabili wama-Amori phambi kwenu. Bekungasi msebe namkha isabulenu okwaqotjha amakhosi lawo.


text:
Nganinikela inarha eningazange niyijulukele, namadorobho eningazange niwakhe. Nahlala lapho, nagoma iinthelo zamadiribe neemvande zemithi ye-oliva eningazange niyitjale.’ ”


text:
UJotjhuwa waraga wathi: “Ngalokho-ke yesabani uSomnini nimlotjhe ngokuzimisela nangokwethembeka. Lahlani abosingazimu ebebalotjhwa boyihlomkhulu ngaphetjheya komlambo iYufrathe neGibhide bese nilotjha uSomnini.


text:
Nakube anifuni ukulotjha uSomnini, khona-ke khethani namhlanjesi kobana nifuna ukulotjha bani, kungaba bosingazimu ebebalotjhwa boyihlomkhulu ngaphetjheya komlambo iYufrathe, namkha abozinyana bama-Amori enarheni enihlala kiyo le. Kodwana mina nomzami sizakulotjha uSomnini.”


text:
Abantu baphendula bathi: “Afe-ke! Angeze sathoma safulathela uSomnini bese sidlhemadlhema ngemva kwabosingazimu sibalotjhe,


text:
ngombana nguSomnini uZimethu owasikhupha thina nabobaba enarheni yeGibhide, ekumbeni yobukhoboka. USomnini wenza iimbonakaliso ezikulu phambi kwethu, wasibulunga kiyo yoke indlela esayikhambako, naphakathi kwabo boke abantu esadlula hlangana nabo.


text:
USomnini godu waqotjha phambi kwethu zoke izizwe, ama-Amori ebegade ahlala enarheni, ngalokho nathi sizayilotjha uSomnini ngombana unguZimethu.”


text:
Kodwana uJotjhuwa wathi ebantwini: “Anikwazi ukulotjha uSomnini ngombana unguZimu ocwengileko nonesikhwele. Angeze acolela iimphambeko namkha izono zenu.


text:
Nakube nifulathela uSomnini nilotjhe abozinyana, uSomnini uzakujika anilimaze, aniqede nya, nanyana akhe wanenzela okuhle nje.”


text:
Yeke uJotjhuwa wathi ebantwini: “Nibofakazi ngokwenu bonyana nikhethe uSomnini kobana nimlotjhe.”<br/>Abantu bathi: “Kunjalo, sibofakazi.”


text:
Waraga wathi: “Khona-ke lahlani abosingazinyana abaphakathi kwenu bese nibeka umqondwenu kuSomnini uZimu wakwa-Israyeli.”


text:
ayitlola ngencwadini yomthetho kaZimu. Wathatha ilitje elikhulu walijamisa lapho ngaphasi komuthi omkhulu endaweni ecwengileko kaSomnini.


text:
UJotjhuwa wathi ebantwini: “Qalani, ilitjeli lizakuba ngufakazi ngathi ngombana lizwe woke amezwi kaSomnini awakhulume kithi. Iye, lizakuba ngufakazi ngani nakube aninaqiniso phambi kwakaZimenu.”


text:
Ngemva kwalokho uJotjhuwa umsa kaNuni inceku kaSomnini wahlongakala. Gade aneminyaka elikhulu netjhumi.


text:
Bambulungela elifeni lakhe eTimnathi-Serarhi, okuyinarha yeentatjana zakwa-Efrayimu, ngetlhagwini yeGatjhi.


text:
Ama-Israyeli alotjha uSomnini emihleni yoke yokuphila kwakaJotjhuwa nemihleni yoke yabaphathi abasala ngemva kwakaJotjhuwa nebegade bazi koke uSomnini akwenzela ama-Israyeli.


text:
Amathambo kaJosefa abantu abawathatha eGibhide abekwa eTjhekemu, endaweni eyathengwa nguJakopo emadodaneni kaRhamori uyise kaTjhekemu ngeempaparwana ezilikhulu zesiliva. Indawo leyo yaba lilifa leenzukulwana zakaJosefa.


text:
U-Elazara umsa ka-Aroni wahlongakala. Bambulungela embundwini wakaFiniyasi indodanakhe, egade anikelwe wona eentatjaneni zakwa-Efrayimu.


text:
Incwadi le iphathelene nokwenzeka ngemva kokuhlongakala kwakaJotjhuwa. Ngaphambi kobana ahlongakale ama-Israyeli abuza kuSomnini athi: “Ngubani ozakukhuphuka qangi ayosilwela namaKanana?”


text:
BakwaJuda bathi kebakwaSimiyoni abafowabo: “Yenyukelani nathi enarheni esabelwe yona ukuze silwe namaKanana. Nathi sizakwenyukela nani enarheni enabelwe yona.”<br/>Yeke bakwaSimiyoni bakhamba nabo.


text:
BakwaJuda benyuka-ke, uSomnini wanikela amaKanana namaPerizi ezandleni zabo. Bamadlha iinkulungwana ezilitjhumi eBhezekhi.


text:
U-Adoni-Bhezekhi loyo wabaleka kodwana bamgijimisa, bambamba, bamqunta abothubha nabothubhakghuru bakhe.


text:
Nje-ke u-Adoni-Bhezekhi wathi: “Amakhosi amatjhumi alikhomba aquntwe abothubha nabothubhakghuru gade aphele adobhelele iintshutshurwana ngaphasi kwetafulami, ngalokho uZimu ungibetha ngezami.”<br/>Walethwa eJerusalema, wahlongakalela lapho.


text:
Ngemva kwalokho abantu bakwaJuda balwa namaKanana ebegade ahlala eentabeni, ngesewula yenarha nangeTjhefela.


text:
BakwaJuda basahlela amaKanana ebegade ahlala eRhebroni. (Ekuthomeni iRhebroni bekuthiwa yiKhiriyathi-Ariba.) Bahlula uTjhetjhayi, u-Arhimani noTalimayi khonapho.


text:
Ngesikhatheso uKalebi wathi: “Nanyana ngubani omadlha iKhiriyathi-Seferi, ayithumbe, ngizamnikela u-Akisa indodakazami abe mkakhe.”


text:
Iinzukulwana zomukhwe kaMosi, okutjho amaKheni, zakhuphuka nabantu bakwaJuda zisuka edorobheni lamasundu zaya ngerhalawumbeni lakwaJuda elingesewula yenarha eduze ne-Aradi. Zahlala lapho nabantu bakhona.


text:
BakwaJuda bakhamba nebakwaSimiyoni abafowabo, basahlela amaKanana ebegade ahlezi eTsefathi bawahlula, babhubhisa nya indawo leyo. Yeke ibizo ledorobhelo kwathiwa yiRhorima.


text:
Godu bakwaJuda bathatha iGaza nemikhawulwayo, i-Atjhikheloni nemikhawulwayo kanye ne-Ekhironi nemikhawulwayo.


text:
USomnini waba nebakwaJuda bebathumba inarha yangeentabeni, kodwana azange bakghone ukuqotjha abahlali bekangala ngombana gade baneenkarana zepi zesimbi.


text:
IRhebroni yanikelwa uKalebi njengombana kwatjho uMosi. Kuhlekuhle nguye owaqotjha amadodana amathathu ka-Anakhi ebegade ahlala lapho.


text:
BakwaBhenjamini azange baqotjhe amaJebusi ebegade ahlala eJerusalema. Yeke amaJebusi lawo ahlala nabantu bakwaBhenjamini eJerusalema bekube kunamhlanje.


text:
BakwaJosefa bathumela iinhloli zayokuhlola iBhethe-Eli. Ngesikhatheso ibizo ledorobheli bekuthiwa yiLuzi.


text:
Iinhloli zabona umuntu aphuma ngedorobheni zathi kuye: “Nange ungasikhombisa intunja yokungena ngedorobhenapha, sizakuba nomusa kuwe.”


text:
Yeke wazikhombisa indawo yokungena. Zafese zamadlha idorobho ngesabula. Zasindisa umuntu loyo nomzakhe woke.


text:
Umuntu loyo waya enarheni yamaRhithi wafese wakha idorobho walithiya bona yiLuzi, okulibizo lalo bekube kunamhlanje.


text:
BakwaManase azange baqotjhe abahlali beBhethe-Tjhani nemizanayo, iTanaki nemizanayo, abahlali beDori nemizanayo, abahlali beJibiliyamu nemizanayo nabahlali beMegido nemizanayo. Ngaleyondlela amaKanana aragela phambili ngokuhlala enarheni leyo.


text:
Bakwa-Efrayimu azange baqotjhe amaKanana ebegade ahlala eGezeri. Ngaleyondlela aragela phambili ngokuhlala phakathi kwabo.


text:
BakwaZebuloni nabo azange baqotjhe abahlali beKhithironi namkha abahlali beNahaloli. Ngaleyondlela amaKanana aragela phambili ngokuhlala phakathi kwabo. Bawakatelela ngomsebenzi.


text:
Bakwa-Atjheri nabo azange baqotjhe abahlali be-Ako, abahlali beTsidoni, be-Arhilaba, be-Akziba, beRhelibha, be-Afekhi namkha beRerhobho.


text:
Ngaleyondlela bakwa-Atjheri bahlala hlangana namaKanana, okubahlali benarha ngombana azange bawaqotjhe.


text:
NebakwaNafitali nabo azange baqotjhe abahlali beBhethe-Tjhemetjhi nabahlali beBhethe-Anathi, kodwana bahlala hlangana namaKanana, okubahlali benarha. Abahlali beBhethe-Tjhemetjhi nebeBhethe-Anathi bakatelelwa ngomsebenzi.


text:
Ama-Amori asunduzela bakwaDani emuva ngenarheni yangeentabeni ngombana azange abavumele ukwehlela ekangala.


text:
Ama-Amori aphumelela ukuhlala eHari-Rheresi, e-Ayaloni neTjhalibimu, kodwana isandla sekumba kaJosefa sanzinza phezu kwawo akatelelwa ngomsebenzi.


text:
Ingilozi kaSomnini yakhuphuka isuka eGiligali yaya eBhokimu, yathi kuma-Israyeli: “Nganikhupha eGibhide nganisa enarheni engafunga bonyana ngizayipha aboyihlo. Ngathembisa bonyana angeze ngephula isivumelwano sami nani.


text:
Nina-ke ningenzi isikhozi nabahlali benarha le, ngalokho bhuruzani ama-aldarabo. Kodwana azange nilalele umyalwami. Nikwenzeleni lokho na?


text:
Yeke, gadesi ngithi angeze ngaziqotjha izizwezi phambi kwenu kodwana zizakuba sithiyo kini, nabozinyana bazo babe sisifu.”


text:
Lokha uJotjhuwa natjhaphulula abantu bonyana bakhambe, omunye nomunye waya esabelweni sakhe kobana athumbe inarha ibe lilifa lakhe.


text:
Abantu balotjha uSomnini emihleni yoke yokuphila kwakaJotjhuwa, nemihleni yoke yabaphathi abasala ngemva kwakaJotjhuwa, ababone yoke imisebenzi emikhulu uSomnini ayenzela ama-Israyeli.


text:
Bambulungela emkhawulweni welifa lakhe eTimnathi-Rheresi ngeentatjaneni zakwa-Efrayimu ngetlhagwini yentaba yeGatjhi.


text:
Soke isizukulwaneso naso sahlongakala, kwavuka esinye ngemva kwaso ebesingamazi uSomnini namkha imisebenzi uSomnini ayenzela ama-Israyeli.


text:
Afulathela uSomnini uZimu waboyisemkhulu owabakhupha enarheni yeGibhide, adlhemadlhema ngemva kwabosingazimu babantu ebebahlala hlangana nabo, abakhothamela. Ngokwenza njalo athukuthelisa uSomnini.


text:
Yeke itukuthelo kaSomnini yavutha phezu kwama-Israyeli, wawanikela esandleni sabaphangi, bawaphanga. Godu wawathengisela izitha zawo ebeziwazombelezile kangangobana azange akghone ukujamelana nazo.


text:
Njalo lokha naya epini, isandla sakaSomnini besijamelana nawo siwehlisele ubumbi njengombana uSomnini bekawayelelisile bewafunga kiwo. Aba sembandezelekweni ekulu.


text:
Khonapho ama-Israyeli azange alalele abakhokheli bawo ngombana adlhemadlhema ngemva kwabosingazimu abakhothamela. Aphambuka msinyana eendleleni ezakhanjwa boyisemkhulu ebegade balalela imiyalo kaSomnini, wona azange enze njalo.


text:
Njalo lokha uSomnini navusela ama-Israyeli abakhokheli, bekasekela umkhokheli wesikhatheso. Umkhokheli loyo bekasindisa ama-Israyeli ezandleni zezitha zawo emihlenakhe yoke ngombana uSomnini bekarhawuka ngokububula kwawo ngebanga labagandeleli nabahlunguphazi bawo.


text:
Kodwana njalo lokha nakuhlongakala umkhokheli, ama-Israyeli gade abuyela emuva aziphathe kumbi ukudlula aboyise, adlhemadlheme ngemva kwabosingazimu, abalotjhe abe abakhothamele. Azange alahle imikhuba namkha iindlela zawo zokudaza ikani.


text:
Yeke itukuthelo kaSomnini yavutha phezu kwaka-Israyeli, bewathi: “Ngebanga lokobana abantwaba baphambukile esivumelwaneni sami engayala ngaso aboyise, bangalalela ilizwi lami,


text:
Ngebangelo uSomnini waliselela izizwezo wangaziqotjha khonokho, azange azinikele esandleni sakaJotjhuwa ukuze azizinye ama-Israyeli ukubona bonyana azakutjheja abe akhambe endlelenakhe njengombana kwenza aboyise, namkha njani.


text:
Izizwe uSomnini azilisa kobana azizinye ngazo ama-Israyeli, okutjho lawo ebegade anganalwazi lepi eKanana


text:
ababusi abahlanu beemfunda zamaFilista, woke amaKanana, amaTsidoni namaRhivi ebekahlala entabeni iLibhanoni, ukusuka entabeni eBhali-Rherimoni ukuyokufika eLebo-Rhamathi.


text:
Izizwezo uSomnini bekazizinya ngazo ama-Israyeli ukubona bonyana azakulalela imiyalwakhe ayala ngayo aboyise ngoMosi na.


text:
Yeke ama-Israyeli ahlala phakathi kwamaKanana, amaRhithi, ama-Amori, amaPerizi, amaRhivi namaJebusi.


text:
Kodwana athatha amadodakazi wezizwezo njengabafazi bawo begodu anikela amadodana wezizwezo amadodakazawo bona abe bafazi bawo. Alotjha abosingazimu bezizwezo.


text:
Ama-Israyeli enza ubumbi phambi kwakaSomnini, akhohlwa uSomnini uZimawo, alotjha aboBhali nabo-Atjhera.


text:
Ngalokho itukuthelo kaSomnini yavutha phezu kwama-Israyeli, wawathengisa ezandleni zakaKutjhana-Ritjhatayimu ikosi ye-Aramu-Naharayimu, asebenzela uKutjhana-Ritjhatayimu iminyaka ebunane.


text:
Kodwana kwathi lokha ama-Israyeli nalilela uSomnini, uSomnini wawavusela umsindisi owawasindisako, ongu-Otiniyeli umsa kaKhenazi, umfowabo omncani kaKalebi.


text:
UMoya kaSomnini wehlela phezu kwakhe, wakhokhela u-Israyeli. Waphuma ipi, uSomnini wanikela uKutjhana-Ritjhatayimu ikosi ye-Aramu esandleni sakhe. Wahlula uKutjhana-Ritjhatayimu ngokumeyisa.


text:
Godu ama-Israyeli enza ubumbi phambi kwakaSomnini. USomnini waqinisa u-Egiloni ikosi yakwaMowabi bona alwe nama-Israyeli ngombana enza ubumbi phambi kwakhe.


text:
U-Egiloni wabuthelela kuye ama-Amoni nama-Amalekhi, waphuma wayokulwa nama-Israyeli, wawahlula. Bathumba idorobho lamasundu.


text:
Kodwana kwathi lokha ama-Israyeli nalilela uSomnini, uSomnini wawavusela umsindisi, u-Ehudi umsa kaGera wakwaBhenjamini. U-Ehudi loyo gade asincele. Ama-Israyeli athumela isibiko ku-Egiloni ikosi yakwaMowabi ngo-Ehudi.


text:
U-Ehudi wazenzela isabulana ebukhali mahlangothi woke nengaba masentimitha amatjhumi amathathu ubude, wayibophelela enyongenakhe yangesigomeni ngaphakathi kwezambatho zakhe.


text:
Kodwana yena wathi nafika ematjeni aseGiligali wabuyela emuva wafese wathi ku-Egiloni: “Nginomlayezwakho oyifihlo, kosi.”<br/>U-Egiloni wathi ku-Ehudi: “Akhe uyibambe kancani!” Nje-ke wayala iinsebenzi zakhe bona zimrhaduke.


text:
Njengombana u-Egiloni gade azipholele ngelawini lakhe elipholileko elingaphezulu, u-Ehudi watjhidela kuye wathi: “Nginomlayezwakho obuya kuZimu.”<br/>Wasikima lapha gade ahlezi khona.


text:
U-Ehudi welula isandla sakhe sesincele wakhupha isabulana enyongakhe yangesigomeni wahlaba ngayo u-Egiloni esiswini.


text:
Kwangena ngitjho nesibambo sesabulana esiswini, yacwila emafutheni. U-Ehudi azange akhuphe isabulana esiswini saka-Egiloni kodwana waphuma ngentunja,


text:
Ngemva kobana akhambe, iinsebenzi zaka-Egiloni zafika. Kuthe nazibona iminyango yelawu elingaphezulu ilodlhelwe zadlumbana zathi: “Awa, usazibangula ngelawini lakhe elipholileko.”


text:
Zalinda bezaphela amandla. Kwathi nakubonakala angavuli iminyango yelawu elingaphezulu zathatha isilodlhelo zayivula. Zafumana ikosazo idindilizile.


text:
U-Ehudi waphunyurha lokha iinsebenzezo nazisadidizelako, wadlula hlangana namatje aseGiligali wabalekela eSeyira.


text:
Kwathi nafikako wavuthela ipalapala ngeentatjaneni zakwa-Efrayimu. Ama-Israyeli asuka ngeentatjanenapho ehla naye, yena wakhamba phambi kwawo.


text:
Wathi kiwo: “Ngilandelani ngombana uSomnini unikele izitha zenu, amaMowabi, ezandleni zenu.” Ngambala amlandela, avimbezela amazibuko weJoridani ukuyela ngakwaMowabi. Azange avumela abantu ukudlula lapho.


text:
Ngesikhatheso abulala amaMowabi angaba ziinkulungwana ezilitjhumi. Woke njalo bekumadoda wepi ondlekileko kodwana azange kusinde nayinye.


text:
U-Ehudi welanywa nguTjhamgari umsa ka-Anathi, owabulala amaFilista amakhulu asithandathu ngetlobo yokutlhorholoja iinkabi. Naye wasindisa ama-Israyeli.


text:
USomnini wawathengisa esandleni sakaJabhini ikosi yeKanana ebeyibusa eRhatsori. Induna yamabuthwakhe gade kunguSisera obegade ahlala eRharotjhethi-Hagoyimu.


text:
Abantu bakwa-Israyeli balilela uSomnini bona abasize ngombana uJabhini gade aneenkarana zepi zesimbi ezimakhulu alithoba begodu gade agandelele abantu bakwa-Israyeli ngesihluku iminyaka ematjhumi amabili.


text:
Gade avame ukuhlala ngaphasi komuthi wamasundu okuthiwa ngewakaDibhora ogade uhlangana neRama neBhethe-Eli ngeentatjaneni zakwa-Efrayimu. Ama-Israyeli begade eza kuye kobana awahlahle.


text:
Wathumela igama bona kubizwe uBharakhi umsa ka-Abinowamu weKhedetjhi eNafitali wathi kuye: “USomnini uZimu wakwa-Israyeli uyakuyala bonyana ukhambe namadoda aziinkulungwana ezilitjhumi ekorweni yakwaNafitali neyakwaZebuloni, nizihlele entabeni iTabori.


text:
Ngizakwenza uSisera induna yebutho lakaJabhini kobana aphume anihlangabeze ngemlanjaneni iKhitjhoni ngeenkarana zakhe kanye nejima lakhe, ngimnikele esandleni sakho.”


text:
UBharakhi wathi kuye: “Nakube uzakukhamba nami, kulungile ngizakhamba, kodwana nakube awukhambi nami, nami angiyi ndawo.”


text:
UDibhora wathi: “Ngambala ngizakukhamba nawe, nokho indlela oyikhambako angeze yakulethela idumo ngombana uSomnini uzokunikela uSisera esandleni somfazi.”<br/>Yeke wasikima wakhamba noBharakhi eKhedetjhi.


text:
UBharakhi wabizela uZebuloni noNafitali eKhedetjhi. Kwenyuka iinkulungwana ezilitjhumi zamadoda zamlandela noDibhora wakhamba naye.


text:
ETsananimu eseduze neKhedetjhi bekunomKheni okuthiwa nguRhebheri ogade ahlome itende lakhe emithini ye-owuku. Yena gade azihlukanisile namaKheni, okuziinzukulwana zakaRhobabi umkhwe kaMosi.


text:
wabutha zoke iinkarana zakhe zepi zesimbi, ezazimakhulu alithoba, nawo woke amadoda agade anaye ukusuka eRharotjhethi-Hagoyimu ukuya emlanjaneni iKhitjhoni.


text:
UDibhora wathi kuBharakhi: “Ayiye! Leli lilanga uSomnini anikele ngalo uSisera esandleni sakho. Angithi uyazi bonyana uSomnini ukhamba phambi kwakho!”<br/>Yeke uBharakhi wehla ukusuka entabeni iTabori alandelwa madoda aziinkulungwana ezilitjhumi.


text:
USomnini wahlangahlanganisa uSisera nazo zoke iinkarana zakhe zepi nebutho lakhe loke phambi kwakaBharakhi. USisera wehla ekaranenakhe wabhebhula iinthende.


text:
UBharakhi wagijimisa iinkarana kanye nebutho lakaSisera ukuya eRhoretjhethi-Hagoyimu. Loke ibutho lakaSisera lafa ngesabula, azange kusinde namunye.


text:
Kodwana uSisera wabaleka ngeenyawo waya etendeni lakaJayeli, ikosikazi kaRhebheri umKheni ngombana gade kunokuthula phakathi kwakaJabhini ikosi yeRhatsori kanye nekumba kaRhebheri umKheni.


text:
UJayeli waphuma bona ahlangabeze uSisera, wathi kuye: “Ikosami ayiphambukele, iye, iphambukele kwamapha, ingesabi.” Yeke waphambukela kuye ngetendeni, wamembesa ngomkghadi.


text:
USisera wathi kuJayeli: “Uthi ngomile na, akhese ungiphe amanzi wokusela.” Yeke wavula ikwana yesikhumba yebisi wamnikela bona asele, wamembesa.


text:
Godu uSisera wathi kuJayeli: “Yewujame emnyango wetende. Nakufika umuntu akubuze bona kunomuntu ngapha na, uthi, awa.”


text:
Kodwana uJayeli ikosikazi kaRhebheri wathi angabona bonyana uSisera uyile ngobuthongo ngebanga lokudinwa, wathatha isikhonkhwani setende nenondo, wananabela kuye wabethelela isikhonkhwaneso ehlafunyweni samhlanganisa nehlabathi. Wafela khonapho.


text:
Khonokho kwavela uBharakhi ogade agijimisana noSisera, uJayeli wamhlangabeza wathi kuye: “Yiza ngizokukhombisa umuntu omfunako loyo.”<br/>UBharakhi wangena ngetendeni lakaJayeli, wabona uSisera adindilizile. Isikhonkhwani setende sisehlafunywenakhe.


text:
Isandla sama-Israyeli saya ngokuqina phezu kwakaJabhini ikosi yeKanana kufikela lapha ambhubhisa khona nya!


text:
“Abantu batjhaphulukile godu kwa-Israyeli,<br/>iye, bazinikela ngokuthanda kwabo.<br/>Akudunyiswe uSomnini!


text:
Yizwani nina makhosi,<br/>lalelani nani bahlonipheki!<br/>Ngizakubhina kuSomnini,<br/>iye, ngibhinele uSomnini uZimu wakwa-Israyeli.


text:
“Maye Somnini, nawusuka eSeyiri,<br/>urhwanta esifundeni sakwa-Edomu,<br/>iphasi lahlengezela,<br/>amazulu awulula izulu,<br/>iye, amafu awulula amanzi.


text:
“Emihleni kaTjhamgari umsa ka-Anathi,<br/>emihleni kaJayeli imilandelande yabathengisi beyingekho,<br/>iinkhambi zakhamba ngezimazombe.


text:
Uburholi basweleka kwa-Israyeli,<br/>basweleka kufikela wena Dibhora uvela,<br/>iye, wavela waba ngumma kwa-Israyeli.


text:
Ngambala, uSomnini wakhetha abarholi abatjha.<br/>“Ngesikhatheso imizi emihlanu beyinganamvikelo,<br/>kwangabonakala ngitjho nemikhonto<br/>hlangana nemindeni ematjhumi amane kwa-Israyeli.


text:
“Ihliziywami isebarholini bakwa-Israyeli<br/>abazinikela ngokuthanda kwabo hlangana nabantu.<br/>Dumisani uSomnini ngabo!


text:
Dembani, nina enikhwele abodumbana abanzotho,<br/>enibakhwele ngesala esifotjhozelako,<br/>nina enikhamba ngendlela.


text:
Iindaba zokuhlula kwakaSomnini<br/>kumele zibhinwe ngelizwi elikhulu;<br/>iye, ukuhlula koburholi bayo kwa-Israyeli<br/>kube ngaphezu kwetjhada lokukha nokuthulula amanzi!<br/>“Abantu bakaSomnini barhwantela emasangweni!


text:
Yewuvuke! Vuka Dibhora!<br/>Vuka! Vuka ubhine ingoma!<br/>Sikima Bharakhi msa ka-Abinowamu!<br/>Uthumbe abakuthumbileko!


text:
Imisalela yabahloniphekileko yarhwantela enzasi,<br/>abantu bakaSomnini barhwanta bamlwela,<br/>bajamelana neengorho.


text:
Bavela kwa-Efrayimu badabuka kwa-Amalekhi,<br/>balandela wena Bhenjamini nabantu bekhenu;<br/>iinduna zarhwanta zisuka eMakiri,<br/>abasuka kwaZebuloni baphuma baphethe intonga yekoporo.


text:
Iinkhulu zakwa-Isakari zeza noDibhora,<br/>Iye, bakwa-Isakari basekela uBharakhi,<br/>ngemrhobeni bamlandela eenthendeni.<br/>Hlangana nemindeni yakwaRubeni,<br/>kwaba nokuzibuza okukhulu.


text:
Kubayini uriyade hlangana neenquthulu<br/>ukuzwa umlozi wokubiza imihlambi na?<br/>Hlangana nemindeni yakwaRubeni,<br/>kwaba nokuzibuza okukhulu kwaphela.


text:
UGiliyadi wahlala ngaphetjheya kweJordani.<br/>UDani kubayini ahlale nemikhumbi?<br/>U-Atjheri anzinze eligwini lelwandle,<br/>wahlala wazibumba emsebenalo.


text:
“Amakhosi afika alwa,<br/>iye, amakhosi weKanana alwa eTanaki<br/>emanzini weMegido,<br/>kodwana azange afumane ipango yesiliva.


text:
Umlanjana iKhitjhoni wabakhukhula,<br/>iye, umlanjana wekadeni.<br/>Wena mlanjana iKhitjhoni,<br/>gadanga phezu kweentamo zabanamandla!


text:
‘Ayinikelelwe iMerozi’, kwatjho isithunywa sakaSomnini,<br/>‘kunikelelwe ngesihluku abahlali bakhona<br/>ngombana azange balwele uSomnini,<br/>lokha nakulwiwa neengorho.’


text:
“UJayeli akabe ngobusisiweko ebafazini boke,<br/>iye, umfazi kaRhebheri umKheni,<br/>abe ngobusisiweko ebafazini boke abahlala ematendeni.


text:
USisera wabawa amanzi,<br/>uJayeli wamnikela ibisi,<br/>wamlethela amakghamatha ngomjeka ohloniphekileko.


text:
Walalamela isikhonkhwani setende,<br/>ngesandla sakhe sesigoma wathatha inondo,<br/>wamadlha uSisera wamphihliza ihloko,<br/>iye, wayihlahlatha, wamphihliza ehlafunyweni.


text:
USisera wakoropana eenyaweni zakaJayeli,<br/>wabhusuka, wanyefa;<br/>iye, wakoropana eenyaweni zakhe,<br/>wafela lapha anyefele khona.


text:
“Unina kaSisera wahlola ngentunja,<br/>emlukweni wefesidere wabalabala,<br/>‘Kubayini ikaranakhe iriyade kangaka?<br/>Kubayini kungezwakali izigi zamasondo wekaranakhe?’


text:
‘Mhlamunye bafumene ipango,<br/>basabelana ngayo;<br/>kube lidini namkha mabili endodeni ngayinye.<br/>Ipango kaSisera okumatjhila wemibalabala,<br/>iye, ipango yamatjhila alukiweko wemibalabala;<br/>amatjhila amabili alukiweko wemibalabala<br/>kube yipango yentamo yami!’


text:
“Azibhubhe bunjalo zoke izitha zakho, Somnini!<br/>Kodwana abangani bakho bafane nelanga,<br/>lona eliphuma ngamandlalo.”<br/>Yeke inarha yaba nokuthula iminyaka ematjhumi amane.


text:
Abantu bakwa-Israyeli benza ubumbi phambi kwakaSomnini. Nje-ke uSomnini wabanikela esandleni samaMidiyani iminyaka elikhomba.


text:
Isandla samaMidiyani sasiqinile phezu kwaka-Israyeli, ngalokho ama-Israyeli azenzela iindawo zokuzifihla eentabeni, okutjho emipharwini, emarholweni neenqongolweni.


text:
Bekuthi njalo lokha ama-Israyeli angatjala bese amaMidiyani, ama-Amalekhi nabantu bangepumalanga benyuke bawasahlele.


text:
Gade bahloma amatende bajamelane nama-Israyeli bese batjhabalalisa isivuno senarhawo ukufikela emkhawulweni weGaza, bangatjhiyi litho lokudla kwa-Israyeli. Godu batjhabalalisa kwasamvu, kwasakomo ngitjho nakwasadumbana.


text:
Benyuka nemihlambi yabo namatendabo bembatha yoke indawo inga yintethe. Babanengi namakamelabo kungakghoneki nokubabala kangangobana lapha bakhambe khona bebatjhiya inarha ilibhudu.


text:
uSomnini wathumela umphorofidi owafika kiwo wathi: “Nakhu okutjhiwo nguSomnini, ‘Nganenyula eGibhide, nganikhupha ekumbeni yobukhoboka,


text:
nganenyela esandleni samaGibhide nesandleni sabo boke abanigandelelako, ngabaqotjha phambi kwenu, nganinikela inarhabo.


text:
Nganazisa bona nginguSomnini uZimenu, ngalokho ningesabi abosingazimu bama-Amori enihlala enarhenabo. Kodwana azange nilalele ilizwi lami.’ ”


text:
Ingilozi kaSomnini yeza yahlala ngaphasi komuthi we-owuku e-Ofira okungewakaJowatjhi umAbiyezeri, lokha indodanakhe uGidiyoni nayisabhula ikoroyi ebutlhodlhelweni bamadiribe kobana iyifihlele amaMidiyani.


text:
UGidiyoni wathi kiyo: “Babethu, alo, nakube uSomnini unathi, kubayini sehlelwe ngikho koke lokhu? Ziphi izenzo zakhe ezihle abobaba ebebalokhu basitjela ngazo basithi, ‘USomnini wasikhupha eGibhide’? Kodwana thina uSomnini usilahlile begodu usinikele esandleni samaMidiyani.”


text:
Nje-ke uSomnini waphendukela kuye wathi: “Ngithi khamba ngamandla onawo lawo ufese utjhaphulule u-Israyeli esandleni samaMidiyani. Angithi ngimi engikuthumako!”


text:
Yena wathi kiyo: “Kosami, bengingubani-ke mina bona ngingatjhaphulula u-Israyeli na? Qala, nekorwanami ngiyo ebogaboga khulu kezakwaManase. Kanti nami ngingomncani ngakwethu.”


text:
USomnini wathi kuye: “Ngebanga lokobana nginawe, uzakumadlha amaMidiyani inga umadlha umuntu munye.”


text:
UGidiyoni wathi: “Awa, yeke nakube ngifumene umusa emehlweni kaSomnini, uSomnini akangibonise iphawu bonyana ngambala nguye okhuluma nami.


text:
USomnini angasuki lapha, ngiyamrabhela, kufikela bengibuye ngimnikele isibiko sami.”<br/>USomnini wathi: “Ngizakuhlala bewubuye.”


text:
UGidiyoni wangena ngekumbenakhe walungisa imbuzana nesikwa esinganangumelo ngesitjhutjhana seflowuru, wafaka inyama ngesiqwebini, wathela umhluzi ngembizeni, waletha phambi kwayo ngaphasi kwe-owuku wakubika.


text:
Ingilozi kaZimu yathi kuye: “Thatha inyama nesikwa esinganangumelo bese ubeka phezu kwedwaleli, uthele umhluzi phezulu.” Ngambala wenza njalo.


text:
Yeke ingilozi kaSomnini yelula idondolo ebelisesandleni sayo yathinta ngalo inyama nesikwa esinganangumelo. Kwaqubuka umlilo edwalenapho waqothula inyama nesikweso. Khonapho ingilozi kaSomnini yanyamalala.


text:
Yeke kwembuka kuGidiyoni bonyana umuntu loyo bekuyingilozi kaSomnini, wathi: “Maye mina, Somnini Somandla! Qala-ke sele ngibonene nengilozi kaSomnini ubuso nobuso.”


text:
UGidiyoni wakha i-aldari lakaSomnini, khonapho walithiya wathi, “USomnini, ukuthula”. Nanamhlanjesi lisajame e-Ofira okungeyama-Abiyezeri.


text:
Ngobusukobo uSomnini wathi kuGidiyoni: “Thatha emhlambini kayihlo ikunzi yekhethelo eneminyaka elikhomba, ubhuruze i-aldari uyihlo alakhele uBhali, ugawule nesigodo saka-Atjhera esiseqadi kwalo,


text:
wakhe i-aldari lakaSomnini uZimakho phezu kwendunduma ezombelezwe mthangala le. Ulakhe amahla ngamatje. Uthathe ikunzi yekhethelo leyo unikele ngayo njengomhlabelo wokutjhiswa ngeenkuni zesigodo saka-Atjhera osigawulilekweso.”


text:
Yeke uGidiyoni wathatha amadoda alitjhumi aziinceku zakhe, wenza njengombana uSomnini amyalile. Kodwana azange enze lokho emini ngebanga lokobana gade esaba khulu bakwabo kanye namadoda wedorobho. Ngalokho wakwenza lokho ngobumnyama.


text:
Kwathi lokha amadoda wedorobho navukako ekuseni, qala, abona i-aldari lakaBhali libhuruziwe no-Atjhera ogade aseqadi kwalo agawuliwe bekwanikelwa ngekunzi yekhethelo e-aldarini elitjha ebegade lakhiwe.


text:
Athi enye kenye: “Ngubani-ke owenze lokhu?” Ngemva kobana afunisisile abe abuzisisa, kwathiwa: “NguGidiyoni umsa kaJowatjhi owenze lokhu.”


text:
Yeke amadoda wedorobho athi kuJowatjhi: “Khupha umsanakho loyo! Kumele abulawe ngombana ubhuruze i-aldari lakaBhali bewagawula no-Atjhera ogade ajame eqadi kwalo.”


text:
Kodwana uJowatjhi wathi kibo boke ebegade bajamelene naye: “Madekhethu, nilwela uBhali na? Nifuna ukumvikela? Nakube unguzimu, uzazilwela, ngoba nakhu i-aldari lakhe libhuruziwe.” (Nanyana ngubani olwela uBhali kumele abulawe ekuseni.)


text:
Mhlokho uJowatjhi wathiya uGidiyoni bona nguJerubhali, okuhlathululwa ngokuthi, “UBhali akalwe naye” ngombana ubhuruze i-aldari lakhe.


text:
Woke amaMidiyani nama-Amalekhi kanye nabantu bepumalanga bahlangana, bathi bangayama iJordani bahloma amatendabo emrhobeni weJizriyela.


text:
Kodwana uMoya kaSomnini wehlela kuGidiyoni, wavuthela ipalapala, wabiza ama-Abiyezeri bonyana amlandele.


text:
Wathuma iinthunywa kilo loke lakwaManase, nabo babizwa bonyana bamlandele. Wathumela iinthunywa ku-Atjheri, uZebuloni noNafitali, bakhuphuka bayokuhlangana nabo.


text:
UGidiyoni wathi kuZimu: “Ukuze ngibone bonyana uSomnini uzakutjhaphulula u-Israyeli ngesandla sami njengombana atjhwile,


text:
qala ngendlala isitjhuba sobuboya bemvu eselelweni. Nakube buvuka bunombethe bona bodwa kodwana ngemaqadi kwabo khibe kome kere, khona-ke ngizakwazi bonyana uSomnini uzakutjhaphulula u-Israyeli ngesandla sami njengombana atjhwile.”


text:
Yeke kwaba njalo. Wavuka ngakusasa ekuseni, waminya isitjhuba sobuboya, kwaphuma amanzi azala isitja swi.


text:
UGidiyoni wathi kuZimu: “Itukuthelo kaSomnini ingavuthi phezu kwami, akhe ngikhulume kanye nje kwaphela, ngiyarabhela. USomnini akangivumele ngizizinye kokugcina. Isitjhuba sobuboyesi asome kere bese kuthi yoke indawo ibe nombethe.”


text:
Ngambala uZimu wakwenza lokho ngobusukobo. Kwavuka kunombethe yoke indawo kodwana isitjhuba sobuboya some kere.


text:
UJerubhali, okutjho uGidiyoni, nabo boke abantu ebegade banaye bavuka ekuseni bahloma amatendabo eqadi komthombo iRharodi. Ikampa yabakwaMidiyani yaba ngehlangothini labo langetlhagwini, ngembundwini weMore emrhobeni.


text:
USomnini wathi kuGidiyoni: “Abantu onabo lapho banengi khulu kobana ngingabasebenzisa ukunikela amaMidiyani esandleni sakho. Nakungasinjalo ama-Israyeli azangigabisela adlumbane bonyana ahlule ngamandlawo.


text:
Ngalokho memezela ebantwini uthi, ‘Omunye nomunye onevalo nothuthumelako, akabuyele ekhaya. Akakhukhuthe ngeentaba zakwaGiliyadi.’ ”<br/>Kwakhamba iinkulungwana ezimatjhumi amabili nambili zajika, kwasala ezilitjhumi.


text:
USomnini wathi kuGidiyoni: “Abantwaba basesebanengi, bathathe ubase emanzini, ngizakuhlungela bona. Nanyana ngubani engizakuthi kuwe ngaye, ‘Lo, uzakhamba nawe’, akhambe nawe bese engithi kuwe ngaye, ‘Lo akasale’, asale.”


text:
Yeke waletha abantu emanzini, uSomnini wathi kuye: “Boke abaqabha amanzi ngelimu njengenja ubabuthelele ndawonye, nalabo abaguqako nabaselako ubabeke ndawonye.”


text:
Isibalo salabo abaqabha amanzi, saba makhulu amathathu. Kodwana inengi kwaba ngilelo eliguqako nalisela amanzi ngokubeka izandla zabo emilonyeni.


text:
USomnini wathi kuGidiyoni: “Ngizakusebenzisa amadoda amakhulu amathathu la ukukutjhaphulula bese nginikela amaMidiyani esandleni sakho. Loke inengi lamadoda ungalitjhaphulula kube ngileyo naleyo ndoda ibuyele emzinayo.”


text:
Emva kokuthathwa kwemiphako neempalapala ebekuphethwe madoda, inengi lawo labuyiselwa emuva kwaba ngileyo naleyo indoda yabuyela etendeni layo. UGidiyoni wasala namakhulu amathathu wamadoda kwaphela.<br/>Ikampa yabakwaMidiyani gade ingenzasi kwakaGidiyoni ngemrhobeni.


text:
Khona ngobusukobo uSomnini wathi kuGidiyoni: “Sikima, wehlele ngekampeni ngombana ngiyinikele esandleni sakho.


text:
Uzafese uzwe abakukhulumako, ngemva kwalapho uzokuqina idolo ulungele ukusahlela ikampa.”<br/>Yeke wehla noPura incekwakhe baya emaphethelweni wekampa lapha kunamadoda ahlomileko.


text:
AmaMidiyani nama-Amalekhi nabo boke abantu bepumalanga bebabanengi njengentethe nayembethe umrhula. Amakamelabo gade kungakghoneki ukuwabala amanengi njengequlwani eseligwini lelwandle.


text:
UGidiyoni nafikako, qala, bekunendoda egade ihlathululela umnganayo ibhudango isithi: “Uyazi, ngibhudange isikokoro sesikwa sebhali sigedekela ngekampeni yakwaMidiyani, safika satjhayisa itende yawa, yasala iketukile.”


text:
Umnganayo wathi: “Akunangenye indlela, leyo yisabula kaGidiyoni umsa kaJowatjhi umuntu wakwa-Israyeli. UZimu unikele amaMidiyani nawo woke amabuthwawo esandleni sakhe.”


text:
Lokha uGidiyoni nezwa kucocwa ngebhudangweli nokuhlathululwa kwalo, wakhothama ngokuthokoza. Wabuyela ekampeni yakwa-Israyeli wathi: “Sikimani ngombana uSomnini unikele ibutho lamaMidiyani ezandleni zenu.”


text:
Wahlukanisa amadoda amakhulu amathathu ngeenqhema ezintathu, wawanikela iimpalapala woke kanye nemijeka enganalitho. Ngaphakathi kwemijekapho kwakuneenhlothi ezivuthako.


text:
Wathi kiwo: “Qalani mina bese nenza engikwenzako. Nangifika emaphethelweni wekampa, nenze lokho engikwenzako.


text:
Nangivuthela ipalapala, mina nesiqhema esinami, nani vuthelani zenu ngemahlangothini wayo yoke ikampa bese nirhuwelela nithi, ‘Silwela uSomnini noGidiyoni!’ ”


text:
Yeke uGidiyoni namadoda alikhulu agade akhamba naye bafika emaphethelweni wekampa ngesikhathi sabogadi baphakathi kobusuku, emva nje kokobana amaMidiyani abeke abogadi abanye. Bavuthela iimpalapala baphadlha imijeka esezandleni zabo.


text:
Ngaleyondlela iinqhema zontathu zavuthela iimpalapala bezaphadlha nemijeka esezandleni, zabamba iinhlothi ngesincele kwathi ngesandleni sokugoma zaphatha iimpalapala kobana zivuthele, zarhuwelela zathi: “Asihlabanele uSomnini noGidiyoni!”


text:
Bajama kwaba ngileyo naleyo indoda endawenayo magegana nekampa, boke abantu ngekampeni bagijima, barhuwelela babaleka.


text:
Kwathi lokha nabavuthela iimpalapala ezimakhulu amathathu, uSomnini wenza boke abantu ngekampeni bajikelane, basikane ngeensabula. Babaleka bekwaba seBhethe-Tjhitha ukuyela eTserera ukuyokufika esebeni lomlambo we-Abela-Merhola eThabathi.


text:
UGidiyoni wathumela iinthunywa kiyo yoke inarha yeentatjana zakwa-Efrayimu wathi: “Yenehle nisahlele amaMidiyani niwalalele ngemlanjeni iJordani ukuyokufika eBhethe-Bhara.” Yeke boke abantu bakwa-Efrayimu babizwa bavimba umlambo iJoridani ukuyokufika eBhethe-Bhara.


text:
Babamba iinduna ezimbili zakwaMidiyani, u-Orebi noZebi. Nabalokhu bagijimisa amaMidiyani njalo, babulala u-Orebi edwaleni laka-Orebi noZebi ebutlhodlhelweni bakaZebi. Banikela uGidiyoni ihloko ka-Orebi neyakaZebi ngaphetjheya kweJordani.


text:
Abantu bakwa-Efrayimu bathi kuGidiyoni: “Yintobani osenze yona le? Kubayini ungasibizi lokha nawuyokulwa namaMidiyani?” Bamsola ngamandla.


text:
Yena wathi kibo: “Bekuyini-ke engikwenzileko kunalokho okwenziwe ngini? Okwenziwe babantu bakwa-Efrayimu kungaphezu kwalokho okwenziwe mndenami ama-Abiyezeri.


text:
UZimu unikele iinduna zakwaMidiyani, u-Orebi noZebi, ezandleni zenu. Alo, yini-ke engcono engiyenzileko kunalokho okwenziwe ngini?” Awa-ke, ukutjho kwakhe njalo kibo kwabathela ngamanzi.


text:
UGidiyoni gade ayame iJordani namadoda amakhulu amathathu nalokhu agijimisa amaMidiyani. Ngebanga lokobana gade adinwe aphelile,


text:
wathi ebantwini beSukothi: “Siseenthendeni zakaZebarhi noTsalmuna amakhosi wakwaMidiyani. Nje-ke ngiyanibawa, akhese niphe amadoda akhamba nami la izikwa ezindulungu ngombana alambile kanti nokudinwa kuziphe amandla.”


text:
Iinkhulu zeSukothi zathi: “Kanti uZebarhi noTsalmuna sele basezandleni zakho bonyana singabeze siphe ibutho lakhwelo isikwa na?”


text:
UGidiyoni wathi: “Nihlale nazi-ke bonyana lokha uSomnini nanikela uZebarhi noTsalmuna esandleni sami, ngizokhekhebula inyamenu ngameva nangeenumba.”


text:
Ukusuka lapho wakhuphukela kwaPenuweli, wakhuluma lokho akukhulume ebantwini beSukothi. Abantu bakwaPenuweli nabo bakhamba emagameni wabantu beSukothi.


text:
UZebarhi noTsalmuna gade baseKharikhori nebutho labo ebelingaba madoda aziinkulungwana ezilitjhumi nahlanu. Lawo gade kumadoda asele ebuthweni loke labantu bepumalanga. Abahlongakalako bekuziinkulungwana ezilikhulu namatjhumi amabili zamadoda akwazi ukulwa ngesabula.


text:
UGidiyoni wakhuphuka ngendlela yabosomatende ngepumalanga yeNobarhi neJogiboha, wasahlela ibutho lakhona ngombana belingakatjheji.


text:
Loke ibutho langenwa livalo. Amakhosi amabili wakwaMidiyani, uZebarhi noTsalmuna, abaleka, kodwana uGidiyoni wawagijimisa.


text:
Wabamba isokana ebantwini beSukothi walipheka ngemibuzo. Isokanelo lamtlolela amabizo weenkhulu nabaphathi beSukothi. Kwaba madoda amatjhumi alikhomba nakhomba.


text:
Wafika ebantwini beSukothi wathi: “Napa-ke aboZebarhi noTsalmuna ebeningichotjhela ngabo nithi, ‘Sele basezandleni zakho kobanyana singabeze siphe ibutho lakho elidiniweko isikwa na?’ ”


text:
Wathatha abaphathi bedorobho, wathatha ameva werhalawumba neenumba, ngawo wafundisa amadoda weSukothi isifundo.


text:
Wathi kuZebarhi noTsalmuna: “Nganjani amadoda eniwabulele eTabori?”<br/>Baphendula bathi: “Gade afana nawe, woke gade anjengamakhosana.”


text:
Wathi kibo: “Baba-ke! Bafowethu labo, madodana kamma. Ngifunga uSomnini, ngathana azange nibabulale, nami bengingeze nganibulala.”


text:
Wathi kuJeteri izibulo lakhe: “Babulale!”<br/>Kodwana umsana azange arhwatjhe isabulakhe, gade esaba ngombana bekasesemncani.


text:
UZebarhi noTsalmuna bathi: “Sibulala wena ngokwakho ngombana uyindoda!”<br/>UGidiyoni wasuka wababulala, wathatha imikghabiso yeenqetjhana zenyezi ebegade iseentanyeni zamakamela.


text:
Abantu bakwa-Israyeli bathi kuGidiyoni: “Yewusibuse, wena nendodanakho kanye nomntwanomntwanakho ngombana usitjhaphulule esandleni samaMidiyani.”


text:
UGidiyoni wathi kibo: “Mina angeze nganibusa, ngitjho nendodanami angeze yanibusa, kodwana nguSomnini ozanibusa.”


text:
Godu wathi: “Akhe nginikhombele lokhu: omunye nomunye wenu akangiphe idzilamnwana epangwenakhe.” (AmaMidiyani lawo bekaziinzukulwana zaka-Itjhimayeli, ngalokho gade afaka iindzilamnwana.)


text:
Baphendula bathi: “Sizakupha ngeenhliziyo ezimhlophe.”<br/>Baqhisa isambatho phasi, woke umuntu waphosela idzilamnwana ayiphangileko lapho.


text:
Ubudisi beendzilamnwana azikhombelako, bebupheze bube makhilogremu amatjhumi amabili ngaphandle kwemikghabiso yeenqetjhana zenyezi namancina kanye nezambatho ezibubende ezazembathwa makhosi wakwaMidiyani begodu nangaphandle kwemikghabiso ebegade iseentanyeni zamakamelawo.


text:
UGidiyoni wenza i-efodi ngegolidelo wayibeka edorobheni lakhe e-Ofira. Woke u-Israyeli wadlhemadlhema ne-efodi leyo ngokuyilotjha khonapho. Yaphenduka isifu kuGidiyoni nomndenakhe.


text:
AmaMidiyani aguqiswa phambi kwama-Israyeli, azange asaziphakamisa. Ngalokho inarha yaba nokuthula iminyaka ematjhumi amane emihleni kaGidiyoni.


text:
UGidiyoni lo gade anamadodana amatjhumi alikhomba, okubantwabakhe ngenyama ngombana gade anabafazi abanengi.


text:
UGidiyoni umsa kaJowatjhi wahlongakala sele aluphele kwamambala. Wabulungwa ethuneni lakayise uJowatjhi e-Ofira lama-Abiyezeri.


text:
Kwathi bona uGidiyoni ahlongakale, ama-Israyeli godu abuyela adlhemadlhema ngemva kwaboBhali. Enza uBhali-Bherithi uzinyanawo.


text:
Azange akhumbule uSomnini uZimawo owawaphunyurhisa ezandleni zazo zoke izitha zawo eziwazombelezileko.


text:
Godu azange akhombise nesisa emndenini kaJerubhali okutjho uGidiyoni, ngakho koke okuhle awenzele khona.


text:
U-Abimeleki umsa kaJerubhali waya eTjhekemu kibomalumakhe nakiyo yoke ikoro yekhabomkhulu wayokukhuluma nayo wathi:


text:
“Khulumani nabo boke abaphathi beTjhekemu nithi, ‘Ngikuphi okungcono ukubuswa madodana kaJerubhali amatjhumi alikhomba namkha ukubuswa ngeyodwa le? Nikhumbule bonyana ngiziingazi zenu nanginje.’ ”


text:
Ngambala abomalumakhe bawukhambisa umlayezo lowo kibo boke abaphathi beTjhekemu. Iinhliziyo zabo zathanda ukulandela u-Abimeleki ngombana bathi: “Mfowethu”.


text:
Bamnikela iimpaparwana ezimatjhumi alikhomba zesiliva ezazingethempelini lakaBhali-Bherithi. U-Abimeleki waqatjha ngazo imigulukudu namahlongandlebe ebekamlandela.


text:
Waya emzini kayise e-Ofira, wabulala abafowabo, amadodana kaJerubhali abamatjhumi alikhomba elitjeni linye. Kodwana uJotamu obuphetjhani wasinda ngombana wazifihla.


text:
Boke abaphathi beTjhekemu nebemizana emagegana nalo babuthana eTjhekemu emthini omkhulu we-owuku eduze nesika kobana babeke u-Abimeleki abe yikosi.


text:
Kwathi lokha uJotamu nabikelwa ngalokho, wakhamba wayokujama esiqongolweni sentaba iGerizimu warhuwelela ebantwini wathi kibo: “Yeningilalele nina baphathi beTjhekemu ukuze uZimu anilalele.


text:
“Kwakhe kwasuka imithi yayokuzesa ikosi bona ibuse phezu kwayo. Yathi emthini we-oliva, ‘Yewube yikosethu.’


text:
“Kodwana umuthi we-oliva wathi, ‘Nithi ngilise amafuthami enza bonyana abosingazimu nabantu bahlonipheke bese ngiyokuyathazela phezu kwemithi na?’


text:
“Kodwana umuthi wamakhiwani wathi, ‘Nithi ngilise ubumnandi bami neenthelo zami ezihle ngiyokuyathazela phezu kwemithi na?’


text:
“Kodwana isidiribe sathi, ‘Nithi ngitjhiye umhluzi wamadiribami oncibilikisa abosingazimu nabantu ngiyokuyathazela phezu kwemithi na?’


text:
“Umuthi womunga wathi emithini leyo, ‘Nakube ningizesa ngommoya omuhle bona ngibe yikosi, khona-ke yizani nizokukhosela emthunzinami. Kodwana nakungasinjalo, akuphume umlilo emungeni lo uqothule imisedari yeLibhanoni.’


text:
“Nidlumbana bonyana nenze kuhle nangokwethembeka kobana nibeke u-Abimeleki abe yikosi phezu kwenu na? Enikwenze ngoJerubhali nekumbakhe kuhle begodu kufanelana nezenzo zakhe na?


text:
kodwana namhlanje nivukele ikumba kababa, nabulala amadodanakhe amatjhumi alikhomba elitjeni linye, nathuwelela nabeka u-Abimeleki indodana yekhohlo lakhe kobana abe yikosi phezu kwabaphathi beTjhekemu ngombana amzukulwanenu.


text:
Nakube nenze kuhle nangokwethembeka kuJerubhali nekumbakhe namhlanjesi, khona-ke jekezelani no-Abimelekenu loyo, naye ajekezele nani.


text:
Kodwana nakube akusinjalo, akuqubuke umlilo ku-Abimeleki uqothule abaphathi beTjhekemu nebemizana elizombileko. Akuphume umlilo ebaphathini beTjhekemu nebemizana elizombileko uqothule u-Abimeleki.”


text:
UZimu wehlisela ummoya omumbi phakathi kwaka-Abimeleki nebaphathini beTjhekemu. Abaphathi beTjhekemu baphatha u-Abimeleki ngobugirikijani.


text:
Lokhu kwenzeka ukuze kubuyiselelwe inturhu eyenziwa phezu kwamadodana kaJerubhali amatjhumi alikhomba nokobana iingazi zawo zibe phezu kwaka-Abimeleki umfowabo owawabulalako naphezu kwabaphathi beTjhekemu abamsiza bona abulale abafowabo.


text:
Abaphathi beTjhekemu bajamelana no-Abimeleki ngokubeka amadoda eenqongolweni zeentaba. Wona alalela abantu lapho, akhuthuza woke umuntu odlula ngendlela leyo. U-Abimeleki wabikelwa ngalokhu.


text:
Ngesikhatheso uGali umsa ka-Ebede wafudukela eTjhekemu akhamba neenhlobo zakhe, abaphathi beTjhekemu baba nethemba kuye.


text:
Abantu beTjhekemu babuyela emasimini, babuthelela amadiribe eendiribeni zabo, bawaminya. Benza umnyanya, baya ethempelini lakasingazimabo, bafika bagoma, basela baphoqa u-Abimeleki.


text:
UGali umsa ka-Ebede wathi: “Emanyeni bekangubani u-Abimeleki? Kwakhona kubayini thina maTjhekemu kufuze sibuswe nguye? Angithi yena msa kaJerubhali, nokwenza uZebhulu umjamelakhe! Dumbana sisebenzele abantu bakaRhamori umsunguli weTjhekemu! Nakungu-Abimeleki yena, do!


text:
Nangathana abantwaba bebangaphasi kwesandla sami, ngasele ngimsusile u-Abimeleki wakhona loyo. Bengizakuthi, ‘Wena Abimeleki, ngezelela amabuthwakho uphume sihlangane.’ ”


text:
Wathumela iinthunywa ku-Abimeleki ngobuqili wathi: “Tjheja, uGali umsa ka-Ebede neenhlobo zakhe beze eTjhekemu, bahlohlozela idorobho kobana lijamelane nawe.


text:
Vukani ekuseni, kuthi bona kuphume ilanga nisahlele idorobho. Kuzakuthi yena namadoda anaye nabaphuma bona bajamelane nani, nibabhudungele nenze umathanda ngabo.”


text:
Kwathi lokha uGali umsa ka-Ebede naphuma ayokujama ebungenweni besango ledorobho, u-Abimeleki namadoda agade anaye bavuka lapha bebazifihle khona.


text:
UGali wabona amadoda lawo, wathi kuZebhulu: “Qala nakaya amadoda ehla esiqongolweni sentaba!”<br/>UZebhulu wathi kuye: “Awa, wena ufanisa iinthunzi zeentaba nabantu.”


text:
UGali godu wathi: “Baba-ke! Qala nakaya amanye amadoda ehla entabeni iGerizimu, esinye isiqhema sivela tjhuba langemuthini we-owuku yezanusi.”


text:
UZebhulu wathi kuye: “Kuphi-ke ukukhuluma kwakho khulu? Angithi nguwe owathi bekayini u-Abimeleki loyo bonyana singabeze simsebenzele? Nako-ke amadoda ogade uwanyaza! Phuma phela uyokulwa nawo sibone!”


text:
U-Abimeleki wamgijimisa, wabaleka phambi kwakhe. Abanengi barabhalaliswa bekwaba sebungenweni besango.


text:
Wathatha amabuthwakhe wawahlukanisa iinqhema ezintathu, wazifihla emasimini ebusuku. Kwathi ibutho lakhe nalibona abantu baphuma ngedorobheni, lavuka labasahlela.


text:
U-Abimeleki wasuka nesinye isiqhema sakhe bagijimela ebungenweni besango ledorobho bayokuvimba khona. Iinqhema ezimbili zasahlela boke abantu ebegade basesimini zababulala.


text:
U-Abimeleki walwa nedorobho imini yoke mhlokho, walithumba, wabulala boke abantu abakilo, walirhayila bewalirhatjha ngetswayi.


text:
Kwathi lokha boke abaphathi beMigidali-Tjhekemu nabezwa ngalokho, bangena embhotjhongweni wobuphephelo bethempeli laka-Eli-Bherithi.


text:
Wenyukela entabeni iTsalimoni, yena nawo woke amadoda agade anaye. Waphatha izembe, wagawula amaqobetjhwana wawabuthelela, wawatjatha ehlombe. Wathi emadodeni agade anaye: “Lokho enikubone ngikwenza, rhabani nani nikwenze njengombana ngikwenzile!”


text:
Yeke omunye nomunye wagawula amaqobetjhwana walandela u-Abimeleki. Basamisa amaqobetjhwana lawo magegana nombhotjhongo wobuphephelo, batika umlilo. Boke abantu beMigidali-Tjhekemu bafela ngapho, kwakungaba yikulungwana yoke yamadoda nabafazi.


text:
Kodwana gade kunombhotjhongo oqinileko ngedorobhenelo. Woke amadoda nabafazi kanye nabaphathi bedorobho babalekela ngapho, bazivalela ngaphakathi, bakhuphukela ephahleni lombhotjhongo.


text:
Wabiza msinyana isokana elalimphathele iinkhali wathi: “Rhwatjha isabulakho ungiqedelele ngombana amadoda azakuthi, ‘Loyo wabulawa mfazi.’ ” Isokanelo lamhlanganisa nesabula wafa.


text:
Kwathi lokha abantu bakwa-Israyeli nababona bonyana u-Abimeleki uhlongakele, baphadlhalala kwaba ngiloyo naloyo waziyela kwakhe.


text:
Ngalokho uZimu wabuyiselela ubukhohlakali obenziwa ngu-Abimeleki kuyise ngokubulala abafowabo abamatjhumi alikhomba.


text:
Godu uZimu wenza bonyana boke ubukhohlakali babantu beTjhekemu buwele phezu kweenhloko zabo. Behlelwa manikelela kaJotamu umsa kaJerubhali.


text:
Ngemva kokuhlongakala kwaka-Abimeleki, uTola umsa kaPuwa omsa kaDodo indoda yakwa-Isakari, watjhaphulula u-Israyeli. Wahlala eTjhamiri ngeentatjaneni zakwa-Efrayimu.


text:
Yena wakhokhela ama-Israyeli iminyaka ematjhumi amabili namithathu. Ngemva kwalapho wahlongakala, wabulungwa eTjhamiri.


text:
Ngemva kwakhe kwaba nguJayire umGiliyadi owakhokhela ama-Israyeli iminyaka ematjhumi amabili namibili.


text:
Gade anamadodana amatjhumi amathathu agade akhwela abodumbana abamatjhumi amathathu. Amadodana lawo gade aziinduna zemizi ematjhumi amathathu enarheni yakwaGiliyadi, ebizwa bona yiRhavothi-Jayire bekube namhlanje.


text:
Ama-Israyeli godu enza ubumbi phambi kwakaSomnini. Alotjha aboBhali nabo-Atjhitarothi, abosingazimu be-Aramu, beTsidoni nebeMowabi kanye nabosingazimu bama-Amoni nebamaFilista. Afulathela uSomnini, azange amlotjhe.


text:
Itukuthelo kaSomnini yavutha phezu kwaka-Israyeli, wawanikela esandleni samaFilista nesandleni sama-Amoni.


text:
AmaFilista nama-Amoni agandelela abe agadangela ama-Israyeli umnyaka lowo. Kwaba minyaka elitjhumi nobumnane izizwezi zigandelela woke ama-Israyeli angaphetjheya kweJordani eGiliyadi, enarheni ebegade ingeyama-Amori.


text:
Ama-Amoni ayama iJordani kobana nawo ayokulwa kwaJuda, kwaBhenjamini kanye nekumbeni ka-Efrayimu. Ngalokho ama-Israyeli aba sesizini elikhulu.


text:
Ama-Israyeli alilela uSomnini athi: “Sonile phambi kwakaSomnini ngombana sifulathele uZimethu salotjha aboBhali.”


text:
USomnini wathi kiwo: “Azange nginitjhaphulule esandleni samaGibhide nama-Amori, ama-Amoni namaFilista na?


text:
Ama-Israyeli athi kuSomnini: “Siyavuma, sonile. Besithi uSomnini akenze nanyana yini ayithandako ngathi. USomnini akhe asitjhaphulule kube kanye.”


text:
Nje-ke alahla abosingazimu abaphakathi kwawo, athoma ukulotjha uSomnini. USomnini waba nesirhawu ngesizi lama-Israyeli.


text:
Ama-Amoni abizelwa epini, ahloma amatendawo eGiliyadi. Ama-Israyeli nawo ahlangana ndawonye, ahloma amatendawo eMitsipha.


text:
Abarholi babantu beGiliyadi bakhuluma bodwa bathi: “Nakungaba nomuntu ongathoma ntange alwe nama-Amoni, uzakuba yinduna yabo boke abahlali beGiliyadi.”


text:
Umfazi kaGiliyadi naye wambelethela amadodana. Kuthe lokha amadodana lawo nakhulako, aqotjha uJafta athi kuye: “Angeze waba nesabelo emzini kababa ngombana uyindodana yomfazi omunye.”


text:
UJafta wabaleka kubafowabo wayokuhlala enarheni yeThobu. Wafika lapho wabuthelela imigulukudu, yamlandela.


text:
Kwathi lokha ama-Amoni nathoma ukulwa no-Israyeli, abaphathi bakwaGiliyadi bakhamba bayokuthatha uJafta enarheni yeThobu,


text:
Kodwana uJafta wathi kubaphathi bakwaGiliyadi: “Angithi beningizonda benangiqotjha emzini kababa! Alo, kubayini-ke sele nigijimela kimapha naninomraro?”


text:
Abaphathi bathi kuye: “Iye, khona kunjalo. Nokho-ke size kuwe. Nange unganamba nathi, ulwe nama-Amoni lawa, uzakuba mrholethu kilo loke lakwaGiliyadi.”


text:
UJafta wathi ebaphathinabo: “Naningibuyisela ekhaya bona ngiyokulwa nama-Amoni bese uSomnini uwanikela esandleni sami, nitjho bona ngizaba mrholenu na?”


text:
Yeke uJafta wakhamba nabaphathi bakwaGiliyadabo. Abantu bakhona bamenza ihloko nomrholabo. UJafta wabuyelela amezwakhe phambi kwakaSomnini eMitsipha.


text:
UJafta wathumela iinthunywa ekosini yama-Amoni wathi: “Ngigomeni yakho kobana ungabeze uphume ipi uzokulwa nenarhami na?”


text:
Ikosi yama-Amoni yaphendula iinthunywezo yathi: “Ngombana u-Israyeli naphuma eGibhide wathatha inarhami ukusuka e-Arinoni ukuya eJabokhi ukuyokufika eJordani. Yeke ibuyise ngokuthula.”


text:
wathi kiyo: “Nakhu okutjhiwo nguJafta: U-Israyeli azange athathe inarha yakwaMowabi namkha yama-Amoni,


text:
U-Israyeli wathumela umlayezo ekosini yakwa-Edomu wathi, ‘Sibawa usivumele sidlule enarhenakho.’ Kodwana ikosi yakwa-Edomu yaqinisa ihloko. Godu wathumela ilizwi ekosini yakwaMowabi, nayo yakhunyalala. Yeke u-Israyeli wahlala eKhadetjhi.


text:
Ukusuka lapho wakhamba phakathi kwerhalawumbapho, wazombeleza inarha yakwa-Edomu neyakwaMowabi wabe wafika ngepumalanga yenarha yakwaMowabi. Wahloma amatendakhe ngehlangothini le-Arinoni. Azange ayame i-Arinoni, okumkhawulo wakwaMowabi, kobana abeke inyawo lakhe enarheni yakwaMowabi.


text:
U-Israyeli wathumela ilizwi kuSirhoni ikosi yama-Amori, egade iphethe eRhetjhibhoni wathi kiyo, ‘Ngibawa ukudlula enarhenakho ngiye keyami.’


text:
Kodwana ikosi uSirhoni azange ithembe u-Israyeli bonyana angadlula enarhenayo. Yeke, yabuthelela abantu bayo ndawonye, yahloma amatende eJahatsi yalwa no-Israyeli.


text:
USomnini uZimu wakwa-Israyeli wanikela uSirhoni nabo boke abantu bakhe esandleni saka-Israyeli, wamhlula. Yeke u-Israyeli wathatha yoke inarha yama-Amori ebegade ahlala lapho.


text:
Wathatha woke umkhawulo wama-Amori ukusuka e-Arinoni ukuya eJabokhi nokusuka erhalawumbeni ukuya eJordani.


text:
Ngalokho-ke uSomnini uZimu wakwa-Israyeli waqotjha ama-Amori phambi kwabantu bakhe, ama-Israyeli. Alo, wena ufuna ukuwathathela ilifa lawo na?


text:
Wena wamukela okuphiwa ngusingazimakho uKemotjhi. Nathi-ke sizakulonda yoke inarha uSomnini uZimethu ayimuke abanye phambi kwethu wasinikela yona.


text:
Kghani wena ubona inga ungcono kunoBhalakhi umsa kaTsipori ikosi yakwaMowabi? Yena zange akhe ajamelane no-Israyeli namkha alwe naye.


text:
Kubayini ungazange ulinge uthathe umkhawulo lowo eminyakeni emakhulu amathathu le ngesikhathi ama-Israyeli asahlala eRhetjhibhoni nemizanenayo ne-Aroweri nemizanenayo kanye nakiwo woke amadorobho aseligwini le-Arinoni?


text:
Ngalokho-ke angikakoni mina, kodwana wena uyangona ngokuphuma ipi bona ulwe nami. USomnini omugwebi uzakuqunta namhlanje phakathi kwama-Israyeli nama-Amoni.”


text:
UMoya kaSomnini wehlela kuJafta, wadlula kwaGiliyadi nakwaManase wadlulela eMitsipha eseGiliyadi, ukusuka lapho wanqomba kuma-Amoni.


text:
nanyana yini ephuma emnyango wekumbami ukungihlangabeza ekufikeni kwami, nangibuya ukuyohlula ama-Amoni, kuzakuba ngokwakaSomnini. Ngizakwenza ngakho umhlabelo wokutjhiswa.”


text:
Wawamadlha ukusuka e-Aroweri ukuya esifundeni seMinithi nokuyokufika e-Abela-Keramimi. Wabulala abantu abanengi bewathumba nemizi ematjhumi amabili. Yeke ama-Amoni aguqiswa ma-Israyeli.


text:
UJafta wabuyela ekhaya eMitsipha. Baba-ke, nakho-ke ahlangatjezwa yindodakazakhe igida ngabosotjherere neentanga zayo. Umntazana loyo gade ayithorwanakhe, ngaphandle kwakhe uJafta gade anganandodana namkha indodakazi.


text:
Wathi lokha nambonako, wadabula izambatho zakhe, wathi: “Maye ndodakazami! Ungiqede amandla! Alo, sekube nguwe ongifaka emrarweni ongaka! Ngirhabe ngakhuluma kuSomnini, nje-ke angisakwazi ukujika amezwami.”


text:
Yona yathi kuyise: “Baba, nakube wathembise uSomnini, yenza lokho okuthembise uSomnini ngami ngombana uSomnini ukubuyiselele ezitheni zakho, ama-Amoni.”


text:
Emva kwalokho yathi kuyise: “Nginesibawo sinye phambi kwakho: Ngibawa ungitjhaphulule iinyanga ezimbili ngiye eentabeni ngiyokulilela ubuntombi bami, mina neentanga zami.”


text:
UJafta wathi: “Kulungile, khamba.” Watjhaphulula indodakazakhe iinyanga ezimbili. Yakhamba kanye neentanga zayo kobana iyokulilela ubuntombi bayo eentabeni.


text:
Ekupheleni kweenyanga ezimbili, yabuyela kuyise. Wenza ngayo umhlabelo njengombana afunga kuSomnini. Indodakazi leyo beyingazange yembulele indoda amabhayi. Ukusuka ngesikhatheso kwaba mkhuba kwa-Israyeli


text:
bonyana amadodakazi wakwa-Israyeli minyaka yoke akhambe ayokulilela indodakazi kaJafta umGiliyadi amalanga amane.


text:
Abantu bakwa-Efrayimu babizelwa embizweni bahlomile, bayama umlambo weJordani eTsafoni, bathi kuJafta: “Kubayini uyamele ngaphetjheya ulwe nama-Amoni ungasibizi bona sikhambe nawe? Sizokutjhisa kanye nekumbakho.”


text:
UJafta wathi kibo: “Mina nabantu bami silwe khulu nama-Amoni, ngithe nanginibizako azange ningisize esandleni sawo.


text:
Ngathi nangibona bonyana aniyingeni, ngabeka ipilwami emlonyeni wethuna. Ngayamela ngaphetjheya ngayokulwa nama-Amoni, uSomnini wawanikela esandleni sami. Alo, kubayini nijamelane nami namhlanjesi? Kghani nifuna ukulwa nami?”


text:
Abantu bakwa-Efrayimu baphendula bathi: “Nina bantu bakwaGiliyadi, nihlubuke kwa-Efrayimu. Kuhlekuhle uGiliyadi uyingcenye yakwa-Efrayimu neyakwaManase.”<br/>Ngalokho uJafta wabuthelela ndawonye boke abantu bakwaGiliyadi walwa nabantu bakwa-Efrayimu wabahlula.


text:
Abantu bakwaGiliyadi bavimbezela amazibuko weJoridani ukuyela ngakwa-Efrayimu. Bekuthi lokha omunye wabakwa-Efrayimu ophunyurhileko nakhombela ukudlula, amadoda wakwaGiliyadi bekambuza athi: “UmEfrayimu na?” Lokha nathi “Awa”,


text:
bese athi kuye: “Akhe uthi ‘tjhibolethi’.” Nahluleka ukuphimisa kuhle igameli bese athi “sibolethi” ambambe ambulalele khona ezibukweni leJordanapho. Lapho kwafela abantu bakwa-Efrayimu abaziinkulungwana ezimatjhumi amane nambili.


text:
UJafta, umGiliyadi wakhokhela ama-Israyeli iminyaka esithandathu. Ngemva kwalokho wahlongakala, wabulungelwa edorobheni lakhe eGiliyadi.


text:
Yena gade anamadodana amatjhumi amathathu namadodakazi amatjhumi amathathu. Wendisela amadodakazi lawo eenkorweni zangaphandle, godu wathathela amadodanakhe abomalukazana eenkorweni zangaphandle. Wakhokhela ama-Israyeli iminyaka elikhomba.


text:
Gade anamadodana amatjhumi amane neenzukulwana eziduna ezimatjhumi amathathu. Labo-ke gade bakhwela abodumbana abamatjhumi alikhomba. Yena wakhokhela ama-Israyeli iminyaka ebunane.


text:
Ama-Israyeli godu enza ubumbi phambi kwakaSomnini; ngalokho uSomnini wawanikela esandleni samaFilista iminyaka ematjhumi amane.


text:
Kwakunendoda ethileko yeTsora okwakuthiwa nguManowarhi yekoro yakwaDani. Umkayo gade ayinyumba, anganabantwana.


text:
Ingilozi kaSomnini yazibonakalisa emfazini loyo yathi kuye: “Qala, uyinyumba, awunabantwana, kodwana uzazithwala bese ubeletha indodana.


text:
Ngalokho-ke zitjheje, ungaseli iwayini namkha isiselo esidakako begodu ungagomi litho elingakahlambuluki


text:
ngombana uzazithwala ubelethe indodana. Ingathintwa ehloko ngotjhefana ngombana imsana ozakuba mnaziri kuZimu kwasesibelethweni sakanina. Ngiyo ezakuthoma ukutjhaphulula ama-Israyeli esandleni samaFilista.”


text:
Umfazi loyo wafese watjela ubaba wakwakhe wathi: “Kazi kufike umuntu kaZimu kimi. Uqaleka inga yingilozi kaZimu, wesabeka khulu. Azange bengisambuza nokobana ubuyaphi, naye azange angitjele ibizo lakhe.


text:
Kodwana uthe kimi, ‘Qala, uzazithwala bese ubeletha indodana. Yeke zitjheje ungaseli iwayini namkha isiselo esidakako begodu ungagomi litho elingakahlambuluki ngombana umsana loyo uzakuba mnaziri kuZimu ukusukela esibelethweni sakanina bekube sekufeni kwakhe.’ ”


text:
UManowarhi wancenga uSomnini wathi: “Awu Somnini, ngiyarabhela. Bengithi umuntu kaZimu, uSomnini ebegade amthume kithi loya, akasikhambele godu ukuze asifundise bonyana senzeni ngomsana ozokubelethwa lo.”


text:
UZimu wamizwa uManowarhi, nje-ke ingilozi leyo yeza kumkaManowarhi yamfumana ahlezi esimini. Kodwana uManowarhi gade angasi naye.


text:
Umfazi wagijima msinyana wayokutjela ubaba wakwakhe wathi: “Qala, umuntu oweza kimi mhlokha, uzibonakalisile godu.”


text:
UManowarhi wasikima walandela umkakhe, wafika emuntwini loyo wathi: “Nguwe umuntu okhulume nomkami lo na?”<br/>Wathi: “Iye, ngimi.”


text:
UManowarhi wathi: “Lokha amezwakho nazalisekako, uzokuphila ipilo enjani umsana loyo begodu yini azoyenza epilweni?”


text:
Angagomi litho elibuya esidiribeni, angaseli iwayini namkha isiselo esidakako. Angagomi litho elingakahlambuluki. Akatjheje koke engimyale ngakho.”


text:
UManowarhi wathi engilozini kaSomnini: “Ngiyakukhombela, bengithi asikubambezele kancani, sikulungisele imbuzana.”


text:
Ingilozi kaSomnini yathi kuManowarhi: “Iye, ungahle ungibambezele, nokho yazi bonyana angizogoma litho lakho. Kodwana nawufuna ukulungisela uSomnini umhlabelo wokutjhiswa, ungakwenza lokho.”<br/>UManowarhi gade angazi bonyana umuntu loyo yingilozi kaSomnini,


text:
yeke wathi kuye: “Konje ubaba ngubani ibizo? Sengibuza ngombana kuzakuthi amezwakho nazalisekileko bese sikuthumelela isibiko.”


text:
Yeke uManowarhi wathatha imbuzana nomnikelo weenthoro, wenzela uSomnini umnikelo phezu kwedwala. USomnini wenza imikarisomraro phambi kwakaManowarhi nomkakhe:


text:
Kuthe lokha ilangabi e-aldarini nalenyukela phezulu, ingilozi kaSomnini yakhuphuka ngalo. UManowarhi nomkakhe gade baqalile nakwenzeka lokho. Bahloma iinhloko phasi.


text:
Ingilozi kaSomnini azange isazibonakalisa kuManowarhi nomkakhe godu.<br/>Kuthe lokha uManowarhi nalemuka bonyana gade kuyingilozi kaSomnini,


text:
Kodwana umkakhe wathi: “Nakube uSomnini bekafuna ukusibulala, bekangeze amukela umhlabelo wokutjhiswa nomnikelo weenthoro ezandleni zethu namkha asibonise koke lokhu namkha asibikele iindaba ezinje.”


text:
Wabuyela kwabo wafese watjela uyise nonina wathi: “Ngibone intombi emaFilisteni eTimna, bengithi ngithathelani yona ibe mkami.”


text:
Uyise nonina bathi kuye: “Kghani akunamntazana phakathi kweenhlobo zakho namkha ebantwini bekhethwaba bona ungabeze uyokuthatha intombi emaFilisteni angasokiko na?”<br/>Kodwana uSamsoni wathi kuyise: “Ngithathela yona leyo ngombana ngiyo kanye engiyifunako!”


text:
Uyise nonina gade bangazi bonyana lokho kuvela kuSomnini ngombana gade atjhijila amaFilista. Ngesikhatheso amaFilista gade abusa ama-Israyeli.


text:
USamsoni wehla noyise nonina baya eTimna, bafika esidiribeni sakhona. Esidiribenapho uSamsoni wabhevumulelwa libhubezi.


text:
UMoya kaSomnini wehlela ngamandla phezu kwakhe. Wadabula ibhubezelo ngezandla walihlukanisa phakathi inga mumuntu nahlukanisa imbuzana. Kodwana azange atjele uyise nonina ngalokho akwenzileko.


text:
Ngemva kwamalangana uSamsoni wabuya wazothatha umntazana, waphambukela bona ayokubona isidumbu sebhubezi. Qala, gade sele kunesihlaka seenyosi esidunjinapho, kuneliju.


text:
Watapa iinyosezo wazalisa izandla zakhe, wahlabela phambili, wakhamba agoma. Wafika kuyise nonina, wabanikela elinye leliju, bagoma. Kodwana azange abatjele bona ilijwelo ulithethe esidunjini sebhubezi.


text:
Ngemva kobana uyise akhulume nebekhabo lomntazana, uSamsoni wenza umnyanya njengombana amasokana bekenza ngesikhatheso.


text:
USamsoni wathi kibo: “Anginenzele isirarejo, nange mbala ningaphumelela ukufumana ipendulo yaso ningitjele yona emalangeni alikhomba womnyanya, ngizaninikela izambatho zangaphakathi ezimatjhumi amathathu nezokugqoka ezimatjhumi amathathu.


text:
Kodwana nanibhalelwa yipendulo, ngini enizonginikela izambatho zangaphakathi ezimatjhumi amathathu nezokugqoka ezimatjhumi amathathu.”<br/>Bathi kuye: “Yitjho isirarejo sakho sizwe ndoda!”


text:
Wathi kibo:<br/>“Phakathi komgomi kwaphuma okugonywako,<br/>phakathi konamandla kwaphuma okumnandi.”<br/>Kwaphela amalanga amathathu banganayo ipendulo yesirarejweso.


text:
Kwathi elangeni lesine bathi emfazini kaSamsoni: “Somasoma indodakho le isitjele bonyana isirarejwesi sitjho ukuthini, nakungasinjalo sizokutjhisa kanye nomuzi kayihlo. Nisimemele ukuzosichakisa, angitjho.”


text:
UmkaSamsoni wamgona walila kuye wathi: “Ngiyakubona bonyana uyangizonda, awungithandi. Wenze isirarejo nabantu benarha yekhethu awusangitjeli bonyana sitjho ukuthini!”<br/>USamsoni wathi kuye: “Baba-ke, ngingathi ngingakatjeli ubaba nomma bese ngizotjela wena!”


text:
Wamtomatomela bekwaba lilanga lekhomba lomnyanyabo. Kwathi elangeni lekhomba uSamsoni wamtjela ngombana bekamhlezi emphinjeni. Wasuka lapho wayokutjela abantu benarha yekhabo.


text:
Abantu bedorobho beza kuSamsoni ngelanga lekhomba ngaphambi kobana kutjhinge ilanga bathi:<br/>“Yini emnandi kuneliju?<br/>Yini enamandla kunebhubezi?”<br/>USamsoni wathi kibo:<br/>“Ukube azange nilime ngethole lami,<br/>beningeze nazi isirarululo sesirarejo sami.”


