# verses

text:
Wababuza wathi: “Alo-ke, nina nithi ngingubani na?”<br/>UPitrosi wamphendula wathi: “UnguKrestu kaZimu.”


text:
Godu wathi: “INdodana yoMuntu kumele itlhage ngezinto ezinengi beyilahlwe baphathi, baphristi abakhulu nabafundisi bomthetho. Godu kumele ibulawe bese elangeni lesithathu ivuswe ekufeni.”


text:
Yeke wathi kibo boke: “Nakube kukhona ofuna ukungilandela, akazidele, atjathe isiphambano sakhe malanga woke angilandele.


text:
Ngambala nanyana ngubani ofuna ukusindisa ipilwakhe, izomlahlekela, kodwana nanyana ngubani olahlekelwa yipilwakhe ngebanga lami, uzabe uyisindisile.


text:
Kuzamsiza ngani umuntu ukuzuza iphaseli loke nje, kodwana yena alahleke namkha azilobe yena ngokwakhe na?


text:
Nanyana ngubani oba neenhloni ngami nangamezwami, neNdodana yoMuntu izakuba neenhloni ngaye lokha nayifika ephazimulwenayo, nephazimulweni kaBaba kanye neengilozini ezicwengileko.


text:
Kodwana nginitjela iqiniso, abanye benu abajame lapha angekhe bakuzwa ukufa bangakawuboni umbuso kaZimu.”


text:
Emalangeni abunane ngemva kobana uJesu akhulume lokho, wathatha uPitrosi, uJwanisi noJakopo wakhuphukela nabo entabeni wayokuthandaza.


text:
babonakala ngephazimulo ekulu, bakhuluma noJesu. Bakhuluma ngokwemuka kwakhe ebekuzakwenzeka eJerusalema.


text:
UPitrosi nabangani bakhe gade baphethwe buthongo, kodwana kwathi nabaphaphamako babona iphazimulo kaJesu namadoda amabili agade ajame naye.


text:
Kwathi lokha amadoda lawo nasuka kuJesu, uPitrosi wathi kuye: “Kosi, maye kuhle kangangani bona sibe lapha! Yeke asakheni imitlhatlhana emithathu, owodwa ube ngewakho, owodwa ube ngewakaMosi, owodwa ube ngewaka-Eliya.” Bekangazizwa bona uthini.


text:
Ngemva kobana ilizwelo likhulumile, bafunyana uJesu ayedwa. Abafundi bayigcina kibo indaba le, akhange batjele muntu ngalokho abakubonileko.


text:
Kwarhuwelela indoda hlangana nesiqubuthu yathi: “Mfundisi, ngiyakurabhela! Akhe uqale indodanami ekungiyo kwaphela, umntwana enginaye!


text:
Ummoya uyayibamba, khonapho bese iyarhuwelela, uyidule phasi ibe nesithunthwana, ibhubhudlhe amagwebu ngomlomo. Awuyiphi ithuba kanti nokuyilimaza uyayilimaza.


text:
UJesu waphendula wathi: “Nina sizukulwana esingakholwako nesikhohlakeleko! Ngizakuhlala nginani bekube kunini na? Letha indodanakho leyo lapha.”


text:
Kuthe umsana aseza kuJesu, idimoni lamdula phasi, waba nesithunthwana. Kodwana uJesu wakhalimela ummoya omumbi lowo, wapholisa umsana bewambuyisela kuyise.


text:
Boke abantu barareka ngobukhulu obungaka bakaZimu.<br/>Kwathi woke umuntu asararekile ngakho koke okwenziwe nguJesu, wathi ebafundini bakhe:


text:
Kodwana abafundi akhange bazwisise bona kutjho ukuthini lokhu. Bekufihlekile kibo ukuze bangalemuki, ngalokho bebesaba ukumbuza ngendaba le.


text:
Kwaba khona ukuphikisana hlangana nabafundi bakaJesu, bafuna ukwazi bona ngubani ozokuba mkhulu hlangana nabo.


text:
Wathi kibo: “Nanyana ngubani owamukela umntwana omncani lo ebizweni lami, wamukela mina; naloyo owamukela mina, wamukela loyo ongithumileko. Ngambala loyo ongomncani phakathi kwenu noke nguye ongomkhulu.”


text:
UJwanisi wathi kuye: “Mfundisi, sibone umuntu aqotjha amadimoni ngebizo lakho, salinga ukumkhandela ngombana angasuye omunye wethu.”


text:
Kwathi lokha isikhathi nasitjhidelako sokobana enyuselwe ezulwini, uJesu wakhumbula ukuya eJerusalema.


text:
Kwathi lokha abafundi bakhe, uJakopo noJwanisi, nababona lokhu bathi kuye: “Kosi, ufuna bona sibize umlilo ezulwini wehle ubaqothule na?”


text:
UJesu wathi kuye: “Iimpungutjha zinemigodi, iinyoni zomkayi zineenhlakana, kodwana iNdodana yoMuntu ayinalapha ingabeka khona ihloko.”


text:
Wathi emuntwini omunye: “Ngilandela!”<br/>Kodwana umuntu loyo wathi: “Kosi, angibuyele ekhaya ngiyokubulunga ubaba qangi.”


text:
UJesu wamphendula wathi: “Lisani abafileko babulunge abafileko babo. Kodwana wena khamba uyokumemezela umbuso kaZimu.”


text:
UJesu wathi kuye: “Umuntu obeka isandla sakhe eplurhwini, aphele arhedlule emuva, akakafaneli ukusebenzela umbuso kaZimu.”


text:
Ngemva kwalokho iKosi yakhetha abanye abamatjhumi alikhomba nambili, yabathuma ngababili bona bakhambe phambi kwayo baye kiyo yoke imizi nakizo zoke iindawo lapha beyizakuya khona.


text:
Yathi kibo: “Isivuno sinengi, kodwana iinsebenzi zimbalwa. Yeke khombelani eKosini yesivuno kobana ithumele iinsebenzi esiminayo.


text:
Nakube lapho kunendoda yokuthula, kuzakuhlala phezu kwayo. Nakungasinjalo ukuthula kuzakubuyela kini.


text:
Hlalani emzini lowo, nigome benisele nanyana yini abanipha yona ngombana isisebenzi sifanelwa mrholo waso. Ningasoloko nitjhida niphuma kilomuzi ningene kilowaya.


text:
‘Sitjho nethuli lomuzi wenu elikghamathele eenyaweni zethu, silesulela phezu kwenu. Kodwana qinisekani ngalokhu: Umbuso kaZimu sewubandamele!’


text:
“Maye kuwe Rhorazini! Maye kuwe Bhethe-Sayida! Nakube imikarisomraro eyenziwe kini beyenziwe eTirosi neTsidoni, ngabe yaphenduka yembatha iinzilo beyahlala emlotheni.


text:
Wena-ke Kapernawumi, udlumbana bona uzokuphakanyiselwa emkayini na? Uzokwehliselwa phasi endaweni yabafileko.”


text:
“Loyo onilalelako, nami uyangilela; loyo onalako nami uyangala kodwana owala mina, wala loyo ongithumileko.”


text:
Abamatjhumi alikhomba nambili babuya bathabe kwamambala, bathi: “Kosi, awukhuzi namadimoni asilalele lokha siwakhalimelako ngebizo lakho!”


text:
Lalelani-ke, ngininikele amandla wokukhamba phezu kweenyoka nabofezela benehlule woke amandla wesitha. Akunalitho elizanikhubaza.


text:
Nokho ningathatjiswa kukobana imimoya emimbi inilalele, kodwana thokoziswani kukobana amabizwenu atloliwe ezulwini.”


text:
Khonapho uJesu waba nethabo lakaMoya oCwengileko wathi: “Ngiyakuthokoza, Baba, mnikazi wezulu nephasi ngombana izintwezi uzifihlile emehlweni wabahlakaniphileko nabanelemuko, kodwana wazembulela abantwana abancani. Iye, Baba ngombana lokhu kwaba yitokozo yakho ehle.


text:
“Zoke izinto uBaba uzibeke ezandleni zami. Akakho noyedwa owaziko bona ngubani iNdodana ngaphandle koBaba, begodu akakho noyedwa owaziko bona uBaba ngubani ngaphandle kweNdodana kanye nalabo iNdodana ekhetha ukumbonakalisa kibo.”


text:
ngombana ngiyanitjela bona banengi abaphorofidi namakhosi ebekafuna ukubona izinto enizibonakwezi, kodwana azange azibone bekafisa nokuzwa enikuzwako, kodwana azange akuzwe.”


text:
Qalani, kwasikima isazimthetho kobana simzizinye, sathi: “Mfundisi, ngingenza njani ukufumana ipilo engapheliko na?”


text:
Saphendula sathi: “Thanda uSomnini uZimakho ngayo yoke ihliziywakho nangomphefumulwakho woke, ngawo woke amandlakho nangomkhumbulwakho woke begodu uthande umakhelwanakho njengombana uzithanda wena.”


text:
UJesu wasiphendula wathi: “Kwaba nomuntu ogade asuka eJerusalema asiya eJerikho, wawela ezandleni zabadlelezeli. Bamhlubulisa izambatho zakhe, bambetha, bamtjhiya lapho afe isigiyani.


text:
Kwenzeka bona umphristi akhambe ngendlela leyo, kwathi lokha nabona umuntu loyo, wamdlula, agegeda eqadi kwakhe.


text:
Kodwana kwathi umSamariya asakhamba, wafika lapha bekunomuntu loyo, yeke kwathi nambonako, wamrhawukela.


text:
Waya kuye, wafese wambopha amanceba, wathela amafutha we-oliva newayini emancebeni. Wamkhweza kudumbanakhe, wamusa ngekumbeni yeenkhambi wamnakekela.


text:
Elangeni elilandelako wakhupha iimpaparwana zesiliva ezimbili wanikela umninikumba, wathi kuye: ‘Yewumhlenge, kuzakuthi nangibuyako, ngikukhokhele zoke iindleko ezinye obe nazo ngaye.’ ”


text:
“Alo-ke, ngimuphi kilaba abathathu ocabanga bona ube ngumakhelwana emuntwini owele ezandleni zabadlelezeli na?”


text:
Isazimthetho sathi: “Ngiloyo omrhawukeleko.”<br/>UJesu wathi kiso: “Arha-ke! Khamba nawe uyokwenza njalo.”


text:
UJesu nabafundi bakhe bakhamba, bafika emzini lapha bekunowesifazana ebekuthiwa nguMarta, wamamukela.


text:
Kodwana uMarta wakhathazeka ngawo woke umsebenzi ebekumele awenze, yeke wathi kuJesu: “Kosi, awukhathazeki bona udadwethu ungiliselele ngomsebenzi omkhulu kangaka na? Mtjele bona azongisiza!”


text:
Ngelinye ilanga uJesu bekathandaza endaweni ethileko. Kwathi bona aqede, omunye wabafundi bakhe wathi kuye: “Kosi, yewusifundise ukuthandaza njengombana noJwanisi afundise abafundi bakhe.”


text:
Wathi kibo: “Nanithandazako, yithini:<br/>“ ‘Baba,<br/>ibizo lakho alicwengiswe,<br/>umbuswakho awufike.


text:
Usicolele izono zethu<br/>ngombana nathi siyabacolela boke abasonako.<br/>Ungasirholeli ekulingweni.’ ”


text:
Yeke wathi kibo: “Akhe sithi omunye wenu unomngani, bese uya kuye phakathi kobusuku afese athi, ‘Mngani, yewungiboleke izikwa ezintathu


text:
Yena-ke aphendule angaphakathi athi kuwe, ‘Yewungisusele mina! Ibadi lihluthulelwe, begodu mina nabantwabami sesilele. Angeze ngavuka ngazokuphana nawe ilitho.’


text:
Ngiyanitjela bona nanyana angeze avuka amuphe isikwa ngombana amnganakhe, kodwana ngebanga lokuphikelela kwakhe, uzakuvuka amuphe isikwa esinengi ngendlela afuna ngayo.


text:
Nakube nina-ke, ngitjho nanyana nibambi kangaka nje, niyakwazi ukupha abantwana benu izipho ezihle, kangangani-ke uYihlo osezulwini, uzakuphana ngoMoya oCwengileko kilabo abamkhombelako.”


text:
UJesu bekaqotjha idimoni elibanga ubumumu. Kwathi bona idimonelo liphume, umuntu obekasimumu wakhuluma. Isiqubuthu sarareka.


text:
Kodwana uJesu wakwazi ebebakucabanga, yeke wathi kibo: “Nanyana ngiwuphi umbuso owahlukene phakathi uzakutjhabalala, nomndeni owahlukene phakathi uzakuwa.


text:
Nakube uSathana uhlukene ayedwa, umbuswakhe ungadzimelela njani na? Ngitjho lokhu ngombana nithi ngiqotjha amadimoni ngoBhelzabhulu.


text:
Yeke nakube ngiqotjha amadimoni ngoBhelzabhulu, abalandeli benu bawaqotjha ngebizo lakabani na? Ngaleyondlela-ke bazakuba bagwebi benu.


text:
Kodwana nakube ngiqotjha amadimoni ngomuno kaZimu, khona-ke kutjho bona umbuso kaZimu sewufikile kini.


text:
Kodwana lokha onamandla kunayo nayisahlelako, ayihlule, uthumba zoke iinhlabano zayo ebigade ithembele kizo bese waba ipango yayo.


text:
“Lokha ummoya omumbi nawuphuma ngemuntwini, ukhamba eendaweni ezomileko ufunana nendawo yokuphumula, kuthi nawungayifumaniko uzitjele uthi, ‘Yeke ngizakubuyela ngekumbenami.’


text:
ukhambe-ke uyokubutha eminye imimoya elikhomba nekhohlakele khulu kunawo, bese ingene ihlale ngapho. Ubujamo bomuntu loyo bukhambelela khulu kunekuthomeni.”


text:
Kwathi uJesu asakhuluma lokhu, kwarhuwelela umfazi hlangana nesiqubuthu wathi: “Sibusisiwe isibeletho esakuthwalako kanye namabele akumunyisako!”


text:
Kwathi isiqubuthu nasilokhu sanda, uJesu wathi: “Lesi sizukulwana esikhohlakeleko. Sikhombela isibonakaliso kodwana asizukuphiwa ilitho ngaphandle kwesibonakaliso sakaJona.


text:
Njengombana umphorofidi uJona waba sibonakaliso ebantwini beNiniva, ngokunjalo iNdodana yoMuntu izakuba sibonakaliso esizukulwanenesi.


text:
Indlovukazi yesewula izakuphakama ekugwetjweni ijamelane nesizukulwanesi isilahle ngecala ngombana yavela epelazwe kobana izokulalela ukuhlakanipha kwakaSolomoni, yeke gadesi okukhulu kunoSolomoni kulapha.


text:
Amadoda weNiniva azakusikima ngelanga lokugwetjwa ajamelane nesizukulwanesi asilahle ngecala ngombana saphenduka nakutjhumayela uJona kodwana kwanjesi omkhulu kunoJona ulapha.”


text:
“Akakho okhanyisa isibani asibeke ekusithekeni namkha ngaphasi kwesitja. Kunalokho usibeka ngesitjeni saso ukuze labo abangenako bakwazi ukubona umkhanyo.


text:
Ilihlo lakho lisibani somzimbakho. Amehlwakho nalungileko, umzimbakho woke uyakhanya, kodwana nakube akakalungi, umzimbakho woke usebumnyameni.


text:
Yeke umzimbakho woke nawunokukhanya, kungekho indawana yawo emnyama, uzakukhanya woke, lokha umkhanyo wesibani nawukukhanyiselako.”


text:
Kuthe bona uJesu aqede ukukhuluma, umFarisi wamumema bona ayokugoma naye kwakhe. Yeke waya-ke wafese wazigedla etafuleni.


text:
Yeke iKosi yathi kuye: “Iye, nina baFarisi nihlanza iinkapho nezitja zenu ngaphandle, kodwana ngaphakathi nizele ubumarhamaru nokukhohlakala.


text:
Yeke nikelani abatlhagileko okungaphakathi kweenkapho nezitja begodu koke kuzakuba ngokuhlambulukileko kini.


text:
“Maye kini baFarisi! Ninikela uZimu kwetjhumi komnono wenu, umkhiqizo kanye nayo yoke imihlobo yemirorho yeemvande zenu, kodwana aniyeleli ukulunga nokuthanda uZimu. Benifanele nenze koke lokho, kodwana ningakulisi nokhunye.


text:
“Maye kini baFarisi! Nithanda iinhlalo eziphambili ngemasinagogini nokubingelelwa eendaweni okuthengiswa kizo.


text:
UJesu waphendula wathi: “Maye kini nina zazimthetho! Nithwesa abantu imithwalo abangekhe bayikghone, kuthi nina ngokwenu nihlulwe kuphakamisa ngitjho nomnwana wenu kobana nibasize.


text:
Nani ngokwenu niyakuvuma lokho okwenziwa boyihlomkhulu; babulala abaphorofidi, nina nakha amathunabo.


text:
Ngebanga lalokho-ke, uZimu ngokuhlakanipha kwakhe wathi, ‘Ngizabathumela abaphorofidi nabapostoli, abanye bazababulala, abanye babaphathe kumbi.’


text:
Ngalokho-ke isizukulwanesi sizaziphendulela ngeengazi zabo boke abaphorofidi ezathululwa ukusuka ekubunjweni kwephaseli.


text:
Iye, ukuthoma ngeengazi zaka-Abela ukufikela kezakaZakariya, owabulawa hlangana ne-aldari nethempeli. Ngambala ngiyanitjela bona isizukulwanesi sizoziphendulela ngakho koke lokho.


text:
“Maye kini zazimthetho! Nisuse isihluthulelo somnyango welwazi. Nani ngokwenu azange ningene, navimbela nabagade basithi bayangena.”


text:
Kuthe uJesu nasuka lapho, abaFarisi nabafundisi bomthetho bajamelana naye kabuhlungu bamvimbezela ngemibuzo,


text:
Ngesikhatheso iinkulungwana ngeenkulungwana zabantu bezidindelana, kangangombana bebagadangelana, uJesu wathoma ukukhuluma qangi ebafundini bakhe wathi: “Yelelani ingumelo yabaFarisi ekukuzenzisa.


text:
Nje-ke koke enikukhulumela ebumnyameni kuzakuzwakala ekukhanyeni, nenikuhlebako ningemalawini angaphakathi kuzakumenyezelwa ephahleni.”


text:
“Kodwana ngiyanitjela nhlobo zami ngithi: Ningabesabi labo ababulala umzimba ngemva kwalokho bangasakghona ukwenza ilitho.


text:
Yeke ngizanitjengisa bona nesabe bani: Yesabani loyo othi ngemva kokubulala umzimba abe namandla wokuniphosela ngesirhogweni. Iye, ngiyanitjela ngithi mesabeni loyo!


text:
“Iinyoni ezihlanu azithengiswa ngeempaparwana ezimbili na? Kodwana akukho neyodwa yazo uZimu ayikhohlwako.


text:
Ngambala, ngitjho nazo iinhluthu zeenhloko zenwezo zibalwe zoke. Ningesabi ngombana nina niqakatheke khulu kuneenyoni ezinengi.”


text:
“Ngiyanitjela bona nanyana ngubani ongivuma phambi kwabantu, iNdodana yoMuntu nayo izamvuma phambi kweengilozi zakaZimu.


text:
“Woke umuntu okhuluma ngokujamelana neNdodana yoMuntu uzakucolelwa, kodwana nanyana ngubani ohlambalaza uMoya oCwengileko, angekhe acolelwa.


text:
“Lokha nanilethwa ngemasinagogini, phambi kwabaphathi nababusi, ningatshwenyeki bona nizazivikela njani namkha nizakuthini,


text:
Godu uJesu wakhuluma kibo boke wathi: “Yelelani! Hlalani niqaphele boke ubumarhamaru ngombana ipilo yomuntu ayikabunjwa ngobunengi bepahlakhe.”


text:
Yeke wathi, ‘Nakhu engizokwenza: Ngizakugiriza iinlulu zami, ngakhe ezikulu lapha ngizakubeka khona woke amabele nepahlami.


text:
Alo-ke ngizakuthi emphefumulwenami: Mphefumulo, unepahla enengi engathatha iminyaka. Zigedle, ugome bewusele uthokoze!’


text:
Kodwana uZimu wathi kuye, ‘Wena sidlhayela ndina! Ebusukwinobu umphefumulwakho uzokubizwa, alo-ke ngubani ozakufumana zoke izintwezi ozibekele zona na?’ ”


text:
“Kuzakuba njalo-ke nakinanyana ngubani ozibekela izinto kodwana abe angakanothi ngehlangothini laka Zimu.”


text:
UJesu wathi ebafundini bakhe: “Yeke-ke ngiyanitjela bona ningatshwenyeki ngepilwenu ukobana nizokugomani namkha nitshwenyeke ngemizimbeni ukobana nizokwembathani.


text:
Qalani amagubulu: Akalimi namkha avune, akanazo nezindlu zamagugu namkha iinlulu, khonapho uZimu uyawondla. Nina-ke niqakatheke khulu kuneenyon!


text:
Qalani bona amakhwa wenarha akhula njani. Akasebenzi namkha aluke intambo, kodwana ngiyanitjela bona ngitjho nekosi uSolomoni kibo boke ubuphaziphazi bakhe azange embathe njengokhunye kwalokhu.


text:
Nakube uZimu wembesa utjani benarha, obukhona namhlanjesi kuthi kusasa bufakwe emlilweni, angabhalelwa yini-ke ukwembesa nina na? Maye nina eninokukholwa okuncani!


text:
ngombana abantu bephaseli ngibo abagijimela ezintweni ezinjalo. UYihlo uyazi bona niyazidinga izintwezo.


text:
Thengisani ipahlenu bese nabela abadududu, ngokwenza njalo nizabe nizibonelela ngeenkhwanyana zemali ezingekhe zoma, okumnono wezulwini ongekhe waphela. Iye, lapha kungekhe kwangena khona isela nomvunya.


text:
njengamadoda alindele ikosawo kobana ibuye emnyanyeni womtjhado ukuze kuthi nayifikako, ikokoda, ayivulele umnyango msinyazana.


text:
Kuzakuba kuhle eencekwinezo ekuzakuthi ikosazo nayifikako izifunyane ziqaphile. Ngiqinisile ngiyanitjela bona izakwembatha izambatho zokusebenza, izihlalise etafuleni bese iyazitenda.


text:
Kuzakuba kuhle eencekwinezo, ikosazo ezifumana zizilungiselele, ngitjho nanyana ifika ngomlindo wesibili namkha wesithathu wobusuku.


text:
Kodwana lemukani lokhu: Nakube umninikhaya bekasazi bonyana isela lizakuza ngasiphi isikhathi, ubangekhe avuma bonyana ikhaya lakhe lifahlwe.


text:
Nani ngokunjalo kumele nihlale nilungile ngombana iNdodana yoMuntu izakufika ngesikhathi eningakayilindeli ngaso.”


text:
IKosi yaphendula yathi: “Alo-ke ngubani umphathi othembekileko nohlakaniphileko na? Ngiloyo ikosi ezambeka bona aqale iinceku zayo kobana aziphe ukugoma kwazo ngesikhathi esifaneleko na?


text:
Kodwana akhe sithi inceku leyo izitjela ithi, ‘Ikosami ithatha isikhathi eside ukubuya’, bese ithome ukubetha iinceku neencekukazi ezinye, igome, isele beyidakwe.


text:
Ikosi yenceku leyo izakubuya ngelanga inceku leyo ingakayilindeli nangesikhathi engakatjheji ngaso. Izayiqunta iinquqwana iyilahlele endaweni yabangakholwako.


text:
“Inceku ethi iyazi kuhle intando yekosayo, kodwana ingazimiseli bona iyenze namkha ingeze yenza ekufunwa yikosayo, izakubethwa imivuvu eminengi.


text:
Kodwana inceku engaziko bese yenza izinto ezibanga ukuhlunguphazwa, izakubethwa imivimbo embalwa. Woke ophiwe okunengi, kuzakuthathwa okunengi kuye; kuthi ophathiswe okunengi, kubizwe kuye okunengi ngaphezu kwalokho.”


text:
Ukusukela gadesi bazakuba bahlanu emndenini munye abalwa babodwa, abathathu bazakulwa nababili, nababili balwe nabathathu.


text:
Iye bazakuhlukana, ubaba ajamelane nendodana nendodana ijamelane nobaba, umma ajamelane nendodakazi nendodakazi ijamelane nomma, unosokana ajamelane nomalukazana nomalukazana ajamelane nonosokana.”


text:
UJesu wathi esiqubuthwini: “Nanibona ilifu livela ngetjingalanga, khonapho nithi, ‘Lizokuna’, kwamambala line.


text:
Bazenzisi ndina! Nanikghona ukuhlathulula ubujamo bephasi nomkayi, kwenziwa yini-ke ningakghoni ukuhlathulula isikhathi sagadesi na?”


text:
Nawuya nomjamelanakho ebandla, linga ngamandla ukubuyisana naye nisesendleleni, nakungasinjalo uzakudosela kumgwebi bese umgwebi akunikelele ngesikhulu, isikhulu sikuphosele ngesikhungweni.


text:
Ngesikhatheso bekukhona abantu abatjela uJesu ngamaGalile, uPilatu avanganisa iingazi zabo nemihlabelwabo.


text:
UJesu wabaphendula wathi: “Nidlumbana bona amaGalile la bekazizoni ezikulu ukudlula boke abantu beGalile ngombana bahlunguphazwa ngalendlela na?


text:
Nithini ngabalitjhumi nabunane abahlongakala lokha umtlomogo weSilowamu nawuwela phezu kwabo na? Nidlumbana bona bebanomlandu khulu ukwedlula boke abanye abahlala eJerusalema na?


text:
Yeke wabatjela umfanekiso lo: “Umuntu othileko gade anomuthi wamakhiwani obewutjalwe esidiribeni sakhe. Waya kiwo wayokuqala iinthelo zawo, kodwana azange afumane ilitho.


text:
Yeke wathi endodeni ebeyinakekela isidiribe, ‘Sele kuminyaka emithathu kwanjesi ngiseze ngiza lapha ngizokufuna iinthelo emthini womkhiwani lo, kodwana azange ngifunyane ilitho. Ugawule! Sizawuliselani usebenzise iqulwani ngelize na?’


text:
Indoda leyo yathi, ‘Kosami, ulise umnyaka munye kwaphela. Ngizakwemba ngemaqadi kwawo ngithele umsuqwa.


text:
Khonapho bekunomfazi ogade anommoya ombangela ukugula, sele agule iminyaka elitjhumi nobunane. Begade akhamba agugubele angakghoni ukuthabuluka nakancani.


text:
Umphathi wesinagogi wasilingeka ngombana uJesu bekapholise ngeSabatha, yeke wathi ebantwini: “Kukhona amalanga amathandathu ekufanele sisebenze ngawo. Yeke yizani nizokupholiswa emalangeni lawo, ingasi ngeSabatha!”


text:
IKosi yamphendula yathi: “Nina bazenzisi ndina! Akwenzeki bona omunye nomunye wenu atjhaphulule ikomakhe namkha udumbanakhe ngesibayeni amdose ayomseza amanzi na?


text:
Alo bekungakameli bona umma lo, oyindodakazi ka-Abrahamu, uSathana asoloko ambopha iminyaka elitjhumi nabunane yoke swana, atjhatjhululwe kilokho okumbophileko ngeSabatha na?”


text:
Kwathi natjho njalo boke abajamelani bakhe bahlaziseka, kodwana abantu bebathabile ngakho koke okuhle ebegade akwenza.


text:
Unjengembewu yemastadi umuntu ayithatha ayitjale esivandeni. Yakhula beyaba mumuthi, iinyoni zomkayi zakhela eempandeni zawo.”


text:
Umuntu othileko wambuza wathi: “Kosi, kuzokusindiswa abantu abalidlanzana na?”<br/>UJesu wamphendula wathi:


text:
“Lingani ngamandlenu woke bona ningene ngesango elincani ngombana ngiyanitjela bona abanengi bazokulinga ukungena kodwana abazokukghona.


text:
Nasele umninimuzi asikimile wavala ibadi, nizakujama ngaphandle nikokode benirabhele nithi, ‘Kosi, yewusivulele.’ Kodwana uzakuphendula athi, ‘Anginazi, angazi nokobana nibuyaphi!’


text:
“Kodwana uzakuphendula athi, ‘Anginazi, abengazi nokobana nibuyaphi. Sukani kimapha noke nina benzi bokumbi!’


text:
Kuzakuba khona ukulila nokugedla kwamazinyo lokha nanibona u-Abrahamu, u-Isaka noJakopo kanye nabo boke abaphorofidi embusweni kaZimu, kodwana nina nizakulahlelwa ngaphandle.


text:
Abantu bazakuvela epumalanga netjingalanga, etlhagwini nesewula, bahlale eendaweni ababekelwe zona emnyanyeni embusweni kaZimu.


text:
Ngesikhatheso abaFarisi abathileko beza kuJesu bathi kuye: “Suka endaweni le uye kenye ngombana uHerode ufuna ukukubulala.”


text:
Waphendula wathi: “Khambani niyokutjela ipungutjha leyo bona ngizokuqotjha amadimoni ngipholise nabagulako namhlanje nakusasa bese kuthi ngelanga lesithathu ngifikelele emnqophweni wami.


text:
Kokwakho ngifanele ukukhamba namhlanjesi, kusasa, nangomuso ngombana ngambala akunamphorofidi ongahlongakalela ngaphandle kweJerusalema!


text:
“Maye Jerusalema, Jerusalema! Wena obulala abaphorofidi bewukhande ngamatje labo abathunyelwe kuwe. Kukangaki ngiseze ngikhanukela ukubuthelela abantwabakho ndawonye njengesikhukhukazi sibuthelela amadzinyanaso ngaphasi kwamaphikwaso! Kodwana azange uthande.


text:
Qalani, ikumbenu itjhiywe kini ingasenamuntu. Ngiyanitjela bona asoze benisangibona kufikela lapha nithi khona, ‘Ubusisiwe loyo oza ebizweni lakaSomnini.’ ”


text:
Ngelinye lamaSabatha lokha uJesu nayokugoma ngekumbeni yomFarisi odumileko, begade atjhejwe ngelihlo elibukhali.


text:
Yeke wababuza wathi: “Nakube omunye wenu unomntwana namkha ikomo ewele ngemgodini ngeSabatha, angekhe ayoyikhupha khonokho na?”


text:
Kwathi uJesu nabona bonyana abamenywa bazikhethela iindawo ezihloniphekileko etafuleni, wabatjela umfanekiso lo:


text:
“Lokha omunye nakumemela emtjhadweni, ungahlali endaweni ehloniphekileko ngombana kungenzeka bona kukhona omenyiweko oqakatheke khulu kunawe.


text:
Kuthi kusesenjalo onimemileko, eze afese athi kuwe, ‘Akhe utjhidele umuntu lo esihlalweneso,’ yeke uzakuhlaziseka ukhambe uyokuhlala endaweni enyazekako.


text:
Kodwana nawumenyiweko, hlala endaweni enyazekako khona kuzakuthi okumemileko nezako, athi kuwe, ‘Mngani, yewenyukele endaweni engcono.’ Ngaleyondlela uzakuhlonitjhwa phakathi kwabo boke abamenyiweko.


text:
Yeke uJesu wathi komumemileko: “Lokha nawenza isidlo semini namkha sakusihlwa, ungamemi abangani bakho, abafowenu, iinhlobo zakho namkha abomakhelwana bakho abanjingileko ngombana nawenza njalo, nabo bazakumema ngaleyondlela uzakuvuzwa.


text:
Kwathi lokha omunye wabagade bahlezi naye etafuleni ezwe lokho, wathi kuJesu: “Ubusisiwe umuntu ozakugoma emnyanyeni embusweni kaZimu!”


text:
Ngesikhathi somnyanya, wathuma ikhoboka lakhe kobana liyokuthi kabamenyiweko, ‘Yizani, koke sekulungile!’


text:
Kodwana ngokufanako, boke bathoma ukuzilandula. Wokuthoma wathi, ‘Ngiqeda ukuthenga isimu, yeke kumele ngiyoyibona. Uzangilibalela, angiphumeleli.’


text:
Wesibili wathi, ‘Ngiqeda ukuthenga itjhumi leenkomo ezibotjhelwako, yeke ngisendleleni yokuzibona bona zidosa njani. Uzangilibalela, angiphumeleli.’


text:
“Ikhoboka labuyela ekosinalo layokubika. Umninikhaya wathukuthela khulu, wayala ikhoboka lakhe wathi, ‘Phuma msinyana ungene eendledlaneni nemikghotheni yedorobho ubize abadududu, abarholopheleko, iimphofu neengoga.’


text:
Yeke ikosi yathi ekhobokeni layo, ‘Phuma uye eendleleni nemikghotheni yemaphandleni, ubabize ukuze ikumbami igcwale.


text:
“Nanyana ngubani oza kimi kodwana angazondi uyise nonina, umkakhe nabantwana, abafowabo nabodadwabo, ngitjho nepilwakhe, angeze aba mfundi wami.


text:
“Akhe sithi omunye wenu ufuna ukwakha umtlomogo. Akazokuhlala phasi ntange alinganise iindleko ukuze abone bonyana unemali eyaneleko yokuwakha bewuphele na?


text:
“Namkha akhe sithi ikosi izilungiselela ukuya epini ukuyokulwa nenye ikosi. Ayizokuhlala phasi ntange bese icabangisise bona izakukghona ngamadoda aziinkulungwana ezilitjhumi ukujamelana nenamadoda aziinkulungwana ezimatjhumi amabili na?


text:
Nayingakghoniko, izakuthumela abazenda ekosini leyo isesekude, ikhombele bonyana kukhulunyiswane ngokuthula.


text:
“Akhe sithi omunye wenu unezimvu ezilikhulu bese ulahlekelwa ngeyodwa kizo. Akatjhiyi ezimatjhumi alithoba nethoba erhalawumbeni, akhambe ayokufuna elahlekileko abe ayifumane na?


text:
aye nayo ekhaya. Abizele abangani nabomakhelwana bakhe ndawonye athi kibo, ‘Thabani kanye nami; ngiyifumene imvu yami ebeyilahlekile!’


text:
Nje-ke ngiyanitjela bona ngokunjalo kuzakuba khona ithabo elikhulu ezulwini ngesoni esisodwa esiphendukako kunalabo abamatjhumi alithoba nethoba abalungileko nabangadingi ukuphenduka.”


text:
“Namkha akhe sithi-ke umfazi oneempaparwana ezilitjhumi zesiliva, ulahlekelwa ngesisodwa. Akakhanyisi isibani, athanyele ikumba, afunisise kuhle abe asifunyane na?


text:
Kuthi angasifumana, abizele abangani nabomakhelwana bakhe ndawonye athi kibo, ‘Thabani kanye nami; isipaparwana sami ebesilahlekile ngisifumene!’


text:
Ngokunjalo ngiyanitjela bona kunethabo elikhulu phambi kweengilozi zakaZimu ngesoni esisodwa esiphendukako.”


text:
Kwathi kungakabi malanga mangaki ngemva kwalapho, indodana encani yabutha koke enakho, yemuka yaya enarheni ekude. Nayifika lapho yathuthudlha loke ilifa layo ngokuphila umathanda.


text:
Ngemva kobana isaphaze koke, kwaba khona indlala ekulu kiyo yoke inarha leyo. Nje-ke yathoma ukuswela.


text:
Yeke yakhamba yayozithengisa kesinye sezakhamuzi zalapho. Sona sayithumela esiminaso kobana yeluse izavukazana zaso.


text:
Kwathi nayiqaqulukako, yathi, ‘Bangaki abaqatjhwa bakababa abadla kusale na? Qala, mina indlala ingiphodlha kokufa lapha!


text:
Yasuka-ke yaya kuyise.<br/>“Kodwana kuthe isesekude, uyise wayibona, wayirhawukela, wayigijimela wafese wayigona, wayincwanga emhlathini.


text:
Indodana yathi kuye, ‘Baba, ngonile phambi kwezulu naphambi kwakho. Angisafanelanga ukubizwa ngendodanakho.’


text:
Kodwana uyise wabiza amakhobokakhe wathi kiwo, ‘Rhabani! Lethani isambatho sakanokutjho niyembathise. Ifakeni idzilamnwana emunwenayo namapatlagwana eenyaweni.


text:
ngombana indodanami le beyifile nje-ke iyaphila, beyilahlekile nje-ke itholakele.’ Yeke bathoma ukugidinga.


text:
“Ngesikhatheso indodana ekulu beyisemasimini. Kwathi nayitjhidela ekhaya, yezwa kuvunywa ingoma kugidwa.


text:
Lona lathi, ‘Umfowenu ubuyile, nje-ke uyihlo umhlabele ithole elinonisiweko ngombana ubuye aphilile begodu aphephile.’


text:
“Indodana ekulu yathukuthela khulu yabe yabhala ukungena ngendlini. Yeke uyise waphumela ngaphandle wayirabhela.


text:
Kodwana yaphendula uyise yathi, ‘Qala! Yoke iminyaka le bengiseze ngikusebenzela njengekhoboka begodu azange khengiphule imiyalwakho. Khonapho azange khewungiphe ngitjho imbuzana yakombuzana bona nami ngizithabise nabangani bami.


text:
Kodwana indodanakho le ethuthudlhe ipahlakho neengwadla, nayibuyela ekhaya uyihlabela ithole elinonisiweko!’


text:
Kodwana kufanele sigide sithabe ngombana umfowenu lo bekafile, kodwana gadesi uyaphila, bekalahlekile, kodwana ufunyenwe.’ ”


text:
UJesu watjela abafundi bakhe wathi: “Kwakhe kwaba khona umuntu osikhumkani ogade anomphathi owasolwa ngokusaphaza ipahlakhe.


text:
Yeke wambiza wathi kuye, ‘Kuyini lokhu engikuzwako ngawe na? Akhe uziphendulele ngokuphatha kwakho ngombana angeze bewusaba mphathi.’


text:
Umphathi wazitjela wathi, ‘Alo ngizakwenzani-ke gadesi? Ikosami ingemuka umsebenzami. Anginamandla angako wokulima begodu ngineenhloni zokukhombela.


text:
Ngiyazi bonyana ngizakwenzani ukuze abantu bakwazi ukungamukela emizinabo nangilahlekelwa msebenzi lapha.’


text:
“Yeke wabiza boke abantu abakoloda ikosakhe. Wabuza wokuthoma wathi, ‘Uyikoloda kangangani ikosami na?’


text:
Waphendula wathi, ‘Iinkulungwana ezintathu zamalitha wamafutha we-oliva.’<br/>“Umphathi wathi, ‘Thatha nasi incwadakho yesikolodo, hlala phasi msinyana utlole bona yikulungwana namakhulu amahlanu.’


text:
Yeke wabuza wesibili wathi, ‘Wena ukoloda kangangani?’<br/>“Yena wathi, ‘Ikhulu lemigodla yekoroyi.’<br/>“Umphathi wathi, ‘Thatha nasi incwadakho yesikolodo, itlole ibe matjhumi abunane.’


text:
“Ikosi yakhuza umphathayo onganaqiniso ngombana wenze ubugirikijani. Nje-ke abantu bephaseli banobugirikijani obukhulu ekusebenzeni kwabo nabantu abafana nabo kunabantu bokukhanya.


text:
Yeke ngiyanitjela bona nisebenzise umnono wephaseli ukuzizuzela abangani ukuze kuthi nabuphelako, namukeleke ekuphileni okungapheliko.


text:
“Othembeke kokuncani, angathembeka nakokukhulu nongathembekiko kokuncani angeze athembeka kokukhulu.


text:
Alo-ke, nangabe azange khenethembeke ekuphatheni umnono wephaseli, ningathenjwa njani ngomnono wamambala na?


text:
“Akunakhoboka elingakhonza emakhosini amabili. Nakungasinjalo, lizokuzonda enye, lithande enye namkha lizinikele kenye, linyaze enye. Angekhe nalotjha uZimu nemali ngasikhathi sinye.”


text:
UJesu wathi kibo: “Nina nizenza abalungileko phambi kwamehlo wabantu, kodwana uZimu wazi iinhliziyo zenu. Lokho abantu abakuthathela phezulu, kusinyenyiso phambi kwakaZimu.


text:
“Umthetho nemitlolo yabaphorofidi kwamenyezelwa kufikela ngesikhathi sakaJwanisi. Soloko kwangesikhatheso, kutjhunyayelwa iindaba ezimnandi zombuso kaZimu, yeke, woke umuntu ufuhlezela ukungena endimeni leyo.


text:
“Nanyana ngubani otlhala umkakhe bese uthatha omunye, uyahlobonga, nendoda ethatha umfazi otlhaliweko, iyahlobonga.


text:
Besirhuluphela ukudobhelela iintshutshuru eziwa etafuleni lesikhumkanesi. Ngitjho nezinja bezifika zizokukhotha iinlonda zaso.


text:
“Kwafika isikhathi sokobana isikhombeli sihlongakale, iingilozi zafika zasithatha zasibeka hlanu kwaka-Abrahamu. Isikhumkani naso sahlongakala, sabulungwa.


text:
Sathi nasisendaweni yabafileko lapha besihlunguphazeka khona, saqala phezulu, sabona u-Abrahamu kude le, anoLazaru hlanu kwakhe.


text:
Sarhuwelela sathi, ‘Baba Abrahamu! Yewungirhawukele, uthumele uLazaru azokutlubhuza umunwakhe ngemanzini apholise ilimu lameli ngombana ngisebuhlungwini obukhulu ngemlilwenapha.’


text:
“Kodwana u-Abrahamu wathi, ‘Ndodana, khumbula bonyana esikhathini sakho sokuphila wanikelwa zoke izinto ezihle, uLazaru yena wafumana okumbi. Nje-ke uyaduduzwa lapha, kodwana wena usebuhlungwini.


text:
Ngaphandle kwakho koke lokho, phakathi kwethu nawe kunerharha elikhulu, abafuna ukusuka nganeno beze ngapho abakghoni godu akakho nongeyamela nganeno.’


text:
ngombana nginabafowethu abahlanu. Akakhambe ayobayelelisa ukuze bangezi lapha endaweni yobuhlungu le.’


text:
Isikhumkani saphendula sathi, ‘Awa baba u-Abrahamu, kodwana nange kusuka othileko kabafileko aye kibo, bazakuphenduka.’


text:
Kodwana u-Abrahamu wathi, ‘Nakube abakghoni ukulalela uMosi nabaphorofidi, angekhe baphenduka ngitjho nanyana kungavuka umuntu kabafileko.’ ”


text:
UJesu wathi ebafundini bakhe: “Izinto ezenza abantu bone zimele ukubakhona, kodwana maye kiloyo eziza ngaye!


text:
Bekungaba ngcono kuye bona kubotjhelelwe ilitje lokusila entanyenakhe aphoselwe ngelwandle, kunobanyana enze abancancanaba bone.


text:
IKosi yaphendula yathi: “Nakube beninokukholwa okungangembewu yemastadi, benizakuthi emthini womurbheyi lo, ‘Ruthuka uyokutjaleka ngelwandle,’ bewuzanilalela.”


text:
“Akhe sithi omunye wenu unekhoboka elilima namkha elelusa izimvu. Bekazakuthi ekhobokenelo nalibuya esimini, ‘Ngena uhlale phasi sigome’ na?


text:
Esikhundleni salokho ubangekhe athi, ‘Lungisa isidlo sami sakusihlwa, uzilungiselele bese ujama etafuleni mina lokha nangigoma bengisele, ngemva kwalapho-ke nawe ugome bewusele’ na?


text:
Ngokunjalo-ke nani, nasele nenze koke enitjelwe bona nikwenze, kumele nithi, ‘Simakhoboka anganabubhadekelo, senze umsebenzethu nje kwaphela.’ ”


text:
Kwathi nasangena ngemzini othileko, wahlangatjezwa madoda alitjhumi anobulwelwe bekhwekhwe. Ajamela kudanyana


text:
Kwathi bona abuzwe baFarisi bona umbuso kaZimu uzakuza nini, uJesu waphendula wathi: “Umbuso kaZimu awuzi ngokuyelela kwenu okubukhali,


text:
namkha lokha abantu nabasithi, ‘Naku lapha ukhona’, namkha ‘Nakuya laphaya’ ngombana umbuso kaZimu ungaphakathi kwenu.”


text:
Yeke wathi ebafundini bakhe: “Isikhathi siyeza lapha nizakukhanukela khona ukubona elinye lamalanga weNdodana yoMuntu, kodwana anizulibona.


text:
INdodana yoMuntu ngelanga layo, izakufana nombani ophazima bewukhanyise umkayi ukusuka ngapha ukuya ngale.


text:
Abantu bebagoma, basela, bathatha begodu benda kufikela mhla uNowa angena khona ngemkhunjini. Yeke kwafika umthwalela, wabatjhabalalisa boke.


text:
Kwaba njalo nangesikhathi sakaLothi. Abantu bebagoma begodu basela, bathenga begodu bathengisa, batjala begodu basakha.


text:
“Mhlokho ophezu kwephahla lekumbakhe angehliki aye ngekhaya athi uyokuthatha ipahlakhe. Ngokunjalo nosesimini angabuyeli kwakhe athi uyokuthatha okuthileko.


text:
Ngiyanitjela bona ngobusukobo, abantu ababili abazabe balele emsemeni owodwa, oyedwa uzakuthathwa, oyedwa atjhiywe.


text:
Abafundi bambuza bathi: “Kuphi, Kosi na?”<br/>Wathi kibo: “Lapha kunesidumbu khona, ubona ngamadlanga.”


text:
Yeke uJesu watjela abafundi bakhe umfanekiso abakhombisa bonyana bafanele bahlale bathandaza njalo bangapheli amandla.


text:
Godu khona emzini loyo bekunomhlolokazi obekaphele aye kuye ayokubawa isizo athi, ‘Yewungihlambulule kumjamelanami!’


text:
Kwaba sikhathi eside alokhu angafuni. Kodwana ekugcineni wazitjela wathi, ‘Ngitjho nanyana ngingamesabi uZimu namkha nginganandaba nabanye abantu,


text:
kodwana ngombana nakhu umhlolokazi lo uhlalele ukungifundekela, ngizakwenza bonyana afumane ubulungiswa ukuze angasangikhathaza ngokuza kwakhe lapha.’ ”


text:
Alo, nithi uZimu angeze abazwela abakhethiweko bakhe, abalilela kuye imini nobusuku na? Uzalokhu abaphayela ngeqadi na?


text:
Ngiyanitjela bona uzobazwela msinyana. Nokho-ke nitjho bona iNdodana yoMuntu mhla ibuyako izakufumana ukukholwa ephasinapha na?”


text:
“UmFarisi wajama, wazithandazela wathi, ‘Zimu, ngiyakuthokoza ngombana mina angifani nabanye abantu: ababadlelezeli, abenzi bokumbi, iinhlobongi ngitjho naye umthelisi olapha lo.


text:
“Kodwana umthelisi wajamela kudanyana. Wahlulwa ngitjho nakuqala ezulwini, kodwana wabetha isandla phezu kwesinye wathi, ‘Zimu, ngirhawukele, mina soni!’ ”


text:
UJesu wathi: “Ngiyanitjela bona umthelisi wabuyela ekhaya alungisisiwe phambi kwakaZimu kunomFarisi ngombana nanyana ngubani oziphakamisako uzakwehliswa, nozithobako uzakuphakanyiswa.”


text:
Abantu baletha abantwana kuJesu kobana abathinte. Kwathi lokha abafundi bakhe nababona lokho, babakhalimela.


text:
Kodwana uJesu wabizela abantwana kuye wathi: “Lisani abantwana beze kimi ningabakhandeli ngombana umbuso kaZimu ungewabanjalo.


text:
Ngiqinisile ngiyanitjela bona nanyana ngubani ongekhe amukela umbuso kaZimu njengomntwana, angekhe angena kiwo.”


text:
Umbusi othileko wambuza wathi: “Mfundisi olungileko, ngingenza njani ukuze ngizuze ukuphila okungapheliko na?”


text:
UJesu wathi: “Kubayini ungibize ngolungileko na? Akakho noyedwa olungileko ngaphandle kwakaZimu kwaphela.


text:
Kwathi bona uJesu ezwe lokho, wathi: “Kusasele into eyodwa ekufanele uyenze. Thengisa koke onakho, wabele abatlhagileko, nje-ke uzakuba namagugu ezulwini. Ngemva kwalapho-ke ungilandele.”


text:
UJesu wamqala wathi kuye: “Kubudisi kangangani bona abantu abaziinkhumkani bangene embusweni kaZimu!


text:
UJesu wathi kibo: “Ngiqinisile ngiyanitjela bona akakho noyedwa otjhiye ikhaya lakhe namkha umkakhe, abafowabo, ababelethi bakhe nabantwabakhe ngebanga lombuso kaZimu,


text:
UJesu wabizela abafundi bakhe ngeqadi wathi kibo: “Sizokwenyukela eJerusalema, lapho koke okutlolwe baphorofidi ngeNdodana yoMuntu kuzakuzaliseka khona.


text:
Kodwana abafundi bakhe akhange bazwisise nakunye kwalokho. Begade kufihlakele kibo bebangazi bonyana ukhuluma ngani.


text:
Abantu ebebaphambi kwaso basikhalimela bathi asithule. Kodwana sarhuwelela khulu, sathi: “Ndodana kaDavida, ngirhawukela!”


text:
Khonokho sabona, besalandela uJesu sithokoza uZimu. Kwathi lokha boke abantu nababona lokho, nabo badumisa uZimu.


text:
Yena wafuna ukubona bonyana uJesu lo ungubani, kodwana ngombana bekamfitjhani azange akghone ukumbona ngebanga lesiqubuthu.


text:
Yeke wagijimela ngaphambili wayokukhwela emthini wamakhiwani wommango ngombana uJesu begade azokudlula lapho.


text:
UJesu wathi nafika lapho, waqala phezulu wathi: “Zakewu, rhaba wehle emthinapho ngombana ngifanele ngiyokuhlala ngakwakho namhlanjesi.”


text:
Boke abantu bakubona lokho, nje-ke bathoma ukunghonghoyila bathi: “Ungene kobana abe myeni emzini wesoni!”


text:
Kodwana uZakewu wasikima wathi eKosini: “Qala, Kosi! Nginikela abadududu isiquntu selifa lami khona nje, begodu nakube kukhona engimgalaje ngananyana yini, ngizakukhokhela ngokubuyelelwe kane kwalokho.”


text:
Kuthe abantu basalalele lokho, uJesu waraga ngokubatjela umfanekiso ngombana begade aseduze kweJerusalema begodu abantu bebadlumbana bona umbuso kaZimu bewuzokuvela khonokho.


text:
Wathi kibo: “Umuntu obegade abelethwa emzini ohloniphekileko waya enarheni ekude ayokwenza bona abekwe ikosi bese uyabuya.


text:
Yeke wabiza itjhumi lamanye wamakhobokakhe, wawanikela abomina. abalitjhumi wathi kiwo, ‘Sebenzisani lokhu kufikela bengibuye.’


text:
Kodwana abantu bakhe bebamhloyile, yeke bathumela abazenda ngemva kwakhe bona bayokuthi, ‘Asimfuni umuntu lo bona abe yikosethu.’


text:
“Nanyana kunjalo, wabekwa waba yikosi, yeke wabuyela ekhaya. Khonokho wabiza amakhoboka ebegade awanikele imali ukuze afunyane bona azuzeni ngayo.


text:
Wathi kilo, ‘Wenze kuhle, khoboka lami elilungileko! Njengombana wethembekile kokuncani, ngizakubeka bona uphathe amadorobho alitjhumi.’


text:
Wathi kilo, ‘Ngizokugweba ngamagamakho wena khoboka elikhohlakeleko ndina. Angithi bewazi bonyana ngimumuntu olikhuni, ngithatha engingakakubeki, ngivune engingakakutjali?


text:
Alo, kubayini-ke ungazange usisise imalami ebulungelweni ukuze kuthi nangibuyako ngiyifunyane inenzalo na?’


text:
Wabaphendula wathi, ‘Ngiyanitjela bona woke onokunengi, uzakuphiwa ngaphezu kwalokho, kodwana onganalitho yena, uzakwemukwa ngitjho nalokho anakho.


text:
Nje-ke ngithi nakuzizitha zami ebezingafuni bona ngibe yikosi phezu kwazo, yeniziletheni lapha, nizibulale phambi kwamapha.’ ”


text:
Kuthe natjhidela eBhethifage neBhethaniya embundwini obewubizwa bona yintaba ye-Oliva, wathumela babili babafundi bakhe,


text:
wathi kibo: “Khambani niye emzini ongaphambi kwenu, nizakuthi naningenako nifumane udumbana okungazange kukhwele muntu phezu kwakhe abotjhiwe. Mtjhaphululeni, nimlethapha.


text:
Nafika emehlelweni wentaba ye-Oliva, soke isiqubuthu sabafundi sathoma sadumisa uZimu ngetokozo, sihlokoma ngayo yoke imikarisomraro esiyibonileko,


text:
sathi:<br/>“Ubusisiwe loyo ozako,<br/>iye, iKosi eza ebizweni lakaSomnini!<br/>Ukuthula ezulwini nephazimulo keliphezulu!”


text:
wathi: “Ngathana namhlanjesi bewusazi bona yini engakulethela ukuthula! Kodwana kufihlekile emehlwenakho!


text:
Uzakufikelwa malanga lapho izitha zakho zizakwakhela khona isiqabo, zikuzombeleze bezikuvimbezele mahlangothi woke.


text:
Zizakumadlha phasi, wena nabantwana abangaphakathi kwemithangalakho. Azizokutjhiya ngitjho nalinye ilitje phezu kwelinye ngombana awuzange ulemuke isikhathi sokuza kwakaZimu kuwe!”


text:
Wathi kibo: “Kutloliwe kwathiwa, ‘Ikumbami izakuba yikumba yokuthandaza’ kodwana nina niyenze irharha labahlanguli!”


text:
Ngamalanga uJesu bekafundisa ngethempelini. Abaphristi abakhulu nabafundisi bomthetho kanye nabarholi babantu balinga ukumbulala.


text:
Kwathi ngelinye ilanga uJesu asafundisa abantu ngesirhodlweni sethempeli begodu atjhumayela iindaba ezimnandi, abaphristi abakhulu, abafundisi bomthetho kanye nabaphathi beza kuye


text:
Bakhulumisana babodwa ngalokho bathi: “Nange singathi, ‘Ezulwini’, uzosibuza athi, ‘Alo, kubayini ningazange nimkholwe na?’


text:
Godu sathi, ‘Ebantwini’, abantwaba bazosikhanda ngamatje boke nje ngombana sele bakholwa bonyana uJwanisi bekamphorofidi.”


text:
Waragela phambili watjela abantu umfanekiso lo: “Umuntu watjala isidiribe, wasiqatjhisela abalimi abathileko, wakhamba ekhaya isikhathi eside.


text:
Ngesikhathi sokuvuna, wathumela ikhoboka kubaqatjhi kobana bamuphe iinthelo zesidiribe. Kodwana abaqatjhabo balidula balibuyisela emuva limkhonoze.


text:
Yeke umninisidiribe wathi, ‘Ngizokwenza njani na? Ngizakuthumela indodanami engiyithandako, mhlambe yona bangayihlonipha.’


text:
Kodwana kwathi lokha abaqatjhi nabayibonako, bakhulumisana ngendaba le, bathi, ‘Nasi indlalifa. Asiyibulaleni ukuze ilifa layo libe ngelethu!’


text:
Yeke bayiphosela ngaphandle kwesidiribe, bayibulala.”<br/>UJesu wabuza-ke wathi: “Alo-ke umninisidiribe uzabenzani abaqatjhabo na?


text:
Uzakuza afese abulale abaqatjhabo, athathe isidiribe asinikele abanye.” Kwathi abantu nabezwa lokho, bathi: “Awa, akungabi njalo!”


text:
Yeke uJesu wabaqala, wababuza wathi: “Alo-ke, yini-ke ihlathululo yalokhu okutloliweko na?<br/>“ ‘Ilitje eladelwa babakhi<br/>libe ngeliqakathekileko ejikeni.’


text:
“Woke owela phezu kwelitjelo uzakufahlaka abe ziincucwana, kodwana loyo eliwela phezu kwakhe uzokutshidlheka.”


text:
Abafundisi bomthetho nabaphristi abakhulu bafuna indlela yokumbamba khonokho ngombana bebasazi bona ukhulume umfanekiso lo alunganise kibo. Kodwana bebesaba abantu.


text:
Bamtjheja ngelihlo elibukhali, bamthumelela ngeenhloli ezazenza inga zibabantu abathembekileko. Bebanethemba lokobana bazakubamba uJesu ngento ethileko angayitjho ukuze bakwazi ukumnikela emandleni negunyeni lababusi.


text:
Yeke iinhlolezo zambuza zathi: “Mfundisi, siyazi bona ukhuluma bewufundise okuliqiniso, begodu awukhethi ubuso kodwana ufundisa indlela kaZimu ngeqiniso.


text:
“Ngitjengisani abodenariyu. Mfanekiso nebizo lakabani leli na?”<br/>Baphendula bathi: “Ngelombusi omkhulu.”


text:
Bahluleka ukumcupha ngalokho akukhulume tjhatjhalazi. Bararwa yipendulwakhe, nje-ke bathula bathi du.


text:
bathi: “Mfundisi, uMosi wasitlolela bona indoda nayihlongakalako, itjhiye umfazi anganabantwana, umfowabo lendoda leyo kufanele angene umhlolokazi loyo, abelethele umfowabo abantwana.


text:
Kodwana labo abazakufunyanwa balungele ukubandakanyeka esikhathineso nekuvukeni kwabafileko, angeze bathatha namkha bende


text:
begodu abasoze bafa ngombana bazabe bafana neengilozi. Babantwana bakaZimu ngombana babantwana bokuvuka ekufeni.


text:
Kodwana endabeni yemthini, ngitjho noMosi wabonisa bona abafileko bayavuka ngombana wabiza uSomnini bona nguZimu ka-Abrahamu, uZimu ka-Isaka noZimu kaJakopo.


text:
Angithi uDavida ngokwakhe uthi encwadini yamaRhubo,<br/>“ ‘USomnini wathi eKosinami:<br/>Hlala ngesidleni sami


text:
“Yelelani abafundisi bomthetho. Bathanda ukukhambakhamba bazakalele ngeemphuraphura, bathanda nokulotjhiswa eendaweni zokuthengisela begodu baneendawo ezingeziqakatheke khulu ngemasinagogini neendaweni ezihlonitjhwako emicimbini.


text:
Barhiribidela iinkumba zabahlolokazi bese babukisa ngokwenza imithandazokazi emide. Abantu abanjalo bazokuhlunguphazwa khulu.”


text:
Boke abantwaba banikele ngokuthatha emnothwenabo; kodwana yena ebuchakeni bakhe unikele ngakho koke aphila ngakho.”


text:
Abanye babafundi bakhe bebakhuluma ngendlela ithempeli libatjazwa ubuhle ngakhona, basitjho bona liqaleka kuhle kangangani ngamatje walo amahle nezipho ezinikelwe uZimu. Kodwana uJesu wathi:


text:
“Nakungilokho enikubona laphokhu, kuzokufika isikhathi lapha kungekhe kwasala khona ngitjho nelitje linye phezu kwelinye; elinye nelinye lawo lizokugirizwa.”


text:
Bambuza uJesu bathi: “Mfundisi, zizokwenzeka nini izintwezo na? Zizokuba yini iimbonakaliso zokobana sele zizokwenzeka na?”


text:
UJesu waphendula wathi: “Tjhejani bona ningakhohliswa ngombana abanengi bazakuza ebizweni lami bathi, ‘Nginguye!’ begodu, ‘Yeke isikhathi sitjhidele!’ Kodwana ningabalandeli.


text:
Nanizwa ngezipi nokuvukelana, ningethuki. Izintwezi kumele zenzeke qangi, kodwana isiphetho asizukufika msinyna.”


text:
Kuzakuba khona ukusikinyeka kwephasi okukhulu, indlala namatshwenyeko iindawo ngeendawo, kube nezehlakalo ezethusako kanye neembonakaliso ezikulu ezivela ezulwini.


text:
Kodwana ngaphambi kwakho koke lokho, bazonibamba bese bayanitlhorisa. Bazonisa emasinagogini neenkhungweni begodu nidoselwe phambi kwamakhosi nababusi, koke njalo kube ngebanga lami.


text:
Kodwana qedani nemikhumbulwenu bona ningakhathazeki isikhathi singakafiki ngokuthi nizozivikela njani.


text:
Ngizonipha amezwi nokuhlakanipha okuzakwenza bona kungabikho noyedwa wabajamelani benu ozakukghona ukuphikisana namkha ukuphambana nakho.


text:
Nizokukhatjhelwa ngitjho nangani babelethi benu, abafowenu, iinhlobo zenu nabangani benu; begodu abanye benu bazakubulawa ngibo.


text:
Yeke akuthi labo abaseJudiya babalekele eentabeni, abangaphakathi kwalo baphume, nalabo abasemaphandleni bangangeni kilo.


text:
Maye kuzokwesabeka kangangani emihleni leyo ebafazini abazithweleko nabamunyisako! Kuzokubakhona ukutshwenyeka okukhulu enarheni nobukhali phezu kwabantwaba.


text:
Abanye bazokubulawa ngesabula, abanye benziwe iimbotjhwa kizo zoke izizwe. IJerusalema izakugadangelwa phasi ngabatjhili kufikela lapha isikhathi sabo siphela khona.”


text:
“Kuzokuba khona iimbonakaliso elangeni, enyezini neenkwekwezini. Ephasini, izizwe zizakuba sesizini begodu zikhene lokha ilwandle nalihlokomako begodu likhiphizela.


text:
Abantu bazakuyatha ngevalo ngalokho okuzokwehlela iphasi loke ngombana umkhambathi wezulu uzakunyakaziswa.


text:
Lokha izintwezi nazithoma ukwenzeka, sikimani niphakamise iinhloko zenu ngombana ukuhlengwa kwenu kutjhidele.”


text:
“Yelelani, nakungasinjalo, iinhliziyo zenu zizakudisibezwa kurhiribidela, kudakwa kanye neemfiso zepilo. Ilangelo lizanembatha njengesifu ningakatjheji.


text:
Yeke hlalani nilindile, nithandaze njalo ukuze nikghone ukuphunyurha koke okuzokwenzeka nokobana nikghone ukujama phambi kweNdodana yoMuntu.”


text:
Ilanga nelanga uJesu bekafundisa ethempelini, kuthi njalo nakuhlwako aphume ayokulala entabeni ye-Oliva.


text:
Abaphristi abakhulu nabafundisi bomthetho bebafuna indlela yokususa uJesu ngombana begade besaba abantu.


text:
Yena wakhamba wayokukhuluma nabaphristi abakhulu neenkhulu zethempeli bona angamkhaphela njani uJesu.


text:
UJesu wathumela uPitrosi noJwanisi wathi: “Khambani niyokwenza amalungiselelo ukuze sigome iPhasika.”


text:
Wabaphendula wathi: “Kuzakuthi naningena ngedorobheni, nihlangatjezwe mumuntu athwele umjeka wamanzi. Mlandeleni beniyokungena emzini angena kiwo,


text:
nithi kumninimuzi loyo, ‘Umfundisi uyabuza bona liphi ilawu labayeni lapha azakugomela khona iPhasika nabafundi bakhe na?’


text:
Ngambala ngiyanitjela bona angekhe ngaligoma godu bekube kulapha lizaliseka khona embusweni kaZimu.”


text:
ngombana ngiyanitjela bona angeze bengisasela godu esithelweni sesidiribe bekube kumhlana kufika umbuso kaZimu.”


text:
Yeke wathatha isikwa, wathokoza uZimu, wasihlephula wabanikela, asithi: “Lokhu kumzimbami, onikelwe nina. Yenzani lokhu ukuze ningikhumbule.”


text:
Ngokunjalo, kwathi ngemva kwesidlo santambama, wathatha ikapho wabanikela, asithi: “Ikapho le isivumelwano esitjha eengazini zami ezithululelwa nina.


text:
UJesu wathi kibo: “Amakhosi wabatjhili abusa phezu kwabo, bese kuthi labo abanegunya phezu kwabo bazibize bona babasekeli babo.


text:
Kodwana anikameli ukuba njalo. Esikhundleni salokho, omkhulu phakathi kwenu kumele abe njengomncani bese kuthi obusako abe njengosebenza etafuleni.


text:
Ngubani omkhulu na? Ngiloyo ohlezi etafuleni namkha ngiloyo osebenzako na? Akusingiloyo osetafuleni? Kodwana mina ngiphakathi kwenu njengaloyo osebenzako.


text:
ukuze nigome benisele etafuleni lami embuswenami, nihlale eenhlalweni zobukhosi, nigwebe iinkoro ezilitjhumi nambili zakwa-Israyeli.”


text:
kodwana ngikuthandazele Simoni kobana ukukholwa kwakho kungabhalelwa. Wena-ke nasele uphendukile, uqinise abafowenu.”


text:
UJesu waphendula wathi: “Ngiyakutjela Pitrosi, ngaphambi kobana umkukurumbu ulile namhlanjesi uzabe sele ungiphike kathathu bona awungazi.”


text:
Yeke uJesu wabuza abafundi bakhe wathi: “Mhlana nginithume ninganasikhwama, imbada namapatlagwana nakhe naswela okuthileko na?”<br/>Bamphendula bathi: “Azange.”


text:
UJesu wathi: “Kodwana kwanjesi onesikhwama akasithathe, nonembada ayithathe, onganasabula akathengise isambatho sakhe ayoyithenga.


text:
Ngambala ngithi kini umtlolo lo kumele uzaliseke kimi, ‘Wabalwa kanye nezoni.’ Iye okutlolwe ngami kuyazaliseka.”


text:
wathi: “Baba, nawuthandako susa ikapho le kimapha, nokho kungabi ngentandwami kodwana kwenziwe yakho.”


text:
Kwathi asebuhlungwini njalo, waqinisela khulu emthandazweni, umjulukwakhe waba njengamathosi weengazi athontela equlwanini.


text:
Kwathi bona asikime lapha begade athandaza khona, walunga ebafundini bakhe, wabafumana balele, badiniwe ngokudabuka.


text:
Kwathi asakhuluma, kwafika isiqubuthu sirholwa mumuntu ebekuthiwa nguJudasi nebegade angomunye wabafundi abalitjhumi nambili. Weza kuJesu kobana amncwange emhlathini.


text:
Kwathi bona abafundi ebebanoJesu babone bonyana kuzokwenzekani, babuza bathi: “Kosi, sibamadlhe ngeensabula zethu na?”


text:
Yeke uJesu wathi kubaphristi abakhulu, iinkhulu zethempeli nakubaphathi ebebazombamba: “Ngimrholi wabokanabo kobana ningabeze ningiphumele ngeensabula nangeembhuku na?


text:
Benginani ngesirhodlweni sethempeli woke amalanga, azange niphakamisele isandla phezu kwami. Kodwana lesi sikhathi senu namandla wobumnyama.”


text:
Yeke bambamba uJesu bakhamba naye bamusa ngekumbeni yomphristi omkhulu. UPitrosi walandela kudanyana.


text:
Babasa umlilo ekabeni yesirhodlo, bahlala phasi botha ndawonye. UPitrosi naye weza wazokotha kanye nabo.


text:
Ngemva kwesikhatjhana omunye wambona wathi: “Wena ungomunye wabo!”<br/>Kodwana uPitrosi waphendula wathi: “Madekhethu, ngithi angisuye!”


text:
Ngemva kwe-awara, omunye naye wayiqinisa indaba le wathi: “Ngambala umrhali lo bekakhamba naye ngombana naye umGalile!”


text:
Kodwana uPitrosi waphendula wathi: “Heyi wena ndoda ndina, angazi bona ukhuluma ngani!”<br/>Khonapho asakhuluma njalo, umkukurumbu walila.


text:
IKosi yaphenduka yaqala poro kuPitrosi. UPitrosi wakhumbula ilizwi iKosi elikhulume kuye lokuthi: “Ngaphambi kobana umkukurumbu ulile namhlanjesi, uzabe sele ungiphike kathathu.”


text:
Kwathi bona kuse, isigungu sabaphathi babantu, abaphristi abakhulu kanye nabafundisi bomthetho bahlangana ndawonye, uJesu walethwa phambi kwabo.


text:
Bathi kuye: “Nakube unguKrestu, yewusitjele.”<br/>Wabaphendula wathi: “Nanginganitjela, angekhe nangikholwa.


text:
Yeke godu bathi: “Alo, sisafunelani obunye ubufakazi na? Angithi sele sizizwele asitjho ngomlomakhe!”


text:
Bathoma ukumsola ngomlandu bathi: “Sifumene umuntu lo akhohlisa isizwe sekhethu. Ujamelene nokukhokhwa komthelo wombusi omkhulu, begodu ukhamba azitjho bona yena unguKrestu.”


text:
UPilatu wambuza wathi: “Uyikosi yamaJuda na?”<br/>UJesu wamphendula wathi: “Iye, kunjengombana usitjho.”


text:
Yeke uPilatu wathi kumphristi omkhulu nesiqubuthwini: “Angisifumani isizathu sokuthwesa indoda le umlandu.”


text:
Kodwana baphikelela bathi: “Idlhadlhabalisa abantu kilo loke leJudiya ngefundiswayo le. Ithome le eGalile kwanjesi sele ilapha.”


text:
Kwathi bona alemuke bonyana uJesu bekangaphasi kwelawulo lakaHerode, wamthumela kuHerode ogade aseJerusalema isikhatheso.


text:
UHerode wathaba kwamambala lokha nabona uJesu ngombana besele kusikhathi eside amfuna. Ukuya ngalokho ebekakuzwe ngaye, begade anethemba lokobana uzambona asenza imikarisomraro.


text:
Abaphristi abakhulu nabafundisi bomthetho bebajame ubuhlomohlomo lapho basola uJesu kumbi ngomlandu.


text:
wathi kibo: “Ningilethele umuntu lo, nathi utjitjizela abantu bona bahlubuke. Yeke ngimhlolisisile phambi kwenu noke, angisifumani isizathu sokumsola kwenu ngomlandu.


text:
NoHerode azange amfumane amlandu ngombana nakhu umbuyisele kithi. Njengombana nani nibona nje, umuntu lo akakenzi ilitho bonyana angabulawa.


text:
Isiqubuthu soke sarhuwelela ngalizwi linye sathi: “Yewusisusele thina ngomuntu lo! Sitjhaphululela uBharabhasi!”


text:
UBharabhasi bekadlhunywe ngesikhungweni ngebanga lomguruguru obegade ungedorobheni kanye nokubulala.


text:
Wakhuluma nabo ihlandla lesithathu wathi: “Kubayini? Ngibuphi ubelelesi abenzileko na? Azange ngifunyane kuye iinzathu zokumgweba isigwebo sokufa! Yeke ngizakuthi akabethwe bese ngimtjhaphulule.”


text:
Kodwana ngokurhuwelela okukhulu bathi akabethelwe esiphambanweni, yeke ukurhuwelela kwabo kwaphumelela.


text:
Watjhaphulula umuntu obegade afakwe ngesikhungweni ngebanga lokubanga umguruguru nokubulala, yena loyo abambawileko, wanikela uJesu entandwenabo.


text:
Kwathi nabakhamba naye njalo, bahlangana noSimoni weSirene, ebegade asiya ngemzini avela ngaphandle. Bathatha isiphambano bamthwesa sona kobana alandele uJesu.


text:
UJesu waphendukela ngakibo wathi: “Madodakazi weJerusalema! Ningangilileli, kodwana zilileleni nina nabantwabenu.


text:
Mbala isikhathi siyeza lapha nizakuthi khona, ‘Babusisiwe abafazi abaziinyumba, iimbeletho ezingazange zibelethe, namabele angazange amunyise!’


text:
Kwathi nabafika endaweni ekuthiwa liKhakhayi, bambethela lapho kanye neenlelesi. Esinye ngesidleni, esinye ngesinceleni.


text:
UJesu wathi: “Baba, balibalele ngombana abakwazi abakwenzako.”<br/>Bahlukaniselana izambatho zakhe ngokwenza ifumbe.


text:
Abantu bajama, babukela. Nakubabusi bona bebamphoqa nokumphoqa bathi: “Wasindisa abanye, akazisindise-ke nakube mbala unguKrestu kaZimu, ongoKhethiweko.”


text:
Esinye seenlelesi ebesibethelwe lapho samthela ngeenhlamba sathi: “AwusinguKrestu na? Zisindise bese usindisa nathi!”


text:
Esinye iselelesi sasikhalimela sathi: “Awumesabi uZimu na? Angithi nawe ulapho nje ngesigwebo esifanako?


text:
Besele kuyisimbi yetjhumi nambili emini, ubumnyama bembatha yoke inarha bekwaba yisimbi yesithathu ngemva kwedina


text:
UJesu warhuwelela khulu wathi: “Baba, nginikela umphefumulwami ezandleni zakho!” Wathi bona atjho njalo, wahlongakala!


text:
Umphathimabutho wathi nabona okwenzekileko, wadumisa uZimu, wathi: “Kwamambala umuntu lo bekalungile!”


text:
Kwathi bona boke abantu ebegade babuthene lapho ukuzokubukela, babone okwenzekileko, bathwala imikhono ehloko, baphadlhalala.


text:
Kodwana boke ebegade bamazi, nabafazi abamlandelako bavela eGalile, bajamela kude, babukela koke lokhu kusenzeka.


text:
Yena akazange azihlanganise nesiqunto kanye nesenzo sabo. Bekavela eJudiya edorobheni le-Arimathiya, alindele umbuso kaZimu.


text:
Yeke wasethula isidumbu sakaJesu, wasiphuthela ngetjhila, wasibulunga ngethuneni ebelikghedlhwe edwaleni ebelingazange lisetjenziswe.


text:
Abafazi ebegade beze noJesu basuka eGalile balandela uJosefa, babona ithuna nangendlela umzimba kaJesu bewulaliswe ngakhona kilo.


text:
Yeke babuyela ekhaya bayokulungisa amakha wokuzesa isidumbu sakhe. Kodwana baphumula ngeSabatha njengokutjho komyalo.


text:
Kwathi basararekile ngalokho, khonapho kwaba khona amadoda amabili embethe izambatho eziphazima njengombani ajame hlanu kwabo.


text:
Ngokwesaba okukhulu, abafazi bahloma iinhloko phasi, kodwana amadoda lawo athi kibo: “Nifunelani ophilako hlangana nabafileko na?


text:
Angithi wathi, ‘INdodana yoMuntu kufanele inikelwe ezandleni zezoni, ibethelwe esiphambanweni, kuthi ngelanga lesithathu ivuke.’ ”


text:
Begade kunguMariya Magdalina, uJwana, noMariya unina kaJakopo kanye nabanye abatjela abapostoli iindabezi.


text:
Kodwana abapostoli azange bakholwe abafazaba ngombana kibo amezwabo azwakala kuyintolwani nje kwaphela.


text:
Nanyana kunjalo, uPitrosi weqa wagijimela ethuneni. Wafika wagugubala, wabona itjhila lilodwa linganamuntu. Wabuyela emuva ararekile ngokwenzekileko.


text:
Yeke khona mhlokho abalandeli ababili bakaJesu gade basiya emzini ebekuthiwa yi-Emawusi, kulibanga elingaba makhilomitha alitjhumi nanye ukusuka eJerusalema.


text:
UJesu wathi kibo: “Nikhulumisana ngani ekhambeni lenweli na?”<br/>Bajama, ubuso babo bukhathazekile.


text:
Omunye wabo ebekuthiwa nguKleyopasi, wambuza wathi: “Senguwe kwaphela isikhambi lapha eJerusalema esingaziko ngezinto ezenzeke lapha amalangana la na?”


text:
Wabuza wathi: “Zizinto bani lezo?”<br/>Bamphendula bathi: “Zizinto ezenzeka kuJesu weNazaretha. Begade amphorofidi, anamandla ngelizwi nangezenzo phambi kwakaZimu nebantwini boke.


text:
Kodwana besinethemba lokobona ungiloyo ozokuhlenga u-Israyeli. Okukhulu-ke kukuthi sele kulilanga lesithathu kwenzekile lokhu.


text:
kodwana akhange bafunyane umzimbakhe. Babuyile-ke bazositjela bona babone umbono weengilozi ezibatjele bona uvukile, uyaphila.


text:
Yeke abanye besiqhema sethu bayile ethunenapho, bafumana kunjengombana abafazi bebatjhwile, kodwana yena azange bambone.”


text:
Yeke uJesu wathi kibo: “Maye niziindlhayela kangangani! Nibuthaka eenhliziyweni ukukholwa koke okwakhulunywa baphorofidi!


text:
Kanti uKrestu ubekangakafaneli adlule emtlhagweni lo ngemva kwalapho-ke angene ephazimulwenakhe na?”


text:
Yeke uJesu wabahlathululela bona kwathiwani ngaye kiyo yoke imitlolo ecwengileko, kusukela emthethweni kaMosi nakiyo yoke imitlolo yabaphorofidi.


text:
Kodwana bamrabhela bathi: “Hlala nathi, qala sekuhlwile. Ilanga selitjhingile.” Yeke wangena, wahlala nabo.


text:
Babuzana bathi: “Iinhliziyo zethu bezingavuthi ngaphakathi kwethu lokha nakhuluma nathi endleleni nazasihlathululela imitlolo na?”


text:
Basikima khonokho babuyela emuva eJerusalema. Lapho bafumana abafundi abalitjhumi nanye nalabo ebebanabo bahlangene ndawonye


text:
Yeke ababili bademba ngalokho okwenzeke endlelenabo nangendlela amehlwabo avuleke ngakhona lokha uJesu nahlephula isikwa.


text:
Kwathi nabasakhuluma ngezintwezi, uJesu ngokwakhe wajama hlangana nabo wathi kibo: “Ukuthula akube nani!”


text:
Qalani izandla zami neenyawo zami. Ngimi ngenyama! Ngikghwathani nizizwele ngokwenu, isipuku asinanyama namathambo njengombana nibona nje.”


text:
Kwathi khonapho bangakakholwisisi ngebanga lethabo nokurareka, wababuza wathi: “Ninakho okugonywako lapha na?”


text:
Wathi kibo: “Lezi zizinto enganitjela zona ngisesenani. Zoke izinto ezitlolwe ngami emthethweni kaMosi nemitlolweni yabaphorofidi kanye nakumaRhubo, zimele zizaliseke.”


text:
Nje-ke kuzokutjhunyayelwa ukuphenduka nokuthethelelwa kwezono ebizweni lakhe kizo zoke izizwe, ukuthoma eJerusalema.


text:
Ngizonithumela lokho uBaba akwethembisileko. Kodwana hlalani ngedorobheni kufikela lapha nembeswa khona ngamandla avela phezulu.”


text:
ULizwi waba yinyama, wakha phakathi kwethu azele umusa neqiniso. Sabona iphazimulwakhe, iphazimulo ayamukela kuYise njengeNdodanakhe eyodwa tere.


text:
UJwanisi wafakaza ngaye, arhuwelela athi: “Nguye lo ebengikhuluma ngaye ngisithi, ‘Loyo oza emva kwami mkhulu kunami ngombana yena gade akhona ngingakabikho.’ ”


text:
Akakho noyedwa owakhe wabona uZimu, ngaphandle kweNdodanakhe ebelethwe yodwa esesifubeni sakaYise, ngiyo kwaphela embonakalisileko.


text:
Lobu bufakazi bakaJwanisi ngesikhathi amaJuda nakathumela abaphristi namaLevi basuka eJerusalema bambuza bathi: “Kanti wena ungubani?”


text:
Bambuza bathi: “Alo-ke ungubani na? Ungu-Eliya?”<br/>Waphendula wathi: “Awa, angisuye.”<br/>Bambuza godu bathi: “Umphorofidi na?”<br/>Waphendula wathi: “Awa angisuye.”


text:
Bathi kuye: “Yeke sitjela bona ungubani. Kufanele sibuyisele ipendulo kilabo abasithumileko. Zitjho bona ungubani?”


text:
Yena wabaphendula njengombana kwatjho umphorofidi u-Isaya, wathi:<br/>“Mina ngililizwi laloyo orhuwelelako<br/>erhalawumbeni asithi,<br/>‘Yenzani indlela yeKosi inqophe!’ ”


text:
UJwanisi wabaphendula wathi: “Mina ngibhabhadisa ngamanzi, kodwana hlangana nani kujame eningamaziko,


text:
Nguye ebengikhuluma ngaye nangisithi, ‘Oza emva kwami, mkhulu kunami ngombana gade akhona ngingakabikho.’


text:
Nami ngokwami azange khengimazi, kungalokho ngize kobana ngibhabhadise ngamanzi khona azakubonakaliswa kwa-Israyeli.”


text:
UJwanisi waveza ubufakazi wathi: “Ngibone uMoya ehla njengezuba avela ezulwini, wahlala phezu kwakhe.


text:
Nalapho azange ngazi bona nguye. Kodwana owangithuma bona ngibhabhadise ngamanzi, wathi kimi, ‘Loyo okuzakuthi nawubona uMoya ehla abe ahlale phezu kwakhe, nguye obhabhadisa ngoMoya oCwengileko.’


text:
UJesu waphenduka, wababona bamlandela, wababuza wathi: “Nilila ngani?”<br/>Bona bathi kuye: “Rabi,” (nakutjhugululwako kutjho bona Mfundisi) “uhlalaphi na?”


text:
Wabaphendula wathi: “Yizani nizokubona.” Besele lithambeme, yeke bakhamba naye bayokubona lapha ahlala khona, bahlala lapho naye imini yoke.


text:
Kokuthoma u-Andrisi wafumana umfowabo uSimoni, wamtjela wathi: “Simfumene uMesiya.” (Nakutjhugululwako kutjho uKrestu.)


text:
Yeke wathatha uSimoni wamusa kuJesu.<br/>UJesu wamqala wathi kuye: “Ibizo lakho nguSimoni, umsa kaJwanisi, uzakubizwa bona unguKhefasi.” (Kuyafana nokuthi Pitrosi nakutjhugululwako.)


text:
Ngelanga elilandelako uJesu wazilungiselela ukuya eGalile. Wafumana uFlebhe wathi kuye: “Namba sikhambe!”


text:
UFlebhe wafumana uNathaniyeli, wathi kuye: “Simfumene loyo uMosi atlole ngaye encwadini yomthetho, ngitjho nabaphorofidi abatlola ngaye. UnguJesu, indodana kaJosefa, weNazaretha.”


text:
UNathaniyeli wabuza wathi: “Kukhona okulungileko okungavela eNazaretha na?”<br/>UFlebhe waphendula wathi: “Yiza uzokubona!”


text:
UJesu wabona uNathaniyeli asiza kuye, wakhuluma ngaye wathi: “Nangu umIsrayeli wamambala, onganamanga.”


text:
UNathaniyeli wambuza wathi: “Ungazelaphi na?”<br/>UJesu wamphendula wathi: “Ngikubone ngaphambi kobana uFlebhe akubize usesengaphasi komuthi wamakhiwani.”


text:
UJesu wathi kuye: “Ukholwa ngombana ngithe kuwe ngikubone ngaphasi komuthi wamakhiwani na? Uzokubona okukhulu kunalokhu!”


text:
Wathi godu kibo: “Kwamambala ngiqinisile ngithi: Nizokubona izulu livuleka, iingilozi zakaZimu zehla zenyuka phezu kweNdodana yoMuntu.”


text:
Bekurheme lapho imijeka yamanzi emithandathu, ibekwe ngekwesiko lesiJuda lokuzihlambulula. Ngamunye gade ungamumatha amalitha angapheze abe likhulu.


text:
Kwathi lokha usomnyanya nakandipha amanzi ebesele aphenduke iwayini, azange azi bona iwayini leli livelaphi. Kodwana iinceku ezakhelela amanzi zazi bonyana libuyaphi; yeke wabiza umkhwenyani.


text:
Wathi kuye: “Woke umuntu ukhupha iwayini elimnandi qangi, kuthi nakube abathekeli abaneli ngokusela, kukhutjhwe itlwembu. Kodwana wena usalokho ukhupha iwayini elimnandi bekube kunje!”


text:
UJesu wenza isibonakaliso sakhe sokuthoma eKana engeGalile lapha abonakalisa khona iphazimulwakhe, abafundi bakhe bamkholwa.


text:
Ngemva kwalokho, uJesu nonina, abafowabo nabafundi bakhe baya eKapernawumi, bahlala lapho amalangana.


text:
Lapho wafumana abantu ngethempelini bathengisa iinkomo, izimvu namazuba; nabatlharulula imali bahlezi eentafuleni zabo.


text:
Yeke wenza isibebhu ngeentambo wabaqotjha boke ngethempelini, kanye nezimvu neenkomo; wapewula iintafula zabatlharululi bemali warhatjha imali yabo.


text:
Watjela labo abathengisa amazuba wathi: “Asuseni lapha! Lisani ukwenza ikumba kaBaba indawo yokuthengisela!”


text:
AmaJuda ambuza athi: “Ungenza mmangaliso bani khona uzasibonisa bonyana unalo ilungelo lokwenza lokhu na?”


text:
Ambuza athi: “Uzalakha godu ngamalanga amathathu na? Kuthethe iminyaka ematjhumi amane nesithandathu ukulakha ithempeli.”


text:
Kwathi bona avuke kabafileko, abafundi bakhe bakhumbula bona ubasitjho lokhu, bayikholwa imitlolo ecwengileko nalokho uJesu akutjhwileko.


text:
UJesu asesengeJerusalema ngesikhathi somnyanya wePhasika, abanengi bamkholwa nababona iimangaliso azenzako.


text:
Bekungakatlhogeki bona omunye angakhe amtjele ngabo ngombana yena bekagade asazi okungeenhliziyweni zabo.


text:
Langelinye ebusuku weza kuJesu wafese wathi: “Rabi, siyazi bona umfundisi othunywe nguZimu ngombana akakho noyedwa ongenza iimangaliso ozenzakwezi ngaphandle kobana uZimu abe naye.”


text:
UJesu wamphendula wathi: “Kwamambala ngiqinisile ngithi: Akakho noyedwa ozakubona umbuso kaZimu ngaphandle kobanyana abelethwe butjha.”


text:
UNikhodemusi wambuza wathi: “Umuntu omdala angabelethwa njani butjha na? Kghani angabuyela ngesiswini sakanina abelethwe kwesibili?”


text:
UJesu wamphendula wathi: “Kwamambala ngiqinisile ngithi kuwe: Akakho noyedwa ozakungena embusweni kaZimu ngaphandle kobana abelethwe ngamanzi nangoMoya.


text:
Ummoya uvunguza ngapha ufuna ngakhona; uzwa ukuphephetha kwawo, kodwana awazi lapha uvela khona nalapha uya khona. Kunjalo kiloyo naloyo obelethwa nguMoya.”


text:
Kwamambala ngiqinisile ngithi kuwe: Sifakaza ngalokho esikwaziko, sibike lokho esikubonileko, khonapho nina bantu anamukeli ubufakazi bethu.


text:
Ngikhulume nani mayelana nezinto zephaseli kodwana anikholwa; alo-ke ningakholwa njani nanginitjela ngezinto zezulwini na?


text:
“Njengombana uMosi waphakamisa inyoka erhalawumbeni, njalo-ke neNdodana yoMuntu kufanele iphakanyiswe,


text:
Mbala uZimu walithanda kangaka iphasi, wabe wanikela ngeNdodanakhe ebelethwe yodwa, khona kuzakuthi loyo okholwa kiyo angabhubhi, kodwana abe nepilo engapheliko.


text:
“Loyo oyikholwako, akagwetjwa; kodwana loyo ongakholwako, ugwetjiwe ngombana azange akholwe eNdodaneni kaZimu ekukuphela kwayo.


text:
Isigwebo singilokhu: Ukukhanya kufikile ephasini, kodwana abantu bakhetha ubumnyama kunomkhanyo ngombana izenzo zabo zimbi.


text:
Woke umuntu owenza okumbi, uwuhloyile umkhanyo, akezi emkhanyweni ngombana wesaba bona izenzo zakhe ezimbi zizakudaluleka.


text:
Kodwana loyo owenza iqiniso, uyavela emkhanyweni khona kuzakubonakala bonyana izenzo zakhe zenziwe kuZimu.”


text:
Ngemva kwalokho uJesu nabafundi bakhe baya enarheni yeJudiya. Lapho wahlala isikhatjhana nabo, abhabhadisa.


text:
UJwanisi naye bekabhabhadisa nge-Ayinoni, eduze neSalima ngombana lapho bekunamanzi amanengi. Abantu beza kuye bona babhajadiswe.


text:
Baya kuJwanisi, bafika bathi: “Mfundisi, umuntu obekanawe ngaphetjheya kweJordani, ngitjho loyo ogade ufakaza ngaye, qala uyabhabhadisa, begodu boke baya kuye!”


text:
Onomlobokazi umyeni; kodwana umngani womkhwenyani ojama amlalele, uyathaba nakezwa ilizwi lomkhwenyani. Yeke ithabo lami seliphelele.


text:
“Ovela ngehla, ungehla kwabo boke. Loyo ongowephasi ngewephasinapha, begodu ukhuluma ngezephasi. Kodwana loyo ovela ezulwini ungaphezu kwakho koke.


text:
Loyo okholwako eNdodaneni unokuphila okungapheliko; kodwana ongakholwa eNdodaneni ngekhe akubona ukuphila, kodwana uzakuhlala ngaphasi kobukhali bakaZimu.”


text:
Khona wafika eSamariya emzini okuthiwa yiSikhari eduze kwesimu uJakopo ayinikela indodanakhe uJosefa.


text:
Umthombo kaJakopo gade ulapho, nje-ke uJesu sele adiniwe ekhambeni lakhe, wahlala phasi eqadi komthombo; bekusemini ekulu.


text:
Umfazi womSamariya wathi: “Wena umJuda, mina ngimSamariya, alo-ke ungangibawa njani amanzi wokusela na?” AmaJuda akadlelani namaSamariya.


text:
UJesu waphendula wathi: “Ingathana bewazi isipho sakaZimu, nokobana ngubani othi kuwe, ‘Ngiseza’ bewuzambawa, yena ubazakupha amanzi wokuphila.”


text:
Umfazi wathi kuye: “Mnimzana! Awunanto yokukha, begodu umthombo lo uyatjhinga. Uzawafumanaphi amanzi wokuphila lawo na?


text:
Utjho bona wena umkhulu kukhokho wethu uJakopo owasipha umthombo lo bewasela kiwo yena namadodanakhe nefuywakhe na?”


text:
kodwana ngiloyo naloyo osela amanzi engizamupha wona angekhe abe asoma godu. Amanzi engizamupha wona azakuphenduka isiyalu ngaphakathi kwakhe simondle ngamanzi wokuphila okungapheliko.”


text:
Abokhokho bethu bathandaza entabeni le, kodwana nina maJuda nithi iJerusalema yindawo lapha kufanele sithandazele khona.”


text:
UJesu wathi kuye: “Yewungikholwe mfazi, isikhathi siyeza lapha uBaba angekhe athandazwa entabeni le namkha eJerusalema.


text:
Nina nithandaza eningakwaziko, kodwana thina sithandaza esikwaziko ngombana isindiso ivela emaJudeni.


text:
Kodwana isikhathi siyeza, begodu sebesifikile, lapha abathandazako bazakuthandaza uBaba ngommoya nangeqiniso ngombana uBaba uthanda abamlotjha njalo.


text:
Umfazi wathi kuye: “Ngiyazi bona uMesiya okuthiwa nguKrestu, uzakuza; nakafikako uzasihlathululela koke.”


text:
Khonokho abafundi bakhe bafika. Barareka ngokukhuluma kwakhe nomfazi. Kodwana akakho owathi kuye, “Ufunani na?” namkha, “Ukhulumelani naye na?”


text:
Azakhe niphele nitjho nithi, ‘Kusele iinyanga ezine bona kuvunwe!’ Kodwana ngithi kini qalani mazombe, amasimu sele alungele ukuvunwa.


text:
Ovunako sele amukeliswa umvuzo begodu ubuthelela iinthelo zokuphila okungapheliko ukuze otjalileko novunako bathabe boke.


text:
Nginithume bona niyokuvuna lapha ningasebenzi khona, abanye balimile, nina nizakuzuza emsebenzinabo.”


text:
AmaSamariya amanengi ngemzini akholwa kuye ngebanga lobufakazi bomfazi obuthi: “Ungitjele koke engakhe ngakwenza.”


text:
Yeke kwathi abantu beSamariya nabeza kuye, bambawa bona ahlale nabo; nje-ke wahlala lapho amalanga amabili.


text:
Bathi emfazini: “Siyakholwa gadesi, ingasingalokho okutjhwileko ngombana nathi ngokwethu simzwile, besiyazi bona nguye uMsindisi wephasi.”


text:
Kwathi bona afike eGalile, abantu bamamukela ngombana bebakubonile koke akwenze emcimbini eJerusalema.


text:
Yeke uJesu wabuyela eKana ngeGalile, lapha bekaphendule khona amanzi aba liwayini. Nje-ke bekukhona induna egade inendodana egulako eKapernawumi.


text:
Kwathi bona izwe bonyana uJesu ubuyile eJudiya useGalile, yaya kuye yayombawa bona ehle ayokupholisa indodanayo, ebesele iseduze nokufa.


text:
Kuthi isendleleni isiya ekhaya, iinceku zayo zayihlangabeza ngombiko oyazisa bonyana indodanayo ipholile.


text:
Nje-ke yazibuza bona bekusikhathi bani lokha indodanyo iba ngcono. Zayiphendula zathi: “Bekuyisimbi yokuthoma izolo ntambama lokha umgomani nawuyilisako.”


text:
Yeke uyise wakhumbula bona sikhatheso lokha uJesu namtjelako asithi: “Indodana yakho izakuphila.” Yeke yena nekumba yakhe yoke bakholwa.


text:
Nje-ke hlanu kwesango iMvu eJerusalema bekukhona isiziba ekuthiwa ngesiHebheru yiBhethesda egade sinamathuri amahlanu.


text:
Lapho-ke bekulele abantu abagulako: iimphofu, iinrhurhubi nabafe ihlangothi. Bebalindele amanzi bona asikinyeke


text:
ngombana ingilozi kaSomnini bephele ingene ngesizibeni izamazise amanzi, kuthi wokuthomo ongena ngemanzini asinde kunanyana ngisiphi isifo anaso.


text:
UJesu wambona alele lapho begodu asazi bona besele anesikhathi eside agula, wambuza wathi: “Ufuna ukuphola na?”


text:
Isigulani samphendula sathi: “Kosi, anginaye noyedwa ongangifaka ngesizibeni lokha amanzi nazamazisiweko. Nangithi ngilinga ukungena, omunye nje ungena phambi kwami.”


text:
Khonokho umuntu loyo waphola, wathatha umsemakhe wakhamba.<br/>Mhlana kwenzeka lokhu, bekungeSabatha.


text:
Yeke amaJuda athi emuntwini opholisiweko: “Namhlanjesi liSabatha, kuphambene nomthetho wethu bona ungaphatha umsemakho.”


text:
Nje-ke umuntu opholisiweko azange azi bona bekungubani ngombana uJesu besele akhambile begodu bekunesiqubuthu lapho.


text:
Ngemva kwalokho uJesu wamfumana ngethempelini wathi kuye: “Lalela, uphilisiwe, yeke lisa ukona nakungasinjalo okumbi khulu kungakuvelela.”


text:
Ngokutjho lokho kwarhagalisa amaJuda bona afune ukumbulala ingasingombana wephule iSabatha kwaphela, kodwana ngombana ubize uZimu ngoyise, ngebangelo uzenze bona alingane noZimu.


text:
Yeke uJesu waphendula wathi: “Kwamambala ngiqinisile ngithi kini: INdodana angekhe yenza ilitho ngokwayo, yenza lokho ebone uYise akwenza. Okwenziwa nguYise, neNdodana iyakwenza


text:
ngombana uYise uyayithanda iNdodana, uyitjengisa koke akwenzako yena. Uzayitjengisa ngitjho nemisebenzi emikhulu kunale ukuze nimangale.


text:
Iye, njengombana uYise avusa abafileko bona baphile godu, nayo iNdodana iphilisa labo ethanda bona baphile.


text:
ukuze boke bahloniphe iNdodana njengombana bahlonipha uYise. Ngiloyo naloyo ongahloniphi iNdodana akamhloniphi noYise oyithumileko.


text:
“Kwamambala ngiqinisile ngithi kini: Ozwa amezwami akholwe kongithumileko, unokuphila okungapheliko. Angekhe agwetjwa, kodwana udlulile ekufeni, usekuphileni.


text:
Kwamambala ngiqinisile ngithi kini: Isikhathi siyeza, nanje sesifikile, lapho abafileko bazakuzwa ilizwi leNdodana kaZimu, labo abazalizwa bazakuphila.


text:
“Angekhe ngenza ilitho ngokwami; ngigweba ngapha uZimu atjho ngakhona nokugweba kwami kungikho ngombana angiphikeleli ukwenza intando yami kodwana intando yongithumileko.


text:
Nginobufakazi obukhulu kunebukaJwanisi. Imisebenzi uBaba anginikele bona ngiyiphelelise, ekungileyo engiyenzako, iyafakazela bona mbala uBaba ungithumile.


text:
Ngize ebizweni lakaBaba, kodwana azange ningamukele; njeke-ke omunye nezako ebizweni lakhe, nizamamukela.


text:
Isikhatjhana ngemva kwalokho, uJesu wayamela ngaphetjheya kwelwandle leGalile, laphakhunye kuthiwa lilwandle leThibheriyasi.


text:
Kwathi lokha uJesu abona isiqubuthu esikhulu sisiza kuye, wabuza uFlebhe wathi: “Singakuthengaphi ukudla ukupha abantwaba na?”


text:
UFlebhe wamphendula wathi: “Isikwa seempaparwana ezimakhulu amabili wesiliva angekhe sabanela kobana omunye nomunye afumane okuncani.”


text:
“Kunomsana lapha ophethe imilombo emihlanu yesikwa sebhali neenhlambi ezimbili; kodwana kuyini lokho kwabanengi kangaka na?”


text:
UJesu wabatjela bona bahlalise abantu phasi. Bekukhona lapho utjani obunengi, yeke abantu bahlala phasi, pheze bekuziinkulungwana ezihlanu zamadoda.


text:
UJesu wathatha isikwa wathokoza kuZimu wabela boke abantu egade bahlezi lapho. Wenza njalo nangeenhlambi.


text:
Kwathi boke sebasuthi, wathi ebafundini bakhe: “Buthelelani iintshutshuru eziseleko; kungalahleki ilitho.”


text:
Yeke bazibuthelela zoke, bazalisa iinqwebu ezilitjhumi nambili ngeentshutshuru ezisele emilombeni emihlanu yesikwa sebhali ebegade igonywa babantu.


text:
Kwathi lokha abantu nababona iimangaliso ezenziwa nguJesu, bathoma ukuthi: “Kwamambala, lo mphorofidi obekufanele eze ephasinapha!”


text:
UJesu asazi bonyana bazimisele ukuza kobana bamkatelele abe yikosi, wazirhotjha wabuyela entabeni yedwa.


text:
lapha bafese bangena ngemkhunjini bayamela eKapernawumi. Besele kusebusukwaneni, uJesu angakezi kibo.


text:
Sele bathaye amakhilomitha amahlanu ukuya kwamathandathu, babona uJesu akhamba ngaphezu kwamanzi, atjhidela ngemkhunjinabo, bethuka kwamambala.


text:
Ngelanga elilandelako isiqubuthu egade sihlezi ngaphetjheya kwelwandle, sakhumbula bona bekunomkhumbi owodwa kwaphela lapho. Begodu bebazi bonyana uJesu azange angene nabafundi bakhe nokobana bakhambe ngaphandle kwakhe.


text:
Eminye imikhumbi evela eThibheriyasi, yafika hlanu kwalapha isiqubuthu besigomela khona isikwa ngemva kobana iKosi uJesu ithokozile.


text:
Kwathi bona isiqubuthu sibone bonyana uJesu bekangekho lapho nabafundi bakhe, sangena ngaphakathi kwemikhumbi saya eKapernawumi, simfuna.


text:
Kwathi bona abantu bafumane uJesu ngaphetjheya kwelwandle, bathi kuye: “Mfundisi, ufike nini lapha na?”


text:
UJesu waphendula wathi: “Kwamambala ngiqinisile ngithi kini: Aningifuni ngombana nabona iimbonakaliso, kodwana ningifuna ngombana nadla izikwa, nasutha.


text:
Ningasebenzeli ukudla okuphelako, kodwana ukudla kokuphila okungapheliko, lokho iNdodana yoMuntu ezanipha khona. Phezu kwayo uZimu uYise, ubeke igunya lakhe.”


text:
Abokhokho bethu bagoma imana ngerhalawumbeni, njengombana kutloliwe ukuthi, ‘Wabapha amabele wezulwini bona bagome.’ ”


text:
Yeke uJesu wathi kibo: “Kwamambala ngiqinisile ngithi: Akusuye uMosi owanipha isikwa esivela ezulwini; nguBaba opha isikwa samambala esivela ezulwini


text:
UJesu wathi kibo: “Mina ngisisikwa sokuphila, loyo ozako kimi angekhe alamba; naloyo okholwako kimi angekhe oma.


text:
ngombana ngivela ezulwini, ingasibona ngenze intando yami kodwana kobana ngenze intando yaloyo ongithumileko.


text:
Godu kuyintando yongithumileko bona ngingalahlekelwa lilitho lalokho anginikele khona, kodwana ngikuvuse ngomhla wokuphela.


text:
Lokhu kuyintando kaBaba kobana omunye nomunye obona iNdodana akholwe kiyo uzokuba nokuphila okungapheliko, yeke ngizamvusa ngomhla wokuphela.”


text:
Yeke bathi: “Kanti lo akasuye uJesu indodana kaJosefa esazi uyise nonina na? Alo-ke, utjho njani gadesi bona uvela ezulwini?”


text:
Akakho ongeza kimi nakube uBaba ongithumileko akamdoseli kimi; mina-ke ngizamvusa ngomhla wokuphela.


text:
Kutloliwe kubaphorofidi kwathiwa, ‘Boke bazakufundiswa nguZimu.’ Ngiloyo naloyo ozwa uBaba afunde kuye, uza kimi.


text:
Mina ngisisikwa sokuphila esehla ezulwini, osigomako uzakuphila ngokungapheliko. Isikwesi siyinyamami engiyinikela kobana ibe kuphila kwephasi.”


text:
Yeke kwathoma ukuphikisana hlangana namaJuda, athi: “Umuntu lo angasipha njani inyamakhe bona sigome na?”


text:
UJesu wathi kibo: “Kwamambala ngiqinisile ngithi kini: Naningagomi inyama yeNdodana yoMuntu nisele neengazi zayo, angekhe naba nokuphila.


text:
Njengombana uBaba ophilako angithumile, nami ngiphila ngoBaba; njalo-ke loyo ogoma mina uzakuphila ngebanga lami.


text:
Lesi sisikwa esehla sivela ezulwini. Abokhokho benu badla imana bafa, kodwana ogoma mina uzakuphila ngokungapheliko.”


text:
Lokha abanengi babafundi bakhe nabezwa lokhu, bathi: “Ifundiso le ibudisi, ngubani ongayamukela na?”


text:
Kodwana nanyana kunjalo, kukhona abanye benu abangafuni ukukholwa!” UJesu bekasazi kwekuthomeni bona bobani ebebangakholwa nokobana ngubani ozamkhaphela.


text:
USimoni Pitrosi wamphendula wathi: “Kosi, sizakuya kubani na? Nguwe onamezwi wokuphila okungapheliko.


text:
UJesu waphendula wathi: “Angithi ngakhetha nina abalitjhumi nambili, kodwana omunye wenu nguSathana!”


text:
Ngemva kwalokhu uJesu wazomba eGalile; angafuni ukukhamba ngeJudiya ngombana amaJuda bekafuna ukumbulala.


text:
abafowabo lakaJesu bathi kuye: “Kufuze usuke lapha uye eJudiya, khona abafundi bakho bazakubona okwenzako.


text:
Akakho ofihla akwenzako nafuna ukwaziwa. Njengombana wenza izintwezi nje, zibonakalise ephasini loke!”


text:
Khambani niye emnyanyeni. Mina angikazukuya nje emnyanyeni lowo ngombana isikhathi sami esifaneleko asikafiki.”


text:
Ngemva kobana abafowabo sebakhambile baye ngemnyanyeni, naye waya; kodwana akhange aye bamqalile, waya bukhukhutha.


text:
Bekukhona ukuwomuzela okukhulu ngaye esiqubuthwini. Abanye bathi: “Umumuntu olungileko.” Abanye bathi: “Awa, udosela abantu ngerharheni.”


text:
Nanyana ngubani ozimisela ukwenza intando kaZimu, uzakwazi bona lokho engikufundisako kuvela kuZimu namkha ngizikhulumela kwami.


text:
Umuntu ozikhulumela ngeyakhe intando, ulinga ukuzizuzela idumo. Kodwana osebenzela idumo laloyo omthumileko umumuntu weqiniso, akukho okumamanga ngaye.


text:
Angitjho uMosi wanipha umthetho? Kodwana akakho noyedwa kini olonda umthetho. Alo, nilingelani ukungibulala na?”


text:
Ngebanga lokobana uMosi wanipha ukusoka, nanyana bekungasuye uMosi kodwana bekubokhokho benu abakuthomako, ngalokho nisoka umntwana ngeSabatha.


text:
Nakube namukela ukusoka ngeSabatha ukuze umthetho kaMosi ungaphuki, alo-ke nithukuthelelani ngami nangipholisa umuntu ngeSabatha na?


text:
UJesu asafundisa ngethempelini, wathi ngelizwi elikhulu: “Iye, niyangazi mina, nalapha ngibuya khona, kodwana angikazizeli ngokwami. Loyo ongithumilekho uneqiniso; nina animazi,


text:
Yeke balinga ukumbamba, kodwana akakho noyedwa okhe wamphakamisela isandla ngombana isikhathi sakhe besingakafiki.


text:
Nokho abanengi esiqubuthwini bamkholwa bebathi: “Lokha uKrestu nezako, uzakwenza iimbonakaliso ezinengi kunomuntu lo na?”


text:
AbaFarisi bezwa isiqubuthu sihlebeza izintwezi ngaye; yeke abaphristi abakhulu nabaFarisi bathumela abalindi bethempeli bona bayombamba.


text:
AmaJuda athi omunye komunye: “Umuntu lo uyaphi lapha esingekhe samfumana khona na? Kghani uzakuya lapha abantu bekhethu bahlakazekele khona hlangana namaGirigi na?


text:
Bekatjho ukuthini lokha nakathi, ‘Nizangifuna kodwana angekhe ningifumane’, nokuthi, ‘Lapha ngiya khona angekhe nafika’?”


text:
Ngelanga lamaphelelo neliqakathekileko lomnyanya, uJesu wasikima wathi ngelizwi elikhulu: “Loyo owomileko akeze kimi azokusela.


text:
Watjho lokho ngoMoya oCwengileko ebebazamamukela abakholwa kuye ngombana uMoya bekangakanikelwa, ngebanga lokobana uJesu bekangakaphazimuliswa.


text:
Kanti umtlolo akhange utjho bonyana uKrestu uzakuvela emndenini kaDavida, eBhethelehema emzini lapha bekuhlala uDavida.”


text:
Nje-ke abalindi bethempeli babuyela emuva ebaphristini abakhulu nebaFarisini abababuza bathi: “Kubangelwe yini ningamlethi na?”


text:
Baphendula bathi: “Kghani nawe ubuya eGalile na? Hlolisisa kuhle, uzakufunyana bonyana azange khekuvele umphorofidi eGalile.”


text:
Kwathi ekuseni ngesamarimarima wabuyela ngethempelini lapha abungelelwa khona babantu; nje-ke wahlala phasi bona abafundise.


text:
Batjho lokhu bathiya uJesu, khona bazakuba nesibambelelo sokummangalela. Kodwana uJesu wakhothama watlola phasi ngomunwakhe.


text:
Basajame lapho bambuza imibuzo, wathabuluka wathi kibo: “Onganaso isono phakathi kwenu, akabe ngewokuthoma ukumkhanda ngelitje.”


text:
Bathi ukuzwa lokho, bakhamba boke ngamunye ngamunye, abaphathi ntange. UJesu wasala yedwa, nomfazi loyo asolo ajame lapho.


text:
Waphendula wathi: “Sengitjho namunye, Kosi.” UJesu wathi: “Njeke-ke nami angikulahli ngomlandu, ngalokho khamba kodwana ungabe usona.”


text:
UJesu wakhuluma ebaFarisini godu wathi: “Mina ngikukhanya kwephasi. Loyo ongilandelako angekhe akhamba ebumnyameni kodwana uzakuba nokukhanya kokuphila.”


text:
UJesu waphendula wathi: “Nanyana ngizifakazela ngokwami, ubufakazi bami buqinisile ngombana ngiyazi lapha ngivela khona nalapha ngiyako. Kodwana nina anazi lapha ngibuya khona nalapha ngiyako.


text:
Kodwana nangabe bekufanele ngenze njalo, ukugweba kwami bekuzokuba ngokweqiniso ngombana angisingedwa; uBaba ongithumileko unami.


text:
Nje-ke bambuza bathi: “Ukuphi uyihlo na?”<br/>UJesu waphendula wathi: “Mina aningazi, noBaba animazi. Nakube beningazi mina noBaba benizomazi naye.”


text:
Wakhuluma amezwi lawo afundisa ngethempelini lapha bekubekwe iinlulu zomnikelo. Akakho noyedwa owambambako ngombana isikhathi sakhe besingakafiki.


text:
Godu uJesu wathi kibo: “Ngizakukhamba, nina nizangifuna kodwana nizakufela ezonweni zenu. Angekhe naya lapha ngiyako.”


text:
Lokhu kwenza amaJuda azibuze athi: “Kghani uzazibulala na? Kungabe libangelo asithi, ‘Lapha ngiya khona angeze nafika’?”


text:
Ngithe nizakufela ezonweni zenu ngombana mbala naningakholwako bona nginguye enginguye, nizakufela ezonweni zenu.”


text:
Bambuza bathi: “Ungubani wena na?”<br/>UJesu waphendula wathi: “Nginguloyo ebe soloko ngizitjho bona nginguye.


text:
Nginakunengi engingakutjho nenginganigweba ngakho. Kodwana loyo ongithumileko wethembekile begodu lokho engikuzwe kuye ngikutjela iphasi.”


text:
Nje-ke uJesu wathi: “Nasele niphakamise iNdodana yoMuntu, nizakwazi bona nginguye engizitjho bona nginguye, nokobana angenzi ilitho ngokwami kodwana ngikhuluma lokho uBaba angifundise khona.


text:
Bamphendula bathi: “Siziinzukulwana zaka-Abrahamu, azange khesibe makhoboka wamuntu. Alo-ke utjho ukuthini nawuthi sizakutjhaphululwa na?”


text:
Ngiyazi bona niziinzukulwana zaka-Abrahamu. Kodwana nilinga ukungibulala ngombana ilizwi lami alinandawo kini.


text:
Bamphendula bathi: “Ubaba wethu ngu-Abrahamu.”<br/>UJesu wabaphendula wathi: “Nangabe benibantwana baka-Abrahamu, ngabe nenza lokho u-Abrahamu gade akwenza.


text:
Njengombana nifuna ukungibulala mina muntu onitjele iqiniso engilizwe kuZimu, kodwana u-Abrahamu azange akhe akwenze okufana nalokhu.


text:
Nenza lokho ubaba wenu akwenzako.”<br/>Bamphendula bathi: “Asisibo abantwana bokonakala, sinoBaba oyedwa, nguZimu ngokwakhe.”


text:
UJesu wathi kibo: “Nangabe kwamambala uZimu bekanguBaba wenu, benizangithanda ngombana ngibuya kuZimu, nje-ke ngilapha. Angikazizeli ngeyami intando, kodwana yena ungithumile.


text:
Nibantwana bakayihlo uSathana, nithanda ukwenza iinkanuko zakayihlo. Kusukela ekuthomeni bekambulali, azange akhabe neqiniso ngombana akukho iqiniso kuye. Nakaleya amanga, ukhuluma lokho okuyimvelo yakhe ngombana ungusomalakazi noyise wamanga.


text:
Kukhona phakathi kwenu ongafakaza bona nginomlandu wesono na? Alo-ke nangabe nginitjela iqiniso, kubayini ningakholwa na?


text:
AmaJuda amphendula athi: “Utjho bona besingakaqinisi lokha sithi wena umSamariya begodu unedimoni na?”


text:
Bathi kuye: “Kwanjesi khona sesineqiniso bona unedimoni. U-Abrahamu wafa nabaphorofidi bafa, nanyana kunjalo uthi loyo olonda ifundiswakho angeze ezwa ngitjho ukufa.


text:
Wena umkhulu kunobaba wethu u-Abrahamu na? Yena walala, ngokunjalo nabaphorofidi. Alo, wena udlumbana bona ungubani na?”


text:
UJesu waphendula wathi: “Nangabe bengingazidumisa mina, idumo lami lingaba lilize. UBaba, ngitjho loyo enimthatha njengoZimenu, nguye ongidumisako.


text:
Azange khenimazi, kodwana mina ngiyamazi. Ngathana bengingathi angimazi, bengingaba ngusomanga njengani. Kodwana ngiyamazi, begodu ngiyalihlonipha ilizwi lakhe.


text:
Abafundi bakhe bambuza bathi: “Mfundisi, ngubani owonileko, mumuntu lo namkha babelethi bakhe ukuze abelethwe asiphofu na?”


text:
UJesu waphendula wathi: “Akhange kone yena namkha ababelethi. Lokhu kwenzeka khona amandla kaZimu azakubonakala ngaye.


text:
Ikani kusemini, kufanele sisebenze umsebenzi waloyo ongithumileko. Ubusuku buyeza lapha kungekhe kwasebenza muntu khona.


text:
Ngemva kobana atjho lokhu, wakhafulela equlwanini wabhica idaka ngamathe, walininda emehlweni womuntu loyo.


text:
Wathi kuye: “Khamba uyokuhlamba ngesizibeni seSilowama.” (Ibizweli litjho ukuthi Thunyiwe). Yeke wakhamba wayokuhlamba, wabuya sele abona.


text:
Abomakhelwana bakhe nabantu abambona nakhombelako ngaphambi kwalokhu, bathi: “Akusuye umuntu lo ogade aphele ahlale phasi akhombele na?”


text:
Abanye bathi: “Nguye,” kodwana abanye bathi: “Awa, akasuye; uzifanela naye kwaphela.”<br/>Yeke umuntu ngokwakhe wathi: “Nginguye.”


text:
Waphendula wathi: “Umuntu okuthiwa nguJesu wabhica idaka, walininda emehlwenami wathi, ‘Khamba uye eSilowama uyokuhlamba khona.’ Yeke ngaya ngahlamba, ngase ngiyabona.”


text:
AbaFarisi bambuza godu umuntu loyo bona waphophuluka njani. Wabatjela wathi: “Waninda idaka emehlwenami; ngahlamba ngase ngiyabona.”


text:
Abanye babaFarisi bathi: “Umuntu loyo akaveli kuZimu ngombana akalilondi iSabatha.”<br/>Kodwana abanye bathi: “Kungenzeka njani isoni senze iimangaliso ezinje na?”<br/>Ngalokho kwaba nokuhlukana phakathi kwabo.


text:
Ekugcineni bambuza obekaphophele, bathi: “Alo-ke wena uthini ngaye njengombana avule amehlwakho nje?”<br/>Waphendula wathi: “Umphorofidi.”


text:
AmaJuda akhange akholwe bona bekasiphofu manjesi selabona, kufikela babiza khona ababelethi bomuntu loyo.


text:
Bababuza bathi: “Yindodana yenu le na? Nithi yabelethwa isiphofu; nje-ke kwenzeke njani bonyana kwanjesi ibone na?”


text:
Kodwana bonyana kuze bunjani ikghone ukubona nokobana iphophululwe ngubani, thina asazi. Ibuzeni, ikhulile ingakghona ukuziphendulela!”


text:
Ababelethi bayo batjho lokhu ngombana gade besaba amaJuda, ngebanga lokobana amaJuda besele enze isiqunto bona nanyana ngubani ovuma bona uJesu unguKrestu uzakurijwa ngesinagogini.


text:
Kwesibili godu bambiza umuntu owabelethwa asiphofu, bathi kuye: “Funga phambi koZimu bona uzakhuluma iqiniso! Siyazi thina bona umuntu lo sisoni.”


text:
Waphendula wathi: “Ukuthi sisoni namkha akasiso, lokho angikwazi. Kunye engikwaziko kukobana bengisiphofu, manjesi sengiyabona.”


text:
Waphendula wathi: “Senginitjelile, kodwana anifuni ukuzwa. Yini enifuna ukukuzwa godu na? Nani nifuna ukuba bafundi bakhe na?”


text:
Umuntu loyo waphendula wathi: “Lokho kuyinto erarako! Abe anazi bona uvelaphi, nanyana kunjalo mina ungiphophulule!


text:
Bamphendula bathi: “Wena watlujuzwa ngesonweni usabelethwa; alo, ungalinga ukufundisa thina na?” Bamribha ngesinagogini.


text:
UJesu wezwa bonyana umuntu loyo urijiwe, nje-ke kwathi nakamfumanako wathi: “Uyakholwa eNdodaneni yoMuntu na?”


text:
UJesu wathi: “Ngize ephasinapha ukuzokugweba kobana iimphofu zibone, kuthi labo ababonakho baphophale.”


text:
Abanye abaFarisi egade banaye lapho nabamuzwa atjho lokhu, bambuza bathi:<br/>“Uthini? Utjho bona nathi siphophele na?”


text:
UJesu waphendula wathi: “Nakube beniziimphofu, beningekhe nibe nomlandu wesono; kodwana njengombana nithi niyabona, umlandu wenu uhlezi.”


text:
“Kwamambala ngiqinisile ngithi kini: Umuntu ongangeni esibayeni sezimvu ngesango, kodwana ongena ngokweqa ngenye indlela, ulisela nomdlelezeli.


text:
Umlindisango uyamvulela isango nezimvu zakhe ziyalilalela ilizwi lakhe. Ubiza izimvu zakhe ngamabizo azirholele ngaphandle.


text:
Nasele akhuphele zoke zakhe ngaphandle, ukhamba phambi kwazo, izimvu zakhe zimlandele ngombana ziyalazi ilizwi lakhe.


text:
Kodwana angekhe zamlandela ezingamaziko; kunalokho zizambalekela loyo ngombana azilazi ilizwi lotjhili.”


text:
Isela liza kwaphela kobana lizokweba, libulale belirhayile. Mina ngize bona zibe nokuphila zibe nakho kuphuphume.


text:
Oqatjhiweko akasuye umelusi omninizimvu. Uthi nakabona ipisi isiza, asukele izimvu abaleke. Yeke ipisi isahlela umhlambi iwuhlakaze.


text:
Nginazo nezinye izimvu ezingasizo zesibayesi. Nazo kufanele ngizilethe. Nazo zizalizwa ilizwi lami, kube mhlambi owodwa nomelusi oyedwa.


text:
Akakho namunye ongangimuka ipilwami. Ngiyinikela mina ngokuthanda kwami. Nginawo amandla wokuyinikela, nginawo amandla wokuyizuza godu. Umyalo lowo ngiwamukele kuBaba.”


text:
Kodwana abanye bebasithi: “Lawa akusiwo amezwi womuntu onedimoni. Idimoni lingaphophulula abaphopheleko na?”


text:
Nje-ke amaJuda ambungelela, athi: “Kuzabe bekube kunini usoloko usilibazisa na? Nakube unguKrestu, phuma eqinisweni, usitjele.”


text:
UJesu waphendula wathi: “Senginitjelile, kodwana anikholwa. Iimangaliso engizenza ebizweni lakaBaba ziyangifakazela.


text:
UJesu wathi kiwo: “Nginitjengise iimangaliso ezinengi nezikulu ezivela kuBaba. Alo, ezintwenezo ngiyiphi-ke into enifuna ukungikhandela yona na?”


text:
Bamphendula bathi: “Akusingebanga lento nayinye yalezi esenza sikukhande, kodwana kungebanga lokuhlambalaza ngombana umumuntu nje, nalapho uzenza uZimu!”


text:
UJesu waphendula wathi: “Kanti akukatlolwa emthethweni wekhenu ukuthi, ‘Ngathi, nina nibozinyana.’ na?


text:
Nakube labo ilizwi lakaZimu elafika kibo babizwa bona ‘bozimu’, nje-ke imitlolo angekhe yaba lilize.


text:
Alo, ningatjho bona loyo uBaba amhlukaniseleko wabe wamthuma ephasini uyahlambalaza ngombana ngithe, ‘ngiyiNdodana kaZimu’ na?


text:
Kodwana nangabe ngiyayenza, nanyana ningakholwa mina, okungasenani-ke kholwani izenzo, khona nizakwazi benizwisise bonyana uBaba ukimi nami ngikuye.”


text:
Yeke uJesu wabuyela emuva ngaphetjheya kweJordani, endaweni lapha uJwanisi gade abhabhadisela khona, wahlala lapho.


text:
Abanengi beza kuye bathi: “UJwanisi azange akhe enze iimangaliso, kodwana koke akutjhwileko ngomuntu lo, liqiniso.”


text:
Umuntu okuthiwa nguLazaru begade agula. Yena bekungeweBhethaniya, umuzi wekhabo lakaMariya nodadwabo uMarta.


text:
UMariya ogade agulelwa ngumnakwabo lo, ngiloyo owathela iKosi ngamakha eenyaweni bewazisula ngeenhluthu zakhe.


text:
UJesu sele akuzwile lokho, wathi: “Isiphetho sokugulokhu ayizukuba kukufa; kunalokho kuzokuletha iphazimulo kuZimu, khona iNdodana kaZimu izakudunyiswa ngakho.”


text:
Abafundi bamphendula bathi: “Mfundisi, isikhatjhana esifitjhani esidlulileko amaJuda gade afuna ukukukhanda ngamatje, alo-ke ubhincela ukubuyela emuva godu na?”


text:
UJesu wathi: “Angithi ilanga linama-awara alitjhumi nambili na? Nje-ke loyo okhamba emini, akazukukhutjwa ngombana uyawubona umkhanyo wephaseli.


text:
UJesu watjho lokhu, godu wangezelela wathi: “Umnganethu uLazaru ulele, kodwana ngizakukhamba ngiyomvusa.”


text:
Kodwana ngebanga lenu ngithabile ngombana bengingekho lapho khona nizakukholwa. Yeke asikhambeni siye kuye.”


text:
Kwathi bona uMarta ezwe bona uJesu uyeza, waphuma wayomhlangabeza, kodwana uMariya wahlala ngendlini.


text:
Waphendula wathi: “Iye, Kosi! Ngiyakholwa bona unguKrestu, iNdodana kaZimu, ebekufanele ize ephasini.”


text:
Ngemva kobana uMarta atjho lokhu, wabuyela emuva wayokubiza udadwabo uMariya ngasese wathi: “Umfundisi ufikile, uyakufuna.”


text:
AmaJuda agade angendlini noMariya amtjhiriya, amlandela lokha nakayelela ukuphuma kwakhe masinyana. Wona bekadlumbana bona uya elibeni uyokulila khona.


text:
Kwathi bona uMariya afike lapha kunoJesu khona ambone, waguqa eenyaweni zakhe wathi: “Kosi, ngathana gade ulapha umfowethu ngangakafi!”


text:
UJesu nakambona alila, namaJuda eze naye nawo alila; ihliziywakhe yakghwatheka wakhathazeka kwamambala.


text:
Kodwana amanye wawo athi: “Alo, nitjho bona owaphophulula isiphofu ubangekhe avikele umuntu lo bona angafi na?”


text:
UJesu wathi: “Susani ilitje!”<br/>UMarta, udadwabo lomufi, waphendula wathi: “Kosi, kuzakuba nephunga elimbi, selanamalanga amane abulungiwe!”


text:
Ngiyazi bona ungilalela njalo. Kodwana lokhu ngikutjho ngebanga labantu abajame lapha, khona bazakholwa bona ungithumile.”


text:
Ofileko waphuma izandla neenyawo zakhe ziphuthelwe ngamatjhila weliba netjhila elimhlophe ebusweni. UJesu wabatjela bona bamtjhaphulule bamlise akhambe.


text:
Yeke abaFarisi nabaphristi abakhulu bahlangana nebandla bathi: “Sizakwenza njani na? Qalani zoke iimangaliso umuntu lo azenzako!


text:
Nasingamlisa aragele phambili enze nje, woke umuntu uzokukholwa kuye. AmaRoma azokuza athathe indawethu le nesizwe sethu!”


text:
Nje-ke omunye wabo obizwa bona nguKhayafasi, obegade amuphristi omkhulu umnyaka lowo, wathi kibo: “Niziindlhayela kangangani!


text:
Gade angatjho lokhu ngokwakhe, kodwana njengomphristi omkhulu umnyaka lowo, bekaphorofida bona uJesu uzokufela isizwe samaJuda,


text:
Ngalokho uJesu azange abe asakhamba umathanda hlangana namaJuda. Kunalokho wazitsomula waya esifundeni esiseduze nerhalawumbeni, emzaneni okuthiwa yi-Efrayimi, lapha ahlala khona nabafundi bakhe.


text:
Kwathi lokha isikhathi somnyanya wePhasika lamaJuda nasele sitjhidele, abanengi ababuya emaphandleni bakhuphukela eJerusalema kobana bayokuhlanjululwa ngaphambi komnyanya.


text:
Bebafuna uJesu njengombana bebahlangana ngethempelini, babuzana bathi: “Nibona njani? Nitjho bona angekhe alibhada emnyanyenapha na?”


text:
Abaphristi abakhulu nabaFarisi benza isimemezelo bona loyo owaziko bona uJesu ukuphi, kufanele abike, khona bazambamba.


text:
Sekusele amalanga amathandathu ngaphambi kwePhasika, uJesu weza eBhethaniya ekhabo lakaLazaru, umuntu amvusa ekufeni.


text:
Lapho-ke bebamlungisele ukudla. UMarta gade atinazela aphakulula, uLazaru yena angomunye wabahlezi noJesu etafuleni.


text:
Yeke uMariya wathatha isithaba samafutha abizako wenaridi, wazesa iinyawo zakaJesu, wesula ngeenhluthu zakhe. Iphunga elinuka kamnandi lamafutha lazala ikumba yoke.


text:
Wakutjho lokho ingasibona uzwela abadududu, kodwana gade alisela, njengombana gade amlondisikhwama nje bephele ebe okungaphakathi.


text:
Isiqubuthu samaJuda sezwa bona uJesu useBhethaniya, yeke seza lapho. Bekungasingebanga lakhe kwaphela kodwana nokuzokubona uLazaru obegade amvuse ekufeni.


text:
Ngelanga elilandelako isiqubuthu ebesize emnyanyeni wePhasika sezwa bona uJesu usendleleni uza eJerusalema.


text:
Sathatha amahlahla womuthi wesundu saphuma sayomhlangabeza sarhuwelela, sathi:<br/>“Dumisani uZimu!<br/>Ubusisiwe ozako ebizweni lakaSomnini!<br/>Iye, ibusisiwe iKosi yakwa-Israyeli!”


text:
Abafundi bakhe azange bakuzwisise lokhu ekuthomeni; kwaba ngemva kokuphazimuliswa kwakaJesu lapha balemuka khona bona izintwezi bezitlolwe ngaye nokobana benze izintwezi kuye.


text:
Nje-ke isiqubuthu ebesinaye lokha nabiza uLazaru bona aphume ngelibeni amvusa ekufeni, saragela phambili nokusabalalisa ilizwi.


text:
Yeke abaFarisi bathi omunye komunye: “Niyabona bonyana asiyindawo na? Qalani, loke iphaseli liyamlandela!”


text:
Kwamambala ngiqinisile ngithi kini: Lokha ithoro yekoroyi iwela equlwanini ingafi, ihlala injalo. Kodwana nangabe iyafa, ihloma iinthelo ezinengi.


text:
Loyo othanda ipilwakhe, izomlahlekela; loyo ohloya ipilwakhe ephasineli, uzayilondela ukuphila okungapheliko.


text:
Nanyana ngubani oyincekwami kufuze angilandele; nalapho ngikhona nencekwami izakubakhona. UBaba uzamdumisa umuntu oyincekwami.”


text:
“Nje-ke ihliziywami itshwenyekile, alo ngingathini na? Kghani ngithi, ‘Baba, ngisindise esikhathinesi’? Awa, kungesizathwesi kobana ngize esikhathinesi.


text:
Baba, phazimulisa ibizo lakho!”<br/>Yeke kwafika ilizwi livela ezulwini lisithi: “Sengiliphazimulisile; ngisazaliphazimulisa godu.”


text:
Isiqubuthu saphendula sathi: “Sizwile emthethweni bona uKrestu uzakuphila ngokungapheliko. Alo-ke ungatjho njani bona iNdodana yoMuntu kufanele iphakanyiswe na? Kwakhona ingubani iNdondana yomuntu le na?”


text:
UJesu wathi kibo: “Umkhanyo usazakuba nani isikhatjhana nje. Yeke khambani nisesenomkhanyo, ubumnyama bungakabi ukunehlela. Umuntu okhamba ebumnyameni, akaboni lapha ayakhona.


text:
Kholwani emkhanyweni, ikani nisesenawo, khona nizakuba bantwana bomkhanyo.” UJesu selaqedile ukukhuluma, wakhamba wayozifihla.


text:
Lokho bekukuzalisa ilizwi lomphorofidi u-Isaya nakasithi:<br/>“Somnini, ngubani owakholwa ngesikuzwileko na?<br/>Ingalo kaSomnini yembulelwe bani na?”


text:
“Yenza iinhliziyo zabantwaba ziyathe,<br/>neendlebe zabo zibe buthuntu,<br/>uphophaze namehlwabo,<br/>ukuze bangaboni ngawo,<br/>bezwe ngeendlebe zabo,<br/>balemuke ngeenhliziyo zabo,<br/>bebaphenduke bese bayaphiliswa.”


text:
Nanyana kunjalo abanengi ngitjho neemphathimandla zakholwa kuJesu. Kodwana ngebanga labaFarisi azange bakhulume ngaye pha ngombana bebesaba bonyana bebangaqotjhwa ngesinagogini;


text:
Nje-ke uJesu wamemeza wathi: “Loyo okholwa kimi, akakholwa kimi kwaphela, kodwana ukholwa nakiloyo ongithumileko.


text:
Umuntu ozwa amezwami angawalondi, angimgwebi mina ngombana angikazeli ukugweba iphaseli, kodwana ukulisindisa.


text:
Kukhona umgwebi waloyo ongininako ongamukeli amezwami. Lona ilizweli engilikhulumileko lizamgweba ngomhla wokuphela!


text:
Angikakhulumi okungekwami, kodwana uBaba ongithumileko nguye ongiyale bona ngikhulume ini nokuthi ngikhulume njani.


text:
Ngiyazi bona umyalwakhe urholela epilweni engapheliko. Yeke nanyana yini engikutjhoko, ngilokho uBaba angitjele bona ngikutjho.”


text:
Bekungaphambi komnyanya wePhasika, uJesu asazi bona isikhathi sakhe sesifikile sokutjhiya iphaseli aye kuYise. Bekabathandile ekungebakhe abasephasinapha, wabathanda bekwaba sekupheleni.


text:
UJesu nabafundi bakhe gade basesilalelweni, uSathana besele afake ehliziyweni kaJudasi indodana kaSimoni Iskariyodi bona akhaphele uJesu.


text:
UJesu bekazi bonyana uYise ubeke zoke izinto emandlenakhe; bekasazi nokobana ubuya kuZimu begodu ubuyela kuZimu.


text:
Wathela amanzi ngesitjeni wathoma ukuhlamba iinyawo zabafundi bakhe, wazomisa ngethawula egade isedinini lakhe.


text:
UPitrosi wathi: “Angekhe walinga nanini uhlambe iinyawo zami!”<br/>UJesu wamphendula wathi: “Nangingekhe ngahlamba iinyawo zakho, khona awunabudlelwano nami.”


text:
USimoni Pitrosi waphendula wathi: “Kosi, yeke ungahlambi iinyawo zami kwaphela, kodwana izandla nehlokwami!”


text:
UJesu wathi: “Okhe wahlamba umzimba, uhlanzekile umzimba woke, yeke akusafuneki bona ahlambe ngaphandle kweenyawo zakhe kwaphela. Nje-ke nina nihlanzekile kodwana ingasi noke.”


text:
Ngemva kobana ahlambe iinyawo zabo, wembatha isambatho sakhe wabuyela endawenakhe etafuleni, wababuza wathi: “Niyalemuka engikwenzileko kini na?


text:
Njengombana mina Kosi noMfundisenu, ngihlambe iinyawo zenu, nani kufuze nihlambe iinyawo zomunye nomunye.


text:
Kwamambala ngiqinisile ngithi kini: Ayikho inceku ekulu kunekosayo, akakho nomzenda omkhulu kunaloyo omthumileko.


text:
“Angikhulumi ngani noke; ngiyabazi labo engibakhethileko. Kodwana kufanele kuzaliseke imitlolo ethi,<br/>“ ‘Iye, loyo onghwatha nami<br/>ungiphendukele waba mkhapheli.’


text:
Kwamambala ngiqinisile ngithi kini: Owamukela engimthumileko wamukela mina; owamukela mina wamukela loyo ongithumileko.”


text:
Emva kobana atjho lokhu, uJesu watshwenyeka khulu emmoyeni wathi: “Kwamambala ngiqinisile ngithi kini: Omunye wenu uzongikhaphela emanabeni.”


text:
UJesu waphendula wathi: “Ngiloyo engizamnikela igedzwana lesikwa ngemva kobana ngilitjhebe ngesitjeni.” Yeke watjheba igedzwana lesikwa, walinikela uJudasi umsa kaSimoni Iskariyodi.


text:
Msinyana emva kobana uJudasi athathe isikwa, uSathana wangena kuye. UJesu wathi kuye: “Kwenze msinyana ofuna ukukwenza.”


text:
Njengombana uJudasi gade amlondisikhwama semali, abanye abafundi badlumbana bona uJesu bekamtjela bona akayokuthenga abakufunela umnyanya, namkha abele abadududu.


text:
Kwathi bona akhambe, uJesu wathi: “Kwanjesi-ke iNdodana yoMuntu iphazimulisiwe noZimu uphazimulisiwe ngayo.


text:
Nangabe uZimu uphazimulisiwe kiyo, khona uZimu uzakuphazimulisa iNdodana kuye, begodu lokho uzakwenza msinyana.


text:
Bantwabami, ngizokuba nani isikhatjhana esincani kwaphela. Nizangifuna, njengombana ngatjho kumaJuda bona lapho ngiya khona angeze eza wona, ngitjho njalo nakini.


text:
“Nginipha umyalo omutjha ngithi: Thandanani. Njengombana nginithandile, nje-ke nani nifanele ukuthandana.


text:
USimoni Pitrosi wambuza wathi: “Kosi, kanti uya kuphi?”<br/>UJesu wamphendula wathi: “Angekhe wangilandela lapha ngiyako khona nje, kodwana uzangilandela kamva.”


text:
UPitrosi wambuza godu wathi: “Kosi, kungani ngingeze ngakulandela khona nje na? Sengikubhincele ukudela ukuphila kwami ngebanga lakho.”


text:
UJesu waphendula wathi: “Kungabe uqinisile bona sewubhincele ukudela ukuphila kwakho ngebanga lami na? Kwamambala ngiqinisile ngithi kuwe: Umkukurumbu ungakalili, uzabe sele ungiphike kathathu.”


text:
Kukhona iinkumba ezinengi ekhaya lakaBaba, nakube bekungasi njalo, ngabe nginitjelile. Nje-ke ngiyakhamba ngiyonilungisela indawo.


text:
UJesu wamphendula wathi: “Mina ngiyindlela, iqiniso nokuphila; akakho noyedwa ozakuya kuBaba ngaphandle kwami.


text:
UJesu waphendula wathi: “Isikhathi eside benginani Flebhe, utjho bona awungazi na? Loyo ongibonileko, ubone uBaba. Utjho njani bona, ‘Sikhombisa uBaba’ na?


text:
Awukholwa bona ngikuBaba noBaba ukimi na? Amezwi engiwakhuluma kini akusiwo engizikhulumela wona ngokwami. Kodwana nguBaba ohlezi kimi owenza umsebenzakhe.


text:
Ngikholwani nangithi ngikuBaba noBaba ukimi. Nakungasinjalo, kholwani imisebenzi engiyenzako ngokwayo.


text:
Kwamambala ngiqinisile ngithi kini: Loyo okholwa kimi, uzakwenza lokho engikwenzako. Iye, uzakwenza ngitjho izinto ezikulu kunalezi ngombana ngiya kuBaba.


text:
ngitjho uMoya weqiniso, iphasi engekhe lamamukela ngombana lingamboni befuthi lingamazi. Kodwana nina niyamazi ngombana uhlala nani begodu ukini.


text:
Kungakabi sikhathi eside, iphasi angekhe lisangibona, kodwana nina nizangibona ngombana mina ngiyaphila nani niyokuphila.


text:
“Loyo owamukela imiyalwami ayenze, ngongithandako-ke loyo. Ongithandako uzakuthandwa nguBaba, nami ngizamthanda bengizibonakalise kuye.”


text:
UJudasi, (ingasi uJudasi Iskariyodi), wathi: “Kosi, kubayini unqophe ukuzibonakalisa kithi ingasi ephasini na?”


text:
UJesu wamphendula wathi: “Loyo ongithandako uzakuhlonipha ifundiswami. UBaba uzamthanda, begodu sizakuza kuye sihlale naye.


text:
Ongangithandiko akahloniphi ifundiswami. Ilizwi enilizwilekweli akusilo lami, kodwana ngelakaBaba ongithumileko.


text:
UMsizi, uMoya oCwengileko, uBaba azamthumela ngebizo lami, uzanifundisa yoke into anikhumbuze koke enginitjele khona.


text:
“Ukuthula ngikutjhiya nani. Ukuthula kwami ngininikela khona. Angininikeli khona njengombana iphasi lisenza. Ningavumeli iinhliziyo zenu zitshwenyeke begodu ningesabi.


text:
Ningizwile ngisithi kini, ‘Ngiyakhamba kodwana ngizakubuya kini.’ Ngathana beningithanda, benizokuthaba bona ngiya kuBaba ngombana uBaba mkhulu kunami.


text:
Angisakwazi ukukhuluma nani isikhathi eside ngombana umbusi wephaseli selasiza. Akanawo amandla kimi.


text:
Kodwana iphasi lifanele ukwazi bona ngiyamthanda uBaba nokobana ngenza poro njengombana uBaba angiyalile.<br/>“Sikimani, sikhambeni lapha.”


text:
Ususa kimi yoke ipande engatheliko, kuthi leyo naleyo ipande ethelako ayihlunge khona izakuthela khulu.


text:
Hlalani kimi, nami ngizakuhlala kini. Njengombana ipande angekhe yathela ngokwayo kwaphela nayihlezi esidiribeni sayo. Kunjalo-ke nani angekhe nathela naningakahlali kimi.


text:
“Mina ngisidiribe, nina niziimpande. Ohlala kimi, nami ngihlala kuye, loyo-ke uzakuthela khulu ngombana ngaphandle kwami angekhe nenze ilitho.


text:
Loyo ongahlali kimi uzakulahlwa njengepande, ome; iimpande ezinjalo ziyabuthelelwa ziphoswe ngemlilweni, zitjhiswe.


text:
Nanilonda imiyalwami, nizakuhlala ethandweni lami njengombana nami ngilonde imiyalo kaBaba ngahlala ethandweni lakhe.


text:
Anginibizi godu bona niziinceku ngombana inceku ayazi bona ikosayo yenzani. Nina nginibiza bona nibangani ngombana nginazise koke engikuzwe kuBaba.


text:
Azange ningikhethe nina, kodwana mina ngikhethe nina. Nganikhetha bona niyokuthela iinthelo nokobana iinthelwezo zihlale ukuze nanyana yini eniyibawa ngebizo lami uBaba aninikele yona.


text:
Nangabe beningebephasi, iphasi belizanithanda njengabalo. Kodwana nginikhethe kilo iphasi, anisingebalo; ngikho iphaseli linihloyile nje.


text:
Khumbulani ilizwi engilikhulume kini nangithi, ‘Ayikho inceku ekulu kunekosayo.’ Nakube mina bangizumile, nani bazonizuma. Nangabe balonde ilizwi lami nelenu bazalilonda.


text:
Kodwana bazakwenza zoke izintwezi kini ngombana ningebami nangebanga lokobana bangakhange bamazi ongithumileko.


text:
Ngathana azange ngize ngikhulume nabo, ngabe banganaso isono; kodwana manje abasenayo incancabe ngesono sabo.


text:
Ingathana azange ngenze hlangana nabo iimangaliso ezingazange zenziwe mumuntu omunye, bebangekhe babe nomlandu wesono. Kodwana gadesi sebabonile engikwenzileko, bangihloyile mina noBaba.


text:
“Lokha nasele afikile uMsizi, engizamthumela abuya kuBaba, uMoya weqiniso ovela kuBaba, uzokufakaza ngami.


text:
Nizakuqotjhwa ngemasinagogini, kodwana kuzakufika isikhathi lapha nanyana ngubani onibulalako azakudlumbana bona usebenzela uZimu.


text:
Kodwana ngikhulume lokhu kini ukuze kuthi isikhathi sabo nasifikako, nikhumbule bona nganitjela izintwezi.<br/>“Azange nginitjele lokhu ekuthomeni ngombana gade nginani.


text:
Kodwana nginitjela iqiniso nangithi kunilungele bonyana ngikhambe; nangingakhambiko, uMsizi angekhe eza kini. Kodwana nangikhambako, ngizamthumela kini.


text:
Kodwana kuzakuthi lokha uMoya weqiniso nasele afikile, uzanidosela kilo loke iqiniso ngombana akakazokukhuluma okungekwakhe, kodwana uzakukhuluma lokho akuzwako, anibikele nangalokho okuzako.


text:
Abanye babafundi bakhe babuzana bathi: “Utjho ukuthini nakathi, ‘Kuzakuba sikhatjhana ningangiboni; kuthi isikhatjhana ningibone godu’ nokuthi, ‘Ngombana ngiya kuBaba’ na?”


text:
Ngalokho bebabuza basithi: “Kutjho ukuthini ukuthi isikhatjhana na? Asazi thina bona ukhuluma ngani!”


text:
UJesu bekasazi bona bafuna ukumbuza, yeke wathi kibo: “Nibuzana bona ngitjho ukuthini nangithi, ‘Kuzakuba sikhatjhana ningangiboni; kuthi isikhatjhana ningibone godu?’


text:
Kwamambala ngiqinisile ngithi kini: Nizakulila nibibitheke, kodwana iphasi lizakuthaba. Nina nizakuba lisizi kodwana isizi lenu lizakuphenduka ukuthaba.


text:
Umfazi nasele atjhidele ukubeletha, uzwa iinhlungu ngombana isikhathi sakhe vane sesifikile; kodwana umntwana nasele abelethiwe akasakhumbuli ubuhlungu ngombana sekubelethwe umntwana ephasini.


text:
Kunjalo-ke nangani: Kwanjesi nilisizi, kodwana ngizakubuye nginibone godu, ihliziywenu ithabe; nethabelo angekhe lathathwa mumuntu kini.


text:
“Mhlokho angekhe nabawa ilitho kimi. Kwamambala ngiqinisile ngithi kini: UBaba uzanipha nanyana yini enizayibawa ngebizo lami.


text:
“Ngikhulume kini ngemifanekiso. Siyeza isikhathi lapha ngingasazukukhuluma ngemifanekiso, kodwana ngizakukhuluma ngoBaba kukhanye.


text:
Siyazi kwanjesi bonyana wazi koke, awufuni omunye ongakubuza imibuzo. Lokhu kusenza sikholwe bona uvela kuZimu.”


text:
Isikhathi siyeza, sebesilapha, lapha noke nje nizakurhatjheka khona, omunye nomunye aye kwakhe mina ngisale ngingedwa. Nokho angisingedwa ngombana uBaba unami.


text:
Nginitjele izintwezi, khona nizakuba nokuthula kimi. Ephasinapha nizakuhlupheka, kodwana yibani nesibindi iphasi ngilahlulile!”


text:
Kuthe bona uJesu aqede ukukhuluma lokhu, waqala phezulu ezulwini wathi: “Baba, isikhathi sesifikile; phazimulisa iNdodanakho khona iNdodana izakukuphazimulisa.


text:
Uyinikele amandla phezu kwawo woke umuntu, khona izakunikela ukuphila okungapheliko kibo boke obaphe yona.


text:
Ukuphila okungapheliko ngilokho bona bazi wena wedwa Zimu weqiniso nokwazi uJesu Krestu, omthumileko.


text:
Kwanjesi Baba, ngiphazimulise phambi kwakho ngephazimulo egade nginayo kuwe iphasi lingakabi ukubakhona.


text:
“Ngilazisile ibizo lakho kilabo ongiphe bona ephasini. Bebavele bangebakho wangipha bona; begodu balilondile ilizwi lakho.


text:
Ngibaphe umlayezo onginikele wona, bawamukela. Bayazi ngeqiniso bonyana ngivela kuwe, begodu bayakholwa bona ungithumile.


text:
Kwanjesi angisesekho ephasini, kodwana bona basesephasini mina sengiza kuwe. Ngalokho Baba oCwengileko, balonde ebizweni lakho, iye, ibizo owangipha lona, khona bazakuba munye njengami nawe.


text:
Lokha nangisesenabo ngibavikele bengabalonda ngebizo lakho owangipha lona. Akakho noyedwa wabo owalahlekako ngaphandle kwaloyo ebekufanele bona alahleke, khona kuzakuzaliseka imitlolo.


text:
“Kwanjesi sengisiza kuwe, kodwana ngikhuluma lokhu ngisesephasinapha khona bazakuba nethabo lami elipheleleko ngaphakathi kwabo.


text:
Ngibanikele ilizwi lakho, iphasi labahloya ngombana abasese ngebephasi njengombana nami ngingasi ngewephasi.


text:
“Angithandazeli bona kwaphela, kodwana ngithandazela nalabo abazakukholwa kimi ngebanga lomlayezwabo,


text:
kobana boke njalo babe munye njengombana nawe Baba ukimi nami ngikuwe. Kwanga nabo bangaba kithi khona iphasi lizakukholwa bona ungithumile.


text:
Mina ngikibo, wena ukimi. Nje-ke bazakuba munye ngokupheleleko ukuze iphasi lazi bona ungithumile begodu ubathandile njengombana ungithandile mina.


text:
“Baba, bengithanda bonyana labo ongiphe bona babe nami lapha ngikhona, khona bazakubona iphazimulwami. Iye, iphazimulo ongiphe yona ngombana wangithanda iphasi lingakabi ukubakhona.


text:
Baba olungileko, iphasi akhange likwazi kodwana mina ngikwazile begodu laba bayazi bona ungithumile.


text:
Ibizo lakho ngilazisile kibo, ngizasolo ngiraga ngokwenza njalo ukuze ithando onalo kimi libe nakibo nokobana nami ngibe kibo.”


text:
Ngemva kobana uJesu selathandazile, wakhamba nabafundi bakhe wayamela ngaphetjheya komlanjana iKedroni endaweni lapha bekunesimu khona. Yena nabafundi bakhe bangena kiyo.


text:
UJudasi owamkhaphelako gade ayazi indawo leyo ngombana kanengi uJesu gade ahlanganela lapho nabafundi bakhe.


text:
Yeke uJudasi weza esimini, akhamba namabutho wamajoni nezinye zeenkhulu zabaphristi abakhulu nabaFarisi. Bebahlomile baphethe iinhlothi ezivutako, iimbani neenkhali.


text:
Bamphendula bathi: “UJesu weNazaretha.”<br/>UJesu wathi kibo: “Nginguye.”<br/>UJudasi owamkhaphelako gade ajame nabo lapho.


text:
UJesu wabaphendula wathi: “Senginitjelile bona nginguye, yeke nangabe nifuna mina, abanye laba abakhambe-ke.”


text:
Lokhu bekukuzaliseka kwelizwi alitjhwileko lokuthi: “Angikalahlekelwa nangoyedwa kilabo ongiphe bona.”


text:
USimoni Pitrosi ogade anesabula, wayirhwatjhula wasusa indlebe yangesigomeni yekhoboka lomphristi omkhulu. Ibizo lekhobokelo bekunguMalirhusi.


text:
Yeke uJesu wathi kuPitrosi: “Buyisela isabulakho endawenayo! Kanti angizuyisela ikapho engiyinikelwe nguBaba na?”


text:
USimoni Pitrosi nomunye umfundi bebalandela uJesu. Ngebanga lokobana umfundi loyo gade aziwa mphristi omkhulu, wangena noJesu ngesirhodlweni somphristi omkhulu,


text:
uPitrosi yena wasala ngaphandle esangweni. Umfundi obegade asaziwa mphristi omkhulu loyo wabuyela ngaphandle, wakhuluma nomntazana omlindi esangweni, wangenisa uPitrosi.


text:
Umntazana omlindisango loyo wathi kuPitrosi: “Angithi nawe ungomunye wabafundi bomuntu loya na?”<br/>UPitrosi wamphendula wathi: “Angisinguye.”


text:
Gade kumakhaza, yeke iinceku neenkhulu gade ziphembe umlilo ziwuragelele, zisotha. UPitrosi naye bekajame nabo, azothisa.


text:
UJesu waphendula wathi: “Ephasini bephele ngikhulume emtarini. Ngafundisa ngemasinagogini nangethempelini, lapha woke amaJuda ahlanganela khona. Azange khengitjho ilitho ngasese.


text:
Kuthe bona uJesu atjho lokhu, omunye weenkhulu wamwahla ngepama bewathi kuye: “Leyo yindlela yokuphendula umphristi omkhulu na?”


text:
UJesu waphendula wathi: “Nangabe kukhona okumbi engikukhulumileko, veza ubufakazi balokho. Kodwana nangabe ngikhulume iqiniso, alo, ungibethelani na?”


text:
Kuthe uPitrosi asajame azothisa njalo, bambuza bathi: “Awusingomunye wabafundi bomuntu loya na?”<br/>Yena walandula wathi: “Awa, angisinguye.”


text:
Omunye weenceku zomphristi omkhulu, obekasihlobo somuntu uPitrosi amsusa indlebe, wambuza wathi: “Azange khengikubone unaye esimini na?”


text:
Nje-ke bakhupha uJesu kuKhayafasi bamusa esigodlweni sombusi wamaRoma. Bekusekuseni ngondi, kodwana bona akhange bangene esigodlwenapho ngombana bebafuna ukuhlala bahlanzekile, khona bazakukghona ukugoma iPhasika.


text:
UPilatu wathi kibo: “Yeke nina ngokwenu mthatheni niyomgweba ngokomthetho wenu.”<br/>AmaJuda aphendula athi: “Asikavunyelwa ukubulala umuntu.”


text:
UPilatu waphendula wathi: “Udlumbana bona ngiliJuda na? Angitjho babantu bekhenu nabaphristi abakhulu abakuthumele kimi. Wenzeni na?”


text:
UJesu wathi: “Umbuswami awusiwo wephaseli; nangabe bewunjalo, iinceku zami gade zizokulwa zivimbele bona ngingabanjwa maJuda. Kodwana umbuswami akusiwo walapha.”


text:
UPilatu wambuza wathi: “Alo-ke uyikosi na?”<br/>UJesu waphendula wathi: “Utjho khona, ngiyikosi, kuhlekuhle ngabelethelwa lokho begodu kungalokho ngeza ephasinapha ukuze ngifakaze iqiniso. Ngabelethwa, ngeza ephasinapha ukuzokukhuluma ngeqiniso. Boke abaseqinisweni bayalilalela ilizwi lami.”


text:
UPilatu wambuza wathi: “Alo-ke liyini iqiniso na?”<br/>Ngalokho uPilatu waphuma wabuyela kumaJuda wafese wathi: “Angisifumani isizathu sokumthwesa umlandu.


text:
Kodwana ngesiko eninalo, phele njalo nginithukululele isibotjhwa ngesikhathi sePhasika. Nifuna bona nginithukululele ikosi yamaJuda na?”


text:
Bamphendula ngetjhada elikhulu bathi: “Awa, ingasiyena! Sifuna uBharabhasi!” UBharabhasi bekasigebengu.


text:
UPilatu waphuma godu waya emaJudeni wathi: “Qalani, ngimkhuphela kini kobana nazi bonyana angisifumani isizathu sokumbeka umlandu.”


text:
Yeke uJesu waphuma, athwele isihlohlo sameva embethe nephuraphura ebubende. UPilatu wathi kibo: “Nangu-ke umuntu loyo!”


text:
Kwathi bona abaphristi abakhulu neenkhulu bambone, barhuwelela bathi: “Mbethele! Mbethele!”<br/>UPilatu wathi kibo: “Mthatheni nina nimbethele ngombana mina angifumani umlandu kuye.”


text:
AmaJuda amphendula athi: “Sinomthetho thina, nje-ke ngokuya ngomthetho lowo, kufanele afe ngombana uthe uyiNdodana kaZimu.”


text:
Wabuyela godu ngesigodlweni, wabuza uJesu wathi: “Ubuyaphi na?”<br/>Kodwana uJesu akhange amphendule.


text:
UPilatu wathi kuye: “Awufuni ukukhuluma nami na? Awazi bona nginamandla wokukuthukulula newokukubethela na?”


text:
UJesu waphendula wathi: “Bewungekhe waba namandla kimi nangabe bewungakawaphiwa avela phezulu. Yeke loyo onginikele kuwe unomlandu wesono esikhulu.”


text:
Ukusukela lapha, uPilatu walinga ukufumana indlela yokuthukulula uJesu, kodwana amaJuda arhuwelela athi: “Nawungamthukulula, kungatjho bona awusimngani wombusi omkhulu! Loyo ozitjhaya sakosi, urarana nombusi omkhulu!”


text:
Kuthe lokha uPilatu nakezwa amezwi la, wakhuphela uJesu ngaphandle, wahlala esihlalweni somgwebi endaweni okuthiwa yiGabatha ngesiHebheru.


text:
Barhuwelela bathi: “Msuse! Msuse! Mbethele esiphambanweni!”<br/>UPilatu wababuza wathi: “Nifuna bona ngibethele ikosenu na?”<br/>Abaphristi baphendula bathi: “Asinayo ikosi ngaphandle kombusi omkhulu!”


text:
Waphuma azitjathele isiphambano sakhe, waya endaweni ekuthiwa yiKhakhayi, (ebizwa ngesiHebheru bona yiGolgotha.)


text:
Lapho-ke bambethela khona anamadoda amanye amabili, enye ngesigomeni enye ngesinceleni, aphahla uJesu.


text:
UPilatu bekatlole isaziso, wasiphanyeka esiphambanweni. Sifundeka bunje: “UJesu weNazaretha, ikosi yamaJuda.”


text:
AmaJuda amanengi asifunda isazisweso ngombana indawo lapha uJesu abethelwa khona beyingasikude nedorobho. Isaziso besitlolwe ngesiHebheru, ngesiLathini nangesiGirigi.


text:
Abaphristi abakhulu bathi kuPilatu: “Ungatloli uthi, ‘Ikosi yamaJuda,’ kodwana uthi, ‘Uthe uyikosi yamaJuda.’ ”


text:
Sele amajoni abethele uJesu, athatha izambatho zakhe azahlukanisa izabelo ezine, omunye nomunye waba nesabelo kwasala iphuraphura. Iphuraphura leyo beyinganamthungo kodwana beyelukiwe kusuka ehla ukuya enzasi.


text:
Amajoni athi kelinye nelinye: “Asingayidabuli, kodwana asiyenzeleni ifumbe sibone bona ngubani ezakuba ngeyakhe.” Lokhu kwenzeka khona kuzazaliseka imitlolo ethi:<br/>“Babelana iimpahla zami zokwembatha,<br/>benzelana ifumbe ngesambatho sami.” Lokhu ngilokho amabutho akwenzileko.


text:
Hlanu kwesiphambano sakaJesu bekujame unina nodadwabo lakanina, uMariya umkaKlopasi noMariya Magdalina.


text:
Kwathi lokha uJesu nakabona unina nomfundi egade amthanda ajame hlanu komma loyo, wathi kunina: “Mma, naso indodanakho!”


text:
Emva kwalokhu uJesu sele asazi bona koke sekuphethekile, nokobana kuzakuzaliseka umtlolo, wathi: “Ngomile.”


text:
Bekukhona isitja lapho sizele isibharha, nje-ke batjheba umtjhofotjhofana ngakiso, bawuhlomela elithini lehisophi, balisa emlonyenakhe.


text:
Bekulilanga lokulungiselela begodu nelanga elilandelako bekuzokuba liSabatha elikhethekileko. Nje-ke ngebanga lokobana amaJuda bekangafuni bona iindumbu ziliselelwe esiphambanweni ngeSabatha, abawa uPilatu bona abavumele bephule imilenze yamadoda abethelweko, behlise neendumbu zabo.


text:
Loyo owabona lokhu kusenzeka ufakazile, nobufakazi bakhe buliqiniso, begodu uyazi bona ufakaza iqiniso.


text:
Ngemva kwalokho, uJosefa we-Arimathiya, ogade amlandeli kaJesu ngasese ngombana esaba amaJuda, wabawa isidumbu sakaJesu kuPilatu. UPilatu wamvumela, yeke uJosefa wakhamba wayokususa isidumbu.


text:
Bekaphekelelwa nguNikhodemusi, umuntu owakhe weza azokubona uJesu ebusuku. UNikhodemusi lo, gade eze aphethe amakhilogramu amatjhumi amathathu weenthako zamakha wemire nomarobazibukhali.


text:
Amadoda amabili la awuthatha umzimba kaJesu awuphuthela ngetjhila lelineni awuzesa ngamakha njengendlela yesiko lamaJuda lokungcwaba.


text:
Endaweni lapho uJesu bekabethelwe khona esiphambanweni bekukhona isimu; ngesiminapho bekukhona ithuna elitjha elingazange khelibulungele.


text:
Njengombana bekulilanga lokuzilungiselela kwamaJuda mayelana neSabatha, nethuna liseduze, bathuna umzimba kaJesu lapho.


text:
Ekuseni ngelanga lokuthoma leveke, kusesenzima ngondi, uMariya Magdalina waya ethuneni, wafumana ilitje ebelivale umnyango wethuna ligediwe.


text:
Nje-ke wagijimela kuSimoni Pitrosi nemfundini ogade athandwa nguJesu, wafese wathi: “IKosi bayithethe ngethuneni, asazi bona bayibekephi!”


text:
Nje-ke uSimoni Pitrosi obegade amlandela ngemuva wafika walunga poro ngethuneni. Wabona itjhila lelineni ebebamphuthele ngalo lilele lapho,


text:
qala wabona iingilozi ezimbili lapho zembethe okumhlophe, zihlezi lapho bekunomzimba kaJesu, enye ngehlokweni enye ngeenyaweni.


text:
Zambuza zathi: “Mma, ulilelani na?”<br/>Waphendula wathi: “Bathethe iKosami, nje-ke angazi bona bayibekephi!”


text:
UJesu wambuza wathi: “Mma, ulilelani na? Ngubani omfunako na?”<br/>Wadlumbana bona mlimisimu, wathi kuye: “Nangabe umthethe, Mnimzana, ngitjela lapha umuse khona ngizakuya ngiyomthatha.”


text:
UJesu wathi kuye: “Mariya!”<br/>UMariya watjhidela kuye warhuwelela ngesiHebheru wathi: “Rabuni!” (okutjho bona “mfundisi”).


text:
UJesu wathi: “Ungangibambi ngombana angikayi kuBaba. Kodwana khamba uye kubazalwana bami ubatjele uthi, ‘Ngibuyela kuBaba onguYihlo wenu noZimami onguZimenu.’ ”


text:
Yeke uMariya Magdalina wakhamba wayokutjela abafundi wathi: “Ngiyibonile iKosi!” Watjho nokobana itheni kuye.


text:
Kusihlwa ngelanga lokuthoma leveke, abafundi bandawonye neminyango ivaliwe ngokwesaba amaJuda, uJesu wafika wazokujama hlangana nabo, wathi: “Ukuthula akube nani!”


text:
Ngemva kobana atjho lokho, wabatjengisa izandla nehlangothi lakhe. Abafundi bathaba kwamambala lokha nababona iKosi.


text:
Godu uJesu wathi kibo: “Ukuthula akube nani! Njengombana uBaba angithumile mina, nami ngiyanithuma nina.”


text:
Nje-ke uTomasi, obizwa bona nguDidimosi nongomunye wabafundi abalitjhumi nambili, bekangekho ebafundini lokha uJesu nafikako.


text:
Yeke abafundi abanye bamtjela bathi: “Siyibonile iKosi!”<br/>Kodwana uTomasi wathi kibo: “Ngaphandle kobana ngibone amanceba weempikiri ezandleni zayo, ngifake umunwami lapha bekuneempikiri khona, nesandla sami ehlangothini layo, angeze ngakholwa.”


text:
Ngemva kweveke abafundi bebahlangane ngendlini godu, noTomasi anabo. Nanyana iminyango beyihluthulelwe, uJesu weza wajama hlangana nabo wathi: “Ukuthula akube nani!”


text:
Yeke wathi kuTomasi: “Faka umunwakho lapha, qala izandla zami. Yelula isandla sakho usifake ehlangothini lami. Lisa ukuzaza, ukholwe.”


text:
UJesu wathi kuye: “Ukholwa ngombana ungibona na? Babusisiwe labo abathi bangakaboni nokho bakholwe.”


text:
Kodwana lokhu kutloliwe khona nizakukholwa bona uJesu unguKrestu, iNdodana kaZimu, nokuthi ngokukholwa kuye nibe nokuphila.


text:
Ngemva kwalokho, uJesu wazibonakalisa godu ebafundini bakhe elwandle leThibheriyasi. Wazibonakalisa ngendlela le:


text:
USimoni Pitrosi, uTomasi obizwa bona nguDidumosi noNathaniyeli ovela eKana eseGalile, amadodana kaZebediya nabanye abafundi bebandawonye.


text:
USimoni Pitrosi wathi kibo: “Ngisayokuthiya iinhlambi.”<br/>Baphendula bathi: “Sizokukhamba nawe.” Nje-ke bakhamba ngomkhumbi, kodwana ubusukobo akhange babambe ilitho.


text:
Wathi kibo: “Phoselani inede yenu ngesigomeni somkhumbi nizakubamba.” Yeke bayiphosela, babhalelwa kuyidosa ngebanga lobunengi beenhlambi.


text:
Nje-ke umfundi ogade athandwa nguJesu wathi kuPitrosi: “YiKosi!” Kwathi uPitrosi bona ezwe bonyana yiKosi, wambatha isambatho sakhe ngombana gade selahlubule, weqela ngemanzini.


text:
Abanye abafundi beza ngomkhumbi, badosa inede ezele iinhlambi ngombana bebangasikude neligu, bekungaba mamitha amatjhumi alithoba.


text:
USimoni Pitrosi wakhwela wadosela inede eligwini izele iinhlambi ezikulu ebegade zilikhulu namatjhumi amahlanu nantathu sezizoke; ngitjho nanyana gade zizinengi kangako, inede azange irathuke.


text:
UJesu wathi kibo: “Yizani nizokugoma.” Akakho noyedwa wabafundi owakhe walokotha ukumbuza bona: “Ungubani na?” Gade basazi bona yiKosi.


text:
Lokhu-ke gade sele ingekwesithathu uJesu azibonakalisa ebafundini bakhe ngemva kobana selavukile kabafileko.


text:
Ngemva kobana sebadlile, uJesu wathi kuSimoni Pitrosi: “Simoni msa kaJwanisi, mbala ungithanda ukudlula laba na?”<br/>Yena wathi: “Iye, Kosi, uyazi bona ngiyakuthanda.”<br/>UJesu wathi kuye: “Yondla iimvana zami.”


text:
Godu uJesu wathi kuye: “Simoni msa kaJwanisi, mbala uyangithanda na?”<br/>Waphendula wathi: “Iye, Kosi, uyazi bona ngiyakuthanda.”<br/>UJesu wathi kuye: “Lusa izimvu zami.”


text:
Kwesithathu wathi kuye: “Simoni msa kaJwanisi, uyangithanda na?”<br/>UPitrosi wadabuka ngombana uJesu wambuza kwesithathu asithi: “Uyangithanda na?” Yeke wathi kuJesu: “Kosi, wazi koke; uyazi bona ngiyakuthanda!”<br/>UJesu wathi kuye: “Yondla izimvu zami.


text:
Kwamambala ngiqinisile ngithi kuwe: Nawusemutjha bephele ubhince uye nanyana kukuphi lapha uthanda khona. Kodwana nasele uluphele, uzakuthabulula izandla zakho omunye akwembese akuse lapha ungafuni ukuya khona.”


text:
Ngokutjho lokhu, uJesu bekatjengisa indlela uPitrosi azakufa ngayo alethe iphazimulo kuZimu. Yeke uJesu wathi kuye: “Ngilandela!”


text:
UPitrosi watjhuguluka wabona umfundi ogade athandwa nguJesu abalandela. Lo ngiloyo ebekazigudle ngoJesu ngephasika nowabuza wathi: “Kosi, ngubani ozokuthengisa na?”


text:
UJesu wamphendula wathi: “Nangifuna bona aphile kufikela mhlana ngibuyako, kukutshwenya ngani lokho na? Wena ngilandela!”


text:
Yeke iindaba zarhatjheka hlangana nabalandeli bakaJesu bona umfundi lo angekhe afa. Kodwana uJesu akhange atjho bona akazukufa, kwaphela wathi: “Nangifuna bona aphile kufikela mhlana ngibuyako, kukutshwenya ngani lokho?”


text:
Nguye umfundi lo owafakaza ngezintwezi, bewazitlola phasi; begodu siyazi bona ubufakazi bakhe buliqiniso.


text:
Zinengi ezinye izinto uJesu azenzako. Ngathana bezitlolwe ngazinye, ngitjho nephasi loke belingekhe lakghona ukulonda iincwadi ebezingatlolwa.


text:
Wazibonakalisa kibo aphilile ngemva kokuhlupheka kwakhe, wabakhombisa ngeendlela ezinengi eziliqiniso bona uyaphila. Wabonakala kibo esikhathini esimalanga amatjhumi amane, akhuluma ngombuso kaZimu.


text:
Ngesikhathi asahlanganyele nabo asidla, wabayala wathi: “Ningasuki eJerusalema, kodwana lindelani isipho uBaba anithembisa sona, okutjho leso enezwa ngikhuluma ngaso


text:
ngombana uJwanisi wabhabhadisa ngamanzi, kodwana nina nizokubhajadiswa ngoMoya oCwengileko emalangeni ambalwa ezako.”


text:
Labo ebebahlangene ndawonye, bambuza bathi: “Kosi, ingabe esikhathinesi sewuzowubuyisela umbuso ku-Israyeli na?”


text:
Yena wabaphendula wathi: “Akusikho kwenu ukwazi iinkhathi namkha amalanga uBaba awabeke ngentando yakhe.


text:
Kodwana nizakwamukela amandla lokha uMoya oCwengileko nasele ehlele phezu kwenu. Nizakuba bofakazi bami eJerusalema, kiyo yoke iJudiya neSamariya kufikela emaphethelweni wephasi.”


text:
Basasoloko baqhusululele amehlwabo phezulu, yena enyuka, khonokho kwabonakala kujame hlanu kwabo amadoda amabili embethe ezimhlophe,


text:
athi: “Madoda weGalile, nijameleni lapho niqale ezulwini na? Yena uJesu lo osuswe kini owenyuselwe ezulwini, uzakubuya ngawo wona umukghwa lo enimbone enyuka ngawo.”


text:
Nje-ke babuyela eJerusalema basuka entabeni ekuthiwa yi-Oliva egade ilibanga lekhambo leSabatha ukusuka edorobheni.


text:
Kuthe bona bafike, balunga elawini eliphezulu egade bahlala kilo; bekunguPitrosi, uJwanisi, uJakopo no-Andrisi, uFlebhe noTomasi, uBharitholomeyusi noMatewu, uJakopo umsa ka-Alifiyosi, uSimoni umZelothe noJudasi indodana kaJakopo.


text:
Boke laba bebaphele bahlangane njalo bazokuthandaza ndawonye kanye nabesifazana noMariya unina lakaJesu nabafowabo.


text:
Emihleni leyo uPitrosi wasikima wakhuluma hlangana nabazalwana ebebangaba likhulu namatjhumi amabili,


text:
wathi: “Bazalwana, kufuze kuzaliseke imitlolo eyakhulunywa nguMoya oCwengileko ngomlomo kaDavida, waphorofida ngoJudasi ogade amhlahli walabo ababamba uJesu.


text:
“Nje-ke, ngomvuzo azizuzela wona ngobukhohlakali bakhe, uJudasi wathenga isimu lapha awa khona ngobuso, kwadabuka isisu amathumbakhe aphareka phasi.


text:
Boke beJerusalema bezwa ngalokho; nje-ke babiza isimu leyo ngesikhabo bonyana yi-Akelidama, okutjho bona ‘Yisimu yeengazi’.


text:
“Kutloliwe encwadini yamaRhubo bona,<br/>‘Ikumbakhe ayigedeze,<br/>kungahlali namunye ngaphakathi kwayo.’<br/>“Begodu kutloliwe bona,<br/>‘Kwanga omunye angathatha isikhundla sakhe.’


text:
“Nje-ke kufanelekile ukukhetha yinye yamadoda walawo ebegade asoloko anathi isikhathi soke lokha uJesu nabekanande aphuma angena phakathi kwethu,


text:
kusukela ekubhabhadiseni kwakaJwanisi kufikela lapha uJesu enyuselwa khona ezulwini asuswa kithi. Kumele bona enye kiwo ibe ngufakazi kanye nathi wokuvuka kwakaJesu.”


text:
Yeke baphakamisa amadoda amabili: uJosefa, ogade abizwa bona nguBharisabhasi, obekabuye abizwe nguJustusi, kanye noMatiyasi.


text:
Alo-ke bathandaza bathi: “Kosi, wena wazi ihliziyo yomunye nomunye umuntu. Nje-ke, sitjengisa bona ngubani wababilaba omkhethileko


text:
Kungakatjhejeki kwaba khona itjhada elavela ezulwini lazwakala njengommoya omkhulu uvunguza, lazala ikumba yoke egade bahlezi kiyo.


text:
Boke bazala ngoMoya oCwengileko bebathoma ukukhuluma ngeenlimi ezitjhili njengombana uMoya wabapha ukukhuluma.


text:
Nje-ke bekukhona amaJuda ebegade esaba uZimu ahlala eJerusalema, avela ezizweni zoke ezingaphasi kwezulu.


text:
Kuthe lokha nakuzwakala itjhadeli, isiqubuthu sahlangana ngokuphithizela ngombana ngiloyo naloyo wezwa bakhuluma ngelimi lekhabo.


text:
Ngokurareka nangokukakamala isiqubuthweso sabuza sathi: “Angitjho woke amadoda akhulumako la, amaGalile?


text:
AmaPhathiya, amaMede ama-Elamu, abahlali beMesopotamiya, beJudiya beKaphadosiya, bePontusi nebe-Asiya;


text:
amaJuda nabatjhugulukele ebuJudeni; amaKrete nama-Arabhu, soke sibezwa bakhuluma iimangaliso zakaZimu bengamalimi wemakhethu!”


text:
Alo-ke uPitrosi wasikima nabalitjhumi nanye, waphakamisela ilizwi lakhe esiqubuthwini wathi: “Madoda wamaJuda nani noke enihlala eJerusalema, kufuze nazi begodu nilalele engikutjhoko:


text:
“ ‘USomnini uthi:<br/>Ngemihla yokuphela<br/>ngizakuthululela uMoyami<br/>kibo boke abantu;<br/>amadodanenu namadodakazenu azakuphorofida,<br/>abatjha benu bazakubona imibono,<br/>abadala benu babhudange amabhudango.


text:
Iye, emalangeni lawo<br/>ngizakuthululela uMoyami<br/>naphezu kweenceku neencekukazi,<br/>ziphorofide.


text:
Ilanga lizakuphenduka libe nzima<br/>nenyezi ibe ziingazi<br/>ngaphambi kokuza kwelanga lakaSomnini elikhulu nelesabekako.


text:
“Nje-ke lalelani la, nina ma-Israyeli: UJesu weNazaretha bekumumuntu ofakazelwe kini nguZimu ngemikarisomraro, ngeemangaliso nangeembonakaliso uZimu azenza phakathi kwenu ngaye, njengombana nani ngokwenu nazi.


text:
Umuntu lo, owanikelwa kini ngokuya ngokwehlelo lakaZimu nangokwazi kwakhe ngaphambili, nina nambethela esiphambanweni benambulala ngezandla zabanganamthetho.


text:
Kodwana uZimu wamvusa kabafileko; wamthukulula ebuhlungwini bokufa ngombana bekungekhe kwenzeke bona abanjwe ngikho.


text:
UDavida wathi ngaye,<br/>“ ‘Ngesikhathi soke ngibeka uSomnini phambi kwami,<br/>njengombana angesidleni sami<br/>angeze nganyakaziswa.


text:
Angeze watjhiya umphefumulwami endaweni yabafileko,<br/>namkha uvumele othembekileko wakho abone ukubola.


text:
“Nje-ke bafowethu, kufuze nginitjele ngesibindi bona ukhokho uDavida wahlongakala bewangcwatjwa nethuna lakhe lisesekhona lapha nanamhlanjesi.


text:
Yena gade amphorofidi owazi bona uZimu ufunge ngesifungo bona uzakubeka omunye wesizukulwana sakhe esihlalweni sakhe.


text:
Abona okungaphambili, wakhuluma ngokuvuka kwakaKrestu bonyana akhange atjhiywe endaweni yabafileko namkha umzimbakhe ubone ukubola.


text:
Sele akhutjhulelwe ngesigomeni sakaZimu, wamukela kuYise isithembiso sakaMoya oCwengileko, nje-ke uthulule lokho nani enikubonako nenikuzwako.


text:
UDavida akakakhutjhulelwa ezulwini, kodwana wathi,<br/>“ ‘Naku umlayezo kaSomnini oya ekosinami:<br/>Hlala ngesidleni sami


text:
“Ngalokho indlu yoke yakwa-Israyeli kufuze yazi bona kwamambala uZimu wenze uJesu enambethela esiphambanweni lo, abe yiKosi noKrestu.”


text:
Lokha abantu nabezwa lokho, bahlabeka eenhliziyweni bebathi kuPitrosi nabanye abapostoli: “Alo-ke bafowethu, sizakwenza njani na?”


text:
UPitrosi wathi kibo: “Phendukani, omunye nomunye wenu abhajadiswe ebizweni lakaJesu Krestu ukuze nithethelelwe izono, khona nizakwamukela isipho sakaMoya oCwengileko


text:
ngombana isithembiso singesenu nabantwana benu nakibo boke abakude; iye, boke uSomnini uZimethu azababizela kuye.”


text:
Wafakaza nangamanye amezwi amanengi wabakhalima wathi: “Zisindiseni nina ngokwenu esizukulwaneni esonakelekwesi!”


text:
Labo abamukela umlayezwakhe, babhajadiswa. Mhlokho kwangezeleleka pheze iinkulungwana ezintathu zabantu.


text:
Woke amalanga araga ngokuhlangana ngethempelini. Ukusuka lapho angena ikhaya ngekhaya ahlephulelana isikwa, agoma ndawonye anamile neenhliziyo zimhlophe,


text:
adumisa uZimu begodu athatjelwa babantu boke. Nje-ke imihla ngemihla uSomnini wangezelela ebandleni labo abasindiswako.


text:
Ngelinye ilanga uPitrosi noJwanisi baya ngethempelini kusikhathi sokuthandaza ngesimbi yesithathu malangantambama.


text:
Khonapho kwalethwa indoda ebegade isirhole kwekubelethweni kwayo. Indoda leyo beyigugwa imihla ngemihla ibekwa esangweni lethempeli ebekuthiwa lisango uMuhle kobana izozibawela izipho ebantwini ebebangena ngethempelinapho.


text:
UPitrosi wathi kuye: “Isiliva negolide anginalo, kodwana enginakho ngikupha khona: Ebizweni lakaJesu Krestu weNazaretha, sikima ukhambe!”


text:
Weqela phezulu wajama ngeenyawo, wathoma wakhambakhamba. Nje-ke wangena ngesirhodlweni sethempeli kanye nabo, akhamba aseqa, adumisa uZimu.


text:
babona bonyana nguye yena loya obegade anande ahlala abawa esangweni ebekuthiwa lisango uMuhle. Nje-ke barareka bebakakamala ngokwenzekileko kuye.


text:
Kuthe umuntu loyo asanamathele kuPitrosi noJwanisi njalo, boke abantu ngokurareka bagijimela kibo endaweni ebizwa bona lithuri lakaSolomoni.


text:
Kwathi lokha uPitrosi nakabona lokho, wathi kibo: “Ma-Israyeli, kunirarelani lokhu na? Kwakhona kubayini nisirhudulele amehlo ngokungathi kube mamandlethu namkha ikolwethu eyenze umuntu lo bona akhambe na?


text:
UZimu ka-Abrahamu, ka-Isaka noJakopo, uZimu wabokhokho bethu, uphazimulise uJesu incekwakhe. Iye, loyo nina enamkhaphela bona abulawe, namlandula phambi koPilatu, ngitjho nanyana besele aqede ngokuthi uyamthukulula.


text:
Ngokukholwa ebizweni lakhe, iye, ibizo lakhe ngokwalo, ngilo elenze umuntu lo waqina. Yena enimbonako nenimaziko lo; ukukholwa okuza ngoJesu, kumnikele ukuphiliswa okupheleleko lokhu njengombana nani noke nibona.


text:
Lokhu kuyindlela uZimu azalise ngayo lokho akumemezela ngaphambilini ngabo boke abaphorofidi bakhe bona uKrestu wakhe uzakuhlupheka.


text:
okufanele izulu limamukele bekufike isikhathi lapha uZimu enza khona zoke izinto butjha, njengombana athembisa ekadeni ngabaphorofidi bakhe abacwengileko.


text:
NoMosi wathi, ‘USomnini uZimenu uzanivusela umphorofidi onjengami phakathi kwenu, kubafowenu. Nguye okufanele nimlalele.


text:
“Mbala boke abaphorofidi kusukela kuSamyela nabalandelako, nabo boke abakhulumako, bamemezela ngamalanga wanamhlanjesi.


text:
Nina niziinzukulwana zabaphorofidi nabesivumelwano uZimu asenza naboyihlo, njengombana wathi ku-Abrahamu, ‘Zoke iinkoro zephasi zizakukhanukela ukubusiswa njengeenzukulwana zakho.’


text:
Yeke lokha uZimu avusa incekwakhe, wayithumela kokuthoma kini kobana inibusise ngokunitjhugulula eendleleni zenu zobukhohlakali.”


text:
Kuthe uPitrosi noJwanisi basakhuluma nabantu njalo, abaphristi nomphathi wabalindithempeli nabaSadusi beza kibo,


text:
Kodwana abanengi abawuzwako umlayezo bakholwa; inani lamadoda landa lafika pheze eenkulungwaneni ezihlanu.


text:
Bebahlangene no-Anasi umphristi omkhulu noKhayafasi, uJwanisi no-Alekzandra nabanye bomndeni womphristi omkhulu.


text:
Bathi akulethwe abapostoli bajanyiswe phambi kwabo, bababuza bathi: “Lokho nikwenze ngawaphi amandla namkha ngaliphi ibizo na?”


text:
nangabe sibuzwa namhlanjesi ngesenzo esihle esenziweko emuntwini obekabuthakathaka bona wathabuluka njani,


text:
akwazeke kini namhlanje nebantwini boke bakwa-Israyeli bona umuntu lo ujame phambi kwenwapha athabulukile aphilile ngamandla webizo lakaJesu Krestu weNazaretha, loyo enambethelako esiphambanweni, uZimu wamvusa kabafileko.


text:
“Ayikho isindiso ngomunye ngombana alikho elinye ibizo ezulwini nephasini esinikelwe lona bona sisindiswe ngalo.”


text:
Kwathi lokha nababona isibindi uPitrosi noJwanisi abanaso nokulemuka bona bekubabantu abangakafundi, barareka khulu bebalemuka bona bebakhamba noJesu.


text:
babuzana bathi: “Sizokwenza njani ngabantwaba? Phela kusepanyameni bona umuntu ohlala eJerusalema uyazi bonyana isimangaliswesi senziwe ngibo begodu angekhe sakulandula lokho.


text:
Kodwana ukuze senze indaba le ingarhatjheki ukuya phambili ebantwini, asibakhalimeleni abantwaba bona bangasathomi godu bakhulume nanyana kubani ngebizweli.”


text:
Nje-ke bababizela ngesigungwini godu, babayala bona bangasakhulumi namkha bafundise ngebizo lakaJesu.


text:
Kodwana uPitrosi noJwanisi babaphendula bathi: “Gwebani ngokwenu bona ngikuphi okulungileko emehlweni wakaZimu, ukulalela nina namkha uZimu na?


text:
Ngemva kobana sele babakhalimele, babatjhaphulula bona bakhambe ngombana akhange bakwazi ukubabhambalalisa ngesizathu sokobana woke umuntu bekadumisa uZimu ngokwenzekileko:


text:
Umuntu okwenzeka kuye isimangaliso sokuphulukiswa lo, bekeqile ematjhumini amane weminyaka ngobudala.


text:
Emva kokuthukululwa, uPitrosi noJwanisi babuyela kubafowabo bababikela bona abaphristi abakhulu neenkhulu zitheni.


text:
Sele bakuzwile lokho, baphakamisela ilizwi lomthandazo ngahliziyonye kuZimu bathi: “Somandla, Mdali wezulu nephasi nelwandle nakho koke okukilo,


text:
wakhuluma ngoMoya oCwengileko ngomlomo wakakhokho wethu uDavida, inceku yakho, nawusithi,<br/>“ ‘Kubayini bezizwe bayaluza,<br/>nabantu bahumuzela na?<br/>Kungelize!


text:
“Ngambala uHerode noPontiyasi Pilatu bahlangene nabezizwe nabantu bakwa-Israyeli emzini lo kobana bajamelane nencekwakho ecwengileko uJesu nowayizesa


text:
Nje-ke Somnini, yelela ukusongela kwabo bese unikela iinceku zakho bona zikhulume ilizwi ngesibindi esikhulu.


text:
Yelula isandla sakho upholise, wenze imikarisomraro neemangaliso ngebizo lencekwakho ecwengileko uJesu.”


text:
Kuthe sebathandazile, indawo ebebahlanganele kiyo yadedemela. Boke bazaliswa ngoMoya oCwengileko bakhuluma ilizwi lakaZimu ngesibindi.


text:
Boke abakholwako bebamunye ngehliziyo nangomkhumbulo. Akakho noyedwa owathi ipahlakhe ngeyakhe yedwa, kodwana bahlanganyela koke abanakho.


text:
Akakho noyedwa ogade adududu phakathi kwabo. Ngalokho labo egade baneendawo namkha izindlu bebazithengisa balethe imali abathengelwe ngayo,


text:
UJosefa umLevi weSayipurasi, abapostoli egade bambiza bona nguBharinabhasi, nakutjhugululwako kutjho bona “indodana yenduduzo”,


text:
yagodla enye imali nomkayo anokwazi okupheleleko ngalokho. Yaletha yoke eseleko yafese yayibeka eenyaweni zabapostoli.


text:
Nje-ke uPitrosi wathi kiyo: “Ananiyasi, kuze njani bona uvumele uSathana azalise ihliziywakho kobana ukhulume amanga kuMoya oCwengileko, uzitjhiyele enye imali kileyo oyizuzileko ngendawo na?


text:
Kanti ungakayithengisi bekungasingeyakho na? Nangemva kobana seyithengisiwe imali beyingekho kanti elawulwenakho na? Alo-ke, kuyini ekwenze bona ucabange ukwenza into enje na? Awukakhulumi amanga ebantwini kodwana kuZimu!”


text:
Kuthe bona u-Ananiyasi ezwe lokho, waduleka phasi, wafa. Ukwesaba okukhulu kwehlela boke abezwe okwenzekileko.


text:
UPitrosi wambuza wathi: “Akhese ungitjele, kungabe leli linani enithengise ngalo indawo na?”<br/>Yena wathi: “Iye, linani lakhona lelo.”


text:
Nje-ke uPitrosi wathi kuye: “Kubayini nivumelene ngokulinga uMoya kaSomnini na? Qala-ke, iinyawo zamadoda abulunge indodakho zisemnyango, nawe azokuthwala, akukhuphe!”


text:
Khonokho waduleka phasi ngeenyaweni zakhe, wafa. Kuthe lokha amasokana nangenako amfumana afile, amthwala ayombulunga eqadi kwendodakhe.


text:
Abapostoli benza iimbonakaliso neemangaliso ezinengi hlangana nabantu begodu bebamunye bahlanganyela ndawonye ngethurini lakaSolomoni.


text:
Abantu abakholwako bebasiya bangezeleleka ngobunengi eKosini, iye isibalo esikhulu samadoda namakhosikazi.


text:
Ngemiphumela yalokho, abantu bebakhuphela abagulako eendledlaneni ngaphandle, babalalise emikghadini nemisemeni khona kuzakuthi lokha uPitrosi nadlulako, isithunzi sakhe sisithibeze abanye babo.


text:
Iinqubuthu zabantu zavela kiyo yoke imizi ezombeleze iJerusalema, zaletha abagulako nalabo egade banemimoya emimbi; boke bapholiswa.


text:
Yeke umphristi omkhulu nabo boke ababambisene naye, ebekumalunga womkhandlu wabaSadusi, baba nomona.


text:
Kodwana phakathi kobusuku ingilozi kaSomnini yavula iminyango yesikhungo, yabakhuphela ngaphandle yathi kibo:


text:
Sebezwile lokho bangena ngethempelini sekusile, bathoma ukufundisa abantu.<br/>Kwathi lokha umphristi omkhulu nababambisene naye nabafikako, babizela ndawonye soke isigungu sabarholi bamaJuda nabaphathi boke bakwa-Israyeli; bathumela esikhungweni bona kulethwe abapostoli.


text:
Kodwana iinthunywa nazifika esikhungweni, akhange zibafunyane lapho. Nje-ke zabuyela emuva zayokubika zathi:


text:
“Nasifikako esikhungweni, sifumene kukhiyiwe nabalindi boke baqalile emasangweni, kodwana nasivula amasango, akhange sifumane muntu ngaphakathi!”


text:
Ngokuzwa lokho induna yabalindithempeli nabaphristi abakhulu bakhungatheka, barareka bona kungaba mhlolo bani-ke lo.


text:
Khonapho kwafika indoda eyathi kibo: “Qalani! Amadoda eniwadlhunye ngesikhungweni ajame ngeenrhodlweni zethempeli afundisa abantu!”


text:
Yeke induna yakhamba nabalindithempeli bayobathatha babaletha. Akhange basebenzise amandla ngombana gade besaba bona abantu bangabakhanda ngamatje.


text:
“Sanikhalimela bona ningafundisi ngebizwelo! Kodwana nanyana kunjalo nirhatjhe ifundiswenu kilo loke iJerusalema benafuna bona sibe nomlandu weengazi zendoda le!”


text:
UZimu wamphakamisela ngesigomeni sakhe njengomrholi nomsindisi, khona azakunikela abantu bakwa-Israyeli ithuba lokutjhuguluka nokulitjalelwa kwezono.


text:
Kodwana umFarisi obizwa bona nguGamaliyeli, umfundisi womthetho ogade ahlonitjhwa khulu babantu, wasikima hlangana nesigungu wabawa bona amadoda lawo akhutjhelwe ngaphandle kwesikhatjhana.


text:
Esikhathini esinye esadlulako uTheyudasi wakhe wavela wazikhuluma bona yena mkhulu, walandelwa madoda amakhulu amane. Yena wabulawa, abalandeli bakhe boke barhatjheka, koke kwaphenduka ilize.


text:
Emva kwalokho uJudasi, umGalile, wavela naye ngesikhathi sokubalwa kwabantu wadosa abantu abanengi ekuvukeleni uburholi. Kodwana naye wabulawa, abalandeli bakhe boke bahlakazeka.


text:
Yeke, mayelana nendaba le nginiyelelisa ngokuthi, ‘Hlukanani namadoda! Aliseni akhambe ngombana nangabe amano nomsebenzawo kuvela ebantwini, kuzakuhluleka.


text:
Kodwana nangabe kuvela kuZimu, angekhe naphumelela ukuwavimba; nakungasinjalo, nizazifumanisa ngokwenu nisilwa noZimu!’ ”


text:
Isigungu salandela ikhalimo kaGamaliyeli. Yeke babizela abapostoli ngaphakathi, babaritha bebabakhalima bona bangasakhulumi ngebizo lakaJesu, babathukulula.


text:
Abapostoli basitjhiya isigungu sabarholi bamaJuda, bakhamba ngombana bazibona bafanele ukuhlunguphazwa ngebanga lebizwelo.


text:
Ilanga nelanga ngethempelini nendlini ngendlu akhange balise ukufundisa nokumemezela ivangeli bona uJesu unguKrestu.


text:
Kwathi lokha inani labafundi nalisiya lisanda, kwaba khona ukukhalala hlangana namaJuda akhuluma isiGirigi ngamaJuda akhuluma isiHebheru ngombana athi abahlolokazi bawo abatjhejwa ekwabelweni kwangamalanga.


text:
Abapostoli abalitjhumi nambili babiza soke isiqubuthu sabafundi bathi: “Akukalungi bona singatjhiya ilizwi lakaZimu ngebanga lokwabela ukudla.


text:
Alo-ke bafowethu, khethani hlangana nani amadoda alikhomba okwaziwa bona azele uMoya oCwengileko nobuhlakani, siwabeke bona ibe ngiwo aqala umsebenzi lo.


text:
Ilizwi leli lanelisa woke umphakathi. Yeke, bakhetha uStefani, indoda egade izele uMoya oCwengileko nokukholwa, uFlebhe, uProrhoro, uNikanori, uTimoni, uPharimenasi noNikolawu ovela e-Anthiyorhiya owatjhugululelwa ebuJudeni.


text:
Njalo-ke ilizwi lakaZimu laya lirhatjheka lisanda. Inani labafundi eJerusalema landa nenani elinengi labaphristi lamukela ukukholwa.


text:
Kodwana amanye wamalunga wesinagogi elaziwa bona ngelabaTjhaphulukileko, asikima athoma ukuphikisana noStefani. BekumaJuda avela eSirene ne-Alekzandriya. Wona asekelwa ngamanye avela eSilisiya ne-Asiya.


text:
Kodwana azange akghone ukujamelana nokuhlakanipha kwakhe namkha uMoya oCwengileko agade akhuluma ngaye.


text:
Ngalokho baphehla abantu, abaphathi nabafundisi bomthetho, balunga kuye, bambamba, bamusa esigungwini sabarholi bamaJuda.


text:
Bahlela abofakazi bamanga abamrhwayela bathi: “Indoda le, ayilisi ukuhlambalaza indawo ecwengileko le nomthetho kaMosi.


text:
Mbala siyizwe isithi uJesu weNazaretha loyo, uzakurhayila indawo le abe aphendule namasiko uMosi asinikela wona!”


text:
Yena waphendula wathi: “Bafowethu nani bobaba, ngilalelani! UZimu wephazimulo wabonakala kubaba u-Abrahamu asahlala eMesopotamiya, angakahlali eRharana,


text:
wathi kuye,<br/>“ ‘Tjhiya inarhekhenu,<br/>abantu bekhenu nendlu kayihlo,<br/>uye enarheni engizakutjengisa yona.’


text:
“Mbala wayitjhiya inarha yamaKasidi wayokuhlala eRharana. Emva kokufa kwakayise, uZimu wamfudusela enarheni enihlala kiyo nina nje.


text:
Kodwana akhange amnikele ilifa lapho, ngitjho nomtletlana wendawo. Kunalokho ngesikhathesi wamthembisa nanyana gade anganamntwana bona ngemuva kwakhe izakuba ngeyakhe neenzukulwana zakhe.


text:
UZimu wakhuluma kuye bunje wathi, ‘Yazi mbala bona iinzukulwana zakho zizakuba ziinkhonzi enarheni engasiyo yazo. Zizakulotjha abantu benarha leyo abazazigandelela iminyaka emakhulu amane.


text:
Kodwana ngizakugweba isizwe esibagandelelekweso. Kuzakuthi emva kwalokho baphume lapho bazongilotjha endaweni le.’


text:
Yeke wenza naye isivumelwano sokusoka. Nje-ke u-Abrahamu waba nguyise ka-Isaka bewamsoka anamalanga abunane abelethiwe. U-Isaka yena wabeletha uJakopo, uJakopo waba ngubaba wabokhokho abalitjhumi nambili.


text:
“Abokhokho baba nomona ngoJosefa, bamthengisa bona ayokuba likhoboka eGibhide. Kodwana uZimu gade anaye,


text:
wamvikela kizo zoke iimbandezelo zakhe. Wamupha ukuhlakanipha wenza nokobana azuze umusa phambi kwakaFaro, ikosi yeGibhide. Ngalokho uFaro wamenza umbusi phezu kweGibhide nesigodlweni sakhe soke.


text:
“Nje-ke kwaba khona indlala ekulu eGibhide neKanana, yaletha ukuhlupheka okukhulu, abokhokho bebatlhoga ukudla.


text:
Kwathi kwesibili nabafikako, uJosefa wazazisa kibomnakwabo, uFaro naye wathoma ukwazi ngebekhabo lakaJosefa.


text:
Yeke uJosefa wathumela ilizwi kuyise uJakopo amazisa bona yena nendlu yakhe bafudukele eGibhide, kubabantu abamatjhumi alikhomba nesihlanu ngesibalo.


text:
Iindumbu zabo zalethwa eTjhekemu, babulungwa ngethuneni u-Abrahamu alithenga emadodaneni kaRhamori eTjhekemu ngenani elithileko lemali.


text:
“Kwathi isikhathi sisabandamela bona uZimu agcine isithembiso asenzako ku-Abrahamu, inani labantu bekhethu eGibhide landa labuyeleleka.


text:
Yona yaphatha abantu bekhethu ngelunya, yakatelela abokhokho bona balahle amasana wabo ukuze angaphili.


text:
UMosi wabelethwa ngesikhatheso, amntwana omuhle phambi kwakaZimu. Waba ngaphasi kwetjhejo lendlu kayise iinyanga ezintathu.


text:
Wabona omunye aphethwe kumbi mGibhide, wavikela umuntu ophethwe kumbi loyo, wambuyiselela ngokubulala umGibhide.


text:
Ngokwenza njalo wadlumbana bona abantu bekhabo bazakulemuka bonyana uZimu bekasebenzisa yena ekubathukululeni, kodwana akhange bakulemuke lokho.


text:
Ngakusasa godu wabona ama-Israyeli amabili asilwa wodwa, walinga ukuwalamula ngokuthi athi, ‘Madoda, nibomfo nina; alo kubayini niphathane kumbi nje?’


text:
Kodwana loyo ogade aphethe omunye kumbi wasunduza uMosi wathi, ‘Ubekwe ngubani bonyana ube mbusi nomgwebi phezu kwethu?


text:
Kuthe bona uMosi ezwe lokho, wabalekela eMidiyana, lapho ahlala khona njengesikhonzi bewaba namadodana amabili.


text:
“Emva kweminyaka ematjhumi amane, kwabonakala ingilozi kuMosi iselangabini lomlilo esithukghwaneni esivuthako erhalawumbeni eduze nentaba yeSinayi.


text:
Kwathi lokha nakabona lokhu, warareka ngakubonako. Asatjhidela bona aqale aseduze, wezwa ilizwi lakaSomnini lithi,


text:
‘NginguZimu wabokhokho bakho, uZimu ka-Abrahamu, ka-Isaka noJakopo.’ UMosi wadedemela ngevalo wabhalelwa nakuqala.


text:
Nje-ke uSomnini wathi kuye, ‘Hlubula amapatlagwanakho ngombana lapha ujame khonapho yindawo ecwengileko.


text:
Ngambala ngibonile amatlhuwiso wabantu bami eGibhide. Ngisizwile isililo sabo; ngalokho ngehlile kobana ngibasindise. Nje-ke yewuze, ngizokuthuma eGibhide.’


text:
“Nguye kanye yena Mosi loyo ebamdela ngamezwi wokuthi, ‘Ubekwe ngubani bonyana ube mbusi nomgwebi?’ Yena loyo bekathunyelwe nguZimu ngesandla sengilozi eyabonakala kuye esithukghwaneni bona abembusi nomsindisi.


text:
Wabakhupha eGibhide, iye, wenza iimangaliso neembonakaliso eGibhide, elwandle lomGaba kanye nerhalawumbeni iminyaka ematjhumi amane.


text:
Nguye uMosi loyo owatjela ama-Israyeli wathi, ‘UZimu uzanivusela phakathi kwabafowenu umphorofidi onjengami.’


text:
Nguye loyo ogade asehlanganweni erhalawumbeni kanye nengilozi eyakhuluma kuye nakibokhokho bethu entabeni yeSinayi. Wamukela amezwi aphilako wakaZimu bona awadlulisele kithi.


text:
“Kodwana abokhokho bethu akhange bavume ukumlalela. Kunalokho bamkhaphela ngeqadi nangeenhliziyo zabo babuyela eGibhide


text:
bebathi ku-Aroni, ‘Sikima usenzele abozinyana abazasikhokhela ngombana nakhu uMosi okunguye owasikhupha enarheni yeGibhide asazi bonyana kwenzekeni ngaye.’


text:
Kodwana uZimu wabafulathela, wabaliselela bona balotjhe umkhambathi womkayi njengombana kutloliwe encwadini yabaphorofidi ukuthi, ‘Ngakhe nganiyala bonyana ningilethele imihlabelo neminikelo eminyakeni ematjhumi amane eniyihlezi erhalawumbeni, nina ndlu yakwa-Israyeli na?


text:
Niphakamise ithempedlana lakaMoleki nekwekwezi yakazinyanenu uRefani okumifanekiso yeenthombe enayenzako kobana niyilotjhe. Yeke ngizonithumela ekuthunjweni ngaphetjheya kweBhabheli.’


text:
“Abokhokho bethu babanethaberinakeli lobufakazi hlangana nabo erhalawumbeni. Belenziwe njengombana uZimu gade akhombise uMosi, ngokuya ngomfanekiso awubonako.


text:
Bangena nalo bakhamba noJotjhuwa lokha nabathumba inarha yezizwe uZimu aziqotjhako ngaphambi kwabo. Ithaberinakelelo laba senarheni leyo bekwaba sesikhathini sakaDavida,


text:
“ ‘Izulu sihlalo sami sobukhosi,<br/>iphasi lisinabelo seenyawo zami.<br/>Alo, yikumba bani-ke enizangakhela yona,<br/>indawami yokuphumula ibe yini?


text:
“Nina bontanyana, abaneenhliziyo neendlebe ezingakasokwa, ninjengaboyihlo! Ngesikhathi soke nijamelana noMoya oCwengileko!


text:
Nitjho bona ukhona umphorofidi abokhokho benu abangakhange khebamphathe kumbi na? Angithi babulala ngitjho nalabo abamemezela ngokuza koLungileko. Nje-ke nina nimkhaphele benambulala.


text:
Kodwana uStefani azele uMoya oCwengileko, waqala phezulu ezulwini wabona iphazimulo kaZimu noJesu ajame ngesigomeni sakaZimu.


text:
Bamrhudulela ngaphandle kwedorobho, bathoma ukumkhanda ngamatje. Abofakazi babeka izambatho zabo eenyaweni zesokana elinguSawula.


text:
Waguqa phasi warhuwelela wathi: “Kosi! Ungabali isonwesi phezu kwabo.” Sele atjhwile lokhu, walala ubuthongo besiphelani.


text:
USawula wavumelana nabo ngokubulawa kwakaStefani.<br/>Khona mhlokho ibandla eJerusalema lathoma ukuzunywa. Boke bahlakazeka emazweni weJudiya neSamariya, kwasala abapostoli kwaphela.


text:
Kodwana uSawula warhayila ibandla, akhamba angena indlu ngendlu arhurhubisa amadoda nabafazi, abadlhunya ngesikhungweni.


text:
Iinqubuthu zabantu zalalelisisa uFlebhe ngahliziyonye; iye, bezizwa begodu zibona iimbonakaliso azenzako.


text:
Edorobheni lelo bekunendoda, ibizo layo elinguSimoni, okwathi eenkhathini warara amaSamariya ngemilingo; wazikhuluma bona yena mkhulu.


text:
Boke abantu, okutjho abaphezulu nabaphasi, bebamlalelisisa, barhuwelela basithi: “Umuntu lo umamandla kaZimu, aziwa bona mamandla amakhulu.”


text:
Kodwana kuthe nabakholwa umlayezo kaFlebhe ngeendaba ezimnandi zombuso kaZimu nebizo lakaJesu Krestu, kwabhajadiswa amadoda kanye nabafazi.


text:
USimoni naye wakholwa bewabhajadiswa. Walandela uFlebhe kiyo yoke indawo, ararwa ziimbonakaliso neemangaliso ezikulu ebegade azibona.


text:
Lokha abapostoli eJerusalema nabezwa bona abantu beSamariya sebalamukele ilizwi lakaZimu, bathumela uPitrosi noJwanisi kibo.


text:
ngombana uMoya oCwengileko bekangakehleli nakoyedwa wabo; kodwana bebabhajadiswe kwaphela ebizweni leKosi uJesu.


text:
wathi: “Nginikelani nami amandla la, khona kuzakuthi woke engimbeka izandla, amukele uMoya oCwengileko.”


text:
Kodwana uPitrosi wamphendula wathi: “Kwanga ungabhubha nemadlanakho leyo ngombana ucabanga bona ungathenga isipho sakaZimu ngemali!


text:
Nje-ke phenduka ebukhohlakalini bakho uthandaze uZimu bona akulibalele. Mhlamunye uzakukulibalela emicabangweni enje yehliziyo


text:
Nje-ke uSimoni waphendula wathi: “Yeningithandazele kuZimu kobana koke enikutjhwileko kungangehleli.”


text:
Emva kobana banikele ubufakazi bebatjhumayela ilizwi leKosi, uPitrosi noJwanisi babuyela eJerusalema, bakhamba batjhumayela ivangeli emizaneni eminengi yeSamariya.


text:
Nje-ke ingilozi kaZimu yathi kuFlebhe: “Iya ngesewula endleleni enganabantu, eyehla ukusuka eJerusalema itjhinga eGaza.”


text:
Yeke uFlebhe wathoma ikhambo lakhe. Endleleni wahlangana nomphakulwa weTopiya obekasikhulu esiqakathekileko esiphethe amagugu wendlu yendlovukazi yeTopiya. Indoda le beyiye ukuyokulotjha eJerusalema.


text:
Mbala uFlebhe wagijimela ekaraneni, wezwa indoda leyo ifunda incwadi yomphorofidi u-Isaya, wabuza wathi: “Uyakuzwa lokho okufundako na?”


text:
Yona yathi: “Ngingakuzwa njani, ngaphandle kobana kube khona ongihlathululelako na?” Nje-ke yabawa uFlebhe bona akhwele ahlale hlanu kwayo.


text:
Indima yomtlolo egade ifundwa mphakulwa ngile:<br/>“Njengemvu esiwa ekuhlatjweni<br/>nanjengemvana ethulileko phambi komrhunayo,<br/>ngaleyondlela azange ivule umlomayo.


text:
Ekuthotjisweni kwayo yadinywa ubulungiswa.<br/>Ngubani ongahlathulula isizukulwana sayo?<br/>Mbala, ipilwayo yasuswa ephasini.”


text:
Umphakulwa wabuza uFlebhe wathi: “Akhese ungitjele, umphorofidi ukhuluma ngobani, uzitjho yena namkha omunye?”


text:
Basakhamba endleleni, bafika endaweni lapha bekunamanzi khona, umphakulwa wathi: “Qala naka amanzi, ngingakhandelwa yini bona ngingabhajadiswa na?”


text:
UFlebhe wathi kuye: “Ungabhajadiswa nawukholwa ngehliziywakho yoke.” Yena waphendula wathi: “Ngiyakholwa bona uJesu Krestu yiNdodana kaZimu.”


text:
Umphakulwa wayala bonyana ikarana ijame. Nje-ke uFlebhe nomphakulwa behlela ngemanzini, uFlebhe wambhabhadisa.


text:
Kuthe bona baphume ngemanzini, uMoya kaSomnini wahlutha uFlebhe. Umphakulwa akhange abe asambona godu; yeke-ke waraga ngendlelakhe, athabile.


text:
UFlebhe wazifunyana asele ase-Atjhidodi, waraga njalo atjhumayela ivangeli emizaneni yoke bewafika eKhesariya.


text:
wayokubawa iincwadi zokuya esinagogini eDamaseku, khona kuzakuthi nafumana nanyana ngubani weNdlela leyo kungaba madoda namkha abafazi, ababuyisele eJerusalema babotjhiwe.


text:
Asakhamba njalo atjhidele eDamaseku, khonokho umkhanyo ovela ezulwini wabaneka kuye mahlangothi woke.


text:
USawula wasikima, kodwana kwathi nanyana amehlwakhe bekavulekile, akhange abone ilitho. Yeke bambamba ngesandla bamngenisa ngeDamaseku.


text:
EDamaseku bekunomfundi obizwa bona ngu-Ananiyasi; iKosi yathi kuye ngombono: “Ananiyasi!” Yena wathi: “Ngilapha, Kosi!”


text:
IKosi yathi kuye: “Khamba uye endlini kaJudasi endledlaneni ekuthiwa nguNqophile, ufune indoda evela eTarsusi enguSawula; qala iyathandaza.


text:
Kodwana u-Ananiyasi waphendula wathi: “Kosi, ngizwe imibiko eminengi ngendoda leyo, nangazo zoke izinto ezimbi ezenzileko ngabacwengileko bakho eJerusalema.


text:
Kodwana iKosi yathi kuye: “Khamba ngombana nguye osisitja sami esikhethiweko sokuphatha ibizo lami ebantwini abatjhili, emakhosini nebantwini bakwa-Israyeli.


text:
Yeke u-Ananiyasi waya endlini leyo wafese wangena kiyo. Wabeka uSawula izandla, wathi: “Mfowethu Sawula, iKosi uJesu eyazibonakalisa kuwe usendleleni usiza lapha, ingithume kobana ubuye ubone bewuzaliswe ngoMoya oCwengileko.”


text:
Boke abamzwako barareka bathi: “Kanti lo akasiyo indoda eyabanga isiphithiphithi eJerusalema ngalabo abathandaza ebizweneli na? Angithi ize lapha kobana izobabamba ibase ebaphristini abakhulu baziimbotjhwa?”


text:
Ukuya ngokuya uSawula wakhula emandleni, wamangaza amaJuda ahlala eDamaseku ngokubonisa bona uJesu unguKrestu.


text:
USawula wabazi ubukhwebetjhana babo. Ubusuku nemini bamlalela emasangweni wedorobho kobana bambulale.


text:
Kwathi lokha nakabuyela eJerusalema walinga ukuzihlanganisa nabafundi, kodwana boke bamesaba bangakholwa bona mbala umfundi.


text:
UBharinabhasi weza wamthatha wamusa ebapostolini. Wabahlathululela bona uSawula wayibona njani iKosi endleleni, nokobana iKosi yakhuluma njani naye. Wabatjela nokobana uSawula waba nesibindi esingangani ngokutjhumayela ngebizo lakaJesu eDamaseku.


text:
Yeke-ke ibandla laba nokuthula kilo loke iJudiya, iGalile neSamariya. Lakheka, landa ngokuqiniswa nguMoya oCwengileko, lakhamba ngokwesaba iKosi.


text:
Lapho wahlangana nendoda engu-Ayeniya, egade ife ihlangothi iminyaka ebunane ilele ingakwazi ukuvuka phasi.


text:
UPitrosi wathi kiyo: “Ayeniya, uJesu Krestu uyakupholisa. Vuka uqhusulule.” Khonokho u-Ayeniya wasikima.


text:
NgeJopa bekukhona umfundikazi, ibizo lakhe elinguThabitha, nakutjhugululwako ngesiGirigi kutjho uDorkasi. Gade azinikele ukwenza okulungileko asiza nabadududu.


text:
IJopa gade ingasikude neLida; nje-ke kuthe bona abafundi bezwe bonyana uPitrosi ungeLida, bathumela kuye amadoda amabili nomlayezo othi: “Siyakuncenga yewuze msinyana kithi.”


text:
UPitrosi wasikima wakhamba nabo. Nafikako, bamusa ngelawini elingehla. Boke abahlolokazi bamzomba, balila bamkhombisa izambatho neempahla ezinye uDorkasi azithunga asaphila nabo.


text:
UPitrosi wabakhuphela boke ngaphandle kwelawu; nje-ke waguqa phasi wathandaza, waphendukela ngesidunjini wathi: “Thabitha, vuka!” Wavula amehlo wakhe wabona uPitrosi, wathabuluka wahlala.


text:
EKhesariya bekukhona indoda, ibizo layo linguKorneliyasi umphathimabutho ebekuthiwa mabutho weTariyana.


text:
Yena nomndenakhe bekubabantu abesaba uZimu nabazinikeleko kuye. Gade abela abadududu, ahlala njalo athandaza uZimu.


text:
Kwathi langelinye ngesimbi yesithathu malangantambama waba nombono. Ngokucacileko wabona ingilozi kaZimu ifika kuye isithi: “Korneliyasi!”


text:
Yena wayiqala ngokuyesaba, wabuza wathi: “Kosi, kwenze njani?” Ingilozi yaphendula yathi: “Imithandazwakho nokwabela kwakho abadududu kwenyukele kuZimu njengesikhumbuzo.


text:
Kwathi lokha ingilozi egade ikhuluma naye nasele ikhambile, uKorneliyasi wabiza iinsebenzi zakhe ezimbili nejoni elesaba uZimu egade limelusa.


text:
Ngakusasa basesesendleleni, sele batjhidele edorobheni, uPitrosi wenyukela phezu kwephahla lekumba wayokuthandaza kusemini ekulu.


text:
Wabona izulu livuleka, kwaba nento eyehlako injengetjhila elikhulu lehliselwa phasi ngeentsutsungu zalo zozine.


text:
Ngaphakathi kwalo bekukhona imihlobohlobo yazo zoke iimbandana ezineenyawo ezine, iimphili ezikhakhabako neenyoni zomkayi.


text:
Kodwana uPitrosi wathi: “Awa, Kosi ngombana azange khengigome okusilapheleko namkha okungakahlambuluki.”


text:
UPitrosi asararekile bona umbono utjho ukuthini, amadoda athunywe nguKorneliyasi sele afunyene indlu kaSimoni bona ikuphi, ajama esangweni layo.


text:
Kuthe uPitrosi asazindla ngombono lowo, uMoya oCwengileko wathi kuye: “Qala, kunamadoda amathathu afuna ukukubona!


text:
Aphendula athi: “Umphathimabutho, uKorneliyasi usithumile. Uyindoda eqotho eyesaba uZimu begodu ukhulunywa kuhle esizweni soke samaJuda. Uyalwe yingilozi ecwengileko bona akumemele emzinakhe ukuze ezwe bonyana umphathele ndaba bani.”


text:
UPitrosi wawabawa bona angene ngendlini; wahlala nawo ubusukobo. Ngakusasa wakhamba nawo; nabanye abazalwana beJopa bakhamba naye.


text:
Ngelanga elilandelako wafika eKhesariya, lapha uKorneliyasi gade abalindele khona begodu gade ameme iinhlobo nabangani bakhe abakhulu.


text:
UPitrosi asangena endlini, uKorneliyasi wamhlangabeza wahloma ihloko phasi eenyaweni zakhe ngokumhlonipha.


text:
Wathi kibo: “Nani ngokwenu niyazi bona kuphambene nomthetho wethu kobana umJuda ahlanganyele namkha athekele wesinye isizwe. Kodwana uZimu ungibonisile bona ngingathi umuntu othileko usilaphele namkha akakahlambuluki.


text:
Nje-ke kungalokho kuthe nangibizwako ngeza ngaphandle kokuzaza. Alo-ke, ngingabuza bona kubayini ningibizile na?”


text:
UKorneliyasi waphendula wathi: “Amalanga amane adlulileko, bengithandaza ngingendlinami ngesikhathesi, ngesimbi yesithathu malangantambama: Khonokho kwajama phambi kwami indoda yembethe izambatho eziphazimako.


text:
Yathi kimi, ‘Korneliyasi! UZimu uwuzwile umthandazwakho bewakhumbula nokwabela kwakho izipho kwabadududu.


text:
Nje-ke, thumela eJopa, uyokubiza uSimoni ekuthiwa nguPitrosi. Yena umyeni emzini kaSimoni umtjhukiinkhumba, ohlala hlanu kwelwandle.’


text:
Yeke ngathumela bona bayokubiza msinyana; wenze kuhle wafika. Soke sesilapha phambi koZimu, sesilindele ukuzwa koke uZimu akuyale bona usitjele khona.”


text:
Niyawazi umlayezo uZimu awuthumela ebantwini bakwa-Israyeli, akhuluma ivangeli lokuthula eliza ngoJesu Krestu oyiKosi yabo boke.


text:
Niyakwazi bona kwenzekeni kilo loke iJudiya, kusukela eGalile ngemva kombhabhadiso owatjhunyayelwa nguJwanisi;


text:
kobana uZimu wajamisa uJesu weNazaretha ngoMoya oCwengileko namandla, wakhamba yoke indawo enza okuhle, apholisa boke egade bangaphasi kwamandla kaSathana ngombana uZimu gade anaye.


text:
Sibofakazi bakho koke akwenzileko elizweni lamaJuda neJerusalema. Bambulala ngokumphanyeka esiphambanweni,


text:
ingasingibo boke abantu, kodwana abonwe ngithi uZimu asikhetha njengabofakazi. Iye, thina esadla besasela naye emva kokuvuka kwakhe kabafileko.


text:
Wasiyala bona sitjhumayele ebantwini besifakaze bona nguye uZimu amkhethileko bona abe mgwebi wabaphilako nabafileko.


text:
Boke abaphorofidi bafakaza ngaye bona woke okholwa kuye wamukeliswa ukulitjalelwa kwezono ngebizo lakhe.”


text:
Kwathi uPitrosi asakhuluma amezwi la, uMoya oCwengileko wehlela phezu kwabo boke egade balalele umlayezo.


text:
Amakholwa asokiweko nebegade eze noPitrosi, arareka khulu ngombana isipho sakaMoya oCwengileko besithelwe naphezu kwabatjhili.


text:
“Ukhona ongakhandela bona abantwaba babhajadiswe ngamanzi na? Nabo bamukele uMoya oCwengileko njengathi.”


text:
“Bengithandaza, ngisedorobheni leJopa, khonapho ngehlelwa siyezi ngabona umbono. Ngabona into efana netjhila isehliselwa phasi ngeentsutsungu zayo ezine ivela ezulwini; yehlela lapha ngikhona.


text:
Ngaqalisisa ngaphakathi kwayo, ngabona iinlwana zephasi ezineenyawo ezine, iimbandana, iimphili ezikhakhabako neenyoni zomkayi.


text:
Kodwana ngaphendula ngathi, ‘Awa Kosi, akunalitho elisilapheleko namkha elingakahlambuluki elakhe langena ngemlonyenami.’


text:
Ilizwi elivela ezulwini lakhuluma kwesibili lathi, ‘Lokho uZimu akuhlambululileko, ungakubizi bona kungokusilapheleko.’


text:
Khonokho amadoda amathathu agade avela eKhesariya athunywe kimi, afikela ngendlini ebengihlala kiyo.


text:
UMoya oCwengileko wangitjela bona ngikhambe nawo ngaphandle kokuzaza. Abazalwana abasithandathu laba bakhamba nami nje-ke soke sangena ngendlini yendoda leyo.


text:
Yona yasitjela bona yabona njani ingilozi egade ijame endlinayo isithi, ‘Thumela umuntu eJopa ayokubiza uSimoni okuthiwa nguPitrosi.


text:
Kwathi ngisathoma ukukhuluma, uMoya oCwengileko wehlela phezu kwabo, njengombana wehlela phezu kwethu ekuthomeni.


text:
Alo-ke ngakhumbula lokho iKosi eyakutjhoko nayithi, ‘UJwanisi wabhabhadisa ngamanzi, kodwana nina nizakubhajadiswa ngoMoya oCwengileko.’


text:
Nje-ke, nakube uZimu wabapha isipho njengombana apha thina esakholwa kuJesu Krestu; alo-ke, bengingubani mina bona bengingaliya uZimu?”


text:
Kwathi bona bezwe lokho, balisa ukusola, badumisa uZimu basithi: “Yeke uZimu selabaphile abatjhili ithuba lokutjhugulukela ekuphileni!”


text:
Labo abahlakazeka ngebanga lokuhlutjhwa okwathoma ngemva kokufa kwakaStefani, bafika ngitjho eFunisiya, eSayipurasi ne-Anthiyorhiya, barhatjha umlayezo emaJudeni kwaphela.


text:
Kodwana phakathi kwawo bekumadoda avela eSayipurasi neSirene, wona aya e-Anthiyorhiya ayokhuluma ilizwi nemaGirigini awatjela ivangeli ngeKosi uJesu.


text:
Iindaba ngalokho zafika eendlebeni zebandla eJerusalema, yeke bathumela uBharinabhasi e-Anthiyorhiya.


text:
Kwathi lokha nakafikako abona umusa kaZimu, wathaba kwamambala bewabakhuthaza boke bonyana bathembeke eKosini ngokudzimelela ngeenhliziyo zabo zoke.


text:
Kwathi bona amfunyane, wamusa e-Anthiyorhiya. Nje-ke umnyaka woke bahlanganyela nebandla bafundisa abantu abanengi. Kwaba se-Anthiyorhiya lapha abafundi babizwa khona kokuthoma bona maKrestu.


text:
Omunye wabo okuthiwa ngu-Agabhusi, wasikima wathukula ngoMoya oCwengileko bona kuzakuba khona indlala ekulu kilo loke iphasi. Kwamambala yaba khona ngesikhathi sokubusa kombusi omkhulu uKlawudiyusi.


text:
Nakabona bonyana lokhu kuwakarile amaJuda, waraga wabopha noPitrosi. Lokho kwenzeka ngesikhathi somnyanya wesiKwa esinganaNgumelo.


text:
Ngemva kokumbopha wamdlhunya ngesikhungweni, wamnikela ngaphasi kweenqhema ezine, sisinye sinamajoni amane; bekaneqhinga lokumkhuphela phambi kwabantu emva kwePhasika.


text:
Kuthe khona ngabo ubusukobo phambi kobana uHerode akhuphele uPitrosi phambi kwabantu, uPitrosi bekalele hlangana namajoni amabili, abotjhwe ngeenketani ezimbili, begodu kukhona nabalindisango ababili emsebenzini.


text:
Khonokho kwabonakala ingilozi yeKosi bekwaba khona ukukhanya ngaphakathi kwesikhungo. Yapasula uPitrosi ehlangothini, yamvusa yathi: “Vuka! Yenza msinyana!” Khonokho iinketani zakhithika ezandleni zakaPitrosi.


text:
Nje-ke ingilozi yathi kuye: “Thekeleza ufake amapatlagwanakho.” UPitrosi wenza njalo. Ingilozi yathi kuye godu: “Yembatha isambatho sakho ungilandele.”


text:
UPitrosi wayilandela, baphuma ngesikhungweni. Kodwana akhange azi bona ingilozi leyo ekwenzako gade ingikho na; wadlumbana bona gade abona umbono.


text:
Badlula esiqhemini sabalindi bokuthoma nabesesibili bebafika esangweni lesimbi elivulekela ngedorobheni. Isango lazivulekela ngokwalo, baphuma. Sebadlule indledlana yaba yinye, khonapho ingilozi yamtjhiya uPitrosi.


text:
Yeke uPitrosi sele asangulukile wathi: “Kwanje ngiyazi bona ngambala uZimu uthumele ingilozakhe kobana ingisindise emandleni kaHerode nakizo zoke izinto amaJuda agade alindele bona zizokwenzeka.”


text:
Sekumkhanyele lokho, waya emzini wakaMariya, unina lakaJwanisi godu okuthiwa nguMarkosi, lapha bekuhlangene khona abantu abanengi bathandaza.


text:
Kuthe lokha nakalemukako bona lilizwi lakaPitrosi, wathaba kwamambala bewagijima wabuyela emuva angakavuli, warhuwelela wathi, “UPitrosi ujame ngaphandle emnyango!”


text:
Watjengisa ngesandla bona bathule, nje-ke wabahlathululela bona iKosi imkhuphe njani ngesikhungweni, bewathi: “Tjelani uJakopo nabazalwana ngalokhu.” Wakhamba waya kenye indawo.


text:
Emva kobana uHerode akhuphe umlayezo bona afunwe kodwana angafunyaneki, waphenyisisa abalindi bewayala bona babulawe.<br/>Emva kwalokho uHerode wasuka eJudiya waya eKhesariya, wahlala lapho isikhatjhana.


text:
UHerode wasilingeka khulu ngabantu beTirosi neTsidoni; bona baya kuye basiqubutjhwana ukuyombona. Sele bazuze uBhulastusi obegade ayinceku ethembekileko yekosi bona abe ngakibo, babawa ukuthula ngombana inarha yekhabo beyifumana ukudla okuvela enarheni yekosi uHerode.


text:
Ngelanga elibekiweko uHerode wembatha isambatho sakhe sobukhosi wahlala esihlalweni sakhe sobukhosi, wethula ikulumo ebantwini.


text:
Msinyazana ngebanga lokobana uHerode angakhange adumise uZimu, ingilozi kaSomnini yamdula phasi, bewadliwa ziimpethu, wafa.


text:
UBharinabhasi noSawula baqeda ikhambo labo, babuyela eJerusalema, bathatha noJwanisi okuthiwa nguMarkosi.


text:
Ebandleni elise-Anthiyorhiya bekukhona abaphorofidi nabafundisi okutjho uBharinabhasi, uSimiyoni okuthiwa nguNigeri, uLukiyusi weSirene, uManayeni, owakhula noHerode umtetrarerhesi noSawula.


text:
Kuthe basadumisa iKosi bazilile, uMoya oCwengileko wathi: “Ngahlukaniselani uBharinabhasi banoSawula kobana baye emsebenzini engibabizele wona.”


text:
UBharinabhasi noSawula, bathunywa nguMoya oCwengileko baya eSelukiya, bathaya kusuka lapho basiya eSayipurasi.


text:
Kuthe bona bafike eSalamisi, batjhumayela ilizwi lakaZimu ngesinagogini lamaJuda. UJwanisi bekanabo azobasiza.


text:
Bakhamba badabula soke isihlengele bebafika ePhafosi. Lapha-ke bahlangana nomJuda ongusomlingo nomphorofidi wamanga okuthiwa nguBhari-Jesu.


text:
Yena bekazihlanganise nombusi wesihlengeleni, uSerigiyusi Powula, obekayindoda ehlakaniphileko. Umbusi loyo wabiza uBharinabhasi noSawula ngombana bekafuna ukuzwa ilizwi lakaZimu.


text:
Kodwana u-Elimasi, ibizo lakhe ngesiGirigi elitjho bona ngusomlingo, walinga ukuphambukisa umbusi ekukholweni.


text:
Yeke uSawula ogade aziwa bona nguPowula, azele uMoya oCwengileko; waqala usomlingo eenhlonzeni wathi:


text:
“Wena ndodana kaSathana! Usisitha sayo yoke into elungileko. Uzele yoke imihlobo yamano amambi, ulinga njalo ukuphendula iqiniso leKosi ulenze amanga!


text:
Isandla sakaZimu sizokwehlela phezu kwakho khona nje; uzakuba siphofu, awuzukubona umkhanyo welanga isikhathi esithileko.”<br/>Khonokho wembeswa yikungu nobumnyama, wakhamba aphumbutha afuna umuntu ongamdosa ngesandla.


text:
UPowula nabalandeli bakhe bathaya kusukela ePhafosi ukuya ePherge ngePhamfiliya, lapha uJwanisi Markosi abatjhiya khona wabuyela emva eJerusalema.


text:
Kusukela ePherge bakhamba bafika e-Anthiyorhiya esePhisidiya. NgeSabatha baya ngesinagogini bahlala phasi.


text:
Emva kokufunda umthetho kaMosi nemitlolo yabaphorofidi, abaphathi besinagogi baphosa ilizwi ngakibo bathi: “Bafowethu, nakube kukhona umlayezo wokukhuthaza ebantwini, sibawa nikhulume.”


text:
UPowula wasikima waphakamisa isandla wathi: “Ma-Israyeli nani bakosozizwe enesabe uZimu, ngilalelani!


text:
UZimu wabantu bakwa-Israyeli laba wakhetha abokhokho bethu, bewabenza isizwe esikhulu ngesikhathi basahlezi njengeenkhonzi eGibhide. Nje-ke wabakhupha enarheni leyo ngamandla amakhulu.


text:
Warhayila izizwe ezilikhomba enarheni yeKanana, wanikela inarha leyo abantu bakhe bona ibe lilifa labo.


text:
Koke lokho kwathatha pheze iminyaka emakhulu amane namatjhumi amahlanu.<br/>“Emva kwalokho wabanikela abagwebi kufikela ngesikhathi somphorofidi uSamyela.


text:
Nje-ke abantu babawa ikosi, uZimu wabanikela uSawula umsa kaKhitjhi, wekoro yakwaBhenjamini, owabusa iminyaka ematjhumi amane.


text:
“Emva kokususa uSawula, uZimu wabeka uDavida bona abe yikosabo bewafakaza ngaye wathi, ‘Ngifunyene uDavida indodana kaJese, umuntu wehliziywami, uzakwenza koke engifuna bona akwenze.’


text:
“Kodwana ngaphambi kokuza kwakaJesu, uJwanisi watjhumayela ukuphenduka nombhabhadiso kibo boke bakwa-Israyeli.


text:
Ekuphetheni kwakhe umsebenzi, uJwanisi wathi ebantwini: ‘Nicabanga bona ngingubani na? Angisinguye enimlindileko. Kodwana qalani, uyeza ngemva kwami, loyo engingakafaneli ukutjhaphulula amapatlagwanakhe.’


text:
“Nje-ke bafowethu, nzukulwana zaka-Abrahamu nani enesaba uZimu, umlayezo wesindiso lo uthunyelwe kithi.


text:
Abantu beJerusalema nabarholi babo akhange bamazi uJesu; nje-ke ngokumlahla bazalisa amezwi wabaphorofidi afundwa njalo ngeSabatha.


text:
Amalanga amanengi wabonwa ngilabo agade akhamba nabo kusukela eGalile ukuya eJerusalema. Labo-ke ngibo esele babe bofakazi ebantwini bekhethu.


text:
ukuzalisile kithi, thina nzukulwana zabo ngokuvusa uJesu, njengombana kutloliwe eRhubeni lesibili bona,<br/>“ ‘Wena uyiNdodanami;<br/>namhlanje ngiyakuvuselela.’


text:
“Indaba yokuthi wamvusa kabafileko kobana angabuyi abole, kukhulunywe emezwini la, ‘Ngizaninikela iimbusiso ezicwengileko zamambala engazithembisa uDavida.’


text:
“Emva kokobana uDavida aqede ukukhonza esizukulwaneni sakhe ngokwehloso kaZimu, walala; wabulungwa kiboyisemkhulu, wabola.


text:
“Ngalokho bafowethu, ngithanda nazi bona kungebanga lakaJesu ukuthethelelwa kwezono kumenyezelwa kini.


text:
Bathi,<br/>“ ‘Qalani nina nyefuli ndina,<br/>nizitjhejisise nikakamale benikhungatheke<br/>ngombana kunento engizayenza emihleni yenu;<br/>eningazukuyikholwa nanyana sele niyitjelwa.’”


text:
Kuthe uPowula noBharinabhasi basaphuma ngesinagogini, abantu babawa bona baragele phambili ngeendabezi ngeSabatha elilandelako.


text:
Nje-ke kwathi bona ikonzo iphume, amaJuda amanengi nalabo abesaba uZimu abatjhugulukele ebuJudeni balandela uPowula noBharinabhasi. Labo-ke bakhuthazwa ngokuragela phambili emseni kaZimu.


text:
Kwathi bona amaJuda abone isiqubuthu esikhulu azala umona abe anyefula lokho uPowula agade akutjhoko.


text:
Nje-ke uPowula noBharinabhasi bawaphendula ngesibindi bathi: “Bekufanele bona ilizwi lakaZimu litjhunyayelwe kini qangi. Kodwana njengombana nililahlile benazibona ningakafaneli ipilo engapheliko, yelelani, sesiphendukela kabatjhili


text:
ngombana nakhu uSomnini asiyale ngakho,<br/>“ ‘Ngikubeka bona ube mkhanyo ezizweni<br/>ukuze ulethe isindiso<br/>emikhawulweni yephasi.’ ”


text:
Kuthe abatjhili bona bezwe lokhu, bathaba tle, badumisa ilizwi leKosi. Boke labo abakhethe ukuphila okungapheliko baba makholwa.


text:
Kodwana amaJuda atjitjizela abafazi abesaba uZimu nabanesithunzi kanye namadoda aziinkhulu edorobheni kobana badunge uPowula noBharinabhasi, babaqotjhe esifundeni sabo.


text:
E-Ikhoniyo, uPowula noBharinabhasi baya ngesinagogini lamaJuda njengokuvamileko. Lapho bakhuluma kangangobana inani elikhulu lamaJuda nabatjhili lakholwa.


text:
Kodwana amaJuda lawo agade ala ukukholwa ahlohlozela abatjhili abenza babe nehliziyo embi ebazalwaneni.


text:
Nokho uPowula noBharinabhasi bahlala lapho isikhathi eside, bakhuluma ngesibindi ngeKosi, eyafakazela ilizwi lomusa wayo ngokubanikela amandla wokwenza iimbonakaliso neemangaliso.


text:
Kwathi lokha abatjhili, amaJuda kanye nabarholi bakhona nabasongela ukubalimaza nokubakhanda ngamatje,


text:
bakulemuka lokho, yeke babalekela emadorobheni weLikhawoniya okuyiListra neDerbe neendaweni eziseduze.


text:
Bekukhona indoda ehlala eListra iinyawo zayo bezirholophele, isirhole kwekubelethweni kwayo ingazange ikhe ikhambe.


text:
Yona beyisoloko ilalele uPowula nakakhulumako. Nje-ke uPowula wayiqala poro, wayibona bona iyakholwa bonyana ingaphuluka.


text:
Wathi ngelizwi elikhulu: “Sikima, ujame thwi ngeenyawo zakho!” Indoda yeqa, yathoma ukukhambakhamba.


text:
Kwathi bona isiqubuthu sibone bonyana uPowula wenzeni, sathoma ukurhuwelela ngelimi lesiLikhawoniya sathi: “Abozimu bafane nabantu behlela kithi!”


text:
Bathiya uBharinabhasi ibizo bona nguZewusi uPowula bathi nguHerimesi ngombana nguye ogade asikhulumi.


text:
Umphristi kasingazimu uZewusi, ogade anethempeli ngaphandle kwedorobho, waletha iinkunzi namakhwa esangweni ledorobho. Yena nesiqubuthu bebafuna ukwenzela abapostoli imihlabelo.


text:
Kodwana kuthe bona abapostoli, uBharinabhasi noPowula, bezwe ngalokho, badabula izambatho zabo bagijimela hlangana nesiqubuthu barhuwelela,


text:
bathi: “Madoda! Nikwenzelani lokhu na? Nathi sibabantu njengani nje! Silapha ukuzokutjhumayela ivangeli, ukunitjhugulula ezintwenezi ezililize, nitjhugulukele kuZimu ophilako, owadala izulu nephasi nelwandle nakho koke okukilo.


text:
Kodwana akhange aliselele bona kungabi nobufakazi ngezinto ezihle azenzako: Waninisela izulu elivela ezulwini wanipha nesikhathi esinomnotho somnyaka nenala yokudla bewazalisa iinhliziyo zenu ngokwenama.”


text:
Nje-ke kuthe amanye amaJuda avela e-Anthiyorhiya ne-Ikhoniyo nasele athumbele isiqubuthu esikhulu ngakiwo, akhanda uPowula ngamatje, amrhurhubisela ngaphandle kwedorobho, adlumbana bona ufile.


text:
Kodwana kuthe bona abafundi bamzombe, wavuka wabuyela emva edorobheni. Ngelanga elilandelako yena noBharinabhasi baya eDerbe.


text:
UPowula noBharinabhasi batjhumayela ivangeli ngeDerbe, bazuza abafundi abanengi. Nje-ke babuyela eListra, e-Ikhoniyo ne-Anthiyorhiya,


text:
baqinisa bebakhuthaza abafundi bona baragele phambili ngokukholwa, bathi: “Kufuze sidlule ebunzimeni obunengi ngaphambi kobana singene embusweni kaZimu.”


text:
Kelinye nelinye ibandla bazikhethela abaphathi; ngomthandazo nokuzila babanikela kuZimu, ogade babeke ithemba labo kuye.


text:
Ukusuka lapho bathayela emuva e-Anthiyorhiya, lapha bebanikelwe khona emseni kaZimu ngomsebenzi esebawuqedileko.


text:
Nabafika e-Anthiyorhiya, babuthelela ibandla ndawonye balibikela koke uZimu akwenzileko ngabo, nokuthi wavula njani indlela bona abatjhili bakholwe.


text:
Kwehla abathileko bavela eJudiya, bafundisa abazalwana, bathi: “Ngaphandle kobana nisokwe njengombana umthetho kaMosi usitjho, angekhe nasindiswa.”


text:
Kwaba khona ukuphambana nokuphikisana phakathi kwabo noPowula banoBharinabhasi. Nje-ke kwaquntwa bona uPowula noBharinabhasi nabanye abafundi baye eJerusalema bayokubonana nabapostoli nabaphathi ngendaba le.


text:
Ibandla labathumela bona bakhambe, nje-ke basadabula iFunisiya neSamariya, babika bona abatjhili batjhugulukele njani kuZimu. Iindabezi zaletha ithabo elikhulu ebazalwaneni boke.


text:
Kuthe bona bafike eJerusalema, bamukelwa libandla, abapostoli nabaphathi. Bababikela koke uZimu akwenzileko ngabo.


text:
Kodwana amanye amakholwa ebegade asesiqhemeni sabaFarisi, asikima athi: “Abatjhili kufanele basokwe bebatjelwe bona bahloniphe umthetho kaMosi.”


text:
Emva kokuphikisana isikhathi eside, uPitrosi wasikima wathi: “Bafowethu, niyazi kusukela kade bona uZimu wangikhetha hlangana nani ukutjhumayela umlayezo wevangeli kabatjhili ngomlomami, khona bazakuzwa bebakholwe.


text:
UZimu owazi ihliziyo, wabonisa bona nabo uyabamukela ngokubanikela uMoya oCwengileko njengombana enza kithi.


text:
Alo-ke kungani nifuna ukulinga uZimu ngokuthwesa abafundi umthwalo esingakghoni ukuwuthwala thina namkha abokhokho bethu na?


text:
Isiqubuthu soke sathula du salalela uBharinabhasi noPowula ebebasibikela ngeembonakaliso nangeemangaliso uZimu azenzileko ngabo hlangana nabatjhili.


text:
USimoni usihlathululele bona ekuthomeni uZimu bekanetjisakalo kangangani ngokuthatha kabatjhili isizwe esibizwa ngebizo lakhe.


text:
“ ‘Mhlokho ngizakuvuselela<br/>itende lakaDavida eliwileko.<br/>Ngilungise iindawo zalo ezonakeleko,<br/>ngibuyisele isithunzi salo,<br/>ngilakhe libe njengombana gade linjalo phambilini


text:
ukuze imisalela yabantu<br/>ifune uSomnini<br/>ngitjho nabo boke abatjhili ababizwa ngebizo lami.<br/>Kutjho uSomnini,<br/>owenza izintwezi


text:
Endaweni yalokhu, asibatloleleni incwadi sibatjele bona batjhide emanyaleni weenthombe, batjhide ebungwadleni, bangadli isilwana esikghanyiweko kanye nobubende


text:
ngombana eenkhathini zaphambilini umthetho kaMosi utjhunyayelwe kiwo woke amadorobho begodu bewafundwa ngemasinagogini woke amaSabatha.”


text:
Yeke abapostoli nabaphathi kanye nebandla loke, baqunta ukukhetha amadoda athileko, bawathume e-Anthiyorhiya noPowula noBharinabhasi. Bakhetha uJudasi, okuthiwa nguBharisabhasi noSilasi okumadoda amabili agade abarholi hlangana nabazalwana.


text:
Bathumela ngabo incwadi elandelako ethi:<br/>Abapostoli, abaphathi nabafowenu,<br/>kabakholwako abatjhili abahlala e-Anthiyorhiya, eSiriya neSilisiya.<br/>Siyabingelela.


text:
Sizwile bona amanye amadoda wangekhethu asuka lapha ngaphandle kokulayelwa ngithi afese aniwurubaja abe ahlukumeza umkhumbulwenu ngamezwi.


text:
Yeke sizwene soke bonyana sikhethe iinthunywa sizithumele kini kanye nabangani bethu esibathandako, uBharinabhasi noPowula,


text:
Nje-ke kubonakele kukuhle kuMoya oCwengileko nakithi kobana singanidisibezi ngalitho ngaphandle kwalokhu okufaneleko, kokuthi:


text:
Tjhidani ekudleni okuhlatjelwe iinthombe, ekudleni ububende nokukghanyiweko, nitjhide nebungwadleni. Naningenzi izintwenzi, nizabe nenza kuhle.<br/>Salani kuhle.


text:
Sebalayelisiwe, bakhamba, behlela e-Anthiyorhiya lapha babuthelela ndawonye ibandla balinikela incwadi.


text:
Emva kokuhlala isikhatjhana lapho, abazalwana babaphekelela ngesibusiso sokuthula. Nje-ke babuyela kilabo egade babathumile.


text:
UPowula noBharinabhasi basala e-Anthiyorhiya, bafundisa batjhumayela ilizwi leKosi bakanye nabanye abanengi.


text:
Ngemva kwamalanga athileko uPowula wathi kuBharinabhasi: “Asibuyele emuva sithekele abazalwana kiyo yoke imizi lapha sakhe satjhumayela khona ilizwi leKosi, besibone nokuthi baraga njani.”


text:
kodwana uPowula wabona kungasikuhle bona bakhambe naye ngombana wabahlubuka basePhamfiliya, wangasaragela phambili nokusebenza nabo.


text:
Kwavuka ukuphikisana phakathi kwabo, bebahlukana. UBharinabhasi wathatha uMarkosi bathaya baya eSayipurasi,


text:
UPowula wafika eDerbe neListra, lapha bekuhlala khona umfundi ekuthiwa nguThimothi; unina amJuda okholiweko, kodwana uyise amGirigi.


text:
UPowula bekafuna ukuthatha uThimothi akhambe naye, yeke wamsokisa ngebanga lamaJuda ahlala endaweni leyo ngombana boke bebasazi bona uyise liGirigi.


text:
Lokha nabalokhu bakhamba umuzi nomuzi bebanande bakhuluma bona kufuze kulondwe iimphetho ezathathwa bapostoli nabaphathi eJerusalema.


text:
UPowula noThimothi badabula isifunda seFrigiya neGalatiya, ngombana uMoya oCwengileko wabakhandela ukutjhumayela e-Asiya.


text:
Kuthe bona bafike emkhawulweni weMusiya, balinga ukuya endaweni yeBhithiniya, kodwana nalapho uMoya wakaJesu akhange abavumele.


text:
Phakathi kobusuku uPowula waba nombono wendoda yeMasedoniya egade ijamile imncenga ithi: “Akhese uze eMasedoniya hle, uzosisiza!”


text:
Kuthe bona uPowula abone umbono lo, sazilungiselela msinyana ukuya eMasedoniya, sikholwa bona uZimu usibizele ukuyokutjhumayela ivangeli kibo.


text:
Kusuka lapho saya eFilipi okulidorobho eliqakathekileko esifundeneso seMasedoniya eliphasi kombuso weRoma. Sahlala amalangana edorobheneli.


text:
Ngelanga leSabatha saphumela ngaphandle kwesango ledorobho saya ngemlanjeni, lapha besilindele ukufunyana khona indawo yokuthandaza. Sahlala phasi sakhuluma nabafazi egade bahlangene lapho.


text:
Omunye wabagade balalele bekungumma obizwa bona nguLidiya, amthengisi wezambatho ezibubende edorobheni leThiyathira. Gade alotjha uZimu; nje uZimu wavula ihliziywakhe bona ilalelisise lokho uPowula akutjhoko.


text:
Kuthe bona yena nomndenakhe babhajadiswe, wasimemela endlinakhe wathi: “Naningithatha njengomuntu okholwa yiKosi, yizani nizokuhlala kwami.” Yeke wasitomatomela bona sihlale.


text:
Langelinye nasiya endaweni yokuthandaza, sahlangatjezwa likhobokakazi ebelinommoya wobungoma. Belenzela abaninilo imali enengi ngokubhula kwalo.


text:
Lalandela uPowula nathi, lirhuwelela lithi: “Amadoda la aziinsebenzi zakaZimu ongoPhezulu; banibikela indlela yokusindiswa!”


text:
Lakwenza lokhu amalanga amanengi, kufikela lapho uPowula wabe wanyenya khona waphendukela kilo, wathi emmoyeni: “Ebizweni lakaJesu Krestu ngiyakuyala bona uphume kuye!” Khonokho ummoya wobungoma waphuma kuye.


text:
Kuthe bona abaninilo babone bona ithuba lokwenza imali ngalo alisekho, babamba uPowula noSilasi babadosela etatawini kobana baqalane nabomthetho.


text:
Babaletha phambi kwabagwebi bathi: “Amadoda la amaJuda, begodu abanga ihlangahlangano edorobheni lekhethu


text:
Isiqubuthu saba semdibini wokusahlela uPowula noSilasi; abagwebi bayala bona bahlutjuliswe bebarithwe.


text:
Ngemva kokudulwa kabuhlungu badlhunywa ngesikhungweni, kwathiwa umphathisikhungo ababeke ilihlo elibukhali.


text:
Ngemva kokwamukela umyalo lo, umphathisikhungo wabadlhunya ngesikhungweni esingaphakathi, wabopha iinyawo zabo hlangana neengaqa ezibudisi zeengodo.


text:
Phakathi kobusuku uPowula noSilasi bebathandaza bavuma iingoma badumisa uZimu, ezinye iimbotjhwa zibalalele.


text:
Khonokho kwaba khona ukusikinyeka okukhulu kwephasi kangangobana kwadengezela iinsekelo zesikhungo. Khonapho zoke iimvalo zesikhungo zavuleka, iimbopho zatjhaphuluka kizo zoke iimbotjhwa.


text:
Umphathisikhungo wavuka, kwathi bona abone iimvalo zesikhungo zivulekile, warhwatjha isabulakhe wafuna ukuzibulala ngombana wadlumbana bona zoke iimbotjhwa zibalekile.


text:
Umphathisikhungo wathi akukhanyiswe, wangena agijima waguqa phambi kweenyawo zakaPowula noSilasi aqhaqhazela.


text:
Ngalo i-awara lobusukwelo umphathisikhungo wabathatha wabahlambisa amanceba; nje-ke kwathi khonokho yena nawo woke umndenakhe babhajadiswa.


text:
Sekabangenise ngendlinakhe, wabapha ukudla. Yena nomndenakhe bebanethabo ngombana gade sebakholwe kuZimu.


text:
Ngelanga elilandelako ngamasa abagwebi bathumela amapholisa kumphathisikhungo nomyalo othi: “Thukululani amadoda lawo.”


text:
Yeke umphathisikhungo watjela uPowula wathi: “Iinkhulu zinithumele umlayezo bona sinithukulule. Yeke phumani nikhambe ngokuthula.”


text:
Kodwana uPowula wathi emapholiseni: “Basibetha phambi kwabantu ngaphandle kokusigweba, basidlhunya ngesikhungweni, thina esizizakhamuzi zombuso weRoma. Manjesi bafuna ukusibuyisela emva ngasese na? Awa! Iinkhulu azize ngokwazo kobana zizosikhupha.”


text:
Amapholisa athula amezwi la eenkhulwini. Kwathi bona zizwe bonyana uPowula noSilasi bebazizakhamuzi zombuso weRoma, zesaba.


text:
Emva kobana uPowula noSilasi baphume ngesikhungweni, baya endlini kaLidiya, lapha bahlangana khona nabazalwana. Kuthe sebabakhuthazile, bakhamba.


text:
Kuthe uPowula noSilasi sebadabule e-Amfipolisi ne-Apoloniya, bafika eThesalonika, lapha bekukhona isinagogi lamaJuda.


text:
Njengesiqhelo sakhe, uPowula wangena ngesinagogini waphikisana nawo ngemitlolo ecwengileko amaSabatha amathathu ngokulandelana;


text:
ahlathulula awabonisa kiyo bona uKrestu bekufanele afe abuye avuke godu kabafileko, asithi: “UJesu lo engikhuluma ngaye kini, kazi nguKrestu.”


text:
Amanye amaJuda akholwa abe alandela uPowula noSilasi. Senza njalo nesiqubuthu esikhulu samaGirigi ebegade esaba uZimu kanye nabafazi abanesithunzi abangasibancani ngesibalo.


text:
Kodwana amaJuda aba nomona, abuthelela etatawini isiqhema sabolova abumba isitlamu kobana avuse umguruguru edorobheni. Isitlameso sasahlela indlu kaJasoni, sazumana noPowula noSilasi kobana sibakhuphele phambi kwewoma labantu.


text:
Kuthe amaJuda nakangabafumaniko, adosela uJasoni nabanye abazalwana phambi kweenkhulu zedorobho, arhuwelela athi: “Amadoda la enze umonakalo iphaseli loke nje, njesi sele afike nalapha.


text:
UJasoni ubamukele endlinakhe. Boke baphula imithetho yombusi omkhulu, ngokuthi batjho kukhona enye ikosi, ibizo layo nguJesu.”


text:
Kuthe bona kurhwaqele, abazalwana bathumela uPowula noSilasi eBheriya. Ekufikeni kwabo lapho baya ngesinagogini lamaJuda.


text:
Abantu balapho bebakhanyelwe khulu kunabantu beThesalonika; nje-ke bamukela ilizwi ngokuzimisela okukhulu begodu bahlolisisa imitlolo malanga woke kobana zinjalo izintwezo na.


text:
Inengi lamaJuda lakholwa; ukufaka phakathi abafazi bamaGirigi abanesithunzi namadoda amanengi wamaGirigi.


text:
Kuthe lokha amaJuda weThesalonika nakezwa bona uPowula utjhumayela ilizwi lakaZimu eBheriya, nawo eza lapho kobana azokunyakazisa abe aphehle isiqubuthu.


text:
Amadoda abekakhamba noPowula amphekelela amfikisa e-Athene; abuyela emuva nomlayezo othi uSilasi noThimothi kufuze bamlandele msinyazana.


text:
Kwathi uPowula, asabalindele e-Athene, wadana kwamambala ukubona idorobho lizele iinthombe zabosingazimu.


text:
Yeke waphikisana namaJuda namaGirigi esaba uZimu ngesinagogini. Wenza njalo woke amalanga nebantwini ebebafunyaneka ematatawini.


text:
Godu nezinye izazi zama-Ephikuru namaSitoyika zaphikisana naye. Abanye bathi: “Ongazizwako lo uzama ukuthini na?” Abanye baphawula bathi: “Kwangathi utjhumayela abosingazimu abatjhili.” Lokhu bakutjho ngombana bekatjhumayela ivangeli ngoJesu nokuvuka kwabafileko.


text:
Nje-ke bamthatha bamusa phambi kwehlangano ye-Areyophagusi bathi: “Ungakhese usihlathululele bona iyini ifundiso etja oyikhulumako le?


text:
(Woke ama-Athene nabaqhamuki abahlala lapho bebangazilibazisi ngalitho ngaphandle kokukhuluma nokuzwa izinto ezitja.)


text:
Nje-ke uPowula wasikima phambi kwehlangano ye-Areyophagusi wathi: “Madoda we-Athene, ngiyabona bonyana nikholwe khulu ngazo zoke iindlela.


text:
Kuthe nangikhambakhambako ngiqala eendaweni lapha nithandazela khona, ngifumene kujame i-aldari litlolwe lathi, ‘NgelakaZimu ongaziwako.’ Nje-ke lokho enikukhonza ningakwazi, ngikho engikutjhumayelako kini.


text:
UZimu obumbe iphasi nakho koke okukilo, oyiKosi yezulu nephasi, akahlali ngemathempelini akhiwe babantu.


text:
Begodu akakhonzwa ngezandla zabantu inga udinga ilitho ngombana nguye opha koke okuphilako ipilo, umphefumulo nezinto zoke.


text:
Ngomuntu oyedwa wadala zoke izizwe kobana zihlale ebusweni balo loke iphasi. Wazibeka iinkhathi zokuphila kwazo waziquntela nemikhawulo lapha zizakuhlala khona.


text:
Wakwenza lokho ukuze zimfune, mhlamunye zingamfunyana lokha nazimfunako, nanyana angasikude ngitjho nakubani wethu.


text:
Ngaye siyaphila, siyakhambakhamba begodu sikhona, njengombana abanye beembongi zenu batjhwile bona,<br/>“ ‘Nathi siziinzukulwana zakhe.’


text:
“Yeke, njengombana siziinzukulwana zakaZimu, asikafaneli sidlumbane bonyana ubuZimu bufana negolide namkha isiliva nanyana ilitje eliqandulwe ngobuhlakani nelwazi lomuntu obhubhako.


text:
Ngalokho uZimu wathalalisa iinkhathi zokungazi, kodwana kwanjesi uyayala bonyana kuphi nakuphi abantu boke baphenduke


text:
ngombana sele abeke ilanga azokugweba ngalo iphasi ngokulunga ngaloyo amkhethileko. Ngalokho ukukhombisile ngokwenza isiqiniseko sokumvusa kabafileko.”


text:
Kuthe nabezwa ngokuvuka kwabafileko, abanye bamtshima, kodwana abanye bathi: “Sizakubuya sikulalele godu ngalokho.”


text:
Kodwana abanye babo bamnamathela babamakholwa, sekubalwa nomAreyophagusi uDiyonisiyosi nomfazi okuthiwa nguDamarisi nabanye kanye nabo.


text:
Lapho wafunyana umJuda ekuthiwa ngu-Akhwila obelethwa ePontusi, ogade aqeda ukubuya eTariyana nomkakhe uPrisila ngombana umbusi uKlawudiyusi bekayale woke amaJuda bona asuke eRoma. UPowula waya kibo.


text:
Ngebanga lomsebenzakhe ofana nowabo, wahlala wasebenza nabo ngombana gade basenza ukuthunga amatende.


text:
Kuthe bona kufike uSilasi noThimothi bavela eMasedoniya, uPowula wazinikela ngokupheleleko ekutjhumayeleni, afakaza emaJudeni bona uJesu unguKrestu.


text:
Kuthe lokha nabamphikisako bakhuluma kumbi ngaye, wazibilayeza ngokuthintitha ithuli ezambathweni zakhe, wathi kibo: “Iingazi zenu azibe phezu kweenhloko zenu! Mina anginamlandu. Kusukela kwanjesi, ngizakuya kabatjhili.”


text:
Yeke watjhiya isinagogi waya endlini yomuntu okuthiwa nguTitiyusi Justusi, obekesaba uZimu, indlwakhe ihlanu kwesinagogi.


text:
UKrisposi umphathi wesinagogi, wakholwa eKosini yena nawo woke umndenakhe; nabanengi ebezwa uPowula eKorinte, bakholwa babhajadiswa.


text:
Ngobusuku obunye iKosi yakhuluma noPowula ngombono yathi kuye: “Ungesabi, kodwana raga ukhulume, ungathuli


text:
ngombana nginawe. Akakho noyedwa ozakukubeka isandla akulimaze ngombana banengi ngedorobheni le okubabantu bami.”


text:
Kuthe bona uGaliyo abe mbusi we-Arhaya, amaJuda ahlangana asahlela uPowula amdosela phambi kwekundla,


text:
Kwathi uPowula asathi uyakhuluma, uGaliyo wathi emaJudeni: “Nangabe lokho bekulicala namkha ubukhohlakali obukhulu, bengizakwamukela ukusola kwenu maJuda.


text:
Kodwana njengombana kukuphikisana ngamezwi namabizo nangomthetho wenu, kulungiseni ngokwenu lokho. Angithandi ukuba mgwebi weendabezi!”


text:
Boke babhudungela uSosithenesi umphathi wesinagogi, bambetha phambi kwekundla. Kodwana uGaliyo akhange akunake lokho.


text:
UPowula sele ahlezi isikhatjhana lapho, walayelisa abazalwana wathayela eSiriya aphekelelwa nguPrisila no-Akhwila. EKhengirheriya waguda ihlokwakhe ngombana gade angaphasi kwesifungo.


text:
Kuthe bona afike eKhesariya, wakhuphuka wayokubingelela ibandla, emva kwalokho wehlela e-Anthiyorhiya.


text:
Kwathi bona ahlale isikhatjhana lapho, wasuka, wakhamba wadabula esifundeni seGalatiya neseFrigiya aqinisa boke abafundi.


text:
UmJuda othileko, okuthiwa ngu-Apolo, obelethwa e-Alekzandriya, weza e-Efesu. Gade asikhulumi esikwaziko ukukhuluma nesinelwazi ngemitlolo.


text:
Yena-ke bekafundiswe ngendlela kaSomnini, ngokuzimisela okukhulu wakhuluma bewafundisa kuhle ngeendaba ezimayelana noJesu, nanyana bekasazi umbhabhadiso kaJwanisi kwaphela.


text:
Nje-ke wathoma ukukhuluma ngesibindi ngesinagogini. Kodwana kuthe bona uPrisila no-Akhwila bamuzwe, bamthatha baya naye ekhaya bamhlathululela kuhle indlela kaZimu.


text:
U-Apolo asafisa bona ayamele ngaphetjheya e-Arhaya, abazalwana bamkhuthaza babe batlolela abafundi kobana bamamukele. Ekufikeni kwakhe waba lisizo elikhulu kilabo abathe ngomusa kaZimu baba makholwa


text:
ngombana ngamandla amakhulu waphikisa amaJuda epepeneneni, atjengisa ngokwemitlolo bona uJesu unguKrestu.


text:
Kuthe u-Apolo asesengeKorinte, uPowula wadabula esifundeni seGalatiya neseFrigiya weza e-Efesu, lapha afumana khona abafundi.


text:
Wababuza wathi: “Namamukela uMoya oCwengileko lokha naniba makholwa na?”<br/>Baphendula bathi: “Awa, akhange besizwe nokuzwa bona kukhona uMoya oCwengileko.”


text:
Nje-ke wababuza wathi: “Alo-ke umbhabhadiso enawufumanako ngonjani na?” Baphendula bathi: “Mbhabhadiso kaJwanisi.”


text:
UPowula wathi: “Umbhabhadiso kaJwanisi gade ungewokuphenduka, atjela abantu bona kufuze bakholwe kiloyo ozako ngemva kwakhe, okutjho uJesu.”


text:
Kuthe uPowula sele abeke izandla phezu kwabo behlelwa nguMoya oCwengileko bakhuluma ngeenlimi bebaphorofida.


text:
UPowula wangena ngesinagogini wakhuluma lapho ngesibindi iinyanga ezintathu aphikisana nabo ngokulinga ukubabonisa umbuso kaZimu.


text:
Kodwana lokha abanye babo nabathoma ukukhunyalala, bangafuni ukukholwa begodu bakhuluma kumbi ngeNdlela epepeneneni watjhida kibo wathatha nabafundi kanye naye. Imihla ngemihla bekabamba iinkulumo esikolweni sakaTiranusi.


text:
Lokho kwathatha iminyaka emibili, kangangobana zoke izakhamuzi ze-Asiya, amaJuda nabatjhili, zezwa ilizwi leKosi.


text:
kangangobana iinsagadugu nezambatho ekhe zamthinta zalethwa kwabagulako, ukugula kwabo bekusuka nemimoya emimbi iphuma kibo.


text:
Namanye amaJuda agade akhamba aqotjha amadimoni, nawo alinga ukusebenzisa ibizo leKosi uJesu phezu kwalabo ebebanemimoya emimbi. Bathi: “Ebizweni lakaJesu, uPowula atjhumayela ngaye, nginiyala bona niphume.”


text:
Kodwana ummoya omumbi wawaphendula wathi kiwo: “Ngiyamazi uJesu begodu ngiyazi ngoPowula, kodwana nina nibobani na?”


text:
Nje-ke indoda enommoya omumbi yabeqela yabahlula ngamandla boke njalo. Baphuma sele babaleka ngendlinapho babhunubhunu begodu banamanceba.


text:
Kuthe lokho nakuzwakala kizo zoke izakhamuzi ze-Efesu okumaJuda nabatjhili, omunye nomunye wehlelwa kukwesaba, ibizo leKosi uJesu ladunyiswa.


text:
Inengi lalabo egade benza imilingo babutha iincwadi zabo, bazitjhisa phambi kwabantu baqalile. Kuthe nesele kuhlanganiswa inani leencwadi ezatjhako, kwafumaneka bona ziziimpaparwana zesiliva eziziinkulungwana ezimatjhumi amahlanu.


text:
Emva kobana sekwenzekile koke lokho, uPowula wazimisela emmoyeni bonyana adabule eMasedoniya ne-Arhaya kobana adundubale adlulele eJerusalema. Wathi: “Emva kobana ngidlulile lapho kufuze ngithekele neRoma.”


text:
Yeke wathumela abasizi bakhe ababili uThimothi no-Erasitusi eMasedoniya, yena wahlala isikhathi eside e-Asiya.


text:
Indoda ethileko ekuthiwa nguDemetriyusi, ebumba imifanekiso ngesiliva neyakha amathempedlana wesiliva ka-Aritemisi, yangenisa inzuzo ekulu kibososino.


text:
Yababizela ndawonye kanye nabanye abanomsebenzi ofana newabo, yathi kibo: “Madoda, niyazi bona umnotho wethu uphuma emsebenzini lo.


text:
Manje nani niyabona beniyazizwela ngokwenu bona akusinge-Efesu kwaphela kodwana pheze i-Asiya loke, uPowula lo udukise abanengi ngokubatjela bona abozimu abenziwe ngezandla, akusibo abozimu bamambala.


text:
Nje-ke sekukhona ingozi ekulu, ingasi kwaphela bona lirhwebo lethu elizakulahlekelwa libizo lalo elihle, kodwana nokobana nethempeli lakazimukazi omkhulu u-Aritemisi lizokunyazwa begodu uzimukazi ngokwakhe, olotjhwa esifundeni se-Asiya nephasini loke, uzokululazeka isithunzi sakhe sobundlovukazi!”


text:
Idorobho loke lazala ihlangahlangano, abantu badosa uGayusi no-Aristarirhusi okumaMasedoniya amabili agade akhamba noPowula, babasa ngendaweni yomboniso.


text:
Ngitjho neenkhulu zesifunda se-Asiya egade zibangani bakhe zathumela umlayezo zimncenga bona angalibhadi ngendaweni yomboniso.


text:
Isiqubuthu besihlangahlangene: Abanye barhuwelela lokhu, abanye barhuwelela okhunye ngombana inengi labo belingazi bona kuhlangenwe ngani.


text:
Abanye besiqubuthu barhuwelela imiyalo ku-Alekzandra ngombana nguye amaJuda ebegade amsunduzele phambili. Nje-ke yena waphakamisa isandla alinga ukuzivikela ebantwini.


text:
Kodwana kuthe bonyana balemuke bona umuJuda, barhuwelela boke okufanako ama-awara amabili bathi: “Omkhulu ngu-Aritemisi wama-Efesu!”


text:
Kodwana kuthe lokha usosiba wedorobho nasele athulise isiqubuthu, wathi: “Zakhamuzi ze-Efesu! Angithi woke uyazi bona idorobho le-Efesu lilibulungelo lethempeli laka-Aritemisi omkhulu nesithombe esakhithika sivela ezulwini.


text:
“Ngalokho nangabe uDemetriyusi nabososino abanaye banesililo nanoma ngobani, iinkundla zokugwebela zivulekile nabagwebi bakhona; abalethe iimangalo lapho.


text:
Kodwana nangabe kukhona enikufunako ngaphezu kwalokho enithanda ukukwazi, kufuze ilungiswe embizweni yezakhamuzi yangokomthetho.


text:
Nakungasinjalo sisengozini yokumangalelwa ngokuguruzela namhlanje ngombana asikho isizathu esingazilandulela ngaso ngesiphithiphithesi.”


text:
Emva kobana ukuguruzela kuphele, uPowula wabizela abafundi ndawonye. Kuthe sele abakhuthaze ngamezwi, wabalayelisa wakhamba waya eMasedoniya.


text:
lapha ahlala khona iinyanga ezintathu. Begade asele azilungisela ukuthayela eSiriya, kodwana njengombana amaJuda gade sele enze ubukhwebetjhana ngaye, waqeda ngokuthi abuye ngeMasedoniya.


text:
Bekaphekelelwa nguSopatrosi umsa kaPhuru weBheriya, ngu-Aristarirhusi noSekhundusi beThesalonika, nguGayusi weDerbe, nguThimothi, nguTikhikhusi noTrofimusi besifundeni se-Asiya.


text:
Thina-ke sathaya sisuka eFilipi emva komnyanya wesiKwa esinganaNgumelo safika kibo eTrowasi ngemva kwamalanga amahlanu; sahlala lapho amalanga alikhomba.


text:
Ngelanga lokuthoma leveke, lokha nabesihlangene bona sihlephule isikwa, uPowula wakhuluma ebantwini. Njengombana gade azakukhamba ngakusasa, wasolo akhuluma bekwaba kuphakathi kobusuku.


text:
Isokana, ekuthiwa ngu-Ewuterhusi ebelihlezi ngefesidereni lathoma layenda belabanjwa buthongo obunzima, khisibe uPowula bekasakhuluma. Ngokubindwa buthongo lawela phasi ukusuka emgangadelweni wesithathu; ladojwa lapho sele libhubhile.


text:
Kodwana uPowula wehlela phasi waziphosa phezu kwalo walisingatha, wathi: “Ningatshwenyeki ngombana liyaphila.”


text:
Wabuyela godu emuva elawini elingehla, kwathi emva kobana sele ahlephule isikwa wagoma, waragela phambili wakhuluma bekwasa; wabese uyakhamba.


text:
Saraga saya emkhunjini sakhwela sathayela e-Asusi, lapha besizakufese sithathe khona uPowula. Bekahlele njalo ngombana yena gade azokukhamba ngeenyawo.


text:
Sathaya ukusuka lapho, kwathi ngakusasa safika malungana neRhiyosi. Ngelanga elilandelako sabandamela eSamosi, kwathi ilanga emva kwalapho safika eMiletusi.


text:
UPowula yena wacabanga ukuthaya adlule e-Efesu, khona angazukulahlekelwa sikhathi ngesifundeni se-Asiya ngombana bebarhabele ukuyokufika eJerusalema nakungakghoneka ngelanga lePentekoste.


text:
UPowula wathumela umlayezo usuka eMiletusi usiya e-Efesu, abawa abaphathi bebandla bona bamhlangabeze.


text:
Kuthe bona bafike, wathi kibo: “Nani niyazi bona bengiphila njani isikhathi soke nginani, kusukela elangeni lokuthomo engafika ngalo esifundeni se-Asiya.


text:
Ngilotjhe iKosi ngokuzithoba okukhulu nangeenyembezi, nganyamezelela iinlingo engahlangana nazo ngobukhwebetjhana bamaJuda.


text:
Alo-ke, njengesibotjhwa kuMoya, ngisendleleni eya eJerusalema, kungekho engikwaziko bona kuzakwenzekani lapho kimi,


text:
ngaphandle kokuthi uMoya oCwengileko ufakaza kimi emadorobheni woke ukuthi isikhungo nokuhlunguphazwa kungilindile.


text:
Ubuphilo bami angisabuthathi njengento eligugu kimi, kwaphela nange ngaqeda ibanga lami nekonzwami engayamukela eKosini uJesu kobana ngifakaze ivangeli lomusa kaZimu.


text:
“Nje-ke sengiyazi bona akakho noyedwa wenu kilabo engikhambe ngimemezela ivangeli kibo ozabe asangibona godu.


text:
Zilondeni ngokuzitjheja nina ngokwenu, nawo woke umhlambi uMoya oCwengileko anibeke bona nibe babonisi bawo kobana neluse ibandla lakaZimu azizuzele lona ngeengazi zeNdodanakhe.


text:
Ngiyazi bona kuzakuthi nasele ngikhambile kuze hlangana nenu iimpisi ezikhwabithako, zangawuncenekeli umhlambi.


text:
Ngitjho naphakathi kwenu kuzakuvela abanye abahlanakezela iqiniso ukuze bawunge abafundi babalandele.


text:
Ngalokho qaphelani, nikhumbule bona iminyaka emithathu yoke ubusuku nemini akhange ngilise ukukhalimela omunye nomunye wenu ngeenyembezi.


text:
“Nje-ke nginibeka kuZimu nelizwini lakhe lomusa, lona elikwazi ukunakha nokuninikela ilifa hlangana nabo boke abacwengisiweko.


text:
Kikho koke lokhu, nginitjengise bona ngokusebenza kabudisi ngendlela le kufanele sibasize abadududu; sikhumbule amezwi weKosi uJesu eyawatjho yona ngokwayo yathi: ‘Kubusiseke khulu ukupha kunokwamukela!’ ”


text:
Kwathi sesihlukene nabo sathaya sanqomba eKhose, ngakusasa safika eRodosi. Ukusuka lapho saya ePatara.


text:
Sathi nasele sibona iSayipurasi, sadlula ngesewula yakhona sathayela eSiriya, sehlika eTirosi ngombana lapho umkhumbi gade uyokwehlisa ipahla.


text:
Sesifunyene abafundi lapho, sahlala nabo amalanga alikhomba. NgoMoya oCwengileko batjela uPowula bona angalibhadi eJerusalema.


text:
Kodwana kuthe bona amalanga wethu lapho aphele, sasuka bona siragele phambili nekhambo lethu. Boke abafundi, abomkabo nabantwababo basiphekelela besaphumela ngaphandle kwedorobho. Lapho-ke saguqa eligwini lelwandle sathandaza.


text:
Saraga ngethayo lethu ukusuka eTirosi besafika ePitolemayisi; lapha safika sabingelela abazalwana sahlala nabo ilanga elilodwa.


text:
Ngelanga elilandelako sakhamba safika eKhesariya, sangena kwaFlebhe umvangeli ongomunye wabalikhomba, sahlala kwakhe.


text:
Weza kithi wathatha ibhande lakaPowula, wazibopha ngalo iinyawo nezandla, wathi: “Nakhu okutjhiwo nguMoya oCwengileko, ‘Ngayo indlela le, umninibhandeli uzokubotjhwa maJuda ngeJerusalema, amkhaphele kabatjhili.’ ”


text:
Kuthe bona sizwe lokho, thina nabanye abantu lapho, sancenga uPowula bona angakhuphukeli eJerusalema.


text:
Kodwana uPowula waphendula wathi: “Nenzani, nilila kangaka nidanisa ihliziywami na? Angikalungeli kwaphela ukubotjhwa ngeJerusalema, kodwana nokufela khona ngebanga lebizo leKosi uJesu.”


text:
Abanye babafundi beKhesariya bakhamba nathi, basisa ekhayeni kwaMnasoni weSayipurasi, ebegade amfundi omdala kobana sihlale khona.


text:
Kuthe bona bezwe lokho, badumisa uZimu. Nje-ke bathi kuPowula: “Uyabona mfowethu bonyana kuneenkulungwana ezinengi kangangani hlangana namaJuda ezimakholwa, begodu zoke zitjhisakalela umthetho.


text:
Manje zitjeliwe ngawe bona wena ufundisa woke amaJuda ahlala eenarheni zabatjhili bona alise umthetho kaMosi; uwatjelile bonyana angasoki abantwana bawo begodu bangalandeli amasiko.


text:
nje-ke khambisana nawo uhlanganele nawo esikweni lokuhlanjululwa ukhuphe iindleko zokugudwa kweenhloko zawo. Ngendlela le boke bazakwazi bona akukho iqiniso kilokho abatjelwe ngawe ngakho, kodwana bazakwazi bona nawe uphila njengaloyo ogcina umthetho kaMosi.


text:
“Nakungabatjhili esele bamakholwa, sibathumele incwadi nesimiso sethu sokobana abatjhide kokuhlatjelwe abosingazimu, ebubendeni, kokukghanyiweko nebufebeni.”


text:
Ngomuso uPowula wathatha amadoda lawo, kwathi sele azihlambululile, wangena nawo ngethempelini, wabika emtarini ukupheleliswa kwamalanga wehlambuluko lokha kuzakwenziwa umhlabelo womunye nomunye wabo.


text:
Kuthe amalanga alikhomba nakaya ngekupheleni, amaJuda we-Asiya agade abone uPowula ngethempelini atjitjizela isiqubuthu. Abamba uPowula,


text:
arhuwelela athi: “Ma-Israyeli, sizani! Lo, mumuntu okhamba yoke indawo afundisa omunye nomunye, okuphambene nabantu bekhethu, umthetho nendawo le. Ngaphandle kwalokho sele angenise namaGirigi ngethempelini, yeke usilaphaze indawo ecwengileko le!”


text:
Ngebanga lokobana bebabone uTrofimusi we-Efesu anoPowula ngedorobheni, badlumbana bona uPowula bekamngenise ngethempelini.


text:
Nje-ke idorobho loke laphithizela nabantu beza bagijimela ndawonye; babamba uPowula bamrhudulela ngaphandle kwethempeli kwavalwa neminyango khonokho.


text:
Kuthe basathi balinga ukumbulala, kwafika ilizwi enduneni yebutho bona loke iJerusalema liyavungazela.


text:
Khonokho yathatha amajoni nabaphathimabutho; yarhaba yehlela kibo. Kuthe bona abantu babone induna yebutho namajoni, balisa ukubetha uPowula.


text:
Induna yafese yambamba yathi akabotjhwe ngeenketani ezimbili; yabuza bona ungubani nokobana wenzeni.


text:
Abanye hlangana nesiqubuthu barhuwelela into yinye, abanye okhunye. Kwathi ngebanga lokobana ingakhange ikghone ukuzwisisa kuhle ngebanga lokuvungazela, yakanye yayala bona asiwe ekampeni yamajoni.


text:
Kwathi uPowula sele afike emiqaqadweni, umguruguru wesiqubuthu wadlanga ngamandla kangangoba kwafuneka bona athwalwe majoni.


text:
Kuthe sele bazomngenisa ngekampeni yamajoni, wathi enduneni: “Ngingaba nengingakutjhoko kuwe na?” Induna yamphendula yathi: “Kanti uyasazi isiGirigi na?


text:
Nakunjalo, alo, awusimrhali loya womGibhide okhe wathi mhlapha nje walinga ukuvukela umbuso ngokubutha ababulali abaziinkulungwana ezine waya nabo erhalawumbeni?”


text:
UPowula waphendula wathi: “Mina ngimJuda odabuka eTarsusi yeSilisiya, ngisisakhamuzi sedorobho eliqakathekileko. Yeke ngiyakubawa, akhe ungivumele ngikhulume ebantwinaba.”


text:
Sele afunyene imvumo, uPowula wajama phezu komqaqado waphakamisela abantu isandla. Kuthe bona bathule, wakhuluma nabo ngesiHebheru, wathi:


text:
“Kokwakho mina ngimJuda, ngabelethelwa eTarsusi yeSilisiya, kodwana ngakhulela khona edorobhenelo eenyaweni zakaGamaliyeli, ngafundiswa ngokutjhubileko ngokuya ngomthetho wabokhokho, ngitjhisakalela uZimu njengombana nani noke ninjalo namhlanje.


text:
Abanengi egade bakhamba ngeNdlela le ngabazuma bekwaba sekufeni. Bengibopha amadoda nabafazi ngibaphosa ngesikhungweni,


text:
njengombana nomphristi omkhulu nomkhandlu woke wabaphathi bangaba nobufakazi ngami. Ngamukela incwadi evela kibo itlolelwe abafowethu okumaJuda weDamaseku; ngaya lapho kobana ngiyokubopha, ngibalethe eJerusalema bona bazokuhlunguphazwa.


text:
“Ngisatjhitjhinga njalo ngitjhidele eDamaseku, pheze emini ekulu, kwehla ezulwini umkhanyo omkhulu wamanyaza kimi mazombe.


text:
Ngabuza ngathi, ‘Alo-ke ngingenzani, Kosi, na?’ IKosi yathi kimi, ‘Vuka ukhambe uye ngeDamaseku, lapho-ke uzafese uzwe koke obekelwe bona ukwenze.’


text:
Njengombana bengingasaboni ngebanga lomkhanyo, labo ebebanami bangibamba ngesandla bangisa ngeDamaseku.


text:
“Umuntu ekuthiwa ngu-Ananiyasi, indoda egade ilandela umthetho ngokupheleleko nekhulunywa kuhle maJuda ahlala lapho,


text:
yeza kimi yajama hlanu kwami yathi, ‘Mfowethu Sawula, buya ubone godu!’ Khonokho ngabona godu bengayiqala.


text:
Yathi kimi, ‘UZimu wabokhokho ukhethe wena bona wazi intando yakhe, ubone oLungileko wakhe bewuzwe iphimbo lomlomakhe;


text:
ngabona iKosi ikhuluma nami isithi, ‘Rhaba uphume msinyana eJerusalema ngombana abazubamukela ubufakazi bakho ngami.’


text:
Nje-ke ngathi, ‘Kosi, bayazi ngokwabo bona kelinye nelinye isinagogi bengibopha, ngibethe boke ebebagade bakholwa kuwe.


text:
Godu lokha iingazi zakaStefani ufakazakho nazithulukako, gade ngijame mina ngokwami lapho, ngivumelana begodu ngiqale nezambatho zalabo abambulalako.’


text:
Abantu bebalokhu balalele uPowula bekwaba semagameni lawo; emva kwalokho, bathoma ukurhuwelela bathi: “Msuseni onje ephasini ngombana akakafaneli ukuphila!”


text:
induna yebutho yayala bona alethwe ngekampeni yamajoni; yahlongoza bona akahlolisiswe ngokurithwa khona kuzakwazeka bona itjhada elingakeli libangwe yini ngaye.


text:
Kuthe basambhambalalisa bona bamrithe, uPowula wathi kumphathimabutho ebekajame lapho: “Kumthetho yini bona nirithe isakhamuzi sombuso weRoma singakabi ukulahlwa licala na?”


text:
Kuthe bona umphathimabutho ezwe lokho, walunga enduneni yebutho wathi kiyo: “Uzokwenzani ngomuntu lo? Usisakhamuzi sombuso weRoma!”


text:
Yeke induna yeza kuPowula yambuza yathi: “Akhese ungitjele, kanti wena usisakhamuzi sombuso weRoma na?” Yena wathi: “Iye.”


text:
Induna yathi: “Kwangibiza imali enengi mina ukufunyana ilungelwelo.” UPowula waphendula wathi: “Mina-ke ngisisakhamuzi ngokubelethwa.”


text:
Khonokho labo egade kumele bamhlole bamkghaduka, induna nayo yangenwa livalo ngombana yalemuka bona uPowula sisakhamuzi sombuso weRoma nokobana beyimbophile.


text:
Ngebanga lokobana induna beyifuna ukwazi bona yini into amaJuda amsola ngayo uPowula, ngelanga elilandelako yamthukulula beyayala abaphristi abakhulu nesigungu sabarholi bamaJuda soke bona khebahlangane. Yeke yathatha uPowula yamjamisa phambi kwabo.


text:
UPowula waqala thwi phezu kwamadoda wesigungu sabarholi bamaJuda, wathi kiwo: “Bafowethu, ngiphile phambi kwakaZimu ngonembeza omsulwa bekube nanamhlanjesi.”


text:
Ngalokhu uPowula wathi kuye: “UZimu uzokuwahla wena ozenza msulwa! Uhlalele ukugweba mina ngomthetho, khisibe wena uyawephula ngokuthi bangibethe!”


text:
UPowula waphendula wathi: “Bafowethu, bengingazi bona mphristi omkhulu. Mbala kutloliwe kwathiwa, ‘Ungathuwelelisi umphathi wabantu bakho.’ ”


text:
Kuthe bona uPowula abone bonyana abanye babaSadusi nokuthi abanye babaFarisi, warhuwelela esigungwini wathi: “Bafowethu, ngimFarisi oyindodana yabaFarisi. Nje-ke lapha ngimangalelwe ngendaba yokuthi nginethemba lokobanyana abafileko bazokuvuka.”


text:
Kuthe bona atjho lokho, kwathoma ukuphikisana phakathi kwabaFarisi nabaSadusi, ihlangano yahlukana phakathi


text:
ngombana abaSadusi bebathi akukho ukuvuka kwabafileko, begodu azikho iingilozi nemimoya; kodwana abaFarisi bebakholelwa kikho kokuthathu.


text:
Itjhada laba likhulu bekwasikima abanye abafundisi bomthetho babaFarisi baphikisa ngamandla, bathi: “Asiboni ilitho elimbi endodeni le! Kuzokuthiwani nakube ummoya namkha ingilozi, ikhulume kuye na?”


text:
Lokha ukuphikisana kwabo nakuba namandla, induna yebutho beyesaba bona bazamtlebhula imitletlana uPowula. Yeke yayala amajoni bona ehle, afese amdzwebule ngekani amuse ekampeni yamajoni.


text:
Kwathi ebusuku iKosi yajama hlanu kwakaPowula, yathi: “Yiba nesibindi! Njengombana ufakaze ngami eJerusalema, kufuze wenze njalo neRoma.”


text:
Kuthe sekusile amaJuda azibumba isicathana abe azibopha ngesifungo kobana angagomi namkha asele nanyana yini angakabulali uPowula.


text:
Bona baya ebaphristini abakhulu nebaphathini, bathi: “Sesizibophe ngesifungo bona angekhe sagoma ilitho singakabulali uPowula.


text:
Manje, nina nesigungu sabarholi bamaJuda thumelani ilizwi enduneni yebutho bona ithumele uPowula ehle eze kini, nizitjhaye sengathi nifuna ukwazisisa kuhle ngaye. Nje-ke thina sesilungele ukumsusa angakafiki.”


text:
Kodwana indodana kadadwabo lakaPowula yezwa ngendumba le, nje-ke yakhamba yangena ngekampeni yamajoni yabikela uPowula ngalokhu.


text:
Yeke uPowula wabiza omunye wabaphathimabutho wathi kuye: “Thatha isokaneli ulise enduneni, kukhona elizakutjho kiyo.”


text:
Umphathimabutho walithatha, walisa enduneni, wafese wathi: “Isibotjhwa uPowula ungibizile wathi ngilethe isokaneli kuwe ngombana kukhona elifuna ukukutjho kuwe.”


text:
Induna yalibamba ngesandla yatjhidela nalo eqadi, yalibuza yathi: “Yini le ofuna ukungibikela yona?”


text:
Lona lathi: “AmaJuda avumelene bona azokubawa bonyana uthumele uPowula ehle eze esigungwini sababarholi bamaJuda kusasa, kubengathi bafuna ukwazi kabanzi ngaye.


text:
Kodwana ungabalaleli ngombana phakathi kwawo kukhona amadoda angaphezu kwamatjhumi amane azabe abhaqile amlindele. Azibophe ngesifungo sokobana angekhe agoma namkha asela angakambulali. Kwanjesi nje, sele ajame ngehlelo, alindele kwaphela imvumo yakho.”


text:
Yabiza abaphathimabutho ababili, yathi kibo: “Zilungiseleleni ukukhamba namhlanje ngesimbi yethoba kusihlwa, niye eKhesariya namajoni amakhulu amabili, abakhweli beenjomani abamatjhumi alikhomba nabaphathi bemikhonto abamakhulu amabili.


text:
AmaJuda abamba indoda le, kwathi sele athi ayayiqedelela ngafika nebutho ngayisindisa ngombana ngilemukile nokobana isisakhamuzi sombuso weRoma.


text:
Ngafumana bona bayimangalele ngomlandu malungana nomthetho wabo; kunganalitho elenza ifanele ukubulawa namkha ukuphoswa ngesikhungweni.


text:
Kuthe sekudaluliwe kimi bona kukhona ubukhwebetjhana ngendoda leyo, ngathi angiyithumele kuwe msinyana. Ngibatjelile nabamangaleli bayo bona nabo abendlale indaba yabo phambi kwakho ngayo.”


text:
Ngelanga elilandelako abakhweli beenjomani baragela phambili naye, amanye amajoni abuyela emuva ekampeni yamajoni.


text:
Umbusi wafunda incwadi, wabuza uPowula bona ubuya kisiphi isifunda. Kuthe bonyana afumane bona uvela eSilisiya,


text:
wathi kuye: “Ngizokulalela indabakho nasele kufike abamangaleli bakho.” Yeke wayala bona aqalwe esigodlweni sakaHerode.


text:
Ngemva kwamalanga amahlanu umphristi omkhulu u-Ananiyasi wehla weza nabaphathi negqwetha uTertulusi, bafese bendlala indababo ngoPowula phambi kombusi uFeliksi.


text:
Kuthe bona uPowula abizwe, uTertulusi wathoma ukumbeka icala wathi: “Sibe nokuthula isikhathi eside ngawe begodu ukuthuthuka kube kunengi esizwenesi ngebanga lokuhlakanipha kwakho.


text:
Indoda le siyifumane imumuntu oyipehli nebanga ukuhlubuka phakathi kwamaJuda ephasini loke, begodu imrholi wesiqhema ekuthiwa maNazaretha.


text:
Kwathi uPowula sele akhonjwe mbusi bona akhulume, waphendula wathi: “Ngebanga lokobana ngiyazi bona sekuminyaka eminengi umgwebi esizwenesi ngalokho ngiziphendulela ngithabile.


text:
Njengombana nawe ungazibonela nje, akukapheli ngitjho amalanga alitjhumi nambili ngikhuphukele eJerusalema kobana ngiyokuthandaza.


text:
Akhange bangifumane ngiphikisana namunye ngethempelini namkha ngidunga abantu ngesinagogini namkha kukuphi edorobheni.


text:
Kodwana nakhu engikuvumako kuwe kobana ngesaba uZimu wabokhokho bami ngokulandela iNdlela leyo abathi kuqhema, godu ngiyakholwa kizo zoke izinto ezitlolwe emthethweni neencwadini zabaphorofidi.


text:
Nginalo ithemba kuZimu, iye, ithemba nabo abalamukelako lokobana kuzakuba khona ukuvuka kwabafileko kwabo boke abalungileko nabangakalungi.


text:
“Nje-ke emva kweminyaka embalwa ngeza bona ngilethe izipho ebantwini bekhethu nokobana ngizokwenza imihlabelo.


text:
Bengihlambulukile ngihlobile ngesikhathi bangifumana ngingetempeleni ngenza lokhu. Bekungekho isiqubuthu sabantu kimi kungekho nokuvungama.


text:
Kodwana bekukhona amaJuda wesifundeni se-Asiya, wona-ke gade afanele abe khona azongithwesa umlandu phambi kwakho, nakube kukhona abanakho ngami.


text:
Namkha bona laba, abakhulume bonyana ngiwuphi umlandu abawufumana kimi lokha nabe ngijame phambi kwesigungu sababarholi bamaJuda;


text:
ngaphandle kwento eyodwa engiyitjhwileko nangijame phambi kwabo ngathi, ‘Namhlanje ngimangalelwe ngendaba yokuvuka kwabafileko.’ ”


text:
Nje-ke uFeliksi owakhe watjelwa kuhle ngeNdlela le, waqeda ikulumo le ngokuphawula wathi: “Ngizakuba nequnto lendaba le lokha induna uLisiya nasele yehlile yafika.”


text:
Wayala umphathimabutho bona amlonde ngesikhungweni, kodwana amvumele athukuluke angakhandeli nabangani bakhe bona bamnikele itjhejo alifunako.


text:
Ngemva kwamalanga uFeliksi weza nomkakhe uDrusila obegade amJuda. Wabiza uPowula wamlalela lokha nakhuluma ngokukholwa kuKrestu Jesu.


text:
UPowula asakhuluma ngokulunga, ukuzibamba nokuza kwelanga lokugwetjwa, uFeliksi wafikelwa kukwesaba wathi: “Okwanje ungakhamba, ngizakubiza godu nanginesikhathi.”


text:
Khonapho bekanethemba bona uPowula uzamfumbathisa. Ngesizathwesi bekanande ambiza bona akhulume naye.


text:
Sekudlule iminyaka emibili, uPorkiyusi Festusi wangena esikhundleni sakaFeliksi njengombusi. Ngebanga lokobana uFeliksi afuna ukuthabisa amaJuda, walisa uPowula ngesikhungweni.


text:
Amalanga amathathu emva kobana uFestusi afike esifundeni, wakhuphuka asuka eKhesariya waya eJerusalema,


text:
uFestusi ngokuzibawela umusa bona uPowula alethwe eJerusalema. Bakwenza lokho ngokujamelene noPowula ngombana bebanobukhwebetjhana bokumlalela endleleni bambulale.


text:
UFestusi wabaphendula ngokuthi uPowula sibotjhwa esilondwe eKhesariya, nokuthi msinyana nje yena ngokwakhe usophe ukuya lapho.


text:
Wathi: “Nje-ke, akuthi labo abanegunya phakathi kwenu behle nami, begodu nakube kukhona okuyisolo ngendoda leyo, abayithwese umlandu.”


text:
Sele ahlezi nabo amalanga abunane ukuya kalitjhumi, wabuyela eKhesariya. Ngelanga elilandelako wahlala esihlalweni sokugweba, wayala bona uPowula alethwe.


text:
Kwathi bona uPowula afike, amaJuda avela eJerusalema amzomba athoma ukumrhwayela ngemilandu ebudisi angeze aba nobufakazi ngayo.


text:
Kodwana uPowula wazivikela, wathi: “Angikenzi ilitho elimbi malungana nomthetho wamaJuda nethempeli namkha kumbusi omkhulu.”


text:
Kodwana uFestusi afuna ukuthabisa amaJuda, wabuza uPowula wathi: “Uzakuthanda ukukhuphukela eJerusalema bona uyokugwetjwa khona phambi kwami ngemilandu othweswe yona le na?”


text:
UPowula wathi: “Ngijame phambi kwebandla lombusi omkhulu, lapha kufuze ngigwetjwe khona. Angikenzi ilitho elimbi emaJudeni, njengombana nawe usazi kuhle.


text:
Nangabe ngonile ngenza okumbi okungabangela bona ngigwetjelwe ukufa, angizami ukuphepha ukufa; kodwana nangabe akunalitho emilandwini abangibeka yona, akakho ongangibuyisela kibo. Ngidlulisela umlandu kumbusi omkhulu.”


text:
Kuthe bona uFestusi avunge nabaluleki bakhe, waphendula wathi: “Udlulisele umlandu kumbusi omkhulu, yeke uzokuya kumbusi omkhulu.”


text:
Njengombana bebanamalangana bahlezi lapho, uFestusi wabendlalela indaba kaPowula, wathi: “Kukhona lapha umuntu owatjhiywa nguFeliksi asibotjhwa.


text:
Kwathi lokha ngiye eJerusalema, abaphristi abakhulu nabaphathi bamaJuda bamthwesa umlandu, bangibawa bona ngimbone umlandu.


text:
Kodwana ngabatjela bona akusiwo umkhuba wamaRoma ukubona umuntu umlandu angazange akhe abonane ubuso nobuso nabamangaleli bakhe, aphiwe nethuba lokuziphendulela ngomlandu abamthwese wona.


text:
Kuthe bona bahlangane lapha, akhange bengisariyada. Ngelanga elilandelako ngahlala endawenami yokugweba ngathi bamngenise.


text:
Abamthwesa umlandu nabasikimako, akhange bamthwese umlandu loyo ebengilindele bona bazamthwesa wona.


text:
Koke abakubekako kuphikisana naye ngokukholwa kwabo nangomuntu okuthiwa nguJesu, owafako, uPowula akhuluma ngaye bona uyaphila.


text:
Kuthe ngisararekile bona indaba le ngingayiphenyisisa njani, ngambuza bona angathanda ukuya eJerusalema kobana ayokugwetjwa lapho ngalokho athweswe khona na.


text:
Kodwana kuthe lokha uPowula abawa bona alondwe ngesikhungweni bekube kulokha umbusi omkhulu aqunta khona, ngayala bona ahlale aqaliwe bengimthumele kumbusi omkhulu loyo.”


text:
U-Agripa wathi kuFestusi: “Indoda leyo ngifuna ukuyizwa ngokwami.” UFestusi wathi: “Uzayizwa kusasa.”


text:
Nje-ke ngelanga elilandelako u-Agripa noBherinike bafika ngevunulo yakanokutjho. Bangena ngerhubheni neenduna zamajoni kanye namadoda adumileko wedorobho. Nje-ke uFestusi wayala bona uPowula angeniswe.


text:
UFestusi wathi: “Ngwenyama Agripa nani noke enilapha nathi, niyayibona indoda le, woke umphakathi wamaJuda uyimangalele kimi eJerusalema nalapha, urhuwelela bona ayikafaneli ukube isaphila.


text:
Kodwana ngifunyene bona ayikenzi ilitho elifanele bona ife; kuthe lokha nayidlulisela umlandu kumbusi omkhulu, ngahlosa bona ngiyithumele.


text:
Kodwana anginalitho elidarhileko ngayo engingatlolela umbusi omkhulu ngalo. Yeke ngiyilethe phambi kwenu noke, khulukhulu phambi kwakho Ngwenyama Agripa! Khona kuzakuthi ngemva kokuyihlola, kube nento engingayitlola ngayo


text:
ngombana ngibona kwanga kukutlhoga umkhumbulo kimi ukuthumela isibotjhwa ngingakuphawuli lokho esimangalelwe ngakho.”


text:
U-Agripa wathi kuPowula: “Unalo ilungelo lokuzikhulumela.” UPowula waphakamisa isandla sakhe wathoma ukuzivikela wathi:


text:
“Kosi Agripa! Namhlanjesi ngizithatha njengomuntu onetjhudu bona ngibe nokuzivikela phambi kwakho ngazo zoke izinto amaJuda angithwesa umlandu ngazo,


text:
khulukhulu ngombana wazi woke amasiko wamaJuda neempikiswano zawo. Yeke ngiyakubawa, bona ungilalele ngesineke.


text:
“Woke amaJuda ayayazi ipilwami kusukela ngisemncani; iye, ipilo engayiphila kusukela ekuthomeni hlangana nabantu bekhethu nangeJerusalema.


text:
Sekusikhathi eside bangazi begodu nabafuna ukufakaza bangatjho bona bengiphila njengelunga lesiqhema esiqinileko ekolweni yekhethu, ngiphila njengomFarisi.


text:
Alo-ke manjesi ngijame lapha bona ngigwetjwe ngebanga lethemba lesithembiso uZimu asenza kibokhokho;


text:
iye, isithembiso izizwe zekhethu ezilitjhumi nambili ebezithemba ukusifikelela, njengombana zilotjha imini nobusuku. Kungalo ithembeli, wena ohloniphekileko, ngimangalelwe maJuda!


text:
Alo, kubangelwa yini bona nanyana ngubani wenu afunyane kulikhuni ukukholwa ukuthi uZimu uyabavusa abafileko na?


text:
“Nami ngokwami ngikholisekile bona bekufanele ngenze okunengi okuphambene nebizo lakaJesu weNazaretha.


text:
Kwakhona ngikho lokho engakwenza eJerusalema. Ngemvumo engayamukela ivela ebaphristini abakhulu ngaphosela abacwengileko abanengi ngesikhungweni. Kwathi nalokha agwetjwa intambo, nami ngakusekele lokho.


text:
Ngeenkhathi ezinengi ngibahlunguphazele ngemasinagogini, ngilinga ukubakatelela bona bahlambalaze. Bengifutheke khulu ngabo kangangobana bengibalandelela nakwamanye amadorobho wabatjhili.


text:
Kwathi emini ekulu ngisesendleleni, wena ohloniphekileko, ngabona umkhanyo omkhulu kunelanga uphazima, wangizombeleza nalabo ebengikhamba nabo.


text:
Soke sawela phasi, ngezwa ilizwi lisithi kimi ngesiHebheru, ‘Sawula, Sawula, ungizumelani na? Kunzima kuwe ukurarha itlobo yesitlhorholojakomo.’


text:
Nje-ke, sikima ujame ngeenyawo zakho. Ngibonakele kuwe ngebanga lokobana ngizokukhetha ube sisebenzi nofakazi ngezinto ozibonileko ngami nangalokho engizakutjengisa khona.


text:
bona uvule amehlwabo khona bazakusuka ebumnyameni beze ekukhanyeni; basuke emandleni kaSathana beze kuZimu ukuze bamukele ukulitjalelwa kwezono, babe nesabelo phakathi kwabacwengisiweko ngokukholwa.’


text:
Kodwana ngathoma ukumemezela kabaseDamaseku, kwaba seJerusalema nakiyo inarha yeJudiya ngitjho nakwabatjhili bonyana baphenduke ezonweni babuyele kuZimu, benze imisebenzi ekhambisana nokuphenduka.


text:
Kodwana uZimu ungisize bekwaba kunamhlanjesi, kungakho ngijame lapha ngifakaza kabancani nakabakhulu. Angikhulumi okhunye ngaphandle kwalokho abaphorofidi noMosi abakutjhwileko bona kuzokwenzeka:


text:
UKrestu kufuze ahlupheke, nokuthi njengombana angewokuthoma ukuvuka kabafileko, uzakumemezela ukukhanya ebantwini bekhethu nakabatjhili.”


text:
Kuthe uPowula asazivikela njalo, uFestusi wamrhuwelela wathi: “Powula, uyahlanya na! Ukufunda khulu kuyakuhlanyisa!”


text:
UPowula waphendula wathi: “Angihlanyi, mhlonipheki Festusi, kodwana ngikhuluma iqiniso ngokuzizwisisa!


text:
Eqinisweni ikosi u-Agripa iyazi ngeendabezi, kiyo ngikhuluma ngesibindi, ngokwazi bonyana ayikho neyodwa yezintwezi engizizwako kiyo ngombana izintwezi akhange zenzeke emsithelweni.


text:
UPowula wamphendula wathi: “Namkha kumsinyana nanyana kungasinjalo, ngithandaza kuZimu bonyana kungabi nguwe wedwa, kodwana nabo boke abalaleleko namhlanje, sengathi bangaba ngilokhu engingikho, ngaphandle kweenketanezi!”


text:
Kuthe bona basuke lapho bathi komunye nomunye: “Umuntu lo akakenzi ilitho bona angabe abulawe namkha afakwe ngesikhungweni.”


text:
Nje-ke u-Agripa wathi kuFestusi: “Umuntu lo ngawuthukululwe ingathana umlandwakhe akhange awudlulisele kumbusi omkhulu.”


text:
Kwathi bonyana kuquntwe bona kufuze sithayele eTariyana, basa uPowula nezinye iimbotjhwa kuJuliyasi umphathimabutho wombusi.


text:
Sakhwela umkhumbi we-Adramitheno, ogade sewulungele ukusuka uye eligwini lelwandle e-Asiya, sathaya sakhamba siphekelelwa ngu-Aristarirhusi weMasedoniya ovela eThesalonika.


text:
Ngelanga elilandelako safika eTsidoni; uJuliyasi waphatha uPowula kuhle, wamvumela bona ayokubona abangani bakhe, bamnikela lokho akufunako.


text:
Sasuka lapho, sathayela ngehlangothini elivikeliweko leSayipurasi ngombana ummoya gade uphambene nathi.


text:
Sathaya kancani amalanga amanengi ngobudisi obukhulu ukufika malungana neKinidu. Ummoya gade uphambene nathi; yeke, sathayela ngehlangothini elivikeliweko lesihlengeleni seKrete malungana neSalimone.


text:
Sadlula lapho ngobudisi obukhulu besafika endaweni ekuthiwa siTjhaphululo esiHle eduze nedorobho leLaseya.


text:
Njengombana besele kulahleke isikhathi esinengi nokuthaya bese kuyingozi ngombana nesikhathi sokuzila ukudla besele siphelile, uPowula wabayelelisa


text:
wathi: “Madoda, ngiyabona ikhambo lethu lizokuba nengozi nomonakalo omkhulu, kungabi ngowepahla nomkhumbi kwaphela kodwana nepilwethu isengozini.”


text:
Kodwana umphathimabutho walalela umpathimkhumbi nomninimkhumbi kunokulalela lokho okutjhiwo nguPowula.


text:
Njengombana iligu bekungasiyo indawo elungele ukuhlala ebusika, inengi labona kungcono ukusuka lapho liye elwandle, lilinge ukufika eFinikisi, kuhlalwe khona ubusika boke. Leli bekuliligu leKrete eliqale esewula-tjingalanga netlhagu-tjingalanga.


text:
Kwathi isewula isathoma ukuphephetha kuhle, badlumbana bona bangafikelela ibanga labo; yeke bakhuphula i-ankera bathoma ukuthayela eduze neligu leKrete.


text:
Kodwana khonokho kwavunguza ummoya ovela ngetlhagwini-pumalanga ebekuthiwa yi-Ewurakiloni, waphephetha wehla ukusukela enarheni.


text:
Sesibalekele endaweni evikelekileko yesihlengele esincani ekuthiwa yiKhawuda, saphumelela kanzima ukulawula umkhunjana wokusindisa.


text:
Sele bawukhwezile bathatha iintambo bawubophelela emkhunjini, besaba bona bangahle baphephukele emgwedlweni wetjhwabatjhwaba yeSiritisi; ngalokho behlisa iinlawulamkhumbi; umkhumbi wasunduzwa mumoya.


text:
Kuthe lokha nasele kuphele amalanga amanengi, ilanga neenkwekwezi kungasabonakali, nommoya udlangile ngokuvunguza, salahlekelwa ngilo loke ithemba lokusinda.


text:
Ngemva kobana amadoda ahlezi isikhathi eside anganakudla, uPowula wajama phakathi kwawo wathi: “Madoda, ngathana ningilalele sangasuka eKrete, ngabe niwuphephile woke umonakalo lo nokulahlekelwa okungaka.


text:
Nje-ke ngibawa bona niqine idolo ngombana akakho noyedwa wenu ozakulahlekelwa yipilo; mkhumbi kwaphela ozakonakala.


text:
yathi, ‘Ungesabi, Powula ngombana kufanele ujame phambi kombusi omkhulu; begodu qala, uZimu ukuphephisele boke othaya nabo.’


text:
Ngobusuku belanga letjhumi nane, sisaphetjhulwa mumoya ekweyameni ilwandle le-Adriya, pheze phakathi kobusuku, abathayi badlumbana bona sesitjhidele esebeni.


text:
Nje-ke baphosa intambo yokulinganisa ukutjhinga, bafumana bona kumamitha amatjhumi amathathu nekhomba ngemva kokuthuthuka kancani babuyelela godu baphosa, bafumana kumamitha amatjhumi amabili nekhomba.


text:
Ngokubethwa livalo bona umkhumbi ungahle utjhinge ngemadwaleni, behlisa ama-ankera amane ngemva komkhumbi bathandaza bona kuse.


text:
Kwathi lokha abathayi nabalinga ukweqa ngemkhunjini, sele behlise umkhunjana ngelwandle batjhaya sengathi bayokubeka ama-ankerabo ngaphambi komkhumbi.


text:
Nje-ke uPowula wathi emphathimabuthweni nemajonini: “Nangabe abathayi laba abahlali ngemkhunjini, angekhe nakwazi ukusinda.”


text:
Ngaphambi kobana kuse, uPowula wabakhuthaza boke bona bagome, asithi: “Namhlanje sekulilanga letjhumi nane nilindile, nizilile ningagomi ilitho.


text:
Ngalokho ngiyanibawa bona nikhe nigome ilitjhwana; lokho kuzanisiza nifunyane amandla ngombana akukho namunye wenu ozakuncuthuka isihluthu sinye ehloko.”


text:
Bona aqede ukutjho lokho, wathatha isikwa wathokoza kuZimu phambi kwabo boke, wasihlephula wathoma ukugoma.


text:
Kuthe bona kuse, akhange babone isebe, kodwana babona iligu elinetjhwabatjhwaba, bahlela bona bakhuphele umkhumbi khona nabe bekungakghonakala.


text:
Yeke baquntula iintambo ezibambe ama-ankera, bawatjhiya ngemanzini. Kwathi khonokho batjhaphulula neentambo ebegade zibambe amaphini amabili amakhulu ebebanqophisa ngawo umkhumbi. Baphakamisa iseyila elikhulu eliphambili emkhunjini, baya eligwini.


text:
Kodwana umkhumbi wabetha phezu komqoqo wetjhwabatjhwaba wabhajwa ngemanzini; ipumulo yomkhumbi yabambeka yabhalelwa kutjhida, isidunu sona saphulwa mamaza saba ziinquqwana.


text:
Kodwana ngokufisa ukusindisa uPowula, umphathimabutho wawakhalimela bona angakwenzi lokho. Wayala woke amadoda akghona ukududa bona eqe qangi adudele eligwini.


text:
Aseleko bekazokulandela, abambelele phezu kwamapulanka nanyana phezu kwezinye iinqezwana eziphukileko emkhunjini. Ngendlela le, woke afika eligwini aphephile.


text:
Abantu balapho basibonisa isisa esingakavami. Njengombana besele lizokuna begodu kumakhaza, baphemba umlilo basihlalisa khona.


text:
UPowula wabuthelela iinkuni, kwathi lokha nakazibeka phezu komlilo, kwaphuma inyoka ngebanga lokutjhisa, yanamathela esandleni sakhe.


text:
Kwathi lokha abantu balapho nababona inyoka ilembelele esandleni sakaPowula bathi omunye komunye: “Umuntu lo ufuze ukuba mbulali, kuthi nanyana asinde elwandle, uDike akakamvumeli bona aphile.”


text:
Bebalindele bona uzavuvuka namkha aduleke phasi afe; kodwana ngemva kokulindela isikhathi eside angenzeki ilitho, batjhugulula imikhumbulwabo, bathi unguzimu.


text:
Mlenzana nalapho bekukhona indawo yendoda emrholi wesihlengeleneso ekuthiwa nguPhubhliyusi. Yena wasamukela ngommoya omuhle, sahlala amalanga amathathu sibathekeli bakhe.


text:
Uyise lakaPhubhliyusi gade alele agula aphethwe mgomani nendeni. UPowula waya kuye wathandaza, wambeka izandla wampholisa.


text:
Basihlonipha ngeendlela ezinengi bekwathi nasele sikhamba balayitjha koke ebegade sikuhlonga ekhambeni lethu.


text:
Emva kweenyanga ezintathu sathaya ngomkhumbi owaqeda ubusika boke ngesihlengeleni; bewungowe-Alekzandriya, uneenthombe zabosingazimu uKastori noPoluksi epumulwenawo.


text:
Sesizombelezile isihlengele safika eRegiyoni, kwathi emva kwelanga linye silapho, kwaphephetha isewula, ngelanga lesibili safika ePhothiyoli.


text:
Abazalwana beRoma sele bezwile ngathi, beza bazosihlangabeza. Abanye beza ngendlela ekuthiwa yi-Apiyusi ukufikela eForumi Apiyi kwathi abanye bafika ekumbeni yeenkhambi ebekuthiwa yiTiresi Taverinoni Kuthe bona uPowula ababone, wathokoza uZimu bewaqina idolo.


text:
Ngemva kwamalanga amathathu uPowula wabiza abarholi bamaJuda wendawo bona bahlangane. Kwathi bona bahlangane, wathi kibo: “Bafowethu! Nanyana ngingakenzi ilitho elimbi ebantwini bekhethu nemasikweni esawafumana kibobamkhulu, ngabotjhwa ngeJerusalema, nganikelwa emaRomeni.


text:
Wona sele angihlolile, afuna ukungithukulula ngombana belingekho ibanga lokobana ngingabeze ngibulawe.


text:
Kodwana kuthe bona amaJuda akuphikise lokhu, ngakateleleka bona ngidlulisele indaba kumbusi omkhulu, nanyana bekungekho umlandu engingawuthwesa abantu bekhethu.


text:
Kungebangeli ngibawe ukubonana nani, ngikhulumisane nani. Mbala, ngebanga lethemba laka-Israyeli ngibotjhwe ngeenketanezi.”


text:
Bona bathi kuye: “Azange sifumane incwadi evela eJudiya ekhuluma ngawe namkha kufike omunye wabafowethu nombiko nanyana kukhulunywe okuthileko okumbi ngawe.


text:
Kwathi sebabekelene naye ilanga, bafika lapha ahlala khona babanengi kwamambala. Kusukela ekuseni bekwaba sebusuku, wabahlathululela bewabafakazela ngombuso kaZimu, alinga ukubabonisa ngoJesu ngokudzubhula emthethweni wakaMosi nemitlolweni yabaphorofidi.


text:
Nje-ke baphikisana babodwa, kodwana bathoma ukukhamba ngemva kobana uPowula athe: “UMoya oCwengileko bekaqinisile nakakhuluma kibokhokho benu ngomphorofidi u-Isaya asithi,


text:
‘Khamba uye esizwenesi ufese uthi:<br/>“ ‘Nizokuzwa kodwana ningazwisisi;<br/>nizokubona kodwana ningatjheji.


text:
Iye, iinhliziyo zabantwaba zibuthuntu<br/>neendlebe zabo azizwa,<br/>bavale namehlwabo.<br/>Nakungasinjalo bazakubona ngamehlwabo,<br/>bezwe ngeendlebe zabo,<br/>balemuke ngeenhliziyo zabo<br/>bebaphenduke bese ngiyabaphilisa.’


text:
amemezela umbuso kaZimu, afundisa ngeKosi uJesu Krestu begodu akhuluma ngesibindi kungekho okumthiyako.


text:
Incwadi le ivela kimi mina Powula, inceku kaKrestu Jesu, owabizelwa ekubeni mpostoli, wahlukaniselwa ivangeli lakaZimu.


text:
begodu yatjhunyayelwa ngamandla bona iyiNdodana kaZimu ukuya ngokoMoya wobucwenga ngokuvuswa kwayo ekufeni: uJesu Krestu iKosethu,


text:
esamukela ngaye isisa nobupostoli ukuletha ukulalela ukukholwa hlangana nabatjhili ngebanga lebizo lakhe,


text:
Kibo boke abathandekako kuZimu abaseRoma, ababizelwe ekubeni ngabacwengileko: Akube kini umusa nokuthula okuvela kuZimu uBaba wethu neKosini uJesu Krestu.


text:
Kokuthoma, ngithokoza uZimami ngoJesu Krestu ngani noke ngombana ukukholwa kwenu kutjhunyayelwa ephasini loke.


text:
UZimu engimlotjha ngommoyami nengitjhumayela ivangeli leNdodanakhe, ungufakazami bonyana ngihlala nginikhumbula njalo emthandazwenami,


text:
Angithandi bazalwana bona ningabi nelwazi lokobana bengifuna kangangani ukuza kini (kodwana bengiseze ngiqabelwa ukwenza njalo bekube nje) ukuze ngizuze isivuno phakathi kwenu njengombana ngenzile phakathi kwabo boke abatjhili.


text:
Nje-ke anginanhloni ngevangeli ngombana limamandla kaZimu wokusindisa boke abakholwako, ukuthoma ngamaJuda namaGirigi.


text:
Kilo kwembulwa ukulunga kwakaZimu ngokukholwa namayelana nokukholwa, njengombana kutloliwe kwathiwa: “Olungileko uzakuphila ngokukholwa.”


text:
Ubukhali bakaZimu bubonakala buvela ezulwini, behlela phezu kwakho koke okungakhambisani noZimu kanye nobukhohlakali balabo abavimba iqiniso ngokonakala kwabo.


text:
Soloko kwangesikhathi sokudalwa kwephasi, amandlakhe angapheliko kanye nemvelo yakhe yobuZimu, nanyana ingabonakali ngokwayo, phezu kobana ikhona, beyiseze izwisiswa begodu ibonwa ezintweni azidalileko. Ngalokho-ke abantu abanabo ubusithelo,


text:
ngombana nanyana bebaseze bamazi uZimu, azange bebamhloniphe namkha bamthokoze, kodwana babe nemikhumbulo engatjho ilitho, neengqondo zabo ezingazisiko zafiphala.


text:
Banana iphazimulo kaZimu ongabhubhiko ngemifanekiso emfuziselo wabatu ababhubhako namkha yeenyoni namkha yeenlwana ezinemilenze emine namkha yeenrhurhubi.


text:
ngombana banana iqiniso ngoZimu kobana bazuze amala, balotjha bebasebenzela okudaliweko kunoMdali, okunguye okufanele adunyiswe ngokungapheliko. Amen.


text:
Ngebangelo-ke, uZimu wabanikela ekutjhisakaleni okuhlazisako. Abafazi bakhona balisa indlela yemvelo yamabhayi bangena kokungasiyimvelo,


text:
ngokunjalo namadoda wakhona alisa indlela yemvelo yokuya emabhayini nomfazi, afuthelana ngokukhanukana wona. Amadoda enza ubuhlola namanye amadoda, ngalokho azamukelisa ngokwawo isibetho esifanele ubuhlola bawo.


text:
Njengombana abantwabo bangazange bakhathalele ukumazi uZimu, yeke uZimu wabanikela emikhumbulweni eyonakeleko nezintweni ekungakameli zenziwe.


text:
Bebazele ngayo yoke imihlobo yobukhohlakali, ubumbi, ubumarhamaru nezondo. Bazele ngomona, ukubulala, ukuphikisana, ikohliso, ubuqili, ihlebo,


text:
ubugongodi, ukuhloya uZimu, ukuthukana, ukuzikhakhazisa, ukuzazi, ukusungula ubumbi, ukungalaleli ababelethi,


text:
Bayasazi isimiso sakaZimu sokobana labo abenza izinto ezinjalo bafanelwa kukufa, khonapho abazenzi kwaphela, kodwana bakwakwazela nalabo abazenzako.


text:
Yeke awunalo izaba, nanyana ungaba ngubani, wena ogweba abanye; nawugweba omunye umuntu uzilahla wena ngombana uthi ugweba abanye nje khibe nawe wenza yona into abayenzako leyo.


text:
Alo-ke wena, nanyana ungaba ngubani, udlumbana bona nawugweba labo abenza okunjalo khonapho khibe nawe uyakwenza lokho, uzakuphunyurha esigwebeni sakaZimu na?


text:
Kghani unyaza umusa omkhulu kaZimu nokunyamezela kwakhe okubanzi na? Awuboni bonyana uZimu unomusa ngombana uhlose bona utjhuguluke na?


text:
Kodwana ngobulikhuni bakho nangehliziyo engatjhugulukiko, uzikghubelelela itukuthelo ngelanga lelaka elizako lokha ukugweba okulungileko kwakaZimu nakwembulwako.


text:
Labo abaphikelele njalo ukwenza okulungileko, barhuluphele iphazimulo nedumo nokungabhubhi; uzobapha ukuphila okungapheliko.


text:
Kodwana labo abazifunela kwabo nabangalaleli iqiniso, balalela ukukhohlakala, bazokwehlelwa lilaka netukuthelo.


text:
kodwana kibo boke abenza okulungileko, kuzokuba khona iphazimulo, idumo nokuthula; kuthome ngomJuda kulandele umGirigi


text:
Boke abone bangaphandle komthetho, bazokubhujiswa bangaphandle komthetho; nabo boke abone bangaphasi komthetho, bazokugwetjwa ngomthetho.


text:
Yeke akusibo abezwa umthetho abangabalungileko phambi kwakaZimu, kodwana ngabenza okutjhiwo mthetho, labo-ke ngibo abazokulungisiswa.


text:
Lokha abatjhili, abanganawo umthetho, nabaphetha okutjhiwo mthetho ngaphandle kokuyalwa, labo-ke, nanyana banganawo umthetho, bamthetho ngokwabo.


text:
Bayakhombisa bonyana lokho okufunwa mthetho kutlolwe ngeenhliziyweni zabo, okufakazelwa ngunembeza wabo, nemikhumbulo yabo evuthako iyabalahla namkha ibahlambulule


text:
ngelanga, ukuya ngokwevangeli lami, mhlana uZimu azokugweba ngalo imicabango efihlakeleko yabo boke, ngoJesu Krestu.


text:
alo-ke, wena ofundisa abanye, kubayini ungazifundisi wena na? Utjhumayela ngokujamelana nokweba khibe ngapha wena uyeba na?


text:
Ukusoka kunobubhadekelo nakube uphetha umthetho, kodwana nawephula umthetho, ukusoka kwakho semlunga ungakasoki.


text:
Yeke nakube labo abangakasoki baphetha okufunwa mthetho, ukungasoki kwabo akuzukuthathwa njengokusoka na?


text:
Ngalokho-ke abangakasoki enyameni kodwana abaphetha umthetho bazonilahla nina eninomthetho otloliweko begodu ninokusokwa kodwana nibe nephula umthetho.


text:
Umuntu akabi mJuda ngokubonakala ngaphandle, ngokunjalo nokusoka kwamambala akusikho okubonakalako nokwangaphandle.


text:
Kodwana umuntu uba mJuda ngaphakathi, ngokunjalo nokusoka kwamambala ngokwehliziyo, kuyinto kaMoya, akusingokwenyama. Umuntu onjalo ufunyana idumo kuZimu, ingasi ebantwini.


text:
Alo, kwenzakalani nakube abanye azange bathembeke na? Ukungakholwa kwabo kuzakwenza bona ukwethembeka kwakaZimu kube lilize na?


text:
Nakanye! Nanyana woke umuntu amleyimala, uZimu yena uneqiniso njengombana kutloliwe kwathiwa:<br/>“Ukuze uhlanjululwe emezwinakho,<br/>uhlule ekugwebeni kwakho.”


text:
Kodwana nangabe ukungalungi kwethu kubonakalisa ukulunga kwakaZimu, sizokuthini na? Sithi uZimu akakalungi nasihlunguphaza ngetukuthelo na? (Ngikhuluma ngendlela yabantu).


text:
Kodwana nakube ngamangami iqiniso lakaZimu landisa iphazimulwakhe, ngisabekelwani-ke umlandu wokuba sisoni na?


text:
Kungebanga lani-ke singathi: “Asenzeni okumbi ukuze kuvele okuhle” na? Iye, sitjho njalo njengombana abantu abathileko nabasithukako bathi sitjho njalo. Abantwabo, ukulahlwa kwabo kubafanele.


text:
Alo-ke sizakuthini na? Sizakuthi singcono kunabanye na? Awa, nakanye, ngombana sele sibamangalele boke labo ngokuthi bangaphasi kwamandla wesono, okutjho umJuda nomGirigi,


text:
Boke baphambukile,<br/>baphenduke baba msuqwa ndawonye.<br/>Akakho okhombisa isisa,<br/>akakho ngitjho noyedwa tere.


text:
Imiphimbo yabo imaliba avulekileko;<br/>basebenzisa amalimabo ukukhohlisa.<br/>Isihlungu seenyoka singaphasi kweembhena zabo.


text:
Gadesi sele sisazi bona nanyana yini etjhiwo mthetho, imalungana nalabo abangaphasi komthetho ukuze yoke imilomo ithuliswe, nephasi loke libe nokuziphendulela kuZimu.


text:
Akunamuntu ozakulungisiswa phambi kwakhe ngemisebenzi etjhiwo mthetho ngombana emthethweni kuvela ilwazi lesono.


text:
Kodwana kwanjesi, ngaphandle komthetho, ukulunga kwakaZimu sele kwembuliwe, begodu kufakazelwa mthetho nabaphorofidi,


text:
uZimu anikela ngaye njengomhlabelo wesono ngeengazi zakhe, ngokukholwa. Wakwenza lokho ukubonisa ukulunga kwakhe ngombana ngokubekezela kwakhe kobuZimu, azange abale izono ezenziwe phambilini.


text:
Lokho bekukubonisa kilesikhathi bonyana yena ngokwakhe ulungile begodu ulungisisa loyo okholwa kuJesu.


text:
Alo-ke kuphi ukuzigqaja na? Akubalwa nokubalwa. Ngamuphi umthetho na? Ngomthetho wemisebenzi? Awa, kodwana ngomthetho wokukholwa.


text:
ngombana uZimu munye; begodu uzokulungisisa abasokileko ngeenzathu zokukholwa nabangakasoki ngakho ukukholwa lokho.


text:
Alo-ke, ingabe siyawulahla umthetho ngebanga lokukholwa lokhu na? Nakanye! Kodwana esikhundleni salokho siyawuhlonipha umthetho.


text:
Yeke nangabe u-Abrahamu walungisiswa ngemisebenzi, khona-ke unakho angazigqaja ngakho kodwana ingasi phambi kwakaZimu.


text:
Kodwana kiloyo othi ngaphandle kwemisebenzi athembele kiloyo olungisisa abangakalungi, ukukholwa okunjalo kubalelwa bona kukulunga.


text:
Ngokunjalo uDavida ukhuluma ngokubusiseka kwalabo uZimu ababalele ukulunga ngaphandle kwemisebenzi wathi:


text:
Alo kghani isibusiswesi siphezu kwabasokileko kwaphela namkha naphezu kwabangakasoki na? Thina sithi: Ukukholwa kwabalelwa u-Abrahamu njengokulunga.


text:
Alo-ke lokhu kwabalelwa njani kuye na? Bekungaphambi kobana asoke namkha ngemva kokusoka na? Bekungasi ngemva kokusoka kwakhe kodwana bekungaphambili.


text:
Wamukela itshwayo lokusoka njengesigibo sokulunga abe nakho ngokukholwa lokha nangakabi ukusoka. Ihloso bekukumenza ukhokho wabo boke abakholwa ngaphandle kobana basokwe, ngalokho-ke kwabalelwa kibo ukulunga.


text:
Yeke unguyise wabasokileko, iye, abangakasoki kwaphela kodwana ababuye balandele isibonelo sokukholwa ukhokho wethu u-Abrahamu aba nakho ngaphambi kobana asokwe.


text:
Isithembiso sokobana uzokuzuza iphasi azange size ku-Abrahamu namkha eenzukulwaneni zakhe ngomthetho kodwana seza ngokulunga okuza ngokukholwa.


text:
Nakube ngabanamathela emthethweni abazokuba ziindlalifa, khona-ke ukukholwa kulilize nesithembiso sidududu.


text:
Ngalokho-ke sekuya ngokukholwa ukuze isithembiso sinzinze emseni besiqinisekiswe kizo zoke iinzukulwana zakhe, ingasi kwaphela labo abanamathele emthethweni kodwana nakilabo abahlanganyela ukukholwa kwaka-Abrahamu (ngombana ungubaba wethu soke,


text:
njengombana kutloliwe kwathiwa: “Ngikwenze uyise wezizwe ezinengi.”) phambi koZimu amkholwako, onikela abafileko ipilo abe abize izinto ezingekho kobana zibe khona.


text:
Kwathi kunganathemba, yena waba nethemba, wakholwa bona uzokuba, “nguyise wezizwe ezinengi,” njengombana kwatjhiwo kuye kwathiwa: “Sizakuba njalo-ke isizukulwana sakho.”


text:
Azange abe buthakathaka ekukholweni lokha naqala umzimbakhe ebesele sewufana newofileko (ngombana besele pheze aneminyaka elikhulu ubudala) iye, nalokha nacabanga bona uSara uyinyumba.


text:
Akunasiqabo esamenza bona azaze isithembiso sakaZimu, kodwana waqina amandla ekukholweni kwakhe, wadumisa uZimu,


text:
esifunyene ngayo ubungeno emseni lo esidzimelele kiwo begodu siyazigqaja ethembeni lethu lokuhlanganyela ephazimulweni kaZimu.


text:
Akusikho lokho kwaphela, kodwana godu siyazigqaja ekuhluphekeni kwethu, sisazi bonyana ukuhlupheka kuveza ukubekezela,


text:
yeke ithemba alisidanisi ngombana ithando lakaZimu lithelwe ngeenhliziyweni zethu ngoMoya oCwengileko esinikelwe yena.


text:
Ngambala, akukavami bona umuntu afele olungisisiweko, nanyana mhlambe kwenzeka bona umuntu angahle afele olungileko.


text:
Khulukhulu-ke kwanjesi, njengombana sele silungisisiwe ngeengazi zakhe, sizakusindiswa ngaye elakeni lakaZimu.


text:
Nakube kwathi sisesezizitha, senziwa bona sibuyisane noZimu ngokufa kweNdodanakhe, kangangani-ke kwanjesi nasele sibuyisene naye, sizakusindiswa ngepilwakhe.


text:
Kodwana ngaphezu kwalokho, sibuye sizigqaje kuZimu ngeKosethu uJesu Krestu, ngayo esamukele ukubuyisana.


text:
Yeke njengombana isono seza ephasini ngomuntu munye, ukufa kwangena ngesono, ngaleyondlela ukufa kwadlulela kibo boke abantu ngombana boke bonile.


text:
Isono besivele sikhona ephasinapha umthetho ungakabikhona, kodwana isono asibalelwa nakube umthetho awukho.


text:
Khonapho ukufa kwaba namandla ukusukela ku-Adamu ukuya kuMosi, ngitjho naphezu kwalabo izono zabo ebezingafani nesiphambeko saka-Adamu omfuziselo waloyo obekazokuza.


text:
Kodwana isipho somusa asifani nesiphambeko. Nakube abanengi bafa ngebanga lesiphambeko somuntu oyedwa, wavama kangangani-ke umusa kaZimu kanye nesipho somusa esavela ngomuntu oyedwa, okunguJesu Krestu, phezu kwabanengi.


text:
Godu isipho somusa asifani nomphumela wesono somuntu munye; ngombana isigwebo eseza ngebanga lesiphambeko somuntu munye saletha ukulahlwa, kodwana isipho somusa eseza ngebanga leemphambeko zabanengi, saletha ukulungisiswa.


text:
Nakube, ngebanga lesiphambeko somuntu oyedwa, ukufa kwabusa ngaye oyedwa loyo, bazokuba namandla kangangani-ke labo abazakwamukela umusa omkhulu kanye nesipho somusa sokulunga phezu kwepilo ngomuntu oyedwa, onguJesu Krestu.


text:
Yeke njengombana isiphambeko somuntu oyedwa sarholela ekulahlweni kwabo boke, ngokunjalo-ke isenzo sokulunga somuntu oyedwa sirholela ekulungisisweni kanye nekuphileni kwabo boke.


text:
Njengombana ngokungalaleli komuntu oyedwa abantu abanengi baba zizoni, ngokunjalo-ke ngokulalela komuntu oyedwa, abanengi bazakwenziwa abalungileko.


text:
Kodwana umthetho wabekwa, ngaleyondlela ukuphambeka kwanda, nokho lapha kwande khona isono, nomusa uba kangako


text:
ukuze kuthi njengombana isono sabusa ngokufa, ngokunjalo-ke nomusa ubusa ngokulungisiswa okurholela ekuphileni okungapheliko ngoJesu Krestu iKosethu.


text:
Nje-ke sabulungwa kanye naye ngokubhabhadiselwa ekufeni ukuze kuthi njengombana uKrestu avuswa ekufeni ngephazimulo kaBaba, ngokunjalo nathi sikhambe epilweni etja.


text:
Siyazi bona umuntu wethu omdala wabethelwa naye esiphambanweni ukuze kuthi umzimba wesono ulahlwe, singabe sisaba makhoboka wesono


text:
Siyazi bonyana njengombana uKrestu avuswa kabafileko, angekhe abuye afe godu, nokufa akusenawo amandla phezu kwakhe.


text:
Ngokunjalo-ke nani kufanele nizithathe njengabafileko mayelana nesono, kodwana niphile kuZimu ngoKrestu Jesu.


text:
Nje-ke ningasavumeli isono bona sibuye sibuse imizimba yenu ebhubhako besinenze bona nithobele iinkanuko zayo.


text:
Ningabe nisanikela izitho zenu zomzimba esonweni kobana sizisebenzise njengeensetjenziswa zobukhohlakali, kodwana zinikeleni kuZimu njengalabo ababuyiswe ekufeni basiwa ekuphileni, ninikele izitho zemizimba yenu kuZimu njengeensetjenziswa zokulunga.


text:
Ngaleyondlela isono angeze sabusa phezu kwenu njengombana ningasingaphasi komthetho kodwana ningaphasi komusa.


text:
Alo sizakuthini na? Sizakona ngombana batjho asisingaphasi komthetho kodwana singaphasi komusa na? Nakanye!


text:
Kghani anazi bona lokha nanizinikela kinanyana ngubani njengamakhoboka alalelako, niba makhoboka waloyo enimthobelako na? Ningaba makhoboka wesono esirholela ekufeni namkha nibe makhoboka wokulalela okurholela ekulungisisweni.


text:
Kodwana akadunyiswe uZimu kobana nina enakhe naba makhoboka wesono, sele ningabalalelako ukuthoma ehliziyweni ukuya endleleni yesifundo enamukeliswa sona,


text:
Ngikhuluma ngendlela ejayelekileko ngebanga lobuthakathaka benyama yenu. Njengombana nakhe nanikela izitho zenu njengamakhoboka wokusilapheleko esiphambekweni esikhulu khulu, nje-ke nikelani izitho zenu njengamakhoboka wokulunga kikho ukucwengiswa.


text:
Kodwana gadesi njengombana sele nikhululiwe esonweni benaba makhoboka kaZimu nje, umvuzo eniwufunyanako kucwengiswa. Isiphetho salokho kuphila okungapheliko.


text:
Bazalwana, ngikhuluma nalabo abazi umthetho; kghani anazi bonyana umthetho uba sibopho phezu komuntu, kwaphela umuntu loyo nasaphilako na?


text:
Ngaleyondlela umfazi ngokomthetho ubopheleleke endodenakhe qobana isaphila; kodwana yahlongakala, uyatjhatjhululwa emthethweni omayelana nendodakhe.


text:
Ekhabo lakhona, uzakubizwa bona sihlobongi nakube wenda kenye indoda khisibe yakhe isaphila. Kodwana nasele indodakhe ihlongakele, utjhaphulukile emthethweni lowo, nje-ke nakube wenda kenye indoda, akabi sihlobongi.


text:
Nakini-ke kunjalo, bazalwana; nafa emthethweni ngomzimba kaKrestu ukuze nibe ngewomunye, loyo owavuswa ekufeni ukuze sithelele uZimu iinthelo.


text:
Lokha nabesisaphila enyameni, iinkanuko zethu zokona, ebezivuswa mthetho, bezisebenza ezithweni zethu kobana sithele iinthelo zokufa.


text:
Kodwana kwanjesi sitjhatjhululiwe emthethweni, safa kilokho ebekusibophile ukuze sibe makhoboka angasi ngaphasi komthetho wakade otloliweko kodwana angaphasi kwepilo etja yakaMoya.


text:
Alo-ke sizakuthini na? Kghani sizakuthi umthetho usisono? Awa, nakanye! Nokho nagade kungasi ngebanga lomthetho, bengingekhe ngasazi isono. Bengingekhe ngazi bona kuyini ukukhanuka nabethana umthetho akhange uthi: “Ungakhanuki.”


text:
Kodwana isono safunyana ithuba ngomyalo, saveza kimi yoke imihlobo yekanuko. Ngaphandle komthetho, isono sife ukufa.


text:
Alo, kutjho bona lokho okuhle kwaletha ukufa kimi na? Awa, nakanye! Kwaba sisono esangena nokufa kimi ngokusebenzisa okuhle ukuze isono sibonakaliswe sisisono, begodu kuthi ngomyalo sibe sisono sakosono.


text:
Siyazi bona umthetho ungewokommoya, kodwana mina ngingowenyama, ngathengiselwa ebukhobokeni ngaphasi kwesono.


text:
ngombana ngiyazi bona akunalitho elilungileko elihlala ngaphakathi kwami, lokho kusemvelwenami yenyama. Ngingathanda ukwenza okuhle kodwana ngiyabhalelwa bona ngikwenze


text:
Nangabe ngenza lokho engingathandi ukukwenza, khona-ke angizipheleli, ngenziswa sisono esihlala ngaphakathi kwami.


text:
Ngalokho-ke ngikufunyana kumthetho ongibusako wokobana nangifuna ukwenza okuhle, ubumbi bungilalele eduze.


text:
kodwana ngibona ezithweni zami kunomthetho omunye olwisana nomthetho womkhumbulwami, ungenza ngibe likhoboka lomthetho wesono ohlala ngaphakathi kwezitho zami.


text:
Akathokozwe uZimu ngoJesu Krestu iKosethu!<br/>Nje-ke ngomkhumbulwami ngilikhoboka emthethweni kaZimu, kodwana ngenyama yami ngilikhoboka emthethweni wesono.


text:
Lokho umthetho ogade unganamandla wokukwenza ngebanga lokwenziwa buthakathaka yimvelo yesono, uZimu wakwenza ngokuthumela iNdodanakhe ngobujamo bomuntu wokona kobana ibe mhlabelo wehlambululo


text:
ukuze okulungileko okufunwa mthetho kuzaliseke kithi, thina esingakhambi ngokwenyama kodwana ngokoMoya.


text:
Labo abaphila ngokwenyama babeka imikhumbulwabo ezintweni zenyama, kodwana abaphila ngokukaMoya babeka imikhumbulwabo kokukaMoya.


text:
Ukubeka umkhumbulo kokwenyama kukukufa, kodwana ukubeka umkhumbulo kokukaMoya kukuphila kanye nokuthula.


text:
Ngesizathweso-ke umkhumbulo osenyameni ulinaba kuZimu; awuthobeli umthetho kaZimu, ngambala angekhe wakghona ukuwuthobela.


text:
Kodwana nina anisisenyameni, nikuMoya ngombana uMoya kaZimu uhlala ngaphakathi kwenu. Umuntu onganaye uMoya kaKrestu akasuye wakaKrestu.


text:
Kodwana nangabe uKrestu ungaphakathi kwenu, nanyana umzimba wenu ufile ngebanga lesono, ummoya wenu unokuphila ngebanga lokulunga.


text:
Nangabe uMoya waloyo owavusa uJesu ekufeni, uphila ngaphakathi kwenu, loyo owavusa uKrestu ekufeni uzokunikela imizimba yenu ebhubhako ukuphila, ngaye uMoya ohlala ngaphakathi kwenu.


text:
Ngitjho ngombana naniphila ngokwenyama, nizokufa; kodwana naniphila ngokoMoya, nibulala izenzo ezimbi zomzimba, nizokuphila


text:
Azange namukeliswe ummoya onenza bona nibe makhoboka godu benesabe, kodwana namukele uMoya onenza nibe bantwana bakaZimu. Yeke ngaye siyabiza sithi: “Aba, Baba!”


text:
Nje-ke nakube sibantwana, kutjho bona siziindlalifa, iye, iindlalifa zakaZimu begodu siziindlalifa kanye noKrestu nakube ngambala sihlanganyela eenhluphekweni zakhe ukuze sihlanganyele naye ephazimulwenakhe.


text:
Ngiyaqinisa bonyana iinhlupheko zesikhathesi azisililitho nazilinganiswa nephazimulo esizokwambulelwa yona.


text:
Yeke indalo yenziwa into enganamsebenzi, ingasi ngokwentando yayo, kodwana ngokwentando yaloyo oyenze yaba njalo, ngethemba


text:
lokobana indalo leyo ngokwayo izokutjhatjhululwa ekubotjhweni kwayo, ibole bese ilethwa ekululekweni ephazimulako yabantwana bakaZimu.


text:
begodu ingasi indalo kwaphela, kodwana nathi ngokwethu, thina esineenthelo zokuthoma zakaMoya, sibubulela ngaphakathi khibe silindele ngetjisakalo ukwenziwa abantwana bakaZimu, okukuhlengwa kwemizimba yethu.


text:
Ngitjho ngombana sasindiswa ethembeni. Kodwana ithemba elibonwako akusilo ithemba ngombana ngubani onethemba ngento asele anayo na?


text:
Ngokunjalo uMoya uyasisiza ebuthakathakeni bethu ngombana asikwazi ekumele sikuthandazele. Kodwana uMoya ngokwakhe usithandazela ngokububula okungekhe kwahlathululwa ngamezwi.


text:
UZimu ohlola iinhliziyo, uyakwazi okusemkhumbulweni kaMoya ngombana uMoya uthandazela abacwengileko ngokwentando kaZimu.


text:
Siyazi bonyana kilabo abathanda uZimu, wenza bona koke kuhlangane bekubakhambele kuhle, iye, labo ababizwe ngokweminqopho yakhe.


text:
Labo uZimu abazi ngaphambilini, wabakhethela bona bafane nesibumbeko seNdodanakhe ukuze ibe lizibulo emndenini omkhulu.


text:
Labo abakhetha ngaphambilini, godu wababiza, nalabo ababizileko godu wabalungisisa, nalabo abalungisisako godu wabaphazimulisa.


text:
Yena ongazange agodle iNdodanakhe, kodwana wayinikela ngebanga lethu soke, akazukusinikela koke ngayo na?


text:
Ngubani olahla ngomlandu na? NguKrestu Jesu owafako, iye, owavuswa ekufeni, ohlezi ngesigomeni sakaZimu nosincengelako.


text:
Ngubani ongasihlukanisa nethando lakaKrestu na? Kghani ingaba kutlhaga, ziinkathazo, kuzunywa, yindlala, kutlhoga izambatho, yingozi namkha yisabula na?


text:
Njengombana kutloliwe kwathiwa:<br/>“Ngebanga lakho sibulawa imihla yoke,<br/>sesesifana nezimvu zokuhlatjwa.”


text:
Nje-ke ngineqiniso lokobana akunalitho, nanyana kungaba kukufa, kuphila, ziingilozi, babusi, zizinto ezikhona, zizinto ezizakubakhona, mibuso,


text:
kuphakama, kuzika, nanyana kungaba yini edaliweko ezasihlukanisa nethando lakaZimu kuKrestu Jesu iKosethu.


text:
Ngitjho ngombana bengingafisa bona mina ngokwami ngithukwe bengijutjwe kuKrestu ngebanga labazalwana bami, iye iinhlobo zami ngenyama.


text:
Bona bama-Israyeli, baphiwe ukwenziwa abantwana bakaZimu, iphazimulo, iimvumelwano, ukunikelwa umthetho, ukulotjha kanye neenthembiso.


text:
Bayinzalo yabokhokho lapha kuvela khona uMesiya ngokwenyama, ongikho koke, obusiswe nguZimu isiphelani. Amen.


text:
Akusingathi ilizwi lakaZimu lihlulekile ngombana akusiwo woke ama-Israyeli angewakwa-Israyeli mbala.


text:
Begodu akusibo boke abantwana baka-Abrahamu abaziinzukulwana zakhe zamambala, kodwana “iinzukulwana zakho zizokuthiyelelwa ngo-Isaka.”


text:
Lokhu kutjho bonyana abantwana bakaZimu akusibo benyama kodwana bantwana besithembiso ababalelwa eenzukulwaneni


text:
ngombana nakhu okwatjhiwo sithembiso: “Ngesikhathi esifaneleko, ngaso lesisikhathi ngizakubuya, begodu noSara uzabe sele anendodana.”


text:
Akugcini lapho kwaphela, nakuRabega kwenzeka soneso lokha nagade azithwele abantwana bendoda yinye, engukhokho wethu u-Isaka.


text:
Khonapho kwathi bangakabelethwa namkha benze nanyana yini ehle namkha embi (ukuze umnqopho kaZimu wokukhetha uragele phambili


text:
ingasi ngokwemisebenzi kodwana ngokubizwa kwakhe) uRabega watjelwa kwathiwa: “Omkhulu uzakukhothamela omncani”,


text:
ngombana umtlolo uthi kuFaro: “Ngakwenyusela khona lokhu kobana ngiveze amandlami ngawe nokobana ibizo lami libatjazwe kilo loke iphasi.”


text:
Kodwana ungubani-ke wena kobana ungaphendulana noZimu na? Okubunjiweko kungatjho njani kumbumbi ukuthi: “Ungibumbeleni ngaba nje na?”


text:
Umbumbi akanalo ilungelo phezu komdaka na? Angithi ngawo umdaka lowo angabumba isitja esikhethekileko godu enze esinye esingakakhetheki?


text:
Sizakwazi ngani nakube uZimu, ngokuthanda ukubonisa ubukhali bakhe kanye nokwazisa amandlakhe, ubekezelele khulu ngesineke izitja afanele azithukuthelele, ezibekelwe ukubhujiswa na?


text:
Sizakwazi ngani bona mhlambe wenze lokho ukuze kuthi lezo azibekele umusa, iye lezo azilungiselele umusa phambilini, azazise umnono wephazimulwakhe ayilungiselela zona na?


text:
Iye, kufaka ngitjho nathi asibizileko, ingasi hlangana namaJuda kwaphela kodwana naphakathi kwabatjhili.


text:
Kunjengobana asitjho kuHosiya:<br/>“Abantu ebekungasibo bami, ngizababiza bona ngebami,<br/>naloyo obekangathandeki ngithi ‘unguthandiwe’.”


text:
“Nendaweni lapho kwathiwa kibo,<br/>“ ‘Anisibo abantu bami,’<br/>lapho bazakubizwa bona<br/>babantwana bakaZimu ophilako.”


text:
U-Isaya umemezela ngo-Israyeli uthi:<br/>“Nanyana isibalo sama-Israyeli besingangetjhwabatjhwaba yelwandle, misalela kwaphela ezakusindiswa.


text:
Kunjengombana u-Isaya atjhwile ngaphambilini ukuthi:<br/>“Nakube uSomnini uMninimandla woke<br/>ubengakasitjhiyeli isizukulwana,<br/>besizokuba njengeSodoma,<br/>sifane neGomora.”


text:
Alo, sizakuthini na? Abatjhili abangazange batjhabatjhekele ukulungisiswa, bakufumene, okutjho ukulungisiswa ngokukholwa,


text:
kodwana ama-Israyeli ebegade atjhabatjhekela ukulungisiswa ngomthetho, azange aphumelele ukuthobela umthetho lowo.


text:
Ngebanga lani na? Ngebanga lokobana angazange akutjhabatjhekele ngokukholwa kodwana kwaba inga kungokwezenzo zawo. Akhutjwa elitjeni elisikhubekiso,


text:
njengombana kutlolwe kwathiwa:<br/>“Qalani, ngibeka eZiyoni,<br/>ilitje elizokwenza abantu bakhubeke,<br/>idwala elizobenza bawe,<br/>nje-ke loyo okholwa kuye,<br/>angeze ajabhiswa.”


text:
Ngokungayeleli kwawo ukulunga okuvela kuZimu, afuna ukuzenzela kwawo, azange azinikele ekulungeni kwakaZimu.


text:
Kodwana ukulunga okuvela ngokukholwa kuthi: “Ungadlumbani uthi, ‘Ngubani ozakwenyukela ezulwini na?’ ” (okutjho bona ayokwewula uKrestu),


text:
“namkha udlumbane uthi, ‘Ngubani ozakwehlela kabafileko na?’ ” (okutjho bona ayokwenyusa uKrestu ekufeni).


text:
Kodwana kuthini na? Kuthi: “Ilizwi lihlanu kwakho, lingemlonyenakho nangehliziywenakho.” Iye, ilizwi lokukholwa esilitjhumayelako.


text:
Lokha nawuvuma ngomlomakho bona uJesu uyiKosi, bewukholwe ngehliziywakho bona uZimu wamvusa kabafileko, uzokusindiswa


text:
Akunamehluko phakathi komJuda nomGirigi ngombana uSomnini unguSomnini wabo boke begodu unesisa kibo boke ababiza ibizo lakhe.


text:
Kodwana bangambiza njani nabangazange bakholwe kuye na? Begodu bangakholwa njani kuye nabangazange khebezwe ngaye na? Godu bazakuzwa njani ngaphandle kobana kube khona otjhumayela ngaye na?


text:
Bazokutjhumayela njani ngaye nakube abakathunywa na? Njengombana kutloliwe kwathiwa: “Maye zithandeka kangangani iinyawo zalabo abaletha iindaba ezimnandi!”


text:
Kodwana akusibo boke abalalele umlayezwethu ngombana u-Isaya wathi: “Somnini, ngubani okholwe umlayezwethu na?”


text:
Kodwana ngiyabuza-ke: Abakezwa na? Mbala bezwile ngombana,<br/>“Amaphimbo wabo azwakele ephasini loke;<br/>namezwabo emaphethelweni womhlaba.”


text:
Godu ngiyabuza ngithi: “U-Israyeli akakazwisisi na?” Kokuthoma uMosi uthi:<br/>“Ngizonivusela isikhwele<br/>ngalabo abangasiso isizwe,<br/>nginithukuthelise ngesizwe esisidlhadlha.”


text:
U-Isaya ukhuluma ngesibindi uthi:<br/>“Ngifunyenwe ngabangazange bangifune,<br/>ngaziveza kabangazange bangibawe.”


text:
Nje-ke ngiyabuza ngithi: UZimu ulahle abantu bakhe na? Awa, nakanye. Mina ngokwami ngimIsrayeli, isizukulwana saka-Abrahamu, ilunga lekoro kaBhenjamini.


text:
UZimu akakalahli abantu bakhe ebekaseze abazi kwaphambilini. Anazi bona umtlolo uthini ngo-Elija na? Angithi wamangalela ama-Israyeli kuZimu ngokuthi:


text:
“Somnini, babulele abaphorofidi bakho, bagiriza nama-aldarakho; sekusele mina ngedwa, nje-ke bazumana nepilwami.”


text:
Kodwana yathini ipendulo kaZimu kuye na? Angithi yathi: “Ngizibulungele abaziinkulungwana ezilikhomba abangazange bakhothamele uBhali.”


text:
Kodwana nakube kungomusa, khona-ke akusese ngenca yemisebenzi, nakungasinjalo umusa awusazokuba mumusa.


text:
Alo, sizakuthini na? U-Israyeli wahluleka ukufumana lokho ebegade akufuna. Abakhethiweko bona bakufumana, kodwana inengi lenziwa laba likhuni,


text:
njengombana kutloliwe kwathiwa:<br/>“UZimu wabanikela ummoya wobuthongo,<br/>amehlo angaboniko<br/>neendlebe ezingezwako<br/>bekube kunamhlanjesi.”


text:
Godu ngabuza ngathi: Bakhutjiwe bebabhusukela phasi na? Awa, nakanye! Kodwana ngokukhutjwa kwabo, ukusindiswa kuze kabatjhili ukuze kuvuselwe u-Israyeli isikhwele.


text:
Kodwana nakube ukuphambeka kwabo kumnono wephasini, nokuhlulwa kwabo kumnono kabatjhili, uzakuba ngangani-ke umnono ozakulethwa kupheleliswa kwabo!


text:
Nakube ukulahlwa kwabo kukubuyisana kwabantu bephasi noZimu, kuzokuba yini-ke ukwamukelwa kwabo na? Kghani kuzakuba kuphila kwabafileko na?


text:
Nakube ingcenye yehlama enikelwe njengesilumo icwengile, khona-ke ihlama yoke icwengile; nakube umrabhu ucwengile, khona-ke neengala zicwengile.


text:
Kodwana nakube iingala ezithileko bezephuliwe, kwathi wena olihlumela le-oliva yemmangweni, wahlonyelelwa esikhundleni sazo, wahlanganyela emrajini onothileko womuthi we-oliva,


text:
ungazikhukhumezi eengalenezo. Nakube uyazikhukhumeza, khumbula bonyana akusuwe othwele umrabhu kodwana mrabhu othwele wena.


text:
Iye, lokho kuliqiniso. Zaquntwa ngebanga lokungakholwa kwazo, kodwana wena ujame ngebanga lokukholwa kwaphela. Nje-ke ungazikhukhumezi, kodwana jama ngokwesaba.


text:
Qalani-ke ukulunga nobukhali bakaZimu: ubukhali bukilabo abawileko, kodwana umusa ukuwe kwaphela nawuragela phambili ngokuphila ekulungeni kwakhe; nakungasinjalo nawe uzakuquntwa.


text:
Ngitjho nalabo abamaJuda nakube abaphikeleli ekungakholwini kwabo, bazakuhlonyelelwa ngombana uZimu unamandla wokubahlomelela godu.


text:
Nakube uquntwe kilokho okumumuthi wama-oliva wommango ngemvelo bewahlonyelelwa emthini wama-oliva otjaliweko, ngokuphambene nemvelo, kuzokuba kangangani-ke eengaleni zemvelo lezi nazibuye zihlonyelelwe emthinazo wama-oliva na?


text:
Angithandi bazalwana bona ningabi nelwazi ngefihlakalo le ukuze ningakhohliseki: ukukhunyalala kwehlele ingcenye ka-Israyeli kufikela lapha isibalo esipheleleko sabatjhili singena khona soke.


text:
Nje-ke woke u-Israyeli uzokusindiswa njengombana kutloliwe kwathiwa:<br/>“EZiyoni kuzakuvela uMsindisi;<br/>afike aqede ukungalungi kuJakopo.


text:
Mayelana nevangeli-ke amaJuda azizitha ngebanga lenu, kodwana ngokokukhethwa, athandiwe ngebanga labobamkhulwawo


text:
Maye, uzike kangangani umnono wokuhlakanipha kanye nelwazi lakaZimu! Iingwebo zakhe aziphenyeki, neendlela zakhe azilemukeki.


text:
Njengombana umtlolo ocwengileko uthi:<br/>“Ngubani owakhe wazi umkhumbulo kaSomnini?<br/>Ngubani owakhe waba mluleki wakhe na?


text:
Ngambala zoke izinto<br/>zavela kuye, zavela ngaye<br/>begodu zingezakhe.<br/>Akube kuye idumo ngokungapheliko!<br/>Amen.


text:
Nje-ke bazalwana, ngebanga lesirhawu sakaZimu ngiyanirabhela bonyana ninikele imizimba yenu ibe mihlabelo ephilako, ecwengileko nethandekako kuZimu. Lokhu kukulotjha kwenu okwamukelekako.


text:
Ningaziphathi njengokwemikhuba yephaseli, kodwana tjhugululwani ngokwenziwa kabutjha emikhumbulweni yenu ukuze nikghone ukuhlukanisa okuyintando kaZimu; okuhle, okwamukelekako nokupheleleko.


text:
Ngomusa engiwuphiweko ngithi kini noke: Ningaziphatheli phezulu ngaphezu kwalokho eningikho, kodwana ziphatheni ngokuzigoba ukuya ngokwesilinganiso sokukholwa enikuphiwe nguZimu.


text:
Njengombana emzimbeni munye sinamalungu amanengi, ngokunjalo amalungu lawo akenzi umsebenzi ofanako woke njalo.


text:
Sinezipho ezahlukeneko ukuya ngokomusa esiwuphiweko. Ophiwe ukuphorofida, akaphorofide ngokwesilinganiso sokukholwa kwakhe;


text:
ophiwe ukuyala, akayale; ophiwe ukupha, akaphe ngokungagodli; ophiwe ukurhola, akarhole ngokukhuthala nophiwe ukurhawukela abanye, akakwenze ngethabo.


text:
Philisanani ngokuzwana, ningazikhukhumezi, kodwana zimanyaniseni nabathobekileko. Ningazenzi inga nihlakaniphe ukudlula lokho eningikho.


text:
Bazalwana ningazibuyiseleli, kodwana nikelani itukuthelo kaZimu ithuba ngombana kutloliwe kwathiwa: “Ukubuyiselela kungokwami, ngizokubuyiselela.” Kutjho uSomnini.


text:
Esikhundleni salokho, umtlolo uthi:<br/>“Nakube isitha sakho silambile,<br/>siphe ukudla sigome;<br/>nakube somile, siphe amanzi sisele.<br/>Ngokwenza njalo,<br/>uzabe inga udindela amalahle avuthako ehlokwaso.”


text:
Akube ngiloyo naloyo athobele ababusi ngombana awukho umbuso ongaveli kuZimu. Imibuso ekhona le ibekwe nguZimu.


text:
Nje-ke nanyana ngubani ophikisana namandla wombuso, uphikisana nalokho okujanyiswe nguZimu. Labo abaphikisako bazakufumana isigwebo.


text:
Ababusi abesabeki kilabo abaziphethe kuhle kodwana besabeka kilabo abaziphethe kumbi. Ungathanda bona ungabi nevalo nawubona isiphathimandla na? Khona-ke yenza okulungileko, sizakudumisa


text:
ngombana umbusi uyinceku kaZimu ukuze kube kuhle kuwe. Kodwana nawenza okumbi, uzokuphila ngevalo ngombana umbusi akayiphatheli ilize isabula. Uyinceku kaZimu kobana ahlunguphaze labo abenza ubumbi.


text:
Ngesizathweso-ke kufanele umuntu azithobe, ingasi ngokwesabela ukuhlunguphazwa kwaphela kodwana nangebanga lakanembeza.


text:
Kungakho nikhupha nemithelo nje, ngombana ababusi baziinsebenzi zakaZimu eziqalene nomsebenzi wona lo.


text:
Banikeleni koke okubafaneleko, khuphani umthelo kofanelwe mthelo, ingeniso kofanelwe lingeniso, ihlonipho kofanelwe yihlonipho nedumo kofanelwe lidumo.


text:
Ningabi nomlandu wokubamba umuntu ilitho, ngaphandle komlandu wokuthandana ngombana loyo othanda omunye sele awuzalisile umthetho ngokwenza njalo.


text:
Imiyalo ethi: “Ungahlobongi, ungabulali, ungebi, ungafisi komunye” kanye neminye imiyalo ekhona, ihlanganiswe yoke emyalweni owodwa othi: “Thanda umakhelwanakho njengombana uzithanda wena.”


text:
Yenzani lokhu ngokuzwisisa isikhathi sanje. Isikhathi sesifikile sokobana nivuke ebuthongweni benu ngombana isindiswethu sele iseduze khulu kunangesikhathi esathoma ukukholwa ngaso.


text:
Ubusuku sebuyadlula, ukukhanya sekutjhidele. Yeke asibekeleni ngeqadi izenzo zobumnyama, sihlome iinkhali zokukhanya.


text:
Asiziphatheni ngokuhloniphekileko njengemini, kungabi ngokurhiribidela nokudakwa, kungabi ngobufebe nangamanyala begodu kungabi ngokucabana nangomona.


text:
Esikhundleni salokho, yembathani iKosi uJesu Krestu, ninganikeli inyama ithuba lokwanelisa iinkanuko zayo.


text:
Ukukholwa komuntu omunye kumvumela bona agome nanyana yini, kodwana omunye onokukholwa okutekatekako uzigomela imirorho kwaphela.


text:
Umuntu ogoma koke akangamqaleli phasi loyo okhethako. Naloyo ongagomi koke angamgwebi loyo osogoma yoke into ngombana naye uZimu umamukele.


text:
Ungubani-ke wena bona ungazokugweba inceku yomunye umuntu na? Ukujama nokuwa kwayo kukumniniyo. Izakujama ngombana iKosi inamandla wokuyenza bona ijame.


text:
Omunye umuntu uthi ilanga elinye liqakathekile kunelinye, omunye uthi woke amalanga ayafana. Ngiloyo naloyo akazanelise ehliziywenakhe.


text:
Loyo onelanga alihloniphako, ulihloniphela ukudumisa iKosi. Naloyo ogoma inyama, uyigomela iKosi ngombana uthokoza uZimu. Naloyo ongagomiko, lokho ukwenzela iKosi begodu uthokoza uZimu.


text:
ngombana nasiphilako, siphilela iKosi nalokha nasifako sifela iKosi. Nje-ke nanyana siyaphila namkha siyafa, singebeKosi.


text:
Alo, umgwebelani-ke umfowenu na? Namkha kubayini uqalela umfowenu phasi na? Soke nje sizokujama phambi kwesihlalo sokugweba sakaZimu


text:
ngombana kutloliwe kwathiwa:<br/>“Ngizifunga ngokwami.”<br/>Kutjho uSomnini.<br/>“Woke amadolo azokuguqa phambi kwami<br/>namalimu woke adumise uZimu.”


text:
Nje-ke asiliseni ukugwebana, kodwana endaweni yalokho tjhugululani imikhumbulwenu, ningabeki isiqabo namkha isisitho endleleni yomfowenu.


text:
Ngiyazi begodu ngikholisekile eKosini uJesu bonyana akunanto esilaphele ngokwayo, kodwana iba ngesilapheleko kiloyo ocabanga bonyana isilaphele.


text:
Nakube umzalwana wakho ukhubekiswa ngilokho okugomako, khona-ke awusakhambi ethandweni. Ungavumeli bona lokho okugomako kubhubhise loyo amfelako uKrestu.


text:
ngombana umbuso kaZimu awusi kugoma nokusela, kodwana kulunga, kuthula nokuthokoza kuMoya oCwengileko.


text:
Ungatjhabalalisi umsebenzi kaZimu ngebanga lokudla. Iye, ije koke ukudla kuhlwengile, kodwana akukalungi kobana wena uwise abanye ngalokho okugomako.


text:
Kuhle ukuzigoba ungagomi inyama, ungaseli iwayini namkha ungenzi nanyana yini ezokubangela bona umzalwana wakho akhubeke.


text:
Ukukholwa onakho akube yindabakho noZimu. Babusisiwe labo abanganasizathu sokuzilahla ngebanga lalokho abakubona kukuhle.


text:
Kodwana labo abazazako bayalahlwa nakube bayagoma ngombana nabenza njalo bakhombisa ukungakhambi ngokukholwa. Nanyana yini engaveli ekukholweni isisono.


text:
UKrestu azange azithabise yena kwaphela, kodwana njengombana kutloliwe kwathiwa:<br/>“Iinhlamba zabakuthukako,<br/>ziwele phezu kwami.”


text:
Koke okwatlolwa ngaphambilini kwatlolelwa ukusifundisa ukuze kuthi ngokunyamezela nangokukhuthazeka kwemitlolo, sibe nethemba.


text:
Ngiyanitjela ngithi uKrestu waba yinceku yabasokileko ngebanga leqiniso lakaZimu ukuze aqinise iinthembiso ezanikelwa abokhokho,


text:
nokobana abatjhili badumise uZimu ngebanga lesirhawu sakhe njengombana kutloliwe kwathiwa:<br/>“Nje-ke ngizakudumisa Somnini,<br/>hlangana nezizwe;<br/>ngibhine iingoma zokudumisa ebizweni lakho.”


text:
Godu umphorofidi u-Isaya wabuye wathi:<br/>“Ipande yakaJese izakuza,<br/>iye, loyo ophakamela ukubusa abatjhili.<br/>Abatjhili bazakuba nethemba kuye.”


text:
Sengathi uZimu wethemba anganizalisa ngethabo loke kanye nokuthula ekukholweni ukuze nande ethembeni, ngamandla kaMoya oCwengileko.


text:
Ngizizwa nginethemba ngani bazalwana bami kobana nina ngokwenu nizele beniphelele ngelwazi nelemuko begodu niyakwazi ukuyalana.


text:
Nokho-ke nginitlolele ngesibindi kamanye amaphuzu ngokunikhumbuza ngebanga lomusa engiwuphiwe nguZimu


text:
kobanyana ngibe yinceku kaKrestu Jesu kabatjhili. Ngiphiwe umsebenzi wobuphristi bona ngimemezele ivangeli lakaZimu ukuze abatjhili babe mnikelo owamukelekako kuye, bacwengiswe ngoMoya oCwengileko.


text:
Ngalokho angizukuvelela, ngikhulume ngananyana yini ngaphandle kwalokho uKrestu akwenze ngami kobana ngizuze ukuzithoba kwabatjhili ngamezwi nangezenzo,


text:
ngamandla weembonakaliso nemikarisomraro, ngamandla kaMoya kaZimu ukuze ngitjhumayele ivangeli lakaKrestu ukusuka eJerusalema ukuya mazombe ne-Iluriko.


text:
Bekuseze kuyitjisakalo yami ukutjhumayela ivangeli lapha uKrestu angakaziwa khona ukuze ngingakheli esisekelweni somunye


text:
njengombana umtlolo usithi:<br/>“Labo abangazange khebatjelwe ngaye<br/>bazakubona<br/>nalabo abangazange khebezwe ngaye<br/>bazakulemuka.”


text:
Kodwana kwanjesi, njengombana kungasekho indawo ekumele ngisebenze kiyo eemfundenezi nje, begodu njengombana sele kuminyaka eminengi ngiseze ngihlulukela ukuza kini,


text:
ngihlela ukuzonibona lokha nangiya eSipeyini. Nginethemba lokobana ngizazonibona nangidlulako nginikhombele bona ningisize ekhambeni lami lapho nasele ngihlezahlezi nani isikhatjhana.


text:
ngombana bathaba kwamambala beMasedoniya nebe-Arhaya ukubuthelela umnikelo wokusiza abadududu eJerusalema.


text:
Bakuthabela khulu ukwenza lokho begodu ngambala bebafanele babenzele ngombana nakube abatjhili bahlanganyela eembusisweni zamaJuda zakaMoya, kumele bahlanganyele namaJuda eembusisweni zabo zenyama.


text:
Nje-ke nasele ngiwuqedile umsebenzi lo, begodu sele ngiqinisekisile bonyana bafunyana iinthelo lezi, ngizokuya eSipeyini ngidlule nginibona.


text:
Ngiyanincenga bazalwana, ngeKosi yethu uJesu Krestu nangethando lakaMoya kobana nihlanganyele nami ekutjhabatjhekeni kwami ngokungithandazela kuZimu.


text:
Iye, thandazani bonyana ngiphephe kabangakholwako eJudiya nokobana umsebenzami eJerusalema wamukeleke kabacwengileko lapho


text:
Ngibawa bona nimamukele eKosini njengokufanele abacwengileko, nimsize ngakho koke angahle akudinge kini ngombana ube lisizo elikhulu kabanengi, nakimi.


text:
ababeka ipilwabo engozini ngebanga lami. Akusimi ngedwa obathokozako kodwana namabandla woke wabatjhili ayabathokoza.


text:
Ngilotjhiselani nebandleni elihlanganyela emzini wabo.<br/>Yeningilotjhisele nemnganini wami othandekako u-Epayinetosi okwaba nguye umuntu wokuthoma esifundeni se-Asiya owatjhugulukela kuKrestu.


text:
Lotjhisani u-Andronikha noJuniyasi abaziinhlobo zami ebengibotjhwe nabo. Baziwa khulu hlangana nabapostoli ngombana bona batjhugulukela kuKrestu qangi kunami.


text:
Ningilotjhisele nakuTrayifina noTrayifosa abaziinsebenzi eKosini. Ningakhohlwa uPherisisi othandekako naye osebenza nzima eKosini.


text:
Ningilotjhisele ku-Asugikritusi, uFlegoni, uHerimesi, uPatrobhasi, uHerimasi kanye nabazwalana abanabo.


text:
Lotjhisani uFilologosi, uJuliya, uNeriyusi nodadwabo, u-Olimpasi nabo boke abacwengileko abakanye nabo.


text:
Ngiyanincenga bazalwana bona nibayelele labo ababanga ukwahlukana bese banibekela iinqabo endleleni yenu eziphikisana nesifundo enisifundileko. Khambelani kude nabo


text:
Boke sebezwile ngokuzithoba kwenu, nje-ke ngithabe khulu kwamambala ngani. Kodwana ngithanda bona nihlakaniphe kokuhle, nibe msulwa kokumbi.


text:
Akusesekude bona uZimu wokuthula aqhoboze uSathana ngaphasi kweenyawo zenu.<br/>Sengathi umusa weKosi yethu uJesu ungaba nani.


text:
Uyalotjhisa kini uThimothi esibambisene naye kanye noLukiyasi, uJasoni noSosipatrosi abaziinhlobo zami.


text:
UGayusi osiphethe kuhle khulu nebandla loke lapha, naye uyalotjhisa. U-Erastusi omphathisikhwama wedorobhenapha kanye nomzalwana wethu uKwaritosi nabo bayalotjhisa.


text:
Kuye onamandla wokuniqinisa ngevangeli lami kanye nokutjhunyayelwa kwakaJesu Krestu, ngokwesambulo sefihlakalo ebeyiseze ifihlakele kusukela ekadeni,


text:
kodwana kwanjesi esele yembuliwe bekwathi ngemitlolo yabaphorofidi, yaziswa kizo zoke izizwe ukuya ngomyalo kaZimu wanini nanini, ukuletha ukuzithoba kokukholwa,


text:
kilo ibandla lakaZimu eKorinte, kilabo abacwengisiweko kuKrestu Jesu bebabizelwa ekucwengeni, bakanye nabo boke abakizo zoke iindawo, ababiza ibizo leKosi uJesu Krestu oyiKosabo neyethu:


text:
Ngalokho azange nitlhayelelwe ngitjho nangesisodwa isipho sakaMoya ekulindeni kwenu ngokuncama ukubonakaliswa kweKosi uJesu Krestu.


text:
Ngiyanirabhela bazalwana ngebizo leKosi yethu uJesu Krestu bona noke nivumelane ukuze kungabikhona ukwahlukana phakathi kwenu. Bumbanani ngokupheleleko ngomkhumbulo munye nangombono munye.


text:
Ngitjho ngombana bazalwana bami, ngibikelwe yindlu kaRhilowesi bona kukhona ukunghwarana phakathi kwenu.


text:
Kuthiwa omunye nomunye wenu ukhuluma kwakhe uthi: “Mina ngingewakaPowula”, omunye athi: “Mina ngingewaka-Apholo”, omunye athi: “Mina ngingewakaKhefasi”, omunye athi: “Mina ngingewakaKrestu”.


text:
Kghani uKrestu lo sele ahlukaniswe phakathi na? UPowula wakhe wanifela esiphambanweni? Nabhajadiswa ebizweni lakaPowula na?


text:
Nanje ngiyamthokoza uZimu ngombana azange ngibhabhadise namunye wenu ngaphandle kwakaKrisposi noGayusi.


text:
Iye, ngabhabhadisa nomndeni kaStefana, ngaphezu kwalokho-ke angikhumbuli ngibhabhadisana nabanye abantu.


text:
UKrestu azange angithume bona ngizokubhabhadisa kodwana bona ngitjhumayele ivangeli, ingasi ngamezwi wokuhlakanipha kwabantu ukuze isiphambano sakaKrestu singakghuthulwa amandla waso.


text:
Ngitjho ngombana umtlolo uthi:<br/>“Ukuhlakanipha kwezazi ngizokutjhabalalisa,<br/>ngidide ukulemuka kwabahlakaniphileko.”


text:
Alo, siphike-ke isihlakaniphi na? Siphi isazimthetho? Uphi umazizoke walesisikhathi na? UZimu akakenzi ukuhlakanipha kwephaseli kwaba budlhadlha na?


text:
Njengombana ekuhlakanipheni kwakaZimu, iphasi ngokuhlakanipha kwalo alizange limazi, yeke kwamthabisa uZimu bona kuthi ngobudlhadlha obutjhunyayelwako asindise labo abakholwako.


text:
nanyana kunjalo thina sitjhumayela uKrestu abethelwe esiphambanweni; okusiqabo emaJudeni nobudlhadlha kabatjhili,


text:
kodwana kilabo uZimu ababizileko, abamaJuda namaGirigi, sitjhumayela uKrestu omamandla kaZimu nokuhlakanipha kwakaZimu.


text:
Ubudlhadlha bakaZimu buhlakaniphile kunokwazi kwabantu nobuthakathaka bakaZimu bunamandla kunamandla wabantu.


text:
Khumbulani bona beninjani nanibizwako bazalwana. Inengi lenu beningakahlakaniphi ukuya ngokwesilinganiso sabantu; beningasibanengi ebenikwazi ukukhuluma, beningasibanengi ebenibelethelwe ekuhloniphekeni.


text:
UZimu wakhetha izinto ezibonakala zibudlhadlha emehlweni wephasi ukuhlazisa abahlakaniphileko; uZimu wakhetha izinto zephaseli ezibuthakathaka ukuhlazisa abanamandla.


text:
Iye, wakhetha lokho okuqalelwa phasi kwephaseli nokunyazekako, wakhetha nalokho okungekho ukuze achithe okukhona.


text:
Kungebanga lakhe kobana nibe kuKrestu Jesu kithi obe kuhlakanipha okuvela kuZimu, okutjho ukulunga kwethu, ukucwenga kanye nokuhlengwa kwethu


text:
Lokha nangifika kini bazalwana, azange ngize ngobugagu bokukhuluma namkha ngokuhlakanipha nangimemezela ubufakazi bakaZimu kini


text:
Umlayezwami kanye nokutjhumayela kwami bekungasi ngamezwi wokuhlakanipha nayengako, kodwana bekuveza amandla kaMoya


text:
Nokho-ke siyawukhuluma umlayezo wokuhlakanipha nasiphakathi kwabakhulileko, kodwana ingasi ukuhlakanipha kwephaseli namkha kwababusi besikhathesi, abazakubhubha baphele.


text:
Awa, sikhuluma ukuhlakanipha okufihlakeleko kwakaZimu. Iye, ukuhlakanipha ebekufihliwe nalokho uZimu akubekele iphazimulwethu ngaphambi kokuthoma kwesikhathi.


text:
Akakho ebabusini besikhathini lesi okulemukileko lokho ngombana nakube bebakulemukile, bebangekhe babethele iKosi yephazimulo.


text:
Kodwana kutloliwe kwathiwa:<br/>“Akunalihlo elakubonako,<br/>akunandlebe eyakuzwako,<br/>akunamkhumbulo owakubambako<br/>lokho uZimu akulungiselele labo abamthandako.”


text:
Ngubani hlangana nabantu owazi imikhumbulo yomuntu ngaphandle kommoya womuntu ongaphakathi kwakhe na? Ngokunjalo-ke, akunamuntu owazi imizindlo kaZimu ngaphandle kwakaMoya kaZimu.


text:
Asikamukeli ummoya wephasi kodwana samukele uMoya obuya kuZimu ukuze sizwisise lokho uZimu asiphe khona ngesihle.


text:
Ngilokho-ke esikukhulumako, kungasi ngamezwi esiwafundiswe ngokuhlakanipha komuntu kodwana ngamezwi esiwafundiswe nguMoya, sizwakalisa iqiniso ngamezwi kaMoya.


text:
Umuntu onganaMoya akamukeli izinto ezivela kuMoya kaZimu ngombana zibudlhadlha kuye. Angeze azizwisise ngombana zizwisiswa ngokukaMoya.


text:
Ngitjho ngombana umtlolo uthi:<br/>“Ngubani owakhe wazi umkhumbulo kaSomnini<br/>kobana angabe amfundise na?”<br/>Nokho-ke thina sinomkhumbulo kaKrestu.


text:
Eqinisweni bazalwana, bengingekhe ngakhuluma nani njengabantu bakaMoya, kodwana bengizakukhuluma nani njengabantu benyama, iye, abasesemasana kuKrestu.


text:
Nganondla ngebisi, ingasi ngokudla okuqinileko ngombana beningakakulungeli. Iye, nanje anikakulungeli


text:
ngombana nisesebabantu benyama. Ngitjho ngombana nakhu kusesekhona umona nokucabana phakathi kwenu. Anisibo benyama naninjalo na? Anikaziphathi njengabantu abangakakhetheki na?


text:
Angithi omunye uthi: “Mina ngingewakaPowula.” Omunye athi: “Mina ngingewaka-Apholo.” Alo, anisibabantu abangakakhetheki naninjalo?


text:
Ubegade ayini-ke u-Apholo loyo? UPowula yena uyini nje? Angithi sebaziinceku nje enakholwa ngazo kwaphela njengombana iKosi yabapha ngamunye umsebenzabo!


text:
Ngomusa uZimu angiphe wona, ngabeka isisekelo njengomakhi onekghono, nje-ke kukhona othileko owakhela phezu kwaso. Kodwana omunye nomunye kumele ayelele bona wakha njani.


text:
Ngitjho ngombana akekho omunye ongabeka isisekelo ngaphandle kwaloyo osele asibekile, okunguJesu Krestu.


text:
Nakube kukhona umuntu owakha phezu kwesisekelwesi, asebenzise igolide, isiliva, amatje abizako, iingodo, utjani namkha iinhlanga,


text:
umsebenzakhe uzokubonakaliswa ngalokho ongikho ngombana ilanga elikhethekileko lizowudalula. Uzokwambulwa ngomlilo begodu umlilo uzokuzizinya ubunjalo bomsebenzi womuntu.


text:
Nakube uyatjha, uzakuloba; nokho yena ngokwakhe uzakusinda kodwana abe njengomuntu ophunyurhe emalangabini.


text:
Ningazikhohlisi. Nakube nanyana ngubani wenu udlumbana bona uhlakaniphile ngokwesilinganiso sesikhathesi, kumele abe sidlhadlha ukuze abe ngohlakaniphileko.


text:
Ngitjho ngombana ukuhlakanipha kwephaseli kubudlhadlha phambi kwakaZimu ngombana kutloliwe kwathiwa: “Ubamba abahlakaniphileko ebuqilini babo.”


text:
nanyana kungaba nguPowula, u-Apholo, uKhefasi namkha iphasi, ukuphila, ukufa, isikhathi sanje namkha esizako; koke kungekwenu.


text:
Kodwana kimi kuyinto encani bona ngingagwetjwa ngini namkha libandla labantu; iye, nami ngokwami angizigwebi.


text:
Ngalokho-ke ningagwebi ilitho kungakafiki isikhathi, lindani bekufike iKosi. Yona izokuveza emkhanyweni koke okufihlwe ebumnyameni beyembule neenhloso zeenhliziyo zabantu. Ngesikhatheso uZimu uzokwamukelisa omunye nomunye ukuthokozwa okumfaneleko.


text:
Nje-ke bazalwana, ngiqalise izintwezi kimi no-Apholo ngebanga lenu ukuze nifunde kithi lokho okutjhiwo sisitjho esithi: “Ningaphambuki kilokho okutloliweko.” Ngalokho-ke anisoze nakhetha umuntu oyedwa hlangana nabanye bese nizikhakhazisa ngaye.


text:
Kanti ngubani onenza nehluke phakathi kwabanye na? Yini eninakho eningazange nikwamukeliswe na? Khona-ke nakube nikwamukele, kubayini nizigqaje kube ngathi anikamukeliswa na?


text:
Konjephana seniyasutha! Senaba ziinjinga! Senaba makhosi, iye ngaphandle kwethu! Maye ngifisa kangangani bona thana sele nimakhosi ukuze sibe makhosi kanye nani!


text:
Ngitjho ngombana kubonakala inga uZimu thina bapostoli usibeke embukisweni ekugcineni komlandelande njengabantu abagwetjelwe ukufa ekundleni. Senziwe amabono wephasi loke, weengilozi ngitjho newabantu.


text:
Thina sesesiziindlhayela zakaKrestu, kodwana nina niziinhlakaniphi kuKrestu! Thina sibuthakathaka, kodwana nina ninamandla! Niyahlonitjhwa, thina siyanyazwa!


text:
nasiphudlhelwako siphendula ngokuthobeka. Bekube nje, siphenduke ifucufucu yephasi, iinzibi zelizwe.


text:
Anginitloleli lokhu ngombana ngifuna ukuniphathisa iinhloni, kodwana ngifuna ukuniyelelisa njengabantwana bami engibathandako.


text:
Sengitjho nanyana nineenkulungwana ezilitjhumi zabaluleki kuKrestu, aninabobaba abanengi ngombana kuKrestu Jesu mina ngibe nguyihlo ngevangeli.


text:
Kungalokho nginithumela indodanami uThimothi engimthandako nothembekileko eKosini. Uzonikhumbuza ikambo yokuphila kwami kuKrestu Jesu evumelana nalokho engikufundisako kizo zoke iindawo emabandleni woke.


text:
Kanti-ke nangabe iKosi ivuma, ngizokuza msinyana. Nje-ke ekufikeni kwami, angizukufunyana kwaphela bona abantu abazikhukhumezako laba bakhuluma kangangani, kodwana ngizokufunyana nokobana banaliphi igunya.


text:
Eqinisweni kubikiwe bonyana kukhona ukuziphatha kumbi ngokwamabhayi phakathi kwenu, begodu okumhlobo ongenzekiko ngitjho naphakathi kwabarhedeni. Indoda ingena emabhayini nomkayise!


text:
Kodwana ngapha nina niyazigqaja! Bekungakameli bona niphathwe ziinhloni, beningasaba nobudlelwano nomuntu owenze lokhu na?


text:
Nanyana ngingekho kini siqu sami kodwana nginani ngommoya begodu sele ngimgwebile loyo owenze lokho njengombana bengizakwenza njalo nabegade ngiphakathi kwenu.


text:
Lokha nanihlangene ebizweni leKosi uJesu, nami ngibekhona ngommoya, namandla weKosi uJesu abe khona,


text:
nikelani indoda leyo kuSathana ukuze kubhujiswe imvelo yesono bese ummoyayo ubulungeke ngelanga leKosi.


text:
Lahlani isibiliso esidala ukuze nibe yihlama etja enganasibiliso, njengombana ninjalo, ngombana uKrestu oyimvana yethu yePhasika wenziwe umhlabelo.


text:
Ngalokho-ke asibulungeni umnyanya lo, kungabi ngesibiliso esidala, ekusibiliso seswili nokukhohlakala, kodwana kube sisikwa esinganasibiliso, isikwa sobuqotho neqiniso.


text:
Encwadini enganitlolela yona nganikhalima bonyana ningajayelani nabantu abaziphatha kumbi ngokwamabhayi.


text:
Angikhulumi ngabangakholwako abaziphethe kumbi, abamarhamaru, ababogalajana nabalotjha abosingazimu ngombana nange kunjalo bekuzakufuneka bonyana nisuke ephasinapha.


text:
Kodwana gadesi nginitlolela bonyana ningahlanganyeli nananyana ngubani ozibiza ngomzalwana kodwana khibe uziphethe kumbi ngokwamabhayi, omarhamaru, olotjha abosingazimu, othukanako, osidakwa noneswili. Nakungonjalo ningalingi nigome naye.


text:
UZimu uzabagweba labo abangaphandle. Angithi umtlolo uthi: “Qotjhani umuntu okhohlakeleko phakathi kwenu.”


text:
Nangabe omunye wenu unombango nomunye, vane athathe umbango lowo awuse kabangakholwako esikhundleni sokobana awulethe kabacwengileko na?


text:
Anazi bonyana abacwengileko bazokugweba iphasi na? Yeke nakube nina nizokugweba iphasi, anikalungeli ukugweba amacala amancani na?


text:
Ngalokho-ke naninombango ngeendaba ezinjalo, vane nikhethe ngitjho namadoda aqalelwa phasi ebandleni kobana abe bagwebi na?


text:
Ngitjho lokhu ukuze nibe neenhloni. Kuyakghoneka bona kungabikhona umuntu phakathi kwenu ohlakaniphe ngokwaneleko, ongabhalelwa kugweba umbango phakathi kwamakholwa na?


text:
Kodwana esikhundleni salokho, umzalwana ugijimela ebandla ayokumangalela omunye umzalwana, koke lokho nikwenza phambi kwabantu abangakholwako!


text:
Khona lokho ukufunyaneka nimangalelana kutjho khona bona senahlulwa kade. Kubayini ningafuni ukoniwa? Kubayini ningavumi ukudlelezelwa?


text:
Esikhundleni salokho, nina ngokwenu niyadlelezela beniphosise, koke lokho nikwenza kabanye abazalwana benu.


text:
Kghani anazi bona abakhohlakeleko abazukulidla ilifa lombuso kaZimu na? Ningakhohliswa: abaziphethe kumbi ngokomseme, abalotjha abosingazimu, abahlobongako, iintjhatjha zamadoda, abaduna abalalanako,


text:
Abanye benu beninjalo, kodwana nahlanzwa, nacwengiswa, nalungisiswa ebizweni leKosi uJesu Krestu nangoMoya kaZimethu.


text:
Koke kuvumelekile kimi, kodwana akusikho koke okulisizo. Koke kuvumelekile kimi, kodwana akukho nakhunye okuzangibusa.


text:
Ukudla kungekwesisu, nesisu singesokudla, kodwana uZimu uzokubhubhisa kokubili. Umzimba awusingewokuziphatha kumbi ngokomseme, kodwana ungoweKosi neKosi ingeyomzimba.


text:
Anazi bona imizimba yenu izizitho zomzimba kaKrestu ngenyama na? Alo-ke, ngithathe izitho zakaKrestu ngiyozihlanganisa nezengwadla na? Awa, nakanye!


text:
Kghani anazi bona loyo ozihlanganisa nengwadla uba nyamanye nayo na? Angithi kuthiwa: “Ababili bazakuba nyamanye.”


text:
Balekelani imikhuba yokuziphatha kumbi ngokomseme. Zoke ezinye izono umuntu azenzako zingaphandle komzimbakhe, kodwana loyo owona ngokwamabhayi wonakalisa umzimbakhe.


text:
Anazi bona imizimba yenu ilithempeli lakaMoya oCwengileko ongaphakathi kwenu, enimamukele kuZimu nokobana anisingebenu na?


text:
kodwana ngebanga lobufebe esele bandile, kuhle bona leyo naleyo ndoda ibe nomfazi wayo, nomfazi abe nendoda yakhe.


text:
Umfazi akanalo igunya phezu komzimba wakhe, kodwana yindoda enalo; ngokunjalo nendoda ayinalo igunya phezu komzimba wayo, kodwana mfazi onalo.


text:
Ningagodlelani, ngaphandle kwalokha nanivumeleneko begodu kungekwesikhatjhana ukuze nizinikele emthandazweni. Ngemva kwalapho-ke nibuye godu nihlangane ukuze uSathana anganilingi ngebanga lokungakwazi kwenu ukuzibamba.


text:
Bengifisa inga boke abantu bebangaba njengami; kodwana omunye nomunye umuntu unesiphiwo sakhe esibuya kuZimu, omunye unalesi kanti omunye unalesiya.


text:
kodwana nangabe abakghoni ukuzibamba, kumele batjhade ngombana kungcono ukutjhada kunokutjhiswa yikanuko.


text:
Kilabo abatjhadileko nginomyalo (ongabuyi kimi, kodwana obuya eKosini) othi: Umfazi akangahlukani nendoda yakhe;


text:
kodwana nakube uyahlukana nayo, akahlale angakatjhadi njalo nakungasi njalo akabuyelane nendoda yakhe. Nendoda ayingatlhali umkayo.


text:
Kabanye ngithi (kutjho mina, akutjho iKosi): Nangabe umzalwana unomfazi ongakholwako, ovumako ukuhlala naye ije angakholwa njalo, akangamtlhali.


text:
Nangabe umfazi unendoda engakholwako begodu ivuma ukuhlala naye ije ingakholwa njalo, akangayitlhali.


text:
Ngitjho ngombana indoda engakholwako icwengisiwe ngomfazi wayo kanti nomfazi ongakholwako ucwengisiwe ngendodakhe ekholwako. Nakungasinjalo abantwana babo bebazakuba bantwana abangakahlambuluki, kodwana nje-ke bahlambulukile.


text:
Kodwana nakube ongakholwako uyatlhala, akatlhale. Indoda namkha umfazi okholwako akakabotjhelelwa nakunjalo. UZimu usibizele ekuphileni ngokuthula.


text:
Wazi ngani mfazi bona indoda yakho ingasindiswa ngawe na? Wazi ngani, wena ndoda bonyana umkakho angasindiswa ngawe na?


text:
Omunye nomunye kumele ahlale endaweni iKosi embeke kiyo epilweni begodu nalapho uZimu ambizele khona. Lo-ke mthetho engiwubekako kiwo woke amabandla.


text:
Kukhona umuntu obesele asokiwe lokha nabizwako na? Akangabi njengongakasoki. Ukhona obegade angakabi ukusoka lokha nabizwako na? Akahlale anjalo angasoki.


text:
Bewulikhoboka lokha nawubizwako na? Akungakutshwenyi lokho, nanyana-ke nange unethuba lokukhululeka kuhle bona wenze njalo.


text:
Loyo obegade alikhoboka lokha nabizwa yiKosi, umumuntu weKosi okhululekileko; ngokunjalo nogade akhululekile lokha nabizwako, ulikhoboka lakaKrestu.


text:
Bazalwana, woke umuntu, njengombana anokuziphendulela kuZimu, akahlale ebujameni uZimu ambiza akibo.


text:
Nje-ke mayelana namatlawu: Anginawo umyalo obuya eKosini, kodwana ngigweba njengaloyo othembekako ngokomusa weKosi.


text:
Kodwana nangabe uyathatha, awukenzi isono ngalokho, netlawu nalendako, alikoni ngalokho. Into nje kukobana loyo otjhadako uzokuqalana nemiraro eminengi epilweni, nje-ke ngilinga ukunibabalela kilokho.


text:
Engikutjhoko bazalwana kukobana isikhathi sifitjhani. Ukusuka gadesi, labo abanabafazi kumele baphile inga abanabafazi;


text:
abazilileko babe njengabangakazili, abathabileko babe njengabangakathabi; abathenga okuthileko kube inga akusikho kwabo;


text:
abasebenzisa izinto zephasi babe njengabangakanamatheli kizo. Ngitjho ngombana iphaseli ngokwesibumbeko salo sanje, liyadlula.


text:
Ngifuna bona ningatshwenyeki ngalitho. Indoda engakathathi ikhathalela iindaba zeKosi, ifuna ukwazi bona ingayithabisa njani iKosi.


text:
Ipilo yayo ihlukene phakathi. Nomfazi ongakendi namkha itlawu likhathalela iindaba zeKosi: Ihloso yalo kuzinikela eKosini ngomzimba nangomphefumulo. Kodwana nakumfazi owendileko ukhathalela iindaba zephaseli, ufuna ukwazi bona angayithabisa njani indoda yakhe.


text:
Ngitjho lokhu ukuze nisizeke, ingasi ukuniqabela kodwana ukuze niphile ngendlela efaneleko ninokuzinikela okupheleleko eKosini.


text:
Nakube umuntu udlumbana bona wenza okungakafaneli malungana netlawu alibonileko, nalo nakube iminyaka yalo iyakhamba begodu lizizwela bona sele lifuna ukwenda, umuntu loyo akenze okufaneleko. Akoni ngalokho, abatjhade.


text:
Kodwana umuntu oqede nomkhumbulwakhe, ongakagandeleleki kodwana okghona ukujamela ilizwi lakhe, noqede nomkhumbulwakhe bona angendisi itlawu lakhe, naye loyo wenza kuhle.


text:
Umfazi ubopheleleke endodeni yakhe qobana isaphila. Kodwana indoda yakhe yahlongakala, utjhaphulukile bona angenda nanyana kiyiphi ayithandako, kwaphela nakube iyakholwa eKosini.


text:
Ngesingami, kuhle bona ahlale anjalo angabe asenda, nokho ngiyacabanga bonyana nami nginoMoya kaZimu.


text:
Malungana nokudla okuhlatjelwe abosingazimu: Siyazi bona soke sinelwazi. Ilwazi liyakhukhumeza, kodwana ithando liyakha.


text:
Nje-ke, malungana nokugoma ukudla okuhlatjelwe abosingazimu: Siyazi bona usingazimu akasililitho ephasini nokobana akekho omunye uZimu ngaphandle kwaloyo oyedwa.


text:
Ngitjho nanyana kuthiwa kukhona okubizwa bona bozimu, nanyana kusezulwini namkha ephasini, (ngambala kunezinto ekuthiwa bozimu abanengi nekuthiwa ziinkosi ezinengi)


text:
nokho kithi munye uZimu, uBaba, okuvela kuye zoke izinto begodu nesiphilela yena; yinye kwaphela iKosi, nguJesu Krestu, ngaye okwavela koke okukhona begodu nesiphila ngaye.


text:
Kodwana akusibo boke abanelwazi leli. Abanye abantu basangenelele emikhubeni yabosingazimu kangangobana nabagoma ukudla okunjalo badlumbana bona kuhlatjelwe abosingazimu, nje-ke njengobana unembeza wabo abuthakathaka, uyasilaphazeka.


text:
Nokho ukudla akusitjhidezi eduze kwakaZimu; asibi bambi nasingagomiko, godu asibi ngabangcono nasigomako.


text:
Ngitjho ngombana nakukhona ononembeza obuthakathaka, okubonako wena onelwazi leli ugoma ethempelini labosingazimu, akazukukhuthazeka bonyana agome lokho okuhlatjelwe abosingazimu na?


text:
Yeke nakube lokho engikugomako kubanga bona umzalwana wami awele esonweni, angeze bengisakugoma ukuze ngingamkhubekisi.


text:
Angikakhululeki na? Angisuye umpostoli na? Angikaboni uJesu iKosi yethu na? Nina anisiwo umphumela womsebenzami eKosini na?


text:
Nanyana ngingeze ngaba mpostoli kabanye kodwana kini khona nginguye! Ngitjho ngombana nina nisigibo sobupostoli bami eKosini.


text:
Asinalungelo lokukhamba nomfazi okholwako njengombana kwenza abanye abapostoli kanye nabafowabo leKosi kanye noKhefasi na?


text:
Ngubani osebenza njengejoni ngeendleko zakhe na? Ngubani otjala isidiribe kodwana angagomi amadiribaso na? Ngubani owelusa umhlambi kodwana angaseli ibisi lawo na?


text:
Kutloliwe emthethweni kaMosi kwathiwa: “Ungafaki ikomo isifonyo nayibhula amabele.” Kghani uZimu ukhathalela iinkomo na?


text:
Kanti bekangakaqalisi kithi lokha nakhuluma lokhu na? Iye, lokhu kwatlolelwa thina ngombana lokha umlimi nalimako nombhuli nabhulako, lokho bakwenza ngethemba lokobana bazokwabelwa isivuno.


text:
Nakube abanye banelungelo lokondliwa phakathi kwenu, thina asikafaneli samukele ngaphezu kwalokho na?<br/>Kodwana azange khesilisebenzise ilungelweli. Esikhundleni salokho sinyamezelele yoke into kunobana siliye ivangeli lakaKrestu.


text:
Anazi bona labo abasebenza ngethempelini bafumana ukudla kwabo ethempelini nalabo abalotjha e-aldarini babelana lokho okulethwe e-aldarini na?


text:
Ngokunjalo-ke iKosi ikubekile bona labo abatjhumayela ivangeli bafanele bafumane isondlo sabo evangelini.


text:
Kodwana mina angizange ngisebenzise nalinye lamalungelo la. Nokho angitloli lokhu ngethemba lokobana nizangenzela izintwezo. Kungaba ngcono ngife kunobana umuntu angemuke ukuzikhakhazisa lokhu.


text:
Nokho nangitjhumayela ivangeli, angikwazi ukuzikhakhazisa ngombana ngikatelelekile bona ngitjhumayele. Maye mina nakube angitjhumayeli ivangeli!


text:
Nakube ngitjhumayela ngokuzithandela kwami, nginomvuzo; nakube angikwenzi ngokuzithandela, kutjho bona ngiphetha lokho engikuphathisiweko.


text:
Alo-ke umvuzo wami uyini na? Sengilokhu kokuthi ekutjhumayeleni ivangeli, ngilitjhumayela simahla, ngalokho angisebenzisi ilungelo lami ekulitjhumayeleni.


text:
Ngitjho ngombana nanyana ngikhululekile begodu ngingasilikhoboka lomuntu, ngazenza ikhoboka labo boke ukuze ngizuze abanengi.


text:
KumaJuda ngaba njengomJuda ukuze ngizuze amaJuda. Kilabo abangaphasi komthetho, ngaba njengongaphasi komthetho (nanyana mina ngokwami ngingasingaphasi komthetho) ukuze ngizuze labo abangaphasi komthetho.


text:
Kilabo abanganamthetho, ngaba njengonganamthetho (nanyana ngingakatjhaphuluki emthethweni kaZimu, ngisemthethweni kaKrestu) ukuze ngizuze labo abanganamthetho.


text:
Kilabo ababuthakathaka, ngaba buthakathaka ukuze ngizuze ababuthakathaka. Ngibe ngikho koke kibo boke abantu ukuze kuthi ngeendlela zoke ngisindise abathileko.


text:
Anazi bona emgijimweni boke abagijimi bayagijima, kodwana umvuzo munye na? Gijima ngendlela yokobana ufunyane umvuzo.


text:
Boke abaphalisana emdlalweni bathoma ngokuzithabulula ngokuncamileko. Benza lokho ukuze bamukele isihlohlo esingekhe sabambelela; kodwana thina sikwenza kobana sizuze isihlohlo sesiphelani.


text:
Awa, ngiyawukhandla umzimbami ngiwenze ikhoboka ukuze kuthi ngemva kobana ngitjhumayeze abanye, mina ngokwami ngingakhuthi ekwamukeleni umvuzo.


text:
Yeke angithandi bazalwana bona ningabi nelwazi lokobana abakhokho bethu boke bebangaphasi kwelifu begodu boke bayama elwandle.


text:
basela isiselo sinye sakaMoya ngombana basela edwaleni lakaMoya ebelibaphekelela. Idwalelo belinguKrestu.


text:
Nanyana kunjalo uZimu azange athokoze ngenengi labo; iindumbu zabo zarhatjheka kilo loke irhalawumba.


text:
Izintwezi zenzeka kobana zibe sibonelo ukusikhandela bona singabeki iinhliziyo zethu ezintweni ezimbi njengombana benza bona.


text:
Ningabi balotjhi babosingazimu njengombana abanye babo benza ngombana kutloliwe kwathiwa: “Abantu bahlala phasi bagoma bebasela, basikima bagida.”


text:
Asingenzi izenzo zokukhohlakala ngokwamabhayi njengombana abanye babo benza, bekwathi ngelanga linye kwabhujiswa iinkulungwana ezimatjhumi amabili nantathu zabo.


text:
Izintwezi zabehlela zaba sibonelo bezatlolwa njengesiyeleliso kithi thina esele sifikelwe kuphela kweenkhathi.


text:
Akunasilingo esiniwisileko ngaphandle kwalokho okujayelekileko ebantwini. Nje-ke uZimu uthembekile; angeze avume bona nilingwe ngaphezu kwamandlenu. Kodwana nanilingwako, uzaninikela nendlela yokuphepha ukuze nijamelane naso.


text:
Ikapho yokuthokoza esithokoza ngayo, ayisiyo yokuzibandakanya eengazini zakaKrestu na? Isikwa esisihlephulako akusiso sokuzibandakanya emzimbeni kaKrestu na?


text:
Njengombana kunesikwa sinye nje, simzimba munye nanyana sibanengi ngombana soke sihlanganyela isikwa esisodwa.


text:
Awa, nginqophe ekutheni imihlabelo yabarhedeni yenzelwe amadimoni; ingasi uZimu. Nje-ke angithandi bona nihlanganyele namadimoni.


text:
Angekhe nasela ikapho yeKosi godu nibuye nisele neyamadimoni. Angeze naba nehlanganyelo etafuleni leKosi nelamadimoni.


text:
“Koke kuvumelekile” kodwana akusikho koke okusizako. Iye, “koke kuvumelekile” kodwana akusikho koke okwakhako.


text:
Nangabe ongakholwako animemela ekudleni, nithanda ukuya, gomani nanyana yini ebekwa phambi kwenu ngaphandle kokubuza imibuzo kanembeza.


text:
Kodwana nangabe omunye uthi kini: “Lokhu kuhlatjelwe abosingazimu,” ningabe nisakugoma ngebanga laloyo otjho njalo nangebanga lakanembeza,


text:
unembeza womunye umuntu, angitjho unembeza wenu. Ngitjho ngombana ilungelo lami lizakugwetjelwani ngonembeza womunye umuntu na?


text:
Nangabe ngihlanganyela ekudleni ngokuthokoza, kubayini ngifanele ngilahlwe ngebanga lalokho engithokoza uZimu ngakho na?


text:
Nje-ke nanyana niyagoma namkha niyasela namkha nenza nanyana yini, kwenzeni koke mayelana nedumo lakaZimu.


text:
njengombana nami ngilinga ukuthokozisa woke umuntu ngazo zoke iindlela. Angizifuneli mina ubuhle kodwana ubuhle babanengi ukuze basindiswe.


text:
Ngiyanibuka ngombana ningikhumbula ezintweni zoke begodu nibambelela eemfundisweni njengombana ngazidlulisela kini.


text:
Kodwana ngifuna nazi bonyana ihloko yenye nenye indoda nguKrestu, ihloko yomfazi yindoda, kanti ihloko kaKrestu nguZimu.


text:
Kodwana omunye nomunye umfazi othandaza namkha ophorofida angakagubuzesi ihloko urhubutjha ihlokwakhe, sekufana nalokha ihlokwakhe nayigudiweko.


text:
Nangabe umfazi akagubuzesi ihlokwakhe, kumele agude begodu nakube kulihlazo kobana umfazi arhune namkha agude, kumele agubuzese ihlokwakhe.


text:
Indoda ayikafaneli ukugubuzesa ihlokwayo ngombana imfanekiso nedumo lakaZimu; kodwana umfazi ulidumo lendoda.


text:
EKosini nokho umfazi akakazijameli ayedwa ngaphandle kwendoda, nendoda ayikazijameli iyodwa ngaphandle komfazi.


text:
kodwana umfazi naneenhluthu ezide kulidumo kuye na? Uphiwe iinhluthu ezide bona zibe sisembeso sakhe.


text:
Nakube ukhona ofuna ukuphika ikani ngalokhu, asinawo omunye umkhuba onjalo thina kanye namabandla akuZimu.


text:
Emiyalweni elandelako, anginakho ukunibonga ngombana imihlangano yenu ibanga umonakalo kunobana ibange ubuhle.


text:
Kokuthoma nje ngizwa batjho nanihlanganako njengebandla, kuba khona ukuhlukana phakathi kwenu, begodu ngithanda ukukukholwa lokho.


text:
ngombana nanigomako, omunye nomunye wenu uragela phambili agome ngaphandle kokulindela abanye. Omunye uhlala alambile kanti omunye uyadakwa.


text:
Kanti aninamakhaya lapha ningagomela beniselele khona na? Namkha ninyaza ibandla lakaZimu benirhubutjhe labo abanganalitho na? Ngizakuthini kini na? Nginibuke ngalokho na? Nakanye!


text:
Ngakwamukela eKosini lokho engikudlulisela kini kokuthi: IKosi uJesu ngobusuku eyakhatjhelwa ngabo, yathatha isikwa,


text:
kwathi sele ithokozile kuZimu, yasihlephula yathi: “Lokhu mzimba wami onikelwe nina, kwenzeni lokhu ukuze ningikhumbule.”


text:
Ngokunjalo, ngemva kobana sele bagomile, yabuye yathatha ikapho yathi: “Ikapho le isivumelwano esitjha eengazini zami. Kwenzeni lokhu njalo lokha naniyiselako ukuze ningikhumbule.”


text:
Yeke njalo lokha nanigoma isikwa lesi benisele nekapho le, nimemezela ukufa kweKosi kufikela beyibuye.


text:
Ngalokho-ke loyo ogoma isikwa lesi namkha asele ikapho yeKosi ngokungakafaneli, uzakuba nomlandu wokona emzimbeni kanye neengazini zeKosi.


text:
Nakube kukhona olambileko, akagome ekhaya ukuze kuthi nanihlanganako kungabi ngokokugwetjwa.<br/>Mhla ngibuyako ngizaninikela eminye imiyalo.


text:
Niyazi bona lokha nanisesebarhedeni, nathelelwa ngommoya wokudurha kobana nidlhemadlheme ngemva kweenthombembazwa ezingakhulumiko.


text:
Ngalokho-ke ngiyanitjela bonyana akakho ongakhuluma ngoMoya kaZimu athi: “UJesu akanikelelwe!” Godu akakho umuntu ongathi: “UJesu uyiKosi”, ngaphandle kobana atjho lokho ngoMoya oCwengileko.


text:
Omunye uphiwe amandla wemikarisomraro, omunye uphiwe ukuphorofida, omunye uphiwe ukuhlukanisa imimoya, omunye uphiwe ukukhuluma ngamalimi ahlukeneko, kanti omunye uphiwe ukurhumutjha amalimi lawo.


text:
Umzimba munye, nanyana unezitho ezinengi. Godu nanyana unezitho ezinengi, zibumba umzimba owodwa. Kunjalo-ke nangoKrestu


text:
ngombana soke sabhajadiswa ngoMoya munye emzimbeni munye nanyana ungabamJuda namkha umGirigi, ikhoboka namkha otjhaphulukileko begodu soke saphiwa uMoya munye kobana sisele kuye.


text:
Nange inyawo lingathi: “Njengombana ngingasiso isandla nje, mina angisingewomzimba”, ngalokho angeze kwalenza bona lingabi yingcenye yomzimba.


text:
Godu nange indlebe ingathi: “Njengombana ngingasililihlo nje, angisingewomzimba”, ngalokho angeze kwayenza bona ingabi yingcenye yomzimba.


text:
Nakube umzimba woke bewungaba lilihlo, bewuzokuba kuphi umuzwa wokuzwa na? Nakube umzimba woke bewungaba yindlebe, bewuzokuba kuphi umuzwa wokunukelela na?


text:
Ilihlo angekhe latjho esandleni lathi: “Wena angikudingi” nehloko angeze yathi eenyaweni: “Nina anginidingi.”


text:
Kanti-ke nezitho esicabanga bonyana azikahlonipheki kangako, sizihlonipha khulu. Izitho ezinganasithunzi ziphathwa ngeenhloni khulu,


text:
khisibe lezo ezinesithunzi azidingi ukuphathwa ngokukhethekileko. UZimu uhlanganise amalungu womzimba bewahloniphisa khulu izitho ezithathelwa phasi


text:
Nangabe isitho esisodwa siyatlhaga, zoke ezinye zitlhaga kanye naso; nangabe isitho esisodwa siyahlonitjhwa, zoke ezinye zithaba naso.


text:
Ebandleni, uZimu ujamise koke ngerherho, ukuthoma ngabapostoli, kulandele abaphorofidi, kuze abafundisi bese kuba ngabenza imikarisomraro nalabo abaneemphiwo zokuphilisa, labo abakghona ukusiza abanye, labo abaneemphiwo zokuphatha kanye nalabo abaneemphiwo zokukhuluma ngamalimi ahlukeneko.


text:
Nanyana ngingakhuluma ngamalimi wabantu namkha weengilozi, kodwana nginganathando, sengifana nekoporo ebanga itjhada namkha isimbi elilako.


text:
Nanginesiphiwo sokuphorofida, ngikghona ukuzwisisa zoke iimfihlakalo begodu nginelwazi; nginokukholwa okutjhidisa iintaba, kodwana nginganathando, angisililitho.


text:
Nangipha abadududu koke enginakho benginikele umzimbami ekutjhisweni, kodwana nginganalo ithando, angisililitho.


text:
Ithando alihluleki. Kodwana lapha kuneemphorofido khona, zizakuphela; lapha kunamalimi khona, azakuthuliswa; lapha kunelwazi khona, lizakudlula.


text:
Nangisesemntwana bengikhuluma njengomntwana, ngicabanga njengomntwana, ngizwisisa njengomntwana. Kwathi lokha nangiba yindoda, ngahlukana neendlela zobuntwana.


text:
Kwagadesi sisabona lififi esibonibonini, kodwana ngesikhatheso sizokubonana ubuso nobuso. Okwanje ngazi ingcenye, ngesikhatheso ngizokwazi koke ngokuzeleko njengombana nami ngaziwa ngokuzeleko.


text:
Nje-ke okuthathu lokhu kujamile: ukukholwa, ithemba nethando. Kodwana okungaphezu kwakho koke lithando.


text:
Loyo okhuluma ngamalimi akakhulumi nabantu kodwana ukhuluma noZimu. Akunamuntu omzwako; ukhuluma iimfihlakalo emmoyenakhe.


text:
Ngithanda bona omunye nomunye wenu akhulume ngamalimi, kodwana kungcono bona niphorofide. Loyo ophorofidako mkhulu kunaloyo okhuluma ngamalimi, ngaphandle kwanange awarhumutjha ukuze ibandla lakheke.


text:
Nje-ke bazalwana, nange ngisiza kini ngifike ngikhulume ngamalimi, kuzonisiza ngani lokho na? Akunisizi ngalitho, ngaphandle kwanange nginilethela isambulo, ilwazi, isiphorofido namkha ilizwi lokuyala.


text:
Ngitjho nezintweni ezingaphiliko ezenza itjhada njengenghwani namkha iharibha, umuntu uzakwazi njani bona zilila ngayiphi indlela nakube akukho ukuhlukanisa ngomdumo na?


text:
Godu nakube iporompita ayizwakali kuhle bona ibiza abantu bonyana baye epini, ngubani ozazilungiselela ipi na?


text:
Ngokunjalo-ke nani, nakube anikhulumi okuzwakalako ngamalimi wenu, bazakuzwa njani abanye abantu bona nithini na? Nizabe nikhulumela emmoyeni.


text:
Kunamalimi okungazazeki bonyana manengi ephasinapha, kodwana akukho nalinye lawo elinganahlathululo.


text:
Nje-ke nakube angizwisisi okutjhiwo ngiloyo okhulumako, kutjho bona ngiliphandle kiloyo okhulumako, naye uliphandle kimi.


text:
Kunjalo nakini. Njengombana nitjhisekela ukwamukela iimphiwo zakaMoya nje, rhuluphelani khulu lezo ezakha ibandla.


text:
Ngalokho-ke nanyana ngubani okhuluma ngamalimi, kufanele athandaze bonyana akghone ukuhlathulula lokho akukhulumako.


text:
Ngitjho ngombana nangithandaza ngamalimi, kuthandaza ummoyami, kodwana umkhumbulwami awuhlanganyeli kilokho.


text:
Alo ngizakwenzanjani na? Ngizokuthandaza ngommoyami, ngithandaze nangomkhumbulwami, ngizokuvuma ngommoyami godu ngivume nangomkhumbulwami.


text:
Nakube udumisa uZimu ngommoyakho, angatjho njani loyo ozifunyana ahlangana nalabo abangazwisisiko ukuthi: “Amen” ekuthokozeni kwakho njengombana angazi bona uthini na?


text:
Kodwana nangisebandleni, ngikhetha ukukhuluma amezwi abe mahlanu azwisisekako ukuyala abanye, kunobana ngikhulume amezwi alitjhumi leenkulungwana ngelimi elingaziwako.


text:
Bazalwana, lisani ukucabanga njengabantwana. Iye, malungana nobumbi, yibani masana, kodwana nibe ngabakhulileko ngengqondo.


text:
Emthethweni kutloliwe kwathiwa:<br/>“Ngabantu bamalimi atjhili<br/>nangeembhena zamaphandle,<br/>ngizokukhuluma nabantwaba<br/>kodwana khonapho abazukungizwa.<br/>Kutjho uSomnini.”


text:
Nje-ke amalimi alitshwayo kabangakholwako, ingasi kabakholwako; kodwana ukuphorofida kungokwabakholwako, ingasi abangakholwako.


text:
Yeke nakube ibandla loke liyahlangana bese woke umuntu ukhuluma ngamalimi, khonapho kungene abangazwisisiko namkha abangakholwako, abazukucabanga bona niyarhapha na?


text:
Kodwana nange ongakholwako namkha omunye ongazwisisiko, angena khibe woke umuntu uyaphorofida, boke bazamenza azibone asisoni begodu alahlwe ngunembeza


text:
bekuthi iimfihlo zehliziywakhe zivele etjhatjhalazini. Ngaleyondlela uzakuguqa phasi adumise uZimu arhuwelele athi: “Ngambala uZimu uphakathi kwenu.”


text:
Alo, sizakuthini bazalwana na? Lokha nanihlanganako, omunye nomunye akabe nerhubo, ilizwi lokufundisa, umbono, ilimi namkha irhumutjho lalo. Koke lokhu akwenzelwe ukuqiniswa kwebandla.


text:
Nakube kukhona ukukhuluma ngamalimi, akukhulume babili namkha babe bathathu batjhidelane, kuthi oyedwa arhumutjhe.


text:
ngombana uZimu akasinguZimu wesiphithiphithi, kodwana ungowokuthula.<br/>Njengakiwo woke amabandla wabacwengileko,


text:
abafazi abathule emabandleni. Abakavunyelwa ukukhuluma kodwana kufanele bazithobe njengombana kusitjho umthetho.


text:
Nakube kukhona abafuna ukukwazi, ababuze emadodeni wabo emakhaya ngombana kulihlazo bona umfazi akhulume ebandleni.


text:
Nakube umuntu udlumbana bona umphorofidi namkha unesiphiwo sakaMoya, akamukele bona lokhu enginitlolela khona kumyalo weKosi.


text:
Bazalwana, ngithanda ukunikhumbuza ngevangeli engalitjhumayela kini, enalamukelako nenidzimelele kilo.


text:
Ngilo ivangeleli enisindiswa ngalo nanikakarela elizwini enganitjhumayeza lona. Nakungasinjalo, nizabe nikholelwe ilizwe.


text:
Engakwamukelako ngakudlulisela kini ngombana kuyinto yokuthoma eqakathekileko kobana uKrestu wafela izono zethu ukuya ngokwemitlolo,


text:
Ngemva kwalapho, wabonakala kubazalwana abangaphezu kwamakhulu amahlanu ngesikhathi esisodwa, inengi labo elisaphilako, nanyana-ke abanye sebalala nje.


text:
Ngitjho ngombana ngingomncancani kubapostoli, nje-ke abengikafaneli nokubizwa bona ngimpostoli ngombana ngahlukumeza ibandla lakaZimu.


text:
Kodwana ngebanga lesirhawu sakaZimu ngingilokhu engingikho begodu isirhawu sakhe kimi azange sibe lilize. Awa, ngasebenza khulu kunabo boke, kodwana bekungasimi, bekusirhawu sakaZimu ebesinami.


text:
Nje-ke nanyana bekungimi namkha bekungibo, leli ngilo ivangeli esilitjhumayelako begodu ngilo enalikholwako.


text:
Nakube uKrestu utjhunyayelwa bona uvusiwe kabafileko, bangatjho njani-ke abanye benu bonyana akukho ukuvuka kwabafileko na?


text:
Nje-ke nakube uKrestu azange avuswe, khona-ke ukutjhumayela kwethu kulilize lakolize, nokukholwa kwenu kunjalo.


text:
Ngaphezu kwalapho, kutjho bona sifunyaniswa sibofakazi bamanga ngoZimu ngombana sifakaze ngaye bonyana wavusa uKrestu kabafileko.


text:
Nje-ke nakube uKrestu azange avuswe, kukhomba bona ukukholwa kwenu kulilize lakolize, nisahlezi ezonweni zenu.


text:
Nakube ithemba lethu kuKrestu lingelokuphila lokhu kwaphela, khona-ke singebokulilelwa ukudlula boke abantu.


text:
Kodwana omunye nomunye ngedlhego lakhe: Kuzokuthoma uKrestu ntangi bese kuthi nabuyako, kuvuke labo abangebakhe.


text:
Nje-ke isiphetho sizakufika lokha nanikela umbuso kuZimu uBaba ngemva kobana atjhabalalise yoke imibuso, ubukhosi namandla


text:
ngombana umtlolo uthi: “Ubeke koke ngaphasi kweenyawo zakhe.” Nje-ke nawuthi “yoke into” ibekwe ngaphasi kwakhe, kuyakhanya bonyana lokhu akufaki uZimu phakathi, okunguye obeka zoke izinto ngaphasi kwakaKrestu.


text:
Nasele enze lokhu, yeke iNdodana ngokwayo izakwenziwa bona ibe ngaphasi koZimu okunguye obeka zoke izinto ngaphasi kwayo ukuze kuthi yena Zimu abe ngongaphezu kwakho koke.


text:
Alo-ke nakube akukho ukuvuka kwabafileko, bazokwenzanjani labo ababhabhadiselwa abafileko na? Nakube abafileko abakazokuvuswa nakanye, kubayini abantu babhajadiswe ngenca yabo na?


text:
Mina ngifa ngamalanga, iye, ngitjho njalo bazalwana kanjengombana ngambala ngizigqaja ngani kuKrestu Jesu iKosi yethu.


text:
Nakube bengilwa neembandana ezinelunya e-Efesu ngebanga lomuntu tle, bengizakuthi ngizuzeni nje? Nakube abafileko angeze bavuswa, khona-ke asizaliseni ikulumo ethi: “Asigomeni, sisele ngombana ngomuso siyokufa.”


text:
Qaqulukani njengombana nifanele, nilise ukona ngombana kukhona abathileko abangayeleli uZimu. Ngitjho lokhu khona nizakhe khenizikhuze.


text:
Lokha nawutjalako, awutjali umzimba ngesingawo kodwana utjala imbewu kwaphela kungaba mhlambe ngeyekoroyi namkha okhunye nje.


text:
UZimu nguye onikela imbewu leyo umzimba njengokuhlosa kwakhe. Unikela omunye nomunye umhlobo wembewu umzimba wayo.


text:
Inyama yoke ayifani: Abantu bamhlobo othileko wenyama, iinlwana ziimhlobo omunye, iinyoni nazo ziimhlobo omunye neenhlambi ngokunjalo.


text:
Ikhona-ke nemizimba yezulwini nemizimba yephasini, kodwana ukuphazimula kwemizimba yezulwini kukodwa, nokuphazimula kwemizimba yephasini nakho kukodwa.


text:
Ikhona iphazimulo yelanga, nenye iphazimulo yenyezi godu nenye iphazimulo yeenkwekwezi ngombana iinkwekwezi ziyahlukahlukana ngephazimulo.


text:
Kutjalwa kumzimba wenyama, kuvuswa kumzimba wommoya. Nakube kukhona umzimba wenyama, kukhona nomzimba wommoya.


text:
Ngokunjalo kutloliwe kwathiwa: “Umuntu wokuthoma u-Adamu, waba sibunjwa esiphilako,” u-Adamu wokugcina waba nguMoya ophilisako.


text:
Indlela angayo umuntu wephasi, banjalo nalabo abangebephasi. Indlela angayo umuntu wezulwini, banjalo nalabo abangebezulwini.


text:
Ngiyatjho kini bazalwana ngithi inyama neengazi angekhe kwalidla ilifa lombuso kaZimu, nokubolako angekhe kwalidla ilifa lokungaboliko.


text:
ngomzuzwana, iye, ngokuphazima kwelihlo, nakulila iporompita yokugcina. Kuzokulila iporompita, abafileko bavuswe bangasenakho ukubola bese siyatjhugululwa-ke.


text:
Lokhu okubolako kumele kuzembathise okungaboliko bese kuthi okubhubhako kuzembathise okungabhubhiko.


text:
Nasele okubolako kwembathiswe okungaboliko, nokubhubhako sekwembathiswe okungabhubhiko, sizakuzaliseka-ke isitjho esitloliweko esithi:<br/>“Ukufa kurhiribidelwe kuhlula”


text:
Ngalokho-ke bazalwana bami abathandekako, dzimelelani. Akungabi nento eninyakazisako. Hlalani njalo nizinikele ngokupheleleko emsebenzini weKosi ngombana niyazi bonyana ukuzikhandla kwenu eKosini akusingelize.


text:
Malungana nomnikelo obuthelelelwa abantu bakaZimu, yenzani njengalokho engakutjela amabandla weGalatiya.


text:
Elangeni leSabatha, omunye nomunye wenu akabekele ngeqadi inani elithileko ukuya ngokwenzuzo yakhe ukuze kuthi nangizako ngifunyane woke umnikelo sele ubuthelelwe.


text:
Nangifikako ngizakukhupha iincwadi zokwethula labo enibakhethileko bona base isipho senu eJerusalema.


text:
Ngizakuza kini lapho eKorinte emva kokudabula eMasedoniya ngombana ngihlose ukudabula khona eMasedoniya.


text:
Kungenzeka ngihlalahlale nani isikhatjhana, mhlamunye bengiqede ubusika boke ngilapho ukuze ningisize ekhambeni lami nanyana kuphi lapha ngiya khona.


text:
Angifuni ukunibona ngidlula nje, kodwana ngirhuluphela bona ngizakuba nesikhathi sokuhlala nani, iKosi nayivumako.


text:
UThimothi nafika lapho kini, qinisekisani bonyana akunalitho alesabako ngombana wenza umsebenzi weKosi njengami.


text:
Yeke akungabikhona namunye omnyazako! Nasele akhamba, mlayeliseni ngokuthula abuyele kimi ngombana ngimlindele kanye nabazalwana.


text:
Malungana nomzalwana wethu u-Apholo: Ngimkhuthaze ngamandla bona eze kini kanye nabazalwana. Ubengakazimiseli ukuza njenganje, kodwana uzakuza nafunyene ithuba.


text:
Bazalwana, ngiyanincenga njengombana nisazi bonyana umndeni kaStefana ube ngewokuthoma ukwamukela ukukholwa e-Arhaya, begodu uzinikele khulu emsebenzini wabacwengileko,


text:
Ngithabe tle ngokufika kwakaStefana, uFortunatu no-Arhayiko ngombana banikele ngalokho ebeninganakho.


text:
Ayanilotjhisa amabandla wesifundeni se-Asiya. U-Akhwila noPriska banilotjhise khulu eKosini nebandla elihlanganyela emzinabo nalo linilotjhisile.


text:
Mina Powula umpostoli kaKrestu Jesu ngokwentando kaZimu, noThimothi umzalwana, silotjhisa ibandla lakaZimu eKorinte nabo boke abacwengileko abakilo loke le-Arhaya.


text:
osiduduza kizo zoke iinhlupheko zethu ukuze sikwazi ukududuza labo abasesizini nanyana kungelinjani ngenduduzo esiyifunyene kuZimu.


text:
Nasikhathazekako, kungebanga lokududuzwa kanye nokusindiswa kwenu; nasiduduzwako, kungebanga lokududuzwa kwenu okuveza kini ukubekezelela ngesineke iinhlupheko nathi esizithweleko.


text:
Ithemba lethu ngani lidzimelele ngombana siyazi bonyana njengombana nihlanganyela eenhluphekweni zethu, ngokufanako nihlanganyela ekududuzweni kwethu.


text:
Asithandi bona ningabi nelwazi bazalwana mayelana nobuhlungu esabuthwala esifundeni se-Asiya. Sagandeleleka khulu, kwaba ngaphezu kwamandla wethu besalahlekelwa nalithemba lokuphila.


text:
Ngambala sazizwela inga sigwetjelwe ukufa. Nokho lokhu kwenzeka ukuze singazithembi thina kodwana sithembe uZimu okunguye ovusa abafileko.


text:
Yena owasiphephisa ekufeni okungakaya, uzakubuye asisindise; ithemba lethu silibeke kuye bona uzakubuye asisindise godu


text:
njengombana nani nihlanganyele ekusisizeni ngemithandazo yenu. Nje-ke abanengi bazasithokozela malungana nomusa ongaka esiwuphiwe ngemithandazo yabanengi.


text:
Iye, nakhu ukuzigqaja kwethu: Unembeza wethu uyafakaza bonyana ephasinapha, khulukhulu mayelana nobudlelwano bethu nani, saziphatha ngokucwenga nangokuthembeka okuvela kuZimu. Senza njalo ingasi ngokokuhlakanipha kwephaseli kodwana ngokomusa kaZimu.


text:
njengombana ningakasizwisisi ngokupheleleko, nizakuzwisisa ngokuzeleko bonyana ningazigqaja ngathi njengombana nathi sizozigqaja ngani ngelanga leKosi uJesu.


text:
Njengombana benginesiqiniseko ngalokhu, bengifuna ukuza kini qangi ukuze nikwazi ukuba nomusa obuyelelweko.


text:
Bengifuna ukudlula kinapho ngizonibona lokha nangiya eMasedoniya godu ngidlule lapho nasele ngibuya khona ukuze ningisize endlelenami yokuya eJudiya.


text:
Kghani nidlumbana bona bengizaza nangihlela lokhu na? Ngenza amahlelo wami ngokwamazinga wabantu, ngilungele ukuthi, “Iye, iye”, khonapho ngithi, “Awa, awa” na?


text:
INdodana kaZimu uJesu Krestu eyatjhunyayelwa phakathi kwenu ngimi noSilasi kanye noThimothi beyingasi ngu “Iye; awa”, kodwana kiyo kuhlala kungu “Iye” kwaphela.


text:
Kiyo, esinye nesinye isithembiso sakaZimu singu “Iye”. Yeke ngalokho ngayo sithi “Amen” kilo idumo lakaZimu.


text:
Nje-ke, ngibiza uZimu bona abe ngufakazi wokobana kube ngebanga lokuniphephisa ukungabuyi kwami ngize eKorinte.


text:
Angitjho bona sibusa phezu kokukholwa kwenu, kodwana siziinsebenzi kanye nani ukuze nithabe ngombana nidzimelele ekukholweni.


text:
ngombana nakube nginizwisa ubuhlungu, akekho ongangithokozisa ngaphandle kwaloyo engimzwise ubuhlungu.


text:
Yeke ngatlola njengombana ngenzile ukuze kuthi nasele ngifikile, ngingazwiswa ubuhlungu ngilabo ebekumele ngathana bayangithokozisa ngombana nginethemba ngani noke kobana ukuthaba kwami kuzakuba kuthaba kwenu noke.


text:
Nganitlolela ngokukhathazeka okukhulu nangobuhlungu behliziyo kanye nangeenyembezi, ingasi ukunidabukisa kodwana ukunazisa ukuzika kwethando enginalo ngani.


text:
Nakube kukhona obange ubuhlungu, akakabubangi kimi kodwana ngandlelathize ububange kini noke, nokho angingezeleli nangitjho njalo.


text:
Nje-ke esikhundleni salokho kumele nimlibalele benimduduze ukuze angabhudungelwa lisizi elidluleleko.


text:
Enimlibalelako nami ngiyamlibalela. Engikulibaleleko, nakube kukhona, kube ngebanga lenu phambi kwakaKrestu


text:
Kuthe lokha nangifika eTrowasi kobana ngitjhumayele ivangeli lakaKrestu, ngavulelwa umnyango eKosini.


text:
Kodwana azange ngibe nokuthula ngombana azange ngifunyane umzalwana uTitosi lapho. Yeke ngabalayelisa, ngabuyela eMasedoniya.


text:
Akathokozwe uZimu ohlala asirhola njalo ngedwendwe lokuhlula kuKrestu nophutjheza ngathi iphunga elimnandi lelwazi lakhe yoke indawo.


text:
Thina asisinjengabo abanengi, asikhambi sikhangisa ngelizwi lakaZimu ukuzenzela inzuzo. Kodwana kuKrestu sikhuluma phambi koZimu ngobuqotho njengabantu abathunywe nguye.


text:
Kghani sele sithome ukuzibuka godu na? Nakanye, abe asidingi iincwadi zokusethula kini namkha ezivela kini njengombana abanye basenza.


text:
Niyabonakala bona niyincwadi kaKrestu, umphumela womsebenzethu. Iye, incwadi engakatlolwa ngomsobo kodwana ngoMoya kaZimu ophilako, engakatlolelwa emqebethwini kodwana eenhliziyweni zabantu.


text:
Iye, nguye osenze sakghona njengeenceku zesivumelwano esitjha, ingasi zomthetho kodwana zakaMoya ngombana umthetho uyabulala kodwana uMoya uyaphilisa.


text:
Yeke, nakube ikonzo yokufa egobhodlhwe ngamagama emqebethwini yeza ngephazimulo kangangobana ama-Israyeli ahlulwa kuqala uMosi ebusweni ngebanga layo iphazimulo esebusweni bakhe, iphazimulo leyo esele iphelelwe mamandla,


text:
Nakube bekunephazimulo ekonzweni yokulahlwa, iphazimula kangangani-ke ikonzo eletha ukulungisiswa na?


text:
Ngambala lokho ebekuseze kunephazimulo, sele kulahlekelwe yiphazimulo leyo ngebanga lokufika kwephazimulo ekulu


text:
ngombana nakube lokho okuphelako kweza ngephazimulo, yikulu kangangani-ke iphazimulo yalokho okungapheliko na?


text:
Thina asisinjengoMosi obekazigubuzesa ngesiyaya ukuze ama-Israyeli angamgqolozeli lokha iphazimulo leyo nayinyamalalako.


text:
Kodwana imikhumbulwabo yathundubazwa ngombana bekube kunamhlanjesi isiyayeso sisese njengombana besinjalo lokha nakufundwa isivumelwano esidala. Azange sisuswe ngombana sisuka kwaphela lokha umuntu nakuKrestu.


text:
Yeke soke thina esinobuso obungakathweswa isiyaya, thina esibona iphazimulo kaSomnini inga ibonakaliswe esibonibonini, siyatjhugululwa bona sibe nobujamo obufanako ukusuka kelinye izinga lephazimulo ukuya kelinye ngombana lokhu kuvela eKosini, enguMoya.


text:
Kunalokho silahle iindlela zokufihla izinto eziphathisa iinhloni, salile ukwenza ubuqili namkha ukuphambanisa ilizwi lakaZimu, kodwana ngokubeka iqiniso epepeneneni, siyazibuka kunembeza womuntu woke phambi koZimu.


text:
Uzimu wesikhathesi ufiphaze imikhumbulo yabangakholwako ukuze bangaboni umkhanyo wevangeli lephazimulo kaKrestu omfuziselo kaZimu.


text:
Asizitjhumayeli thina, kodwana sitjhumayela uJesu Krestu njengeKosi, thina sibe makhoboka wenu ngebanga lakhe.


text:
Yeke uZimu owathi: “Umkhanyo awukhanye ebumnyameni,” nguye owakhanyisa eenhliziyweni zethu ukusinikela umkhanyo welwazi lephazimulo kaZimu ebusweni bakaJesu Krestu.


text:
Kodwana sinamagugu la ngezitjeni zomdaka ukuze kutjengiswe bonyana amandla amakhulu la ngewakaZimu begodu akaveli kithi.


text:
Sihlala sithwele emizimbeni yethu ukufa kwakaJesu ukuze kuthi ukuphila kwakhe nakho kwembulwe emizimbeni yethu.


text:
Thina esiphilako sihlala sinikelwa ekufeni ngebanga lakaJesu ukuze ukuphila kwakhe kwembulwe emizimbeni yethu efako.


text:
ngombana siyazi bona loyo owavusa iKosi uJesu nathi uzosivusa kanye noJesu begodu uzosiletha sikanye nani ebukhoneni bakhe.


text:
Iye, koke kungebanga lenu ukuze kuthi umusa wandise ukuthokoza, kilo idumo lakaZimu, njengombana ufikelela abantu ngobunengi.


text:
Ngalokho asipheli amandla. Nanyana umzimba wethu ngaphandle uluphala, ingaphakathi lethu livuselelwa imihla ngemihla.


text:
Iinhlupheko zethu ezilula nezesikhatjhana zisilungiselela isilinganiso esikhulu sephazimulo engaphezu kokulinganiswa


text:
ngombana asiqali lokho okubonwako kodwana siqale okungabonwako. Okubonwako kungekwesikhatjhana kodwana okungabonwako kungekwanini nanini.


text:
Siyazi bona nakudilika idladla lephasinapha esihlala ngakilweli, sinesakhiwo esivela kuZimu, ikumba engakenziwa ngezandla, engeyanini nanini ezulwini.


text:
Nasisahlezi ngedladlenapha, siyabubula begodu siyadisibezeka ngombana asifisi ukwambulwa kodwana sifuna ukumbathiswa ngobuhlalo bethu bezulwini ukuze kuthi okubhubhako kuginywe kuphila.


text:
Nje-ke sihlala sinesibindi ngaso soke isikhathi, nanyana sisazi bonyana nasisesekhaya ngemzimbeni lo, sikude neKosi


text:
Nje-ke nanyana sisekhayapha namkha sele sikhambile, sikwenza kube mnqopho wethu ukuyithokozisa iKosi.


text:
Ngitjho ngombana soke sifanelwe kuvela phambi kwesihlalo sokugweba sakaKrestu ukuze ngiloyo naloyo amukeliswe umvuzo walokho akwenzileko nasesengemzimbenapha, kungaba ngokuhle namkha okumbi.


text:
Ngalokho-ke njengombana thina sikwazi bona kuyini ukwesaba iKosi, silinga ukuzuza nabanye, nokho thina siyazeka kuZimu. Ngiyathemba bona nakunembeza wenu siyazeka.


text:
Ngalokho asizidumisi kini, kodwana sininikela ithuba lokobana nizigqaje ngathi ukuze nikwazi ukuphendula labo abazigqaja ngokubonakala emehlweni ebangeni lokobana bazigqaje ngokusehliziyweni.


text:
Wafela boke ukuze kuthi labo abaphilako bangasaziphileli bona, kodwana baphilele yena owabafelako bewavuswa.


text:
Ukusukela gadesi, yeke asisazukwazi umuntu ngokwenyama ngitjho nanyana sakhe sazi uKrestu ngokwenyama nje, nokho asisamazi njalo.


text:
Nje-ke umuntu nasele akuKrestu, sewunesibumbeko esitjha: koke okudala kudlulile, qala, koke sele kwenziwe kwaba kutjha.


text:
okutjho bona uZimu wabuyisela iphasi kuye ngoKrestu. Azange abale iimphambeko zalo, kodwana wasinikela umyalezo wokubuyisana.


text:
Nje-ke thina sibazenda bakaKrestu ngombana uZimu uzwakalisa isimemezelo sakhe ngathi. Yeke siyanincenga ebizweni lakaKrestu bona nibuyisane noZimu.


text:
Wamenza bona abe sisono ngebanga lethu loyo ongazange asazi isono ukuze kuthi kuye sibe ngabalungisisiweko bakaZimu.


text:
ngombana uthi:<br/>“Ngesikhathi esifaneleko ngakulalela,<br/>ngelanga lesindiso ngakusiza.”<br/>Qalani, kwanje kusikhathi esifaneleko, qalani, kwanje kulilanga lesindiso!


text:
Kodwana njengeenceku zakaZimu sizibuka ngazo zoke iindlela: ngokunyamezela okukhulu, ngokuhlunguphazwa, ngobudisi, ngamatlhuwiso,


text:
ngokubethwa, ngokubotjhwa, ngemiguruguru, ngokutjhikatjhika, ngokungalali ebusuku kanye nangendlala.


text:
Iye, sizibuka ngokuhlanzeka, ngelwazi, ngokubekezela, ngobumnene, ngokucwengeka kuMoya oCwengileko, ngethando lamambala


text:
nangokukhuluma iqiniso emandleni kaZimu. Lokho sikwenza ngeenkhali zokulunga ngesidleni nangesinceleni.


text:
Ekuhlonitjhweni nekurhubutjhweni, ebumbini nebumnandini. Siphathwa njengabakhohlisi nanyana sineqiniso nje;


text:
siphathwa njengabantu abangaziwako nanyana saziwa nje; siphathwa njengabantu abafako, kodwana qalani siyaphila; siphathwa njengabantu abahlunguphaziweko, kodwana abangakabulawa.


text:
Siphathwa njengabantu abanesizi, kodwana sihlala sinamile; sinjengabadududu, kodwana senza abanengi babe ziingwili; sinjengabanganalitho khisibe sinakho koke.


text:
Ningazihlanganisi nabangakholwako. Kunabudlelwano bani phakathi kwabalungileko nabangakalungi na? Namkha kunahlanganyelo bani phakathi komkhanyo nobumnyama na?


text:
Unasivumelwano bani uKrestu noBheliyara na? Namkha yini ikholwa elingayabelana nomuntu ongakholwako na?


text:
Linasivumelwano bani ithempeli lakaZimu nabosingazimu na? Thina silithempeli lakaZimu ophilako, njengombana uZimu wathi:<br/>“Ngizokuhlala ngaphakathi kwabo<br/>bengikhambe hlangana nabo,<br/>ngibe nguZimabo,<br/>bona babe babantu bami.”


text:
Ngalokho-ke:<br/>“Phumani phakathi kwabo,<br/>nizahlukanise nabo;<br/>ningathinti ilitho elisilapheleko,<br/>yeke ngizakuza kini.<br/>Kutjho uSomnini.


text:
Mina ngizakuba nguYihlo,<br/>nina-ke nibe madodana namadodakazami.<br/>Kutjho uSomnini uMninimandla woke.”


text:
Njengombana sineenthembiswezi nje bathandekako, asizihlambululeni kikho koke ukusilaphala komzimba nekomphefumulo, siphelelise ukucwengeka ngokwesaba uZimu.


text:
Akhe nisivulele indawo eenhliziyweni zenu. Akunamuntu esimonileko, akunamuntu esimtjhaphisileko, akakho nesimcaphazileko.


text:
Angitjho lokhu ukuze nginilahle ngombana ngikhe ngatjho bona niseenhliziyweni zethu, sizokufa ndawonye besiphile ndawonye.


text:
Nginesibindi khulu ngani begodu nginegugu khulu ngani. Ngigcwele ukududuzeka begodu ngithabe khulu ngazo zoke iinhlupheko zethu.


text:
Kwamambala nanyana sesifikile eMasedoniya, imizimba yethu azange ifumane ukuphumula, kodwana sakhathazeka ngeendlela zoke; kwaba yipikiswano ngaphandle, ngaphakathi saba nokwesaba.


text:
ingasi ngokuza kwakhe kwaphela, kodwana nangokududuzeka akufumana lapho kini. Wasitjela ngokungihlulukela kwenu, isililo senu nangetjisakalo eninayo ngami. Yeke ngathokoza ngaphezu kokwenza.


text:
Ngitjho nanyana nganizwisa ubuhlungu ngencwadi yami leya, angizisoli ngayo. Iye, nanyana khengazisola phambilini nangibona bona nginizwise ubuhlungu ngencwadi leyo nje, nokho kwase kwaba sikhatjhana.


text:
Kwanjesi ngiyathaba, ingasi ngombana nganizwisa ubuhlungu, kodwana ngebanga lokobana ubuhlungu benu bunenze bona nitjhuguluke ngombana nezwa ubuhlungu obuvela kuZimu. Ubuhlungobo basetjenziswa nguZimu. Nje-ke thina azange sinikhubaze nakancani.


text:
Ubuhlungu obuvela kuZimu buveza ukutjhuguluka okudosela esindisweni begodu abulethi ukuzisola kodwana ubuhlungu obuvela ephasini buveza ukufa.


text:
Qalani bona ubuhlungu enabuzwiswa nguZimu buveze ukukhuthala okungangani kini, iye, ukuzimisela okungakaya kobana nizikhuphe emlandwini, ekwesabeni, ekulangazeleleni, ekutjhisekeleni nekuhlunguphazweni. Nizibonakalise ninganamlandu kikho koke malungana nalokho.


text:
Nje-ke nanyana nginitlolele, azange ngenze lokho ngebanga laloyo owonileko, namkha ngebanga laloyo owoniweko, kodwana ngenzela bona ukusitjhisekela kwenu kwazeke kini phambi koZimu.


text:
Ngalokho siyaduduzeka.<br/>Phezu kokududuzeka kwethu, sathokoza khulu ngokuthaba kwakaTitosi ngombana noke nje namenza bona umkhumbulwakhe uphole.


text:
Nakube bengiseze ngizikhakhazisa ngani kuye, azange ngibe neenhloni, kodwana kube njengokweqiniso lakho koke ebesikutjho kini. Yeke ukuzikhakhazisa kwethu kuTitosi nakho kubonakele kuliqiniso.


text:
Nje-ke ithando lakhe ngani landa khulu nakakhumbula ukuzithoba kwenu noke nokumamukela kwenu ngokwesaba nokuthuthumela.


text:
ukuthi ngesikhathi esinzima sokuhlukunyezwa, ithabo lawo elingapheliko kanye nobuchaka bawo obukhulu buphuphume baba mnotho wokuphana kiwo.


text:
Ngingafakaza bona anikela ngokuzithandela kwawo ukuya ngamandlawo, ngitjho nangaphezu kwalokho anakho.


text:
Nje-ke lokhu thina besingakakulindeli. Athoma ngokuzinikela wona qangi eKosini, kwathi ngokwentando kaZimu, azinikela nakithi.


text:
Yeke sabawa uTitosi bona njengombana sele athomile nje, akaqedelele umsebenzi womusa lo hlangana nani.


text:
Njengombana sele nikghona ezintweni zoke nje, ekukholweni, ekukhulumeni, elwazini, ekutjhisekeni okukhulu nethandweni lethu kini, sifuna bona nikghone nekunikeleni ngomusa.


text:
Akutjho bona nginibethela umthetho kodwana nginitjengisa bona abanye bakhuthele kangangani. Ngithanda bona nani nibonakale bonyana ithando lenu likhulu kangangani.


text:
Niyawazi umusa weKosi yethu uJesu Krestu kobana nanyana bekanjingile, kodwana ngebanga lenu waba sichaka ukuze kuthi ngobuchaka bakhe nina ninjinge.


text:
Nje-ke endabeni le, ngibeka nasi iseluleko sami: Kunilungele nina enithome qangi, ingasi ukwenza kwaphela, kodwana ukuba netjisakalo kusukela kwemnyakeni ophelileko.


text:
Yeke, kuqedeleleni lokho ukuze ukutjhisekela kwenu kulinganiswe ngokukuphetha ukuya ngalokho eninakho.


text:
Nangabe ukutjhisekela kukhona, isipho siyamukeleka ukuya ngalokho umuntu anakho, ingasi ukuya ngalokho umuntu anganakho.


text:
Angitjho bona kumele abanye bathwale ludlana khisibe nina niyagandeleleka, kodwana ngifuna ukulingalinganisa izinto phakathi


text:
kwalokho okunengi eninakho nokutlhoga kwabo ukuze kuthi okunengi abanakho kwanelise iindingo zenu bese kuba nokulingalingana.


text:
Njengombana kutloliwe kwathiwa:<br/>“Loyo onokunengi,<br/>azange abe nokunengi khulu,<br/>naloyo onokuncani<br/>azange abe nokuncani khulu.”


text:
Azange amukele isibawo sethu nje kwaphela, kodwana njengombana anokutjhisekela okudlula kwaphambilini, uzonikhambela ngokuzithandela kwakhe.


text:
Simthumela kinapho kanye nomzalwana odumileko hlangana nawo woke amabandla ngokutjhumayela kwakhe ivangeli.


text:
Akusikho lokho kwaphela, kodwana ukhethwe mabandla bona akhambe nathi lokha nasikhambisa indaba yomnikelo esiwunakekelako kobana sidumise iKosi ngokwayo kanye nokubonakalisa ukukhuthala kwethu ekusizeni.


text:
Sithumele kanye nabo umzalwana wethu esamzizinya kanengana, safumana akhuthele ezintweni ezinengi, kodwana kwanjesi sele anokutjhisekela okukhulu kunaphambilini ngebanga lokunethemba kwakhe okukhulu.


text:
Yena-ke uTitosi lo, umhlanganyeli kanye nomsebenzisani wami emsebenzini wenu lo. Nakubazalwana bethu bona, baziinthunywa zamabandla, idumo lakaKrestu.


text:
Nje-ke akuthi epepeneneni, nitjengise ubufakazi bethando lenu kibo nesizathu sethu sokuzikhakhazisa ngani.


text:
ngombana ngiyakwazi ukutjhisekela kwenu engizikhakhazisa ngakho ngani ebantwini beMasedoniya ngisithi, i-Arhaya lazilungiselela kwanyakenye. Ngalokho ukutjhisekela kwenu kudlhudlhe abanengi.


text:
Nje-ke ngithumela abazalwana kini ukuze ukuzikhakhazisa kwethu ngani kungabonakali kulilize. Kufanele nilunge njengombana bengithe sele nazilungiselela kade.


text:
Nakungasinjalo nange kungenzeka bona amaMasedoniya akhambe nami, afunyane bona anikalungisi, sizakuhlatjwa ziinhloni besivaleke imilomo ngani emsebenzini lo.


text:
Kungakho ngibone kuqakathekile ukuncenga abazalwana kobana bakhambe ngaphambi kwenu, bayokuje balungiselela ngaphambili, isipho esikhulu enathembisa ngaso ukuze sihlale silungile njengesipho enisikhuphe ngokuthanda kwenu ingasi ngokugandelelwa.


text:
Khumbulani lokhu: “Loyo otjala ngokunconcosela, uzokuvuna okunconcoselweko, naloyo otjala okunengi uzakuvuna okunengi.”


text:
Ngiloyo naloyo akanikele njengokuzibekela kwakhe ehliziyweni yakhe, kungabi ngokutsitsila namkha ngokugandelelwa ngombana uZimu uyamthanda loyo onikela ngethabo.


text:
UZimu unamandla wokwenza bona woke umusa wande kini ukuze kikho koke ngeenkhathi zoke, nasele ninakho koke enikudingako, nande ngayo yoke imisebenzi emihle


text:
njengombana kutloliwe kwathiwa:<br/>“Wahlakaza ngokunabileko,<br/>wabela abachakileko.<br/>Ukulunga kwakhe kujame isiphelani.”


text:
Loyo opha umtjali imbewu kanye nesikwa njengokudla, uzonibonelela abe andise nesilulu sembewenu, akhulise isivuno sokulunga kwenu.


text:
Nizakwenziwa abanjingileko ngazo zoke iindlela ukuze niphane ngeenkhathi zoke bese kuthi ngathi, ukuphana kwenu kube kuthokoza uZimu.


text:
Umsebenzi eniwenzako lo, awuphakeli iindingo zabantu bakaZimu nje kwaphela, kodwana uphuphuma iindlela ezinengi ezahlukeneko zokuletha ukuthokoza kuZimu.


text:
Ngebanga lomsebenzi enizibonakalise ngawo lo, abantu bazakudumisa uZimu ngokuzithoba okukhambisana nokutjhumayela kwenu ivangeli lakaKrestu kanye nomusa wenu omkhulu ekwabelaneni nabo kanye nabantu boke.


text:
Mina Powula ngenyama, ngiyanincenga ngobumnene nangokuthobeka kwakaKrestu, iye, mina engizithobako lokha nangiphambi kwenu, kodwana nginesibindi lokha nangingekho kini!


text:
Ngithi kini nangilapho, akungatlhogeki bona bengikhombise isibindi hlengiphikisana nalabo abadlumbana bona senza izinto ngokwenyama.


text:
Thina iinkhali zepi yethu akusizo zenyama, kodwana zinamandla kaZimu kobana zitjhabalalise iinsekelo. Sitjhabalalisa ukuphikisana


text:
kanye nazo zoke iinqabo ezizikhukhumezako ezijanyiswa kobana zijamelane nelwazi lakaZimu begodu yoke imikhumbulo siyithumbela ekuthobeleni uKrestu.


text:
Qalani lokho okuphambi kwenu. Nakube niyazithemba bona ningebakaKrestu, zikhumbuzeni bona, njengombana ningebakaKrestu, nathi singibo.


text:
Nje-ke ngitjho nanyana ngizikhakhakhakhazisa khudlwana ngegunya lethu iKosi esiphe lona kobana sinakhe singanigirizi, angeze ngaba neenhloni ngalokho.


text:
ngombana kuthiwa: “Nakuziincwadi zakhe zona, zinesisindo begodu zitjhubile, kodwana yena siqu sakhe akanasithunzi, nekulumakhe ayazisi.”


text:
Asizifanisi namkha sizilinganise nabanye balabo abazibukako. Kodwana nabazilinganisako bebazifanise omunye nomunye, ababonisi ukuhlakanipha.


text:
Kodwana thina asizuzikhukhumeza ukudlula isilinganiso kodwana sizakuba ngaphakathi kwesilinganiso uZimu asibekele sona, besifikelele ngitjho nakini.


text:
Asikadluleleli ekuzigqajeni kwethu njengombana bekuzokuba njalo nakube besingakafiki kini ngombana thina singabokuthoma abafika kini ngevangeli lakaKrestu.


text:
Nje-ke asizikhakhazisi ngokudluleleko ngemisebenzi yabanye. Kodwana ithemba lethu kukobana ukukholwa kwenu nakulokhu kwanda, nomkhakha wokusebenza kwethu phakathi kwenu nawo uzakwandiswa khulu;


text:
iye, ukuze sikwazi ukutjhumayela ivangeli nemazweni angaphetjheya kwenu, ngaphandle kokuzikhakhazisa ngomsebenzi osele wenziwe endaweni yomunye umuntu.


text:
Nginetjhisakalo ngani, iye, nginetjhisakalo kaZimu ngombana nganendisa endodeni eyodwa, enguKrestu ukuze nginethule kuye nilitlawu lakotlawu.


text:
Kodwana nginevalo ngani kobana njengombana u-Efa akhohliswa yinyoka enobuqili, imikhumbulo yenu nayo ingahle iyengwe ekuzinikeleni kwenu kuKrestu okuqotho nokumsulwa.


text:
Ngitjho ngombana nakufika umuntu afese atjhumayele omunye uJesu ohlukileko kilo esimtjhumayelako, namkha nanamukela omunye ummoya ohlukileko kilowo eniwamukeleko, namkha ivangeli elihlukileko kilelo esele nilamukele, niba msinyana ekuzinikeleni kokunjalo.


text:
Mhlambe iye, ngilitjhapha ekukhulumeni, kodwana angisilo itjhapha elwazini; lokhu sakubonakalisa kini ngazo zoke iindlela, nakizo zoke izinto.


text:
Kghani ngonile ngokuzithoba kwami ukuze nina niphakanyiswe ngebanga lokobana ngatjhumayela ivangeli lakaZimu kini ngesihle na?


text:
Ngesikhathi ngisesenani begodu ngiswele, azange ngitlhagele namunye wenu ngombana iindingo zami bezithwelwe bangani bami beMasedoniya. Ngaleyondlela ngazibamba begodu ngizokuragela phambili nokuzibamba ekubeni mthwalo kini.


text:
Njengombana iqiniso lakaKrestu lingaphakathi kwami nje, ukuzikhakhazisa kwami angeze kwathuliswa eemfundeni ze-Arhaya.


text:
Engikwenzako ngizokuraga ngikwenze ukuze ngingabaphi ithuba labo abalifunela ukuthathwa inga balingana nathi kilokho abazikhukhumeza ngakho.


text:
Abazikhukhumezakwabo babapostoli bamala, iinsebenzi ezinekohliso, bazenza inga babapostoli bakaKrestu!


text:
Nje-ke akurari lokha iinceku zakhe nazo nazizitjhatjhanisako zizenze inga ziziinceku zokulunga. Isiphetho sazo sizakufanelana nezenzo zazo.


text:
Ngiyabuyelela ngithi akungabi noyedwa odlumbana bona ngisidlhayela. Kodwana nakube kunjalo, khona-ke ngamukelani njengesidlhayela ukuze nami ngikwazi ukuzikhakhakhakhazisa.


text:
Lokho engikutjhoko mayelana nesibindi sokuzikhakhazisesi, angikutjho ngegunya leKosi, kodwana ngikutjho njengesidlhayela.


text:
Lokha umuntu nanenza amakhoboka, adla ngani, adlala ngani, adlhodlhomela ngani namkha aniwakala ebusweni, seniyambekezelela.


text:
Ngivuma ngeenhloni kobana saba buthakathaka khulu kilokho.<br/>Kodwana nanyana yini umuntu angazikhukhumeza ngakho, ngikhuluma njengesidlhayela, nami ngizikhukhumeza ngakho lokho.


text:
BamaHebheru na? Nami nginguye. Bama-Israyeli na? Nami nginguye. Baziinzukulwana zaka-Abrahamu na? Nami ngingiso.


text:
Baziinceku zakaKrestu na? Ngikhuluma njengehlanya, ngiyinceku engcono kunabo. Ngisebenze ukudlula bona, ngabanjwa kanengi kunabo, ngabethwa kanenginengi begodu kube kanengi ngijika emlonyeni wokufa.


text:
Ngadulwa bekwaba kathathu ngeentonga. Ngakghadlhwa ngamatje ihlandla elilodwa. Amahlandla amathathu ngaphahlazelwa umkhumbi, kwathi ubusuku nemini ngasunduzelwa ngelwandle.


text:
Ngibe sekukhambeni kanenginengi,<br/>ngaba sengozini yemilambo.<br/>Ngibe sengozini yabagongodi,<br/>ngaba sengozini yabantu bekhethu.<br/>Ngibe sengozini yabatjhili,<br/>ngaba sengozini nangingedorobheni.<br/>Ngibe sengozini nangiselwandle,<br/>ngaba sengozini kubazalwana bamala.


text:
Ngisebenze nzima ngazikhandla, ngasikhathi ngingalali. Ngiphethwe yindlala nomrhawu, ngahlala nginganakudla. Ngiququdwe makhaza nginganazambatho.


text:
Ngemzini weDamaseku, umbusi ongaphasi kwekosi u-Areta wathumela abalindi bona balinde umuzi wamaDamaseku ukuze ngibotjhwe.


text:
Kodwana ngehliswa ngesiqwebu ngefesidere elisemthangaleni, kwaba kuphunyurha kwami njalo ezandleni zakhe.


text:
Kufanele ngizikhakhazise nanyana kungasizi ilitho nje. Kodwana ngizakuragela phambili emibonweni nezambulweni zeKosi.


text:
Ngazi umuntu othileko kuKrestu, ekwathi eminyakeni elitjhumi nane edlulileko wanyuselwa ezulwini lesithathu. Ukuthi bekangemzimbeni namkha bekangasi ngemzimbeni, angazi, kwazi uZimu.


text:
Iye, ngiyazi bona umuntu loyo, nanyana bekangemzimbeni namkha bekangasi ngemzimbeni angazi, kwazi uZimu.


text:
Nokho yena wanyuselwa epharadesi. Wezwa izinto ezingakhulumekiko, iye, izinto umuntu angakavunyelwa bona azikhulume.


text:
Yeke ngizazikhakhazisa-ke ngomuntu onjalo, kodwana angeze ngazikhakhazisa ngokwami ngaphandle kobuthakathaka bami.


text:
Ngitjho nanyana bengingathanda ukuzikhakhazisa, bengingeze ngaba sidlhayela ngombana bengizabe ngikhuluma iqiniso. Kodwana ngiyalisa ukuzikhakhazisa ukuze kungabikhona ocabanga khulu ngami ukudlula lokho engikwenzako namkha engikukhulumako.


text:
Ngafakwa iliva enyameni ukuze ngingazikhukhumezi ngebanga lezambulo ezikulu engizibonako. Nje-ke ilivelo lisithunywa sakaSathana angititinya ngalo.


text:
Kodwana wathi kimi: “Umusa wami ukwanele ngombana amandla wami apheleliswa ebuthakathakeni.” Nje-ke ngizazikhakhazisa khulu ngobuthakathaka bami ukuze amandla kaKrestu ahlale phezu kwami.


text:
Kungebangelo, ngenca kaKrestu, ngiyakuthabela ukuba buthakathaka, ukuthukwa, ukuba sebudisini, ukuzunywa nokuhlupheka. Ngitjho ngombana lokha nangibuthakathaka, ngiba namandla.


text:
Sese ngiphenduke isidlhayela, kodwana ngini eningenzisileko. Emanyeni bekumele kube ngini eningibukako ngombana anginyazeki nakancani ebapostolini abadumilekwaba, ngitjho nanyana ngingasililitho nje.


text:
Amatshwayo wobupostoli, okutjho iimbonakaliso, iimangaliso nemikarisomraro, kwenziwa phakathi kwenu ngesineke esikhulu.


text:
Yini eyanenza bona nilulazeke kunamanye amabandla ngaphandle kobana angizange ngibe mthwalo kini na? Yeningilibalele ebutjhaphenobo!


text:
Qalani, sele ngilungele ukuza kini kilelihlandla lesithathu. Angizukuba mthwalo kini ngombana angifuni ipahla yenu kodwana ngifuna nina. Angithi abantwana abakameli ukondla ababelethi kodwana babelethi ekumele bondle abantwana.


text:
Ngingathaba ukuninikela koke enginakho nami bengizinikele ngokwami. Nakube nginithanda khulu, nina nizangithanda kancani na?


text:
Akhe kuthatheke-ke bona azange ngibe mthwalo kini. Nokho nithi batjho njengombana ngibe nobuqili, nganidlelezela.


text:
Ngakhombela uTitosi bona eze kini, ngamthuma nomunye umzalwana wethu. UTitosi azange anidlelezele. Kghani wakhe wanidlelezela? Azange siziphathe njalo nathi na? Azange sikhambe emagadangweni afanako na?


text:
Kghani soke isikhathesi beniseze nidlumbana bona sizivikela kini na? Awa, thina besikhuluma phambi koZimu sikuKrestu begodu koke esikwenzako, bangani abathandekako, sikwenzela ukuqinisa nina.


text:
Nginevalo lokobana ekufikeni kwami ngingahle nginifunyane ningasi ngilokho engikufisako, nani ningahle ningifunyane ngingasi ngilokho enikufisako. Godu nginevalo lokobana mhlambe kungaba khona ukucabana, umona, ukuthukuthelelana, umrhobholo, ukuthukana, ukuhlebana, ukuzazi nesiphithiphithi.


text:
Iye, nginevalo lokobana nangifikako godu, uZimami angangithoba phambi kwenu, mhlambe bengililele abanengi abona ngaphambilini kodwana bangeze baphenduka ekusilaphaleni kwabo, ekuziphatheni kumbi ngokwamabhayi kanye nemanyaleni abawenzileko.


text:
Sekungekwesithathu ngisiza kini: “Yoke indaba kumele iqiniswe ngabofakazi ababili namkha abathathu.”


text:
Ngabayelelisa labo abonako ngaphambilini kanye nabo boke abanye, godu ngisabayelelisa nanje nanyana ngingekho phakathi kwabo, njengombana ngenza lokha nangiphakathi kwenu nanginikhambele kwesibili. Ngithi angisoze ngaba nesirhawu


text:
njengombana nithi nifuna ubufakazi bona uKrestu ukhulume ngami. Yena akasibuthakathaka ekusebenzeni ngani kodwana unamandla hlangana nani.


text:
Yena wabethelwa ebuthakathakeni kodwana waphila ngamandla kaZimu. Sibuthakathaka kuye, kodwana ekusebenzeni kwethu ngani, sizokuphila naye ngamandla kaZimu.


text:
Zihlolisiseni bona nisaphila ekukholweni na. Zizizinyeni. Kanti anilemuki bonyana uJesu Krestu ungaphakathi kwenu na? Nakungasinjalo khona-ke kutjho bona anikayiphumeleli ihlolo.


text:
Sithandaza kuZimu bona ningenzi ilitho elingakalungi. Ingasi bona sibonakalise ebantwini bonyana siphumelele ihlolo, kodwana kobana nenze okulungileko ngitjho nanyana kubonakala inga sibhalelwe.


text:
ngombana sihlala sithabile njalo lokha nasibuthakathaka kodwana nina ninamandla. Nje-ke imithandazwethu kukobana nipheleliswe.


text:
Kungalokho ngitlola izintwezi nangingekho phakathi kwenu ukuze kuthi nangizako ngingafiki ngibe bukhali ekusebenziseni kwami igunya, iye, igunya engaliphiwa yiKosi kobana nginakhe ingasi bona nginigirize.


text:
Kokugcina bazalwana, yenisale kuhle. Phikelelani ukupheleliswa, nilalele isibawo sami. Yibani hliziyonye, nihlale ngokuthula. UZimu wethando nokuthula uzakuba nani.


text:
UPowula, ompostoli ongaveli ebantwini namkha ongakezi ngabantu kodwana ngoJesu Krestu noZimu uBaba, owavusa uJesu ekufeni,


text:
owazinikela ngebanga lezono zethu kobana asihlangule esikhathini lesi sobukhohlakali ukuya ngokwentando kaZimethu nonguBaba.


text:
Ngiyarareka ngombana nimsinyana kangaka ukuhlubuka loyo owanibiza ngomusa kaKrestu, naphendukela evangelini elehlukileko,


text:
ekhabo lakhona ekungasilivangeli nokuba livangeli. Kuyabonakala bona kunabantu abanihlangahlanganisako, abalinga ukona ivangeli lakaKrestu.


text:
Kodwana nanyana kungaba ngithi namkha ingilozi evela ezulwini ingatjhumayela elinye ivangeli ngaphandle kwalelo esanitjhumayeza lona, ayithuweleliswe!


text:
Njengombana besele sitjhwile, ngisabuyelela godu ngithi: Nakube kunomuntu onitjhumayeza ivangeli ngaphandle kwalelo esanitjhumayeza lona, akathuweleliswe loyo.


text:
Kghani nje-ke ngizifunela ukuthandwa babantu namkha nguZimu na? Kghani ngifuna ukuthabisa abantu? Nakube bengisafuna ukuthabisa abantu, bengingeze ngaba likhoboka lakaKrestu.


text:
Akhange ngilamukele emuntwini, godu azange ngafundiswa lona. Kodwana ngalifumana ngokwambulelwa nguJesu Krestu.


text:
Nizwile ngepilo ebengiyiphila phambilini ebuJudeni bona bengilitlhagisa kangangani ibandla lakaZimu, ngilinga ukulitjhabalalisa.


text:
Besele nginendima ekulu ebuJudeni, sele ngiphala namaJuda amanengi abontanga begodu bengitjhabatjheka khulu ngamasiko wabobaba.


text:
ukubonakalisa iNdodanakhe kimi ukuze ngimtjhumayele kabatjhili. Azange ngikhulumisane nenyama neengazi


text:
namkha ngiye eJerusalema ukuyokubonana nalabo ebegade babapostoli ngaphambi kwami. Kodwana ngasuka khonokho ngaya e-Arabhiya, kwathi ngemva kwesikhathi ngabuyela eDamaseku.


text:
Ngemva kweminyaka emithathu, ngakhuphukela eJerusalema kobana ngiyokwazana noPitrosi. Yeke ngahlala naye amalanga alitjhumi nahlanu.


text:
Bebezwe kwaphela umbiko ngami othi: “Umuntu obegade azumana nathi phambilini, kwanjesi sele atjhumayela ukukholwa ebegade alinga ukukutjhabalalisa.”


text:
Ngemva kweminyaka elitjhumi nane godu ngabuyela eJerusalema, kilelihlandla bengikhamba noBharinabhasi, ngathatha noTitosi.


text:
Ngaya ngebanga lesambulo engasifumanako, ngafese ngendlala phambi kwabo ivangeli engilitjhumayela phakathi kwabatjhili. Kodwana lokhu ngakwenza ngasese kilabo ebebabonakala inga babarholi, ngokwesaba bona umgijimo engiwugijimako nengiwugijimileko ungabi lilize lakolize.


text:
Kodwana ngitjho noTitosi obegade akhamba nami, azange akatelelwe bona asoke nanyana bekamGirigi njalo.


text:
Indaba le ivuswe kukuthi kube nabafowethu bamala abazifake hlangana nathi kobana bazozihlolisa ikululeko esinayo kuKrestu Jesu bese basenze amakhoboka.


text:
Kodwana azange sibanikele ithuba nakancani ngombana besifuna bona iqiniso levangeli likghone ukuhlala phakathi kwenu.


text:
Kodwana nakungilabo ababonakala inga babarholi, nanyana bebangibo kwamambala, akwenzi mehluko lokho, uZimu akagwebi ngokuqala ijamo lomuntu, abantwabo azange bafake ilitho emlayezwenami.


text:
Kunalokho, babona bonyana ngiphathiswe umsebenzi wokutjhumayela ivangeli kabatjhili, njengombana uPitrosi bekatjhumayela kumaJuda.


text:
UZimu obegade asemsebenzini kaPitrosi njengompostoli kumaJuda, bekasemsebenzinami njengompostoli wabatjhili.


text:
UJakopo, uKhefasi noJwanisi baba ziinsika, bangisekela mina noBharinabhasi ngokuhlanganyela, bavuma umusa engiphathiswe wona. Bavuma nokobona thina siye kabatjhili, bona baye kumaJuda.


text:
Into nje abayibawako kukobanyana sikhumbule abadududu, ebekuyinto ebengivele ngitjhisakalela ukuyenza.


text:
Kwathi bona uPitrosi afike e-Anthiyorhiya ngajamelana naye ubuso nobuso ngombana bekusemtarini bona utjhaphile.


text:
Ngaphambi kobana kufike abantu abathileko abavela kuJakopo, bekagoma nabatjhili. Kodwana kuthe bona kufike abantwabo, watsomuka, wazihlukanisa nabatjhili ngombana bekesaba labo abangebesiqhema esisokako.


text:
Ngathi nangibona bonyana abakhambi ngendlela yeqiniso levangeli, ngathi kuPitrosi phambi kwabo boke: “Wena umJuda, kodwana khonapho uphila njengotjhili ingasi njengomJuda. Alo, kuzanjani-ke bona ukatelele abatjhili ukulandela imikhuba yamaJuda na?”


text:
siyazi bona umuntu akalungisiswa ngokuthobela umthetho, kodwana ngokukholwa kuJesu Krestu. Nathi-ke sibeke ukukholwa kwethu kuKrestu Jesu ukuze silungisiswe ngokukholwa kuKrestu ingasi ngokuthobela umthetho ngombana akunamuntu ozakulungisiswa ngokuthobela umthetho.


text:
Nakube thina silinga ukulungisiswa kuKrestu, khibe ngapha sisesezizoni, lokho kuzabe kutjho bona uKrestu ukhuthaza ukona na? Awa, nakanye!


text:
Ngabethelwa kanye noKrestu Jesu, nje-ke akusese ngimi ophilako, kodwana nguKrestu ophila ngaphakathi kwami. Ipilo engiyiphila emzimbeni lo, ngiyiphila ngokukholwa eNdodaneni kaZimu, eyangithandako beyanikela ipilwayo ngebanga lami.


text:
Angiwubekeli eqadi umusa kaZimu ngombana nakube ukulunga kungafumaneka ngomthetho, kutjho bona uKrestu wafela ilize.”


text:
Nina ndlhadlha zamaGalatiya! Niloywe ngubani na? Emehlwenenu besele kwazeka bona uJesu Krestu wabethelwa.


text:
Akhe nginibuze okukodwa nakhu: Namukele uMoya ngemisebenzi yomthetho namkha ngokuzwa ngokukholwa na?


text:
Kghani loyo oninikela uMoya abe enze imikarisomraro phakathi kwenu ukwenza lokho ngemisebenzi yomthetho namkha ngokuzwa ukukholwa na?


text:
Yeke umtlolo, ngokubona bona uZimu uzakulungisisa abatjhili ngokukholwa, watjhumayela ivangeli ku-Abrahamu ngaphambilini, wathi: “Zoke izizwe zizakubusiswa kuwe.”


text:
Boke abathembela ekuthobeleni umthetho banikelelwe ngombana umtlolo uthi: “Bathuwelelisiwe boke abangakhambi ngokuya ngalokho okutlolwe encwadini yomthetho.”


text:
Kuyakhanya bona akakho olungisiswa ngomthetho phambi koZimu ngombana, “Olungileko uzakuphila ngokukholwa”.


text:
UKrestu wasihlenga esithuwelelisweni somthetho ngokobana yena abe sithuweleliso esikhundleni sethu ngombana umtlolo uthi: “Umuntu ohlonywe esigodweni uthuweleliswe nguZimu”,


text:
ukuze kuthi ngoKrestu Jesu isibusiso saka-Abrahamu sehlele phezu kwabatjhili, khona sizakwamukela isithembiso sakaMoya ngokukholwa.


text:
Bazalwana, akhe ngikhulume okujayelekileko ebantwini: Njengombana kungekho umuntu ongachitha namkha angezelele amezwi welifa nasele litloliwe, kunjalo-ke nangalokhu.


text:
Nje-ke iinthembiso zenziwa ku-Abrahamu nesizukulwaneni sakhe. Umtlolo awuthi, “neenzukulwaneni” okutjho abantu abanengi, kodwana uthi, “nesizukulwaneni”, okutjho umuntu munye onguKrestu.


text:
Engikutjhoko ngilokhu: Umthetho owafakwa eminyakeni emakhulu amane namatjhumi amathathu ngemva kwalokho, awusisusi isivumelwano esenziwa nguZimu phambilini bese ngalokho ususe isithembiso.


text:
Yeke nakube ilifa liya ngomthetho, khona-ke alisayi ngesithembiso; kodwana uZimu ngomusa wakhe walinikela u-Abrahamu ngesithembiso.


text:
Alo, bewuyini-ke umnqopho womthetho na? Wengezwa ngebanga lamacala kufikela lapha kuza khona isizukulwana esenzelwa isithembiso. Umthetho wafakwa ziingilozi ngesandla somlamuli.


text:
Alo-ke, umthetho ujamelene neenthembiso zakaZimu na? Awa, nakanye! Nakube umthetho bewunikelwe bona uphe ipilo, khona-ke ukulunga bekuzakuza ngomthetho.


text:
Kodwana umtlolo uthi iphaseli loke nje lisibotjhwa sesono ukuze kuthi okwathenjiswa ngokukholwa kuJesu Krestu, kunikelwe labo abakholwako.


text:
Ngaphambi kobana ukukholwa kufike, umthetho bewusibambile usenze iimbotjhwa, wasivalela bekwaba kulapha kutjhatjhululwa khona ukukholwa.


text:
AkunamJuda, akunamGrigi, ikhoboka namkha otjhaphulukileko, omduna namkha omsikazi ngombana nimunye noke kuKrestu Jesu.


text:
Kodwana ngithi lokha indlalifa nayisesemntwana, ayehluki kunekhoboka, nanyana imnini walo loke ilifa.


text:
Kodwana isikhathi nasele siphelelisiwe, uZimu wathumela iNdodanakhe, ebelethwe ngowesifazana, yabelethelwa ngaphasi komthetho,


text:
Ngebanga lokobana nimadodanakhe, uZimu wathumela uMoya weNdodanakhe ngeenhliziyweni zethu, uMoya orhuwelela uthi: “Aba! Baba!”


text:
Yeke awusese likhoboka kodwana sele uyindodana. Njengombana uyindodana, uZimu godu ukwenze waba yindlalifa.


text:
Kodwana njengombana sele nimazi uZimu namkha ngingathi senisaziwa nguZimu, kubayini-ke senibuyela eemfundisweni ezibuthakathaka nezililize na? Nithanda ukuba makhoboka wazo godu na?


text:
Nanyana ukugula kwami kube sizizinyo kini, azange ninginyaze namkha ningiphoqe. Esikhundleni salokho ningamukele sengathi ngiyingilozi kaZimu, iye, kwanga nginguKrestu Jesu ngenyama.


text:
Kwenzekeni ngalo loke ithabo lenu na? Ngingafakaza bona nabe gade nenze njalo, benizokukhupha amehlwenu ninginikele wona.


text:
Abantwabo batjhisekela ukunizuza, kodwana ingasi ebuhleni. Abakufunako kukunahlukanisa nathi ukuze nani nibatjhisekele.


text:
Kuhle bona nitjhiseke, kwaphela nakube kungomnqopho omuhle begodu kuhlale kunjalo, ingasi kwaphela lokha nanginani.


text:
Angithi kutloliwe bona u-Abrahamu bekanamadodana amabili, enye ingeyekhobokakazi, enye ingeyomkakhe okhululekileko.


text:
Indodanakhe yekhobokakazi yabelethwa ngendlela ejayelekileko, kodwana indodanakhe yomfazi okhululekileko yabelethwa ngebanga lesithembiso.


text:
Izintwezi ziimfanekiso kwaphela ngombana abafazi bajamele iimvumelwano ezimbili. Isivumelwano esisodwa ngesibuya entabeni iSinayi begodu sibeletha abantwana abazokuba makhoboka: Lokho kutjho uHagari.


text:
UHagari ujamele intaba yeSinayi ese-Arabhiya begodu ukhambisana nomuzi lo weJerusalema ngombana usebukhobokeni kanye nabantwana bawo.


text:
ngombana kutloliwe kwathiwa:<br/>“Yewuthabe wena mfazi oyinyumba<br/>iye, wena ongabelethi abantwana,<br/>phuma urhahlawule<br/>wena onganamirhelo<br/>ngombana banengi abantwana bomfazi onganabani<br/>kunebaloyo onendoda.”


text:
Ngesikhatheso indodana ebelethwe ngokujayelekileko yatlhorisa indodana ebelethwe ngamandla kaMoya. Kunjalo nagadesi.


text:
Kodwana umtlolo uthini na? Uthi: “Qotjha umfazi olikhoboka nendodanakhe ngombana yona ayisoze yaba nesabelo elifeni nendodana yomfazi okhululekileko.”


text:
Ngalokho-ke bazalwana, thina asisibo abantwana bomfazi olikhoboka, kodwana singebomfazi okhululekileko.


text:
UKrestu wasikhulula kobana sibe ngabakhululekileko. Ngalokho jamani niqine, ningazidisibezi godu ngejogi lobukhoboka.


text:
ngombana kuKrestu Jesu, ukusoka nokungasoki akwenzi mahluko. Into eqakathekileko kukholwa okuzibonakalisa ngethando.


text:
Nginethemba eKosini bona anizukuba nomkhumbulo owahlukileko. Loyo onihlangahlanganisako, uzakuthwala isibetho nanyana kungaba ngubani.


text:
Bazalwana, nakube ngisatjhumayela ukusoka, alo ngisazunyelwani na? Ngaleyondlela isikhubekiso sesiphambano siphelisiwe.


text:
Nina bazalwana, nibizelwe ekululekweni, kodwana ningasebenzisi ikululeko yenu njengethuba enyameni. Kunalokho sebenzelanani ngethando


text:
ngombana woke umthetho uzaliseka egameni linye lokuthi: “Thanda umakhelwanakho njengombana uzithanda wena.”


text:
ngombana iinkanuko zenyama ziphambene nokufunwa nguMoya, kanti nokufunwa nguMoya kuphambene neenkanuko zenyama. Iye, izintwezi ziphambene, khona ningazukwenza enikuthandako.


text:
kulotjha abosingazimu, buloyi, yizondo, kucabana, mumona, kubanga umguruguru, kuzicabangela wedwa, kuphikisana, kukwahlukana,


text:
yikanuko, budakwa, kurhiribidela nokhunye okunjalo. Ngiyaniyelelisa njengombana ngenza phambilini, bona labo abaphila ngalendlela asoze balidla ilifa lombuso kaZimu.


text:
Bazalwana, nakube kukhona obhajwe esonweni, nina enilawulwa nguMoya, mfakeni endleleni ngommoya omuhle. Kodwana zitjhejeni kobana nani ningalingeki.


text:
Omunye nomunye kufanele ahlolisise imisebenzakhe. Ngemva kwalokho-ke angazikhakhazisa ngokungokwakhe, ingasi ngokwabanye


text:
Otjalela iinkanuko zakhe uzakuvuna ukubhubha okuvela kizo, kodwana otjalela uMoya, uzakuvuna ukuphila okungapheliko kuye uMoya.


text:
Asingadinwa ukwenza okulungileko ngombana ngesikhathi esifaneleko sizakuvuna nakube asipheli amandla.


text:
Nje-ke, njengombana sinethuba, asenzeni okuhle kibo boke abantu, khulukhulu kilabo abangebokukholwa.


text:
Abantu abathanda ukubukwa enyameni, ngibo abazonikatelela bona nisoke. Benza lokho ukuze bangazunywa ngebanga lesiphambano sakaKrestu.


text:
Sengitjho nalabo abasokako abawuthobeli umthetho; kodwana khonapho bathanda bona nisoke ukuze bazikhakhazise ngenyama yenu.


text:
Kodwana mina angingazikhakhazisi ngalitho ngaphandle kwesiphambano seKosethu uJesu Krestu, ngayo ekubethelwe iphasi kimi, nami ngabethelwa kilo.


text:
UPowula umpostoli kaKrestu Jesu ngokwentando kaZimu, kibo abacwengileko abase-Efesu nabathembekileko kuKrestu Jesu:


text:
Akadunyiswe uZimu nonguYise weKosethu uJesu Krestu, osibusisileko embusweni wezulu ngazo zoke iimbusiso zakaMoya kuKrestu.


text:
Wasikhethela kuye ngaphambi kokudalwa kwephasi kobana sibe ngabacwengileko nabamsulwa ebusweni bakhe. Ngethando


text:
waqunta ngaphambilini bona sithathwe njengabantwana bakhe ngoJesu Krestu, ukuya ngokuthanda kwakhe nangentando yakhe,


text:
Wasazisa ngokuhlakanipha koke nangokulemuka iimangaliso zentando yakhe, ukuya ngokomnqopho wakhe awuveza ngoKrestu


text:
njengehlelo lokupheleliswa kweenkhathi, ukuhlanganisa zoke izinto kuye, iye, izinto ezisezulwini nezisephasini.


text:
Kuye godu sakhethwa, saquntelwa ngaphambilini ukuya ngehlelo laloyo owenza koke ngokukhambisana nehloso yentando yakhe,


text:
Nani-ke nafakwa kuKrestu lokha nanizwa ilizwi leqiniso, ivangeli lesindiso yenu. Senikholiwe, nabekwa kuye itshwayo ngesigibo, ekunguMoya oCwengileko owathenjiswako.


text:
Yena osibambiso esiqinisa ilifa lethu bekufike ukuhlengwa kwalabo abaselifeni lakaZimu, kilo idumo lephazimulwakhe.


text:
Ngalokho-ke, soloko ngezwa ngokukholwa kwenu eKosini uJesu kanye nethando lenu kibo boke abacwengileko,


text:
Ngihlala ngikhombela bona uZimu weKosethu uJesu Krestu, uBaba wephazimulo, aniphe uMoya wokuhlakanipha nesambulo ukuze nimazi ngcono.


text:
Godu ngithandazela bona inga amehlo weenhliziyo zenu angavuleka ukuze nazi ithemba anibizela kilo, umnono welifa lakhe eliphazimulako kabacwengileko


text:
namandla wakhe angalinganisekiko ngobukhulu, kithi abakholwako. Amandla lawo afana nokusebenza kwesiphanga sakhe,


text:
ngaphezu kwakho koke ukubusa kanye negunya, amandla nobukhosi kanye namabizo woke angabizwa ngawo, ingasi esikhathinesi kwaphela kodwana nakileso esizako.


text:
UZimu wabeka koke ngaphasi kweenyawo zakaKrestu, wambeka bona abe yihloko phezu kwakho koke kwebandla,


text:
ebenijayele ukuphila kizo lokha nabegade nilandela iindlela zephaseli nezombusi wombuso womkayi, okumumoya osebenza phakathi kwalabo abangalaleliko.


text:
Soke nje sakhe saphila phakathi kwazo ngesinye isikhathi, sanelisa iinkanuko zemvelo yethu yokonakala, salandela iinkanuko nemikhumbulwayo. Njengabo boke, ngokwemvelo besizizinto zokulahlwa.


text:
wasenza saphila ngoKrestu nanyana besifile ngeemphambeko. Yeke kungomusa bona nibe ngabasindisiweko.


text:
ukuze kuthi eenkhathini ezizako akhombise umnono ongalinganisekiko womusa wakhe, obonakaliswe esiseni sakhe kithi ngoKrestu Jesu.


text:
Nje-ke kungomusa kobana nibe ngabasindisiweko ngokukholwa begodu lokhu akuveli kini, kodwana kusisipho sakaZimu,


text:
Thina simsebenzi wezandla zakhe, kuKrestu Jesu kobana senze imisebenzi emihle uZimu asilungiselele yona ngaphambilini ukuze siphile kiyo.


text:
Ngalokho khumbulani bona phambilini labo abazibiza bona “ngabasokako” (basitjho ukusoka okwenziwa emzimbeni ngezandla zomuntu) bebanibiza bona ningabatjhili ngokubelethwa.


text:
Khumbulani bona ngesikhatheso beninganabudlelwano noKrestu, benininwa ekubeni zizakhamuzi zakwa-Israyeli, beningabalwa nesivumelwaneni sesithembiso. Beninganathemba begodu ninganaZimu ephasini.


text:
Yena ngokwakhe ukuthula kwethu, iye, loyo owenza ababili baba munye, watjhabalalisa isiqabo okumthangala wobutha owahlukanisako,


text:
ngokuphelisa enyamenakhe umthetho nemiyalo yawo kanye neemiso zawo. Umnqopho wakhe bekukubumba kuye umuntu oyedwa ngokuhlanganisa ababili, ngalokho enze ukuthula,


text:
Ngalokho-ke, anisesemiqhamuka namaphandle, kodwana nizizakhamuzi kanye nabantu bakaZimu begodu nimalunga womndeni kaZimu.


text:
Nakhelwe phezu kwesisekelo sabapostoli nabaphorofidi ngoKrestu Jesu ngokwakhe, olilitje elisisekelo.


text:
engazange yaziswe abantu eenzukulwaneni ezinye njengombana sele yambulwe nguMoya kubapostoli nabaphorofidi bakhe abacwengileko.


text:
Ifihlakalo leyo kukobana abatjhili baziindlalifa kanye nathi, bamalunga womzimba munye begodu babahlanganyeli besithembiso kuKrestu Jesu ngebanga levangeli.


text:
Mina ngenziwa inceku yevangeli leli ngokwesipho somusa kaZimu engawuphiwa ngokusebenza kwamandla wakhe.


text:
Nanyana mina ngingomncancani kunabo boke abacwengileko, ngaphiwa umusa lo, kobana ngitjhumayele kabatjhili umnono kaKrestu ongaphenyekiko,


text:
nokulemukisa boke abantu ukubona bonyana liyini ihlelo lefihlakalo ebeyifihlwe kwekadeni kuZimu owadala koke.


text:
Ihloso yakhe bekukukobana gadesi, ngokusebenzisa ibandla, ukuhlakanipha kwakaZimu okubonakalisiweko kuvezwe ebabusini neemphathimandleni zombuso wezulwini,


text:
ukuze uKrestu ahlale eenhliziyweni zenu ngokukholwa. Njengombana nidzimelele benasekeleka ethandweni lakaKrestu, ngithandazela bona


text:
nibe namandla kanye nabo boke abacwengileko, nilemuke ububanzi, ubude, ukuphakama nokutjhinga kwethando lakhe.


text:
Godu nilazi ithando lakaKrestu elidlula ilwazi loke ukuze nizaliswe ngalo kufikela esilinganisweni sakho koke ukuphelela kwakaZimu.


text:
Yeke loyo onamandla wokwenza okukhulu ngokungalinganisekiko ukudlula lokho esikukhombelako namkha esikucabangako, ukuya ngamandla wakhe asebenza ngaphakathi kwethu,


text:
Yeke kungakho kuthiwa:<br/>“Lokha nenyukela ekuphakameni,<br/>wathumba abathunjiweko,<br/>wabela abantu izipho.”


text:
Alo-ke ukuthi: “Wenyuka” kutjho ukuthini ngaphandle kokobana wakhe wehlela phasi eengcenyeni eziphasi zephasi na?


text:
Nguye owabela abanye bona babe bapostoli, abanye babe baphorofidi, abanye babe bavangeli, abanye babe belusi kanye nabafundisi,


text:
kufikela lapha soke siba munye khona ekukholweni nelwazini leNdodana kaZimu. Iye sikhule besifikelele ekuzuzeni isilinganiso soke sokuphelela kwakaKrestu.


text:
Nje-ke asisesebantwana abawunawunwa mamaza, baphetjhulelwe le na le ngiyo yoke imimoya kanye nabantu abanobuqili ngamaqhingabo wekohliso.


text:
Esikhundleni salokho, asikhulumeni iqiniso ngethando, ngakho koke sikhulele kiloyo oyihloko okunguKrestu


text:
nokuhlangana kuye umzimba woke, ubumbane ndawonye ngamalungu woke onikelwa wona lokha isitho ngasinye nasisebenza ngendlela efaneleko, kwakheke umzimba, udzimelele ethandweni.


text:
Yeke nginitjela lokhu begodu ngifakaza eKosini bonyana ningasaphili njengabatjhili emikhumbulwenabo elilize lakolize.


text:
Imikhumbulwabo isebumnyameni, bahlukaniswe nendlela yokuphila evela kuZimu ngokungayeleli kwabo ngebanga lobukhuni beenhliziyo zabo.


text:
Nasele bangasenanhloni, bazineka emanyaleni ukuze benze koke ukusilaphala, baragela phambili ngokukhanuka okungaphezu kwalokho.


text:
Nafundiswa mayelana neendlela zenu zokuphila zaphambilini, kobana nilise imikhuba yenu yaphambilini eyonakaliswe ziinkanuko zayo zekohliso;


text:
Yeke lisani amanga, ngiloyo naloyo akhulume iqiniso nomakhelwanakhe ngombana soke simalungu womzimba munye.


text:
Owebako akalise ukweba, kodwana akasebenze, enze okuhle ngezandla zakhe ukuze akwazi ukuba nelitho azalabela abaswelako.


text:
Ningavumi bona ngemilonyeni yenu kuphume iinkulumo ezimbi ezilihlazo, kodwana nikhulume lokho okulisizo ekwakheni abanye ngokweendingo zabo ukuze kusizakale labo abalaleleko.


text:
Akuphele koke: ubumunyu, itukuthelo, ilaka, ukubangelana itjhada, ukukhulumana kumbi, kanye nabo boke ubumbi.


text:
niphile ipilo yethando njengombana uKrestu asithanda wabe wazinikela ngenca yethu, waba mnikelo onuka kamnandi kanye nomhlabelo kuZimu.


text:
Kodwana phakathi kwenu akungabikho ukuziphatha kumbi ngokwamabhayi, nanyana kungaba ngiliphi ihlobo lokusilaphala namkha lomrhawu ngombana lokho akukalungeli abantu abacwengileko bakaZimu.


text:
Akungabikho amanyala, iinkulumo zobudlhadlha namkha isikhathi samahlaya angayi ngandlela, kodwana kunalokho yibani nokuthokoza.


text:
Ngambala qinisekani ngalokhu: Akunasifebe, umuntu osilapheleko namkha omarhamaru njengaloyo olotjha abosingazimu, ozakuba nesabelo elifeni lombuso kaKrestu noZimu.


text:
Ningakhohliswa mumuntu ngamezwi angatjho ilitho ngombana ngebanga lezinto ezinjalo itukuthelo kaZimu yehlela labo abangalaleliko.


text:
Ningabi nandaba nezinto ezililize ezenziwa babantu, izinto ezisebumnyameni, kunalokho zivezeni ekukhanyeni izintwezo.


text:
ngombana kukhanya okwenza koke kubonakale. Kungalokho kuthiwa:<br/>“Phaphama wena oleleko,<br/>uvuke kabafileko,<br/>nje-ke uKrestu uzakukhanya kuwe!”


text:
Ningadakwa liwayini ngombana lidosela ekukhohlakaleni. Esikhundleni salokho zaliswani ngoMoya oCwengileko.


text:
Khulumisanani ngamarhubo, ngeenhlabelelo nangeengoma zakaMoya. Vumani benirhubele iKosi niyidumise ngeenhliziyo zenu,


text:
ngombana indoda iyihloko yomfazi, njengombana uKrestu ayihloko yebandla elimzimba wakhe begodu yena aMsindisi walo.


text:
Njengombana ibandla limthobela uKrestu, ngokunjalo nabafazi kumele bathobele amadoda wabo kikho koke.


text:
Madoda, thandani abafazi benu njengombana uKrestu athanda ibandla, wadela ukuphila kwakhe ngebanga lalo.


text:
begodu waliletha kuye lilibandla elinephazimulo, elinganachaphazi, ukutjhwabana namkha umphambo wananyana yini kodwana licwengile begodu limsulwa.


text:
Ngokunjalo namadoda kufanele athande abafazi bawo njengombana athanda imizimba yawo. Othanda umkakhe uzithanda yena ngokwakhe.


text:
Akakho owakhe wazonda umzimbakhe kodwana ngiloyo naloyo uyawondla awutlhogomele, njengombana noKrestu asenza ebandleni


text:
“Ngalokho-ke indoda izokutjhiya uyise nonina inamathele kumkayo, nje-ke ababili labo babe nyamanye.”


text:
Nokho-ke omunye nomunye wenu kumele athande umkakhe njengombana azithanda yena, nomfazi kumele ahloniphe indodakhe.


text:
Nani bobaba, ningabathukuthelisi abantwabenu, esikhundleni salokho bakhuliseni esifundisweni nemyalweni weKosi.


text:
Makhoboka, thobelani abaphathi benu bephasini ngehlonipho, ngokwesaba nangobuqotho behliziyo, njengombana beningenza kuKrestu.


text:
Ningakwenzi ngombana nifuna ukuthenga amehlwabo nabanibeke ilihlo, kodwana thembekani nanyana bangekho, njengamakhoboka kaKrestu, yenzani intando kaZimu ngeenhliziyo zenu ezipheleleko.


text:
njengombana nisazi bonyana iKosi izokuvuza omunye nomunye ngakho koke okuhle akwenzako, nanyana alikhoboka namkha atjhaphulukile.


text:
Nani baphathi, phathani amakhoboka wenu ngayo yona leyondlela. Ningabasongeli njengombana nisazi bonyana yena loyo oMphathi wabo newenu usezulwini begodu akathengi amehlo wabantu.


text:
ngombana asibindani nenyama neengazi, kodwana sibindana nababusi, iimphathimandla, imibuso yephasi elisemnyameneli kanye nemibutho yemimoya emimbi esemkayini.


text:
Nje-ke hlomani zoke iinhlabano zakaZimu ukuze kuthi nakufika ilanga lobumbi, nikghone ukudzimelela ningatjhidi bekuthi nasele nenze koke, nibonakale nisajamile.


text:
Phezu kwakho koke lokhu, phakamisani ukukholwa kube sihlangu senu enikghona ukucima ngaso yoke imisubela evuthako yokhohlakeleko.


text:
Thandazani nikuMoya ngeenkhathi zoke ngayo yoke imihlobohlobo yemithandazo kanye neembawo. Nisakhumbule lokho, yelelani begodu ngeenkhathi zoke hlalani nithandazela boke abacwengileko.


text:
Nami ningithandazele ukuze kuthi njalo nangivula umlomo, ngiphiwe amezwi wokobana ngitjhumayele ifihlakalo yevangeli ngesibindi,


text:
UTirhikosi umfowethu othandekako nosisebenzi esithembekako seKosi, uzanitjela koke ukuze nani nazi bonyana ngivuke njani nokobana ngenzani.


text:
UPowula noThimothi, iinceku zakaKrestu Jesu, kibo boke abacwengileko kuKrestu Jesu abaseFilipi, bakanye nabaphathi namagosa:


text:
Ngineqiniso bona loyo owathoma umsebenzi omuhle phakathi kwenu, uzawuraga abe awuqedelele bekube lilanga lakaKrestu Jesu.


text:
Kuhle kimi ukuzizwela ngalendlela ngani noke ngombana nginithwele ehliziyweni yami! Iye ngombana nihlanganyele nami emseni kaZimu, ekubotjhweni kwami nekuvikeleni kanye nekuqiniseni ivangeli.


text:
Ngithanda bona nazi bazalwana bonyana izinto ezenzekileko kimi eqinisweni zaba lisizo ekuthuthukiseleni phambili ivangeli.


text:
Ngalokho-ke, sele kwazeka kibo boke abalindi besigodlo nakiwo woke umuntu bonyana ngibotjhwe ngebanga lakaKrestu.


text:
Nje-ke inengi labazalwana sele linesibindi eKosini ngebanga lokubotjhwa kwami, sele batjhumayela ngesibindi nangaphandle kokwesaba.


text:
Kodwana laba bokuthoma batjhumayela uKrestu ngomrhobholo, ingasi ngokwethembeka, bahlose ukwengeza amatshwenyeko wami ekubotjhweni kwami.


text:
Alo, kutshwenya ngani nje lokho? Okuqakathekileko kukobana uKrestu utjhunyayelwa ngazo zoke iindlela nanyana ngeenhloso zamanga namkha ngeqiniso; mina ngiyathokoza ngalokho. Iye ngizokuragela phambili ngithokoze


text:
ngombana ngiyazi bona ngemithandazo yenu nesizo elivela kuMoya kaJesu Krestu, lokhu kuzakuba kukhululeka kwami.


text:
Kuyitjisakalo yerhuluphelwami kanye nethemba lokobana angizukurhubutjhwa ngitjho nanyana kungaba ngayiphi indlela, kodwana ukukhuluma kwami ngesibindi, uKrestu uzakuphakanyiswa gadesi njengombana kunjalo ngemihla emzimbenami, nanyana kungaba ngokuphila namkha ngokufa.


text:
Nakube ngimele ngiphile emzimbeni, lokho kutjho bona kuzakuba msebenzi oneenthelo kimi, nje-ke angazi bona ngikuphi engikwenyulako.


text:
Ngiphakathi kokubili: Isifiso sami kukobana ngemuke ngiyokuba noKrestu ngombana lokho kungcono khulu.


text:
Njengombana ngineqiniso ngalokhu nje, ngiyazi bonyana ngizakuhlala ngingakhambi ngiragele phambili nani noke ngebanga lokuragela phambili kanye nethabo lenu ekukholweni.


text:
Ngalokho ngizazibandakanya ngokungapheliko ekuzikhakhaziseni kwenu kuKrestu Jesu lokha nangiza kini godu.


text:
Kwaphela philani ngendlela efanele ivangeli lakaKrestu ukuze kuthi nanyana ngiyabuya ngizonibona namkha ngingekho phakathi kwenu, nangizwa ngani, ngizakwazi bonyana nijamile begodu nidzimelele nimunye, nilwela ukukholwa kwevangeli nibambisene ngomkhumbulo owodwa.


text:
Yeke ningethuswa ngabajamelene nani ngombana kibo, lokho kusibonakaliso sokubhubha kwabo. Kodwana kini kukusindiswa kwenu. Lokhu kusisenzo sakaZimu.


text:
njengombana ninomtjhikatjhika ofana nalowo enangibona ngiphakathi kwawo, nagadesi nizwa bonyana ngisesenawo.


text:
Yeke nakube kukhona ukukhuthazeka kuKrestu,<br/>nakukhona ukududuzwa okuvela ethandweni,<br/>kukhona nehlanganyelo kaMoya<br/>godu kukhona umusa nezwelo,


text:
khona-ke phelelisani ithabo lami<br/>ngokuba nomkhumbulo owodwa,<br/>nibe nethando elilodwa,<br/>ngokuba mmoya munye<br/>begodu nibe hliziyonye.


text:
Ningenzi ilitho ngehliziyo ede namkha ngokuzitjhaya kodwana ngokuzithoba, nithathe abanye bona bangcono kunani.


text:
Kodwana wazehlisa,<br/>wathatha ijamo lekhoboka,<br/>wabelethwa njengomuntu.<br/>Wafunyaneka anejamo lomuntu.


text:
ukuze kuthi ebizweni lakaJesu,<br/>woke amadolo aguqe,<br/>walabo abasezulwini,<br/>abasephasini nabangaphasi kwephasi,


text:
Ngalokho-ke bathandekako, njengombana beniseze ningilalela njalo, ingasi kwaphela nangikhona, kodwana khulukhulu nangingekho, yenzani isindiswenu ibe yipumelelo ngokwesaba nangokuthuthumela


text:
ngombana nguZimu osebenza ngaphakathi kwenu, owenza bona nikghone begodu nisebenze ngokwentando yakhe.


text:
ukuze ningasoleki begodu nibe msulwa, nibe bantwana bakaZimu abanganabala hlangana nesizukulwana esiphambeneko nesikhohlakeleko, eniphazima hlangana naso njengeenkwekwezi ephasini.


text:
Kungebanga lokukakarela kwenu elizwini lokuphila ukobana ngizikhakhazise ngelanga lakaKrestu ngokuthi ukugijima namkha ukujuluka kwami azange kube lilize.


text:
Kodwana nanyana ngingathululwa njengomnikelo wokuselwako phezu komhlabelo kanye nomnikelo wokukholwa kwenu, ngithokoza bengithabe nani noke,


text:
Nginethemba eKosini uJesu bonyana ngizakuthumela uThimothi msinyana kini ukuze nami ngithokoziswe ziindaba ezivela kini.


text:
Kodwana niyazi bona uThimothi uzibonakalise kangangani ngombana usebenze nami emsebenzini wevangeli njengendodana nayisebenza noyise.


text:
Ngalokho-ke ngitjhisekela ukumthumela msinyazana nasele ngibonile bonyana iindaba zami zijame njani.


text:
Kodwana ngibone kuqakathekile bona ngithumele kini u-Ephafrodithu umfowethu osisebenzi nolibutho kanye nami, godu nosithunywa senu enamthumela bona azokutjheja iindingo zami.


text:
Ngambala bekagula kangangobana wapheze wahlongakala. Kodwana uZimu wamrhawukela begodu ingasi yena yedwa kodwana nami ukuze ngingabi nesizi phezu kwesizi.


text:
Ngalokho ngizimisele khulu ukumthumela kini ukuze kuthi nanimbonako godu, nithabe, kunciphe isizi lami.


text:
ngombana upheze wahlongakala ngebanga lokusebenzela uKrestu, wabeka ipilwakhe engozini ukuze ajamele imisebenzi eningazange nifikelele ukungenzela yona.


text:
Kokugcina bazalwana, thabani eKosini. Ukubuyelela ukunitlolela ebenginitlolele khona phambilini akungikhathazi, kodwana kukulondeka kini.


text:
Ngithi esisokileko, iye, thina esilotjha ngoMoya kaZimu. Sizikhakhazisa ngoKrestu Jesu, asinathemba enyameni,


text:
nanyana nami nginazo iinzathu zokuba nethemba enyameni. Nakube kukhona odlumbana bona uneenzathu zokwethembela enyameni, zami-ke zingaphezulu.


text:
Ngasokwa elangeni lobunane, ngililunga lesizwe sakwa-Israyeli, ekorweni yakwaBhenjamini, ngimHebheru obelethwe maHebheru; ngehlangothini lomthetho khona ngimFarisi.


text:
Kodwana koke ebengikubala njengenzuzo, namhlanjesi sengikuthatha njengokulahlekelwa ngebanga lakaKrestu.


text:
Ngaphezu kwalapho, ngithatha koke njengokulahlekelwa ngebanga lokuqakatheka okukhulu kokwazana noKrestu Jesu iKosami. Ngebanga lakhe ngilahlekelwe ngikho koke, yeke koke lokho ngikuthatha njengeenzibi ukuze ngizuze uKrestu,


text:
ngifunyanwe ngimunye naye. Angisenakho ukulunga okungekwami okuvela emthethweni kodwana okuvela ngokukholwa kuKrestu, okukulunga okuvela kuZimu nokudzimelele ekukholweni.


text:
Ngifuna ukwazi uKrestu namandla wokuvuka kwakhe ekufeni kanye nokuhlanganyela ekuhluphekeni kwakhe ngokuba njengaye ekufeni kwakhe,


text:
Ingasi bona sele ngikufumene lokho namkha sele ngifikile emnqopheni, kodwana ngihlabela phambili kobana ngikwenze kube ngekwami ngombana uKrestu Jesu ungenze ngaba ngewakhe.


text:
Bazalwana angitjho bona sengikuzuzile lokho, kodwana yinye into engiyenzako: Ngikhohlwa okungemva kwami, ngihlabele phambili ngamandla kokuphambili kwami.


text:
Yeke ngihlabela phambili nginqophe esiphethweni kobana ngizuze umvuzo wokubizwa kwezulwini okungekwakaZimu ngoKrestu Jesu.


text:
Akuthi soke-ke thina esesikhulile eKosini sibe nomkhumbulo onjalo. Yeke nakube nicabanga ngokwahlukileko ngananyana yini, nalokho uZimu uzanambululela khona.


text:
Bazalwana, hlanganyelani nabanye ekulandeleni isibonelo sami, niqale labo abaphila ngokwesibonelo esanibonisa sona.


text:
Abanengi njengombana ngakhe nganitjela ngabo phambilini, nanje engisanitjela ngabo ngeenyembezi, baphila njengezitha zesiphambano sakaKrestu.


text:
Isiphetho sabo kubhujiswa; uzimabo sisisu nedumo labo lisemanyalenabo, imikhumbulwabo inamathele ezintweni zephasi.


text:
Uzakutjhugulula imizimba yethu ethobekileko ukuze ifane nomzimba wephazimulwakhe ngamandla amenza akghone ukwenza koke bona kube ngaphasi kwelawulo lakhe.


text:
Nje-ke, bazalwana abathandekako nengibahlulukeleko, nina enikuthaba kwami kanye nesihlohlo sami, kakarelani eKosini ngayo indlela leyo, bathandekako.


text:
Iye, nawe ngiyakukhombela mnganami bona usize abomma laba ngombana batjhikatjhika nami emsebenzini wevangeli, bakanye noKlemente nabo boke abasebenzisana nami, labo amabizwabo angencwadini yokuphila.


text:
Ningakhathazeki ngalitho kodwana kikho koke, iimbawo zenu azaziwe nguZimu ngomthandazo nangokuncenga okunokuthokoza.


text:
Ukuthula kwakaZimu okudlula koke ukuzwisisa, kuzakubulunga iinhliziyo zenu nemikhumbulwenu kuKrestu Jesu.


text:
Kokugcina bazalwana nanyana yini eliqiniso, ehloniphekako, elungileko, emsulwa, ethokozisako, eyazisako, iye, nakukhona ubuhle begodu nakukhona nanyana yini efanele idunyiswe, zindlani ngayo.


text:
Ragelani phambili nokwenza enakufunda, nakwamukela, nakuzwa benakubona ngikwenza, yeke uZimu wokuthula uzakuba nani.


text:
Kulithabo elikhulu kimi eKosini bona ekugcineni nibe nethuba lokuvuselela ukungitjheja kwenu. Beniseze ningitjheja, kodwana beninganathuba lokukubonisa lokho.


text:
Angikhulumi ngebanga lokuswela, kodwana ngikhuluma ngombana ngifundile ukwaneliswa ngalokho enginakho.


text:
Ngiyazi bona kunjani ukungabi nokwaneleko, godu ngiyazi bona kunjani ukuba nakho koke. Kikho koke nakibo boke ubujamo ngafunda ifihlakalo yokwaneliswa nanyana ngisutha namkha ngilamba.


text:
Khulukhulu nina eniseFilipi, niyazi bona emihleni yokuthoma kwevangeli, nangisuka eMasedoniya, akunabandla elahlanganyela nami endabeni yokupha nokwamukela ngaphandle kwenu kwaphela.


text:
Ngitjho nalokha nabengiseThesalonika, nangithumelela isizo elimalungana neendingo zami bekwaba kanengana.


text:
Ngifumene yoke ikokhelo bekwaba ngaphezulu; nganeliseke ngokupheleleko njengombana ngamukele izipho eningithumele zona ngo-Epafrodithu, umnikelo wephunga elimnandi, okumhlabelo owamukelekako nothokozisa uZimu.


text:
Yeke uZimami uzakwanelisa esinye nesinye isidingo senu ngokomnono wakhe ephazimulweni ekuKrestu Jesu.


text:
kibo abazalwana abacwengileko nabathembekileko kuKrestu abaseKolose:<br/>Sengathi ningaba nomusa nokuthula okuvela kuZimu uBaba wethu.


text:
ngebanga lethemba enibekelwe lona ezulwini. Senikhe nezwa ngalelithemba ngaphambilini elizwini leqiniso, okutjho ivangeli,


text:
iye, lona lelo esele lifikile kini. Njengombana lithela iinthelo begodu landa nephasi loke, ngokunjalo lithela iinthelo naphakathi kwenu soloko kwamhla nalizwako nabe nazi nomusa kaZimu ngeqiniso.


text:
Lokhu nakufunda ku-Ephafrasi othandekako noyinceku kanye nathi. Usisebenzi sakaKrestu esithembekileko ngebanga lenu


text:
Ngalokho-ke nathi solo kwamhlana sizwa ngalo, azange silise ukunithandazela, sinibawela bona nizaliswe ngelwazi lentando kaZimu kikho koke ukuhlakanipha kanye nelemuko elivela kuMoya.


text:
Siyanithandazela bona niphile ipilo efanele iKosi, beniyithabise ngakho koke, nithele iinthelo kiwo woke umsebenzi omuhle, nikhule nekumazini uZimu,


text:
niqiniswe ngawo woke amandla emandlenakhe amakhulu ukuze nibe nokudzimelela okukhulu kanye nokubekezela. Ngethabo


text:
ngombana koke kwabunjwa ngaye:<br/>okusezulwini nephasinapha,<br/>okubonakalako nokungabonakaliko,<br/>kungaba mibuso namkha ubukhosi<br/>namkha ababusi neemphathimandla.<br/>Koke kwabunjwa ngaye, kwabunjelwa yena.


text:
Uyihloko yomzimba, okulibandla;<br/>usithomo, izibulo labavuswa ekufeni,<br/>ukuze abe ngewokuthoma kikho koke.


text:
ukuze kuthi ngaye abuyisele koke kuye<br/>nanyana kungaba ngokusephasini<br/>namkha okusezulwini,<br/>ngokwenza ukuthula ngeengazi zakhe<br/>ezathululwa esiphambanweni.


text:
nokho sele abuyisene nani ngomzimba kaKrestu wenyama, ngokufa kwakhe ukuze aniveze nicwengile, nimsulwa begodu ningasoleki phambi kwakhe.


text:
Lokho kwenzeka kwaphela nakube nani nihlala nidzimelele benikakarele esisekelweni sokukholwa, ngaphandle kokutjhida ethembeni elathenjiswa livangeli enalizwako nelatjhunyayelwa kikho koke okudaliweko ngaphasi komthunzi welanga, mina Powula engaba sisebenzi salo.


text:
Nje-ke ngiyathaba ekuhluphekeni kwami ngenca yenu, begodu emzimbenami ngiphelelisa lokho okutlhayeleko ekuhluphekeni kwakaKrestu ngebanga lomzimbakhe, okutjho ibandla.


text:
Ngenziwe isikhonzi salo ngokomsebenzi kaZimu enganikelwa wona ngani, ukuzwakalisa ilizwi lakaZimu ngokupheleleko,


text:
ekuyifihlakalo ebeyifihliwe kiso soke isikhathi sekadeni kanye neenzukulwaneni, kodwana gadesi sele yambulelwe abacwengileko bakhe.


text:
UZimu waqunta bona kwazeke kibo bonyana umnono wephazimulo yefihlakalwakhe le mkhulu kangangani hlangana nabatjhili; ifihlakalo leyo inguKrestu okini nolithemba lephazimulo.


text:
Nje-ke nguye esimtjhumayelako, siyelelise woke umuntu besibafundise koke ukuhlakanipha kwakhe ukuze silethe woke umuntu aphelele kuKrestu.


text:
Iye, ngikho lokhu engikusebenzelako, ngitjhabatjheka ngawo woke umfutho awuvusa ngamandla ngaphakathi kwami.


text:
Ngithanda nazi bonyana ngirubaruba kangangani ngani nangalabo abaseLawodikeya, boke abanengi esingazange khesibonane nabo ubuso nobuso.


text:
Lokhu ngikwenzela bona iinhliziyo zabo zikhuthazeke, bahlanganiswe ethandweni ukuze babe nawo woke umnono wokuzwisisa okuqinisiweko godu babe nelwazi lefihlakalo kaZimu, okutjho uKrestu


text:
ngombana nanyana ngingekho kini siqu sami, kodwana nginani ngommoya. Begodu ngithabela ukubona ukuhleleka kwenu nokudzimelela kokukholwa kwenu kuKrestu.


text:
Yelelani-ke bona kungabikhona namunye onithumba ngobuhlakani nangekohliso elilize, ngokwefundiso yabantu esekeleke phezu kwemimoya yephasi, ingasi kuKrestu,


text:
Kuye godu nasokwa ngokusokwa kwakaMoya, ngokuhlubula imvelo yokona, ingasi ngokusoka okwenziwa ngezandla zomuntu kodwana ngokusoka okwenziwa nguKrestu.


text:
Njengombana nabulungwa naye ngombhabhadiso, khona-ke navuswa kanye naye ngokukholwa emandleni kaZimu, owamvusa ekufeni.


text:
Nani-ke ebegade nifile ngokona kwenu nangokungasoki enyameni yenu, uZimu wanenza abaphilako kanye naye lokha nakasithethelela kizo zoke iimphambeko zethu.


text:
Wasula okutloliweko kanye nemiyalo yakhona ebegade ilwisana nathi begodu ijamelene nathi, wakususa lokho, wakubethela esiphambanweni.


text:
Wamuka ababusi neemphathimandla iinhlabano zabo wabenza ihlaya etjhatjhalazini, wabahlula esiphambanweni.


text:
Nje-ke akungabi namunye onilahla ngokudla nanyana ngokusela, namkha ngeminyanya, ukuthwasa kwenyanga namkha ngamaSabatha.


text:
Akungabikhona umuntu onitjhaphisako, othanda ukuzenza othobileko khisibe ulotjha iingilozi abe akakarele emibonweni, azikhukhumeze ngelize emikhumbulwenakhe yenyama.


text:
Onjalo sele alahlekelwe ngiloyo oyihloko, lapha umzimba woke usekeleke khona begodu uhlanganiswe malungu nemisipha, ukhule ngokukhula okuvela kuZimu.


text:
Njengombana nafa kanye noKrestu benakhululwa eemfundisweni zemimoya yephaseli, kubangelwa yini-ke bona niziphathe njengabantu bephaseli na? Kubayini nithobele imiyalo ethi,


text:
Iye, ibonakala inesifaniso sokuhlakanipha ekukhuthazeni ukulunga nokuzithoba kokuzenzisa, okulungele umzimba nje kwaphela kodwana kube kungasizi ngalitho ekuzithibeni eenkanukweni zenyama yabo.


text:
Nakube navuswa noKrestu, khona-ke funani izinto zaphezulu, lapho uKrestu ahlezi khona ngesigomeni sakaZimu.


text:
Nje-ke bulalani koke okukini okungekwemvelo yephasini: ubudzewuri, ukusilaphala, ikanuko, iimfiso ezimbi nobumarhamaru, okukulotjha abosingazimu.


text:
Kodwana kwanjesi kufanele nilahle zoke izinto ezinjalo: itukuthelo, ilaka, izondo, ukuhlambalaza nokukhuluma amahlazo.


text:
Ekuvuselelweni lokho, akusekho umGirigi nomJuda, osokiweko nongakasokwa, otjhili, umSkithi, amakhoboka nabatjhaphulukileko.


text:
Yeke njengabakhethiweko bakaZimu, abacwengileko nabathandekako, yembathani isirhawu, ukulunga, ukuthobeka, ubumnene nokubekezela.


text:
Bekezelelanani nakube omunye uneensolo ngomunye; libalelanani njengombana neKosi yanilibalela, iye nani kumele nilibalele.


text:
Ukuthula kwakaKrestu akubuse eenhliziyweni zenu, iye lokho enabizelwa kikho emzimbeni munye. Begodu yibani nokuthokoza.


text:
Ilizwi lakaKrestu alihlale ngaphakathi kwenu ngokupheleleko; fundisanani beniyalane ngakho koke ukuhlakanipha; vumelani uZimu amarhubo, iingoma kanye nomvumo wokukholwa ngokuthokoza eenhliziyweni zenu.


text:
Koke enikwenzako, kungaba ngelizwi namkha ngezenzo, kwenzeni koke ebizweni leKosi uJesu, ngayo nithokoze uZimu uBaba.


text:
Makhoboka, thobelani abaphathi benu bephasinapha kikho koke, kungabi kwaphela nabanibeke ilihlo ngombana nifuna ukubathabisa, kodwana akube ngokuthembeka ngehliziyo yoke, nesabe iKosi.


text:
njengombana nisazi bonyana eKosini nizakwamukeliswa ilifa njengomvuzo wenu. Khumbulani bona nilotjha iKosi.


text:
Ngambala loyo owenza okungakalungi, uzakwamukeliswa nanyana yini engakalungi ayenzileko begodu akukho ukukhetha ubuso.


text:
Baphathi, phathani amakhoboka wenu ngokulunga nangefanelo ngombana niyazi bonyana nani ninomphathi ezulwini.


text:
Sithandazelani nathi kobana uZimu asivulele ithuba lokutjhumayela ukuze sizwakalise ifihlakalo kaKrestu, engingesikhungweni ngebanga layo.


text:
UTirhikosi uzanitjela zoke iindaba ngami, ungumfowethu othandekako, isikhonzi esithembekileko nenceku kanye nami eKosini.


text:
Uzabe akhambisana no-Onesimusi, umfowethu othembekileko nothandekako, ongomunye wenu. Bazanitjela ngakho koke okwenzekako lapha.


text:
U-Aristarirhusi osibotjhwa kanye nami uthe nginivuse, iye yena noMarkosi umzawakhe kaBharinabhasi enayalwa ngaye bona nafikako nimamukele.


text:
UJesu okuthiwa nguJustosi naye uthe nginivuse. Laba-ke ngibo bodwa abangebokusoka hlangana nabasebenza kanye nami embusweni kaZimu, begodu bayinduduzo kimi njalo.


text:
No-Ephafrasi ongomunye wenu noyinceku kaJesu Krestu uthe nginivuse. Njalo emthandazwenakhe uhlala anilwela ukuze niqine nidzimelele begodu niqinisekisiwe kikho koke okusentandweni kaZimu.


text:
Nasele incwadi le ifundiwe phakathi kwenu, idluliseleni nebandleni lamaLawodikeya kobana ifundwe nakhona, nani qinisekisani bona niyayifunda evela eLawodikiya.


text:
Mina Powula ngitlola isilayeliso lesi ngesandla sami. Khumbulani iinketani zami.<br/>Sengathi umusa wakaZimu ungaba nani.


text:
Mina Powula, uSilasi noThimothi; kiwo amaThesalonika alibandla lakaZimu, uBaba wethu, neKosethu uJesu Krestu:<br/>Akube kini umusa nokuthula.


text:
Sikhumbula njalo phambi koZimethu nonguBaba, umsebenzenu weenthelo zokukholwa, ukutjhabatjheka kwenu okuvezwa lithando kanye nokubekezela kwenu ngebanga lethemba eninalo eKosinethu uJesu Krestu.


text:
ngombana ivangeli lethu leza kini ingasi ngamezwi nje kwaphela kodwana ngamandla kaMoya oCwengileko nangokukholwa okukhulu. Niyazi bona besiphila njani phakathi kwenu ngebanga lenu.


text:
Nani naba balingisi bethu nebeKosi; phezu kobana beniqalene neenhlupheko ezikulu, namukela ilizwi ngethabo enalinikelwa nguMoya oCwengileko.


text:
ngombana ukuzwakala kwelizwi kwavela kini, ingasi eMasedoniya ne-Arhaya kwaphela. Ukukholwa kwenu kuZimu sekwazeka yoke indawo, yeke akusatlhogeki bona sitjho ilitho ngakho


text:
ngombana bona ngokwabo ngibo abasibikelako bona nasamukela njani. Bayafakaza ngendlela enatjhugulukela ngayo kuZimu, nafulathela ukulotjha abozinyana kobana nilotjhe uZimu weqiniso nophilako.


text:
Noke nihlala nilindele ukubuya kweNdodana yakhe ezulwini, ayivusa kabafileko, iNdodana leyo nguJesu osisindisa elakeni elizako.


text:
Phambilini sahlutjhwa begodu sathukwa khulu eFilipi njengombana nisazi, kodwana ngesizo lakaZimethu sazidela kobana sizonitjela ngevangeli lakhe phezu kobana besiqalene nokuphikiswa okukhulu.


text:
kodwana sikhuluma njengamadoda akhethwe nguZimu kobana siphathiswe ivangeli. Asikhulumeli ukuthabisa abantu, kodwana sikhulumela ukuthabisa uZimu ozizinya iinhliziyo zethu.


text:
Niyazi bona asizange sisebenzise ubuqili namkha sizitjhatjhanise sifihle ubumarhamaru; uZimu ungufakazi wethu.


text:
Besingafuni idumo ebantwini, sengitjho nakini imbala namkha kinanyana ngubani.<br/>Njengabapostoli bakaKrestu, nanyana besinegunya lokuba mthwalo kini,


text:
Besinithanda kangangombana sathokozela ukwabelana nani ingasi ivangeli lakaZimu kwaphela kodwana ngitjho namaphilwethu ngombana nibe ngabathandeka khulu kithi.


text:
Ngiyathemba bona niyakhumbula bazalwana, ukutjhikatjhika kwethu kanye neenhlupheko zethu; sasebenza ubusuku nemini ukuze singabi mthwalo womuntu nasitjhumayela ivangeli lakaZimu kini.


text:
Nina nibofakazi, ngitjho noZimu imbala, bokobana besicwengile, silungile begodu simsulwa phakathi kwenu nina enakholwako.


text:
sanikhuthaza, saniduduza besanitjitjizela bona niphile ipilo efanele uZimu onibizela embuswenakhe nephazimulwenakhe.


text:
Nje-ke sithokoza uZimu ngokungapheliko ngombana lokha nanimukela ilizwi lakaZimu enalizwa kithapha, nalamukela, ingasi njengelizwi lomuntu kodwana njengombana linjalo, ilizwi lakaZimu, elisebenza phakathi kwenu nina enikholwako.


text:
Nina bazalwana, nibe balingisi bamabandla kaZimu aseJudiya akuKrestu Jesu: Abantu benarha yekhenu banihlunguphaze ngokufanako namabandla ahlunguphazwa maJuda,


text:
abulala iKosi uJesu kanye nabaphorofidi, nathi asiqotjha lapha. Azange athabise uZimu begodu anelunya kibo boke abantu,


text:
enza imizamo yokobana singakhulumi nabatjhili ukuze bangasindiswa. Ngokwenza njalo alokhu akghubelela izono zawo bezafika esiqongolweni. Ilaka lakaZimu selifikelele phezu kwawo.


text:
Kodwana bazalwana, lokha nasahlukaniswe nani kwesikhatjhana (ngenyama ingasi ngokwemikhumbulo), ngokunihlulukela kwethu okukhulu, senza imizamo yokobana sibonane nani.


text:
Ngambala besifuna ukuza kini, mina Powula bengifuna khulu bekwaba mahlandla amanengi, kodwana uSathana wasivimba.


text:
Nje-ke liyini ithemba lethu, ithabo namkha isihlohlo sethu esizakuphazimula ngaso ebukhoneni beKosethu uJesu lokha nayibuyako na? Akusingini na?


text:
Sathumela uThimothi umfowethu nesibambisene naye emsebenzini kaZimu wokutjhumayela ivangeli lakaKrestu, kobana azoniqinisa abe anikhuthaze ngebanga lokukholwa kwenu,


text:
ukuze kungabikho namunye wenu ozakusikinywa mitlhago le. Ngambala nina ngokwenu nazi kuhle bona lokhu ngilokho esibekelwe khona.


text:
Emanyeni, lokha nabesiphakathi kwenu, sanitjela ngaphambilini bona sizokutlhagiswa, yeke kube njalo njengombana nisazi.


text:
Ngalokho-ke, kuthe nasele ngingasakghoni, ngathumela bona ngizwe ngokukholwa kwenu; bengesaba bona mhlambe umlingi unilingile nokobana umsebenzethu sele uphenduke ilize.


text:
Kodwana uThimothi uqeda ukufika ubuya kini, usilethele iindaba ezimnandi mayelana nokukholwa kwenu kanye nethando lenu. Godu usitjele bona nihlala nisikhumbula ngokuhle begodu nihlulukela ukusibona njengombana nathi sihlulukela ukunibona.


text:
Ngalokho-ke bazalwana, kilo loke isizi lethu nokuzunywa kwethu, sikhuthazekile ngani ngokukholwa kwenu


text:
Singamthokoza njani uZimu ngokwaneleko ngani ngalo loke ithabo esizizwela lona phambi kwakaZimethu ngebanga lenu na?


text:
Sithandaza ngamandla imini nobusuku ukuze sibonane nani ubuso nobuso, sivuselele koke okutlhayelako ekukholweni kwenu.


text:
Godu kwanga iKosi inganandisa beniphuphume ngethando omunye komunye nakibo boke, njengombana nathi sinithanda ngokuphuphumako.


text:
IKosi ayiniphe amandla ngokweenhliziyo kikho ukucwenga ukuze nibe msulwa phambi koZimethu nonguBaba, ekufikeni kweKosethu uJesu nabo boke abacwengileko.


text:
Kokugcina bazalwana, siyanibawa besiyanikhuthaza eKosini uJesu kobana njengombana nafunda kithi bona nifanele niziphathe njani ukuze nithokozise uZimu, njengombana vele nisenza; vamani ukwenza njalo imihla ngemihla.


text:
Akungabikho owona namkha ocaphaza umfowabo ngokuthileko ngombana iKosi imbuyiseleli wakho koke lokhu njengombana sikhe sanitjela phambilini besaniyelelisa.


text:
Nje-ke nanyana ngubani owala lokhu akali umthetho womuntu kodwana wala uZimu, onguye oninikela uMoyakhe oCwengileko.


text:
Nje-ke malungana nethando labazalwana anidingi bona kube khona onitlolelako ngombana nina ngokwenu senifundiswe nguZimu ukuthandana.


text:
Eqinisweni, niyabathanda boke abazalwana kilo loke leMasedoniya. Kodwana siyanikhuthaza bathandekako bonyana nivame ukwenza njalo.


text:
Zikhuthazeni ukuphila ngokuthula, nitjheje iindaba eziqalene nani, nisebenze ngezandla zenu njengombana saniyala


text:
Yeke bazalwana asithandi bonyana ningabi nelwazi mayelana nalabo abahlongakeleko ukuze ningalili njengombana kwenza abanganathemba.


text:
Njengombana sikholwa bona uJesu wahlongakala wabuye wavuka, ngokunjalo-ke, ngoJesu, uZimu uzokuletha kanye naye labo abahlongakeleko.


text:
Sinitjela lokhu ngelizwi leKosi kobana thina esiphilako, esiseleko bekubuye iKosi, angeze sabandulela nakanye abahlongakeleko.


text:
IKosi ngokwayo izokwehla ivela ezulwini ngelizwi elikhulu, ngephimbo lengilozi ekulu nangokuzwakala kweporompita kaZimu, abahlongakalele kuKrestu bazokuvuka qangi.


text:
Yeke thina-ke esisaphilako, esiseleko, sizokuhlwithelwa emafini kanye nabo sihlangabeze iKosi emkayini, nje-ke sizabe sineKosi isiphelani.


text:
Lokha nabathi: “Kunokuthula nokuphepha,” khonapho-ke bazakwehlelwa kurhayila msinyana, kube njengemirhelo eyehlela umfazi osidisi, yeke angeze kwabakhona ukuphunyurha.


text:
Kodwana njengombana thina singebemini nje, asiqaqulukeni, sembathe isivikelasifuba sokukholwa nethando, isikoporo sethu kube lithemba nesindiso.


text:
Siyanincenga bazalwana bona nibahloniphe labo abasebenza hlangana nani, abaniphetheko eKosini nabanelulekako.


text:
Godu siyaniyala bazalwana bona nikhalime ababhereleleko, nikhuthaze abaneenhliziyo ezibuthakathaka, nisize ababogabogako, yibani nesineke ngabo boke.


text:
Qinisekisani bonyana kungabikho phakathi kwenu obuyisela ubumbi ngobumbi, kodwana hlalani njalo nirhuluphela ukwenza okuhle omunye komunye nakibo boke abantu.


text:
Sengathi uZimu wokuthula ngokwakhe anganicwengisa ngokupheleleko, ummoya wenu, umkhumbulo kanye nomzimba wenu ulondeke begodu ube msulwa ekubuyeni kweKosethu uJesu Krestu.


text:
Mina Powula, uSilasi noThimothi; kilo ibandla lamaThesalonika elikuZimu onguBaba wethu, neKosini yethu uJesu Krestu:


text:
Bazalwana, sifanele sihlale simthokoza uZimu ngaso soke isikhathi ngani. Iye, kufanele senze njalo ngombana ukukholwa kwenu kuya kusanda nokuthandana kwenu noke kuyakhula.


text:
Ngalokho thina ngokwethu sizigabazisa ngani hlangana namabandla wakaZimu ngokubekezela kanye nokukholwa kwenu esikhathini soke sokuzunywa kanye nokuhlutjhwa kwenu.


text:
Koke lokhu kubufakazi bokobana isigwebo sakaZimu silungile. Nje-ke ngalokho nizakubalwa njengabalungele umbuso kaZimu eniwutlhagela kangaka lo.


text:
aphumuze abahlunguphaziweko kanye nathi. Lokho uyokwenza mhlana iKosi uJesu Krestu yembulwa, ivela ezulwini, ikanye neengilozi zayo ezinamandla,


text:
isiza ngomlilo wamalangabi. Izokuhlunguphaza labo abangamaziko uZimu nalabo abangalaleli ivangeli leKosethu uJesu.


text:
Bazakuhlunguphazwa ngesibetho sokubhujiswa okungapheliko, basuswe phambi kweKosi nephazimulweni yobukhosi bayo,


text:
lokha nayiza kobana izokuphazimuliswa ngibo boke abacwengileko bayo begodu ibatjazwe ngibo boke abayikholwako ngombana nakholelwa ebufakazini bethu.


text:
Nje-ke sihlala sinithandazela, sisolo sikhombela bona uZimethu anenze nibe ngabafanele ibizo lakhe, begodu azalise ngamandlakhe koke ukutjhisekela kanye nomsebenzi wokukholwa kwenu


text:
ukuze ibizo leKosethu uJesu liphazimuliswe kini, nani kube njalo kiyo ngokomusa kaZimethu kanye neKosi uJesu Krestu.


text:
ningabi msinyana ekudidekeni engqondweni namkha nethuswe nanyana kungaba ngesiphorofido, ngelizwi namkha ngencwadi, kube ngathi ivela kithi, kuthiwe ilanga lokubuya kweKosi selisemnyango.


text:
Akungabikho onikhohlisa ngananyana ngayiphi indlela ngombana ilangelo alizukuza ngaphambi kobana kufike ukuhlubuka qangi bekwembulwe emtarini loyo onganamthetho, obekelwe ukubhujiswa.


text:
Yena uzokuphikisa abe aziphakamise phezu kwananyana yini ebizwa ngoZimu namkha ekukulotjhwa kwakaZimu ukuze azibeke ethempelini lakaZimu, azibize bona unguZimu.


text:
Ifihlakalo yonganamthetho sele isebenza, kodwana kwaphela kufikela lapha loyo obambezelako asuswa khona.


text:
Ngemva kwalapho-ke, loyo onganamthetho uzakwambulwa, iye, loyo iKosi uJesu ngomphefumulo womlomayo ezamrhayila ekubonakaleni kokuza kwayo.


text:
Ukufika konganamthetho kubonakala ekusebenzeni kwakaSathana, osebenzisa woke amandla, amatshwayo, iimangaliso zamala


text:
kanye nayo yoke imihlobo yekohliso ekhohlakeleko kilabo ababhubhako ngombana bale ukuthanda iqiniso bebasindiswe.


text:
Kodwana sifanele sithokoze uZimu njalo ngani bazalwana abathandwa yiKosi ngombana uZimu wakhetha nina njengeenthelo zokuthoma mayelana nokusindiswa ngokucwengiswa nguMoya nangokukholwa eqinisweni.


text:
Ngesizathweso, wanibiza ngokutjhumayela kwethu ivangeli ukuze nifunyane iphazimulo yeKosethu uJesu Krestu.


text:
Yeke-ke, bazalwana qinani isibindi, nikakarele eemfundisweni esanifundisa zona, kungaba ngelizwi lomlomethu namkha ngencwadethu.


text:
Sengathi iKosethu uJesu Krestu ngokwayo noZimu uBaba wethu owasithandako bewathi ngesisa sakhe wasipha ukududuzeka okungapheliko kanye nethemba elihle,


text:
Kokugcina bazalwana, sithandazelani ukuze ilizwi leKosi lirhatjheke ngamandla, iKosi idunyiswe kizo zoke iindawo njengombana kunjalo phakathi kwenu.


text:
Iye, nisithandazele bona siphephe ebantwini abakhohlakeleko nabambi ngombana akusibo boke abanokukholwa.


text:
Nje-ke sinethemba eKosini ngani, kobana izinto esanifundisa zona niyazenza begodu nizokuragela phambili ngokuzenza.


text:
Nje-ke siyaniyala bazalwana ebizweni leKosethu uJesu Krestu bona niwagegede amakholwa aphila ngokubherelela, ingasi ngokweemfundiso abazifunyene kithi


text:
ngombana nani niyazi bonyana nifanele ukulingisa thina; azange sibherelele lokha nabe siphakathi kwenu.


text:
Akakho noyedwa esakhe sagoma isikwa sakhe simahla, kodwana besisebenza sijuluka ubusuku nemini ukuze singabi mthwalo kini.


text:
Akutjho bona besinganamalungelo wokunidisibeza, kodwana besifuna ukuninikela isibonelo ekumele nisilandele.


text:
Ngitjho nalokha nasisesenani, saninikela umyalo lo othi: “Nakube umuntu akafuni ukusebenza, khona-ke akangagomi.”


text:
Yeke abantu abanjalo siyabayala besiyabancenga eKosini uJesu Krestu bonyana abenze umsebenzabo kuhle, basebenzele isikwa sabo.


text:
Qaphelani labo abangalaleli esikutjho ngencwadini le, ningahlanganyeli nabo khona bazakuba neenhloni.


text:
Nje-ke sengathi iKosi yokuthula ngokwayo inganipha ukuthula ngeenkhathi zoke nangazo zoke iindlela. IKosi ayibe nani noke.


text:
Ngimi uPowula, ngesandla sami otlole isilayeliso lesi. Leli litshwayo lazo zoke iincwadi zami, yindlela engitlola ngayo.


text:
kuThimothi indodanami ngenyama ekukholweni.<br/>Akube mumusa, isirhawu nokuthula okubuya kuZimu uBaba, nakuKrestu Jesu iKosethu.


text:
Njengombana ngakubawa mhlana ngilunge eMasedoniya, hlala e-Efesu ukuze uyale abathileko bona bangafundisi ifundiso ehlukileko


text:
begodu bangazinikeli eendatjaneni zeentolwana nezomlibo ongapheliko wokubelethana. Izinto ezinjalo zikhuthaza ukuphikisana kunobana zikhuthaze umsebenzi kaZimu ekukholweni.


text:
Ihloso yomyalo lo lithando elivela ehliziyweni emhlophe nesazelweni esimsulwa kanye nekukholweni okungazenzisiko.


text:
Bafuna ukuba bafundisi bomthetho khisibe abakuzwisisi lokho abakutjhoko namkha lokho abakuqinisako ekulumenabo.


text:
Begodu siyazi bona umthetho awukabekelwa olungileko, kodwana ubekelwe izeqamthetho namahlongandlebe, abangatjhiswako ngoZimu nabazizoni, abanameswe nabarhubutjhekileko, ababulala aboyise nabonina, abababulali,


text:
iimfebe, abaduna abalalanako, nabarhweba ngamathunjwa, abakhuluma amala nabaphula iinthembiso abazifungeleko kanye nalabo abenza ezinye izinto eziphambene nefundiso eliqiniso,


text:
Ngiyamthokoza uKrestu Jesu iKosethu owangipha amandla ngombana wangithemba wangibeka emsebenzinakhe,


text:
ngitjho nanyana begade ngimhlambalazi, ngimzumi wabantu begodu nginenturhu. Kodwana ngarhawukelwa ngombana ngenza lokho ngokungazi ngesikhathi ngingakholwa.


text:
Liqinisile ilizweli begodu lifanele ukwamukelwa: Iye, uKrestu Jesu weza ephasinapha ukuzokusindisa izoni, engingesikhulu sazo.


text:
Kodwana ebangenelo ngarhwukelwa ukuze kuthi ngami mina soni esikhulu, uKrestu Jesu akhombise ukunyamezela kwakhe okukhulu, ngokwenza isibonelo kilabo abasazokukholwa kuye babe nokuphila okusiphelani.


text:
Kiyo iKosi yesiphelani, engasoze yafa, engabonwako, enguZimu yedwa, akube lidumo nephazimulo nini nanini. Amen.


text:
Thimothi ndodanami, ngikunikela umyalo lo ukuya ngokweemphorofido ezenziwe ngawe phambilini khona kuzakuthi nawuzilandelako, ulwe ukulwa okuhle,


text:
udzimelele ekukholweni nesazelweni esihle; okuthe abanye ngokukudela lokho, umkhumbi wabo wokukholwa waphahlazeka.


text:
Hlangana nabo ngingabala uHimenewu no-Alekzandra, engibanikele kuSathana ukuze bafunde ukungahlambalazi.


text:
Kokuthoma ngiyabawa bona ukuncenga, ukuthandaza, ukubawela abanye nokuthokoza kwenzelwe abantu boke,


