# verses

text:
U-Atjhera uzakuba nesabelo sinye; sizakuba hlanu komkhawulo wakwaDani ukusukela ngepumalanga ukuya ngetjingalanga yenarha.


text:
UNafitali uzakuba nesabelo sinye; sizakuba hlanu komkhawulo wakwa-Atjhera ukusukela ngepumalanga ukuya ngetjingalanga yenarha.


text:
UManase uzakuba nesabelo sinye; sizakuba hlanu komkhawulo wakwaNafitali ukusukela ngepumalanga ukuya ngetjingalanga yenarha.


text:
U-Efrayimu uzakuba nesabelo sinye; sizakuba hlanu komkhawulo wakwaManase ukusukela ngepumalanga ukuya ngetjingalanga yenarha.


text:
URubeni uzakuba nesabelo sinye; sizakuba hlanu komkhawulo wakwa-Efrayimu ukusukela ngepumalanga ukuya ngetjingalanga yenarha.


text:
UJuda uzakuba nesabelo sinye; sizakuba hlanu komkhawulo wakwaRubeni ukusukela ngepumalanga ukuya ngetjingalanga yenarha.


text:
“Hlanu komkhawulo wakwaJuda ukusukela ngepumalanga ukuya ngetjingalanga yenarha kuzakuba sisabelo enizasinikela njengesipho esikhethekileko. Sizakuba makhilomitha alitjhumi nambili nesiquntu ububanzi bese ubude baso ukusukela ngepumalanga ukuya ngetjingalanga silingane nesinye sezabelo zekoro. Ngaphakathi kwaso kuzakuba nomakhiwo ocwengileko.


text:
Isabelo esikhethekileko enizasinikela uSomnini sizakuba makhilomitha alitjhumi nambili nesiquntu ubude namakhilomitha alitjhumi ububanzi.


text:
“Soke isipho esikhethekileko sizakuba ngeseenqhema ezilandelako:<br/>“Ingcenye yabaphristi<br/>“Ngetlhagwini nangesewula izakuba makhilomitha alitjhumi nambili nesiquntu ubude namakhilomitha amahlanu ububanzi. Ngaphakathi kwayo kuzakuba nomakhiwo ocwengileko kaSomnini.


text:
Lokhu kuzakuba ngokwabaphristi abahlukaniselweko nabaziinzukulwana zakaTsadokhi, labo abalonda umsebenzi womakhiwami ocwengileko begodu angazange baphambuke njengamanye amaLevi lokha ama-Israyeli nagade angihlubukile.


text:
Kuzakuba sisipho esicwengileko kibo esithethwe esiphiweni esikhethekileko senarha. Sizakuba ngesicwenge khulu hlanu komkhawulo wamaLevi.


text:
“Ingcenye yamaLevi<br/>“Ukulinganisana nomkhawulo wabaphristi izakuba makhilomitha alitjhumi nambili nesiquntu ubude namakhilomitha amahlanu ububanzi.<br/>Boke ubude beengcenye zabaphristi nezamaLevi buzakuba makhilomitha alitjhumi nambili nesiquntu namakhilomitha alitjhumi ububanzi.


text:
Akukameli bathengise namkha benane ngazo. Ziyingcenye ekhetheke khulu enarheni ngombana zicwengile kuSomnini.


text:
Indawo eseleko emakhilomitha amabili nesiquntu ububanzi namakhilomitha alitjhumi nambili nesiquntu ubude, izakuba ngesetjenziselwa okujayelekileko, ibe ngeyedorobho okutjho amadlelo nokwakha iinkumba. Idorobho lizakuba sekabenayo.


text:
Indawo yedorobho eseleko elinganisene nendawo ecwengileko izakuba makhilomitha amahlanu ukuya ngepumalanga namakhilomitha amahlanu ukuya ngetjingalanga. Umkhiqizwayo uzakondla abasebenza ngedorobheni.


text:
Soke isipho esikhethekileko sizakufaka hlangana iingcenye ezicwengileko nesabelo sedorobho. Sizakulingana mahlangothi woke, sibe makhilomitha alitjhumi nambili nesiquntu.


text:
“Okusele ngapha nangapha eengcenyeni ezicwengileko nesabelweni sedorobho kuzakuba ngokwekosana. Ukusuka emkhawulweni omakhilomitha alitjhumi nambili nesiquntu wangepumalanga wesipho esikhethekileko ukuya emkhawulweni wenarha ngepumalanga nokusuka emkhawulweni wangetjingalanga wesipho esikhethekileko ukuya emkhawulweni wenarha ngetjingalanga kuzakuba sisabelo sekosana. Zombili iindawezo zilinganisene nezabelo zeenkoro. Isipho esicwengileko esinomakhiwo ocwengileko ngaphakathi kwaso


text:
nesabelo samaLevi kanye nendawo yedorobho, koke kusekabeni yeendawo zekosana. Iindawo zekosana zizakuba hlangana nomkhawulo wakwaJuda nowakwaBhenjamini.


text:
“Mayelana neenkoro ezinye:<br/>“UBhenjamini uzakuba nesabelo sinye; sizakusuka ngepumalanga yenarha ukuya ngetjingalanga yayo.


text:
USimeyoni uzakuba nesabelo sinye; sizakuba hlanu komkhawulo wakwaBhenjamini ukusukela ngepumalanga ukuya ngetjingalanga yenarha.


text:
U-Isakhari uzakuba nesabelo sinye; sizakuba hlanu komkhawulo wakwaSimeyoni ukusukela ngepumalanga ukuya ngetjingalanga yenarha.


text:
UZebuloni uzakuba nesabelo sinye; sizakuba hlanu komkhawulo wakwa-Isakari ukusukela ngepumalanga ukuya ngetjingalanga yenarha.


text:
UGadi uzakuba nesabelo sinye; sizakuba hlanu komkhawulo wakwaZebuloni ukusukela ngepumalanga ukuya ngetjingalanga yenarha.


text:
“Umkhawulo wangesewula yakwaGadi uzakuthoma eTamari ukuya emanzini weMeriba-Khadetjhi, udlule umlanjana weGibhide ukuya elwandle eliKhulu.


text:
Leyo yinarha enizayaba njengelifa leenkoro zakwa-Israyeli ngokuphosa ifumbe. Lokho-ke kuzakuba zizabelo zabo.” Kutjho uSomnini uSomandla.


text:
“Lokhu kuzakuba buphumo bedorobho:<br/>“Emthangaleni wedorobho ongetlhagwini nomakhilomitha amabili nesiquntu ubude,


text:
kuzakuba namasango amathathu athiyelelwe ngeenkoro zakwa-Israyeli; isango linye lakaRubeni, linye lakaJuda nalinye lakaLevi.


text:
Emthangaleni wedorobho ongepumalanga nomakhilomitha amabili nesiquntu ubude, kuzakuba namasango amathathu okutjho isango linye lakaJosefa, linye lakaBhenjamini nalinye lakaDani.


text:
Emthangaleni wedorobho ongesewula nomakhilomitha amabili nesiquntu ubude, kuzakuba namasango amathathu okutjho isango linye lakaSimeyoni, linye laka-Isakari nalinye lakaZebuloni.


text:
Emthangaleni wedorobho ongetjingalanga nomakhilomitha amabili nesiquntu ubude, kuzakuba namasango amathathu okutjho isango linye lakaGadi, linye laka-Atjheri nalinye lakaNafitali.


text:
“Ibanga mahlangothi woke wedorobho lizakuba makhilomitha alithoba.<br/>“Ibizo ledorobho ukusukela ngesikhatheso lizakubizwa ngokuthi: USomnini ulapho.”


text:
Ngomnyaka wesithathu wokubusa kwakaJehoyakhimu ikosi yakwaJuda, uNebukadinetsari ikosi yeBhabheli weza eJerusalema walivimbezela.


text:
USomandla wanikela uJehoyakhimu ikosi yakwaJuda kanye nezinye iimpahla zethempeli lakaZimu esandleni sakhe. Wazithatha wazisa enarheni yeTjhinari, ethempelini lakazinyanakhe, wafese wazifaka ngendlini yamagugu.


text:
Wayala u-Atjhipenazi oyindunakhe ekulu kobana athathe hlangana nama-Israyeli, okutjho endlini yobukhosi nakibosaziwako,


text:
amasokana anganamphambo, anejamo nahlakaniphileko, anekghono loke, anelwazi elibanzi kanye anekghono lokuhlathulula begodu kube ngalungele ukusebenza esigodlweni. Wona-ke bekufuze awafundise umtlolo nelimi lamaKasidi.


text:
Ikosi yahlosa kobana amasokana lawo anikelwe isabelo sangemihla sokudla okudliwa yikosi newayini eliselwa ngiyo. Bekufuze abandulwe iminyaka emithathu, kuthi emva kwalokho angene emsebenzini wekosi ngesigodlweni.


text:
Induna ekulu yabathiya amabizo amatjha: uDanyela waba nguBhelithetjhatsari, uRhananiya waba nguTjhedreke, uMitjhayeli waba nguMitjhaka, u-Azariya waba ngu-Abhedinigo.


text:
Kodwana nakunguDanyela waqeda nehliziywakhe bonyana akazokuzisilaphaza ngokudla okudliwa yikosi newayini eliselwa ngiyo. Ngalokho wabawa induna ekulu bonyana imvumele kobana angazisilaphazi ngendlela enjalo.


text:
Kodwana induna leyo yakhuluma noDanyela yathi: “Ngesaba umphathami ikosi ekungiyo enihlukanisele ukudla nesiselo senu. Nange ingabona nikhehlile hlangana namasokana ekubontangenu, nizokubeka ipilwami engozini phambi kwekosi.”


text:
UDanyela wakhuluma nomelusi ebegade abekwe yinduna leyo kobana engamele uDanyela, uRhananiya, uMitjhayeli no-Azariya, wathi:


text:
“Ngiyakubawa, zizinya iinceku zakho amalanga alitjhumi: Esabelwenapho, sinikela kwaphela umbhido sidle namanzi sisele.


text:
Emva kwalokho uhlole ubujamo bethu nabulinganiswa nebamasokana adla ukudla okudliwa yikosi bese uphathe iinceku zakho ngendlela obona ngayo.”


text:
Emva kwamalanga alitjhumi, babonakala babahle begodu bondleke khulu kunamasokana ebekadla ukudla okudliwa yikosi.


text:
UZimu wangezelela emasokaneni amane lawo ukuzwisisa nokuba nelihlo elibukhali kiyo yoke imitlolo kanye nobuhlakani. UDanyela bekazwisisa ihlathululo yayo yoke imibono namabhudango.


text:
Kwathi ekupheleni kwesikhathi ikosi eyayala ngaso kobana woke amasokana alethwe kiyo, induna ekulu yawethula phambi kwakaNebukadinetsari.


text:
Yeke ikosi yakhuluma nawo. Phakathi kwawo woke bekangekho afana noDanyela, uRhananiya, uMitjhayeli no-Azariya. Yeke bathoma ukulotjha ngesigodlweni.


text:
Kiyo yoke indaba ephathelene nobuhlakani nokuzwisisa ikosi eyababuza yona, yafumana bona embuswenayo woke, badlula boke abosomlingo nabaloyi ngokubuyelelwe kalitjhumi.


text:
UDanyela yena waragela phambili nokulotjha lapho bekwaba mnyaka wokuthoma wokubusa kwekosi uKoretjhi.


text:
Emnyakeni wesibili wokubusa kwakaNebukadinetsari, waba nebhudango bewadungeka emmoyeni kangangobana akhange asaba nobuthongo.


text:
Nje-ke ikosi yayala bona kubizwe abosomlingo, abaloyi nezanusi kanye nezazi zamaKasidi kobana beze bazokuhlathululela ikosi ibhudango layo lelo. Kuthe bona bafike phambi kwayo,


text:
Nje-ke izazi zamaKasidi zakhuluma nekosi ngesi-Aramu zathi: “Ikosi ayiphile siphile! Ngalokho ikosi ingatjela iinceku zayo ibhudango, zona zizalihlathulula.”


text:
Ikosi yaphendula izazi zamaKasidi yathi: “Kwamambala ngiqinisile: Nakube nihluleka ukungazisa ibhudango nehlathululwalo, nizokuhlahlelwa iinquqwana nemizenu izokwenziwa amarubhi.


text:
Kodwana naningitjela ibhudango nehlathululwalo, ngizonamukelisa izipho nemivuzo kanye nokuhlonitjhwa okukhulu. Yeke, ngitjelani-ke ibhudango nehlathululwalo.”


text:
Zona zayiphendula kwesibili zathi: “Ikosi ayitjele iinceku zayo ibhudango mantange, nje-ke thina sizakutjho ihlathululwalo.”


text:
Ikosi yaziphendula yathi: “Ngambala ngiyazi bonyana nizama ukuzenzela isikhathi ngombana niyabona bona bengiqinisile ngequnto lami:


text:
Nangabe aningitjeli ibhudango, sinye isigwebo senu. Ngalokho nilumbe amaqhinga ngomnqopho wokukhuluma amala nekohliso phambi kwami ngokucabanga bona ubujamo buzakuphenduka. Yeke, nina ngitjelani ibhudango, mina-ke ngizakwazi bonyana ningalihlathulula.”


text:
Izazi zamaKasidi zaphendula phambi kwekosi zathi: “Ephasinapha, akakho noyedwa ongakghona ukwenza lokho okufunwa yikosi. Kwakhona azange khekube nekosi, nanyana kuthiwa yikulu begodu inamandla kangangani eyakhe yabuza into enjalo kibosomlingo, kubabhuli namkha ezazini zamaKasidi.


text:
Into ebuzwa yikosi le, inzima; akakho ongayembula ekosini ngaphandle kwabozinyana begodu bona abahlali hlangana nabantu.”


text:
Ngebanga lendaba leyo, ikosi yasilingeka beyafutheka kangangobana yayala kobana zoke iinhlakaniphi zeBhabheli zibhujiswe.


text:
Nje-ke kwakhutjhwa isimemezelo kobana iinhlakaniphezo zibhujiswe. Godu kwafunwa noDanyela nabangani bakhe kobana nabo babulawe.


text:
Kwathi lokha u-Ariyoki, umphathi wobuzimba naphumako bona ayokubhubhisa iinhlakaniphezo, uDanyela wakhuluma naye ngobuhlakani nangamaqhinga.


text:
Wathi ku-Ariyoki, godu ogade ayinduna yesigodlo: “Kanti kubayini isimemezelo sekosi sinesihluku kangaka?” Nje-ke u-Ariyoki wahlathululela uDanyela koke.


text:
Ngalokho uDanyela wangena ekosini wazibawela isikhatjhana kobana azokwazi ukuyihlathululela ibhudango.


text:
Nje-ke uDanyela waya lapha ahlala khona wafese wabika indaba leyo kuRhananiya, uMitjhayeli no-Azariya abangani bakhe,


text:
wabatjela kobana babawe umusa kaZimu wezulwini mayelana nefihlakalo le ukuze bangabhujiswa yena nabangani bakhe kanye nezinye iinhlakaniphi zeBhabheli.


text:
Nje-ke kwathi ebusuku, ifihlakalo yembuleka kuDanyela ngombono. Ngalokho uDanyela wadumisa uZimu wezulwini.


text:
Yena utjhugulula iinkhathi nobujamo,<br/>wehlisa amakhosi abuye abeke amanye;<br/>upha iinhlakaniphi ubuhlakani<br/>nelwazi kilabo abanokuzwisisa.


text:
Wembula izinto ezimanzima nezifihlakeleko,<br/>uyakwazi okusebumnyameni,<br/>khisibe nokukhanya kukuye.


text:
Ngiyakuthokoza bengiyakudumisa<br/>wena Zimu wabokhokho<br/>ngombana ungiphe ukuhlakanipha namandla,<br/>wangivezela lokho esikuthandazeleko,<br/>iye, wembule indaba yekosi le.”


text:
UDanyela waya ku-Ariyoki obegade abekwe yikosi kobana abhubhise iinhlakaniphi zeBhabheli, wafese wathi kuye: “Ungazibhubhisi iinhlakaniphi zeBhabheli. Wena ngithatha nje ungise ekosini, mina ngizakulethela ikosi ihlathululo.”


text:
Nje-ke masinyana u-Ariyoki wasa uDanyela phambi kwekosi, wafese wathi kiyo: “Hlangana nabathunjwa bakwaJuda, ngifunyene umuntu ongatjela ikosi ihlathululo.”


text:
Ikosi yabuza uDanyela obesele aziwa bona nguBhelithetjhatsari, yathi: “Ungakghona ukungitjela ibhudango engilibhudangileko nehlathululwalo na?”


text:
UDanyela waphendula wathi: “Lokho ikosi ebuze ngakho, akukho iinhlakaniphi, ababhuli, abosomlingo namkha izanusi ezingakwembula ekosini.


text:
Kodwana kukhona uZimu ezulwini owembula iimfihlakalo begodu yena wembulile ekosinami uNebukadinetsari kobana kuzokwenzekani emalangeni ezako. Nje-ke ibhudango nombono owedlule engqondweni yekosi isalele, ngilokhu:


text:
Kuthe ikosi isalele emkghadinayo, yafikelwa mbono walokho okuzokwenzeka ukusukela njesi, nomembuli weemfihlakalo wavezela ikosi bonyana kuzokwenzekani.


text:
Nje-ke nakungimi, ifihlakalo le yembulwe kimi ingasi ngombana ngihlakaniphe ukwedlula abanye abantu, kodwana kube ngehloso yokobana ikosi yaziswe ihlathululo nokobana izwisise imizindlo yemicabangwayo.


text:
“Kosi, angitjho wathi usaqalile, wabona isithombesibunjwa esikhulu! Isithombeso besisikhulu kwamanikelela nokuphazimula kwaso bekurara. Sona besijame phambi kwakho sinesibumbeko esesabekako.


text:
Isithombesibunjweso besinehloko yegolidembala; isifuba nemikhonwaso kulisiliva, amadinaso neenyonga kulikoporo,


text:
Uthe usaqalile njalo, kwaqephuka ilitje entabeni kungasi ngesandla somuntu, lafese latshidlha isithombesibunjweso eenyaweni eziyisimbi kanye nomdaka lazephula iinquqwana.


text:
Nje-ke isimbi, umdaka, ikoporo, isiliva kanye negolide kwaba ziinquqwana njengomungu eselelweni nawuphephethwa mumoya ehlobo: Akukho nokukodwa kweenquqwanezo okwafunyanwako. Kodwana ilitje elatshidlha isithombesibunjweso laphenduka idwala elikhulu lazala iphasi loke.


text:
wabeka esandleni sakho abantu abaphila nanyana kuphi, iimbandana zommango, iinyoni zesibhakabhaka; iye wena owajanyiswa bona ulawule ngaphezu kwakho koke lokho, wena uyihloko yegolidelo.


text:
Emva kwakho kuzakuvuka omunye umbuso omncani kunewakho, godu bekube nowesithathu wekoporo, ozakubusa iphasi loke.


text:
Kuzakuba khona umbuso wesine ozakuba ngoqine njengesimbi. Iye, njengesimbi etshidlhako, ngaleyondlela uzakurhayila ugaye yoke eminye imibuso.


text:
Njengombana ubone iinyawo namazwani ebekanengcenye emdaka wombumbi nesimbi, lokho kuzakuba mbuso ohlukeneko: Ukuqina kwesimbi kuzakuba kiwo. Njengombana ubone isimbi ihlanganiswe nomdaka,


text:
iye, ingcenye yamazwani bekuyisimbi nengcenye imdaka, ngendlela enjalo ingcenye yombuso lowo izakuba ngeqinileko, enye ibe ngebuthakathaka.


text:
Njengalokhu ubonile isimbi ivangene nomdaka, ngendlela enjalo abantu bazakuhlangana ngokwendiselana, kodwana angekhe babemunye njengombana nesimbi ayibumbani nomdaka.


text:
Khona emalangeni wamakhosi lawo, uZimu wezulwini uzakujamisa umbuso ongasoze wapheliswa namkha udluliselwe kabanye abantu. Uzakutshidlha bewuphelise yoke imibuso eminye, kodwana wona uzakujama nini nanini.


text:
Kuzakuba njengombana ubone ilitje liqephuka entabeni kungasi ngesandla somuntu, latshidlha isimbi, ikoporo, umdaka, isiliva kanye negolide iinquqwana. Ngambala, uZimu omkhulu wazise ikosami lokho okuzakwenzeka emva kwalokhu. Ibhudango liqinise kwamambala nehlathululwalo ithembekile.”


text:
Nje-ke, ikosi uNebukadinetsari yawa ngobuso phambi kwakaDanyela yamlotjha, beyayala kobana kunikelwe kuye umnikelo weenthoro newetjhwalo


text:
begodu yathi kuDanyela: “Mbala, uZimenu unguZimu ongaphezu kwabozinyana, iye, uyiKosi yamakhosi nomembuli weemfihlakalo, ngalokho ukghonile ukungivezela ifihlakalo.”


text:
Nje-ke ikosi yaphakamisa uDanyela yamupha nezipho ezihle khulu. Yambeka umbusi ngaphezu kwesifunda soke seBhabheli beyamenza umphathi weenhlakaniphi zakhona.


text:
Ngesibawo sakaDanyela ikosi yabeka uTjhedreke, uMitjhaka no-Abhedinigo njengabalawuli besifunda seBhabheli. UDanyela yena wahlala ngesigodlweni sekosi.


text:
Ikosi uNebukadinetsari yenza isithombesibunjwa segolide. Ukuphakama kwaso bekungaba mamitha amatjhumi amabili nalikhomba, ububanzi baso bumamitha amabili nesiquntu. Yasibeka ecabazini leDura esifundeni seBhabheli.


text:
Nje-ke yathumela umlayezo bonyana kubizelwe ndawonye amakhosana angaphasi kwayo, abaphathi beemfunda, ababusi, abeluleki, abososikhwama, abagwebi, iye, iinkhulu zoke zeemfunda, kobana zize emnyanyeni wokuvulwa kwesithombesibunjwa ikosi uNebukadinetsari esijamisilekweso.


text:
Mbala, amakhosana angaphasi kwayo, abaphathi beemfunda, ababusi, abeluleki, abososikhwama, abagwebi, iye, iinkhulu zoke zeemfunda zahlangana kobana ziye emnyanyeni wokuvulwa kwesithombesibunjwa ikosi uNebukadinetsari egade isijamisile. Zafese zajama phambi kwesithombe sakaNebukadinetsareso.


text:
kobana akuthi lokha nanizwa ukulila kwepalapala, inghwani, imihlobohlobo yamaharibha kanye nemihlobohlobo yeenliliso, niguqe nilotjhe isithombesibunjwa segolide esijanyiswe yikosi uNebukadinetsari.


text:
Nje-ke, kwathi lokha nakuzwakala ukulila kwepalapala, inghwani, imihlobohlobo yamaharibha kanye nemihlobohlobo yeenliliso, boke abantu, amalimi nezizwe zaguqa, zalotjha isithombesibunjwa segolide ikosi uNebukadinetsari egade isijamisile.


text:
Wena kosi ukhuphe isimemezelo sokuthi woke umuntu nakezwa ukulila kwepalapala, inghwani, imihlobohlobo yamaharibha kanye nemihlobohlobo yeenliliso kufuze aguqe alotjhe isithombesibunjwa segolide


text:
Manje, kunamaJuda athileko owawabeka kobana engamele iindaba zesifunda seBhabheli, okutjho uTjhedreke, uMitjhaka no-Abhedinigo. Nje-ke kosi, amadoda la akakuthatheli ehloko ngombana akesabi abozimu bakho namkha alotjhe isithombesibunjwa segolide osijamisileko.”


text:
Nje-ke uNebukadinetsari wafuthelana bewayala kobana kulethwe uTjhedreke, uMitjhaka no-Abhedinigo. Kwathi amadoda lawo nakalethwa phambi kwekosi,


text:
uNebukadinetsari wathi kiwo: “Wena Tjhedreke, Mitjhaka, nawe Abhedinigo, ingabe kuliqiniso bona mbala nina anilotjhi abozimu bami namkha isithombesibunjwa segolide engisijamisileko na?


text:
Manje, nakube nilungele ukuguqa nilotjhe isithombe engisenzilekwesi, lokha nanizwa ukulila kwepalapala, inghwani, imihlobohlobo yamaharibha kanye nemihlobohlobo yeenliliso, kuzakuba kuhle lokho. Kodwana nakube anilotjhi, masinyana nizokuphoselwa ngekehleni yomlilo. Alo, ngimuphi uzimu ozonisindisa esandleni sami?”


text:
UTjhedreke, uMitjhaka no-Abhedinigo baphendula ikosi bathi: “Nebukadinetsari, akudingeki bona thina sikuphendule ngendaba le.


text:
Nakube silahlelwa emlilwenapho, uZimethu esimesabako uyakwazi ukusisindisa ekehleni yomlilo begodu uzosisindisa esandleni sakho, kosi.


text:
Nanyana lokho kungasenzeki, akwazeke kuwe kosi, bonyana thina angeze salotjha abozinyana bakho besiguqele isithombesibunjwa segolide osijamisileko.”


text:
UNebukadinetsari wabila khulu ngalokho nobuso bakhe batjhuguluka, wanyukubala ngoTjhedreke, uMitjhaka no-Abhedinigo. Nje-ke wayala bonyana ikehla yomlilo ibaselelwe ngokubuyelelwe kalikhomba kunalokho okujayelekileko.


text:
Wabiza iindlakela ezithileko zamadoda webutho lakhe kobana azokubopha uTjhedreke, uMitjhaka no-Abhedinigo abaphosele ngekehleni yomlilo.


text:
Nje-ke abotjhwa amadoda la, embethe iimphuraphura, amabhrugu, imibhode nezinye izambatho, aphoselwa ngekehleni yomlilo.


text:
Njengombana umyalo wekosi gade uqinile nekehla ibabula khulu, amalangabi womlilo abulala amadoda agade aphosela uTjhedreke, uMitjhaka no-Abhedinigo ngekehleni.


text:
Kodwana amadoda lawo uTjhedreke, uMitjhaka no-Abhedinigo, awela ngekehleni yomlilo asabotjhiwe njalo.


text:
Nje-ke ikosi uNebukadinetsari yethuka khulu. Yasikima masinyana yathi ebelulekini bayo: “Kanti asikaphoseli amadoda amathathu abotjhiweko ngemlilweni na?” Bona baphendula ikosi bathi: “Kosi, kunjalo!”


text:
Yona yathi: “Baba-ke! Qalani ngibona amadoda amane atjhaphulukileko, akhambakhamba ngemlilweni begodu akakathinteki ndawo. Indoda yesine engiyibonako ifana nendodana yeendalwa zezulu.”


text:
Nje-ke uNebukadinetsari watjhidela etjhubeni lekehla yomlilo wathi: “Tjhedreke, Mitjhaka, Abhedinigo, nina nceku zakaZimu oPhezulu, phumani nize lapha!” Ngalokho uTjhedreke, uMitjhaka no-Abhedinigo baphuma ngekehleni yomlilo.


text:
Lokha amakhosana angaphasi kwakhe, abaphathi beemfunda, ababusi nabeluleki nabahlanganako, bafese babona bonyana umlilo akhange uthinte imizimba yamadoda lawo, ngitjho iinhluthu nezambatho zawo azange zirhabuke namkha kuzwakale umnuko wekghode phezu kwawo.


text:
Yeke uNebukadinetsari wathi: “Akudunyiswe uZimu kaTjhedreke, uMitjhaka no-Abhedinigo othumele ingilozakhe, watjhaphulula iinceku zakhe ezethembe yena. Zaphayela umyalo wekosi eqadi bezadela imizimbazo kobana zingesabi namkha zilotjhe nanyana ngiwuphi uzinyana ngaphandle kwakaZimazo.


text:
Ngalokho ngikhupha isimemezelo: Nanyana ngibaphi abantu, isizwe namkha ilimi elikhuluma kumbi ngoZimu kaTjhedreke, uMitjhaka no-Abhedinigo, abantwabo bazakuhlahlelwa iinquqwana nemizabo yenziwe amarubhi ngombana mbala akakho omunye uzimu onamandla wokusindisa ngendlela enje.”


text:
Incwadi le ibuya ekosini uNebukadinetsari iya ebantwini boke, ezizweni nemalimini woke wephasi.<br/>Ukuthula akwande kini.


text:
Maye zikulu kangangani iimbonakaliso zakhe!<br/>Iye, zinamandla iimangaliso zakhe!<br/>Umbuswakhe, mbuso wanini nanini<br/>nokubusa kwakhe kungokweenzukulwana<br/>ngeenzukulwana.


text:
Kodwana ngobusuku obunye ngaba nebhudango elangenza ngoma. Iye, ngisemkghadinami ngabona imibono ebhudangweni neenthunzi engqondweni, zangethusa.


text:
Yeke, ngenza isimemezelo kobana kubizelwe phambi kwami iinhlakaniphi zeBhabheli ukuze zizongazisa ihlathululo yebhudango.


text:
Kwathi lokha abosomlingo, ababhuli, izazi zamaKasidi nezanusi nazifika kimi, ngazibikela ibhudango, kodwana zahluleka ukungihlathululela lona.


text:
Ekugcineni kweza uDanyela, ngitjho loyo othiyelelwe ngoBhelithetjhatsari uzimami nokuhlezi kuye ummoya wabozimu abacwengileko, ngamtjela ibhudango,


text:
ngathi: “Wena Bhelithetjhatsari, mphathi wabosomlingo, ngiyazi bonyana ummoya wabozimu abacwengileko ungaphakathi kwakho nokobana akunafihlakalo elikhuni kuwe. Yeke, yewungembulele ibhudango engalibonako, okutjho ihlathululwalo.


text:
Imibono engayibonako ngisalele emkghadinami ngile: Qala, ngabona umuthi ujame ekabeni yephasi, ukuphakama kwawo bekukukhulu.


text:
Umuthi lowo wakhula waba mkhulu wadzimelela, nesitlhori sawo safika emkayini begodu bewubonakala emaphethelweni wephasi loke.


text:
Amakarawo bekamahle, iinthelo zawo zandile begodu unokudla okwaneleko. Iimbandana zoke zommango zafunyana umthunzi kiwo, iinyoni zezulu zakhela eengaleni zawo, iye, iindalwa zoke zondleka kiwo.


text:
“Eenthunzini engazibona ngilele emkghadinami, qala, bekunesithunywa esicwengileko sehla sivela ezulwini.


text:
Sarhuwelela sathi, ‘Quntula umuthi lowo bese uqoba iingala zawo, uhlube amakarawo, uhlakaze neenthelo zawo. Iimbandana azisuke emthunzinawo neenyoni zitlhwareke eengaleni zawo.


text:
Kodwana isiphunzi esinemirabho esisehlabathini kanye nesimbi nekoporo kulise hlangana notjani bommango. Akwehlelwe mbethe womkayi, kuphile neenlwana etjanini bephasi.’


text:
Isithunywa godu sathi, ‘Umkhumbulwakhe awutjhuguluke kewomuntu bese uphiwa wesilwana; bekudlule phezu kwakhe iinkhathi ezibuyelelwe kalikhomba.


text:
Isigwebo lesi siliqunto leenthunywa; iye, umlayezo lo ubuya eendalweni zezulu ukuze woke ophilako azi bonyana ongoPhezulu unamandla phezu kwemibuso yababhubhako: Unikela ukubusa kinanyana ngubani amthandako; angabeka ngitjho nophasi phezu kwemibuso.’


text:
“Nanto-ke ibhudango mina Nebukadinetsari engaba nalo; nje-ke wena Bhelithetjhatsari, yewungiphe ihlathululo ngombana zoke iinhlakaniphi zombuswami ziyahluleka ukungipha ihlathululo. Kodwana wena uyakghona ngombana ummoya wabozimu abacwengileko ukuwe.”


text:
Nje-ke uDanyela, ibizo lakhe ebekunguBhelithetjhatsari, wakhungatheka kwesikhatjhana, imicabangwakhe yamenza waba nevalo. Mina ngathi: “Bhelithetjhatsari, ungavumeli ibhudango nehlathululo zikwethuse!” UBhelithetjhatsari waphendula wathi: “Kosami, inga ibhudango lingaba ngelalabo abazonde ikosi, ihlathululo ibe ngeyezitha zayo!


text:
Manje, mayelana nomuthi owawubona ukhula uba mkhulu udzimelela bekuthi isitlhori sawo sifike emkayini, nowabonakala emaphethelweni wephasi loke,


text:
amakarawo amahle, iinthelo zawo zandile, unokudla okwaneleko begodu neembandana zoke zommango zafunyana umthunzi kiwo, iinyoni zezulu zakhela eengaleni zawo:


text:
Nguwe lowo kosi okhule bewaba namandla. Ubukhulu bakho bukhule bebafika emkayini nombuswakho emaphethelweni wephasi.


text:
Nje-ke kosi, mayelana nesithunywa osibonileko, esingocwengileko sehla sivela ezulwini sathi uquntule umuthi lowo bese uyawuqoba, kodwana isiphunzi esinemirabho esisehlabathini kanye nesimbi nekoporo kulise hlangana notjani bommango; kwehlelwe mbethe womkayi bese ifumbe yakhe ibe hlangana neembandana zommango kuze kudlule iinkhathi ezilikhomba:


text:
Ikosi izakuqotjhwa emphakathini, izakuhlala neembandana zommango. Ikosi izakwenziwa bonyana idle utjani njengekomo yehlelwe mbethe womkayi bekudlule iinkhathi ezilikhomba, bekube kulokha nawazi kobana ongoPhezulu unamandla phezu kwemibuso yababhubhako begodu uyinikele kinanyana ngubani amthandako.


text:
Njengombana kwaba nomyalo wokobana akutjhiywe isiphunzi nemirabhaso, lokho kutjho bona umbuswakho uzakubuyiselwa kuwe kusukela lokha nawuvumako bona uZimu nguye obusako.


text:
Ngalokho kosi, kwanga iseluleko sami singamukeleka kuwe. Nje-ke tjhiya izono zakho ngokwenza ukulunga nobukhohlakali bakho ngokuba nesirhawu kwabagandelelekileko. Mhlamunye kungenzeka bonyana ukuphumelela kwakho kungaragela phambili.”


text:
ngathi: “Angitjho ngiyo iBhabheli ekulu le engiyakhe ngamandlami amakhulu njengehloko yesigodlo bona ibe ngeyedumo nobukhosi bami na?”


text:
Kwathi ilizwelo lingakaphumi emlonyenami, kwehla ilizwi ezulwini lathi: “Kosi Nebukadinetsari, uyaziswa bonyana umbuso ususiwe kuwe.


text:
Uzokuqotjhwa emphakathini, indawakho yokuhlala izakuba hlangana neembandana zommango; uzakukateleleka ukudla utjani njengekomo bekudlule kuwe iinkhathi ezilikhomba ukufikela lapha uvuma khona bonyana ongoPhezulu unamandla phezu kwemibuso yababhubhako begodu uyinikela kinanyana ngubani amthandako.”


text:
Masinyana ilizwelo lagcwaliseka kimi, mina Nebukadinetsari. Ngaqotjhwa emphakathini, ngadla utjani njengekomo nomzimbami waba manzi ngombethe womkayi ukufikela lapha uboya bami bukhula khona njengeensiba zekhozi neenzipho zami njengezenyoni.


text:
Ekupheleni kwesikhathi, mina Nebukadinetsari ngaphakamisela amehlwami ezulwini, ngacaculuka.<br/>Ngamdumisa ongoPhezulu,<br/>ngamphakamisa ngambabaza ophila isiphelani<br/>ngombana ubukhosi bakhe kubukhosi banini nanini<br/>nombuswakhe ujame iinzukulwana ngeenzukulwana.


text:
Zoke izizwe zephasi zithathwa njengelize,<br/>wenza akuthandako eendalweni zezulu,<br/>iye, ngokunjalo nebantwini bephasi.<br/>Akakho noyedwa ongaphaya isandla sakhe,<br/>namkha athi kuye: “Wenzani na?”


text:
Nangicaculukako idumo lobukhosi bami, iye, isithunzi nobuphaziphazi bami kwabuyela kimi: Lokha abeluleki neenkhulu zami nabangifunako, ngabuyiselwa ebukhosini bami, phezu kwalokho kwangezelelwa ubukhulu obukhulu kimi.


text:
Nje-ke mina Nebukadinetsari, ngiyadumisa ngiphakamisa begodu ngithobela iKosi yezulwini. Imisebenzayo iliqiniso neendlela zayo zilungile. Mbala, iyakwazi ukubathobisa labo abakhamba ngokuzigqaja.


text:
Ikosi uBhelitjhatsari yenza umgidi omkhulu weenkhulu eziyikulungwana beyasela iwayini phambi kweenkulungwanezo.


text:
Kuthe lokha uBhelitjhatsari nasele anandiphe iwayini, wayala bonyana kulethwe izitja zegolide nezesiliva ebezithunjwe nguyise uNebukadinetsari ethempelini leJerusalema. Zalethwa kobana ikosi, iinkhulu zayo, abomkayo nemingenayo bazokusela ngazo.


text:
Mbala, kwalethwa izitja zegolide nezesiliva ebezithunjwe ethempelini, iye, endlini kaZimu eJerusalema. Ikosi neenkhulu zayo, abomkayo nemingenayo basela ngazo.


text:
Masinyana khonapho kwabonakala imino yesandla somuntu, yatlola phezu kwepembe ebodeni lesigodlo sebukhosini hlanu kwelithi lesibani. Ikosi yabona ingcenye yesandleso ilokhu itlola njalo.


text:
Yarhuwelela kobana kubizwe ababhuli, izazi zamaKasidi nezanusi. Yakhuluma neenhlakaniphi zeBhabheli yathi: “Nanyana ngubani ongafunda umtlolo lo, angiphe nehlathululwawo uzakwembathiswa ezibubende, afakwe neketani yegolide entanyenakhe abe enziwe umbusi wesithathu embusweni.”


text:
Zatheleka zoke iinhlakaniphi zekosi, kodwana akhange zikwazi ukufunda umtlolo namkha zinikele ikosi ihlathululo.


text:
Kuthe bonyana indlovukazi izwe amezwi wekosi neenkhulu zayo, yeza ngemgidini yafese yathi: “Phila kosi siphile! Ungavumeli umkhumbulwakho ukuhlubayeze ngebanga lendaba le begodu ungabonakali uphaphathekile!


text:
Qala, embuswenakhwapha kunomuntu onommoya wabozimu abacwengileko. Emihleni kayihlo, umkhanyo, ukuzwisisa nobuhlakani, iye, ngitjho ukuhlakanipha okunjengokwabozimu bekufunyanwa kuye. Nje-ke, ingwenyama uNebukadinetsari uyihlo, wamenza bonyana engamele abosomlingo, ababhuli, izazi zamaKasidi nezanusi, iye, ngitjho uyihlo wena kosi!


text:
Ummoya odluleleko, ilwazi nokuzwisisa ekuhlathululeni amabhudango, ukwembula iimfihlakalo nokurarulula imiraro kwafunyanwa kuDanyela, umuntu ikosi eyamthiya bona nguBhelithetjhatsari. Yeke akubizwe uDanyela loyo; yena azokuhlathulula ibhudangwelo.”


text:
Nje-ke uDanyela walethwa phambi kwekosi. Ikosi yathi kuye: “Ingabe wena unguDanyela loyo ongomunye wabathunjwa bakwaJuda, ubaba ikosi eyabathatha kwaJuda na?


text:
Ngizwile ngawe bonyana ummoya wabozimu abacwengileko ukuwe nokobana umkhanyo, ukuzwisisa nobuhlakani obudluleleko bufunyenwe kuwe.


text:
Manje ndoda, iinhlakaniphi nababhuli balethiwe kimapha bonyana bazokufunda umtlolo bebangiphe nehlathululwawo; kodwana bahlulekile ukungipha ihlathululo yendaba le.


text:
Nje-ke ngizwile bonyana wena uhlathulula begodu urarulula imiraro. Nawungangifundela umtlolo lo bese ungihlathululela wona, uzakwembathiswa ezibubende, ufakwe neketani yegolide entanyeni bewubekwe ube mbusi wesithathu embusweni.”


text:
UDanyela waphendula aphambi kwekosi wathi: “Ikosi ayizilondele izipho zayo bese imivuzo iyinikele omunye. Nanyana kunjalo, ikosi ngizayifundela umtlolo bengiyiphe nehlathululo.


text:
Manje-ke kosi, uZimu ongoPhezulu wanikela uNebukadinetsari uyihlo ubukhosi, ubukhulu, idumo nephazimulo.


text:
Nje-ke ngebanga lobukhulu amnikela bona; boke abantu, amalimi nezizwe bezithuthumela zesaba phambi kwakhe. Nanyana ngubani athanda ukumbulala bekambulala, kuthi loyo athanda bona aphile, amlise aphile; aphakamise athanda ukumphakamisa, ehlise athanda ukumehlisa.


text:
Kodwana kwathi lokha ihliziywakhe nayithoma ukuphakama nommoyakhe sele uqinile ngokuzikhukhumeza, wehliswa esihlalweni sakhe sobukhosi nedumo lakhe lasuswa kuye.


text:
Waqotjhwa emphakathini, umkhumbulwakhe waba njengowesilwana nendawakhe yokuhlala yaba hlangana nabodumbana bommango. Wadla utjani njengekomo, umzimbakhe waba manzi ngombethe womkayi, ukufikela lapha alemuka khona bonyana uZimu ongoPhezulu unamandla phezu kwemibuso yababhubhako begodu ubeka phezu kwayo nanyana ngubani amthandako.


text:
Kunalokho uziphakamisile kuMbusi wezulwini: Izitja zethempeli lakhe zilethwe phambi kwakho, kwathi wena neenkhulu zakho, abomkakho nemingenakho nasela iwayini ngazo. Godu wena kosi ubuye wadumisa abozinyana besiliva nebegolide, bekoporo, besimbi, besigodo nebelitje; iye, labo abangaboniko, abangezwako nabanganalwazi. Kodwana uZimu ophethe ukuphila kwakho kanye neendlela zakho zoke, akhange umhloniphe.


text:
Nje-ke uBhelitjhatsari wakhupha umyalo, uDanyela wembathiswa ezibubende, kwafakwa iketani yegolide entanyenakhe bekwakhutjhwa nesimemezelo ngaye kobana kufuze abekwe abe mbusi wesithathu embusweni.


text:
UDariyasi umMede ogade asele aneminyaka engaba matjhumi asithandathu nambili ubudala, wathatha umbuso.


text:
Kwaba kuhle kuDariyasi ukubeka embusweni ikhulu namatjhumi amabili lababusi abangaphasi kwakhe kobana babuse umbuso woke.


text:
Ngaphezu kwabo wabeka abomengameli abathathu, omunye wabo kunguDanyela. Ababusi abangaphasi kwekosi bekufuze babike kibomengameli ukuze ikosi ingalobi litho.


text:
UDanyela wavelela ngaphezu kwabo boke abomengameli nababusi abangaphasi kwekosi ngombana bekanommoya odluleleko. Nje-ke ikosi yahlosa ukumbeka phezu kombuso woke.


text:
Lokho kwabangela abomengameli nababusi bona bafune isibambelelo sokumangalela uDanyela mayelana neendaba zombuso. Kodwana akhange bafunyane isibambelelo sokumumangalela namkha sesenzo sobukhohlakali ngombana bekathembekile begodu akhange kufunyanwe ubutjhapha namkha isici kuye.


text:
Ngalokho amadoda la, athi: “Asikazokufunyana nalinye ibanga lokumangalela uDanyela lo, ngaphandle kokobana silifunyane ngento ephathelene nomthetho kaZimakhe.”


text:
Nje-ke abomengamelabo nababusi abangaphasi kwekosabo bavumelana ngokuza ekosini, bafese bathi kiyo: “Siphilele kosi uDariyasi, phila!


text:
Boke abomengameli bombuso, iinkhulu, ababusi abangaphasi kwekosi, abeluleki nabaphathi bavumelana bonyana ikosi kufuze yakhe isimiso bese iqinisa isimemezelo sokobana nanyana ngubani owenza isibawo kinanyana ngiwuphi uzimu ngaphandle kwakho, kufanele aphoselwe ngemgodini wamabhubezi.


text:
Manje-ke kosi, khupha isimemezelo bese utlikitla encwadini ukuze lokho kungatjhugululwa, kube njengomthetho wamaMede namaPherisi ongeze usatjhugululwa.”


text:
Kuthe lokha uDanyela nalemuka bonyana incwadi itlikitliwe, wenza njengesiqhelo: Wangena ngendlinakhe waya elawini elingehla, elinefesidere elivulekela nca ngeJerusalema. Waguqa kathathu ngelanga wathandaza athokoza uZimakhe.


text:
Nje-ke aya ekosini afese akhuluma nayo mayelana nesimemezelo athi: “Hawu kosi! Kanti akhange ukhuphe isimemezelo esitlikitliweko sokobana kungabikhona umuntu owenza isibawo kinanyana ngimuphi uzimu namkha umuntu emalangeni amatjhumi amathathu la ngaphandle kwakho wena kosi kwaphela na? Angithi uthe onjalo uzakuphoselwa ngemgodini wamabhubezi?” Ikosi yaphendula yathi: “Iye awa, kunjalo, isimemezelo sisajamile siqinile njengomthetho wamaMede namaPherisi ongeze usatjhugululwa.”


text:
Bona baphendula ikosi bathi: “Arha-ke, nakunguDanyela ongomunye wabathunjwa bakwaJuda, akakuthatheli ehloko wena kosi begodu akanandaba nesimemezelo ositlikitlileko. Kunalokho uthandaza kathathu ngelanga.”


text:
Kuthe lokha ikosi nayizwa amezwi lawo, yawurubajeka khulu. Yahlosa bonyana isindise uDanyela; iye, kwabe kwahlwa ilokhu ikinakinana nomkhumbulo wokumhlenga.


text:
Kusesenjalo amadoda lawo atheleka ekosini afese athi kiyo: “Yazi-ke kosi bona kumthetho wamaMede namaPherisi wobanyana akunasimemezelo namkha umyalo ikosi ewukhuphileko ongahle utjhugululwe mumuntu.”


text:
Nje-ke ikosi yakhupha umyalo, uDanyela walethwa, waphoselwa ngemgodini wamabhubezi. Ikosi yathi kuye: “Kwanga uZimakho omlotjha mlibe, angakusindisa.”


text:
Kwalethwa ilitje labekwa emlonyeni womgodi. Ikosi yaligiba ngesigibo sayo nangesigibo sabaphathi bayo ukuze kungatjhugululwa litho mayelana noDanyela.


text:
Nje-ke ikosi yazikhambela yabuyela esigodlweni, yahlala ubusuku boke ingadli litho. Akhange kulethwe ngitjho nento engayithabisa phambi kwayo nobuthongo akhange ibuthi hluthu.


text:
Kuthe nasele itjhidele emgodini lapha uDanyela agade akhona, yarhuwelela ngelizwi lokutlhuwa yathi kuDanyela: “Danyela, nceku kaZimu ophilako! Ingabe uZimakho omlotjha mlibe ukusindisile emabhubezini na?”


text:
UZimami uthumele ingilozakhe yavala imilomo yamabhubezi. Nje-ke akhange angilimaze ngombana ngifunyenwe ngimsulwa phambi kwakhe begodu naphambi kwakho kosi, akunalitho elimbi engilenzileko.”


text:
Ngalokho ikosi yathaba kwamambala beyayala bonyana uDanyela akhutjhwe ngemgodini. Nje-ke uDanyela wakhutjhwa ngemgodini. Kwafunyanwa bonyana akakathinteki ndawo ngombana bekamethembile uZimakhe.


text:
Ikosi yakhupha umyalo wokobana amadoda ebekamangalele uDanyela lawo alethwe, aphoselwe ngemgodini wamabhubezi, wona, abantwabawo nabafazi bawo. Kwathi bangakafiki ngitjho nemanzinzweni womgodi, amabhubezi abaphamula, abapupura namathambo.


text:
Nje-ke ikosi uDariyasi yatlolela boke abantu, izizwe namalimi akhona ephasini loke yathi: “Akwande ukuthula!


text:
Ngikhupha isimemezelo sokobana boke abantu bembuswenami kufuze bathuthumele bebasabe phambi kwakaZimu kaDanyela.<br/>“Ngambala unguZimu ophilako,<br/>iye, uphila isiphelani.<br/>Umbuswakhe angekhe wabhujiswa<br/>nobukhosi bakhe angeze baphela.


text:
Uyaphephisa bekasindise,<br/>wenza iimbonakaliso nemikarisomraro<br/>ezulwini nephasini.<br/>Nguye osindise uDanyela<br/>emandleni wamabhubezi.”


text:
Ngomnyaka wokuthoma wokubusa kwakaBhelitjhatsari ikosi yeBhabheli, kwafika engqondweni kaDanyela ibhudango nombono alele emkghadinakhe. Nje-ke watlola ibhudangwelo phasi, wakhuluma iinhloko zalo kwaphela.


text:
Nje-ke uDanyela wathi: “Qala ngabona embonwenami ebusuku imimoya emine yezulwini iphehla ilwandle elikhulu.


text:
Sokuthoma besifana nebhubezi kodwana sineempiko zekhozi. Kwathi ngisaqalile njalo, iimpiko zaso zahluthwa, sasikinyiswa ehlabathini sajanyiswa ngeenyawo ezimbili njengomuntu besaphiwa ingqondo yomuntu.


text:
Qala-ke, esinye isibandana sesibili, besinjengebhere. Sona saphakamisa iinyawo siphethe iimbambo ezintathu hlangana namazinywaso. Kwathiwa kiso, ‘Sikima, udle inyama enengi!’


text:
“Emva kwalokho ngathi ngiyaqala, ngabona esinye isibandana esinjengengwe, sineempiko ezine zenyoni emhlanaso. Isibandanesi besineenhloko ezine begodu saphiwa ukubusa.


text:
“Emva kwalapho, qala ngabona ngombono ebusuku isibandana sesine esethusako, sitjhibile begodu sinamandla khulu. Besineengevula zamazinyo wesimbi, sirhiribidele ngokuphohloza bese kuthi okuseleko sikufihlize ngeenyawo. Sona-ke besehlukile kunaleza zokuthoma begodu besineempondo ezilitjhumi.


text:
Ngithe ngisadlumbana ngeempondwezo, qala kwamila phakathi kwazo elinye godu iphondo elincani, lajamiselela zokuthoma ezintathu. Ephondwenapho bekunamehlo anjengowomuntu kanye nomlonyana okhuluma ukuzazi.


text:
“Ngathi ngisaqalile njalo,<br/>“kwabekwa iinhlalo zobukhosi;<br/>kwathi oMdala weminyaka<br/>wahlala esihlalweni sakhe.<br/>Izambatho zakhe bezimhlophe njengeliqhwa<br/>neenhluthu zakhe zinjengoboya obucwebileko.<br/>Isihlalo sakhe sirubha amalangabi,<br/>amavili waso amlilo ovuthako.


text:
Kwehla amalangabi<br/>avela phambi kwakhe;<br/>bekaphahlwe ziinkulungwana ngeenkulungwana,<br/>iye, amatjhumitjhumi weenkulungwana<br/>bekajame phambi kwakhe.<br/>Abagwebi bahlala ebandla,<br/>kwavulwa iincwadi.


text:
“Ngaragela phambili ngaqala ngebanga letjhada lamezwi wokuzikhakhazisa kwephonjwanelo. Ngisaqalile njalo, isibandaneso sabulawa: Umzimbaso wabhujiswa bewaphoselwa emlilweni.


text:
“Emibonweni yebusuku leyo ngabona:<br/>“Qala, emafini wezulu<br/>kwehla ofana nendodana yomuntu;<br/>waya koMdala weminyaka<br/>wafese wethulwa phambi kwakhe.


text:
Waphiwa ukubusa,<br/>iphazimulo nombuso,<br/>ukuze boke abantu,<br/>amalimi nezizwe zimlotjhe.<br/>Umbuswakhe ngewanini nanini<br/>begodu angeze wadlula<br/>nobukhosi bakhe bubukhosi<br/>obungeze babhujiswa.


text:
Ngaya komunye wabagade bajame lapho, ngambuza bona eqinisweni izintwezi zitjho ukuthini. Nje-ke wangitjela, wangazisa ihlathululo yalokho ezikutjhoko, wathi,


text:
Kodwana abacwengileko bongoPhezulu, bazakwamukeliswa umbuso bebawuthathe isiphelani kube nini nanini.’


text:
“Nje-ke ngathanda ukwazisisa kuhle mayelana nesibandana sesine ebegade sehlukile kunezinye; sethusa kokwethusa, sinamazinyo wesimbi neenzipho zekoporo; iye, leso ebesirhiribidele ngokuphohloza bese kuthi okuseleko sikufihlize ngeenyawo.


text:
Godu ngabuza nangeempondo ezilitjhumi ehloko yaso nangalelo elamilako kwase kuthi ezinye iimpondo ezintathu zasuswa phambi kwalo, okutjho iphondo ebelinamehlo nomlomo okhuluma ukuzazi begodu livelele kunezinye.


text:
bekwaba kulapha kufika khona oMdala weminyaka, wamela abacwengileko bongoPhezulu, bekwafika isikhathi lapha abacwengileko bamukela khona umbuso.


text:
“Nje-ke yena wangiphendula wathi,<br/>“ ‘Isibandana sesine sitjho bona kuzakuba nombuso wesine;<br/>wona uzakwehluka kuneminye imibuso<br/>begodu uzakurhiribidela loke iphasi,<br/>ugadange phezu kwalo bewuliqobaqobe iinquqwana.


text:
Nakuziimpondo ezilitjhumi zona,<br/>zitjho bona embusweni lowo,<br/>kuzakuvela amakhosi alitjhumi.<br/>Nje-ke enye izakuvela emva kwawo,<br/>yona izakwehluka kunamanye wokuthoma<br/>begodu izakumadlha phasi amakhosi amathathu.


text:
Izakukhuluma amezwi ajamelene nongoPhezulu,<br/>ikhathaze abacwengileko bongoPhezulu<br/>begodu izakucabanga ukutjhugulula iinkhathi nomthetho,<br/>babe sesandleni sayo isikhathi,<br/>iinkhathi ezimbili nesiquntu.


text:
Kodwana abagwebi bazakuhlala ebandla bagwebe:<br/>Umbuswayo uzakususwa uthathwe,<br/>uqothulwe bewubhujiswe bekube sekupheleni.


text:
Nje-ke umbuso nobukhosi,<br/>ubukhulu bemibuso engaphasi kwezulu<br/>buzakunikelwa abantu abacwengileko bongoPhezulu.<br/>Umbuswabo uzakuba ngowesiphelani,<br/>yoke imibuso izabalotjha beyibathobele.’


text:
“Nakhu-ke ukuphela kwendaba. Nakungimi mina Danyela, imicabangwami beyingethuse khulu nobuso bami buphaphathekile. Kodwana ngalonda indaba leyo ehliziywenami.”


text:
Ngomnyaka wesithathu wokubusa kwekosi uBhelitjhatsari, mina Danyela ngabona umbono emva kwalowo ebengiwubone ekuthomeni.


text:
Embonweni lowo ngazibona ngiseTjhutjhani, ihlokodorobho esesifundeni se-Elamu. Nje-ke embonwenapho bengizibona ngiseqadi komsele i-Ulayi.


text:
Ngaphakamisa amehlo, qala nanto iqama lijame magegana nomsele. Belineempondo ezimbili ebeziphakamile kodwana elinye lilide kunelinye. Elide lelo bekungilo elimile muva.


text:
Ngabona iqama lelo lijokolela ngetjingalanga, ngetlhagwini nangesewula. Bekunganasibandana ebesingajama phambi kwalo begodu kungekho ekugade kungasinda emandlenalo. Belizenzela umathanda begodu linamandla.


text:
Kuthe ngisacabanga njalo, qala kwavela ipongo ngetjingalanga ivundla iphasi loke, ngaphandle kokuthinta phasi. Beyinephondo eliveleleko hlangana namehlwayo.


text:
Yona yeza eqameni ebelineempondo ezimbili engalibona lijame magegana nomsele, yalithelekela ngokubila kweengazi.


text:
Ngayibona ukuza kwayo eqamenelo kobana ifutheke khulu, yaliqhula beyephula iimpondo ezimbilezo. Iqamelo belinganamandla wokujama phambi kwayo. Yeke ipongo leyo yalithela phasi yaligadanga. Gade angekho ongasindisa iqamelo emandleni wepongo leyo.


text:
Nje-ke ipongo leyo yaba namandla khulu. Kuthe lokha nayizizwa amandla, iphondo layo elikhulwelo lephuka. Esikhundleni salo kwamila iimpondo ezine eziveleleko ziqale emimoyeni emine yezulwini.


text:
Eempondweni ezinezo kwamila iphonjwana elincani, lona-ke lakhula khulu latomulukela nca yangesewula, ngepumalanga nangendaweni ehle khulu.


text:
Lasoloko likhula belafika emkhambathini womkayi, laphosa phasi ezinye zeendalwa ezilapho, okutjho iinkwekwezi, lagadanga phezu kwazo.


text:
Ngitjho naphambi kwesiKhulu seendalwa zomkhambathi womkayi laziphakamisa ukuze kususwe umhlabelo wokutjhiswa wangemihla esiKhulwineso nendawaso ecwengileko yabhuruzwa.


text:
Ngebanga leemphambeko, umhlabelo wokutjhiswa wangemihla wajanyiselelwa ngemisebenzi eyonakeleko yokulotjha, nomthetho weqiniso walahlelwa phasi. Laphumelela kikho koke elikwenzako.


text:
Nje-ke ngezwa ocwengileko akhuluma, godu ngezwa nomunye ocwengileko asithi kimi: “Sizakuba ngangani isikhathi sombono omayelana nomhlabelo wangemihla neemphambeko ezibhubhisako na? Kuzabe kube nini indawo ecwengileko kanye nomsebenzi wokulotjha usilaphazwa na?”


text:
Wangiphendula wathi: “Kuzakuthatha ukuhlwa nokusa okuziinkulungwana ezimbili namakhulu amathathu bese indawo ecwengileko iyahlanjululwa.”


text:
Kuthe sengiwubonile umbono, mina Danyela ngafunisisa bona ngiwuzwisise. Nje-ke qala, phambi kwami kwajama omunye onesibumbeko somuntu.


text:
Ngezwa ilizwi lomuntu ngehla komsele i-Ulayi lirhuwelela lisithi: “Gabhariyela! Yenza bona umuntu loyo azwisise umbono!”


text:
Nje-ke watjhidela eduze nalapha ngijame khona. Sele afikile, ngethuka khulu bengawa ngobuso. Kodwana yena wathi kimi: “Ndodana yomuntu, zwisisa ngombana umbono ungowesikhathi semihla yokuphela.”


text:
Kwathi asakhuluma nami njalo, ngehlelwa mumoya ngilele ngobuso phasi. Kodwana wangithinta, wangisikimisa khonapho.


text:
Wathi: “Qala la, ngizokwazisa lokho okuzokubakhona emihleni yokuphela yesibetho ngombana lokho kusikhathi sokuphela esijanyisiweko.


text:
Mayelana nephondo elephukako kwathi endawenalo kwavela amanye amane, lokho kumibuso emine ezakubakhona ngokuvela esizweni sekosi leyo kodwana angekhe kwaba ngamandlayo.


text:
“Emihleni yokuphela yokubusa kwawo,<br/>lokha iimphambeko sele zifike ezingeni elipheleleko,<br/>kuzakusikima ikosi enobuso obutjhibileko<br/>nenamano wobuqili.


text:
Izakuba namandla amakhulu,<br/>kodwana ekungasiwo wayo.<br/>Izakubanga ihlekelele engazange kheyibonwe<br/>begodu izakuphumelela kikho koke ekwenzako.<br/>Izakubhubhisa abanamandla nesizwe nabacwengileko.


text:
Ngobuqili bayo izakwenza<br/>bonyana ukukhwabanisa kuvame.<br/>Engqondwenayo izazibona iyikulu<br/>begodu izakwenza abanengi<br/>bonakale bangakatjheji.<br/>Izakujamelana ngitjho nesiKhulu seenkhulu<br/>kodwana izakuphohlozwa<br/>ngaphandle kwesandla somuntu.


text:
“Umbono wobusuku nokusa otjelwe wona uliqiniso. Kodwana wena vala umbono ngokuwugiba ngombana ungowamalanga amanengi kusukela nje.”


text:
Mina Danyela, bengiqobekile begodu bengigula amalangana. Emva kwalapho ngavuka ngaragela phambili nomsebenzi wekosi. Bengisamangele ngombono kodwana akakho owakuyelelako lokho.


text:
Kwathi ngomnyaka wokuthoma wokubusa kwekosi uDariyasi umsa ka-Arhatjhiverotjhi osizukulwana samaMede, waba yikosi embusweni wamaKasidi;


text:
iye, ngomnyaka wokuthoma wokubusa kwakhe, mina Danyela, ngayelela eencwadini isibalo seminyaka yokubhujiswa kweJerusalema. Ukuya ngelizwi lakaSomnini kumphorofidi uJoromiya, kuzakuba minyaka ematjhumi alikhomba.


text:
Nje-ke ngaphendukela kuZimu uSomandla: Ngathandaza bengabawa ngokuzila ukudla, ukwembatha iinzilo nangokuzithela ngomlotha.


text:
Ngathandaza kuSomnini uZimami, ngavuma ngathi: “Awu Somandla, wena unguZimu omkhulu nowesabekako, ogcina isivumelwano nokwethembeka kilabo abakuthandako nabalonda imiyalwakho.


text:
Sonile, senza ubumbi besakhamba ngekohlakalo begodu sahlubuka; iye, sitjhidile emiyalwenakho nemithethwenakho.


text:
Akhange silalele iinceku zakho, abaphorofidi abakhulume ebizweni lakho emakhosinethu, eenkhulwini, kibobaba nebantwini boke enarheni.


text:
Kuwe Somandla kunokulunga, kodwana kithi kuneenhloni ebusweni njenganamhlanje; iye, thina bantu bakwaJuda nabahlali beJerusalema naku-Israyeli woke, okutjho labo abaseduze nabakude, kizo zoke iinarha obahlakazele kizo ngebanga lokungathembeki kwabo kuwe.


text:
Mbala Somnini, thina sineenhloni ebusweni, iye, amakhosethu, iinkhulu zethu nabobaba. Kwamambala, sonile kuwe.


text:
sangalalela ilizwi lakaSomnini uZimethu kobana sikhambe ngemithethwakhe ayibeka phambi kwethu ngesandla seenceku zakhe abaphorofidi.


text:
U-Israyeli woke uphambukile emthethwenakho waphendukela eqadi, wala ukulalela ilizwi lakho. Nje-ke, amanikelela nesifungo esitlolwe emthethweni kaMosi inceku kaZimu, kwehliselwe phezu kwethu ngebanga lokobana sonile kuwe.


text:
Wazalisa amezwi awakhulumako ngokujamelana nathi nababusi bethu abasibusako ngokusehlisela iinhlekelele ezesabekako. Mbala, ngaphasi komthunzi welanga azange khekwenzeke okunjengalokho okwenzakalele iJerusalema.


text:
Njengombana kutloliwe emthethweni kaMosi, zoke iinhlekelelezi zisehlele, nanyana kunjalo akhange sifune isisa sakaSomnini uZimethu ngokuphenduka ecaleni lethu kobana siyelele iqiniso lakho.


text:
Ngalokho uSomnini wabona mayelana nehlekelele wabe wayehlisela phezu kwethu. Mbala, uSomnini uZimethu ulungile kikho koke akwenzileko, khonapho thina akhange silalele ilizwi lakhe.


text:
“Manje-ke Somandla Zimethu, wena owakhupha abantu bakho enarheni yeGibhide ngesandla esinamandla, wazenzela ibizo njenganamhlanje, sonile kuwe senza okumbi.


text:
Nje-ke Somandla, ngokuya ngazo zoke izenzo zakho zokulunga, susa ilaka nobukhali bakho edorobheni lakho iJerusalema, intabakho ecwengileko. Ngebanga lezono zethu namacala wabobaba, iJerusalema nabantu bakho sebaphenduke isiphoqo hlangana nabo boke abasizombelezileko.


text:
Ngalokho-ke Zimethu, lalela umthandazo nesibawo sencekwakho. Ngebanga lebizo lakho, Somandla, khanyisa ubuso bakho phezu kwendawakho ecwengileko esele ilirubhi.


text:
Awu Zimami, beka indlebakho ulalele. Vula amehlwakho ubone iindawo zethu ezisele zoniwe kanye nedorobho elibizwa ngawe. Asenzi isibawesi kuwe ngebanga lokulunga kwethu, kodwana kungenca yesirhawu sakho esikhulu.


text:
Somandla, akhese ulalele hle! Somandla, colela hle! Awu Somandla, yelela wenze! Zimami ngebanga lebizo lakho ungariyadi ngombana idorobho nabantu bakho babizwa ngawe.”


text:
Ngathi ngisakhuluma ngithandaza, ngivuma izono zami nezabantu bekhethu u-Israyeli begodu ngethula iimbawo zami phambi kwakaSomnini uZimami ngebanga lentaba ecwengileko kaZimami;


text:
iye, ngisakhuluma njalo emthandazweni, indoda leyo uGabhariyeli ebegade ngiyibone embonweni ngaphambilini, yeza kimi ngeenkhathi zomnikelo ngamarhwaqela ngokuphapha okurhabekileko.


text:
Kwathi usathoma ukubawa, kwaphuma ilizwi. Nje-ke ngize kobana ngikulethele ilizwelo ngombana uthandwa khulu. Ngalokho yelela ilizwelo bewuzwisise umbono.


text:
“Iingcenye ezilikhomba zamatjhumi alikhomba weenkhathi zabekelwa abantu bekhenu nedorobho lakho elicwengileko, ukuqeda iimphambeko, okutjho ukuphelisa izono nokuthethelela icala, kobana ukulunga okungapheliko kuthome begodu kuzaliseke umbono namezwi womphorofidi kanye nokuzesa okucwenge khulu.


text:
Yazi bewuzwisise bonyana ekuphumeni kwelizwi lokuvuselela nokwakha iJerusalema kufikela lapha ozesiweko, okutjho umbusi azakufika khona, kuzakuba ziingcenye ezilikhomba zeenkhathi ezilikhomba. Iingcenye ezilikhomba zamatjhumi asithandathu nambili, idorobho elivuselelweko lizakujama libe neenrhodlo nemisele, kodwana kuzakuba ziinkhathi ezinzima.


text:
Emva kweengcenye ezilikhomba zamatjhumi asithandathu nambili zeenkhathi, ozesiweko uzakususwa, angabi nomelamako. Abantu bombusi omunye ozakufika bazakubhubhisa idorobho nendawo ecwengileko. Ukuphela kwakhe kuzakuza ngesikhukhula sehlekelele, iye, kuzakuba yipi bekube sekupheleni, okutjho ukubhujiswa okwahloswako.


text:
Engcenyeni yinye yeenkhathi ezilikhomba, umbusi loyo uzakwenza isivumelwano esiqinileko nabanengi. Kuthi ngesiquntu sesikhatheso enze bonyana kungasabakhona umhlabelo wetjhebiswano nomnikelo weenthoro. Uzakubeka isinyenyiso esibhubhisako ehlangothini le-aldari, kufikela lapha kupheleliswa khona iqunto, lithululelwe phezu kombhubhisi.”


text:
Kwathi ngomnyaka wesithathu wokubusa kwakaKoretjhi ikosi yePheresiya, uDanyela obekathiywe bonyana nguBhelithetjhatsari wembulelwa ilizwi. Ilizwelo beliliqiniso begodu likhuluma ngehlupheko ekulu. UDanyela walizwisisa begodu waba nelemuko lombono.


text:
Bengingazange khengidle litho elimnandi, inyama newayini azange kuthinte iimbhena zami. Azange ngizitjhatjhe bekwaba ziimveke ezintathu zoke swana.


text:
Ngaphakamisa amehlwami ngaqala, naso indoda yembethe ilineni, iinyonga zayo zithekeleze igolide le-Ufazi.


text:
Umzimbayo bewufana nebherili, ubuso bayo bebunjengokuphazima kombani. Amehlwayo bekanjengesihlothi esivuthako, imikhono neenyawo zayo ziphazima njengekoporo emanyako. Ukuzwakala kwamezwayo bekunjengokuhlokoma kwewoma.


text:
Kwaba ngimi kwaphela, mina Danyela owabona umbono ngombana amadoda agade anami akhange awubone. Nanyana kunjalo ehlelwa kukwesaba okukhulu athuthumela. Ngalokho abaleka kobana ayozifihla,


text:
mina ngasala ngingedwa, ngibona umbono omkhulu lowo. Amandlami besele aphelile nobuso bami buphaphatheke njengombala wesidumbu; iye, amandla angasekho kimi.


text:
“Nje-ke ngezwa ukuzwakala kwamezwayo. Kwathi lokha nangizwa ukuzwakala kwamezwi lawo, ngehlelwa mumoya ngilele ngobuso phasi.


text:
Qala, khonapho ngathintwa sisandla, sangiphaphamisa, ngaguqa ngibambelele ngezandla phasi, ngiqhaqhazela.


text:
Indoda leyo yathi kimi, ‘Danyela, muntu othandwa khulu, lalela amezwi engizowakhuluma kuwe begodu jama rwe ngombana ngithunywe kuwe.’ Kwathi isakhuluma lokho kimi, ngasikima ngiqhaqhazela.


text:
“Nje-ke yathi kimi, ‘Danyela, ungesabi ngombana kusukela elangeni lokuthoma owazimisela ngalo kobana uzwisise nokuzithoba kwakho phambi kwakaZimu, amezwakho alalelwe begodu ngize ngebanga lawo.


text:
Ingilozi yombuso wePheresiya yajamelana nami amalanga amatjhumi amabili nalinye. Kodwana uMikayeli ongomunye weengilozi ezikulu weza wazongisiza ngombana bengisele ngingedwa ekuqalaneni nombuso wemimoya yePheresiya.


text:
Nje-ke, ngize kobana uzwisise lokho okuzokwehlela abantu bekhenu emihleni yokuphela ngombana kusese nombono omunye omayelana nesikhathi esizako.’


text:
Qala-ke, omunye onejamo elifana nendodana yomuntu wathinta iimbhena zami, nje-ke ngathoma ukukhuluma, ngathi kojame phambi kwami, ‘Awu kosami, ngebanga lombono ngehlelwe lisizi namandla akasekho kimi.


text:
Alo, inceku yekosami ingakhuluma njani nekosayo na? Kimapha amandla aphelile ngihluleka ngitjho nokuphefumula.’


text:
wathi, ‘Danyela, muntu othandwa khulu, ungesabi. Yiba nokuthula, uqine ube nesibindi.’ Kuthe lokha nasakhuluma nami, ngaqina idolo bengathi, ‘Ikosami ayikhulume ngombana seyingiqinisile.’


text:
Wathi kimi, ‘Sewuyazi kwanjesi bonyana ngizeleni kuwe, kodwana kumele ngirhabe ngibuyele emuva ngiyokulwa nengilozi yePheresiya. Kuzakuthi lokha nangiphuma kobana ngiyokulwa, kuze ingilozi yeGirisi.


text:
Nokho-ke ngizokutjela lokho okutlolwe ngencwadini yeqiniso.<br/>“ ‘Akakho ongisekela ukujamelana nazo ngaphandle kwakaMikayeli, ingilozenu.’ ”


text:
“Godu omunye ofana nomuntu loyo wathi, Mina-ke ngamsekela bengamqinisa idolo uMikayeli ngomnyaka wokuthoma wokubusa kwakaDariyasi umMede.


text:
“Manje-ke ngizokutjela iqiniso. Qala, kusazakuvela amanye amakhosi amathathu wamaPherisi. Yesine izakuba ngenothe khulu ukuwadlula woke. Lokha nasele inamandla ngebanga lomnothwayo, izakuhlohlozela woke umuntu kobana ajamelane nombuso weGirisi.


text:
Kuzakuthi isavelele njalo, umbuswayo uhlakazwe bewuhlukaniswe ngokwamagumbi amane wephasi. Angekhe wadlulela eenzukulwaneni zayo namkha ukhambe ngokwendlela yombuso ewubusako. Iye, umbuswayo uzakuhluthwa kiyo unikelwe abanye, ingasi iinzukulwana zayo.


text:
“Nje-ke ikosi yangesewula izakuba namandla, kodwana omunye weenkhulu zayo uzayedlula ngamandla begodu uzakubusa umbuso omkhulu kunekosakhe leyo.


text:
Kuthi ngemva kweminyaka ethileko kube nesikhozi esenziwako. Indodakazi yekosi yangesewula izakulethwa ekosini yangetlhagwini kobana kuqiniswe isikhozeso. Kodwana indodakazi le angekhe ibe namandla wokulonda isikhundla sayo; godu ikosi leyo namandlayo angekhe yajama. Indodakazi leyo izakunikelwa ezandleni zombulali neempelesi zayo. Uyise nendodayo nabo bazakuhlongakala.<br/>“Emihleni leyo


text:
kuzakuvela ihlumela emirajini yekosazana leyo lijame esikhundleni sakayise. Ihlumelelo lizakurhwanta ngokujamelana nebutho lekosi yangetlhagwini; lizakungena ngitjho nangesiphephelweni sayo lilwe nabo belibahlule.


text:
Lizakuthwala ngitjho nabosingazimu babo neenthombembunjwa kanye nezitja zabo eziligugu zesiliva negolide, lizise eGibhide njengepango yepi. Lizakugadunga ikosi yangetlhagwini iminyaka ethileko.


text:
Nje-ke ikosi yangetlhagwini izakungena embusweni wekosi yangesewula, kodwana kuzakufanela bonyana ibuyele enarhenayo.


text:
Amadodanayo azazilungiselela ipi bekahlanganise amabutho amakhulu kwamambala. Enye yamadodana lawo ngambala izakudlondlobala irathe enarheni njengesikhukhula, iphehle ipi ukufikela ngitjho nesiphephelweni sekosi yangesewula.


text:
“Ikosi yangesewula izakufutheka, irhwante, ilwe nekosi yangetlhagwini nayo ezakubuthelela ibutho elikhulu, kodwana ibuthwelo lizakunikelwa esandleni sekosi yangesewula.


text:
Ikosi yangesewula le izaziphakamisa lokha amabutho wangetlhagwini nasele athunjiwe begodu izakuwisa amatjhumi weenkulungwana, kodwana angekhe ihlale inamandla


text:
ngombana ikosi yangetlhagwini izakuvusa godu ibutho elikhulu kunelokuthoma. Kuthi emva kweminyakana iphume nebuthokazi elikhulu elibonelelwe ngokwaneleko.


text:
“Eenkhathinezo-ke, abanengi bazakuvukela ikosi yangesewula. Hlangana nabantu bekhenu kuzakuvuka amahlongandlebe ukuze kuzaliseke umbono, kodwana angekhe aphumelela.


text:
Nje-ke ikosi yangetlhagwini izakuza izokwakha umbundu magegana nomthangala wedorobho beyilithumbe. Amabutho wesewula angekhe akwazi ukujama, ngitjho namajoni wekhethelo angekhe aba namandla wokulwa.


text:
Ikosi yangetlhagwini esahlelako leyo izazenzela umathanda ngombana akakho ozakujamelana nayo. Izazinzinzisa enarheni ehle khulu beyibe namandla wokubhubhisa.


text:
Izakulinga bona woke umbuso wangesewula ube ngakiyo ngokwenza isikhozi nekosi yakhona. Izakwendisela indodakazayo ekosini leyo ukuze indodakazi leyo ibhubhise umbuso lowo. Kodwana lokho angekhe kuphumelele ngombana indodakazi ingakhambisani namano kayise.


text:
Emva kwalokho ikosi yangetlhagwini izakujikela ngeenarheni ezingemikhawulweni yelwandle ithumbe ezinengi zazo. Kodwana induna yepi izayilisisa isenzo sayo sokweyisa. Ikosi yangetlhagwini leyo izokuhluleka ukuzibuyiselela emonakalweni owenziwe yinduna.


text:
Nje-ke emva kwalokhu ikosi yangetlhagwini izakuthi iyajika ibalekela eemphephelweni zenarhayo, iwe kube kuphela kwayo.


text:
“Esikhundleni sayo kuzakuvuka omunye ozokuthumela umthelisi esifundeni esihle sombuso. Kodwana emva kwamalanga ambalwa, uzakupheliswa nokho kungabi ngebanga lelaka namkha lepi.


text:
Esikhundleni sekosi yangetlhagwini kuzakuvela umuntu okghabhudlhako ongazange akhe aphiwe ubukhosi. Umuntu loyo uzakuza athathe umbuso ngobuqili, abantu bangakatjheji.


text:
Emva kokobana kwenziwe isikhozi naye, uzakuba nezenzo zekohliso abe namandla nanyana anesiqhema esincani nje.


text:
Kungakalindeleki uzakungena eengcenyeni ezinothileko zesifunda enze okungazange khekwenziwe ngomunye wabamanduleleko ngokwabela ipango nepahla ehlangulwe ebalandelini bakhe. Uzakwakha izungu ngokujamelana neemphephelo, kodwana kuzakuba ngokwesikhatjhana nje.


text:
Uzakuvusa amandlakhe nokuzimisela kwakhe ngokujamelana nekosi yangesewula ngebutho elikhulu. Ikosi yangesewula nayo izakurhwanta nebutho elikhulu nangamandla amakhulu kobana iyokulwa. Kodwana angekhe yaphumelela ngombana kuzabe kunezungu lokujamelana nayo


text:
elenziwe ngitjho nangilabo abadla nayo ukudla kwesigodlweni. Abantwaba bazayiqeda amandla nebutho layo lizakukhukhulwa. Abanengi abalimeleko bawe epini.


text:
Amakhosi amabili lawa azakuhlala ndawonye etafuleni kodwana khisibe afihlelene iinhloso ezimbi. Azakutjelana amala kodwana lokho kungaphumeleli ngombana isiphetho sizakufika ngesikhathi esijanyisiweko.


text:
Ikosi yangetlhagwini izakubuyela enarhenayo nomnotho omkhulu, kodwana ihliziywayo izasoloko ijamelene nabantu besivumelwano esicwengileko. Izakwenza koke okusehliziywenayo lokha nayibuyela enarhenayo.


text:
“Kuzakuthi ngesikhathi esijanyisiweko ibuyele ngesewula. Kodwana ngesikhathesi angeze kwafana nesikhathini sangaphambilini.


text:
Imithayamanzi yamaKiti izakujamelana nayo ukuze yethuseleke. Lokha nayibuyako izakunaka labo abahlubuke isivumelwano esicwengileko.


text:
Amabutho ewathumileko azakungena asilaphaze ithempeli elibuphephelo. Azakuphelisa umhlabelo wokutjhiswa wangemihla bese ajamise isinyenyiso esibhubhisako.


text:
Ngobuqili izakuyenga labo abajamelana nesivumelwano esicwengileko. Kodwana labo abamaziko uZimabo bazakuba namandla bathathe igadango.


text:
Abahlakaniphileko hlangana nabantu bazakuyelelisa abanengi, kodwana bazakukhutjhwa kwesikhatjhana ngebanga lesabula nomlilo, iye, ngebanga lokuthunjwa nokuphangwa.


text:
Abanye abahlakaniphileko bazakukhutjhwa ukuze bacwengiswe, bahlungwe bebahlanjululwe bekube kusesikhathini sokuphela ngombana kusesekhona isikhathi esijanyisiweko.


text:
“Ikosi leyo izazenzela umathanda, iziphakamise ngokuzidumisa ngaphezu kwabozinyana begodu nangoZimu ongaphezu kwabozinyana izakukhuluma izinto ekungazange khezizwakale. Izakuphumelela bekube kulapha kuphela khona isikhathi selaka ngombana lokho okuhlosiweko kuzakwenziwa.


text:
Angekhe ihloniphe abozinyana baboyisemkhulu bayo namkha loyo othandwa bomma. Kanti godu angeze ihloniphe nanyana ngimuphi uzinyana; kunalokho izaziphakamisa ngaphezu kwabo boke.


text:
Izakuhlonipha kwaphela uzinyana wobuphephelo okunguzinyana aboyisemkhulu abangazange bamazi. Loyo-ke izamhlonipha ngegolide nangesiliva, ngamatje aligugu nangezipho ezibizako.


text:
Izakusahlela iimphephelo ezinemithangala ngokusizwa nguzinyana otjhili. Labo abamazisako uzinyanayo izabaphathela phezulu: Izababeka babe babusi phezu kwabanengi beyibanikele amasimu njengomvuzwabo.


text:
“Esikhathini sokuphela ikosi yangesewula izayisahlela. Kodwana ikosi yangetlhagwini izayithelekela ngomfutho omkhulu, ngeenkarana zepi, ngeenjomani nangemithayamanzi eminengi. Izakungena eenarheni idlule njengesikhukhula.


text:
Izakungena nenarheni ehle khulu, kuthi abanengi bakhutjwe. Kodwana labo bazakusindiswa esandleni sayo: u-Edomu noMowabi kanye nengcenye ekulu yama-Amoni.


text:
Iye, ikosi leyo izakuba mbusi phezu komnotho wegolide nesiliva naphezu kwawo woke amagugu weGibhide. AmaLibhiya namaKutjhe azayilandela.


text:
Kodwana imibiko ebuya epumalanga netlhagwini izayethusa. Nje-ke izakurhwanta ngelaka elikhulu kobana iyokuqeda beyibhubhise abanengi.


text:
Izakuhloma amatendayo wobukhosi hlangana nelwandle nentaba ehle khulu necwengileko. Kodwana nanyana kunjalo izakufika esiphethweni sayo kungabi noyisizako.


text:
“Ngesikhatheso uMikayeli ingilozi ekulu, omvikeli wabantu bekhenu uzakusikima. Kuzakubakhona isikhathi sesizi elikhulu esingazange khesibe khona emlandweni wokuphila kwezizwe bekube sikhathi esibekiweko. Kodwana esikhathineso boke abantu bekhenu abafunyanwa batlolwe encwadini, bazakutjhaphululwa.


text:
Inengi lalabo abalele ethulini lehlabathi, lizakuvuka, abanye bavukele ekuphileni okungapheliko, abanye bavukele ehlazweni elisinyenyiso esingapheliko.


text:
Abahlakaniphileko bazakukhanya njengokudarha komkayi, kuthi labo abadosela abanye emthethweni wokulunga, bakhanye nini nanini njengeenkwekwezi.


text:
Kodwana wena Danyela londa amezwi la abe yifihlo, uvale incwadi ngokuyigiba bekube sikhathi sokuphela. Abanengi bazakwenza irhubhululo nelwazi lizakwanda.”


text:
Nje-ke mina Danyela, ngaqala, napo abanye ababili, omunye ajame ngaphetjheya esebeni lomlambo omunye ajame nganeno.


text:
Omunye wabo wabuza endodeni eyembethe zelineni, kwanjesi ebegade iphezu kwamanzi womlambo wathi: “Kuzokuthatha isikhathi esingangani ukufika kwesiphetho seemangaliswezi na?”


text:
Indoda eyembethe zelineni egade iphezu kwamanzi womlambo leyo yaphakamisela isidla nesincele sayo ezulwini; ngayizwa ifunga ngaloyo ophila isiphelani yathi: “Kuzakuba sikhathi, iinkhathi nesiqunto sesikhathi. Kuzakuthi lokha ukuqotjwa kwamandla wabantu abacwengileko nasele kuphelile, zoke izintwezi zizaliseke.”


text:
Yathi kimi: “Danyela, zikhambele mntabantu ngombana amezwi la kufuze ahlale ayifihlo abe avalwe ngokugitjwa bekube sikhathi sokuphela.


text:
Abanengi bazakuhlungwa, bahlanjululwe bebacwengiswe, kodwana abakhohlakeleko bazakuragela phambili nobukhohlakali. Akakho wabakhohlakeleko ozakuzwisisa, kodwana abahlakaniphileko bona bazakuzwisisa.


text:
Kusukela esikhathini sokususwa komhlabelo wokutjhiswa wangemihla nokujanyiswa kwesinyenyiso esibhubhisako kuzakuba yikulungwana namakhulu amabili namatjhumi alithoba wamalanga.


text:
Babusisiwe labo ababekezela bebafikelele ekupheleni kwamalanga ayikulungwana namakhulu amathathu namatjhumi amathathu nahlanu.


text:
Kodwana wena phila bekube sekugcineni; uzakuphumula bese uvukela isiphetho sakho ekupheleni kwamalanga.”


text:
Ilizwi lakaSomnini elafika kuHosiya umsa kaBheri, ngeenkhathi zokubusa kwaka-Uziya, uJotamu, u-Arhazi noHezekhiya amakhosi wakwaJuda nangeenkhathi zokubusa kwakaJerobhowamu umsa kaJowatjhi ikosi yakwa-Israyeli.


text:
Isingeniso samezwi akhulunywa nguSomnini ngoHosiya.<br/>USomnini wathi kuHosiya:<br/>“Khamba uyokuthatha umfazi oyingwadla<br/>nabantwana bokonakala<br/>ngombana inarha itjhiye mina Somnini yayokungwadla.”


text:
Waya-ke umphorofidi wafese wathatha uGomere, indodakazi kaDibilayimu; wazithwala wambelethela umntwana womsana.


text:
Yeke uSomnini wathi kuHosiya:<br/>“Mthiye bona nguJizriyela<br/>ngombana msinyana ngizakuhlunguphaza indlu kaJehu<br/>ngebanga lokuphalaka kweengazi eJizriyela,<br/>bengiphelise ubukhosi bendlu yakwa-Israyeli.


text:
UGomere wazithwala godu, wabeletha indodakazi. USomnini wathi kuHosiya:<br/>“Mthiye bona nguLo-Rurhama<br/>ngombana angeze ngisarhawukela indlu ka-Israyeli ngokuyithethelela.


text:
Nakuyindlu kaJuda ngizayirhawukela; ngiyisindise.<br/>Ngingayisindisi ngeenhlabano, ngepi<br/>nanyana ngeenjomani nabakhweli bazo,<br/>kodwana ngiyisindise ngokwami mina Somnini uZimayo.”


text:
USomnini wathi kuHosiya:<br/>“Mthiye bona nguLo-Ami<br/>ngombana anisese babantu bami,<br/>nami angisenasivumelwano nani.”


text:
Nokho isibalo sama-Israyeli<br/>sizakufana nehlabathi yelwandle engalinganisekiko nengabalekiko.<br/>Esikhundleni sokobana kuthiwe<br/>“Anisese babantu bami”,<br/>sele kuzakuthiwa<br/>“nibantwana bakaZimu ophilako”.


text:
Abantu bakwaJuda nebakwa-Israyeli bazakuhlanganiswa,<br/>bakhethe umrholi munye bebathumbe inarha.<br/>Ngambala lizaba likhulu ilanga leJizriyela.


text:
“Mangalelani unyoko, nimmangalele<br/>ngombana akasese mkami, nami angisese myenakhe!<br/>Ubangakameli ukuba namehlo amanengi nokuqoqoma.


text:
Nakungasinjalo bekumele ngimhlubulise<br/>abe bhunubhunu njengamhlana abelethwako.<br/>Bengizamenza abe njengerhalawumba,<br/>athunye njengebhudu,<br/>ngimbulalise ngokoma.


text:
Unina wathuwelela ngobungwadla,<br/>wabamitha ngehlazo.<br/>Nje-ke umfazi lo wathi:<br/>‘Ngizakulandela iinthandwa zami<br/>ezingipha ukudla kwami namanzami,<br/>zingembathise ngezoboya nelineni,<br/>zingiphe namagugwami’.


text:
Yeke ngaqeda ngokuthi:<br/>Ngizakubiyela isivande samesi ngomunga<br/>nangomthangala wamatje.<br/>Nangenza njalo amaqhingakhe azakufelela:


text:
Iinthandwa zakhe azilandelelako zingameyami,<br/>azifune angazifunyani.<br/>Khona-ke uzakuqaquluka athi:<br/>‘Awa-yeke, angibuyele kusobentwana<br/>ngombana bekangiphethe kuhle.’


text:
Khonapho umfazi lo akhange avume<br/>bonyana ngimi omondla ngamabele,<br/>ngewayini nangamafutha we-oliva.<br/>Bengamtotosa ngemali enengi nangegolide<br/>(abalisebenzisa ukubumba isithombe sakaBhali).


text:
Nje-ke, ngiseqhingeni lokobana ikoroyi newayini<br/>abaseze ayifunyana kimi nakuvunwako le,<br/>ngimdime kwanjesi.<br/>Nezambatho zoboya nezelineni ebengimupha zonezi,<br/>ngizamemuka akhambe bhunubhunu.”


text:
Ngizakuphelisa koke ukuzithabisa kwakhe:<br/>kweminyaka, kweenyanga nekwamalanga.<br/>Iye, ngiphelise yoke iminyanyakhe.


text:
Ngizakutjhabalalisa isidiribe namakhiwanakhe<br/>athe ngawo:<br/>‘Yikokhelo iinthandwa zami ezingikhokhela ngayo.’<br/>Ngenze isimakhe ifukufuku<br/>bese idliwa ziimbandana zommango.


text:
Ngizamhlawulisela amalanga<br/>agade atjhisela ngawo aboBhali itjhwalo:<br/>Amalanga azimomonda ngawo ngobuphaziphazi,<br/>walandelana neenthandwa zakhe.<br/>Kodwana mina wangikhohlwa.”<br/>Kutjho uSomnini.


text:
Ukusuka lapho ngizambuyisela isidiribe sakhe,<br/>ngenze nomrhoba we-Akori isango lethemba.<br/>Lapho-ke uzangilalela njengalokha nasesemutjha,<br/>njengamhlana aphuma eGibhide.”


text:
“Mhlokho ngizakwenzela u-Israyeli isivumelwano<br/>neembandana zommango, neenyoni zezulu,<br/>neenrhurhubi zephasi.<br/>Ngizakwephula imisubela neensabula,<br/>neenhlabano zoke zepi enarheni,<br/>ukuze nibe nokuphumula nokuthula.


text:
“Ngizakuthatha ube mkami isikhathi soke.<br/>Ngikuthathe ube mkami ngikusize, ngikuvikele;<br/>ngithembeke bengikurhawukele<br/>kube sisipho sami kuwe.


text:
Ngizazitjalela yena enarheni.<br/>Ngirhawukele uLo-Rurhama,<br/>ngithi kuLo-Ami ‘Bantu bami’,<br/>bese bona bathi ‘Zimethu’.”


text:
USomnini wathi kimi: “Khamba godu, uthande umfazi ozwana nokonakala nonyariyako njengombana uSomnini athanda ama-Israyeli azwana namakhekhe anediribe nanyariya nabosingazimu.”


text:
Yeke ngamtjela ngathi: “Kufanele bona uhlale ngendlinami amalanga amanengi. Ungasangwadla bewulise nokuya emabhayini; nami angizukukweyama.”


text:
Lokhu kuzabalitshwayo bonyana ama-Israyeli kuzawathatha amalanga amanengi anganakosi, anganababusi, anganamihlabelo nanyana amatje akhethekileko, atlhoge nomlayezo wakaZimu.


text:
Ngemuva kwalokho, ama-Israyeli azokubuya afune uSomnini uZimawo noDavida ikosawo. Azakubuyela kuSomnini ngokuzithoba okukhulu; abuyele ebuhleni azabuphiwa nguSomnini emihleni yokuphela.


text:
Lalelani ilizwi lakaSomnini nina ma-Israyeli<br/>ngombana uSomnini unesililo ngezakhamuzi zenarha le:<br/>“Ngebanga lokobana akusenakwethembeka, neqiniso,<br/>nelwazi ngoZimu enarheni,


text:
sekwande ukunikelelana, amanga nokubulala,<br/>ukweba nobungwadla.<br/>Baphalaza iingazi phezu kweengazi.


text:
Ngebanga lalokhu inarha iyomelela.<br/>Zoke izakhamuzi ziyadana,<br/>neembandana zommango neenyoni zezulu;<br/>ngitjho neenhlambi zitjhelwa mamanzi.”


text:
“Iye, umuntu akukafaneli bonyana<br/>asasuke amangalele omunye ngokumsola,<br/>kodwana isigungu sakho wena mphristi,<br/>sijamelene nami.


text:
Wena mphristi, uzokuwa namhlanjesi<br/>nabaphorofidi bakho bazokuwa nawe<br/>ebusuku banamhlanje,<br/>nonyoko ngizombhubhisa.


text:
Abantu bami bayabhubha ngokutlhoga ilwazi.<br/>Ngebanga lokobana wale ilwazi,<br/>nami ngiyakulandula awusimphristami;<br/>ngebanga lokobana unina umthetho kaZimu,<br/>nami ngizokunina abantwabakho.”


text:
“Ngokwanda kwabaphristi,<br/>kunjalo nokwanda kokona kwabo kimi.<br/>Ngizakuphendula ukuhlonitjhwa kwabo<br/>kube kurhubutjhwa.


text:
Kuzose kufane,<br/>okwenzeka ebantwini kuzakwenzeka nebaphristini.<br/>Ngizokuhlunguphaza abaphristi<br/>ngebanga leendlela zabo.<br/>Ngibabethe ngentongabo:


text:
Badlile, kodwana asoze basutha;<br/>bangwadlile, kodwana asoze bande.<br/>ngebanga lokobana abaphristi batjhiye uSomnini,


text:
Ngebangelo-ke abantu bami<br/>sese babuza indlela esithombeni esibaziweko,<br/>amadondolwabo abakhombe indlela.<br/>Ngebanga lokobana ummoya wobungwadla<br/>uphambukise abaphristi,<br/>nangebanga lokutjhiya uZimabo ngobungwadla,<br/>ngikho


text:
benza umhlabelo esiqongolweni seentaba,<br/>batjhise itjhwalo emibundwini<br/>ngaphasi kwemithi emikhulu,<br/>lapha kunomthunzi omnandi khona.<br/>Ngebanga lezenzo zabezo,<br/>amadodakazenu azinikelele ngobungwadla<br/>nabomalukazana benu bayahlobonga.


text:
Angizokuhlunguphaza amadodakazenu<br/>lokha nazinikelela ngobungwadla<br/>nabomalukazana benu nabahlobongako<br/>ngombana abapristaba bandinda neengwadla<br/>bebenze nemihlabelo neentjhatjha zethempeli.<br/>Abantu abangayeleliko bazakubhubha


text:
kanye neengwadla.<br/>Nina, ma-Israyeli, nawe Juda<br/>ningaziboni umlandu.<br/>Ningayi eGiligali,<br/>ningenyukeli eBhethe-Aveni.<br/>Ningafungi nihle nithi:<br/>‘Sifunga uSomnini ophilako’.”


text:
Ngambala, ama-Israyeli anekani kadumbana.<br/>Alo-ke, uSomnini angawelusa<br/>njani njengezimvu nazidla emrhuleni?


text:
“Lalelani lapha nina baphristi!<br/>Yelelani nina baphathi bakwa-Israyeli!<br/>Ulalele wena Sigodlo!<br/>Isigwebo ngesenu:<br/>Nibe sisifu eMitsipha,<br/>Naba sigolanede eThabhori:


text:
Ngazi koke ngo-Efrayimu;<br/>u-Israyeli akakafihleki phambi kwami.<br/>Ngebanga lokobana wena Efrayimu,<br/>sewuphendukele ebungwadleni,<br/>u-Israyeli wonakele.”<br/>Kutjho uSomnini.


text:
Izenzo zabo azibavumeli ukubuyela kuZimabo.<br/>Abamazi uSomnini<br/>ngebanga lommoya wobungwadla ophakathi kwabo.


text:
Ukuzikhukhumeza kuka-Israyeli kujamelene naye.<br/>Ama-Israyeli ngitjho no-Efrayimu bararejwa zizono zabo;<br/>uJuda unyandanye nabo:


text:
Lokha nabatlhetlha nezimvu nomhlambi wabo<br/>bathi bafuna uSomnini, abazomfunyana<br/>ngombana uSomnini uzihlukanisile nabo.


text:
Abathembeki phambi kwakaSomnini,<br/>babeletha amavezandlebe.<br/>Nje-ke, uSomnini uzobatjhabalalisa ngenyanga eyodwa nje;<br/>kuzabe kungasenalitho emasiminabo.


text:
Vuthelani ipalapala eGibiya!<br/>Nivuthele iporompita eRama!<br/>Hlabani umkhosi eBhethe-Aveni!<br/>UBhenjamini useenthendeni zakho Efrayimu.


text:
Nje-ke uzokutjhabalaliswa ngelanga lokubuyiswa.<br/>Ngikhuluma into ekhona<br/>hlangana neenkoro zakwa-Israyeli.


text:
USomnini uthi:<br/>“Ababusi bakwaJuda batjhidisa iinkhonkhwani.<br/>Ngizabadlhuwelela ngobukhali bami<br/>njengeenrhurhula zamanzi.


text:
Lokha u-Efrayimu nakezwa ukugula kwakhe,<br/>noJuda nakabona inceba lakhe,<br/>yeke u-Efrayimu waphendukela e-Asiriya,<br/>wabawa isizo ekosini ekulu.<br/>Kodwana abe ayinamandla wokunelapha,<br/>nokunipholisa emancebenenu.


text:
Ngambala mina nginjengengwenyama ku-Efrayimu,<br/>nginjengengwenyama enamandla endlini kaJuda.<br/>Mina ngiyarathurathula bengikhambe;<br/>ngidudula kutlhogeke nomenyeli.


text:
Yeke ngizakubuyela endawenami<br/>ngilinde bebavume umlandwabo.<br/>Bazakufuna ubuso bami;<br/>esizini labo bazangifuna bebangifunisise.”


text:
Abantu bathi:<br/>“Nambani sibuyele kuSomnini,<br/>Nanyana asirathulile nje,<br/>kodwana uzosipholisa;<br/>nanyana asikhubazile nje,<br/>kodwana uzakubopha amancebethu.


text:
Ngemva kwamalanga amabili uzasivuselela,<br/>elangeni lesithathu asibuyisele esigeni,<br/>bonyana siphile ebusweni bakhe.


text:
Asimaziseni uSomnini,<br/>asihlabeleni phambili ngokumazisa.<br/>Ngiqinisile ngithi uzaziveza kithi<br/>njengelanga naliphumako;<br/>eze kithi njengezulu lebusika,<br/>nanjengezulu lesilimela elithambisa iphasi.”


text:
Kodwana uSomnini uthi:<br/>“Ngizokwenzani ngawe Efrayimu?<br/>Ngenzeni ngawe Juda?<br/>Ngombana ukwethembeka kwenu kunjengekungu yamasa,<br/>kuthintitheka njengombethe wamasa.


text:
Ngikho nginirhayile ngamezwi wabaphorofidi,<br/>nganibulala ngamezwi womlomami.<br/>Isigwebo sami seza phezu kwenu<br/>njengokuhlaba kwelanga


text:
ngombana ngilulukela ukwethembeka,<br/>ingasi umhlabelo;<br/>nokwazi ngoZimu kuneminikelo yokutjhiswa.”


text:
USomnini uthi:<br/>“Abantwaba bephule isivumelwano njengebe-Adamu,<br/>azange bathembeke kimi lapho.


text:
Njengewoma lemigulukudu lilalele umuntu,<br/>sinjalo nesigungu sabaphristi:<br/>Sibulala abantu endleleni eya eTjhekemu.<br/>Iye, senza nobugebengu obunyenyisako.


text:
Ngibone into embi endlini ka-Israyeli:<br/>U-Efrayimu uzinikelele ngobungwadla<br/>begodu u-Israyeli wonakele.


text:
Nawe-ke Juda, uzakugwetjwa njengamabele.”<br/>USomnini uthi:<br/>“Njalo lokha nangithi ngitjhugulula ubujamo<br/>babantu bami;


text:
iye, nangithi ngipholisa u-Israyeli,<br/>izono zaka-Efrayimu zivela emtarini,<br/>kwembuleke ikohlakalo yeSamariya:<br/>Bayakhohlisana, amasela ayagqekeza<br/>angene ebe;<br/>imigulukudu idlelezela eendledlaneni!


text:
Abe abacabangi bonyana yoke ikohlakalwabo<br/>ngiyayikhumbula;<br/>izenzo zabo ziyabalandela,<br/>azikafihleki kimi.


text:
Boke abathembeki.<br/>Banjenge-ondo yomlilo etjhisako,<br/>ongafuni umbhagi awukhwezelele,<br/>kusukela ekubhicweni kwehlama<br/>bekube sekukhukhumaleni kwayo.


text:
Ngelanga lomnyanya wekosi yaphambilini<br/>benza ababusi bayo badakwe liwayini,<br/>abeluleki badakwa bafa.


text:
Ngapha bakhothamela ikosi,<br/>ngapha iinhliziyo zitjhisa njenge-ondo<br/>ngamaqhinga wokujamelana nekosi.<br/>Ilunya labo linjengethuthu lomlilo ebusuku<br/>ekuseni libhebhedlhe njengelangabi lomlilo!


text:
Boke batjhisa njenge-ondo,<br/>baqothula ababusi babo.<br/>Woke amakhosabo ayawa.<br/>Akakho noyedwa ongibizako.”


text:
USomnini uthi:<br/>“U-Efrayimu uhlangana nezizwe<br/>ukiniywa ngapha nangapha.<br/>U-Efrayimu sese afana nehlama engakaphendulwa<br/>phezu komlilo.


text:
U-Efrayimu ukghakghathwe miqhamuka,<br/>kodwana yena akakuboni lokho.<br/>Sese akhunile,<br/>kodwana yena akakuboni lokho.


text:
“Ukuzikhukhumeza kwaka-Israyeli kujamelene naye.<br/>Akhange babuyele kuSomnini uZimabo<br/>nanyana bamfune phezu kwakho koke lokho.


text:
“U-Efrayimu sese anjengezuba,<br/>uyengeka lula, uthithibele:<br/>Balilela iGibhide,<br/>kodwana babalekela e-Asiriya!


text:
Kuzakuthi basabaleka njalo,<br/>ngiphose igolanedami phezu kwabo;<br/>ngizabadosela phasi njengeenyoni zomkayi;<br/>ngibabambe njengothiya iwoma lamazuba.


text:
“Bazazizwa ngombana bangihlanukile!<br/>Bazakurhayilwa ngombana balwa nami!<br/>Ngesingami bengikhanukela ukubahlenga,<br/>kodwana bayangirhwayela.


text:
Akhange balile kimi ngeenhliziyo zabo,<br/>kodwana barhahlawula isililo basemibhedenabo.<br/>Bazirhaya ngebanga lekoroyi newayini.


text:
Baphendukela elizeni,<br/>baba njengomsebe omtepetepe.<br/>Ababusi babo bazokubulawa ngesabula<br/>ngebanga lokwephula kwabo iimfungo zabo.<br/>Bazakuba yihlekisa nesiphoqo<br/>enarheni yeGibhide.”


text:
USomnini uthi:<br/>“Vuthelani ipalapala!<br/>Nanti idlanga lizulazula ngehla kwendlu kaSomnini<br/>ngombana abantu bephule isivumelwano sami,<br/>bavukela umyalwami.


text:
Bazibekela amakhosi ngingakatjho,<br/>bazikhethela ababusi ngaphandle kwemvumo yami.<br/>Bazenzela iinthombe<br/>ngesiliva nangegolide labo,<br/>kube kubhujiswa kwalo!


text:
Ithole lakho, Samariya, liyangikghabhudlha!<br/>Ubukhali bami buyavutha phezu kwabantwaba.<br/>Kuzabe kube nini soloko babhalelwa<br/>kuphila msulwa


text:
nayibe bangu-Israyeli?<br/>Itholeli libunjwe sithakgha,<br/>senguzimu nje.<br/>Yeke lizokwephulwa libe ziinquqwana<br/>ithole leSamariyelo.


text:
“Otjala ummoya,<br/>uvuna isiwuruwuru.<br/>Ihlanga nalinganasiqwambe<br/>angeze laba nokudla.<br/>Nabe belingaba nokudla,<br/>imiqhamuka beyizakurhiribidela.


text:
ngombana ababusi bakhona<br/>bafuna isizo e-Asiriya.<br/>Kodwana u-Efrayimu ufana nodumbana<br/>ozulazula emmangweni afuna abangani.


text:
Nanyana angafunyana abangani<br/>hlangana nezizwe,<br/>akazokuba nobuyo<br/>ngombana ngizobabuthelela ndawonye.<br/>Masinyana bazakubhesiswa mthwalo<br/>wekosi ekulu.


text:
“Lokha u-Efrayimu nakakha ama-aldari<br/>amanengi weminikelo yesono,<br/>aphenduka ama-aldari wokona.


text:
Benza imihlabelo eyanelisa izisu zabo,<br/>bazidlela inyama nje.<br/>USomnini akayamukeli imihlabelo enjalo.<br/>Nje-ke uSomnini uzobalalamela ngokukhohlakala kwabo,<br/>bese ubahlunguphaza ngebanga lezono zabo:<br/>Bazakubuyela eGibhide.


text:
U-Israyeli ukhohlwe uMdalakhe,<br/>wazakhela iingodlo.<br/>UJuda ubiyele amadorobho amanengi.<br/>Kodwana uSomnini uzokuthumela<br/>umlilo emadorobhenabo<br/>bese urhayila iingodlo zabo.


text:
Ungathabi wena Israyeli!<br/>Ungajekezeli njengezizwe ezinye<br/>ngombana azange uthembeke kuZimakho:<br/>Wakhamba unghatulela aboBhali,<br/>uthabela abakupha khona eselelweni<br/>esinye nesinye.


text:
Abantwaba abazukuhlala enarheni kaSomnini;<br/>U-Efrayimu uzakubuyela eGibhide<br/>nanyana adle ukudla okuzilwako e-Asiriya.


text:
Abantwaba abazokuletha amaqatheko kuSomnini<br/>nemihlabelo yabo abazoyiletha kuye.<br/>Koke ukudla kwabo kuzakuba ngokuzilwako<br/>njengokudla okudliwa esililweni.<br/>Lokho kuzakuba kukudla okusuthisa bona;<br/>akuzukulethwa endlini kaSomnini.


text:
Abazakuphunyurha ekurhayilweni,<br/>iGibhide izababutha,<br/>bangcwatjwe eMemfisi.<br/>Umnothwabo wesiliva uzakuvalwa likhula,<br/>ngeendlini kumile umtjhatjhana.


text:
Amalanga wokuhlunguphazwa afikile;<br/>amalanga wokulungisa afikile!<br/>U-Israyeli uzazizwela.<br/>Nithi: “Umphorofidi udlhayele,<br/>umuntu kaZimu uyarhapha!”<br/>Vele unjalo, wenziwa zizonokazi zenu<br/>ezinengezi,<br/>nobutha benu obesabekako!


text:
Ukuya ngentando kaZimu wesivumelwano<br/>umphorofidi ulilihlo phezu kwaka-Efrayimu,<br/>kodwana ubekelwe izifu ngandlela zoke<br/>nendlini kaSomnini kunobutha;


text:
benzele umphorofidi umlindi ozikileko.<br/>Njengemalangeni weGibeya<br/>uSomnini uzobalalamela ngokukhohlakala kwabo<br/>bese ubahlunguphaza ngebanga lezono zabo.


text:
USomnini uthi:<br/>“Ngathabela ukufunyana u-Israyeli<br/>njengomuntu ofunyana amadiribe erhalawumbeni.<br/>Mhla ngithoma ukubona aboyihlomkhulu<br/>ngaba njengomuntu othabela ukufunyana<br/>uporwana wokuthoma wefeyi emthini.<br/>Kodwana bona baya kuBhali wePeyori<br/>bafese bazinameka entweni edanisako leyo;<br/>banyenyeka njengentwabo abayithandako leyo.


text:
Idumo laka-Efrayimu linyelele,<br/>lemuke njengenyoni;<br/>kungabikhona ukubeletha, ukuzithwala nokubamba.


text:
Iye, nabantwana ababakhulisako<br/>ngizobamuka bona kungasali ngitjho noyedwa.<br/>Bazazizwa mhlana ngibafulathelako.


text:
“U-Efrayimu ngimbone anjengomuthi wesundu<br/>otjalwe endaweni ehle.<br/>Kodwana u-Efrayimu uzokukhuphela<br/>abantwabakhe umbulali.”


text:
Somnini, baphe lokho<br/>ofuna ukubapha khona:<br/>Ubaphe isibeletho esirhululako,<br/>ubaphe amabele anganamkghado.


text:
USomnini uthi:<br/>“Boke ubukhohlakali babo<br/>bathoma eGiligali.<br/>Lapho-ke ngabalandula ngebanga lezenzo zabo.<br/>Ngizobaqotjha endlinami, angisazobathanda.<br/>Boke ababusi babo bamaphikakani.


text:
“U-Efrayimu umanyiwe,<br/>ipandakhe ibunile;<br/>akazukuhloma isithelo.<br/>Nanyana abeletha,<br/>ngizosibulala isizukulwana sakhe esithandekako.”


text:
UZimu wesivumelwano uzobafulathela<br/>ngombana akhange bamlalele.<br/>Bazoba bozulani hlangana nezizwe.


text:
U-Israyeli ube sidiribe esimrarela;<br/>isithelo sakhe sanda.<br/>Isithelo sakhe nasilokhu sanda,<br/>wakha ama-aldari amanengi.<br/>Inarhakhe nayilokhu iphumelela,<br/>wakghabisa amatjakhe akhethekileko.


text:
Bavuma imilandwabo ngeenhliziyo ezinobuqili,<br/>kodwana uSomnini uzakubhidla ama-aldarabo,<br/>abe ahlakaze namatjabo akhethekileko.


text:
Yeke bathi:<br/>“Thina abesinakosi nasinje<br/>ngombana sibhalelwe kuhlonipha uZimethu.<br/>Njekhona ikosi leyo,<br/>beyizasenzelani nje?”


text:
Bakhuluma umonyani, bafunga amanga<br/>lokha nabenza iimvumelwano.<br/>Kodwana ukulunga kuzakuqubuka<br/>njengekhula elimila esimini elinyiweko.


text:
Abantu beSamariya bagugunwa<br/>yindaba yethole leBhethe-Aveni.<br/>Abalotjhi balo bayalililela,<br/>nabaphristi ababalotjhi balo bayabubula --<br/>babubula ngomnothwalo<br/>ngombana lisiwe ekuthunjweni.


text:
Lizokuthathwa lisiwe e-Asiriya<br/>libe sibiko sekosi ekulu yakhona.<br/>U-Efrayimu uzakurhubutjhwa;<br/>u-Israyeli abe neenhloni nabosingazimu bakhe<br/>beengodo.


text:
Iindunduma zobukhohlakali, okusisono saka-Israyeli,<br/>zizakubhidlizwa.<br/>Kuzakumila ameva nabosotokolo<br/>bathi talala phezu kwama-aldarabo.<br/>Yeke bazokuthi eentabeni:<br/>“Sigubuzesani!”<br/>bese bathi emibundwini: “Sigirikelani!”


text:
Kusukela emihleni yeGibeya,<br/>u-Israyeli soloko uyona;<br/>sese athuwelele.<br/>Kazi ipi ayizukuwafunyana amaphikakani weGibeya na?


text:
USomnini uthi:<br/>“Ngiqede ngokuthi, ngizabahlunguphaza,<br/>ngenze izizwe zibahlanganyele,<br/>zibabophe ngebanga lezonokazi zabo ezinengi.


text:
“U-Efrayimu lithodlana elibanduliweko<br/>nelithanda ukubhula amabele.<br/>Yeke ngaqeda ngokuthi angibeke ijogi<br/>phezu kwentanyanakhe ehle le.<br/>Ngizakubophela u-Efrayimu,<br/>uJuda alime,<br/>bese uJakopo uphadlha amagade.


text:
Bengithi, ‘Zitjaleleni ukulunga,<br/>khona nizakuvuna isithelo sokwethembeka;<br/>bese nizikghemela ihlabathi engakalinywa<br/>ngombana kusikhathi sokufuna uSomnini,<br/>abe afike anise ukulunga phezu kwenu.’


text:
Kodwana nirhatjhe ubukhohlakali,<br/>navuna ubumbi;<br/>nje-ke nigome isithelo sekohliso.<br/>Ngombana fenathembela emaqhingenenu<br/>nemabuthwenenu amanengi,


text:
umdumo wepi uzokusahlela isizwe senu<br/>kubhidlike woke amarholwenu.<br/>Kuzakuba njengamhlana uSalamani abhidliza<br/>iBhethe-Aribele:<br/>ngelanga lepi mhlana abomma<br/>nabantwababo baphihlizelwa ehlabathini.


text:
USalimani uzanenza soneso eBhethele,<br/>ngebanga lobukhohlakali benu obukhulu.<br/>Ngokusa kwamhlokho,<br/>ikosi yakwa-Israyeli izabe seyabhujiswa nya.”


text:
USomnini uthi:<br/>“Lokha u-Israyeli asesemntwana ngamthanda,<br/>godu indodanami ngayibiza ngayenyula eGibhide.


text:
Kodwana lokha aboBhali nabababizako<br/>bangifulathela,<br/>benzela aboBhali imihlabelo,<br/>batjhisela neenthombe ezibaziweko itjhwalo.


text:
Ngimi owafundisa u-Efrayimu ukutataya,<br/>ngambamba ngomkhono.<br/>Kodwana akhange bathande ukwazi<br/>bona ngimi owabahlengako.


text:
Ngababophela ngomutja womusa nethando.<br/>Ngasusa ijogi eentanyeni zabo<br/>begodu ngehlela kibo<br/>bona ngibondle.


text:
Bengingafuni bonyana babuyele enarheni yeGibhide,<br/>nokuthi i-Asiriya ibuse phezu kwabo.<br/>Kodwana bala ukuphenduka.


text:
Ngebangelo-ke zizokubenya emadorobhenabo,<br/>iinqabo zamasangwabo zipheliswe<br/>namaqhingabo atjhabalaliswe.


text:
Abantu bami bazakuhlonywa esigodweni<br/>ngombana bangifulathele.<br/>Abanye bazakuthwala ijogi lobukhoboka --<br/>ijogi elingasoze lasuswa.


text:
“Ngizokuliselela njani, wena Efrayimu?<br/>Ngikulahleleni, wena Israyeli?<br/>Ngizokuphatha njani njenge-Adima?<br/>Ngikwenze njani ufane neTseboyimu?<br/>Ihliziywami ingiphendukele,<br/>isirhawu sami siyavutha.


text:
Angisazokuragela phambili nobukhali bami<br/>obesabekako<br/>no-Efrayimu angisoze ngisambhubhisa<br/>ngombana nginguZimu mina,<br/>angifani nomuntu.<br/>NgingoCwengileko phakathi kwenu.<br/>Angizokuza ngobukhali.”


text:
Bazakulandela uSomnini;<br/>abhodle njengengwenyama.<br/>Iye, lokha nabhodlako abantwabakhe bazakuza,<br/>bathuthumela bavela etjingalanga.


text:
Bazakuza bathuthumela njengeenyoni<br/>zivela eGibhide,<br/>nanjengamazuba avela enarheni ye-Asiriya.<br/>“Ngizabahlalisa eendlini zabo.”<br/>Kutjho uSomnini.


text:
USomnini uthi:<br/>“U-Efrayimu ungiphara ngamanga koke nje;<br/>indlu ka-Israyeli ingininda ngekohliso.<br/>UJuda akanaqiniso phambi koZimu,<br/>iye, ngitjho nakoCwengileko ongothembekileko.


text:
“U-Efrayimu uzondla ngommoya,<br/>udlhemadlhema ngemva kommoya wepumalanga<br/>imini yoke.<br/>Ngamangakazakhe amanengi uzibangela ukubhujiswa:<br/>Wenza isikhozi ne-Asiriya,<br/>khibe ngapha ukhungana neGibhide<br/>ngamafutha we-oliva.”


text:
USomnini umangalela uJuda;<br/>uzokuhlunguphaza uJakopo ukuya ngeendlela zakhe,<br/>ambethe ngeentonga zakhe.


text:
Wabinda ingilozi bewayihlula.<br/>Walila, warabhela uSomnini.<br/>Nje-ke iinzukulwana zakhe zithi:<br/>“EBhethele uSomnini uzosihlangabeza,<br/>abuyelele iinthembiso zakhe nakithi


text:
Awa Israyeli,<br/>kuzakufanela bonyana ubuyele kuZimakho:<br/>Thembeka ubulunge imiyalwakhe;<br/>uthembele kuZimakho ngeenkhathi zoke.


text:
Kodwana u-Efrayimu uzibetha isifuba uthi:<br/>“Nginjinge tle;<br/>umnotho lo, ngizifunyanele wona mina.<br/>Ngomnothwami ongaka lo,<br/>abe akunamuntu ongafunyana isiphosiso<br/>esingako inga sisono.”


text:
Nje-ke uSomnini uthi:<br/>“NginguSomnini uZimakho kusukela emihleni<br/>yeGibhide;<br/>kodwana ngizakukwenza ubuyele ematendeni godu<br/>njengerhalawumbeni.


text:
BakwaGiliyadi nabo gade banjingile,<br/>kodwana babhujiswa!<br/>Abantu benza imihlabelo yeenkunzi eGiligali,<br/>nokho akhange kusize litho:<br/>ama-aldarabo aba njengesiqotjana samatje<br/>magegana nesimu.


text:
UJakopo wabalekela enarheni ye-Aramu,<br/>u-Israyeli wasebenza nzima nazakuthatha umfazi;<br/>wamlobola ngokwelusa izimvu.


text:
USomnini wasebenzisa umphorofidi<br/>ukukhupha u-Israyeli eGibhide,<br/>iye, wabahlenga ngomphorofidi.


text:
U-Efrayimu uqhukuluze uSomnini okusilingako;<br/>iKosakhe-ke izamthwesa umlandu<br/>beyimhlawulise ngokuyirhubutjha kwakhe.


text:
Bekuthi lokha u-Efrayimu nakhulumako<br/>amadoda atatazele;<br/>gade ahlonitjhwa tle kwa-Israyeli.<br/>Wazenzela umlandu ngokulotjha uBhali, wafa.


text:
Khonapho abantu bathuwelela ngokona:<br/>Bazenzela iinthombe,<br/>abosingazimu ababazwe ngesiliva labo<br/>okumsebenzi nje owenziwe sithakgha!<br/>Ngeenthombezi bathi:<br/>“Abantu abenza umhlabelo<br/>bamele bancwange amathole la.”


text:
Yeke bazakufana nekungu yamasa,<br/>bafane nombethe wekuseni othintithekako;<br/>babe njengomkhwani ophephuka eselelweni,<br/>nanjengentuthu ephutjheza entunjeni.


text:
USomnini uthi:<br/>“NginguSomnini uZimakho kusukela<br/>emihleni yeGibhide.<br/>Akhange wazane nomunye uzimu ngaphandle kwami<br/>begodu azange kube nomunye umsindisi<br/>ngaphandle kwami.


text:
Kwathi lokha nabafika emadlelweni,<br/>badla bebatatamala iziswanezi.<br/>Kuthe nasele zitatamele njalo, bazikhukhumeza;<br/>kungebangelo bangikhohlwa.


text:
Ngizabathelekela njengonomrhaso owemukwe abantwabakhe:<br/>Ngibatlhatlhamulule iimfutjanezi.<br/>Ngizabarhiribidela njengengwenyama;<br/>iimpisi zizabarathurathula.


text:
Nakufika iinhlabi zokubeletha,<br/>u-Efrayimu uba mntwana odlhayeleko:<br/>Nakufika isikhathi uyarhodobala,<br/>angaphumi esibelethweni!


text:
Ngimsindise emandleni wethuna na?<br/>Ngimhlenge ekufeni?<br/>Kufa ndina, aphi amanikelelakho?<br/>Thuna ndina, kuphi ukubhubhisa kwakho?<br/>Angeze ngamrhawukela.


text:
Nje-ke akazukuwadla amabele nabafowabo.”<br/>Ummoya wepumalanga ovela kuSomnini, uzakufika,<br/>uvuke erhalawumbeni;<br/>isiyalu saka-Efrayimu sizakuvaleka<br/>nomthombakhe wome kere.<br/>Ummoya lowo uzakuhlakaza woke amagugwakhe.


text:
ISamariya izazithwalela umlandwayo<br/>ngombana ihlubuke uZimayo.<br/>Abantu bazakubulawa ngesabula;<br/>abantwababo bazakuphihlizelwa ehlabathini,<br/>besifazana babo abasebantwini batlhatlhamululwe!


text:
Buyelani kuSomnini,<br/>nivume izono zenu nithi:<br/>“Somnini, silibalela zoke izono zethu,<br/>wamukele ukuvuma kwethu.<br/>Sithanda ukunikela ngeenthelo zomlomethu.


text:
I-Asiriya angeze yasisiza;<br/>asisazokuthembela eenjomaneni zepi;<br/>angeze besisatjho sithi ‘zimethu’<br/>entweni esiyenze ngezandla zethu<br/>ngombana kuwe wedwa nentandani<br/>ifunyana isirhawu.”


text:
“Ngizakupholisa ukuhlubuka kwabo,<br/>ngibathande ngomusa.<br/>Njengombana ukusilingeka kwami<br/>kungasekho kibo,


text:
ngizakufana nombethe ku-Israyeli;<br/>yena athuthumbe njengamakhwa.<br/>anabise imirabhakhe ekuzikeni,<br/>adzimelele njengeLibhanoni;


text:
amahlumelakhe azakukhula.<br/>Uzakuphazima njengomuthi we-oliva,<br/>onuka kamnandi njengehlathi leLibhanoni.


text:
Abantu ebebahlala emthunzinakhe<br/>bazakubuya godu batjale ikoroyi.<br/>Bazakutlhurha banabe njengesidiribe.<br/>Idumo laka-Israyeli libe njengewayini leLibhanoni.


text:
Efrayimu, uthi nginandabani nje<br/>neenthombe ezibaziweko?<br/>Ngimi owakuthobisako,<br/>kodwana ngizakutjheja.<br/>Ngifana nomuthi ohlala uhlaza,<br/>ukuphumelela kwakho kubuya kimi.”


text:
Ohlakaniphileko uzayihlatha ikulumo le,<br/>onengqondo uzakulemuka;<br/>ngombana iindlela zakaSomnini zinqophile.<br/>Abalungileko bakhamba kizo,<br/>kodwana abaphika ikani ziyabarareja.


text:
Yizwani lokhu nina baphathi,<br/>nilalele nina noke enakhe enarheni.<br/>Into enje, yakhe yenzeka eenkhathini zenu<br/>namkha eenkhathini zaboyihlo na?


text:
Nizoyibikela abantwabenu,<br/>nabantwabenu babikele abantwababo,<br/>nabantwababo babikele isizukulwani esilandelako.


text:
Lokho okwatjhiywa sikhonyani<br/>kwadliwa yikumbi;<br/>okwatjhiywa liwoma lentethe<br/>kwadliwa ngelinye iwoma lentethe.


text:
Phaphamani, nilile nina ndakwa ndina!<br/>Lilani nina nseli zewayini;<br/>lilani ngebanga lesitjhidela sewayini<br/>esihluthwe emilonyenenu.


text:
Isizwe esinamandla nesinganakubalwa<br/>sisahlele inarha yakwethu;<br/>sinamazinyo nemihlathi enjengeyeengwenyama.


text:
Sirhayile isidiribe sakwethu;<br/>sahlikiliza nemithi yakwethu yamakhiwani.<br/>Sebule amaqolo,<br/>sawaphuphura sawatjhwamadela;<br/>satjhiya iimpande zimhlophe twa.


text:
Umnikelo wamabele noweenselo<br/>awusalethwa endlini kaSomnini.<br/>Abaphristi, iinceku zakaSomnini, badanile.


text:
Ummango urhayiliwe;<br/>amasimu omile;<br/>amabele ahlikiliziwe;<br/>iwayini elitja litjhile<br/>namafutha we-oliva akasekho.


text:
Kakamalani nina balimi,<br/>nilile nina batjali besidiribe.<br/>Tlhuwelani ikoroyi nebhali<br/>ngombana isivuno samasimu sirhayiliwe.


text:
Isidiribe sibunile,<br/>nemithi yamakhiwani ithintithekile.<br/>Amarharinadi, amasundu nemithi yama-apula<br/>kanye nayo yoke imithi yemmangweni itjhwabile.<br/>Kwamambala, ithabo labantu linyelele.


text:
Baphristi, yembathani iinzilo, nirhahlawule;<br/>lilani nina enilotjha phambi kwe-aldari.<br/>Yizani nizokulila noke,<br/>nina enilotjha phambi koZimu wesivumelwano<br/>ngombana iminikelo yamabele neyeenselo<br/>ayisalethwa ethempelini lakaZimenu.


text:
Bekani ilanga lokuzila;<br/>memezelani umhlangano okhethekileko.<br/>Bizelani endlini kaSomnini uZimenu,<br/>abaphathi boke nezakhamuzi;<br/>nilile kuSomnini.


text:
Maye mhlokho!<br/>Ngambala ilanga lakaSomnini libandamele;<br/>liza ngokubhubhisa okukhulu kukaSomandla.


text:
Angithi ukudla kurhayiliwe phambi kwamehlwethu?<br/>Angithi ukuthokoza nethabo kuphelile ekumbeni kaZimethu?


text:
Iimbewu ziyakghora ngaphasi kwamagade.<br/>Amadladla amafuhlufuhlu,<br/>iinlulu zirhirikile<br/>ngombana amabele omile.


text:
Maye ukubongolela kweenkomo!<br/>Imihlambi ihlakazekile ngombana ayinamadlelo;<br/>ngitjho nemihlambi yezimvu isesonweni.


text:
Ngilila kuwe Somnini<br/>ngombana umlilo utjhise amadlelo emrhuleni,<br/>amalangabi arhabule yoke imithi yommango.


text:
Ngitjho neembandana zommango zilila kuwe Somnini<br/>ngombana imilambo yamanzi yomile.<br/>Umlilo utjhise amadlelo emrhuleni.


text:
USomnini uthi:<br/>“Vuthelani ipalapala eZiyoni;<br/>nihlabe umkhosi entatjaneni yami ecwengileko.”<br/>Akuthi zoke izakhamuzi zihlengezele<br/>ngombana ilanga lakaSomnini liyeza;<br/>iye, selitjhidele khulu.


text:
Lilanga elimnyama nelifipheleko,<br/>ilanga lamafu nesigayegaye.<br/>Njengokusa kugubuzesa iintaba,<br/>kuza ibutho elikhulu;<br/>elingazange khelibekhona elinjalo nekadeni,<br/>nelingasoze labakhona eenkhathini ezizako.


text:
Phambi kwalo kurhayila umlilo,<br/>ngemuva kwalo kurubha ilangabu.<br/>Phambi kwalo inarha injengesivande se-Edeni,<br/>ngemuva kwalo kube libhudu lerhalawumba.<br/>Akunalitho elisindako kilo.


text:
Lilakutja eenqongweni zeentaba,<br/>ngetjhada elinjengeleenkarana zepi.<br/>Linjengokuthuthumba komlilo obabula amawunguwungu;<br/>linjengepi nayijokola evadleni.


text:
Ibuthweli lisahlela njengeenkutani;<br/>bakhuphuka ngomthangala njengamajoni.<br/>Boke banqomba rwe,<br/>abaphambuki emnqophenabo.


text:
Abaliyani endleleni,<br/>omunye nomunye unqophe phambili.<br/>Nanyana baphoswa ngemikhonto ngapha nangapha,<br/>abaphambuki emnqophenabo.


text:
Batheleka emzini,<br/>bagijime emthangaleni,<br/>bakhwela ezindlini,<br/>bangene emafesiderini njengamasela.


text:
Phambi kwabo kudengezela iphasi,<br/>isibhakabhaka sihlengezele.<br/>Ilanga nenyanga kufiphale,<br/>iinkwekwezi zingasakhanyi.


text:
USomnini uzwakalisa ilizwi phezu kwebutho lakhe.<br/>Ngambala amabuthwakhe manengi khulu<br/>begodu baqinile abalalela imiyalwakhe.<br/>Iye, ilanga lakaSomnini likhulu,<br/>lesabeka kwamambala.<br/>Ngubani ongalijamela na?


text:
USomnini uthi:<br/>“Nanjesi buyelani kimi ngehliziywenu yoke,<br/>ngokuzila nokulila nokubibitheka.”


text:
Dabulani iinhliziyo zenu,<br/>ingasi izambatho zenu kwaphela.<br/>Buyelani kuZimu uSomnini,<br/>ngombana unomusa nesirhawu,<br/>uthathela kude ukusilingeka,<br/>uthembeka khulu,<br/>uyariyada ekurhayileni.


text:
Ngubani owaziko?<br/>Mhlamunye angajika atjhugulule umkhumbulo;<br/>anitjhiyele isibusiso:<br/>umnikelo wamabele nokuselwako kwakaSomnini uZimenu.


text:
Bizelani abantu ndawonye,<br/>nihlambulule ibandla,<br/>hlanganisani abaphathi ndawonye,<br/>nibuthelele abantwana,<br/>iye, ngitjho nabamunyako.<br/>Umkhwenyana akaphume ngelawini lakhe,<br/>nomlobokazi ngetendeni lakhe.


text:
Abaphristi abalotjha phambi kwakaSomnini,<br/>abalile hlangana namathuri wethempeli ne-aldari,<br/>bathi: “Hawu Somnini! Rhawukela abantu bakho.<br/>Ungavumi bona ilifa lakho lirhubutjhwe<br/>libe sisiga hlangana nezizwe.<br/>Kubayini abantu bebathi ezizweni:<br/>‘Njekhona uphi uZimabo loyo?’ ”


text:
USomnini waphendula wathi ebantwini bakhe:<br/>“Nginithumelela amabele,<br/>isitjhidela sewayini namafutha we-oliva<br/>bona kunisuthise.<br/>Angeze ngisavuma bona babe siphoqo ezizweni.


text:
Ngizakudedisela ibutho letlhagwini kude nani;<br/>ngilihlakazele enarheni eyomileko neligagadu.<br/>Ihlokwalo iqale ngepumalanga yelwandle,<br/>umsilalo uqale ngetjingalanga yelwandle.<br/>Kukhuphuke umnukwalo,<br/>kuvuke isivunda salo<br/>ngombana benze izinto ezesabekako.”


text:
Ningesabi nina mbandana zommango,<br/>ngombana amadlelo emrhuleni azokuba lihlaza;<br/>nemithi ithele iinthelo zayo;<br/>imithi yamakhiwani nesidiribe kuhlome kuphuke.


text:
Thabani nani bantu beZiyoni,<br/>nithokoze kuSomnini uZimenu<br/>ngombana uzanipha labo<br/>abazanifundisa indlela efaneleko;<br/>uzaninisela izulu, okutjho ikhukhulamungu nesewula njengaphambilini.


text:
Izelelo zizakuzala amabele<br/>neembekelelo ziphuphume ngesitjhidela sewayini<br/>namafutha we-oliva.


text:
USomnini uthi:<br/>“Ngizanibuyisela amabele<br/>adliwa sikhonyani, yikumbi, newoma leentethe,<br/>okulibutho lami elikhulu engalithumela phakathi kwenu.


text:
Nje-ke, nizakuba nenala nidle nanele;<br/>nizakudumisa ibizo lakaSomnini uZimenu,<br/>owanenzela imikarisomraro.<br/>Isizwe sami angeze sisaphoqeka.


text:
Nizakutjho bona ngiphakathi ko-Israyeli,<br/>nokuthi nginguSomnini uZimenu akakho omunye.<br/>Isizwe sami angeze sisaphoqeka.”


text:
“Kuzakuthi emuva kwalokho<br/>ngithululele uMoyami kibo boke abantu.<br/>Amadodanenu namadodakazenu azakuphorofida;<br/>abadala benu babhudange amabhudango;<br/>abatjha benu babone imibono.


text:
Lokhu kuzakwenzeka<br/>ngebanga lokuza kwelanga lakaSomnini elikhulu nelesabekako;<br/>ilanga lizakuphenduka libe nzima<br/>nenyezi ibe ziingazi.”


text:
Kuzakuthi boke ababiza ibizo lakaSomnini basindiswe,<br/>njengombana uSomnini atjho, asithi:<br/>“Phezu kwentaba yeZiyoni neJerusalema kuzakubakhona isindiso.”<br/>Nalabo uSomnini azababiza phakathi kwezizwe bazakusindiswa.


text:
USomnini uthi:<br/>“Iye, emalangeni lawo nesikhathineso,<br/>lokha nangitjhugulula ubujamo bakwaJuda neJerusalema,


text:
ngizakubutha izizwe zoke,<br/>ngizilethe emrhobeni kaJehotjhafathi.<br/>Lapho-ke ngizazimangalela ngebanga labantu bami,<br/>abalilifa lami, u-Israyeli<br/>ngombana zibasabalalise hlangana nezizwe,<br/>zabahlukanisa nenarhami.


text:
Zaphosa ifumbe ngabantu bami,<br/>zathenga ukulala neengwadla ngabesana;<br/>zathenga umrhamulo wewayini ngabentazana.


text:
“Alo-ke, wena Tirosi neTsidoni,<br/>nani noke mfunda zeFilista:<br/>Ningifunani na?<br/>Nifuna ukuzibuyiselela na?<br/>Nangabe nifuna ukuzibuyiselela<br/>ngizakurhaba, nginibethe ngeentonga zenu.


text:
Ngalokho yelelani la:<br/>Ngizobaphaphamisa eendaweni enibathengise kizwezo,<br/>nginibethe ngeentonga zenu.


text:
Ngizokuthengisa amadodana namadodakazenu<br/>ebantwini bakwaJuda;<br/>bona bawathengisele amaTjheba isizwe esikude.”<br/>Kutjho uSomnini.


text:
“Tjelani izizwe into le,<br/>nithi, ‘Zilungiseleleni ipi!<br/>Vusani iintsitsirimba!<br/>Amabutho woke akahlome asahlele!


text:
Kghadlhani amalembenu wokulima<br/>nenze iinsabula,<br/>nenze imikhwa yokuqopha isidiribe<br/>ibe mikhonto.<br/>Obogabogako akazitjho athi: Ngiyitsitsirimba!


text:
Nina zizwe,<br/>yizani msinyana noke,<br/>nibuthane mazombe emrhobeni kaJehotjhafathi.’ ”<br/>Somnini, kwanga ungehlisa amabuthwakho!


text:
USomnini uthi:<br/>“Izizwe azivuke,<br/>zehlele ngemrhobeni kaJehotjhafathi<br/>ngombana lapho ngizokuhlala,<br/>ngigwebe izizwe zoke mazombe.


text:
Fakani isegere<br/>ngombana isivuno sivuthiwe!<br/>Yizani nizokugaya abantwaba njengamabele.<br/>Ngibasuthi ngobukhohlakali babo,<br/>obuphuphuma njengotjwala emarhabheni!”


text:
Iinqubuthu ngeenqubuthu zisemrhobeni<br/>wokugwebela<br/>ngombana ilanga lakaSomnini litjhidele<br/>ngemrhobeni lowo.


text:
USomnini uzakubhodla aseZiyoni,<br/>athuthumbise ngombani aseJerusalema;<br/>izulu nephasi zizakuthuthumela.<br/>Nokho uSomnini uzakuba lirholo labantu bakhe,<br/>abe siphephelo sabantu bakwa-Israyeli.


text:
USomnini uthi:<br/>“Nizabe seniyazi-ke bona nginguSomnini, uZimenu,<br/>ohlala eZiyoni, entabenami ecwengileko.<br/>IJerusalema izakuba ngecwengileko;<br/>abatjhili angeze basalibeka kiyo.


text:
Mhlokho iintaba zizakuthonta<br/>isitjhidela sewayini,<br/>imibundu itleleze ibisi;<br/>yoke imilanjana yakwaJuda igeleze amanzi.<br/>Umthombo uzakuvinyilika endlini kaSomnini,<br/>usezele umrhoba weTjhithimu.


text:
IGibhide izakuba ligagadu,<br/>i-Edomu ibe libhudu lerhalawumba<br/>ngebanga lomguruguru owenziwe ebantwini<br/>bakwaJuda,<br/>enarheni abaphalaza kiyo iingazi ezinganamlandu.


text:
Kodwana inarha yakwaJuda<br/>izakuhlalwa nini nanini,<br/>iJerusalema ihlalwe ziinzukulwana ngeenzukulwana.


text:
Ngingahlala ngingabagwebi abaphalaze iingazi<br/>zakaJuda na?<br/>Awa, angeze bengithome.”<br/>USomnini uzakuhlala eZiyoni!


text:
La mamezwi waka-Amosi ogade angumelusi wezimvu eTekhowa. Wembulelwa iimphorofidezwi ngo-Israyeli eminyakeni emibili ngaphambi kokuhlengezela kwephasi, lokha u-Uziya asese yikosi yakwaJuda begodu noJerobhowamu umsa kaJowatjhi asese yikosi kwa-Israyeli.


text:
U-Amosi wathi:<br/>“USomnini ubhodla aseZiyoni;<br/>uzwakalisa ilizwi lakhe aseJerusalema.<br/>Amasiso wabelusi ayatjhwaba;<br/>kuthi isiqongolo seKarameli somelele.”


text:
Nakhu okwatjhiwo nguSomnini:<br/>“Angizolicolela iDamaseku<br/>ngombana yone kokona:<br/>Batshidlha iGiliyadi ngesileyi<br/>esinamazinyo wesimbi.


text:
Yeke ngizakuthumela umlilo<br/>ngaphakathi kwekumba kaRhazayeli,<br/>uqothule isigodlo sakaBheni-Hadadi.


text:
Ngizakwephula isiqabo seDamaseku;<br/>ngibhubhise ikosi yeBikhadi-Aveni<br/>ephethe intonga yobukhosi eBhethe-Edeni.<br/>Abantu beSiriya bazakusiwa ekuthunjweni eKiri.”


text:
Nakhu okwatjhiwo nguSomnini:<br/>“Angizolicolela iGaza<br/>ngombana yone kokona.<br/>Bathethe woke umuzi bawusa ekuthunjweni<br/>bebawuthengisela u-Edomu.


text:
Ngizakubhubhisa ikosi ye-Atjhidodi<br/>begodu nophethe intonga yobukhosi be-Atjhikheloni.<br/>Ngizakuphendukela abantu be-Ekroni,<br/>imisalela yamaFilisti izakubhubha.”<br/>Kutjho uSomnini uSomandla.


text:
Nakhu okwatjhiwo nguSomnini:<br/>“Angizolicolela iTirosi<br/>ngombana yone kokona:<br/>Bathumba bebathengisa woke umuzi ku-Edomu.<br/>Azange bayelele isivumelwano nabafowabo.


text:
Nakhu okwatjhiwo nguSomnini:<br/>“Angizoyicolela i-Edomu<br/>ngombana yone kokona:<br/>Bagijimisa umfowabo ngesabula,<br/>balahla isisa sabo;<br/>babilelwa ziingazi,<br/>baba nezondo engapheliko.


text:
Nakhu okwatjhiwo nguSomnini:<br/>“Angizoyicolela i-Amoni,<br/>ngombana yone kokona:<br/>Bakghakghamulula izisu<br/>zabesifazana beGiliyadi abasidisi<br/>ukuze bangezelele imikhawulwabo.


text:
Yeke ngizakuvuthisa umlilo<br/>ngaphakathi kwemithangala yeRabha,<br/>uqothule isigodlo sakhona.<br/>Umkhosi wepi uzakuzwakala njengesiwuruwuru;


text:
Nakhu okwatjhiwo nguSomnini:<br/>“Angizoyicolela iMowabi<br/>ngombana yone kokona:<br/>Batjhise amathambo wekosi yakwa-Edomu<br/>aba mlotha.


text:
Yeke ngizakuthumela umlilo eMowabi,<br/>uqothule isigodlo seKeriyothi.<br/>UMowabi uzakufela phakathi kwerawurawu<br/>enetjhada lepi nokulila kwepalapala.


text:
Ngizakutjhabalalisa umbusi wakhona<br/>bengibulale neenkhulu zakhona zoke zife naye.”<br/>Kutjho uSomnini.


text:
Nakhu okwatjhiwo nguSomnini:<br/>“Angizoyicolela iJuda<br/>ngombana yone kokona:<br/>Balahle umthetho kaSomnini<br/>begodu bangalalela imiyalwakhe.<br/>Badurhiswa bosingazimu,<br/>abosingazimu abalandelwa bokhokho babo.


text:
Nakhu okwatjhiwo nguSomnini:<br/>“Angizomcolela u-Israyeli<br/>ngombana wone kokona:<br/>Bathengisa omsulwa ngesiliva<br/>nodududu ngamapatlagwana amabili.


text:
Babhudabhuda iinhloko zabatlhagileko ebhudwini;<br/>bagandelela ababuthakathaka.<br/>Umuntu noyise balalana nomntazana munye<br/>basilaphaza ibizo lami elicwengileko.


text:
Bakhamba barabhalala eqadi kwe-aldari<br/>elinye nelinye<br/>ngezambatho zesibambiso sesikolodo.<br/>Bathatha iwayini abalemuke abantu,<br/>balirhamulele ngethempeleni lakaZimabo.


text:
“Mina ngawatjhabalalisa ama-Amori phambi kwabo,<br/>nanyana ayemade njengomsedari<br/>begodu aqine njenge-owuku.<br/>Ngawasiphula nesidindi sawo.


text:
“Mina nganikhupha eGibhide,<br/>benganihlahla iminyaka ematjhumi amane erhalawumbeni<br/>bona nginiphe inarha yama-Amori.


text:
Godu nganivusela nabaphorofidi<br/>phakathi kwamadodanenu<br/>benganivusela nabanaziri<br/>phakathi kwamasokanenu.<br/>Akusinjalo na, bantu bakwa-Israyeli?”<br/>Kutjho uSomnini.


text:
Umdumuzi ngomsebe uzakubhalelwa kujama,<br/>amajoni weenyawo angeze aphunyurha<br/>nokhwele injomani uzakubhalelwa kuzisindisa.


text:
Ngitjho netsitsirimba ekuthiwa sihlabani,<br/>mhlokho izakugijima ibhunubhunu.”<br/>Kutjho uSomnini.


text:
Yenilalele ilizwi nanti elikhulunywe nguSomnini ngokujamelana nani, nina bantu bakwa-Israyeli, ngokujamelana nomndeni woke awukhipha eGibhide:


text:
“Ngini kwaphela enganikhetha<br/>phakathi kwemindeni yoke yephaseli;<br/>yeke ngizanihlunguphaza<br/>ngebanga lazo zoke izono zenu.”


text:
Ingwenyama kheyibhodle emahlathini<br/>kungananyamazana na?<br/>Ingwenyamana iyalizwakalisa ilizwi layo<br/>emphandwinayo kunganalitho na?


text:
Nabonaphi inyoni ibanjwa sisifu<br/>singakathiywa na?<br/>Kghani isifu vane sithankghuluke<br/>kungananto esithankghululako na?


text:
Nakulila ipalapala edorobheni,<br/>abantu abathuthumeli na?<br/>Lokha idorobho nalivelelwa yihlekelele,<br/>vane kungasi nguSomnini olinikeleleko na?


text:
Ingwenyama ibhodlile-ke!<br/>Ngubani ozakuhlala akwakwalale?<br/>USomnini uSomandla ukhulumile!<br/>Ngubani-ke ozakuhlala angaphorofidi na?


text:
Memezelani esigodlweni se-Atjhidodi<br/>nesigodlweni seGibhide nithi:<br/>“Buthanani nihlangane eentabeni zeSamariya;<br/>nibone ukutjharagana okulapho<br/>nangendlela kunegandelelo ngakhona ebantwini.”


text:
USomnini wathi:<br/>“Abantwaba abakwazi ukwenza okulungileko,<br/>bazalisa iingodlo zabo ngepahla abayigongodileko<br/>nebayizuze ngenturhu.”


text:
Nje-ke, nakhu okwatjhiwo nguSomnini uSomandla:<br/>“Inaba lizakuzombeleza inarhenu,<br/>litsomule iinsika beligongode neengodlo zenu.”


text:
Nakhu okwatjhiwo nguSomnini:<br/>“Njengomelusi nakabutha imisalela yemvu,<br/>ekumilenze emibili namkha isiqunjwana sendlebe<br/>ekutjhiywe yingwenyama,<br/>kuzakuba njalo ngama-Israyeli ahlala eSamariya:<br/>Amasalela azakufunyanwa lapho kuzase sekube<br/>lihlangotjhana lombhede nenyawana lesitulo.”


text:
“Lalelani lapha,<br/>nifakaze ngokujamelana nekumba kaJakopo.”<br/>Kutjho uSomnini uSomandla, uZimu uMninimandlawoke.


text:
“Mhlana ngihlunguphaza u-Israyeli<br/>ngebanga lokona kwakhe,<br/>ngizokona ama-aldari weBhethe-Eli;<br/>iimpondo ze-aldari zizakwephulwa<br/>bezikhithikele ehlabathini.


text:
Ngizakubhuruza iinkumba zebusika nezehlobo;<br/>iinkumba ezikghatjiswe<br/>ngamazinyo wendlovu zizakugirizwa<br/>nabobhazabhaza beenkumba barhirizwe.”<br/>Kutjho uSomnini.


text:
Lalelani lapha nina bafazi beSamariya,<br/>ngokunonakazi inga niziinkomo zeBhatjhani,<br/>nina enigandelela abantu abakhwahlileko<br/>benitshidlhe nabadududu,<br/>nithi emadodenenu “Thelani sisele!”


text:
USomnini uSomandla uzifunge ngokwakhe wathi:<br/>“Ngiqinisile ngithi siyeza isikhathi senu lapha<br/>nizakutjathwa khona ngeenkghopholo<br/>nebamaswaphelo benu barhurhubiswe ngesikghopholahlambi.


text:
Omunye nomunye wenu<br/>uzakukhutjhwa ngentunja ebodeni,<br/>alahlelwe eHarimoni.”<br/>Kutjho uSomnini.


text:
“Bantu bakwa-Israyeli,<br/>khambani niye eBhethe-Eli nifike none,<br/>iyani eGiligali nithuwelele ngokona.<br/>Lethani iminikelwenu qobe kusekuseni,<br/>nokwetjhumi kwenu njalo eminyakeni emithathu.


text:
Nikelani ngesikwa esiwunyelweko<br/>kube mnikelo wokuthokoza.<br/>Memezelani iminikelweni yesihle, nizikhakhazise<br/>ngombana vele yinto eniyithabelako leyo ma-Israyeli.”<br/>Kutjho uSomnini.


text:
“Mina nganilethela indlala kiwo woke amadorobho;<br/>ngatswinya umuzi omunye nomunye ngesikwa.<br/>Kodwana azange niphendukele kimi.”<br/>Kutjho uSomnini.


text:
“Ngabuya godu ngabamba izulu<br/>iinyanga ezintathu ngaphambi kokuvuna.<br/>Ngathumela izulu emzini owodwa,<br/>kodwana ngalikhandela keminye.<br/>Isimu enye yaba nezulu,<br/>kodwana enye yalitlhoga beyoma kere.


text:
Kusukela emizini emibili kuya kemithathu<br/>abantu bayerayera batjhinga emzini owodwa,<br/>bafuna amanzi<br/>nabawatholako akhange abanele.<br/>Kodwana azange niphendukele kimi.”<br/>Kutjho uSomnini.


text:
“Ngarhadla iimvande neendiribe zenu<br/>ngobubori nangokukghora.<br/>Kwafika isikhonyani sarhayila imithenu<br/>yamakhiwani neye-oliva.<br/>Kodwana azange niphendukele kimi.”<br/>Kutjho uSomnini.


text:
“Ngathumela amatshwenyeko phakathi kwenu<br/>njengombana ngenza ebantwini beGibhide.<br/>Ngabulala amasokanenu ngesabula,<br/>iinjomani zenu zathunjwa.<br/>Ngazalisa iinkampa zenu ngesivunda seendumbu.<br/>Kodwana azange niphendukele kimi.”<br/>Kutjho uSomnini.


text:
“Ngabhubhisa inengi lenu<br/>njengombana ngabhubhisa iSodoma neGomora.<br/>Benifana nesikhuni esivuthako esirhwatjhwe emlilweni.<br/>Kodwana azange niphendukele kimi.”<br/>Kutjho uSomnini.


text:
“Nakhu engizakwenza khona, wena Israyeli.<br/>Ngiqinisile ngithi ngizakwenza into:<br/>Yeke zihlanganise noZimakho, wena Israyeli.”


text:
Ngambala ngowabumba iintaba,<br/>wadala imimoya,<br/>wembula imikhumbulwakhe ebantwini;<br/>uphendula itathakusa ayenze ubumnyama,<br/>agadange iinqongo zephasi --<br/>ibizo lakhe nguSomnini uZimu uMninimandlawoke.


text:
“Liwile itlawu elingu-Israyeli,<br/>angekhe belisavuka godu,<br/>lilahliwe enarheni yekhabo,<br/>abe akunamuntu noyedwa olibuthako.”


text:
Iye, nakhu okwatjhiwo nguSomnini uSomandla:<br/>“Idorobho lakwa-Israyeli<br/>elithumela amajoni ayikulungwana epini,<br/>kubuya ikhulu kwaphela;<br/>elithumela amajoni alikhulu,<br/>kubuya itjhumi kwaphela.”


text:
Musani ukuya eBhethe-Eli,<br/>ningayi eGiligali,<br/>ningayameli eBheritjheba.<br/>Ngiqinisile ngithi iGiligali izakuthunjwa,<br/>kuthi iBhethe-Eli yenziwe ilize lakolize.”


text:
Funani uSomnini ukuze niphile,<br/>nakungasi njalo uzakubhebhedlha<br/>phakathi kwekumba kaJosefa njengomlilo;<br/>uzakurubha eBhethe-Eli,<br/>uqothule kutlhogeke umuntu ongawucima.


text:
Yelelani nina<br/>eniphendula ukulunga nakwenza umhlonyani,<br/>nina enikghurumejela umthetho eqadi:


text:
Ongumenzi wekwekwezi yesiLimela<br/>nekwekwezi yesiRuthwana;<br/>ophendula ubumnyama bube yitathakusa,<br/>kuthi imini ibe busuku;<br/>ubiza amanzi welwandle<br/>awaphalazele ebusweni benarha.<br/>Ibizo lakhe nguSomnini.


text:
Kungebangelo nigandelela okhwahlileko<br/>benimkatelele bona aniphe amabele.<br/>Nakhe abobhazabhazakazi beenkumba zamatje nje,<br/>kodwana anizozihlala;<br/>nitjele iindiribe,<br/>kodwana anizolisela iwayini lakhonelo.


text:
Ngombana ngikwazi koke ukona kwenu okunengi<br/>nokuthi izono zenu zikulu kangangani.<br/>Nigandelele omsulwa ngokufunjathiswa,<br/>nemuke odududu ilungelo lakhe ekhotho.


text:
Eenkhathini ezinje umuntu ohlakaniphileko<br/>uvala phetjheya,<br/>ngombana lezi ziinkhathi ezimbi.”


text:
Funani ukulunga,<br/>nilise ubukhohlakali, nizakuphila!<br/>Yeke uSomnini uZimu uMninimandlawoke<br/>uzakuba nani,<br/>njengombana nani nisitjho.


text:
Zondani ubukhohlakali,<br/>nithande ukulunga,<br/>nithembeke emakhotho.<br/>Mhlamunye uSomnini uZimu uMninimandlawoke<br/>angaba nomusa kumisalela kaJosefa.


text:
Nakhu-ke okwatjhiwo uSomnini uSomandla, uZimu uMninimandlawoke uthi:<br/>“Kuzakurhahlawulwa ematatawini woke,<br/>kulilwe isimayemaye kizo zoke iindledlana.<br/>Abalimi bazakubizwa bona bazokulila<br/>nabafazi besililo kuthiwe barhahlawule.


text:
Kuzakurhahlawulwa eendiribeni zoke<br/>ngombanyana ngiyeza,<br/>ngizokudlula phakathi kwenu.”<br/>Kutjho uSomnini.


text:
Nizazizwa nina enihlulukela ilanga lakaSomnini!<br/>Nilihlulukelelani ilanga lakaSomnini na?<br/>Ngambala, kuzokuba lilanga elimnyama,<br/>kungabi nokukhanya.


text:
Kuzakuba ngathi mumuntu<br/>othe ubaleka ingwenyama<br/>wazithela phezu kwebhere;<br/>naphunyurha ebhereni wangena kwakhe,<br/>wabeka isandla ebodeni walunywa yinyoka.


text:
USomnini wathi:<br/>“Ngiyayizonda<br/>begodu ngiyayinyenya iminyanya yekolo yenu;<br/>imihlangano yenu ayinyamezeleleki.


text:
Nanyana ningangilethela imihlabelo yokutjhiswa<br/>neminikelo yamabele,<br/>angeze ngiyamukele;<br/>iminikelo yetjhebiswano yamanoni angizoyitjheja.


text:
“Ngakhe nganiyala bonyana ningilethele imihlabelo neminikelo eminyakeni ematjhumi amane eniyihlezi erhalawumbeni nina bantu bakwa-Israyeli na?


text:
Ngebangelo uSikuti ikosenu noKiyuni uzimenu wekwekwezi, okumifanekiso yabosingazimu benu enazenzela yona,


text:
nizoyithwala lokha nanginiqotjhela ekuthunjweni ngaphetjheya kweDamaseku.”<br/>Kutjho uSomnini; ibizo lakhe nguZimu uMninimandlawoke.


text:
Nizazizwa nina enihlezi nathabalala eZiyoni,<br/>nani enizizwela nivikelekile entabeni yeSamariya;<br/>ngitjho nina madoda,<br/>aqakathekileko esizweni esikhulu,<br/>lapha abantu bakwa-Israyeli<br/>bagijimela khona nabanemiraro.


text:
Ngithi khambani niye eKaline nifike niyibukele;<br/>nanisuka lapho ninqombe eHamati ekulu,<br/>nigege njalo beniyokufika enzasi eGati yeFilistiya.<br/>Fenizibuze bona iindawezi<br/>zingcono kunemibuso yenu emibili na?<br/>Kghani zinenarha edlula yenu?


text:
Nilala emibhedeni<br/>ekghatjiswe ngamazinyo wendlovu,<br/>nizigedle emasofeni wenu kanokutjho.<br/>Nigoma iinkhanakhana zenyama yemvu<br/>neyamathole anonisiweko.


text:
Nisela iwayini ngomjeka,<br/>nizimonyonge ngamafutha kanokutjho;<br/>kodwana anikuzileli ukurhayilwa kwakaJosefa.


text:
Yeke nizakuba hlangana nebokuthoma<br/>abazakuya ekuthunjweni;<br/>ukukhomba kwenu ngophakathi kuzakuphela.


text:
USomnini uSomandla wazifunga ngokwakhe, iye, uSomnini uZimu uMninimandlawoke wathi:<br/>“Ngiyakuhloya ukuzigqaja kwabantu bakaJakopo<br/>neengodlo zakhe ziyangikghabhudlha.<br/>Idorobheli ngizolinikelela ngezitha<br/>nakho koke kwalo.”


text:
Kuzakuthi isihlobo sabafilekwabo nasifanele bona sikhuphe iindumbu zabo ngendlini bona sizitjhise bese sibuza nanyana ngubani esimfumana lapho sithi: “Kusese nesinye isidumbu lapho na?” Waphendula wathi: “Awa,” bese isihlobeso siyaraga sithi: “Sh! Singalingi siphathe ibizo lakaSomnini.”


text:
Ngambala, lokha uSomnini nakakhupha umyalo,<br/>kugirika ikumba ekulu ibe ziinquqwana,<br/>kuthi encani ibe ziintshutshurwana.


text:
Nakhe nabona iinjomani<br/>zirholobha phezu kwamadwala na?<br/>Umuntu yena wakhe walima<br/>khonapho ngeenkabi na?<br/>Kodwana nina niphendule umthetho<br/>waba sihlungu;<br/>najika isithelo sokulunga<br/>nasenza saba mhlonyani.


text:
Nina enizigqaja ngokuthumba kwenu<br/>umuzi we Lo-Debhara,<br/>bese nithi:<br/>“IKharanayimi asikazithumbeli yona<br/>ngeenkhwepha zethu na?”


text:
“Ngizoninikelela ngesizwe bona sinivukele<br/>nina bantu bakwa-Israyeli,<br/>sinigandelele ukusuka eLebo-Hamathi<br/>kuya emrhobeni we-Arabha.”<br/>Kutjho uSomnini uZimu uMninimandlawoke.


text:
Nakhu engakuboniswa nguSomnini uSomandla: Ngambona alungisa iwoma lesikhonyani emva kobana ikosi seyilumile; nakuthoma ukumila amakhikhizela.


text:
Kuthe lokha isikhonyaneso nasiqeda ukudla sithanyele esimini, ngarabhela ngathi: “Awu, Somnini Somandla, libalela! UJakopo lo uzakusinda njani nanje? Qala bona ubogaboga kangangani!”


text:
Nakhu engakuboniswa nguSomnini uSomandla: USomnini uSomandla wabiza ukwahlulela komlilo; kwafika kwatjhisa amalwandle oma kere, bekwalumatha inarha yoke.


text:
Ngathoma godu ngarabhela ngathi: “Awu, Somnini Somandla, ngiyakubawa, akhewujame ngamatje! UJakopo lo uzakusinda njani nanje? Qala bona ubogaboga kangangani!”


text:
USomnini wangibonisa omunye umbono godu:<br/>USomini bekajame hlanu kweboda elakhiwe kuhle lanqopha, aphethe isinqophisamakho ngesandla.


text:
Yeke uSomnini wangibuza wathi: “Amosi, ubonani na?” Ngaphendula ngathi: “Ngibona isinqophisamakho.”<br/>Yeke uSomnini wathi: “Ngibeka isinqophisamakho hlangana nabantu bami bakwa-Israyeli; angekhe ngisabababalela.


text:
Iinduli zaka-Isaka zizakubhuruzwa neendawo ezicwengileko zaka-Israyeli zizakurhirizwa. Ngizakuvukela ikumba kaJerobhowamu ngesabulami.”


text:
Nje-ke, u-Amaziya umphristi weBhethe-Eli, wathumela umyalezo kuJerobhowamu ikosi yakwa-Israyeli wathi: “U-Amosi uhlala isicathana ngawe esidindini sabantu bakwa-Israyeli. Yeke isizwe angeze sawanyamezelela amagamakhe.


text:
Ngombana ukhuluma uthi, ‘UJerobhowamu uzakufa ngesabula kanti u-Israyeli yena ngiqinisile ngithi, uzakusiwa ekuthunjweni enarheni ekude.’ ”


text:
U-Amaziya wathi ku-Amosi: “Sukela le, wena mboni ndina! Khamba ubuyele enarheni yakwaJuda, fewuphorofide bewusebenzele nesikwa sakho lapho.


text:
Ungabusathoma uzokuphorofidela eBhethelapha godu ngombana kusesigodlweni sekosi lapha begodu kulithempeli lobukhosi.”


text:
U-Amosi waphendula u-Amaziya wathi: “Zange khengibe mphorofidi namkha indodana yomphorofidi, kodwana bengingumelusi begodu bengitlhogomela imithi yamakhiwani.


text:
Yeke uSomnini wangithatha ekweluseni wathi kimi, ‘Khamba uyokuphorofida ebantwini bami bakwa-Israyeli.’


text:
Alo-ke, gadesi lalela ilizwi lakaSomnini. Wena uthi kimi, ‘Musa ukuphorofida kumbi ngo-Israyeli bewulise nokutjhumayela kumbi ngekumba ka-Isaka’.


text:
“Nje-ke Amaziya, uSomnini uthi kuwe,<br/>‘Umkakho uzakuba yingwadla yedorobheli;<br/>amadodana namadodakazakho azakubulawa ngesabula.<br/>Inarha yakho izakulinganiswa, yabelwe abanye.<br/>Wena uzakufela enarheni engakahlambuluki.<br/>U-Israyeli nakanjani uzakusiwa ekuthunjweni<br/>enarheni ekude neyekhabo.’ ”


text:
USomnini wangibuza wathi: “Amosi, ubonani na?” Ngaphendula ngathi: “Ngibona isiqwebu seenthelo ezivuthiweko.”<br/>USomnini wathi kimi: “Isikhathi sokubabalela isizwe sami u-Israyeli siphelile, angekhe ngisabababalela.


text:
Mhlokho iingoma ezibhinwa ngethempeleni zizakuphenduka isililo. Kuzakusabalala iindumbu yoke indawo. Kuzakuthi nghwayi!”


text:
Lalelani lapha,<br/>nina eniqaqada phezu kwabatlhogako,<br/>nirhayile abantu abakhwahlileko benarha le,


text:
nibe nisithi:<br/>“Kazi umnyanya ocwengileko<br/>wokuthwasa kwenyanga lowo uyokudlula nini,<br/>ukuze sikghone ukuthengisa amabele!<br/>ISabatha lona liyokuphela nini?<br/>Sele sifuna ukuthengisa ikoroyi thina!”<br/>Nitjho njalo kwabe ninciphisa iinlinganiso,<br/>nikhuphula amanani<br/>benidlelezele ngokusebenzisa iinlinganiso ngokukhohlakeleko.


text:
Nithenga abadududu ngesiliva<br/>nabatlhogako ngepara yamapatlagwana.<br/>Nithengisa ngitjho namasalela wekoroyi eniyithanyeleko.


text:
Inarha ayizukusikinyeka ngebangeli na,<br/>abantu abahlala khona bazile ngomzana?<br/>Inarha yoke izakuphuphuma njengomlambo iNayili;<br/>izakuzamaziswa, ibohle njengomlambo weGibhide.”


text:
USomnini uSomandla wathi:<br/>“Mhlokho ngizakwenza ilanga<br/>bona litjhinge emini,<br/>bese ephasini kuba mnyama,<br/>emini kwa bha.


text:
Ngizaphendula imigidi yenu yekolo ibe sizilo<br/>nokubhina kwenu koke kube sililo.<br/>Ngizanembathisa iinzilo noke nje<br/>nirhune iinhloko zenu.<br/>Isikhatheso ngizasenza<br/>kube ngathi ngesokulilela indodana<br/>ebelethwe iyodwa ngakwabo,<br/>bese ukuphela kwalo kube munyu.”


text:
USomnini uSomandla wathi:<br/>“Isikhathi siyeza lapha<br/>ngizakuthumela khona indlala enarheni:<br/>kungabi yindlala yokugoma namkha yokomela amanzi,<br/>kodwana kube yindlala yokuzwa amezwi kaSomnini.


text:
Abantu bazokuyerayera<br/>kusukela elwandle bekube selwandle,<br/>bayemayeme kusukela etlhagwini bekube sepumalanga,<br/>babhenyegula ilizwi lakaSomnini,<br/>kodwana abazolifumana.


text:
“Mhlokho kuzakuphuma imidzidlha emihle<br/>neentsitsirimba zakhona,<br/>zigelagele bezitsirimezeke ngebanga lomrhawu.


text:
Labo abafunga ngabosingazimu beSamariya<br/>nanyana bathi, ‘Ngozimakho uDani, ngiqinisile ngithi,’<br/>nanyana bathi, ‘Ngozimu weBheritjheba, ngiqinisile ngithi,’<br/>abantwabo bazokuduleka phasi,<br/>ngiqinisile ngithi angekhe basavuka.”


text:
Ngabona uSomnini ujame e-aldarini, wathi:<br/>“Betha iinqongolo zeensika<br/>ukuze kusikinyeke imibunjwana yomnyango.<br/>Arhirize ukuze awele phezu kweenhloko<br/>zabo boke abantu --<br/>abaseleko ngizababulalela epini ngesabula.<br/>Akakho namunye ozakubaleka,<br/>akakho ozakuphunyurha.


text:
Nanyana bangemba batjhinge phasi<br/>ekuzikeni kwethuna,<br/>isandla sami sizabadzwebula khonapho.<br/>Nanyana banganyukela phezulu emazulwini,<br/>ngizabathatha khonapho ngibehlisele phasi.


text:
Nanyana bangabhaca esiqongolweni<br/>sentaba iKarameli,<br/>ngizabazuma khonapho ngibabambe.<br/>Nanyana bangabhaca ekuzikeni kwelwandle,<br/>nalapho ngizabanikelela ngenyoka bona ibalume.


text:
Nanyana izitha zabo zingabakghurumejela<br/>ekuthunjweni,<br/>ngizakulayela bona babulawe ngesabula khonapho.<br/>Ngizabaphosa ilihlo,<br/>ngibaqale kumbi ngingabaqali kuhle.”


text:
USomninni uSomandla uMninimandlawoke,<br/>othi nathinta iphasi lincibilike,<br/>kuthi boke abahlala kilo batlhuwe;<br/>inarha yoke iphuphume njengeNayili,<br/>ibohle njengomlambo weGibhide;


text:
nguye owakha isigodlo sakhe<br/>esiphakamileko emazulwini<br/>bewahloma isisekelo sakhona ephasini,<br/>wabiza amanzi welwandle,<br/>wawarhatjha ebusweni benarha,<br/>ibizo lakhe nguSomnini.


text:
USomnini wathi:<br/>“Nina ma-Israyeli,<br/>kimapha anifani namaKutjhe na?<br/>Azange ngikhuphe u-Israyeli eGibhide,<br/>namaFilista eKafitori,<br/>nama-Arami eKiri?


text:
Ngambala, amehlo kaSomnini uSomandla<br/>aphezu kombuso okhohlakeleko.<br/>Yeke ngizawubhubhisa nya<br/>ebusweni bephasi.<br/>Kodwana ikumba kaJakopo<br/>nokho angeze ngayibhubhisa.”<br/>Kutjho uSomnini.


text:
“Ngizakukhupha umyalo,<br/>ngihlunge ikumba ka-Israyeli<br/>hlangana nezizwe zoke,<br/>njengamabele nahlungwa esefeni;<br/>kodwana akunathorwana nayinye ezakuwela phasi.


text:
Zoke izoni ezihlangana nabantu bami<br/>zizakubulawa ngesabula,<br/>boke labo abathi,<br/>‘Abekunahlekelele ezasehlela<br/>nanyana itjhidele kithi.’ ”


text:
“Mhlokho ngizakuvuselela<br/>itende lakaDavida eliwileko.<br/>Ngilungise iindawo zalo ezonakeleko,<br/>ngibuyisele isithunzi salo,<br/>ngilakhe libe njengombana gade linjalo phambilini;


text:
ukuze likwazi ukwamukela imisalela<br/>yakwa-Edomu<br/>nezizwe zoke ezibizwa ngebizo lami.”<br/>Kutjho uSomnini ozakwenza koke akutjhwileko.


text:
USomnini wathi:<br/>“Isikhathi siyeza,<br/>lapha ovunako azakubhedlhwa khona ngolimako<br/>notjalako abhedlhwe ngotlhodlha amadiribe.<br/>Iwayini elitjha lizakuthonta<br/>livela eentabeni,<br/>ligeleze kiyo yoke imibundu.


text:
Ngizakutjhugulula ubujamo babantu bami u-Israyeli:<br/>Bazakuvuselela amadorobho agiriziweko,<br/>bahlale kiwo.<br/>Bazakutjala amadiribe<br/>bebasele newayini lakhona;<br/>balima iimvande,<br/>bagome iinthelo zakhona.


text:
U-Israyeli ngizamtjala endawenakhe,<br/>ngingabe ngisamtsomula godu<br/>endaweni engimnikele yona.”<br/>Kutjho uSomnini uZimakho.


text:
Isambulo saka-Obadiya Watjho nje uSomnini uZimami kumphorofidi ngo-Edomu:<br/>“Sizwe ilizwi elibuya kuSomnini<br/>ngombana isigijimi sathunywa ezizweni sathi,<br/>‘Nambani sikhambeni siyokusahlela umuzi.’ ”


text:
Godu uSomnini wathi ngomphorofidi ku-Edomu:<br/>“Yelela, ngizakukwehlisa isithunzi<br/>unyazeke ezizweni.


text:
Ukuzazi kwakho kukurhwalile,<br/>wena ohlala emipharwini yedwala,<br/>wakhe umuzi wakho esiqongolweni,<br/>wena ozitjela uthi,<br/>‘Ngubani ongangihlakazela phasi?’


text:
Nanyana indlwanakho ingaba phezulu njengeyedlanga,<br/>namkha ibe phezulu hlangana neenkwekwezi,<br/>ngizakuhlakaza khonapho.


text:
“Lokha nakufika amasela ngendlini<br/>nabagongodi ebusuku,<br/>bathatha abakufunako kwaphela;<br/>kodwana wena uzakuhlangulwa.<br/>Lokha abavuni nabavuna esidiribeni<br/>batjhiya ambalwa;<br/>kodwana abantu bakwa-Esewu bazakukhuthuzwa koke;


text:
Boke abakhozi bakho bazakukghurumejela emkhawulweni;<br/>onokuthula nabo bakurhwale bebakubinde;<br/>onghwatha nabo bazakubekela isifu<br/>esihlakeni sakho.”<br/>Godu uSomnini wathi ngomphorofidi ku-Edomu:<br/>“Akukasi kuye!


text:
Mhlokho mina Somnini ngizokutjhabalalisa<br/>iinhlakaniphi kwa-Edomu<br/>nokwazi entabeni yakwa-Esewu.”<br/>Kutjho uSomnini.


text:
Temana, iintsitsirimba zakho zizakusatjiswa<br/>kuthi woke umuntu arhayilwe<br/>entabeni yakwa-Esewu.<br/>USomnini wathi: “Ngebanga lokubulala


text:
nelokobana ube nerawurawu<br/>phezu komfowenu uJakopo,<br/>uzokuba namatlhuwiso bewutjhabalaliswe isiphelani.


text:
Wajamela ncanye wabukela<br/>mhlana abaqhamuki bathumba ibutho lakaJakopo,<br/>namhlana abatjhili bafahla emasangwenakhe;<br/>namhlana baphosa ifumbe babelana ngeJerusalema.<br/>Wena-ke bewufana poro nabo.


text:
Bewungakameli ukarwe kubukela umfowenu<br/>mhlana asematjhweni,<br/>namkha uthabe<br/>mhlana kurhayilwa amaJuda,<br/>nanyana ube nomlomo omude<br/>mhlana kunamahlungu.


text:
Bewungakameli ufahle emasangweni wabantu bami<br/>mhlana bavelelwe lilitjhwa,<br/>nanyana ukarwe kubukela ingozi kaJakopo<br/>mhlana avelelwe lilitjhwa,<br/>nanyana uhlangule ilifa lakhe<br/>mhlana avelelwe lilitjhwa.


text:
Bewungakameli ukuqamulela abaphunyurhileko<br/>nababaleka ngeendlela zamakhondlo ubatjhabalalise,<br/>nanyana ubakhaphele ezitheni mhlana basemahlungwini.


text:
“Ngambala, ilanga lakaSomnini selitjhidele ezizweni zoke.<br/>Lokho okwenzileko kuzakwenziwa nakuwe,<br/>uzakubethwa ngezakho.”


text:
“Njengombana nina bantu bakaJakopo<br/>nirhamule ikapho yomhlonyani entabenami<br/>ecwengileko nje;<br/>yeke nezizwezi zoke nje zizayirhamula mndundu.<br/>Zizakurhamula zirhubule kube ngathi<br/>azange khezibe khona phambilini.


text:
“Kodwana entabeni yeZiyoni<br/>kuzakuba nerholo lokuphephela;<br/>intaba le izakuba ngecwengileko,<br/>kuthi indlu kaJakopo<br/>izuze inarha eyayilobako.


text:
“Indlu kaJakopo izakuba mlilo,<br/>kuthi yakaJosefa ibe lilangabu,<br/>kodwana yaka-Esewu yona izakuba mawunguwungu;<br/>yeke bazayithungela ngomlilo itjhe thokgho.<br/>Akuzokuba khona ophunyurhako<br/>endlini ka-Esewu.”<br/>Ngambala watjho njalo uSomnini.


text:
“Abantu besewula yakwaJuda<br/>bazazithumbela iintaba zakwa-Esewu,<br/>kuthi abasemibundwini engeTjingalanga<br/>bazithumbele inarha yamaFilista.<br/>Abantu bakwaJuda bona<br/>bazazithumbela amasimu wakwa-Efrayimu<br/>neweSamariya ngeTlhagwini.<br/>UBhenjamini yena<br/>azithumbele iGiliyadi ngePumalanga.


text:
Isiqhema sabathunjwa bakwa-Israyeli<br/>sizokuthumba inarha yamaKanana<br/>bekube seSerafadi ngeTlhagwini.<br/>Abathunjwa beJerusalema baseSefaradi<br/>bazakuthumba amadorobho angesewula.


text:
Abahlengi bazakukhuphukela entabeni yeZiyoni<br/>ukuze babuse iintaba zakwa-Esewu.<br/>Umbuso uzokuba ngowakaSomnini.”


text:
“Khuphuka uye edorobheni elikhulu iNiniva, ufike ubakhalime ngombana ubukhohlakali babo sele benyuke bebafika phambi kwami.”


text:
Kodwana uJona wabalekela uSomnini wanqomba eTharatjhitjhi. Wehlela eJopha lapha afunyana khona isithayamanzi siya eTharatjhitjhi. Selakhokhe imali yekhambo, wehlela ngaphakathi kwesithayamanzi wakhamba nabathayi eTharatjhitjhi abalekela uSomnini.


text:
USomnini wavusa ummoya omkhulu elwandle, kwaba nesiwuruwuru esinamandla; isithayamanzi safuna ukuhliphilika.


text:
Abathayi bethukwa bekwathi omunye nomunye wabiza uzimakhe. Bajikijela umthwalo ngelwandle ukwenzela bona isithayamanzi sibe lula. Kodwana uJona wehlela endaweni engaphasi yesithayamanzi walala ubuthongo.


text:
Ukapteni wehlela kuye wathi: “Wena ulala ngendlela enjani na? Vuka ubize uzimakho! Mhlamunye uZimu angasicabangela singabhubhi.”


text:
Abathayi bakhuluma bodwa bathi: “Asenzeni ifumbe ukuze sithole bona ngubani umuntu osibangele umhlolokazi ongaka lo.” Benza ifumbe; yadla uJona.


text:
Bambuza-ke bathi: “Akhe usitjele, ngubani osibangele umhlolo ongaka na? Usebenza msebenzi bani wena na? Udabukaphi? Uvela kiyiphi inarha? Njekhona umhlobo bani?”


text:
Wabaphendula wathi: “NgimHebheru begodu ngithobela uSomnini uZimu osezulwini, okunguye umenzi welwandle nenarha.”


text:
Amadoda ethukwa khulu abuza athi: “Alo-ke, woneni na?” Abuza nje, begade selasazi bonyana umrhali lo ubalekela uSomnini ngombana ukhe wawadembela.


text:
Ilwandle larhagala ngokukhiphizela. Ambuza athi: “Alo-ke kufanele sikwenzeni ukuze ilwandle lirhobhe na?” Lokhu bakutjho ngombana ilwandle lalirhagele.


text:
Wabaphendula wathi: “Yeningithathe ningijikijele ngelwandle, yeke amagagasi eniphakathi kwawo azakurhobha. Ngiyazi bona ngimi engibangele ukurhagala okungaka kwelwandle.”


text:
Amadoda la enza koke okusemandlenawo ukubuyela enarheni. Kodwana ahluleka ngombana ilwandle lawarhagalela khulu kunekuthomeni.


text:
Athoma alilela uSomnini athi: “Siyakubawa Somnini, asingafi ngebanga lendoda le. Ungasivumeli ukubulala indoda le ngaphandle komlandu ngombana wena Somnini wenza njengombana uthanda.”


text:
USomnini waletha ihlambi ekulu eyafika yaginya uJona. UJona wahlala ngemathunjini wehlambi leyo amalanga amathathu nobusuku bakhona.


text:
“Emahlungwinami ngalilela uSomnini,<br/>yeke wangiphendula.<br/>Phakathi kokufa ngarhuwelela ngifuna isizo,<br/>yeke watjheja isililo sami.


text:
Wangijikijela emajukujukwini,<br/>phakathi ekuzikeni kwamalwandle;<br/>umsele wangizombeleza,<br/>amagagasi angigubuzesa.


text:
Ngathi, ‘Ngiqotjhiwe ebusweni bakho,<br/>kodwana ngaqalelela godu ithempela<br/>lakho elicwengileko.’


text:
Ngatjhinga phasi esidindini seentaba,<br/>iphasi langivalela ngaphakathi kwalo ingunaphakade.<br/>Kodwana wena Somnini Zimami,<br/>wakhuphula ipilwami emgodini.


text:
Lokha ummoyami nawuphelelwa mamandla,<br/>ngakhumbula uSomnini.<br/>Umthandazwami wakhuphukela kuwe,<br/>wafikelela ethempelini lakho elicwengileko.


text:
Kodwana mina ngizokuletha umhlatjelo kuwe,<br/>ngikubabaze ngesihlabelelo sokudumisa.<br/>Engikufungeleko ngizakuphumelelisa,<br/>isindiso ivela kuSomnini.”


text:
UJona wakhuphuka waya eNiniva njengokutjho kwelizwi lakaSomnini. INiniva begade kulidorobho elikhulu kwamambala, bekuthatha amalanga amathathu ukulizombeleza.


text:
UJona kwamthatha ikhambo lelanga ukuqangula ngaphakathi kwedorobho. Wabika wathi: “Kusele amatjhumi amane wamalanga bonyana iNiniva irhayilwe.”


text:
Amadoda weNiniva akholwa kuZimu. Abeka ilanga lokuzila ukudla kusukela komkhulu kuya komncani, embatha iinzilo.


text:
Ikosi yeNiniva yathi ingezwa iindabezi, yasikima esihlalweni sayo, yahlubula iingubo zayo zobukhosi, yazibhibha ngomgodla yahlala phasi ebhudwini.


text:
Yakhupha umbiko eNiniva yathi: “Umyalo ovela ekosini neenduneni zayo uthi: Kungabi nomuntu ogomako noselako, ifuyo ekulu nencani nayo ingadliswa begodu ingasezwa amanzi.


text:
Abantu bazibhibhe ngemigodla kanye nefuywabo. Ababize uZimu ngamandla. Omunye nomunye atjhiye iindlela zakhe zobukhohlakali nenturhu esezandleni zakhe. Ngombana ngubani owaziko,


text:
UZimu wabona izenzo zabo, nangendlela baphenduke ngayo ebukhohlakalini babo, wabarhawukela azange asababhubhisa njengombana agade atjhwile.


text:
Wathandaza uSomnini wathi: “Maye Somnini, akhange ngisole ngisesesenarheni yekhethu na? Kungebangeli-ke mina fengathoma ngokubalekela eTharatjhitjhi. Ngazile bona unguZimu onomusa nesirhawu, ubuthaka ekusilingekeni. Ukwethembeka kwakho kukhulu. UnguZimu oriyadako ukurhayila.


text:
UJona waphuma ngedorobheni wayokuhlala ngepumalanga yalo, wazenzela umthunzi ngamatjhwaba lapho. Wahlala lapho wakha umkhanyo afuna ukubona bonyana kuzokwenzakalani ngedorobheli.


text:
USomnini uZimu waveza umrarela; bewakhula wanaba wenzela uJona umthunzi ukuze asithe ihlokwakhe. UJona wawuthabela khulu umrarela lowo.


text:
Kwathi nakuphuma ilanga uZimu waletha ummoya otjhisako ovela ngepumalanga, ilanga lanemba uJona ehloko bewatsirimizeka. Wakhanukela ukufa wathi: “Kungcono ngife kunobana ngiphile.”


text:
Kodwana uZimu wathi kuJona: “Unelungelo lokubibhelana ngebanga lomrarela lo na?”<br/>UJona wathi: “Iye, nginelungelo lokubibhelana kangangoba kuthi angife.”


text:
USomnini wathi kuye: “Wena utshwenyeke ngomrarela lo; nanyana ungazange uwujulukele. Umile ngobusuku bunye begodu watjhabalala ngobusuku bunye.


text:
Alo-ke mina bengingakameli bonyana ngitshwenyekele iNiniva idorobho elikhulu kangaka elinabantu abangaphezu kweenkulungwana ezilikhulu namatjhumi amabili abangazi bonyana emuva kukuphi naphambili kukuphi, nefuyo enengi kangaka na?”


text:
Ilizwi lakaSomnini lafika kuMikha weMoretjheti lokha nakusabusa uJotamu, u-Arhazi, noHezekhiya, amakhosi wakwaJuda. Wembulelwa ngeSamariya neJerusalema.


text:
Yizwani noke nina bantu!<br/>Lalela nawe phasi nabo boke abakuwe<br/>ngombana uSomnini uMninimandlawoke uzanithwesa umlandu;<br/>iye, uMninimandlawoke asethempelini lakhe elicwengileko.


text:
Iintaba zincibilika ngaphasi kwakhe<br/>njengamafutha nezwa umlilo;<br/>kuphadlhuka ilwandle ekuzikeni,<br/>kuvele isiwamanzi.


text:
Koke lokhu kubangelwa mitjhapho kaJakopo,<br/>kubangwa zizono zekumba ka-Israyeli.<br/>Kungaba ngubani-ke otjhaphisa uJakopo<br/>nakungasiyo iSamariya?<br/>Iinduli zakaJuda zingaba ngubani<br/>nakungasiyo iJerusalema?


text:
USomnini wathi:<br/>“Yeke ngizakwenza iSamariya ibe liqubi,<br/>ngisunduzele amatje emirhobeni,<br/>ngivumbulule iinsekelo zayo,<br/>ngiyenze umrhula nendawo yokutjala isidiribe.


text:
Zoke iinthombe ezibaziweko zakhona<br/>zizakuphahlazwa;<br/>zoke izipho zethempeli lakhona<br/>zitjhiswe ngomlilo.<br/>Ngizokutjhabalalisa boke abosingazimu bayo.<br/>Njengombana izuze izipho zethempeli layo<br/>ngobungwadla,<br/>bazazithatha bangwadle ngazo phambili.”


text:
UMikha wathi:<br/>Ngebangeli ngizakuzila ngilile,<br/>ngiphatjhume ngeenzilo.<br/>Iye, ngizakulila njengeempungutjha,<br/>ngibubule njengeenciliba.


text:
Ngambala, iSamariya ayizokusinda<br/>encebeni elimbeli;<br/>nakuJuda kuzakuba njalo.<br/>Ubuhlungu balo buzakufika eJerusalema,<br/>iye, esangweni labantu bekhethu.


text:
Ningayidembi indaba le eGadi,<br/>nayikulila ningeze benilile.<br/>EBhethe-Le-Afra bazibhudabhuda ebhudwini.


text:
Abantu beTjhafira banibethela ipalapala<br/>nina bantu beJerusalema.<br/>Abantu beTsanana abaphumeli etjhatjhalazini.<br/>IBhethe-Ha-Etseli angeze yakusiza Jerusalema<br/>ngombana nayo iyalila.


text:
Iye, abantu beMarothi batlhuwile,<br/>basesizini elikhulu.<br/>Ngambala, uSomnini ubehlisele amatlhuwiso la<br/>abe ayokufika ngitjho nemasangweni weJerusalema.


text:
Nina bantu beLarhitjhi<br/>bophelani iinjomani eenkaraneni.<br/>Ngini enisisusa sokona kwendodakazi yeZiyoni<br/>ngombana nemitjhapho ka-Israyeli ifunyenwe<br/>phakathi kwenu.


text:
Nina bantu beLarhitjhi<br/>hlobokani iMoretjheti-Gathi.<br/>Umuzi we-Akziba awuzukuba nobubhadekelo<br/>emakhosini wakwa-Israyeli.


text:
Godu ngizaninikelela ngezitha<br/>nina bantu beMaretjha.<br/>Olithemba laka-Israyeli uzazifihla e-Adulama.


text:
Gudani iinhloko zenu<br/>nina bantu beLarhitjhi;<br/>niziphale zibe butjhelelezi njengedlanga,<br/>nizilele imizana eniyithandako enibhodileko<br/>ngombana izakuthunjwa.


text:
Bazazizwa labo abatlama ikohlakalo ebusuku,<br/>iye, abogalajanaba!<br/>Kuthi ekuseni bayenze ngombana kusemandlenabo.


text:
Nabakhanuka amasimu bayawahluthula,<br/>nabarhalela izindlu, bayazithatha.<br/>Bagalaja isakhamuzi umzaso,<br/>basidlelezele ilifa laso.


text:
Yeke uSomnini wathi:<br/>“Qala, nginitlamela ikohlakalo<br/>nina sigungu ndina.<br/>Kuzakuphela ukukhambela phezulu<br/>ngombana nizabe nibotjhelelwe ejogini isiphelani.<br/>Ngambala kuzabe kusikhathi esimasikizi kini.”


text:
Mhlokho, abantu bazaniphoqa,<br/>babhine ingoma yesililo ngani bathi:<br/>“Siyavuma, sirhurhutjhiwe!<br/>USomnini uhlukanisa ilifa labantu bekhethu.<br/>Maye, ulihluthule kangangani kithi!<br/>Wabela abadududu inarhethu.”


text:
ngombana uSomnini uthembise indlu kaJakopo;<br/>uMoya wakaSomnini uyabekezela;<br/>uSomnini akenzi izinto ezinjalo.”<br/>Awa, amezwami amenzela okuhle olungileko.


text:
Kodwana nina nibe sisitha sabantu bekhethu<br/>najamelana nabathanda ukuthula.<br/>Niwunawune abantu abazidlulela ngendlela<br/>abangananturhu namuntu<br/>benabahlubulisa, nathatha izambatho zabo.


text:
Niqotjha abafazi babantu bekhethu<br/>ezindlini abazithandako;<br/>nithathela abantwababo isabelo<br/>benibatlhagise isiphelani.


text:
Zilungiseleleni ukukhamba<br/>ngombana akusiyo indawenu yokuphumula le.<br/>Ukusilaphala kwenu kuyonile.<br/>Maye kubuhlungu kangangani ukonakala kwayo!


text:
Nami bengingaphorofida kini<br/>ngewayini nangotjwala obunengi;<br/>kodwana umuntu kaMoya akaleyi amala.<br/>Nokho isigungu sabaphorofidi benwesi sithi:


text:
“USomnini wathi:<br/>‘Ngambala ngizababuthelela ndawonye<br/>boke abantu bakaJakopo,<br/>iinzukulwana zaka-Israyeli.<br/>Ngibaragele esibayeni njengezimvu,<br/>iye, njengeenkomo emrageni;<br/>babe liwoma bahumuzele.’ ”


text:
Begodu bathi:<br/>“Loyo oliVulandlela uzabarhola.<br/>Bazakufahla baphume esangweni;<br/>batjhaphuluke.<br/>Ikosabo izabakhomba indlela,<br/>ibe yihlokwabo.”


text:
Esiphorofidweni sabo ngaphendula ngathi:<br/>Lalelani, nina baphathi bakwaJakopo,<br/>nina babusi bekumba ka-Israyeli.<br/>Bekungakameli bonyana nazi imiyalo na?


text:
Kodwana nihloya ukulunga, nithanda ikohlakalo.<br/>Nirathula abantu bekhethu isikhumba<br/>nidabula inyamabo emathanjenabo.


text:
Nihlinza abantu bekhethu,<br/>nigome inyamabo<br/>beniqobelele namathambabo abe ziinquqwana;<br/>kwanga niyowafaka kunomaturwana,<br/>iye, kwanga niyowafaka kugalaza.


text:
Kuzakufika isikhathi<br/>lapha nizakubiza khona uSomnini,<br/>nokho akazoniphendula;<br/>uzanifulathela ngebanga lekohlakalo yenu.


text:
Utjho nje uSomnini ngabaphorofidi abakhohlisa abantu bekhethu:<br/>“Nabaphiwa esinefutha baphorofida bathi<br/>‘Nizakuba nokuthula’,<br/>kodwana umuntu nakangabaphi abakufunako,<br/>bayamlwisa.


text:
Ngebangelo kuzakuhlwa kini barholi,<br/>beningasambulelwa;<br/>kube mnyama kini,<br/>beningasaphengula<br/>nabaphorofidi benwabo lizabatjhingela,<br/>bazakuphumbutha emini kwa bha.


text:
Abaphorofidabo bazakuba neenhloni;<br/>izangoma zenu zitlhuwise.<br/>Boke bazakufihla ubuso babo<br/>ngombana uZimu angeze abaphendula.”


text:
Kodwana mina ngizaliswe ngamandla,<br/>nangoMoya kaSomnini,<br/>ngokulunga nangegunya;<br/>kobana ngitjele uJakopo ngemitjhapho yakhe<br/>no-Israyeli ngezono zakhe.


text:
Lalelani kuhle-ke nina baphathi<br/>bekumba kaJakopo,<br/>nani babusi bekumba ka-Israyeli,<br/>nina eninyenya ukulunga niphambanise<br/>koke okuhle:


text:
Abaphathi bakhona bagweba ngokudizelwa,<br/>abaphristi bakhona bafundisa ngokubhadelwa,<br/>nabaphorofidi bakhona baphorofidela imali.<br/>Bazisama ngoSomnini bathi:<br/>“Ngambala uSomnini uphakathi kwethu.<br/>Akunamatlhuwo angasehlela.”


text:
Nje-ke, ngebanga lenu,<br/>iZiyoni izakulinywa njengesimu,<br/>iJerusalema izakuba liqubi leququ,<br/>kuthi intatjana yethempela ibe lihlathi.


text:
Kuzakufika isikhathi lapha<br/>intaba yethempeli lakaSomnini<br/>izakunzinza khona esiqongolweni seentaba;<br/>izakuphakanyiswa yengamele imibundu yoke;<br/>yeke izizwe zizayirhuluphela.


text:
Izizwe zoke zizakuhlangana zithi:<br/>“Nambani sikhambeni,<br/>senyukeleni entabeni kaSomnini,<br/>ekumbeni kaZimu wakaJakopo.<br/>USomnini uzasifundisa imithetho yakhe;<br/>ukuze sikhambe ngeendlela zakhe.”<br/>Ngambala kuzakubethwa umthetho eZiyoni,<br/>kuphume ilizwi lakaSomnini eJerusalema.


text:
USomnini uzakugweba izizwe zoke<br/>begodu ararulule imiraro yezizwe ezinengi<br/>eziseduze nezikude.<br/>Zizakuthatha iinsabula zazo<br/>zenze ngazo amalembe wokulima;<br/>zithathe nemikhonto yazo<br/>zenze imikhwa yokuqopha imithi.<br/>Izizwe angeze zisaphakamiselana iinkhali,<br/>namkha zizibandulele ipi.


text:
Woke umuntu uzazigedla ngaphasi<br/>kwesidiribe sakhe,<br/>nanyana ngaphasi komuthakhe wamakhiwani.<br/>Yeke akunamuntu ozabethusa.<br/>Ngambala uSomnini uSomandla ukhulumile.


text:
Ngitjho nanyana izizwe zoke<br/>zingathembela kibosingazimu bazo,<br/>kodwana thina sizakuthembela kuSomnini<br/>uZimethu nini nanini.


text:
USomnini wathi: “Mhlokho,<br/>“ngizakubuthelela abatshinyekileko;<br/>ngihlanganise ndawonye abaphadlhalajiweko<br/>nalabo engabazwisa ubuhlungu.


text:
Abatshinyekileko ngizabenza isizwe esikhulu,<br/>abaqotjhiweko ngibenze isizwe esinamandla.<br/>USomnini uzakubusa phezu kwabo entabeni yeZiyoni<br/>kusuka mhlokho bekube nini nanini.


text:
Wena-ke Sithala sokwelusa umhlambi,<br/>wena Ntatjana yendodakazi yeZiyoni,<br/>umbuso waphambilini uzakubuyiselwa kuwe,<br/>ngitjho ubukhosi bendodakazi yeJerusalema.”


text:
Alo, urhahlawulelani-ke gadesi Jerusalema,<br/>nangabe unekosi na?<br/>Kghani umlulekakho uhlongakele,<br/>nawulokhu uzibinyabinya inga umfazi<br/>oseenhlungwini zokubeletha nje na?


text:
Yewuzibinyabinye urhuwelele<br/>njengomfazi obelethako<br/>wena ndodakazi yeZiyoni<br/>ngombana ngambala uzakuphuma ngedorobhenapha<br/>ukhambe uhloma umtlhatlhana emmangweni<br/>bewuyokufika eBhabheli.<br/>Lapho uzakwenyulwa;<br/>khonapho uSomnini uzakuhlenga esandleni sezitha zakho.


text:
Ngambala izizwe ezinengi<br/>zihlangene ngawe Ziyoni,<br/>zithi: “Ayirhubutjhwe iZiyoni le,<br/>ukuze siyibone kuhle!”


text:
Kodwana izizwezi aziwazi<br/>umkhumbulo kaSomnini<br/>namaqhingakhe aziwalimuki.<br/>Ngambala uzazibuthelela<br/>njengeenqwambe zekoroyi eselelweni,


text:
bese uthi: “Sikima ugadange, ndodakazi yeZiyoni<br/>ngombana ngizakuhlomela iimpondo zesimbi,<br/>ngikufake iinqatha zekoporo<br/>bese upitliza izizwe ezinengi.<br/>Ulethe kimi iinzuzo zazo<br/>ezizifumene ngobugirikijani,<br/>kimi mina Kosi yephasi loke.”


text:
Lokha nawubuthelela amabuthwakho,<br/>Dorobho lemigulukudu,<br/>izitha zizabe zisizombelezile.<br/>Zizakusawula umbusi wakwa-Israyeli<br/>emhlathini ngentonga.


text:
USomnini wathi:<br/>“Kodwana wena, Bhethe-Lehema yakwa-Efratha,<br/>nanyana umncani eenkorweni zakwaJuda nje,<br/>phakathi kwakho kuzakuphuma othileko<br/>ozakuba mbusi kwa-Israyeli ebizweni lami;<br/>ondabuko yakhe yavela phambilini ekadeni,<br/>ngowakhula inarha isalele.”


text:
Nje-ke uSomnini uzakunikela abantu beJerusalema<br/>ezandleni zezitha;<br/>kufikela lapha kubelethwa khona othileko,<br/>bese abafowabo abasekuthunjweni babuye<br/>bazihlanganise namanye ama-Israyeli.


text:
Uzakujama begodu eluse abantu bakhe<br/>emandleni kaSomnini,<br/>ebizweni eliphakamileko lakaSomnini uZimakhe.<br/>Abantu bakhe bazakuhlala bavikelekile;<br/>ngambala uzakuduma iphasi loke.


text:
Awa, umbusethu akazukuthinteka.<br/>Nakuma-Asiriya wona,<br/>nange angalinga ukungena enarhenethu<br/>bese atjhagala emarholwenethu,<br/>sizawahlanganisa nabelusi abalikhomba<br/>nabarholi ababunane bezizwe ezinye.


text:
Bazakudla inarha ye-Asiriya ngesabula,<br/>iye, inarha kaNimrodi ngesabula erhwatjhiweko.<br/>Yeke umbusethu uzasisindisa ema-Asiriyeni<br/>lokha nakalinga ukungena enarhenethu,<br/>nanyana atjhagala emkhawulwenethu.


text:
Iinzukulwana zakaJakopo phakathi kwezizwe zoke<br/>zizakuba njengombethe ovela kuSomnini,<br/>njengamathosi wezulu phezu kotjani obuhlaza.<br/>Azizukuthembela ebantwini<br/>begodu azizukurhuluphela ezizweni ezinye.


text:
Awa, iinzukulwana zakaJakopo phakathi kwezizwe<br/>zizakufana nengwenyama phakathi kweenyamazana,<br/>njengebhubezana hlangana nomhlambi wezimvu.<br/>Zizakukhamba zigadanga,<br/>zirathula kungabi nosindisako.


text:
Yewuphakamise isandla sakho<br/>wena muntu kaJakopo<br/>ujamelane nezitha zakho<br/>ukuze zirhayileke zoke.


text:
USomnini wathi malungana nezitha zethu:<br/>“Mhlokho ngizakurhayila iinjomani zenu<br/>bengibhidlize neenkarana zenu zepi.


text:
Ngirhayile nabosingazimu benu ababaziweko<br/>namatjenu eniwalotjhako;<br/>angekhe benisakhothamela izinto<br/>enizibumbe ngezandla zenu.


text:
Akhese nilalele okutjhiwo nguSomnini. Uthe kimi:<br/>“Sikima, umangalele iintaba;<br/>imibundu ayizwe ubufakazi bakho.


text:
Yizwani nina ntaba ukumangala kwakaSomnini,<br/>lalelani nina nsekelo zephasi ezinini nanini.<br/>Ngambala uSomnini umangalela abantu bakhe,<br/>ubiza u-Israyeli bona azoziphendulela:


text:
Iye, nganikhupha eGibhide;<br/>nganihlenga enarheni yobukhoboka.<br/>Nganithumela uMosi, u-Aroni noMeriyamu<br/>kobana banirhole.


text:
Bantu bami, akhese nikhumbule<br/>bona uBhalakhi, ikosi yakwaMowabi,<br/>gade arerani ngani;<br/>nokobana uBhiliyamu, indodana kaBhewori,<br/>wamphendula wathini.<br/>Khumbulani bona kwenzekani ngani<br/>phakhathi kweTjhitimu neGiligali<br/>ukuze namukele imisebenzi elungileko<br/>eyenziwa nguSomnini.’ ”


text:
Ngizakulethani kuSomnini<br/>nangikhothamela uZimu ophakamileko?<br/>Kghani ngizakuletha phambi kwakhe<br/>umnikelo wokutjhiswa,<br/>ngizibike ngeenkunzana?


text:
USomnini angathabela ikulungwana yamaqama<br/>neenkulungwana ezilitjhumi zemilambo yamafutha na?<br/>Kghani ngizakunikela ngezibulo lami<br/>bona ngihlawule imitjhapho yami,<br/>ngithathe indodanami<br/>ngihlawule ngayo izono zehliziywami?


text:
USomnini ukwazisile wena muntu<br/>lokho okulungileko.<br/>Yini-ke okhunye uSomnini akulindele kuwe<br/>ngaphandle kokwenza akutjhwileko<br/>nokwethembeka esivumelwaneni sakhe<br/>bewukhambe noZimakho ngokutjhejisisa na?


text:
Ilizwi lakaSomnini likhuluma nedorobho;<br/>kukuhlakanipha ukwesaba ibizo lakhe.<br/>USomnini wathi:<br/>“Lalela wena sephulamthetho ndina, mdlelezeli!


text:
Wenandlu yokonakala<br/>benginganyamezelela isilinganiso sakho sobukhohlakali;<br/>nginyamezelele isilinganiso segagogo<br/>odlelezela ngaso na?


text:
Ngingathethelela umuntu<br/>okala imilandu yabantu ngesikala samanga<br/>nangomgodla onobudisi obuzele ikohliso na?


text:
Ngambala, iingwili zedorobho zinenturhu,<br/>izakhamuzi zakhona zibomalakazi<br/>namalimazo azele ikohliso.


text:
Uzakudla, kodwana ungasuthi;<br/>(Lokha naniya emabhayini<br/>imbewakho ayizukuba nepilo,<br/>nakungenzeka ibe nepilo<br/>ngizayinikelela ngekemba.)


text:
Uzakutjala ungavuni litho,<br/>uminye ama-oliva,<br/>kodwana ungazizesi ngamafuthawo,<br/>nizakutlhodlha amadiribe<br/>kodwana ningarhamuli iwayini lakhona.


text:
Neenthombe zabosingazimu baka-Omri zizakususwa,<br/>kuthi yoke imisebenzi yezandla yendlu ka-Ahabi isiphulwe<br/>ngombana ulandele iinluleko zabo.<br/>Ngebangelo-ke mina Somnini ngizakwenza amarubhi,<br/>izakhamuzi zakho ngizenze isiga;<br/>uzakuthwala isiphoqo esinqophiswe ebantwini bami.”


text:
Maye mina!<br/>Nginjengomuntu ofunana namadiribe<br/>angawagoma sele kuvuniwe.<br/>Ngifunana namakhiwani sele athintithekile.


text:
Kunjalo-ke ukufunana nomuntu olungileko enarheni<br/>nomuntu kaZimu phakathi kwabantu.<br/>Boke baqothele ukuphalaza iingazi,<br/>omunye nomunye uzumana nendlela<br/>yokugolana nomfowabo ngenede.


text:
Iinkhulu zakhona zamukela umlandu ngokukhongozela;<br/>abagwebi bakhupha iingwebo ngokufunjathiswa;<br/>ngitjho nomgwebi omkhulu akanabulilelo ugweba umathanda.


text:
Loyo okuthiwa ngongcono kunabo uhlaba njengomunga,<br/>nokuthiwa ulunge khulu unjengesibuya sameva.<br/>Imini yokuhlunguphazwa kwabo seyifikile,<br/>ababalaleleko bazababamba.<br/>Nje-ke bazazizwa inga bayatjha.


text:
Ungamethembi umakhelwana,<br/>ungabeki ithemba lakho emnganinakho;<br/>ngitjho nanyana kungaba ngotjhidelene kangangani nawe,<br/>ulonde ikulumakho.


text:
Ngombana indodana inyaza uyise,<br/>indodakazi iphikisana nonina,<br/>umalukazana ukhombana nonosokana ngomuno.<br/>Izitha zomuntu kuba babantu bekhabo.


text:
Kodwana mina ngiqalelela uSomnini ngethemba,<br/>ngilinda uZimu uMsindisami,<br/>uZimami uzangitjheja.


text:
Ungabukisi ngami wena sitha sami!<br/>Nanyana ngiwile nje,<br/>kodwana ngizakuvuka.<br/>Nanyana ngihlezi ebumnyameni nje,<br/>kodwana uSomnini uzakuba kukhanya kwami.


text:
Ngebanga lokobana ngitjhaphele uSomnini,<br/>ngizakugugubala ngaphasi kobukhali bakhe,<br/>bekube kumhla angikhupha emlandwini;<br/>mhlana abuyisa ilungelo lami.<br/>Uzangikhuphela ekukhanyeni;<br/>ngizakubona ukulunga kwakhe.


text:
Yeke isitha sami sizakubona lokhu<br/>bese siphathwa ziinhloni,<br/>njengombana sathi kimi:<br/>“Uphi-ke uSomnini uZimakho?”<br/>Ngizasiqalela phasi;<br/>yeke sizakugadangwa njengedaka eendledlaneni.


text:
Mhlokho umdlelezelakho uzakufika<br/>azabele wena Asiriya namadorobhakho.<br/>Uzakufika azabele iingcenye zoke zenarhakho;<br/>iye, ukusuka emlanjeni ukuya emlanjaneni<br/>nokusuka entabeni ukuya entatjaneni.


text:
Somnini, yelusa abantu bakho ngentongakho,<br/>umhlambi welifa lakho.<br/>Uwuvikele emahlathini weentaba zeKarameli;<br/>uvumele udle eBhatjhani neGiliyadi njengekadeni.


text:
Izizwe zizakubona lokhu bese ziyakhena,<br/>kuphele ukuthi zona zinamandla.<br/>Zizakuvala imilomo yazo ngezandla,<br/>zivaleke iindlebe.


text:
Abantwaba bazakurhurhuba njengenyoka;<br/>bakhase njengeembandana ehlabathini.<br/>Bazakuphuma batatazela erholweni labo;<br/>bahlengezele phambi kwakho Somnini Zimethu,<br/>bazakwesaba ngebanga lakho.


text:
Ngubani uZimu onjengawe,<br/>othethelela isono,<br/>ongayeleli imitjhapho yeendlalifa zakhe,<br/>nonganamavunda kodwana othabela ukwethembeka,


text:
ozasirhawukela godu,<br/>agadangele izono zethu<br/>ngaphasi kwenyawo na?<br/>Iye, uzakujikijela yoke imitjhapho<br/>yabantu bakho ekuzikeni kwelwandle.


text:
Uzakuba ngoqinisileko kuJakopo<br/>nothembekileko ku-Abrahamu,<br/>njengombana wafunga kibobaba ekadeni.


text:
USomnini unguZimu onesikhwele nozibuyiselelako;<br/>uSomnini uyazibuyiselela begodu uzele ngobukhali.<br/>USomnini uzibuyiselela kabajameleni naye<br/>begodu uhlala abukhali ezitheni zakhe.


text:
USomnini ubuthaka ekusilingekeni;<br/>kodwana unamandla amakhulu<br/>begodu akalisi ukuhlunguphaza.<br/>Ugadanga kuvuke isivunguvungu nesiwuruwuru,<br/>namafu aba libhudu eenyaweni zakhe.


text:
Ukhalimela ilwandle lome kere;<br/>enze nemilambo itjhe thokgho.<br/>Amasiso weBhatjhani ayoma,<br/>amahlathi weKarameli arhabuke,<br/>kutjhwabe namakhwa weLibhanoni.


text:
Iintaba ziyahlengezela,<br/>imibundu incibilike phambi kwakhe.<br/>Iphasi liyahlengezela phambi kwakhe<br/>nelizwe nabo boke abahlala kilo.


text:
Ngubani ongajamelana nokukhalima kwakhe?<br/>Ngubani onganyamezelela ubukhali bakhe na?<br/>Ebukhalini bakhe ujikijela umlilo;<br/>amadwala akghephuke phambi kwakhe.


text:
USomnini ulungile kilabo abaphephela kuye<br/>ngeenkhathi zamatshwenyeko;<br/>Utjheja labo ababalekela kuye<br/>ngeenkhathi zeenrhurhula.


text:
Nanyana ngiwaphi amaqhinga<br/>izitha eziwenza ngoSomnini,<br/>uSomnini uzawaphelisa nya.<br/>Iye, amatshwenyeko angeze abuya kwesibili.


text:
Watjho nje uSomnini:<br/>“Nanyana baphelele babanengi ngaleyondlela,<br/>bazokukghedlhwa bokanyana njalo baphele nya.<br/>Nanyana ngikuthobisile nje wena Juda,<br/>nokho angeze bengisakuthobisa godu.


text:
USomnini ukhuphe umlayezo ngawe kosi, wathi:<br/>“Ibizo lakho alisazukukhunjulwa.<br/>Ngizakutjhabalalisa yoke imifanekiso ebaziweko<br/>nebunjiweko esethempelini labosingazimu benu.<br/>Ngizakwenza ithuna lakho libe lizala.”


text:
Qalani laphaya phezu kweentaba,<br/>nasiya isithunywa esiletha iindaba ezimnandi,<br/>sirhuwelela sithi: “Ukuthula!<br/>Gidinga iminyanyakho wena Juda,<br/>uzalise iimfungo zakho.<br/>Akusenasikhohlakali esizanisahlela;<br/>sizakurhayilwa siphele nya.


text:
“Abasabaleleko uzababona<br/>lokha nababuyako wena Juda.<br/>Yenyukelani esithaleni, nigade indlela!<br/>Zilungiseleleni, niziqinise!”


text:
Ngambala uSomnini uzakubuya ngedumo lakaJakopo,<br/>iye, ngedumo laka-Israyeli.<br/>Ngambala abarhayili bazabarhayila<br/>begodu bazakutjhabalalisa abavikeli babo.


text:
Ngelanga elibekwe nguSomnini,<br/>iinhlangu zeentsitsirimba zayo zibomvu;<br/>iingorho zakhona zivunule okutlerebede.<br/>Iinsimbi zeenkarana zepi ziyamenyezela,<br/>abakhweli beenjomani baya ngapha nangapha.


text:
Batjhayela iinkarana inga mahlanya eendleleni,<br/>zehla zenyuka nommango woke.<br/>Zifana neenhlothi ezivuthako;<br/>zigijima zitsekeze njengombani.


text:
Amabutho kaSomnini akhethekileko ziingorho,<br/>akhamba ahlula endlelenawo.<br/>Agijimela emthangaleni wedorobho;<br/>alungisa umgqala wawo ukugiriza umthangala.


text:
Indlovukazi isiwa ekuthunjweni ngekoloyana.<br/>Amakhobokakazi wayo ayathunjwa;<br/>athwala imikhono ehloko,<br/>alile irhabiya njengamazuba.


text:
INiniva injengedamu elivulelweko:<br/>Amanzi wakhona ayagobhoza.<br/>“Valani! Valani!”,<br/>kodwana amanzi akavaleki.


text:
INiniva idlelezelwe, yahlangulwa;<br/>yasala ilirubhi!<br/>Iinhliziyo zadana,<br/>amadolo ayathuthumela,<br/>imizimba yoke iyahlengezela;<br/>boke ubuso buyaphaphatheka.


text:
Gadesi liphi-ke idzaba leengwenyama,<br/>lapha kondlelwa khona imindlwana yeengwenyama,<br/>lapha ingwenyama eduna nesikazi zikhambakhamba khona,<br/>lapha iingwenyama zizibusa khona na?


text:
Iphi ingwenyama ebulele ngokwaneleko,<br/>ukondla imindlwanayo;<br/>ekghamela ukondla ingwenyama esikazi,<br/>ezalisa isikhundla sayo ngeenyamazana<br/>nedzaba layo ngeendumbu na?


text:
USomnini uMninimandlawoke uthi:<br/>“Ngijamelene nawe kosi.<br/>Ngizakutjhisa iinkarana zakho,<br/>isabula izakurhayila iingwenyamana zakho.<br/>Ngizakutjhabalalisa koke okuhlangule kabanye.<br/>Amezwi weenthunywa zakho angeze asazwakala.”


text:
Lizazizwa idorobho leengazi,<br/>lizele ngamala;<br/>lizele ngobumarhamaru,<br/>alitlhogi elikuthumbileko!


text:
Lenza lokhu ngokuthuthumbisa iimbebhu,<br/>kutswiririze amavili;<br/>ligijimise iinjomani,<br/>kukhehlezele iinkoloyana!


text:
Abakhweli beenjomani bahlabela phambili,<br/>kumanyazela iinsabula,<br/>kumekeza imikhonto!<br/>Latjhiya iinkubela ezinengi,<br/>kwaba sidumbu phezu kwesidumbu --<br/>zaba zinengi zarareja umuntu.


text:
Koke lokhu kungebanga lobungwadla<br/>bengwadla,<br/>enejamo elilulubezako,<br/>umtjhotjhozeli wobuloyi,<br/>okhaphela izizwe ukuze azuze,<br/>akhaphele abantu ngobuloyi bakhe.


text:
USomnini uMninimandlawoke uthi:<br/>“Ngijamelene nawe poro.<br/>Ngizakubhenula iinthimba zakho,<br/>izizwe zoke zikubonele;<br/>nemibuso ibone ukurhubutjheka kwakho.


text:
Boke abakubonako bazakubaleka bathi:<br/>‘INiniva igirikile!<br/>Akunamuntu ozayililela,<br/>kungabikho noyedwa oyiduduzako.’ ”


text:
Kghani ungcono kuneThebhesi,<br/>esemlanjeni iNayili,<br/>ezombelezwe mamanzi?<br/>Umlambo begade kusiviko sayo,<br/>amanzi aliboda lakhona.


text:
Ngitjho neThebhesi beyibekelwe<br/>bonyana idingiswe,<br/>isiwe ekuthunjweni.<br/>Ngitjho namasanayo aphihlizelwa<br/>emasangweni wazo zoke iindlela.<br/>Iinkhulu zakhona zenzelwa ifumbe,<br/>kwathi boke abarholi bakhona<br/>babotjhwa ngeenketani.


text:
Nawe-ke Niniva<br/>uzakurhamula ikapho yomhlonyani;<br/>uzakubaleka uyokubhaca<br/>bese ubawa ukukhoseliswa<br/>zizitha zakho.


text:
Woke amarholwakho afana<br/>nemithi yamakhiwani;<br/>amajonakho anjengamakhiwani avuthweko:<br/>lokha imithi nayisikinywako,<br/>amakhiwani awela emlonyeni wogomako.


text:
Khusuthi uyaqala amajonakho:<br/>Woke bafazi!<br/>Amasango wesifunda sakho<br/>avuleke petle,<br/>avulekele izitha zakho;<br/>umlilo utjhise thokgho<br/>iinqabo zamasangwakho.


text:
Yikha amanzi ngombana uragelelwe,<br/>uqinise amarholwakho!<br/>Khamba uye edongeni<br/>ubhice idaka wenze iintina!


text:
Umlilo uzakutjhisela khonapho<br/>nesabula izakukghedlha;<br/>ikuqothule njengokuqothula kwesikhonyani<br/>esimini.


text:
Ungezelele isibalo sabarhwebi bakho<br/>bebadlula iinkwekwezi zesibhakabhaka.<br/>Kodwana bazakwenza seentethe:<br/>badle bazikhambele.


text:
Nabalindi bakho bafana nesikhonyani,<br/>iinkhulu zakho zifana newoma leentethe,<br/>ezikakarela emabodeni nakumakhaza.<br/>Kuthi nakuhlaba ilanga zitlharuluke ziphaphe,<br/>ziye lapha kungazi muntu khona.


text:
Maye, kosi ye-Asiriya!<br/>Abarholi bakho bafile buthongo;<br/>amabuthwakho akhethekileko arabhalele.<br/>Amajonakho arhatjheke neentaba,<br/>atlhoge nomuntu ongawabuthelela.


text:
Akunamuntu ongelapha amancebakho;<br/>awuzukusinda ngeduma lakho.<br/>Woke umuntu ozwa iindaba zakho,<br/>uwahla izandla ngokuwa kwakho.<br/>Ngombana akunamuntu ongazange khewumhlunguphaze;<br/>ngobukhohlakali bakho obungapheliko.


text:
Kunini ngibiza, Somnini, ngifunana nesizo,<br/>kodwana soloko awuphenduli?<br/>Ngakurhuwelela ngathi, “Umguruguru!”<br/>kodwana kubayini ungasindisi?


text:
Kubayini ungibonisa ukungalungi,<br/>ubekezelela ubumbi?<br/>Ukurhayila nomguruguru kuphambi kwami,<br/>kwande ukunghunanghunana nerawurawu.


text:
Yeke umthetho uyabogaboga,<br/>ukugweba ngeqiniso akusekho.<br/>Iinkhohlakali ziqaqada phezu kwabalungileko,<br/>nje-ke kuhlanakelwa iingwebo.


text:
“Qalani izizwe,<br/>nizitjhejisise nikakamale benikhungatheke<br/>ngombana kunento engizayenza emihleni yenu;<br/>eningazukuyikholwa nanyana sele niyitjelwa.


text:
Iye, ngizakuvusa amaBhabheli,<br/>abantu abamarhamaru nabanganasisa,<br/>abatjharhatha iphasi loke,<br/>bakhambe bahluthula izindlu okungasi ngezabo.


text:
Bababantu abasatjwako nabatatazelelwako<br/>nomthetho usezandleni zabo,<br/>bazidumisa bona ngokwabo.


text:
Iinjomani zabo zigijima ukudlula izingwe,<br/>zidlhaduma ukudlula iimpisi ebusuku.<br/>Abakhweli bakhona beza bafuthekile;<br/>abakhweli bakhona bavela kude.<br/>Batheleka njengedlanga nalibhudungela ukudla kwalo;


text:
boke beze ngokurhayila.<br/>Amabutho wakhona atheleka njengommoya werhalawumbeni;<br/>abuthelela iimbotjhwa njengetjhwabatjhwaba.


text:
Banyaza amakhosi,<br/>bahlekisa ngababusi.<br/>Bahleka woke amadorobho anemithangala;<br/>badindela ihlabathi emithangaleni yakhona;<br/>bawasahlele bawathumbe.


text:
AwusinguSomnini kusukela nini nanini na?<br/>AwusinguZimu wesivumelwano,<br/>oCwengileko nophila nini nanini na?<br/>Somnini, ukhethe amaBhabheli bona agwebe,<br/>Dwala, ubazese bona bahlunguphaze.


text:
Amehlwakho acwenge khulu kobana angaqalana<br/>nobukhohlakali;<br/>angeze wabekezelela ubumbi.<br/>Alo-ke kubayini ubekezelela<br/>izephulamthethwezi na?<br/>Uthuleleni ubona iinkhohlakali<br/>zirhiribidela abalunge khulu kinazo?


text:
AmaBhabheli la, abamba abantu boke;<br/>abadose ngeenkghopholahlambi,<br/>abagolela ngenedenawo,<br/>abarhurhulela ngesirhurhulanedeni sawo.<br/>Ngebangelo ayathokoza ajabule.


text:
Enzela isirhurhulanede sawo umhlatjelo,<br/>atjhisela nesirhobelanede sawo itjhwalo.<br/>Yeke, ngeenede zawezo abetha esimonyongwana,<br/>agoma iinkhanakhana zokudla.


text:
Ngizakujama esithaleni sami<br/>ngibe sesiqongolweni somthangala.<br/>Ngizakuqalisisa ngibone<br/>bonyana uSomnini uzokuthini kimi;<br/>nokuthi uzakuphendula<br/>athini ekunghonghoyileni kwamokhu.


text:
USomnini wangiphendula wathi:<br/>“Tlola isambulwesi phasi<br/>sibonakale kuhle emqebethwini<br/>ukuze sifundeke lula.


text:
Ngambala isambulwesi sizakuzaliseka<br/>ngesikhathi esifaneleko;<br/>sikhuluma ngesiphetho,<br/>angeze savuka simamala.<br/>Nanyana siriyada nje, silindele,<br/>sizakuzaliseka nakanjani, angeze besiriyade.


text:
Ngambala, umnono uyamkhohlisa ozikhukhumezako<br/>begodu angeze aphumelela;<br/>umarhamaru njengethuna,<br/>urhiribidela njengokufa;<br/>ubuthelela izizwe zoke kuye,<br/>athumbe boke abantu.’


text:
“Ngambala, izizwe zizamphendula ihlaya,<br/>zimtlhorholoje ngokumvuma ingoma zithi,<br/>‘Uzazizwa loyo ozidindelela iimpahla zokwetjiwa,<br/>azinjingisa ngobugirikijani!<br/>Kuzabe kube nini kulokho kwenzeka na?’


text:
Wena waphanga izizwe ezinengi;<br/>yeke abantu boke bazakuphanga.<br/>Bazakuphanga ngombana nawe waphalaza<br/>iingazi zabantu,<br/>wabhubhisa iinarha namadorobho<br/>naye woke umuntu ohlala lapho.


text:
“Uzazizwa loyo ohlawulisa ngobugirikijani,<br/>bona azakhele umuzi ophephileko.<br/>Umzakhe uzakwehlelwa manikelela.


text:
Ngambala, uSomnini uMninimandlawoke uqunte<br/>bonyana ukutjhabatjheka kwabantu<br/>kube ziimvuthiso zomlilo,<br/>nokuthi izizwe zibhidlangele ilize.


text:
“Uzazizwa loyo oseza abomakhelwana bakhe<br/>utjwala obubukhali,<br/>basele badakwe babehlubule<br/>ukuze abone ububhunubhunu babo.


text:
Ukarekela ukurhubutjha abantu<br/>kunobana uhlonitjhwe.<br/>Sela nawe bewube bhunubhunu.<br/>Ikapho esesandleni sokugoma sakaSomnini<br/>inqophe ngakuwe,<br/>ukuhlonipheka kwakho kuzakuba lihlazo.


text:
Iye, umonakalo owawenza eLibhanoni<br/>uzakufikela<br/>nokurhayila kwakho iimbandana kuzokwethusa<br/>ngombana uphalaze iingazi zabantu,<br/>wabhubhisa iinarha<br/>namadorobho naye woke umuntu ohlala lapho.


text:
“Sizakubhadekela ngani isithombesibazwa<br/>njengombana sabazwa mumuntu nje na?<br/>Sisiza ngani isithombesibunjwa<br/>nomfundisi wamala na?<br/>Iye, loyo owasibumbako wethembele<br/>emsebenzini wezandla zakhe,<br/>ilize lakolize elingakhulumiko!


text:
Uzazizwa loyo othi esigodweni,<br/>‘Phaphama!’<br/>Nanyana athi elitjeni elingakhulumiko,<br/>‘Vuka!’<br/>Intwenje ingakuyala na?<br/>Qala nje, yembeswe ngegolide nesiliva,<br/>abeyiphili do.


text:
Somnini, ngizwile ngedumo lakho.<br/>Somnini, izenzo zakho zibonakele.<br/>Yewuzivuselele neminyakeni le,<br/>zenze zaziwe eenkhathini zethwezi.<br/>Kodwana ube nomusa nakuvuka irawurawu.


text:
UZimu uvele ngeTemana;<br/>Ocwengileko uvele ngentabeni iParana.<br/>Sela<br/>Iphazimulwakhe igubuzesa amazulu;<br/>ubuphaziphazi bakhe buzele iphasi.


text:
Ukumanyazela kwakhe kunjengokuphuma kwelanga;<br/>imisubela iphazima esandleni sakhe.<br/>Lapha kufihlakele khona amandlakhe.


text:
Wajama phezu kwephasi ladengezela,<br/>warhedlula, izizwe zarurhuluka.<br/>Ngendlelakhe wakhamba phezu kwephasi,<br/>iintaba zanini nanini zagirika<br/>neentatjana zeminyaka zarhunyela.


text:
Eenyaweni zakhe ngabona amandla:<br/>EKhutjhana kwavunguza amatende,<br/>kwaMidiyani kwaphembetha imitjhabo.


text:
Awu Somnini, begade usilingekele imilambo na?<br/>Ilaka lakho belijamelene nemilambo?<br/>Gade usilingwe lilwandle na?<br/>Ngambala, ukhwele iinjomani zakho<br/>neenkarana zakho zokuhlula.


text:
Iintaba nazikubonako ziyathuthumela;<br/>kuvela iinrhurhula zamanzi;<br/>kubhodla amanzi ekuzikeni,<br/>athwele amagobhoza.


text:
Ilanga nenyanga zabuyela endawenazo,<br/>ngokuphazima kwemisubela yakho egijimako<br/>nangokumanyazela komkhontwakho ophazimako.


text:
Weza wazokusindisa abantu bakho,<br/>wazokusindisa umzeswakho.<br/>Warhayila iphahla lesigodlo sobukhohlakali,<br/>waphihliza isigodlo bekwaba sesisekelweni.


text:
Wahlaba umrholi ngomkhontwakhe,<br/>lokha iinkhulu zakhe nazisithelekelako<br/>bona zisiphadlhalaje.<br/>Inyazo lazo laba lilize:<br/>Zoke zaphepha zazifihla.


text:
Nangizwa lokho, amathumbami adlhabhaza,<br/>iimbhena zomlomami zahlengezela ngetjhadelo,<br/>umzimbami wakoropana,<br/>amadolwami ageba.<br/>Ngarhawuka ngebanga lelanga lamatlhuwo,<br/>ngebanga lezehlo ezizokwehlela abasahleli.


text:
Nanyana umuthi wamakhiwani ungatlhurhi,<br/>kutlhogeka namadiribe esidiribeni;<br/>nanyana isivuno se-oliva singahlomi<br/>kutlhogeka nokudla emasimini;<br/>nanyana kunganazimvu ngesibayeni<br/>kutlhogeka neenkomo ngesibayeni;


text:
USomnini uSomandla umamandlami;<br/>wenza iinyawo zami zibe njengezehlangu,<br/>ungenza ngikghone ukweqela imibundu.<br/>Libhinwa ngeenliliswa zeenara.


text:
Ilizwi lakaSomnini elafika kuZefaniya umsa kaKutjhi, omsa kaGedaliya, umsa ka-Amariya, omsa kaHezekhiya, nakusabusa uJosiya, umsa ka-Amoni ikosi yakwaJuda.


text:
“Ngizakurhayila kwasamuntu neembandana;<br/>ngisizile iinyoni zezulu neenhlambi zelwandle.<br/>Ngiketule iinkhohlakali<br/>nangiphelisa abantu ebusweni bephasi.”<br/>Kutjho uSomnini.


text:
“UJuda ngizombeka isandla<br/>nazo zoke izakhamuzi zeJerusalema.<br/>Ngizakuphelisa yoke imisalela yakaBhali endaweni le<br/>namabizo wabaphristi ababalotjhi bakaBhali, angasakhunjulwa.


text:
Ngizakuphelisa labo abalotjha iinkwekwezi<br/>phezu kwephahla lezindlu<br/>nabaguqa phasi bafunge uSomnini<br/>bajike godu bafunge uMilkomu.


text:
“Thula phambi kwakaSomnini uSomandla,<br/>ngombana ilanga lakaSomnini litjhidele.<br/>USomnini ulungise umhlabelo;<br/>walungiselela labo abamemileko.”


text:
Ngelanga lomhlabelo lowo, uSomnini wathi:<br/>“Ngizakubeka iinkhulu namakhosana umlandu,<br/>nabo boke ababahlumisa ngenturhu nangekohliso.<br/>Ngibeke umlandu nalabo abavunule iimvunulo ezitjhili<br/>nabo boke abagegeda ukugadanga embunjwaneni womnyango.”


text:
USomnini uthi:<br/>“Mhlokho kuzakuzwakala umkhosi<br/>esangweni leHlambi,<br/>kurhahlawulwe ngengcenyeni etja yeJerusalema,<br/>kuzwakale ubugidigidi obukhulu ngemibundwini.


text:
Rhahlawulani nina enihlala emakethe,<br/>ngombana boke abarhwebi bazokutjhabalaliswa<br/>nabathengisi barhayilwe.


text:
“Ngesikhatheso ngizakubhenyegula iJerusalema<br/>ngeenhlothi ezivuthako,<br/>bengibeke umlandu labo abazigedlileko,<br/>abazitjela bathi,<br/>‘USomnini akenzi litho elimbi nanyana elihle.’


text:
Umnonwabo uzakuphangwa,<br/>neenkumba zabo zigirizwe.<br/>Bazakwakha iinkumba bangazihlali;<br/>batjale iindiribe kodwana bangalirhamuli iwayini lakhona.”


text:
Ilanga elikhulu lakaSomnini litjhidele;<br/>ngambala litjhidele begodu liza ngokurhabileko.<br/>Ukuzwakala komkhosi wephasi welanga lakaSomnini<br/>uzakuba munyu<br/>nonesibindi uzakulila okutlhuwisako.


text:
Ilangelo lizakuba lilanga lelaka,<br/>ilanga lamahlungu namatlhuwiso,<br/>ilanga lokubhuruzwa nokurhayilwa,<br/>ilanga lokufiphala nobumnyama,<br/>ilanga lamafu anzima tshu.


text:
Kuzakuba lilanga lepalapala<br/>nelokuhlaba umkhosi,<br/>wokugasela amadorobho anemithangala<br/>nemibhotjhongo yamajika.


text:
USomnini uthi:<br/>“Ngizakuletha amatlhuwiso ebantwini,<br/>yeke bazakubhaduzela njengabangaboniko.”<br/>Ngebanga lokobana bonile kuSomnini,<br/>ipilwabo izakuba njengeenzibi,<br/>nemizimbabo ibe njengobulongwe.


text:
Isiliva negolidabo angeze yabasindisa<br/>ngelanga lelaka lakaSomnini.<br/>Inarha yoke izakuqothulwa ngomlilo wesikhwele sayo.<br/>Ngambala uzakurhayila ngokwesabekako<br/>boke abaphila enarheni.


text:
ngaphambi kobana isikhathi sequnto lakaSomnini sizaliseke,<br/>iye, isikhatheso siza ngokurhabileko!<br/>Zikhalimele<br/>ngaphambi kobana ilaka lakaSomnini elivuthako<br/>lehlele phezu kwakho!


text:
Funani uSomnini,<br/>nina noke bantu benarha enizithobileko,<br/>nina enilalela imiyalwayo.<br/>Yenzani okulungileko, nifune ukuthobeka;<br/>mhlamunye nizakuvikeleka ngelanga lelaka lakaSomnini.


text:
Ngambala iGaza izakutjhiywa<br/>bese i-Atjhikheloni isukelwa imarubhi.<br/>Ama-Atjhidodi azakuqotjhwa emini kwa bha<br/>bese i-Akroni iyasitjhulwa.


text:
Nizazizwa nina enihlala magegana nelwandle,<br/>nina bantu beKerethi.<br/>Ilizwi lakaSomnini lijamelene nawe, wena Kanana,<br/>narha yamaFilista, lithi:<br/>“Ngizakubhubhisa nya,<br/>akunamuntu namunye ozakusinda.”


text:
Izakuba yinarha yemisalela yekumba yakwaJuda;<br/>izimvu zabo zidle lapho.<br/>Ebusuku bazakulala ngemarubhini we-Atjhikheloni.<br/>USomnini uZimabo uzabatjheja;<br/>atjhugulule ubujamo babo.


text:
USomnini uthi:<br/>“Ngizizwile iinhlamba zabakwaMowabi<br/>namezwi wokuqhukuluza wabakwa-Amoni;<br/>abathuke abantu bami bebanyefula nenarhabo.”


text:
USomnini uMninimandlawoke, uZimu wakwa-Israyeli uthi:<br/>“Ngebangelo-ke ngiyafunga ngithi, kuphila kwami:<br/>Ngambala iMowabi izakufana neSodoma,<br/>ama-Amoni afane neGomora:<br/>indawo yemitjhatjhana nemigodi yetswayi,<br/>inarha eligagadu nini nanini.<br/>Imisalela yabantu bami izabaphanga,<br/>abasindileko esizweni sami bazuze inarhabo.”


text:
Ngikhokhu abazakufumana ngokuzikhukhumeza kwabo<br/>nokuthuka bebaqhukuluze abantu bakaSomnini uMninimandlawoke.


text:
USomnini uzabethusa lokha nabhubhisa boke abosingazimu benarha. Esinye nesinye isizwe sizamdumisa, nezikude zimdumise enarhenazo.


text:
USomnini uzawelula isandla sakhe<br/>ajamelane netlhagu bese abhubhisa i-Asiriya;<br/>atjhiye iNiniva imabhudubhudu<br/>begodu yome kere kwanga lirhalawumba.


text:
Imihlambi yeembandana izakulala phasi khonapho,<br/>iye, imifunda ngemifunda.<br/>Ebusuku iinrhulurhulu zizakulinda<br/>eentlhorini zeensika.<br/>Ukulila kwazo kuzakuzwakala eentunjeni zemithangala.<br/>Amagubulu azakurhwarhwaza emibunjwaneni yeminyango<br/>ngombana uSomnini ubhuruze imisedari yedorobho.


text:
Lizakuba nje-ke idorobho<br/>elizikhukhumezako neliphephileko,<br/>elizitjela lithi:<br/>“Ngimi ngimi, alikho elinye gaphandle kwami.”<br/>Maye, lizakuphenduka igagadu,<br/>indawo yokulala iimbandana zommango!<br/>Boke abadlula nca ngakilo<br/>bazalenza ihlaya bebalikokomeje.


text:
Iinkhulu zalo zimabhubezi abhodlako,<br/>abagwebi balo baziimpisi ezikhwabitha ebusuku<br/>zirhiribidela zingalisi nanyana sele kusile.


text:
Abaphorofidi balo abazisi,<br/>bababantu abangathembekiko.<br/>Abaphristi balo basilaphaza okucwengileko<br/>begodu bephula umyalo.


text:
Nanyana uSomnini olungileko angaphakathi kwedorobheli;<br/>kunganabumbi abenzako,<br/>ngamasa angahluleki,<br/>abonakalisa ukulunga kwakhe imihla ngemihla;<br/>kodwana khonapho iinkhohlakali abe azinanhloni.


text:
USomnini uthi:<br/>“Ngirhayile izizwe;<br/>imibhotjhongwazo ibhidliziwe.<br/>Ngitjhiye iindledlana zazo zithe nghwayi,<br/>kwangaba namuntu okhambakhamba kizo.<br/>Amadorobhazo arhayiliwe,<br/>akukho noyedwa ozakusala,<br/>ngitjho noyedwa tere.


text:
Bengidlumbana bona:<br/>Idorobheli lizangesaba,<br/>livume ukusolwa<br/>beliyelele koke engikulindele kilo.<br/>Kodwana khonapho belisaphikelele<br/>ngobukhohlakali kikho koke elikwenzako.


text:
“USomnini uthi:<br/>“Yeke yewungilindele,<br/>ulindele ilanga engizakujama ngalo ngifakaze,<br/>lokha mina mgwebi ngihlanganisa izizwe nemibuso<br/>bona ngiyimadlhe ngamanikelelami,<br/>iye ngetukuthelwami evuthako.<br/>Lindelani ilanga mhlana iphasi loke lizakuqothulwa<br/>ngomlilo welaka lami.”


text:
“Yeke ngizakuhlambulula iimbhena zabantu<br/>ukuze boke babize ibizo lakaSomnini,<br/>bamlotjhe, babambisene.


text:
Kusukela ngaphetjheya kwemilambo yeKutjhe<br/>abalotjhi bami,<br/>abantu bami abasabaleleko bazangilethela iminikelo.


text:
Mhlokho, wena Jerusalema,<br/>angekhe usasoleka ngemitjhapho ongone ngayo<br/>ngombana ngizabe ngisuse kuwe<br/>boke abantu abathokoza ngokuzitjhaya kwabo.<br/>Nje-ke angeze usazigqaja entabenami ecwengileko.


text:
Kodwana ngizakutjhiya phakathi kwenu<br/>ababubodlhana nabathobekileko,<br/>bazakufunyana isiphephelo kuSomnini.


text:
“Imisalela yakwa-Israyeli<br/>angeze isenza ubumbi<br/>nanyana ileye amala<br/>nekulumo ekhohlisako<br/>angeze yafunyanwa emilonyenayo.<br/>Ngambala izakukarula yetjise<br/>begodu kungabi nomuntu ozayethusa.”


text:
Kwakwazela, wena ndodakazi yeZiyoni!<br/>Betha umkhulungwana, wena Israyeli!<br/>Jabula uthokoze ngehliziywakho yoke,<br/>ndodakazi yeJerusalema!


text:
USomnini usisusile isigwebo sakho,<br/>waqotjha nesitha sakho.<br/>INgwenyama yakwa-Israyeli,<br/>uSomnini ungesirhodlweni sakho,<br/>akusenabumbi obuzakwehlela godu.


text:
USomnini uZimakho ungesirhodlweni sakho,<br/>unamandla wokusindisa.<br/>USomnini uzakukarekela ngethabo elikhulu;<br/>akuthande ngesirhawu,<br/>akuthakasele


text:
ngokuthamba.”<br/>USomnini uthi:<br/>“Ngizakubuthelela abantu bakwa-Israyeli<br/>ebe bathotjisiwe begodu baphadlhalajiwe,<br/>labo abasuka enarhenabo ngamatlhuwo.


text:
Sekuseduze bona bangibone kuhle<br/>abagandeleli bakho, wena Jerusalema.<br/>Ngizakwenyela abarholopheleko bakwa-Israyeli,<br/>bengibuthelele nalabo egade baphadlhalele.<br/>Esikhundleni sokunyazwa kwabo<br/>ngizabaphakamisa babe nedumo nesithunzi<br/>kilo loke iphasi.


text:
Ngesikhatheso ngizanibutha;<br/>ngesikhatheso ngizaniletha ekhaya.<br/>Ngizanipha idumo nesithunzi<br/>hlangana nabantu boke bephasi<br/>lokha nangitjhugulula ubujamo benu niqalile.”<br/>Kutjho uSomnini.


text:
Ngomnyaka wesibili wekosi uDariyasi, elangeni lokuthoma lenyanga yesithandathu, ilizwi lakaSomnini lafika kuZerubhabheli umsa kaTjheyaltiyeli, umbusi wakwaJuda, nakuJotjhuwa umsa kaJehozadaki, umphristi omkhulu, ngomphorofidi uHagayi lathi:


text:
Nakhu okwatjhiwo nguSomnini uMninimandlawoke: “Abantwaba bathi, ‘Isikhathi sokobana kwakhiwe indlu kaSomnini asakafiki.’ ”


text:
“Kusikhathi sokobana nina nihlale eendlini zakanokutjho, khibe indlu le yona ilokhu ilirubhi njalo na?”


text:
Nitjele khulu, kodwana nivuna kancani. Niyagoma, kodwana anisuthi. Niyasela kodwana anikholwa. Niyembatha, kodwana anifuthumali. Niyarhola bese nifaka umrholo ngembadeni evuzako.”


text:
Nyukelani eentabeni bese newuka neengodo nakhe indlu ukuze ngizithabise ngayo bengidunyiswe.” kutjho uSomnini.


text:
“Benirhuluphele okunengi, kodwana qalani kujike kwaba yitupurujwana. Lokho ebenithi nikuletha ekhaya, ngakukhafulela. Ngebanga lani-ke?” Kutjho uSomnini uMninimandlawoke. “Ngebanga lendlwami, esolo yajama ilirubhi, ngapha khibe nina omunye nomunye wenu uzithabisa ngendlwakhe.


text:
Ngehlisele isomiso emasimini neentabeni, phezu kwesivuno samabele, sewayini elitjha, emafutheni we-oliva naphezu kwananyana yini esimila, phezu kwabantu naphezu kwefuyo, naphezu kwemisebenzi yezandla zenu.”


text:
Yeke uZerubhabheli umsa kaTjheyaltiyeli, uJotjhuwa umsa kaJehozadaki, umphristi omkhulu, nayo yoke imisalela yabantu balalela ilizwi lakaSomnini uZimabo kanye nomlayezo womphorofidi uHagayi ngombana ubagade athunywe nguSomnini uZimabo. Nje-ke abantu besaba uSomnini.


text:
Yeke uHagayi, isithunywa sakaSomnini, wathula umlayezo kaSomnini ebantwini wathi: “Nginani, kutjho uSomnini.”


text:
Nje-ke uSomnini watlhotlholoja ummoya kaZerubhabheli umsa kaTjheyaltiyeli, umbusi wakwaJuda, nommoya kaJotjhuwa umsa kaJehozadaki, umphristi omkhulu, kanye nommoya wabo boke abantu abimisalela. Bafika bebathoma ukusebenza endlini kaSomnini uMninimandlawoke, uZimabo,


text:
elangeni lamatjhumi amabili nanye, ngenyanga yekhomba, ilizwi lakaSomnini lafika ngomphorofidi uHagayi lathi:


text:
“Khuluma noZerubhabheli umsa kaTjheyaltiyeli, umbusi wakwaJuda, noJotjhuwa umsa kaJehozadaki, umphristi omkhulu kanye nebantwini boke abimisalela, uthi:


text:
‘Ngubani kinapha oseleko owabona indlu le isesekazimulwenayo yaphambilini? Naniyiqalako niyibona injani-ke kwanjesi? Ayinifaneli nelize lakolize na?


text:
Nje-ke qina amandla, Zerubhabheli,’ kutjho uSomnini. ‘Qina amandla nawe, Jotjhuwa, umsa kaJehozadaki umphristi omkhulu. Qinani amandla nani noke bantu benarha le,’ kutjho uSomnini. ‘Sebenzani ngombana nginani,’ kutjho uSomnini uMninimandlawoke.


text:
“Ngambala, lokhu ngokwatjhiwo nguSomnini uMninimandlawoke, ‘Kuzakuthi msinyazana ngisikinye amazulu nephasi, nelwandle kanye nenarha eyomileko.


text:
Ngizakusikinya zoke izizwe bese kuvela amagugu wezizwe zoke, yeke ngizalise indlu le ngephazimulo,’ kutjho uSomnini uMninimandlawoke.


text:
‘Iphazimulo yendlu yagadesi le izakuba yikulu kuneyendlu yaphambilini,’ kutjho uSomnini uMninimandlawoke. ‘Begodu ngizanipha ukuthula endaweni le,’ kutjho uSomnini uMninimandlawoke.”


text:
Ngelanga lamatjhumi amabili nane lenyanga yethoba, emnyakeni wesibili wakaDariyasi, ilizwi lakaSomnini lafika kumphorofidi uHagayi lathi:


text:
Nangabe umuntu utjhubelela inyama ecwengisiweko ngengubakhe bese ingubo leyo ikghwatha isikwa namkha isitjulu, iwayini, amafutha we-oliva nanyana okhunye nje ukudla, inyama leyo isacwengile nayinjalo na?’ ”<br/>Abaphristi bamphendula bathi: “Awa”.


text:
Yeke uHagayi wathi: “Lokha umuntu osilaphazwe kuthintana nesidumbu, nathinta enye yezintwezi, nayo iyasilaphala na?”<br/>Abaphristi bamphendula bathi: “Iye, iyasilaphala.”


text:
Yeke uHagayi waphetha ngokuthi: “ ‘Banjalo-ke nabantwaba, nesizwe esiphambi kwamesi,’ kutjho uSomnini. ‘Unjalo-ke nomsebenzi wezandla zabo, nalokho abanikela ngakho lapho kusilaphazekile.


text:
“ ‘Nje-ke, yelelani iindlela zenu kusukela namhlanje, ngomuso nanini, nizibuze bonyana izinto bezikhamba njani nakungakabi ukwakhiwa iboda lethempeleni lakaSomnini.


text:
Bekuthi nanyana ngubani ofika equbini lekoroyi, nakalindele ukufunyana imigodla ematjhumi amabili, afunyane elitjhumi kwaphela. Nanyana ngubani oya ebutlhodlhelweni athi uyokukha iinlinganiso ezimatjhumi amahlanu zewayini, afunyane ezimatjhumi amabili.


text:
Ngarhadla soke isivuno senu ngobori, ngokukghora nangesinanja, kodwana azange niphendukele kimi,’ kutjho uSomnini.


text:
‘Yelelani iindlela zenu kusuka namhlanjesi, ngomuso nanini, nizibuze bona izinto bezikhamba njani, kusukela elangeni lamatjhumi amabili nane enyangeni yethoba mhlana kukghenywa isisekelo sethempeli lakaSomnini. Yelelani:


text:
Kusese nembewu eseleko ngesilulwini na? Isidiribe, amakhiwani, amarharinada nanyana imithi ye-oliva ehlomileko. Kodwana kusukela namhlanje, ngizanibusisa.’ ”


text:
Ngizokuketula iinhlalo zobukhosi bengibhidlize namandla weengodlo zezizwe. Ngizakuketula iinkarana nabatjhayeli bazo; iinjomani nabakhweli bazo bazakurhadleka phasi, omunye nomunye arhadlwe yisabula yomfowabo.


text:
“ ‘Mhlokho,’ kutjho uSomnini uMninimandlawoke, ‘ngizakuthatha wena Zerubhabheli, msa kaTjhelitiyeli, njengencekwami,’ kutjho uSomnini, ‘ngizakwenza ube njengedzilamnwanami, ngombana ngikukhethile,’ kutjho uSomnini uMninimandlawoke.”


text:
Ngenyanga yobumnane emnyakeni wesibili wokubusa kwakaDariyasi, ilizwi lakaSomnini lafika kumphorofidi uZakariya umsa kaBherekiya omsa ka-Ido:


text:
Yeke, yewutjele abantu uthi: Nakhu okwatjhiwo nguSomnini uMninimandlawoke,<br/>“ ‘Buyelani kimi<br/>ngombana nami ngifuna ukubuyela kini.’<br/>Lawa, mamezwi kaSomnini uMninimandlawoke.


text:
“Ningalingisi aboyihlomkhulu okwathi lokha abaphorofidi baphambilini nabathi kibo: Nakhu okwatjhiwo nguSomnini uMninimandlawoke, ‘Phendukani emikhubeni nezenzweni zenu zobukhohlakali.’ Kodwana azange balalele begodu azange bebangithathele ehloko.” Kutjho uSomnini.


text:
Ngambala amezwami nemiyalwami<br/>engayithumezela ngeenceku zami, abaphorofidi,<br/>yafika kiboyihlomkhulu.<br/>Kwafanela bona baphenduke bebavume bathi,<br/>‘USomnini uMninimandlawoke usenzele<br/>okufanelana nemikhuba nezenzo zethu<br/>njengombana bekathe uzakwenza.’ ”


text:
Elangeni lamatjhumi amabili nane; ngenyanga yetjhumi nanye, okuyinyanga kaTjhebati, ngomnyaka wesibili wokubusa kwakaDariyasi, umphorofidi uZakariya umsa kaBherekiya, omsa ka-Ido wabona umbono ovela kuSomnini.


text:
Kwathi ebusuku ngehlelwa mbono: Ngabona umuntu akhwele injomani ekofe. Gade ajame hlangana nemithi yemiritlili ngemrhobeni. Ngemva kwakhe kwakujame iinjomani ezinzotho, ezibomvu nezimhlophe.


text:
Ngabuza ngathi: “Kosami, kutjho ukuthini lokhu?” Isithunywa sakaSomnini ebegade sijame hlangana nemithi yemiritlili sathi kimi: “Ngizakuhlathululela bonyana kutjho ukuthini. Laba ngabathunywe nguSomnini kobana bakhambe iphasi loke.”


text:
Base bayabika-ke esithunyweni sakaSomnini esasijame hlangana nemithi yemiritlili bathi: “Sikhambe iphasi loke, safunyana lipholile.”


text:
Nje-ke isithunywa sakaSomnini sathi: “Somnini Mninimandlawoke, kuzabe kube nini usitheze isirhawu phezu kweJerusalema nemadorobheni wakwaJuda obegade ulokhu uwathukuthelele iminyaka ematjhumi alikhomba woke poro?”


text:
Nje-ke isithunywa sakaSomnini sathi: “Memezela amezwi la:<br/>“USomnini uMninimandlawoke uthi,<br/>‘Nginesikhwele esikhulu ngeJerusalema neZiyoni


text:
begodu ngisilingeke khulu<br/>ngezizwe ezizikhakhazisa ngokuzethemba kwazo.<br/>Bengisilingeke isikhatjhana esifitjhani<br/>kodwana izizwezi zithuwelele ngokonakala.’


text:
“Nje-ke nakhu okwatjhiwo nguSomnini,<br/>“ ‘Ngizakubuyela eJerusalema ngesirhawu,<br/>lapha ithempeli lami lizakwakhiwa<br/>khona ngobutjha<br/>begodu neJerusalema izakwakhiwa butjha.’


text:
“Ragela phambili umemezele uthi:<br/>“Nakhu okwatjhiwo nguSomnini uMninimandlawoke,<br/>‘Amadorobhami azakuthoma godu<br/>aphuphume ngomnotho,<br/>yeke uSomnini uzakuthoma godu<br/>aduduze iZiyoni abe akhethe iJerusalema.’ ”


text:
Ngabuza isithunywa sakaSomnini ngathi: “Khuyini-ke lokhu?” Sangiphendula sathi: “Lezi ziimpondo ezahlakaza uJuda, u-Israyeli neJerusalema.”


text:
Ngabuza ngathi: “Alo, bazokwenzani-ke laba?” Wangiphendula wathi: “Laba baziimpondo ezahlakaza uJuda kangangobana kwatlhogeka noyedwa ovusa ihloko, kodwana abososino beze ukuzobethusa, bebaqede amandla wezizwe ezaphakamisela iimpondo zazo enarheni yakwaJuda kobana zihlakaze abantu bakhona.”


text:
Ngayibuza ngathi: “Uyaphi?” Yangiphendula yathi: “Ngiyokumeda iJerusalema ukuze ngibone ubude nobubanzi bayo.”


text:
Isithunywa sakaSomnini sathi kiyo: “Gijima, ufese utjele isokana lesimedo leliya bonyana uSomnini uthi,<br/>“ ‘IJerusalema izokuba lidorobho elinganamithangala<br/>ngombana inesiminyaminya sabantu nefuyo.


text:
Isithunywa sakaSomnini sathi:<br/>“ ‘Arha-ke! Arha-ke!<br/>Phumani ngenarheni yangetlhagwini leyo,’<br/>kutjho uSomnini.<br/>Begodu uSomnini wathi,<br/>‘Ngambala ngathembisa<br/>bonyana ngizanenza<br/>nisabalale emagumbini womane.’


text:
USomnini wangithuma ezizweni ezaniphangako<br/>nina bantu beJerusalema.<br/>Wangithuma kobana ngibuyisele idumo lakhe<br/>ngombana nanyana ngubani othinta nina<br/>uhloma uSomnini ngomuno ngelihlweni.


text:
“Ngiyatjho ngithi ngizakuphakamisa<br/>isandla sami,<br/>ngijamelane nezizwezi;<br/>zizakuphangwa makhobokazo.<br/>Nje-ke nizakulemuka<br/>bonyana uSomnini uMninimandlawoke ungithumile.


text:
“Bhina begodu uthabe,<br/>wena ndodakazi yeZiyoni<br/>ngombana uSomnini wathi,<br/>‘Ngiyeza begodu ngizokuhlala<br/>ngesirhodlweni sakho.’


text:
“Izizwe ezinengi zizazihlanganisa noSomnini<br/>mhlokho bese ziba sisizwe sakhe.<br/>Uzakuhlala ngesirhodlweni sakho Jerusalema,<br/>wena-ke uzakwazi<br/>bonyana uSomnini uMninimandlawoke ungithume kuwe.


text:
USomnini uzakuzuza iJuda, ilifa lakhe<br/>enarheni ecwengileko<br/>abe azikhethele neJerusalema godu.


text:
Zithobeni phambi kwakaSomnini,<br/>noke nina bantu<br/>ngombana uSomnini selafikile<br/>uvela endawenakhe ecwengileko.”


text:
Yeke uSomnini wangikhombisa uJotjhuwa umphristi omkhulu ajame phambi kwesithunywa sakaSomnini, nomphikisi ajame ngesidleni sakhe ezele ukuzomphikisa.


text:
Isithunywa sakaSomnini sathi kumphikisi: “USomnini uyakukhalima wena mphikisi ndina! USomnini okhethe iJerusalema uyakukhalima! UJotjhuwa lo, sikhuni esivuthako esikhutjhwe emlilweni!”


text:
Yeke uJotjhuwa gade embethe izambatho ezikghamathele iinsila nakalokho ajame phambi kwesithunywa njalo.


text:
Isithunywa sathi eengilozini ezijame phambi kwaso: “Mhlubuliseni iindwedwekazi azembethekwezi.” Sase sithi kuJotjhuwa: “Qala, ngisuse isono sakho, nje-ke ngizakwembathisa izambatho zakanokutjho.”


text:
Yeke mina Zakariya ngathi: “Mthweseni iqubi lobuphristi elihlanzekileko ehlokwakhe.” Bamthwesa-ke iqubi elihlanzekileko ehlokwakhe bebamembathisa, isithunywa sakaSomnini silokhu sijame eqadi kwakhe.


text:
“USomnini uMninimandlawoke uthi, ‘Nawukhamba eendleleni zami; bese ulonda imiyalwami, utjheje ithempeli lami bewutlhogomele nesirhodlo sethempeli, yeke ngizakwenza ube nehlanganyelo neengilozi zami.’


text:
“Lalela, wena mphristi omkhulu Jotjhuwa, kanye nedwendwe lakhwelo, niyelele itshwayeli: Ngizakuletha incekwami ekuthiwa nguHlumela.


text:
Ngambala idwala engiliphathise uJotjhuwa, okulidwala elikhethekileko lifanekisa ukuba khona kwami, iye, ngizokuvula umthombalo bengirhurhule isono senarha le ngelanga linye tere.” Kutjho uSomnini uMninimandlawoke.


text:
“Mhlokho kuzakwanda ukuthula kangangobana nizakuhlala ndawonye ngaphasi kwesidiribe namakhiwani.” Kutjho uSomnini uMninimandlawoke.


text:
Sangibuza sathi: “Ubonani?”<br/>Ngaphendula ngathi: “Ngibona ilithi leembani eliyigolide koke, phezukwalo kunomakupuru onamazikwana alikhomba, izikwana ngalinye linamathudze alikhomba.


text:
Isithunywa sakaSomnini sangiphendula sathi: “Awazi bonyana kuyini lokhu?” Ngaphendula ngathi: “Awa, kosami.”


text:
Nje-ke sathi kimi: “Leli lilizwi lakaSomnini elinqotjhiswe kuZerubhabheli, lithi,<br/>“ ‘Akuyi ngeenkhwepha nanyana ngamandla womuntu,<br/>kodwana kuya ngoMoyami, kuzakufezeka’,<br/>kutjho uSomnini uMninimandlawoke.


text:
‘Nanyana kungaba neenqabo ezikulu kangangani,<br/>uZerubhabheli uzakuphumelela<br/>ngombana uSomnini uzakwenza idwala leZiyoni<br/>libe siqongolo seentaba.<br/>Ubuhle balo angeze balinganiswa nalitho.’ ”


text:
“Izandla zakaZerubhabheli<br/>zithome ukuvuselela ithempeleleli<br/>begodu izandla zakhe zizaliqedelela.”<br/>Wena-ke Zakariya, uzakwazi bonyana uSomnini uMninimandlawoke ungithume kini.


text:
“Ngubani odelela ilanga lezinto ezincani? Abantu bazakujabula lokha nababona uZerubhabheli aphethe isinqophisamakho.<br/>“Iimbani ezikhombezi, mamehlo kaSomnini athalaza ephasini loke.”


text:
Ngasibuza isithunywa sakaSomnini ngathi: “Atjho ukuthini ama-oliva angesidleni nangesinceleni sesibani la?”


text:
Ngasibuza godu ngathi: “Alo-ke iimpande ze-oliva ezimbilezi ezinemihlanga emibili yegolide ephazima hlanu kwazo zitjho ukuthini?”


text:
Nje-ke sathi kimi: “Lokhu kutjho ababili abajame phambi kwakaSomnini, umniniphasi loke begodu baphathiswe amafutha amatjha.”


text:
Isithunywa sakaSomnini sangibuza sathi: “Ubonani?” Ngaphendula ngathi: “Ngibona umsongo ophaphako, opheze ube mamitha alitjhumi ubude namamitha amahlanu ububanzi.”


text:
Sathi kimi: “Lawa manikelela ehlele inarha yoke. Ukuya ngomsongo lo, woke owebako nofunga ibizo lami ngamanga uzakuhlunguphazwa.


text:
USomnini uMninimandlawoke uthi,<br/>“ ‘Ngizakuthumela amanikelela<br/>angene ngendlini yesela<br/>nakofunga ibizo lami ngamanga.<br/>Azakuhlala ngendlinapho beyigirike.’ ”


text:
Ngabuza ngathi: “Yintobani-ke le?”<br/>Saphendula sathi: “Lokhu silulu.” Besangezelela sathi: “Mlandu wenarha yoke-ke lo.”


text:
Sathi kimi: “Umfazi lo, ukukhohlakala.” Samgondela ngesilulwini besasibekela ngesisibekelo somthofi.


text:
Ngaphakamisa amehlwami, ngabona kuvela abafazi ababili bathiyelele emmoyeni ngeempiko. Iimpiko zabo bezinjengezakanogolantethe. Baphakamisa isilulu saba sesibangeni.


text:
Sangiphendula sathi: “Kuyokwakhiwa ithempeli eBhabheli, nasele liphelile ukwakhiwa, isilulweso sizakubekwa endundumaneni esemsamo wethempeli.”


text:
Ngabuye ngaqala godu ngabona iinkarana ezine zepi zivela hlangana neentaba ezimbili -- iintaba zedzila!


text:
Isithunywa sangiphendula sathi: “Le, mimoya emine yezulwini, ephumako negade ijame phambi kwakaSomnini, umniniphasi loke.


text:
Ikarana yeenjomani ezinzima iqale ngenarheni yangetlhagwini, eneenjomani ezimhlophe iqale ngetjingalanga bese kuthi emabalabala iqale ngenarheni yangesewula.”


text:
Lokha iinjomani ezinamandla naziphumako, gade zitjhabatjheka zifuna ukutjharhalala nephaseli loke nje. Sabese sithi: “Tjharhalalani nephaseli loke nje!” Yeke zatjharhalala nephasi loke.


text:
Nje-ke isithunywa sangirhuwelela sathi: “Qala, leziya eziya enarheni yangetlhagwini zizakwanelisa uMoyami lapho.”


text:
“URheldayi, uThobiya noJedaya, ababathunjwa babuya eBhabheli baletha izipho kuJosaya umsa kaZefaniya. Lokha nabafikako, wena iya kwaJosaya,


text:
uthathe isiliva negolide wenze isihlohlo bese usiphathisa umphristi omkhulu uJotjhuwa umsa kaJehozadaki.


text:
Umtjele uthi, nakhu okwatjhiwo nguSomnini uMninimandlawoke,<br/>“ ‘Kunomuntu onebizo ekuthiwa nguHlumela,<br/>uzakuhluma endawenakhe<br/>bese wakha isigodlo sakaSomnini.


text:
Nguye ozokwakha isigodlo sakaSomnini<br/>begodu uzokwembathiswa ubukhosi<br/>bese uhlala esihlalweni sakhe sobukhosi abuse.<br/>Yeke kuzakuba nomphristi<br/>esihlalweni sakhe sobukhosi,<br/>kube nokuthula phakathi kwababilaba.’


text:
“Isihlohlo sizakuba sesigodlweni sakaSomnini, kube sikhumbuzo saboRheldayi, uThobiya noJedaya godu kube yinzuzo kumsa kaZefaniya.


text:
Labo abakude bazakubuya bazokufaka isandla ekwakhiweni kwesigodlo sakaSomnini. Nje-ke nizakwazi bonyana uSomnini uMninimadlawoke ungithume kini. Lokhu kuzakwenzeka nange nilalela uSomnini uZimenu ngokuncamileko.”


text:
Ngomnyaka wesine wokubusa kwekosi uDariyasi kwafika ilizwi lakaSomnini kuZakariya elangeni lesine lenyanga yethoba, okuyinyanga kaKhisilevu.


text:
bebabuze abaphristi abasethempeleni lakaSomnini uMninimandlawoke nabaphorofidi bathi: “Kufuze ngilile enyangeni yesihlanu ngokuzila ukudla njengombana ngenzile eminyakeni eminengi na?”


text:
“Khuluma nabo boke abantu benarha le nabaphristi ubabuze uthi, ‘Lokha nagade nizilile nilila enyangeni yesihlanu neyekhomba iminyaka ematjhumi alikhomba edlulileko, ngambala benizilele mina na?


text:
Lawa akusiwo amezwi uSomnini awamemezela ngabaphorofidi baphambilini lokha iJerusalema isahlezwi ngokuthula, nalokha amaJuda nasahlala kiyo yoke imizi yakwaJuda na?


text:
Okumamezwi uSomnini awakhuluma ngabaphorofidi wathi, ‘Gcinani ukulunga okufaneleko emabandla nitjengise ukwethembeka nesirhawu omunye komunye.


text:
Lokhu bakwenzela eswilini ukuze bangalaleli ifundiso netjumayelo uSomnini ayimemezela ngoMoyakhe ngabaphorofidi baphambilini. Ngebangelo uSomnini uMninimandlawoke wasilingeka khulu.


text:
USomnini uMninimandlawoke uthi, ‘Lokha nangibabizako akhange balalele, yeke nami, angizukubezwa nabarhuwelelako.


text:
Ngabaphephula ngesivunguvungu ngabasa hlangana nezizwe zoke abangazaziko. Inarha yasala inesizungu ngemuva kwabo kangangobana kwakungekho okhambakhamba lapho. Bayenza njalo inarha ethabisako le yaba lirhalawumba.’ ”


text:
Nakhu okwatjhiwo nguSomnini uMninimandlawoke:<br/>“Nginesikhwele esikhulu ngeZiyoni,<br/>ngibuhlungu khulu ngayo.”


text:
Nakhu okwatjhiwo nguSomnini:<br/>“Ngizakubuyela eZiyoni,<br/>ngibe ngaphakathi kweJerusalema,<br/>ngalokho iJerusalema izakuthiwa nguThembekile<br/>nentaba kaSomnini uMninimandlawoke izakuthiwa nguNtaba-Cwengekile.”


text:
Nakhu okwatjhiwo nguSomnini uMninimandlawoke:<br/>“Godu eentaradeni zeJerusalema<br/>kuzakuhlala amaqhegu nezalukazi,<br/>bazakuluphala kangangobana omunye nomunye uzakudondolozela.


text:
Nakhu okwatjhiwo nguSomnini uMninimandlawoke:<br/>“Nakube kubonakala kungakghoneki kini<br/>nina enisinde ekuthunjweni,<br/>alo, nidlumbana bonyana nakimi<br/>akuzukukghoneka ngomuso na?”


text:
ngibabuyise bona bazokuhlala eJerusalema.<br/>Bazakuba babantu bami,<br/>mina ngibe nguZimabo ngeqiniso nangokulunga.”


text:
Nakhu okwatjhiwo nguSomnini uMninimandlawoke: “Lokha abantu nabathoma ukuvuselela ukwakhiwa kwethempeli lakaSomnini uMninimandlawoke, abaphorofidi bathi, ‘Ithempeleli kufanele liqedelelwe.’ Yeke nina enezwa amezwi akhulunywa baphorofidi la, qinisani izandla.


text:
“Ngambala ngaphambi kokuthonywa<br/>kokwakhiwa kwethempeli<br/>begade kunganakokhelo yabantu nanyana yeembandana.<br/>Ngebanga lobujamo obumbi umuntu ozisebenzelako<br/>gade anganakuziphilisa.<br/>Ngaphendula woke umuntu<br/>bona ajamelane nomakhelwanakhe.


text:
Kodwana kwanjesi<br/>angeze ngisaphatha imisalela yabantwaba,<br/>njengombana ngenza phambilini,”<br/>kutjho uSomnini uMninimandlawoke.


text:
“Iye, imbewu abayitjalileko izakuhluma kuhle,<br/>iindiribe zihlome iinthelo zazo<br/>namasimu aveze isivuno sawo<br/>kuthi izulu line ngesikhathi esifaneleko.<br/>Koke lokhu ngizakwenza<br/>bonyana kuhlale kukhona njalo kumisalela yabantwaba.


text:
“Ngizanisindisa,<br/>wena ndlu kaJuda nawe ndlu ka-Israyeli.<br/>Njengombana gade nisisiga samanikelela,<br/>nje-ke nizakuba mkariso wesibusiso.<br/>Ningesabi, qinisani izandla.”


text:
Ngambala, nakhu okwatjhiwo nguSomnini uMninimandlawoke:<br/>“Njengombana ngaqunta ukunehlisela ihlekelele,<br/>ngangaba nesirhawu lokha aboyihlo nabangisilingako,


text:
Nanzi izinto enifanele nizenze:<br/>Khulumani iqiniso omunye komunye.<br/>Gcinani iqiniso nokulunga okufaneleko emabandla.


text:
“Nakhu okwatjhiwo nguSomnini uMninimandlawoke:<br/>“Ukuzila ukudla kwenyanga yesine, yesihlanu,<br/>yekhomba neyetjhumi<br/>kuzakuba kukwenama neenkhathi ezihle<br/>nemigidi yokwethaba kwaJuda.<br/>Yeke thandani iqiniso nokuthula.”


text:
Nakhu okwatjhiwo nguSomnini uMninimandlawoke:<br/>“Ukusuka gadesi, izizwe ezinengi<br/>nabahlali bamadorobho amanengi bazakuza.


text:
Iye, abahlali bedorobho elinye<br/>bazakusuka baye kelinye bathi,<br/>‘Nambani siyokutenda uSomnini<br/>besifune nomusa kaSomnini uMninimandlawoke.<br/>Vele siyaya.’


text:
Ngalokho-ke izizwe ezinengi nabantu abanengi<br/>bazakuza bazokufuna<br/>umusa kaSomnini uMninimandlawoke eJerusalema<br/>bebatende uSomnini.”


text:
Nakhu okwatjhiwo nguSomnini uMninimandlawoke:<br/>“Emihleni leyo amadoda alitjhumi<br/>kizo zoke izizwe ezihlukeneko<br/>azakukakarela umJuda<br/>ngomphetho wesambatho sakhe athi,<br/>‘Sifuna ukukhamba nawe<br/>ngombana sizwile bonyana uZimu unani.’ ”


text:
Isiphorofido. Ilizwi lakaSomnini lijamelene nenarha yeHadraki nedorobho leDamaseku.<br/>Idorobho eliligugweli<br/>neenkoro zoke zakwa-Israyeli ngezakaSomnini.


text:
IRhamathi esemkhawulweni weDamaseku,<br/>iTirosi neTsidoni nazo zingezakaSomnini.<br/>ITirosi ngambala inekghono:


text:
I-Atjhikeloni izakubona lokho yesabe;<br/>iGaza ihlengezele<br/>ne-Ekroni iphelelwe lithemba.<br/>Ikosi izakunyelela eGaza,<br/>i-Atjhikeloni izakutjhiywa.


text:
USomnini wathi:<br/>“Abaphalali bazakuphalala e-Atjhidodi<br/>ngombana ngizaliphelisa igugu lamaFilista leli.


text:
Ngizabakhafulisa inyama eneengazi<br/>nokudla okusilapheleko emilonyenabo.”<br/>Iye, abantu be-Atjhidodi abazakusinda<br/>nabo bazakuba ngebakaZimethu,<br/>bazakufana nekoro kaJuda.<br/>Abantu be-Ekroni bona bazakufana namaJebusi.


text:
Godu uSomnini wathi:<br/>“Ngizakuvikela inarhami epini erhiribidelako.<br/>Akusenamgandeleli ozazenzela ebantwini bami<br/>ngombana ngizabe ngibelusile ngesikhatheso.”


text:
Jekezela khulu wena ndodakazi yeZiyoni!<br/>Rhuwelela wena ndodakazi yeJerusalema!<br/>Qala, ikosakho iza kuwe,<br/>ilungile begodu iyahlula.<br/>Ithobekile begodu ikhwele udumbana,<br/>udumbana wamambala.


text:
USomnini wathi:<br/>“Ngizakurhayila iinkarana zepi<br/>neenjomani kwa-Efrayimu neJerusalema.<br/>Imisebe yepi izakwephulwa;<br/>ikosi leyo izakumemezela ukuthula ezizweni.<br/>Umbuswayo uzakuthoma elwandle ukuya elwandle,<br/>ukusuka emlanjeni iYufrathe ukuya emaphelelweni wephasi.


text:
Wena-ke Jerusalema,<br/>ngebanga lamatshwenyeko wabantu<br/>enginesivumelwano nabo,<br/>ngizakutjhaphulula iimbotjhwa zakho<br/>ezisemgodini otjhingako.”


text:
Buyelani erholweni, nina mbotjhwa<br/>ngombana kunethemba!<br/>Ngambala namhlanje uSomnini umemezela uthi:<br/>“Wena Jerusalema,<br/>ngizakunikela umvuzo obuyelelweko.


text:
Ngizakusebenzisa uJuda njengomsebe wami,<br/>u-Efrayimu abe msubela.<br/>Ngizakujokola ngamadodanakho, wena Ziyoni,<br/>abe mkhontwami wokuhlaba abantu beGirisi.”


text:
USomnini uzakuvela ngehla kwabo,<br/>umsubela wakhe uzakusubela njengombani;<br/>uSomnini uSomandla uzakuvuthela ipalapala<br/>eze ngesivunguvungu sangesewula.


text:
USomnini uMninimandlawoke uzabavikela,<br/>bazakumadlha bebarhiribidele izitha zabo<br/>ngamatje wesarwayi;<br/>bazipitlize.<br/>Bazakuzala iingazi<br/>inga majika we-aldari lokha nakatlipilijiweko.


text:
Mhlokho uSomnini uZimabo uzabasindisa<br/>ngombana bamhlambi wakhe.<br/>Ngambala bazakuphazima enarhenakhe<br/>njengamatje aligugu asesihlohlweni.


text:
Maye bazakuba bahle<br/>bebakarise kangangani!<br/>Amabele nesitjhidela sewayini<br/>kuzakwenza amasokana neentombi<br/>zibethe esimonyongwana.


text:
Nababawa izulu ngesikhathi sesilimela,<br/>uSomnini uzakwenza amafu anzima,<br/>awulule izulu,<br/>lanele zoke iintjalo neemila enarheni.


text:
Iinsithabuso zikhuluma ikohliso,<br/>abaphenguli babona iinsese,<br/>amabhudango akhohlisa abantu<br/>begodu akaduduzi,<br/>ngokunjalo abantu bakwa-Israyeli<br/>baba njengezimvu ezinganamelusi,<br/>badurha bebawurubajwe.


text:
USomnini uthi:<br/>“Ubukhali bami buyavutha ngabelusi,<br/>ngizakuhlunguphaza abarholi.”<br/>Iye, uSomnini uMninimandlawoke<br/>uzakwelusa umhlambakhe, indlu kaJuda;<br/>uzabenza babe njengenjomani yepi ezitjhayako.


text:
USomnini uzabanikela abarholi abanetlha,<br/>iinkhonkhwani eziqinileko,<br/>amajoni naye woke umuntu oya epini.<br/>Boke njalo,


text:
bazakuba njengosibindigidi.<br/>Epini bazakugadangela izitha<br/>ebhudwini leendledlana.<br/>Bazakuhlula ngombana uSomnini unabo.<br/>Izitha ezikhwele iinjomani zizakubhalelwa nya.


text:
USomnini wathi:<br/>“Njengombana ngiqinise indlu kaJuda,<br/>njalo-ke ngizakusindisa indlu kaJosefa.<br/>Ngizakubuyisa indlu kaJosefa,<br/>ngibe nezwelo kiyo.<br/>Izakuba ngathi azange khengiyilahlele izandla.<br/>Ngebanga lokobana nginguSomnini uZimabo,<br/>ngizabaphendula.


text:
U-Efrayimu naye uzakufana nosibindigidi,<br/>neenhliziyo zabo zizakwenama<br/>inga zifunyene ihleza.<br/>Abantwababo bazakubona lokhu bajekezele;<br/>iinhliziyo zabo zithabele uSomnini.


text:
Ngizakuraga u-Israyeli angene esibayeni.<br/>Ngambala ngizabahlenga<br/>babe banengi njengaphambilini.


text:
Nanyana ngibasabalalise<br/>hlangana nezizwe eenarheni ezikude,<br/>bazangikhumbula.<br/>Bazakuphila nabantwababo bebabuye.


text:
Ngizababuyisa eGibhide,<br/>ngibarage kusuka e-Asiriya.<br/>Ngizabaletha eGiliyadi neLibhanoni,<br/>bazakuba banengi bebatlhoge nendawo yokuhlala.


text:
Umlambo we-Asiriya uzakuthuthumela.<br/>Ngizakumanya amagagasi welwandle<br/>ukuze zoke iindawo zeNayili ezitjhingako zome.<br/>Yoke into i-Asiriya ethembele kiyo izakwehliswa,<br/>intonga yobukhosi yeGibhide inyelele.


text:
Rhahlawula wena msayipurusi<br/>ngombana umsedari uwile,<br/>imithi ephakamileko irhayiliwe!<br/>Rhahlawulani nina ma-owuku weBhatjhani<br/>ngombana isiminyaminya sehlathi sikghedlhiwe!


text:
Lalelani ukurhahlawula kwabelusi;<br/>umrhulabo ononileko urhurhuliwe!<br/>Yizwani ukubhodla kweengwenyamana,<br/>isiminyaminya seJordani sikghedlhiwe!


text:
Abathengi bazo bazihlaba bebangazizwela umlandu. Labo abazithengisako bathi, ‘Akathokozwe uSomnini, uthi nginjingile na!’ Nabelusi bazo abe abanasirhawu nazo.


text:
Nange ngingasenasirhawu ngabantu benarha le begodu ngibaliselele bona badlane uboya bengibaliselele nangekosabo, bazakubhubhisa inarha. Kuzakuba njalo nange ngingabasindisi emandlenabo.” Kutjho uSomnini.


text:
Nje-ke ngathoma ukwelusa izimvu zokuhlatjwa zabathengisi. Ngathatha iintonga ezimbili, enye ngayithiya bona nguMusa enye ngathi nguHlanganani. Ngelusa umhlambi


text:
ngemva kobana ngiqotjhe abelusi abathathu.<br/>Kuthe ngenyanga yinye ngabe sengidiniwe ngomhlambi lo, kanti nawo wase ukholekile ngami.


text:
Yeke ngathatha intongami ekuthiwa nguMusa ngayephula, ngabhidla isivumelwano uSomnini asenza nabo boke abantwabo.


text:
Nje-ke sabhidleka khona mhlokho, kwathi abathengisi ngezimvu agade bangiqalile balemuka bonyana gade kulitshwayo lakaSomnini.


text:
Ngabatjela ngathi: “Nanidlumbana bona kulungile, ngikhokhelani, kodwana nakungasi njalo, yenilise.” Nje-ke bangikhokhela amatjhumi amathathu weempaparwana zesiliva.


text:
USomnini wathi kimi: “Ifuthele kumncibilikisisimbi, iye, imali ehle ebangikhokhele ngayo leyo!” Yeke ngathatha imali leyo ngayifuthela kumncibilikisisimbi ngendlini kaSomnini.


text:
ngombana ngizokuvusa umelusi enarheni ongeze adlhadlharhele umhlambi olahlekileko, nanyana afunane neziphungukako, nanyana ahlenge ezilimeleko, nanyana ondle eziphilileko. Uzakugoma inyama yezimvu zekhethelo, abe agugude neenqatha zazo.”


text:
Uzazizwa umelusi odlhayeleko<br/>osukela umhlambi!<br/>Inga isabula ingamrharhabula umkhono,<br/>imgobhodlhe nelihlo langesidleni!<br/>Umkhonwakhe ukokorane kokukokorana<br/>nelihlo lakhe langesidleni liphophale phophali!


text:
Isiphorofido. Ilizwi lakaSomnini lijamelene no-Israyeli.<br/>USomnini oqhisa amazulu,<br/>akhe iinsekelo zephasi,<br/>udale ummoya womuntu ngaphakathi kwakhe uthi:


text:
“IJerusalema ngizoyenza ikapho yesiyeziyezi yabo boke abantu abayizombelezileko. UJuda naye bazamfikela nabathumba iJerusalema.


text:
Mhlokho, lokha izizwe zoke zephasi nazihlanganyele iJerusalema, ngizakwenza idorobheli libe lidwala elibudisi kizo zoke izizwezi. Boke abalinga ukulisusa bazazikhubaza kwamambala.


text:
Mhlokho ngizakurhadla enye nenye injomani ngevalo bese ngirhadla nomkhwelayo ngobuhlanya.” Kutjho uSomnini. “Ngizakuthi nangisaphosa ilihlo phezu kwendlu kaJuda njalo, ngiphophaze zoke iinjomani zesizwe.


text:
Yeke abarholi bakwaJuda bazakuthi eenhliziyweni zabo, ‘Abantu beJerusalema bakakarele kuSomnini uMninimandlawoke uZimabo.’


text:
Mhlokho iinkoro zakwaJuda ngizazenza zifane nedengela lamalahle elidlhwinywe hlangana namaqobetjhana, zibe njengesihlothi esivuthako hlangana neentjherefu. Zizakuqothula ngapha nangapha zoke izizwe ezizizombelezileko, kodwana iJerusalema izakuhlala injalo endawenayo.”


text:
USomnini uzakusindisa abantu bakwaJuda qangi ukuze idumo lendlu kaDavida nabahlali beJerusalema lingadluli lakwaJuda.


text:
Mhlokho uSomnini uzakuvikela abantu beJerusalema, norholopheleko hlangana nabo uzakuba nesibindi njengoDavida, kuthi indlu kaDavida ibe njengeendalwa zezulu, iye ibe njengengilozi kaSomnini, irhole abantu beJerusalema.


text:
ngizakuthulula ummoya womusa newokurabhelela phezu kwendlu kaDavida nebantwini abahlala eJerusalema. Bazakufuna isizo kimi, balilele loyo ebamhlabako njengomuntu nalilela ukuhlongakala komntwana okukuphela kwakhe, njengomuntu odabuka abe munyu ngokuhlongakala kwezibulo.


text:
Mhlokho isililo eJerusalema sizakuba sikhulu, sizakuba ngathi kulilelwa uHadadi-Rimoni emrhuleni weMegido.


text:
Mhlokho umthombo uzakuvulekela indlu kaDavida nabahlali beJerusalema bona ubahlambulule ezonweni nekusilaphaleni.


text:
“Mhlokho, ngizakuphelisa amabizo wabosingazimu enarheni ukuze bangasakhunjulwa godu. Ngizakususa nabaphorofidi abanommoya osilapheleko enarheni.” Kutjho uSomnini uMninimandlawoke.


text:
Nakube nanyana ngiwuphi wabaphorofidaba soloko uyaphorofida, uyise nonina abambelethileko bazakuthi kuye: “Ufanele ufe ngombana ukhuluma amala ebizweni lakaSomnini.” Ababelethi bakhe bazamhlaba lokha nakaphorofidako.


text:
Mhlokho woke umphorofidi wamala uzakuba neenhloni ngombono wesiphorofido sakhe, angeze embatha inaka lakhe bona ayokuleya amala.


text:
Nange umuntu ambuza athi: “Alo, ziimbazi zani lezi, hlangana namahlombakhwapha?” Yeke uzakuthi: “Awa, iimbazezi, ngezokubethwa, ngazithola endlini yeenini zami.”


text:
USomnini uMninimandlawoke uthi:<br/>“Phaphama wena sabula,<br/>ujamelane nomelusami;<br/>iye, ujamelane nomrholi webandla lami.<br/>Kghedlha umelusi ukuze izimvu ziphadlhalale.<br/>Ngizakujika isandla sami<br/>sibe naphezu kokuncancazana.


text:
“USomnini uthi:<br/>“Enarheni yoke, iingcenye ezimbili kezintathu<br/>zizakurhayilwa bezitjhabalale;<br/>nokho isithathu sizakusinda.


text:
Isithathwesi ngizasidlulisa emlilweni;<br/>ngisicwengisise njengocwengisisa isiliva negolide.<br/>Sizakubiza ibizo lami,<br/>nje-ke ngizasiphendula,<br/>ngithi, ‘Bababantu bami,’<br/>bese sona sithi, ‘USomnini nguZimethu.’ ”


text:
Qala, kuza ilanga elilethwa nguSomnini,<br/>lapha izitha zakho zizakwabelana khona<br/>ipahlakho ngaphakathi kwakho, Jerusalema.


text:
USomnini uthi:<br/>“Ngizakubuthelela zoke izizwe<br/>bona zilwe neJerusalema;<br/>idorobho lizakuthunjwa,<br/>izindlu zisahlelwe<br/>bese abafazi bayagagadlhelwa.<br/>Ingcenye yedorobho izakuya ekuthunjweni,<br/>kodwana abaseleko bazakuhlala edorobhenapha.”


text:
Mhlokho uSomnini uzakubeka iinyawo zakhe<br/>phezu kweNtaba ye-Oliva,<br/>ngepumalanga yeJerusalema,<br/>iNtaba ye-Oliva izakuphadlhuka kabili<br/>ukusuka epumalanga ukuya etjingalanga.<br/>Ingcenye yentaba izakuya ngetlhagwini<br/>bese enye iya ngesewula,<br/>yenze umrhoba omkhulu.


text:
(Umrhoba weKhidroni onabela e-Atshali uzakuqintwa. Uzakuqintwa njengamhla uqintwa kuhlengezela kwephasi emihleni yabo-Uziya ikosi yakwaJuda.)<br/>Yeke uSomnini uZimakho uzakufika,<br/>kabacwengileko bakho wena Jerusalema.


text:
Ngesikhatheso, esaziwa nguSomnini,<br/>kuzakuba semini kwaphela,<br/>kungabi nemini nobusuku.<br/>Lokha nakuhlwako, kuzasoloko kunomkhanyo.


text:
Mhlokho amanzi agelezako<br/>azakugobhoza aphuma eJerusalema;<br/>ingcenye yawo izakugelezela<br/>ngelwandle elingepumalanga<br/>bese amanye agelezela<br/>ngelwandle elingetjingalanga,<br/>ubusika nehlobo.


text:
USomnini uzakubusa ephasini loke.<br/>Mhlokho kuzakuba noSomnini munye,<br/>libizo lakhe lodwa elizakubizwa.


text:
Inarha yoke ukusuka eGeba ukuya eRimoni ngesewula izakufana nomrhoba weJordani. Kodwana iJerusalema izakuphakanyiswa inzinze endawenayo. Ukusuka eSangweni lakwaBhenjamini ukuya ngehlangothini langeSangweni lokuThoma, ukuya eSangweni leJikeni nokusuka eMbhotjhongweni weHananeli ukuya ebutlhodlhelweni besigodlweni,


text:
Naka amanikelela uSomnini azakurhadla ngawo zoke izizwe ezizakulwa neJerusalema: Inyama yazo izakuwohloka ziphila, amehlwazo awohlokele emgodinawo namalimazo abolele ngemilonyenazo.


text:
UJuda naye uzakuhlula njengeJerusalema.<br/>Kuzakuhlanganiswa umnono wezizwe zoke<br/>ezisahlela iJerusalema:<br/>kube liqubi legolide nesiliva kanye nezambatho.


text:
Amanikelela afana<br/>nalawo azakurhadla iinjomani,<br/>iimeyila, amakamela nabodumbana --<br/>zoke iimbandana eziseenkampeni zezitha.


text:
Kwabasele emakhaya bezizwe zoke ebezisahlele iJerusalema bazakukhuphuka umnyaka nomnyaka bayokulotjha uSomandla onguSomnini uMninimandlawoke, bebahlanganyele ekugidingeni umnyanya weMitlhatlhana.


text:
Abantu bephasi, abangakhuphukeli eJerusalema ukuyokulotjha uSomandla onguSomnini uMninimandlawoke, abazukulibona izulu.


text:
Abantu beGibhide abangazokukhuphuka ukuyogidinga emnyanyeni weMitlhatlhana, abazukuzwiswa amanikelela njengezinye izizwe, kodwana amadlelwabo wangemlanjeni iNayili azakuhlala omile.


text:
Lokhu kuzakuba sibetho seGibhide bekube sibetho sazo zoke izizwe ezingayi ukuyokugidinga umnyanya weMitlhatlhana.


text:
Mhlokho kuzakutlolwa amagama athi “zahlukaniselwe uSomnini” ebuketleketleni beenjomani. Iimbiza zokupheka ezisendlini kaSomnini, zizakufana neenqwebu ezicwengileko eziphambi kwe-aldari.


text:
Yoke imbiza eseJerusalema nekwaJuda izakucwenga phambi kwakaSomnini uMninimandlawoke, boke abazokwenza umhlabelo bazakuthatha ezinye zeembizezo bapheke ngazo. Mhlokho angeze kusaba nomthengisi endlini kaSomnini uMninimandlawoke.


text:
“Nginithandile”, kutjho uSomnini, “nokho niyabuza nithi, ‘Usithande ngani?’<br/>“Lalelani-ke: U-Esewu akusimnakwabo kaJakopo na? Nokho ngamthanda uJakopo,


text:
kodwana u-Esewu yena ngamlahla. Ngizakuphendula iintaba zakhe zibe libhudu; ilifa lakhe ngilinikelele ngabophagana berhalawumba.”


text:
Lokha u-Edomu nakathi, “Nomana sirhayiliwe, sizoyivuselela iququ,” kodwana uSomnini uSomandla uthi: “Iye, bangakha bona, kodwana mina ngizakubhuruza ukuze babizwe bona bayinarha elahliweko, isizwe esithuweleliswe nguSomnini isiphelani.


text:
Nizazibonela ngamehlwenu benithi, ‘Ngambala mkhulu uSomnini nangaphetjheya kwemikhawulo yakwa-Israyeli.’ ”


text:
USomnini wathi: “Indodana yazisa uyise nenceku ikosayo. Nakube nginguyihlo, kuphi ukuhlonitjhwa kwami? Nakube nginguSomnini, kuphi ukwesatjwa kwami?”<br/>Uthi uSomnini uSomandla kini baphristi: “Nidelela ibizo lami. Nibeka ukudla okusilapheleko phezu kwe-aldari lami.<br/>“Kodwana niyabuza nithi, ‘Silidelele njani ibizo lakho? Sikusilaphaze ngani?’


text:
“Lokha naninikela ngefuyo ephopheleko, akusikumbi lokho na? Lokha naninikela ngefuyo erholopheleko negulako, akusikumbi lokho na? Akhe ulinge unikele ngefuyo leyo kumbusakho ubone bonyana uzakukuthabela akwamukele na?”


text:
Nje-ke nina baphristi, akhe nilinge-ke nibawe uZimu bona abe nomusa kithi! Uzanamukela nenza okunje na?


text:
USomnini uSomandla uthi: “Sengathi omunye wenu angavala amasango wethempeli ukuze ningawuphembeli ilize umlilo e-aldarini lami! Angithokozi ngani. Nomnikelo ophuma ezandleni zenu angisazuwamukela.” Kutjho uSomnini uSomandla.


text:
“Ngambala ibizo lami likhulu ephasini loke hlangana nezizwe. Eendaweni ngokuhlukahluka kwazo, kulethwa imihlatjelo; iye, imihlatjelo enganaburhole ngombana ibizo lami likhulu ezizweni.” Kutjho uSomnini uSomandla.


text:
“Kodwana nina ninyaza ibizo lami ngokuthi, ‘Itafula loMninimandlawoke lisilaphele nokudla kwalo kuyanyenyisa.’


text:
Begodu nithi, ‘Njekhona umhlatjelo lowo usisiza ngani?’ Nikhwinyisela itafula lami.” Kutjho uSomnini uSomandla.<br/>“Lokha naniletha ifuyo elimeleko, erholopheleko namkha egulako, ninikele ngayo njengomhlabelo; nitjho bona ngiyamukele ezandleni zenu na?” Kutjho uSomnini.


text:
“Akanikelelwe loyo ozenza umahlakaniphana, othi kukhona emhlambinakhe iduna, athembise ukunikela ngalo kodwana anikele kuSomnini ngefuyo enoburhole. Ngombana mina ngiyikosi ekulu nebizo lami kufanele lesatjwe ezizweni.” Kutjho uSomnini uSomandla.


text:
Lokha naningalaleliko, nihloniphe ibizo lami ngokuncamileko, ngizokuthumela amanikelela phezu kwenu begodu ngifelelise iimbusiso zenu. Vele, ngizazifelelisa naningancamiko.” Kutjho uSomnini uSomandla.


text:
“Ngizanikhalima nina siqhema sabaphristi, ngizakurhatjha ubuso benu ngomswani, iye, umswani womhlabelo wemigidenu; nginisuse ebusweni bami.


text:
Nizakwazi-ke bonyana nginithumelele isiyeleliswesi ngebanga lesivumelwano sami noLevi.” Kutjho uSomnini uSomandla.


text:
“Isithembiso engasenza kuLevi, kwakukumnikela ukuphila nokuthula. Ngamnikela lokho bona angihloniphe, wavele wangihlonipha wesaba ibizo lami.


text:
Emlonyenakhe bekunemiyalo yeqiniso, akukho okumamanga okwafunyanwako eembheneni zakhe. Wakhamba nami ngokuthula amsulwa begodu abanengi ubatjhugululile esonweni.


text:
“Ngambala iimbhena zomphristi kufanele zilonde ukwazi, emlonyenakhe kube nomyalo ngombana yena usithunywa sakaSomnini uSomandla.


text:
Kodwana nina baphristi, niphambukile endleleni begodu ngeemfundiso zenu nenze abanengi bakhutjwa; niphambene nesivumelwano sami noLevi.” Kutjho uSomnini uSomandla.


text:
“Nje-ke, mina ngizanenza nibe ngabadelelekileko nabanyazekako phambi kwabantu boke ngombana akhange nilonde iindlela zami, kunalokho nikhethe ukufundisa umyalo ngokukara abantu.”


text:
Asinababa munye soke na? AkusinguZimu munye osibumbileko? Alo, kubayini sidelele isivumelwano sabobaba ngokungathembeki omunye komunye?


text:
UJuda akhange athembeke. Kwenziwe ameswe kwa-Israyeli neJerusalema: UJuda usilaphaze okucwengileko nokuthandwa nguSomnini ngokuthatha umlobokazi olotjha abosingazimu.


text:
Sengathi uSomnini angamsusa umuntu owenza intwele ematendeni wakwaJakopo, ngitjho naloyo omjamelelako nanyana angaletha iminikelo kuSomnini uSomandla.


text:
Niwululela i-aldari lakaSomnini ngeenyembezi. Nilila benibibitheke ngombana uSomnini akasatjheji iminikelwenu begodu akasayamukeli ngethabo ezandleni zenu. Beniyabuza nithi: “Kubayini kunje?” Uyazi bonyana yini? USomnini umgwebi phakathi kwakho nomfazakho weenkomo ngombana wenze ameswe ngokungathembeki kuye amlinganakho, amfazi wesivumelwano somuzi.


text:
Azange enze indoda nomfazi baba munye na? Ubagade angenza abantu ababili abahlukileko. Kubayini-ke abenze baba munye? Kungombana ubagade afuna ukubumba isizukulwana esethembekileko kuZimu. Nje-ke zilondeni nimunye njalo njengokubunjwa kwenu, ungamlahli umfazakho weenkomo.


text:
USomnini uZimu wakwa-Israyeli uthi: “Ngambala, loyo otlhala umkakhe abe amqotjhe uphehla inturhu. Nje-ke zilondeni nimunye njengokubunjwa kwenu, ungamlahli umfazakho weenkomo.” Kutjho uSomnini uSomandla.


text:
Nidine uSomnini ngeenkulumo zenu, kodwana niyabuza nithi: “Simdine ngaliphi uSomnini?” Ngelithi: “Boke abenza ameswe balungile kuSomnini begodu uyabathabela. Nange kungasi njalo, uphi-ke uZimu wokulunga?”


text:
“Qala, ngizokuthuma isithunywa sami esizakulungisa indlela phambi kwami. Kuthi msinyazana, isikhulu osifunako sifike ethempeleni lami; iye, isithunywa sesivumelwano somuzi osihlulukeleko siyeza.” Kutjho uSomnini uSomandla.


text:
Alo, ngubani ongabhesela ilanga lokuza kwaso? Ngubani ozakujama ekubonakaleni kwaso na? Ngambala ilangelo lizakufana nomlilo womncibilikisi nanjengesibha somhlanzi.


text:
Isithunywa sizakuhlala njengomncibilikisi nomcwengisisi wesiliva; uzakucwengisisa amaLevi awahlunge njengegolide nesiliva ukuze abe ngewakaSomnini, abaphristi abaletha iminikelo ngendlela efaneleko.


text:
Yeke iminikelo yakwaJuda neJerusalema izakwamukeleka kuSomnini njengemihleni yaphambilini neminyakeni eyadlulako.


text:
“Ngizakubandamela kini-ke bona ngigwebe. Ngizakuba msinyana ekufakazeni ngokujamelana nezanusi, iinhlobongi, nabafunga amanga, godu ngokujamelana nabadlelezela iinsebenzi imirholwazo, abagandelela abahlolokazi neentandani, bamuka neenkhonzi amalungelwazo, kodwana bangangesabi mina.” Kutjho uSomnini uSomandla.


text:
Kusukela emihleni yaboyihlo nitjhidile emiyalwenami begodu akhange niyilonde. Nanibuyela kimi, nami ngizakubuyela kini,” kutjho uSomnini uSomandla. “Kodwana nibuza nithi, ‘Sibuye bunjani?’


text:
“Kunomuntu ongagalaja uZimu na? Kodwana nina niyangigalaja. Niyabuza nithi, ‘Sikugalaje njani?’ Ngokwetjhumi nezipho.


text:
Lethani koke kwetjhumi ngesilulwini, ukuze kube nokudla endlinami. Ngilingani ngalokhu.” Kutjho uSomnini uSomandla. “Nibone nangingazukunivulela izulu liwuluke, nginithululele iimbusiso ezizakuba mhlumba.


text:
Ngizakukhalimela intethe bona ingadli iintjalo zenu ukuze iindiribe emasiminenu zingabhalelwa kuhloma.” Kutjho uSomnini uSomandla.


text:
“Nje-ke izizwe zoke zizakuthi nibusisiwe ngombana inarhenu izakuba ngeganukejako.” Kutjho uSomnini uSomandla.


text:
Nithe, ‘Akusizi ukulotjha uZimu. Yini njekhona esiyizuzileko ngokwenza akufunako nokukhamba sizilile phambi kwakaSomnini uSomandla?


text:
Khonanje sibiza abazaziko njengababusisiweko. Iye, iinkhohlakali ziyaphumelela nabajamelene noZimu bayaliswa.’ ”


text:
Lokha abesaba uSomnini nabakhulumisana bodwa, uSomnini uyabezwa. Umtlolo osongiweko wesikhumbuzo watlolwa phambi kwakhe mayelana nalabo abesaba uSomnini bahlonipha nebizo lakhe.


text:
USomnini uSomandla uthi: “Ngambala bazakuba ngebami mhlana ngenyula igugu lami. Ngizabarhawukela njengomuntu orhawukela indodanakhe emsebenzelako.


text:
Nizakubona godu umehluko phakathi kwabalungileko nabakhohlakeleko naphakathi kwabalotjha uZimu nabangamlotjhiko.”


text:
“Ngambala liyeza ilanga elizakutjhisa njengekehla. Boke abazaziko ngitjho esinye nesinye isoni sizakuba mawunguwungu begodu ilanga elizakwelo lizabatjhisa, batjhe thokgho.” Kutjho uSomnini uSomandla.


text:
“Kodwana kini enesaba ibizo lami, kuzakuphuma ilanga lokulunga linokuphilisa emisebenalo. Nizakuphuma nitune njengamathole nakaphuma egoqweni.


text:
Yeke nizakugadangela phasi iinkhohlakali: Zizakuba mlotha ngaphasi kweenyawo zenu mhlana ngenza izintwezi.” Kutjho uSomnini uSomandla.


text:
USomnini uthi: “Khumbula umthetho wencekwami uMosi, imiyalo nemithetho engamnikela yona entabeni iHorebe mayelana no-Israyeli woke.


text:
Qala ngizakuthumela umphorofidi u-Elija ngaphambi kokuza kwelanga elikhulu nelesabekako lakaSomnini.


text:
Uzokuphendulela iinhliziyo zaboyise ebantwaneni, neenhliziyo zabentwana kiboyise; nakungasinjalo, ngizakuza ngiyirhayile nya inarha.”


text:
U-Abrahamu wabeletha u-Isaka,<br/>u-Isaka wabeletha uJakopo,<br/>uJakopo wabeletha uJuda nabafowabo.


text:
UJuda wabeletha uPerezi noZara kuTamara,<br/>uPerezi wabeletha uHesromu,<br/>uHesromu wabeletha u-Aramu,


text:
u-Aramu wabeletha u-Aminadaba,<br/>u-Aminadaba wabeletha uNarhitjhoni,<br/>uNarhitjhoni wabeletha uSalmoni,


text:
uSalmoni wabeletha uBhowazi kuRarhabi,<br/>uBhowazi wabeletha u-Obede kuRute,<br/>u-Obede wabeletha uJese,


text:
uSolomoni wabeletha uRerhobhowamu,<br/>uRerhobhowamu wabeletha u-Abiya,<br/>u-Abiya wabeletha u-Asafa,


text:
u-Asafa wabeletha uJerhotjhafati,<br/>uJerhotjhafati wabeletha uJoramu,<br/>uJoramu wabeletha u-Uziya,


text:
Ngemva kokuthunjelwa eBhabheli,<br/>uKoniya wabeletha uTjhaltiyeli;<br/>uTjhaltiyeli wabeletha uZerubhabheli.


text:
UZerubhabheli wabeletha u-Abiyudi;<br/>u-Abiyudi wabeletha u-Eliyakhimu;<br/>u-Eliyakhimu wabeletha u-Azori;


text:
Yeke bekuneenzukulwana ezilitjhumi nane kusukela ku-Abrahamu ukuya kuDavida, nezilitjhumi nane kusukela kuDavida kufikela ekuthunjweni eBhabheli, nezilitjhumi nane kusukela ekuthunjweni eBhabheli ukuya ekubelethweni kwakaKrestu.


text:
Ukubelethwa kwakaJesu Krestu kwaba nje: Unina uMariya bekabonwe nguJosefa, kodwana ngaphambi kobana bahlangane, wazifumana asidisi ngoMoya oCwengileko.


text:
Ngebanga lokobana uJosefa isokana lakhe bekumumuntu olungileko, nokobana bekangafuni ukumdalula ebantwini, wahlosa ukumtlhala ngesidu.


text:
Kwathi asakhumbula lokho, ingilozi kaSomnini yazibonakalisa kuye ebhudangweni yathi: “Josefa, sizukulwana sakaDavida, ungesabi ukuthatha uMariya abe mkakho ngombana lokho akubambileko kubuya kuMoya oCwengileko.


text:
UMariya uzakubeletha indodana, uyithiye ibizo bona nguJesu ngombana izakusindisa abantu bayo ezonweni zabo.”


text:
“Qala, itlawu lizakuba sidisi,<br/>libelethe indodana;<br/>izakubizwa bona ngu-Imanuweli.”<br/>Nakutjhugululwako lokhu kutjho bona “uZimu unathi”.


text:
Kwathi uJosefa navukako, wenza njengombana ingilozi kaSomnini imyalile, wathatha uMariya bona abe mkakhe.


text:
Kodwana azange akhe alale naye ngaphambi kobana abelethe indodana. Wathiya indodana leyo bona nguJesu.


text:
Ngemva kobana uJesu abelethwe eBhethelehema eseJudiya emihleni yokubusa kwekosi uHerode, kweza izazi eJerusalema zivela epumalanga.


text:
Zabuza zathi: “Uphi obelethwe bona abe yikosi yamaJuda na? Sibone ikwekwezakhe lokha nayiphuma ngepumalanga, nje-ke size bona sizomkhothamela.”


text:
Sele ibizele ndawonye boke abaphathi babaphristi kanye nabafundisi bomthetho, yababuza bonyana uKrestu ubelethelwephi.


text:
Bayiphendula bathi: “NgeBhethelehema eseJudiya ngombana lokhu ngilokho umphorofidi atlole ngakho nasithi,


text:
“ ‘Wena Bhethelehema esenarheni yakwaJuda,<br/>awusingomncancani hlangana nababusi bakwaJuda<br/>ngombana kuwe kuzokuvela umbusi<br/>ozokuba ngumelusi wabantu bami u-Israyeli.’ ”


text:
Wazithumela eBhethelehema wathi: “Khambani niyokufunisisa kuhle ngomntwana; nithi ningamfumana, ningazise, khona nami ngizakuya ngiyomkhothamela.”


text:
Ngemva kobana sele zizwe ikosi, zangena indlela. Qala, ikwekwezi ebeziyibone ngepumalanga yakhamba phambi kwazo beyayokujama ngehla kwendawo lapha bekunomntwana khona.


text:
Zathi nazingena ngekumbeni, zabona umntwana anonina uMariya, yeke zakhothama zamlotjha. Zavula amagugwazo zamkhunga ngezipho: igolide, itjhwalo nemire.


text:
Sele ziyelelisiwe ebhudangweni kobana zingabuyeli emuva kuHerode, zaya enarheni yekhabo zikhamba ngenye indlela.


text:
Kwathi bona izazi zikhambe, ingilozi kaSomnini yazibonakalisa kuJosefa ngebhudango yathi: “Vuka uthathe umntwana nonina nibalekele eGibhide. Hlalani lapho benginitjele ngombana uHerode uzokufunana nomntwana kobana ambulale.”


text:
lapha ahlala khona uHerode wabe wafa. Kwazaliseka bunjalo-ke okwatjhiwo nguSomnini ngomphorofidi wathi: “Ngabiza indodanami kobana iphume eGibhide.”


text:
Kwathi bona uHerode alemuke bonyana izazi zepumalanga zimkhohlisile, wasilingeka. Wakhupha umyalo bona kubulawe boke abantwana ababesana eBhethelehema neendaweni ezihlanu kwayo, kusukela eminyakeni emibili nengaphasi. Lokhu kwenzeka malungana nalokho akuzwa ngezazi.


text:
“Ilizwi lizwakele eRama,<br/>ukulila okukhulu nokutlhuwa;<br/>uRarheli ulilela abantwabakhe,<br/>akafuni nokutjhiriywa<br/>ngombana bangasekho.”


text:
yathi: “Vuka, uthathe umntwana nonina, ubuyele enarheni yakwa-Israyeli ngombana labo egade balinga ukubulala umntwana baphangalele.”


text:
Kodwana kwathi bona uJosefa ezwe bonyana u-Aritjhilawosi uthethe isihlalo sakayise uHerode eJudiya, wesaba ukuya lapho. Sele ayeleliswe ebhudangweni, waya esifundeni seGalile,


text:
wayokuhlala edorobheni okuthiwa yiNazaretha. Yeke-ke okwatjhiwo baphorofidi kwazaliseka nabasithi: “Uzakubizwa bona umNazaretha.”


text:
UJwanisi lo, nguye umphorofidi u-Isaya akhuluma ngaye nasithi:<br/>“Ilizwi lorhuwelela erhalawumbeni lithi:<br/>Lungisani indlela yeKosi,<br/>yenzeleni imizila enqophileko!”


text:
Izambatho zakaJwanisi bezenziwe ngoboya bekamela; bekazibophe ngebhande lesikhumba edinini, ukugoma kwakhe kuziintethe neliju lemmangweni.


text:
Kwathi nabona abaFarisi nabaSadusi abanengi basiza kuye bona bazokubhajadiswa, wathi kibo: “Nina nzalo yeenyoka, ngubani onilemukise bona nibalekele ilaka elizako na?


text:
Ningadlumbani bona ningazitjela nithi, ‘Sino-Abrahamu njengobabethu’. Ngambala ngiyanitjela bona uZimu angavusela u-Abrahamu abantwana ngamatje la!


text:
Izembe sele lisemrajini wemithi, omunye nomunye umuthi ongatheli iinthelo ezihle uzakuquntulwa, uphoswe ngemlilweni.


text:
Nginibhabhadisa ngamanzi malungana nokuphenduka, kodwana emva kwami kuzokuza onamandla khulu kunami, engingasililitho bonyana ngingathinta amapatlagwanakhe. Yena-ke uzonibhabhadisa ngoMoya oCwengileko nangomlilo.


text:
Unesibhulo sakhe abhulisisa ngaso eselelweni. Uzakubuthelela ikoroyi yakhe ngesilulwini sakhe, kodwana uzakutjhisa iinhluba ngemlilweni ongacimiko!”


text:
Kodwana uJwanisi walinga ukumkhandela, wathi: “Kufanele bonyana ngibhajadiswe nguwe, kodwana wena uza kimi na?”


text:
Nje-ke uJesu wamphendula wathi: “Vuma okwagadesi, kusilungele bonyana sikwenze lokhu ukuze kuzaliseke koke ukulunga.” Yeke uJwanisi wavuma.


text:
Kwathi msinyana bona uJesu abhajadiswe, waphuma ngemanzini. Khonokho izulu lavuleka, wabona uMoya kaZimu wehla njengezuba, wahlala phezu kwakhe.


text:
Kodwana uJesu waphendula wathi: “Kutloliwe kwathiwa,<br/>“ ‘Umuntu akaphili ngesikwa kwaphela<br/>kodwana ngelinye nelinye ilizwi<br/>eliphuma emlonyeni kaZimu.’ ”


text:
wathi kuye: “Nangabe uyiNdodana kaZimu, ziphosele phasi ngombana kutloliwe kwathiwa,<br/>“ ‘UZimu uzakuyala iingilozi zakhe ngawe;<br/>zizakukhakhuna ngezandla zazo,<br/>ukuze iinyawo zakho zingabetheki ematjeni.’ ”


text:
Godu uSathana wathatha uJesu wamusa esiqongolweni sentaba, wamkhombisa yoke imibuso yephasi nobuphaziphazi bayo,


text:
Yeke uJesu waphendula wathi: “Suka, Sathana ngombana kutloliwe kwathiwa,<br/>“ ‘Lotjha uSomnini uZimakho<br/>ukhothamele yena kwaphela.’ ”


text:
Wasuka eNazaretha, wayokuhlala eKapernawumi, emzini ohlanu kwelwandle leGalile, enarheni yakwaZabuloni neyakwaNafitali.


text:
“Narha yakwaZabuloni,<br/>nawe narha yakwaNaftali,<br/>endleleni eya elwandle,<br/>ngaphetjheya kweJordani,<br/>Galile labatjhili!


text:
Abantu abahlezi ebumnyameni<br/>babone umkhanyo omkhulu,<br/>nakilabo abahlezi enarheni yethunzi lokufa<br/>ukukhanya kufikile.”


text:
Ukusuka ngesikhatheso, uJesu wathoma ukutjhumayela wathi: “Phendukani ngombana umbuso wezulu ubandamele!”


text:
Kwathi uJesu asakhamba eqadi kwelwandle leGalile, wabona izelamani ezimbili, uSimoni ebekuthiwa nguPitrosi nomfowabo u-Andrisi. Begade baphosela inede ngelwandle ngombana gade bababambi beenhlambi.


text:
Wakhamba godu wabona izelamani ezinye ezimbili, uJakopo umsa kaZebediya nomfowabo uJwanisi. Bebangemkhunjini noyise uZebediya, balungisa amanedabo. UJesu wababiza,


text:
UJesu wadabula iGalile, afundisa ngemasinagogini, atjhumayela ivangeli lombuso, apholisa ebebaphethwe malwelwe ahlukeneko kanye nezifo.


text:
Iindaba ngaye zanda kiyo yoke iSiriya, abantu baletha kuye boke ebebagula; baphethwe malwelwe amanengi ahlukeneko nobuhlungu: abantu abanamadimoni, isithunthwana nabakhubazekileko. Boke uJesu wabapholisa.


text:
Iinqubuthu ezikulu zamlandela zisuka eGalile eDekapolisi, eJerusalema, eJudiya nenarheni engaphetjheya kweJordani.


text:
Kwathi lokha uJesu nabona iinqubuthu, wenyukela entabeni. Sele ahlezi phasi, abafundi bakhe beza kuye.


text:
Thabani nithokoze ngombana umvuzo wenu mkhulu ezulwini. Nabaphorofidi ababakhona ngaphambi kwenu babazuma ngayo indlela le.”


text:
“Nina nilitswayi lephasi, kodwana itswayi nasele liqwatjhile, ubutswayi balo bungabuyiselwa njani na? Alisenamsebenzi, kwaphela selilungele ukulahlelwa ngaphandle, abantu baligadange.


text:
Akakho othi angakhanyisa isibani asibeke ngaphasi kwesitja, kodwana usibeka phezu kwesitja lapha sizakukhanyisela khona woke ongekumbeni.


text:
Ngokunjalo akukhanye ukukhanya kwenu phambi kwabantu ukuze babone imisebenzenu emihle, badumise uYihlo osezulwini.”


text:
“Ningadlumbani bonyana ngizele ukuzokuchitha umthetho namkha abaphorofidi. Angikazeli ukuzokuchitha, kodwana ngizele ukuzokugcwalisa.


text:
Ngambala ngiyanitjela bona kungakadluli izulu nephasi, akunaledere nalinye, ngitjho nesiqetjhana segama esizokudlula emthethweni bekupheliswe koke.


text:
Yeke, nanyana ngubani owephula ngitjho nomncani wemiyalo le bese afundise nabanye ukwenza njalo, uzakubizwa bona mncani embusweni wezulu. Kodwana nanyana ngubani oyenzako abe ayifundise, uzakubizwa bona mkhulu embusweni wezulu


text:
ngombana ngiyanitjela bonyana nakube ukulunga kwenu akudluli kwabafundisi bomthetho nabaFarisi, anisoze nangena embusweni wezulu.”


text:
“Nizwile bona abantu ekadeni batjelwa kwathiwa, ‘Ungabulali; ngiloyo naloyo obulalako uzokugwetjwa.’


text:
Kodwana kwanjesi ngithi kini ngiloyo naloyo othukuthelela umfowabo uzokugwetjwa. Godu nanyana ngubani othi kumfowabo, ‘Nto ndina!’, uzokudoselwa ebandla. Godu nothi kumfowabo, ‘Sidlhadlha ndina!’, uzokuba sengozini yokuphoselwa emlilweni wesirhogo.


text:
Yeke lokha nawuletha umnikelwakho e-aldarini, khonapho bese uyakhumbula bona umfowenu unamavundo nawe,


text:
tjhiya umnikelwakho lapho phambi kwe-aldari, ukhambe khonokho uyokubuyisana naye bese uyabuya-ke uzokunikela umnikelwakho.


text:
“Rhaba ulungise indaba naloyo okulwisako nisesendleleni yokuya ebandla, nakungasinjalo uzakunikela ezandleni zomgwebi, yena akunikele ezandleni zabalindi, uphoselwe ngesikhungweni.


text:
Kodwana ngiyanitjela bona nanyana ngubani oqala umfazi amkhanuke sele ahlobonge naye ngehliziywenakhe.


text:
Nakube ilihlo lakho langesigomeni likwenza wone, ligobhodlhe ulilahle! Kungcono khulu ukulahlekelwa ngesinye sezitho zakho zomzimba kunobanyana umzimbakho woke uphoselwe ngesirhogweni.


text:
Nangabe isandla sakho sangesigomeni sikwenza bona wone, siqunte usilahle! Kungcono khulu ukulahlekelwa sisandla sakho kunobanyana umzimbakho woke uphoselwe ngesirhogweni.”


text:
Kodwana ngithi kini nanyana ngubani otlhala umkakhe ngaphandle kweenzathu zokuhlobonga, umbangela bona ahlobonge begodu nanyana ngubani othatha umfazi otlhaliweko uyahlobonga.”


text:
“Nizwile bona abantu ekadeni batjelwa kwathiwa, ‘Ungafungi ngamanga, kodwana yenza iimfungo owazenza kuSomnini.’


text:
Kodwana ngiyanitjela bona ningafungi nakanye, kungabi ngezulu ngombana lisihlalo sobukhosi sakaZimu,


text:
namkha ngephasi ngombana lisinabelo seenyawo zakhe, namkha ngeJerusalema ngombana lilidorobho leKosi ekulu.


text:
Ungafungi ngehlokwakho ngombana angekhe watjhugulula ngitjho nasinye isihlutjhwana sibe mhlophe namkha sibe nzima.


text:
Kodwana kwanjesi ngithi kini: Ningajamelani nesikhohlakali. Umuntu nakuwahla emhlathini wangesigomeni, mnikele nomunye umhlathi.


text:
ukuze nibe bantwana bakaYihlo osezulwini ngombana wenza ilanga lakhe liphumele abambi nabalungileko, anise nezulu kabalungileko nabakhohlakeleko.


text:
Godu nanibingelela abafowenu kwaphela, nizakuthi nibaphala ngani abanye abantu na? Angithi nabatjhili bayakwenza lokho na?


text:
“Yelelani bona ningenzi izenzo zenu zokulunga phambi kwabantu kobana banibuke ngombana nanenza njalo, angekhe nawufumana umvuzo wenu ovela kuYihlo osezulwini.


text:
“Nje-ke lokha nanipha abadududu, ningamemezeli ngeemporompita njengombana kwenza abazenzisi ngemasinagogini neendledlaneni ukuze bahlonitjhwe babantu. Ngiqinisile ngiyanitjela bona sele bamukele umvuzwabo ngokupheleleko.


text:
Kodwana lokha nawupha abadududu, ungavumeli kobana isincele sakho sazi lokho okwenziwa sisidla sakho


text:
“Lokha nawuthandazako, ungabi njengabazenzisi ngombana bathanda ukuthandaza bajamile ngemasinagogini nemajikeni weendledlana ukuze babonwe babantu. Ngiqinisile ngiyanitjela bona sele bawufumene umvuzwabo ngokupheleleko.


text:
Kodwana wena nawuthandazako, ngena ngelawini lakho, uvale umnyango bese uthandaza kuYihlo ongabonwako. Nje-ke uYihlo obona lokho okwenziwa ngemsitheleni, uzakuvuza.


text:
“Nanithandazako, ningaratharathi njengabangakholwako, abadlumbana bonyana bazakuzwiwa ngebanga lamezwabo amanengi.


text:
Nasi-ke indlela ekumele nithandaze ngayo,<br/>“ ‘Baba wethu osezulwini,<br/>alicwengiswe ibizo lakho,


text:
Ungasingenisi ekulingweni,<br/>kodwana yewusitjhaphulule kokumbi<br/>ngombana umbuso ungowakho,<br/>amandla nephazimulo ngokungapheliko.<br/>Amen.’


text:
“Nanizila ukudla, ningatjhitjhibalisi ubuso njengabazenzisi ngombana banyukubalisa ubuso babo ukubonisa abantu bonyana bazile ukudla. Ngiqinisile ngiyanitjela bona sele bamukele umvuzwabo ngokupheleleko.


text:
ukuze ungabonakali ebantwini kobana wena uzile ukudla, ngaphandle kwakaYihlo, ongabonwako. UYihlo obona okwenziwa ekusithekeni, uzakuvuza.”


text:
“Ningazibekeli umnotho ephasinapha, lapha kunomvunya nokukhuna okurhayilako nalapha amasela afohla khona ebe.


text:
Kodwana zibekeleni umnotho ezulwini lapha umvunya nokukhuna kungeze kwarhayila khona nalapha amasela angeze afohla ebe


text:
Kodwana nakube amehlwakho mambi, umzimbakho woke uzakwembathwa bumnyama. Yeke nangabe umkhanyo ngaphakathi kwakho ubumnyama, maye bungangani ubumnyamobo!”


text:
“Akakho ongasebenzela abaphathi ababili. Uzakuzonda omunye athande omunye namkha azinikele ngokupheleleko komunye bese unyaza omunye. Anikwazi-ke ukulotjha uZimu khibe ngapha nilotjhana noMamoni.”


text:
“Ngalokho-ke ngiyanitjela, ningakhathazeki ngepilwenu bona nizogomani namkha nizokuselani. Ningakhathazeki nangemizimbenu bona nizokwembathani. Kghani ipilo ayikaqakatheki khulu ukwedlula ukudla na? Nomzimba awukaqakatheki khulu kunezambatho na?


text:
Qalani, iinyoni zomkayi azitjali, azivuni namkha zibeke ngeenlulwini. Kodwana uYihlo osezulwini uyazondla. Alo, nina anikaqakatheki khulu kuneenyoni na?


text:
“Kubayini nikhathazeke ngezambatho na? Qalani bona amakhwa wommango amila njani; akasebenzi namkha aphothe intambo.


text:
Kodwana ngiyanitjela bonyana ngitjho noSolomoni kibo boke ubuphaziphazi bakhe azange akhe embathe njengamanye wawo.


text:
Nakube uZimu wembesa utjani bommango obukhona namhlanjesi kusasa butjhiswe ngomlilo, akazunembesa ukwedlula, nina bokukholwa okuncani na?


text:
“Yeke ningathomi nikhathazeke bese nithi, ‘Alo sizogomani nje?’ namkha, ‘Sizokuselani?’ namkha, ‘Sizokwembathani?’


text:
Lezi zizinto abangakholwako abazigijimelako. Nje-ke uYihlo osezulwini uyazi bona niyazidinga izintwezi.


text:
Kodwana funani qangi umbuswakhe nakho koke ukulunga kwakhe, nje-ke koke lokhu nakho nizakuphiwa khona.


text:
Yeke ningakhathazeki ngelingomuso ngombana ilingomuso lizakukhathalela kwalo. Elinye nelinye ilanga lineenkathazo zalo ezaneleko.”


text:
“Kubayini ukghona ukubona itserana engelihlweni lakamfowenu, kodwana uhlulwe kubona isigodo esingelihlweni lakho na?


text:
Ungatjho njani kumfowenu uthi, ‘Angikhuphe itserana engelihlweni lakho,’ khisibe wena unesigodokazi ngelihlweni lakho na?


text:
Wena mzenzisi ndina! Thoma ukhuphe isigodokazi esingelihlweni lakho qangi, nje-ke uzakghona ukubona kuhle ukuze ukhuphe itserana engelihlweni lomfowenu.


text:
“Ninganikeli izinja okucwengileko, ningaphoseli amatjenu aligugu ezavukazaneni. Nanenza njalo, zizawagadangela ngeenyawo bese ziyajika zinidabudabula iinquqwana.”


text:
Nakube-ke nina, ngitjho nanyana nikhohlakele kangaka nje, nikwazi ukupha abantwabenu izipho ezihle, kangangani-ke uYihlo osezulwini! Uzabapha izipho ezihle khulu labo abambawako.


text:
“Yeke kikho koke, yenza kabanye lokho ongathanda bonyana bakwenze kuwe ngombana lokhu ngokutjhiwo mthetho nabaphorofidi.”


text:
“Ngenani ngesango elincani ngombana isango eliya ekubhujisweni likhulu nendlela yakhona ibanzi begodu banengi abakhamba ngayo.


text:
Kodwana isango eliya ekuphileni lincani nendlela yakhona imkghotho begodu balibinzana abayifumanako.”


text:
“Yelelani abaphorofidi bamanga. Beza kini bembethe njengezimvu kodwana ngaphakathi khisibe baziimpisi ezirhiribidelako.


text:
Nizababona ngeenthelo zabo. Abantu bayawakha amadiribe emeveni namkha amakhiwani emthini womunga na?


text:
Ngokunjalo omunye nomunye umuthi omuhle uthela iinthelo ezihle, kodwana umuthi omumbi uthela iinthelo ezimbi.


text:
“Akusuye woke othi kimi, ‘Kosi, Kosi’ ozakungena embusweni wezulwini, kodwana kwaphela loyo owenza intando kaBaba osezulwini.


text:
Mhlokho abanengi bazakuthi kimi, ‘Kosi, Kosi, azange siphorofide ebizweni lakho besaqotjha amadimoni ngalo ibizo lakho senza neemangaliso ezinengi na?’


text:
Yeke ngizabatjela emehlweni ngithi kibo, ‘Azange khenginazi. Sukani kimapha, nina nkhohlakali ndina!’ ”


text:
“Yeke nanyana ngubani ozwa amezwami la, awenze, unjengomuntu ohlakaniphileko owakha indlwakhe phezu kwedwala.


text:
Izulu lawuluka, imilambo yaphuphuma, ummoya waphephetha ngamandla phezu kwendlu leyo. Kodwana azange iwe ngombana yakhiwe phezu kwedwala.


text:
“Kodwana nanyana ngubani ozwa amezwami la, angawenzi, unjengomuntu osidlhadlha owakha indlwakhe phezu kwetjhwabatjhwaba.


text:
Izulu lawuluka, imilambo yaphuphuma, ummoya waphephetha ngamandla phezu kwendlu leyo, nje-ke yawa. Kwaba kukhulu ukuwa kwayo!”


text:
Indoda enekhwekhwe yeza kuye, yafese yaguqa phambi kwakhe, yathi kuye: “Kosi, nawuthandako ungangihlambulula.”


text:
UJesu wathabulula isandla sakhe wakghwatha indoda leyo, wathi: “Ngiyathanda, hlambuluka!” Khonokho indoda leyo yaphola.


text:
Yeke uJesu wathi kiyo: “Qinisekisa bona awutjeli muntu namunye, kodwana khamba unqophe kumphristi, ukhuphe isipho njengokomyalo kaMosi, kube bufakazi kibo.”


text:
Umphathimabutho waphendula wathi: “Kosi angikafanelwa kukobana ungeza kwami. Khupha nje ilizwi, ikhoboka lami lizakuphola.


text:
Nami ngokwami ngiphethwe, nginamajoni angaphasi kwami. Nangithi kelinye, ‘Khamba!’ liyakhamba, nangithi, ‘Yizapha!’ liyeza. Ngithi ekhobokeni lami, ‘Yenza lokhu!’ bese liyenza.”


text:
Lokha uJesu nezwa lokhu, warareka bewathi ebantwini ebebamlandela: “Ngiqinisile ngiyanitjela bona azange khengifumane noyedwa kwa-Israyeli onokukholwa okungaka.


text:
Nje-ke ngiyanitjela bona abanengi bazakuvela ngepumalanga nangetjingalanga, bahlale phasi esidlweni no-Abrahamu, u-Isaka noJakopo embusweni wezulu.


text:
Kodwana labo abangebombuso bazakulahlelwa ngaphandle ebumnyameni, lapha kuzakuba khona ukulila nokugedla kwamazinyo.”


text:
Yeke uJesu wathi kumphathimabutho: “Khamba! Kuzakwenzeka njengokukholwa kwakho.”<br/>Ikhoboka lakhe laphola khonokho.


text:
Kwathi nakuhlwako kwalethwa kuye abanengi ebebanamadimoni, waqotjha imimoya ngelizwi kwaphela bewapholisa abagulako.


text:
Lokhu kwenzeka khona kuzakuzaliseka okwakhulunywa ngomphorofidi u-Isaya, nasithi:<br/>“Khonapho yathwala ukugula kwethu,<br/>yatjatha iinsizi zethu.”


text:
Kwathi uJesu nabona isiqubuthu simzombelezile, wakhupha umyalo wokobana kweyanyelwe ngaphetjheya kwelwandle.


text:
UJesu wamphendula wathi: “Iimpungutjha zinemigodi, iinyoni zineenhlakana, kodwana iNdodana yoMuntu ayinandawo yokubeka ihloko.”


text:
Khonokho, qala kwavuka isiwuruwuru esikhulu ngelwandle, umkhumbi wafuna ukucwila. Kodwana uJesu bekalele.


text:
UJesu wabaphendula wathi: “Kubayini nesabe nina bokukholwa okuncani na?” Yeke wavuka wakhalimela isiwuruwuru namaza, kwaba khona ukuthula okukhulu.


text:
Kwathi bona uJesu afike esifundeni seGadara ngaphetjheya kwelwandle, wahlangatjezwa babantu ababili abanamadimoni abaphuma emalibeni. Abantwaba gade banenturhu kangangobana abantu bebangasakghoni ukukhamba ngendlela leyo.


text:
Qala, barhuwelela bathi: “Usifunani wena Ndodana kaZimu na? Uzele ukuzosihlunguphaza, isikhathi singakafiki na?”


text:
Yeke amadimoni arabhela uJesu athi: “Nangabe uzosiqotjha lapha, khona-ke sithumela emhlambini wezavukazana lo.”


text:
UJesu wathi kiwo: “Khambani!” Yeke akhamba angena ezavukazaneni. Woke umhlambi wagijimela ngerharheni, wadlhumukela ngelwandle, wafela ngemanzinapho.


text:
Abelusi bezavukazana babaleka, bangena ngedorobheni, bafese babika koke lokho ngitjho nokwenzeke ebantwini abanamadimoni.


text:
Yeke boke abantu bedorobho baphuma bayokuhlangabeza uJesu. Kwathi bonyana bambone, bamrabhela bona akhambe esifundeni sekhabo.


text:
Qala abantu baletha kuye umuntu okhubazekileko, alele emkghadini. Kwathi bona uJesu abone ukukholwa kwabo, wathi emuntwini okhubazekileko loyo: “Qina isibindi, ndodana, izono zakho zicolelwe.”


text:
Ngizanibonisa-ke bona iNdodana yoMuntu inamandla ephasinapha wokucolela izono.” Yeke wathi emuntwini okhubazekileko: “Sikima, uthathe umkghadakho ukhambe uye ekhaya!”


text:
UJesu wathi nasuka lapho; wabona umuntu ekuthiwa nguMatewu, ahlezi ngekumbeni yomthelo. Wathi kuye: “Ngilandela.” UMatewu wasikima wamlandela.


text:
Kwathi uJesu asagoma ngekumbeni kaMatewu, kwafika abathelisi abanengi nezoni, bahlanganela noJesu nabafundi bakhe ekudleni.


text:
Lokha abaFarisi nababona lokhu babuza abafundi bakhe bathi: “Kubayini umfundisenu agoma nabathelisi nezoni na?”


text:
UJesu nezwa lokhu wabaphendula wathi: “Abantu abaphilileko abayidingi inyanga, kodwana ifunwa ngabagulako kwaphela.


text:
Kodwana khambani niyokufunisisa bona umtlolo lo uthini lokha usithi, ‘Ngilulukela ukwethembeka, ingasi umhlabelo.’ Angikazeli ukuzokubiza abantu abalungileko, kodwana ngizele ukuzokubiza izoni.”


text:
Yeke abalandeli bakaJwanisi beza kuJesu bambuza bathi: “Kubangelwa yini thina nabaFarisi sizila ukudla, kodwana abafundi bakho bona abazili ukudla na?”


text:
UJesu wabaphendula wathi: “Abayeni bomkhwenyana bangazila njani khisibe usesenabo na? Isikhathi sizakufika sokobana umkhwenyana asuswe kibo, ngesikhatheso-ke, bazakuzila ukudla.


text:
“Akakho otjheza isambatho esidala ngesitjheza esitjha ngombana isitjheza esitjha sizakurharhabuluka esambathwenapho, sidale itjhuba eledlula lokuthoma.


text:
Godu akuthelwa iwayini elitjha ngeenkhwameni ezidala zewayini, nakungasinjalo iinkhwama zizakurathuka, iwayini liphalake, konakale iinkhwamezo. Kunalokho iwayini elitjha lithelwa ngeenkhwameni ezitjha, kulondeke kokubili.”


text:
Kwathi uJesu asakhuluma lokhu, kweza umphathi wesinagogi wafese waguqa phambi kwakhe, wathi: “Indodakazami iqeda ukuhlongakala, yewuze uzoyibeka izandla khona izakuphila.”


text:
Khonapho umfazi obekaphopha iingazi iminyaka elitjhumi nambili weza ngemva koJesu, wafika wakghwatha umphetho wesambatho sakhe.


text:
UJesu waphenduka, wambona, wathi: “Yiba nesibindi, ndodakazi! Ukukholwa kwakho kukupholisile.” Nje-ke umfazi loyo waphola khonokho.


text:
Kwathi uJesu nangena ngekumbeni yomphathi wafumana ababethi beempalapala nesiqubuthu ebesenza itjhada,


text:
Kwathi bona kukhutjhelwe isiqubuthu ngaphandle, uJesu wangena ngelawini lomntazana wambamba ngesandla, wavuka.


text:
UJesu nasuka lapho walandelwa madoda amabili aphopheleko amrhuwelela athi: “Ndodana kaDavida, sirhawukele!”


text:
Kwathi bona angene ngekumbeni, iimphofu ezimbili zeza kuye, wazibuza wathi: “Niyakholwa bona ngingakghona ukwenza lokho na?” Zamphendula zathi: “Iye, Kosi!”


text:
Zaphophuluka. UJesu waziyelelisa khulu, wathi: “Qinisekisani bona kungabi namuntu owazi ilitho ngalokhu!”


text:
Ngemva kobana idimoni liqotjhiwe, umuntu obegade asimumu wakhuluma. Isiqubuthu sarareka sabe sathi: “Into enje azange kheyibonwe kwa-Israyeli!”


text:
UJesu wadabula imizi nemizana, wafundisa ngemasinagogini wabo, watjhumayela ivangeli lombuso kaZimu, wapholisa abantu abaphethwe mihlobo ngemihlobo yobulwelwe nezifo.


text:
Kwathi bona abone iinqubuthu, wazirhawukela ngombana gade zihlukumeziwe begodu zinganamandla, zifana nezimvu ezingenamelusi.


text:
UJesu wabizela abafundi bakhe abalitjhumi nambili kuye, wabanikela amandla wokuqotjha imimoya emimbi nokwelapha woke amalwelwe nezifo.


text:
Naka amabizo wabapostoli abalitjhumi nambili: Wokuthoma nguSimoni okuthiwa nguPitrosi nomfowabo u-Andrisi; uJakopo nomfowabo uJwanisi, amadodana kaZebediya;


text:
Laba abalitjhumi nambili bathunywa nguJesu nemilayezo elandelako: “Ningayi hlangana nabatjhili begodu ningangeni ngitjho nakowodwa umuzi wamaSamariya.


text:
Pholisani abagulako, nivuse abafileko, nihlambulule labo abaphethwe likhwekhwe, niqotjhe amadimoni. Namukeliswe ngesihle, yeke nani yiphani ngesihle.


text:
Ningaphathi imbada yokukhombela ekhambeni lenu, esinye isambatho, amapatlagwana namkha intonga ngombana isisebenzi kufanele sinikelwe esikuhlongako.


text:
“Nanyana kungaba ngiliphi idorobho namkha umuzi eningena kiwo, funani umuntu owazisako, nihlale kwakhe bekube kumhlana nikhambako.


text:
Nangabe abantu ekhayenelo bayanamukela, ukuthula kwenu akuhlale lapho; kodwana nabanganamukeliko, ukuthula kwenu akubuyele kini.


text:
Nakube anamukeleki namezwenu akalalelwa, yenithintithe ithuli eenyaweni zenu, niphume ekhayenelo namkha emzini lowo.


text:
Ngiqinisile ngiyanitjela bona kuzokuba ngcono enarheni yeSodoma neGomora ngomhla wokuphela kunomuzi lowo.”


text:
“Qalani, nginithuma njengezimvu hlangana neempisi. Ngalokho hlakaniphani njengeenyoka, nibe msulwa njengamazuba.


text:
Lokha nabanibambako, ningakhathazeki kobana nizokuthini namkha niyibeke njani indaba, nakufika isikhathi nizanikukelwa bona nithini


text:
“Umfo uzakukhaphela umfo ekufeni nobaba akhaphele umntwanakhe, abantwana bazakuvukela ababelethi, bababulale.


text:
Lokha nabanizumako kelinye idorobho, balekelani kelinye. Ngiqinisile ngiyanitjela bona angekhe naqeda ukudabula emadorobheni wakwa-Israyeli, iNdodana yoMuntu ingakafiki.


text:
Kumanele umfundi bona abe njengomfundisakhe, nekhoboka laneliswe kukuba njengekosalo. Nangabe ihloko yomuzi ibizwa bona nguBhelzabhulu, nje-ke amanye amalunga womndeni azakubizwa ngamabizo asabekako!”


text:
Enginitjela khona ebumnyameni kukhulumeni ekukhanyeni, enihletjelwa khona, kurhuweleleni niphezu kwephahla.


text:
Ningabesabi labo ababulala umzimba babhalelwe mphefumulo. Kungcono nesabe loyo okghona ukubhubhisa umphefumulo nomzimba esirhogweni.


text:
Iinyoni ezimbili azithengwa ngesipaparwana sinye semali na? Khonapho ayikho nayinye yazo ezakuwela phasi ngaphandle kwemvumo kaYihlo.


text:
“Ningadlumbani bona ngilethe ukuthula ephasinapha. Awa, angikalethi ukuthula, kodwana ngilethe isabula.


text:
“Othanda uyise nonina ukudlula mina, akakangifaneli. Othanda indodanakhe namkha indodakazakhe ukudlula mina, akakangifaneli.


text:
Loyo owamukela umphorofidi ebizweni lomphorofidi, uzakufumana umvuzo womphorofidi, nowamukela olungileko ebizweni lolungileko, uzakufumana umvuzo wolungileko.


text:
Nanyana ngubani oseza omunye wabancancanaba ngitjho ithosana lamanzi aqandako ngombana amfundi wami, ngiqinisile ngiyanitjela bona angeze alahlekelwa mvuzwakhe.”


text:
Ngemva kobana uJesu aqede ukuyala abafundi bakhe abalitjhumi nambili, wasuka lapho wayokufundisa bewatjhumayela emadorobheni weGalile.


text:
Kwathi bona uJwanisi ezwe asese ngesikhungweni ngalokho obekwenziwa nguKrestu, wathumela abanye babafundi bakhe kuye


text:
UJesu waphendula wathi: “Khambani nibuyele emuva nifese nibikele uJwanisi ngenikuzwileko nenikubonileko:


text:
Iimphofu ziyabona, iinrhurhubi ziyakhamba, abanekhwekhwe bayahlanjululwa, iinthulu ziyezwa, abafileko bayavuswa begodu ivangeli litjhunyayelwa nakilabo abadududu.


text:
Kwathi abafundi bakaJwanisi nabakhambako, uJesu wakhuluma ngoJwanisi eenqubuthwini, wathi: “Beniphumele ukuyokubonani erhalawumbeni na? Umhlanga udengezeliswa mumoya na?


text:
Kanti beniphumele ukuyokubonani na? Umuntu owembethe izambatho zakanokutjho na? Abantu abambatha njalo bahlala ngeenkumbeni zamakhosi!


text:
Kanti beniphumele ukuyokubonani na? Kghani ukubona umphorofidi? Iye, ngiyanitjela nabona okudlula umphorofidi.


text:
Nguye lo okutlolwe ngaye kwathiwa,<br/>“ ‘Qala, ngithuma isithunywa sami phambi kwakho,<br/>esizakulungisa indlela phambi kwakho.’


text:
“Ngiqinisile ngiyanitjela bona akukho noyedwa phakathi kwalabo ababelethwe ngowesifazi owavela waba mkhulu kunoJwanisi uMbhabhadisi. Nanyana kunjalo, omncani embusweni wezulu, mkhulu kunoJwanisi.


text:
Kusukela emihleni kaJwanisi uMbhabhadisi bekube gadesi, umbuso wezulu bewuseze uphangwa, abantu abawuphangako bayawuhluthula.


text:
“Kodwana ngizasifanisa nani nje isizukulwana sanamhlanjesesi? Sinjengabantwana abahlezi eendaweni zokuthengisa baseze babizana bathi,


text:
INdodana yoMuntu yafika igoma begodu isela, bathi, ‘Naso-ke isirhiribideli nesidakwa, umngani wabathelisi nezoni!’ Ubuhlakani bubonakala buliqiniso ngezenzo zabo.”


text:
Yeke uJesu wathoma ukusola amadorobho lapha bekwenziwe khona ubunengi bemikarisomraro ngombana abantu bakhona azange baphenduke,


text:
wathi: “Uzazizwa wena Rhorazini! Uzazizwa nawe Bhethe-Sayida! Nakube imikarisomraro eyenziwe kuwe le beyenziwe eTirosi neTsidoni, ngabe kade baphenduka ngokwembatha iinzilo bebazirhatjhe ngomlotha.


text:
Ngiqinisile ngiyanitjela bona ngomhla wokuphela uZimu uzokuba nesirhawu esikhulu ebantwini beTirosi neTsidoni kunani!


text:
“Khulu kuwe Kapernawumi.<br/>Uzakuphakanyiselwa ezulwini na?<br/>Awa, uzokuphoselwa phasi esirhogweni<br/>ngombana nabethana imikarisomraro eyenzeke kuwe<br/>beyenzeke eSodoma, ngabe isekhona nanamhlanjesi!


text:
“Kodwana ngiqinisile ngiyanitjela bonyana ngomhla wokuphela, inarha yeSodoma izakurhawukelwa khulu kunani.”


text:
Ngesikhatheso uJesu wathi: “Ngiyakudumisa Baba, mnikazi wezulu nephasi ngombana abahlakaniphileko nabafundileko ubafihlele lokhu, kodwana wakwembulela abancancani.


text:
“Koke ngikunikelwe nguBaba. Akakho owazi iNdodana ngaphandle koBaba begodu akakho owazi uBaba ngaphandle kweNdodana kanye nalabo iNdodana ethanda ukubambulela yena.


text:
Thwalani ijogi lami, nifunde kimi ngombana ngimnene begodu ngithobile ngehliziyo, imimoya yenu izakufumana ukuphumula


text:
Ngesikhatheso uJesu warabhula hlangana namasimu wekoroyi ngeSabatha. Abafundi bakhe bebalambile, yeke bathoma ukukha iinqwambi zekoroyi, bagoma.


text:
Kwathi abaFarisi nababona lokho, bathi kuJesu: “Qala, abafundi bakho benza okuphambene nomthetho weSabatha.”


text:
Wabaphendula wathi: “Azange khenifunde bona uDavida wenzani lokha yena nabakhambisani bakhe nagade balambile na?


text:
Wangena ngekumbeni kaZimu, yena nabakhambisani bakhe, bagoma izikwa ezahlukaniselweko ebekungasimthetho kobana bangazigoma, kwaphela abaphristi bodwa.


text:
Kghani azange khenifunde emthethweni kaMosi bona ngeSabatha abaphristi bayalona ilangelo kodwana bangabi nomlandu na?


text:
Nabegade nisazi bonyana atjho ukuthini amezwi la, ‘Ngilulukela ukwethembeka, ingasi umhlabelo.’ beningekhe nabalahla abamsulwa


text:
lapho bekunomuntu wesandla esirholopheleko. Bambuza bathi: “Kumthetho ukupholisa ngeSabatha na?” Bambuza lokho ukuze bakghone ukumsola.


text:
Wathi kibo: “Nakube omunye wenu unemvu, bese irhohlomela ngemgodini ngeSabatha, angeze ayilalamela ayikhuphe na?


text:
Nje-ke wathi emuntwini loyo: “Thabulula isandla sakho.”<br/>Yeke wasithabulula, sathabuluka, safana nesinye.


text:
Sele akulemukile lokho, uJesu wakhamba lapho; isiqubuthu esikhulu samlandela. Wapholisa boke abagulako.


text:
“Qala, incekwami engiyikhethileko,<br/>engiyithandako nengithokozako ngayo.<br/>Ngizakubeka uMoyami phezu kwayo<br/>nje-ke izakumemezela iingwebo ezizweni.


text:
Umhlanga otshinyekileko ayizukuwukhambiselela<br/>nesibani esififiyelako ayizukusicima,<br/>kufikela lapha iphumelelisa khona ukulunga, kuhlule.


text:
Yeke kwalethwa kuJesu umuntu onedimoni, asiphofu begodu asimumu. UJesu wampholisa, wakghona ukubona nokukhuluma.


text:
Kodwana kuthe lokha abaFarisi nabezwa lokhu, bathi: “KungoBhelzabhulu ikosi yamadimoni kwaphela kobana umrhali lo akwazi ukuqotjha amadimoni.”


text:
UJesu wayazi imizindlo yabo, wathi kibo: “Omunye nomunye umbuso olwa wodwa uzakupheliswa; elinye nelinye idorobho namkha ikhaya elilwa lodwa angeze lajama.


text:
Nakube mina ngiqotjha amadimoni ngoBhelzabhulu, abantu benu bona bawaqotjha ngani? Ngalokho-ke bazakuba bagwebi benu.


text:
“Godu umuntu angangena njani ngekumbeni yetsitsirimba abe athathe ipahlayo ngaphandle kobana athome ngokubopha itsitsirimba leyo ntange na? Ngemva kwalapho-ke adlelezele ikumba leyo.


text:
Yeke ngithi kini: Abantu bazokulitjalelwa soke isono nokuhlambalaza, kodwana loyo ohlambalaza uMoya oCwengileko angeze alitjalelwa.


text:
Nanyana ngubani okhuluma igama elijamelene neNdodana yoMuntu uzakulitjalelwa, kodwana nanyana ngubani okhuluma ngokujamelana noMoya oCwengileko angeze alitjalelwa, kungaba semihleni le namkha emihleni ezako.”


text:
“Nanithi umuthi muhle, vumani bona neenthelo zawo zihle, kodwana nanithi umuthi mumbi, vumani bona neenthelo zawo zimbi ngombana umuthi wazeka ngeenthelo zawo.


text:
Nina nzalo yeenyoka ndina, yini ehle eningayikhuluma nanikhohlakele kangaka? Ngambala okuvinyilika ekuphuphumeni kwehliziyo, umlomo ukukhuphela ngaphandle.


text:
Umuntu olungileko ukhupha okulungileko emnonwenakhe olungileko; nomuntu omumbi ukhupha okumbi emnonwenakhe omumbi.


text:
“Kodwana ngiyanitjela bonyana umuntu uzaziphendulela ngelanga lokwahlulelwa mayelana nelinye nelinye ilizwi alikhulume butjhophori.


text:
Yeke abanye babafundisi bomthetho nabaFarisi bathi kuJesu: “Mfundisi, sifuna khewusenzele isibonakaliso somkarisomraro.”


text:
Waphendula wathi: “Isizukulwana esikhohlakeleko nesihlobongako sibawa isibonakaliso somkarisomraro! Kodwana akukho nasinye isibonakaliso esizakunikelwa sona ngaphandle kwesomphorofidi uJona.


text:
Njengombana uJona wahlala amalanga amathathu nobusuku obuthathu ngendeni yehlambi ekulu, nje-ke neNdodana yoMuntu izakuhlala amalanga amathathu nobusuku obuthathu ngemathunjini wephasi.


text:
Amadoda weNiniva azakujama ebandla amangalele isizukulwanesi ngombana atjhuguluka lokha uJona natjhumayelako. Nje-ke omkhulu kunoJona sele akhona.


text:
Indlovukazi yesewula izakujama ebandla imangalele isizukulwanesi ngombana yona yasuka epelazwe yazokulalela ukuhlakanipha kwakaSolomoni. Nje-ke, omkhulu kunoSolomoni sele akhona.”


text:
“Lokha ummoya omumbi nawuphuma emuntwini, ugelagela eendaweni ezomileko ufunane nendawo yokuphumula kodwana ungayifumani.


text:
Khonapho-ke uzazitjela uthi, ‘Ngizakubuyela ekumbeni engayitjhiyako’, kuthi nawufikako ufunyane ikumba leyo inganamuntu, ithanyelwe beyabutheka kuhle.


text:
Nawusuka lapho-ke uyakhamba uyokulanda eminye imimoya elikhomba ekhohlakele khulu kunawo bese iyeza izokuhlala ngapho. Isiphetho somuntu loyo siba simbi khulu kunekuthomeni. Kuzakuba njalo-ke nesizukulwaneni esikhohlakelekwesi.”


text:
Kwathi uJesu asakhuluma nesiqubuthu, kwafika unina nabafowabo bajama ngaphandle, bafuna ukukhuluma naye.


text:
Kwabuthana kuye isiqubuthu esikhulu kangangobana wangena ngemkhunjini, wahlala phasi khibe abantu bajame eligwini.


text:
Enye yawela ekhetheni, lapha bekunganaqulwani enengi khona. Yamila msinyana ngombana iqulwani gade iyincani.


text:
Kodwana enye imbewu yawela equlwanini ehle, yakhiqiza isivuno esathela ngekhulu, ngamatjhumi asithandathu, nangamatjhumi amathathu kwalokho okutjaliweko.”


text:
Ngambala loyo onelitho uzokungezelelelwa ukuze abe nokunengi. Kodwana onganalitho uzokwemukwa ngitjho nokuncancani anakho.


text:
Kungalokho ngikhuluma nabo ngemifanekiso ngombana,<br/>“nanyana barhudule amehlo nje,<br/>ababoni ilitho,<br/>nanyana badose iindlebe nje,<br/>abezwa namkha abalemuki do.


text:
Ngabo, isiphorofido saka-Isaya siyaphetheka sokuthi,<br/>‘Nizakusoloko nisizwa<br/>kodwana ningazwisisi.<br/>Nizakusoloko nibona<br/>kodwana ningalemuki.


text:
Ngambala iinhliziyo zabantwaba zilikhuni,<br/>iindlebe zabo zizwela kude<br/>namehlwabo bawavalile.<br/>Nakungasinjalo bebazakubona ngamehlwabo,<br/>bezwe ngeendlebe zabo,<br/>balemuke ngeenhliziyo zabo, baphenduke,<br/>nje-ke bengizabapholisa.’ ”


text:
Ngambala ngiqinisile ngithi kini: Abaphorofidi abanengi nabantu abalungileko bakhanukela ukubona lokho enikubonileko, kodwana azange bakubone, nokuzwa enikuzwileko, kodwana azange bakuzwe.”


text:
Nanyana ngubani ozwa umlayezo ngombuso kodwana angawulemuki, unjengembewu ewele eqadi kwendlela, omumbi wafika wahluthula lokho okutjalwe kuye.


text:
Kodwana ngebanga lokobana anganamrabhu, ubambelela isikhatjhana kwaphela. Lokha nakufika imiraro namkha ukurhayilwa ngebanga lelizwi, uwohloka msinyana.


text:
Owamukela imbewu eyawela hlangana nameva ngiloyo ozwa ilizwi, kodwana amatshwenyeko wepilo le, kanye nokuyengwa bugwili, kwayiminyanisa bekwayenza yangaba neenthelo.


text:
Kodwana owamukela imbewu eyawela equlwanini ehle ngiloyo ozwa ilizwi, alilemuke. Ukhiqiza isivuno esithela ngokubuyelelwe ngekhulu, ngamatjhumi asithandathu namkha ngamatjhumi amathathu kwalokho okutjaliweko.”


text:
UJesu wabatjela umfanekiso omunye wathi: “Umbuso wezulu unjengomuntu owatjala imbewu ehle esiminakhe.


text:
Kodwana kwathi woke umuntu asalele, isitha sakhe safika satjala ikhula hlangana nekoroyi sabe sakhamba.


text:
Iinceku zomuntu loyo zeza kuye, zafika zathi, ‘Kosi, azange utjale imbewu ehle esiminakho na? Alo, ikhuleli libuyaphi?’


text:
Lisani kukhule kokubili njalo ndawonye bekube sikhathi sokuvuna. Ngesikhatheso ngizakutjela abavuni ngithi: Thomani ngokubuthelela ikhula bese nilibopha libe ziinyanda kobana liyokutjhiswa; ngemva kwalokho-ke nibuthelele ikoroyi niyithele ngesilulwini sami.’ ”


text:
UJesu wabatjela umfanekiso omunye godu wathi: “Umbuso wezulu ufana nembewu yemastadi eyathathwa mumuntu wayitjala esiminakhe.


text:
Nanyana iyimbewu encani kinazo zoke, kodwana nayikhulako iba sitjalo esikhulu ukuzedlula zoke esimini, ibe mumuthi lapha iinyoni zomkayi zifika zakhele khona eengaleni zawo.”


text:
Godu uJesu wabatjela omunye umfanekiso wathi: “Umbuso wezulu ufana nesibiliso esathathwa mfazi wasihlanganisa neflowuru enengi kufikela lapha ihlama ikhukhumala khona.”


text:
UJesu wakhuluma koke lokhu esiqubuthwini ngemifanekiso, akunalitho alikhuluma kiso ngaphandle kokusebenzisa umfanekiso.


text:
Ngalokho kwazaliseka okwakhulunywa mphorofidi nasithi:<br/>“Ngizakuvula umlomami ngomfanekiso,<br/>ngiphuphume iimfihlakalo zekadeni.”


text:
Yeke watjhiya isiqubuthu, waya ngekumbeni. Abafundi bakhe beza kuye bathi: “Akhe usihlathululele umfanekiso wekhula esimini.”


text:
Njengombana ikhula liyabuthelelwa belitjhiswe ngemlilweni, kuzokuba njalo-ke ekupheleni kwesikhathi.


text:
INdodana yoMuntu izakuthumela iingilozi zayo ukuyokubuthelela embusweni wayo yoke into ebanga isono nabo boke abenza ubukhohlakali.


text:
“Umbuso wezulu ufana nomnotho ofihlwe esimini. Lokha umuntu nawufunyanako, uyawufihla godu, bese kuthi ekuthabeni kwakhe akhambe ayokuthengisa koke anakho, athenge isimu leyo.


text:
Kuthe bona izale, ababambi beenhlambi bayidosela ngaphandle eligwini. Yeke bahlala phasi bahlukanisa iinhlambi; ezihle zafakwa ngeenqwebini, kwathi ezingakalungi bazilahla.


text:
Kuzokuba njalo-ke ekupheleni kwesikhathi. Iingilozi zizakufika zehlukanise abakhohlakeleko kabalungileko,


text:
Yena wathi kibo: “Yeke woke umfundisi womthetho ofundiswe ngombuso wezulu ufana nomnikazi wekumba okhupha ngebulungelweni lakhe amagugu amatjha namadala.”


text:
Wabuyela edorobheni lekhabo. Wafundisa ngesinagogini, kwathi labo abamuzwako barareka. Babuza bathi: “Umuntu lo ukuthethephi ukuhlakanipha kanye namandla wemikarisomraro engaka na?


text:
Akusiyindodana yombazi le na? Angithi unina nguMariya? Abafowabo akusinguJakopo, uJosefa, uSimoni noJudasi?


text:
Yeke bakhubeka ngaye.<br/>Kodwana uJesu wathi kibo: “Kusemzini wekhabo nangekumbenakhe kwaphela lapha umphorofidi angahlonitjhwa khona.”


text:
yeke wathi eencekwini zakhe: “Lo nguJwanisi uMbhabhadisi. Uvukile kabafileko! Ngikho amandla wemikarisomraro asebenza kuye nje.”


text:
UHerode gade abambe uJwanisi, wambopha bewamdlhunya ngesikhungweni ngebanga lakaHerodiya, umkamfowabo uFlebhe.


text:
UHerode wafuna ukubulala uJwanisi, kodwana gade esaba abantu ngombana bebathatha uJwanisi bonyana umphorofidi.


text:
Kuthe ngelanga lokubelethwa kwakaHerode, indodakazi kaHerodiya yagida phambi kwabantu, yajabulisa uHerode kangangobana


text:
Ikosi yadana, kodwana ngebanga lesifungo esenzileko kanye neenthekeli zayo ezisesidlweni, yayala bonyana isibawo somntazana siphethwe.


text:
Kuthe bona uJesu ezwe okwenzekileko, wasuka lapho wathaya ngomkhumbi, waya emmangweni ayedwa. Emva kobana isiqubuthu sizwe lokho, samlandela ngeenyawo sisuka ngedorobheni.


text:
UJesu waphuma ngemkhunjini, kuthe lokha nabona isiqubuthu esikhulu, ihliziywakhe yarhawuka, wapholisa abagulako.


text:
Kwathi nakuhlwako, abafundi bakhe beza kuye bathi: “Indawo le ikude nemizi kanti nokuhlwa sekuhlwile. Tjela abantu bakhambe ukuze baye emizini bayozithengela ukugoma.”


text:
Watjela abantu bona bahlale phasi emgwengweni. Wathatha izikwa ezihlanu neenhlambi ezimbili, waqala phezulu ezulwini, wathokoza. Wahlephula izikwa, wanikela abafundi bakhe, bona banikela abantu.


text:
Woke umuntu wagoma ngokwaneleko. Abafundi babutha iintshutshuru eziseleko, zazala iinqwebu ezilitjhumi nambili.


text:
Khonokho uJesu watjela abafundi bona bangene ngemkhunjini bakhambe phambi kwakhe baye ngaphetjheya kwelwandle, yena wasala atjela abantu bona bakhambe.


text:
Kuthe bona atjele abantu bonyana bakhambe, wenyukela entabeni ayedwa wayokuthandaza. Kwabe kwahlwa ayedwa lapho.


text:
Kuthe lokha abafundi nabambona akhamba phezu kwamanzi, baba nokwesaba bebathi: “Sipuku!” Batjho njalo barhuwelela ngokwesaba.


text:
UPitrosi waphendula wathi: “Kosi, nakube nguwe, yewungilayele bona ngikhambe phezu kwamanzi ngize kuwe.”


text:
Kodwana kuthe lokha nabona ummoya, wesaba bewathoma ukutjhingela. Warhuwelela wathi: “Kosi, yewungisindise!”


text:
Khonokho uJesu wathabulula isandla sakhe wambamba wathi kuye: “Wena onokukholwa okuncani, uzazeleni na?”


text:
Lokha amadoda walapho nalemuka uJesu, athumela ilizwi kizo zoke iinarha ezibhodileko. Abantu baletha boke abagulako babo kuJesu.


text:
Bamncenga bona avumele boke abagulako bathinte nje kwaphela umphetho wengubakhe, nje-ke boke abamthintako baphola.


text:
Ngambala uZimu wathi, ‘Hlonipha uyihlo nonyoko,’ begodu, ‘Nanyana ngubani othuka uyise namkha unina kufanele abulawe’.


text:
Kodwana nithi umuntu nathi kuyise namkha kunina, ‘Nanyana yini ebegade nginganisiza ngayo sele ngiyinikele kuZimu njengesipho’,


text:
akukameli bona, ‘ahloniphe uyise’ ngento leyo. Ngalokho nilahla ilizwi lakaZimu ngebanga lamasikwenu.


text:
Yeke abafundi bakhe beza kuye bathi: “Uthi uyazi nje bona abaFarisi bakhubekile lokha nabezwa lokhu na?”


text:
Baliseni, babahlahli abaphopheleko. Nakube isiphofu sirhola esinye isiphofu, zizokuwela ngemgodini zombili njalo.”


text:
Anazi bonyana nanyana yini okungena ngemlonyeni womuntu kuya ngesiswini, kubuye kuphume emzimbeni na?


text:
Iye, ehliziyweni kuvela imizindlo emimbi, ukubulala, ukuhlobonga, ubufebe, ubusela, ukufakaza amala nokuhlambalaza.


text:
Lokho-ke ngikho okusilaphaza umuntu. Kodwana ukugoma ningakahlambi izandla, akumenzi umuntu bonyana asilaphale.”


text:
Umfazi womKanana obekahlala endaweni leyo, weza kuye, warhuwelela wathi: “Kosi, Ndodana kaDavida, ngirhawukele! Indodakazami ihlukumezeke khulu ngebanga lokungenwa lidimoni.”


text:
Kodwana uJesu azange atjho nelilodwa ilizwi kuye. Abafundi bakhe beza kuye bamrabhela, bathi: “Mtjele akhambe ngombana uhlalele ukusirhuwelela!”


text:
Waphendula wathi: “Kuliqiniso Kosi, kodwana izinja nazo zidla iintshutshuru eziwa etafuleni lomninizo.”


text:
Yeke uJesu wamphendula wathi: “Awu, mma, ukukholwa kwakho kukhulu! Akube njengokwesibawo sakho.” Khonokho indodakazakhe yaphola.


text:
UJesu wasuka lapho wakhamba magegana nelwandle leGalile. Ngemva kwalapho wakhwela intaba, wafese wahlala phasi.


text:
Iinqubuthu ezinengi zeza kuye, zaletha kuye iinrhurhubi, iimphofu, iinrhole, iimumu nabanye abanengi abagulako, zababeka eenyaweni zakhe; wabapholisa boke.


text:
Abantu barareka nababona iimumu zikhuluma, iinrhole ziphiliswa, iinrhurhubi zikhamba, iimphofu zibona; badumisa uZimu ka-Israyeli.


text:
UJesu wabizela abafundi bakhe kuye wathi: “Ngiyabarhawukela abantwaba, sekumalanga amathathu basoloko sebanami begodu abasenalitho lokugoma. Angifuni kobana bakhambe balambile ngombana bangatsirimezeka endleleni.”


text:
Abafundi bakhe bambuza bathi: “Sizasifumanaphi isikwa esaneleko endaweni ekude kangaka nemizi kobana siphe isiqubuthwesi na?”


text:
UJesu wababuza wathi: “Ninezikwa ezingaki na?” Bamphendula bathi: “Sinezikwa ezilikhomba neenhlambi ezincani ezimbalwa.”


text:
Wathatha izikwa ezilikhomba neenhlambi, kwathi nasele athokozile, wasihlephula, wanikela abafundi bakhe; bona-ke banikela abantu.


text:
Boke bagoma, basutha. Ngemva kwalapho abafundi babuthelela iintshutshuru, zazala iinqwebu ezilikhomba.


text:
Ngemva kobana uJesu atjele isiqubuthu bona sikhambe, wangena ngemkhunjini, waya endaweni yeMagadani.


text:
AbaFarisi nabaSadusi beza kuJesu bamlinga ngokumbawa bonyana abakhombise isibonakaliso esibuya ezulwini.


text:
Kuthi ekuseni nithi, ‘Namhlanje kuzokuba nesiwuruwuru ngombana amafu aguqubele!’ Niyakwazi ukuhlathulula ubujamo bezulu kodwana anikwazi ukuhlathulula amatshwayo weenkhathi.


text:
Isizukulwana esikhohlakeleko nesihlobongako sifunana namatshwayo wemikarisomraro, kodwana asizukunikelwa ngitjho nasinye ngaphandle kweembonakaliso zakaJona.” UJesu wabatjhiya khonapho.


text:
UJesu wakwazi egade bakutjho, yeke wabuza wathi: “Nina abanokukholwa okuncani! Kubayini nikhuluma nodwana ngokuthi aninasikwa na?


text:
Anilemuki nanje na? Anikhumbuli izikwa ezihlanu ezondla iinkulungwana ezihlanu nokobana kwaphuma iinqwebu ezingaki zeentshutshuru enazibutha lapho?


text:
Nithini-ke ngezikwa ezilikhomba ezondla iinkulungwana ezine nokobana kwaphuma iinqwebu ezingaki zeentshutshuru enazibutha lapho?


text:
Alo-ke kwenziwa yini ningalemuki bona bengingakhulumi nani ngesikwa na? Zitjhejeni nina mayelana nesibiliso sabaFarisi nabaSadusi!”


text:
Yeke balemuka bona isibiliso ebegade abasola ngaso bekungasiso esifakwa esikweni, kodwana bekutjho bona bayelele ifundiso yabaFarisi nabaSadusi.


text:
Kwathi lokha uJesu nafika esifundeni seKhesariya-Filipi, wabuza abafundi bakhe wathi: “Abantu bathi iNdodana yoMuntu ingubani na?”


text:
Bamphendula bathi: “Abanye bathi inguJwanisi uMbhabhadisi namkha ingu-Eliya, abanye godu bathi inguJoromiya namkha ingomunye wabaphorofidi.”


text:
UJesu wamphendula wathi: “Ubusisiwe wena Simoni msa kaJona ngombana lokhu akukembulwa mumuntu kuwe kodwana kwembulwe nguBaba osezulwini.


text:
Yeke ngithi kuwe unguPitrosi. Phezu kwedwaleli ngizakwakha ibandla lami, ngitjho namasango weHayidesi angeze ajamelana nalo.


text:
Ngizokunikela iinhluthulelo zombuso wezulu; nanyana yini oyibopha ephasinapha izabe ibotjhiwe nezulwini, nalokho okuthukululako ephasinapha kuzabe kuthukululwe nezulwini.”


text:
Kusukela ngesikhatheso uJesu wathoma ukuhlathululela abafundi bakhe bonyana kumele aye eJerusalema lapha azokutlhaga khona ngokunengi ezandleni zabaphathi, abaphristi abakhulu kanye nabafundisi bomthetho. Nokobana kumele abulawe bese kuthi elangeni lesithathu avuke, aphile godu.


text:
UPitrosi wambizela ngeqadi, wamkhalimela, wathi: “Sengathi uZimu angaba nomusa Kosi, koke lokho kungenzeki kuwe!”


text:
Yeke uJesu waphenduka wathi kuPitrosi: “Suka kimapha, Sathana ndina! Usiqabo endlelenami ngombana imikhumbulwakho akusiyo yokukaZimu, kodwana ingeyabantu.”


text:
Yeke uJesu wathi ebafundini bakhe: “Nanyana ngubani ofuna ukungilandela, akazidele, atjathe isiphambano sakhe angilandele.


text:
Loyo ofuna ukusindisa ipilo yakhe izomlahlekela; kodwana loyo olahlekelwe yipilo yakhe ngebanga lami uzayifumana.


text:
Kuzamsiza ngani umuntu ukuzuza iphasi loke kodwana alahlekelwe yipilwakhe na? Namkha yini umuntu angenana ngayo ngepilwakhe na?


text:
Ngambala iNdodana yoMuntu izokuza ngephazimulo kaYise neengilozi zayo, yeke izakuvuza omunye nomunye umuntu ngokwemisebenzakhe.


text:
Ngiqinisile ngiyanitjela bona abanye abajame lapha njenganje angeze bakubona ukufa bangakaboni iNdodana yoMuntu isiza ngombuswayo.”


text:
Ngemva kwamalanga asithandathu uJesu wathatha uPitrosi, uJakopo noJwanisi umnakwabo kaJakopo, wenyukela nabo entabeni ephakamileko, baba bodwa lapho.


text:
Lapho-ke waphazimuliswa phambi kwabo. Ubuso bakhe baphazima njengelanga nezambatho zakhe zaba mhlophe zakhanya.


text:
Yeke uPitrosi wathi kuJesu: “Kosi, kuhle kithi ukuba lapha! Nawuthandako, ngizakuhloma imitlhatlhana emithathu lapha, omunye ube ngewakho, omunye ube ngewakaMosi bese omunye ube ngewaka-Eliya.”


text:
Kwathi asakhuluma njalo, basibekelwa lilifu elidarhileko, bekwazwakala nelizwi libuya elifinapho lathi: “Le yiNdodanami engiyithandako, engithaba khulu ngayo, ilaleleni!”


text:
Kwathi nabehla entabeni, uJesu wabayala wathi kibo: “Ningatjeli namunye ngenikubonileko bekube kumhlana iNdodana yoMuntu ivukileko ekufeni!”


text:
Yeke abafundi bambuza bathi: “Alo-ke kubayini abafundisi bomthetho basithi u-Eliya kufanele eze ntange na?”


text:
Kodwana ngiyanitjela bonyana u-Eliya wafika kodwana abantu azange bamazi. Bamphatha ngokuthanda kwabo. NeNdodana yoMuntu izose ihlupheke njalo-ke ezandleni zabo.”


text:
wathi kuye: “Kosi, rhawukela indodanami! Inesithunthwana, nje-ke ihlukumezeke khulu. Kanengi iduleka emlilweni nanyana ngemanzini.


text:
UJesu waphendula wathi: “Maye, nina sizukulwana esingakholwako nesonakeleko! Ngizokuhlala nani bekube kunini na? Kuzabe kube nini ngininyamezelela na? Letha indodana leyo kimapha!”


text:
Abafundi bakaJesu baya kuye ngasese, bambuza bathi: “Sibangelwe yini kobana singakghoni ukuqotjha idimoneli na?”


text:
UJesu waphendula wathi: “Kungombana ninokukholwa okubogabogako. Ngiqinisile ngiyanitjela bona ingathana beninokukholwa okulingana nembewu yemastadi, beningathi entabeni le, ‘Suka lapha uye laphaya,’ beyizakuvele isuke. Akunalitho ebelizanibhalela!


text:
Kwathi lokha nabahlangana boke eGalile, uJesu wathi kibo: “INdodana yoMuntu izokukhatjhelwa ezandleni zabantu.


text:
Ngemva kobana uJesu nabafundi bakhe bafike eKapernawumi, abathelisi bomthelo wethempeli beza kuPitrosi bambuza bathi: “Angithi umfundisenu uyawukhupha umthelo wethempeli?”


text:
UPitrosi waphendula wathi: “Iye, uyawukhupha.”<br/>Kwathi lokha uPitrosi nangena ngekumbeni, uJesu waba ngewokuthoma owakhuluma naye, wambuza wathi: “Simoni, uthini umbono wakho na? Amakhosi wephaseli awuthatha kibobani umthelo na? Kghani awuthatha emadodanenawo namkha emadodaneni wabanye abantu na?”


text:
UPitrosi wamphendula wathi: “Emadodaneni wabanye abantu.”<br/>UJesu wamphendula wathi: “Khona-ke amadodana akabalelwa ekukhupheni umthelo.


text:
Kodwana ukuze singabakhubekisi, khamba uye elwandle ufese uphosele isithiyahlambi. Ihlambi yokuthoma ozoyibamba, ithathe uyivule umlomo, uzakufumana iimpaparwana ezine ezilingene umthelo. Zithathe ubanikele zona kube mthelo wami newakho.”


text:
wathi: “Ngiqinisile ngiyanitjela bona ngaphandle kobanyana niphenduke nibe njengabantwana, angekhe nangena embusweni wezulu.


text:
Kodwana nanyana ngubani obangela omunye wabancanaba abakholwa kimi bona one, kuzakuba ngcono kuye kobana abotjhelelwe ilitje lokugaya entanyeni bese acwiliswe ekuzikeni kwelwandle.


text:
“Maye kilo iphasi ngebanga leenkhubekiso! Iinkhubekiso zizakulokhu zivela, kodwana maye emuntwini eziza ngaye!


text:
“Nangabe isandla sakho namkha inyawo lakho liyakukhuba, liqunte ulilahle. Kungcono ukungena ekuphileni uyingunwana namkha usirhurhubi kunobana ube nezandla zombili namkha iinyawo zombili kodwana uphoselwe emlilweni wesiphelani.


text:
Nangabe ilihlo lakho liyakukhuba, ligobhodlhe ulilahle! Kulula kuwe ukungena ekuphileni nelihlo elilodwa, kunobanyana ube namehlo amabili, kodwana uphoselwe ngemlilweni wesirhogo.


text:
“Qinisekani bonyana aninyazi ngitjho namunye wabancancanaba. Ngambala ngiyanitjela bona iingilozi zabo ezulwini zihlala njalo ziphambi kwakaBaba ezulwini,


text:
“Uthini umbono wenu na? Nakube umuntu unezimvu ezilikhulu, kuthi eyodwa idurhe, akazukutjhiya ezimatjhumi alithoba nethoba emibundwini ayokufuna edurhileko na?


text:
Kuthi angayifumana, ngiqinisile ngiyanitjela wehlelwa lithabo elikhulu ngemvu eyodwa leyo kunalezo ezimatjhumi alithoba nethoba ezingazange zidurhe.


text:
“Nakube umfowenu uyakona, khamba uyombonisa iphoswakhe, kube phakathi kwenu kwaphela. Nakube uyakulalela, uzabe umzuzile umfowenu.


text:
Kodwana nakube uyakhunyalala, thatha munye namkha babili abantu bakhambe nawe ukuze yoke indaba iqiniswe ngabofakazi ababili namkha abathathu.


text:
Nakube nabo akabalaleli, bikela ibandla. Nakube nebandlelo akafuni ukulilalela, khona-ke mphathe njengomrhedeni namkha umthelisi.”


text:
“Ngiqinisile ngiyanitjela bona nanyana yini eniyibopha ephasini izakubotjhwa nezulwini nenikuthukululako ephasini kuzakuthukululwa nezulwini.


text:
“Godu ngiqinisile ngiyanitjela bona nangabe ababili benu ephasini bavumelana ngananyana yini eniyikhombelako, uBaba osezulwini uzanenzela yona.


text:
Nje-ke uPitrosi weza kuJesu wambuza wathi: “Kosi, ngimlibalele kangaki umfowethu naphikelele ukungona na? Kghani bekube kalikhomba?”


text:
UJesu wamphendula wathi: “Awa, ingasi bekube kalikhomba, kodwana kube ngokubuyelelwe amatjhumi alikhomba nakhomba.


text:
Kwathi lokha nayithoma ukubala, kwalethwa kiyo indoda ebegade ikoloda ikosi leyo iinkulungwana ezilitjhumi zamatalende.


text:
Njengombana beyingakghoni ukukhokha isikolodo sayo, ikosi yathi ayithengiswe, yona, umkayo, abantwabayo nakho koke enakho ukuze kukhokhelwe isikolodweso.


text:
Inceku yawa ngamadolo phambi kwekosi leyo, yarabhela yathi, ‘Akhese ungibekezelele, ngizakukhokhela koke.’


text:
“Kodwana kwathi lokha inceku leyo nayiphumako, yahlangana nesinye seensebenzi esisebenza nayo ebegade siyikoloda ikhulu labodenariyu. Yasibamba ngomphimbo, yasikhahlameza yathi, ‘Khokha isikolodo sakho ongibamba sona!’


text:
Kodwana yabhala; ebangeni lalokho yenza bona isisebenzeso sidlhunywe ngesikhungweni bekube kumhlana sikhokha isikolodweso.


text:
Kwathi bona ezinye iinsebenzi zibone okwenzakeleko, zadana khulu zaya ekosini zayitjela koke okwenzakeleko.


text:
Yeke ikosi yayo yayibiza yathi: ‘Wena sikhohlakali senceku! Ngesule soke isikolodo sakho ngombana ungirabhele bonyana ngikulibalele sona.


text:
Alo, bewungakameli ukuba nesirhawu esisebenzini esisebenza nawe njengombana nami ngibe nesirhawu kuwe na?’


text:
Ikosi yayo yathukuthela beyayinikelela ezandleni zabaphathisikhungo kobana bayihlunguphaze beyikhokhe koke ekukolodako.


text:
“Ngiyo-ke indlela le uBaba osezulwini azokuphatha ngayo omunye nomunye wenu naningalibaleli abafowenu ngeenhliziyo zenu zoke.”


text:
Kwathi bona uJesu aqede ukukhuluma izintwezi, wasuka eGalile waya esifundeni seJudiya engaphetjheya komlambo iJordani.


text:
Abanye abaFarisi beza kuye kobana bamlinge. Bambuza bathi: “Kumthetho bonyana indoda itlhale umkayo nanyana kungasiphi isizathu na?”


text:
Yeke wathi, ‘Ngesizathweso indoda izakutjhiya uyise nonina inamathele kumkayo, nje-ke ababilaba baba yinyama yinye.’


text:
Ngaleyondlela abasesebabili, kodwana banye. Yeke okuhlanganiswe nguZimu, akungabikhona umuntu okwahlukanisako.”


text:
AbaFarisi bambuza bathi: “Alo-ke kubayini uMosi akhuphe umthetho wokobana indoda inikele umfazi incwadi yesahlukaniso imqotjhe na?”


text:
UJesu waphendula wathi: “UMosi wanivumela bonyana nitlhale abafazi benu ngombana benineenhliziyo ezikhunyaleleko. Kodwana ekuthomeni bekungasinjalo.


text:
Ngiyanitjela bona nanyana ngubani otlhala umkakhe ngaphandle kwesizathu sokuhlobonga bese uthatha omunye umfazi, uzabe uyahlobonga.”


text:
UJesu waphendula wathi: “Akusingubani nobani ongamukela amezwi la, kodwana kwaphela labo anikelwe bona.


text:
Abanye babaphakulwa ngokubelethwa, abanye benziwa babantu bona babe njalo kanti abanye badela ukuthatha ngebanga lombuso wezulu. Loyo okghona ukwamukela lokho akenze njalo.”


text:
Yeke kwalethwa abantwana kuJesu kobana abeke izandla phezu kwabo, abathandazele. Kodwana abafundi bathethisa labo ababalethako.


text:
UJesu wathi: “Vumelani abantwana beze kimi, ningabakhandeli ngombana umbuso wezulu ungewabafana nalaba.”


text:
Kweza umuntu kuJesu wathi: “Mfundisi, ngisiphi isenzo sokulunga engingasenza ukuze ngizuze ukuphila okungapheliko na?”


text:
UJesu waphendula wathi: “Kubayini ungibuze ngokulungileko na? Munye kwaphela olungileko. Nakube ufuna ukungena ekuphileni, londa imiyalo.”


text:
Umuntu loyo wathi: “Ngimiphi imiyalo leyo na?”<br/>UJesu wamphendula wathi: “Ungabulali, ungahlobongi, ungebi; ungafakazi amala;


text:
UJesu waphendula wathi: “Nawufuna bona ulunge uphelele, khamba uyokuthengisa koke onakho, unikele abadududu, uzakuba nobugwili ezulwini. Yeke uze ungilandele!”


text:
Yeke uJesu wathi ebafundini bakhe: “Ngiqinisile ngiyanitjela bona kulikhuni kobana umuntu osigwili angene embusweni wezulu.


text:
Ngiyabuyelela godu ngithi kulula ukuziluma indololwani kunobanyana umuntu osigwili angene embusweni kaZimu.”


text:
Kwathi lokha abafundi nabezwa lokhu, barareka khulu bebabuza bathi: “Alo, nakunjalo ngubani ongasindiswa na?”


text:
UJesu wabaqala, wabaphendula wathi: “Ebantiwini lokhu kuyinto engeze yenzeka, kodwana ngoZimu koke kuyenzeka.”


text:
UJesu wathi kibo: “Ngiqinisile ngiyanitjela bona ephasini elitjha lokha iNdodana yoMuntu nayihlezi esihlalweni sayo sobukhosi esiphazimulako, nina ebeningilandela, nani nizokuhlala eenhlalweni zobukhosi ezilitjhumi nambili, nigwebe iinkoro ezilitjhumi nambili zakwa-Israyeli.


text:
Loyo naloyo otjhiye iinkumba namkha abafowabo namkha abodadwabo namkha uyise namkha unina namkha abantwana namkha amasimu ngebanga lami, uzakwamukela ngokubuyelelwe kalikhulu abe azuze nokuphila okungapheliko.


text:
Kodwana abanengi abangebokuthoma bazakuba ngebokugcina, kuthi abanengi ekungebokugcina babe ngebokuthoma.”


text:
“Umbuso wezulu ufana nomnininarha owaphuma ekuseni wayokuqatjha abantu bona basebenze esidiribeni sakhe.


text:
Ngesimbi yethoba waphuma godu wabona abanye abantu bajame endaweni ekuthengiselwa kiyo, bangenzi ilitho.


text:
Yeke wathi kibo, ‘Nani khambani niyokusebenza esidiribeni sami, ngizanikhokhela nanyana yini efaneleko.’


text:
Godu ngesimbi yesihlanu, waphuma wafunyana abanye nabo bajame khonapho. Wathi kibo, ‘Kubayini nilokhu nijame lapha imini yoke ningenzi ilitho na?’


text:
Bamphendula bathi, ‘Kungombana akunamuntu osiqatjhako.’ Wathi kibo, ‘Yeke nani khambani niyokusebenza ngesidiribeni sami.’


text:
“Kwathi bona ukuhlwa kufike, umninisidiribe watjela indunakhe wathi, ‘Biza iinsebenzi uzinikele umrholwazo, uthome ngeziqatjhwe muva, ugcine ngezithome ntange.’


text:
Kwathi abantu abaqatjhwe ntange nabafikako, badlumbana bona bazakufumana ngaphezudlwana. Kodwana nabo banikelwa udenariyu ngamunye.


text:
bathi, ‘Abantwaba abaqatjhwe muva basebenze nje i-awara linye kwaphela, khonapho ubalinganisa nathi thina ababhesele iduladula yomsebenzi nomtjhiso welanga!’


text:
“Kodwana waphendula omunye wabo wathi, ‘Mnganami, angikakugalaji. Angithi uvumile bona uzakusebenzela udenariyu na?


text:
Yeke thatha ikokhelwakho uye ekhaya. Ngifuna ukukhokhela umuntu oqatjhwe muva lo ngokulingana nalokho engikukhokhele khona.


text:
wathi kibo: “Sikhuphukela eJerusalema lapha iNdodana yoMuntu izokukhatjhelwa khona kubaphristi abakhulu nakubafundisi bomthetho. Bazoyigwebela ukufa,


text:
bayinikele ezandleni zabatjhili kobana bahlekise ngayo, bayirithe bebayibethele esiphambanweni. Kodwana elangeni lesithathu izakuvuka kabafileko.”


text:
Yeke umkaZebediya namadodanakhe amabili baya kuJesu, bafese baguqa phambi kwakhe bakhombela isisa kuye.


text:
UJesu wambuza wathi: “Ufunani na?”<br/>Wamphendula wathi: “Vuma bona amadodanami amabili la akuphahle embuswenakho, enye ibe ngesigomeni sakho, enye ibe ngesinceleni sakho.”


text:
UJesu waphendula, wathi: “Anikwazi enikubawako. Ningakghona ukusela ikapho engizoyisela le na?” Baphendula bathi: “Singakghona.”


text:
UJesu wathi kibo: “Kwamambala nizakusela ikapho engiyiselako, kodwana nayikuhlala ngesigomeni namkha ngesinceleni sami, awa akusingokwami ukutjho lokho. Iindawezi ngezalabo uBaba azilungisele bona.”


text:
Yeke uJesu wababizela ndawonye boke wathi: “Niyazi bona ababusi babatjhili banamandla phezu kwabo neenkhulu zabo eziphezulu zinegunya phezu kwabo.


text:
kube njengombana kunjalo ngeNdodana yoMuntu engakezeli ukuzokwenzelwa, kodwana izele ukwenzela nokunikela ipilwayo njengesihlengo sabanengi.”


text:
Bekuneemphofu ezimbili ebezihlezi eqadi kwendlela, zathi zingezwa bona uJesu uzokudlula lapho, zarhuwelela zathi: “Kosi, Ndodana kaDavida, sirhawukela!”


text:
Isiqubuthu sazithethisa sathi azithule. Kodwana zarhuwelela khulu kwanjesi zathi: “Kosi, Ndodana kaDavida, sirhawukela!”


text:
Kwathi bona batjhidele eJerusalema, sele baseBhethifage entabeni ye-Oliva, uJesu wathumela abafundi bakhe


text:
wathi kibo: “Yeniye emzini ongaphambi kwenu, khonapho nizakufumana udumbana abotjhiwe, udumbanyanakhe aseqadi kwakhe. Mtjhaphululeni nibalethapha.


text:
“Yenithi endodakazini yeZiyoni:<br/>“Naso ikosakho iza kuwe,<br/>ngokuzithoba beyikhwele udumbana,<br/>iye, udumbanyana olithole lakadumbana.”


text:
Baletha udumbana nodumbanyanakhe, babeka izambatho zabo phezu kwabo, yeke uJesu wahlala phezu kwazo.


text:
Isiqubuthu esikhulu saqhisa izambatho zaso endleleni, abanye basika namatjhwaba wemithi bawaqhisa endleleni.


text:
Isiqubuthu esakhamba phambi kwakhe nebesikhamba ngemva kwakhe sarhuwelela sathi:<br/>“Hosana kiyo iNdodana kaDavida!<br/>Ubusisiwe ozako ebizweni leKosi!<br/>Hosana kweliphezulu!”


text:
Kuthe bona uJesu angene ngeJerusalema, idorobho loke lavungazela. Abantu babuza bathi: “Ungubani lo na?”


text:
UJesu wangena ngethempelini, waqotjha boke ebebathenga bathengisa lapho. Waphekghula iintafula zabatjintji bemali neenhlalo zabathengisa amazuba,


text:
wathi kibo: “Kutloliwe kwathiwa, ‘Ikumbami izakubizwa bona yikumba yokuthandaza’ kodwana nina niyenze irharha labahlanguli!”


text:
Kodwana kwathi lokha abaphristi abakhulu nabafundisi bomthetho nababona izinto ezikarisako ebegade azenza, nabantwana barhuwelela ngethempelinapho basithi “Hosana kiyo iNdodana kaDavida”, banyenya khulu.


text:
Yeke babuza uJesu bathi: “Uthi uyayizwa nje itlabelwana le bona ithini na?”<br/>UJesu wabaphendula wathi: “Iye ngiyabezwa! Kghani azange khenifunde imitlolo ethi, ‘Emilonyeni yabantwana neyamasana wabeka indumiso’ na?”


text:
Wabona umuthi wamakhiwani eqadi kwendlela, waya kiwo, kodwana azange afumane ilitho ngaphandle kwamakari. Yeke wathi emthini lowo: “Inga ungahlala ungasatheli!” Khonokho umuthi wamakhiwani woma.


text:
Abafundi nababona lokho barareka. Babuza bathi: “Umuthi wamakhiwani wome njani msinyana kangaka na?”


text:
UJesu waphendula wathi: “Ngiqinisile ngiyanitjela bona naninokukholwa ningazazi, anizukwenza kwaphela okwenziwe emthini wamakhiwani lo, kodwana ningatjho nentabenapha nithi, ‘Suka, uziphosele ngelwandle,’ yeke kuzakwenzeka lokho.


text:
UJesu wangena ngesirhodlweni sethempeli; kwathi asafundisa, abaphristi abakhulu nabaphathi babantu beza kuye bambuza bathi: “Izintwezi uzenza ngegunya lakabani na? Ngubani okuphe amandla la na?”


text:
UJesu wabaphendula wathi: “Nami yithi nginibuze umbuzo owodwa kwaphela. Nange ningangiphendula, ngizanitjela bona ngizenza ngegunya lakabani izintwezi.


text:
Umbhabhadiso kaJwanisi ubuyaphi na? Ubuya ezulwini namkha ebantwini na?”<br/>Bacocisana babodwa ngendaba le, bathi: “Nasithi ubuya kuZimu, uzasibuza bonyana alo kubayini singakholwa.


text:
Yeke bamphendula bathi: “Awa, asazi.”<br/>Yeke wathi kibo: “Nami-ke angekhe nganitjela bona ligunyabani engenza ngalo izintwezi.”


text:
“Nithini ngalokhu na? Bekukhona umuntu onamadodana amabili. Waya kekulu wathi kiyo, ‘Ndodana, khamba uyokusebenza esidiribeni namhlanje.’


text:
Yeke umuntu loyo waya endodanenakhe enye, wafike watjho amezwi afanako, yaphendula yathi, ‘Iye, baba,’ kodwana azange iye.


text:
Ngiyiphi-ke phakathi kwamabili la eyenze ekufunwa nguyise na?” Bamphendula bathi: “Yokuthoma.”<br/>Yeke uJesu wathi kibo: “Ngiqinisile ngiyanitjela bona abathelisi neengwadla zingena embusweni kaZimu phambi kwenu.


text:
UJwanisi weza kini wanitjengisa indlela yokulunga, azange benimkholwe, kodwana abathelisi neengwadla zamkholwa. Kubhale ngitjho nanyana sele nikubonile lokhu, azange beniphenduke nimkholwe.”


text:
UJesu wathi kibo: “Lalelani omunye umfanekiso naku: Kwakhe kwaba khona umnininarha owatjala isidiribe, wakha umthangala magegana naso. Wemba ubutlhodlhelo kiso bewakha nesithala sokulinda. Yeke waqatjhisela abalimi abathileko isidiribeso, yena wathatha ikhambo.


text:
Kwathi nakutjhidela isikhathi sokuvuna, wathumela iinsebenzi zakhe ebaqatjhini kobana bayokukha iinthelo zakhe.


text:
Abaqatjhi babamba iinsebenzi zakhe, esinye basibetha, esinye basibulala, sesithathu basikhanda ngamatje.


text:
Godu wathumela ezinye iinsebenzi kibo, zaba zinengi ukudlula zokuthoma, abaqatjhi baziphatha njengezekuthomeni.


text:
Kodwana kwathi abaqatjhabo nababona indodana, bakhuluma bodwa bathi, ‘Angithi le yindlalifa! Asiyibulaleni siyithathele ilifa layo.’


text:
Bamphendula bathi: “Iinkhohlakalezo uzozibhubhisa nya, athathe isidiribe sakhe asiqatjhisele abanye abazamnikela isabelo sakhe sesivuno ngesikhathi esifaneleko.”


text:
UJesu wathi kibo: “Kghani anizange khenifunde emitlolweni na?<br/>“ ‘Ilitje abakhi abalilahlako<br/>libe lilitje lesisekelo.<br/>Lokhu kwenziwe yiKosi;<br/>nje-ke kuyamangalisa emehlwenethu.’ ”


text:
UJesu wathi kibo godu: “Ngalokho ngiyanitjela bonyana umbuso wezulu uzokususwa kini unikelwe abantu abazokuthela iinthelo.


text:
Owela phezu kwelitjeli uzakuphuka abe ziinquqwana; kodwana loyo elizakuwela phezu kwakhe yena uzakutshidlheka.”


text:
Kwathi lokha abaphristi abakhulu nabaFarisi nabezwa umfanekiso kaJesu lo, kwabakhanyela bona ukhuluma ngabo.


text:
Yeke balinga ukufumana indlela yokumbamba. Kodwana bebesaba isiqubuthu ngombana abantu bebathatha uJesu njengomphorofidi.


text:
Yathumela iinceku zayo kilabo ebebamenyelwe emnyanyeni bona ziyobatjela beze, kodwana abantwabo babhala ukuza.


text:
Yeke yathuma ezinye iinceku yathi, ‘Tjelani abamenyiwekwabo bonyana sele ngilungise isidlo. Iinkabi zami kanye namathole anonisiweko sele ahlatjiwe nje-ke yoke into sele ilungile. Yenize emnyanyeni womtjhado.’


text:
Yathi eencekwini zayo, ‘Umnyanya womtjhado sewulungile, kodwana abamenyiweko azange bafaneleke ukuza.


text:
Yeke iinceku zaphuma zaya eendledlaneni zabutha boke abantu ezibafumanako, abalungileko nabakhohlakeleko; irhubhe lomtjhado lazala iinthekeli.


text:
“Kwathi ikosi nayingenako bona izokubona iinthekeli, yayelela bonyana bekunomuntu ngapho obegade angakembathi izambatho zomtjhado.


text:
Yabuza yathi, ‘Mngani, ungene njani ngapha ungakembathi izambatho zomtjhado na?’ Kodwana umuntu loyo watlhoga ipendulo.


text:
Ikosi leyo yathi eencekwini zayo, ‘Mbopheni izandla neenyawo nimphosele ngaphandle ebumnyameni lapha kuzakuba khona ukurhahlawula nokugedla kwamazinyo!’ ”


text:
Bathumela abafundi babo kuye bakhambisana nebakaHerode bathi: “Mfundisi, siyazi bona umumuntu oqotho nokobana ufundisa indlela kaZimu ngokuya ngeqiniso. Awuyi ngabantu ngombana awukhethi ubuso.


text:
Kodwana uJesu ngokwazi kwakhe iqhinga labo elimbi wathi: “Nina bazenzisi ndina! Nilingelani ukungithiya na?


text:
Bamphendula bathi: “Mfanekiso wombusi omkhulu.” Yeke uJesu wathi kibo: “Nikelani umbusi omkhulu okungekwakhe, ninikele uZimu okungekwakaZimu.”


text:
bathi: “Mfundisi, uMosi wasitjela bona indoda nayihlongakala inganabantwana, umfowabo kufanele angene umhlolokazayo bese ambelethele abantwana.


text:
Yeke bekukhona izelamani ezilikhomba ebezihlala khonapha. Izibulo lathatha kodwana lahlongakala linganabantwana, yeke latjhiya umhlolokazalo, wangenwa mfowabo.


text:
Manje-ke mhlana abafileko bavukako ekufeni, uzokuba mkabani kabalikhomba njengombana boke gade bamthethe na?”


text:
Angithi wathi, ‘NginguZimu ka-Abrahamu, uZimu ka-Isaka noZimu kaJakopo.’ AkasinguZimu wabafileko, kodwana ungowabaphilako.”


text:
UJesu wamphendula wathi: “ ‘Thanda uSomnini uZimakho ngehliziywakho yoke, ngomphefumulwakho woke nangomkhumbulwakho woke.’


text:
Yeke uJesu wabuza wathi: “Alo, kubayini-ke uDavida nakhuluma ngoMoya ambize bona yiKosi na? Angithi wathi,


text:
“ ‘USomnini wathi eKosinami:<br/>Hlala ngesidleni sami<br/>bekube kulokha nangenza izitha zakho<br/>zibe sinabelo seenyawo zakho.’


text:
Akakho noyedwa owakghona ukuphendula uJesu. Nje-ke kusukela mhlokho akakho noyedwa owakhe wagabaza wambuza eminye imibuzo.


text:
Yeke kufanele nibahloniphe benenze koke abanitjela khona. Kodwana ningalingisi izenzo zabo ngombana abenzi lokho abakutjhumayelako.


text:
Bathwesa abantu imithwalo ebudisi emahlombe, ibe bona abakazimiseli ukuyifukula ngitjho nangomunwabo.


text:
Koke abakwenzako bakwenzela ukubonwa babantu: Benza amafilakteriya wabo abe makhulu namatjharha weemphuraphura zabo made.


text:
“Maye, kini bafundisi bomthetho nani baFarisi, nina bazenzisi ndina! Nivalele abantu kobana bangangeni embusweni wezulu. Nina ngokwenu aningeni, begodu anivumeli labo abalinga ukungena!


text:
Maye, kini bafundisi bomthetho nani baFarisi, bazenzisi ndina! Nirhiribidela iinkumba zabahlolokazi, bese nibukisa ngokwenza imithandazokazi emide! Ngalokho nizakuhlunguphazwa khulu.


text:
“Maye, kini bafundisi bomthetho nani baFarisi, bazenzisi ndina! Nidabula amazwe namalwandle kobana nizuze oyedwa otjhugulukela ebuJudeni, kuthi naphendukileko nimenze abe yindodana yesirhogo ngokubuyelelweko njengani.


text:
“Maye, kini bahlahli abaziimphofu! Nithi, ‘Nanyana ngubani ofunga ngethempeli, akutjho ilitho lokho, kodwana nakube ufunga ngegolide lethempeli ubotjhelelwe esifungweni sakhe.’


text:
Nina ndlhadlha eziphopheleko! Ngikuphi okukhulu, ligolide namkha lithempeli elenza bona igolide libe ngelikhethekileko na?


text:
Godu nithi, ‘Nanyana ngubani ofunga nge-aldari, akutjho ilitho lokho; kodwana nanyana ngubani ofunga ngesipho esiphezu kwalo ubotjhelelwe esifungweni sakhe.’


text:
Nina bantu abaphopheleko! Ngikuphi okukhulu: sisipho namkha li-aldari elenza bona isipho sibe ngesikhethekileko na?


text:
“Maye, kini bafundisi bomthetho nani baFarisi, nina bazenzisi ndina! Ninikela kwetjhumi kweenungo zenu okuyiminti, idili nekumini, kodwana nilahle okuqakatheke khulu komthetho, ubulungiswa, isirhawu nokwethembeka. Benimele ngabe nenze lokhu ngaphandle kokuqalela phasi okhunye.


text:
“Maye, kini bafundisi bomthetho nani baFarisi, bazenzisi ndina! Nihlanza ubungaphandle bekapho nesitja kodwana khibe ngaphakathi zizele ubumarhamaru nokuzazi.


text:
BaFarisi abaziimphofu! Thomani ngokuhlanza ubungaphakathi bekapho nesitja ntange ngaleyondlela nobungaphandle buzakuhlanzeka.


text:
“Maye, kini bafundisi bomthetho nani baFarisi, nina bazenzisi ndina! Ninjengamathuna apendwe aba mhlophe, aqaleka amahle ngaphandle khibe ngaphakathi azele amathambo wabafileko nakho koke okusilapheleko.


text:
Ngokunjalo nani ngaphandle niqaleka nilungile ebantwini, kodwana ngaphakathi nizele ukuzenzisa nokukhohlakala.


text:
“Maye, kini bafundisi bomthetho nabaFarisi, nina bazenzisi ndina! Nakhela abaphorofidi amathuna amahle, nikghabise namaliba wabalungileko.


text:
Begodu nithi, ‘Nabegade siphile emihleni yabokhokho, besingekhe sazibandakanya nabo ekuthululeni iingazi zabaphorofidi.’


text:
Ngalokho nginithumela abaphorofidi, izazi nabafundisi. Abanye babo nizobabulala benibabethele esiphambanweni, abanye nizobaritha ngemasinagogini wenu nibagijimise ukusuka edorobheni ukuya edorobheni.


text:
Yeke phezu kwenu kuzakwehlela zoke iingazi ezilungileko ezathululwako ephasinapha, ukuthoma ngeengazi zolungileko u-Abela ukuya kezakaZakariya umsa kaBherekiya enambulalela hlangana nethempeli ne-aldari.


text:
“Jerusalema, Jerusalema, wena obulele abaphorofidi, godu wakhanda ngamatje labo abathunywe kuwe, kukangaki ngifuna ukubuthelela abantwabakho njengesikhukhukazi sibuthelela amadzinyanaso ngaphasi kweempiko zaso, kodwana azange ungivumele.


text:
Ngambala ngiyanitjela bona angekhe benisangibona godu kufikela mhlana nithi, ‘Ubusisiwe loyo oza ebizweni lakaSomnini!’ ”


text:
UJesu besele aphumile ngethempelini, akhamba lokha abafundi bakhe nabazakuza kuye bamkhombisa umakhiwo wethempeli.


text:
Wathi kibo: “Niyazibona zoke izintwezi na? Ngiqinisile ngiyanitjela bona akunalitje nalinye lapha elizakusala liphezu kwelinye, elinye nelinye lawo lizokugirika.”


text:
Kwathi uJesu asahlezi entabeni ye-Oliva, abafundi beza kuye ngasese, bafese bathi: “Akhe usitjele bona izintwezi zizokwenzeka nini? Sizakuba yini isibonakaliso sokuza kwakho nesokuphela kwesikhathi na?”


text:
Nizakuzwa ngezipi nangamahlebezi wezipi; kodwana qinisekani bonyana anethuki. Izinto ezinjalo kumele zenzeke, kodwana azitjho bona isiphetho sesifikile.


text:
Isizwe sizakuvukela isizwe nombuso uvukele umbuso. Kuzakuba khona indlala nokusikinyeka kwephasi eendaweni ezahlukahlukeneko.


text:
“Ngemva kwalapho nizakukhaphelwa ekuhlungaphazweni nekubulaweni. Begodu nizokuzondwa ngizo zoke izizwe ngebanga lami.


text:
Nje-ke ivangeli lombusweli lizakutjhunyayelwa ephasini loke, kube bufakazi kizo zoke izizwe ngaphambi kobana kufike isiphetho.”


text:
“Lokha nanibona endaweni ecwengileko kujame isinyenyiso esibhubhisako, okuyinto eyakhulunywa mphorofidi uDanyela, ofundako azwisise.


text:
ngombana iinhlupheko ngesikhatheso zizabe zizimbi khulu, zingalingani nalezo ezakhe zaba khona kusukela ekuthomeni kwephasi bekwaba kunjesi nezingasoze zaba khona godu.


text:
Nakube amalanga lawo bekangakancitjhiswa, akakho obezakusinda, kodwana ngenca yalabo abakhethiweko, amalanga lawo azokuncitjhiswa.


text:
“Ngesikhatheso nanyana ngubani othi kini, ‘Qalani nangu uMesiya!’ namkha, ‘Nanguya!’ ningamkholwa umuntu loyo.


text:
Ngambala abosingamesiya nabaphorofidi bamanga bazakuvela, benze iimbonakaliso nemikarisomraro emikhulu ukuze nakwenzekileko bakhohlise ngitjho nabakhethiweko.


text:
“Yeke nakube nanyana ngubani uthi kini, ‘Qalani nanguya erhalawumbeni,’ ningayi lapho; nanyana asithi, ‘Nanguya ngemalawini angaphakathi,’ ningakukholwa lokho.


text:
Yeke njengombana umbani ovela ngepumalanga ubonakala ngitjho netjingalanga, kuzokuba njalo ukuza kweNdodana yoMuntu.


text:
“Khonokho ngemva kweenhlupheko zemihleni leyo,<br/>“ilanga lizakufiphala,<br/>inyezi ingakhanyisi,<br/>iinkwekwezi zizakuwa emkayini,<br/>amandla wezulwini asikinywe.


text:
“Ngesikhatheso isibonakaliso seNdodana yoMuntu sizakuvela emkayini, kuthi zoke izizwe zephasi zilile. Zizakubona iNdodana yoMuntu isiza ngamafu womkayi, ngamandla nangephazimulo ekulu.


text:
Yeke izakuthuma iingilozi zayo ngokulila okukhulu kwepalapala. Zona zizakubuthelela abakhethekileko bayo emagumbini womane wephasi, ukusuka ehlangothini elinye lomkayi bekube kukelinye.


text:
“Nje-ke fundani isifundo nasi ngomuthi wamakhiwani: Msinyana ngemva kobana iimpanjana zawo zihlangene, kumila amakari, seniyazi-ke bonyana ihlobo seliseduze.


text:
“Akakho noyedwa owaziko ngelangelo nangesikhatheso, neengilozi ezisezulwini azazi ilitho, ngitjho neNdodana ngokwayo ayazi; kodwana nguBaba kwaphela owaziko.


text:
Emihleni leyo ngaphambi komthwalela, abantu bebagoma, basela, batjhada bebatjhadise, kufikela elangeni uNowa angena ngalo ngemkhunjini.


text:
Bebangakhathali ngalokho okuzokwenzeka bekwaba kumhlana kufika umthwalela warhurhula boke. Kuzokuba njalo-ke ukuza kweNdodana yoMuntu.


text:
Kodwana yazini lokhu: Nakube umninikhaya bekasazi bona isela lizakufika ngasiphi isikhathi sobusuku, ubazakuhlala alindile, ubangekhe avumela bonyana indlwakhe ifahlwe.


text:
Nani-ke kumele nihlale nilindile ngombana iNdodana yoMuntu izakufika ngesikhathi eningakayilindeli ngaso.


text:
“Ngiyiphi-ke inceku ethembekileko nehlakaniphileko umniniyo ayibeke bona yeluse iinsebenzi ekhaya, iziphe ukugoma kwazo ngesikhathi esifaneleko na?


text:
Kodwana akhesithi inceku leyo ikhohlakele bese izitjela ithi, ‘Ikosami isekukhambeni, kuzayithatha isikhathi ukubuya’,


text:
Uzayidabula iinquqwana ayilahlele endaweni yabazenzisi lapha kuzakuba khona ukurhahlawula nokugedla kwamaziyo.”


text:
“Ngesikhatheso umbuso wezulu uzakufana namatlawu alitjhumi athatha iimbani zawo ayokuhlangabeza umyeni.


text:
Ahlakaniphileko aphendula athi, ‘Nilale nilahlile, nathi angahle asitlhayelele nasizawabelana nani. Khambani niye kabathengisako niyozithengela khona.’


text:
Kwathi nasesendleleni yokuyokuthenga amafutha lawo, umyeni wafika. Amatlawu ebegade azilungiselele angena naye ngemnyanyeni womtjhado. Umnyango wavalwa.


text:
“Godu umbuso wezulu uzakufana nomuntu owathi nazokuthatha ikhambo, wabiza iinsebenzi zakhe wazitjhiya nepahlakhe kobana ziyeluse.


text:
Esinye wasinikela amatalende amahlanu wemali, esinye amatalende amabili kwathi esinye wasinikela italende elilodwa. Esinye nesinye kwaba ngokwekghono laso. Yeke wakhamba.


text:
Isisebenzi esifumene amatalende amahlanu sakhamba khonokho sayokusisa imalaso, sazuza amanye amatalende amahlanu.


text:
Isisebenzi ebesifumene amatalende amahlanu saletha amanye amahlanu sathi, ‘Kosami, unginikele amatalende amahlanu, qala ngizuze amanye amahlanu.’


text:
Ikosi leyo yaphendula yathi, ‘Wenze kuhle, sisebenzi sami esilungileko nesithembekileko! Wathembeka ezintweni ezincani, yeke ngizakubeka bona uphathe izinto ezinengi. Yewuze uzokuhlanganyela ithabo lekosakho!’


text:
“Nesisebenzi esanikelwa amatalende amabili naso seza sathi, ‘Kosami, wanginikela amatalende amabili, qala ngizuze amanye amabili.’


text:
Ikosaso yathi, ‘Wenze kuhle, sisebenzi sami esilungileko nesithembekileko! Wathembeka ezintweni ezincani, yeke ngizakubeka bona uphathe izinto ezinengi. Yewuze uzokuhlanganyela ithabo lekosakho!’


text:
“Yeke kweza isisebenzi esanikelwa italende elilodwa sathi ekosinaso, ‘Kosami, bengazi bonyana uyindoda elikhuni. Uvuna lapha ungakalimi khona, ubuthe lapha ungakarhatjhi khona.


text:
Nje-ke fese ngesaba, ngakhamba ngayokufihla italende lakhweli equlwanini. Qala, nakhu okungokwakho.’


text:
“Ikosaso yaphendula yathi, ‘Wena sisebenzi esikhohlakeleko nesivilaphako! Bewazi bonyana ngivuna lapha ngingakalimi khona, ngibuthe lapha ngingakarhatjhi khona?


text:
Bewufanele ubulunge imali leyo ebulungelwenimali. Nje-ke bekuzakuthi nangibuyako ngiyifumane inamakonyana.


text:
Ngambala loyo onelitho, uzakungezelelelwa ukuze abe nokunengi ngokweqileko. Kodwana loyo onganalitho, uzakwemukwa ngitjho nokuncancani anakho.


text:
Phoselani isisebenzi esingatjho lithweso ngaphandle ebumnyameni lapha kuzokuba khona ukurhahlawula nokugedla kwamazinyo.’


text:
“Mhlana iNdodana yoMuntu iza ngephazimulwayo iphekelelwa ziingilozi zayo zoke, izakuhlala esihlalweni sayo sobukhosi ephazimulweni yezulwini.


text:
Zoke izizwe zizakubuthanela phambi kwayo. Izakuhlukanisa boke abantu ngeenqhema njengomelusi nahlukanisa izimvu neembuzi.


text:
Yeke iKosi izakuthi kilabo abangesidleni sayo, ‘Yizani nina enibusiswe nguBaba! Thathani ilifa lenu okumbuso olungiselelwe nina kusukela ekudalweni kwephasi.


text:
“Yeke abalungileko bazayiphendula bathi, ‘Agu Kosi! Sakhe sakubona nini ulambile sakondla, namkha womile sakuseza na?


text:
IKosi izakuphendula ithi, ‘Ngiqinisile ngiyanitjela bona lokha nanenzela oyedwa wabafowethu abancancanaba, nenzele mina.’


text:
“Yeke izakuthi kilabo abangesinceleni, ‘Sukani kimapha nina enithuwelelisiweko, niye ngemlilweni wesiphelani olungiselwe uSathana neengilozi zakhe.


text:
Bengimqhamuka, azange ningamukele emizinenu, bengidinga izambatho, azange beningembese. Bengigula, ngingesikhungweni azange beningitjheje.’


text:
“Yeke nabo bazakuphendula bathi, ‘Agu Kosi! Sakhe sakubona nini ulambile namkha womile, umqhamuka namkha uhlubule, ugula namkha ungesikhungweni, sangakutjheja na?’


text:
IKosi izakuphendula ithi, ‘Ngiqinisile ngiyanitjela bona nanyana yini eningazange niyenzele ngitjho noyedwa walaba, nami semlunga ningakangenzeli ilitho.’


text:
Yeke bazakukhamba baye ekuhlunguphazweni okungapheliko, kodwana abalungileko bazakuya ekuphileni okungapheliko.”


text:
“Niyazi bona sekusele amalanga amabili kwaphela bona kube liPhasika, yeke iNdodana yoMuntu izakukhatjhelwa kobana ibethelwe esiphambanweni.”


text:
Khonapho abaphristi abakhulu nabaphathi babantu bahlangana etatawini lomphristi omkhulu ebekuthiwa nguKhayafasi.


text:
Bathi: “Singakwenzi ngesikhathi somnyanya lokhu, nakungasinjalo kuzakuvuka umguruguru phakathi kwabantu.”


text:
kweza umfazi kuye aphethe umjeka uzele amakha wemali enengi, wawathela ehlokwakhe asahlezi etafuleni.


text:
UJesu wakulemuka lokho ebebakutjho, yeke wathi kibo: “Nimtshwenyelani umfazi lo na? Ungenzele into ehle.


text:
“Ngiqinisile ngiyanitjela bona kuphi nakuphi lapha ivangeleli litjhunyayelwa khona ephasini loke, lokho akwenzileko kuzakufakazwa ngakho, kube sikhumbuzo ngaye.”


text:
wababuza wathi: “Nizangipha ini nangimnikela ezandleni zenu na?” Babala amatjhumi amathathu weempaparwana zesiliva bamnikela zona.


text:
Ngelanga lokuthoma lomnyanya wesiKwa esinganaNgumelo, abafundi beza kuJesu bathi: “Ufuna bona sikulungiselephi isidlo sePhasika na?”


text:
Wathi kibo: “Ngenani ngedorobheni niye emuntwini othileko nimtjele nithi, ‘Umfundisi uthi, isikhathi sakhe sesifikile. Yena nabafundi bakhe bazokugidingela iPhasika lapha kwakho.’ ”


text:
INdodana yoMuntu izokukhamba njengombana kutloliwe ngayo. Kodwana maye kiloyo okhaphela iNdodana yoMuntu! Bekuzokuba ngcono emuntwini loyo ngathana azange abelethwe!”


text:
Yeke uJudasi, ekunguye obekazomkhaphela wathi: “Kghani kungaba ngimi Rabi, na?”<br/>UJesu wamphendula wathi: “Iye, nguwe.”


text:
Kwathi basagoma njalo, uJesu wathatha isikwa, wathokoza, wasihlephula, wanikela abafundi bakhe, wathi: “Thathani nigome; lokhu mzimbami.”


text:
ngombana lokhu kuziingazi zami zesivumelwano ezaphalakela abanengi, malungana nokulitjalelwa kwezono.


text:
Ngiyanitjela bona angekhe bengisasela isithelo sesidiribesi ukusuka gadesi bekube mhlana ngisisela ngobutjha nginani embusweni kaBaba.”


text:
Yeke uJesu wathi kibo: “Khona namhlanjesi ebusuku noke nizokukhubeka ngami ngombana imitlolo ithi,<br/>“ ‘Ngizakumadlha umelusi,<br/>umhlambi wezimvu urhatjheke.’


text:
UJesu wathi kuPitrosi: “Ngiqinisile ngithi kuwe khona ebusuku banamhlanjesobu ngaphambi kobanyana umkukurumbu ulile, uzabe sele ungilandule kathathu.”


text:
Kodwana uPitrosi waqinisa wathi: “Ngitjho nanyana ngingafa kanye nawe, angeze bengithome ngikulandule.” Boke abafundi batjho okufanako.


text:
Yeke uJesu wakhamba nabafundi bakhe baya endaweni ebizwa bona yiGetsemani, wathi kibo: “Yijani nihlezi lapha, ngisaya laphaya ngiyokuthandaza.”


text:
Waya phambidlana, waguqa, wahloma ihloko phasi wathandaza wathi: “Baba, nakube kuyakghoneka, bengithi ikapho le ayisuswe kimapha! Nokho kungabi ngokuthanda kwami, kodwana kube yintando yakho.”


text:
Yeke wabuyela ebafundini bakhe, wabafumana balele; wathi kuPitrosi: “Hawu madoda, nibhalelwe kulinda nami i-awara elilodwa na?


text:
UJesu wakhamba kwesibili wayokuthandaza, wathi: “Baba, nangabe ikapho le angekhe yasuswa kimi ngaphandle kobana ngiyisele, akwenzeke intando yakho.”


text:
Wabuyela ebafundini wathi: “Nisalele, nisaphumulile na? Qalani, isikhathi sesifikile bona iNdodana yoMuntu ikhatjhelwe ezandleni zezoni.


text:
Kwathi asakhuluma, uJudasi ongomunye wabalitjhumi nambili, wafika akhamba nesiqubuthu esikhulu sihlome ngeensabula nangeembhuku, sithunywe baphristi abakhulu nabaphathi babantu.


text:
UJesu waphendula wathi: “Mngani, uzokwenzani lapha na?”<br/>Yeke amadoda atjhidela, abamba uJesu ambopha.


text:
Khonokho omunye wabagade banoJesu warhwatjha isabulakhe, warharhabula isisebenzi somphristi omkhulu, wasisusa indlebe.


text:
Kodwana uJesu wathi kuye: “Buyisela isabulakho endawenayo ngombana boke abarhwatjha isabula bazakufa ngesabula.


text:
Udlumbana bona angeze ngakghona ukubiza uBaba, khonokho athumele ibutho leengilozi elingaphezu kweenkulungwana ezimatjhumi alikhomba nambili na?


text:
Khonokho uJesu wakhuluma nesiqubuthu wathi: “Ngirhola izilwi bona ningabeze nize ngeensabula nangeembhuku ukuzongibamba na? Bengihlala ethempelini nematatawini imihla yoke, ngifundisa, azange kheningibambe.


text:
Kodwana koke lokhu kwenzekile ukuze kuzaliseke imitlolo yabaphorofidi.”<br/>Yeke boke abafundi bamsukela babaleka.


text:
Labo ababamba uJesu, bamusa kuKhayafasi, umphristi omkhulu, lapha bekuhlangene khona abafundisi bomthetho nabaphathi.


text:
Kodwana uPitrosi wamlandela akudanyana, bewangena ngesirhodlweni somphristi omkhulu. Wangena wahlala phasi nabaqaphi afuna ukubona bonyana kuzokwenzekani.


text:
Abaphristi abakhulu nebandla loke lafuna ubufakazi bamala ukujamelana noJesu ukuze bakwazi ukumbulala.


text:
Kodwana abazange bafumane litho, ngitjho nanyana kweza abofakazi abanengi bamala nje.<br/>Ekugcineni kwasikima abantu ababili


text:
bathi: “Umrhali lo uthe, ‘Ngingabhuruza ithempeli lakaZimu ngilakhe ngobutjha ngamalanga amathathu.’ ”


text:
Khona umphristi omkhulu wasikima wathi kuJesu: “Uzose uthule nje ungaphenduli na? Uthini ngobufakazi obujamelene nawe obulethwa madoda la, na?”


text:
Kodwana uJesu wazithulela.<br/>Umphristi omkhulu wakhuluma naye godu, wathi: “Ngikufungisa isifungo ngoZimu ophilako ngithi: Sitjela bona unguMesiya, iNdodana kaZimu na?”


text:
UJesu waphendula wathi: “Iye, kunjengombana utjhwile. Kodwana ngiyanitjela noke nje bona ngokuzako nizokubona iNdodana yoMuntu ihlezi ngesigomeni sakaSomandla begodu isiza ngamafu ivela ezulwini!”


text:
Khonapho umphristi omkhulu watlebhula izambatho zakhe wathi: “Selebe ahlambalazile! Sisafunelani abanye abofakazi na? Nani nizizwele ukuhlambalaza okungakaya!


text:
Yeke uPitrosi bekahlezi ngaphandle ngesirhodlweni, kweza isisebenzi somntazana sathi: “Nawe gade unoJesu weGalile.”


text:
Khonapho waphuma waya esangweni, lapha abonwa khona ngomunye godu umntazana owathi ebantwini ebebalapho: “Umrhali lo gade anoJesu weNazaretha.”


text:
Ngemva kwesikhatjhana abantu ebebajame lapho beza kuPitrosi, bathi kuye: “Ngambala ungomunye wabo ngombana ukukhuluma kwakho kuyakulahla.”


text:
Yeke uPitrosi wathoma ukuthukana, afunga asithi: “Yeningisusele mina, angimazi umuntu lo!”<br/>Khonokho umkukurumbu walila.


text:
Yeke uPitrosi wakhumbula igama uJesu alikhulumileko lokuthi: “Ngaphambi kobana umkukurumbu ulile, uzabe sele ungilandule kathathu bona awungazi!” Nje-ke waphumela ngaphandle wakhihla isililo esibuhlungu.


text:
Kwathi ekuseni ngamasa boke abaphristi abakhulu nabaphathi babantu bathatha iqunto lokubulala uJesu.


text:
Lokha uJudasi omkhapheleko nabona bonyana uJesu ugwetjelwe ukufa, wazisola kabuhlungu, wabuyisela iimpaparwana ezimatjhumi amathathu zesiliva kubaphristi abakhulu kanye nabaphathi.


text:
Wathi: “Ngonile ngokukhaphela iingazi ezinganamlandu.”<br/>Bamphendula bathi: “Kusitjhisa ngani-ke thina lokho? Ziimbonwa nguwe lezo.”


text:
Abaphristi abakhulu badobha iimpaparwanezo bathi: “Kukuphikisana nomthetho ukufaka imali le emnikelweni wethempeli ngombana kuyimali yeengazi.”


text:
Yeke baqunta ukusebenzisa imali leyo ukuthenga isimu yombumbi kobana ibe yindawo yokubulungela imiqhamuka.


text:
Yeke kwazaliseka okwakhulunywa mphorofidi uJoromiya nasithi: “Bathatha iimpaparwana ezimatjhumi amathathu zesiliva, okulinani abantu bakwa-Israyeli abavumelana ukumhlawulela ngalo,


text:
UJesu wajama phambi kombusi, umbusi loyo wambuza wathi: “Uyikosi yamaJuda na?”<br/>UJesu wamphendula wathi: “Iye, kunjengombana usitjho.”


text:
Kodwana uJesu azange aphendule. Okwarara umbusi kukobana azange aziphendulele ngitjho nakowodwa umlandu athweswa wona.


text:
Kwathi bona isiqubuthu sibuthane, uPilatu wasibuza wathi: “Ngisiphi enifuna bona nginithukululele sona na? UBharabhasi namkha uJesu, okuthiwa nguKrestu na?”


text:
Kwathi uPilatu asahlezi esihlalweni sokugweba, umkakhe wamthumela umlayezo othi: “Ungabi nesandla endabeni yomuntu omsulwa loyo ngombana ngihlukumezeke khulu ebhudangweni ngaye.”


text:
Abaphristi abakhulu nabaphathi batjitjizela isiqubuthu kobana sikhethe uBharabhasi bese kubulawe uJesu.


text:
Umbusi wabuza wathi: “Nifuna ngithukulule muphi phakathi kwababilaba na?”<br/>Baphendula bathi: “UBharabhasi!”


text:
Yeke uPilatu wabuza wathi: “Alo-ke nithi ngenzeni ngoJesu okuthiwa nguKrestu lo na?”<br/>Boke baphendula bathi: “Mbethele esiphambanweni!”


text:
UPilatu wabuza wathi: “Kubayini na? Mlandu bani awenzileko na?”<br/>Kodwana barhuwelela khulu bathi: “Mbethele esiphambanweni!”


text:
Kwathi uPilatu nabona bonyana akayindawo nabo, kodwana esikhundleni salokho bathoma ukuguruzela, wathatha amanzi wahlamba izandla zakhe phambi kwesiqubuthu, wathi: “Ngimsulwa ekuthululweni kweengazi zomuntu lo. Sekuziimbonwa ngini!”


text:
Yeke wabathukululela uBharabhasi. Kodwana wathi uJesu arithwe, bewanikela ngaye bona abethelwe esiphambanweni.


text:
Yeke amajoni wombusi athatha uJesu amusa ngesirhodlweni sombusi; soke isiqhema samajoni sambungelela.


text:
Eluka isihlohlo sameva amthwesa sona. Amphathisa umgaba ngesandleni sakhe sesidla; aguqa ngaphambi kwakhe abukisa ngaye athi: “Bayede, kosi yamaJuda!”


text:
Emva kobana abukise ngaye, amhlubulisa ingubo, amembathisa izambatho zakhe. Asuka lapho amraga ayombethela esiphambanweni.


text:
Kwathi nabaphumako, bahlangana nendoda yeSirene ebekuthiwa nguSimoni, amajoni amkatelela bona athwale isiphambano sakaJesu.


text:
Lapho amajoni anikela uJesu iwayini ebeyivangwe nenyongo kobana asele; kodwana kuthe bona ayizwe, wala ukuyisela.


text:
Kwathi bona ambethele esiphambanweni, ahlukaniselana izambatho zakhe ngefumbe ukuze kuzaliseke ilizwi elakhulunywa baphorofidi nabathi, “Bahlukaniselana izambatho zami bebenza ifumbe ngazo.”


text:
bathi: “Wena ozokugiriza ithempeli bese ulakha ngobutjha ngamalanga amathathu, zisindise-ke! Yehla esiphambanwenapho nakube uyiNdodana kaZimu!”


text:
bathi: “Wasindisa abanye, kodwana yena akakwazi ukuzisindisa! Uyikosi yakwa-Israyeli! Akehle khona nje esiphambanweni, yeke sizamkholwa!


text:
Angithi wethembe uZimu. UZimu akamsize khona nje nakube uyamfuna ngombana bekaseze asithi, ‘NgiyiNdodana kaZimu!’ ”


text:
Kwathi ngesimbi yesithathu uJesu warhuwelela ngelizwi elikhulu wathi: “Eli, Eli, lama sabarhthani?” Okutjho bona: “Zimami, Zimami, ungitjhiyeleni na?”


text:
Khonokho omunye wabo wagijima wathatha umfotjhofotjho, wawenya ngaphakathi kweviniga, wawuhloma emhlangeni, wawuphakamisela kuJesu kobana asele.


text:
Khonokho irharideni lethempeli latlebhuka phakathi, ukuthoma phezulu ukuya phasi. Iphasi lasikinyeka, kwaphadlhuka amadwala.


text:
Baphuma ngemathuneni, kwathi ngemva kobana uJesu avukile ekufeni, baya ngedorobheni elicwengileko, bazibonakalisa ebantwini abanengi.


text:
Kwathi lokha umphathimabutho nalabo ebebanaye ebebaqaphe uJesu nababona ukusikinyeka kwephasi nakho koke okwenzakeleko, besaba bebathi: “Kwamambala bekayiNdodana kaZimu!”


text:
Bekukhona abafazi abanengi lapho, bajame kudanyana baqalile. Bebalokhu balandele uJesu ukusukela eGalile kobana bamsize.


text:
Hlangana nabo bekukhona uMariya Magdalina, uMariya unina kaJakopo noJosefa kanye nonina lamadodana kaZebediya.


text:
Kwathi nakuhlwako, kwafika isigwili somuntu sivela e-Arimathiya, ibizo laso linguJosefa, naye egade amfundi kaJesu.


text:
wasifaka ngethuneni lakhe elitjha aligobhodlha edwaleni. Wageda ilitje elikhulu wavala ngalo umnyango wethuna wakhamba.


text:
bathi kuye: “Kosi, siyakhumbula bona umkhohlisi loya nasaphilako wathi, ‘Ngemva kwamalanga amathathu ngizakuvuka.’


text:
Yeke, khupha umyalo bonyana ithuneli liyokulindwa kufikela elangeni lesithathu. Nakungasinjalo, abafundi bakhe bangahle beze bazokweba isidumbu sakhe, bese batjela abantu bona uvukile ekufeni. Amala wokugcina la azakudlula waphambilini.”


text:
UPilatu wathi kibo: “Thathani umlindi nikhambe niyokuqinisekisa bona ithunelo liyavikeleka ngendlela eningakghona ngayo.”


text:
Yeke bakhamba bayokuqinisekisa bona ithunelo livikelekile ngokubeka iphawu lokulivala elitjeni, bebatjhiya abalindi lapho.


text:
Ngemva kweSabatha, ngamasa welanga lokuthoma leveke, uMariya Magdalina nomunye uMariya bakhamba bayokuhlola ethuneni.


text:
Khonokho kwaba khona ukusikinyeka kwephasi okukhulu ngombana kwehla ingilozi kaSomnini ivela ezulwini, yaya ethuneni yafese yageda ilitje yalisusa, yahlala phezu kwalo.


text:
Ingilozi yakhuluma nabafazi yathi: “Ningesabi ngombana ngiyazi bona nifuna uJesu obekabethelwe esiphambanweni.


text:
Nanisuka lapha nirhabe niyokutjela abafundi bakhe, nithi, ‘Uvukile ekufeni, nje-ke usendleleni yokuya eGalile ngaphambi kwenu. Nizakumbona lapho.’ Qalani nginitjelile.”


text:
Yeke abafazi basuka msinyana ethuneni banokwesaba, kodwana khonapho baphuphuma ithabo, bagijima bayokutjela abafundi bakhe.


text:
Yeke uJesu wathi kibo: “Ningesabi. Khambani niyokutjela abafowethu bonyana baye eGalile, bazangibona lapho.”


text:
Kwathi abafazi basesendleleni, abanye babalindi bangena ngedorobheni bayokubikela abaphristi abakhulu ngakho koke okwenzakeleko.


text:
bathi kiwo: “Nifike nithi, ‘Sithe sisabanjwe sithongwana phakathi kobusuku, abafundi bakhe bafika beba isidumbu sakhe.’


text:
Yeke amajoni athatha imali, enza njengombana bekayaliwe. Nje-ke umbiko lo warhatjheka emaJudeni woke ngitjho nanamhlanjesi.


text:
Ngalokho khambani niye ebantwini boke nanyana kukuphi, nibenze abafundi; babhabhadiseni ebizweni lakaBaba neNdodana noMoya oCwengileko,


text:
Nakhu okutlolwe encwadini yomphorofidi u-Isaya:<br/>“Ngizokuthumela isithunywa sami ngaphambi kwakho,<br/>esizokulungisa indlelakho;


text:
iye, ilizwi lorhuwelela erhalawumbeni lisithi,<br/>‘Lungiselani iKosi indlela,<br/>yenzeleni indlela enqophileko!’ ”


text:
Nje-ke uJwanisi wafika, wabhabhadisa erhalawumbeni bewatjhumayela umbhabhadiso wokutjhuguluka malungana nokucolelwa kwezono.


text:
Yoke imizana yeJudiya nabo boke abantu beJerusalema baphuma baya kuye. Bavuma izono zabo, wababhabhadisa ngemlanjeni iJordani.


text:
UJwanisi gade ambatha izambatho ezenziwe ngoboya bekamela, azibophe ngebhande lesikhumba edinini. Gade agoma iintethe neliju lemmangweni.


text:
Watjhumayela wathi: “Emva kwami kuza onamandla khulu kunami, engingasililitho kobana ngingabe ngiguqe ngitjhaphulule imitjana yamapatlagwanakhe.


text:
Wahlala lapho amalanga amatjhumi amane, alingwa nguSathana. Bekukhona neembandana, iingilozi zeza zamsiza.


text:
Kuthe uJesu asakhamba eqadi kwelwandle leGalile, wabona uSimoni nomfowabo u-Andrisi baphosela inedabo ngelwandle ngombana gade bababambi beenhlambi.


text:
Kwathi sele akhambakhambe ibangana, wabona uJakopo umsa kaZebediya nomfowabo uJwanisi, bebangemkhunjini balungisa amanedabo.


text:
Abantu bamangaliswa yindlela uJesu afundisa ngayo ngombana wabafundisa njengomuntu onegunya ingasi ngendlela abavane bafundiswe ngayo bafundisi bomthetho.


text:
yathi: “Usifunani wena Jesu weNazaretha na? Uze ukuzosibhubhisa na? Ngiyakwazi bona ungubani, ungoCwengileko kaZimu!”


text:
Abantu barareka khulu kangangobana babuzana babodwa bathi: “Yintobani esiyibonako le? Yifundiso etja nenamandla! Ukhalimela ngitjho nemimoya emimbi, imlalele!”


text:
Wapholisa abanengi ebegade bagula baphethwe malwelwe ahlukahlukeneko, bewaqotjha namadimoni amanengi. Azange avumele amadimoni kobana akhulume ngombana bekamazi.


text:
Ngelanga elilandelako ngesamarimarima, kusese mnyama, uJesu wasikima, waphuma ngekumbeni waya endaweni enganamuntu lapha afika khona wathandaza.


text:
Wathi kibo: “Nambani siyeni kwandawo emizini eseduze ukuze ngitjhumayele nakhona. Ngikho lokho engikuphumeleko.”


text:
Indoda enekhwekhwe yeza kuJesu, yamncenga iguqe ngamadolo yathi: “Nakube uyathanda, ungangihlambulula.”


text:
UJesu wayizwela ubuhlungu, wathabulula isandla sakhe, wayikghwatha wathi: “Ngiyathanda, hlambuluka!”


text:
wathi kiyo: “Qinisekisa bonyana awutjeli noyedwa ngalokhu. Kodwana khamba uyozibonakalisa kumphristi bese wenza imihlabelo uMosi ayale ngayo mayelana nokuhlanjululwa kwakho, kube bufakazi kibo.”


text:
Kodwana esikhundleni salokho, indoda leyo yakhamba izikhulumela, irhatjha iindaba zokupholiswa kwayo. Ngebanga lalokho, uJesu azange asakghona ukungena edorobheni bamqalile. Kodwana wahlala ngaphandle kwedorobho eendaweni ezinganabantu. Nanyana kunjalo abantu beza kuye bavela kizo zoke iindawo.


text:
Abantu bahlangana ngobunengi kangangobana kwatlhogeka indawo yokuhlala ngitjho nangaphandle komnyango. Yeke wabatjhumayeza ilizwi.


text:
Ngebanga lokobana angazange akghone ukumfikisa kuJesu ngenca yesiqubuthu ebesilapho, amadoda lawo afuza iphahla ngehla kwalapho bekujame khona uJesu. Kwathi bona avule indlela, ehlisela umuntu okhubazekileko loyo phasi ngomkghadi ebegade alele kiwo.


text:
UJesu wathi nabona ukukholwa kwawo, wathi emuntwini okhubazekileko: “Ndodanami, izono zakho zilitjalelwe.”


text:
“Kubayini umrhali lo akhuluma ngalendlela? Uyahlambalaza! Ngubani ongalibalela izono ngaphandle kwakaZimu kwaphela na?”


text:
Khonokho uJesu wazi emmoyenakhe bonyana lokhu ngilokho ebebakucabanga eenhliziyweni zabo, nje-ke wathi kibo: “Kubayini nicabanga izintwezi na?


text:
Ngikuphi okulula ukuthi kokhubazekileko, ‘Izono zakho zilitjalelwe,’ namkha ukuthi, ‘Sikima uthathe umkghadi wakho ukhambe,’ na?


text:
Ngizanibonisa-ke bona iNdodana yoMuntu inamandla ephasinapha wokucolela izono.” Yeke wathi kokhubazekileko:


text:
Wasikima wadobha umkghadi wakhe, waphuma wakhamba abantu boke bamqalile. Lokhu kwamangaza woke umuntu, nje-ke badumisa uZimu bathi: “Into enje azange khesiyibone!”


text:
Kwathi nasakhamba lapho wabona uLevi umsa ka-Alfiyosi ahlezi ngendlini yomthelo, wathi kuye: “Ngilandela.” ULevi wasikima wamlandela.


text:
Kuthe uJesu asahlezi etafuleni ngendlini kaLevi, abathelisi abanengi kanye nezoni bagoma naye kanye nabafundi bakhe ngombana bebabanengi abamlandelako.


text:
Lokha abafundisi bomthetho ababaFarisi nababona uJesu agoma nezoni kanye nabathelisi, babuza abafundi bakhe bathi: “Kanti kubayini agoma nabathelisi nezoni na?”


text:
UJesu nezwa lokho wathi kibo: “Akusibo abaphilileko abafuna inyanga, kodwana ifunwa ngabagulako. Angikezi ukuzokubiza abalungileko kodwana izoni.”


text:
Abafundi bakaJwanisi uMbhabhadisi nabaFarisi bebazilile. Abanye abantu beza kuJesu bambuza bathi: “Kuzanjani bona abafundi bakaJwanisi nebabaFarisi bazile ukudla khibe bakho bona abakazili na?”


text:
UJesu waphendula wathi: “Abayeni bomkhwenyana bangazila njani asesenabo na? Angeze bakghona ikani nje asesenabo.


text:
Kodwana isikhathi sizakufika lapho umkhwenyani azakususwa khona phakathi kwabo, yeke ngesikhatheso-ke bazakuzila.


text:
“Akakho umuntu othungelela isitjheza esitjha esingarhunyeliko esambathweni esidala. Nakube wenza njalo, isitjheza esitjha sizakudoseka sisuke esambathweni esidaleso bese sikhambiselela ukudabuka.


text:
Godu akakho othela iwayini elitjha ngeenkhwameni zesikhumba ezidala. Nakube wenza njalo, iwayini lingadabula iinkhwamezo bese kokubili iwayini neenkhwama zesikhumba konakale. Awa, uthela iwayini elitjha ngeenkhwameni zesikhumba ezitjha.”


text:
Kwathi ngelinye ilanga kuliSabatha, uJesu waratha esimini yekoroyi, abafundi bakhe bamlandela, khonapho bathoma bakha iinqwambi zekoroyi.


text:
Wathi kibo: “Akhange khenifunde bona uDavida wenzani lokha yena nabakhambisani bakhe baphethwe yindlala begodu baswela na?


text:
Angithi emihleni ka-Abiyathari umphristi omkhulu, wangena ngethempelini lakaZimu wagoma isikwa esahlukaniselweko, esigonywa baphristi kwaphela. Khonapho wapha nabakhambisani bakhe bona nabo bagome.”


text:
Khonapho bekunabanye abantu ebebafunana nesizathu sokusola uJesu, yeke bamqala ngelihlo elibukhali ukubona bonyana uzakuphilisa umuntu loyo ije kuliSabatha njalo na.


text:
UJesu wathi kibo: “Ngikuphi okuvumelekileko ngeSabatha: ukwenza okuhle namkha ukwenza okumbi, ukusindisa ipilo namkha ukubulala na?” Kodwana bathula bathi du.


text:
Waqala kibo ngapha nangapha ngokuthukuthela nangokukhathazeka okukhulu ngebanga leenhliziyo zabo ezilikhuni, yeke wathi endodeni: “Thabulula isandla sakho.” Yasithabulula, saphola pholi.


text:
Khonokho abaFarisi baphumela ngaphandle, benza isicathana nabantu bakaHerode sokobana bangambulala njani uJesu.


text:
Kwathi bona bezwe ngakho koke ebegade akwenza, abantu abanengi beza kuye bavela eJudiya, eJerusalema, e-Idumiya neemfundeni ezingaphetjheya kweJordani namagegana neTirosi neTsidoni.


text:
Ngebanga lesiqubuthu esikhulu, uJesu watjela abafundi bakhe bona bamlungisele umkhumbi khona abantu bangazukghona ukumbungelela.


text:
Bekuthi njalo lokha imimoya emimbi nayimbonako, idusuke phasi phambi kwakhe irhuwelele ithi: “Wena uyiNdodana kaZimu!”


text:
Wakhetha abalitjhumi nambili, wababiza bona babapostoli ukuze babe naye, abathume bona bayokutjhumayela,


text:
uJakopo nomnakwabo uJwanisi, abamadodana kaZebediya, bona wabathiya bona nguBhowanerigesi, okutjho bona madodana womdumo;


text:
u-Andrisi; uFlebhe; uBharitholomeyusi; uMatewu; uTomasi; uJakopo umsa ka-Alfiyosi; uTadiyosi; uSimoni umZelothe


text:
UJesu wangena ngekumbeni, godu isiqubuthu sabuthana kangangoba yena nabafundi bakhe babhalelwa kugoma isikwa.


text:
Abafundisi bomthetho ebebavela eJerusalema nabo bathi: “Ungenwe nguBhelzabhulu. Uqotjha amadimoni ngekosana yamadimoni.”


text:
NoSathana nakube uziphikisa yena ngokwakhe begodu wehlukene phakathi, angeze ajama nesiphetho sakhe sifikile.


text:
“Emanyeni akakho umuntu ongangena emzini wetsitsirimba afese athathe ipahlayo ngaphandle kobana athome ngokuyibopha qangi, kukhona angadleleza ikumbayo.


text:
Kodwana nanyana ngubani ohlambalaza uMoya oCwengileko angekhe alitjalelwa, unomlandu wokona kwamlibe.”


text:
Yeke unina nabafowabo kaJesu bafika bajama ngaphandle, bathumela othileko ngaphakathi bona ayombiza.


text:
Godu uJesu wathoma ukufundisa elwandle, isiqubuthu ebesimbungelele besisikhulu kangangombana wangena ngemkhunjini wahlala ngakiwo ngaphandle kwelwandle. Boke abantu bebagege neligu eduze kwamanzi.


text:
Enye yawela eendaweni ezinamatje lapha bekunganaqulwani enengi khona. Yamila masinyana ngombana iqulwani beyiyincani.


text:
Khonapho enye yawela equlwanini ehle. Yamila, yakhula yabe yathela, yabuyelela ngamatjhumi amathathu, amatjhumi asithandathu ngitjho nangekhulu.”


text:
Wathi kibo: “Nina ninikelwe ifihlo yombuso kaZimu, kodwana kilabo abangaphandle, yoke into kibo itjhiwo ngemifanekiso


text:
ukuze<br/>“bahlale babona kodwana bangabonisisi,<br/>bahlale basizwa kodwana bangezwisisi,<br/>nakungasinjalo, bangatjhuguluka, balitjalelwe.”


text:
UJesu wababuza wathi: “Aniwuzwisisi umfanekiso lo na? Alo-ke nizayizwisisa njani eminye imifanekiso na?


text:
Abanye abantu banjengembewu esendleleni, lokha nakutjalwa ilizwi. Bathi bangalizwa, uSathana afike alithathe ilizwi elitjelwe kibo.


text:
Kodwana njengombana banganamirabhu, babambelela isikhatjhana nje kwaphela. Nakufika iintjhijilo nokuzunywa, barhirika msinyana.


text:
kodwana iinhlupheko zobuphilobu nokukhohliswa lithando lobugwili kanye neenkanuko zezinto ezinye, kuyafika kubhibhe ilizwi, kulenze lingatheli.


text:
Abanye banjengembewu etjalwe ehlabathini ehle. Bayalizwa ilizwi, balamukele, bathele iinthelo ezibuyelelwe ngamatjhumi amathathu, ngamatjhumi asithandathu ngitjho nangekhulu.”


text:
UJesu wababuza wathi: “Nibeka isibani ngaphasi kwesitja namkha ngaphasi kombhede na? Azakhe nisibeke phezu kwesitja saso na?


text:
Waraga wathi kibo: “Yelelani kuhle lokho enikuzwako! Isilinganiso enahlulela ngaso abanye, nani nizakwahlulelwa ngaso, ngitjho nangaphezulu.


text:
Ubusuku nemini, nanyana uyalala namkha uyavuka, imbewu yona iyahluma beyikhule, ije angazi bonyana kwenzeka bunjani lokho.


text:
Iqulwani ngokwayo iveza ikoroyi, kuthoma kube lihlanga, kube litjhakazo bese kuba siqwambi esipheleleko.


text:
Kodwana nasele itjelwe, ikhula ibe sitjalo esikhulu kinazo zoke esimini, sibe neempande ezikulu, iinyoni zomkayi zikhosele emthunzinaso.”


text:
Akhange atjho ilitho kibo ngaphandle kokusebenzisa imifanekiso. Kodwana kwathi nasele ayedwa nabafundi bakhe, wabahlathululela koke.


text:
UJesu gade angemkhunjinapho alele emfotjhofotjhweni emsamo. Abafundi bamvusa bathi kuye: “Mfundisi, awutjhiswa bona siyaminza na?”


text:
Wavuka, wakhalimela isiwuruwuru namaza wathi: “Thula uthi du!” Yeke isiwuruwuru sarhobha, sakanye sathula du.


text:
Bathuka khulu bebabuzana bathi: “Kanti ngubani umuntu lo na? Ulalelwa ngitjho nangani mumoya nelwandle!”


text:
Umuntu loyo ubegade ahlala emathunenapho begodu bekungasenamuntu okghona ukumbopha ngitjho nangeenketani.


text:
Ngeenkhathi zoke ubegade ahlala abotjhwe izandla neenyawo, kodwana begade adabula iinketani abe ephule neensimbi abekabotjhwe ngazo iinyawo. Gade kungekho omhlulako ngamandla.


text:
Warhuwelela ngelizwi elikhulu wathi: “Ngikutjhisa ngani wena Jesu Ndodana kaZimu ongoPhezulu na? Funga ngoZimu bonyana awuzukungihlunguphaza!”


text:
Yeke uJesu wambuza wathi: “Ungubani ibizo lakho na?”<br/>Wamphendula wathi: “Ibizo lami nguLegiyoni ngombana sibanengi.”


text:
Wawavumela, aphuma-ke endodeni leyo angena ezavukazaneni. Umhlambi woke, ongaba zizavukazana eziziinkulungwana ezimbili, wagijimela emehlelweni wesebe, wadlhumukela ngelwandle, wacwila!


text:
Abelusi bezavukazana babaleka, babika isigesi ngedorobheni nemaphandleni. Abantu baphuma bazokubona okwenzekileko.


text:
Kwathi nabafika kuJesu, babona indoda ebegade ingenwe liwoma lamadimoni, ihlezi lapho, yembethe begodu seyibuyelwe mkhumbulo, yeke besaba.


text:
Labo ababonileko batjela abantu bona kwenzekeni endodeni engenwe mimoya emimbi, babatjela nangezavukazana.


text:
UJesu azange amvumele kodwana wathi kuye: “Khamba uye ekhaya emndeninakho ufese ubatjele bona kungangani okwenzelwe nguSomnini nokobana ukurhawukele kangangani.”


text:
Yakhamba-ke indoda leyo beyathoma ukubika iindabezo eDekapolisi, kobana kungangani ekwenzelwe nguJesu. Boke barareka khulu.


text:
Kwathi bona uJesu godu ayamele ngaphetjheya kwelwandle ngomkhumbi, wabungelelwa siqubuthu esikhulu eqadi kwelwandle.


text:
Yeke omunye wabaphathi besinagogi ebekuthiwa nguJayirosi weza lapho. Wathi nakabona uJesu, wawela eenyaweni zakhe,


text:
wamrabhela khulu wathi: “Indodakazami encani iyahlongakala. Akhese uze uzoyibeka izandla ukuze iphole beyiphile!”


text:
Wagula khulu akhamba iinyanga ezinengi, waphelelwa ngikho koke agade anakho. Kodwana kunobana aphole, ukugula kwarhagala.


text:
Kwathi bona ezwe ngoJesu, weza ngemva kwakhe hlangana nesiqubuthu wafese wakghwatha isambatho sakhe,


text:
ngombana ubegade azitjele wathi: “Nange ngingasengikghwathe nje isambatho sakhe kwaphela, ngizokuphola.”


text:
Msinyazana uJesu walemuka bona kunamandla aphumileko kuye, waphendukela ngesiqubuthwini wathi: “Ngubani othinte isambatho sami?”


text:
Abafundi bakhe bathi kuye: “Uyabona bona isiqubuthu sabantu sisunduzelana phezu kwakho kodwana khonapho ubuza bona ngubani okuthintileko?”


text:
Yeke umfazi loyo, ngokwazi bonyana kwenzekeni kuye, weza wafese wawela eenyaweni zakaJesu, athuthumela ngokwesaba; wamtjela loke iqiniso.


text:
UJesu wathi kuye: “Ndodakazi, ukukholwa kwakho kukusindisile. Khamba ngokuthula, utjhaphuluke eenhlungwini zakho.”


text:
Kwathi uJesu asakhuluma njalo, kwafika amadoda athileko abuya kwaJayirosi umphathi wesinagogi athi kuye: “Indodakazakho ihlongakele, usamtshwenyelani umfundisi na?”


text:
Kuthe nabafika emzini womphathi wesinagogi, uJesu wabona isiphithiphithi sabantu balila barhahlawula.


text:
Wangena wathi kibo: “Siphithiphithi sani lesi kanye nokurhahlawula okungaka na? Umntwana akakahlongakali kodwana ulele.”


text:
Kodwana bamhleka.<br/>Wabakhuphela ngaphandle, wathatha uyise lomntwana nonina kanye nabafundi eze nabo, bangena ngapha kunomntwana khona.


text:
Wambamba ngesandla wathi kuye: “Thalitha kumi!” Nakutjhugululwako kutjho bona “Mntazanyana, ngithi kuwe, sikima!”


text:
Khonokho umntazana wasikima wakhambakhamba. Gade aneminyaka elitjhumi nambili. Abantu barareka khulu ngalokho.


text:
UJesu wabadosa ngendlebe bona bangatjeli noyedwa ngalokho okwenzekileko. Godu wabayala bona baphe umntazanyana loyo okugonywako.


text:
Ngelanga leSabatha wathoma ukufundisa ngesinagogini. Abanengi abamuzwako barareka bathi: “Indoda le, ikuthathaphi koke lokhu na? Buhlakani obungangani lobu aphiwe bona, qala bewenza nemikarisomraro!


text:
Kanti akusimbazi lo na? Angithi yindodana kaMariya nomfowabo kaJakopo, uJosisi, uJudasi noSimoni? Abodadwabo bahlala nathi lapha!” Yeke bakhubeka ngaye.


text:
UJesu wathi kibo: “Kusedorobheni lekhabo, hlangana neenhlobo zakhe nangakwabo kwaphela lapha umphorofidi angahlonitjhwa khona.”


text:
Azange enze namunye umkarisomraro lapho ngaphandle kokubeka izandla eengulanini ezimbalwa azipholise.


text:
Wabizela kuye abafundi abalitjhumi nambili, wabathuma ngababili. Wabanikela amandla phezu kwemimoya emimbi.


text:
Wabayala wathi: “Ningaphathi ilitho ekhambeni lenu, ngaphandle kwedondolo. Ningaphathi isikwa, imbada ngitjho nemali ngeenkhwanyeni zenu.


text:
Nakube kunalapha ningamukelekiko khona, namkha lapha ningalalelwako khona, thintithani ithuli eenyaweni zenu nikhambe. Lokho kuzakuba bufakazi obujamelene nabo.”


text:
Ibizo lakaJesu laduma kangangombana ikosi uHerode yezwa ngalokho. Abanye bebathi: “UJwanisi uMbhabhadisi uvusiwe kabafileko, ngikho akghona ukwenza imikarisomraro nje.”


text:
Kodwana kwathi lokha uHerode nezwa lokho, wathi: “Baba-ke! UJwanisi yena lo engamqunta ihloko, uvukileko kabafileko!”


text:
UHerode ngokwakhe wakhupha umyalo bona kubanjwe uJwanisi, wabotjhwa bewafakwa ngesikhungweni. Lokho ubegade akwenze ngebanga lakaHerodiya umkaFlebhe, umfowabo amngenako.


text:
ngombana uHerode ubegade esaba uJwanisi begodu amvikela ngokwazi bona uyindoda elungileko necwengileko. Yeke bekuthi uHerode nezwa uJwanisi akhuluma, arareke khulu kodwana ubegade athanda ukumlalela.


text:
Ekugcineni uHerodiya wafumana ithuba lakhe. Bekumhlana welanga lokubelethwa kwakaHerode. Wenzela iinkhulu zombuso, iinduna zepi nabosaziwako beGalile umgidi.


text:
Kwathi lokha indodakazi kaHerodiya nayingena, igida, yathokozisa uHerode nabasesidlweni naye. Nje-ke ikosi yathi emntazaneni: “Nawungangibawa nanyana yini oyifunako, ngingakunikela yona.”


text:
Wayithembisa ngesifungo wathi: “Nanyana yini oyibawako ngizakupha yona, ngitjho nesiquntu sombuswami.”


text:
Waphuma waya kunina wafese wathi: “Ngibaweni na?”<br/>Waphendula wathi: “Bawa ihloko kaJwanisi uMbhabhadisi.”


text:
Khonokho wabuyela ekosini ngebelo, wafika wathi: “Ngifuna bona unginikele ihloko kaJwanisi uMbhabhadisi ngesitja, khona nje.”


text:
Ikosi yezwa ubuhlungu khulu, kodwana ngebanga lesifungo sayo kanye nabayeni abasesidlweni nayo, akhange ithande ukulandulela umntazana lo.


text:
Yeke yayala khonokho umbulali kobana eze nehloko kaJwanisi. Umuntu loyo wakhamba-ke, wafese waqunta uJwanisi ihloko angesikhungweni,


text:
Yeke, ngebanga lokobana bekunabantu abanengi ebebasehla benyuka, abafundaba bebatlhoga nethuba lokugoma, uJesu wathi kibo: “Nambani sikhambeni sodwa siyeni endaweni ethulileko lapha singaphumula khona.”


text:
Kodwana inengi labantu elababonako nabakhambako labazi bona bobani, alo-ke laphuma kiyo yoke imizana lagijima ngeenyawo belayokufika lapho phambi kwabo.


text:
UJesu wathi nahlika emkhunjini, wabona isiqubuthu esikhulu, wasirhawukela ngombana gade sifana nezimvu ezingenamelusi. Nje-ke wathoma wasifundisa okunengi.


text:
Ngesikhatheso besele kuhlwile, abafundi bakhe batjhidela kuye, bathi: “Indawo le ikude nemizi, kanti nokuhlwa sekuhlwile.


text:
Kodwana waphendula wathi: “Banikeleni nina okugonywako.”<br/>Bamphendula bathi: “Lokho kungathatha umrholo womuntu weenyanga ezibunane! Alo, sizakusebenzisa imali enengi kangaka esikweni siphe abantwaba bona bagome na?”


text:
UJesu wababuza wathi: “Ninezikwa ezingaki na? Khambani niyokuqala.”<br/>Kwathi bona babone, bathi kuye: “Zihlanu neenhlambi ezimbili.”


text:
UJesu wathatha izikwa ezihlanu neenhlambi ezimbili, waqala ezulwini, wathokoza bewahlephula izikwa. Wanikela abafundi bakhe bona bahlukanisele abantu. Godu wabahlukanisela iinhlambi ezimbili boke njalo.


text:
abafundi babuthelela bazalisa iinqwebu ezilitjhumi nambili ngeentshutshuru ezasalako zezikwa neenhlambi.


text:
Khonokho uJesu wayala abafundi bakhe bona bangene ngemkhunjini bamtjhiye baye eBhethe-Sayida, yena wasala atjela abantu bona bakhambe.


text:
Wabona abafundi badosa emhlweni ngokuthayisa umkhumbi ngebanga lokobana ummoya bewubakhandela. Ekuseni ngomlindo wesine, weza kibo akhamba phezu kwelwandle. Gade asele azokudlula ngakibo,


text:
ngombana boke bambona, yeke bethuka.<br/>Khonokho uJesu wakhuluma nabo wathi: “Qinani isibindi. Ngimi, ningesabi.”


text:
Bagijima bagidizela soke isifundeso, baletha boke abagulako babathwele ngemikghadi, babasa nanyana kukuphi lapha bezwa bona uya ngakhona.


text:
Kuphi nakuphi lapha afika khona, emizaneni, emizini nemaphandleni, bakhuphela abagulako ematatawini. Bamrabhela bona abavumele bakghwathe nje kwaphela umphetho wengubakhe. Nje-ke boke abayikghwathako baphola.


text:
AbaFarisi nawo woke amaJuda abagomi bangakahlambululi izandla zabo, ngokwenza njalo balonda isiko labokhokho.


text:
Nababuya etatawini lokuthengisela, abagomi bangakahlambi. Godu kukhona amasiko amanengi abawatjhejako njengokuhlanza iinkapho, iimbiza nezitja zekoporo.


text:
Yeke abaFarisi nabafundisi bomthetho babuza uJesu bathi: “Kubayini abafundi bakho bangaphili ngokwesiko labokhokho kodwana bagoma ngezandla ezingakahlanjwa na?”


text:
UJesu waphendula wathi: “U-Isaya bekaqinisile lokha naphorofida ngani bazenzisi ndina njengombana kutloliwe kwathiwa,<br/>“ ‘Abantwaba bangidumisa ngeembhena zabo,<br/>kodwana iinhliziyo zabo zikude nami.


text:
Godu wathi kibo: “Ninendledlana ethileko yokuphayilela eqadi imiyalo kaZimu ukuze nilonde amasikwenu!


text:
Angithi uMosi wathi, ‘Hlonipha uyihlo nonyoko.’ Godu wathi, ‘Owethuka uyise namkha unina akabulawe.’


text:
Kodwana nifundisa bona umuntu nakathi kuyise namkha kunina, ‘Nanyana ngiliphi isizo enginisize ngalo liyiKorbana’ (okutjho isipho esehlukaniselwe uZimu),


text:
Ngaleyondlela nilenza libe lilize ilizwi lakaZimu ngamasikwenu eniwafundisako. Kunengi okufana nalokhu enikwenzako.”


text:
Akunalitho elingaphandle komuntu elingamenza abe ngosilapheleko nalingena ngaphakathi kwakhe. Kodwana ngokuphuma ngaphakathi kwakhe okumenza abe ngosilapheleko.


text:
Ngemva kobana uJesu asukile esiqubuthwini bewangena ngekumbeni, abafundi bakhe bambuza ngomfanekiso lo.


text:
Wababuza wathi: “Kanti nani anizwisisi na? Aniboni bona akunalitho elibuya ngaphandle elingena emuntwini bese limenza abe ngosilapheleko na?


text:
Iye ngombana akuyi ngehliziyweni kodwana kuya ngesiswini sakhe, kusuke lapho-ke kuphumele ngaphandle komzimbakhe.” Ngokutjho njalo, uJesu bekatjho bona koke okugonywako kuhlambulukile.


text:
Ngaphakathi kwehliziyo yomuntu kuvela imikhumbulo emimbi okutjho ukulalana okuthuweleleko, ubusela, ukubulala, ukuhlobonga,


text:
ukuba marhamaru, umkhumbulo wokwenza ubumbi, ikohliso, ukungabi nesimilo, umona, ukululaza, ukuzigabisa nobudlhayela.


text:
UJesu wasuka lapho waya endaweni yeTirosi. Wangena ngekumbeni angafuni bona kube khona owaziko ukuthi ulapho, kodwana azange akghone ukubhaca.


text:
Emanyeni kwathi bona unina lomntazana obegade angenwe mimoya emimbi ezwe ngoJesu, waphoseka eenyaweni zakhe.


text:
Umfazi lo begade amuGirigi owabelethelwa eSiriya-Funisiya. Warabhela uJesu bona aqotjhe idimoni endodakazinakhe.


text:
Kodwana uJesu wathi kuye: “Akugome abantwana qangi banele ngombana akusikuhle ukuthatha isikwa sabantwana usiphosele izinja.”


text:
Yena wamphendula wathi: “Iye Kosi, nokho izinja nazo ngaphasi kwetafulapho zidla iintshutshuru eziwe nakugoma abantwana.”


text:
UJesu wathi kuye: “Ngebanga lependulwakho leyo, khamba uye ekhaya; idimoni liphumile endodakazinakho.”


text:
Yeke uJesu wasuka endaweni yeTirosi, wadlula eTsidoni, wehlela elwandle leGalile waya esifundeni seDekapolisi.


text:
Emva kobana asidosele eqadi, kude nesiqubuthu, uJesu wahloma iminwakhe ngeendlebeni zaso. Wakhafula wakghwatha ilimu laso.


text:
UJesu wabayala bona bangatjeli noyedwa. Kodwana kwathi nakalokho abatjela njalo, bona baphikelela ukukhuluma ngakho.


text:
Abantu barareka khulu, bathi: “Koke ukwenze kuhle. Wenza ngitjho nabangezwako bona bezwe, nabangakhulumiko bakhulume.”


text:
Emihleni leyo, kwabuthana esinye isiqubuthu godu. Njengombana besinganalitho lokugoma, uJesu wabizela abafundi bakhe kuye wathi:


text:
Abafundi bakhe bathi kuye: “Kodwana kukuphi lapha umuntu angafumana khona isikwa esaneleko sokubondla njengombana sikude nemizi nje na?”


text:
Wayala isiqubuthu bona sihlale phasi. Kwathi bona athathe izikwa ezilikhomba bewathokoza, wazihlephula, wanikela abafundi bakhe kobana baphe abantu; yeke benza njalo.


text:
Abafundi gade baneenhlambi ezincani ezimbalwa. Kuthe bona uJesu athokoze, wabayala bona babele abantu.


text:
Abantu bagoma bebasutha. Ngemva kwalapho abafundi babuthelela bazalisa iinqwebu ezilikhomba ngeentshutshuru ezasalako.


text:
Kwafika abaFarisi bathoma ukuphikisana noJesu. Bamlinga ngokufuna kuye isibonakaliso esivela ezulwini.


text:
Wadosa ummoya kabuhlungu wathi: “Kubayini isizukulwanesi sibawa isibonakaliso na? Ngiqinisile ngiyanitjela bona akunasibonakaliso esizakunikelwa sona.”


text:
UJesu walemuka ikulumiswano yabo wathi kibo: “Kubayini nikhuluma ngokungabi nesikwa na? Nisengakaboni begodu anikabukulemuka nanje na? Kghani nineenhliziyo eziqinileko na?


text:
Lokha ngihlephulela iinkulungwana ezihlanu izikwa ezihlanu nazalisa iinqwebu ezingaki ngeentshutshuru ezasalako na?”<br/>Bathi kuye: “Ezilitjhumi nambili.”


text:
Wathi: “Lokha nangihlephula izikwa ezilikhomba ngipha iinkulungwana ezine zabantu, nazalisa iinqwebu ezingaki ngeentshutshuru ezasalako na?”<br/>Bathi kuye: “Ezilikhomba.”


text:
Wabamba indoda esiphofu ngesandla waphumela nayo ngaphandle komuzi. Kuthe bona ayikhafulele ngemehlweni, wayibeka izandla. Wayibuza wathi: “Kukhona okubonako na?”


text:
Godu uJesu wabeka izandla zakhe phezu kwamehlwayo. Yeke amehlwayo avuleka, yakghona ukubona, yabona koke kuhle.


text:
UJesu nabafundi bakhe baya emizini eseKhesariya-Filipi. Endleleni wabuza abafundi bakhe wathi: “Abantu bathi ngingubani na?”


text:
Baphendula bathi: “Abanye bathi unguJwanisi uMbhabhadisi; abanye bathi ungu-Eliya, kanti abanye bathi ungomunye wabaphorofidi.”


text:
UJesu wathoma ukubafundisa bona iNdodana yoMuntu kumele itlhage khulu, ilahlwe baphathi, abaphristi abakhulu nabafundisi bomthetho, nokobana kumele ibulawe bekuthi ngemva kwamalanga amathathu ivuke.


text:
Kodwana kwathi lokha uJesu naphendukela ebafundini bakhe, wakhalimela uPitrosi wathi: “Suka phambi kwami Sathana ndina! Awulemuki izinto zakaZimu, ulemuka zabantu kwaphela!”


text:
Wabizela kuye isiqubuthu kanye nabafundi bakhe, wathi kibo: “Nanyana ngubani ofuna ukungilandela, akazidele, atjathe isiphambano sakhe angilandele.


text:
Ngambala, ofuna ukusindisa ipilwakhe, izamlahlekela; naloyo olahlekelwa yipilwakhe ngebanga lami nangebanga levangeli, uzayisindisa.


text:
Nakube umuntu uneenhloni ngami nangamezwami kilesi sizukulwana esihlobongako nesinezonokazesi, iNdodana yoMuntu nayo izakuba neenhloni ngaye nayifikako ephazimulweni kaYise kanye neengilozini ezicwengileko.”


text:
Wathi kibo: “Ngiqinisile ngiyanitjela bonyana abanye benu abajame lapha abazukufa bangakaboni umbuso kaZimu usiza ngamandla.”


text:
Emva kwamalanga asithandathu, uJesu wathatha uPitrosi, uJakopo noJwanisi wabarholela entabeni ephakemeko lapha baba bodwa khona. Lapho-ke ubujamo bakhe batjhuguluka phambi kwabo.


text:
Izambatho zakhe zaba mhlophe, iye, ubumhlophe obunjengeliqwa. Zaba mhlophe ukwedlula indlela nanyana ngubani ephasinapha angenza ngayo.


text:
UPitrosi wathi kuJesu: “Rabi, kuhle ukuba khona kwethu lapha. Bengithi thana sakha imitlhatlhana emithathu, omunye ube ngewakho, omunye ube ngewakaMosi, omunye ube ngewaka-Eliya.”


text:
Kwavela ilifu labagubuzesa, kwezwakala ilizwi emafini lisithi: “Le yiNdodanami engiyithandako. Ilaleleni!”


text:
Kwathi nabehla entabeni, uJesu wabayala bona bangatjeli namunye ngalokho abakubonileko, kufikela mhlana iNdodana yoMuntu ivukako kabafileko.


text:
UJesu wathi kibo: “Iye kunjalo, u-Eliya uza qangi azokubuyisela koke esigeni. Alo-ke, kubayini kutlolwe bona iNdodana yoMuntu izakutlhaga khulu beyilahlwe na?


text:
Kodwana ngiyanitjela bona u-Eliya ufikile, benza kuye koke abafuna ukukwenza, njengombana kutloliwe ngaye.”


text:
Kwathi nabafika kabanye abafundi, babona isiqubuthu esikhulu sibabungelele nalabo ababafundisi bomthetho baphikisana nabo.


text:
Kwaphendula indoda hlangana nesiqubuthu yathi: “Mfundisi, ngilethe indodanami engenwe mumoya oyivale bona ingakghoni ukukhuluma.


text:
Njalo lokha nawuyibambako, uyidula phasi, ibhubhudlhe amagwebu ngomlomo, iququde amazinyo bese iyomelela. Ngikhombele abafundi bakho bona bawukhuphe ummoya lo, kodwana babhalelwa.”


text:
UJesu wathi kibo: “Maye nina sizukulwana esingakholwako! Ngizokuhlala nani bekube kunini na? Ngizoninyamazelela bekube kunini na? Lethani umsana loyo kimapha.”


text:
Yeke bamletha.<br/>Kwathi lokha ummoya nawubona uJesu, khonapho wahlukumeza umsana loyo. Wawela phasi wazibhudabhuda, abhubhudlha amagwebu ngomlomo.


text:
UJesu wabuza uyise lomsana wathi: “Sekusikhathi esingangani alokhu anje?”<br/>Waphendula wathi: “Kusukela ebuncanini bakhe.


text:
Bewuphele umphosele emlilweni namkha ngemanzini kobana umbulale. Kodwana nakube kukhona ongakwenza, yewusirhawukele, usisize.”


text:
Kuthe bona uJesu abone isiqubuthu sigijimela lapho, wakhalimela ummoya omumbi wathi kiwo: “Wena mmoya wobuthulu nobumumu, ngiyakuyala bona uphume kuye bewungasathoma ungene kuye godu!”


text:
Ummoya watlewula, wakhahlumeza umsana loyo khulu, waphuma. Ngemva kwalapho umsana waba ngathi sidumbu, abanengi bebathi: “Uhlongakele.”


text:
Kuthe bona uJesu angene ngekumbeni, abafundi bakhe bambizela ngasese bathi: “Kubayini singazange sikghone ukuqotjha ummoya omumbi na?”


text:
ngombana bekafundisa abafundi bakhe. Wathi kibo: “INdodana yoMuntu izokukhatjhelwa ezandleni zabantu. Bazoyibulala bese ngemva kwamalanga amathathu ivuke.”


text:
Wahlala phasi wabiza abalitjhumi nambili, wathi kibo: “Nanyana ngubani ofuna ukuba ngewokuthoma, uzakuba ngewokugcina, abe sisebenzi sabo boke.”


text:
“Nanyana ngubani owamukela omunye wabantwana abancanaba ebizweni lami, wamukela mina, begodu nanyana ngubani owamukela mina akamukeli mina kodwana wamukela ongithumileko.”


text:
UJwanisi wathi kuye: “Mfundisi, sibone umuntu aqotjha amadimoni ebizweni lakho, yeke samkhandela ngombana ubengasi ngomunye wethu.”


text:
UJesu wamphendula wathi: “Ningamkhandeli ngombana akakho noyedwa owenza isimangaliso ebizweni lami ozakghona ukukhuluma kumbi ngami msinyana ngemva kwalokho.


text:
Ngiqinisile ngiyanitjela bona nanyana ngubani oninikela ikapho yamanzi ebizweni lami ngombana ningebakaKrestu, ngambala angeze alahlekelwa mvuzwakhe.”


text:
“Godu nanyana ngubani obangela bona omunye wabantwanaba enze isono, kuzakuba ngcono kuye bona abotjhelelwe imbokotho ekulu entanyeni bese uphoselwa ngelwandle.


text:
Nakube isandla sakho sikwenza wenze isono, siquntule. Kungcono ukungena epilweni engapheliko unganasandla, kunobanyana uye esirhogweni nezandla zombili, emlilweni ongacimiko.


text:
Nakube inyawo lakho likwenza wenze isono, liquntule. Kungcono ukungena epilweni urholophele, kunobanyana uphoswe ngesirhogweni neenyawo zombili.


text:
Nakube ilihlo lakho likwenza wenze isono, likhuphe. Kungcono ukungena embusweni kaZimu unelihlo elilodwa, kunobanyana uphoswe ngesirhogweni unamehlo amabili.


text:
Itswayi lilungile, kodwana nasele liduma ungalivuselela njani na? Yibani netswayi ngaphakathi kwenu, nibe nokuthula komunye nomunye.”


text:
UJesu wasuka lapho waya esifundeni seJudiya nangaphetjheya kweJordani. Godu iinqubuthu zambungelela, wazifundisa njengemhleni.


text:
UJesu nakabona lokho, wasilingeka wathi kibo: “Vumelani abantwana beze kimi, ningabakhandeli ngombana umbuso kaZimu ungowabanjengalaba.


text:
Ngiqinisile ngiyanitjela bona nanyana ngubani ongamukeli umbuso kaZimu njengomntwana, ngeze angena kiwo.”


text:
Kuthe uJesu asathoma ikhambo lakhe, indoda yamgijimela yafese yawa eenyaweni zakhe yambuza yathi: “Mfundisi olungileko, ngingenza njani bona ngizuze ipilo engapheliko na?”


text:
UJesu wathi: “Ungibizelani bona ngilungile na? Akakho noyedwa olungileko, ngaphandle koZimu yedwa tere.


text:
Uyayazi imiyalo ethi, ‘Ungabulali, ungahlobongi, ungebi, ungafakazi amanga, ungagalaji, hlonipha uyihlo nonyoko.’ ”


text:
UJesu wayiqala, wayithanda wathi kiyo: “Yinye kwaphela into otlhayela ngayo: Khamba, uthengise koke onakho unikele abadududu, uzakuba nomnotho ezulwini. Ngemva kwalapho-ke ungilandele.”


text:
UJesu wathalaza wathi ebafundini bakhe: “Maye kubudisi kanganani kilabo abanomnotho kobana bangene embusweni kaZimu!”


text:
Abafundi bakhe barareka ngamezwakhe la. UJesu wathi kibo godu: “Bantwana, kubudisi ukungena embusweni kaZimu!


text:
UJesu wabaqala wathi: “Emuntwini lokhu kuyinto engekhe yenzeka, kodwana ingasi kuZimu. Koke kuyenzeka kuZimu.”


text:
UJesu wathi: “Ngiqinisile ngiyanitjela bona akakho noyedwa otjhiye umuzi, abafo, abodade, umma, ubaba, abantwana namasimu ngebanga lami nevangeli,


text:
ongekhe amukela ikhulu elibuyelelwe ngekhulu esikhathinesi, imizi, abafo, abodade, abomma, abantwana namasimu kanye nokuzunywa nesikhathini esizako kanye nepilo engapheliko.


text:
Bebasendleleni basiya eJerusalema, uJesu akhamba phambili. Abafundi bakhe bebamangale, nalabo ebebabalandela bebesaba. Godu wadosela abalitjhumi nambili ngeqadi, wabatjela bona kuzokwenzekani kuye.


text:
Wathi: “Qalani! Siyakhamba siya eJerusalema. INdodana yoMuntu izakukhatjhelwa ebaphristini abakhulu nebafundisini bomthetho. Bona bazoyigweba kobana ibulawe, bayinikele kabatjhili.


text:
UJakopo noJwanisi, amadodana kaZebediya, beza kuJesu bathi kuye: “Mfundisi, sifuna bona usenzele nanyana yini esiyikhombelako.”


text:
Bathi kuye: “Vuma bona embuswenakho omunye wethu ahlale ngesigomeni sakho omunye ngesinceleni sakho.”


text:
UJesu wathi kibo: “Aniyazi into eniyikhombelako le. Ningayisela ikapho engiyiselako namkha nibhajadiswe ngombhabhadiso engibhajadiswe ngawo na?”


text:
Bamphendula bathi: “Iye, singakghona.”<br/>UJesu wathi kibo: “Nizakusela ikapho le engiyiselako, nibhajadiswe ngombhabhadiso engibhajadiswe ngawo,


text:
kodwana nakukuhlala ngesigomeni nangesinceleni sami akusingekwami. Iinkhundlezo zingezalabo ezilungiselwe bona.”


text:
UJesu wababizela kuye wathi kibo: “Niyazi bona labo okuthiwa babusi babatjhili banamandla phezu kwabo, neenkhulu zabo eziphezulu zinegunya phezu kwabo.


text:
Kodwana akusinjalo ngani. Esikhundleni salokho, nanyana ngubani ofuna ukuba mkhulu phakathi kwenu kumele abe sisebenzi,


text:
Ngitjho neNdodana yoMuntu ayikezeli ukuzokwenzelwa, kodwana ukuzokwenzela nokunikela ipilwayo kobana ibe sihlengo sabanengi.”


text:
Bafika eJerikho. UJesu nabafundi bakhe kanye nesiqubuthu esikhulu nabaphuma ngedorobheni, bekuhlezi isikhombeli esisiphofu eqadi kwendlela esinguBhartimewu, indodana kaThimewu.


text:
Nasele sizwile bona nguJesu weNazaretha, sarhuwelela sathi: “Jesu, Ndodana kaDavida, yewungirhawukele!”


text:
Abanengi basikhalimela bathi asithule; kodwana sasolo sirhuwelela sithi: “Ndodana kaDavida, yewungirhawukele!”


text:
UJesu wasibuza wathi: “Ufuna bona ngikwenzeleni na?”<br/>Isiphofu sathi kuye: “Rabi, ngifuna ukubona.”


text:
UJesu wasiphendula wathi: “Khamba, ukukholwa kwakho kukusindisile.”<br/>Khonokho sabona, salandela uJesu endleleni.


text:
Kwathi nabatjhidela eJerusalema, bafika eBhethifage neBhethaniya, entabeni ye-Oliva, uJesu wathumela babili babafundi bakhe phambi kwakhe,


text:
wathi kibo: “Khambani niye emzini ophambi kwenu, nizakuthi naningenako, nifumane udumbanyana ongazange akhwelwe, abotjhwe lapho. Mtjhaphululeni nimlethe lapha.


text:
Nakukhona onibuzako athi, ‘Nikwenzelani lokhu?’ nimtjele nithi, ‘IKosi iyamdinga, izambuyisa msinyana.’ ”


text:
Bakhamba-ke, bamfumana udumbanyana ngaphandle endledlaneni abotjhiwe hlanu komnyango. Kwathi nabasamtjhaphululako,


text:
Abantu abanengi baqhisa izambatho zabo endleleni, abanye baqhisa phambi kwakhe amahlahla abawephule emasimini.


text:
Labo ebebakhamba phambili nalabo ebebamlandela barhuwelela bathi:<br/>“Hosana!<br/>Ubusisiwe loyo oza ngebizo lakaSomnini!


text:
UJesu wangena eJerusalema, waya ngethempelini. Waqala koke ebekungapho kodwana njengombana besele kuhlwile, waphuma waya eBhethaniya nabalitjhumi nambili.


text:
Kudanyana naye wabona umuthi wamakhiwani onamakari. Wayokuqala bona uthelile na. Nafika kiwo akhange afumane ilitho, ngaphandle kwamakari wodwa ngombana bekungasiso isikhathi samakhiwani.


text:
Yeke wathi kiwo: “Akungasabi nomuntu ozakugoma iinthelo kuwe godu!”<br/>Abafundi bakhe bamizwa asitjho lokho.


text:
Ekufikeni kwabo eJerusalema, uJesu wangena ngethempelini, wathoma waqotjha labo ebebathengisa nebebathenga lapho. Wagubuda iintafula zalabo ebebananiselana ngemali, neenhlalo zalabo ebebathengisa amazuba.


text:
Wabafundisa wathi kibo: “Angithi kutloliwe kwathiwa, ‘Indlwami izakubizwa bona yindlu yokuthandaza yezizwe zoke.’? Kodwana nina niyenze irharha labahlanguli.”


text:
Abaphristi abakhulu nabafundisi bomthetho bakuzwa lokho bafuna amaqhinga wokumbulala; bamesaba ngombana boke abantu barareka ngeemfundiso zakhe.


text:
Ngiqinisile ngiyanitjela bona loyo othi entabeni le, ‘Khamba uyoziphosela ngelwandle’, angazazi ehliziywenakhe, kodwana akholwe bona lokho akutjhoko kuzakwenzeka, ngambala uzakwenzelwa khona.


text:
Ngalokho ngiyanitjela bona nanyana yini eniyikhombela ngomthandazo, kholwani bona seniyifumene, ngambala izakuba ngeyenu.


text:
Njalo lokha nanijamako nithandaza, libalelani nanyana ngubani eninamavundo naye ukuze noYihlo osezulwini anilibalele izono zenu.


text:
Godu bafika eJerusalema, bekwathi uJesu asakhamba ngesirhodlweni sethempeli, abaphristi abakhulu nabafundisi bomthetho kanye nabaphathi beza kuye,


text:
bambuza bathi: “Uzenza ngamandla kabani izintwezi na? Njekhona ngubani okunikele igunya lokwenza lokhu na?”


text:
UJesu waphendula wathi: “Ngizanibuza umbuzo owodwa. Ngiphendulani, nami ngizanitjela bona ngizenza ngawaphi amandla izintwezi.


text:
Alo, kghani sithi, ‘Ebantwini’ ”? Gade besaba abantu ngombana boke bebasithi uJwanisi mphorofidi wamambala.


text:
Yeke baphendula uJesu bathi: “Awa, asazi.”<br/>UJesu wathi kibo: “Arha-ke, nami angizonitjela-ke bona ngiwathathaphi amandla engenza ngawo izintwezi.”


text:
UJesu wathoma ukukhuluma nabo ngemifanekiso wathi: “Indoda yatjala isidiribe, yasibiyela ngomthangala. Yemba umgodi wobutlhodlhelo bewayini, yakha isithala sabalindi. Yaqatjhisela abalimi isidiribeso, yathatha ikhambo.


text:
Godu yathumela elinye, nalo balibulala. Yakanye yathumela amanye amanengi, amanye wawo bawadula, amanye bawabulala.


text:
Besele isele ngoyedwa ebeyingamthumela. Loyo-ke bekuyindodanayo ethandekako. Ekugcineni yayithumela yathi: ‘Nakuyindodanami, bazayihlonipha.’


text:
Kodwana abaqatjhabo bakhulumisana bodwa bathi: ‘Le yindlalifa. Asiyibulaleni, khona ilifa lizakuba ngelethu.’


text:
UJesu wababuza wathi: “Uzakwenza njani umninisidiribe na? Ngithi uzakuza afese abulale boke abaqatjhi labo, aqatjhisele abanye isidiribeso.


text:
Akhange khenifunde umtlolo lo na?<br/>“ ‘Ilitje eladelwa babakhi<br/>libe ngeliqakathekileko ejikeni.


text:
Nje-ke bafuna indlela yokumbamba ngombana bebazi bonyana ukhulume umfanekiso lo ngabo. Kodwana bebesaba isiqubuthu, yeke bamsukela bakhamba.


text:
Ngemva kwesikhatjhana bathumela abanye babaFarisi nabantu bakaHerode kuJesu kobana bambambe ngamezwakhe.


text:
Bafika kuye bathi: “Mfundisi, siyazi bona uyindoda eqotho. Awuthatheki ngomuntu ngombana awukhethi ubuso, kodwana ufundisa indlela kaZimu ngeqiniso. Kulungile ukukhokha umthelo kumbusi omkhulu namkha njani na?”


text:
Kodwana uJesu wakulemuka ukuzenzisa kwabo, wabaphendula wathi: “Ningilingelani na? Lethanapha udenariyu loyo ngimbone.”


text:
Bamnikela isipaparwana, wathi kibo: “Mfanekiso kabani lo? Kutlolwe bani lapha?”<br/>Bamphendula bathi: “Ngewombusi omkhulu.”


text:
UJesu wathi kibo: “Arha-ke, nikelani umbusi omkhulu okungekwakhe, ninikele noZimu okungekwakaZimu.”<br/>Bamrarekela.


text:
bathi: “Mfundisi, uMosi wasitlolela bona lokha indoda nayihlongakalako itjhiye umkayo khisibe abanabantwana, umfowabo lendoda leyo kufanele athathe umhlolokazi loyo abelethele umnakwabo abantwana.


text:
Umhlolokazi wathathwa ngewesibili. Naye godu wahlongakala anganamntwana. Newesithathu naye kwaba ngisweso.


text:
Mayelana nokuvuka kwabafileko, akhange khenifunde encwadini kaMosi ngomlando womuthi ositjhutha kobana uZimu wathi kuye: ‘NginguZimu ka-Abrahamu, uZimu ka-Isaka noZimu kaJakopo.’


text:
Omunye wabafundisi bomthetho wezwa ipikiswano le. Walemuka bona uJesu ubaphendule kuhle, wambuza wathi: “Ngimuphi umyalo ongomkhulu ukwedlula yoke na?”


text:
UJesu wamphendula wathi: “Omkhulu uthi, ‘Yizwa wena Israyeli! USomnini nguZimethu, nguye yedwa uSomnini.


text:
Kufanele uthande uSomnini uZimakho ngehliziywakho yoke, ngomphefumulwakho woke, ngomkhumbulwakho woke nangamandlakho woke.’


text:
Wesibili ngilo, ‘Thanda umakhelwanakho njengombana uzithanda wena.’ Awukho omunye umyalo omkhulu ukwedlula le.”


text:
Umfundisi womthetho wathi kuye: “Iye, mfundisi, uqinisile nawuthi uZimu munye, akakho omunye ngaphandle kwakhe.


text:
Ukumthanda ngehliziyo yoke, ngomkhumbulo woke nangamandla woke nokuthanda umakhelwana njengombana sizithanda thina, kuqakatheke khulu ukwedlula yoke imihlabelo yokutjhiswa neminikelo.”


text:
Kwathi bona uJesu abone bonyana uphendule ngokuhlakanipha, wathi kuye: “Awusikude nombuso kaZimu.”<br/>Emva kwalokho akakho noyedwa owakhe wagabaza wambuza imibuzo.


text:
Kwathi uJesu asafundisa ngesirhodlweni sethempeli, wabuza wathi: “Batjho njani abafundisi bomthetho bona uKrestu yiNdodana kaDavida na?


text:
UDavida ngokwakhe nakhuluma ngokurholwa nguMoya oCwengileko wathi,<br/>“ ‘USomnini wathi eKosinami:<br/>Hlala ngesidleni sami<br/>bekube kulokha nangenza izitha zakho<br/>zibe sinabelo seenyawo zakho.’ ”


text:
“UDavida ngokwakhe umbiza ngokuthi, ‘Kosi.’ Alo-ke uKrestu angaba njani yindodanakhe na?”<br/>Isiqubuthu samuzwisisa kuhle uJesu.


text:
Ekufundiseni kwakhe wathi: “Lemukani abafundisi bomthetho, abathanda ukuzakalala ngeemphuraphura ezide, bathanda ukulotjhiswa eendaweni zokuthengisela.


text:
Barhiribidela iinkumba zabahlolokazi, babukisa ngokwenza imithandazo emide. Abantu abanjalo bazokuhlunguphazwa kabuhlungu.”


text:
UJesu wahlala phasi malungana nesilulu somnikelo, wabukela isiqubuthu siphosela imalaso ngesilulwini sethempeli. Iinjinga ezinengi zaphosela imali enengi.


text:
Khonapho kweza umhlolokazi ochakileko, waphosela iimpaparwana ezimbili ezincani zekoporo ebezilingana nendibilitjhi.


text:
UJesu wabizela abafundi bakhe ndawonye, wathi kibo: “Ngiqinisile ngiyanitjela bona umhlolokazi okhwahlileko lo uphosele enengi ngesilulwini kunabo boke.


text:
Boke banikele ngokudzubhula emnothwenabo, kodwana yena ukghuthulele koke anakho okumele aphile ngakho.”


text:
Kuthe uJesu nasele aphuma ngethempelini, omunye wabafundi bakhe wathi kuye: “Mfundisi, akhese uthi uyaqala amatje la! Nakumumakhiwo wona, maye ubuhle obulapha!”


text:
UJesu waphendula wathi: “Uyayibona yoke imakhiwo emikhulu le na? Angekhe kwasala nelilodwa ilitje phezu kwelinye. Elinye nelinye lizakugirizelwa phasi.”


text:
Kwathi uJesu asahlezi entabeni ye-Oliva aqalane nethempeli, uPitrosi, uJakopo, uJwanisi no-Andrisi bambuza babodwa bathi:


text:
“Sitjela bona lokhu kuzakwenzeka nini na? Sizakuba yini isibonakaliso sokobana isikhathi sesifikile sokwenzeka kwezintwezi na?”


text:
Nanizwa ngezipi neendumela zezipi, ningesabi. Izinto ezinjalo kufanele bona zenzeke, kodwana isiphetho siseza.


text:
Isizwe sizakuvukela isizwe nombuso uvukele umbuso. Kuzakuba nokusikinyeka kwephasi eendaweni ezahlukeneko kanye nendlala. Lokho kukuthoma kwemirhelo.


text:
“Yeke ziyeleleni nina ngombana nizokudoselwa emabandla benimadlhwe ngemasinagogini. Nizakujama phambi kwababusi namakhosi ngesimanga sami ninikele ubufakazi ngami kibo.


text:
Lokha nabanibambako banisa ebandla, ningathomi nikhathazeke bona nizakuthini. Khulumani lokho eninikelwe khona ngesikhatheso ngombana akusini enikhulumako, kukhuluma uMoya oCwengileko.


text:
Umfo uzakukhaphela umfo ekufeni nobaba akhaphele umntwanakhe. Abantwana bazakuvukela ababelethi babo bebabakhaphele ekufeni.


text:
“Lokha nanibona isinyenyiso esibhubhisako esijanyiswe endaweni engasi ngeyaso, umfundi akazwisise; kuthi labo abaseJudiya babalekele eentabeni.


text:
ngombana leyo kuzokuba mimihla yesizi engafani neyaphambilini lokha uZimu nakadala iphasi, bekube kunamhlanje, begodu nengasoze yabuye yafana nayo.


text:
Ngathana uSomnini akhange anciphise amalanga lawo, bekungekhe kwaphunyurha muntu. Kodwana ngebanga labakhethiweko, iye labo uSomnini abakhethileko, uwanciphisile amalanga lawo.


text:
“Ngesikhatheso nanyana ngubani othi kini, ‘Qalani nanguKrestu!’ namkha, ‘Qalani nanguya lapha akhona!’, ningakukholwa lokho.


text:
Kuzokuvela abosingaKrestu nabaphorofidi bamanga, benze iimbonakaliso neemangaliso kobana bakhohlise abakhethiweko nakube bayakghona.


text:
Izokuthumela iingilozi zayo beyibuthele ndawonye abakhethiweko bayo emajikeni womane wephasi, epelazwe nemaphelelweni womkayi.”


text:
“Yeke fundani isifundwesi ngomuthi wamakhiwani: Msinyana ngemva kobana amahlumelawo aba buthakathakana bese kutlhurhe amakari, seniyazi bonyana ihlobo litjhidele.


text:
“Akakho owaziko ngelangelo namkha nge-awarelo, ngitjho neengilozi ezulwini neNdodana ngokwayo, kodwana nguBaba kwaphela owaziko.


text:
Kuzokuba njengendoda enekhambo: Itjhiya umzayo ezandleni zeensebenzi zayo, esinye nesinye isisebenzi sinomsebenzaso bese itjela leso esisesangweni bona sibeke ilihlo.


text:
Ngalokho-ke hlalani niqaphile ngombana anazi bona umninimuzi uzokufika nini, kungaba sentambama, phakathi kobusuku, ngamasa namkha ekuseni.


text:
Nje-ke besele kumalanga amabili kwaphela bona kube liPhasika kanye nomnyanya wesiKwa esinganaNgumelo. Abaphristi abakhulu nabafundisi bomthetho bebathiya amaqhinga wokubamba uJesu ngesidu, bambulale.


text:
Kwathi uJesu aseBhethaniya azigedle ngekumbeni yendoda ebekuthiwa nguSimoni onekhwekhwe, kweza umfazi aphethe isikurwana se-alabhastara sinamakha wentengo ephezulu, enziwe ngenarada yamambala. Wephula isikurwaneso, wathela amakha phezu kwehlokwakhe.


text:
Amakha la, bekangathengiswa ngemali engaphezu komrholo womnyaka bese imali leyo inikelwa abadududu.” Yeke bamkhalimela ngokumkhahlameza.


text:
Abadududu nizokuhlala ninabo njalo phakathi kwenu, yeke ningabasiza ngesinye nesinye isikhathi enifuna ngaso. Kodwana mina angeze naba nami njalo.


text:
Wenze akghona ukukwenza: Uzese umzimbami ngamakha ngaphambi kwesikhathi, walungiselela ukubulungwa kwami.


text:
Ngiqinisile ngiyanitjela bona kuphi nakuphi lapha kutjhunyayelwa khona ivangeli ephasini loke, lokho akwenzileko kuzakhulunywa ngakho kube sikhumbuzo ngaye.”


text:
UJudasi Iskariyodi ongomunye wabalitjhumi nambili, watjhinga kubaphristi abakhulu kobana akhaphele uJesu kibo.


text:
Bakuthabela khulu ukuzwa lokho, bebamethembisa ukumnikela imali. Yeke walindela ithuba lokumkhaphela.


text:
Ngelanga lokuthoma lomnyanya wesiKwa esinganaNgumelo, nabegade kumkhuba wokuhlaba imvana yePhasika, abafundi bakaJesu bambuza bathi: “Ufuna siyokulungiselela kuphi lapha uzakugomela khona iPhasika na?”


text:
Yeke wathumela ababili ebafundini bakhe, wathi kibo: “Khambani niye ngedorobheni, nizakuhlangatjezwa mumuntu otjethe umjeka wamanzi ehlombe. Mlandeleni.


text:
Lapha angena khona, nithi kumninimuzi, ‘Umfundisi uyabuza bona liphi ilawu labayeni, lapha yena nabafundi bakhe bazakugomela khona iPhasika na?’


text:
Uzanitjengisa ilawu elikhulu elingaphezulu, elilungeselelwe ngakho koke. Yenisilungiselele lapho-ke.”


text:
Abafundi bakhamba-ke, baya ngedorobheni, bafumana kunjengombana uJesu bekabatjelile. Yeke balungiselela iPhasika.


text:
Kwathi basazigedle etafuleni bagoma, uJesu wathi: “Ngiqinisile ngiyanitjela bona omunye kinapha uzongikhaphela; iye, loyo onghwatha nami.”


text:
INdodana yoMuntu izakukhamba njengombana kutloliwe ngayo. Kodwana maye emuntwini okhaphela iNdodana yoMuntu! Bekuzakuba ngcono kuye thana ubengakabelethwa!”


text:
Kuthe basagoma, uJesu wathatha isikwa, wathokoza, wasihlephula wapha abafundi bakhe, wathi: “Thathani, lokhu mzimbami.”


text:
Ngiqinisile ngiyanitjela bona angekhe bengisasela godu isithelo sesidiribe bekube kumhlana ngisisela sisitjha embusweni kaZimu.”


text:
UJesu wathi kibo: “Nizokukhubeka noke ngombana kutloliwe bona:<br/>“ ‘Ngizakumadlha umelusi,<br/>izimvu ziphadlhalale.’


text:
UJesu wathi: “Ngiqinisile ngiyakutjela bona ngobusukobu, ngaphambi kobana umkukurumbu ulile kabili, uzabe ungiphike kathathu.”


text:
Kodwana uPitrosi waphikelela wathi: “Ngitjho nanyana sele kungibiza bona ngife nawe, angekhe ngakuphika.”<br/>Boke batjho njalo.


text:
Baya endaweni ebizwa bona yiGetsemani, uJesu wathi ebafundini bakhe: “Hlalani lapha ngisayokuthandaza.”


text:
Wathi: “Aba! Baba! Zoke izinto ziyenzeka kuwe. Susa ikapho le kimapha, nokho akungabi ngokwentandwami kodwana kube ngeyakho.”


text:
Yeke wabuyela ebafundini bakhe, wabafumana balele. Wathi kuPitrosi: “Simoni, ulele na? Ubhalelwe kulinda i-awara linye nje na?


text:
Wathi nabuyako godu wabafumana balele ngombana amehlwabo gade azele ubuthongo. Azange bazi bona bangathini kuye.


text:
Wabuya kwesithathu wathi kibo: “Nisalele, nisaphumule na? Kuhlezi kwanjesi! Isikhathi sesifikile. Qalani, iNdodana yoMuntu ikhatjhelwe ezandleni zezoni.


text:
Kwathi asakhuluma njalo, veliyani uJudasi ongomunye wabafundi bakhe abalitjhumi nambili. Begade akhamba nesiqubuthu esihlome ngeensabula nangeembhuku sithunywe baphristi abakhulu, abafundisi bomthetho kanye nabaphathi.


text:
Yeke umkhapheli bekabanikela isiboniso wathi: “Loyo engizamcwanga nguye, mbambeni, nikhambe naye nimqaphile.”


text:
Omunye walabo ebebajame lapho warhwatjha isabulakhe, wamadlha inceku yomphristi omkhulu, wasusa indlebayo.


text:
UJesu wathi kibo: “Alo-ke bekufanele bona nize neensabula neembhuku ukuzongibamba sengathi ngimhlanguli na?


text:
Imihla yoke benginani, ngifundisa ngeenrhodlweni zethempeli, akhange ningibambe. Kodwana kufanele bona imitlolo izaliseke.”


text:
Kwaba nesokana elalingakembathi ilitho kwaphela lizisonge ngelineni, elalandela uJesu. Kwathi lokha nabambambako,


text:
Basa uJesu kumphristi omkhulu. Boke abaphristi abakhulu, abaphathi, nabafundisi bomthetho bahlangana.


text:
UPitrosi wamlandela kudanyana, wabe wayokungena ngesirhodlweni somphristi omkhulu. Wahlala lapho nabaqaphi, azothisa emlilweni.


text:
Abaphristi abakhulu kanye nebandla loke bafuna ubufakazi ngoJesu ukuze bambulale, kodwana babutlhoga.


text:
“Simzwile nakasithi: ‘Ngizakugiriza ithempeli elakhiwe ngezandla kuthi ngamalanga amathathu ngakhe elinye elingakakhiwa ngezandla!’ ”


text:
Umphristi omkhulu wasikima hlangana nabo, wabuza uJesu wathi: “Awuzukuphendula na? Yini into abantwaba abayifakaza ngawe le na?”


text:
Kodwana uJesu wazithulela, akhange aphendule. Umphristi omkhulu wambuza godu wathi: “UnguKrestu, iNdodana yoBusisiweko na?”


text:
UJesu waphendula wathi: “Iye nginguye;<br/>“begodu nizakubona iNdodana yoMuntu<br/>ihlezi ngesigomeni sakaSomandla,<br/>isiza ngamafu wezulwini.”


text:
Yeke abanye bathoma ukumkhafulela, bamvala amehlo, bamphosa amaguduva, bathi kuye: “Phorofida!” Boke abaqaphi bamthatha, bamdula.


text:
Kwathi uPitrosi asese senzasi ngesirhodlweni, kweza omunye wabantazana abaziinsebenzi zomphristi omkhulu.


text:
Kodwana wakuphika lokho, wathi: “Angazi begodu angilemuki bona ukhuluma ngani.” Watjho njalo wabe waphuma ngesango.


text:
Kwathi lokha umntazana osisebenzi nambonako, wathi ebantwini ebebajame lapho: “Ngambala umrhali lo ungomunye wabo.”


text:
Godu uPitrosi waphika.<br/>Ngemva kwesikhatjhana abantu ebebajame lapho, bathi kuPitrosi: “Kwamambala ungomunye wabo ngombana ungumGalile.”


text:
Khonokho umkukurumbu walila kwesibili. UPitrosi wakhumbula ilizwi uJesu ebegade alikhulume kuye lokuthi: “Ngaphambi kobana umkukurumbu ulile kabili, uzabe sewungiphike kathathu bona awungazi.” Waphahluka, walila.


text:
Kwathi ngamasa ekuseni, abaphristi abakhulu, abaphathi, abafundisi bomthetho kanye nebandla loke, bathatha isiqunto. Babopha uJesu, bakhamba naye bebamusa kuPilatu.


text:
UPilatu wambuza godu wathi: “Awuphenduli na? Qala bona bakuthwese umlandu ngezinto ezinengi kangangani!”


text:
Ngesikhatheso umuntu obekuthiwa nguBharabhasi gade angesikhungweni. Bekangesinye seenlelesi ezavukela umbuso, yena wabe wabulala umuntu emgurugurwini lowo.


text:
Kodwana abaphristi abakhulu batjitjizela isiqubuthu bona sikhombele uPilatu abatjhaphululele uBharabhasi.


text:
UPilatu wasibuza wathi: “Kubayini? Kunobulelesi abenzileko na?”<br/>Sarhuwelela khulu sathi: “Mbethele esiphambanweni!”


text:
Njengombana uPilatu bekathanda ukukara abantu, wamtjhaphulula-ke uBharabhasi. UPilatu wayala bona uJesu abethwe bewamnikela bona abethelwe esiphambanweni.


text:
Abuyelela kanenginengi ambetha ehloko ngomhlanga, amkhafulela. Aguqa ngamadolo enza sengathi ayamhlonipha.


text:
Nasele aqedile ukubukisa ngaye, amhlubulisa ingubo ebubende, amembathisa izambatho zakhe. Akhamba naye ayombethela esiphambanweni.


text:
Endleleni akatelela umdluli ngendlela obegade avela emaphandleni bona atjathe isiphambano sakaJesu. Yena bekunguSimoni weSirene onguyise ka-Alekzandra noRufosi.


text:
Ambethela esiphambanweni. Ahlukaniselana izambatho zakhe, aphosa nefumbe ukuze azi bona elinye nelinye lithatheni.


text:
Labo abadlulako bathintitha iinhloko bamhlambalaza bathi: “Arha! Wena owathi uzakugiriza ithempeli ulakhe ngobutjha ngamalanga amathathu,


text:
Ngokunjalo nabaphristi abakhulu nabafundisi bomthetho bamphoqa babodwa bathi: “Wasindisa abanye kodwana yena akakwazi ukuzisindisa!


text:
UKrestu lo, oyiKosi yama-Israyeli akehle esiphambanweni ukuze sibone bese siyakholwa.” Nalabo ababethelwe naye nabo bamhlambalaza.


text:
Kwathi ngesimbi yetjhumi nambili emini, ubumnyama bembatha iphasi loke bekwaba yisimbi yesithathu ngemva kwedina.


text:
Ngesimbi yesithathu ntambama, uJesu warhuwelela ngelizwi elikhulu wathi: “Eloyi, Eloyi, lama sabarhithani?” Nakutjhugululwako kutjho bona “Zimami, Zimami, ungitjhiyeleni na?”


text:
Omunye wabo wagijima wazalisa isimunyo ngewayini elimunyu wasihloma elithini, wasinikela uJesu bona asele, bewathi: “Kwanjesi akhese nimliseni. Akhesibone bona u-Eliya loyo uzakuza azomehlisa esiphambanwenapha na?”


text:
Kwathi lokha umphathimabutho obekajame lapho phambi kwakaJesu nezwa ukurhuwelela kwakhe nangendlela ahlongakele ngayo, wathi: “Ngambala indoda le beyiyiNdodana kaZimu!”


text:
Bekunabesifazana abathileko ebebabukela bajame kudanyana. Hlangana nabo bekunoMariya Magdalina, uMariya unina kaJakopo omncani noJosisi kanye noSalome.


text:
EGalile, besifazanaba bamlandela bebatjheja iindingo zakhe. Abanye besifazana abanengi ebebakhuphuke naye eJerusalema nabo bebakhona.


text:
uJosefa we-Arimathiya, olilunga elidumileko lomKhandlu nobegade alinde umbuso kaZimu, wanqopha kuPilatu ngesibindi wayokukhombela umzimba kaJesu.


text:
UPilatu wamangala ukuzwa bona uJesu sele ahlongakele. Wabiza umphathimabutho wambuza bona uJesu sele ahlongakele na?


text:
Yeke uJosefa wathenga itjhila lelineni, wethula umzimba kaJesu, wawuphuthela ngelineni lelo, wawubulunga ngethuneni ebelikghedlhwe edwaleni. Wageda ilitje elikhulu wavala ithuna.


text:
Kuthe bona iSabatha lidlule, uMariya Magdalina, uMariya unina kaJakopo kanye noSalome, bathenga iinthako ukuze bayokuzesa umzimba kaJesu.


text:
Kuthe nabangena ngethuneni babona isokana lihlezi ngesigomeni lembethe izambatho ezimhlophe, bethuka.


text:
Lathi kibo: “Ningethuki. Nifuna uJesu weNazaretha obekabethelwe esiphambanweni na? Awa, uvukile, akakho lapha! Qalani indawo lapha bekabekwe khona.


text:
Nje-ke khambani niyokutjela abafundi bakhe noPitrosi nithi, ‘Ungaphambi kwenu endleleni eya eGalile. Nizambona lapho njengombana bekanitjelile.’ ”


text:
Baphuma ngethuneni bathathela ngebelo ngombana bebaqhaqhazela begodu bararekile. Azange batjho ilitho ebantwini ngombana bebathukile.


text:
UJesu navuka ekuseni elangeni lokuthoma leveke, waziveza qangi kuMariya Magdalina aqotjha kuye amadimoni alikhomba.


text:
Emva kwalokho, uJesu waziveza ngobunye ubujamo ebafundini bakhe ababili lokha nagade basendleleni eya emaphandleni.


text:
Ngemva kwesikhathi uJesu waziveza kabalitjhumi nanye basagoma. Wabasola ngokutlhoga kwabo ukukholwa kanye nangekanabo yokwala ukukholwa labo abambonileko ngemva kokuvuka kwakhe.


text:
Iimbonakaliswezi zizakulandela labo abakholwako: Ebizweni lami bazakuqotjha amadimoni, bazakukhuluma ngeenlimi ezitjha;


text:
bazakudobha iinyoka ngezandla zabo, nabasela okubulalako, abazokwenzeka ilitho; bazakubeka izandla phezu kwabagulako, baphole.”


text:
Emva kobana iKosi uJesu sele ikhulumile nabo, yanyuselwa ezulwini, yayokuhlala ngesigomeni sakaZimu.


text:
Abafundi baphuma bayokutjhumayela yoke indawo. IKosi yasebenza nabo, yafakazela ilizwi layo ngeembonakaliso ezalilandelako.


text:
Ngalokho-ke nami, ngemva kokuhlolisisa koke kusukela ekuthomeni, ngiqunte ukukutlolela umlando ohlelekileko wena Theyofilusi odumileko


text:
Emihleni kaHerode ikosi yeJudiya, bekukhona umphristi, ibizo lakhe linguZakariya, ogade alilunga lobuphristi baka-Abiya. Umkakhe bekungu-Elisabethi, naye asizukulwana saka-Aroni.


text:
wakhethwa ngefumbe ukuya ngokomkhuba wobuphristi kobana angene ngethempelini ayokutjhisela uSomnini itjhwalo.


text:
Kodwana ingilozi yathi kuye: “Ungesabi Zakariya! Umthandazwakho uzwakele. Umkakho u-Elisabethi uzakubelethela indodana; uyithiye ibizo bona nguJwanisi.


text:
ngombana izakuba yikulu emehlweni kaSomnini. Ingaseli iwayini namkha esinye nesinye isiselo esiwunyelweko. Izakuzaliswa ngoMoya oCwengileko kwekubelethweni kwayo.


text:
Yeke izakukhamba phambi kweKosi ngommoya nangamandla ka-Eliya kobana itjhugululele iinhliziyo zaboyise ebantwaneni, kuthi abangalaleliko batjhugulukele ekuhlakanipheni kwabalungileko. Godu izakwenza bona isizwe silungele iKosi.”


text:
UZakariya wabuza ingilozi wathi: “Nginesiqiniseko siphi ngalokhu na? Sengiyindoda elupheleko, nomkami selaluphele.”


text:
Ingilozi yamphendula yathi: “NginguGabhariyeli; ngijame ebukhoneni bakaZimu. Ngithunywe bona ngizokhuluma nawe, ngikutjele iindaba ezimnandezi.


text:
Qala-ke, njengombana ungazange ukholwe amezwami azakuzaliseka ngesikhathi sawo, uzakuba simumu ungakghoni ukukhuluma bekube kumhlana kuphethakalako lokhu.”


text:
Kwenzeka koke lokhu nje, abantu bebasoloko balindele uZakariya, bararekile bona uhlaleleni kangaka ngethempelini.


text:
Wathi naphumako, wabhalelwa kubakhulumisa. Yeke balemuka bona ubone umbono ngethempelini ngombana bekalokhu abenzela amatshwayo kodwana abhalelwa kuphimisela.


text:
Wathi: “Ekhu! USomnini ungenzele lokhu. Ube nomusa kimi, wasusa ihlazo lami ebengiseze ngilithwele hlangana nabantu.”


text:
Enyangeni yesithandathu, uZimu wathumela ingilozi uGabhariyeli edorobheni leGalile ekuthiwa yiNazaretha,


text:
entombini ebegade yethenjiswe ukuthathwa lisokana ebekuthiwa nguJosefa, osizukulwana sakaDavida. Ibizo lentombi leyo belinguMariya.


text:
Izakuba yikulu, ibizwe bona yiNdodana kaZimu ongoPhezulu. USomnini uZimu uzayinikela isihlalo sobukhosi sakayise uDavida.


text:
Ingilozi yamphendula yathi: “UMoya oCwengileko uzakuba phezu kwakho, namandla wongoPhezulu azakusibekela. Yeke ocwengileko ozakubelethwa uzakubizwa bona yiNdodana kaZimu.


text:
Ngitjho nesihlobo sakho u-Elisabethi usidisi nanyana sele amdala nje. Sele aphethe inyanga yesithandathu, yena lo ebekuthiwa uyinyumba


text:
UMariya waphendula wathi: “Ngiyincekukazi kaSomnini, akwenzeke kimi njengombana utjhwile!” Yeke ingilozi yasuka kuye.


text:
Kwathi bona u-Elisabethi ezwe ukulotjhisa kwakaMariya, umntwana weqayeqa ngesibelethweni sakhe. U-Elisabethi wazaliswa ngoMoya oCwengileko.


text:
Warhuwelela ngelizwi elikhulu wathi: “Ubusisiwe hlangana nabafazi, sibusisiwe nesithelo sesibeletho sakho!


text:
ngombana ungikhumbulile,<br/>mina ncekukazi yakhe enyazekako.<br/>Kusukela kwanjesi, zoke iinzukulwana<br/>zizongibiza ngobusisiweko,


text:
Abomakhelwana kanye neenhlobo zakhe zezwa bona uSomnini umenzele isirhawu esikhulu, zathaba kanye naye.


text:
Boke abomakhelwana behlelwa kukwesaba bekwathi kiyo yoke inarha yeentatjaneni zeJudiya, abantu bakhuluma ngeendabezi.


text:
Woke owakuzwako lokho wazindla ngakho wabuza wathi: “Alo, umntwana lo uzokuba yini na?” Isandla sakaSomnini besiphezu kwakhe.


text:
“Akadunyiswe uSomnini,<br/>uZimu ka-Israyeli!<br/>Ngambala ube nesirhawu,<br/>wahlenga abantu bakhe.


text:
Ngalokho ukhombise isirhawu<br/>asithembisa abokhokho bethu,<br/>wakhumbula isivumelwano sakhe esicwengileko


text:
“Wena mntanami,<br/>uzakubizwa bona umphorofidi wongoPhezulu<br/>ngombana uzakukhamba phambi kweKosi,<br/>uyilungisele indlela,


text:
kukhanyisele abaphila ebumnyameni nethunzini lokufa,<br/>kunqophise iinyawo zethu endleleni enokuthula.”


text:
Umntwana wakhula, waqina emmoyeni. Wahlala erhalawumbeni bekwaba kumhlana abonakala tjhatjhalazi kwa-Israyeli.


text:
Emihleni leyo umbusi omkhulu u-Arhostosi wakhupha isimemezelo bona kubalwe boke abantu ephasini loke leRoma.


text:
UJosefa naye wasuka edorobheni leNazaretha eGalile, waya eJudiya emzini kaDavida ebekuthiwa yiBhethelehema ngombana ubegade asizukulwana sekumba nomndeni kaDavida.


text:
Wabeletha, wazibula ngendodana, wayiphuthela ngamatjhila. Wayilalisa ngekerebheni ngombana bekunganandawo ngekumbeni yeenkhambi.


text:
Khonapho ingilozi kaSomnini yeza kibo, iphazimulo kaSomnini yabakhanyisa mahlangothi woke. Besaba kwamambala.


text:
Kodwana ingilozi yathi kibo: “Ningesabi! Qalani, nginilethele iindaba ezimnandi neziletha ithabo ebantwini boke.


text:
Kwathi bona iingilozi zemuke kibo zibuyele ezulwini, abelusi bathi komunye nomunye: “Nambani siye eBhethelehema siyokubona lokho okwenzekileko, uSomnini asitjele ngakho.”


text:
Abelusi babuyela emva, badumisa, baphakamisa uZimu ngakho koke abakuzwileko nabakubonileko; okwaba njengombana bebatjeliwe.


text:
Elangeni lobunane, sele kusikhathi bona umntwana asokwe, wathiywa ibizo bona nguJesu, ibizo aliphiwa yingilozi angakabiphi ngesiswini sakanina.


text:
Kwathi bona kuphele amalanga wokuhlanjululwa kwabo ngokomthetho kaMosi, uJosefa noMariya bathatha umntwana bamusa eJerusalema kobana bayomveza phambi kwakaSomnini,


text:
njengombana kutloliwe emthethweni kaSomnini bona: “Lelo nalelo izibulo eliduna lizakwehlukaniselwa uSomnini.”


text:
Godu bebayokwenza nomhlabelo njengombana kusitjho umthetho kaSomnini nawuthi: “Amazuba amabili wekhaya namkha amabili wommango.”


text:
Bekunendoda eJerusalema, ibizo layo linguSimeyoni. Beyilungile begodu yesaba uZimu. Begade ilindele induduzo ka-Israyeli, yeke uMoya oCwengileko gade uphezu kwayo.


text:
Ngokurholwa nguMoya oCwengileko, waya ngesirhodlweni sethempeli. Kwathi lokha ababelethi nabaletha umntwana uJesu kobana bazokwenza kuye umkhuba wabo ukuya ngokomthetho,


text:
“Kwanjesi sewungalitjhaphulula<br/>likhambe ngokuthula<br/>ikhoboka lakho Kosi.<br/>Kube njengokwelizwi lakho


text:
Yeke uSimeyoni wababusisa, wathi kuMariya unina: “Umntwana lo ukhethelwe ukuwa nokuvuka kwabanengi kwa-Israyeli nokuba litshwayo elizakuphikiswa,


text:
Godu bekunomphorofidikazi ebekuthiwa ngu-Ana, indodakazi kaFanuweli wekoro ka-Atjheri. Bekasele aluphele khulu. Wahlala iminyaka elikhomba kwaphela nomyenakhe ngemva kobana amthethe.


text:
Ngemva kwalapho waba mhlolokazi bewaba neminyaka ematjhumi abunane nane. Azange akhe asuke ethempelini kodwana bekadumisa ubusuku nemini, azila ukudla athandaza.


text:
Khonapho naye weza, waphakamisa uZimu bewakhuluma ngomntwana kibo boke ebebalindele ukuhlengwa kweJerusalema.


text:
Kwathi bona uJosefa noMariya baqede ukwenza koke ebekufunwa mthetho kaSomnini, babuyela eGalile edorobheni lekhabo eNazaretha.


text:
Ngemva kobana umnyanya uphele, ababelethi bakaJesu babuyela ekhaya, kwabe yena usele eJerusalama. Kodwana bebangakatjheji bona usele ngemuva.


text:
Badlumbana bona uphakathi kwesiqubuthu seenkhambi. Sele bakhambe ibanga lelanga loke, bathoma ukumfuna eenhlotjeni zabo nebanganini babo.


text:
Ngemva kwamalanga amathathu, bamfumana ngesirhodlweni sethempeli ahlezi hlangana nabafundisi, abalalele begodu ababuza imibuzo.


text:
Kwathi ababelethi bakhe nabambonako, barareka. Unina wathi kuye: “Mntwanami, ukwenzeleni lokhu kithi na? Sinoyihlo besitshwenyekile ngawe, sikhamba sikufuna.”


text:
Ngomnyaka wetjhumi nahlanu wokubusa kombusi omkhulu uTibheriyasi, uPontiyasi Pilatu gade ambusi weJudiya, uHerode yena angumtetrarerhesi wesifunda seGalile, umfowabo uFlebhe angumtetrarerhesi wesifunda se-Ithuriya kanye neTrakoniti, uLisaniya angumtetrarerhesi wesifunda se-Abileni.


text:
U-Anasi noKhayafasi bona bebabaphristi abakhulu. Ngesikhatheso ilizwi lakaZimu lafika kuJwanisi, umsa kaZakariya, aserhalawumbeni.


text:
Wakhamba yoke inarha magegana neJordani, atjhumayela umbhabhadiso wokuphenduka mayelana nokucolelwa kwezono.


text:
Njengombana kutloliwe encwadini yamezwi womphorofidi u-Isaya nakasithi:<br/>“Ilizwi lorhuwelela erhalawumbeni, lithi:<br/>‘Lungisani indlela yeKosi;<br/>yenzeleni indlelakhe enqophileko.


text:
Yoke imirhoba kumele ihlelenjwe,<br/>zoke iintaba nemibundu zibe libhabhadu;<br/>iindawo ezimigodigodi zenziwe itatawu<br/>neziziindunduma zilelezwe.


text:
UJwanisi wakhuluma neenqubuthu zabantu ezeza kuye bona azozibhabhadisa, wathi: “Nina nzalo yeenyoka ndina! Ngubani onitjele bona nibalekele ubukhali obuzako na?


text:
Vezani isithelo esikhambisana nokuphenduka kwenu. Ningathomi nizitjele nithi, ‘Sino-Abrahamu ongubabethu’ ngombana ngiyanitjela bona uZimu angavusela u-Abrahamu abantwana ematjeni la.


text:
Izembe selibekiwe emirajini yemithi, nje-ke woke umuthi ongatheli iinthelo uzokugawulwa, uphoselwe emlilweni.”


text:
Waphendula wathi: “Loyo onezambatho ezimbili akabelane naloyo onganalitho, naloyo onokudla enze njalo.”


text:
Nje-ke namanye amajoni ambuza athi: “Kumele senzeni na?”<br/>Waphendula wathi: “Ningemuki umuntu imali godu ningasoleli abantu ngokungekho. Yaneliswani ngomrholo wenu.”


text:
Abantu bebalinde ngethemba, bararekile eenhliziyweni zabo bona kghani uJwanisi lo angaba nguKrestu na.


text:
Yeke, uJwanisi wathi kibo boke: “Nginibhabhadisa ngamanzi kodwana ukhona ozako onamandla khulu kunami, engingakafaneli ukutjhaphulula amapatlagwanakhe. Yena uzanibhabhadisa ngoMoya oCwengileko nangomlilo.


text:
Uphethe iforogwakhe yokwela kobana ahlwengise iselelo sakhe nokubuthelela ikoroyi ayifake ngesilulwini sakhe, kodwana uzokutjhisa iinhluba ngemlilweni ongekhe wacima.”


text:
Kodwana kwathi lokha uJwanisi nasola uHerode umtetrarerhesi, ngokungena kwakhe uHerodiya umkamfowabo, nangakho koke okumbi akwenzileko,


text:
Ngemva kobana boke abantu sebabhajadisiwe, uJesu naye wabhajadiswa. Kwathi asathandaza, izulu lavuleka.


text:
UMoya oCwengileko wehlela kuye ngesibumbeko sezuba. Khonapho kwavela ilizwi ezulwini lisithi: “Wena uyiNdodanami ethandekako. Ngeneme ngawe.”


text:
UJesu begade aneminyaka ematjhumi amathathu lokha nathoma umsebenzakhe. Ngokwemicabango yabantu,<br/>begade amsa kaJosefa omsa ka-Eli,


text:
omsa ka-Aminadaba,<br/>umsa ka-Adimini omsa ka-Areni,<br/>umsa kaHesromu omsa kaPerezi,<br/>umsa kaJuda


text:
lapho alingwa khona nguSathana amalanga amatjhumi amane. Azange agome ilitho emalangeni lawo, kwathi ekupheleni kwawo, walamba.


text:
Wathi kuye: “Ngizakunikela boke ubuphaziphazi bayo kanye nawo woke amandla ngombana kusezandleni zami. Koke lokhu ngingakunikela nanyana ngubani ngendlela engifuna ngayo.


text:
UJesu wamphendula wathi: “Kutloliwe kwathiwa,<br/>“ ‘Thandaza uSomnini uZimakho,<br/>ulotjhe yena yedwa!’ ”


text:
Yeke uSathana wamthatha wamusa eJerusalema, wamjamisa esiqongolweni sethempeli, wathi kuye: “Nakube uyiNdodana kaZimu, ziphosele phasi lapha,


text:
UJesu wabuyela eGalile ngamandla kaMoya oCwengileko. Iindaba ngaye zarhatjheka kiyo yoke inarha yakhona.


text:
UJesu waya eNazaretha, lapha akhulela khona. Kwathi ngeSabatha waya ngesinagogini njengombana bekajayele ukwenza. Wasikima kobana afunde imitlolo ecwengileko.


text:
“UMoya kaSomnini uphezu kwami<br/>ngombana ungizesile<br/>kobana ngilethe iindaba ezimnandi kabadududu.<br/>Ungithume<br/>bona ngizokumemezela ukuthukululwa kwabathunjiweko,<br/>ukubona kwabaphopheleko,<br/>ukuthukululwa kwabagandelelweko


text:
Yeke wasonga umtlolo, wawubuyisela kugosa, wahlala phasi. Woke amehlo walabo ebebangesinagogini anamathela kuye.


text:
Boke bakhuluma kuhle ngaye begodu bebararekile ngamezwi anesisa esingako aphuma emlonyenakhe. Bathi: “Akusuye umsa kaJosefa na?”


text:
Wathi kibo: “Kwamambala nizakutjho isitjhwesi kimi nithi, ‘Nyanga, yewuzelaphe!’ godu nithi, ‘Yenza khona ekhenwapha owasenza eKapernawumi.’ ”


text:
UJesu waraga wathi: “Ngiqinisile ngiyanitjela bona akunamphorofidi owakhe wamukeleka enarheni yekhabo.


text:
Kodwana iqiniso kukobana bekunabahlolokazi abanengi kwa-Israyeli ngesikhathi saka-Eliya, lokha izulu nalizakuvaleka iminyaka emithathu nesiquntu; kwaba nendlala ekulu phezu kwayo yoke inarha.


text:
Khonapho u-Eliya azange athunywe ngitjho nakoyedwa wabo kwaphela emhlolokazini weSarephitha eseTsidoni.


text:
Bekunabantu abanengi kwa-Israyeli ebebaphethwe likhwekhwe ngesikhathi somphorofidi u-Eliya, kodwana akakho noyedwa wabo owapholiswako ngaphandle koNamani umSiriya.”


text:
Basikima, bamkhuphela ngaphandle kwedorobho, bamusa ekuthulameni kwentatjana lapha bekwakhiwe khona idorobho, kobana bamsunduzele ngerharheni.


text:
“Hlukana nathi! Unandabani nathi wena Jesu weNazaretha na? Uze ukuzosirhayila na? Ngiyakwazi bona ungubani, ungoCwengileko kaZimu.”


text:
UJesu wawukhalimela wathi: “Thula! Phuma kuye!” Yeke idimoni ladula umuntu loyo phasi phambi kwabo boke, laphuma ngaphandle kokumkhubaza.


text:
Boke abantu barareka babuzana bathi: “Lilizwi bani-ke leli? Ngegunya nangamandla, uyala imimoya emimbi bese iyaphuma!”


text:
UJesu waphuma ngesinagogini waya emzini kaSimoni. Yeke umkhwekazi kaSimoni gade aphethwe mgomani onamandla. Bakhombela uJesu kobana amsize.


text:
Kwathi bona kutjhinge ilanga boke abantu baletha kuJesu abagulako abanezifo ezihlukeneko. Wabeka izandla phezu komunye nomunye wabo, wabapholisa.


text:
Amadimoni aphuma ebantwini abanengi, arhuwelela asithi: “Wena uyiNdodana kaZimu!” Kodwana wawakhalimela, wangawavumela bona akhulume ngombana gade amazi bona unguKrestu.


text:
Kwathi nakusako uJesu waphuma, waya emmangweni. Isiqubuthu samfuna besayokufika lapha akhona, salinga ukumvimba bona angakhambi.


text:
Kodwana wathi kiso: “Kufanele ngitjhumayele iindaba ezimnandi ngombuso kaZimu nakezinye iindawo ngombana ngithunyelwe khona lokho.”


text:
Ngelinye ilanga uJesu asajame eqadi kwelwandle leGenesaretha, isiqubuthu safuhlezelana kuye kobana silalele ilizwi lakaZimu.


text:
Wabona imikhumbi emibili ijame eligwini lelwandle, ababambi beenhlambi bebahlikile kiyo, bahlanza amanedabo.


text:
UJesu wakhwela ngakomunye wemikhumbi ekungewakaSimoni, wamkhombela bona atjhide kancani eligwini lelwandle. Yeke wahlala ngemkhunjini wafundisa isiqubuthu.


text:
Kwathi bona aqede ukukhuluma, wathi kuSimoni: “Sunduzelani umkhumbakho phakatjhana, niphosele amanede wenu kobana nibambe.”


text:
USimoni wamphendula wathi: “Kosi, sisebenze kabudisi ubusuku boke akhange khesibambe ilitho, kodwana ngombana utjho njalo, ngizawehlisa amanede.”


text:
Yeke bakhwaya abangani babo abangemkhunjini omunye bona bazobasiza. Beza bebazalisa yomibili imikhumbi, yazala kangangobana yabe yafuna ukucwila.


text:
Kwathi lokha uSimoni Pitrosi nabona lokho, wawa emadolweni kaJesu wathi: “Suka kimapha Kosi ngombana ngimumuntu osisoni!”


text:
Kwaba njalo nakuJakopo noJwanisi amadodana kaZebediya ababasebenzisani bakaSimoni. Yeke uJesu wathi: “Ungesabi, ukusukela namhlanjesi uzokubamba abantu.”


text:
Kwathi ngelinye ilanga uJesu akomunye umuzi, kweza indoda ebegade ikghamathelwe likhwekhwe. Yathi ingabona uJesu, yaguqa yahloma ihloko phasi beyamrabhela yathi: “Kosi, nawuthandako ungangihlambulula!”


text:
UJesu wathabulula isandla sakhe wakghwatha indoda leyo wathi: “Ngiyathanda, hlambuluka!” Khonokho ikhwekhwe lasuka kiyo.


text:
UJesu wayiyala wathi: “Ungatjeli namunye, kodwana khamba ulunge kumphristi akuhlolisise bewenze umhlabelo njengokutjho kwakaMosi mayelana nokuhlanjululwa kwakho, kube bufakazi kibo.”


text:
Kodwana kwanjesi iindaba ngoJesu zanda khulu, iinqubuthu ezinengi bezibuthelelana kobana zimlalele bezipholiswe emagulwenazo.


text:
Kwathi ngelinye ilanga uJesu asafundisa, abaFarisi nabafundisi bomthetho bebahlezi eduze nalapho, bavela kiyo yoke imizi yeGalile, eJudiya neJerusalema, amandla kaSomnini gade anaye kobana apholise.


text:
Khonapho kweza amadoda athwele umuntu orhwahlapheleko ngomkghadi, alinga ukumngenisa ngekumbeni kobana ambeke phambi kwakaJesu.


text:
Kodwana kwathi nabhalelwa kungena ngebanga lesiqubuthu, akhwela phezu kwephahla, avula itjhuba, amehlisela ngaphakathi ngomkghadi hlangana nesiqubuthu, afese ambeka phambi kwakaJesu.


text:
Abafundisi bomthetho nabaFarisi bathoma ukuzindlekela bathi: “Ngubani umrhali ohlambalazako lo? Ngubani ongacolela izono ngaphandle kwakaZimu na?”


text:
Nokho-ke ngizanikhombisa bonyana iNdodana yoMuntu inamandla ephasinapha wokucolela izono.” Yeke wathi emuntwini orhwahlapheleko: “Ngithi kuwe, vuka uthathe umkghadi wakho ukhambe, uye ekhaya!”


text:
Khonokho umuntu loyo wavuka phambi kwabo boke, wathatha umkghadi agade alele kiwo waya ekhaya, adumisa uZimu.


text:
Ngemva kwalokho uJesu waphumela ngaphandle, wabona umthelisi, ibizo lakhe linguLevi ahlezi ngendlwanenakhe yokuthelisela. UJesu wathi kuye: “Ngilandela.”


text:
Yeke uLevi wenzela uJesu imbedla yesidlo kwakhe, khonapho begade kunesiqubuthu sabathelisi kanye nabanye abantu ebebagoma nabo.


text:
Kodwana abaFarisi nabafundisi bomthetho ebebangebesiqubuthu sabo, banghonghoyila ebafundini bakhe bathi: “Nigomelani benisele nabathelisi nezoni na?”


text:
Abanye abantu bathi kuJesu: “Abafundi bakaJwanisi bazila njalonjalo ukudla bathandaze, nabafundi babaFarisi nabo benza njalo, kodwana bakho abafundi bayagoma, bayasela.”


text:
UJesu wabaphendula wathi: “Nitjho bona kungenzeka abantu emtjhadweni bazile umyeni asesenabo na? Awa, angekhe!


text:
UJesu wabatjela umfanekiso lo: “Akakho ongadabula isitjheza sesambatho esitjha, ayokutjheza isambatho esidala. Nangakwenza lokho, uzabe udabule isambatho esitjha, nje-ke isitjheza esitjha angekhe safanela isambatho esidala.


text:
Nanjalo-ke akakho ongathela iwayini elitjha ngeenkhwameni zesikhumba ezidala. ngombana iwayini elitjha lizazirathula iinkhwama, iwayini liphalake, iinkhwama zonakale.


text:
Kwathi ngeSabatha uJesu warabhula hlangana namasimu wekoroyi. Abafundi bakhe bakha iinqwambi zekoroyi bazihlikihla ezandleni, bagoma.


text:
UJesu wabaphendula wathi: “Azange khenifunde bona uDavida wenzani lokha yena nabakhambisani bakhe nabalambileko na?


text:
Wangena ngekumbeni kaZimu, wathatha isikwa esahlukaniselweko, wagoma ebekuvunyelwe bona kugonywe baphristi kwaphela. Wanikela nabakhambisani bakhe bona bagome.”


text:
Kwathi ngelinye iSabatha waya ngesinagogini wafundisa. Khonapho bekunomuntu obekakokorene isandla sangesigomeni.


text:
AbaFarisi nabafundisi bomthetho bebafuna isizathu sokusola uJesu, yeke bamtjhejisisa bona akazukupholisa ngeSabatha nje na.


text:
Kodwana uJesu wakwazi ebebakucabanga, wathi emuntwini okokorene isandla: “Sikima ujame ngaphambi kwawo woke umuntu.” Wasikima wayokujama lapho.


text:
Yeke uJesu wathi kibo: “Akhe ngibuze, ngikuphi okusemthethweni ngeSabatha, ukwenza okuhle namkha okumbi, ukusindisa ipilo namkha ukuyitjhabalalisa na?”


text:
Wabaqala boke, wathi emuntwini loyo: “Thabulula isandla sakho.” Wasithabulula, isandla sakhe sabuyela esigeni ngokupheleleko.


text:
Ngelinye lamalanga lawo uJesu wenyukela entabeni wayokuthandaza, wahlala lapho ubusuku boke athandaza kuZimu.


text:
Kwathi bona kuse, wabizela abafundi bakhe kuye, wakhetha abalitjhumi nambili, wababiza bona babapostoli:


text:
Bona bekunguSimoni, amthiya bona nguPitrosi, nomfowabo u-Andrisi, uJakopo, uJwanisi, uFlebhe, uBharitholomeyusi,


text:
Wehla nabo, wajama endaweni ehlelembekileko. Bekunesiqubuthu esikhulu sabafundi bakhe lapho kanye nabantu abanengi abavela kilo loke leJudiya, eJerusalema kanye neligwini leTirosi neTsidoni


text:
ebebezele ukumlalela nokobana abaphilise ezifeni zabo. Labo ebebatshwenywa mimoya emimbi bapholiswa.


text:
UJesu waqala abafundi bakhe wathi kibo:<br/>“Nibusisiwe nina enidududu<br/>ngombana umbuso kaZimu ungewenu.


text:
Nibusisiwe nina enilambileko gadesi<br/>ngombana nizakusuthiswa!<br/>Nibusisiwe nina enililako gadesi<br/>ngombana nizakuhleka!


text:
“Nibusisiwe lokha abantu nabanihloyako,<br/>baninina bebanithuke,<br/>balahla amabizwenu bathi mambi<br/>ngebanga leNdodana yoMuntu!


text:
“Thabani mhlokho neqayeqe ngetokozo ngombana mkhulu umvuzo wenu ezulwini. Naboyisemkhulu babaphatha ngayo indlela le abaphorofidi.


text:
Maye kini enisuthako gadesi<br/>ngombana nizokulamba.<br/>Maye kini enihlekako gadesi<br/>ngombana nizokulila nirhahlawule.


text:
“Maye kini lokha boke abantu bakhuluma kuhle ngani ngombana nabaphorofidi bamala babaphatha ngaleyondlela.”


text:
“Kodwana nina eningizwako ngithi kini: Thandani izitha zenu, nenze okulungileko kilabo abanizondako.


text:
Lokha umuntu nakuwahla emhlathini, mnikele nomunye umhlathi godu. Lokha omunye nakuthathela imbajakho, mlise athathe nejasakho.


text:
Yipha woke umuntu okukhombela okuthileko, begodu nanyana ngubani okuthathela ekungekwakho, ungamtjeli bona akubuyise.


text:
“Nanithanda kwaphela labo abanithandako, kunisiza ngani lokho na? Ngitjho nezoni zithanda labo abazithandako!


text:
Naniboleka kwaphela labo enaziko bona bazakubuyisa, kunisiza ngani lokho na? Ngitjho nezoni ziyabolekana, bese zilindele ukubuyiselwa ngokuzeleko.


text:
Nje-ke nina thandani izitha zenu nizenzele okulungileko, zibolekeni ningafuni imbuyiselo. Yeke umvuzo wenu uzakuba mkhulu bese niba madodana wongoPhezulu ngombana yena ulungile kilabo abangathokoziko nabakhohlakeleko.


text:
“Ningagwebi ukuze nani ningagwetjwa. Ningalahli ukuze nani ningalahlwa. Colelani ukuze nani nicolelwe.


text:
Yiphani, nani nizakuphiwa. Isilinganiso esihle, esigandelweko, sakutluzwa besaphuphuma, sizakuthelwa ezandleni zakho. Ngambala isilinganiso osisebenzisa ukupha abanye, sizakusetjenziselwa ukupha wena.”


text:
Godu wabatjela umfanekiso lo: “Isiphofu singakhe sidose esinye na? Azizukuwela zombili njalo ngemgodini?


text:
Ungatjho njani kumfowenu uthi, ‘Mfowethu, yithi ngikhuphe itserana ngelihlweni lakho,’ khisibe wena ubhalelwa kubona isigodokazi ngelihlweni lakho na? Wena mzenzisi ndina! Thoma ngokukhupha isigodokazi esingelihlweni lakhwelo qangi, yeke uzakukghona ukubona kuhle, ukghone ukukhupha itserana engelihlweni lomfowenu.”


text:
Ngilowo nalowo muthi waziwa ngeenthelo zawo. Abantu abakhi amakhiwani esitjhutheni sameva namkha amadiribe emeveni.


text:
Umuntu olungileko uveza okulungileko okuvela ngehliziywenakhe, ngokunjalo nomuntu omumbi uveza okumbi okuvela ngehliziywenakhe. Ngambala umlomo ukhuluma ukuphuphuma kwehliziyo.”


text:
Unjengendoda eyathi nayakha ikumbayo, yemba kwatjhinga yabese ibeka isisekelo phezu kwedwala. Kwathi nakufika iinkhukhula, zabetha phezu kwayo kodwana azange ziyinyakazise ngombana beyakhiwe kuhle.


text:
Kodwana ozwa amezwami angawenzi, unjengendoda eyakha ikumbayo equlwanini ngaphandle kwesisekelo. Kwathi nakufika iinkhukhula zayimadlha, yabhusuka, begodu kwaba kukhulu ukonakala kwayo.”


text:
Umphathimabutho wezwa ngoJesu, nje-ke wathumela abaphathi abathileko bamaJuda kuye bayomkhombela kobana eze azokupholisa ikhoboka lakhe.


text:
Bathi nabafika kuJesu bamrabhela khulu kwamambala bathi kuye: “Iyafaneleka indoda le kobana isizwe nguwe


text:
Yeke uJesu wakhamba nabo.<br/>Bekangasikude nekumba lokha umphathimabutho nathumela abangani bakhe kobana bathi kuye: “Kosi, ungazitshwenyi ngombana akukangifaneli bona umuntu onjengawe angangena ngaphasi kwephahla lami.


text:
Kungebangelo azange bengizibone ngifanelekile bona ngingeza kuwe ngokwami. Bengithi yewukhulume ilizwi nje kwaphela, isisebenzi sami sizakuphola.


text:
Nami ngokwami ngimumuntu ongaphasi kweemphathimandla, nginamajoni angaphasi kwami. Nangithi komunye, ‘Khamba,’ uyakhamba; ngithi komunye, ‘Yizapha,’ eze; ngithi ekhobokeni lami, ‘Yenza lokhu,’ likwenze.”


text:
Kwathi uJesu nezwa lokho, wamrarekela khulu, waphendukela ngesiqubuthwini ebesimlandela wathi: “Ngiyanitjela ngithi azange khengifunyane ukukholwa okungaka ngitjho nakwa-Israyeli!”


text:
Msinyazana ngemva kwalokho, uJesu waya edorobheni elibizwa bona yiNayini, akhamba nabafundi bakhe nesiqubuthu esikhulu.


text:
Kwathi bona afike esangweni ledorobho, wabona umngcwabo uphuma. Umufi loyo bekuyindodana eyodwa tere yomhlolokazi. Nje-ke isiqubuthu esikhulu sedorobhenelo besinaye.


text:
Yatjhidela yafese yakghwatha ihlaka, kwathi ebebalithwele bajama. Yathi: “Sokana! Ngithi kuwe, vuka!”


text:
Boke bafikelwa kukwesaba bebadumisa uZimu, bathi: “Umphorofidi omkhulu ufikile hlangana nathi!” Godu bathi: “UZimu uze ukuzokusiza abantu bakhe!”


text:
wabathumela eKosini bona bayokubuza bathi: “Unguye olindelwe bona afike namkha silindele omunye na?”


text:
Kwathi bona bafike kuJesu, bathi: “UJwanisi uMbhabhadisi usithume kuwe bona sizokubuza sithi, ‘Unguye olindelwe bona afike namkha silindele omunye na?’ ”


text:
Khonokho uJesu wapholisa abanengi ebebanezifo, bagula begodu banemimoya emimbi, wenza nabanengi abaphopheleko babona.


text:
Waphendula iinthunywa wathi: “Buyelani emuva niyokubikela uJwanisi ngalokho enikubonileko nenikuzwileko: Iimphofu seziyabona, abarholopheleko sebayakhamba, abanekhwekhwe bapholile, iinthulu ziyezwa, abafileko bayavuswa neendaba ezimnandi zitjhunyayelwa kabadududu.


text:
Ngemva kobana iinthunywa zakaJwanisi sezikhambile, uJesu wathoma ukukhuluma ngoJwanisi esiqubuthwini wathi: “Beniyokubonani lokha naniye erhalawumbeni na? Umhlanga ophephethwa mumoya na?


text:
Kanti beniyokubonani na? Umuntu owembethe izambatho zakanokutjho? Awa, abantu abembatha izambatho ezibizako bebahlale emnonweni bafunyanwa ngeengodlweni!


text:
UJwanisi nguye okwatlolwa ngaye kwathiwa,<br/>“ ‘Ngizakuthumela isithunywa sami ngaphambi kwakho,<br/>esizakulungisa indlelakho.’


text:
“Ngiqinisile ngithi phakathi kwalabo ababelethwe ngowesifazana akakho omkhulu kunoJwanisi, kodwana omncancani embusweni kaZimu mkhulu kunaye.”


text:
Boke abantu ngitjho nabathelisi bawezwa amezwi kaJesu, bavuma bonyana indlela kaZimu iliqiniso ngombana bebabhajadiswe nguJwanisi.


text:
Kodwana abaFarisi nezazimthetho bawulahla umnqopho kaZimu ngabo ngombana bebangakabhajadiswa nguJwanisi.


text:
Banjengabantwana abahlezi endaweni yokuthengisela barhuwelelana basithi,<br/>“ ‘Sanibethela inghwani,<br/>akhange nigide;<br/>sanivumela iingoma zesililo,<br/>kodwana akhange nilile.’


text:
INdodana yoMuntu yafika igoma begodu isela, nina nathi, ‘Nasi-ke isirhiribideli nesidakwa, umngani wabathelisi nezoni!’


text:
Nje-ke omunye wabaFarisi wamema uJesu bona azokugoma naye isidlo sakusihlwa. UJesu waya emzini womFarisi, wazigedla etafuleni.


text:
Kwathi lokha umfazi obegade aphila ipilo yesono edorobhenelo nalemuka bonyana uJesu gade agoma ngekumbeni yomFarisi, waletha umjekana uzele amakha.


text:
Wajama ngemva kwakhe eenyaweni zakhe walila, wathambisa iinyawo zakhe ngeenyembezi. Wazesula ngeenhluthu zakhe, wazincwanga bewazithela ngamakha.


text:
Kuthe umFarisi omumemileko nabona lokhu, wazibuza wathi: “Nakube kwamambala umuntu lo mphorofidi, bekazakwazi bona ngubani omkghwathako lo nokobana umhlobo bani womfazi, okutjho bona usisoni!”


text:
UJesu wamphendula wathi: “Simoni, ikhona into engifuna ukukutjela yona.”<br/>USimoni wathi: “Yewungitjele mfundisi.”


text:
UJesu wathi: “Bekukhona abantu ababili ebebakoloda umbolekisimali. Omunye bekamkoloda abodenariyu abahlanu, omunye amkoloda abodenariyu abamatjhumi amahlanu.


text:
Bobabili azange babe nemali yokumbuyisela, nje-ke wasula isikolodo sabo bobabili. Alo-ke ngongiwuphi phakathi kwabo ozomthanda khulu na?”


text:
USimoni wathi: “Ngicabanga bona ngiloyo owesulelwe isikolodo esikhulu.”<br/>UJesu wathi: “Ubone kuhle.”


text:
Yeke waphendukela ngemfazini wathi kuSimoni: “Uyambona umfazi lo na? Ngize ngakwakho, akhange unginikele ngitjho namanzana wokwesula iinyawo zami, kodwana yena uthambise iinyawo zami ngeenyembezi zakhe bewazesula ngeenhluthu zakhe.


text:
Akhange ungamukele ngokungincwanga emhlathini, kodwana umfazi lo, akhange alise ukuncwanga iinyawo zami solo ngingene lapha.


text:
Yeke ngiyakutjela bona izono zakhe ezinengi zicolelwe ngombana utjengise ithando elikhulu. Kodwana ocolelwe kancani naye uthanda kancani.”


text:
Ngemva kwalokho uJesu wakhamba wadabula hlangana nedorobho nomuzi atjhumayela iindaba ezimnandi ngombuso kaZimu. Abalitjhumi nambili gade bakhamba naye,


text:
kanye nabafazi abathileko ebebapholisiwe emimoyeni emimbi nezifeni: uMariya Magdalina, okwakhutjhwa kuye amadimoni alikhomba;


text:
uJwana umkaKhuza, umphathi womkhaya kaHerode, uSusana kanye nabanye abanengi. Abafazaba ngibo ebegade basiza ngokusekela uJesu nabafundi bakhe ngeendleko zabo.


text:
Kwathi nakusabuthene isiqubuthu esikhulu nabantu basiza kuJesu bavela emizini ehlukeneko, wacoca naku umfanekiso:


text:
“Umlimi waphuma wayokutjala imbewakhe. Kwathi nasarhatjha imbewu esimini, enye yawela endleleni, yagadangwa ngeenyawo neenyoni zomkayi zayidobha zayidla.


text:
Enye yawela ehlabathini evundileko. Yamila beyathela isivuno, kwaba ngokubuyelelwe kalikhulu kunangaphezu kwalokho ebekutjaliwe.”<br/>Wathi naqeda ukutjho lokho warhuwelela wathi: “Loyo oneendlebe akezwe!”


text:
Wabaphendula wathi: “Nina niphiwe ilwazi lokulemuka ifihlo yombuso kaZimu, kodwana kabanengi ngikhuluma ngemifanekiso ukuze kuthi,<br/>“ ‘nanyana babona, kodwana bangabonisisi,<br/>nanyana basizwa kodwana bangalemuki.’ ”


text:
Abasendleleni ngilabo abezwako, bese uSathana uyeza afese ahlwithe ilizwi eenhliziyweni zabo ukuze bangakholwa bese basindiswe.


text:
Abasekhetheni ngilabo abathi nabezwa ilizwi balamukele ngethabo, kodwana banganayo imirabhu. Bayakholwa kwesikhatjhana, kodwana nakufika isikhathi sokulingwa bawe.


text:
Abasemeveni ngilabo abezwako kodwana nabalokhu bakhamba endleleni baminyaniswe matshwenyekwabo, umnotho kanye nobumnandi bepilo, bese bangatheli iinthelo ezivuthiweko.


text:
Yeke labo abasequlwanini evundileko ngilabo abathi nabezwa ilizwi balibulunge ngeenhliziyo ezithembekileko nezihle, bese bathela isithelo ngokubekezela.”


text:
“Akakho okhanyisa isibani asifihle ngesitjeni namkha asibeke ngaphasi kombhede. Esikhundleni salokho usibeka elithini laso ukuze labo abangenako bakwazi ukubona umkhanyo.


text:
“Ngambala akunanto efihliweko engeze yavezwa emtarini, godu akunanto esitheziweko engeze yaziwa namkha yembulwa.


text:
“Yeke yelelani bona nizwa njani ngombana loyo onelitho uzakungezelelelwa, kodwana loyo onganalitho uzakwemukwa ngitjho nokuncancani anakho.”


text:
Ngelinye ilanga uJesu wakhwela ngemkhunjini nabafundi bakhe, wathi kibo: “Nambani seyamele ngaphetjheya kwelwandle.” Yeke bakhamba-ke.


text:
Kuthe basathaya njalo, uJesu walala. Khonokho kwavuka isiwuruwuru esikhulu ngelwandle kangangobana umkhumbi wazala amanzi, boke baba sengozini ekulu.


text:
Abafundi baya kuye bamvusa bathi kuye: “Kosi, Kosi! Safa!”<br/>UJesu wavuka, wakhalimela isiwuruwuru kanye namaza agubhuzelako, khonapho isiwuruwurweso sathula, kwathi du.


text:
Yeke wathi ebafundini bakhe: “Kuphi ukukholwa kwenu na?”<br/>Besaba, barareka bebabuzana bodwa bathi: “Kanti ngubani umuntu lo okghona ukukhalimela imimoya namaza kumlalele na?”


text:
Kuthe bona uJesu ehlele eligwini, wahlangatjezwa yindoda enamadimoni ivela ngedorobheni. Besele kusikhathi eside indoda le isoloko ikhamba bulanzi begodu ingahlali ekhaya, kodwana ihlala emathuneni.


text:
Kwathi nayibona uJesu yarhuwelela beyaziphosela eenyaweni zakhe, yamemeza yathi: “Utjhiswa yini ngami wena Jesu, Ndodana kaZimu ongoPhezulu na? Ngiyakurabhela ungangihlukumezi!”


text:
UJesu begade ayale ummoya omumbi kobana uphume endodeni leyo. Esikhathini esinengi idimoneli beliyibamba, kuthi nanyana ibotjhwe ngeenketani izandla neenyawo begodu iqaphelwe, iqhusule iinketanezo, idimoni liyithumele erhalawumbeni.


text:
UJesu wayibuza wathi: “Ungubani ibizo lakho na?” Yathi: “NginguLegiyoni.” Yatjho njalo ngombana bekungene amadimoni amanengi kiyo.


text:
Bekukhona umhlambi omkhulu wezavukazana utlabe entatjaneni. Yeke imimoya emimbi yarabhela uJesu bona ayithumele ngezavukazaneni, wayinikela-ke imvumo.


text:
Amadimoni lawo aphuma endodeni, angena ngezavukazaneni, umhlambi wagijimela emthewukeleni weligu wadlhumukela ngelwandle, wacwila.


text:
Kwathi lokha abelusi bezavukazana nababona okwenzekileko, bagijimela ngedorobheni nemaphandleni bayokubika.


text:
Abantu baphuma bayokuqala bona kwenzekeni. Kwathi bona bafike kuJesu, bafumana indoda ekukhutjhwe kiyo amadimoni ihlezi eenyaweni zakaJesu, yembethe begodu ihlokwayo ithatha kuhle; boke bangenwa kukwesaba.


text:
Yeke boke abantu besifunda samaGerasene bakhombela uJesu bona abagadunge ngombana bebangenwe kukwesaba. Yeke uJesu wangena ngemkhunjini wakhamba.


text:
Indoda ekwakhutjhwa kiyo amadimoni yarabhela yathi ifuna ukukhamba noJesu.<br/>Kodwana uJesu wathi kiyo:


text:
“Buyela ekhaya uyobatjela bona kungangani uZimu akwenzele khona.” Yeke indoda leyo yakhamba-ke yangena loke idorobho ikhuluma bona kungangani ekwenzelwe nguJesu.


text:
Khonapho kwafika kuye indoda ebekuthiwa nguJayirosi, imphathi wesinagogi, yafese yazilahlela eenyaweni zakhe. Yamrabhela bona eze emzinayo


text:
ngombana indodakazayo ekukuphela kwayo, umntazanyana weminyaka elitjhumi nambili, beyigulela ukufa.<br/>Kwathi asakhamba, isiqubuthu samuminyanisa.


text:
Hlangana nesiqubuthweso bekunomfazi ogade aphopha iingazi iminyaka elitjhumi nambili. Begade arhutjhulele koke anakho eenyangeni, kodwana ayikho neyodwa eyakghona ukumelapha.


text:
Weza ngemva kwakaJesu wafese wakghwatha umphetho wesambatho sakhe, ukuphopha kwakhe kwaphela khonokho.


text:
UJesu wabuza wathi: “Ngubani ongikghwathileko na?”<br/>Boke balandula, uPitrosi wamphendula wathi: “Agu, Kosi! Qala bonyana abantu bakuminyezele kangangani.”


text:
Kwathi lokha umfazi lo nabona bonyana angeze akwazi ukuzifihla, weza athuthumela wafese waguqa phambi kwakaJesu. Phambi kwabo boke abantu, wazihlambulula bonyana kubayini amkghwathile nokobana uphole njani khonokho.


text:
Kwathi uJesu asakhuluma njalo, kwafika othileko avela emzini kaJayirosi, umphathi wesinagogi wathi: “Indodakazakho ihlongakele. Ungasatshwenya umfundisi.”


text:
Kwathi bona afike emzini kaJayirosi, akhange avumele namunye bona angene naye ngaphandle kwakaPitrosi, uJwanisi noJakopo kanye noyise lomntwana nonina.


text:
Ngesikhatheso boke ebebalapho begade barhahlawula bamlilela. UJesu wathi kibo: “Lisani ukurhahlawula! Akakahlongakali kodwana ulele.”


text:
UJesu wabizela kuye abafundi bakhe abalitjhumi nambili, wabapha amandla negunya lokuqotjha woke amadimoni nokupholisa izifo.


text:
Wathi kibo: “Ningaphathi ilitho ekukhambeni kwenu, ingaba yintonga, imbada, isikwa, imali nanyana isambatho ngaphezu kwaleso enisembetheko.


text:
Nakube abantu balapho abanamukeli, thintithani ithuli eenyaweni zenu naniphuma ngemzinabo, lokho kube bufakazi obujamelene nabo.”


text:
Yeke bakhamba-ke bangena umuzi nomzana, batjhumayela iindaba ezimnandi, bapholisa nabantu kizo zoke iindawo.


text:
UHerode umtetrarerhesi wezwa ngakho koke okwenzekako. Warareka khulu ngombana abanye bebasithi uJwanisi uvusiwe kabahlongakeleko.


text:
Kodwana uHerode wathi: “UJwanisi ngamqunta ihloko. Alo, ngubani-ke engizwa izinto ezinjalo ngaye lo?” Nje-ke walinga ukubonana naye.


text:
Abapostoli nababuyako, babikela uJesu ngalokho abakwenzileko. Wabathatha wakhamba nabo bodwa baya edorobheni ebekuthiwa yiBhethe-Sayida.


text:
Kodwana isiqubuthu sabantu sezwa ngalokho, samlandela. Wabamukela, wakhuluma nabo ngombuso kaZimu, wapholisa labo ebebafuna ukwelatjhwa.


text:
Sekuhlwile ngemva kwedina, abafundi bakhe beza kuye bathi: “Besithi tjhaphulula abantwaba baye ngemizini neendaweni eziseduze bayokufuna okugonywako nendawo yokulala ngombana sisemmangweni lapha.”


text:
Kodwana uJesu wathi kibo: “Bapheni okugonywako.”<br/>Bamphendula bathi: “Esinakho sezizikwa ezihlanu neenhlambi ezimbili. Kuzakufuneka bona siyokuthengela soke isiqubuthwesi okugonywako.”


text:
Bekunamadoda angaba ziinkulungwana ezihlanu.<br/>UJesu wathi ebafundini bakhe: “Bahlaliseni phasi ngeenqhema zamatjhumi amahlanu ngasinye.”


text:
UJesu wathatha izikwa ezihlanu neenhlambi ezimbili waqala ezulwini, wathokoza wazihlephula. Wanikela abafundi bakhe bona baphe isiqubuthu.


text:
Boke bagoma basutha, abafundi bakhe babuthelela iintshutshuru bazalisa iinqwebu ezilitjhumi nambili.


text:
Kwathi uJesu asathandaza ngasese, abafundi bakhe banaye lapho, wababuza wathi: “Abantu bathi ngingubani na?”


text:
Bamphendula bathi: “Abanye bathi unguJwanisi uMbhabhadisi. Abanye bathi ungu-Eliya, godu abanye bathi ungomunye wabaphorofidi bekadeni ovukileko.”


